**॥तैत्तिरीयसंहिता॥**

**॥तृतीयकाण्डे प्रथमः प्रश्नः - पदपाठः॥**

**॥ सं.३-१-१ ॥**

**ह॒रि॒ ओ(४)म् ॥** प्र॒जाप॑ति॒रिति॑ प्र॒जा-प॒ति॒ । अ॒का॒म॒य॒त॒ । प्र॒जा इति॑ प्र-जाः । सृ॒जे॒य॒ । इति॑ । सः । तप॑ । अ॒त॒प्य॒त॒ । सः । स॒र्पान् । अ॒सृ॒ज॒त॒ । सः । अ॒का॒म॒य॒त॒ । प्र॒जा इति॑ प्र-जाः । सृ॒जे॒य॒ । इति॑ । सः । द्वि॒तीयम् । अ॒त॒प्य॒त॒ । सः । वयासि । अ॒सृ॒ज॒त॒ । सः । अ॒का॒म॒य॒त॒ । प्र॒जा इति॑ प्र-जाः । सृ॒जे॒य॒ । इति॑ । सः । तृ॒तीयम् । अ॒त॒प्य॒त॒ । सः । ए॒तम् । दी॒ख्षि॒त॒वा॒दमिति॑ दीख्षित-वा॒दम् । अ॒प॒श्य॒त्॒ । तम् । अ॒व॒द॒त्॒ । तत॑ । वै । सः । प्र॒जा इति॑ प्र-जाः । अ॒सृ॒ज॒त॒ । यत् । तप॑ । त॒प्त्वा । दी॒ख्षि॒त॒वा॒दमिति॑ दीख्षित-वा॒दम् । वद॑ति । प्र॒जा इति॑ प्र-जाः । ए॒व । तत् । यज॑मानः । [1] सृ॒ज॒ते॒ । यत् । वै । दी॒ख्षि॒तः । अ॒मे॒ध्यम् । पश्य॑ति । अपेति॑ । अ॒स्मा॒त्॒ । दी॒ख्षा । क्रा॒म॒ति॒ । नीलम् । अ॒स्य॒ । हर॑ । वीति॑ । ए॒ति॒ । अब॑द्धम् । मन॑ । द॒रिद्रम् । चख्षु॑ । सूर्यः॑ । ज्योति॑षाम् । श्रेष्ठ॑ । दीख्षे । मा । मा॒ । हा॒सी॒ । इति॑ । आ॒ह॒ । न । अ॒स्मा॒त्॒ । दी॒ख्षा । अपेति॑ । क्रा॒म॒ति॒ । न । अ॒स्य॒ । नीलम् । न । हर॑ । वीति॑ । ए॒ति॒ । यत् । वै । दी॒ख्षि॒तम् । अ॒भि॒वर्,ष॒तीत्य॑भि-वऱ्ष॑ति । दि॒व्याः । आप॑ । अशान्ताः । ओज॑ । बलम् । दी॒ख्षाम् । [2] तप॑ । अ॒स्य॒ । निरिति॑ । घ्न॒न्ति॒ । उ॒न्द॒तीः । बलम् । ध॒त्त॒ । ओज॑ । ध॒त्त॒ । बलम् । ध॒त्त॒ । मा । मे॒ । दी॒ख्षाम् । मा । तप॑ । निरिति॑ । व॒धि॒ष्ट॒ । इति॑ । आ॒ह॒ । ए॒तत् । ए॒व । सर्वम् । आ॒त्मन्न् । ध॒त्ते॒ । न । अ॒स्य॒ । ओज॑ । बलम् । न । दी॒ख्षाम् । न । तप॑ । निरिति॑ । घ्न॒न्ति॒ । अ॒ग्निः । वै । दी॒ख्षि॒तस्य॑ । दे॒वता । सः । अ॒स्मा॒त्॒ । ए॒तऱ्हि॑ । ति॒रः । इ॒व॒ । यऱ्हि॑ । याति॑ । तम् । ई॒श्व॒रम् । रख्षासि । हन्तोः । [3] भ॒द्रात् । अ॒भीति॑ । श्रेय॑ । प्रेति॑ । इ॒हि॒ । बृह॒स्पति॑ । पु॒र॒ए॒तेति॑ पुरः-ए॒ता । ते॒ । अ॒स्तु॒ । इति॑ । आ॒ह॒ । ब्रह्म॑ । वै । दे॒वानाम् । बृह॒स्पति॑ । तम् । ए॒व । अ॒न्वार॑भत॒ इत्य॑नु-आर॑भते । सः । ए॒न॒म्॒ । समिति॑ । पा॒र॒य॒ति॒ । एति॑ । इ॒दम् । अ॒ग॒न्म॒ । दे॒व॒यज॑न॒मिति॑ देव-यज॑नम् । पृ॒थि॒व्याः । इति॑ । आ॒ह॒ । दे॒व॒यज॑न॒मिति॑ देव-यज॑नम् । हि । ए॒षः । पृ॒थि॒व्याः । आ॒गच्छ॒तीत्या-गच्छ॑ति । यः । यज॑ते । विश्वे । दे॒वाः । यत् । अजु॑षन्त । पूर्वे । इति॑ । आ॒ह॒ । विश्वे । हि । ए॒तत् । दे॒वाः । जो॒षय॑न्ते । यत् । ब्रा॒ह्म॒णाः । ऋ॒ख्सा॒माभ्या॒मित्यृ॑ख्सा॒म-भ्या॒म्॒ । यजु॑षा । स॒न्तर॑न्त॒ इति॑ सम्-तर॑न्तः । इति॑ । आ॒ह॒ । ऋ॒ख्सा॒माभ्या॒मित्यृ॑ख्सा॒म-भ्या॒म्॒ । हि । ए॒षः । यजु॑षा । स॒न्तर॒तीति॑ सम्-तर॑ति । यः । यज॑ते । रा॒यः । पोषे॑ण । समिति॑ । इ॒षा । म॒दे॒म॒ । इति॑ । आ॒ह॒ । आ॒शिष॒मित्या-शिषम् । ए॒व । ए॒ताम् । एति॑ । शा॒स्ते॒ ॥ [4] *(यज॑मानो दी॒क्षा हन्तोर्ब्राह्म॒णाश्चतु॑र्विशतिश्च)*

**॥ सं.३-१-२ ॥**

ए॒षः । ते॒ । गा॒य॒त्रः । भा॒गः । इति॑ । मे॒ । सोमा॑य । ब्रू॒ता॒त्॒ । ए॒षः । ते॒ । त्रैष्टु॑भः । जाग॑तः । भा॒गः । इति॑ । मे॒ । सोमा॑य । ब्रू॒ता॒त्॒ । छ॒न्दो॒माना॒मिति॑ छन्दः - मानाम् । साम्राज्य॒मिति॒ साम्-रा॒ज्य॒म्॒ । ग॒च्छ॒ । इति॑ । मे॒ । सोमा॑य । ब्रू॒ता॒त्॒ । यः । वै । सोमम् । राजा॑नम् । साम्राज्य॒मिति॒ साम्-रा॒ज्य॒म्॒ । लो॒कम् । ग॒म॒यि॒त्वा । क्री॒णाति॑ । गच्छ॑ति । स्वानाम् । साम्राज्य॒मिति॒ साम्-रा॒ज्य॒म्॒ । छन्दासि । खलु॑ । वै । सोम॑स्य । राज्ञ॑ । साम्राज्य॒ इति॒ साम्-रा॒ज्य॒ । लो॒कः । पु॒रस्तात् । सोम॑स्य । क्र॒यात् । ए॒वम् । अ॒भीति॑ । म॒न्त्र॒ये॒त॒ । साम्राज्य॒मिति॒ साम्-रा॒ज्य॒म्॒ । ए॒व । [5] ए॒न॒म्॒ । लो॒कम् । ग॒म॒यि॒त्वा । क्री॒णा॒ति॒ । गच्छ॑ति । स्वानाम् । साम्राज्य॒मिति॒ साम्-रा॒ज्य॒म्॒ । यः । वै । ता॒नू॒न॒प्त्रस्येति॑ तानू-न॒प्त्रस्य॑ । प्र॒ति॒ष्ठामिति॑ प्रति-स्थाम् । वेद॑ । प्रतीति॑ । ए॒व । ति॒ष्ठ॒ति॒ । ब्र॒ह्म॒वा॒दिन॒ इति॑ ब्रह्म-वा॒दिन॑ । व॒द॒न्ति॒ । न । प्रा॒श्ञन्तीति॑ प्र-अ॒श्ञन्ति॑ । न । जु॒ह्व॒ति॒ । अथ॑ । क्व॑ । ता॒नू॒न॒प्त्रमिति॑ तानू-न॒प्त्रम् । प्रतीति॑ । ति॒ष्ठ॒ति॒ । इति॑ । प्र॒जाप॑ता॒विति॑ प्र॒जा-प॒तौ॒ । मन॑सि । इति॑ । ब्रू॒या॒त्॒ । त्रिः । अवेति॑ । जि॒घ्रे॒त्॒ । प्र॒जाप॑ता॒विति॑ प्र॒जा-प॒तौ॒ । त्वा॒ । मन॑सि । जु॒हो॒मि॒ । इति॑ । ए॒षा । वै । ता॒नू॒न॒प्त्रस्येति॑ तानू-न॒प्त्रस्य॑ । प्र॒ति॒ष्ठेति॑ प्रति-स्था । यः । ए॒वम् । वेद॑ । प्रतीति॑ । ए॒व । ति॒ष्ठ॒ति॒ । यः । [6] वै । अ॒ध्व॒र्योः । प्र॒ति॒ष्ठामिति॑ प्रति-स्थाम् । वेद॑ । प्रतीति॑ । ए॒व । ति॒ष्ठ॒ति॒ । यत॑ । मन्ये॑त । अन॑भिक्र॒म्येत्यन॑भि-क्र॒म्य॒ । हो॒ष्या॒मि॒ । इति॑ । तत् । तिष्ठन्न्॑ । एति॑ । श्रा॒व॒ये॒त्॒ । ए॒षा । वै । अ॒ध्व॒र्योः । प्र॒ति॒ष्ठेति॑ प्रति-स्था । यः । ए॒वम् । वेद॑ । प्रतीति॑ । ए॒व । ति॒ष्ठ॒ति॒ । यत् । अ॒भि॒क्रम्येत्य॑भि-क्रम्य॑ । जु॒हु॒यात् । प्र॒ति॒ष्ठाया॒ इति॑ प्रति-स्थायाः । इ॒या॒त्॒ । तस्मात् । स॒मा॒नत्र॑ । तिष्ठ॑ता । हो॒त॒व्यम् । प्रति॑ष्ठित्या॒ इति॒ प्रति॑-स्थि॒त्यै॒ । यः । वै । अ॒ध्व॒र्योः । स्वम् । वेद॑ । स्ववा॒निति॒ स्व-वा॒न्॒ । ए॒व । भ॒व॒ति॒ । स्रुक् । वै । अ॒स्य॒ । स्वम् । वा॒य॒व्यम् । अ॒स्य॒ । [7] स्वम् । च॒म॒सः । अ॒स्य॒ । स्वम् । यत् । वा॒य॒व्यम् । वा॒ । च॒म॒सम् । वा॒ । अन॑न्वार॒भ्येत्यन॑नु-आ॒र॒भ्य॒ । आ॒श्रा॒वये॒दित्या-श्रा॒वयेत् । स्वात् । इ॒या॒त्॒ । तस्मात् । अ॒न्वा॒रभ्येत्य॑नु-आ॒रभ्य॑ । आ॒श्राव्य॒मित्या-श्राव्यम् । स्वात् । ए॒व । न । ए॒ति॒ । यः । वै । सोमम् । अप्र॑तिष्ठा॒प्येत्यप्र॑ति-स्था॒प्य॒ । स्तो॒त्रम् । उ॒पा॒क॒रोतीत्यु॑प-आ॒क॒रोति॑ । अप्र॑तिष्ठित॒ इत्यप्र॑ति-स्थि॒त॒ । सोम॑ । भव॑ति । अप्र॑तिष्ठित॒ इत्यप्र॑ति-स्थि॒त॒ । स्तोम॑ । अप्र॑तिष्ठिता॒नीत्यप्र॑ति-स्थि॒ता॒नि॒ । उ॒क्थानि॑ । अप्र॑तिष्ठित॒ इत्यप्र॑ति-स्थि॒त॒ । यज॑मानः । अप्र॑तिष्ठित॒ इत्यप्र॑ति-स्थि॒त॒ । अ॒ध्व॒र्युः । वा॒य॒व्यम् । वै । सोम॑स्य । प्र॒ति॒ष्ठेति॑ प्रति-स्था । च॒म॒सः । अ॒स्य॒ । प्र॒ति॒ष्ठेति॑ प्रति-स्था । सोम॑ । स्तोम॑स्य । स्तोम॑ । उ॒क्थानाम् । ग्रहम् । वा॒ । गृ॒ही॒त्वा । च॒म॒सम् । वा॒ । उ॒न्नीयेत्यु॑त्-नीय॑ । स्तो॒त्रम् । उ॒पाकु॑र्या॒दित्यु॑प-आकु॑र्यात् । प्रतीति॑ । ए॒व । सोमम् । स्था॒पय॑ति । प्रतीति॑ । स्तोमम् । प्रतीति॑ । उ॒क्थानि॑ । प्रतीति॑ । यज॑मानः । तिष्ठ॑ति । प्रतीति॑ । अ॒ध्व॒र्युः ॥ [8] *(ए॒व ति॑ष्ठति॒ यो वा॑य॒व्य॑मस्य॒ ग्रहं॒ वैका॒न्नविश॒तिश्च॑)*

**॥ सं.३-१-३ ॥**

य॒ज्ञम् । वै । ए॒तत् । समिति॑ । भ॒र॒न्ति॒ । यत् । सो॒म॒क्रय॑ण्या॒ इति॑ सोम-क्रय॑ण्यै । प॒दम् । य॒ज्ञ॒मु॒खमिति॑ यज्ञ-मु॒खम् । ह॒वि॒र्धान॒ इति॑ हविः - धाने । यऱ्हि॑ । ह॒वि॒र्धान॒ इति॑ हविः - धाने । प्राची॒ इति॑ । प्र॒व॒र्तये॑यु॒रिति॑ प्र-व॒र्तये॑युः । तऱ्हि॑ । तेन॑ । अख्षम् । उपेति॑ । अ॒ञ्ज्या॒त्॒ । य॒ज्ञ॒मु॒ख इति॑ यज्ञ-मु॒खे । ए॒व । य॒ज्ञम् । अनु॑ । समिति॑ । त॒नो॒ति॒ । प्राञ्चम् । अ॒ग्निम् । प्रेति॑ । ह॒र॒न्ति॒ । उदिति॑ । पत्नीम् । एति॑ । न॒य॒न्ति॒ । अन्विति॑ । अनासि । प्रेति॑ । व॒र्त॒य॒न्ति॒ । अथ॑ । वै । अ॒स्य॒ । ए॒षः । धिष्णि॑यः । ही॒य॒ते॒ । सः । अन्विति॑ । ध्या॒य॒ति॒ । सः । ई॒श्व॒रः । रु॒द्रः । भू॒त्वा । [9] प्र॒जामिति॑ प्र-जाम् । प॒शून् । यज॑मानस्य । शम॑यितोः । यऱ्हि॑ । प॒शुम् । आप्री॑त॒मित्या-प्री॒त॒म्॒ । उद॑ञ्चम् । नय॑न्ति । तऱ्हि॑ । तस्य॑ । प॒शु॒श्रप॑ण॒मिति॑ पशु-श्रप॑णम् । ह॒रे॒त्॒ । तेन॑ । ए॒व । ए॒न॒म्॒ । भा॒गिनम् । क॒रो॒ति॒ । यज॑मानः । वै । आ॒ह॒व॒नीय॒ इत्या-ह॒व॒नीय॑ । यज॑मानम् । वै । ए॒तत् । वीति॑ । क॒ऱ्ष॒न्ते॒ । यत् । आ॒ह॒व॒नीया॒दित्या-ह॒व॒नीयात् । प॒शु॒श्रप॑ण॒मिति॑ पशु-श्रप॑णम् । हर॑न्ति । सः । वा॒ । ए॒व । स्यात् । नि॒र्म॒न्थ्य॑मिति॑ निः - म॒न्थ्यम् । वा॒ । कु॒र्या॒त्॒ । यज॑मानस्य । सा॒त्म॒त्वायेति॑ सात्म-त्वाय॑ । यदि॑ । प॒शोः । अ॒व॒दान॒मित्य॑व-दानम् । नश्येत् । आज्य॑स्य । प्र॒त्या॒ख्याय॒मिति॑ प्रति-आ॒ख्यायम् । अवेति॑ । द्ये॒त्॒ । सा । ए॒व । तत॑ । प्राय॑श्चित्ति । ये । प॒शुम् । वि॒म॒थ्नीरन्निति॑ वि-म॒थ्नी॒रन्न् । यः । तान् । का॒मये॑त । आर्तिम् । एति॑ । ऋ॒च्छे॒यु॒ । इति॑ । कु॒वित् । अ॒ङ्ग । इति॑ । नमो॑वृक्तिव॒त्येति॒ नमो॑वृक्ति-व॒त्या॒ । ऋ॒चा । आग्नीध्र॒ इत्याग्नि॑-इ॒ध्रे॒ । जु॒हु॒या॒त्॒ । नमो॑वृक्ति॒मिति॒ नम॑ - वृ॒क्ति॒म्॒ । ए॒व । ए॒षा॒म्॒ । वृ॒ङ्क्ते॒ । ता॒जक् । आर्तिम् । एति॑ । ऋ॒च्छ॒न्ति॒ ॥ [10] *(भू॒त्वा तत॒ षड्विशतिश्च)*

**॥ सं.३-१-४ ॥**

प्र॒जाप॑ते॒रिति॑ प्र॒जा-प॒ते॒ । जाय॑मानाः । प्र॒जा इति॑ प्र-जाः । जा॒ताः । च॒ । याः । इ॒माः ॥ तस्मै । प्रति॑ । प्रेति॑ । वे॒द॒य॒ । चि॒कि॒त्वान् । अन्विति॑ । म॒न्य॒ता॒म्॒ ॥ इ॒मम् । प॒शुम् । प॒शु॒प॒त॒ इति॑ पशु-प॒ते॒ । ते॒ । अ॒द्य । ब॒ध्नामि॑ । अ॒ग्ने॒ । सु॒कृ॒तस्येति॑ सु-कृ॒तस्य॑ । मध्ये ॥ अन्विति॑ । म॒न्य॒स्व॒ । सु॒यजेति॑ सु-यजा । य॒जा॒म॒ । जुष्टम् । दे॒वानाम् । इ॒दम् । अ॒स्तु॒ । ह॒व्यम् ॥ प्र॒जा॒नन्त॒ इति॑ प्र-जा॒नन्त॑ । प्रतीति॑ । गृ॒ह्ण॒न्ति॒ । पूर्वे । प्रा॒णमिति॑ प्र-अ॒नम् । अङ्गेभ्यः । परीति॑ । आ॒चर॑न्त॒मित्या-चर॑न्तम् ॥ सु॒व॒र्गमिति॑ सुवः - गम् । या॒हि॒ । प॒थिभि॒रिति॑ प॒थि-भि॒ । दे॒व॒यानै॒रिति॑ देव-यानैः । ओष॑धीषु । प्रतीति॑ । ति॒ष्ठ॒ । शरी॑रैः ॥ येषाम् । ईशे । [11] प॒शु॒पति॒रिति॑ पशु-पति॑ । प॒शू॒नाम् । चतु॑ष्पदा॒मिति॒ चतु॑ - प॒दा॒म्॒ । उ॒त । च॒ । द्वि॒पदा॒मिति॑ द्वि-पदाम् ॥ निष्क्री॑त॒ इति॒ निः - क्री॒त॒ । अ॒यम् । य॒ज्ञियम् । भा॒गम् । ए॒तु॒ । रा॒यः । पोषाः । यज॑मानस्य । स॒न्तु॒ ॥ ये । ब॒ध्यमा॑नम् । अन्विति॑ । ब॒ध्यमा॑नाः । अ॒भ्यैख्ष॒न्तेत्य॑भि-ऐख्ष॑न्त । मन॑सा । चख्षु॑षा । च॒ ॥ अ॒ग्निः । तान् । अग्रे । प्रेति॑ । मु॒मो॒क्तु॒ । दे॒वः । प्र॒जाप॑ति॒रिति॑ प्र॒जा-प॒ति॒ । प्र॒जयेति॑ प्र-जया । स॒व्विँ॒दा॒न इति॑ सम्-वि॒दा॒नः ॥ ये । आ॒र॒ण्याः । प॒शव॑ । वि॒श्वरू॑पा॒ इति॑ वि॒श्व-रू॒पा॒ । विरू॑पा॒ इति॒ वि-रू॒पा॒ । सन्त॑ । ब॒हु॒धेति॑ बहु-धा । एक॑रूपा॒ इत्येक॑-रू॒पा॒ ॥ वा॒युः । तान् । अग्रे । प्रेति॑ । मु॒मो॒क्तु॒ । दे॒वः । प्र॒जाप॑ति॒रिति॑ प्र॒जा-प॒ति॒ । प्र॒जयेति॑ प्र-जया । स॒व्विँ॒दा॒न इति॑ सम्-वि॒दा॒नः ॥ प्र॒मु॒ञ्चमा॑ना॒ इति॑ प्र-मु॒ञ्चमा॑नाः । [12] भुव॑नस्य । रेत॑ । गा॒तुम् । ध॒त्त॒ । यज॑मानाय । दे॒वा॒॥ उ॒पाकृ॑त॒मित्यु॑प-आकृ॑तम् । श॒श॒मा॒नम् । यत् । अस्थात् । जी॒वम् । दे॒वानाम् । अपीति॑ । ए॒तु॒ । पाथ॑ ॥ नाना । प्रा॒ण इति॑ प्र-अ॒नः । यज॑मानस्य । प॒शुना । य॒ज्ञः । दे॒वेभि॑ । स॒ह । दे॒व॒यान॒ इति॑ देव-यान॑ ॥ जी॒वम् । दे॒वानाम् । अपीति॑ । ए॒तु॒ । पाथ॑ । स॒त्याः । स॒न्तु॒ । यज॑मानस्य । कामाः ॥ यत् । प॒शुः । मा॒युम् । अकृ॑त । उर॑ । वा॒ । प॒द्भिरिति॑ पत्-भिः । आ॒ह॒त इत्या-ह॒ते ॥ अ॒ग्निः । मा॒ । तस्मात् । एन॑सः । विश्वात् । मु॒ञ्च॒तु॒ । अह॑सः ॥ शमि॑तारः । उ॒पेत॒नेत्यु॑प-एत॑न । य॒ज्ञम् । [13] दे॒वेभि॑ । इ॒न्वि॒तम् ॥ पाशात् । प॒शुम् । प्रेति॑ । मु॒ञ्च॒त॒ । ब॒न्धात् । य॒ज्ञप॑ति॒मिति॑ य॒ज्ञ-प॒ति॒म्॒ । परि॑ ॥ अदि॑तिः । पाशम् । प्रेति॑ । मु॒मो॒क्तु॒ । ए॒तम् । नम॑ । प॒शुभ्य॒ इति॑ प॒शु-भ्य॒ । प॒शु॒पत॑य॒ इति॑ पशु-पत॑ये । क॒रो॒मि॒ ॥ अ॒रा॒ती॒यन्तम् । अध॑रम् । कृ॒णो॒मि॒ । यम् । द्वि॒ष्मः । तस्मिन्न्॑ । प्रतीति॑ । मु॒ञ्चा॒मि॒ । पाशम् ॥ त्वाम् । उ॒ । ते । द॒धि॒रे॒ । ह॒व्य॒वाह॒मिति॑ हव्य-वाहम् । शृ॒त॒ङ्क॒र्तार॒मिति॑ शृतम्-क॒र्तारम् । उ॒त । य॒ज्ञियम् । च॒ ॥ अग्ने । सद॑ख्ष॒ इति॒ स-द॒ख्ष॒ । सत॑नु॒रिति॒ स-त॒नु॒ । हि । भू॒त्वा । अथ॑ । ह॒व्या । जा॒त॒वे॒द॒ इति॑ जात-वे॒द॒ । जु॒ष॒स्व॒ ॥ जात॑वेद॒ इति॒ जात॑-वे॒द॒ । व॒पया । ग॒च्छ॒ । दे॒वान् । त्वम् । हि । होता । प्र॒थ॒मः । ब॒भूथ॑ ॥ घृ॒तेन॑ । त्वम् । त॒नुव॑ । व॒र्ध॒य॒स्व॒ । स्वाहा॑कृत॒मिति॒ स्वाहा-कृ॒त॒म्॒ । ह॒विः । अ॒द॒न्तु॒ । दे॒वाः ॥ स्वाहा । दे॒वेभ्य॑ । दे॒वेभ्य॑ । स्वाहा ॥ [14]*(ईशे प्रमु॒ञ्चमा॑ना य॒ज्ञं त्व षोड॑श च)*

**॥ सं.३-१-५ ॥**

प्रा॒जा॒प॒त्या इति॑ प्राजा-प॒त्याः । वै । प॒शव॑ । तेषाम् । रु॒द्रः । अधि॑पति॒रित्यधि॑-प॒ति॒ । यत् । ए॒ताभ्याम् । उ॒पा॒क॒रोतीत्यु॑प-आ॒क॒रोति॑ । ताभ्याम् । ए॒व । ए॒न॒म्॒ । प्र॒ति॒प्रोच्येति॑ प्रति-प्रोच्य॑ । एति॑ । ल॒भ॒ते॒ । आ॒त्मन॑ । अनाव्रस्का॒येत्यना-व्र॒स्का॒य॒ । द्वाभ्याम् । उ॒पाक॑रो॒तीत्यु॑प-आक॑रोति । द्वि॒पादिति॑ द्वि-पात् । यज॑मानः । प्रति॑ष्ठित्या॒ इति॒ प्रति॑-स्थि॒त्यै॒ । उ॒पा॒कृत्येत्यु॑प-आ॒कृत्य॑ । पञ्च॑ । जु॒हो॒ति॒ । पाङ्क्ताः । प॒शव॑ । प॒शून् । ए॒व । अवेति॑ । रु॒न्द्धे॒ । मृ॒त्यवे । वै । ए॒षः । नी॒य॒ते॒ । यत् । प॒शुः । तम् । यत् । अ॒न्वा॒रभे॒तेत्य॑नु-आ॒रभे॑त । प्र॒मायु॑क॒ इति॑ प्र-मायु॑कः । यज॑मानः । स्या॒त्॒ । नाना । प्रा॒ण इति॑ प्र-अ॒नः । यज॑मानस्य । प॒शुना । इति॑ । आ॒ह॒ । व्यावृ॑त्त्या॒ इति॑ वि-आवृ॑त्त्यै । [15] यत् । प॒शुः । मा॒युम् । अकृ॑त । इति॑ । जु॒हो॒ति॒ । शान्त्यै । शमि॑तारः । उ॒पेत॒नेत्यु॑प-एत॑न । इति॑ । आ॒ह॒ । य॒था॒य॒जुरिति॑ यथा-य॒जुः । ए॒व । ए॒तत् । व॒पायाम् । वै । आ॒ह्रि॒यमा॑णाया॒मित्या-ह्रि॒यमा॑णायाम् । अ॒ग्नेः । मेध॑ । अपेति॑ । क्रा॒म॒ति॒ । त्वाम् । उ॒ । ते । द॒धि॒रे॒ । ह॒व्य॒वाह॒मिति॑ हव्य-वाहम् । इति॑ । व॒पाम् । अ॒भीति॑ । जु॒हो॒ति॒ । अ॒ग्नेः । ए॒व । मेधम् । अवेति॑ । रु॒न्द्धे॒ । अथो॒ इति॑ । शृ॒त॒त्वायेति॑ शृत-त्वाय॑ । पु॒रस्ताथ्स्वाहाकृतय॒ इति॑ पु॒रस्तात्-स्वा॒हा॒कृ॒त॒य॒ । वै । अ॒न्ये । दे॒वाः । उ॒परि॑ष्टाथ्स्वाहाकृतय॒ इत्यु॒परि॑ष्टात्-स्वा॒हा॒कृ॒त॒य॒ । अ॒न्ये । स्वाहा । दे॒वेभ्य॑ । दे॒वेभ्य॑ । स्वाहा । इति॑ । अ॒भित॑ । व॒पाम् । जु॒हो॒ति॒ । तान् । ए॒व । उ॒भयान्॑ । प्री॒णा॒ति॒ ॥ [16] *(व्यावृ॑त्त्या अ॒भितो॑ व॒पां पञ्च॑ च)*

**॥सं.३-१-६॥**

यः । वै । अय॑थादेवत॒मित्यय॑था-दे॒व॒त॒म्॒ । य॒ज्ञम् । उ॒प॒चर॒तीत्यु॑प-चर॑ति । एति॑ । दे॒वताभ्यः । वृ॒श्च्य॒ते॒ । पापी॑यान् । भ॒व॒ति॒ । यः । य॒था॒दे॒व॒तमिति॑ यथा-दे॒व॒तम् । न । दे॒वताभ्यः । एति॑ । वृ॒श्च्य॒ते॒ । वसी॑यान् । भ॒व॒ति॒ । आ॒ग्ने॒य्या । ऋ॒चा । आग्नीध्र॒मित्याग्नि॑-इ॒ध्र॒म्॒ । अ॒भीति॑ । मृ॒शे॒त्॒ । वै॒ष्ण॒व्या । ह॒वि॒र्धान॒मिति॑ हविः - धानम् । आ॒ग्ने॒य्या । स्रुच॑ । वा॒य॒व्य॑या । वा॒य॒व्या॑नि । ऐ॒न्द्रि॒या । सद॑ । य॒था॒दे॒व॒तमिति॑ यथा-दे॒व॒तम् । ए॒व । य॒ज्ञम् । उपेति॑ । च॒र॒ति॒ । न । दे॒वताभ्यः । एति॑ । वृ॒श्च्य॒ते॒ । वसी॑यान् । भ॒व॒ति॒ । यु॒नज्मि॑ । ते॒ । पृ॒थि॒वीम् । ज्योति॑षा । स॒ह । यु॒नज्मि॑ । वा॒युम् । अ॒न्तरि॑ख्षेण । [17] ते॒ । स॒ह । यु॒नज्मि॑ । वाचम् । स॒ह । सूर्ये॑ण । ते॒ । यु॒नज्मि॑ । ति॒स्रः । वि॒पृच॒ इति॑ वि-पृच॑ । सूर्य॑स्य । ते॒ ॥ अ॒ग्निः । दे॒वता । गा॒य॒त्री । छन्द॑ । उ॒पा॒॒शोरित्यु॑प-अ॒॒शोः । पात्रम् । अ॒सि॒ । सोम॑ । दे॒वता । त्रि॒ष्टुप् । छन्द॑ । अ॒न्त॒र्या॒मस्येत्य॑न्तः - या॒मस्य॑ । पात्रम् । अ॒सि॒ । इन्द्र॑ । दे॒वता । जग॑ती । छन्द॑ । इ॒न्द्र॒वा॒यु॒वोरितीन्द्र-वा॒यु॒वोः । पात्रम् । अ॒सि॒ । बृह॒स्पति॑ । दे॒वता । अ॒नु॒ष्टुबित्य॑नु-स्तुप् । छन्द॑ । मि॒त्रावरु॑णयो॒रिति॑ मि॒त्रा-वरु॑णयोः । पात्रम् । अ॒सि॒ । अ॒श्विनौ । दे॒वता । प॒ङ्क्तिः । छन्द॑ । अ॒श्विनोः । पात्रम् । अ॒सि॒ । सूर्यः॑ । दे॒वता । बृ॒ह॒ती । [18] छन्द॑ । शु॒क्रस्य॑ । पात्रम् । अ॒सि॒ । च॒न्द्रमाः । दे॒वता । स॒तोबृ॑ह॒तीति॑ स॒तः - बृ॒ह॒ती॒ । छन्द॑ । म॒न्थिन॑ । पात्रम् । अ॒सि॒ । विश्वे । दे॒वाः । दे॒वता । उ॒ष्णिहा । छन्द॑ । आ॒ग्र॒य॒णस्य॑ । पात्रम् । अ॒सि॒ । इन्द्र॑ । दे॒वता । क॒कुत् । छन्द॑ । उ॒क्थानाम् । पात्रम् । अ॒सि॒ । पृ॒थि॒वी । दे॒वता । वि॒राडिति॑ वि-राट् । छन्द॑ । ध्रु॒वस्य॑ । पात्रम् । अ॒सि॒ ॥ [19]*(अन्तरि॑ख्षेण बृह॒ती त्रय॑स्त्रिशच्च)*

**॥सं.३-१-७॥**

इ॒ष्टर्गः॑ । वै । अ॒ध्व॒र्युः । यज॑मानस्य । इ॒ष्टर्गः॑ । खलु॑ । वै । पूर्वः॑ । अ॒र्ष्टुः । ख्षी॒य॒ते॒ । आ॒स॒न्यात् । मा॒ । मन्त्रात् । पा॒हि॒ । कस्याः । चि॒त्॒ । अ॒भिश॑स्त्या॒ इत्य॒भि-श॒स्त्याः॒ । इति॑ । पु॒रा । प्रा॒त॒र॒नुवा॒कादिति॑ प्रातः-अ॒नु॒वा॒कात् । जु॒हु॒या॒त्॒ । आ॒त्मने । ए॒व । तत् । अ॒ध्व॒र्युः । पु॒रस्तात् । शर्म॑ । न॒ह्य॒ते॒ । अनार्त्यै । स॒व्वेँ॒शायेति॑ सम्-वे॒शाय॑ । त्वा॒ । उ॒प॒वे॒शायेत्यु॑प-वे॒शाय॑ । त्वा॒ । गा॒य॒त्रि॒याः । त्रि॒ष्टुभ॑ । जग॑त्याः । अ॒भिभूत्या॒ इत्य॒भि-भू॒त्यै॒ । स्वाहा । प्राणा॑पाना॒विति॒ प्राण॑-अ॒पा॒नौ॒ । मृ॒त्योः । मा॒ । पा॒त॒म्॒ । प्रा॒णा॒पा॒नाविति॑ प्राण-अ॒पा॒नौ । मा । मा॒ । हा॒सि॒ष्ट॒म्॒ । दे॒वता॑सु । वै । ए॒ते । प्रा॒णा॒पा॒नयो॒रिति॑ प्राण-अ॒पा॒नयोः । [20] व्याय॑च्छन्त॒ इति॑ वि-आय॑च्छन्ते । येषाम् । सोम॑ । स॒मृ॒च्छत॒ इति॑ सम्-ऋ॒च्छते । स॒व्वेँ॒शायेति॑ सम्-वे॒शाय॑ । त्वा॒ । उ॒प॒वे॒शायेत्यु॑प-वे॒शाय॑ । त्वा॒ । इति॑ । आ॒ह॒ । छन्दासि । वै । स॒व्वेँ॒श इति॑ सम्-वे॒शः । उ॒प॒वे॒श इत्यु॑प-वे॒शः । छन्दो॑भि॒रिति॒ छन्द॑-भि॒ । ए॒व । अ॒स्य॒ । छन्दासि । वृ॒ङ्क्ते॒ । प्रेति॑व॒न्तीति॒ प्रेति॑-व॒न्ति॒ । आज्या॑नि । भ॒व॒न्ति॒ । अ॒भिजि॑त्या॒ इत्य॒भि-जि॒त्यै॒ । म॒रुत्व॑तीः । प्र॒ति॒पद॒ इति॑ प्रति-पद॑ । विजि॑त्या॒ इति॒ वि-जि॒त्यै॒ । उ॒भे इति॑ । बृ॒ह॒द्र॒थ॒न्त॒रे इति॑ बृहत्-र॒थ॒न्त॒रे । भ॒व॒त॒ । इ॒यम् । वाव । र॒थ॒न्त॒रमिति॑ रथम्-त॒रम् । अ॒सौ । बृ॒हत् । आ॒भ्याम् । ए॒व । ए॒न॒म्॒ । अ॒न्तः । ए॒ति॒ । अ॒द्य । वाव । र॒थ॒न्त॒रमिति॑ रथम्-त॒रम् । श्वः । बृ॒हत् । अ॒द्या॒श्वादित्य॑द्य-श्वात् । ए॒व । ए॒न॒म्॒ । अ॒न्तः । ए॒ति॒ । भू॒तम् । [21] वाव । र॒थ॒न्त॒रमिति॑ रथम्-त॒रम् । भ॒वि॒ष्यत् । बृ॒हत् । भू॒तात् । च॒ । ए॒व । ए॒न॒म्॒ । भ॒वि॒ष्य॒तः । च॒ । अ॒न्तः । ए॒ति॒ । परि॑मित॒मिति॒ परि॑-मि॒त॒म्॒ । वाव । र॒थ॒न्त॒रमिति॑ रथम्-त॒रम् । अप॑रिमित॒मित्यप॑रि-मि॒त॒म्॒ । बृ॒हत् । परि॑मिता॒दिति॒ परि॑-मि॒ता॒त्॒ । च॒ । ए॒व । ए॒न॒म्॒ । अप॑रिमिता॒दित्यप॑रि-मि॒ता॒त्॒ । च॒ । अ॒न्तः । ए॒ति॒ । वि॒श्वा॒मि॒त्र॒ज॒म॒द॒ग्नी इति॑ विश्वामित्र-ज॒म॒द॒ग्नी । वसि॑ष्ठेन । अ॒स्प॒र्धे॒ता॒म्॒ । सः । ए॒तत् । ज॒मद॑ग्निः । वि॒ह॒व्य॑मिति॑ वि-ह॒व्यम् । अ॒प॒श्य॒त्॒ । तेन॑ । वै । सः । वसि॑ष्ठस्य । इ॒न्द्रि॒यम् । वी॒र्यम् । अ॒वृ॒ङ्क्त॒ । यत् । वि॒ह॒व्य॑मिति॑ वि-ह॒व्यम् । श॒स्यते । इ॒न्द्रि॒यम् । ए॒व । तत् । वी॒र्यम् । यज॑मानः । भ्रातृ॑व्यस्य । वृ॒ङ्क्ते॒ । यस्य॑ । भूयासः । य॒ज्ञ॒क्र॒तव॒ इति॑ यज्ञ-क्र॒तव॑ । इति॑ । आ॒हु॒ । सः । दे॒वताः । वृ॒ङ्क्ते॒ । इति॑ । यदि॑ । अ॒ग्नि॒ष्टो॒म इत्य॑ग्नि-स्तो॒मः । सोम॑ । प॒रस्तात् । स्यात् । उ॒क्थ्यम् । कु॒र्वी॒त॒ । यदि॑ । उ॒क्थ्य॑ । स्यात् । अ॒ति॒रा॒त्रमित्य॑ति-रा॒त्रम् । कु॒र्वी॒त॒ । य॒ज्ञ॒क्र॒तुभि॒रिति॑ यज्ञक्र॒तु - भि॒ । ए॒व । अ॒स्य॒ । दे॒वताः । वृ॒ङ्क्ते॒ । वसी॑यान् । भ॒व॒ति॒ ॥ [22] *(प्रा॒णा॒पा॒नयोर्भू॒तं वृ॑ङ्क्ते॒ऽष्टाविशतिश्च)*

**॥ सं.३-१-८ ॥**

नि॒ग्रा॒भ्या॑ इति॑ नि-ग्रा॒भ्याः । स्थ॒ । दे॒व॒श्रुत॒ इति॑ देव-श्रुत॑ । आयु॑ । मे॒ । त॒र्प॒य॒त॒ । प्रा॒णमिति॑ प्र-अ॒नम् । मे॒ । त॒र्प॒य॒त॒ । अ॒पा॒नमित्य॑प-अ॒नम् । मे॒ । त॒र्प॒य॒त॒ । व्या॒नमिति॑ वि-अ॒नम् । मे॒ । त॒र्प॒य॒त॒ । चख्षु॑ । मे॒ । त॒र्प॒य॒त॒ । श्रोत्रम् । मे॒ । त॒र्प॒य॒त॒ । मन॑ । मे॒ । त॒र्प॒य॒त॒ । वाचम् । मे॒ । त॒र्प॒य॒त॒ । आ॒त्मानम् । मे॒ । त॒र्प॒य॒त॒ । अङ्गा॑नि । मे॒ । त॒र्प॒य॒त॒ । प्र॒जामिति॑ प्र-जाम् । मे॒ । त॒र्प॒य॒त॒ । प॒शून् । मे॒ । त॒र्प॒य॒त॒ । गृ॒हान् । मे॒ । त॒र्प॒य॒त॒ । ग॒णान् । मे॒ । त॒र्प॒य॒त॒ । स॒र्वग॑ण॒मिति॑ स॒र्व-ग॒ण॒म्॒ । मा॒ । त॒र्प॒य॒त॒ । त॒र्पय॑त । मा॒ । [23] ग॒णाः । मे॒ । मा । वीति॑ । तृ॒ष॒न्न्॒ । ओष॑धयः । वै । सोम॑स्य । विश॑ । विश॑ । खलु॑ । वै । राज्ञ॑ । प्रदा॑तो॒रिति॒ प्र-दा॒तोः॒ । ई॒श्व॒राः । ऐ॒न्द्रः । सोम॑ । अवी॑वृधम् । व॒ । मन॑सा । सु॒जा॒ता॒ इति॑ सु-जा॒ता॒। ऋत॑प्रजाता॒ इत्यृत॑-प्र॒जा॒ता॒। भगे । इत् । व॒ । स्या॒म॒ ॥ इन्द्रे॑ण । दे॒वीः । वी॒रुध॑ । स॒व्विँ॒दा॒ना इति॑ सम्-वि॒दा॒नाः । अन्विति॑ । म॒न्य॒न्ता॒म्॒ । सव॑नाय । सोमम् । इति॑ । आ॒ह॒ । ओष॑धीभ्य॒ इत्योष॑धि-भ्य॒ । ए॒व । ए॒न॒म्॒ । स्वायै । वि॒शः । स्वायै । दे॒वता॑यै । नि॒र्याच्येति॑ निः - याच्य॑ । अ॒भीति॑ । सु॒नो॒ति॒ । यः । वै । सोम॑स्य । अ॒भि॒षू॒यमा॑ण॒स्येत्य॑भि-सू॒यमा॑नस्य । [24] प्र॒थ॒मः । अ॒॒शुः । स्कन्द॑ति । सः । ई॒श्व॒रः । इ॒न्द्रि॒यम् । वी॒र्यम् । प्र॒जामिति॑ प्र-जाम् । प॒शून् । यज॑मानस्य । निऱ्ह॑न्तो॒रिति॒ निः - ह॒न्तोः॒ । तम् । अ॒भीति॑ । म॒न्त्र॒ये॒त॒ । एति॑ । मा॒ । अ॒स्का॒न्॒ । स॒ह । प्र॒जयेति॑ प्र-जया । स॒ह । रा॒यः । पोषे॑ण । इ॒न्द्रि॒यम् । मे॒ । वी॒र्यम् । मा । निरिति॑ । व॒धी॒ । इति॑ । आ॒शिष॒मित्या-शिषम् । ए॒व । ए॒ताम् । एति॑ । शा॒स्ते॒ । इ॒न्द्रि॒यस्य॑ । वी॒र्य॑स्य । प्र॒जाया॒ इति॑ प्र-जायै । प॒शू॒नाम् । अनि॑र्घाता॒येत्यनि॑ - घा॒ता॒य॒ । द्र॒फ्सः । च॒स्क॒न्द॒ । पृ॒थि॒वीम् । अन्विति॑ । द्याम् । इ॒मम् । च॒ । योनिम् । अन्विति॑ । यः । च॒ । पूर्वः॑ ॥ तृ॒तीयम् । योनिम् । अन्विति॑ । स॒ञ्चर॑न्त॒मिति॑ सम्-चर॑न्तम् । द्र॒फ्सम् । जु॒हो॒मि॒ । अन्विति॑ । स॒प्त । होत्राः ॥ [25] *(त॒र्पय॑त माऽभिषू॒यमा॑णस्य॒ यश्च॒ दश॑ च)*

**॥सं.३-१-९॥**

यः । वै । दे॒वान् । दे॒व॒य॒श॒सेनेति॑ देव-य॒श॒सेन॑ । अ॒र्पय॑ति । म॒नु॒ष्यान्॑ । म॒नु॒ष्य॒य॒श॒सेनेति॑ मनुष्य-य॒श॒सेन॑ । दे॒व॒य॒श॒सीति॑ देव-य॒श॒सी । ए॒व । दे॒वेषु॑ । भव॑ति । म॒नु॒ष्य॒य॒श॒सीति॑ मनुष्य-य॒श॒सी । म॒नु॒ष्ये॑षु । यान् । प्रा॒चीनम् । आ॒ग्र॒य॒णात् । ग्रहान्॑ । गृ॒ह्णी॒यात् । तान् । उ॒पा॒॒श्वित्यु॑प-अ॒॒शु । गृ॒ह्णी॒या॒त्॒ । यान् । ऊ॒र्ध्वान् । तान् । उ॒प॒ब्दि॒मत॒ इत्यु॑पब्दि-मत॑ । दे॒वान् । ए॒व । तत् । दे॒व॒य॒श॒सेनेति॑ देव-य॒श॒सेन॑ । अ॒र्पय॑ति । म॒नु॒ष्यान्॑ । म॒नु॒ष्य॒य॒श॒सेनेति॑ मनुष्य-य॒श॒सेन॑ । दे॒व॒य॒श॒सीति॑ देव-य॒श॒सी । ए॒व । दे॒वेषु॑ । भ॒व॒ति॒ । म॒नु॒ष्य॒य॒श॒सीति॑ मनुष्य-य॒श॒सी । म॒नु॒ष्ये॑षु । अ॒ग्निः । प्रा॒त॒स॒व॒न इति॑ प्रातः-स॒व॒ने । पा॒तु॒ । अ॒स्मान् । वै॒श्वा॒न॒रः । म॒हि॒ना । वि॒श्वश॑म्भू॒रिति॑ वि॒श्व-श॒म्भूः॒ ॥ सः । न॒ । पा॒व॒कः । द्रवि॑णम् । द॒धा॒तु॒ । [26] आयु॑ष्मन्तः । स॒हभ॑ख्षा॒ इति॑ स॒ह-भ॒ख्षाः॒ । स्या॒म॒ ॥ विश्वे । दे॒वाः । म॒रुत॑ । इन्द्र॑ । अ॒स्मान् । अ॒स्मिन्न् । द्वि॒तीये । सव॑ने । न । ज॒ह्युः॒ ॥ आयु॑ष्मन्तः । प्रि॒यम् । ए॒षा॒म्॒ । वद॑न्तः । व॒यम् । दे॒वानाम् । सु॒म॒ताविति॑ सु-म॒तौ । स्या॒म॒ ॥ इ॒दम् । तृ॒तीयम् । सव॑नम् । क॒वी॒नाम् । ऋ॒तेन॑ । ये । च॒म॒सम् । ऐर॑यन्त ॥ ते । सौ॒ध॒न्व॒नाः । सुव॑ । आ॒न॒शा॒नाः । स्वि॑ष्टि॒मिति॒ सु-इ॒ष्टि॒म्॒ । न॒ । अ॒भीति॑ । वसी॑यः । न॒य॒न्तु॒ ॥ आ॒यत॑नवती॒रित्या॒यत॑न-व॒ती॒ । वै । अ॒न्याः । आहु॑तय॒ इत्या-हु॒त॒य॒ । हू॒यन्ते । अ॒ना॒य॒त॒ना इत्य॑ना-य॒त॒नाः । अ॒न्याः । याः । आ॒घा॒रव॑ती॒रित्या॑घा॒र-व॒ती॒ । ताः । आ॒यत॑नवती॒रित्या॒यत॑न-व॒ती॒ । याः । [27] सौ॒म्याः । ताः । अ॒ना॒य॒त॒ना इत्य॑ना-य॒त॒नाः । ऐ॒न्द्र॒वा॒य॒वमित्यैन्द्र-वा॒य॒वम् । आ॒दायेत्या-दाय॑ । आ॒घा॒रमित्या-घा॒रम् । एति॑ । घा॒र॒ये॒त्॒ । अ॒ध्व॒रः । य॒ज्ञः । अ॒यम् । अ॒स्तु॒ । दे॒वा॒। ओष॑धीभ्य॒ इत्योष॑धि-भ्य॒ । प॒शवे । न॒ । जना॑य । विश्व॑स्मै । भू॒ताय॑ । अ॒ध्व॒रः । अ॒सि॒ । सः । पि॒न्व॒स्व॒ । घृ॒तव॒दिति॑ घृ॒त-व॒त्॒ । दे॒व॒ । सो॒म॒ । इति॑ । सौ॒म्याः । ए॒व । तत् । आहु॑ती॒रित्या-हु॒ती॒ । आ॒यत॑नवती॒रित्या॒यत॑न-व॒ती॒ । क॒रो॒ति॒ । आ॒यत॑नवा॒नित्या॒यत॑न-वा॒न्॒ । भ॒व॒ति॒ । यः । ए॒वम् । वेद॑ । अथो॒ इति॑ । द्यावा॑पृथि॒वी इति॒ द्यावा-पृ॒थि॒वी । ए॒व । घृ॒तेन॑ । वीति॑ । उ॒न॒त्ति॒ । ते इति॑ । व्यु॑त्ते॒ इति॒ वि-उ॒त्ते॒ । उ॒प॒जी॒व॒नीये॒ इत्यु॑प-जी॒व॒नीये । भ॒व॒त॒ । उ॒प॒जी॒व॒नीय॒ इत्यु॑प-जी॒व॒नीय॑ । भ॒व॒ति॒ । [28] यः । ए॒वम् । वेद॑ । ए॒षः । ते॒ । रु॒द्र॒ । भा॒गः । यम् । नि॒रया॑चथा॒ इति॑ निः - अया॑चथाः । तम् । जु॒ष॒स्व॒ । वि॒देः । गौ॒प॒त्यम् । रा॒यः । पोषम् । सु॒वीर्य॒मिति॑ सु-वीर्यम् । स॒व्वँ॒थ्स॒रीणा॒मिति॑ सम्-व॒थ्स॒रीणाम् । स्व॒स्तिम् ॥ मनु॑ । पु॒त्रेभ्य॑ । दा॒यम् । वीति॑ । अ॒भ॒ज॒त्॒ । सः । नाभा॒नेदि॑ष्ठम् । ब्र॒ह्म॒चर्य॒मिति॑ ब्रह्म-चर्यम् । वस॑न्तम् । निरिति॑ । अ॒भ॒ज॒त्॒ । सः । एति॑ । अ॒ग॒च्छ॒त्॒ । सः । अ॒ब्र॒वी॒त्॒ । क॒था । मा॒ । निरिति॑ । अ॒भा॒क्॒ । इति॑ । न । त्वा॒ । निरिति॑ । अ॒भा॒ख्ष॒म्॒ । इति॑ । अ॒ब्र॒वी॒त्॒ । अङ्गि॑रसः । इ॒मे । स॒त्त्रम् । आ॒स॒ते॒ । ते । [29] सु॒व॒र्गमिति॑ सुवः-गम् । लो॒कम् । न । प्रेति॑ । जा॒न॒न्ति॒ । तेभ्य॑ । इ॒दम् । ब्राह्म॑णम् । ब्रू॒हि॒ । ते । सु॒व॒र्गमिति॑ सुवः - गम् । लो॒कम् । यन्त॑ । ये । ए॒षा॒म्॒ । प॒शव॑ । तान् । ते॒ । दा॒स्य॒न्ति॒ । इति॑ । तत् । ए॒भ्य॒ । अ॒ब्र॒वी॒त्॒ । ते । सु॒व॒र्गमिति॑ सुवः-गम् । लो॒कम् । यन्त॑ । ये । ए॒षा॒म्॒ । प॒शव॑ । आसन्न्॑ । तान् । अ॒स्मै॒ । अ॒द॒दुः॒ । तम् । प॒शुभि॒रिति॑ प॒शु-भि॒ । चर॑न्तम् । य॒ज्ञ॒वा॒स्ताविति॑ यज्ञ-वा॒स्तौ । रु॒द्रः । एति॑ । अ॒ग॒च्छ॒त्॒ । सः । अ॒ब्र॒वी॒त्॒ । मम॑ । वै । इ॒मे । प॒शव॑ । इति॑ । अदु॑ । वै । [30] मह्यम् । इ॒मान् । इति॑ । अ॒ब्र॒वी॒त्॒ । न । वै । तस्य॑ । ते । ई॒श॒ते॒ । इति॑ । अ॒ब्र॒वी॒त्॒ । यत् । य॒ज्ञ॒वा॒स्ताविति॑ यज्ञ-वा॒स्तौ । हीय॑ते । मम॑ । वै । तत् । इति॑ । तस्मात् । य॒ज्ञ॒वा॒स्त्विति॑ यज्ञ-वा॒स्तु । न । अ॒भ्य॒वेत्य॒मित्य॑भि-अ॒वेत्यम् । सः । अ॒ब्र॒वी॒त्॒ । य॒ज्ञे । मा॒ । एति॑ । भ॒ज॒ । अथ॑ । ते॒ । प॒शून् । न । अ॒भीति॑ । म॒ग्ग्॒स्ये॒ । इति॑ । तस्मै । ए॒तम् । म॒न्थिन॑ । स॒॒स्रा॒वमिति॑ सम्-स्रा॒वम् । अ॒जु॒हो॒त्॒ । तत॑ । वै । तस्य॑ । रु॒द्रः । प॒शून् । न । अ॒भीति॑ । अ॒म॒न्य॒त॒ । यत्र॑ । ए॒तम् । ए॒वम् । वि॒द्वान् । म॒न्थिन॑ । स॒ग्ग्॒स्रा॒वमिति॑ सम्-स्रा॒वम् । जु॒होति॑ । न । तत्र॑ । रु॒द्रः । प॒शून् । अ॒भीति॑ । म॒न्य॒ते॒ ॥ [31] *(*द॒*धा॒त्वा॒यत॑नवती॒र्या उ॑पजीव॒नीयो॑ भवति॒ तेऽदु॒र्वै यत्रै॒तमेका॑दश च)*

**॥ सं.३-१-१० ॥**

जुष्ट॑ । वा॒चः । भू॒या॒स॒म्॒ । जुष्ट॑ । वा॒चः । पत॑ये । देवि॑ । वा॒क्॒ ॥ यत् । वा॒चः । मधु॑म॒दिति॒ मधु॑-म॒त्॒ । तस्मिन्न्॑ । मा॒ । धा॒ । स्वाहा । सर॑स्वत्यै ॥ ऋ॒चा । स्तोमम् । समिति॑ । अ॒र्ध॒य॒ । गा॒य॒त्रेण॑ । र॒थ॒न्त॒रमिति॑ रथम्-त॒रम् ॥ बृ॒हत् । गा॒य॒त्रव॑र्त॒नीति॑ गाय॒त्र-व॒र्त॒नि॒ ॥ यः । ते॒ । द्र॒फ्सः । स्कन्द॑ति । यः । ते॒ । अ॒॒शुः । बा॒हुच्यु॑त॒ इति॑ बा॒हु-च्यु॒त॒ । धि॒षण॑योः । उ॒पस्था॒दित्यु॒प-स्था॒त्॒ ॥ अ॒ध्व॒र्योः । वा॒ । परीति॑ । यः । ते॒ । प॒वित्रात् । स्वाहा॑कृत॒मिति॒ स्वाहा-कृ॒त॒म्॒ । इन्द्रा॑य । तम् । जु॒हो॒मि॒ ॥ यः । द्र॒फ्सः । अ॒॒शुः । प॒ति॒तः । पृ॒थि॒व्याम् । प॒रि॒वा॒पादिति॑ परि-वा॒पात् । [32] पु॒रो॒डाशात् । क॒र॒म्भात् ॥ धा॒ना॒सो॒मादिति॑ धाना-सो॒मात् । म॒न्थिन॑ । इ॒न्द्र॒ । शु॒क्रात् । स्वाहा॑कृत॒मिति॒ स्वाहा-कृ॒त॒म्॒ । इन्द्रा॑य । तम् । जु॒हो॒मि॒ ॥ यः । ते॒ । द्र॒फ्सः । मधु॑मा॒निति॒ मधु॑-मा॒न्॒ । इ॒न्द्रि॒यावा॒नितीन्द्रि॒य-वा॒न्॒ । स्वाहा॑कृत॒ इति॒ स्वाहा-कृ॒त॒ । पुन॑ । अ॒प्येतीत्य॑पि-एति॑ । दे॒वान् ॥ दि॒वः । पृ॒थि॒व्याः । परीति॑ । अ॒न्तरि॑ख्षात् । स्वाहा॑कृत॒मिति॒ स्वाहा-कृ॒त॒म्॒ । इन्द्रा॑य । तम् । जु॒हो॒मि॒ ॥ अ॒ध्व॒र्युः । वै । ऋ॒त्विजाम् । प्र॒थ॒मः । यु॒ज्य॒ते॒ । तेन॑ । स्तोम॑ । यो॒क्त॒व्य॑ । इति॑ । आ॒हु॒ । वाक् । अ॒ग्रे॒गा इत्य॑ग्रे-गाः । अग्रे । ए॒तु॒ । ऋ॒जु॒गा इत्यृ॑जु-गाः । दे॒वेभ्य॑ । यश॑ । मयि॑ । दध॑ती । प्रा॒णानिति॑ प्र-अ॒नान् । प॒शुषु॑ । प्र॒जामिति॑ प्र-जाम् । मयि॑ । [33] च॒ । यज॑माने । च॒ । इति॑ । आ॒ह॒ । वाचम् । ए॒व । तत् । य॒ज्ञ॒मु॒ख इति॑ यज्ञ-मु॒खे । यु॒न॒क्ति॒ । वास्तु॑ । वै । ए॒तत् । य॒ज्ञस्य॑ । क्रि॒य॒ते॒ । यत् । ग्रहान्॑ । गृ॒ही॒त्वा । ब॒हि॒ष्प॒व॒मा॒नमिति॑ बहिः - प॒व॒मा॒नम् । सर्प॑न्ति । पराञ्चः । हि । यन्ति॑ । परा॑चीभिः । स्तु॒वते । वै॒ष्ण॒व्या । ऋ॒चा । पुन॑ । एत्येत्या-इत्य॑ । उपेति॑ । ति॒ष्ठ॒ते॒ । य॒ज्ञः । वै । विष्णु॑ । य॒ज्ञम् । ए॒व । अ॒क॒ । विष्णो॒ इति॑ । त्वम् । न॒ । अन्त॑मः । शर्म॑ । य॒च्छ॒ । स॒ह॒न्त्य॒ ॥ प्रेति॑ । ते॒ । धाराः । म॒धु॒श्चुत॒ इति॑ मधु-श्चुत॑ । उथ्सम् । दु॒ह्र॒ते॒ । अख्षि॑तम् । इति॑ । आ॒ह॒ । यत् । ए॒व । अ॒स्य॒ । शया॑नस्य । उ॒प॒शुष्य॒तीत्यु॑प-शुष्य॑ति । तत् । ए॒व । अ॒स्य॒ । ए॒तेन॑ । एति॑ । प्या॒य॒य॒ति॒ ॥ [34] *(प॒रि॒वा॒पात् प्र॒जाम्मयि॑ दुह्रते॒ चतुर्दश च)*

**॥ सं.३-१-११ ॥**

अ॒ग्निना । र॒यिम् । अ॒श्ञ॒व॒त्॒ । पोषम् । ए॒व । दि॒वेदि॑व॒ इति॑ दि॒वे-दि॒वे॒ ॥ य॒शसम् । वी॒रव॑त्तम॒मिति॑ वी॒रव॑त्-त॒म॒म्॒ ॥ गोमा॒निति॒ गो-मा॒न्॒ । अ॒ग्ने॒ । अवि॑मा॒नित्यवि॑-मा॒न्॒ । अ॒श्वी । य॒ज्ञः । नृ॒वथ्स॒खेति॑ नृ॒वत्-स॒खा॒ । सदम् । इत् । अ॒प्र॒मृ॒ष्य इत्य॑प्र-मृ॒ष्यः ॥ इडा॑वा॒नितीडा-वा॒न्॒ । ए॒षः । अ॒सु॒र॒ । प्र॒जावा॒निति॑ प्र॒जा-वा॒न्॒ । दी॒र्घः । र॒यिः । पृ॒थु॒बु॒ध्न इति॑ पृथु-बु॒ध्नः । स॒भावा॒निति॑ स॒भा-वा॒न्॒ ॥ एति॑ । प्या॒य॒स्व॒ । समिति॑ । ते॒ ॥ इ॒ह । त्वष्टा॑रम् । अ॒ग्रि॒यम् । वि॒श्वरू॑प॒मिति॑ वि॒श्व-रू॒प॒म्॒ । उपेति॑ । ह्व॒ये॒ ॥ अ॒स्माकम् । अ॒स्तु॒ । केव॑लः ॥ तत् । न॒ । तु॒रीपम् । अध॑ । पो॒ष॒यि॒त्नु । देव॑ । त्व॒ष्टः॒ । वीति॑ । र॒रा॒णः । स्य॒स्व॒ ॥ यत॑ । वी॒रः । [35] क॒र्म॒ण्य॑ । सु॒दख्ष॒ इति॑ सु-दख्ष॑ । यु॒क्तग्रा॒वेति॑ यु॒क्त-ग्रा॒वा॒ । जाय॑ते । दे॒वका॑म॒ इति॑ दे॒व-का॒म॒ ॥ शि॒वः । त्व॒ष्टः॒ । इ॒ह । एति॑ । ग॒हि॒ । वि॒भुरिति॑ वि-भुः । पोषे । उ॒त । त्मना ॥ य॒ज्ञेय॑ज्ञ॒ इति॑ य॒ज्ञे-य॒ज्ञे॒ । न॒ । उदिति॑ । अ॒व॒ ॥ पि॒शङ्ग॑रूप॒ इति॑ पि॒शङ्ग॑-रू॒प॒ । सु॒भर॒ इति॑ सु-भर॑ । व॒यो॒धा इति॑ वयः - धाः । श्रु॒ष्टी । वी॒रः । जा॒य॒ते॒ । दे॒वका॑म॒ इति॑ दे॒व-का॒म॒ ॥ प्र॒जामिति॑ प्र-जाम् । त्वष्टा । वीति॑ । स्य॒तु॒ । नाभिम् । अ॒स्मे इति॑ । अथ॑ । दे॒वानाम् । अपीति॑ । ए॒तु॒ । पाथ॑ ॥ प्रेति॑ । न॒ । दे॒वी । एति॑ । न॒ । दि॒वः ॥ पी॒पि॒वासम् । सर॑स्वतः । स्तनम् । यः । वि॒श्वद॑र्,शत॒ इति॑ वि॒श्व-द॒र्,श॒त॒ ॥ धु॒ख्षी॒महि॑ । प्र॒जामिति॑ प्र-जाम् । इषम् ॥ [36] ये । ते॒ । स॒र॒स्वः॒ । ऊ॒र्मय॑ । मधु॑मन्त॒ इति॒ मधु॑-म॒न्तः॒ । घृ॒त॒श्चुत॒ इति॑ घृत-श्चुत॑ ॥ तेषाम् । ते॒ । सु॒म्नम् । ई॒म॒हे॒ ॥ यस्य॑ । व्र॒तम् । प॒शव॑ । यन्ति॑ । सर्वे । यस्य॑ । व्र॒तम् । उ॒प॒तिष्ठ॑न्त॒ इत्यु॑प-तिष्ठ॑न्ते । आप॑ ॥ यस्य॑ । व्र॒ते । पु॒ष्टि॒पति॒रिति॑ पुष्टि-पति॑ । निवि॑ष्ट॒ इति॒ नि-वि॒ष्ट॒ । तम् । सर॑स्वन्तम् । अव॑से । हु॒वे॒म॒ ॥ दि॒व्यम् । सु॒प॒र्णमिति॑ सु-प॒र्णम् । व॒य॒सम् । बृ॒हन्तम् । अ॒पाम् । गर्भम् । वृ॒ष॒भम् । ओष॑धीनाम् ॥ अ॒भी॒प॒तः । वृ॒ष्ट्या । त॒र्पय॑न्तम् । तम् । सर॑स्वन्तम् । अव॑से । हु॒वे॒म॒ ॥ सिनी॑वालि । पृथु॑ष्टुक॒ इति॒ पृथु॑-स्तु॒के॒ । या । दे॒वानाम् । असि॑ । स्वसा ॥ जु॒षस्व॑ । ह॒व्यम् । [37] आहु॑त॒मित्या-हु॒त॒म्॒ । प्र॒जामिति॑ प्र-जाम् । दे॒वि॒ । दि॒दि॒ड्ढि॒ । न॒ ॥ या । सु॒पा॒णिरिति॑ सु-पा॒णिः । स्व॒ङ्गु॒रिरिति॑ सु-अ॒ङ्गु॒रिः । सु॒षूमेति॑ सु-सूमा । ब॒हु॒सूव॒रीति॑ बहु-सूव॑री ॥ तस्यै । वि॒श्पत्नि॑यै । ह॒विः । सि॒नी॒वा॒ल्यै । जु॒हो॒त॒न॒ ॥ इन्द्रम् । व॒ । वि॒श्वत॑ । परीति॑ । इन्द्रम् । नर॑ ॥ असि॑तवर्णा॒ इत्यसि॑त-व॒र्णाः॒ । हर॑यः । सु॒प॒र्णा इति॑ सु-प॒र्णाः । मिह॑ । वसा॑नाः । दिवम् । उदिति॑ । प॒त॒न्ति॒ ॥ ते । एति॑ । अ॒व॒वृ॒त्र॒न्न्॒ । सद॑नानि । कृ॒त्वा । आत् । इत् । पृ॒थि॒वी । घृ॒तैः । वीति॑ । उ॒द्य॒ते॒ ॥ हिर॑ण्यकेश॒ इति॒ हिर॑ण्य-के॒श॒ । रज॑सः । वि॒सा॒र इति॑ वि-सा॒रे । अहि॑ । धुनि॑ । वात॑ । इ॒व॒ । ध्रजी॑मान् ॥ शुचि॑भ्राजा॒ इति॒ शुचि॑-भ्रा॒जा॒ । उ॒षस॑ । [38] नवे॑दाः । यश॑स्वतीः । अ॒प॒स्युव॑ । न । स॒त्याः ॥ एति॑ । ते॒ । सु॒प॒र्णा इति॑ सु-प॒र्णाः । अ॒मि॒न॒न्त॒ । एवैः । कृ॒ष्णः । नो॒ना॒व॒ । वृ॒ष॒भः । यदि॑ । इ॒दम् ॥ शि॒वाभि॑ । न । स्मय॑मानाभिः । एति॑ । अ॒गा॒त्॒ । पत॑न्ति । मिह॑ । स्त॒नय॑न्ति । अ॒भ्रा ॥ वा॒श्रा । इ॒व॒ । वि॒द्युदिति॑ वि-द्युत् । मि॒मा॒ति॒ । व॒थ्सम् । न । मा॒ता । सि॒ष॒क्ति॒ ॥ यत् । ए॒षा॒म्॒ । वृ॒ष्टिः । अस॑र्जि ॥ पर्व॑तः । चि॒त्॒ । महि॑ । वृ॒द्धः । बि॒भा॒य॒ । दि॒वः । चि॒त्॒ । सानु॑ । रे॒ज॒त॒ । स्व॒ने । व॒ ॥ यत् । क्रीड॑थ । म॒रु॒त॒ । [39] ऋ॒ष्टि॒मन्त॒ इत्यृ॑ष्टि-मन्त॑ । आप॑ । इ॒व॒ । स॒ध्रिय॑ञ्चः । ध॒व॒ध्वे॒ ॥ अ॒भीति॑ । क्र॒न्द॒ । स्त॒नय॑ । गर्भम् । एति॑ । धा॒ । उ॒द॒न्वतेत्यु॑दन्न्-वता । परीति॑ । दी॒य॒ । रथे॑न ॥ दृतिम् । स्विति॑ । क॒ऱ्ष॒ । विषि॑त॒मिति॒ वि-सि॒त॒म्॒ । न्य॑ञ्चम् । स॒माः । भ॒व॒न्तु॒ । उ॒द्वतेत्यु॑त्-वता । नि॒पा॒दा इति॑ नि-पा॒दाः ॥ त्वम् । त्या । चि॒त्॒ । अच्यु॑ता । अग्ने । प॒शुः । न । यव॑से ॥ धाम॑ । ह॒ । यत् । ते॒ । अ॒ज॒र॒ । वना । वृ॒श्चन्ति॑ । शिक्व॑सः ॥ अग्ने । भूरी॑णि । तव॑ । जा॒त॒वे॒द॒ इति॑ जात-वे॒द॒ । देव॑ । स्व॒धा॒व॒ इति॑ स्वधा-व॒ । अ॒मृत॑स्य । धाम॑ ॥ याः । च॒ । [40] मा॒याः । मा॒यिनाम् । वि॒श्व॒मि॒न्वेति॑ विश्वम्-इ॒न्व॒ । त्वे इति॑ । पू॒र्वीः । स॒न्द॒धुरिति॑ सम्-द॒धुः । पृ॒ष्ट॒ब॒न्धो॒ इति॑ पृष्ट-ब॒न्धो॒ ॥ दि॒वः । न॒ । वृ॒ष्टिम् । म॒रु॒त॒ । र॒री॒ध्व॒म्॒ । प्रेति॑ । पि॒न्व॒त॒ । वृष्ण॑ । अश्व॑स्य । धाराः ॥ अ॒र्वाङ् । ए॒तेन॑ । स्त॒न॒यि॒त्नुना । एति॑ । इ॒हि॒ । अ॒पः । नि॒षि॒ञ्चन्निति॑ नि-सि॒ञ्चन्न् । असु॑रः । पि॒ता । न॒ ॥ पिन्व॑न्ति । अ॒पः । म॒रुत॑ । सु॒दान॑व॒ इति॑ सु-दान॑वः । पय॑ । घृ॒तव॒दिति॑ घृ॒त-व॒त्॒ । वि॒दथे॑षु । आ॒भुव॒ इत्या-भुव॑ ॥ अत्यम् । न । मि॒हे । वीति॑ । न॒य॒न्ति॒ । वा॒जिनम् । उथ्सम् । दु॒ह॒न्ति॒ । स्त॒नय॑न्तम् । अख्षि॑तम् ॥ उ॒द॒प्रुत॒ इत्यु॑द-प्रुत॑ । म॒रु॒त॒ । तान् । इ॒य॒र्त॒ । वृष्टिम् । [41] ये । विश्वे । म॒रुत॑ । जु॒नन्ति॑ ॥ क्रोशा॑ति । गर्दा । क॒न्या । इ॒व॒ । तु॒न्ना । पेरुम् । तु॒ञ्जा॒ना । पत्या । इ॒व॒ । जा॒या ॥ घृ॒तेन॑ । द्यावा॑पृथि॒वी इति॒ द्यावा-पृ॒थि॒वी । मधु॑ना । समिति॑ । उ॒ख्ष॒त॒ । पय॑स्वतीः । कृ॒णु॒त॒ । आप॑ । ओष॑धीः ॥ ऊर्जम् । च॒ । तत्र॑ । सु॒म॒तिमिति॑ सु-म॒तिम् । च॒ । पि॒न्व॒थ॒ । यत्र॑ । न॒र॒ । म॒रु॒त॒ । सि॒ञ्चथ॑ । मधु॑ ॥ उदिति॑ । उ॒ । त्यम् । चि॒त्रम् ॥ औ॒र्व॒भृ॒गु॒वदित्यौर्वभृगु-वत् । शुचिम् । अ॒प्न॒वा॒न॒वदिप्न॑वान-वत् । एति॑ । हु॒वे॒ ॥ अ॒ग्निम् । स॒मु॒द्रवा॑सस॒मिति॑ समु॒द्र-वा॒स॒स॒म्॒ ॥ एति॑ । स॒वम् । स॒वि॒तुः । य॒था॒ । भग॑स्य । इ॒व॒ । भु॒जिम् । हु॒वे॒ ॥ अ॒ग्निम् । स॒मु॒द्रवा॑सस॒मिति॑ समु॒द्र-वा॒स॒स॒म्॒ ॥ हु॒वे । वात॑स्वन॒मिति॒ वात॑-स्व॒न॒म्॒ । क॒विम् । प॒र्जन्य॑क्रन्द्य॒मिति॑ प॒र्जन्य॑-क्र॒न्द्य॒म्॒ । सह॑ ॥ अ॒ग्निम् । स॒मु॒द्रवा॑सस॒मिति॑ समु॒द्र-वा॒स॒स॒म्॒ ॥ [42]*(वी॒र इष ह॒व्यमु॒षसो॑ मरुतश्च॒ वृष्टिं॒ भग॑स्य॒ द्वाद॑श च)*

*(प्र॒जाप॑तिरकामयतै॒ष ते॑ य॒ज्ञं वै प्र॒जाप॑ते॒र्जाय॑मानाः प्राजाप॒त्या यो वा अय॑थादेवतमि॒ष्टर्गो॑ निग्रा॒भ्या स्थ॒ यो वै दे॒वान्जुष्टो॒ऽग्निना॑ र॒यिमेका॑दश ॥ ११ ॥ प्र॒जाप॑तिरकामयत प्र॒जाप॑ते॒र्जाय॑माना॒ व्याय॑च्छन्ते॒ मह्य॑मि॒मान्मा॒यिना॒न्द्विच॑त्वारिशत् ॥ ४२ ॥ प्र॒जाप॑तिरकामयता॒ऽग्नि स॑मु॒द्रवा॑ससम् ॥)*

**हरि॑॒ ओ(३)म् ॥**

**॥ इति प्रथमः प्रश्नः ॥**

**॥तृतीयकाण्डे द्वितीयः प्रश्नः - पदपाठः॥**

**॥ सं.३-२-१ ॥**

**ह॒रि॒ ओ(४)म् ॥** यः । वै । पव॑मानानाम् । अ॒न्वा॒रो॒हानित्य॑नु-आ॒रो॒हान् । वि॒द्वान् । यज॑ते । अन्विति॑ । पव॑मानान् । एति॑ । रो॒ह॒ति॒ । न । पव॑मानेभ्यः । अवेति॑ । छि॒द्य॒ते॒ । श्ये॒नः । अ॒सि॒ । गा॒य॒त्रछ॑न्दा॒ इति॑ गाय॒त्र-छ॒न्दाः॒ । अन्विति॑ । त्वा॒ । एति॑ । र॒भे॒ । स्व॒स्ति । मा॒ । समिति॑ । पा॒र॒य॒ । सु॒प॒र्ण इति॑ सु-प॒र्णः । अ॒सि॒ । त्रि॒ष्टुप्छ॑न्दा॒ इति॑ त्रि॒ष्टुप्-छ॒न्दाः॒ । अन्विति॑ । त्वा॒ । एति॑ । र॒भे॒ । स्व॒स्ति । मा॒ । समिति॑ । पा॒र॒य॒ । सघा । अ॒सि॒ । जग॑तीछन्दा॒ इति॒ जग॑ती-छ॒न्दा॒ । अन्विति॑ । त्वा॒ । एति॑ । र॒भे॒ । स्व॒स्ति । मा॒ । समिति॑ । पा॒र॒य॒ । इति॑ । आ॒ह॒ । ए॒ते । [1] वै । पव॑मानानाम् । अ॒न्वा॒रो॒हा इत्य॑नु-आ॒रो॒हाः । तान् । यः । ए॒वम् । वि॒द्वान् । यज॑ते । अन्विति॑ । पव॑मानान् । एति॑ । रो॒ह॒ति॒ । न । पव॑मानेभ्यः । अवेति॑ । छि॒द्य॒ते॒ । यः । वै । पव॑मानस्य । सन्त॑ति॒मिति॒ सम्-त॒ति॒म्॒ । वेद॑ । सर्वम् । आयु॑ । ए॒ति॒ । न । पु॒रा । आयु॑षः । प्रेति॑ । मी॒य॒ते॒ । प॒शु॒मानिति॑ पशु-मान् । भ॒व॒ति॒ । वि॒न्दते । प्र॒जामिति॑ प्र-जाम् । पव॑मानस्य । ग्रहाः । गृ॒ह्य॒न्ते॒ । अथ॑ । वै । अ॒स्य॒ । ए॒ते । अगृ॑हीताः । द्रो॒ण॒क॒ल॒श इति॑ द्रोण-क॒ल॒शः । आ॒ध॒व॒नीय॒ इत्या-ध॒व॒नीय॑ । पू॒त॒भृदिति॑ पूत-भृत् । तान् । यत् । अगृ॑हीत्वा । उ॒पा॒कु॒र्यादित्यु॑प-आ॒कु॒र्यात् । पव॑मानम् । वीति॑ । [2] छि॒न्द्या॒त्॒ । तम् । वि॒च्छिद्य॑मान॒मिति॑ वि-छिद्य॑मानम् । अ॒ध्व॒र्योः । प्रा॒ण इति॑ प्र-अ॒नः । अनु॑ । वीति॑ । छि॒द्ये॒त॒ । उ॒प॒या॒मगृ॑हीत॒ इत्यु॑पया॒म-गृ॒ही॒त॒ । अ॒सि॒ । प्र॒जाप॑तय॒ इति॑ प्र॒जा-प॒त॒ये॒ । त्वा॒ । इति॑ । द्रो॒ण॒क॒ल॒शमिति॑ द्रोण-क॒ल॒शम् । अ॒भीति॑ । मृ॒शे॒त्॒ । इन्द्रा॑य । त्वा॒ । इति॑ । आ॒ध॒व॒नीय॒मित्या-ध॒व॒नीयम् । विश्वेभ्यः । त्वा॒ । दे॒वेभ्य॑ । इति॑ । पू॒त॒भृत॒मिति॑ पूत-भृतम् । पव॑मानम् । ए॒व । तत् । समिति॑ । त॒नो॒ति॒ । सर्वम् । आयु॑ । ए॒ति॒ । न । पु॒रा । आयु॑षः । प्रेति॑ । मी॒य॒ते॒ । प॒शु॒मानिति॑ पशु-मान् । भ॒व॒ति॒ । वि॒न्दते । प्र॒जामिति॑ प्र-जाम् ॥ [3] *(ए॒ते वि द्विच॑त्वारिशच्च)*

**॥ सं.३-२-२ ॥**

त्रीणि॑ । वाव । सव॑नानि । अथ॑ । तृ॒तीयम् । सव॑नम् । अवेति॑ । लु॒म्प॒न्ति॒ । अ॒न॒॒शु । कु॒र्वन्त॑ । उ॒पा॒॒शुमित्यु॑प-अ॒॒शुम् । हु॒त्वा । उ॒पा॒॒शु॒पा॒त्र इत्यु॑पाशु-पा॒त्रे । अ॒॒शुम् । अ॒वास्येत्य॑व-अस्य॑ । तम् । तृ॒ती॒य॒स॒व॒न इति॑ तृतीय-स॒व॒ने । अ॒पि॒सृज्येत्य॑पि-सृज्य॑ । अ॒भीति॑ । सु॒नु॒या॒त्॒ । यत् । आ॒प्या॒यय॒तीत्या-प्या॒यय॑ति । तेन॑ । अ॒॒शु॒मदित्यशु-मत् । यत् । अ॒भि॒षु॒णोतीत्य॑भि-सु॒नोति॑ । तेन॑ । ऋ॒जी॒षि । सर्वा॑णि । ए॒व । तत् । सव॑नानि । अ॒॒शु॒मन्तीत्यशु-मन्ति॑ । शु॒क्रव॒न्तीति॑ शु॒क्र-व॒न्ति॒ । स॒माव॑द्वीर्या॒णीति॑ स॒माव॑त्-वी॒र्या॒णि॒ । क॒रो॒ति॒ । द्वौ । स॒मु॒द्रौ । वित॑ता॒विति॒ वि-त॒तौ॒ । अ॒जू॒र्यौ । प॒र्याव॑र्तेते॒ इति॑ परि-आव॑र्तेते । ज॒ठरा । इ॒व॒ । पादाः ॥ तयोः । पश्य॑न्तः । अतीति॑ । य॒न्ति॒ । अ॒न्यम् । अप॑श्यन्तः । [4] सेतु॑ना । अतीति॑ । य॒न्ति॒ । अ॒न्यम् ॥ द्वे इति॑ । द्रध॑सी॒ इति॑ । स॒तती॒ इति॑ स-तती । व॒स्ते॒ । एक॑ । के॒शी । विश्वा । भुव॑नानि । वि॒द्वान् ॥ ति॒रो॒धायेति तिरः - धाय॑ । ए॒ति॒ । असि॑तम् । वसा॑नः । शु॒क्रम् । एति॑ । द॒त्ते॒ । अ॒नु॒हायेत्य॑नु-हाय॑ । जा॒र्यै ॥ दे॒वाः । वै । यत् । य॒ज्ञे । अकु॑र्वत । तत् । असु॑राः । अ॒कु॒र्व॒त॒ । ते । दे॒वाः । ए॒तम् । म॒हा॒य॒ज्ञमिति॑ महा-य॒ज्ञम् । अ॒प॒श्य॒न्न्॒ । तम् । अ॒त॒न्व॒त॒ । अ॒ग्नि॒हो॒त्रमित्य॑ग्नि-हो॒त्रम् । व्र॒तम् । अ॒कु॒र्व॒त॒ । तस्मात् । द्विव्र॑त॒ इति॒ द्वि-व्र॒त॒ । स्या॒त् । द्विः । हि । अ॒ग्नि॒हो॒त्रमित्य॑ग्नि-हो॒त्रम् । जुह्व॑ति । पौ॒र्ण॒मा॒समिति॑ पौर्ण-मा॒सम् । य॒ज्ञम् । अ॒ग्नी॒षो॒मीय॒मित्य॑ग्नी-सो॒मीयम् । [5] प॒शुम् । अ॒कु॒र्व॒त॒ । दा॒र्श्यम् । य॒ज्ञम् । आ॒ग्ने॒यम् । प॒शुम् । अ॒कु॒र्व॒त॒ । वै॒श्व॒दे॒वमिति॑ वैश्व-दे॒वम् । प्रा॒त॒स॒व॒नमिति॑ प्रातः - स॒व॒नम् । अ॒कु॒र्व॒त॒ । व॒रु॒ण॒प्र॒घा॒सानिति॑ वरुण-प्र॒घा॒सान् । माध्य॑न्दिनम् । सव॑नम् । सा॒क॒मे॒धानिति॑ साक-मे॒धान् । पि॒तृ॒य॒ज्ञमिति॑ पितृ-य॒ज्ञम् । त्र्य॑म्बका॒निति॒ त्रि-अ॒म्ब॒का॒न्॒ । तृ॒ती॒य॒स॒व॒नमिति॑ तृतीय-स॒व॒नम् । अ॒कु॒र्व॒त॒ । तम् । ए॒षा॒म्॒ । असु॑राः । य॒ज्ञम् । अ॒न्ववा॑जिगास॒न्नित्य॑नु-अवा॑जिगासन्न् । तम् । न । अ॒न्ववा॑य॒न्नित्य॑नु-अवा॑यन्न् । ते । अ॒ब्रु॒व॒न्न्॒ । अ॒ध्व॒र्त॒व्याः । वै । इ॒मे । दे॒वाः । अ॒भू॒व॒न्न्॒ । इति॑ । तत् । अ॒ध्व॒रस्य॑ । अ॒ध्व॒र॒त्वमित्य॑ध्वर-त्वम् । तत॑ । दे॒वाः । अभ॑वन्न् । परेति॑ । असु॑राः । यः । ए॒वम् । वि॒द्वान् । सोमे॑न । यज॑ते । भव॑ति । आ॒त्मना । परेति॑ । अ॒स्य॒ । भ्रातृ॑व्यः । भ॒व॒ति॒ ॥ [6] *(अप॑श्यन्तोऽग्नीषो॒मीय॑मा॒त्मना॒ परा॒ त्रीणि॑ च)*

**॥ सं.३-२-३ ॥**

प॒रि॒भूरिति॑ परि-भूः । अ॒ग्निम् । प॒रि॒भूरिति॑ परि-भूः । इन्द्रम् । प॒रि॒भूरिति॑ परि-भूः । विश्वान्॑ । दे॒वान् । प॒रि॒भूरिति॑ परि-भूः । माम् । स॒ह । ब्र॒ह्म॒व॒र्च॒सेनेति॑ ब्रह्म-व॒र्च॒सेन॑ । सः । न॒ । प॒व॒स्व॒ । शम् । गवे । शम् । जना॑य । शम् । अर्व॑ते । शम् । रा॒ज॒न्न्॒ । ओष॑धीभ्य॒ इत्योष॑धि-भ्य॒ । अच्छि॑न्नस्य । ते॒ । र॒यि॒प॒त॒ इति॑ रयि-प॒ते॒ । सु॒वीर्य॒स्येति॑ सु-वीर्य॑स्य । रा॒यः । पोष॑स्य । द॒दि॒तार॑ । स्या॒म॒ ॥ तस्य॑ । मे॒ । रा॒स्व॒ । तस्य॑ । ते॒ । भ॒ख्षी॒य॒ । तस्य॑ । ते॒ । इ॒दम् । उदिति॑ । मृ॒जे॒ ॥ प्रा॒णायेति॑ प्र-अ॒नाय॑ । मे॒ । व॒र्चो॒दा इति॑ वर्चः - दाः । वर्च॑से । प॒व॒स्व॒ । अ॒पा॒नायेत्य॑प-अ॒नाय॑ । व्या॒नायेति॑ वि-अ॒नाय॑ । वा॒चे । [7] द॒ख्ष॒क्र॒तुभ्या॒मिति॑ दख्षक्र॒तु-भ्या॒म्॒ । चख्षु॑र्भ्या॒मिति॒ चख्षु॑  - भ्या॒म्॒ । मे॒ । व॒र्चो॒दाविति॑ वर्चः-दौ । वर्च॑से । प॒वे॒था॒म्॒ । श्रोत्रा॑य । । आ॒त्मने । अङ्गेभ्यः । आयु॑षे । वी॒र्या॑य । विष्णोः । इन्द्र॑स्य । विश्वे॑षाम् । दे॒वानाम् । ज॒ठरम् । अ॒सि॒ । व॒र्चो॒दा इति॑ वर्चः - दाः । मे॒ । वर्च॑से । प॒व॒स्व॒ । कः । अ॒सि॒ । कः । नाम॑ । कस्मै । त्वा॒ । काय॑ । त्वा॒ । यम् । त्वा॒ । सोमे॑न । अती॑तृपम् । यम् । त्वा॒ । सोमे॑न । अमी॑मदम् । सु॒प्र॒जा इति॑ सु-प्र॒जाः । प्र॒जयेति॑ प्र-जया । भू॒या॒स॒म्॒ । सु॒वीर॒ इति॑ सु-वीर॑ । वी॒रैः । सु॒वर्चा॒ इति॑ सु-वर्चाः । वर्च॑सा । सु॒पोष॒ इति॑ सु-पोष॑ । पोषैः । विश्वेभ्यः । मे॒ । रू॒पेभ्य॑ । व॒र्चो॒दा इति॑ वर्चः - दाः । [8] वर्च॑से । प॒व॒स्व॒ । तस्य॑ । मे॒ । रा॒स्व॒ । तस्य॑ । ते॒ । भ॒ख्षी॒य॒ । तस्य॑ । ते॒ । इ॒दम् । उदिति॑ । मृ॒जे॒ ॥ बुभू॑षन्न् । अवेति॑ । ई॒ख्षे॒त॒ । ए॒षः । वै । पात्रि॑यः । प्र॒जाप॑ति॒रिति॑ प्र॒जा-प॒ति॒ । य॒ज्ञः । प्र॒जाप॑ति॒रिति॑ प्र॒जा-प॒ति॒ । तम् । ए॒व । त॒र्प॒य॒ति॒ । सः । ए॒न॒म्॒ । तृ॒प्तः । भूत्या । अ॒भीति॑ । प॒व॒ते॒ । ब्र॒ह्म॒व॒र्च॒सका॑म॒ इति॑ ब्रह्मवर्च॒स-का॒म॒ । अवेति॑ । ई॒ख्षे॒त॒ । ए॒षः । वै । पात्रि॑यः । प्र॒जाप॑ति॒रिति॑ प्र॒जा-प॒ति॒ । य॒ज्ञः । प्र॒जाप॑ति॒रिति॑ प्र॒जा-प॒ति॒ । तम् । ए॒व । त॒र्प॒य॒ति॒ । सः । ए॒न॒म्॒ । तृ॒प्तः । ब्र॒ह्म॒व॒र्च॒सेनेति॑ ब्रह्म-व॒र्च॒सेन॑ । अ॒भीति॑ । प॒व॒ते॒ । आ॒म॒या॒वी । [9] अवेति॑ । ई॒ख्षे॒त॒ । ए॒षः । वै । पात्रि॑यः । प्र॒जाप॑ति॒रिति॑ प्र॒जा-प॒ति॒ । य॒ज्ञः । प्र॒जाप॑ति॒रिति॑ प्र॒जा-प॒ति॒ । तम् । ए॒व । त॒र्प॒य॒ति॒ । सः । ए॒न॒म्॒ । तृ॒प्तः । आयु॑षा । अ॒भीति॑ । प॒व॒ते॒ । अ॒भि॒चर॒न्नित्य॑भि-चरन्न्॑ । अवेति॑ । ई॒ख्षे॒त॒ । ए॒षः । वै । पात्रि॑यः । प्र॒जाप॑ति॒रिति॑ प्र॒जा-प॒ति॒ । य॒ज्ञः । प्र॒जाप॑ति॒रिति॑ प्र॒जा-प॒ति॒ । तम् । ए॒व । त॒र्प॒य॒ति॒ । सः । ए॒न॒म्॒ । तृ॒प्तः । प्रा॒णा॒पा॒नाभ्या॒मिति॑ प्राण-अ॒पा॒नाभ्याम् । वा॒चः । द॒ख्ष॒क्र॒तुभ्या॒मिति॑ दख्षक्र॒तु-भ्या॒म्॒ । चख्षु॑र्भ्या॒मिति॒ चख्षु॑ - भ्या॒म्॒ । श्रोत्राभ्याम् । आ॒त्मन॑ । अङ्गेभ्यः । आयु॑षः । अ॒न्तः । ए॒ति॒ । ता॒जक् । प्रेति॑ । ध॒न्व॒ति॒ ॥ [10] *(वा॒चे रू॒पेभ्यो॑ वर्चो॒दा आ॑मया॒वी पञ्च॑चत्वारिशच्च)*

**॥ सं.३-२-४ ॥**

स्फ्यः । स्व॒स्तिः । वि॒घ॒न इति॑ वि-घ॒नः । स्व॒स्तिः । पर्,शु॑ । वेदि॑ । प॒र॒शुः । न॒ । स्व॒स्तिः ॥ य॒ज्ञियाः । य॒ज्ञ॒कृत॒ इति॑ यज्ञ-कृत॑ । स्थ॒ । ते । मा॒ । अ॒स्मिन्न् । य॒ज्ञे । उपेति॑ । ह्व॒य॒ध्व॒म्॒ । उपेति॑ । मा॒ । द्यावा॑पृथि॒वी इति॒ द्यावा-पृ॒थि॒वी । ह्व॒ये॒ता॒म्॒ । उपेति॑ । आ॒स्ता॒व इत्या-स्ता॒वः । क॒लश॑ । सोम॑ । अ॒ग्निः । उपेति॑ । दे॒वाः । उपेति॑ । य॒ज्ञः । उपेति॑ । मा॒ । होत्राः । उ॒प॒ह॒व इत्यु॑प-ह॒वे । ह्व॒य॒न्ता॒म्॒ । नम॑ । अ॒ग्नये । म॒ख॒घ्न इति॑ मख-घ्ने । म॒खस्य॑ । मा॒ । यश॑ । अ॒र्या॒त्॒ । इति॑ । आ॒ह॒व॒नीय॒मित्या-ह॒व॒नीयम् । उपेति॑ । ति॒ष्ठ॒ते॒ । य॒ज्ञः । वै । म॒खः । [11] य॒ज्ञम् । वाव । सः । तत् । अ॒ह॒न्न्॒ । तस्मै । ए॒व । न॒म॒स्कृत्येति॑ नमः-कृत्य॑ । सद॑ । प्रेति॑ । स॒र्प॒ति॒ । आ॒त्मन॑ । अनार्त्यै । नम॑ । रु॒द्राय॑ । म॒ख॒घ्न इति॑ मख-घ्ने । नम॑स्कृ॒त्येति॒ नम॑ - कृ॒त्या॒ । मा॒ । पा॒हि॒ । इति॑ । आग्नीध्र॒मित्याग्नि॑-इ॒ध्र॒म्॒ । तस्मै । ए॒व । न॒म॒स्कृत्येति॑ नमः-कृत्य॑ । सद॑ । प्रेति॑ । स॒र्प॒ति॒ । आ॒त्मन॑ । अनार्त्यै । नम॑ । इन्द्रा॑य । म॒ख॒घ्न इति॑ मख-घ्ने । इ॒न्द्रि॒यम् । मे॒ । वी॒र्यम् । मा । निरिति॑ । व॒धी॒ । इति॑ । हो॒त्रीयम् । आ॒शिष॒मित्या-शिषम् । ए॒व । ए॒ताम् । एति॑ । शा॒स्ते॒ । इ॒न्द्रि॒यस्य॑ । वी॒र्य॑स्य । अनि॑र्घाता॒येत्यनि॑ - घा॒ता॒य॒ । याः । वै । [12] दे॒वताः । सद॑सि । आर्तिम् । आ॒र्पय॒न्तीत्या-अ॒र्पय॑न्ति । यः । ताः । वि॒द्वान् । प्र॒सर्प॒तीति॑ प्र-सर्प॑ति । न । सद॑सि । आर्तिम् । एति॑ । ऋ॒च्छ॒ति॒ । नम॑ । अ॒ग्नये । म॒ख॒घ्न इति॑ मख-घ्ने । इति॑ । आ॒ह॒ । ए॒ताः । वै । दे॒वताः । सद॑सि । आर्तिम् । एति॑ । अ॒र्प॒य॒न्ति॒ । ताः । यः । ए॒वम् । वि॒द्वान् । प्र॒सर्प॒तीति॑ प्र-सर्प॑ति । न । सद॑सि । आर्तिम् । एति॑ । ऋ॒च्छ॒ति॒ । दृ॒ढे इति॑ । स्थ॒ । शि॒थि॒रे इति॑ । स॒मीची॒ इति॑ । मा॒ । अह॑सः । पा॒त॒म्॒ । सूर्यः॑ । मा॒ । दे॒वः । दि॒व्यात् । अह॑सः । पा॒तु॒ । वा॒युः । अ॒न्तरि॑ख्षात् । [13] अ॒ग्निः । पृ॒थि॒व्याः । य॒मः । पि॒तृभ्य॒ इति॑ पि॒तृ-भ्य॒ । सर॑स्वती । म॒नु॒ष्येभ्यः । देवी॒ इति॑ । द्वा॒रौ॒ । मा । मा॒ । समिति॑ । ता॒प्त॒म्॒ । नम॑ । सद॑से । नम॑ । सद॑सः । पत॑ये । नम॑ । सखी॑नाम् । पु॒रो॒गाणा॒मिति॑ पुरः - गानाम् । चख्षु॑षे । नम॑ । दि॒वे । नम॑ । पृ॒थि॒व्यै । अहे । दै॒धि॒ष॒व्य॒ । उदिति॑ । अत॑ । ति॒ष्ठ॒ । अ॒न्यस्य॑ । सद॑ने । सी॒द॒ । यः । अ॒स्मत् । पाक॑तर॒ इति॒ पाक॑-त॒र॒ । उदिति॑ । नि॒वत॒ इति॑ नि-वत॑ । उदिति॑ । उ॒द्वत॒ इत्यु॑त्-वत॑ । च॒ । गे॒ष॒म्॒ । पा॒तम् । मा॒ । द्या॒वा॒पृ॒थि॒वी॒ इति॑ द्यावा-पृ॒थि॒वी॒ । अ॒द्य । अह्न॑ । सद॑ । वै । प्र॒सर्प॑न्त॒मिति॑ प्र-सर्प॑न्तम् । [14] पि॒तर॑ । अनु॑ । प्रेति॑ । स॒र्प॒न्ति॒ । ते । ए॒न॒म्॒ । ई॒श्व॒राः । हिसि॑तोः । सद॑ । प्र॒सृप्येति॑ प्र-सृप्य॑ । द॒ख्षि॒णा॒र्धमिति॑ दख्षिण-अ॒र्धम् । परेति॑ । ई॒ख्षे॒त॒ । एति॑ । अ॒ग॒न्त॒ । पि॒त॒र॒ । पि॒तृ॒मानिति॑ पितृ-मान् । अ॒हम् । यु॒ष्माभि॑ । भू॒या॒स॒म्॒ । सु॒प्र॒जस॒ इति॑ सु-प्र॒जस॑ । मया । यू॒यम् । भू॒या॒स्त॒ । इति॑ । तेभ्य॑ । ए॒व । न॒म॒स्कृत्येति॑ नमः - कृत्य॑ । सद॑ । प्रेति॑ । स॒र्प॒ति॒ । आ॒त्मन॑ । अनार्त्यै ॥ [15] *(म॒खो वा अ॒न्तरि॑ख्षात्प्र॒ सर्प॑न्तं॒ त्रय॑स्त्रिशच्च)*

**॥ सं.३-२-५ ॥**

भख्ष॑ । एति॑ । इ॒हि॒ । मा॒ । एति॑ । वि॒श॒ । दी॒र्घा॒यु॒त्वायेति॑ दीर्घायु-त्वाय॑ । श॒न्त॒नु॒त्वायेति॑ शन्तनु-त्वाय॑ । रा॒यः । पोषा॑य । वर्च॑से । सु॒प्र॒जा॒स्त्वायेति॑ सुप्रजाः - त्वाय॑ । एति॑ । इ॒हि॒ । व॒सो॒ इति॑ । पु॒रो॒व॒सो॒ इति॑ पुरः - व॒सो॒ । प्रि॒यः । मे॒ । हृ॒दः । अ॒सि॒ । अ॒श्विनोः । त्वा॒ । बा॒हुभ्या॒मिति॑ बा॒हु-भ्या॒म्॒ । स॒घ्या॒स॒म्॒ । नृ॒चख्ष॑स॒मिति॑ नृ-चख्ष॑सम् । त्वा॒ । दे॒व॒ । सो॒म॒ । सु॒चख्षा॒ इति॑ सु-चख्षाः । अवेति॑ । ख्ये॒ष॒म्॒ । म॒न्द्रा । अ॒भिभू॑ति॒रित्य॒भि-भू॒ति॒ । के॒तुः । य॒ज्ञानाम् । वाक् । जु॒षा॒णा । सोम॑स्य । तृ॒प्य॒तु॒ । म॒न्द्रा । स्व॑र्वा॒चीति॒ सु-अ॒र्वा॒ची॒ । अदि॑तिः । अना॑हतशी॒र्ष्णीत्यना॑हत-शी॒र्ष्णी॒ । वाक् । जु॒षा॒णा । सोम॑स्य । तृ॒प्य॒तु॒ । एति॑ । इ॒हि॒ । वि॒श्व॒च॒ऱ्ष॒ण॒ इति॑ विश्व-च॒र्,ष॒णे॒ । [16] श॒म्भूरिति॑ शम्-भूः । म॒यो॒भूरिति॑ मयः - भूः । स्व॒स्ति । मा॒ । ह॒रि॒व॒र्णेति॑ हरि-व॒र्ण॒ । प्रेति॑ । च॒र॒ । क्रत्वे । दख्षा॑य । रा॒यः । पोषा॑य । सु॒वी॒रता॑या॒ इति॑ सु-वी॒रता॑यै । मा । मा॒ । रा॒ज॒न्न्॒ । वीति॑ । बी॒भि॒ष॒ । मा । मे॒ । हार्दि॑ । त्वि॒षा । व॒धी॒ ॥ वृष॑णे । शुष्मा॑य । आयु॑षे । वर्च॑से ॥ वसु॑मद्गण॒स्येति॒ वसु॑मत्-ग॒ण॒स्य॒ । सो॒म॒ । दे॒व॒ । ते॒ । म॒ति॒विद॒ इति॑ मति-विद॑ । प्रा॒त॒स॒व॒नस्येति॑ प्रातः - स॒व॒नस्य॑ । गा॒य॒त्रछ॑न्दस॒ इति॑ गाय॒त्र-छ॒न्द॒स॒ । इन्द्र॑पीत॒स्येतीन्द्र॑-पी॒त॒स्य॒ । नरा॒शस॑पीत॒स्येति॒ नरा॒शस॑-पी॒त॒स्य॒ । पि॒तृपी॑त॒स्येति॑ पि॒तृ-पी॒त॒स्य॒ । मधु॑मत॒ इति॒ मधु॑-म॒त॒ । उप॑हूत॒स्येत्युप॑-हू॒त॒स्य॒ । उप॑हूत॒ इत्युप॑-हू॒त॒ । भ॒ख्ष॒या॒मि॒ । रु॒द्रव॑द्गण॒स्येति॑ रु॒द्रव॑त्-ग॒ण॒स्य॒ । सो॒म॒ । दे॒व॒ । ते॒ । म॒ति॒विद॒ इति॑ मति-विद॑ । माध्य॑न्दिनस्य । सव॑नस्य । त्रि॒ष्टुफ्छ॑न्दस॒ इति॑ त्रि॒ष्टुप्-छ॒न्द॒स॒ । इन्द्र॑पीत॒स्येतीन्द्र॑-पी॒त॒स्य॒ । नरा॒शस॑पीत॒स्येति॒ नरा॒शस॑-पी॒त॒स्य॒ । [17] पि॒तृपी॑त॒स्येति॑ पि॒तृ-पी॒त॒स्य॒ । मधु॑मत॒ इति॒ मधु॑-म॒त॒ । उप॑हूत॒स्येत्युप॑-हू॒त॒स्य॒ । उप॑हूत॒ इत्युप॑-हू॒त॒ । भ॒ख्ष॒या॒मि॒ । आ॒दि॒त्यव॑द्गण॒स्येत्या॑दि॒त्यव॑त्-ग॒ण॒स्य॒ । सो॒म॒ । दे॒व॒ । ते॒ । म॒ति॒विद॒ इति॑ मति-विद॑ । तृ॒तीय॑स्य । सव॑नस्य । जग॑तीछन्दस॒ इति॒ जग॑ती-छ॒न्द॒स॒ । इन्द्र॑पीत॒स्येतीन्द्र॑-पी॒त॒स्य॒ । नरा॒शस॑पीत॒स्येति॒ नरा॒शस॑-पी॒त॒स्य॒ । पि॒तृपी॑त॒स्येति॑ पि॒तृ-पी॒त॒स्य॒ । मधु॑मत॒ इति॒ मधु॑-म॒त॒ । उप॑हूत॒स्येत्युप॑-हू॒त॒स्य॒ । उप॑हूत॒ इत्युप॑-हू॒त॒ । भ॒ख्ष॒या॒मि॒ ॥ एति॑ । प्या॒य॒स्व॒ । समिति॑ । ए॒तु॒ । ते॒ । वि॒श्वत॑ । सो॒म॒ । वृष्णि॑यम् ॥ भव॑ । वाज॑स्य । स॒ङ्ग॒थ इति सम्-ग॒थे ॥ हिन्व॑ । मे॒ । गात्रा । ह॒रि॒व॒ इति॑ हरि-व॒ । ग॒णान् । मे॒ । मा । वीति॑ । ती॒तृ॒ष॒ ॥ शि॒वः । मे॒ । स॒प्त॒ऱ्षीनिति॑ सप्त-ऋ॒षीन् । उपेति॑ । ति॒ष्ठ॒स्व॒ । मा । मे॒ । अवाङ्॑ । नाभिम् । अतीति॑ । [18] गा॒ ॥ अपा॑म । सोमम् । अ॒मृताः । अ॒भू॒म॒ । अद॑र्श्म । ज्योति॑ । अवि॑दाम । दे॒वान् ॥ किम् । अ॒स्मान् । कृ॒ण॒व॒त्॒ । अरा॑तिः । किम् । उ॒ । धू॒र्तिः । अ॒मृ॒त॒ । मर्त्य॑स्य ॥ यत् । मे॒ । आ॒त्मन॑ । मि॒न्दा । अभूत् । अ॒ग्निः । तत् । पुन॑ । एति॑ । अ॒हा॒ । जा॒तवे॑दा॒ इति॑ जा॒त-वे॒दा॒ । विच॑ऱ्षणि॒रिति॒ वि-च॒र्,ष॒णि॒ ॥ पुन॑ । अ॒ग्निः । चख्षु॑ । अ॒दा॒त्॒ । पुन॑ । इन्द्र॑ । बृह॒स्पति॑ ॥ पुन॑ । मे॒ । अ॒श्वि॒ना॒ । यु॒वम् । चख्षु॑ । एति॑ । ध॒त्त॒म्॒ । अ॒ख्ष्योः ॥ इ॒ष्टय॑जुष॒ इती॒ष्ट-य॒जु॒ष॒ । ते॒ । दे॒व॒ । सो॒म॒ । स्तु॒तस्तो॑म॒स्येति॑ स्तु॒त-स्तो॒म॒स्य॒ । [19]1 । श॒स्तोक्थ॒स्येति॑ श॒स्त-उ॒क्थ॒स्य॒ । हरि॑वत॒ इति॒ हरि॑-व॒त॒ । इन्द्र॑पीत॒स्येतीन्द्र॑-पी॒त॒स्य॒ । मधु॑मत॒ इति॒ मधु॑-म॒त॒ । उप॑हूत॒स्येत्युप॑-हू॒त॒स्य॒ । उप॑हूत॒ इत्युप॑-हू॒त॒ । भ॒ख्ष॒या॒मि॒ ॥ आ॒पूर्या॒ इत्या-पूर्याः । स्थ॒ । एति॑ । मा॒ । पू॒र॒य॒त॒ । प्र॒जयेति॑ प्र-जया । च॒ । धने॑न । च॒ ॥ ए॒तत् । ते॒ । त॒त॒ । ये । च॒ । त्वाम् । अन्विति॑ । ए॒तत् । ते॒ । पि॒ता॒म॒ह॒ । प्र॒पि॒ता॒म॒हेति॑ प्र-पि॒ता॒म॒ह॒ । ये । च॒ । त्वाम् । अन्विति॑ । अत्र॑ । पि॒त॒र॒ । य॒था॒भा॒गमिति॑ यथा-भा॒गम् । म॒न्द॒ध्व॒म्॒ । नम॑ । व॒ । पि॒त॒र॒ । रसा॑य । नम॑ । व॒ । पि॒त॒र॒ । शुष्मा॑य । नम॑ । व॒ । पि॒त॒र॒ । जी॒वाय॑ । नम॑ । व॒ । पि॒त॒र॒ । [20] स्व॒धाया॒ इति॑ स्व-धायै । नम॑ । व॒ । पि॒त॒र॒ । म॒न्यवे । नम॑ । व॒ । पि॒त॒र॒ । घो॒राय॑ । पित॑रः । नम॑ । व॒ । ये । ए॒तस्मिन्न्॑ । लो॒के । स्थ । यु॒ष्मान् । ते । अन्विति॑ । ये । अ॒स्मिन्न् । लो॒के । माम् । ते । अन्विति॑ । ये । ए॒तस्मिन्न्॑ । लो॒के । स्थ । यू॒यम् । तेषाम् । वसि॑ष्ठाः । भू॒या॒स्त॒ । ये । अ॒स्मिन्न् । लो॒के । अ॒हम् । तेषाम् । वसि॑ष्ठः । भू॒या॒स॒म्॒ । प्रजा॑पत॒ इति॒ प्रजा-प॒ते॒ । न । त्वत् । ए॒तानि॑ । अ॒न्यः । विश्वा । जा॒तानि॑ । परीति॑ । ता । ब॒भू॒व॒ ॥ [21] यत्का॑मा॒ इति॒ यत्-का॒माः॒ । ते॒ । जु॒हु॒मः । तत् । न॒ । अ॒स्तु॒ । व॒यम् । स्या॒म॒ । पत॑यः । र॒यी॒णाम् ॥ दे॒वकृ॑त॒स्येति॑ दे॒व-कृ॒त॒स्य॒ । एन॑सः । अ॒व॒यज॑न॒मित्य॑व-यज॑नम् । अ॒सि॒ । म॒नु॒ष्य॑कृत॒स्येति॑ मनु॒ष्य॑-कृ॒त॒स्य॒ । एन॑सः । अ॒व॒यज॑न॒मित्य॑व-यज॑नम् । अ॒सि॒ । पि॒तृकृ॑त॒स्येति॑ पि॒तृ-कृ॒त॒स्य॒ । एन॑सः । अ॒व॒यज॑न॒मित्य॑व-यज॑नम् । अ॒सि॒ । अ॒फ्स्वित्य॑प्-सु । धौ॒तस्य॑ । सो॒म॒ । दे॒व॒ । ते॒ । नृभि॒रिति॒ नृ-भि॒ । सु॒तस्य॑ । इ॒ष्टय॑जुष॒ इती॒ष्ट-य॒जु॒ष॒ । स्तु॒तस्तो॑म॒स्येति॑ स्तु॒त-स्तो॒म॒स्य॒ । श॒स्तोक्थ॒स्येति॑ श॒स्त-उ॒क्थ॒स्य॒ । यः । भ॒ख्षः । अ॒श्व॒सनि॒रित्य॑श्व-सनि॑ । यः । गो॒सनि॒रिति॑ गो-सनि॑ । तस्य॑ । ते॒ । पि॒तृभि॒रिति॑ पि॒तृ-भि॒ । भ॒ख्षङ्कृ॑त॒स्येति॑ भ॒ख्षम्-कृ॒त॒स्य॒ । उप॑हूत॒स्येत्युप॑-हू॒त॒स्य॒ । उप॑हूत॒ इत्युप॑-हू॒त॒ । भ॒ख्ष॒या॒मि॒ ॥ [22]*(वि॒श्व॒च॒ऱ्ष॒णे॒ त्रि॒ष्टुप्छ॑न्दस॒ इन्द्र॑पीतस्य॒ नरा॒शस॑पीतस्याति॑ स्तु॒तस्तो॑मस्य जी॒वाय॒ नमो॑ वः पितरो बभूव च॒तुश्च॑त्वारिशच्च)*

**॥ सं.३-२-६ ॥**

म॒ही॒नाम् । पय॑ । अ॒सि॒ । विश्वे॑षाम् । दे॒वानाम् । त॒नूः । ऋ॒ध्यासम् । अ॒द्य । पृष॑तीनाम् । ग्रहम् । पृष॑तीनाम् । ग्रह॑ । अ॒सि॒ । विष्णोः । हृद॑यम् । अ॒सि॒ । एकम् । इ॒ष॒ । विष्णु॑ । त्वा॒ । अनु॑ । वीति॑ । च॒क्र॒मे॒ । भू॒तिः । द॒ध्ना । घृ॒तेन॑ । व॒र्ध॒ता॒म्॒ । तस्य॑ । मा॒ । इ॒ष्टस्य॑ । वी॒तस्य॑ । द्रवि॑णम् । एति॑ । ग॒म्या॒त्॒ । ज्योति॑ । अ॒सि॒ । वै॒श्वा॒न॒रम् । पृश्ञि॑यै । दु॒ग्धम् । याव॑ती । द्यावा॑पृथि॒वी इति॒ द्यावा-पृ॒थि॒वी । म॒हि॒त्वेति॑ महि-त्वा । याव॑त् । च॒ । स॒प्त । सिन्ध॑वः । वि॒त॒स्थुरिति॑ वि-त॒स्थुः ॥ ताव॑न्तम् । इ॒न्द्र॒ । ते॒ । [23] ग्रहम् । स॒ह । ऊ॒र्जा । गृ॒ह्णा॒मि॒ । अस्तृ॑तम् ॥ यत् । कृ॒ष्ण॒श॒कु॒न इति॑ कृष्ण-श॒कु॒नः । पृ॒ष॒दा॒ज्यमिति॑ पृषत्-आ॒ज्यम् । अ॒व॒मृ॒शेदित्य॑व-मृ॒शेत् । शू॒द्राः । अ॒स्य॒ । प्र॒मायु॑का॒ इति॑ प्र-मायु॑काः । स्यु॒ । यत् । श्वा । अ॒व॒मृ॒शेदित्य॑व-मृ॒शेत् । चतु॑ष्पाद॒ इति॒ चतु॑ - पा॒द॒ । अ॒स्य॒ । प॒शव॑ । प्र॒मायु॑का॒ इति॑ प्र-मायु॑काः । स्यु॒ । यत् । स्कन्देत् । यज॑मानः । प्र॒मायु॑क॒ इति॑ प्र-मायु॑कः । स्या॒त्॒ । प॒शव॑ । वै । पृ॒ष॒दा॒ज्यमिति॑ पृषत्-आ॒ज्यम् । प॒शव॑ । वै । ए॒तस्य॑ । स्क॒न्द॒न्ति॒ । यस्य॑ । पृ॒ष॒दा॒ज्यमिति॑ पृषत्-आ॒ज्यम् । स्कन्द॑ति । यत् । पृ॒ष॒दा॒ज्यमिति॑ पृषत्-आ॒ज्यम् । पुन॑ । गृ॒ह्णाति॑ । प॒शून् । ए॒व । अ॒स्मै॒ । पुन॑ । गृ॒ह्णा॒ति॒ । प्रा॒ण इति॑ प्र-अ॒नः । वै । पृ॒ष॒दा॒ज्यमिति॑ पृषत्-आ॒ज्यम् । प्रा॒ण इति॑ प्र-अ॒नः । वै । [24] ए॒तस्य॑ । स्क॒न्द॒ति॒ । यस्य॑ । पृ॒ष॒दा॒ज्यमिति॑ पृषत्-आ॒ज्यम् । स्कन्द॑ति । यत् । पृ॒ष॒दा॒ज्यमिति॑ पृषत्-आ॒ज्यम् । पुन॑ । गृ॒ह्णाति॑ । प्रा॒णमिति॑ प्र-अ॒नम् । ए॒व । अ॒स्मै॒ । पुन॑ । गृ॒ह्णा॒ति॒ । हिर॑ण्यम् । अ॒व॒धायेत्य॑व-धाय॑ । गृ॒ह्णा॒ति॒ । अ॒मृतम् । वै । हिर॑ण्यम् । प्रा॒ण इति॑ प्र-अ॒नः । पृ॒ष॒दा॒ज्यमिति॑ पृषत्-आ॒ज्यम् । अ॒मृतम् । ए॒व । अ॒स्य॒ । प्रा॒ण इति॑ प्र-अ॒ने । द॒धा॒ति॒ । श॒तमा॑न॒मिति॑ श॒त-मा॒न॒म्॒ । भ॒व॒ति॒ । श॒तायु॒रिति॑ श॒त-आ॒यु॒ । पुरु॑षः । श॒तेन्द्रि॑य॒ इति॑ श॒त-इ॒न्द्रि॒य॒ । आयु॑षि । ए॒व । इ॒न्द्रि॒ये । प्रतीति॑ । ति॒ष्ठ॒ति॒ । अश्वम् । अवेति॑ । घ्रा॒प॒य॒ति॒ । प्रा॒जा॒प॒त्य इति॑ प्राजा-प॒त्यः । वै । अश्व॑ । प्रा॒जा॒प॒त्य इति॑ प्राजा-प॒त्यः । प्रा॒ण इति॑ प्र-अ॒नः । स्वात् । ए॒व । अ॒स्मै॒ । योनेः । प्रा॒णमिति॑ प्र-अ॒नम् । निरिति॑ । मि॒मी॒ते॒ । वीति॑ । वै । ए॒तस्य॑ । य॒ज्ञः । छि॒द्य॒ते॒ । यस्य॑ । पृ॒ष॒दा॒ज्यमिति॑ पृषत्-आ॒ज्यम् । स्कन्द॑ति । वै॒ष्ण॒व्या । ऋ॒चा । पुन॑ । गृ॒ह्णा॒ति॒ । य॒ज्ञः । वै । विष्णु॑ । य॒ज्ञेन॑ । ए॒व । य॒ज्ञम् । समिति॑ । त॒नो॒ति॒ ॥ [25] *(****ते॒*** *पृ॒ष॒दा॒ज्यम्प्रा॒णो वै योने प्रा॒णं द्वाविशतिश्च)*

**॥ सं.३-२-७ ॥**

देव॑ । स॒वि॒त॒ । ए॒तत् । ते॒ । प्रेति॑ । आ॒ह॒ । तत् । प्रेति॑ । च॒ । सु॒व । प्रेति॑ । च॒ । य॒ज॒ । बृह॒स्पति॑ । ब्र॒ह्मा । आयु॑ष्मत्याः । ऋ॒चः । मा । गा॒त॒ । त॒नू॒पादिति॑ तनू-पात् । साम्न॑ । स॒त्याः । व॒ । आ॒शिष॒ इत्या-शिष॑ । स॒न्तु॒ । स॒त्याः । आकू॑तय॒ इत्या-कू॒त॒य॒ । ऋ॒तम् । च॒ । स॒त्यम् । च॒ । व॒द॒त॒ । स्तु॒त । दे॒वस्य॑ । स॒वि॒तुः । प्र॒स॒व इति॑ प्र-स॒वे । स्तु॒तस्य॑ । स्तु॒तम् । अ॒सि॒ । ऊर्जम् । मह्यम् । स्तु॒तम् । दु॒हा॒म्॒ । एति॑ । मा॒ । स्तु॒तस्य॑ । स्तु॒तम् । ग॒म्या॒त्॒ । श॒स्त्रस्य॑ । श॒स्त्रम् । [26] अ॒सि॒ । ऊर्जम् । मह्यम् । श॒स्त्रम् । दु॒हा॒म्॒ । एति॑ । मा॒ । श॒स्त्रस्य॑ । श॒स्त्रम् । ग॒म्या॒त्॒ । इ॒न्द्रि॒याव॑न्त॒ इतीन्द्रि॒य-व॒न्तः॒ । व॒ना॒म॒हे॒ । धु॒ख्षी॒महि॑ । प्र॒जामिति॑ प्र-जाम् । इषम् ॥ सा । मे॒ । स॒त्या । आ॒शीरित्या-शीः । दे॒वेषु॑ । भू॒या॒त्॒ । ब्र॒ह्म॒व॒र्च॒समिति॑ ब्रह्म-व॒र्च॒सम् । मा॒ । एति॑ । ग॒म्या॒त्॒ ॥ य॒ज्ञः । ब॒भू॒व॒ । सः । एति॑ । ब॒भू॒व॒ । सः । प्रेति॑ । ज॒ज्ञे॒ । सः । वा॒वृ॒धे॒ ॥ सः । दे॒वानाम् । अधि॑पति॒रित्यधि॑-प॒ति॒ । ब॒भू॒व॒ । सः । अ॒स्मान् । अधि॑पती॒नित्यधि॑-प॒ती॒न्॒ । क॒रो॒तु॒ । व॒यम् । स्या॒म॒ । पत॑यः । र॒यी॒णाम् ॥ य॒ज्ञः । वा॒ । वै । [27] य॒ज्ञप॑ति॒मिति॑ य॒ज्ञ-प॒ति॒म्॒ । दु॒हे । य॒ज्ञप॑ति॒रिति॑ य॒ज्ञ-प॒ति॒ । वा॒ । य॒ज्ञम् । दु॒हे॒ । सः । यः । स्तु॒त॒श॒स्त्रयो॒रिति॑ स्तुत-श॒स्त्रयोः । दोहम् । अवि॑द्वान् । यज॑ते । तम् । य॒ज्ञः । दु॒हे॒ । सः । इ॒ष्ट्वा । पापी॑यान् । भ॒व॒ति॒ । यः । ए॒न॒यो॒ । दोहम् । वि॒द्वान् । यज॑ते । सः । य॒ज्ञम् । दु॒हे॒ । सः । इ॒ष्ट्वा । वसी॑यान् । भ॒व॒ति॒ । स्तु॒तस्य॑ । स्तु॒तम् । अ॒सि॒ । ऊर्जम् । मह्यम् । स्तु॒तम् । दु॒हा॒म्॒ । एति॑ । मा॒ । स्तु॒तस्य॑ । स्तु॒तम् । ग॒म्या॒त्॒ । श॒स्त्रस्य॑ । श॒स्त्रम् । अ॒सि॒ । ऊर्जम् । मह्यम् । श॒स्त्रम् । दु॒हा॒म्॒ । एति॑ । मा॒ । श॒स्त्रस्य॑ । श॒स्त्रम् । ग॒म्या॒त्॒ । इति॑ । आ॒ह॒ । ए॒षः । वै । स्तु॒त॒श॒स्त्रयो॒रिति॑ स्तुत-श॒स्त्रयोः । दोह॑ । तम् । यः । ए॒वम् । वि॒द्वान् । यज॑ते । दु॒हे । ए॒व । य॒ज्ञम् । इ॒ष्ट्वा । वसी॑यान् । भ॒व॒ति॒ ॥ [28] *(श॒स्त्रं वै श॒स्त्रं दु॑हां॒ द्वाविशतिश्च)*

**॥ सं.३-२-८ ॥**

श्ये॒नाय॑ । पत्व॑ने । स्वाहा । वट् । स्व॒यम॑भिगूर्ता॒येति॑ स्व॒यम्-अ॒भि॒गू॒र्ता॒य॒ । नम॑ । वि॒ष्ट॒म्भायेति॑ वि-स्त॒म्भाय॑ । धर्म॑णे । स्वाहा । वट् । स्व॒यम॑भिगूर्ता॒येति॑ स्व॒यम्-अ॒भि॒गू॒र्ता॒य॒ । नम॑ । प॒रि॒धय॒ इति॑ परि-धये । ज॒न॒प्रथ॑ना॒येति॑ जन-प्रथ॑नाय । स्वाहा । वट् । स्व॒यम॑भिगूर्ता॒येति॑ स्व॒यम्-अ॒भि॒गू॒र्ता॒य॒ । नम॑ । ऊ॒र्जे । होत्रा॑णाम् । स्वाहा । वट् । स्व॒यम॑भिगूर्ता॒येति॑ स्व॒यम्-अ॒भि॒गू॒र्ता॒य॒ । नम॑ । पय॑से । होत्रा॑णाम् । स्वाहा । वट् । स्व॒यम॑भिगूर्ता॒येति॑ स्व॒यम्-अ॒भि॒गू॒र्ता॒य॒ । नम॑ । प्र॒जाप॑तय॒ इति॑ प्र॒जा-प॒त॒ये॒ । मन॑वे । स्वाहा । वट् । स्व॒यम॑भिगूर्ता॒येति॑ स्व॒यम्-अ॒भि॒गू॒र्ता॒य॒ । नम॑ । ऋ॒तम् । ऋ॒त॒पा॒ इत्यृ॑त-पा॒ । सु॒व॒र्वा॒डिति॑ सुवः - वा॒ट्॒ । स्वाहा । वट् । स्व॒यम॑भिगूर्ता॒येति॑ स्व॒यम्-अ॒भि॒गू॒र्ता॒य॒ । नम॑ । तृ॒म्पन्ताम् । होत्राः । मधोः । घृ॒तस्य॑ । य॒ज्ञप॑ति॒मिति॑ य॒ज्ञ-प॒ति॒म्॒ । ऋष॑यः । एन॑सा । [29] आ॒हु॒ ॥ प्र॒जा इति॑ प्र-जाः । निर्भ॑क्ता॒ इति॒ निः - भ॒क्ताः॒ । अ॒नु॒त॒प्यमा॑ना॒ इत्य॑नु-त॒प्यमा॑नाः । म॒ध॒व्यौ । स्तो॒कौ । अपेति॑ । तौ । र॒रा॒ध॒ ॥ समिति॑ । न॒ । ताभ्याम् । सृ॒ज॒तु॒ । वि॒श्वक॒र्मेति॑ वि॒श्व-क॒र्मा॒ । घो॒राः । ऋष॑यः । नम॑ । अ॒स्तु॒ । ए॒भ्य॒ ॥ चख्षु॑षः । ए॒षा॒म्॒ । मन॑सः । च॒ । स॒न्धाविति॑ सम्-धौ । बृह॒स्पत॑ये । महि॑ । सत् । द्यु॒मदिति॑ द्यु-मत् । नम॑ ॥ नम॑ । वि॒श्वक॑र्मण॒ इति॑ वि॒श्व-क॒र्म॒णे॒ । सः । उ॒ । पा॒तु॒ । अ॒स्मान् । अ॒न॒न्यान् । सो॒म॒पानिति॑ सोम-पान् । मन्य॑मानः ॥ प्रा॒णस्येति॑ प्र-अ॒नस्य॑ । वि॒द्वान् । स॒म॒र इति॑ सम्-अ॒रे । न । धीर॑ । एन॑ । च॒कृ॒वान् । महि॑ । ब॒द्धः । ए॒षा॒म्॒ ॥ तम् । वि॒श्व॒क॒र्म॒न्निति॑ विश्व-क॒र्म॒न्न्॒ । [30] प्रेति॑ । मु॒ञ्च॒ । स्व॒स्तये । ये । भ॒ख्षय॑न्तः । न । वसू॑नि । आ॒नृ॒हुः ॥ यान् । अ॒ग्नय॑ । अ॒न्वत॑प्य॒न्तेत्य॑नु-अत॑प्यन्त । धिष्णि॑याः । इ॒यम् । तेषाम् । अ॒व॒या । दुरि॑ष्ट्या॒ इति॒ दुः - इ॒ष्ट्यै॒ । स्वि॑ष्टि॒मिति॒ सु-इ॒ष्टि॒म्॒ । न॒ । ताम् । कृ॒णो॒तु॒ । वि॒श्वक॒र्मेति॑ वि॒श्व-क॒र्मा॒ ॥ नम॑ । पि॒तृभ्य॒ इति॑ पि॒तृ-भ्य॒ । अ॒भीति॑ । ये । न॒ । अख्यन्न्॑ । य॒ज्ञ॒कृत॒ इति॑ यज्ञ-कृत॑ । य॒ज्ञका॑मा॒ इति॑ य॒ज्ञ-का॒माः॒ । सु॒दे॒वा इति॑ सु-दे॒वाः । अ॒का॒माः । व॒ । दख्षि॑णाम् । न । नी॒नि॒म॒ । मा । न॒ । तस्मात् । एन॑सः । पा॒प॒यि॒ष्ट॒ ॥ याव॑न्तः । वै । स॒द॒स्याः । ते । सर्वे । द॒ख्षि॒ण्याः । तेभ्य॑ । यः । दख्षि॑णाम् । न । [31] नयेत् । एति॑ । ए॒भ्य॒ । वृ॒श्च्ये॒त॒ । यत् । वै॒श्व॒क॒र्म॒णानीति॑ वैश्व-क॒र्म॒णानि॑ । जु॒होति॑ । स॒द॒स्यान्॑ । ए॒व । तत् । प्री॒णा॒ति॒ । अ॒स्मे इति॑ । दे॒वा॒स॒ । वपु॑षे । चि॒कि॒थ्स॒त॒ । यम् । आ॒शिरा । दम्प॑ती॒ इति॑ । वा॒मम् । अ॒श्ञु॒तः ॥ पुमान्॑ । पु॒त्रः । जा॒य॒ते॒ । वि॒न्दते । वसु॑ । अथ॑ । विश्वे । अ॒र॒पाः । ए॒ध॒ते॒ । गृ॒हः ॥ आ॒शी॒र्दा॒येत्या॑शीः - दा॒या । दम्प॑ती॒ इति॑ । वा॒मम् । अ॒श्ञु॒ता॒म्॒ । अरि॑ष्टः । राय॑ । स॒च॒ता॒म्॒ । समो॑क॒सेति॒ सम्-ओ॒क॒सा॒ ॥ यः । एति॑ । असि॑चत् । सन्दु॑ग्ध॒मिति॒ सम्-दु॒ग्ध॒म्॒ । कु॒म्भ्या । स॒ह । इ॒ष्टेन॑ । यामन्न्॑ । अम॑तिम् । ज॒हा॒तु॒ । सः ॥ स॒र्पि॒र्ग्री॒वीति॑ सर्पिः -   
 -ग्री॒वी । [32] पीव॑री । अ॒स्य॒ । जा॒या । पीवा॑नः । पु॒त्राः । अकृ॑शासः । अ॒स्य॒ ॥ स॒हजा॑नि॒रिति॑ स॒ह-जा॒नि॒ । यः । सु॒म॒ख॒स्यमा॑न॒ इति॑ सु-म॒ख॒स्यमा॑नः । इन्द्रा॑य । आ॒शिरम् । स॒ह । कु॒म्भ्या । अदात् ॥ आ॒शीरित्या-शीः । मे॒ । ऊर्जम् । उ॒त । सु॒प्र॒जा॒स्त्वमिति॑ सुप्रजाः - त्वम् । इषम् । द॒धा॒तु॒ । द्रवि॑णम् । सव॑र्चस॒मिति॒ स-व॒र्च॒स॒म्॒ ॥ स॒ञ्जय॒न्निति॑ सम्-जयन्न्॑ । ख्षेत्रा॑णि । सह॑सा । अ॒हम् । इ॒न्द्र॒ । कृ॒ण्वा॒नः । अ॒न्यान् । अध॑रान् । स॒पत्नान्॑ ॥ भू॒तम् । अ॒सि॒ । भू॒ते । मा॒ । धा॒ । मुखम् । अ॒सि॒ । मुखम् । भू॒या॒स॒म्॒ । द्यावा॑पृथि॒वीभ्या॒मिति॒ द्यावा-पृ॒थि॒वीभ्याम् । त्वा॒ । परीति॑ । गृ॒ह्णा॒मि॒ । विश्वे । त्वा॒ । दे॒वाः । वै॒श्वा॒न॒राः । [33] प्रेति॑ । च्या॒व॒य॒न्तु॒ । दि॒वि । दे॒वान् । दृ॒॒ह॒ । अ॒न्तरि॑ख्षे । वयासि । पृ॒थि॒व्याम् । पार्थि॑वान् । ध्रु॒वम् । ध्रु॒वेण॑ । ह॒विषा । अवेति॑ । सोमम् । न॒या॒म॒सि॒ ॥ यथा । न॒ । सर्वम् । इत् । जग॑त् । अ॒य॒ख्ष्मम् । सु॒मना॒ इति॑ सु-मनाः । अस॑त् ॥ यथा । न॒ । इन्द्र॑ । इत् । विश॑ । केव॑लीः । सर्वाः । सम॑नस॒ इति॒ स-म॒न॒स॒ । कर॑त् ॥ यथा । न॒ । सर्वाः । इत् । दिश॑ । अ॒स्माकम् । केव॑लीः । असन्न्॑ ॥ [34] *(एन॑सा विश्वकर्म॒न्॒ यो दख्षि॑णां॒ न स॑र्पिर्ग्री॒वी वैश्वान॒राश्च॑त्वारि॒शच्च)*

**॥ सं.३-२-९ ॥**

यत् । वै । होता । अ॒ध्व॒र्युम् । अ॒भ्या॒ह्वय॑त॒ इत्य॑भि-आ॒ह्वय॑ते । वज्रम् । ए॒न॒म्॒ । अ॒भि । प्रेति॑ । व॒र्त॒य॒ति॒ । उक्थ॑शा॒ इत्युक्थ॑-शा॒ । इति॑ । आ॒ह॒ । प्रा॒त॒स॒व॒नमिति॑ प्रातः - स॒व॒नम् । प्र॒ति॒गीर्येति॑ प्रति-गीर्य॑ । त्रीणि॑ । ए॒तानि॑ । अ॒ख्षरा॑णि । त्रि॒पदेति॑ त्रि-पदा । गा॒य॒त्री । गा॒य॒त्रम् । प्रा॒त॒स॒व॒नमिति॑ प्रातः - स॒व॒नम् । गा॒य॒त्रि॒या । ए॒व । प्रा॒त॒स॒व॒न इति॑ प्रातः - स॒व॒ने । वज्रम् । अ॒न्तः । ध॒त्ते॒ । उ॒क्थम् । वा॒चि । इति॑ । आ॒ह॒ । माध्य॑न्दिनम् । सव॑नम् । प्र॒ति॒गीर्येति॑ प्रति-गीर्य॑ । च॒त्वारि॑ । ए॒तानि॑ । अ॒ख्षरा॑णि । चतु॑ष्प॒देति॒ चतु॑ - प॒दा॒ । त्रि॒ष्टुप् । त्रैष्टु॑भम् । माध्य॑न्दिनम् । सव॑नम् । त्रि॒ष्टुभा । ए॒व । माध्य॑न्दिने । सव॑ने । वज्रम् । अ॒न्तः । ध॒त्ते॒ । [35] उ॒क्थम् । वा॒चि । इन्द्रा॑य । इति॑ । आ॒ह॒ । तृ॒ती॒य॒स॒व॒नमिति॑ तृतीय-स॒व॒नम् । प्र॒ति॒गीर्येति॑ प्रति-गीर्य॑ । स॒प्त । ए॒तानि॑ । अ॒ख्षरा॑णि । स॒प्तप॒देति॑ सप्त-प॒दा॒ । शक्व॑री । शा॒क्व॒रः । वज्र॑ । वज्रे॑ण । ए॒व । तृ॒ती॒य॒स॒व॒न इति॑ तृतीय-स॒व॒ने । वज्रम् । अ॒न्तः । ध॒त्ते॒ । ब्र॒ह्म॒वा॒दिन॒ इति॑ ब्रह्म-वा॒दिन॑ । व॒द॒न्ति॒ । सः । तु । वै । अ॒ध्व॒र्युः । स्या॒त्॒ । यः । य॒था॒स॒व॒नमिति॑ यथा-स॒व॒नम् । प्र॒ति॒ग॒र इति॑ प्रति-ग॒रे । छन्दासि । स॒म्पा॒दये॒दिति॑ सम्-पा॒दयेत् । तेज॑ । प्रा॒त॒स॒व॒न इति॑ प्रातः-स॒व॒ने । आ॒त्मन्न् । दधी॑त । इ॒न्द्रि॒यम् । माध्य॑न्दिने । सव॑ने । प॒शून् । तृ॒ती॒य॒स॒व॒न इति॑ तृतीय-स॒व॒ने । इति॑ । उक्थ॑शा॒ इत्युक्थ॑-शा॒ । इति॑ । आ॒ह॒ । प्रा॒त॒स॒व॒नमिति॑ प्रातः - स॒व॒नम् । प्र॒ति॒गीर्येति॑ प्रति-गीर्य॑ । त्रीणि॑ । ए॒तानि॑ । अ॒ख्षरा॑णि । [36] त्रि॒पदेति॑ त्रि-पदा । गा॒य॒त्री । गा॒य॒त्रम् । प्रा॒त॒स॒व॒नमिति॑ प्रातः - स॒व॒नम् । प्रा॒त॒स॒व॒न इति॑ प्रातः - स॒व॒ने । ए॒व । प्र॒ति॒ग॒र इति॑ प्रति-ग॒रे । छन्दासि । समिति॑ । पा॒द॒य॒ति॒ । अथो॒ इति॑ । तेज॑ । वै । गा॒य॒त्री । तेज॑ । प्रा॒त॒स॒व॒नमिति॑ प्रातः - स॒व॒नम् । तेज॑ । ए॒व । प्रा॒त॒स॒व॒न इति॑ प्रातः - स॒व॒ने । आ॒त्मन्न् । ध॒त्ते॒ । उ॒क्थम् । वा॒चि । इति॑ । आ॒ह॒ । माध्य॑न्दिनम् । सव॑नम् । प्र॒ति॒गीर्येति॑ प्रति-गीर्य॑ । च॒त्वारि॑ । ए॒तानि॑ । अ॒ख्षरा॑णि । चतु॑ष्प॒देति॒ चतु॑ - प॒दा॒ । त्रि॒ष्टुप् । त्रैष्टु॑भम् । माध्य॑न्दिनम् । सव॑नम् । माध्य॑न्दिने । ए॒व । सव॑ने । प्र॒ति॒ग॒र इति॑ प्रति-ग॒रे । छन्दासि । समिति॑ । पा॒द॒य॒ति॒ । अथो॒ इति॑ । इ॒न्द्रि॒यम् । वै । त्रि॒ष्टुक् । इ॒न्द्रि॒यम् । माध्य॑न्दिनम् । सव॑नम् । [37] इ॒न्द्रि॒यम् । ए॒व । माध्य॑न्दिने । सव॑ने । आ॒त्मन्न् । ध॒त्ते॒ । उ॒क्थम् । वा॒चि । इन्द्रा॑य । इति॑ । आ॒ह॒ । तृ॒ती॒य॒स॒व॒नमिति॑ तृतीय-स॒व॒नम् । प्र॒ति॒गीर्येति॑ प्रति-गीर्य॑ । स॒प्त । ए॒तानि॑ । अ॒ख्षरा॑णि । स॒प्तप॒देति॑ सप्त-प॒दा॒ । शक्व॑री । शा॒क्व॒राः । प॒शव॑ । जाग॑तम् । तृ॒ती॒य॒स॒व॒नमिति॑ तृतीय-स॒व॒नम् । तृ॒ती॒य॒स॒व॒न इति॑ तृतीय-स॒व॒ने । ए॒व । प्र॒ति॒ग॒र इति॑ प्रति-ग॒रे । छन्दासि । समिति॑ । पा॒द॒य॒ति॒ । अथो॒ इति॑ । प॒शव॑ । वै । जग॑ती । प॒शव॑ । तृ॒ती॒य॒स॒व॒नमिति॑ तृतीय-स॒व॒नम् । प॒शून् । ए॒व । तृ॒ती॒य॒स॒व॒न इति॑ तृतीय-स॒व॒ने । आ॒त्मन्न् । ध॒त्ते॒ । यत् । वै । होता । अ॒ध्व॒र्युम् । अ॒भ्या॒ह्वय॑त॒ इत्य॑भि-आ॒ह्वय॑ते । आ॒व्यम् । अ॒स्मि॒न्न्॒ । द॒धा॒ति॒ । तत् । यत् । न । [38] अ॒प॒हनी॒तेत्य॑प-हनी॑त । पु॒रा । अ॒स्य॒ । स॒व्वँ॒थ्स॒रादिति॑ सम्-व॒थ्स॒रात् । गृ॒हे । एति॑ । वे॒वी॒र॒न्न्॒ । शोसा । मोद॑ । इ॒व॒ । इति॑ । प्र॒त्याह्व॑यत॒ इति॑ प्रति-आह्व॑यते । तेन॑ । ए॒व । तत् । अपेति॑ । ह॒ते॒ । यथा । वै । आय॑ता॒मित्या-य॒ता॒म्॒ । प्र॒तीख्ष॑त॒ इति॑ प्रति-ईख्ष॑ते । ए॒वम् । अ॒ध्व॒र्युः । प्र॒ति॒ग॒रमिति॑ प्रति-ग॒रम् । प्रतीति॑ । ई॒ख्ष॒ते॒ । यत् । अ॒भि॒प्र॒ति॒गृ॒णी॒यादित्य॑भि-प्र॒ति॒गृ॒णी॒यात् । यथा । आय॑त॒येत्या-य॒त॒या॒ । स॒मृ॒च्छत॒ इति॑ सम्-ऋ॒च्छते । ता॒दृक् । ए॒व । तत् । यत् । अ॒र्ध॒र्चादित्य॑र्ध-ऋ॒चात् । लुप्ये॑त । यथा । धाव॑द्भ्य॒ इति॒ धाव॑त्-भ्य॒ । हीय॑ते । ता॒दृक् । ए॒व । तत् । प्र॒बाहु॒गिति॑ प्र-बाहु॑क् । वै । ऋ॒त्विजाम् । उ॒द्गी॒था इत्यु॑त्-गी॒थाः । उ॒द्गी॒थ इ॑त्युत्-गी॒थः । ए॒व । उ॒द्गा॒तृ॒णामित्यु॑त्-गा॒तृ॒णाम् । [39] ऋ॒चः । प्र॒ण॒व इति॑ प्र-न॒वः । उ॒क्थ॒श॒॒सिना॒मित्यु॑क्थ-श॒॒सिनाम् । प्र॒ति॒ग॒र इति॑ प्रति-ग॒रः । अ॒ध्व॒र्यू॒णाम् । यः । ए॒वम् । वि॒द्वान् । प्र॒ति॒गृ॒णातीति॑ प्रति-गृ॒णाति॑ । अ॒न्ना॒द इत्य॑न्न-अ॒दः । ए॒व । भ॒व॒ति॒ । एति॑ । अ॒स्य॒ । प्र॒जाया॒मिति॑ प्र-जायाम् । वा॒जी । जा॒य॒ते॒ । इ॒यम् । वै । होता । अ॒सौ । अ॒ध्व॒र्युः । यत् । आसी॑नः । शस॑ति । अ॒स्याः । ए॒व । तत् । होता । न । ए॒ति॒ । आस्ते । इ॒व॒ । हि । इ॒यम् । अथो॒ इति॑ । इ॒माम् । ए॒व । तेन॑ । यज॑मानः । दु॒हे॒ । यत् । तिष्ठन्न्॑ । प्र॒ति॒गृ॒णातीति॑ प्रति-गृ॒णाति॑ । अ॒मुष्याः । ए॒व । तत् । अ॒ध्व॒र्युः । न । ए॒ति॒ । [40] तिष्ठ॑ति । इ॒व॒ । हि । अ॒सौ । अथो॒ इति॑ । अ॒मूम् । ए॒व । तेन॑ । यज॑मानः । दु॒हे॒ । यत् । आसी॑नः । शस॑ति । तस्मात् । इ॒तःप्र॑दान॒मिती॒तः - प्र॒दा॒न॒म्॒ । दे॒वाः । उपेति॑ । जी॒व॒न्ति॒ । यत् । तिष्ठन्न्॑ । प्र॒ति॒गृ॒णातीति॑ प्रति-गृ॒णाति॑ । तस्मात् । अ॒मुत॑प्रदान॒मित्य॒मुत॑-प्र॒दा॒न॒म्॒ । म॒नु॒ष्याः । उपेति॑ । जी॒व॒न्ति॒ । यत् । प्राङ् । आसी॑नः । शस॑ति । प्र॒त्यङ्ङ् । तिष्ठन्न्॑ । प्र॒ति॒गृ॒णातीति॑ प्रति-गृ॒णाति॑ । तस्मात् । प्रा॒चीनम् । रेत॑ । धी॒य॒ते॒ । प्र॒तीचीः । प्र॒जा इति॑ प्र-जाः । जा॒य॒न्ते॒ । यत् । वै । होता । अ॒ध्व॒र्युम् । अ॒भ्या॒ह्वय॑त॒ इत्य॑भि-आ॒ह्वय॑ते । वज्रम् । ए॒न॒म्॒ । अ॒भि । प्रेति॑ । व॒र्त॒य॒ति॒ । पराङ्॑ । एति॑ । व॒र्त॒ते॒ । वज्रम् । ए॒व । तत् । नीति॑ । क॒रो॒ति॒ ॥ [41] *(सव॑ने॒ वज्र॑म॒न्तर्ध॑त्ते॒ त्रीण्ये॒तान्य॒ख्षरा॑णीन्द्रि॒यम्माध्यं॑दिन॒ सव॑नं॒ नोद्गा॑तृ॒णाम॑ध्व॒र्युर्नैति॑ वर्तयत्य॒ष्टौ च)*

**॥ सं.३-२-१० ॥**

उ॒प॒या॒मगृ॑हीत॒ इत्यु॑पया॒म-गृ॒ही॒त॒ । अ॒सि॒ । वा॒ख्ष॒सदिति॑ वाख्ष-सत् । अ॒सि॒ । वा॒क्पाभ्या॒मिति॑ वाक्-पाभ्याम् । त्वा॒ । क्र॒तु॒पाभ्या॒मिति॑ क्रतु-पाभ्याम् । अ॒स्य । य॒ज्ञस्य॑ । ध्रु॒वस्य॑ । अध्य॑ख्षाभ्या॒मित्यधि॑-अ॒ख्षा॒भ्या॒म्॒ । गृ॒ह्णा॒मि॒ । उ॒प॒या॒मगृ॑हीत॒ इत्यु॑पया॒म-गृ॒ही॒त॒ । अ॒सि॒ । ऋ॒त॒सदित्यृ॑त-सत् । अ॒सि॒ । च॒ख्षु॒ष्पाभ्या॒मिति॑ चख्षुः - पाभ्याम् । त्वा॒ । क्र॒तु॒पाभ्या॒मिति॑ क्रतु-पाभ्याम् । अ॒स्य । य॒ज्ञस्य॑ । ध्रु॒वस्य॑ । अध्य॑ख्षाभ्या॒मित्यधि॑-अ॒ख्षा॒भ्या॒म्॒ । गृ॒ह्णा॒मि॒ । उ॒प॒या॒मगृ॑हीत॒ इत्यु॑पया॒म-गृ॒ही॒त॒ । अ॒सि॒ । श्रु॒त॒सदिति॑ श्रुत-सत् । अ॒सि॒ । श्रो॒त्र॒पाभ्या॒मिति॑ श्रोत्र-पाभ्याम् । त्वा॒ । क्र॒तु॒पाभ्या॒मिति॑ क्रतु-पाभ्याम् । अ॒स्य । य॒ज्ञस्य॑ । ध्रु॒वस्य॑ । अध्य॑ख्षाभ्या॒मित्यधि॑-अ॒ख्षा॒भ्या॒म्॒ । गृ॒ह्णा॒मि॒ । दे॒वेभ्य॑ । त्वा॒ । वि॒श्वदे॑वेभ्य॒ इति॑ वि॒श्व-दे॒वे॒भ्य॒ । त्वा॒ । विश्वेभ्यः । त्वा॒ । दे॒वेभ्य॑ । विष्णो । उ॒रु॒क्र॒मेत्यु॑रु-क्र॒म॒ । ए॒षः । ते॒ । सोम॑ । तम् । र॒ख्ष॒स्व॒ । [42] तम् । ते॒ । दु॒श्चख्षा॒ इति॑ दुः - चख्षाः । मा । अवेति॑ । ख्य॒त्॒ । मयि॑ । वसु॑ । पु॒रो॒वसु॒रिति॑ पुरः - वसु॑ । वा॒क्पा इति॑ वाक्-पाः । वाचम् । मे॒ । पा॒हि॒ । मयि॑ । वसु॑ । वि॒दद्व॑सु॒रिति॑ वि॒दत्-व॒सुः । च॒ख्षु॒ष्पा इति॑ चख्षुः-पाः । चख्षु॑ । मे॒ । पा॒हि॒ । मयि॑ । वसु॑ । स॒य्यँद्व॑सु॒रिति॑ स॒य्यँत्-व॒सु॒ । श्रो॒त्र॒पा इति॑ श्रोत्र-पाः । श्रोत्रम् । मे॒ । पा॒हि॒ । भूः । अ॒सि॒ । श्रेष्ठ॑ । र॒श्मी॒नाम् । प्रा॒ण॒पा इति॑ प्राण-पाः । प्रा॒णमिति॑ प्र-अ॒नम् । मे॒ । पा॒हि॒ । धूः । अ॒सि॒ । श्रेष्ठ॑ । र॒श्मी॒नाम् । अ॒पा॒न॒पा इत्य॑पान-पाः । अ॒पा॒नमित्य॑प-अ॒नम् । मे॒ । पा॒हि॒ । यः । न॒ । इ॒न्द्र॒वा॒यू॒ इतीन्द्र-वा॒यू॒ । मि॒त्रा॒व॒रु॒णा॒विति॑ मित्रा-व॒रु॒णौ॒ । अ॒श्वि॒नौ॒ । अ॒भि॒दास॒तीत्य॑भि-दास॑ति । भ्रातृ॑व्यः । उ॒त्पिपी॑त॒ इत्यु॑त्-पिपी॑ते । शु॒भ॒ । प॒ती॒ इति॑ । इ॒दम् । अ॒हम् । तम् । अध॑रम् । पा॒द॒या॒मि॒ । यथा । इ॒न्द्र॒ । अ॒हम् । उ॒त्त॒म इत्यु॑त्-त॒मः । चे॒तया॑नि ॥ [43]*(र॒ख्ष॒स्व॒ भ्रातृ॑व्य॒स्त्रयो॑दश च)*

**॥ सं.३-२-११ ॥**

प्रेति॑ । सः । अ॒ग्ने॒ । तव॑ । ऊ॒तिभि॒रित्यू॒ति-भि॒ । सु॒वीरा॑भि॒रिति॑ सु-वीरा॑भिः । त॒र॒ति॒ । वाज॑कर्मभि॒रिति॒ वाज॑कर्म-भि॒ ॥ यस्य॑ । त्वम् । स॒ख्यम् । आवि॑थ ॥ प्रेति॑ । होत्रे । पू॒र्व्यम् । वच॑ । अ॒ग्नये । भ॒र॒त॒ । बृ॒हत् ॥ वि॒पामिति॑ वि-पाम् । ज्योतीषि । बिभ्र॑ते । न । वे॒धसे ॥ अग्ने । त्री । ते॒ । वाजि॑ना । त्री । स॒धस्थेति॑ स॒ध-स्था॒ । ति॒स्रः । ते॒ । जि॒ह्वाः । ऋ॒त॒जा॒तेत्यृ॑त-जा॒त॒ । पू॒र्वीः ॥ ति॒स्रः । उ॒ । ते॒ । त॒नुव॑ । दे॒ववा॑ता॒ इति॑ दे॒व-वा॒ता॒। ताभि॑ । न॒ । पा॒हि॒ । गिर॑ । अप्र॑युच्छ॒न्नित्यप्र॑-यु॒च्छ॒न्न्॒ ॥ समिति॑ । वा॒म्॒ । कर्म॑णा । समिति॑ । इ॒षा । [44] हि॒नो॒मि॒ । इन्द्रा॑विष्णू॒ इतीन्द्रा-वि॒ष्णू॒ । अप॑सः । पा॒रे । अ॒स्य ॥ जु॒षेथाम् । य॒ज्ञम् । द्रवि॑णम् । च॒ । ध॒त्त॒म्॒ । अरि॑ष्टैः । न॒ । प॒थिभि॒रिति॑ प॒थि-भि॒ । पा॒रय॑न्ता ॥ उ॒भा । जि॒ग्य॒थुः॒ । न । परेति॑ । ज॒ये॒थे॒ इति॑ । न । परेति॑ । जि॒ग्ये॒ । क॒त॒रः । च॒न । ए॒नोः॒ ॥ इन्द्र॑ । च॒ । वि॒ष्णो॒ इति॑ । यत् । अप॑स्पृधेथाम् । त्रे॒धा । स॒हस्रम् । वीति॑ । तत् । ऐ॒र॒ये॒था॒म्॒ ॥ त्रीणि॑ । आयूषि । तव॑ । जा॒त॒वे॒द॒ इति॑ जात-वे॒द॒ । ति॒स्रः । आ॒जानी॒रित्या-जानीः । उ॒षस॑ । ते॒ । अ॒ग्ने॒ ॥ ताभि॑ । दे॒वानाम् । अव॑ । य॒ख्षि॒ । वि॒द्वान् । अथ॑ । [45] भ॒व॒ । यज॑मानाय । शम् । योः ॥ अ॒ग्निः । त्रीणि॑ । त्रि॒धातू॒नीति॑ त्रि-धातू॑नि । एति॑ । ख्षे॒ति॒ । वि॒दथा । क॒विः ॥ सः । त्रीन् । ए॒का॒द॒शान् । इ॒ह ॥ यख्ष॑त् । च॒ । पि॒प्रय॑त् । च॒ । न॒ । विप्र॑ । दू॒तः । परि॑ष्कृतः ॥ नभ॑न्ताम् । अ॒न्य॒के । स॒मे॒ । इन्द्रा॑विष्णू॒ इतीन्द्रा-वि॒ष्णू॒ । दृ॒॒हि॒ताः । शम्ब॑रस्य । नव॑ । पुर॑ । न॒व॒तिम् । च॒ । श्ञ॒थि॒ष्ट॒म्॒ ॥ श॒तम् । व॒र्चिन॑ । स॒हस्रम् । च॒ । सा॒कम् । ह॒थः । अ॒प्र॒ति । असु॑रस्य । वी॒रान् ॥ उ॒त । मा॒ता । म॒हि॒षम् । अन्विति॑ । अ॒वे॒न॒त्॒ । अ॒मी इति॑ । त्वा॒ । ज॒ह॒ति॒ । पु॒त्र॒ । दे॒वाः ॥ अथ॑ । अ॒ब्र॒वी॒त्॒ । वृ॒त्रम् । इन्द्र॑ । ह॒नि॒ष्यन्न् । सखे । वि॒ष्णो॒ इति॑ । वि॒त॒रमिति॑ वि-त॒रम् । वीति॑ । क्र॒म॒स्व॒ ॥ [46]*(इ॒षाऽथ॑ त्वा॒ त्रयो॑दश च)*

*(यो वै पव॑मानानां॒ त्रीणि॑ परि॒भूः स्फ्यः स्व॒स्तिर्भक्षेहि॑ मही॒नां पयो॑ऽसि॒ देव॑सवितरे॒तत्ते श्ये॒नाय॒ यद्वै होतो॑पया॒मगृ॑हीतोऽसि वाक्ष॒सत्प्र सो॑ अग्न॒ एका॑दश ॥११ ॥ यो वै स्फ्यः स्व॒स्तिः स्व॒धायै॒ नम॒ प्रमु॑ञ्च॒ तिष्ठ॑तीव॒ षट्च॑त्वारिशत् ॥ ४६ ॥ यो वै पव॑मानानां॒ वि क्र॑मस्व ॥)*

**हरि॑॒ ओ(३)म् ॥**

**॥ इति द्वितीयः प्रश्नः ॥**

**॥तृतीयकाण्डे तृतीयः प्रश्नः - पदपाठः॥**

**॥सं.३-३-१॥**

**ह॒रि॒ ओ(४)म् ॥** अग्ने । ते॒ज॒स्वि॒न्न्॒ । ते॒ज॒स्वी । त्वम् । दे॒वेषु॑ । भू॒या॒ । तेज॑स्वन्तम् । माम् । आयु॑ष्मन्तम् । वर्च॑स्वन्तम् । म॒नु॒ष्ये॑षु । कु॒रु॒ । दी॒ख्षायै । च॒ । त्वा॒ । तप॑सः । च॒ । तेज॑से । जु॒हो॒मि॒ । ते॒जो॒विदिति॑ तेजः-वित् । अ॒सि॒ । तेज॑ । मा॒ । मा । हा॒सी॒त्॒ । मा । अ॒हम् । तेज॑ । हा॒सि॒ष॒म्॒ । मा । माम् । तेज॑ । हा॒सी॒त्॒ । इन्द्र॑ । ओ॒ज॒स्वि॒न्न्॒ । ओ॒ज॒स्वी । त्वम् । दे॒वेषु॑ । भू॒या॒ । ओज॑स्वन्तम् । माम् । आयु॑ष्मन्तम् । वर्च॑स्वन्तम् । म॒नु॒ष्ये॑षु । कु॒रु॒ । ब्रह्म॑णः । च॒ । त्वा॒ । ख्ष॒त्रस्य॑ । च॒ । [1] ओज॑से । जु॒हो॒मि॒ । ओ॒जो॒विदित्यो॑जः - वित् । अ॒सि॒ । ओज॑ । मा॒ । मा । हा॒सी॒त्॒ । मा । अ॒हम् । ओज॑ । हा॒सि॒ष॒म्॒ । मा । माम् । ओज॑ । हा॒सी॒त्॒ । सूर्य॑ । भ्रा॒ज॒स्वि॒न्न्॒ । भ्रा॒ज॒स्वी । त्वम् । दे॒वेषु॑ । भू॒या॒ । भ्राज॑स्वन्तम् । माम् । आयु॑ष्मन्तम् । वर्च॑स्वन्तम् । म॒नु॒ष्ये॑षु । कु॒रु॒ । वा॒योः । च॒ । त्वा॒ । अ॒पाम् । च॒ । भ्राज॑से । जु॒हो॒मि॒ । सु॒व॒र्विदिति॑ सुवः - वित् । अ॒सि॒ । सुव॑ । मा॒ । मा । हा॒सी॒त्॒ । मा । अ॒हम् । सुव॑ । हा॒सि॒ष॒म्॒ । मा । माम् । सुव॑ । हा॒सी॒त्॒ । मयि॑ । मे॒धाम् । मयि॑ । प्र॒जामिति॑ प्र-जाम् । मयि॑ । अ॒ग्निः । तेज॑ । द॒धा॒तु॒ । मयि॑ । मे॒धाम् । मयि॑ । प्र॒जामिति॑ प्र-जाम् । मयि॑ । इन्द्र॑ । इ॒न्द्रि॒यम् । द॒धा॒तु॒ । मयि॑ । मे॒धाम् । मयि॑ । प्र॒जामिति॑ प्र-जाम् । मयि॑ । सूर्यः॑ । भ्राज॑ । द॒धा॒तु॒ ॥ [2]*(ख्ष॒त्रस्य॑ च॒ मयि॒ त्रयो॑विशतिश्च)*

**॥सं.३-३-२॥**

वा॒युः । हि॒ङ्क॒र्तेति॑ हिम्-क॒र्ता । अ॒ग्निः । प्र॒स्तो॒तेति॑ प्र-स्तो॒ता । प्र॒जाप॑ति॒रिति॑ प्र॒जा-प॒ति॒ । साम॑ । बृह॒स्पति॑ । उ॒द्गा॒तेत्यु॑त्-गा॒ता । विश्वे । दे॒वाः । उ॒प॒गा॒तार॒ इत्यु॑प-गा॒तार॑ । म॒रुत॑ । प्र॒ति॒ह॒र्तार॒ इति॑ प्रति-ह॒र्तार॑ । इन्द्र॑ । नि॒धन॒मिति॑ नि-धनम् । ते । दे॒वाः । प्रा॒ण॒भृत॒ इति॑ प्राण-भृत॑ । प्रा॒णमिति॑ प्र-अ॒नम् । मयि॑ । द॒ध॒तु॒ । ए॒तत् । वै । सर्वम् । अ॒ध्व॒र्युः । उ॒पा॒कु॒र्वन्नित्यु॑प-आ॒कु॒र्वन्न् । उ॒द्गा॒तृभ्य॒ इत्यु॑द्गा॒तृ-भ्य॒ । उ॒पाक॑रो॒तीत्यु॑प-आक॑रोति । ते । दे॒वाः । प्रा॒ण॒भृत॒ इति॑ प्राण-भृत॑ । प्रा॒णमिति॑ प्र-अ॒नम् । मयि॑ । द॒ध॒तु॒ । इति॑ । आ॒ह॒ । ए॒तत् । ए॒व । सर्वम् । आ॒त्मन्न् । ध॒त्ते॒ । इडा । दे॒व॒हूरिति॑ देव-हूः । मनु॑ । य॒ज्ञ॒नीरिति॑ यज्ञ-नीः । बृह॒स्पति॑ । उ॒क्था॒म॒दानीत्यु॑क्थ-म॒दानि॑ । श॒॒सि॒ष॒त्॒ । विश्वे । दे॒वाः । [3] सू॒क्त॒वाच॒ इति॑ सूक्त-वाच॑ । पृथि॑वि । मा॒त॒ । मा । मा॒ । हि॒॒सी॒ । मधु॑ । म॒नि॒ष्ये॒ । मधु॑ । ज॒नि॒ष्ये॒ । मधु॑ । व॒ख्ष्या॒मि॒ । मधु॑ । व॒दि॒ष्या॒मि॒ । मधु॑मती॒मिति॒ मधु॑-म॒ती॒म्॒ । दे॒वेभ्य॑ । वाचम् । उ॒द्या॒स॒म्॒ । शु॒श्रू॒षेण्याम् । म॒नु॒ष्येभ्यः । तम् । मा॒ । दे॒वाः । अ॒व॒न्तु॒ । शो॒भायै । पि॒तर॑ । अन्विति॑ । म॒द॒न्तु॒ ॥ [4]*(श॒सि॒ष॒द्विश्वे॑ दे॒वा अ॒ष्टाविशतिश्च)*

**॥सं.३-३-३॥**

वस॑वः । त्वा॒ । प्रेति॑ । वृ॒ह॒न्तु॒ । गा॒य॒त्रेण॑ । छन्द॑सा । अ॒ग्नेः । प्रि॒यम् । पाथ॑ । उपेति॑ । इ॒हि॒ । रु॒द्राः । त्वा॒ । प्रेति॑ । वृ॒ह॒न्तु॒ । त्रैष्टु॑भेन । छन्द॑सा । इन्द्र॑स्य । प्रि॒यम् । पाथ॑ । उपेति॑ । इ॒हि॒ । आ॒दि॒त्याः । त्वा॒ । प्रेति॑ । वृ॒ह॒न्तु॒ । जाग॑तेन । छन्द॑सा । विश्वे॑षाम् । दे॒वानाम् । प्रि॒यम् । पाथ॑ । उपेति॑ । इ॒हि॒ । मान्दा॑सु । ते॒ । शु॒क्र॒ । शु॒क्रम् । एति॑ । धू॒नो॒मि॒ । भ॒न्दना॑सु । कोत॑नासु । नूत॑नासु । रेशी॑षु । मेषी॑षु । वाशी॑षु । वि॒श्व॒भृथ्स्विति॑ विश्व॒भृत्-सु॒ । माध्वी॑षु । क॒कु॒हासु॑ । शक्व॑रीषु । [5] शु॒क्रासु॑ । ते॒ । शु॒क्र॒ । शु॒क्रम् । एति॑ । धू॒नो॒मि॒ । शु॒क्रम् । ते॒ । शु॒क्रेण॑ । गृ॒ह्णा॒मि॒ । अह्न॑ । रू॒पेण॑ । सूर्य॑स्य । र॒श्मिभि॒रिति॑ र॒श्मि-भि॒ ॥ एति॑ । अ॒स्मि॒न्न्॒ । उ॒ग्राः । अ॒चु॒च्य॒वु॒ । दि॒वः । धाराः । अ॒स॒श्च॒त॒ ॥ क॒कु॒हम् । रू॒पम् । वृ॒ष॒भस्य॑ । रो॒च॒ते॒ । बृ॒हत् । सोम॑ । सोम॑स्य । पु॒रो॒गा इति॑ पुरः - गाः । शु॒क्रः । शु॒क्रस्य॑ । पु॒रो॒गा इति॑ पुरः-गाः ॥ यत् । ते॒ । सो॒म॒ । अदाभ्यम् । नाम॑ । जागृ॑वि । तस्मै । ते॒ । सो॒म॒ । सोमा॑य । स्वाहा । उ॒शिक् । त्वम् । दे॒व॒ । सो॒म॒ । गा॒य॒त्रेण॑ । छन्द॑सा । अ॒ग्नेः । [6] प्रि॒यम् । पाथ॑ । अपीति॑ । इ॒हि॒ । व॒शी । त्वम् । दे॒व॒ । सो॒म॒ । त्रैष्टु॑भेन । छन्द॑सा । इन्द्र॑स्य । प्रि॒यम् । पाथ॑ । अपीति॑ । इ॒हि॒ । अ॒स्मथ्स॒खेत्य॒स्मत्-स॒खा॒ । त्वम् । दे॒व॒ । सो॒म॒ । जाग॑तेन । छन्द॑सा । विश्वे॑षाम् । दे॒वानाम् । प्रि॒यम् । पाथ॑ । अपीति॑ । इ॒हि॒ । एति॑ । न॒ । प्रा॒ण इति॑ प्र-अ॒नः । ए॒तु॒ । प॒रा॒वत॒ इति॑ परा-वत॑ । एति॑ । अ॒न्तरि॑ख्षात् । दि॒वः । परि॑ ॥ आयु॑ । पृ॒थि॒व्याः । अधीति॑ । अ॒मृतम् । अ॒सि॒ । प्रा॒णायेति॑ प्र-अ॒नाय॑ । त्वा॒ ॥ इ॒न्द्रा॒ग्नी इतीन्द्र-अ॒ग्नी । मे॒ । वर्चः॑ । कृ॒णु॒ता॒म्॒ । वर्चः॑ । सोम॑ । बृह॒स्पति॑ ॥ वर्चः॑ । मे॒ । विश्वे । दे॒वाः । वर्चः॑ । मे॒ । ध॒त्त॒म्॒ । अ॒श्वि॒ना॒ ॥ द॒ध॒न्वे । वा॒ । यत् । ई॒म्॒ । अन्विति॑ । वोच॑त् । ब्रह्मा॑णि । वेः । उ॒ । तत् ॥ परीति॑ । विश्वा॑नि । काव्या । ने॒मिः । च॒क्रम् । इ॒व॒ । अ॒भ॒व॒त्॒ ॥ [7]*(शक्व॑रीष्व॒ग्नेर्बृहस्पति॒ पञ्च॑विशतिश्च)*

**॥सं.३-३-४॥**

ए॒तत् । वै । अ॒पाम् । ना॒म॒धेय॒मिति॑ नाम-धेयम् । गुह्यम् । यत् । आ॒धा॒वा इत्या-धा॒वाः । मान्दा॑सु । ते॒ । शु॒क्र॒ । शु॒क्रम् । एति॑ । धू॒नो॒मि॒ । इति॑ । आ॒ह॒ । अ॒पाम् । ए॒व । ना॒म॒धेये॒नेति॑ नाम-धेये॑न । गुह्ये॑न । दि॒वः । वृष्टिम् । अवेति॑ । रु॒न्द्धे॒ । शु॒क्रम् । ते॒ । शु॒क्रेण॑ । गृ॒ह्णा॒मि॒ । इति॑ । आ॒ह॒ । ए॒तत् । वै । अह्न॑ । रू॒पम् । यत् । रात्रि॑ । सूर्य॑स्य । र॒श्मय॑ । वृष्ट्याः । ई॒श॒ते॒ । अह्न॑ । ए॒व । रू॒पेण॑ । सूर्य॑स्य । र॒श्मिभि॒रिति॑ र॒श्मि-भि॒ । दि॒वः । वृष्टिम् । च्या॒व॒य॒ति॒ । एति॑ । अ॒स्मि॒न्न्॒ । उ॒ग्राः । [8] अ॒चु॒च्य॒वु॒ । इति॑ । आ॒ह॒ । य॒था॒य॒जुरिति॑ यथा-य॒जुः । ए॒व । ए॒तत् । क॒कु॒हम् । रू॒पम् । वृ॒ष॒भस्य॑ । रो॒च॒ते॒ । बृ॒हत् । इति॑ । आ॒ह॒ । ए॒तत् । वै । अ॒स्य॒ । क॒कु॒हम् । रू॒पम् । यत् । वृष्टि॑ । रू॒पेण॑ । ए॒व । वृष्टिम् । अवेति॑ । रु॒न्द्धे॒ । यत् । ते॒ । सो॒म॒ । अदाभ्यम् । नाम॑ । जागृ॑वि । इति॑ । आ॒ह॒ । ए॒षः । ह॒ । वै । ह॒विषा । ह॒विः । य॒ज॒ति॒ । यः । अदाभ्यम् । गृ॒ही॒त्वा । सोमा॑य । जु॒होति॑ । परेति॑ । वै । ए॒तस्य॑ । आयु॑ । प्रा॒ण इति॑ प्र-अ॒नः । ए॒ति॒ । [9] यः । अ॒॒शुम् । गृ॒ह्णाति॑ । एति॑ । न॒ । प्रा॒ण इति॑ प्र-अ॒नः । ए॒तु॒ । प॒रा॒वत॒ इति॑ परा-वत॑ । इति॑ । आ॒ह॒ । आयु॑ । ए॒व । प्रा॒णमिति॑ प्र-अ॒नम् । आ॒त्मन्न् । ध॒त्ते॒ । अ॒मृतम् । अ॒सि॒ । प्रा॒णायेति॑ प्र-अ॒नाय॑ । त्वा॒ । इति॑ । हिर॑ण्यम् । अ॒भि । वीति॑ । अ॒नि॒ति॒ । अ॒मृतम् । वै । हिर॑ण्यम् । आयु॑ । प्रा॒ण इति॑ प्र-अ॒नः । अ॒मृते॑न । ए॒व । आयु॑ । आ॒त्मन्न् । ध॒त्ते॒ । श॒तमा॑न॒मिति॑ श॒त-मा॒न॒म्॒ । भ॒व॒ति॒ । श॒तायु॒रिति॑ श॒त-आ॒यु॒ । पुरु॑षः । श॒तेन्द्रि॑य॒ इति॑ श॒त-इ॒न्द्रि॒य॒ । आयु॑षि । ए॒व । इ॒न्द्रि॒ये । प्रतीति॑ । ति॒ष्ठ॒ति॒ । अ॒पः । उपेति॑ । स्पृ॒श॒ति॒ । भे॒ष॒जम् । वै । आप॑ । भे॒ष॒जम् । ए॒व । कु॒रु॒ते॒ ॥ [10] (उ॒ग्रा ए॒त्याप॒स्त्रीणि॑ च)

**॥सं.३-३-५॥**

वा॒युः । अ॒सि॒ । प्रा॒ण इति॑ प्र-अ॒नः । नाम॑ । स॒वि॒तुः । आधि॑पत्य॒ इत्याधि॑-प॒त्ये॒ । अ॒पा॒नमित्य॑प-अ॒नम् । मे॒ । दा॒ । चख्षु॑ । अ॒सि॒ । श्रोत्रम् । नाम॑ । धा॒तुः । आधि॑पत्य॒ इत्याधि॑-प॒त्ये॒ । आयु॑ । मे॒ । दा॒ । रू॒पम् । अ॒सि॒ । वर्णः॑ । नाम॑ । बृह॒स्पतेः । आधि॑पत्य॒ इत्याधि॑-प॒त्ये॒ । प्र॒जामिति॑ प्र-जाम् । मे॒ । दा॒ । ऋ॒तम् । अ॒सि॒ । स॒त्यम् । नाम॑ । इन्द्र॑स्य । आधि॑पत्य॒ इत्याधि॑-प॒त्ये॒ । ख्ष॒त्रम् । मे॒ । दा॒ । भू॒तम् । अ॒सि॒ । भव्यम् । नाम॑ । पि॒तृ॒णाम् । आधि॑पत्य॒ इत्याधि॑-प॒त्ये॒ । अ॒पाम् । ओष॑धीनाम् । गर्भम् । धा॒ । ऋ॒तस्य॑ । त्वा॒ । व्यो॑मन॒ इति॒ वि-ओ॒म॒ने॒ । ऋ॒तस्य॑ । [11] त्वा॒ । विभू॑मन॒ इति॒ वि-भू॒म॒ने॒ । ऋ॒तस्य॑ । त्वा॒ । विध॑र्मण॒ इति॒ वि-ध॒र्म॒णे॒ । ऋ॒तस्य॑ । त्वा॒ । स॒त्याय॑ । ऋ॒तस्य॑ । त्वा॒ । ज्योति॑षे । प्र॒जाप॑ति॒रिति॑ प्र॒जा-प॒ति॒ । वि॒राज॒मिति॑ वि-राजम् । अ॒प॒श्य॒त्॒ । तया । भू॒तम् । च॒ । भव्यम् । च॒ । अ॒सृ॒ज॒त॒ । ताम् । ऋषि॑भ्य॒ इत्यृषि॑-भ्य॒ । ति॒रः । अ॒द॒धा॒त्॒ । ताम् । ज॒मद॑ग्निः । तप॑सा । अ॒प॒श्य॒त्॒ । तया । वै । सः । पृश्ञीन्॑ । कामान्॑ । अ॒सृ॒ज॒त॒ । तत् । पृश्ञी॑नाम् । पृ॒श्ञि॒त्वमिति॑ पृश्ञि-त्वम् । यत् । पृश्ञ॑यः । गृ॒ह्यन्ते । पृश्ञीन्॑ । ए॒व । तैः । कामान्॑ । यज॑मानः । अवेति॑ । रु॒न्द्धे॒ । वा॒युः । अ॒सि॒ । प्रा॒ण इति॑ प्र-अ॒नः । [12] नाम॑ । इति॑ । आ॒ह॒ । प्रा॒णा॒पा॒नाविति॑ प्राण-अ॒पा॒नौ । ए॒व । अवेति॑ । रु॒न्द्धे॒ । चख्षु॑ । अ॒सि॒ । श्रोत्रम् । नाम॑ । इति॑ । आ॒ह॒ । आयु॑ । ए॒व । अवेति॑ । रु॒न्द्धे॒ । रू॒पम् । अ॒सि॒ । वर्णः॑ । नाम॑ । इति॑ । आ॒ह॒ । प्र॒जामिति॑ प्र-जाम् । ए॒व । अवेति॑ । रु॒न्द्धे॒ । ऋ॒तम् । अ॒सि॒ । स॒त्यम् । नाम॑ । इति॑ । आ॒ह॒ । ख्ष॒त्रम् । ए॒व । अवेति॑ । रु॒न्द्धे॒ । भू॒तम् । अ॒सि॒ । भव्यम् । नाम॑ । इति॑ । आ॒ह॒ । प॒शव॑ । वै । अ॒पाम् । ओष॑धीनाम् । गर्भः॑ । प॒शून् । ए॒व । [13] अवेति॑ । रु॒न्द्धे॒ । ए॒ताव॑त् । वै । पुरु॑षम् । प॒रित॑ । तत् । ए॒व । अवेति॑ । रु॒न्द्धे॒ । ऋ॒तस्य॑ । त्वा॒ । व्यो॑मन॒ इति॒ वि-ओ॒म॒ने॒ । इति॑ । आ॒ह॒ । इ॒यम् । वै । ऋ॒तस्य॑ । व्यो॑मेति॒ वि-ओ॒म॒ । इ॒माम् । ए॒व । अ॒भीति॑ । ज॒य॒ति॒ । ऋ॒तस्य॑ । त्वा॒ । विभू॑मन॒ इति॒ वि-भू॒म॒ने॒ । इति॑ । आ॒ह॒ । अ॒न्तरि॑ख्षम् । वै । ऋ॒तस्य॑ । विभू॒मेति॒ वि-भू॒म॒ । अ॒न्तरि॑ख्षम् । ए॒व । अ॒भीति॑ । ज॒य॒ति॒ । ऋ॒तस्य॑ । त्वा॒ । विध॑र्मण॒ इति॒ वि-ध॒र्म॒णे॒ । इति॑ । आ॒ह॒ । द्यौः । वै । ऋ॒तस्य॑ । विध॒र्मेति॒ वि-ध॒र्म॒ । दिवम् । ए॒व । अ॒भीति॑ । ज॒य॒ति॒ । ऋ॒तस्य॑ । [14] त्वा॒ । स॒त्याय॑ । इति॑ । आ॒ह॒ । दिश॑ । वै । ऋ॒तस्य॑ । स॒त्यम् । दिश॑ । ए॒व । अ॒भीति॑ । ज॒य॒ति॒ । ऋ॒तस्य॑ । त्वा॒ । ज्योति॑षे । इति॑ । आ॒ह॒ । सु॒व॒र्ग इति॑ सुवः - गः । वै । लो॒कः । ऋ॒तस्य॑ । ज्योति॑ । सु॒व॒र्गमिति॑ सुवः - गम् । ए॒व । लो॒कम् । अ॒भीति॑ । ज॒य॒ति॒ । ए॒ताव॑न्तः । वै । दे॒व॒लो॒का इति॑ देव-लो॒काः । तान् । ए॒व । अ॒भीति॑ । ज॒य॒ति॒ । दश॑ । समिति॑ । प॒द्य॒न्ते॒ । दशाख्ष॒रेति॒ दश॑-अ॒ख्ष॒रा॒ । वि॒राडिति॑ वि-राट् । अन्नम् । वि॒राडिति॑ वि-राट् । वि॒राजीति॑ वि-राजि॑ । ए॒व । अ॒न्नाद्य॒ इत्य॑न्न-अद्ये । प्रतीति॑ । ति॒ष्ठ॒ति॒ ॥ [15] *(व्यो॑मन ऋ॒तस्य॑ प्रा॒णप॒शूने॒व विध॑र्म॒ दिव॑मे॒वाभि ज॑यत्यृ॒तस्य॒ षट्च॑त्वारिशच्च)*

॥सं.**३-३-६**॥

दे॒वाः । वै । यत् । य॒ज्ञेन॑ । न । अ॒वारु॑न्ध॒तेत्य॑व-अरु॑न्धत । तत् । परैः । अवेति॑ । अ॒रु॒न्ध॒त॒ । तत् । परा॑णाम् । प॒र॒त्वमिति॑ पर-त्वम् । यत् । परे । गृ॒ह्यन्ते । यत् । ए॒व । य॒ज्ञेन॑ । न । अ॒व॒रु॒न्द्ध इत्य॑व-रु॒न्द्धे । तस्य॑ । अव॑रुद्ध्या॒ इत्यव॑-रु॒द्ध्यै॒ । यम् । प्र॒थ॒मम् । गृ॒ह्णाति॑ । इ॒मम् । ए॒व । तेन॑ । लो॒कम् । अ॒भीति॑ । ज॒य॒ति॒ । यम् । द्वि॒तीयम् । अ॒न्तरि॑ख्षम् । तेन॑ । यम् । तृ॒तीयम् । अ॒मुम् । ए॒व । तेन॑ । लो॒कम् । अ॒भीति॑ । ज॒य॒ति॒ । यत् । ए॒ते । गृ॒ह्यन्ते । ए॒षाम् । लो॒कानाम् । अ॒भिजि॑त्या॒ इत्य॒भि-जि॒त्यै॒ । [16] उत्त॑रे॒ष्वित्युत्-त॒रे॒षु॒ । अह॒स्वित्यह॑ - सु॒ । अ॒मुत॑ । अ॒र्वाञ्च॑ । गृ॒ह्य॒न्ते॒ । अ॒भि॒जित्येत्य॑भि-जित्य॑ । ए॒व । इ॒मान् । लो॒कान् । पुन॑ । इ॒मम् । लो॒कम् । प्र॒त्यव॑रोह॒न्तीति॑ प्रति-अव॑रोहन्ति । यत् । पूर्वे॑षु । अह॒स्वित्यह॑ - सु॒ । इ॒तः । पराञ्चः । गृ॒ह्यन्ते । तस्मात् । इ॒तः । पराञ्चः । इ॒मे । लो॒काः । यत् । उत्त॑रे॒ष्वित्युत्-त॒रे॒षु॒ । अह॒स्वित्यह॑ - सु॒ । अ॒मुत॑ । अ॒र्वाञ्च॑ । गृ॒ह्यन्ते । तस्मात् । अ॒मुत॑ । अ॒र्वाञ्च॑ । इ॒मे । लो॒काः । तस्मात् । अया॑तयाम्न॒ इत्यया॑त-या॒म्नः॒ । लो॒कान् । म॒नु॒ष्याः । उपेति॑ । जी॒व॒न्ति॒ । ब्र॒ह्म॒वा॒दिन॒ इति॑ ब्रह्म-वा॒दिन॑ । व॒द॒न्ति॒ । कस्मात् । स॒त्यात् । अ॒द्भ्य इत्य॑त्-भ्यः । ओष॑धयः । समिति॑ । भ॒व॒न्ति॒ । ओष॑धयः । [17] म॒नु॒ष्या॑णाम् । अन्नम् । प्र॒जाप॑ति॒मिति॑ प्र॒जा-प॒ति॒म्॒ । प्र॒जा इति॑ प्र-जाः । अनु॑ । प्रेति॑ । जा॒य॒न्ते॒ । इति॑ । परान्॑ । अन्विति॑ । इति॑ । ब्रू॒या॒त्॒ । यत् । गृ॒ह्णाति॑ । अ॒द्भ्य इत्य॑त्-भ्यः । त्वा॒ । ओष॑धीभ्य॒ इत्योष॑धि-भ्य॒ । गृ॒ह्णा॒मि॒ । इति॑ । तस्मात् । अ॒द्भ्य इत्य॑त्-भ्यः । ओष॑धयः । समिति॑ । भ॒व॒न्ति॒ । यत् । गृ॒ह्णाति॑ । ओष॑धीभ्य॒ इत्योष॑धि-भ्य॒ । त्वा॒ । प्र॒जाभ्य॒ इति॑ प्र-जाभ्य॑ । गृ॒ह्णा॒मि॒ । इति॑ । तस्मात् । ओष॑धयः । म॒नु॒ष्या॑णाम् । अन्नम् । यत् । गृ॒ह्णाति॑ । प्र॒जाभ्य॒ इति॑ प्र-जाभ्य॑ । त्वा॒ । प्र॒जाप॑तय॒ इति॑ प्र॒जा-प॒त॒ये॒ । गृ॒ह्णा॒मि॒ । इति॑ । तस्मात् । प्र॒जाप॑ति॒मिति॑ प्र॒जा-प॒ति॒म्॒ । प्र॒जा इति॑ प्र-जाः । अनु॑ । प्रेति॑ । जा॒य॒न्ते॒ ॥ [18] *(अभिजि॑त्यै भव॒न्त्योष॑धयो॒ऽष्टाच॑त्वारिशच्च)*

**॥सं.३-३-७॥**

प्र॒जाप॑ति॒रिति॑ प्र॒जा-प॒ति॒ । दे॒वा॒सु॒रानिति॑ देव-अ॒सु॒रान् । अ॒सृ॒ज॒त॒ । तत् । अन्विति॑ । य॒ज्ञः । अ॒सृ॒ज्य॒त॒ । य॒ज्ञम् । छन्दासि । ते । विष्व॑ञ्चः । वीति॑ । अ॒क्रा॒म॒न्न्॒ । सः । असु॑रान् । अन्विति॑ । य॒ज्ञः । अपेति॑ । अ॒क्रा॒म॒त्॒ । य॒ज्ञम् । छन्दासि । ते । दे॒वाः । अ॒म॒न्य॒न्त॒ । अ॒मी इति॑ । वै । इ॒दम् । अ॒भू॒व॒न्न्॒ । यत् । व॒यम् । स्मः । इति॑ । ते । प्र॒जाप॑ति॒मिति॑ प्र॒जा-प॒ति॒म्॒ छन्द॑साम् । उपेति॑ । अ॒धा॒व॒न्न्॒ । सः । अ॒ब्र॒वी॒त्॒ । प्र॒जाप॑ति॒रिति॑ प्र॒जा-प॒ति॒ । वी॒र्यम् । आ॒दायेत्या-दाय॑ । तत् । व॒ । प्रेति॑ । दा॒स्या॒मि॒ । इति॑ । सः । छन्द॑साम् । वी॒र्यम् । [19] आ॒दायेत्या-दाय॑ । तत् । ए॒भ्य॒ । प्रेति॑ । अ॒य॒च्छ॒त्॒ । तत् । अन्विति॑ । छन्दासि । अपेति॑ । अ॒क्रा॒म॒न्न्॒ । छन्दासि । य॒ज्ञः । तत॑ । दे॒वाः । अभ॑वन्न् । परेति॑ । असु॑राः । यः । ए॒वम् । छन्द॑साम् । वी॒र्यम् । वेद॑ । एति॑ । श्रा॒व॒य॒ । अस्तु॑ । श्रौष॑ट् । यज॑ । ये । यजा॑महे । व॒ष॒ट्का॒र इति॑ वषट्-का॒रः । भव॑ति । आ॒त्मना । परेति॑ । अ॒स्य॒ । भ्रातृ॑व्यः । भ॒व॒ति॒ । ब्र॒ह्म॒वा॒दिन॒ इति॑ ब्रह्म-वा॒दिन॑ । व॒द॒न्ति॒ । कस्मै । कम् । अ॒ध्व॒र्युः । एति॑ । श्रा॒व॒य॒ति॒ । इति॑ । छन्द॑साम् । वी॒र्या॑य । इति॑ । ब्रू॒या॒त्॒ । ए॒तत् । वै । [20] छन्द॑साम् । वी॒र्यम् । एति॑ । श्रा॒व॒य॒ । अस्तु॑ । श्रौष॑ट् । यज॑ । ये । यजा॑महे । व॒ष॒ट्का॒र इति॑ वषट्-का॒रः । यः । ए॒वम् । वेद॑ । सवीर्यै॒रिति॒ स-वी॒र्यै॒ । ए॒व । छन्दो॑भि॒रिति॒ छन्द॑  -भि॒ । अ॒र्च॒ति॒ । यत् । किम् । च॒ । अर्च॑ति । यत् । इन्द्र॑ । वृ॒त्रम् । अहन्न्॑ । अ॒मे॒ध्यम् । तत् । यत् । यतीन्॑ । अ॒पाव॑प॒दित्य॑प-अव॑पत् । अ॒मे॒ध्यम् । तत् । अथ॑ । कस्मात् । ऐ॒न्द्रः । य॒ज्ञः । एति॑ । सग्ग्स्था॑तो॒रिति॒ सम्-स्था॒तोः॒ । इति॑ । आ॒हु॒ । इन्द्र॑स्य । वै । ए॒षा । य॒ज्ञिया । त॒नूः । यत् । य॒ज्ञः । ताम् । ए॒व । तत् । य॒ज॒न्ति॒ । यः । ए॒वम् । वेद॑ । उपेति॑ । ए॒न॒म्॒ । य॒ज्ञः । न॒म॒ति॒ ॥ [21] *(छन्द॑सां वी॒र्यं॑ वा ए॒व तद॒ष्टौ च॑)*

**॥सं.३-३-८॥**

आ॒यु॒र्दा इत्या॑युः - दाः । अ॒ग्ने॒ । ह॒विष॑ । जु॒षा॒णः । घृ॒तप्र॑तीक॒ इति॑ घृ॒त-प्र॒ती॒क॒ । घृ॒तयो॑नि॒रिति॑ घृ॒त-यो॒नि॒ । ए॒धि॒ ॥ घृ॒तम् । पी॒त्वा । मधु॑ । चारु॑ । गव्यम् । पि॒ता । इ॒व॒ । पु॒त्रम् । अ॒भीति॑ । र॒ख्ष॒ता॒त्॒ । इ॒मम् ॥ एति॑ । वृ॒श्च्य॒ते॒ । वै । ए॒तत् । यज॑मानः । अ॒ग्निभ्या॒मित्य॒ग्नि-भ्या॒म्॒ । यत् । ए॒न॒यो॒ । शृ॒त॒ङ्कृत्येति॑ शृतम्-कृत्य॑ । अथ॑ । अ॒न्यत्र॑ । अ॒व॒भृ॒थमित्य॑व-भृ॒थम् । अ॒वैतीत्य॑व-एति॑ । आ॒यु॒र्दा इत्या॑युः - दाः । अ॒ग्ने॒ । ह॒विष॑ । जु॒षा॒णः । इति॑ । अ॒व॒भृ॒थमित्य॑व-भृ॒थम् । अ॒वै॒ष्यन्नित्य॑व-ए॒ष्यन्न् । जु॒हु॒या॒त्॒ । आहु॒त्येत्या-हु॒त्या॒ । ए॒व । ए॒नौ॒ । श॒म॒य॒ति॒ । न । आर्तिम् । एति॑ । ऋ॒च्छ॒ति॒ । यज॑मानः । यत् । कुसी॑दम् । [22] अप्र॑तीत्त॒मित्यप्र॑ति-इ॒त्त॒म्॒ । मयि॑ । येन॑ । य॒मस्य॑ । ब॒लिना । चरा॑मि ॥ इ॒ह । ए॒व । सन्न् । नि॒रव॑दय॒ इति॑ निः - अव॑दये । तत् । ए॒तत् । तत् । अ॒ग्ने॒ । अ॒नृ॒णः । भ॒वा॒मि॒ ॥ विश्व॑लो॒पेति॒ विश्व॑-लो॒प॒ । वि॒श्व॒दा॒वस्येति॑ विश्व-दा॒वस्य॑ । त्वा॒ । आ॒सन्न् । जु॒हो॒मि॒ । अ॒ग्धादित्य॑ग्ध-अत् । एक॑ । अ॒हु॒तादित्य॑हुत-अत् । एक॑ । स॒म॒स॒नादिति॑ समसन-अत् । एक॑ ॥ ते । न॒ । कृ॒ण्व॒न्तु॒ । भे॒ष॒जम् । सद॑ । सह॑ । वरेण्यम् ॥ अ॒यम् । न॒ । नभ॑सा । पु॒रः । स॒ग्ग्॒स्फान॒ इति॑ सम्-स्फान॑ । अ॒भीति॑ । र॒ख्ष॒तु॒ ॥ गृ॒हाणाम् । अस॑मर्त्या॒ इत्यसम्-ऋ॒त्यै॒ । ब॒हव॑ । न॒ । गृ॒हाः । अ॒स॒न्न्॒ ॥ सः । त्वम् । न॒ । [23] न॒भ॒स॒ । प॒ते॒ । ऊर्जम् । न॒ । धे॒हि॒ । भ॒द्रया ॥ पुन॑ । न॒ । न॒ष्टम् । एति॑ । कृ॒धि॒ । पुन॑ । न॒ । र॒यिम् । एति॑ । कृ॒धि॒ ॥ देव॑ । स॒॒स्फा॒नेति॑ सम्-स्फा॒न॒ । स॒ह॒स्र॒पो॒षस्येति॑ सहस्र-पो॒षस्य॑ । ई॒शि॒षे॒ । सः । न॒ । रा॒स्व॒ । अज्या॑निम् । रा॒यः । पोषम् । सु॒वीर॒मिति॑ सु-वीरम् । स॒व्वँ॒थ्स॒रीणा॒मिति॑ सम्-व॒थ्स॒रीणाम् । स्व॒स्तिम् ॥ अ॒ग्निः । वाव । य॒मः । इ॒यम् । य॒मी । कुसी॑दम् । वै । ए॒तत् । य॒मस्य॑ । यज॑मानः । एति॑ । द॒त्ते॒ । यत् । ओष॑धीभि॒रित्योष॑धि-भि॒ । वेदिम् । स्तृ॒णाति॑ । यत् । अनु॑पौ॒ष्येत्यनु॑प-ओ॒ष्य॒ । प्र॒या॒यादिति॑ प्र-या॒यात् । ग्री॒व॒ब॒द्धमिति॑ ग्रीव-ब॒द्धम् । ए॒न॒म्॒ । [24] अ॒मुष्मिन्न्॑ । लो॒के । ने॒नी॒ये॒र॒न्न्॒ । यत् । कुसी॑दम् । अप्र॑तीत्त॒मित्यप्र॑ति-इ॒त्त॒म्॒ । मयि॑ । इति॑ । उपेति॑ । ओ॒ष॒ति॒ । इ॒ह । ए॒व । सन्न् । य॒मम् । कुसी॑दम् । नि॒र॒व॒दायेति॑ निः - अ॒व॒दाय॑ । अ॒नृ॒णः । सु॒व॒र्गमिति॑ सुवः-गम् । लो॒कम् । ए॒ति॒ । यदि॑ । मि॒श्रम् । इ॒व॒ । चरेत् । अ॒ञ्ज॒लिना । सक्तून्॑ । प्र॒दा॒व्य॑ इति॑ प्र-दा॒व्ये । जु॒हु॒या॒त्॒ । ए॒षः । वै । अ॒ग्निः । वै॒श्वा॒न॒रः । यत् । प्र॒दा॒व्य॑ इति॑ प्र-दा॒व्य॑ । सः । ए॒व । ए॒न॒म्॒ । स्व॒द॒य॒ति॒ । अह्नाम् । वि॒धान्या॒मिति॑ वि-धान्याम् । ए॒का॒ष्ट॒काया॒मित्ये॑क-अ॒ष्ट॒कायाम् । अ॒पू॒पम् । चतु॑शराव॒मिति॒ चतु॑ - श॒रा॒व॒म्॒ । प॒क्त्वा । प्रा॒तः । ए॒तेन॑ । कख्षम् । उपेति॑ । ओ॒षे॒त्॒ । यदि॑ । [25] दह॑ति । पु॒ण्य॒सम॒मिति॑ पुण्य-समम् । भ॒व॒ति॒ । यदि॑ । न । दह॑ति । पा॒प॒सम॒मिति॑ पाप-समम् । ए॒तेन॑ । ह॒ । स्म॒ । वै । ऋष॑यः । पु॒रा । वि॒ज्ञाने॒नेति॑ वि-ज्ञाने॑न । दी॒र्घ॒स॒त्रमिति॑ दीर्घ-स॒त्रम् । उपेति॑ । य॒न्ति॒ । यः । वै । उ॒प॒द्र॒ष्टार॒मित्यु॑प-द्र॒ष्टारम् । उ॒प॒श्रो॒तार॒मित्यु॑प-श्रो॒तारम् । अ॒नु॒ख्या॒तार॒मित्य॑नु-ख्या॒तारम् । वि॒द्वान् । यज॑ते । समिति॑ । अ॒मुष्मिन्न्॑ । लो॒के । इ॒ष्टा॒पू॒र्तेनेतीष्ट-पू॒र्तेन॑ । ग॒च्छ॒ते॒ । अ॒ग्निः । वै । उ॒प॒द्र॒ष्टेत्यु॑प-द्र॒ष्टा । वा॒युः । उ॒प॒श्रो॒तेत्यु॑प-श्रो॒ता । आ॒दि॒त्यः । अ॒नु॒ख्या॒तेत्य॑नु-ख्या॒ता । तान् । यः । ए॒वम् । वि॒द्वान् । यज॑ते । समिति॑ । अ॒मुष्मिन्न्॑ । लो॒के । इ॒ष्टा॒पू॒र्तेनेतीष्ट-पू॒र्तेन॑ । ग॒च्छ॒ते॒ । अ॒यम् । न॒ । नभ॑सा । पु॒रः । [26] इति॑ । आ॒ह॒ । अ॒ग्निः । वै । नभ॑सा । पु॒रः । अ॒ग्निम् । ए॒व । तत् । आ॒ह॒ । ए॒तत् । मे॒ । गो॒पा॒य॒ । इति॑ । सः । त्वम् । न॒ । न॒भ॒स॒ । प॒ते॒ । इति॑ । आ॒ह॒ । वा॒युः । वै । नभ॑सः । पति॑ । वा॒युम् । ए॒व । तत् । आ॒ह॒ । ए॒तत् । मे॒ । गो॒पा॒य॒ । इति॑ । देव॑ । स॒ग्ग्॒स्फा॒नेति॑ सम्-स्फा॒न॒ । इति॑ । आ॒ह॒ । अ॒सौ । वै । आ॒दि॒त्यः । दे॒वः । स॒ग्ग्॒स्फान॒ इति॑ सम्-स्फान॑ । आ॒दि॒त्यम् । ए॒व । तत् । आ॒ह॒ । ए॒तत् । मे॒ । गो॒पा॒य॒ । इति॑ ॥ [27]*(कुसी॑दं॒ त्वं न॑ एनमोषे॒द्यदि॑ पु॒र आदि॒त्यमे॒व तदा॑है॒तन्मे॑ गोपा॒येति॑)*

**॥सं.३-३-९॥**

ए॒तम् । युवा॑नम् । परीति॑ । व॒ । द॒दा॒मि॒ । तेन॑ । क्रीड॑न्तीः । च॒र॒त॒ । प्रि॒येण॑ ॥ मा॒ । न॒ । शा॒प्त॒ । ज॒नुषा । सु॒भा॒गा॒ इति॑ सु-भा॒गा॒ । रा॒यः । पोषे॑ण । समिति॑ । इ॒षा । म॒दे॒म॒ ॥ नम॑ । म॒हि॒म्ने । उ॒त । चख्षु॑षे । ते॒ । मरु॑ताम् । पि॒त॒ । तत् । अ॒हम् । गृ॒णा॒मि॒ ॥ अन्विति॑ । म॒न्य॒स्व॒ । सु॒यजेति॑ सु-यजा । य॒जा॒म॒ । जुष्टम् । दे॒वानाम् । इ॒दम् । अ॒स्तु॒ । ह॒व्यम् ॥ दे॒वानाम् । ए॒षः । उ॒प॒ना॒ह इत्यु॑प-ना॒हः । आ॒सी॒त्॒ । अ॒पाम् । गर्भः॑ । ओष॑धीषु । न्य॑क्त॒ इति॒ नि-अ॒क्त॒ ॥ सोम॑स्य । द्र॒फ्सम् । अ॒वृ॒णी॒त॒ । पू॒षा । [28] बृ॒हन्न् । अद्रि॑ । अ॒भ॒व॒त्॒ । तत् । ए॒षा॒म्॒ ॥ पि॒ता । व॒थ्सानाम् । पति॑ । अ॒घ्नि॒यानाम् । अथो॒ इति॑ । पि॒ता । म॒ह॒ताम् । गर्ग॑राणाम् ॥ व॒थ्सः । ज॒रायु॑ । प्र॒ति॒धुगिति॑ प्रति-धुक् । पी॒यूष॑ । आ॒मिख्षा । मस्तु॑ । घृ॒तम् । अ॒स्य॒ । रेत॑ ॥ त्वम् । गाव॑ । अ॒वृ॒ण॒त॒ । रा॒ज्याय॑ । त्वाम् । ह॒व॒न्त॒ । म॒रुत॑ । स्व॒र्का इति॑ सु-अ॒र्काः ॥ वर्ष्मन्न्॑ । ख्ष॒त्रस्य॑ । क॒कुभि॑ । शि॒श्रि॒या॒णः । तत॑ । न॒ । उ॒ग्रः । वीति॑ । भ॒ज॒ । वसू॑नि ॥ व्यृ॑द्धे॒नेति॒ वि-ऋ॒द्धे॒न॒ । वै । ए॒षः । प॒शुना । य॒ज॒ते॒ । यस्य॑ । ए॒तानि॑ । न । क्रि॒यन्ते । ए॒षः । ह॒ । तु । वै । समृ॑द्धे॒नेति॒ सम्-ऋ॒द्धे॒न॒ । य॒ज॒ते॒ । यस्य॑ । ए॒तानि॑ । क्रि॒यन्ते ॥ [29]*(पू॒षा क्रि॒यन्त॑ ए॒षोऽष्टौ च॑)*

**॥सं.३-३-१०॥**

सूर्यः॑ । दे॒वः । दि॒वि॒षद्भ्य॒ इति॑ दिवि॒षत्-भ्य॒ । धा॒ता । ख्ष॒त्राय॑ । वा॒युः । प्र॒जाभ्य॒ इति॑ प्र-जाभ्य॑ ॥ बृह॒स्पति॑ । त्वा॒ । प्र॒जाप॑तय॒ इति॑ प्र॒जा-प॒त॒ये॒ । ज्योति॑ष्मतीम् । जु॒हो॒तु॒ ॥ यस्याः । ते॒ । हरि॑तः । गर्भः॑ । अथो॒ इति॑ । योनि॑ । हि॒र॒ण्ययी ॥ अङ्गा॑नि । अह्रु॑ता । यस्यै । ताम् । दे॒वैः । समिति॑ । अ॒जी॒ग॒म॒म्॒ ॥ एति॑ । व॒र्त॒न॒ । व॒र्त॒य॒ । नीति॑ । नि॒व॒र्त॒नेति॑ नि-व॒र्त॒न॒ । व॒र्त॒य॒ । इन्द्र॑ । न॒र्द॒बु॒द॒ ॥ भूम्याः । चत॑स्रः । प्र॒दिश॒ इति॑ प्र-दिश॑ । ताभि॑ । एति॑ । व॒र्त॒य॒ । पुन॑ ॥ वीति॑ । ते॒ । भि॒न॒द्मि॒ । त॒क॒रीम् । वीति॑ । योनिम् । वीति॑ । ग॒वी॒न्यौ ॥ वीति॑ । [30] मा॒तरम् । च॒ । पु॒त्रम् । च॒ । वीति॑ । गर्भम् । च॒ । ज॒रायु॑ । च॒ ॥ ब॒हिः । ते॒ । अ॒स्तु॒ । बाल् । इति॑ ॥ उ॒रु॒द्र॒फ्स इत्यु॑रु-द्र॒फ्सः । वि॒श्वरू॑प॒ इति॑ वि॒श्व-रू॒प॒ । इन्दु॑ । पव॑मानः । धीर॑ । आ॒न॒ञ्ज॒ । गर्भम् ॥ एक॑प॒दीत्येक॑-प॒दी॒ । द्वि॒पदीति॑ द्वि-पदी । त्रि॒पदीति॑ त्रि-पदी । चतु॑ष्प॒दीति॒ चतु॑ - प॒दी॒ । पञ्च॑प॒दीति॒ पञ्च॑-प॒दी॒ । षट्प॒दीति॒ षट्-प॒दी॒ । स॒प्तप॒दीति॑ स॒प्त-प॒दी॒ । अ॒ष्टाप॒दीत्य॒ष्टा-प॒दी॒ । भुव॑ना । अन्विति॑ । प्र॒थ॒ता॒म्॒ । स्वाहा ॥ म॒ही । द्यौः । पृ॒थि॒वी । च॒ । न॒ । इ॒मम् । य॒ज्ञम् । मि॒मि॒ख्ष॒ता॒म्॒ ॥ पि॒पृ॒ताम् । न॒ । भरी॑मभि॒रिति॒ भरी॑म-भि॒ ॥ [31]*(ग॑वी॒न्यौ॑ वि चतु॑श्चत्वारिशच्च)*

**॥सं.३-३-११॥**

इ॒दम् । वा॒म्॒ । आ॒स्ये । ह॒विः । प्रि॒यम् । इ॒न्द्रा॒बृ॒ह॒स्प॒ती॒ इतीन्द्रा-बृ॒ह॒स्प॒ती॒ ॥ उ॒क्थम् । मद॑ । च॒ । श॒स्य॒ते॒ ॥ अ॒यम् । वा॒म्॒ । परीति॑ । सि॒च्य॒ते॒ । सोम॑ । इ॒न्द्रा॒बृ॒ह॒स्प॒ती॒ इतीन्द्रा-बृ॒ह॒स्प॒ती॒ ॥ चारु॑ । मदा॑य । पी॒तये ॥ अ॒स्मे इति॑ । इ॒न्द्रा॒बृ॒ह॒स्प॒ती॒ इतीन्द्रा-बृ॒ह॒स्प॒ती॒ । र॒यिम् । ध॒त्त॒म्॒ । श॒त॒ग्विन॒मिति॑ शत-ग्विनम् ॥ अश्वा॑वन्त॒मित्यश्व॑-व॒न्त॒म्॒ । स॒ह॒स्रिणम् ॥ बृह॒स्पति॑ । न॒ । परीति॑ । पा॒तु॒ । प॒श्चात् । उ॒त । उत्त॑रस्मा॒दित्युत्-त॒र॒स्मा॒त्॒ । अध॑रात् । अ॒घा॒योरित्य॑घ-योः ॥ इन्द्र॑ । पु॒रस्तात् । उ॒त । म॒ध्य॒तः । न॒ । सखा । सखि॑भ्य॒ इति॒ सखि॑-भ्य॒ । वरि॑वः । कृ॒णो॒तु॒ ॥ वीति॑ । ते॒ । विष्व॑क् । वात॑जूतास॒ इति॒ वात॑-जू॒ता॒स॒ । अ॒ग्ने॒ । भामा॑सः । [32] शु॒चे॒ । शुच॑यः । च॒र॒न्ति॒ ॥ तु॒वि॒म्र॒ख्षास॒ इति॑ तुवि-म्र॒ख्षास॑ । दि॒व्याः । नव॑ग्वाः । वना । व॒न॒न्ति॒ । धृ॒ष॒ता । रु॒जन्त॑ ॥ त्वाम् । अ॒ग्ने॒ । मानु॑षीः । ई॒ड॒ते॒ । विश॑ । हो॒त्रा॒विद॒मिति॑ होत्रा-विदम् । विवि॑चि॒मिति॒ वि-वि॒चि॒म्॒ । र॒त्न॒धात॑म॒मिति॑ रत्न-धात॑मम् ॥ गुहा । सन्तम् । सु॒भ॒गेति॑ सु-भ॒ग॒ । वि॒श्वद॑र्,शत॒मिति॑ वि॒श्व-द॒र्,श॒त॒म्॒ । तु॒वि॒ष्म॒णसम् । सु॒यज॒मिति॑ सु-यजम् । घृ॒त॒श्रिय॒मिति॑ घृत-श्रियम् ॥ धा॒ता । द॒दा॒तु॒ । न॒ । र॒यिम् । ईशा॑नः । जग॑तः । पति॑ ॥ सः । न॒ । पू॒र्णेन॑ । वा॒व॒न॒त्॒ ॥ धा॒ता । प्र॒जाया॒ इति॑ प्र-जायाः । उ॒त । रा॒यः । ई॒शे॒ । धा॒ता । इ॒दम् । विश्वम् । भुव॑नम् । ज॒जा॒न॒ ॥ धा॒ता । पु॒त्रम् । यज॑मानाय । दाता । [33] तस्मै । उ॒ । ह॒व्यम् । घृ॒तव॒दिति॑ घृ॒त-व॒त्॒ । वि॒धे॒म॒ ॥ धा॒ता । द॒दा॒तु॒ । न॒ । र॒यिम् । प्राचीम् । जी॒वातुम् । अख्षि॑ताम् ॥ व॒यम् । दे॒वस्य॑ । धी॒म॒हि॒ । सु॒म॒तिमिति॑ सु-म॒तिम् । स॒त्यरा॑धस॒ इति॑ स॒त्य-रा॒ध॒स॒ ॥ धा॒ता । द॒दा॒तु॒ । दा॒शुषे । वसू॑नि । प्र॒जाका॑मा॒येति॑ प्र॒जा-का॒मा॒य॒ । मी॒ढुषे । दु॒रो॒ण इति॑ दुः-ओ॒ने ॥ तस्मै । दे॒वाः । अ॒मृताः । समिति॑ । व्य॒य॒न्ता॒म्॒ । विश्वे । दे॒वास॑ । अदि॑तिः । स॒जोषा॒ इति॑ स-जोषाः ॥ अन्विति॑ । न॒ । अ॒द्य । अनु॑मति॒रित्यनु॑-म॒ति॒ । य॒ज्ञम् । दे॒वेषु॑ । म॒न्य॒ता॒म्॒ ॥ अ॒ग्निः । च॒ । ह॒व्य॒वाह॑न॒ इति॑ हव्य-वाह॑नः । भव॑ताम् । दा॒शुषे । मय॑ ॥ अन्विति॑ । इत् । अ॒नु॒म॒त॒ इत्य॑नु-म॒ते॒ । त्वम् । [34]1 । मन्या॑सै । शम् । च॒ । न॒ । कृ॒धि॒ ॥ क्रत्वे । दख्षा॑य । न॒ । हि॒नु॒ । प्रेति॑ । न॒ । आयूषि । ता॒रि॒ष॒ ॥ अन्विति॑ । म॒न्य॒ता॒म्॒ । अ॒नु॒मन्य॑मा॒नेत्य॑नु-मन्य॑माना । प्र॒जाव॑न्त॒मिति॑ प्र॒जा-व॒न्त॒म्॒ । र॒यिम् । अख्षी॑यमाणम् ॥ तस्यै । व॒यम् । हेड॑सि । मा । अपीति॑ । भू॒म॒ । सा । न॒ । दे॒वी । सु॒हवेति॑ सु-हवा । शर्म॑ । य॒च्छ॒तु॒ ॥ यस्याम् । इ॒दम् । प्र॒दिशीति॑ प्र-दिशि॑ । यत् । वि॒रोच॑त॒ इति॑ वि-रोच॑ते । अनु॑मति॒मित्यनु॑-म॒ति॒म्॒ । प्रतीति॑ । भू॒ष॒न्ति॒ । आ॒यव॑ ॥ यस्याः । उ॒पस्थ॒ इत्यु॒प-स्थ॒ । उ॒रु । अ॒न्तरि॑ख्षम् । सा । न॒ । दे॒वी । सु॒हवेति॑ सु-हवा । शर्म॑ । य॒च्छ॒तु॒ ॥ [35] रा॒काम् । अ॒हम् । सु॒हवा॒मिति॑ सु-हवाम् । सु॒ष्टु॒तीति॑ सु-स्तु॒ती । हु॒वे॒ । शृ॒णोतु॑ । न॒ । सु॒भगेति॑ सु-भगा । बोध॑तु । त्मना ॥ सीव्य॑तु । अप॑ । सू॒च्या । अच्छि॑द्यमानया । ददा॑तु । वी॒रम् । श॒तदा॑य॒मिति॑ श॒त-दा॒य॒म्॒ । उ॒क्थ्यम् ॥ याः । ते॒ । रा॒के॒ । सु॒म॒तय॒ इति॑ सु-म॒तय॑ । सु॒पेश॑स॒ इति॑ सु-पेश॑सः । याभि॑ । ददा॑सि । दा॒शुषे । वसू॑नि ॥ ताभि॑ । न॒ । अ॒द्य । सु॒मना॒ इति॑ सु-मनाः । उ॒पाग॒हीत्यु॑प-आग॑हि । स॒ह॒स्र॒पो॒षमिति॑ सहस्र-पो॒षम् । सु॒भ॒ग॒ इति॑ सु-भ॒गे॒ । ररा॑णा ॥ सिनी॑वालि । या । सु॒पा॒णिरिति॑ सु-पा॒णिः ॥ कु॒हूम् । अ॒हम् । सु॒भगा॒मिति॑ सु-भगाम् । वि॒द्म॒नाप॑स॒मिति॑ विद्म॒न-अ॒प॒स॒म्॒ । अ॒स्मिन्न् । य॒ज्ञे । सु॒हवा॒मिति॑ सु-हवाम् । जो॒ह॒वी॒मि॒ ॥ सा । न॒ । द॒दा॒तु॒ । श्रव॑णम् । पि॒तृ॒णाम् । तस्याः । ते॒ । दे॒वि॒ । ह॒विषा । वि॒धे॒म॒ ॥ कु॒हूः । दे॒वानाम् । अ॒मृत॑स्य । पत्नी । हव्या । न॒ । अ॒स्य । ह॒विष॑ । चि॒के॒तु॒ ॥ समिति॑ । दा॒शुषे । कि॒रतु॑ । भूरि॑ । वा॒मम् । रा॒यः । पोषम् । चि॒कि॒तुषे । द॒धा॒तु॒ ॥ [36]*(भामा॑सो॒ दाता॒ त्वम॒न्तरि॑ख्ष॒ सा नो॑ दे॒वी सु॒हवा॒ शर्म॑ यच्छतु॒ श्रव॑ण-ञ्चतु॑र्विशतिश्च)*

*(अग्ने॑ तेजस्विन्वा॒युर्वस॑वस्त्वै॒तद्वा अ॒पां वायुर॑सि प्रा॒णो नाम॑ दे॒वा वै यद्य॒ज्ञेन॒ न प्र॒जाप॑तिर्देवासु॒राना॑यु॒र्दा ए॒तं युवा॑न॒ सूर्यो॑ दे॒व इ॒दं वा॒मेका॑दश ॥ ११ ॥ अग्ने॑ तेजस्विन्वा॒युर॑सि॒ छन्द॑सां वी॒र्यं॑ मा॒तरं॑ च॒ षट्त्रिशत् ॥३६ ॥ अग्ने॑ तेजस्विग्ग्श्चिकि॒तुषे॑ दधातु ॥)*

**हरि॑॒ ओ(३)म् ॥**

**॥ इति तृतीयः प्रश्नः ॥**

**॥तृतीयकाण्डे चतुर्थः प्रश्नः - पदपाठः॥**

**॥सं.३-४-१॥**

**ह॒रि॒ ओ(४)म् ॥** वीति॑ । वै । ए॒तस्य॑ । य॒ज्ञः । ऋ॒ध्य॒ते॒ । यस्य॑ । ह॒विः । अ॒ति॒रिच्य॑त॒ इत्य॑ति-रिच्य॑ते । सूर्यः॑ । दे॒वः । दि॒वि॒षद्भ्य॒ इति॑ दिवि॒षत्-भ्य॒ । इति॑ । आ॒ह॒ । बृह॒स्पति॑ना । च॒ । ए॒व । अ॒स्य॒ । प्र॒जाप॑ति॒नेति॑ प्र॒जा-प॒ति॒ना॒ । च॒ । य॒ज्ञस्य॑ । व्यृ॑द्ध॒मिति॒ वि-ऋ॒द्ध॒म्॒ । अपीति॑ । व॒प॒ति॒ । रख्षासि । वै । ए॒तत् । प॒शुम् । स॒च॒न्ते॒ । यत् । ए॒क॒दे॒व॒त्य॑ इत्ये॑क-दे॒व॒त्य॑ । आल॑ब्ध॒ इत्या-ल॒ब्धः॒ । भूयान्॑ । भव॑ति । यस्याः । ते॒ । हरि॑तः । गर्भः॑ । इति॑ । आ॒ह॒ । दे॒व॒त्रेति॑ देव-त्रा । ए॒व । ए॒ना॒म्॒ । ग॒म॒य॒ति॒ । रख्ष॑साम् । अप॑हत्या॒ इत्यप॑-ह॒त्यै॒ । एति॑ । व॒र्त॒न॒ । व॒र्त॒य॒ । इति॑ । आ॒ह॒ । [1] ब्रह्म॑णा । ए॒व । ए॒न॒म्॒ । एति॑ । व॒र्त॒य॒ति॒ । वीति॑ । ते॒ । भि॒न॒द्मि॒ । त॒क॒रीम् । इति॑ । आ॒ह॒ । य॒था॒य॒जुरिति॑ यथा-य॒जुः । ए॒व । ए॒तत् । उ॒रु॒द्र॒फ्स इत्यु॑रु-द्र॒फ्सः । वि॒श्वरू॑प॒ इति॑ वि॒श्व-रू॒प॒ । इन्दु॑ । इति॑ । आ॒ह॒ । प्र॒जेति॑ प्र-जा । वै । प॒शव॑ । इन्दु॑ । प्र॒जयेति॑ प्र-जया । ए॒व । ए॒न॒म्॒ । प॒शुभि॒रिति॑ प॒शु-भि॒ । समिति॑ । अ॒र्ध॒य॒ति॒ । दिवम् । वै । य॒ज्ञस्य॑ । व्यृ॑द्ध॒मिति॒ वि-ऋ॒द्ध॒म्॒ । ग॒च्छ॒ति॒ । पृ॒थि॒वीम् । अति॑रिक्त॒मित्यति॑-रि॒क्त॒म्॒ । तत् । यत् । न । श॒मयेत् । आर्तिम् । एति॑ । ऋ॒च्छे॒त्॒ । यज॑मानः । म॒ही । द्यौः । पृ॒थि॒वी । च॒ । न॒ । इति॑ । [2] आ॒ह॒ । द्यावा॑पृथि॒वीभ्या॒मिति॒ द्यावा-पृ॒थि॒वीभ्याम् । ए॒व । य॒ज्ञस्य॑ । व्यृ॑द्ध॒मिति॒ वि-ऋ॒द्ध॒म्॒ । च॒ । अति॑रिक्त॒मित्यति॑-रि॒क्त॒म्॒ । च॒ । श॒म॒य॒ति॒ । न । आर्तिम् । एति॑ । ऋ॒च्छ॒ति॒ । यज॑मानः । भस्म॑ना । अ॒भि । समिति॑ । ऊ॒ह॒ति॒ । स्व॒गाकृ॑त्या॒ इति॑ स्व॒गा-कृ॒त्यै॒ । अथो॒ इति॑ । अ॒नयोः । वै । ए॒षः । गर्भः॑ । अ॒नयोः । ए॒व । ए॒न॒म्॒ । द॒धा॒ति॒ । यत् । अ॒व॒द्येदित्य॑व-द्येत् । अतीति॑ । तत् । रे॒च॒ये॒त्॒ । यत् । न । अ॒व॒द्येदित्य॑व-द्येत् । प॒शोः । आल॑ब्ध॒स्येत्या-ल॒ब्ध॒स्य॒ । न । अवेति॑ । द्ये॒त्॒ । पु॒रस्तात् । नाभ्याः । अ॒न्यत् । अ॒व॒द्येदित्य॑व-द्येत् । उ॒परि॑ष्टात् । अ॒न्यत् । पु॒रस्तात् । वै । नाभ्यै । [3] प्रा॒ण इति॑ प्र-अ॒नः । उ॒परि॑ष्टात् । अ॒पा॒न इत्य॑प-अ॒नः । यावान्॑ । ए॒व । प॒शुः । तस्य॑ । अवेति॑ । द्य॒ति॒ । विष्ण॑वे । शि॒पि॒वि॒ष्टायेति॑ शिपि-वि॒ष्टाय॑ । जु॒हो॒ति॒ । यत् । वै । य॒ज्ञस्य॑ । अ॒ति॒रिच्य॑त॒ इत्य॑ति-रिच्य॑ते । यः । प॒शोः । भू॒मा । या । पुष्टि॑ । तत् । विष्णु॑ । शि॒पि॒वि॒ष्ट इति॑ शिपि-वि॒ष्टः । अति॑रिक्त॒ इत्यति॑-रि॒क्ते॒ । ए॒व । अति॑रिक्त॒मित्यति॑-रि॒क्त॒म्॒ । द॒धा॒ति॒ । अति॑रिक्त॒स्येत्यति॑-रि॒क्त॒स्य॒ । शान्त्यै । अ॒ष्टाप्रू॒डित्य॒ष्टा-प्रू॒ट्॒ । हिर॑ण्यम् । दख्षि॑णा । अ॒ष्टाप॒दीत्य॒ष्टा-प॒दी॒ । हि । ए॒षा । आ॒त्मा । न॒व॒मः । प॒शोः । आप्त्यै । अ॒न्त॒र॒को॒श इत्य॑न्तर-को॒शे । उ॒ष्णीषे॑ण । आवि॑ष्टित॒मित्या-वि॒ष्टि॒त॒म्॒ । भ॒व॒ति॒ । ए॒वम् । इ॒व॒ । हि । प॒शुः । उल्बम् । इ॒व॒ । चर्म॑ । इ॒व॒ । मा॒॒सम् । इ॒व॒ । अस्थि॑ । इ॒व॒ । यावान्॑ । ए॒व । प॒शुः । तम् । आ॒प्त्वा । अवेति॑ । रु॒न्द्धे॒ । यस्य॑ । ए॒षा । य॒ज्ञे । प्राय॑श्चित्ति । क्रि॒यते । इ॒ष्ट्वा । वसी॑यान् । भ॒व॒ति॒ ॥ [4]*(व॒र्त॒येत्या॑ह न॒ इति॒ वै नाभ्या॒ उल्ब॑मि॒वैक॑विशतिश्च)*

**॥सं.३-४-२॥**

एति॑ । वा॒यो॒ इति॑ । भू॒ष॒ । शु॒चि॒पा॒ इति॑ शुचि-पा॒ । उपेति॑ । न॒ । स॒हस्रम् । ते । नि॒युत॒ इति॑ नि-युत॑ । वि॒श्व॒वा॒रेति॑ विश्व-वा॒र॒ ॥ उपो॒ इति॑ । ते॒ । अन्ध॑ । मद्यम् । अ॒या॒मि॒ । यस्य॑ । दे॒व॒ । द॒धि॒षे । पू॒र्व॒पेय॒मिति॑ पूर्व-पेयम् ॥ आकूत्या॒ इत्या-कू॒त्यै॒ । त्वा॒ । कामा॑य । त्वा॒ । स॒मृध॒ इति॑ सम्-ऋधे । त्वा॒ । कि॒क्कि॒टा । ते॒ । मन॑ । प्र॒जाप॑तय॒ इति॑ प्र॒जा-प॒त॒ये॒ । स्वाहा । कि॒क्कि॒टा । ते॒ । प्रा॒णमिति॑ प्र-अ॒नम् । वा॒यवे । स्वाहा । कि॒क्कि॒टा । ते॒ । चख्षु॑ । सूर्या॑य । स्वाहा । कि॒क्कि॒टा । ते॒ । श्रोत्रम् । द्यावा॑पृथि॒वीभ्या॒मिति॒ द्यावा-पृ॒थि॒वीभ्याम् । स्वाहा । कि॒क्कि॒टा । ते॒ । वाचम् । सर॑स्वत्यै । स्वाहा । [5] त्वम् । तु॒रीया । व॒शिनी । व॒शा । अ॒सि॒ । स॒कृत् । यत् । त्वा॒ । मन॑सा । गर्भः॑ । एति॑ । अश॑यत् ॥ व॒शा । त्वम् । व॒शिनी । ग॒च्छ॒ । दे॒वान् । स॒त्याः । स॒न्तु॒ । यज॑मानस्य । कामाः ॥ अ॒जा । अ॒सि॒ । र॒यि॒ष्ठेति॑ रयि-स्था । पृ॒थि॒व्याम् । सी॒द॒ । ऊ॒र्ध्वा । अ॒न्तरि॑ख्षम् । उपेति॑ । ति॒ष्ठ॒स्व॒ । दि॒वि । ते॒ । बृ॒हत् । भाः ॥ तन्तुम् । त॒न्वन्न् । रज॑सः । भा॒नुम् । अन्विति॑ । इ॒हि॒ । ज्योति॑ष्मतः । प॒थः । र॒ख्ष॒ । धि॒या । कृ॒तान् ॥ अ॒नु॒ल्ब॒णम् । व॒य॒त॒ । जोगु॑वाम् । अप॑ । मनु॑ । भ॒व॒ । ज॒नय॑ । दैव्यम् । जनम् ॥ मन॑सः । ह॒विः । अ॒सि॒ । प्र॒जाप॑ते॒रिति॑ प्र॒जा-प॒ते॒ । वर्णः॑ । गात्रा॑णाम् । ते॒ । गा॒त्र॒भाज॒ इति॑ गात्र-भाज॑ । भू॒या॒स्म॒ ॥ [6] *(सर॑स्वत्यै॒ स्वाहा॒ मनु॒स्त्रयो॑दश च)*

**॥सं.३-४-३॥**

इ॒मे इति॑ । वै । स॒ह । आ॒स्ता॒म्॒ । ते इति॑ । वा॒युः । वीति॑ । अ॒वा॒त्॒ । ते इति॑ । गर्भम् । अ॒द॒धा॒ता॒म्॒ । तम् । सोम॑ । प्रेति॑ । अ॒ज॒न॒य॒त्॒ । अ॒ग्निः । अ॒ग्र॒स॒त॒ । सः । ए॒तम् । प्र॒जाप॑ति॒रिति॑ प्र॒जा-प॒ति॒ । आ॒ग्ने॒यम् । अ॒ष्टाक॑पाल॒मित्य॒ष्टा-क॒पा॒ल॒म्॒ । अ॒प॒श्य॒त्॒ । तम् । निरिति॑ । अ॒व॒प॒त्॒ । तेन॑ । ए॒व । ए॒ना॒म्॒ । अ॒ग्नेः । अधि॑ । निरिति॑ । अ॒क्री॒णा॒त्॒ । तस्मात् । अपीति॑ । अ॒न्य॒दे॒व॒त्या॑मित्य॑न्य-दे॒व॒त्याम् । आ॒लभ॑मान॒ इत्या-लभ॑मानः । आ॒ग्ने॒यम् । अ॒ष्टाक॑पाल॒मित्य॒ष्टा-क॒पा॒ल॒म्॒ । पु॒रस्तात् । निरिति॑ । व॒पे॒त्॒ । अ॒ग्नेः । ए॒व । ए॒ना॒म्॒ । अधीति॑ । नि॒ष्क्रीयेति॑ निः - क्रीय॑ । एति॑ । ल॒भ॒ते॒ । यत् । [7] वा॒युः । व्यवा॒दिति॑ वि-अवात् । तस्मात् । वा॒य॒व्या । यत् । इ॒मे इति॑ । गर्भम् । अद॑धाताम् । तस्मात् । द्या॒वा॒पृ॒थि॒व्येति॑ द्यावा-पृ॒थि॒व्या । यत् । सोम॑ । प्रेति॑ । अ॒ज॒न॒य॒त्॒ । अ॒ग्निः । अग्र॑सत । तस्मात् । अ॒ग्नी॒षो॒मीयेत्य॑ग्नी-सो॒मीया । यत् । अ॒नयोः । वि॒य॒त्योरिति॑ वि-य॒त्योः । वाक् । अव॑दत् । तस्मात् । सा॒र॒स्व॒ती । यत् । प्र॒जाप॑ति॒रिति॑ प्र॒जा-प॒ति॒ । अ॒ग्नेः । अधीति॑ । नि॒रक्री॑णा॒दिति॑ निः - अक्री॑णात् । तस्मात् । प्रा॒जा॒प॒त्येति॑ प्राजा-प॒त्या । सा । वै । ए॒षा । स॒र्व॒दे॒व॒त्येति॑ सर्व-दे॒व॒त्या । यत् । अ॒जा । व॒शा । वा॒य॒व्याम् । एति॑ । ल॒भे॒त॒ । भूति॑काम॒ इति॒ भूति॑-का॒म॒ । वा॒युः । वै । ख्षेपि॑ष्ठा । दे॒वता । वा॒युम् । ए॒व । स्वेन॑ । [8] भा॒ग॒धेये॒नेति॑ भाग-धेये॑न । उपेति॑ । धा॒व॒ति॒ । सः । ए॒व । ए॒न॒म्॒ । भूतिम् । ग॒म॒य॒ति॒ । द्या॒वा॒पृ॒थि॒व्या॑मिति॑ द्यावा-पृ॒थि॒व्याम् । एति॑ । ल॒भे॒त॒ । कृ॒षमा॑णः । प्र॒ति॒ष्ठाका॑म॒ इति॑ प्रति॒ष्ठा-का॒म॒ । दि॒वः । ए॒व । अ॒स्मै॒ । प॒र्जन्य॑ । व॒ऱ्ष॒ति॒ । वीति॑ । अ॒स्याम् । ओष॑धयः । रो॒ह॒न्ति॒ । स॒मर्धु॑क॒मिति॑ सम्-अर्धु॑कम् । अ॒स्य॒ । स॒स्यम् । भ॒व॒ति॒ । अ॒ग्नी॒षो॒मीया॒मित्य॑ग्नी-सो॒मीयाम् । एति॑ । ल॒भे॒त॒ । यः । का॒मये॑त । अन्न॑वा॒नित्यन्न॑-वा॒न्॒ । अ॒न्ना॒द इत्य॑न्न-अ॒दः । स्या॒म्॒ । इति॑ । अ॒ग्निना । ए॒व । अन्नम् । अवेति॑ । रु॒न्द्धे॒ । सोमे॑न । अ॒न्नाद्य॒मित्य॑न्न-अद्यम् । अन्न॑वा॒नित्यन्न॑-वा॒न्॒ । ए॒व । अ॒न्ना॒द इत्य॑न्न-अ॒दः । भ॒व॒ति॒ । सा॒र॒स्व॒तीम् । एति॑ । ल॒भे॒त॒ । यः । [9] ई॒श्व॒रः । वा॒चः । वदि॑तोः । सन्न् । वाचम् । न । वदेत् । वाक् । वै । सर॑स्वती । सर॑स्वतीम् । ए॒व । स्वेन॑ । भा॒ग॒धेये॒नेति॑ भाग-धेये॑न । उपेति॑ । धा॒व॒ति॒ । सा । ए॒व । अ॒स्मि॒न्न्॒ । वाचम् । द॒धा॒ति॒ । प्रा॒जा॒प॒त्यामिति॑ प्राजा-प॒त्याम् । एति॑ । ल॒भे॒त॒ । यः । का॒मये॑त । अन॑भिजित॒मित्यन॑भि-जि॒त॒म्॒ । अ॒भीति॑ । ज॒ये॒य॒म्॒ । इति॑ । प्र॒जाप॑ति॒रिति॑ प्र॒जा-प॒ति॒ । सर्वाः । दे॒वताः । दे॒वता॑भिः । ए॒व । अन॑भिजित॒मित्यन॑भि-जि॒त॒म्॒ । अ॒भीति॑ । ज॒य॒ति॒ । वा॒य॒व्य॑या । उ॒पाक॑रो॒तीत्यु॑प-आक॑रोति । वा॒योः । ए॒व । ए॒ना॒म्॒ । अ॒व॒रुध्येत्य॑व-रुध्य॑ । एति॑ । ल॒भ॒ते॒ । आकूत्या॒ इत्या-कू॒त्यै॒ । त्वा॒ । कामा॑य । त्वा॒ । [10] इति॑ । आ॒ह॒ । य॒था॒य॒जुरिति॑ यथा-य॒जुः । ए॒व । ए॒तत् । कि॒क्कि॒टा॒कार॒मिति॑ किक्किटा-कारम् । जु॒हो॒ति॒ । कि॒क्कि॒टा॒का॒रेणेति॑ किक्किटा-का॒रेण॑ । वै । ग्रा॒म्याः । प॒शव॑ । र॒म॒न्ते॒ । प्रेति॑ । आ॒र॒ण्याः । प॒त॒न्ति॒ । यत् । कि॒क्कि॒टा॒कार॒मिति॑ किक्किटा-कारम् । जु॒होति॑ । ग्रा॒म्याणाम् । प॒शू॒नाम् । धृत्यै । पर्य॑ग्ना॒विति॒ परि॑-अ॒ग्नौ॒ । क्रि॒यमा॑णे । जु॒हो॒ति॒ । जीव॑न्तीम् । ए॒व । ए॒ना॒म्॒ । सु॒व॒र्गमिति॑ सुवः - गम् । लो॒कम् । ग॒म॒य॒ति॒ । त्वम् । तु॒रीया । व॒शिनी । व॒शा । अ॒सि॒ । इति॑ । आ॒ह॒ । दे॒व॒त्रेति॑ देव-त्रा । ए॒व । ए॒ना॒म्॒ । ग॒म॒य॒ति॒ । स॒त्याः । स॒न्तु॒ । यज॑मानस्य । कामाः । इति॑ । आ॒ह॒ । ए॒षः । वै । काम॑ । [11] यज॑मानस्य । यत् । अनार्तः । उ॒दृच॒मित्यु॑त्-ऋचम् । गच्छ॑ति । तस्मात् । ए॒वम् । आ॒ह॒ । अ॒जा । अ॒सि॒ । र॒यि॒ष्ठेति॑ रयि-स्था । इति॑ । आ॒ह॒ । ए॒षु । ए॒व । ए॒ना॒म्॒ । लो॒केषु॑ । प्रतीति॑ । स्था॒प॒य॒ति॒ । दि॒वि । ते॒ । बृ॒हत् । भाः । इति॑ । आ॒ह॒ । सु॒व॒र्ग इति॑ सुवः - गे । ए॒व । अ॒स्मै॒ । लो॒के । ज्योति॑ । द॒धा॒ति॒ । तन्तुम् । त॒न्वन्न् । रज॑सः । भा॒नुम् । अन्विति॑ । इ॒हि॒ । इति॑ । आ॒ह॒ । इ॒मान् । ए॒व । अ॒स्मै॒ । लो॒कान् । ज्योति॑ष्मतः । क॒रो॒ति॒ । अ॒नु॒ल्ब॒णम् । व॒य॒त॒ । जोगु॑वाम् । अप॑ । इति॑ । [12] आ॒ह॒ । यत् । ए॒व । य॒ज्ञे । उ॒ल्बणम् । क्रि॒यते । तस्य॑ । ए॒व । ए॒षा । शान्ति॑ । मनु॑ । भ॒व॒ । ज॒नय॑ । दैव्यम् । जनम् । इति॑ । आ॒ह॒ । मा॒न॒व्य॑ । वै । प्र॒जा इति॑ प्र-जाः । ताः । ए॒व । आ॒द्याः । कु॒रु॒ते॒ । मन॑सः । ह॒विः । अ॒सि॒ । इति॑ । आ॒ह॒ । स्व॒गाकृ॑त्या॒ इति॑ स्व॒गा-कृ॒त्यै॒ । गात्रा॑णाम् । ते । गा॒त्र॒भाज॒ इति॑ गात्र-भाज॑ । भू॒या॒स्म॒ । इति॑ । आ॒ह॒ । आ॒शिष॒मित्या-शिषम् । ए॒व । ए॒ताम् । एति॑ । शा॒स्ते॒ । तस्यै । वै । ए॒तस्याः । एकम् । ए॒व । अदे॑वयजन॒मित्यदे॑व-य॒ज॒न॒म् । यत् । आल॑ब्धाया॒मित्या-ल॒ब्धा॒या॒म्॒ । अ॒भ्रः । [13] भव॑ति । यत् । आल॑ब्धाया॒मित्या-ल॒ब्धा॒या॒म्॒ । अ॒भ्रः । स्यात् । अ॒फ्स्वित्य॑प्-सु । वा॒ । प्र॒वे॒शये॒दिति॑ प्र-वे॒शयेत् । सर्वाम् । वा॒ । प्रेति॑ । अ॒श्ञी॒या॒त्॒ । यत् । अ॒फ्स्वित्य॑प्-सु । प्र॒वे॒शये॒दिति॑ प्र-वे॒शयेत् । य॒ज्ञ॒वे॒श॒समिति॑ यज्ञ-वे॒श॒सम् । कु॒र्या॒त्॒ । सर्वाम् । ए॒व । प्रेति॑ । अ॒श्ञी॒या॒त्॒ । इ॒न्द्रि॒यम् । ए॒व । आ॒त्मन्न् । ध॒त्ते॒ । सा । वै । ए॒षा । त्र॒या॒णाम् । ए॒व । अव॑रु॒द्धेत्यव॑-रु॒द्धा॒ । स॒व्वँ॒थ्स॒र॒सद॒ इति॑ सव्वँथ्सर-सद॑ । स॒ह॒स्र॒या॒जिन॒ इति॑ सहस्र-या॒जिन॑ । गृ॒ह॒मे॒धिन॒ इति॑ गृह-मे॒धिन॑ । ते । ए॒व । ए॒तया । य॒जे॒र॒न्न्॒ । तेषाम् । ए॒व । ए॒षा । आ॒प्ता ॥ [14]*(यत्स्वेन॑ सारस्व॒तीमा ल॑भेत॒ य कामा॑य त्वा॒ कामोऽप॒ इत्य॒भ्रो द्विच॑त्वारिशच्च)*

**॥सं.३-४-४॥**

चि॒त्तम् । च॒ । चित्ति॑ । च॒ । आकू॑त॒मित्या-कू॒त॒म्॒ । च॒ । आकू॑ति॒रित्या-कू॒ति॒ । च॒ । विज्ञा॑त॒मिति॒ वि-ज्ञा॒त॒म्॒ । च॒ । वि॒ज्ञान॒मिति॑ वि-ज्ञानम् । च॒ । मन॑ । च॒ । शक्व॑रीः । च॒ । दर्,श॑ । च॒ । पू॒र्णमा॑स॒ इति॑ पू॒र्ण-मा॒स॒ । च॒ । बृ॒हत् । च॒ । र॒थ॒न्त॒रमिति॑ रथम्-त॒रम् । च॒ । प्र॒जाप॑ति॒रिति॑ प्र॒जा-प॒ति॒ । जयान्॑ । इन्द्रा॑य । वृष्णे । प्रेति॑ । अ॒य॒च्छ॒त्॒ । उ॒ग्रः । पृ॒त॒नाज्ये॑षु । तस्मै । विश॑ । समिति॑ । अ॒न॒म॒न्त॒ । सर्वाः । सः । उ॒ग्रः । सः । हि । हव्य॑ । ब॒भूव॑ । दे॒वा॒सु॒रा इति॑ देव-अ॒सु॒राः । सय्यँ॑त्ता॒ इति॒ सम्-य॒त्ताः॒ । आ॒स॒न्न्॒ । सः । इन्द्र॑ । प्र॒जाप॑ति॒मिति॑ प्र॒जा-प॒ति॒म्॒ । उपेति॑ । अ॒धा॒व॒त्॒ । तस्मै । ए॒तान् । जयान्॑ । प्रेति॑ । अ॒य॒च्छ॒त्॒ । तान् । अ॒जु॒हो॒त्॒ । तत॑ । वै । दे॒वाः । असु॑रान् । अ॒ज॒य॒न्न्॒ । यत् । अज॑यन्न् । तत् । जया॑नाम् । ज॒य॒त्वमिति॑ जय-त्वम् । स्पर्ध॑मानेन । ए॒ते । हो॒त॒व्याः । जय॑ति । ए॒व । ताम् । पृत॑नाम् ॥ [15]*(उप॒ पञ्च॑विशतिश्च)*

**॥सं.३-४-५॥**

अ॒ग्निः । भू॒तानाम् । अधि॑पति॒रित्यधि॑-प॒ति॒ । सः । मा॒ । अ॒व॒तु॒ । इन्द्र॑ । ज्ये॒ष्ठानाम् । य॒मः । पृ॒थि॒व्याः । वा॒युः । अ॒न्तरि॑ख्षस्य । सूर्यः॑ । दि॒वः । च॒न्द्रमाः । नख्ष॑त्राणाम् । बृह॒स्पति॑ । ब्रह्म॑णः । मि॒त्रः । स॒त्यानाम् । वरु॑णः । अ॒पाम् । स॒मु॒द्रः । स्रो॒त्यानाम् । अन्नम् । साम्राज्याना॒मिति॒ साम्-रा॒ज्या॒ना॒म्॒ । अधि॑प॒तीत्यधि॑-प॒ति॒ । तत् । मा॒ । अ॒व॒तु॒ । सोम॑ । ओष॑धीनाम् । स॒वि॒ता । प्र॒स॒वाना॒मिति॑ प्र-स॒वानाम् । रु॒द्रः । प॒शू॒नाम् । त्वष्टा । रू॒पाणाम् । विष्णु॑ । पर्व॑तानाम् । म॒रुत॑ । ग॒णानाम् । अधि॑पतय॒ इत्यधि॑-प॒त॒य॒ । ते । मा॒ । अ॒व॒न्तु॒ । पित॑रः । पि॒ता॒म॒हा॒ । प॒रे॒ । अ॒व॒रे॒ । तताः । त॒ता॒म॒हा॒ । इ॒ह । मा॒ । अ॒व॒त॒ ॥ अ॒स्मिन्न् । ब्रह्मन्न्॑ । अ॒स्मिन्न् । ख्ष॒त्रे । अ॒स्याम् । आ॒शिषीत्या-शिषि॑ । अ॒स्याम् । पु॒रो॒धाया॒मिति॑ पुरः-धायाम् । अ॒स्मिन्न् । कर्मन्न्॑ । अ॒स्याम् । दे॒वहूत्या॒मिति॑ दे॒व-हू॒त्या॒म्॒ ॥ [16]*(अ॒व॒रे॒ स॒प्तद॑श च)*

**॥सं.३-४-६॥**

दे॒वाः । वै । यत् । य॒ज्ञे । अकु॑र्वत । तत् । असु॑राः । अ॒कु॒र्व॒त॒ । ते । दे॒वाः । ए॒तान् । अ॒भ्या॒ता॒नानित्य॑भि-आ॒ता॒नान् । अ॒प॒श्य॒न्न्॒ । तान् । अ॒भ्यात॑न्व॒तेत्य॑भि-आत॑न्वत । यत् । दे॒वानाम् । कर्म॑ । आसीत् । आर्ध्य॑त । तत् । यत् । असु॑राणाम् । न । तत् । आ॒र्ध्य॒त॒ । येन॑ । कर्म॑णा । ईर्थ्सेत् । तत्र॑ । हो॒त॒व्याः । ऋ॒ध्नोति॑ । ए॒व । तेन॑ । कर्म॑णा । यत् । विश्वे । दे॒वाः । स॒मभ॑र॒न्निति॑ सम्-अभ॑रन्न् । तस्मात् । अ॒भ्या॒ता॒ना इत्य॑भि-आ॒ता॒नाः । वै॒श्व॒दे॒वा इति॑ वैश्व-दे॒वाः । यत् । प्र॒जाप॑ति॒रिति॑ प्र॒जा-प॒ति॒ । जयान्॑ । प्रेति॑ । अ॒य॒च्छ॒त्॒ । तस्मात् । जयाः । प्रा॒जा॒प॒त्या इति॑ प्राजा-प॒त्याः । [17] यत् । रा॒ष्ट्र॒भृद्भि॒रिति॑ राष्ट्र॒भृत्-भि॒ । रा॒ष्ट्रम् । एति॑ । अद॑दत । तत् । रा॒ष्ट्र॒भृता॒मिति॑ राष्ट्र-भृताम् । रा॒ष्ट्र॒भृ॒त्त्वमिति॑ राष्ट्रभृत्-त्वम् । ते । दे॒वाः । अ॒भ्या॒ता॒नैरित्य॑भि-आ॒ता॒नैः । असु॑रान् । अ॒भ्यात॑न्व॒तेत्य॑भि-आत॑न्वत । जयैः । अ॒ज॒य॒न्न्॒ । रा॒ष्ट्र॒भृद्भि॒रिति॑ राष्ट्र॒भृत्-भि॒ । रा॒ष्ट्रम् । एति॑ । अ॒द॒द॒त॒ । यत् । दे॒वाः । अ॒भ्या॒ता॒नैरित्य॑भि-आ॒ता॒नैः । असु॑रान् । अ॒भ्यात॑न्व॒तेत्य॑भि-आत॑न्वत । तत् । अ॒भ्या॒ता॒नाना॒मित्य॑भि-आ॒ता॒नानाम् । अ॒भ्या॒ता॒न॒त्वमित्य॑भ्यातान-त्वम् । यत् । जयैः । अज॑यन्न् । तत् । जया॑नाम् । ज॒य॒त्वमिति॑ जय-त्वम् । यत् । रा॒ष्ट्र॒भृद्भि॒रिति॑ राष्ट्र॒भृत्-भि॒ । रा॒ष्ट्रम् । एति॑ । अद॑दत । तत् । रा॒ष्ट्र॒भृता॒मिति॑ राष्ट्र-भृताम् । रा॒ष्ट्र॒भृ॒त्त्वमिति॑ राष्ट्रभृत्-त्वम् । तत॑ । दे॒वाः । अभ॑वन्न् । परेति॑ । असु॑राः । यः । भ्रातृ॑व्यवा॒निति॒ भ्रातृ॑व्य-वा॒न्॒ । स्यात् । सः । ए॒तान् । जु॒हु॒या॒त्॒ । अ॒भ्या॒ता॒नैरित्य॑भि-आ॒ता॒नैः । ए॒व । भ्रातृ॑व्यान् । अ॒भ्यात॑नुत॒ इत्य॑भि-आत॑नुते । जयैः । ज॒य॒ति॒ । रा॒ष्ट्र॒भृद्भि॒रिति॑ राष्ट्र॒भृत्-भि॒ । रा॒ष्ट्रम् । एति॑ । द॒त्ते॒ । भव॑ति । आ॒त्मना । परेति॑ । अ॒स्य॒ । भ्रातृ॑व्यः । भ॒व॒ति॒ ॥ [18]*(प्रा॒जा॒प॒त्यास्सोऽष्टाद॑श च)*

**॥सं.३-४-७॥**

ऋ॒ता॒षाट् । ऋ॒तधा॒मेत्यृ॒त-धा॒मा॒ । अ॒ग्निः । ग॒न्ध॒र्वः । तस्य॑ । ओष॑धयः । अ॒फ्स॒रस॑ । ऊर्जः॑ । नाम॑ । सः । इ॒दम् । ब्रह्म॑ । ख्ष॒त्रम् । पा॒तु॒ । ताः । इ॒दम् । ब्रह्म॑ । ख्ष॒त्रम् । पा॒न्तु॒ । तस्मै । स्वाहा । ताभ्य॑ । स्वाहा । स॒॒हि॒त इति॑ सम्-हि॒तः । वि॒श्वसा॒मेति॑ वि॒श्व-सा॒मा॒ । सूर्यः॑ । ग॒न्ध॒र्वः । तस्य॑ । मरी॑चयः । अ॒फ्स॒रस॑ । आ॒युव॒ इत्या - यु॒व॒ । सु॒षु॒म्न इति॑ सु-सु॒म्नः । सूर्य॑रश्मि॒रिति॒ सूर्य॑-र॒श्मिः॒ । च॒न्द्रमाः । ग॒न्ध॒र्वः । तस्य॑ । नख्ष॑त्राणि । अ॒फ्स॒रस॑ । बे॒कुर॑यः । भु॒ज्युः । सु॒प॒र्ण इति॑ सु-प॒र्णः । य॒ज्ञः । ग॒न्ध॒र्वः । तस्य॑ । दख्षि॑णाः । अ॒फ्स॒रस॑ । स्त॒वाः । प्र॒जाप॑ति॒रिति॑ प्र॒जा-प॒ति॒ । वि॒श्वक॒र्मेति॑ वि॒श्व-क॒र्मा॒ । मन॑ । [19] ग॒न्ध॒र्वः । तस्य॑ । ऋ॒ख्सा॒मानीत्यृ॑क्-सा॒मानि॑ । अ॒फ्स॒रस॑ । वह्न॑यः । इ॒षि॒रः । वि॒श्वव्य॑चा॒ इति॑ वि॒श्व-व्य॒चाः॒ । वात॑ । ग॒न्ध॒र्वः । तस्य॑ । आप॑ । अ॒फ्स॒रस॑ । मु॒दाः । भुव॑नस्य । प॒ते॒ । यस्य॑ । ते॒ । उ॒परि॑ । गृ॒हाः । इ॒ह । च॒ ॥ सः । न॒ । रा॒स्व॒ । अज्या॑निम् । रा॒यः । पोषम् । सु॒वीर्य॒मिति॑ सु-वीर्यम् । स॒व्वँ॒थ्स॒रीणा॒मिति॑ सम्-व॒थ्स॒रीणाम् । स्व॒स्तिम् ॥ प॒र॒मे॒ष्ठी । अधि॑पति॒रित्यधि॑-प॒ति॒ । मृ॒त्युः । ग॒न्ध॒र्वः । तस्य॑ । विश्वम् । अ॒फ्स॒रस॑ । भुव॑ । सु॒ख्षि॒तिरिति॑ सु-ख्षि॒तिः । सुभू॑ति॒रिति॒ सु-भू॒ति॒ । भ॒द्र॒कृदिति॑ भद्र-कृत् । सुव॑र्वा॒निति॒ सुव॑ - वा॒न्॒ । प॒र्जन्य॑ । ग॒न्ध॒र्वः । तस्य॑ । वि॒द्युत॒ इति॑ वि-द्युत॑ । अ॒फ्स॒रस॑ । रुच॑ । दू॒रेहे॑ति॒रिति॑ दू॒रे-हे॒ति॒ । अ॒मृ॒ड॒यः । [20] मृ॒त्युः । ग॒न्ध॒र्वः । तस्य॑ । प्र॒जा इति॑ प्र-जाः । अ॒फ्स॒रस॑ । भी॒रुव॑ । चारु॑ । कृ॒प॒ण॒का॒शीति॑ कृपण-का॒शी । काम॑ । ग॒न्ध॒र्वः । तस्य॑ । आ॒धय॑ । अ॒फ्स॒रस॑ । शो॒चय॑न्तीः । नाम॑ । सः । इ॒दम् । ब्रह्म॑ । ख्ष॒त्रम् । पा॒तु॒ । ताः । इ॒दम् । ब्रह्म॑ । ख्ष॒त्रम् । पा॒न्तु॒ । तस्मै । स्वाहा । ताभ्य॑ । स्वाहा । सः । न॒ । भु॒व॒न॒स्य॒ । प॒ते॒ । यस्य॑ । ते॒ । उ॒परि॑ । गृ॒हाः । इ॒ह । च॒ ॥ उ॒रु । ब्रह्म॑णे । अ॒स्मै । ख्ष॒त्राय॑ । महि॑ । शर्म॑ । य॒च्छ॒ ॥ [21]*(मनो॑ऽमृड॒यः षट्च॑त्वारिशच्च)*

**॥सं.३-४-८॥**

रा॒ष्ट्रका॑मा॒येति॑ रा॒ष्ट्र-का॒मा॒य॒ । हो॒त॒व्याः । रा॒ष्ट्रम् । वै । रा॒ष्ट्र॒भृत॒ इति॑ राष्ट्र-भृत॑ । रा॒ष्ट्रेण॑ । ए॒व । अ॒स्मै॒ । रा॒ष्ट्रम् । अवेति॑ । रु॒न्द्धे॒ । रा॒ष्ट्रम् । ए॒व । भ॒व॒ति॒ । आ॒त्मने । हो॒त॒व्याः । रा॒ष्ट्रम् । वै । रा॒ष्ट्र॒भृत॒ इति॑ राष्ट्र-भृत॑ । रा॒ष्ट्रम् । प्र॒जेति॑ प्र-जा । रा॒ष्ट्रम् । प॒शव॑ । रा॒ष्ट्रम् । यत् । श्रेष्ठ॑ । भव॑ति । रा॒ष्ट्रेण॑ । ए॒व । रा॒ष्ट्रम् । अवेति॑ । रु॒न्द्धे॒ । वसि॑ष्ठः । स॒मा॒नानाम् । भ॒व॒ति॒ । ग्राम॑कामा॒येति॒ ग्राम॑-का॒मा॒य॒ । हो॒त॒व्याः । रा॒ष्ट्रम् । वै । रा॒ष्ट्र॒भृत॒ इति॑ राष्ट्र-भृत॑ । रा॒ष्ट्रम् । स॒जा॒ता इति॑ स-जा॒ताः । रा॒ष्ट्रेण॑ । ए॒व । अ॒स्मै॒ । रा॒ष्ट्रम् । स॒जा॒तानिति॑ स-जा॒तान् । अवेति॑ । रु॒न्द्धे॒ । ग्रा॒मी । [22] ए॒व । भ॒व॒ति॒ । अ॒धि॒देव॑न॒ इत्य॑धि-देव॑ने । जु॒हो॒ति॒ । अ॒धि॒देव॑न॒ इत्य॑धि-देव॑ने । ए॒व । अ॒स्मै॒ । स॒जा॒तानिति॑ स-जा॒तान् । अवेति॑ । रु॒न्द्धे॒ । ते । ए॒न॒म्॒ । अव॑रुद्धा॒ इत्यव॑-रु॒द्धाः॒ । उपेति॑ । ति॒ष्ठ॒न्ते॒ । र॒थ॒मु॒ख इति॑ रथ-मु॒खे । ओज॑स्कामस्य । हो॒त॒व्याः । ओज॑ । वै । रा॒ष्ट्र॒भृत॒ इति॑ राष्ट्र-भृत॑ । ओज॑ । रथ॑ । ओज॑सा । ए॒व । अ॒स्मै॒ । ओज॑ । अवेति॑ । रु॒न्द्धे॒ । ओ॒ज॒स्वी । ए॒व । भ॒व॒ति॒ । यः । रा॒ष्ट्रात् । अप॑भूत॒ इत्यप॑-भू॒त॒ । स्यात् । तस्मै । हो॒त॒व्याः । याव॑न्तः । अ॒स्य॒ । रथाः । स्युः । तान् । ब्रू॒या॒त्॒ । यु॒ङ्ग्ध्वम् । इति॑ । रा॒ष्ट्रम् । ए॒व । अ॒स्मै॒ । यु॒न॒क्ति॒ । [23] आहु॑तय॒ इत्या-हु॒त॒य॒ । वै । ए॒तस्य॑ । अकॢ॑प्ताः । यस्य॑ । रा॒ष्ट्रम् । न । कल्प॑ते । स्व॒र॒थस्येति॑ स्व-र॒थस्य॑ । दख्षि॑णम् । च॒क्रम् । प्र॒वृह्येति॑ प्र-वृह्य॑ । ना॒डीम् । अ॒भीति॑ । जु॒हु॒या॒त्॒ । आहु॑ती॒रित्या-हु॒ती॒ । ए॒व । अ॒स्य॒ । क॒ल्प॒य॒ति॒ । ताः । अ॒स्य॒ । कल्प॑मानाः । रा॒ष्ट्रम् । अन्विति॑ । क॒ल्प॒ते॒ । स॒ङ्ग्रा॒म इति॑ सम्-ग्रा॒मे । सय्यँ॑त्त॒ इति॒ सम्-य॒त्ते॒ । हो॒त॒व्याः । रा॒ष्ट्रम् । वै । रा॒ष्ट्र॒भृत॒ इति॑ राष्ट्र-भृत॑ । रा॒ष्ट्रे । खलु॑ । वै । ए॒ते । व्याय॑च्छन्त॒ इति॑ वि-आय॑च्छन्ते । ये । स॒ङ्ग्रा॒ममिति॑ सम्-ग्रा॒मम् । स॒य्यँन्तीति॑ सम्-यन्ति॑ । यस्य॑ । पूर्व॑स्य । जुह्व॑ति । सः । ए॒व । भ॒व॒ति॒ । जय॑ति । तम् । स॒ङ्ग्रा॒ममिति॑ सम्-ग्रा॒मम् । मा॒न्धु॒कः । इ॒ध्मः । [24] भ॒व॒ति॒ । अङ्गा॑राः । ए॒व । प्र॒ति॒वेष्ट॑माना॒ इति॑ प्रति-वेष्ट॑मानाः । अ॒मित्रा॑णाम् । अ॒स्य॒ । सेनाम् । प्रतीति॑ । वे॒ष्ट॒य॒न्ति॒ । यः । उ॒न्माद्ये॒दित्यु॑त्-माद्येत् । तस्मै । हो॒त॒व्याः । ग॒न्ध॒र्वा॒फ्स॒रस॒ इति॑ गन्धर्व-अ॒फ्स॒रस॑ । वै । ए॒तम् । उदिति॑ । मा॒द॒य॒न्ति॒ । यः । उ॒न्माद्य॒तीत्यु॑त्-माद्य॑ति । ए॒ते । खलु॑ । वै । ग॒न्ध॒र्वा॒फ्स॒रस॒ इति॑ गन्धर्व-अ॒फ्स॒रस॑ । यत् । रा॒ष्ट्र॒भृत॒ इति॑ राष्ट्र-भृत॑ । तस्मै । स्वाहा । ताभ्य॑ । स्वाहा । इति॑ । जु॒हो॒ति॒ । तेन॑ । ए॒व । ए॒ना॒न्॒ । श॒म॒य॒ति॒ । नैय॑ग्रोधः । औदु॑म्बरः । आश्व॑त्थः । प्लाख्ष॑ । इति॑ । इ॒ध्मः । भ॒व॒ति॒ । ए॒ते । वै । ग॒न्ध॒र्वा॒फ्स॒रसा॒मिति॑ गन्धर्व-अ॒फ्स॒रसाम् । गृ॒हाः । स्वे । ए॒व । ए॒ना॒न्॒ । [25] आ॒यत॑न॒ इत्या-यत॑ने । श॒म॒य॒ति॒ । अ॒भि॒चर॒तेत्य॑भि-चर॑ता । प्र॒ति॒लो॒ममिति॑ प्रति-लो॒मम् । हो॒त॒व्याः । प्रा॒णानिति॑ प्र-अ॒नान् । ए॒व । अ॒स्य॒ । प्र॒तीच॑ । प्रतीति॑ । यौ॒ति॒ । तम् । तत॑ । येन॑ । केन॑ । च॒ । स्तृ॒णु॒ते॒ । स्वकृ॑त॒ इति॒ स्व-कृ॒ते॒ । इरि॑णे । जु॒हो॒ति॒ । प्र॒द॒र इति॑ प्र-द॒रे । वा॒ । ए॒तत् । वै । अ॒स्यै । निर्,ऋ॑तिगृहीत॒मिति॒ निर्,ऋ॑ति-गृ॒ही॒त॒म्॒ । निर्,ऋ॑तिगृहीत॒ इति॒ निर्,ऋ॑ति-गृ॒ही॒ते॒ । ए॒व । ए॒न॒म्॒ । निर्,ऋ॒त्येति॒ निः - ऋ॒त्या॒ । ग्रा॒ह॒य॒ति॒ । यत् । वा॒चः । क्रू॒रम् । तेन॑ । वष॑ट् । क॒रो॒ति॒ । वा॒चः । ए॒व । ए॒न॒म्॒ । क्रू॒रेण॑ । प्रेति॑ । वृ॒श्च॒ति॒ । ता॒जक् । आर्तिम् । एति॑ । ऋ॒च्छ॒ति॒ । यस्य॑ । का॒मये॑त । अ॒न्नाद्य॒मित्य॑न्न-अद्यम् । [26] एति॑ । द॒दी॒य॒ । इति॑ । तस्य॑ । स॒भायाम् । उ॒त्ता॒न इत्यु॑त्-ता॒नः । नि॒पद्येति॑ नि-पद्य॑ । भुव॑नस्य । प॒ते॒ । इति॑ । तृणा॑नि । समिति॑ । गृ॒ह्णी॒या॒त्॒ । प्र॒जाप॑ति॒रिति॑ प्र॒जा-प॒ति॒ । वै । भुव॑नस्य । पति॑ । प्र॒जाप॑ति॒नेति॑ प्र॒जा-प॒ति॒ना॒ । ए॒व । अ॒स्य॒ । अ॒न्नाद्य॒मित्य॑न्न-अद्यम् । एति॑ । द॒त्ते॒ । इ॒दम् । अ॒हम् । अ॒मुष्य॑ । आ॒मु॒ष्या॒य॒णस्य॑ । अ॒न्नाद्य॒मित्य॑न्न-अद्यम् । ह॒रा॒मि॒ । इति॑ । आ॒ह॒ । अ॒न्नाद्य॒मित्य॑न्न-अद्यम् । ए॒व । अ॒स्य॒ । ह॒र॒ति॒ । ष॒ड्भिरिति॑ षट्-भिः । ह॒र॒ति॒ । षट् । वै । ऋ॒तव॑ । प्र॒जाप॑ति॒नेति॑ प्र॒जा-प॒ति॒ना॒ । ए॒व । अ॒स्य॒ । अ॒न्नाद्य॒मित्य॑न्न-अद्यम् । आ॒दायेत्या-दाय॑ । ऋ॒तव॑ । अ॒स्मै॒ । अनु॑ । प्रेति॑ । य॒च्छ॒न्ति॒ । [27] यः । ज्ये॒ष्ठब॑न्धु॒रिति॑ ज्ये॒ष्ठ-ब॒न्धु॒ । अप॑भूत॒ इत्यप॑-भू॒त॒ । स्यात् । तम् । स्थले । अ॒व॒साय्येत्य॑व-साय्य॑ । ब्र॒ह्मौ॒द॒नमिति॑ ब्रह्म-ओ॒द॒नम् । चतु॑शराव॒मिति॒ चतु॑ - श॒रा॒व॒म्॒ । प॒क्त्वा । तस्मै । हो॒त॒व्याः । वर्ष्म॑ । वै । रा॒ष्ट्र॒भृत॒ इति॑ राष्ट्र-भृत॑ । वर्ष्म॑ । स्थलम् । वर्ष्म॑णा । ए॒व । ए॒न॒म्॒ । वर्ष्म॑ । स॒मा॒नानाम् । ग॒म॒य॒ति॒ । चतु॑शराव॒ इति॒ चतु॑ - श॒रा॒व॒ । भ॒व॒ति॒ । दि॒ख्षु । ए॒व । प्रतीति॑ । ति॒ष्ठ॒ति॒ । ख्षी॒रे । भ॒व॒ति॒ । रुचम् । ए॒व । अ॒स्मि॒न्न्॒ । द॒धा॒ति॒ । उदिति॑ । ह॒र॒ति॒ । शृ॒त॒त्वायेति॑ शृत-त्वाय॑ । स॒र्पिष्वान्॑ । भ॒व॒ति॒ । मे॒ध्य॒त्वायेति॑ मेध्य-त्वाय॑ । च॒त्वार॑ । आ॒ऱ्षे॒याः । प्रेति॑ । अ॒श्ञ॒न्ति॒ । दि॒शाम् । ए॒व । ज्योति॑षि । जु॒हो॒ति॒ ॥ [28] *(ग्रा॒मी यु॑नक्ती॒द्ध्मः स्व ए॒वैना॑न॒न्नाद्यं॑ यच्छ॒न्त्येका॒न्नप॑ञ्चा॒शच्च॑)*

**॥सं.३-४-९॥**

देवि॑काः । निरिति॑ । व॒पे॒त्॒ । प्र॒जाका॑म॒ इति॑ प्र॒जा-का॒म॒ । छन्दासि । वै । देवि॑काः । छन्दासि । इ॒व॒ । खलु॑ । वै । प्र॒जा इति॑ प्र-जाः । छन्दो॑भि॒रिति॒ छन्द॑ - भि॒ । ए॒व । अ॒स्मै॒ । प्र॒जा इति॑ प्र-जाः । प्रेति॑ । ज॒न॒य॒ति॒ । प्र॒थ॒मम् । धा॒तारम् । क॒रो॒ति॒ । मि॒थु॒नी । ए॒व । तेन॑ । क॒रो॒ति॒ । अन्विति॑ । ए॒व । अ॒स्मै॒ । अनु॑मति॒रित्यनु॑-म॒ति॒ । म॒न्य॒ते॒ । रा॒ते । रा॒का । प्रेति॑ । सि॒नी॒वा॒ली । ज॒न॒य॒ति॒ । प्र॒जास्विति॑ प्र-जासु॑ । ए॒व । प्रजा॑ता॒स्विति॒ प्र-जा॒ता॒सु॒ । कु॒ह्वा । वाचम् । द॒धा॒ति॒ । ए॒ताः । ए॒व । निरिति॑ । व॒पे॒त्॒ । प॒शुका॑म॒ इति॑ प॒शु-का॒म॒ । छन्दासि । वै । देवि॑काः । छन्दासि । [29] इ॒व॒ । खलु॑ । वै । प॒शव॑ । छन्दो॑भि॒रिति॒ छन्द॑-भि॒ । ए॒व । अ॒स्मै॒ । प॒शून् । प्रेति॑ । ज॒न॒य॒ति॒ । प्र॒थ॒मम् । धा॒तारम् । क॒रो॒ति॒ । प्रेति॑ । ए॒व । तेन॑ । वा॒प॒य॒ति॒ । अन्विति॑ । ए॒व । अ॒स्मै॒ । अनु॑मति॒रित्यनु॑-म॒ति॒ । म॒न्य॒ते॒ । रा॒ते । रा॒का । प्रेति॑ । सि॒नी॒वा॒ली । ज॒न॒य॒ति॒ । प॒शून् । ए॒व । प्रजा॑ता॒निति॒ प्र-जा॒ता॒न् । कु॒ह्वा । प्रतीति॑ । स्था॒प॒य॒ति॒ । ए॒ताः । ए॒व । निरिति॑ । व॒पे॒त्॒ । ग्राम॑काम॒ इति॒ ग्राम॑-का॒म॒ । छन्दासि । वै । देवि॑काः । छन्दासि । इ॒व॒ । खलु॑ । वै । ग्राम॑ । छन्दो॑भि॒रिति॒ छन्द॑-भि॒ । ए॒व । अ॒स्मै॒ । ग्रामम् । [30] अवेति॑ । रु॒न्द्धे॒ । म॒ध्य॒तः । धा॒तारम् । क॒रो॒ति॒ । म॒ध्य॒तः । ए॒व । ए॒न॒म्॒ । ग्राम॑स्य । द॒धा॒ति॒ । ए॒ताः । ए॒व । निरिति॑ । व॒पे॒त्॒ । ज्योगा॑मया॒वीति॒ ज्योक्-आ॒म॒या॒वी॒ । छन्दासि । वै । देवि॑काः । छन्दासि । खलु॑ । वै । ए॒तम् । अ॒भीति॑ । म॒न्य॒न्ते॒ । यस्य॑ । ज्योक् । आ॒मय॑ति । छन्दो॑भि॒रिति॒ छन्द॑ - भि॒ । ए॒व । ए॒न॒म्॒ । अ॒ग॒दम् । क॒रो॒ति॒ । म॒ध्य॒तः । धा॒तारम् । क॒रो॒ति॒ । म॒ध्य॒तः । वै । ए॒तस्य॑ । अकॢ॑प्तम् । यस्य॑ । ज्योक् । आ॒मय॑ति । म॒ध्य॒तः । ए॒व । अ॒स्य॒ । तेन॑ । क॒ल्प॒य॒ति॒ । ए॒ताः । ए॒व । निरिति॑ । [31] व॒पे॒त्॒ । यम् । य॒ज्ञः । न । उ॒प॒नमे॒दित्यु॑प-नमेत् । छन्दासि । वै । देवि॑काः । छन्दासि । खलु॑ । वै । ए॒तम् । न । उपेति॑ । न॒म॒न्ति॒ । यम् । य॒ज्ञः । न । उ॒प॒नम॒तीत्यु॑प-नम॑ति । प्र॒थ॒मम् । धा॒तारम् । क॒रो॒ति॒ । मु॒ख॒तः । ए॒व । अ॒स्मै॒ । छन्दासि । द॒धा॒ति॒ । उपेति॑ । ए॒न॒म्॒ । य॒ज्ञः । न॒म॒ति॒ । ए॒ताः । ए॒व । निरिति॑ । व॒पे॒त्॒ । ई॒जा॒नः । छन्दासि । वै । देवि॑काः । या॒तया॑मा॒नीति॑ या॒त-या॒मा॒नि॒ । इ॒व॒ । खलु॑ । वै । ए॒तस्य॑ । छन्दासि । यः । ई॒जा॒नः । उ॒त्त॒ममित्यु॑त्-त॒मम् । धा॒तारम् । क॒रो॒ति॒ । [32] उ॒परि॑ष्टात् । ए॒व । अ॒स्मै॒ । छन्दासि । अया॑तयामा॒नीत्यया॑त-या॒मा॒नि॒ । अवेति॑ । रु॒न्द्धे॒ । उपेति॑ । ए॒न॒म्॒ । उत्त॑र॒ इत्युत्-त॒र॒ । य॒ज्ञः । न॒म॒ति॒ । ए॒ताः । ए॒व । निरिति॑ । व॒पे॒त्॒ । यम् । मे॒धा । न । उ॒प॒नमे॒दित्यु॑प-नमेत् । छन्दासि । वै । देवि॑काः । छन्दासि । खलु॑ । वै । ए॒तम् । न । उपेति॑ । न॒म॒न्ति॒ । यम् । मे॒धा । न । उ॒प॒नम॒तीत्यु॑प-नम॑ति । प्र॒थ॒मम् । धा॒तारम् । क॒रो॒ति॒ । मु॒ख॒तः । ए॒व । अ॒स्मै॒ । छन्दासि । द॒धा॒ति॒ । उपेति॑ । ए॒न॒म्॒ । मे॒धा । न॒म॒ति॒ । ए॒ताः । ए॒व । निरिति॑ । व॒पे॒त्॒ । [33] रुक्का॑म॒ इति॒ रुक्-का॒म॒ । छन्दासि । वै । देवि॑काः । छन्दासि । इ॒व॒ । खलु॑ । वै । रुक् । छन्दो॑भि॒रिति॒ छन्द॑ - भि॒ । ए॒व । अ॒स्मि॒न्न्॒ । रुचम् । द॒धा॒ति॒ । ख्षी॒रे । भ॒व॒न्ति॒ । रुचम् । ए॒व । अ॒स्मि॒न्न्॒ । द॒ध॒ति॒ । म॒ध्य॒तः । धा॒तारम् । क॒रो॒ति॒ । म॒ध्य॒तः । ए॒व । ए॒न॒म्॒ । रु॒चः । द॒धा॒ति॒ । गा॒य॒त्री । वै । अनु॑मति॒रित्यनु॑-म॒ति॒ । त्रि॒ष्टुक् । रा॒का । जग॑ती । सि॒नी॒वा॒ली । अ॒नु॒ष्टुबित्य॑नु-स्तुप् । कु॒हूः । धा॒ता । व॒ष॒ट्का॒र इति॑ वषट्-का॒रः । पू॒र्व॒प॒ख्ष इति॑ पूर्व-प॒ख्षः । रा॒का । अ॒प॒र॒प॒ख्ष इत्य॑पर-प॒ख्षः । कु॒हूः । अ॒मा॒वा॒स्येत्य॑मा-वा॒स्या । सि॒नी॒वा॒ली । पौ॒र्ण॒मा॒सीति॑ पौर्ण-मा॒सी । अनु॑मति॒रित्यनु॑-म॒ति॒ । च॒न्द्रमाः । धा॒ता । अ॒ष्टौ । [34] वस॑वः । अ॒ष्टाख्ष॒रेत्य॒ष्टा-अ॒ख्ष॒रा॒ । गा॒य॒त्री । एका॑दश । रु॒द्राः । एका॑दशाख्ष॒रेत्येका॑दश-अ॒ख्ष॒रा॒ । त्रि॒ष्टुप् । द्वाद॑श । आ॒दि॒त्याः । द्वाद॑शाख्ष॒रेति॒ द्वाद॑श-अ॒ख्ष॒रा॒ । जग॑ती । प्र॒जाप॑ति॒रिति॑ प्र॒जा-प॒ति॒ । अ॒नु॒ष्टुबित्य॑नु-स्तुप् । धा॒ता । व॒ष॒ट्का॒र इति॑ वषट्-का॒रः । ए॒तत् । वै । देवि॑काः । सर्वा॑णि । च॒ । छन्दासि । सर्वाः । च॒ । दे॒वताः । व॒ष॒ट्का॒र इति॑ वषट्-का॒रः । ताः । यत् । स॒ह । सर्वाः । नि॒र्वपे॒दिति॑ निः - वपेत् । ई॒श्व॒राः । ए॒न॒म्॒ । प्र॒दह॒ इति॑ प्र-दह॑ । द्वे इति॑ । प्र॒थ॒मे इति॑ । नि॒रुप्येति॑ निः - उप्य॑ । धा॒तुः । तृ॒तीयम् । निरिति॑ । व॒पे॒त्॒ । तथो॒ इति॑ । ए॒व । उत्त॑रे॒ इत्युत्-त॒रे॒ । निरिति॑ । व॒पे॒त्॒ । तथा । ए॒न॒म्॒ । न । प्रेति॑ । द॒ह॒न्ति॒ । अथो॒ इति॑ । यस्मै । कामा॑य । नि॒रु॒प्यन्त॒ इति॑ निः - उ॒प्यन्ते । तम् । ए॒व । आ॒भि॒ । उपेति॑ । आ॒प्नो॒ति॒ ॥ [35]*(प॒शुका॑म॒श्छन्दासि॒ वै देवि॑का॒श्छन्दासि॒ ग्रामं॑ कल्पयत्ये॒ता ए॒व निरु॑त्त॒मं धा॒तारं॑ करोति मे॒धा न॑मत्ये॒ता ए॒व निर्व॑पेद॒ष्टौ द॑हन्ति॒ नव॑ च)*

**॥सं.३-४-१०॥**

वास्तोः । प॒ते॒ । प्रतीति॑ । जा॒नी॒हि॒ । अ॒स्मान् । स्वा॒वे॒श इति॑ सु-आ॒वे॒शः । अ॒न॒मी॒वः । भ॒व॒ । न॒ ॥ यत् । त्वा॒ । ईम॑हे । प्रतीति॑ । तत् । न॒ । जु॒ष॒स्व॒ । शम् । न॒ । ए॒धि॒ । द्वि॒पद॒ इति॑ द्वि-पदे । शम् । चतु॑ष्पद॒ इति॒ चतु॑ - प॒दे॒ ॥ वास्तोः । प॒ते॒ । श॒ग्मया । स॒॒सदेति॑ सम्-सदा । ते॒ । स॒ख्षी॒महि॑ । र॒ण्वया । गा॒तु॒मत्येति॑ गातु-मत्या ॥ आव॑ । ख्षेमे । उ॒त । योगे । वरम् । न॒ । यू॒यम् । पा॒त॒ । स्व॒स्तिभि॒रिति॑ स्व॒स्ति-भि॒ । सदा । न॒ ॥ यत् । सा॒यम्प्रा॑त॒रिति॑ सा॒यम्-प्रा॒त॒ । अ॒ग्नि॒हो॒त्रमित्य॑ग्नि-हो॒त्रम् । जु॒होति॑ । आ॒हु॒ती॒ष्ट॒का इत्या॑हुति-इ॒ष्ट॒काः । ए॒व । ताः । उपेति॑ । ध॒त्ते॒ । [36] यज॑मानः । अ॒हो॒रा॒त्राणीत्य॑हः - रा॒त्राणि॑ । वै । ए॒तस्य॑ । इष्ट॑काः । यः । आहि॑ताग्नि॒रित्याहि॑त-अ॒ग्निः॒ । यत् । सा॒यम्प्रा॑त॒रिति॑ सा॒यम्-प्रा॒त॒ । जु॒होति॑ । अ॒हो॒रा॒त्राणीत्य॑हः - रा॒त्राणि॑ । ए॒व । आ॒प्त्वा । इष्ट॑काः । कृ॒त्वा । उपेति॑ । ध॒त्ते॒ । दश॑ । स॒मा॒नत्र॑ । जु॒हो॒ति॒ । दशाख्ष॒रेति॒ दश॑-अ॒ख्ष॒रा॒ । वि॒राडिति॑ वि-राट् । वि॒राज॒मिति॑ वि-राजम् । ए॒व । आ॒प्त्वा । इष्ट॑काम् । कृ॒त्वा । उपेति॑ । ध॒त्ते॒ । अथो॒ इति॑ । वि॒राजीति॑ वि-राजि॑ । ए॒व । य॒ज्ञम् । आ॒प्नो॒ति॒ । चित्य॑श्चित्य॒ इति॒ चित्य॑ - चि॒त्य॒ । अ॒स्य॒ । भ॒व॒ति॒ । तस्मात् । यत्र॑ । दश॑ । उ॒षि॒त्वा । प्र॒यातीति॑ प्र-याति॑ । तत् । य॒ज्ञ॒वा॒स्त्विति॑ यज्ञ-वा॒स्तु । अवास्तु । ए॒व । तत् । यत् । तत॑ । अ॒र्वा॒चीनम् । [37] रु॒द्रः । खलु॑ । वै । वा॒स्तो॒ष्प॒तिरिति॑ वास्तोः - प॒तिः । यत् । अहु॑त्वा । वा॒स्तो॒ष्प॒तीय॒मिति॑ वास्तोः - प॒तीयम् । प्र॒या॒यादिति॑ प्र-या॒यात् । रु॒द्रः । ए॒न॒म्॒ । भू॒त्वा । अ॒ग्निः । अ॒नू॒त्थायेत्य॑नु-उ॒त्थाय॑ । ह॒न्या॒त्॒ । वा॒स्तो॒ष्प॒तीय॒मिति॑ वास्तोः - प॒तीयम् । जु॒हो॒ति॒ । भा॒ग॒धेये॒नेति॑ भाग-धेये॑न । ए॒व । ए॒न॒म्॒ । श॒म॒य॒ति॒ । न । आर्तिम् । एति॑ । ऋ॒च्छ॒ति॒ । यज॑मानः । यत् । यु॒क्ते । जु॒हु॒यात् । यथा । प्रया॑त॒ इति॒ प्र-या॒ते॒ । वास्तौ । आहु॑ति॒मित्या-हु॒ति॒म्॒ । जु॒होति॑ । ता॒दृक् । ए॒व । तत् । यत् । अयु॑क्ते । जु॒हु॒यात् । यथा । ख्षेमे । आहु॑ति॒मित्या-हु॒ति॒म्॒ । जु॒होति॑ । ता॒दृक् । ए॒व । तत् । अहु॑तम् । अ॒स्य॒ । वा॒स्तो॒ष्प॒तीय॒मिति॑ वास्तोः - प॒तीयम् । स्या॒त्॒ । [38] दख्षि॑णः । यु॒क्तः । भव॑ति । स॒व्यः । अयु॑क्तः । अथ॑ । वा॒स्तो॒ष्प॒तीय॒मिति॑ वास्तोः - प॒तीयम् । जु॒हो॒ति॒ । उ॒भयम् । ए॒व । अ॒क॒ । अप॑रिवर्ग॒मित्यप॑रि-व॒र्ग॒म्॒ । ए॒व । ए॒न॒म्॒ । श॒म॒य॒ति॒ । यत् । एक॑या । जु॒हु॒यात् । द॒र्वि॒हो॒ममिति॑ दर्वि-हो॒मम् । कु॒र्या॒त्॒ । पु॒रो॒नु॒वा॒क्या॑मिति पुरः - अ॒नु॒वा॒क्याम् । अ॒नूच्येत्य॑नु-उच्य॑ । या॒ज्य॑या । जु॒हो॒ति॒ । स॒दे॒व॒त्वायेति॑ सदेव-त्वाय॑ । यत् । हु॒ते । आ॒द॒ध्यादित्या-द॒ध्यात् । रु॒द्रम् । गृ॒हान् । अ॒न्वारो॑हये॒दित्य॑नु-आरो॑हयेत् । यत् । अ॒व॒ख्षाणा॒नीत्य॑व-ख्षाणा॑नि । अस॑म्प्रख्षा॒प्येत्यसम्-प्र॒ख्षा॒प्य॒ । प्र॒या॒यादिति॑ प्र-या॒यात् । यथा । य॒ज्ञ॒वे॒श॒समिति॑ यज्ञ-वे॒श॒सम् । वा॒ । आ॒दह॑न॒मित्या-दह॑नम् । वा॒ । ता॒दृक् । ए॒व । तत् । अ॒यम् । ते॒ । योनि॑ । ऋ॒त्विय॑ । इति॑ । अ॒रण्योः । स॒मारो॑हय॒तीति॑ सम्-आरो॑हयति । [39] ए॒षः । वै । अ॒ग्नेः । योनि॑ । स्वे । ए॒व । ए॒न॒म्॒ । योनौ । स॒मारो॑हय॒तीति॑ सम्-आरो॑हयति । अथो॒ इति॑ । खलु॑ । आ॒हु॒ । यत् । अ॒रण्योः । स॒मारू॑ढ॒ इति॑ सम्-आरू॑ढः । नश्येत् । उदिति॑ । अ॒स्य॒ । अ॒ग्निः । सी॒दे॒त्॒ । पु॒न॒रा॒धेय॒ इति॑ पुनः - आ॒धेय॑ । स्या॒त्॒ । इति॑ । या । ते॒ । अ॒ग्ने॒ । य॒ज्ञियाः । त॒नूः । तया । एति॑ । इ॒हि॒ । एति॑ । रो॒ह॒ । इति॑ । आ॒त्मन्न् । स॒मारो॑हयत॒ इति॑ सम्-आरो॑हयते । यज॑मानः । वै । अ॒ग्नेः । योनि॑ । स्वायाम् । ए॒व । ए॒न॒म्॒ । योन्याम् । स॒मारो॑हयत॒ इति॑ सम्-आरो॑हयते ॥ [40]*(ध॒त्ते॒ऽर्वा॒चीनग्ग्॑ स्यात्स॒मारो॑हयति॒ पञ्च॑चत्वारिशच्च)*

**॥ सं.३-४-११ ॥**

त्वम् । अ॒ग्ने॒ । बृ॒हत् । वय॑ । दधा॑सि । दे॒व॒ । दा॒शुषे ॥ क॒विः । गृ॒हप॑ति॒रिति॑ गृ॒ह-प॒ति॒ । युवा ॥ ह॒व्य॒वाडिति॑ हव्य-वाट् । अ॒ग्निः । अ॒जर॑ । पि॒ता । न॒ । वि॒भुरिति॑ वि-भुः । वि॒भावेति॑ वि-भावा । सु॒दृशी॑क॒ इति॑ सु-दृशी॑कः । अ॒स्मे इति॑ ॥ सु॒गा॒ऱ्ह॒प॒त्या इति॑ सु-गा॒र्,ह॒प॒त्याः । समिति॑ । इष॑ । दि॒दी॒हि॒ । अ॒स्म॒द्रिय॒गित्य॑स्म-द्रिय॑क् । समिति॑ । मि॒मी॒हि॒ । श्रवासि ॥ त्वम् । च॒ । सो॒म॒ । न॒ । वश॑ । जी॒वातुम् । न । म॒रा॒म॒हे॒ ॥ प्रि॒यस्तोत्र॒ इति॑ प्रि॒य-स्तो॒त्र॒ । वन॒स्पति॑ ॥ ब्र॒ह्मा । दे॒वानाम् । प॒द॒वीरिति॑ पद-वीः । क॒वी॒नाम् । ऋषि॑ । विप्रा॑णाम् । म॒हि॒षः । मृ॒गाणाम् ॥ श्ये॒नः । गृध्रा॑णाम् । स्वधि॑ति॒रिति॒ स्व-धि॒ति॒ । वना॑नाम् । सोम॑ । [41] प॒वित्रम् । अतीति॑ । ए॒ति॒ । रेभन्न्॑ ॥ एति॑ । वि॒श्वदे॑व॒मिति॑ वि॒श्व-दे॒व॒म्॒ । सत्प॑ति॒मिति॒ सत्-प॒ति॒म्॒ । सू॒क्तैरिति॑ सु-उ॒क्तैः । अ॒द्य । वृ॒णी॒म॒हे॒ ॥ स॒त्यस॑व॒मिति॑ स॒त्य-स॒व॒म्॒ । स॒वि॒तारम् ॥ एति॑ । स॒त्येन॑ । रज॑सा । वर्त॑मानः । नि॒वे॒शय॒न्निति॑ नि-वे॒शयन्न्॑ । अ॒मृतम् । मर्त्यम् । च॒ ॥ हि॒र॒ण्यये॑न । स॒वि॒ता । रथे॑न । एति॑ । दे॒वः । या॒ति॒ । भुव॑ना । वि॒पश्य॒न्निति॑ वि-पश्यन्न्॑ ॥ यथा । न॒ । अदि॑तिः । कर॑त् । पश्वे । नृभ्य॒ इति॒ नृ-भ्य॒ । यथा । गवे ॥ यथा । तो॒काय॑ । रु॒द्रियम् ॥ मा । न॒ । तो॒के । तन॑ये । मा । न॒ । आयु॑षि । मा । न॒ । गोषु॑ । मा । [42] न॒ । अश्वे॑षु । री॒रि॒ष॒ ॥ वी॒रान् । मा । न॒ । रु॒द्र॒ । भा॒मि॒तः । व॒धी॒ । ह॒विष्म॑न्तः । नम॑सा । वि॒धे॒म॒ । ते॒ ॥ उ॒द॒प्रुत॒ इत्यु॑द-प्रुत॑ । न । वय॑ । रख्ष॑माणाः । वाव॑दतः । अ॒भ्रिय॑स्य । इ॒व॒ । घोषाः ॥ गि॒रि॒भ्रज॒ इति॑ गिरि-भ्रज॑ । न । ऊ॒र्मय॑ । मद॑न्तः । बृह॒स्पतिम् । अ॒भीति॑ । अ॒र्काः । अ॒ना॒व॒न्न्॒ ॥ ह॒॒सैः । इ॒व॒ । सखि॑भि॒रिति॒ सखि॑-भि॒ । वाव॑दद्भि॒रिति॒ वाव॑दत्-भि॒ । अ॒श्म॒न्मया॒नीत्य॑श्मन्न्-मया॑नि । नह॑ना । व्यस्य॒न्निति॑ वि-अस्यन्न्॑ ॥ बृह॒स्पति॑ । अ॒भि॒कनि॑क्रद॒दित्य॑भि-कनि॑क्रदत् । गाः । उ॒त । प्रेति॑ । अ॒स्तौ॒त्॒ । उदिति॑ । च॒ । वि॒द्वान् । अ॒गा॒य॒त्॒ ॥ एति॑ । इ॒न्द्र॒ । सा॒न॒सिम् । र॒यिम् । [43] स॒जित्वा॑न॒मिति॑ स-जित्वा॑नम् । स॒दा॒सह॒मिति॑ सदा-सहम् ॥ वऱ्षि॑ष्ठम् । ऊ॒तये । भ॒र॒ ॥ प्रेति॑ । स॒सा॒हि॒षे॒ । पु॒रु॒हू॒तेति॑ पुरु-हू॒त॒ । शत्रून्॑ । ज्येष्ठ॑ । ते॒ । शुष्म॑ । इ॒ह । रा॒तिः । अ॒स्तु॒ ॥ इन्द्र॑ । एति॑ । भ॒र॒ । दख्षि॑णेन । वसू॑नि । पति॑ । सिन्धू॑नाम् । अ॒सि॒ । रे॒वती॑नाम् ॥ त्वम् । सु॒तस्य॑ । पी॒तये । स॒द्यः । वृ॒द्धः । अ॒जा॒य॒थाः॒ ॥ इन्द्र॑ । ज्यैष्ठ्या॑य । सु॒क्र॒तो॒ इति॑ सु-क्र॒तो॒ ॥ भुव॑ । त्वम् । इ॒न्द्र॒ । ब्रह्म॑णा । म॒हान् । भुव॑ । विश्वे॑षु । सव॑नेषु । य॒ज्ञिय॑ ॥ भुव॑ । नृ़न् । च्यौ॒त्नः । विश्व॑स्मिन्न् । भरे । ज्येष्ठ॑ । च॒ । मन्त्र॑ । [44] वि॒श्व॒च॒ऱ्ष॒ण॒ इति॑ विश्व-च॒र्,ष॒णे॒ ॥ मि॒त्रस्य॑ । च॒ऱ्ष॒णी॒धृत॒ इति॑ चर्,षणि-धृत॑ । श्रव॑ । दे॒वस्य॑ । सा॒न॒सिम् ॥ स॒त्यम् । चि॒त्रश्र॑वस्तम॒मिति॑ चि॒त्रश्र॑वः - त॒म॒म्॒ ॥ मि॒त्रः । जनान्॑ । या॒त॒य॒ति॒ । प्र॒जा॒नन्निति॑ प्र-जा॒नन्न् । मि॒त्रः । दा॒धा॒र॒ । पृ॒थि॒वीम् । उ॒त । द्याम् ॥ मि॒त्रः । कृ॒ष्टीः । अनि॑मि॒षेत्यनि॑-मि॒षा॒ । अ॒भीति॑ । च॒ष्टे॒ । स॒त्याय॑ । ह॒व्यम् । घृ॒तव॒दिति॑ घृ॒त-व॒त्॒ । वि॒धे॒म॒ ॥ प्रेति॑ । सः । मि॒त्र॒ । मर्तः॑ । अस्तु॑ । प्रय॑स्वान् । यः । ते॒ । आ॒दि॒त्य॒ । शिख्ष॑ति । व्र॒तेन॑ ॥ न । ह॒न्य॒ते॒ । न । जी॒य॒ते॒ । त्वोत॑ । न । ए॒न॒म्॒ । अह॑ । अ॒श्ञो॒ति॒ । अन्ति॑तः । न । दू॒रात् ॥ यत् । [45] चि॒त्॒ । हि । ते॒ । विश॑ । य॒था॒ । प्रेति॑ । दे॒व॒ । व॒रु॒ण॒ । व्र॒तम् ॥ मि॒नी॒मसि॑ । द्यवि॑द्य॒वीति॒ द्यवि॑-द्य॒वि॒ ॥ यत् । किम् । च॒ । इ॒दम् । व॒रु॒ण॒ । दैव्ये । जने । अ॒भि॒द्रो॒हमित्य॑भि-द्रो॒हम् । म॒नु॒ष्याः । चरा॑मसि ॥ अचि॑त्ती । यत् । तव॑ । धर्मा । यु॒यो॒पि॒म । मा । न॒ । तस्मात् । एन॑सः । दे॒व॒ । री॒रि॒ष॒ ॥ कि॒त॒वास॑ । यत् । रि॒रि॒पुः । न । दी॒वि । यत् । वा॒ । घ॒ । स॒त्यम् । उ॒त । यत् । न । वि॒द्म ॥ सर्वा । ता । वीति॑ । स्य॒ । शि॒थि॒रा । इ॒व॒ । दे॒व॒ । अथ॑ । ते॒ । स्या॒म॒ । व॒रु॒ण॒ । प्रि॒यास॑ ॥ [46]*(सोमो॒ गोषु॒ मा र॒यिं मन्त्रो॒ यच्छि॑थि॒रा स॒प्त च॑)*

*(वि वा ए॒तस्यावा॑यो इ॒मे वै चि॒त्तञ्चा॒ग्निर्भू॒तानां दे॒वा वा अ॑भ्याता॒नानृ॑ता॒--षाड्रा॒ष्ट्रका॑माय॒ देवि॑का॒ वास्तोष्पते॒ त्वम॑ग्ने बृ॒हदेका॑दश ॥११ ॥ वि वा ए॒तस्येत्या॑ह मृ॒त्युर्ग॑न्ध॒र्वोऽव॑रुन्धे मध्य॒तस्त्वम॑ग्ने बृ॒हत् षट्च॑त्वारिशत् ॥४६ ॥ वि वा ए॒तस्य॑ प्रि॒यास॑ ॥)*

**हरि॑॒ ओ(३)म् ॥**

**॥ इति चतुर्थः प्रश्नः ॥**

**॥तृतीयकाण्डे पञ्चमः प्रश्नः - पदपाठः॥**

**॥ सं.३-५-१ ॥**

**ह॒रि॒ ओ(४)म् ॥** पू॒र्णा । प॒श्चात् । उ॒त । पू॒र्णा । पु॒रस्तात् । उदिति॑ । म॒ध्य॒तः । पौ॒र्ण॒मा॒सीति॑ पौर्ण-मा॒सी । जि॒गा॒य॒ ॥ तस्याम् । दे॒वाः । अधीति॑ । स॒व्वँस॑न्त॒ इति॑ सम्-वस॑न्तः । उ॒त्त॒म इत्यु॑त्-त॒मे । नाके । इ॒ह । मा॒द॒य॒न्ता॒म्॒ ॥ यत् । ते॒ । दे॒वाः । अद॑धुः । भा॒ग॒धेय॒मिति॑ भाग-धेयम् । अमा॑वास्य॒ इत्यमा-वा॒स्ये॒ । स॒व्वँस॑न्त॒ इति॑ सम्-वस॑न्तः । म॒हि॒त्वेति॑ महि-त्वा ॥ सा । न॒ । य॒ज्ञम् । पि॒पृ॒हि॒ । वि॒श्व॒वा॒र॒ इति॑ विश्व-वा॒रे॒ । र॒यिम् । न॒ । धे॒हि॒ । सु॒भ॒ग॒ इति॑ सु-भ॒गे॒ । सु॒वीर॒मिति॑ सु-वीरम् ॥ नि॒वेश॒नीति॑ नि-वेश॑नी । स॒ङ्गम॒नीति॑ सम्-गम॑नी । वसू॑नाम् । विश्वा । रू॒पाणि॑ । वसू॑नि । आ॒वे॒शय॒न्तीत्या-वे॒शय॑न्ती ॥ स॒ह॒स्र॒पो॒षमिति॑ सहस्र-पो॒षम् । सु॒भगेति॑ सु-भगा । ररा॑णा । सा । न॒ । एति॑ । ग॒न्न्॒ । वर्च॑सा । [1] स॒व्विँ॒दा॒नेति॑ सम्-वि॒दा॒ना ॥ अग्नी॑षोमा॒वित्यग्नी-सो॒मौ॒ । प्र॒थ॒मौ । वी॒र्ये॑ण । वसून्॑ । रु॒द्रान् । आ॒दि॒त्यान् । इ॒ह । जि॒न्व॒त॒म्॒ ॥ मा॒ध्यम् । हि । पौ॒र्ण॒मा॒समिति॑ पौर्ण-मा॒सम् । जु॒षेथाम् । ब्रह्म॑णा । वृ॒द्धौ । सु॒कृ॒तेनेति॑ सु-कृ॒तेन॑ । सा॒तौ । अथ॑ । अ॒स्मभ्य॒मित्य॒स्म-भ्य॒म्॒ । स॒हवी॑रा॒मिति॑ स॒ह-वी॒रा॒म्॒ । र॒यिम् । नीति॑ । य॒च्छ॒त॒म्॒ ॥ आ॒दि॒त्याः । च॒ । अङ्गि॑रसः । च॒ । अ॒ग्नीन् । एति॑ । अ॒द॒ध॒त॒ । ते । द॒ऱ्श॒पू॒र्ण॒मा॒साविति॑ दऱ्श-पू॒र्ण॒मा॒सौ । प्रेति॑ । ऐ॒फ्स॒न्न्॒ । तेषाम् । अङ्गि॑रसाम् । निरु॑प्त॒मिति॒ निः - उ॒प्त॒म्॒ । ह॒विः । आसीत् । अथ॑ । आ॒दि॒त्याः । ए॒तौ । होमौ । अ॒प॒श्य॒न्न्॒ । तौ । अ॒जु॒ह॒वु॒ । तत॑ । वै । ते । द॒ऱ्श॒पू॒र्ण॒मा॒साविति॑ दऱ्श-पू॒र्ण॒मा॒सौ । [2] पूर्वे । एति॑ । अ॒ल॒भ॒न्त॒ । द॒ऱ्श॒पू॒र्ण॒मा॒साविति॑ दऱ्श-पू॒र्ण॒मा॒सौ । आ॒लभ॑मान॒ इत्या-लभ॑मानः । ए॒तौ । होमौ । पु॒रस्तात् । जु॒हु॒या॒त्॒ । सा॒ख्षादिति॑ स-अ॒ख्षात् । ए॒व । द॒ऱ्श॒पू॒र्ण॒मा॒साविति॑ दऱ्श-पू॒र्ण॒मा॒सौ । एति॑ । ल॒भ॒ते॒ । ब्र॒ह्म॒वा॒दिन॒ इति॑ ब्रह्म-वा॒दिन॑ । व॒द॒न्ति॒ । सः । तु । वै । द॒ऱ्श॒पू॒र्ण॒मा॒साविति॑ दऱ्श-पू॒र्ण॒मा॒सौ । एति॑ । ल॒भे॒त॒ । यः । ए॒न॒यो॒ । अ॒नु॒लो॒ममित्य॑नु-लो॒मम् । च॒ । प्र॒ति॒लो॒ममिति॑ प्रति-लो॒मम् । च॒ । वि॒द्यात् । इति॑ । अ॒मा॒वा॒स्या॑या॒ इत्य॑मा-वा॒स्या॑याः । ऊ॒र्ध्वम् । तत् । अ॒नु॒लो॒ममित्य॑नु-लो॒मम् । पौ॒र्ण॒मा॒स्या इति॑ पौर्ण-मा॒स्यै । प्र॒ती॒चीनम् । तत् । प्र॒ति॒लो॒ममिति॑ प्रति-लो॒मम् । यत् । पौ॒र्ण॒मा॒सीमिति॑ पौर्ण-मा॒सीम् । पूर्वाम् । आ॒लभे॒तेत्या-लभे॑त । प्र॒ति॒लो॒ममिति॑ प्रति-लो॒मम् । ए॒नौ॒ । एति॑ । ल॒भे॒त॒ । अ॒मुम् । अ॒प॒ख्षीय॑माण॒मित्य॑प-ख्षीय॑माणम् । अनु॑ । अपेति॑ । [3] ख्षी॒ये॒त॒ । सा॒र॒स्व॒तौ । होमौ । पु॒रस्तात् । जु॒हु॒या॒त्॒ । अ॒मा॒वा॒स्येत्य॑मा-वा॒स्या । वै । सर॑स्वती । अ॒नु॒लो॒ममित्य॑नु-लो॒मम् । ए॒व । ए॒नौ॒ । एति॑ । ल॒भ॒ते॒ । अ॒मुम् । आ॒प्याय॑मान॒मित्या-प्याय॑मानम् । अनु॑ । एति॑ । प्या॒य॒ते॒ । आ॒ग्ना॒वै॒ष्ण॒वमित्याग्ना-वै॒ष्ण॒वम् । एका॑दशकपाल॒मित्येका॑दश-क॒पा॒ल॒म्॒ । पु॒रस्तात् । निरिति॑ । व॒पे॒त्॒ । सर॑स्वत्यै । च॒रुम् । सर॑स्वते । द्वाद॑शकपाल॒मिति॒ द्वाद॑श-क॒पा॒ल॒म्॒ । यत् । आ॒ग्ने॒यः । भव॑ति । अ॒ग्निः । वै । य॒ज्ञ॒मु॒खमिति॑ यज्ञ-मु॒खम् । य॒ज्ञ॒मु॒खमिति॑ यज्ञ-मु॒खम् । ए॒व । ऋद्धिम् । पु॒रस्तात् । ध॒त्ते॒ । यत् । वै॒ष्ण॒वः । भव॑ति । य॒ज्ञः । वै । विष्णु॑ । य॒ज्ञम् । ए॒व । आ॒रभ्येत्या-रभ्य॑ । प्रेति॑ । त॒नु॒ते॒ । सर॑स्वत्यै । च॒रुः । भ॒व॒ति॒ । सर॑स्वते । द्वाद॑शकपाल॒ इति॒ द्वाद॑श-क॒पा॒लः॒ । अ॒मा॒वा॒स्येत्य॑मा-वा॒स्या । वै । सर॑स्वती । पू॒र्णमा॑स॒ इति॑ पू॒र्ण-मा॒स॒ । सर॑स्वान् । तौ । ए॒व । सा॒ख्षादिति॑ स-अ॒ख्षात् । एति॑ । र॒भ॒ते॒ । ऋ॒ध्नोति॑ । आ॒भ्या॒म्॒ । द्वाद॑शकपाल॒ इति॒ द्वाद॑श-क॒पा॒लः॒ । सर॑स्वते । भ॒व॒ति॒ । मि॒थु॒न॒त्वायेति॑ मिथुन-त्वाय॑ । प्रजात्या॒ इति॒ प्र-जा॒त्यै॒ । मि॒थु॒नौ । गावौ । दख्षि॑णा । समृ॑द्ध्या॒ इति॒ सम्-ऋ॒द्ध्यै॒ ॥ [4]*(वर्च॑सा॒ वै ते द॑र््शपूर्णमा॒सावप॑ तनुते॒ सर॑स्वत्यै॒ पञ्च॑विशतिश्च)*

**॥ सं.३-५-२ ॥**

ऋष॑यः । वै । इन्द्रम् । प्र॒त्यख्ष॒मिति॑ प्रति-अख्षम् । न । अ॒प॒श्य॒न्न्॒ । तम् । वसि॑ष्ठः । प्र॒त्यख्ष॒मिति॑ प्रति-अख्षम् । अ॒प॒श्य॒त्॒ । सः । अ॒ब्र॒वी॒त्॒ । ब्राह्म॑णम् । ते॒ । व॒ख्ष्या॒मि॒ । यथा । त्वत्पु॑रोहिता॒ इति॒ त्वत्-पु॒रो॒हि॒ता॒। प्र॒जा इति॑ प्र-जाः । प्र॒ज॒नि॒ष्यन्त॒ इति॑ प्र-ज॒नि॒ष्यन्ते । अथ॑ । मा॒ । इत॑रेभ्यः । ऋषि॑भ्य॒ इत्यृषि॑-भ्य॒ । मा । प्रेति॑ । वो॒चः॒ । इति॑ । तस्मै । ए॒तान् । स्तोम॑भागा॒निति॒ स्तोम॑-भा॒गा॒न्॒ । अ॒ब्र॒वी॒त्॒ । तत॑ । वसि॑ष्ठपुरोहिता॒ इति॒ वसि॑ष्ठ-पु॒रो॒हि॒ता॒। प्र॒जा इति॑ प्र-जाः । प्रेति॑ । अ॒जा॒य॒न्त॒ । तस्मात् । वा॒सि॒ष्ठः । ब्र॒ह्मा । का॒र्यः॑ । प्रेति॑ । ए॒व । जा॒य॒ते॒ । र॒श्मिः । अ॒सि॒ । ख्षया॑य । त्वा॒ । ख्षयम् । जि॒न्व॒ । इति॑ । [5] आ॒ह॒ । दे॒वाः । वै । ख्षय॑ । दे॒वेभ्य॑ । ए॒व । य॒ज्ञम् । प्रेति॑ । आ॒ह॒ । प्रेति॒रिति॒ प्र-इ॒ति॒ । अ॒सि॒ । धर्मा॑य । त्वा॒ । धर्मम् । जि॒न्व॒ । इति॑ । आ॒ह॒ । म॒नु॒ष्याः । वै । धर्मः॑ । म॒नु॒ष्येभ्यः । ए॒व । य॒ज्ञम् । प्रेति॑ । आ॒ह॒ । अन्वि॑ति॒रित्यनु॑-इ॒ति॒ । अ॒सि॒ । दि॒वे । त्वा॒ । दिवम् । जि॒न्व॒ । इति॑ । आ॒ह॒ । ए॒भ्यः । ए॒व । लो॒केभ्य॑ । य॒ज्ञम् । प्रेति॑ । आ॒ह॒ । वि॒ष्ट॒म्भ इति॑ वि-स्त॒म्भः । अ॒सि॒ । वृष्ट्यै । त्वा॒ । वृष्टिम् । जि॒न्व॒ । इति॑ । आ॒ह॒ । वृष्टिम् । ए॒व । अवेति॑ । [6] रु॒न्द्धे॒ । प्र॒वेति॑ प्र-वा । अ॒सि॒ । अ॒नु॒वेत्य॑नु-वा । अ॒सि॒ । इति॑ । आ॒ह॒ । मि॒थु॒न॒त्वायेति॑ मिथुन-त्वाय॑ । उ॒शिक् । अ॒सि॒ । वसु॑भ्य॒ इति॒ वसु॑-भ्य॒ । त्वा॒ । वसून्॑ । जि॒न्व॒ । इति॑ । आ॒ह॒ । अ॒ष्टौ । वस॑वः । एका॑दश । रु॒द्राः । द्वाद॑श । आ॒दि॒त्याः । ए॒ताव॑न्तः । वै । दे॒वाः । तेभ्य॑ । ए॒व । य॒ज्ञम् । प्रेति॑ । आ॒ह॒ । ओज॑ । अ॒सि॒ । पि॒तृभ्य॒ इति॑ पि॒तृ-भ्य॒ । त्वा॒ । पि॒तृ़न् । जि॒न्व॒ । इति॑ । आ॒ह॒ । दे॒वान् । ए॒व । पि॒तृ़न् । अनु॑ । समिति॑ । त॒नो॒ति॒ । तन्तु॑ । अ॒सि॒ । प्र॒जाभ्य॒ इति॑ प्र-जाभ्य॑ । त्वा॒ । प्र॒जा इति॑ प्र-जाः । जि॒न्व॒ । [7] इति॑ । आ॒ह॒ । पि॒तृ़न् । ए॒व । प्र॒जा इति॑ प्र-जाः । अनु॑ । समिति॑ । त॒नो॒ति॒ । पृ॒त॒ना॒षाट् । अ॒सि॒ । प॒शुभ्य॒ इति॑ प॒शु-भ्य॒ । त्वा॒ । प॒शून् । जि॒न्व॒ । इति॑ । आ॒ह॒ । प्र॒जा इति॑ प्र-जाः । ए॒व । प॒शून् । अनु॑ । समिति॑ । त॒नो॒ति॒ । रे॒वत् । अ॒सि॒ । ओष॑धीभ्य॒ इत्योष॑धि-भ्य॒ । त्वा॒ । ओष॑धीः । जि॒न्व॒ । इति॑ । आ॒ह॒ । ओष॑धीषु । ए॒व । प॒शून् । प्रतीति॑ । स्था॒प॒य॒ति॒ । अ॒भि॒जिदित्य॑भि-जित् । अ॒सि॒ । यु॒क्तग्रा॒वेति॑ यु॒क्त-ग्रा॒वा॒ । इन्द्रा॑य । त्वा॒ । इन्द्रम् । जि॒न्व॒ । इति॑ । आ॒ह॒ । अ॒भिजि॑त्या॒ इत्य॒भि-जि॒त्यै॒ । अधि॑पति॒रित्यधि॑-प॒ति॒ । अ॒सि॒ । प्रा॒णायेति॑ प्र-अ॒नाय॑ । त्वा॒ । प्रा॒णमिति॑ प्र-अ॒नम् । [8] जि॒न्व॒ । इति॑ । आ॒ह॒ । प्र॒जास्विति॑ प्र-जासु॑ । ए॒व । प्रा॒णानिति॑ प्र-अ॒नान् । द॒धा॒ति॒ । त्रि॒वृदिति॑ त्रि-वृत् । अ॒सि॒ । प्र॒वृदिति॑ प्र-वृत् । अ॒सि॒ । इति॑ । आ॒ह॒ । मि॒थु॒न॒त्वायेति॑ मिथुन-त्वाय॑ । स॒॒रो॒ह इति॑ सम्-रो॒हः । अ॒सि॒ । नी॒रो॒ह इति॑ निः - रो॒हः । अ॒सि॒ । इति॑ । आ॒ह॒ । प्रजात्या॒ इति॒ प्र-जा॒त्यै॒ । व॒सु॒कः । अ॒सि॒ । वेष॑श्रि॒रिति॒ वेष॑-श्रिः॒ । अ॒सि॒ । वस्य॑ष्टिः । अ॒सि॒ । इति॑ । आ॒ह॒ । प्रति॑ष्ठित्या॒ इति॒ प्रति॑-स्थि॒त्यै॒ ॥ [9]*(जि॒न्वेत्य॑व प्र॒जा जि॑न्व प्रा॒णं त्रि॒शच्च॑)*

**॥ सं.३-५-३ ॥**

अ॒ग्निना । दे॒वेन॑ । पृत॑नाः । ज॒या॒मि॒ । गा॒य॒त्रेण॑ । छन्द॑सा । त्रि॒वृतेति॑ त्रि-वृता । स्तोमे॑न । र॒थ॒न्त॒रेणेति॑ रथम्-त॒रेण॑ । साम्ना । व॒ष॒ट्का॒रेणेति॑ वषट्-का॒रेण॑ । वज्रे॑ण । पू॒र्व॒जानिति॑ पूर्व-जान् । भ्रातृ॑व्यान् । अध॑रान् । पा॒द॒या॒मि॒ । अवेति॑ । ए॒ना॒न्॒ । बा॒धे॒ । प्रतीति॑ । ए॒ना॒न्॒ । नु॒दे॒ । अ॒स्मिन्न् । ख्षये । अ॒स्मिन्न् । भू॒मि॒लो॒क इति॑ भूमि-लो॒के । यः । अ॒स्मान् । द्वेष्टि॑ । यम् । च॒ । व॒यम् । द्वि॒ष्मः । विष्णोः । क्रमे॑ण । अतीति॑ । ए॒ना॒न्॒ । क्रा॒मा॒मि॒ । इन्द्रे॑ण । दे॒वेन॑ । पृत॑नाः । ज॒या॒मि॒ । त्रैष्टु॑भेन । छन्द॑सा । प॒ञ्च॒द॒शेनेति॑ पञ्च-द॒शेन॑ । स्तोमे॑न । बृ॒ह॒ता । साम्ना । व॒ष॒ट्का॒रेणेति॑ वषट्-का॒रेण॑ । वज्रे॑ण । [10] स॒ह॒जानिति॑ सह-जान् । विश्वे॑भिः । दे॒वेभि॑ । पृत॑नाः । ज॒या॒मि॒ । जाग॑तेन । छन्द॑सा । स॒प्त॒द॒शेनेति॑ सप्त-द॒शेन॑ । स्तोमे॑न । वा॒म॒दे॒व्येनेति॑ वाम-दे॒व्येन॑ । साम्ना । व॒ष॒ट्का॒रेणेति॑ वषट्-का॒रेण॑ । वज्रे॑ण । अ॒प॒र॒जानित्य॑पर-जान् । इन्द्रे॑ण । स॒युज॒ इति॑ स-युज॑ । व॒यम् । सा॒स॒ह्याम॑ । पृ॒त॒न्य॒तः ॥ घ्नन्त॑ । वृ॒त्राणि॑ । अ॒प्र॒ति ॥ यत् । ते॒ । अ॒ग्ने॒ । तेज॑ । तेन॑ । अ॒हम् । ते॒ज॒स्वी । भू॒या॒स॒म्॒ । यत् । ते॒ । अ॒ग्ने॒ । वर्चः॑ । तेन॑ । अ॒हम् । व॒र्च॒स्वी । भू॒या॒स॒म्॒ । यत् । ते॒ । अ॒ग्ने॒ । हर॑ । तेन॑ । अ॒हम् । ह॒र॒स्वी । भू॒या॒स॒म्॒ ॥ [11]*(बृ॒ह॒ता साम्ना॑ वषट्का॒रेण॒ वज्रे॑ण॒ षट्च॑त्वारिशच्च)*

**॥ सं.३-५-४ ॥**

ये । दे॒वाः । य॒ज्ञ॒हन॒ इति॑ यज्ञ-हन॑ । य॒ज्ञ॒मुष॒ इति॑ यज्ञ-मुष॑ । पृ॒थि॒व्याम् । अधीति॑ । आस॑ते ॥ अ॒ग्निः । मा॒ । तेभ्य॑ । र॒ख्ष॒तु॒ । गच्छे॑म । सु॒कृत॒ इति॑ सु-कृत॑ । व॒यम् ॥ एति॑ । अ॒ग॒न्म॒ । मि॒त्रा॒व॒रु॒णेति॑ मित्रा-व॒रु॒णा॒ । व॒रे॒ण्या॒ । रात्री॑णाम् । भा॒गः । यु॒वयोः । यः । अस्ति॑ ॥ नाकम् । गृ॒ह्णा॒नाः । सु॒कृ॒तस्येति॑ सु-कृ॒तस्य॑ । लो॒के । तृ॒तीये । पृ॒ष्ठे । अधीति॑ । रो॒च॒ने । दि॒वः ॥ ये । दे॒वाः । य॒ज्ञ॒हन॒ इति॑ यज्ञ-हन॑ । य॒ज्ञ॒मुष॒ इति॑ यज्ञ-मुष॑ । अ॒न्तरि॑ख्षे । अधीति॑ । आस॑ते ॥ वा॒युः । मा॒ । तेभ्य॑ । र॒ख्ष॒तु॒ । गच्छे॑म । सु॒कृत॒ इति॑ सु-कृत॑ । व॒यम् ॥ याः । ते॒ । रात्रीः । स॒वि॒त॒ । [12] दे॒व॒यानी॒रिति॑ देव-यानीः । अ॒न्त॒रा । द्यावा॑पृथि॒वी इति॒ द्यावा-पृ॒थि॒वी । वि॒यन्तीति॑ वि-यन्ति॑ ॥ गृ॒हैः । च॒ । सर्वैः । प्र॒जयेति॑ प्र-जया । नु । अग्रे । सुव॑ । रुहा॑णाः । त॒र॒त॒ । रजासि ॥ ये । दे॒वाः । य॒ज्ञ॒हन॒ इति॑ यज्ञ-हन॑ । य॒ज्ञ॒मुष॒ इति॑ यज्ञ-मुष॑ । दि॒वि । अधीति॑ । आस॑ते ॥ सूर्यः॑ । मा॒ । तेभ्य॑ । र॒ख्ष॒तु॒ । गच्छे॑म । सु॒कृत॒ इति॑ सु-कृत॑ । व॒यम् ॥ येन॑ । इन्द्रा॑य । स॒मभ॑र॒ इति॑ सम्-अभ॑रः । पयासि । उ॒त्त॒मेनेत्यु॑त्-त॒मेन॑ । ह॒विषा । जा॒त॒वे॒द॒ इति॑ जात-वे॒द॒ ॥ तेन॑ । अ॒ग्ने॒ । त्वम् । उ॒त । व॒र्ध॒य॒ । इ॒मम् । स॒जा॒ताना॒मिति॑ स-जा॒तानाम् । श्रैष्ठ्ये । एति॑ । धे॒हि॒ । ए॒न॒म्॒ ॥ य॒ज्ञ॒हन॒ इति॑ यज्ञ-हन॑ । वै । दे॒वाः । य॒ज्ञ॒मुष॒ इति॑ यज्ञ-मुष॑ । [13] स॒न्ति॒ । ते । ए॒षु । लो॒केषु॑ । आ॒स॒ते॒ । आ॒ददा॑ना॒ इत्या-ददा॑नाः । वि॒म॒थ्ना॒ना इति॑ वि-म॒थ्ना॒नाः । यः । ददा॑ति । यः । यज॑ते । तस्य॑ ॥ ये । दे॒वाः । य॒ज्ञ॒हन॒ इति॑ यज्ञ-हन॑ । पृ॒थि॒व्याम् । अधीति॑ । आस॑ते । ये । अ॒न्तरि॑ख्षे । ये । दि॒वि । इति॑ । आ॒ह॒ । इ॒मान् । ए॒व । लो॒कान् । ती॒र्त्वा । सगृ॑ह॒ इति॒ स-गृ॒ह॒ । सप॑शु॒रिति॒ स-प॒शु॒ । सु॒व॒र्गमिति॑ सुवः - गम् । लो॒कम् । ए॒ति॒ । अपेति॑ । वै । सोमे॑न । ई॒जा॒नात् । दे॒वताः । च॒ । य॒ज्ञः । च॒ । क्रा॒म॒न्ति॒ । आ॒ग्ने॒यम् । पञ्च॑कपाल॒मिति॒ पञ्च॑-क॒पा॒ल॒म्॒ । उ॒द॒व॒सा॒नीय॒मित्यु॑त्-अ॒व॒सा॒नीयम् । निरिति॑ । व॒पे॒त्॒ । अ॒ग्निः । सर्वाः । दे॒वताः । [14] पाङ्क्त॑ । य॒ज्ञः । दे॒वताः । च॒ । ए॒व । य॒ज्ञम् । च॒ । अवेति॑ । रु॒न्द्धे॒ । गा॒य॒त्रः । वै । अ॒ग्निः । गा॒य॒त्रछ॑न्दा॒ इति॑ गाय॒त्र-छ॒न्दाः॒ । तम् । छन्द॑सा । वीति॑ । अ॒र्ध॒य॒ति॒ । यत् । पञ्च॑कपाल॒मिति॒ पञ्च॑-क॒पा॒ल॒म्॒ । क॒रोति॑ । अ॒ष्टाक॑पाल॒ इत्य॒ष्टा-क॒पा॒लः॒ । का॒र्यः॑ । अ॒ष्टाख्ष॒रेत्य॒ष्टा-अ॒ख्ष॒रा॒ । गा॒य॒त्री । गा॒य॒त्रः । अ॒ग्निः । गा॒य॒त्रछ॑न्दा॒ इति॑ गाय॒त्र-छ॒न्दाः॒ । स्वेन॑ । ए॒व । ए॒न॒म्॒ । छन्द॑सा । समिति॑ । अ॒र्ध॒य॒ति॒ । प॒ङ्क्त्यौ । या॒ज्या॒नु॒वा॒क्ये॑ इति॑ याज्या-अ॒नु॒वा॒क्ये । भ॒व॒त॒ । पाङ्क्त॑ । य॒ज्ञः । तेन॑ । ए॒व । य॒ज्ञात् । न । ए॒ति॒ ॥ [15]*(स॒वि॒त॒र्दे॒वा य॑ज्ञ॒मुष॒ सर्वा॑ दे॒वता॒स्त्रिच॑त्वारिशच्च)*

**॥ सं.३-५-५ ॥**

सूर्यः॑ । मा॒ । दे॒वः । दे॒वेभ्य॑ । पा॒तु॒ । वा॒युः । अ॒न्तरि॑ख्षात् । यज॑मानः । अ॒ग्निः । मा॒ । पा॒तु॒ । चख्षु॑षः ॥ सख्ष॑ । शूष॑ । सवि॑तः । विश्व॑चर्,षण॒ इति॒ विश्व॑-च॒ऱ्ष॒णे॒ । ए॒तेभि॑ । सो॒म॒ । नाम॑भि॒रिति॒ नाम॑-भि॒ । वि॒धे॒म॒ । ते॒ । तेभि॑ । सो॒म॒ । नाम॑भि॒रिति॒ नाम॑-भि॒ । वि॒धे॒म॒ । ते॒ ॥ अ॒हम् । प॒रस्तात् । अ॒हम् । अ॒वस्तात् । अ॒हम् । ज्योति॑षा । वीति॑ । तम॑ । व॒वा॒र॒ ॥ यत् । अ॒न्तरि॑ख्षम् । तत् । उ॒ । मे॒ । पि॒ता । अ॒भू॒त्॒ । अ॒हम् । सूर्यम् । उ॒भ॒यत॑ । द॒द॒र्श॒ । अ॒हम् । भू॒या॒स॒म्॒ । उ॒त्त॒म इत्यु॑त्-त॒मः । स॒मा॒नानाम् । [16] एति॑ । स॒मु॒द्रात् । एति॑ । अ॒न्तरि॑ख्षात् । प्र॒जाप॑ति॒रिति॑ प्र॒जा-प॒ति॒ । उ॒द॒धिमित्यु॑द-धिम् । च्या॒व॒या॒ति॒ । इन्द्र॑ । प्रेति॑ । स्नौ॒तु॒ । म॒रुत॑ । व॒ऱ्ष॒य॒न्तु॒ । उदिति॑ । न॒म्भ॒य॒ । पृ॒थि॒वीम् । भि॒न्द्धि॒ । इ॒दम् । दि॒व्यम् । नभ॑ ॥ उ॒द्नः । दि॒व्यस्य॑ । न॒ । दे॒हि॒ । ईशा॑नः । वीति॑ । सृ॒ज॒ । दृतिम् ॥ प॒शव॑ । वै । ए॒ते । यत् । आ॒दि॒त्यः । ए॒षः । रु॒द्रः । यत् । अ॒ग्निः । ओष॑धीः । प्रास्येति॑ प्र-अस्य॑ । अ॒ग्नौ । आ॒दि॒त्यम् । जु॒हो॒ति॒ । रु॒द्रात् । ए॒व । प॒शून् । अ॒न्तः । द॒धा॒ति॒ । अथो॒ इति॑ । ओष॑धीषु । ए॒व । प॒शून् । [17] प्रतीति॑ । स्था॒प॒य॒ति॒ । क॒विः । य॒ज्ञस्य॑ । वीति॑ । त॒नो॒ति॒ । पन्थाम् । नाक॑स्य । पृ॒ष्ठे । अधीति॑ । रो॒च॒ने । दि॒वः ॥ येन॑ । ह॒व्यम् । वह॑सि । यासि॑ । दू॒तः । इ॒तः । प्रचे॑ता॒ इति॒ प्र-चे॒ता॒। अ॒मुत॑ । सनी॑यान् ॥ याः । ते॒ । विश्वाः । स॒मिध॒ इति॑ सम्-इध॑ । सन्ति॑ । अ॒ग्ने॒ । याः । पृ॒थि॒व्याम् । ब॒ऱ्हिषि॑ । सूर्ये । याः ॥ ताः । ते॒ । ग॒च्छ॒न्तु॒ । आहु॑ति॒मित्या-हु॒ति॒म्॒ । घृ॒तस्य॑ । दे॒वा॒य॒त इति॑ देव-य॒ते । यज॑मानाय । शर्म॑ ॥ आ॒शासा॑न॒ इत्या-शासा॑नः । सु॒वीर्य॒मिति॑ सु-वीर्यम् । रा॒यः । पोषम् । स्वश्वि॑य॒मिति॑ सु-अश्वि॑यम् ॥ बृह॒स्पति॑ना । रा॒या । स्व॒गाकृ॑त॒ इति॑ स्व॒गा-कृ॒त॒ । मह्यम् । यज॑मानाय । ति॒ष्ठ॒ ॥ [18]*(स॒मा॒नाना॒मोष॑धीष्वे॒व प॒शून्मह्यं॒ यज॑माना॒यैकं॑ च)*

**॥ सं.३-५-६ ॥**

समिति॑ । त्वा॒ । न॒ह्या॒मि॒ । पय॑सा । घृ॒तेन॑ । समिति॑ । त्वा॒ । न॒ह्या॒मि॒ । अ॒पः । ओष॑धीभि॒रित्योष॑धि-भि॒ ॥ समिति॑ । त्वा॒ । न॒ह्या॒मि॒ । प्र॒जयेति॑ प्र-जया । अ॒हम् । अ॒द्य । सा । दी॒ख्षि॒ता । स॒न॒व॒ । वाजम् । अ॒स्मे इति॑ ॥ प्रेति॑ । ए॒तु॒ । ब्रह्म॑णः । पत्नी । वेदिम् । वर्णे॑न । सी॒द॒तु॒ ॥ अथ॑ । अ॒हम् । अ॒नु॒का॒मिनीत्य॑नु-का॒मिनी । स्वे । लो॒के । वि॒शै । इ॒ह ॥ सु॒प्र॒जस॒ इति॑ सु-प्र॒जस॑ । त्वा॒ । व॒यम् । सु॒पत्नी॒रिति॑ सु-पत्नीः । उपेति॑ । से॒दि॒म॒ ॥ अग्ने । स॒प॒त्न॒दम्भ॑न॒मिति॑ सपत्न-दम्भ॑नम् । अद॑ब्धासः । अदाभ्यम् ॥ इ॒मम् । वीति॑ । स्या॒मि॒ । वरु॑णस्य । पाशम् । [19] यम् । अब॑ध्नीत । स॒वि॒ता । सु॒केत॒ इति॑ सु-केत॑ ॥ धा॒तुः । च॒ । योनौ । सु॒कृ॒तस्येति॑ सु-कृ॒तस्य॑ । लो॒के । स्यो॒नम् । मे॒ । स॒ह । पत्या । क॒रो॒मि॒ ॥ प्रेति॑ । इ॒हि॒ । उ॒देहीत्यु॑त्-एहि॑ । ऋ॒तस्य॑ । वा॒मीः । अन्विति॑ । अ॒ग्निः । ते॒ । अग्रम् । न॒य॒तु॒ । अदि॑तिः । मध्यम् । द॒द॒ता॒म्॒ । रु॒द्राव॑सृ॒ष्टेति॑ रु॒द्र-अ॒व॒सृ॒ष्टा॒ । अ॒सि॒ । यु॒वा । नाम॑ । मा । मा॒ । हि॒॒सी॒ । वसु॑भ्य॒ इति॒ वसु॑-भ्य॒ । रु॒द्रेभ्य॑ । आ॒दि॒त्येभ्य॑ । विश्वेभ्यः । व॒ । दे॒वेभ्य॑ । प॒न्नेज॑नी॒रिति॑ पत्-नेज॑नीः । गृ॒ह्णा॒मि॒ । य॒ज्ञाय॑ । व॒ । प॒न्नेज॑नी॒रिति॑ पत्-नेज॑नीः । सा॒द॒या॒मि॒ । विश्व॑स्य । ते॒ । विश्वा॑वत॒ इति॒ विश्व॑-व॒त॒ । वृष्णि॑यावत॒ इति॒ वृष्णि॑य-व॒त॒ । [20] तव॑ । अ॒ग्ने॒ । वा॒मीः । अन्विति॑ । स॒न्दृशीति॑ सम्-दृशि॑ । विश्वा । रेतासि । धि॒षी॒य॒ । अगन्न्॑ । दे॒वान् । य॒ज्ञः । नीति॑ । दे॒वीः । दे॒वेभ्य॑ । य॒ज्ञम् । अ॒शि॒ष॒न्न्॒ । अ॒स्मिन्न् । सु॒न्व॒ति । यज॑माने । आ॒शिष॒ इत्या-शिष॑ । स्वाहा॑कृता॒ इति॒ स्वाहा-कृ॒ता॒। स॒मु॒द्रे॒ष्ठा इति॑ समुद्रे-स्थाः । ग॒न्ध॒र्वम् । एति॑ । ति॒ष्ठ॒त॒ । अनु॑ ॥ वात॑स्य । पत्मन्न्॑ । इ॒डः । ई॒डि॒ताः ॥ [21] *(पाशं॒ वृष्णि॑यावत॒स्त्रि॒शच्च॑)*

**॥ सं.३-५-७ ॥**

व॒ष॒ट्का॒र इति॑ वषट्-का॒रः । वै । गा॒य॒त्रि॒यै । शिर॑ । अ॒च्छि॒न॒त्॒ । तस्यै । रस॑ । परेति॑ । अ॒प॒त॒त्॒ । सः । पृ॒थि॒वीम् । प्रेति॑ । अ॒वि॒श॒त्॒ । सः । ख॒दि॒रः । अ॒भ॒व॒त्॒ । यस्य॑ । खा॒दि॒रः । स्रु॒वः । भव॑ति । छन्द॑साम् । ए॒व । रसे॑न । अवेति॑ । द्य॒ति॒ । सर॑सा॒ इति॒ स-र॒साः॒ । अ॒स्य॒ । आहु॑तय॒ इत्या-हु॒त॒य॒ । भ॒व॒न्ति॒ । तृ॒तीय॑स्याम् । इ॒तः । दि॒वि । सोम॑ । आ॒सी॒त्॒ । तम् । गा॒य॒त्री । एति॑ । अ॒ह॒र॒त्॒ । तस्य॑ । प॒र्णम् । अ॒च्छि॒द्य॒त॒ । तत् । प॒र्णः । अ॒भ॒व॒त्॒ । तत् । प॒र्णस्य॑ । प॒र्ण॒त्वमिति॑ पर्ण-त्वम् । यस्य॑ । प॒र्ण॒मयीति॑ पर्ण-मयी । जु॒हूः । [22] भव॑ति । सौ॒म्याः । अ॒स्य॒ । आहु॑तय॒ इत्या-हु॒त॒य॒ । भ॒व॒न्ति॒ । जु॒षन्ते । अ॒स्य॒ । दे॒वाः । आहु॑ती॒रित्या-हु॒ती॒ । दे॒वाः । वै । ब्रह्मन्न्॑ । अ॒व॒द॒न्त॒ । तत् । प॒र्णः । उपेति॑ । अ॒शृ॒णो॒त्॒ । सु॒श्रवा॒ इति॑ सु-श्रवाः । वै । नाम॑ । यस्य॑ । प॒र्ण॒मयीति॑ पर्ण-मयी । जु॒हूः । भव॑ति । न । पा॒पम् । श्लोकम् । शृ॒णो॒ति॒ । ब्रह्म॑ । वै । प॒र्णः । विट् । म॒रुत॑ । अन्नम् । विट् । मा॒रु॒तः । अ॒श्व॒त्थः । यस्य॑ । प॒र्ण॒मयीति॑ पर्ण-मयी । जु॒हूः । भव॑ति । आश्व॑त्थी । उ॒प॒भृदित्यु॑प-भृत् । ब्रह्म॑णा । ए॒व । अन्नम् । अवेति॑ । रु॒न्द्धे॒ । अथो॒ इति॑ । ब्रह्म॑ । [23] ए॒व । वि॒शि । अधीति॑ । ऊ॒ह॒ति॒ । रा॒ष्ट्रम् । वै । प॒र्णः । विट् । अ॒श्व॒त्थः । यत् । प॒र्ण॒मयीति॑ पर्ण-मयी । जु॒हूः । भव॑ति । आश्व॑त्थी । उ॒प॒भृदित्यु॑प-भृत् । रा॒ष्ट्रम् । ए॒व । वि॒शि । अधीति॑ । ऊ॒ह॒ति॒ । प्र॒जाप॑ति॒रिति॑ प्र॒जा-प॒ति॒ । वै । अ॒जु॒हो॒त्॒ । सा । यत्र॑ । आहु॑ति॒रित्या-हु॒ति॒ । प्र॒त्यति॑ष्ठ॒दिति॑ प्रति-अति॑ष्ठत् । तत॑ । विक॑ङ्कत॒ इति॒ वि-क॒ङ्क॒त॒ । उदिति॑ । अ॒ति॒ष्ठ॒त्॒ । तत॑ । प्र॒जा इति॑ प्र-जाः । अ॒सृ॒ज॒त॒ । यस्य॑ । वैक॑ङ्कती । ध्रु॒वा । भव॑ति । प्रतीति॑ । ए॒व । अ॒स्य॒ । आहु॑तय॒ इत्या-हु॒त॒य॒ । ति॒ष्ठ॒न्ति॒ । अथो॒ इति॑ । प्रेति॑ । ए॒व । जा॒य॒ते॒ । ए॒तत् । वै । स्रु॒चाम् । रू॒पम् । यस्य॑ । ए॒वरू॑पा॒ इत्ये॒वम्-रू॒पा॒ । स्रुच॑ । भव॑न्ति । सर्वा॑णि । ए॒व । ए॒न॒म्॒ । रू॒पाणि॑ । प॒शू॒नाम् । उपेति॑ । ति॒ष्ठ॒न्ते॒ । न । अ॒स्य॒ । अप॑रूप॒मित्यप॑-रू॒प॒म्॒ । आ॒त्मन्न् । जा॒य॒ते॒ ॥ [24]*(जु॒हूरथो॒ ब्रह्म॑ स्रु॒चा स॒प्तद॑श च)*

**॥ सं.३-५-८ ॥**

उ॒प॒या॒मगृ॑हीत॒ इत्यु॑पया॒म-गृ॒ही॒त॒ । अ॒सि॒ । प्र॒जाप॑तय॒ इति॑ प्र॒जा-प॒त॒ये॒ । त्वा॒ । ज्योति॑ष्मते । ज्योति॑ष्मन्तम् । गृ॒ह्णा॒मि॒ । दख्षा॑य । द॒ख्ष॒वृध॒ इति॑ दख्ष-वृधे । रा॒तम् । दे॒वेभ्य॑ । अ॒ग्नि॒जि॒ह्वेभ्य॒ इत्य॑ग्नि-जि॒ह्वेभ्य॑ । त्वा॒ । ऋ॒ता॒युभ्य॒ इत्यृ॑ता॒यु-भ्य॒ । इन्द्र॑ज्येष्ठेभ्य॒ इतीन्द्र॑-ज्ये॒ष्ठे॒भ्य॒ । वरु॑णराजभ्य॒ इति॒ वरु॑ण-रा॒ज॒भ्य॒ । वाता॑पिभ्य॒ इति॒ वाता॑पि-भ्य॒ । प॒र्जन्यात्मभ्य॒ इति॑ प॒र्जन्यात्म-भ्य॒ । दि॒वे । त्वा॒ । अ॒न्तरि॑ख्षाय । त्वा॒ । पृ॒थि॒व्यै । त्वा॒ । अपेति॑ । इ॒न्द्र॒ । द्वि॒ष॒तः । मन॑ । अपेति॑ । जिज्या॑सतः । ज॒हि॒ । अपेति॑ । यः । न॒ । अ॒रा॒ती॒यति॑ । तम् । ज॒हि॒ । प्रा॒णायेति॑ प्र-अ॒नाय॑ । त्वा॒ । अ॒पा॒नायेत्य॑प-अ॒नाय॑ । त्वा॒ । व्या॒नायेति॑ वि-अ॒नाय॑ । त्वा॒ । स॒ते । त्वा॒ । अस॑ते । त्वा॒ । अ॒द्भ्य इत्य॑त्-भ्यः । त्वा॒ । ओष॑धीभ्य॒ इत्योष॑धि-भ्य॒ । विश्वेभ्यः । त्वा॒ । भू॒तेभ्य॑ । यत॑ । प्र॒जा इति॑ प्र-जाः । अक्खि॑द्राः । अजा॑यन्त । तस्मै । त्वा॒ । प्र॒जाप॑तय॒ इति॑ प्र॒जा-प॒त॒ये॒ । वि॒भू॒दाव्न॒ इति॑ विभु-दाव्ने । ज्योति॑ष्मते । ज्योति॑ष्मन्तम् । जु॒हो॒मि॒ ॥ [25]*(ओष॑धीभ्य॒श्चतु॑र्दश च)*

**॥ सं.३-५-९ ॥**

याम् । वै । अ॒ध्व॒र्युः । च॒ । यज॑मानः । च॒ । दे॒वताम् । अ॒न्त॒रि॒त इत्य॑न्तः-इ॒तः । तस्यै । एति॑ । वृ॒श्च्ये॒ते॒ इति॑ । प्रा॒जा॒प॒त्यमिति॑ प्राजा-प॒त्यम् । द॒धि॒ग्र॒हमिति॑ दधि-ग्र॒हम् । गृ॒ह्णी॒या॒त्॒ । प्र॒जाप॑ति॒रिति॑ प्र॒जा-प॒ति॒ । सर्वाः । दे॒वताः । दे॒वताभ्यः । ए॒व । नीति॑ । ह्नु॒वा॒ते॒ इति॑ । ज्ये॒ष्ठः । वै । ए॒षः । ग्रहा॑णाम् । यस्य॑ । ए॒षः । गृ॒ह्यते । ज्यैष्ठ्यम् । ए॒व । ग॒च्छ॒ति॒ । सर्वा॑साम् । वै । ए॒तत् । दे॒वता॑नाम् । रू॒पम् । यत् । ए॒षः । ग्रह॑ । यस्य॑ । ए॒षः । गृ॒ह्यते । सर्वा॑णि । ए॒व । ए॒न॒म्॒ । रू॒पाणि॑ । प॒शू॒नाम् । उपेति॑ । ति॒ष्ठ॒न्ते॒ । उ॒प॒या॒मगृ॑हीत॒ इत्यु॑पया॒म-गृ॒ही॒त॒ । [26] अ॒सि॒ । प्र॒जाप॑तय॒ इति॑ प्र॒जा-प॒त॒ये॒ । त्वा॒ । ज्योति॑ष्मते । ज्योति॑ष्मन्तम् । गृ॒ह्णा॒मि॒ । इति॑ । आ॒ह॒ । ज्योति॑ । ए॒व । ए॒न॒म्॒ । स॒मा॒नानाम् । क॒रो॒ति॒ । अ॒ग्नि॒जि॒ह्वेभ्य॒ इत्य॑ग्नि-जि॒ह्वेभ्य॑ । त्वा॒ । ऋ॒ता॒युभ्य॒ इत्यृ॑ता॒यु-भ्य॒ । इति॑ । आ॒ह॒ । ए॒ताव॑तीः । वै । दे॒वताः । ताभ्य॑ । ए॒व । ए॒न॒म्॒ । सर्वाभ्यः । गृ॒ह्णा॒ति॒ । अपेति॑ । इ॒न्द्र॒ । द्वि॒ष॒तः । मन॑ । इति॑ । आ॒ह॒ । भ्रातृ॑व्यापनुत्त्या॒ इति॒ भ्रातृ॑व्य-अ॒प॒नु॒त्त्यै॒ । प्रा॒णायेति॑ प्र-अ॒नाय॑ । त्वा॒ । अ॒पा॒नायेत्य॑प-अ॒नाय॑ । त्वा॒ । इति॑ । आ॒ह॒ । प्रा॒णानिति॑ प्र-अ॒नान् । ए॒व । यज॑माने । द॒धा॒ति॒ । तस्मै । त्वा॒ । प्र॒जाप॑तय॒ इति॑ प्र॒जा-प॒त॒ये॒ । वि॒भू॒दाव्न॒ इति॑ विभु-दाव्ने । ज्योति॑ष्मते । ज्योति॑ष्मन्तम् । जु॒हो॒मि॒ । [27] इति॑ । आ॒ह॒ । प्र॒जाप॑ति॒रिति॑ प्र॒जा-प॒ति॒ । सर्वाः । दे॒वताः । सर्वाभ्यः । ए॒व । ए॒न॒म्॒ । दे॒वताभ्यः । जु॒हो॒ति॒ । आ॒ज्य॒ग्र॒हमित्याज्य-ग्र॒हम् । गृ॒ह्णी॒या॒त्॒ । तेज॑स्काम॒स्येति॒ तेज॑ - का॒म॒स्य॒ । तेज॑ । वै । आज्यम् । ते॒ज॒स्वी । ए॒व । भ॒व॒ति॒ । सो॒म॒ग्र॒हमिति॑ सोम-ग्र॒हम् । गृ॒ह्णी॒या॒त्॒ । ब्र॒ह्म॒व॒र्च॒सका॑म॒स्येति॑ ब्रह्मवर्च॒स-का॒म॒स्य॒ । ब्र॒ह्म॒व॒र्च॒समिति॑ ब्रह्म-व॒र्च॒सम् । वै । सोम॑ । ब्र॒ह्म॒व॒र्च॒सीति॑ ब्रह्म-व॒र्च॒सी । ए॒व । भ॒व॒ति॒ । द॒धि॒ग्र॒हमिति॑ दधि-ग्र॒हम् । गृ॒ह्णी॒या॒त्॒ । प॒शुका॑म॒स्येति॑ प॒शु-का॒म॒स्य॒ । ऊर्क् । वै । दधि॑ । ऊर्क् । प॒शव॑ । ऊ॒र्जा । ए॒व । अ॒स्मै॒ । ऊर्जम् । प॒शून् । अवेति॑ । रु॒न्द्धे॒ ॥ [28] *(उ॒प॒या॒मगृ॑हीतो जुहोमि॒ त्रिच॑त्वारिशच्च)*

**॥ सं.३-५-१० ॥**

त्वे इति॑ । क्रतुम् । अपीति॑ । वृ॒ञ्ज॒न्ति॒ । विश्वे । द्विः । यत् । ए॒ते । त्रिः । भव॑न्ति । ऊमाः ॥ स्वा॒दोः । स्वादी॑यः । स्वा॒दुना । सृ॒ज॒ । समिति॑ । अत॑ । उ॒ । स्विति॑ । मधु॑ । मधु॑ना । अ॒भीति॑ । यो॒धि॒ ॥ उ॒प॒या॒मगृ॑हीत॒ इत्यु॑पया॒म-गृ॒ही॒त॒ । अ॒सि॒ । प्र॒जाप॑तय॒ इति॑ प्र॒जा-प॒त॒ये॒ । त्वा॒ । जुष्टम् । गृ॒ह्णा॒मि॒ । ए॒षः । ते॒ । योनि॑ । प्र॒जाप॑तय॒ इति॑ प्र॒जा-प॒त॒ये॒ । त्वा॒ ॥ प्रा॒ण॒ग्र॒हानिति॑ प्राण-ग्र॒हान् । गृ॒ह्णा॒ति॒ । ए॒ताव॑त् । वै । अ॒स्ति॒ । याव॑त् । ए॒ते । ग्रहाः । स्तोमाः । छन्दासि । पृ॒ष्ठानि॑ । दिश॑ । याव॑त् । ए॒व । अस्ति॑ । तत् । [29] अवेति॑ । रु॒न्द्धे॒ । ज्ये॒ष्ठाः । वै । ए॒तान् । ब्रा॒ह्म॒णाः । पु॒रा । वि॒दाम् । अ॒क्र॒न्न्॒ । तस्मात् । तेषाम् । सर्वाः । दिश॑ । अ॒भिजि॑ता॒ इत्य॒भि-जि॒ता॒। अ॒भू॒व॒न्न्॒ । यस्य॑ । ए॒ते । गृ॒ह्यन्ते । ज्यैष्ठ्यम् । ए॒व । ग॒च्छ॒ति॒ । अ॒भीति॑ । दिश॑ । ज॒य॒ति॒ । पञ्च॑ । गृ॒ह्य॒न्ते॒ । पञ्च॑ । दिश॑ । सर्वा॑सु । ए॒व । दि॒ख्षु । ऋ॒ध्नु॒व॒न्ति॒ । नव॑न॒वेति॒ नव॑-न॒व॒ । गृ॒ह्य॒न्ते॒ । नव॑ । वै । पुरु॑षे । प्रा॒णा इति॑ प्र-अ॒नाः । प्रा॒णानिति॑ प्र-अ॒नान् । ए॒व । यज॑मानेषु । द॒ध॒ति॒ । प्रा॒य॒णीय॒ इति॑ प्र-अ॒य॒नीये । च॒ । उ॒द॒य॒नीय॒ इत्यु॑त्-अ॒य॒नीये । च॒ । गृ॒ह्य॒न्ते॒ । प्रा॒णा इति॑ प्र-अ॒नाः । वै । प्रा॒ण॒ग्र॒हा इति॑ प्राण-ग्र॒हाः । [30] प्रा॒णैरिति॑ प्र-अ॒नैः । ए॒व । प्र॒यन्तीति॑ प्र-यन्ति॑ । प्रा॒णैरिति॑ प्र-अ॒नैः । उदिति॑ । य॒न्ति॒ । द॒श॒मे । अहन्न्॑ । गृ॒ह्य॒न्ते॒ । प्रा॒णा इति॑ प्र-अ॒नाः । वै । प्रा॒ण॒ग्र॒हा इति॑ प्राण-ग्र॒हाः । प्रा॒णेभ्य॒ इति॑ प्र-अ॒नेभ्य॑ । खलु॑ । वै । ए॒तत् । प्र॒जा इति॑ प्र-जाः । य॒न्ति॒ । यत् । वा॒म॒दे॒व्यमिति॑ वाम-दे॒व्यम् । योनेः । च्यव॑ते । द॒श॒मे । अहन्न्॑ । वा॒म॒दे॒व्यमिति॑ वाम-दे॒व्यम् । योनेः । च्य॒व॒ते॒ । यत् । द॒श॒मे । अहन्न्॑ । गृ॒ह्यन्ते । प्रा॒णेभ्य॒ इति॑ प्र-अ॒नेभ्य॑ । ए॒व । तत् । प्र॒जा इति॑ प्र-जाः । न । य॒न्ति॒ ॥ [31]*(तत् प्रा॑णग्र॒हाः स॒प्तत्रिशच्च)*

**॥ सं.३-५-११ ॥**

प्रेति॑ । दे॒वम् । दे॒व्या । धि॒या । भर॑त । जा॒तवे॑दस॒मिति॑ जा॒त-वे॒द॒स॒म्॒ ॥ ह॒व्या । न॒ । व॒ख्ष॒त्॒ । आ॒नु॒षक् ॥ अ॒यम् । उ॒ । स्यः । प्रेति॑ । दे॒व॒युरिति॑ देव-युः । होता । य॒ज्ञाय॑ । नी॒य॒ते॒ ॥ रथ॑ । न । योः । अ॒भीवृ॑त॒ इत्य॒भि-वृ॒त॒ । घृणी॑वान् । चे॒त॒ति॒ । त्मना ॥ अ॒यम् । अ॒ग्निः । उ॒रु॒ष्य॒ति॒ । अ॒मृतात् । इ॒व॒ । जन्म॑नः ॥ सह॑सः । चि॒त्॒ । सही॑यान् । दे॒वः । जी॒वात॑वे । कृ॒तः ॥ इडा॑याः । त्वा॒ । प॒दे । व॒यम् । नाभा । पृ॒थि॒व्याः । अधि॑ ॥ जात॑वेद॒ इति॒ जात॑-वे॒द॒ । नीति॑ । धी॒म॒हि॒ । अग्ने । ह॒व्याय॑ । वोढ॑वे ॥ [32] अग्ने । विश्वे॑भिः । स्व॒नी॒केति॑ सु-अ॒नी॒क॒ । दे॒वैः । ऊर्णा॑वन्त॒मित्यूर्णा-व॒न्त॒म्॒ । प्र॒थ॒मः । सी॒द॒ । योनिम् ॥ कु॒ला॒यिनम् । घृ॒तव॑न्त॒मिति॑ घृ॒त-व॒न्त॒म्॒ । स॒वि॒त्रे । य॒ज्ञम् । न॒य॒ । यज॑मानाय । सा॒धु ॥ सीद॑ । हो॒त॒ । स्वे । उ॒ । लो॒के । चि॒कि॒त्वान् । सा॒दय॑ । य॒ज्ञम् । सु॒कृ॒तस्येति॑ सु-कृ॒तस्य॑ । योनौ ॥ दे॒वा॒वीरिति॑ देव-अ॒वीः । दे॒वान् । ह॒विषा । य॒जा॒सि॒ । अग्ने । बृ॒हत् । यज॑माने । वय॑ । धा॒ ॥ नीति॑ । होता । हो॒तृ॒षद॑न॒ इति॑ होतृ-सद॑ने । विदा॑नः । त्वे॒षः । दी॒दि॒वान् । अ॒स॒द॒त्॒ । सु॒दख्ष॒ इति॑ सु-दख्ष॑ ॥ अद॑ब्धव्रतप्रमति॒रित्यद॑ब्धव्रत-प्र॒म॒ति॒ । वसि॑ष्ठः । स॒ह॒स्र॒म्भ॒र इति॑ सहस्रम्-भ॒रः । शुचि॑जिह्व॒ इति॒ शुचि॑-जि॒ह्वः॒ । अ॒ग्निः ॥ त्वम् । दू॒तः । त्वम् । [33] उ॒ । न॒ ।   
प॒र॒स्पा इति॑ परः - पाः । त्वम् । वस्य॑ । एति॑ । वृ॒ष॒भ॒ । प्र॒णे॒तेति॑ प्र-ने॒ता ॥ अग्ने । तो॒कस्य॑ । न॒ । तने । त॒नूनाम् । अप्र॑युच्छ॒न्नित्यप्र॑-यु॒च्छ॒न्न्॒ । दीद्य॑त् । बो॒धि॒ । गो॒पा इति॑ गो-पाः ॥ अ॒भीति॑ । त्वा॒ । दे॒व॒ । स॒वि॒त॒ । ईशा॑नम् । वार्या॑णाम् ॥ सदा । अ॒व॒न्न्॒ । भा॒गम् । ई॒म॒हे॒ ॥ म॒ही । द्यौः । पृ॒थि॒वी । च॒ । न॒ । इ॒मम् । य॒ज्ञम् । मि॒मि॒ख्ष॒ता॒म्॒ ॥ पि॒पृ॒ताम् । न॒ । भरी॑मभि॒रिति॒ भरी॑म-भि॒ ॥ त्वाम् । अ॒ग्ने॒ । पुष्क॑रात् । अधीति॑ । अथ॑र्वा । निरिति॑ । अ॒म॒न्थ॒त॒ ॥ मू॒र्ध्नः । विश्व॑स्य । वा॒घत॑ ॥ तम् । उ॒ । [34]1 । त्वा॒ । द॒ध्यङ्ङ् । ऋषि॑ । पु॒त्रः । ई॒धे॒ । अथ॑र्वणः ॥ वृ॒त्र॒हण॒मिति॑ वृत्र-हनम् । पु॒र॒न्द॒रमिति॑ पुरम्-द॒रम् ॥ तम् । उ॒ । त्वा॒ । पा॒थ्यः । वृषा । समिति॑ । ई॒धे॒ । द॒स्यु॒हन्त॑म॒मिति॑ दस्यु-हन्त॑मम् ॥ ध॒न॒ञ्ज॒यमिति॑ धनम्-ज॒यम् । रणे॑रण॒ इति॒ रणे-र॒णे॒ ॥ उ॒त । ब्रु॒व॒न्तु॒ । ज॒न्तव॑ । उदिति॑ । अ॒ग्निः । वृ॒त्र॒हेति॑ वृत्र-हा । अ॒ज॒नि॒ ॥ ध॒न॒ञ्ज॒य इति॑ धनम्-ज॒यः । रणे॑रण॒ इति॒ रणे-र॒णे॒ ॥ एति॑ । यम् । हस्ते । न । खा॒दिनम् । शिशुम् । जा॒तम् । न । बिभ्र॑ति ॥ वि॒शाम् । अ॒ग्निम् । स्व॒ध्व॒रमिति॑ सु-अ॒ध्व॒रम् ॥ प्रेति॑ । दे॒वम् । दे॒ववी॑तय॒ इति॑ दे॒व-वी॒त॒ये॒ । भर॑त । व॒सु॒वित्त॑म॒मिति॑ वसु॒वित्-त॒म॒म्॒ ॥ एति॑ । स्वे । योनौ । नीति॑ । सी॒द॒तु॒ ॥ एति॑ । [35] जा॒तम् । जा॒तवे॑द॒सीति॑ जा॒त-वे॒द॒सि॒ । प्रि॒यम् । शि॒शी॒त॒ । अति॑थिम् ॥ स्यो॒ने । एति॑ । गृ॒हप॑ति॒मिति॑ गृ॒ह-प॒ति॒म्॒ ॥ अ॒ग्निना । अ॒ग्निः । समिति॑ । इ॒ध्य॒ते॒ । क॒विः । गृ॒हप॑ति॒रिति॑ गृ॒ह-प॒ति॒ । युवा ॥ ह॒व्य॒वाडिति॑ हव्य-वाट् । जु॒ह्वास्य॒ इति॑ जु॒हु-आ॒स्यः॒ ॥ त्वम् । हि । अ॒ग्ने॒ । अ॒ग्निना । विप्र॑ । विप्रे॑ण । सन्न् । स॒ता ॥ सखा । सख्या । स॒मि॒ध्यस॒ इति॑ सम्-इ॒ध्यसे ॥ तम् । म॒र्ज॒य॒न्त॒ । सु॒क्रतु॒मिति॑ सु-क्रतुम् । पु॒रो॒यावा॑न॒मिति॑ पुरः - यावा॑नम् । आ॒जिषु॑ ॥ स्वेषु॑ । ख्षये॑षु । वा॒जिनम् ॥ य॒ज्ञेन॑ । य॒ज्ञम् । अ॒य॒ज॒न्त॒ । दे॒वाः । तानि॑ । धर्मा॑णि । प्र॒थ॒मानि॑ । आ॒स॒न्न्॒ ॥ ते । ह॒ । नाकम् । म॒हि॒मान॑ । स॒च॒न्ते॒ । यत्र॑ । पूर्वे । सा॒ध्याः । सन्ति॑ । दे॒वाः ॥ [36]

**॥ इति तृतीयं काण्डम् संपूर्णम् ॥**

**\*\*\*\*\*\*\*\***

**॥ तृतीयकाण्डस्य प्रश्नादिसंख्यानिर्णयः ॥**

|  |  |  |  |
| --- | --- | --- | --- |
| **प्रश्नाः** | **अनुवाकाः** | **पञ्चाशत्यः** | **पदानि** |
| **0१** | **११** | **४२** | **२२४८** |
| **२** | **११** | **४६** | **२३३५** |
| **३** | **११** | **३६** | **१८५७** |
| **४** | **११** | **४६** | **२३९२** |
| **५** | **११** | **३६** | **१७९०** |
| **संहतसंख्या** | | | |
| **५** | **५५** | **२०६** | **१०६२२** |

**\*\*\*\*\*\*\***