**Notes for Users of this document:**

1. Coding is more Phonetic in Baraha.
2. Special care – Baraha coding uses ‘e’ and ‘o’ (in Sanskrit) for sound E and O. we have used capital letters as it matches with Unicode/general conventions in this document.
3. ~g is nasal of ka varga (gna)
4. ~j is nasal of cha varga (jya)
5. H is visargam
6. Vedic/Swara symbols – q anudAttam, # swaritam,   
   $ dheerga swaritam, & avagraha, ~M nasal symbol
7. ushmAn codes s, S, Sha (saraswati, Sankar, puShpam)
8. Confirm corrections given for TB 2.1-2.4 Books are incorporated

Kindly notify any major errors or inadvertent deletions to   
mail id- **vedavms@gmail.com**

OM namaH paramAtmanE, SrI mahAgaNapatayE namaH

SrI guruByO namaH, haqriqH OM

2 kRuShNa yajurvEdIya taittirIya brAhmaNE dvitIyAShTakaM

2.1 dvitIyAShTakE prathamaH prapAThakaH - agnihOtrabrAhmaNam

2.1.1 anuvAkaM 1 - agnihOtrasyOpOddhAtaH

T.B.2.1.1.1

a~ggi#rasOq vai saqtramA#sata |   
tEShAqM pRuSni#r-GarmaqdhugA#sIt | sarjIqShENA#jIvat | tE$&bruvann | kasmaiq nu saqtramA$smahE |

yE$&syA OSha#dhIqrna jaqnayA#maq iti# |   
tE diqvO vRuShTi#-masRujanta | yAva#ntaH stOqkA aqvApa#dyanta | tAva#tIqrOSha#dhayO &jAyanta ||

tA jAqtAH piqtarO# viqShENA#limpann | 1 (10)

T.B.2.1.1.2

tAsA$M jaqgdhvA rupyaqntyait | tE$&bruvann |   
ka iqdamiqttha-ma#kaqriti# | vaqyaM BA#gaqdhEya#-miqcCamA#nAq iti# piqtarO$&bruvann |   
kiM ~MvO# BAgaqdhEyaqmiti# |

aqgniqhOqtra Eqva nO&pyaqstvitya#-bruvann |

tEBya# Eqtad-BA#gaqdhEyaqM prAya#cCann |   
yaddhuqtvA niqmArShTi# |

tatOq vai ta OSha#dhIra-svadayann || ya EqvaM ~MvEda# | 2 (10)

T.B.2.1.1.3

svada#ntE&smAq OSha#dhayaH | tE vaqthsamuq-pAvA#sRujann | iqdaM nO# haqvyaM pradA#paqyEti# | sO$&bravIqdvara#M ~MvRuNai |

daSa# mAq rAtrI$rjAqtaM na dO#hann |   
Aqsaq~ggaqvaM mAqtrA saqha ca#rAqNIti# |

tasmA$d-vaqthsaM jAqtaM daSaq rAtrIqrna du#hanti |

Aqsaq~ggaqvaM mAqtrA saqha cara#ti | vArE#vRutaq(gg)qhya#sya | tasmA$d-vaqthsa(gm) sa(gm)#sRuShTadhaqya(gm) ruqdrO GAtu#kaH ( ) |

atiq hi saqndhAM dhaya#ti || 3 (11)

(aqliqmpaqn - vEdaq - GAtu#kaq Eka#M ca) (A1)

2.1.2 anuvAkaM 2 - agnihOtranirUpaNam

T.B.2.1.2.1

praqjApa#ti-raqgni-ma#sRujata | taM praqjA anva#sRujyanta | tama#BAqga upA$sta | sO$&sya praqjABiq-rapA$krAmat | tama#vaqruru#th-samAqnO&nvai$t |

tama#vaqrudhaqM nASa#knOt | sa tapO# &tapyata |

sO$&gni-rupA#ramaqtAtA#piq vai sya praqjApa#tiqriti# |

sa raqrATAqduda#mRuShTa | 4 (9)

T.B.2.1.2.2

tad-GRuqtama#Bavat | tasmAqdyasya# dakShiNaqtaH kESAq unmRu#ShTAH | tAM jyE$ShThalaqkShmI prA#jApaqtyEtyA#huH | yad-raqrATA#duqdamRu#ShTa |

tasmA$d-raqrATEq kESAq na sa#nti | tadaqgnau prAgRu#hNAt | tadvya#cikiqthsat | juqhavAqnI(3) mA hauqShA(3)miti# | tad-vi#cikiqthsAyaiq janma# ||   
ya EqvaM ~MviqdvAn. vi#ciqkithsa#ti | 5 (10)

T.B.2.1.2.3

vasI#ya Eqva cE#tayatE || taM ~MvAgaqBya#vada-jjuqhudhIti# | sO$&bravIt | kastvamaqsIti# | svaiva tEq vAgitya#bravIt | sO#&juhOqth-svAhEti# |

tathsvA#hAkAqrasyaq janma# ||   
ya Eqva(gg) svA#hAkAqrasyaq janmaq vEda# |

kaqrOti# svAhAkAqrENa# vIqrya$m ||

yasyaiqvaM ~MviqduSha#H svAhAkAqrENaq juhva#ti | 6 (10)

T.B.2.1.2.4

BOgA#yaiqvAsya# huqtaM Ba#vati || tasyAq Ahu#tyaiq puru#Sha-masRujata | dviqtIya#-majuhOt |   
sO&Sva#-masRujata | tRuqtIya#-majuhOt |

sa gA#masRujata | caqtuqrtha-ma#juhOt | sO&vi#masRujata |

paq~jcaqma-ma#juhOt | sO#&jAma#sRujata | 7 (10)

T.B.2.1.2.5

sO$&gni-ra#biBEt | Ahu#tIBiqrvai mA$&&pnOqtIti# |

sa praqjApa#tiqM punaqH prAvi#Sat |   
taM praqjApa#ti-rabravIt | jAyaqsvEti# | sO$&bravIt |   
kiM BA#gaqdhEya#maqBi ja#niShyaq iti# |

tuBya#mEqvEda(gm) hU#yAtAq itya#bravIt |

sa Eqtad-BA#gaqdhEya#maqBya#jAyata | yada#gnihOqtram | 8 (10)

T.B.2.1.2.6

tasmA#dagnihOqtra-mu#cyatE ||   
taddhUqyamA#na-mAdiqt^^yO$&bravIt | mA hau#ShIH | uqBayOqrvai-nA#vEqtaditi# | sO$&gni-ra#bravIt |   
kaqthaM nau# hOShyaqntIti# | sAqyamEqva tuBya#M juqhavann# | prAqtarmahyaq-mitya#bravIt |

tasmA#daqgnayE# sAqya(gm) hU#yatE | sUryA#ya prAqtaH || 9 (10)

T.B.2.1.2.7

AqgnEqyI vai rAtri#H | aiqndramaha#H |   
yadanu#ditEq sUryE$ prAqtarju#huqyAt |

uqBaya#mEqvAgnEqya(gg) syA$t | udi#tEq sUryE$ prAqtarju#hOti | tathAq&gnayE# sAqya(gm) hU#yatE |

sUryA#ya prAqtaH || rAtriqM ~MvA anu# praqjAH pra jA#yantE | ahnAq prati# tiShThanti | yathsAqyaM juqhOti# | 10 (10)

T.B.2.1.2.8

praiva tEna# jAyatE | udi#tEq sUryE$ prAqtar-ju#hOti | pratyEqva tEna# tiShThati ||

praqjApa#tira-kAmayataq prajA#yEqyEti# |   
sa Eqtada#gnihOqtraM mi#thuqna-ma#paSyat |

tadudi#tEq sUryE#&juhOt | yaju#ShAq &nyat | tUqShNImaqnyat | tatOq vai sa prAjA#yata |

yasyaiqvaM ~MviqduShaq udi#tEq sUryE$&gnihOqtraM juhva#ti | 11 (10)

T.B.2.1.2.9

praiva jA#yatE | athOq yathAq divA$ prajAqnannEti# | tAqdRugEqva tat || athOq KalvA#huH |   
yasyaq vai dvau puNyau# gRuqhE vasa#taH |

yastayO#raqnya(gm) rAqdhaya#tyaqnyaM na |   
uqBau vAva sa tAvRu#cCaqtIti# |

aqgniM ~MvAvAdiqtyaH sAqyaM pravi#Sati | tasmA#daqgnirdUqrAnnakta#M dadRuSE |

uqBE hi tEja#sI saqpaMdyE#tE | 12 (10)

T.B.2.1.2.10

uqdyantaqM ~MvAvAdiqtya-maqgniranu# saqmArO#hati |

tasmA$ddhUqma EqvAgnErdivA# dadRuSE |   
yadaqgnayE# sAqyaM ju#huqyAt |

A sUryA#ya vRuScyEta | yathsUryA#ya prAqtar-ju#huqyAt |

A&gnayE# vRuScyEta | dEqvatA$ByaH saqmada#M daddhyAt | aqgnirjyOtiqr-jyOtiqH sUryaqH svAhEtyEqva sAqya(gm) hO#taqvya$m |

sUryOq jyOtiqr jyOti#raqgniH svAhEti# prAqtaH |

tathOqBAByA(gm)# sAqya(gm) hU#yatE | 13 (10)

T.B.2.1.2.11

uqBAByA$M prAqtaH | na dEqvatA$ByaH saqmada#M dadhAti || aqgnirjyOtiqrityA#ha | aqgnirvai rE#tOqdhAH || praqjA jyOtiqrityA#ha | praqjA EqvAsmaiq pra ja#nayati || sUryOq jyOtiqrityA#ha | praqjAsvEqva prajA#tAsuq rEtO# dadhAti || jyOti#raqgniH svAhEtyA#ha |

praqjA Eqva prajA#tA aqsyAM prati#ShThApayati || 14 (10)

T.B.2.1.2.12

tUqShNImutta#rAq-mAhu#tiM juhOti | miqthuqnaqtvAyaq prajA$tyai || yadudi#tEq sUryE$ prAqtar-ju#huqyAt |

yathA&ti#thayEq pradru#tAya SUqnyAyA#vasaqthA-yA#hAqrya(gm)# hara#nti | tAqdRugEqva tat |  
kvAhaq tataqstad-BavaqtItyA#huH |

yathsa na vEda# | yasmaiq taddharaqntIti# |   
tasmAqd-yadau#ShaqsaM juqhOti# | tadEqva sa#praMqti ( ) | athOq yathAq prArtha#mauShaqsaM pa#riq vEvE$ShTi |

tAqdRugEqva tat || 15 (12)

(aqmRuqShTaq - viqciqkithsa#tiq - juhva# - tyaqjAma#sRuja - tAgnihOqtra(gm) - sUryA#ya prAqtar - juqhOtiq - juhva#ti - saMqpadyE#tE - hUyatE - sthApayati - saMpraqti dvE ca#) (A2)

2.1.3 anuvAkaM 3 - upayOkShyamANasya haviShaH saMskAraH

T.B.2.1.3.1

ruqdrO vA EqShaH | yadaqgniH | patnI$ sthAqlI | yanmaddhyEq&gnE-ra#dhiqSrayE$t |

ruqdrAyaq patnIqmapi# daddhyAt | praqmAyu#kA syAt |

udIqcO&~ggA#rAnniqrUhyAdhi# Srayati |   
patni#yai gOpIqthAya# ||

vya#ntAn karOti | tathAq patnya-pra#mAyukA Bavati || 16 (10)

T.B.2.1.3.2

GaqrmO vA EqShO&SA$ntaH | aha#rahaqH pravRu#jyatE | yada#gnihOqtram | prati#Shi~jcEt paqSukA#masya | SAqntami#vaq hi pa#Saqvya$m ||

na prati#Shi~jcEd-brahmavarcaqsakA#masya | sami#ddhamivaq hi bra#hmavarcaqsam ||

athOq Kalu# | praqtiqShicya#mEqva | yat-pra#tiShiq~jcati# | 17 (10)

T.B.2.1.3.3

tat-pa#Saqvya$m | yajjuqhOti# | tadbra#hmavarcaqsi | uqBaya#mEqvAka#H || pracyu#taqM ~MvA EqtadaqsmA-llOqkAt | aga#taM dEvalOqkam | yacCRuqta(gm) haqvirana#BiGAritam | aqBidyO#tayati | aqByE#vaina#dGArayati | athO# dEvaqtraivaina#d-gamayati || 18 (10)

T.B.2.1.3.4

parya#gni karOti | rakSha#sAq-mapa#hatyai || triH parya#gni karOti | tryA#vRuqddhi yaqj~jaH | athO# mEddhyaqtvAya# ||

yat-prAqcIna#-mudvAqsayE$t | yaja#mAna(gm) SuqcA &rpa#yEt | yad-da#kShiqNA | piqtRuqdEqvaqtya(gg)# syAt | yat-praqtyak | 19 (10)

T.B.2.1.3.5

patnI(gm)# SuqcA &rpa#yEt | uqdIqcInaq-mudvA#sayati |

EqShA vai dE#vamanuqShyANA(gm)# SAqntA dik |

tAmEqvainaqdanUd-vA#sayatiq SAntyai$ || vartma# karOti |

yaqj~jasyaq saMta#tyai || niShTa#pati |   
upaiqva tathstRu#NAti || caqturunna#yati |

catu#ShpAdaH paqSava#H | 20 (10)

T.B.2.1.3.6

paqSUnEqvA-va#rundhE || sarvA$n-pUqrNAnunna#yati | sarvEq hi puNyA# rAqddhAH || aqnUcaq unna#yati | praqjAyA# anUcInaqtvAya# | aqnUcyEqvAsya# praqjA &d^^rdhu#kA Bavati || saM mRu#Satiq vyAvRu#ttyai ||

nAhO$Shyaqnnupa# sAdayEt | yadahO$Shyannupa sAqdayE$t | yathAq &nyasmA# upaniqdhAya# | 21 (10)

T.B.2.1.3.7

aqnyasmai$ praqyacCa#ti | tAqdRugEqva tat | A&smai# vRuScyEta | yadEqva gAr.ha#patyE&dhiqSraya#ti |   
tEnaq gAr.ha#patyaM prINAti || aqgnira#biBEt |   
Ahu#tayOq mA&tyE$ShyaqntIti# |

sa EqtA(gm) saqmidha#-mapaSyat | tAmA&dha#tta |

tatOq vA aqgnAvAhu#tayO&ddhriyanta | 22 (10)

T.B.2.1.3.8

yadE#na(gm) saqmaya#cCat | tathsaqmidha#H samiqttvam | saqmidhaqmAda#dhAti | samEqvaina#M ~MyacCati | Ahu#tInAqM dhRutyai$ |

athO# agnihOqtramEqvEddhmava#t-karOti |   
Ahu#tInAqM prati#ShThityai ||

braqhmaqvAqdinO# vadanti |   
yadEkA(gm)# saqmidha#mAqdhAyaq dvE Ahu#tI juqhOti# |

athaq kasyA(gm)# saqmidhi# dviqtIyAq-mAhu#tiM juhOqtIti# | 23 (10)

T.B.2.1.3.9

yad-dvE saqmidhA#vAdaqddhyAt | BrAtRu#vyamasmai janayEt | EkA(gm)# saqmidha#mAqdhAya# | yaju#ShAq &nyAmAhu#tiM juhOti | uqBE Eqva saqmidva#tIq Ahu#tI juhOti | nAsmaiq BrAtRu#vyaM janayati ||

AdI$ptAyAM juhOti | sami#ddhamivaq hi bra#hmavarcaqsam |

athOq yathA&ti#thiqM jyOti#ShkRuqtvA pa#riqvEvE$ShTi | tAqdRugEqva tat ( ) || caqturunna#yati | dvirju#hOti | tasmA$d-dviqpA-ccatu#ShpAdamatti |

athO$ dviqpadyEqva catu#ShpadaqH prati#ShThApayati || 24 (14)

(Baqvaqtiq - praqtiqShiq~jcati# - gamayati - praqtyak - paqSava# - upaniqdhA - yA$dGriyaqn - tEtiq - taccaqtvAri# ca) (A3)

2.1.4 anuvAkaM 4 - upayuktasya haviShaH saMskAraH

T.B.2.1.4.1

uqttaqrAva#tIqM ~Mvai dEqvA Ahu#tiqmaju#havuH | avA#cIqmasu#rAH | tatO# dEqvA aBa#vann | parA&su#rAH | yaM kAqmayE#taq vasI#yAnth syAqditi# |

kanI#yaqstasyaq pUrva(gm)# huqtvA | utta#raqM BUyO# juhuyAt | EqShA vA u#ttaqrAvaqtyAhu#tiH | tAM dEqvA a#juhavuH | tataqstE#&Bavann | 25 (10)

T.B.2.1.4.2

yasyaiqvaM juhva#ti | Bava#tyEqva || yaM kAqmayE#taq pApI#yAnth syAqditi# | BUyaqstasyaq pUrva(gm)# huqtvA | utta#raqM kanI#yO juhuyAt | EqShA vA avAqcyAhu#tiH | tAmasu#rA ajuhavuH | tataqstE parA#&Bavann | yasyaiqvaM juhva#ti | paraiqva Ba#vati || 26 (10)

T.B.2.1.4.3

huqtvOpa# sAdayaqtyajA#mitvAya | athOq vyAvRu#ttyai || gAr.ha#patyaqM pratI$kShatE | ana#nuddhyAyina-mEqvaina#M karOti || aqgniqhOqtrasyaq vai sthAqNura#sti |

taM ~Mya RuqcCEt | yaqj~jaqsthAqNumRu#cCEt |   
EqSha vA a#gnihOqtrasya# sthAqNuH |

yat-pUrvA&&hu#tiH | tAM ~Myadutta#rayAq&Bi ju#huqyAt | 27 (10)

T.B.2.1.4.4

yaqj~jaqsthAqNu-mRu#cCEt | aqtiqhAyaq pUrvAqmAhu#tiM juhOti | yaqj~jaqsthAqNumEqva pari# vRuNakti | athOq BrAtRu#vyamEqvAptvA &ti#krAmati ||

aqvAqcIna(gm)# sAqyamupa# mArShTi | rEta# Eqva tad-da#dhAti | Uqd^^rdhvaM prAqtaH | pra ja#nayatyEqva tat || braqhmaqvAqdinO# vadanti | caqturunna#yati | 28 (10)

T.B.2.1.4.5

dvirju#hOti | athaq kva# dvE Ahu#tI Bavataq iti# |

aqgnau vai$SvAnaqra iti# brUyAt |   
EqSha vA aqgnirvai$SvAnaqraH | yadbrA$hmaqNaH |   
huqtvA dviH prASnA#ti |

aqgnAvEqva vai$SvAnaqrE dvE Ahu#tI juhOti ||   
dvirjuqhOti# | dvirnimA$rShTi | dviH prASnA#ti | 29 (10)

T.B.2.1.4.6

ShaTth saMpa#dyantE | ShaDvA Ruqtava#H | RuqtUnEqva prI#NAti | braqhmaqvAqdinO# vadanti | kiqM dEqvaqtya#-magnihOqtramiti# | vaiqSvaqdEqvamiti# brUyAt | yad-yaju#ShA juqhOti# | tadai$ndrAqgnam | yat-tUqShNIm |   
tat-prA#jApaqtyam | 30 (10)

T.B.2.1.4.7

yanniqmArShTi# | tadOSha#dhInAm | yaddviqtIya$m |   
tat-pi#tRuqNAm | yat-prASnA#ti | tad-garBA#NAm |   
tasmAqd-garBAq ana#SnantO vad^^rdhantE |

yadAqcAma#ti | tanma#nuqShyA#NAm || uda#~gparyAqvRutyAcA#mati | 31 (10)

T.B.2.1.4.8

AqtmanO# gOpIqthAya# || nirNE#nEktiq Suddhyai$ || niShTa#pati svaqgAkRu#tyai | ud-di#Sati | saqptaqr.qShInEqva prI#NAti || daqkShiqNA paqryAva#rtatE |

svamEqva vIqrya#manu# paqryAva#rtatE |

tasmAqd-dakShiqNO&d^^rdha# AqtmanO# vIqryA#vattaraH |

athO# AdiqtyasyaiqvAvRutaqmanu# paqryAva#rtatE ||

huqtvOpaq sami#ndhE | 32 (10)

T.B.2.1.4.9

braqhmaqvaqrcaqsasyaq sami#ddhyai || na baqraq.hiranuq pra ha#rEt | asa(gg)#sthitOq vA EqSha yaqj~jaH | yada#gnihOqtram | yada#nu praqharE$t |

yaqj~jaM ~MvicCi#ndyAt | tasmAqnnAnu# praqhRutya$m |

yaqj~jasyaq santa#tyai || aqpO ni na#yati |

aqvaqBRuqthasyaiqva rUqpama#kaH ( ) || 33 (10)

(aqBaqvaqn - Baqvaqtiq - juqhuqyAn - na#yati - mArShTiq dviH prASnA#ti - prAjApaqtya - mAcA#matI - ndhE - &kaH) (A4)

2.1.5 anuvAkaM 5 - kAmyAni hOmadravyANi

T.B.2.1.5.1

braqhmaqvAqdinO# vadanti | aqgniqhOqtraprA#yaNA yaqj~jAH | kiM prA#yaNa-magnihOqtramiti# | vaqthsO vA a#gnihOqtrasyaq prAya#Nam | aqgniqhOqtraM ~Myaj~jAnA$m || tasya# pRuthiqvI sada#H |

aqntari#kShaq-mAgnI$ddhram | dyaur.-ha#viqd^^rdhAna$m |

diqvyA ApaqH prOkSha#NayaH | OSha#dhayO baqraq.hiH | 34 (10)

T.B.2.1.5.2

vanaqspata#ya iqddhmaH | diSa#H pariqdhaya#H | AqdiqtyO yUpa#H | yaja#mAnaH paqSuH | saqmuqdrO#&vaBRuqthaH | saqm~MvaqthsaqraH sva#gAkAqraH |

tasmAqdAhi#tAgnEqH sarva#mEqva ba#rhiqShya#M daqttaM Ba#vati | yath sAqyaM juqhOti# |

rAtri#mEqva tEna# dakShiqNyA$M kurutE | yat-prAqtaH | 35 (10)

T.B.2.1.5.3

aha#rEqva tEna# dakShiqNya#M kurutE | yat-tatOq dadA#ti | sA dakShi#NA || yAva#ntOq vai dEqvA ahu#taqmAdann# |   
tE parA#&Bavann | ta Eqtada#gnihOqtra(gm) sarva#syaiqva sa#mavaqdAyA#juhavuH | tasmA#dAhuH |

aqgniqhOqtraM ~Mvai dEqvA gRuqhANAqM niShkRu#ti-mapaSyaqnniti# | yath-sAqyaM juqhOti# | rAtri#yA Eqva taddhuqtAdyA#ya | 36 (10)

T.B.2.1.5.4

yaja#mAnaqsyA-pa#rABAvAya | yat-prAqtaH |

ahna# Eqva taddhuqtAdyA#ya | yaja#mAnaqsyA-pa#rABAvAya | yat-tatOq&SnAti# | huqtamEqva tat ||

dvayOqH paya#sA juhuyAt-paqSukA#masya | EqtadvA a#gnihOqtraM mi#thuqnam | ya EqvaM ~MvEda# | pra praqjayA# paqSuBi#r-mithuqnair-jA#yatE | 37 (10)

T.B.2.1.5.5

iqmAmEqva pUrva#yA duqhE | aqmUmutta#rayA | aqdhiqSrityOtta#raqmA na#yati | yOnA#vEqva tad-rEta#H si~jcati praqjana#nE || AjyE#na juhuyAqt-tEja#skAmasya | tEjOq vA Ajya$m | tEqjaqsvyE#va Ba#vati | paya#sA paqSukA#masya | Eqtadvai pa#SUqnA(gm) rUqpam |

rUqpENaiqvAsmai# paqSUnava# rundhE | 38 (10)

T.B.2.1.5.6

paqSuqmAnEqva Ba#vati | daqddhnEndriqya kA#masya | iqndriqyaM ~Mvai dadhi# | iqndriqyAqvyE#va Ba#vati | yaqvAqgvA$ grAma#kAmasyauShaqdhA vai   
ma#nuqShyA$H | BAqgaqdhEyE#naiqvAsmai# sajAqtAnava#-rundhE | grAqmyE#va Ba#vati ||

aya#j~jOq vA EqShaH | yO#sAqmA | 39 (9)

T.B.2.1.5.7

caqturunna#yati | catu#rakShara(gm) rathantaqram | raqthaqntaqrasyaiqSha varNa#H | uqparI#va harati | aqntari#kShaM ~MvAmadEqvyam | vAqmaqdEqvyasyaiqSha varNa#H | dvirju#hOti | dvya#kSharaM bRuqhat | bRuqhaqta EqSha varNa#H | aqgniqhOqtramEqva tath sAma#nvat-karOti || 40 (10)

T.B.2.1.5.8

yO vA a#gnihOqtrasyO#paqsadOq vEda# | upai#namupaqsadO# namanti | viqndata# upasaqttAra$m | uqnnIyOpa# sAdayati | pRuqthiqvImEqva prI#NAti |

hOqShyannupa# sAdayati | aqntari#kShamEqva prI#NAti | huqtvOpa# sAdayati | diva#mEqva prI#NAti |   
EqtA vA a#gnihOqtrasyO#paqsada#H | 41 (10)

T.B.2.1.5.9

ya EqvaM ~MvEda# | upai#na-mupaqsadO# namanti | viqndata# upasaqttAra$m || yO vA a#gnihOqtrasyASrA#vitaM praqtyASrA#vitaq(gm)q hOtA#raM braqhmANa#M

~MvaShaTkAqraM ~MvEda# | tasyaq tvE#va huqtam | prAqNO vA a#gnihOqtrasyASrA#vitam | aqpAqnaH praqtyASrA#vitam | manOq hOtA$ | cakShu#r-braqhmA |

niqmEqShO va#ShaTkAqraH | 42 (10)

T.B.2.1.5.10

ya EqvaM ~MvEda# | tasyaq tvE#va huqtam ||

sAqyaqM ~MyAvA#naScaq vai dEqvAH prA#taqryAvA#NaScA-gnihOqtriNO# gRuqhamAga#cCanti |

tAn. yanna taqrpayE$t | praqjayA$&sya paqSuBiqrvi ti#ShThErann | yattaqrpayE$t | tRuqptA E#naM praqjayA# paqSuBi#starpayEyuH || saqjUrdEqvaiH sAqyaM ~MyAva#Biqriti# sAqya(gm) saM mRu#Sati |

saqjUrdEqvaiH prAqtaryAva#Biqriti# prAqtaH |

yE caiqva dEqvAH sA#yaqM ~MyAvA#nOq yE ca# prAtaqryAvA#NaH | 43 (10)

T.B.2.1.5.11

tAnEqvOBayA(gg)# starpayati | ta E#naM tRuqptAH praqjayA# paqSuBi# starpayanti || aqruqNO ha# smAqhaupa#vESiH | aqgniqhOqtra EqvAha(gm) sAqyaM prA#taqrvajraqM BrAtRu#vyEByaqH pra ha#rAmi |

tasmAqn-matpApI#yA(gm)sOq BrAtRu#vyAq iti# |

caqturunna#yati | dvirju#hOti | saqmith-sa#ptaqmI |

saqptapa#dAq Sakva#rI | SAqkvaqrO vajra#H ( ) |

aqgniqhOqtra Eqva tathsAqyaM prA#taqrvajraqM ~Myaja#mAnOq BrAtRu#vyAyaq pra ha#rati |

Bava#tyAqtmanA$ | parA$&syaq BrAtRu#vyO Bavati || 44 (13)

(baqrq.hiH - prAqtar. - huqtAdyA#ya - jAyatE - rundhE - &sAqmA - ka#rO - tyEqtA vA a#gnihOqtrasyO# paqsadO# - vaShaTkAqra - Sca# prAtaqryAvA#NOq - vajraqstrINi# ca) (A5)

2.1.6 anuvAkaM 6 - aByuddravaNaM, hOmABAvapratIkAraSca

T.B.2.1.6.1

praqjApa#ti-rakAmaya-tAtmaqn vanmE# jAyEqtEti# | sO#&juhOt | tasyA$tmaqn vada#jAyata | aqgnir-vAqyurA#-diqtyaH | tE$&bruvann | praqjApa#ti-rahauShI-dAtmaqn-vanmE# jAyEqtEti# | tasya# vaqyama#janiShmahi |   
jAya#tAM na Atmaqn-vaditiq tE#&juhavuH |

prAqNAnA#maqgniH | taqnuvai# vAqyuH | 45 (10)

T.B.2.1.6.2

cakShu#Sha AdiqtyaH | tEShA(gm)# huqtAda#jAyataq gaurEqva || tasyaiq paya#siq vyAya#cCanta | mama# huqtAda#janiq mamEti# | tE praqjApa#tiM praqSnamA#yann | sa A#diqtyO$&gni-ma#bravIt | yaqtaqrO nauq jayA$t | tannau# saqhAsaqditi# | kasyai kO&hau#ShIqditi# praqjApa#ti-rabravIqt-kasyai kaq iti# |

prAqNAnA#maqhamityaqgniH | 46 (10)

T.B.2.1.6.3

taqnuvA# aqhamiti# vAqyuH | cakShu#ShOq&hamityA#diqtyaH |

ya Eqva prAqNAnAqmahau#ShIt | tasya# huqtAda#jaqnIti# |

aqgnEr. huqtAda#jaqnIti# | tada#gnihOqtrasyA$-gnihOtraqtvam | gaurvA a#gnihOqtram | ya EqvaM ~MvEdaq gaura#gnihOqtramiti# | prAqNAqpAqnAByA#-mEqvAgni(gm) sama#d^^rdhayati | avya#d^^rdhukaH prANApAqnAByA$M Bavati | 47 (10)

T.B.2.1.6.4

ya EqvaM ~MvEda# || tau vAqyura#bravIt | anuq mA Ba#jataqmiti# | yadEqva gAr.ha#patyE&dhiqSrityA#-havaqnIya#-maqByu#ddravAn# |

tEnaq tvAM prI#NAqnitya#-brUtAm |

tasmAqd-yad-gAr.ha#patyE&dhiq-SrityA#havaqnIya#-maqByu#ddrava#ti | vAqyumEqva tEna# prINAti || praqjApa#tir-dEqvatA$H sRuqjamA#naH |

aqgnimEqva dEqvatA#nAM prathaqma-ma#sRujata |

sO$&nyadA#laqm-Bya#mavi#ttvA | 48 (10)

T.B.2.1.6.5

praqjApa#timaqBi paqryAva#rtata | sa mRuqtyO-ra#biBEt |

sO#&mumA#diqtya-mAqtmanOq nira#mimIta | ta(gm)huqtvA parA$~gpaqryAva#rtata | tatOq vai sa mRuqtyumapA#jayat | apa# mRuqtyuM ja#yati | ya EqvaM ~MvEda# ||

tasmAqd-yasyaiqvaM ~MviqduSha#H |

uqtaikAqhamuqta dvyaqhaM na juhva#ti | huqtamEqvAsya# Bavati ( ) | aqsau hyA#diqtyO$&gnihOqtram || 49 (11)

(taqnuvai# vAqyu - raqgnir - Ba#vaq - tyavi#ttvA - BavaqtyEka#M ca) (A6)

2.1.7 anuvAkaM 7 - haviShaH sarvadEvatAsaMbandhEna praSaMsA

T.B.2.1.7.1

rauqdraM gavi# | vAqyaqvya#-mupa#sRuShTam | AqSviqnaM duqhyamA#nam | sauqmyaM duqgdham | vAqruqNamadhi#Sritam | vaiqSvaqdEqvA Biqndava#H |

pauqShNamuda#ntam | sAqraqsvaqtaM ~MviqShyanda#mAnam | maiqtra(gm) Sara#H |

dhAqturudvA#sitam ( ) | bRuhaqspatEqrunnI#tam |

saqviqtuH prakrA$ntam | dyAqvAqpRuqthiqvya(gg)# hriqyamA#Nam | aiqndrAqgna-mupa#sannam | aqgnEH pUrvA &&hu#tiH | praqjApa#tEq-rutta#rA |

aiqndra(gm) huqtam || 50 (17) (udvA#sita(gm) saqpta ca#) (A7)

2.1.8 anuvAkaM 8 - dOhanaprakArO&gnihOtrahOtraSca

T.B.2.1.8.1

daqkShiqNaqta upa# sRujati | piqtRuqlOqkamEqva tEna# jayati || prAcIqmAva#rtayati | dEqvaqlOqkamEqva tEna# jayati | udI#cImAqvRutya# dOgdhi | maqnuqShyaqlOqkamEqva tEna# jayati || pUrvau# duhyAjjyEqShThasya# jyaiShThinEqyasya# | yO vA# gaqtaSrIqH syAt |

apa#rau duhyAt-kaniqShThasya# kAniShThinEqyasya# |

yO vAq buBU#ShEt || 51 (10)

T.B.2.1.8.2

na saM mRu#Sati | pAqpaqvaqsyaqsasyaq vyAvRu#ttyai ||

vAqyaqvya#M ~MvA Eqtadupa#sRuShTam | AqSviqnaM duqhyamA#nam | maiqtraM duqgdham | aqryaqmNa u#dvAqsyamA#nam | tvAqShTra-mu#nnIqyamA#nam | bRuhaqspatEq-runnI#tam | saqviqtuH prakrA$ntam |

dyAqvAqpRuqthiqvya(gg)# hriqyamA#Nam || 52 (10)

T.B.2.1.8.3

aiqndrAqgnamupa# sAditam | sarvA$ByOq vA EqSha dEqvatA$ByO juhOti | yO$&gnihOqtraM juqhOti# || yathAq Kaluq vai dhEqnuM tIqrthE taqrpaya#ti |

Eqvama#gnihOqtrI yaja#mAnaM tarpayati | tRupya#ti praqjayA# paqSuBi#H | prasu#vaqrgaM ~MlOqkaM jA#nAti | paSya#ti puqtram | paSya#tiq pautra$m |

pra praqjayA# paqSuBi#r-mithuqnair-jA#yatE ( ) |

yasyaiqvaM ~MviqduShO$&gnihOqtraM juhva#ti | ya u# caina dEqvaM ~MvEda# || 53 (12)

(baBU#ShE- ddhriqyamA#NaM - jAyatEq dvE ca#) (A8)

2.1.9 anuvAkaM 9 - agnihOtrasyAsaMsRuShTahOmamantrau

T.B.2.1.9.1

trayOq vai prai#yamEqdhA A#sann | tEShAqM trirEkO$&gnihOqtra-ma#juhOt | dvirEka#H | saqkRudEka#H | tEShAqM ~Myastriraju#hOt | sa RuqcA&ju#hOt |

yO dviH | sa yaju#ShA | yaH saqkRut | sa tUqShNIm | 54 (10)

T.B.2.1.9.2

yaScaq yajuqShA &ju#hOqdyaSca# tUqShNIm | tAvuqBAvA$d^^rdhnutAm | tasmAqd-yajuqShA &&hu#tiqH pUrvA# hOtaqvyA$ | tUqShNImutta#rA | uqBE EqvarddhI ava#rundhE | aqgnir-jyOtiqr jyOti#raqgniH svAhEti# sAqyaM ju#hOti | rEta# Eqva tad-da#dhAti | sUryOq jyOtiqr-jyOtiqH sUryaqH svAhEti# prAqtaH |

rEta# Eqva hiqtaM pra ja#nayati ||

rEtOq vA Eqtasya# hiqtaM na pra jA#yatE | 55 (10)

T.B.2.1.9.3

yasyA$gnihOqtramahu#taq(gm)q sUryOq&Byu#dEti# | yad-yantEq syAt | uqnnIyaq prA~guqdAdra#vEt |   
sa u#paqsAdyAtami#tO-rAsIta |

sa yaqdA tAmyE$t | athaq BUH svAhEti# juhuyAt |

praqjApa#tiqrvai BUqtaH | tamEqvO-pA#sarat |

sa EqvainaqM tataq unna#yati | nArtiqmArcCa#tiq yaja#mAnaH ( ) || 56 (10)

(tUqShNIM - jA#yatEq - yaja#mAnaH) (A9)

2.1.10 anuvAkaM 10 - vahnEravasthAviSEShAnusArENa hOmaH

T.B.2.1.10.1

yadaqgni-muqddhara#ti | vasa#vaqstarhyaqgniH |   
tasmiqnq. yasyaq tathA#vidhEq juhva#ti |

vasu#ShvEqvAsyA$gnihOqtra(gm) huqtaM Ba#vati ||   
nihi#tO dhUpAqya~jCE#tE | ruqdrAstahyaqrgniH | tasmiqn.q yasyaq tathA#vidhEq juhva#ti |

ruqdrEShvEqvAsyA$gnihOqtra(gm) huqtaM Ba#vati || praqthaqmamiqddhmamaqrcirA la#BatE |

AqdiqtyAstarhyaqgniH | 57 (10)

T.B.2.1.10.2

tasmiqnq. yasyaq tathA#vidhEq juhva#ti |

AqdiqtyEShvEqvAsyA$gnihOqtra(gm) huqtaM Ba#vati ||

sarva# Eqva sa#rvaqSa iqddhma AdI$ptO Bavati |

viSvE# dEqvAstahyaqrgniH | tasmiqnq. yasyaq tathA#vidhEq juhva#ti | viSvE$ShvEqvAsya# dEqvEShva#gnihOqtra(gm) huqtaM Ba#vati || niqtaqrAmaqrciruqpAvai#ti lOhiqnIkE#va Bavati | indraqstarhyaqgniH |

tasmiqnq. yasyaq tathA#vidhEq juhva#ti |

indra# EqvAsyA$gnihOqtra(gm) huqtaM Ba#vati || 58 (10)

T.B.2.1.10.3

a~ggA#rA Bavanti | tEByO&~ggA#rEByOq&rcirudE#ti | praqjApa#tiqstarhyaqgniH |

tasmiqnq. yasyaq tathA#vidhEq juhva#ti |

praqjApa#tAvEqvAsyA$gnihOqtra(gm) huqtaM Ba#vati || SarO&~ggA#rAq addhyU#hantE | brahmaq-tarhyaqgniH | tasmiqn.q yasyaq tathA#vidhEq juhva#ti |

brahma#nnEqvAsyA$gnihOqtra(gm) huqtaM Ba#vati ||

vasu#Shu ruqdrEShvA#diqtyEShuq viSvE#Shu   
dEqvEShu# ( ) | indrE$ praqjApa#tauq brahmann# | apa#rivargamEqvAsyaiqtAsu# dEqvatA#su huqtaM Ba#vati |

yasyaiqvaM ~MviqduShO$&gnihOqtraM juhva#ti | ya u# caina dEqvaM ~MvEda# || 59 (14)

(AqdiqtyAstarhyaqgnir - indra# EqvAsyA$gnihOqtra(gm) huqtaM Ba#vati - dEqvEShu# caqtvAri# ca) (A10)

Special KOrvai

(yadaqgniM nihi#taH prathaqma(gm) sarva# Eqva ni#taqrAma~ggA#rAqH SarO&~ggA#rAq

brahmaqvasu#ShvaqShTau)

2.1.11 anuvAkaM 11 - kAlaBEdEna samantrakaM pariShEcanam

T.B.2.1.11.1

RuqtaM tvA# saqtyEnaq pari#Shi~jcAqmIti# sAqyaM pari#Shi~jcati | saqtyaM tvaqrtEnaq pari#Shi~jcAqmIti# prAqtaH | aqgnirvA Ruqtam | aqsAvA#diqtyaH saqtyam | aqgnimEqva tadA#diqtyEna# sAqyaM pari#Shi~jcati |

aqgninA# &&diqtyaM prAqtassaH | yAva#dahOrAqtrE Bava#taH | tAva#dasya lOqkasya# | nArtiqrna riShTi#H | nAntOq na pa#ryaqntO$&sti ( ) | yasyaiqvaM ~MviqduShO$&gnihOqtraM juhva#ti |

ya u# caina dEqvaM ~MvEda# || 60 (12)   
(aqstiq dvE ca#) (A11)

Prapaataka KOrvai with starting Words of 1 tO 11 Anuvaakams :-

(a~ggi#rasaH - praqjApa#tiraqgni(gm) - ruqdra - u#ttaqrAva#tIM - brahmavAqdinO$ &gnihOqtraprA#yaNA yaqj~jAH - praqjApa#tirakAmayatAtmaqnvad - rauqdraM gavi# -dakShiNaqta - strayOq vai - yadaqgni - mRuqtaM tvA# saqtyEnaikA#daSa)

KOrvai with starting Words of 1, 11, 21 Series of dasinis:-

(a~ggi#rasaqH - praiva tEna# - paqSUnEqva - yanniqmArShTiq - yO vA a#gnihOqtrasyO#paqsadO# - dakShiNaqtaH Sha#ShTiH )

First and Last Word - 1st Prapaatakam, 2nd Ashtakam,:-

(a~ggi#rasOq - ya u# caina dEqvaM ~MvEda#)

|| hari#H OM ||

|| kRuShNa yajurvEdIya taittirIya brAhmaNE dvitIyAShTakE prathamaH prapAThakaH samAptaH ||

=============

OM namaH paramAtmanE, SrI mahAgaNapatayE namaH

SrI guruByO namaH, haqriqH OM

2.2 dvitIyAShTakE dvitIyaH prapAThakaH - hOtRubrAhmaNam

2.2.1 anuvAkaM 1 - daSahOtRumantrasya kratvarthapuruShArthaprayOgau

T.B.2.2.1.1

praqjApa#tirakAmayata praqjAH sRu#jEqyEti# |   
sa EqtaM daSa#hOtAra-mapaSyat |

taM mana#sA &nuqdrutya# darBastaqmbE#&juhOt |   
tatOq vai sa praqjA a#sRujata | tA a#smAthsRuqShTA apA$krAmann | tA grahE#NAgRuhNAt |

tadgraha#sya grahaqtvam | yaH kAqmayE#taq prajA#yEqyEti# | sa daSa#hOtAraqM mana#sA &nuqdrutya# darBastaqmbE ju#huyAt | praqjApa#tiqrvai daSa#hOtA | 1 (10)

T.B.2.2.1.2

praqjApa#tirEqva BUqtvA pra jA#yatE || mana#sA juhOti |

mana# ivaq hi praqjApa#tiH | praqjApa#tEqrAptyai$ || pUqrNayA# juhOti | pUqrNa i#vaq hi praqjApa#tiH | praqjApa#tEqrAptyai$ || nyU#nayA juhOti |

nyU#nAqddhi praqjApa#tiH praqjA asRu#jata | praqjAnAq(gm)q sRuShTyai$ || 2 (10)

T.B.2.2.1.3

daqrBaqstaqmbE ju#hOti | EqtasmAqdvai yOnE$H praqjApa#tiH praqjA a#sRujata | yasmA#dEqva yOnE$H praqjApa#tiH praqjA asRu#jata | tasmA#dEqva yOnEqH pra jA#yatE || brAqhmaqNO da#kShiNaqta upA$stE |

brAqhmaqNO vai praqjAnA#-mupadraqShTA | uqpaqdraqShTuqmatyEqva pra jA#yatE ||

grahO# Bavati | praqjAnA(gm)# sRuqShTAnAqM dhRutyai$ ||

yaM brA$hmaqNaM ~MviqdyAM ~MviqdvA(gm)saqM ~MyaSOq narcCEt || 3 (10)

T.B.2.2.1.4

sO&ra#NyaM paqrEtya# | daqrBaqstaqmba-muqdgratthya# |

brAqhmaqNaM da#kShiNaqtO niqShAdya# | catu#r.hOtRUqn vyAca#kShIta | Eqtadvai dEqvAnA$M paraqmaM guhyaqM brahma# | yaccatu#r.hOtAraH | tadEqva pra#kAqSaM ga#mayati | tadE#naM prakAqSaM gaqtam |

praqkAqSaM praqjAnA$M gamayati || daqrBaqstaqmba-muqdgratthyaq vyAca#ShTE | 4 (10)

T.B.2.2.1.5

aqgniqvAn. vai da#rBastaqmbaH | aqgniqvatyEqva vyAca#ShTE || brAqhmaqNO da#kShiNaqta upA$stE | brAqhmaqNO vai praqjAnA#-mupadraqShTA |

uqpaqdraqShTuq-matyEqvainaqM ~MyaSa# RucCati || IqSvaqraM taM ~MyaSO&rtOqrityA#huH |

yasyAntE$ vyAqcaShTaq iti# | varaqstasmaiq dEya#H |

yadEqvainaqM tatrO#paq nama#ti | tadEqvAva# rundhE || 5 (10)

T.B.2.2.1.6

aqgnimAqdadhA#nOq daSa#hOtrAq &raNiqmava#daddhyAt | prajA#tamEqvainaq-mAdha#ttE |

tEnaiqvOddrutyA$gnihOqtraM ju#huyAt | prajA#tamEqvaina#jjuhOti |

haqvirni#rvaqPsyan-daSa#hOtAraqM ~MvyAca#kShIta | prajA#tamEqvainaqM nirva#pati |

sAqmiqdhEqnI-ra#nuvaqkShyan-daSa#hOtAraqM ~MvyAca#kShIta |

sAqmiqdhEqnIrEqva sRuqShTvA&&raByaq pra ta#nutE |

athO# yaqj~jO vai daSa#hOtA | yaqj~jamEqva ta#nutE || 6 (10)

T.B.2.2.1.7

aqBiqcaraqn-daSa#hOtAraM juhuyAt | navaq vai puru#ShE prAqNAH | nABi#rdaSaqmI | saprA#NamEqvaina#-maqBica#rati | EqtAvaqdvai puru#Shasyaq svam |

yAva#t prAqNAH | yAva#dEqvAsyAsti# | tadaqBica#rati || svakRu#taq iri#NE juhOti pradaqrE vA$ |

EqtadvA aqsyai nir.Ru#tigRuhItam ( ) |

nir.Ru#ti gRuhIta EqvainaqM nir.Ru#tyA grAhayati || yad vAqcaH krUqram | tEnaq vaSha#TkarOti | vAqca Eqvaina#M krUqrENaq pra vRu#Scati | tAqjagArtiqmArcCa#ti || 7 (15)

(daSa#hOtAq - sRuShTyA# - RuqcCEd - vyAca#ShTE - rundha - Eqva ta#nutEq - nir.Ru#tigRuhItaqM pa~jca# ca) (A1)

2.2.2 anuvAkaM 2 - caturhOtrAdimantrANAM kratvarthaprayOgaH

T.B.2.2.2.1

praqjApa#tirakAmayata dar.SapUrNamAqsau sRu#jEqyEti# |

sa EqtaM catu#r.hOtAra-mapaSyat |   
taM mana#sA&nuqdrutyA# havaqnIyE#&juhOt |

tatOq vai sa da#r.SapUrNamAqsAva#sRujata |   
tAva#smAth sRuqShTAvapA$krAmatAm |

tau grahE#NA gRuhNAt | tadgraha#sya grahaqtvam |

daqrq.SaqpUqrNaqmAqsA-vAqlaBa#mAnaH |

catu#r.hOtAraqM mana#sA&nuqdrutyA#-havaqnIyE#   
juhuyAt | daqrq.SaqpUqrNaqmAqsAvEqva sRuqShTvA&&raByaq pra ta#nutE | 8 (10)

T.B.2.2.2.2

grahO# Bavati | daqrq.SaqpUqrNaqmAqsayO$H sRuqShTayOqd^^rdhRutyai$ || sO#&kAmayata cAturmAqsyAni# sRujEqyEti# | sa EqtaM pa~jca#hOtAra-mapaSyat | taM mana#sA&nuqdrutyA# havaqnIyE#&juhOt | tatOq vai sa cA#turmAqsyAnya#sRujata | tAnya#smAth-sRuqShTAnyapA$krAmann | tAniq grahE#NAgRuhNAt |

tadgraha#sya grahaqtvam | cAqtuqrmAqsyAnyAqlaBa#mAnaH | 9 (10)

T.B.2.2.2.3

pa~jca#hOtAraqM mana#sA&nuqdrutyA# havaqnIyE#   
juhuyAt | cAqtuqrmAqsyAnyEqva sRuqShTvA&&raByaq pra ta#nutE | grahO# Bavati | cAqtuqrmAqsyAnA(gm)# sRuqShTAnAqM dhRutyai$ || sO#&kAmayata paSubaqndha(gm) sRu#jEqyEti# | sa Eqta(gm) ShaDDhO#tAra-mapaSyat | taM mana#sA&nuqdrutyA# havaqnIyE#&juhOt | tatOq vai sa pa#Subaqndhama#sRujata |

sO$&smAth sRuqShTO &pA$krAmat |

taM grahE#NAgRuhNAt | 10 (10)

T.B.2.2.2.4

tadgraha#sya grahaqtvam | paqSuqbaqndhEna# yaqkShyamA#NaH | ShaDDhO#tAraqM mana#sA &nuqdrutyA# havaqnIyE# juhuyAt | paqSuqbaqndhamEqva sRuqShTvA&&raByaq pra ta#nutE | grahO# Bavati |

paqSuqbaqndhasya# sRuqShTasyaq dhRutyai$ ||

sO#&kAmayata sauqmya-ma#ddhvaqra(gm) sRu#jEqyEti# |

sa Eqta(gm) saqptahO#tAra-mapaSyat | taM mana#sA&nuqdrutyA# havaqnIyE# &juhOt |

tatOq vai sa sauqmya-ma#ddhvaqra-ma#sRujata | 11 (10)

T.B.2.2.2.5

sO$&smAth sRuqShTO&pA$krAmat | taM grahE#NAgRuhNAt | tadgraha#sya grahaqtvam | dIqkShiqShyamA#NaH | saqptahO#tAraqM mana#sA&nuqdrutyA# havaqnIyE# juhuyAt |

sauqmyamEqvAddhvaqra(gm) sRuqShTvA&&raByaq pra ta#nutE | grahO# Bavati | sauqmyasyA$-ddhvaqrasya# sRuqShTasyaq dhRutyai$ || dEqvEByOq vai yaqj~jO na prABa#vat | tamE#tAvaqcCaH sama#Barann | 12 (10)

T.B.2.2.2.6

yath sa#BAMqrAH | tatOq vai tEByO# yaqj~jaH prABa#vat |

yath sa#BAMqrA Bava#nti | yaqj~jasyaq praBU$tyai || AqtiqtthyamAqsAdyaq vyAca#ShTE |

yaqj~jaqmuqKaM ~MvA A#tiqthyam | muqKaqta Eqva yaqj~ja(gm) saqBRuMtyaq pra ta#nutE ||

aya#j~jOq vA EqShaH | yO#&paqtnIka#H | na praqjAH pra jA#yErann ( ) | patnIqrvyAca#ShTE | yaqj~jamEqvAka#H | praqjAnA$M praqjana#nAya || uqpaqsathsuq vyAca#ShTE | Eqtadvai patnI#nA-mAqyata#nam | sva EqvainA# AqyataqnE&va# kalpayati || 13 (16)

(taqnuqtaq - AqlaBa#mAnO - &gRuhNA - dasRuja - tABara - ~jjAyEraqnth ShaTca#) (A2)

2.2.3 anuvAkaM 3 - caturhOtRupa~jcahOtRumantragrahaBAgayOH puruShArtha prayOgaH

T.B.2.2.3.1

praqjApa#ti-rakAmayataq pra jA#yEqyEti# |

sa tapO#&tapyata |

sa triqvRutaq(gg)q stOma#-masRujata |   
taM pa#~jcadaqSastOmO# maddhyaqta uda#tRuNat |

tau pU$rvapaqkShaScA#parapaqkShaScA#BavatAm | pUqrvaqpaqkShaM dEqvA anvasRu#jyanta |

aqpaqraqpaqkSha-manvasu#rAH | tatO# dEqvA aBa#vann | parA&su#rAH | yaM kAqmayE#taq vasI#yAnth syAqditi# | 14 (10)

T.B.2.2.3.2

taM pU$rvapaqkShE yA#jayEt | vasI#yAnEqva Ba#vati |

yaM kAqmayE#taq pApI#yAnth-syAqditi# | tama#parapaqkShE yA#jayEt |

pApI#yAnEqva Ba#vati | tasmA$t pUrvapaqkShO# &parapaqkShAt-ka#ruqNya#taraH ||

praqjApa#tiqrvai daSa#hOtA | catu#r.hOtAq pa~jca#hOtA |

ShaDDhO#tA saqptahO#tA | Ruqtava#H sam~MvathsaqraH | 15 (10)

T.B.2.2.3.3

praqjAH paqSava# iqmE lOqkAH | ya EqvaM praqjApa#tiM baqhOrBUyA(gm)#saqM ~MvEda# | baqhOrEqva BUyA$n Bavati || praqjApa#tir-dEvAsuqrAna#sRujata |

sa indraqmapiq nAsRu#jata | taM dEqvA a#bruvann |   
indra#M nO janaqyEti# | sO$&bravIt | yathAq &haM ~MyuqShmA(gg) stapaqsA &sRu#kShi |

Eqvamindra#M janayaddhvaqmiti# | 16 (10)

T.B.2.2.3.4

tE tapO#&tapyanta | ta Aqtmannindra#-mapaSyann | tama#bruvann | jAyaqsvEti# | sO$&bravIt |

kiM BA#gaqdhEya#-maqBija#niShyaq iti# |

RuqtUnth sa#m~Mvathsaqram | praqjAH paqSUn |   
iqmAl ~MlOqkAnitya#bruvann | taM ~Mvai mA&&hu#tyAq praja#nayaqtEtya#bravIt | 17 (10)

T.B.2.2.3.5

taM catu#r.hOtrAq prAja#nayann || yaH kAqmayE#ta vIqrO maq A jA#yEqtEti# | sa catu#r.hOtAraM juhuyAt | praqjApa#tiqrvai catu#r.hOtA |

praqjApa#tirEqva BUqtvA prajA#yatE |

jaqjanaqdindra#-mindriqyAyaq svAhEtiq grahE#Na juhOti |

A&sya# vIqrO jA#yatE | vIqra(gm) hi dEqvA EqtayA &&hu#tyAq prAja#nayann || AqdiqtyAScA~ggi#rasaSca suvaqrgE lOqkE$ &spad^^rdhanta | vaqyaM pUrvE# suvaqrgaM ~MlOqkami#yAma vaqyaM pUrvaq iti# | 18 (10)

T.B.2.2.3.6

ta A#diqtyA EqtaM pa~jca#hOtAra-mapaSyann |

taM puqrA prA#taranuvAqkAdAgnI$ddhrE &juhavuH |

tatOq vai tE pUrvE# suvaqrgaM ~MlOqkamA#yann |   
yaH su#vaqrgakA#maqH syAt | sa pa~jca#hOtAraM puqrA prA#taranuvAqkAdAgnI$ddhrE juhuyAt |

saqm~MvaqthsaqrO vai pa~jca#hOtA | saqm~MvaqthsaqraH su#vaqrgO lOqkaH | saqm~Mvaqthsaqra EqvartuShu# pratiqShThAya# | suqvaqrgaM ~MlOqkamE#ti ||

tE$bruvaqn-na~ggi#rasa AdiqtyAn | 19 (10)

T.B.2.2.3.7

kva# stha | kva# vaH saqdByO haqvyaM ~Mva#kShyAmaq iti# | CandaqH svitya#bruvann |

gAqyaqtriqyAM triqShTuBiq-jaga#tyAqmiti# |

tasmAqcCanda#H su saqdBya A#diqtyEBya#H |

Aq~ggIqraqsIH praqjA haqvyaM ~Mva#hanti |

vaha#ntyasmai praqjA baqlim | ainaqmapra#tiKyAtaM gacCati | ya EqvaM ~MvEda# || dvAda#Saq mAsAqH pa~jcaqrtava#H ( ) | traya# iqmE lOqkAH | aqsAvA#diqtya E#kaviq(gm)qSaH |

Eqtasmiqn vA EqSha SriqtaH | Eqtasmiqn-prati#ShThitaH |

ya EqvamEqta(gg) SriqtaM prati#ShThitaqM ~MvEda# | pratyEqva ti#ShThati || 20 (16)

(syAqditi# - sam~MvathsaqrO - ja#nayaddhvaqmitI - tya#bravIqt - pUrvaq ityA# - diqtyAn - RuqtavaqH ShaTca#) (A3)

2.2.4 anuvAkaM 4 - jagath sRuShTikathanamuKEna hOtRumantrapraSaMsA

T.B.2.2.4.1

praqjApa#ti-rakAmayataq prajA#yEqyEti# | sa EqtaM daSa#hOtAra-mapaSyat | tEna# daSaqdhA &&tmAna#M ~MviqdhAya# | daSa#hOtrA &tapyata | tasyaq cittiqH srugAsI$t | ciqttamAjya$m | tasyaiqtA#vatyEqva vAgAsI$t |

EqtAvAn#. yaj~jakraqtuH || sa catu#r.hOtAra-masRujata | sO#&nandat | 21 (10)

T.B.2.2.4.2

asRu#kShiq vA iqmamiti# | tasyaq sOmO# haqvirAsI$t |

sa catu#r.hOtrA &tapyata | sO#&tAmyat |

sa BUritiq vyAha#rat | sa BUmi#masRujata |

aqgniqhOqtraM da#r.SapUrNamAqsau yajU(gm)#Shi |   
sa dviqtIya#matapyata | sO#&tAmyat | sa Buvaq itiq vyAha#rat | 22 (10)

T.B.2.2.4.3

sO$&ntari#kSha-masRujata | cAqtuqrmAqsyAniq sAmA#ni | sa tRuqtIya#matapyata | sO#&tAmyat | sa suvaqritiq vyAha#rat | sa diva#masRujata |

aqgniqShTOqma-muqkthya#-matirAqtramRuca#H |   
EqtA vai vyAhRu#taya iqmE lOqkAH |

iqmAn Kaluq vai lOqkAnanu# praqjAH paqSavaqSCandA(gm)#siq prAjA#yanta |

ya EqvamEqtAH praqjApa#tEH prathaqmA vyAhRu#tIqH prajA#tAq vEda# | 23 (10)

T.B.2.2.4.4

pra praqjayA# paqSuBi#r-mithuqnair-jA#yatE ||   
sa pa~jca#hOtAra-masRujata | sa haqvirnA-vi#ndata | tasmaiq sOma#-staqnuvaqM prAya#cCat |

Eqtat tE# haqviriti# | sa pa~jca#hOtrA &tapyata |   
sO#&tAmyat | sa praqtya~g~ga#bAdhata | sO&su#rA-nasRujata | tadaqsyA pri#yamAsIt | 24 (10)

T.B.2.2.4.5

tad-duqrvarNaq(gm)q hira#NyamaBavat |   
tad-duqrvarNa#syaq hira#Nyasyaq janma# |

sa dviqtIya#matapyata | sO#&tAmyat | sa prA~ga#bAdhata | sa dEqvAna#sRujata | tada#sya priqyama#sIt | tath suqvarNaq(gm)q hira#NyamaBavat |

tath suqvarNa#syaq hira#Nyasyaq janma# |

ya Eqva(gm) suqvarNa#syaq hira#Nyasyaq janmaq vEda# | 25 (10)

T.B.2.2.4.6

suqvarNa# AqtmanA# Bavati | duqrvarNO$&syaq BrAtRu#vyaH | tasmA$th suqvarNaq(gm)q hira#NyaM BAqrya$m | suqvarNa# Eqva Ba#vati | aina#M priqyaM ga#cCatiq nApri#yam || sa saqptahO#tAra-masRujata |

sa saqptahO$traiqva su#vaqrgaM ~MlOqkamai$t ||

triqNaqvEnaq stOmE#naiqByO lOqkEByO&su#rAqn prANu#data |

traqyaqstriq(gm)qSEnaq pratya#tiShThat | Eqkaqviq(gm)qSEnaq ruca#madhatta | 26 (10)

T.B.2.2.4.7

saqptaqdaqSEnaq prAjA#yata | ya EqvaM ~MviqdvAnth sOmE#naq yaja#tE | saqptahO$traiqva su#vaqrgaM ~MlOqkamE#ti | triqNaqvEnaq stOmE#naiqByO lOqkEByOq BrAtRu#vyAqn-praNu#datE | traqyaqstriq(gm)qSEnaq prati# tiShThati | Eqkaqviq(gm)qSEnaq ruca#M dhattE |

saqptaqdaqSEnaq prajA#yatE | tasmA$th-saptadaqSaH stOmOq na niqrq.hRutya#H | praqjApa#tiq rvai sa#ptadaqSaH | praqjApa#timEqva ma#ddhyaqtO dha#ttEq prajA$tyai ( ) || 27 (10)

(aqnaqndaqd - Buvaq itiq vyAha#raqd - vEdA# - sIqd - vEdA# - dhattaq - prajA$tyai) (A4)

2.2.5 anuvAkaM 5 - dakShiNApratigrahamantravyAKyAnam

T.B.2.2.5.1

dEqvA vai varu#NamayAjayann | sa yasyai# yasyai dEqvatA#yaiq dakShi#NAqmana#yat | tAma#vlInAt | tE$&bruvann | vyAqvRutyaq prati# gRuhNAma |

tathA# nOq dakShi#NAq na vlE$ShyaqtIti# | tE vyAqvRutyaq pratya#gRuhNann | tatOq vai tAM dakShi#NAq nAvlI#nAt |

ya EqvaM ~MviqdvAn vyAqvRutyaq dakShi#NAM pratigRuqhNAti# | nainaqM dakShi#NA vlInAti || 28 (10)

T.B.2.2.5.2

rAjA$ tvAq varu#NO nayatu dEvi dakShiNEq&gnayEq hira#NyaqmityA#ha | AqgnEqyaM ~Mvai hira#Nyam | svayaiqvaina#d-dEqvata#yAq prati# gRuhNAti |

sOmA#yaq vAsaq ityA#ha | sauqmyaM ~Mvai vAsa#H |

svayaiqvaina#d-dEqvata#yAq prati# gRuhNAti | ruqdrAyaq gAmityA#ha | rauqdrI vai gauH | svayaiqvainA$M dEqvata#yAq prati# gRuhNAti | varu#NAqyASvaqmityA#ha | 29 (10)

T.B.2.2.5.3

vAqruqNO vA aSva#H | svayaiqvaina#M dEqvata#yAq prati# gRuhNAti | prAqjApa#tayEq puru#ShaqmityA#ha | prAqjAqpaqtyO vai puru#ShaH | svayaiqvaina#M dEqvata#yAq prati# gRuhNAti | mana#vEq talpaqmityA#ha |

mAqnaqvO vai talpa#H | svayaiqvaina#M dEqvata#yAq prati# gRuhNAti | uqttAqnAyA$~ggIraqsAyAnaq ityA#ha |

iqyaM ~MvA u#ttAqna A$~ggIraqsaH | 30 (10)

T.B.2.2.5.4

aqnayaiqvainaqt-prati# gRuhNAti || vaiqSvAqnaqryArcA rathaqM prati# gRuhNAti | vaiqSvAqnaqrO vai dEqvata#yAq ratha#H | svayaiqvaina#M dEqvata#yAq prati# gRuhNAti ||

tEnA#mRutaqtvama#SyAq-mityA#ha | aqmRuta#mEqvAtman-dha#ttE ||

vayO# dAqtra ityA#ha | vaya# Eqvaina#M kRuqtvA | suqvaqrgaM ~MlOqkaM ga#mayati ||

mayOq mahya#mastu pratigrahIqtra ityA#ha | 31 (10)

T.B.2.2.5.5

yadvai Siqvam | tanmaya#H | Aqtmana# EqvaiShA parI$ttiH ||

ka iqdaM kasmA# adAqdityA#ha | praqjApa#tiqrvai kaH |   
sa praqjApa#tayE dadAti || kAmaqH kAmAqyEtyA#ha | kAmE#naq hi dadA#ti | kAmE#na pratigRuqhNAti# ||

kAmO# dAqtA kAma#H prati grahIqtEtyA#ha | 32 (10)

T.B.2.2.5.6

kAmOq hi dAqtA | kAma#H prati grahIqtA || kAma(gm)# samuqdra-mAviqSEtyA#ha | saqmuqdra i#vaq hi kAma#H | nEvaq hi kAmaqsyAntO&sti# | na sa#muqdrasya# ||

kAmE#na tvAq prati# gRuhNAqmItyA#ha | yEnaq kAmE#na prati gRuqhNAti# | sa Eqvaina#maqmuShmi#l ~MlOqkE kAmaq Aga#cCati || kAmaiqtatta# EqShA tE# kAmaq dakShiqNEtyA#ha ( ) | kAma# Eqva tad-yaja#mAnOq&muShmi#l ~MlOqkE dakShi#NAmicCati |

na pra#tigrahIqtari# || ya EqvaM ~MviqdvAn-dakShi#NAM pratigRuqhNAti# | aqnRuqNAmEqvainAqM prati# gRuhNAti || 33 (14)

(vlIqnAqtya - SvaqmityA#hA - ~ggiraqsaH - pra#tigrahIqtra ityA#ha - pratigrahIqtEtyA#haq - dakShiqNEtyA#ha caqtvAri# ca) (A5)

2.2.6 anuvAkaM 6 - dvAdaSAhadaSamE&hani hOtRumantrAH

T.B.2.2.6.1

antOq vA EqSha yaqj~jasya# | yad-da#Saqmamaha#H |

daqSaqmE&ha$n^^th-sarparAqj~jiyA# RuqgBiH stu#vanti | yaqj~jasyaiqvAnta#M gaqtvA | aqnnAdyaqmava#rundhatE || tiqsRuBi#H stuvanti | traya# iqmE lOqkAH |

EqBya Eqva lOqkEByOq&nnAdyaqmava#rundhatE | pRuSni#vatIr-Bavanti | annaqM ~Mvai pRuSni# | 34 (10)

T.B.2.2.6.2

anna#mEqvAva#-rundhatE || mana#sAq prastau#ti | manaqsOdgA#yati | mana#sAq prati# harati | mana# ivaq hi praqjApa#tiH | praqjApa#tEqrAptyai$ || dEqvA vai saqrpAH | tEShA#miqya(gm) rAj~jI$ | yath-sa#rparAqj~jiyA# RuqgBiH stuqvanti# | aqsyAmEqva prati# tiShThanti || 35 (10)

T.B.2.2.6.3

catu#r.hOtRUqnq. hOtAq vyAca#ShTE | stuqtamanu#Sa(gm)satiq SAntyai$ ||

antOq vA EqSha yaqj~jasya# | yad-da#Saqmamaha#H |

Eqtat Kaluq vai dEqvAnA$M paraqmaM guhyaqM brahma# | yaccatu#r.hOtAraH | daqSaqmE&haq(gg)q-Scatu#r.hOtRUqn vyAca#ShTE | yaqj~jasyaiqvAnta#M gaqtvA |

paqraqmaM dEqvAnAqM guhyaqM brahmAva#rundhE |

tadEqva pra#kAqSaM ga#mayati | 36 (10)

T.B.2.2.6.4

tadE#naM prakAqSaM gaqtam | praqkAqSaM praqjAnA$M gamayati || vAca#M ~MyacCati | yaqj~jasyaq dhRutyai$ || yaqjaqmAqnaqdEqvaqtya#M ~MvA aha#H |

BrAqtRuqvyaqdEqvaqtyA# rAtri#H | ahnAq rAtri#M dhyAyEt |

BrAtRu#vyasyaiqva tallOqkaM ~MvRu#~gktE |

yaddivAq vAca#M ~MvisRuqjEt | ahaqrBrAtRu#vyAqyOcCi(gm)#ShEt ( ) |

yannakta#M ~MvisRuqjEt | rAtriqM BrAtRu#vyAqyOcCi(gm)#ShEt |

aqdhiqvRuqkShaqsUqryE vAcaqM ~MvisRu#jati |

EqtAva#ntamEqvAsmai# lOqkamucCi(gm)#Shati | yAva#dAdiqtyO$&staqmEti# || 37 (15)

(pRuSni# - tiShThanti - gamayati - Si(gm)ShEqt pa~jca# ca) (A6)

2.2.7 anuvAkaM 7 - saptahOtRumantrasAdhyayaj~japraSaMsA

T.B.2.2.7.1

praqjApa#tiH praqjA a#sRujata | tAH sRuqShTAH sama#SliShyann | tA rUqpENAnuq prAvi#Sat |   
tasmA#dAhuH | rUqpaM ~Mvai praqjApa#tiqriti# |

tA nAmnA&nuq prAvi#Sat | tasmA#dAhuH | nAmaq vai praqjApa#tiqriti# | tasmAqdapyA# &miqtrau saqgaMtya# | nAmnAq cEddhvayE#tE | 38 (10)

T.B.2.2.7.2

miqtramEqva Ba#vataH || praqjApa#tir dEvAsuqrAna#sRujata | sa indraqmapiq nAsRu#jata | taM dEqvA a#bruvann | indra#M nO janaqyEti# | sa Aqtma-nnindra#-mapaSyat | tama#sRujata | taM triqShTug-vIqrya#M BUqtvA&nuq prAvi#Sat | tasyaq vajra#H pa~jcadaqSO hastaq Apa#dyata |

tEnOqdayyAsu#rAnaqBya# Bavat || 39 (10)

T.B.2.2.7.3

ya EqvaM ~MvEda# | aqBi BrAtRu#vyAn Bavati || tE dEqvA asu#rair-viqjitya# | suqvaqrgaM ~MlOqkamA#yann | tE#&muShmi#l ~MlOqkE vya#kShuddhyann |

tE$&bruvann | aqmuta#H pradAnaqM ~MvA upa#jijIviqmEti# |

tE saqptahO#tAraM ~Myaqj~jaM ~MviqdhAyAqyAsya$m | Aq~ggIqraqsaM prAhi#Nvann | EqtEnAqmutra# kalpaqyEti# | 40 (10)

T.B.2.2.7.4

tasyaq vA iqyaM klRupti#H | yadiqdaM kiM ca# | ya EqvaM ~MvEda# | kalpa#tE&smai | sa vA aqyaM ma#nuqShyE#Shu yaqj~jaH saqptahO#tA | aqmutra# saqdByO dEqvEByO# haqvyaM ~Mva#hati | ya EqvaM ~MvEda# |

upai#naM ~Myaqj~jO na#mati || sO#&manyata |

aqBi vA iqmE$&smA-llOqkAdaqmuM~MlOqkaM ka#miShyantaq iti# ( ) | sa vAca#spatEq hRuditiq vyAha#rat | tasmA$t puqtrO hRuda#yam | tasmA#daqsmA-llOqkAdaqmuM ~MlOqkaM nABikA#mayantE |

puqtrO hi hRuda#yam || 41 (14)

(hvayE#ta - aBavat - kalpaqyE - tIti# caqtvAri# ca) (A7)

2.2.8 anuvAkaM 8 - hOtRumantrANAM sOmayAgA~ggatvam

T.B.2.2.8.1

dEqvA vai catu#r.hOtRuBir-yaqj~jama#tanvata |

tE vi pAqpmanAq BrAtRu#vyEqNAja#yanta | aqBi su#vaqrgaM ~MlOqkama#jayann | ya EqvaM ~MviqdvA(gg)-Scatu#r.hOtRuBiryaqj~jaM ta#nuqtE | vi pAqpmanAq BrAtRu#vyENa jayatE | aqBi su#vaqrgaM ~MlOqkaM ja#yati ||

ShaDDhO$trA prAyaqNIyaqmAsA#dayati | aqmuShmaiq vai lOqkAyaq ShaDDhO#tA | Gnantiq Kaluq vA Eqtath sOma$m | yada#BiShuqNvanti# | 42 (10)

T.B.2.2.8.2

Ruqjuqdhaivaina#maqmuM ~MlOqkaM ga#mayati | catu#r.hOtrA &&tiqtthyam | yaSOq vai catu#r.hOtA | yaSa# EqvAtman-dha#ttE | pa~jca#hOtrA paqSumupa# sAdayati | suqvaqrgyO# vai pa~jca#hOtA | yaja#mAnaH paqSuH | yaja#mAnamEqva su#vaqrgaM ~MlOqkaM ga#mayati |

grahA$n-gRuhIqtvA saqptahO#tAraM juhOti |

iqndriqyaM ~Mvai saqptahO#tA | 43 (10)

T.B.2.2.8.3

iqndriqyamEqvAtman-dha#ttE || yO vai catu#r.hOtRU-nanusavaqnaM taqrpaya#ti | tRupya#ti praqjayA# paqSuBi#H | upai#na(gm) sOmapIqthO na#mati |

baqhiqShpavaqmAqnE daSa#hOtAraqM ~MvyAca#kShIta |

mAddhya#ndinEq pava#mAnEq catu#r.hOtAram | ArBa#vEq pava#mAnEq pa~jca#hOtAram | piqtRuqyaqj~jE ShaDDhO#tAram | yaqj~jAqyaqj~jiya#sya stOqtrE saqptahO#tAram | aqnuqsaqvaqnamEqvainA(gg)# starpayati | 44 (10)

T.B.2.2.8.4

tRupya#ti praqjayA# paqSuBi#H | upai#na(gm) sOmapIqthO na#mati || dEqvA vai catu#r.hOtRuBiH saqtramA#sata | Ruddhi#parimitaqM ~MyaSa#skAmAH | tE$&bruvann | yanna#H prathaqmaM ~MyaSa# RuqcCAt | sarvE#ShAM naqstath-saqhAsaqditi# | sOmaqScatu#r.hOtrA | aqgniH pa~jca#hOtrA | dhAqtA ShaDDhO$trA | 45 (10)

T.B.2.2.8.5

indra#H saqptahO$trA | praqjApa#tiqr-daSa#hOtrA |

tEShAq(gm)q sOmaq(gm)q rAjA#naqM ~MyaSa# ArcCat || tannya#kAmayata | tEnApA$krAmat | tEna# praqlAya#macarat | taM dEqvAH praiqShaiH praiSha#maicCann | tat-praiqShANA$M praiShaqtvam |

niqvidBiqrnya#vEdayann | tanniqvidA$M niviqttvam | 46 (10)

T.B.2.2.8.6

AqprIBi#rApnuvann | tadAqprINA#mApriqtvam | tama#Gnann | tasyaq yaSOq vya#gRuhNata | tE grahA# aBavann | tadgrahA#NAM grahaqtvam | yasyaiqvaM ~MviqduShOq grahA# gRuqhyantE$ | tasyaq tvE#va gRu#hIqtAH || tE$&bruvann | yO vai naqH SrEShThO&BU$t | 47 (10)

T.B.2.2.8.7

tama#vadhiShma | puna#riqma(gm) su#vAmahAq iti# | taM CandO#Bi-rasuvanta | tacCanda#sAM Candaqstvam | sAmnAq samAna#yann | tath sAmna#H sAmaqtvam |

uqkthai-ruda#sthApayann | taduqkthAnA#-mukthaqtvam | ya EqvaM ~MvEda# | pratyEqva ti#ShThati | 48 (10)

T.B.2.2.8.8

sarvaqmAyu#rEti || sOmOq vai yaSa#H | ya EqvaM ~MviqdvAnth-sOma#mAqgacCa#ti |

yaSa# Eqvaina#mRucCati | tasmA#dAhuH | yaScaiqvaM ~MvEdaq yaScaq na | tAvuqBau sOmaq-mAga#cCataH | sOmOq hi yaSa#H | taM tvA&va yaSa# RucCaqtItyA#huH | yaH sOmEq sOmaqM prAhEti# ( ) | tasmAqth-sOmEq sOmaqH prOcya#H | yaSa# Eqvaina#mRucCati || 49 (12)

(aqBiqShuqNvanti# - saqptahO#tA - tarpayatiq - ShaDDhO$trA - niviqttva - maBU$t - tiShThatiq - prAhEtiq dvE ca#) (A8)

2.2.9 anuvAkaM 9 - hOtRumantrOtpattikathanaprasa~ggEna jagath sRuShTiH

T.B.2.2.9.1

iqdaM ~MvA agrEq naiva kiMcaqnAsI$t | na dyaurA#sIt | na pRu#thiqvI | nAntari#kSham | tadasa#dEqva sanmanO# &kurutaq syAmiti# | tada#tapyata | tasmA$t-tEpAqnAddhUqmO#&jAyata | tad-BUyO#&tapyata |

tasmA$t-tEpAqnAdaqgni-ra#jAyata | tad-BUyO#&tapyata | 50 (10)

T.B.2.2.9.2

tasmA$t-tEpAqnAjjyOti#-rajAyata | tad-BUyO#&tapyata |

tasmA$t-tEpAqnAdaqrci-ra#jAyata | tad-BUyO#&tapyata |

tasmA$t-tEpAqnAnmarI#cayO&jAyanta |   
tad-BUyO#&tapyata | tasmA$t-tEpAqnAdu#dAqrA a#jAyanta | tad-BUyO#&tapyata | tadaqBrami#vaq sama#hanyata ||   
tad-vaqstima#Binat | 51 (10)

T.B.2.2.9.3

sa sa#muqdrO#&Bavat |   
tasmA$th-samuqdrasyaq na pi#banti |

praqjana#namivaq hi manya#ntE |

tasmA$t paqSOr-jAya#mAnAqdApa#H puqrastA$d-yanti ||

tad-daSa#hOqtA&nva#sRujyata | praqjApa#tiqrvai daSa# hOtA || ya EqvaM tapa#sO vIqrya#M ~MviqdvA(gg)stapya#tE | Bava#tyEqva || tadvA iqdamApa#H saliqla-mA#sIt | sO#&rOdIt-praqjApa#tiH | 52 (10)

T.B.2.2.9.4

sa kasmA# aj~ji | yad-yaqsyA apra#tiShThAyAq iti# | yadaqPsva#-vApa#dyata | sA pRu#thiqvya#Bavat | yadvyamRu#ShTa | tadaqntari#kSha-maBavat |

yadUqd^^rdhva-muqdamRu#ShTa | sA dyaura#Bavat | yadarO#dIt | tadaqnayO# rOdaqstvam | 53 (10)

T.B.2.2.9.5

ya EqvaM ~MvEda# | nAsya# gRuqhE ru#danti | EqtadvA EqShAM ~MlOqkAnAqM janma# | ya EqvamEqShAM ~MlOqkAnAqM janmaq vEda# | naiShu lOqkE-ShvArtiqmArcCa#ti | sa iqmAM pra#tiqShThA-ma#vindata ||

sa iqmAM pra#tiqShThAM ~MviqttvA &kA#mayataq prajA#yEqyEti# | sa tapO#&tapyata | sO$&ntarvA#naBavat |

sa jaqGanAqdasu#rA-nasRujata | 54 (10)

T.B.2.2.9.6

tEByO# mRuqnmayEq pAtrE&nna#maduhat | yA&syaq sA taqnUrAsI$t | tAmapA#hata | sA tami#srA&Bavat || sO#&kAmayataq prajA#yEqyEti# | sa tapO#&tapyata |

sO$&ntarvA#-naBavat | sa praqjana#nAdEqva praqjA a#sRujata | tasmA#diqmA BUyi#ShThAH | praqjana#nAqddhyE#nAq asRu#jata | 55 (10)

T.B.2.2.9.7

tAByO# dAruqmayEq pAtrEq payO#&duhata | yA&syaq sA taqnUrAsI$t | tAmapA#hata | sA jOthsnA# &Bavat || sO#&kAmayataq prajA#yEqyEti# |

satapO#&tapyata | sO$&ntarvA#-naBavat |   
sa u#papaqkShAByA#-mEqvartUna#sRujata |

tEByO# rajaqtE pAtrE# GRuqtama#duhat |   
yA&syaq sA taqnUrAsI$t | 56 (10)

T.B.2.2.9.8

tAmapA#hata | sO#&hOrAqtrayO$H saqndhi-ra#Bavat || sO#&kAmayataq prajA#yEqyEti# | sa tapO#&tapyata | sO$&ntarvA#-naBavat | sa muKA$d-dEqvA-na#sRujata |

tEByOq hari#tEq pAtrEq sOma#maduhat | yA&syaq sA taqnUrAsI$t | tAmapA#hata | tadaha#raBavat || 57 (10)

T.B.2.2.9.9

EqtE vai praqjApa#tEqrdOhA$H | ya EqvaM ~MvEda# | duqha Eqva praqjAH || divAq vai nO#&BUqditi# |   
tad-dEqvAnA$M dEvaqtvam | ya EqvaM dEqvAnA$M dEvaqtvaM ~MvEda# | dEqvavA#nEqva Ba#vati ||

EqtadvA a#hOrAqtrANAqM janma# |

ya Eqvama#hOrAqtrANAqM janmaq vEda# | nAhO#rAqtrEShvArtiqmArcCa#ti || 58 (10)

T.B.2.2.9.10

asaqtO&dhiq manO#&sRujyata | mana#H praqjApa#ti-masRujata | praqjApa#tiH praqjA a#sRujata | tadvA iqdaM mana#syEqva pa#raqmaM prati#ShThitam |

yadiqdaM kiMca# | tadEqtacCvO#vasyaq saMnAmaq brahma# || vyuqcCantI$ vyucCantyasmaiq vasya#sI vasyasIq vyu#cCati | prajA#yatE praqjayA# paqSuBi#H |

pra pa#ramEqShThinOq mAtrA#-mApnOti | ya EqvaM ~MvEda# ( ) || 59 (10)

(aqgnira#jAyataq tadBUyO#&tapyatA - Binada - rOdIt praqjApa#tI - rOdaqstva - ma#sRujaq - tAsRu#jata - GRuqtama#duhaqdyA&syaq sA taqnUrAsIq - daha#raBavad - RucCatiq - vEda#) (A9)

Special KOrvai rEgarding ordEr of “Srushti”

(iqdaM dhUqmO$ &gnir jyOti# raqrcir marI#caya udAqrA stadaqBra(gm) /

sa jaqGanAqth sA tami#srAq sa praqjana#nAqth sA jOthsnAq sa u#papaqkShAByAq(gm)q sO# &hOrAqtrayO$H saqndhiH samuKAqt tadaha#r dEqvavA$n / mRuqnmayE# dAruqmayE# rajaqtE hari#tEq tEByaqstAByOq dvE tEByO&nnaqM payO#

GRuqta(gm) sOma$m)

2.2.10 anuvAkaM 10 - dEvasRuShTimadhyE&vasthitasyEndrasya dEvatAdhipatitvam

T.B.2.2.10.1

praqjApa#tiq-rindra#masRuja-tAnujAvaqraM dEqvAnA$m | taM prAhi#NOt | parE#hi | EqtEShA$M dEqvAnAq-madhi#patirEqdhIti# | taM dEqvA a#bruvann |

kastvamasi# | vaqyaM ~Mvai tvacCrEyA(gm)#saH smaq iti# | sO$&bravIt | kastvamasi# vaqyaM ~Mvai tvacCrEyA(gm)#saH smaq iti# mA dEqvA a#vOcaqnniti# ||

athaq vA iqdaM tar.hi# praqjApa#tauq hara# AsIt | 60 (10)

T.B.2.2.10.2

yadaqsminnA#diqtyE | tadE#namabravIt | EqtanmEq praya#cCa | athAqhamEqtEShA$M dEqvAnAq-madhi#patir-BaviShyAqmIti# | kO#ha(gg)-syAqmitya#bravIt | Eqtat praqdAyEti# | Eqtath-syAq itya#bravIt | yadEqtadbravIqShIti# | kO haq vai nAma# praqjApa#tiH | ya EqvaM ~MvEda# | 61 (10)

T.B.2.2.10.3

viqdurE#naqM nAmnA$ | tada#smai ruqkmaM kRuqtvA pratya#mu~jcat | tatOq vA indrO# dEqvAnAq-madhi#pati-raBavat | ya EqvaM ~MvEda# | adhi#patirEqva sa#mAqnAnA$M Bavati || sO#&manyata |

kiM kiqM ~MvA a#karaqmiti# | sa caqndraM maq AhaqrEtiq prAla#pat | taccaqndrama#sa-Scandramaqstvam |   
ya EqvaM ~MvEda# | 62 (10)

T.B.2.2.10.4

caqndravA#nEqva Ba#vati || taM dEqvA a#bruvann |

suqvIryO# &maryAq yathA# gOpAqyataq iti# | tath sUrya#sya sUryaqtvam | ya EqvaM ~MvEda# | naina#M daBnOti ||

kaScaq nAsmiqnvA iqdami#ndriqyaM pratya#sthAqditi# | tadindra#-syEndraqtvam | ya EqvaM ~MvEda# | iqndriqyAqvyE#va Ba#vati || 63 (10)

T.B.2.2.10.5

aqyaM ~MvA iqdaM pa#raqmO#&BUqditi# |   
tat-pa#ramEqShThina#H paramEShThiqtvam |

ya EqvaM ~MvEda# | paqraqmAmEqva kAShThA$M   
gacCati || taM dEqvAH sa#maqntaM parya#viSann | vasa#vaH puqrastA$t | ruqdrA da#kShiNaqtaH |

AqdiqtyAH paqScAt | viSvE# dEqvA u#ttaraqtaH | a~ggi#rasaH praqtya~jca$m | 64 (10)

T.B.2.2.10.6

sAqddhyAH parA$~jcam | ya EqvaM ~MvEda# | upai#na(gm) samAqnAH saM ~Mvi#Santi || sa praqjApa#tirEqva BUqtvA praqjA Ava#yat | tA a#smaiq nAti#ShThantAqnnAdyA#ya |

tA muKa#M puqrastAqt-paSya#ntIH | daqkShiqNaqtaH paryA#yann | sa da#kShiNaqtaH parya#vartayata |   
tA muKa#M puqrastAqt-paSya#ntIH |

muKa#M dakShiNaqtaH | 65 (10)

T.B.2.2.10.7

paqScAt-paryA#yann | sa paqScAt-parya#vartayata |

tA muKa#M puqrastAqt-paSya#ntIH |   
muKa#M dakShiNaqtaH | muKa#M paqScAt | uqttaqraqtaH paryA#yann | sa u#ttaraqtaH parya#vartayata | tA muKa#M puqrastAqt-paSya#ntIH | muKa#M dakShiNaqtaH | muKa#M paqScAt ( ) | 66 (10)

T.B.2.2.10.8

muKa#muttaraqtaH | Uqd^^rdhvA udA#yann |   
sa uqpari#ShTAqnnya#-vartayata |

tAH saqrvatO#muKO BUqtvA &&va#yat |

tatOq vai tasmai$ praqjA ati#ShThantAqnnAdyA#ya ||

ya EqvaM ~MviqdvAn pari# ca vaqrtaya#tEq ni ca# |

praqjApa#tirEqva BuqtvA praqjA a#tti |

tiShTha#ntE&smai praqjA aqnnAdyA#ya |   
aqnnAqda Eqva Ba#vati || 67 (9)

(AqsIqd - vEda# - candramaqstvaM ~Mya EqvaM ~MvEdE$ - ndriyAqvyE#va Ba#vati - praqtya~jcaq - muKa#M dakShiNaqtO - muKa#M paqScAn - +nava# ca) (A10 )

2.2.11 anuvAkaM 11 - hOtRumantrANAM puruShArthaprayOgaH

T.B.2.2.11.1

praqjApa#ti-rakAmayata baqhOrBUyA$nth-syAqmiti# |

sa EqtaM daSa#hOtAra-mapaSyat | taM prAyu#~gkta |

tasyaq prayu#kti baqhOrBUyA#naBavat |   
yaH kAqmayE#ta baqhOrBUyA$nth-syAqmiti# |

sa daSa#hOtAraqM prayu#~jjIta |

baqhOrEqva BUyA$n-Bavati ||   
sO#&kAmayata vIqrO maq AjA#yEqtEti# |

sa daSa#hOtuqScatu#r.hOtAraqM nira#mimIta |   
taM prAyu#~gkta | 68 (10)

T.B.2.2.11.2

tasyaq prayuqktIndrO# &jAyata | yaH kAqmayE#ta vIqrO maq AjA#yEqtEti# | sa catu#r.hOtAraqM prayu#~jjIta | A&sya# vIqrO jA#yatE || sO#&kAmayata paSuqmAnth-syAqmiti# |

sa catu#r.hOtuqH pa~jca#hOtAraqM nira#mimIta |

taM prAyu#~gkta | tasyaq prayu#kti paSuqmAna#Bavat |

yaH kAqmayE#ta paSuqmAnth-syAqmiti# |

sa pa~jca#hOtAraqM prayu#~jjIta | 69 (10)

T.B.2.2.11.3

paqSuqmAnEqva Ba#vati ||

sO#&kAmayataqrtavO# mE kalpEraqnniti# |

sa pa~jca#hOtuqH ShaDDhO#tAraqM nira#mimIta | taM prAyu#~gkta | tasyaq prayu#ktyRuqtavO$&smA akalpanta |

yaH kAqmayE#taqrtavO# mE kalpEraqnniti# |   
sa ShaDDhO#tAraqM prayu#~jjIta | kalpa#ntE&smA Ruqtava#H || sO#&kAmayata sOmaqpaH sO#mayAqjI   
syA$M | A mE# sOmaqpaH sO#mayAqjI jA#yEqtEti# | 70 (10)

T.B.2.2.11.4

sa ShaDDhO#tuH saqptahO#tAraqM nira#mimIta |   
taM prAyu#~gkta |

tasyaq prayu#kti sOmaqpaH sO#mayAqjya#Bavat |

A&sya# sOmaqpaH sO#mayAqjya#jAyata |

yaH kAqmayE#ta sOmaqpaH sO#mayAqjI syA$m |

A mE# sOmaqpaH sO#mayAqjI jA#yEqtEti# |   
sa saqptahO#tAraqM prayu#~jjIta |

sOqmaqpa Eqva sO#mayAqjI Ba#vati |   
A&sya# sOmaqpaH sO#mayAqjI jA#yatE ||

sa vA EqSha paqSuH pa#~jcaqdhA prati# tiShThati | 71 (10)

T.B.2.2.11.5

paqdBirmuKE#na || tE dEqvAH paqSUn. viqttvA |   
suqvaqrgaM ~MlOqkamA#yann ||

tE#&muShmi#l ~MlOqkE vya#kShuddhyann | tE$&bruvann |

aqmuta#H pradAnaqM ~MvA upa#jijIviqmEti# |

tE saqptahO#tAraM ~Myaqj~jaM ~MviqdhAyAqyAsya$M | Aq~ggIqraqsaM prAhi#Nvann | EqtEnAqmutra# kalpaqyEti# | tasyaq vA iqyaM klRupti#H | 72 (10)

T.B.2.2.11.6

yadiqdaM ki~jca# | ya EqvaM ~MvEda# | kalpa#tE&smai |

sa vA aqyaM ma#nuqShyE#Shu yaqj~jaH saqptahO#tA |

aqmutra# saqdByO dEqvEByO# haqvyaM ~Mva#hati |

ya EqvaM ~MvEda# | upai#naM ~Myaqj~jO na#mati ||

yO vai catu#r.hOtRuNAM niqdAnaqM ~MvEda# | niqdAna#vAn Bavati |

aqgniqhOqtraM ~Mvai daSa#hOturniqdAna$m ( ) |

daqr.qSaqpUqrNaqmAqsau catu#r.hOtuH | cAqtuqrmAqsyAniq pa~jca# hOtuH |

paqSuqbaqndhaH ShaDDhO#tuH | sauqmyO$&ddhvaqraH saqptahO#tuH | Eqtadvai catu#r.hOtRuNAM niqdAna$m |   
ya EqvaM ~MvEda# | niqdAna#vAn Bavati || 73 (17)

(aqmiqmIqtaq taM prAyu#~gktaq - pa~jca#hOtAraqM prayu#~jjita - jAyEqtEti# - tiShThatiq - klRuptiqr - daSa#hOtur niqdAna(gm)# saqpta ca# ) (A11)

Prapaataka KOrvai with starting Words of 1 tO 11 Anuvaakams :-

(praqjApa#tirakAmayata praqjAH sRu#jEqyEti# - praqjApa#tirakAmayata dar.SapUrNamAqsau sRu#jEqyEti# - praqjApa#tirakAmayataq prajA#yEqyEtiq sa tapaqH sa triqvRuta#M - praqjApa#tirakAmayataq daSa#hOtAraqM tEna# daSaqdhA&&tmAna#M - dEqvA vai varu#Naq - mantOq vai - praqjApa#tiqstAH sRuqShTAH sama#SliShyan - dEqvA vai catu#r.hOtRuBi - riqdaM ~MvA agrE$ - praqjApa#tiqrindra#M - praqjApa#tirakAmayata baqhOrBUyAqnEkA#daSa)

KOrvai with starting Words of 1, 11, 21 Series of dasinis :-

(praqjApa#tiq - stadgraha#sya - praqjA#patirakAmayatAq - nayaiqvainaqt - tasyaq vA iqyaM klRuptiq - stasmA$t tEpAqnAjjyOtiqr - yadaqsminnA#diqtyE -saShaDDhO#tuH saqptahO#tAraqM trisa#ptatiH)

First and Last Word - 2nd Ashtakam , 2nd Prapaatakam :-

(praqjApa#tirakAmayata - niqdAna#vAnBavati)

|| hari#H OM ||

|| kRuShNa yajurvEdIya taittirIya brAhmaNE dvitIyAShTakE dvitIyaH prapAThakaH samAptaH ||

==================

OM namaH paramAtmanE, SrI mahAgaNapatayE namaH

SrI guruByO namaH, haqriqH OM

2.3 dvitIyAShTakE tRutIyaH prapAThakaH - hOtRubrAhmaNaSEShaH

anuvAkaM 1 - sarvEShAM hOtRumantrANAM caturhOtRuSabdEna vyavahAra

T.B.2.3.1.1

braqhmaqvAqdinO# vadanti | kiM catu#r.hOtRuNAM catur.hOtRuqtvamiti# | yadEqvaiShu ca#tuqd^^rdhA hOtA#raH | tEnaq catu#r.hOtAraH |

tasmAqccatu#r.hOtAra ucyantE | taccatu#r.hOtRuNAM catur.hOtRuqtvam || sOmOq vai catu#r.hOtA | aqgniH pa~jca#hOtA | dhAqtA ShaDDhO#tA | indra#H saqptahO#tA | 1 (10)

T.B.2.3.1.2

praqjApa#tiqr-daSa#hOtA | ya EqvaM catu#r.hOtRuNAq-mRuddhiqM ~MvEda# | RuqdhnOtyEqva || ya E#ShAmEqvaM baqndhutAqM ~MvEda# | bandhu#mAnBavati |

ya E#ShAmEqvaM klRuptiqM ~MvEda# | kalpa#tE&smai |

ya E#ShAmEqva-mAqyata#naqM ~MvEda# | Aqyata#navAn-Bavati | ya E#ShAmEqvaM pra#tiqShThAM ~MvEda# | 2 (10)

T.B.2.3.1.3

pratyEqva ti#ShThati || braqhmaqvAqdinO# vadanti |

daSa#hOtAq catu#r.hOtA | pa~jca#hOtAq ShaDDhO#tA saqptahO#tA | athaq kasmAqccatu#r.hOtAra ucyantaq iti# | indrOq vai catu#r.hOtA | indraqH Kaluq vai SrEShThO# dEqvatA#nA-mupaqdESa#nAt |

ya Eqvamindraq(gg)q SrEShTha#M dEqvatA#nA-mupaqdESa#nAqd-vEda# | vasi#ShThaH samAqnAnA$M Bavati | tasmAqcCrEShTha#mAqyanta#M

prathaqmEnaiqvAnu#buddhyantE ( ) | aqyamAgann# |

aqyamavA#sAqditi# | kIqrtira#syaq pUrvA&&ga#cCati jaqnatA#mAyaqtaH | athO# EnaM prathaqmEnaiqvAnu# buddhyantE | aqyamAgann# | aqyamavA#sAqditi# || 3 (16)

(saqptahO#tA - pratiqShThAM vEda# - buddhyantEq ShaTca#) (A1)

2.3.2 anuvAkaM 2 - naimittikO hOtRumantrahOmaH

T.B.2.3.2.1

dakShi#NAM pratigrahIqShyanth-saqptada#Saq kRutvO&pA$nyAt | AqtmAna#mEqva sami#ndhE |   
tEja#sE vIqryA#ya | athO$ praqjApa#tirEqvainA$M BUqtvA prati# gRuhNAti | AqtmanO &nA$rtyai || yadyE#naqmArt-vi#jyAd-vRuqta(gm) santa#M niqr.harE#rann |

AgnI$ddhrE juhuyAqd-daSa#hOtAram | caqtuqrgRuqhIqtEnAjyE#na | puqrastA$t-praqtya~gtiShThann# | praqtiqlOqmaM ~MviqgrAha$m | 4 (10)

T.B.2.3.2.2

prAqNAnEqvAsyOpa#dAsayati || yadyE#naqM puna#rupaq SikShE#yuH | AgnI$ddhra Eqva ju#huyAqd-daSa#hOtAram | caqtuqrgRuqhIqtEnAjyE#na | paqScAt prA~gAsI#naH | aqnuqlOqma-mavi#grAham | prAqNAnEqvAsmai# kalpayati ||

prAya#ScittIq-vAgGOtE-tyRu#tumuqKa Ru#tumuKE juhOti |

RuqtUnEqvAsmai# kalpayati | kalpa#ntE&smA Ruqtava#H | 5 (10)

T.B.2.3.2.3

klRuqtA a#smA Ruqtavaq Aya#nti || ShaDDhO#tAq vai BUqtvA praqjApa#tiriqda(gm) sarva#masRujata |

sa manO#&sRujata | manaqsO&dhi# gAyaqtrIma#sRujata | tadgA#yaqtrIM ~MyaSa# ArcCat | tAmA&la#Bata | gAqyaqtriqyA adhiq CandA(gg)#sya sRujata |

CandOqByO&dhiq sAma# | tath sAmaq yaSa# ArcCat |

tadA&la#Bata | 6 (10)

T.B.2.3.2.4

sAmnO&dhiq yajU(gg)#ShyasRujata | yajuqrByO&dhiq viShNu$m | tad-viShNuqM ~MyaSa# ArcCat | tamA&la#Bata |

viqShNOraddhyOSha#dhIrasRujata | OSha#dhIqByO&dhiq sOma$m | tath sOmaqM ~MyaSa# ArcCat | tamA&la#Bata | sOmAqdadhi# paqSUna#sRujata |

paqSuByO&dhIndra$m | 7 (10)

T.B.2.3.2.5

tadindraqM ~MyaSa# ArcCat | tadE#naqM nAtiq prAcya#vata | indra# iva yaSaqsvI Ba#vati | ya EqvaM ~MvEda# |

nainaqM ~MyaSO&tiq pracya#vatE || yadvA iqdaM kiM ca# |

tath sarva#muttAqna EqvA~ggI#raqsaH pratya#gRuhNAt |

tadE#naqM prati#gRuhItaqM nAhi#nat | yat kiMca# prati gRuhNIqyAt | tath-sarva#muttAqnastvA$~ggIraqsaH prati#gRuhNAqtvityEqva prati#gRuhNIyAt ( ) |

iqyaM ~MvA u#ttAqna A$~ggIraqsaH | aqnayaiqvainaqt-prati# gRuhNAti | naina(gm)# hinasti || baqraq.hiShAq pratI#yAqdgAM ~MvA&Sva#M ~MvA |

Eqtadvai pa#SUqnAM priqyaM dhAma# | priqyENaiqvainaqM dhAmnAq pratyE#ti || 8 (16)

(viqgrAha# - mRuqtavaq - stadA&la#Baq - tEndra#M - gRuhNIyAqth ShaTca#) (A2)

2.3.3 anuvAkaM 3 - kESavapanA~ggaM puShTivEdanaM

T.B.2.3.3.1

yO vA avi#dvAn-nivaqrtaya#tE | viSI#r.ShAq sapA$pmAq &muShmi#l ~MlOqkE Ba#vati | athaq yO viqdvAn-ni#vaqrtaya#tE | saSI#r.ShAq vipA$pmAq &muShmi#l ~MlOqkE Ba#vati || dEqvatAq vai saqpta puShTi#kAmAq nya#vartayanta | aqgniSca# pRuthiqvI ca# |

vAqyuScAqntari#kShaM ca | AqdiqtyaScaq dyauSca# caqndramA$H | aqgnirnya#vartayata |

sa sA#haqsra-ma#puShyat | 9 (10)

T.B.2.3.3.2

pRuqthiqvI nya#vartayata | sauSha#dhIBiqr-vanaqspati#Bi-rapuShyat | vAqyurnya#vartayata | sa marI#cIBi-rapuShyat | aqntari#kShaqM nya#vartayata | tadvayO#Bi-rapuShyat | AqdiqtyO nya#vartayata | sa raqSmiBi#-rapuShyat |

dyaurnya#vartayata | sA nakSha#trai-rapuShyat ( ) | caqndramAq nya#vartayata | sO#&hOrAqtrai-ra#d^^rdhamAqsair-mAsair.# RuqtuBi#H sam~MvathsaqrENA#-puShyat | tAnpOShA$n-puShyati | yA(gg)stE&pu#Shyann | ya EqvaM ~MviqdAnni ca# vaqrtaya#tEq pari# ca || 10 (15)

(aqpuqShyaqn - nakSha#trairapuShyaqt pa~jca# ca) (A3)

2.3.4 anuvAkaM 4 - pratigrahamantramahimaj~jAnam

T.B.2.3.4.1

tasyaq vA aqgnEr. hira#NyaM pratijagraqhuSha#H |

aqd^^rdhami#ndriqyasyA-pA$krAmat | tadEqtEnaiqva pratya#gRuhNAt | tEnaq vai sO$&d^^rdhami#ndriqya-syAqtman-nuqpAdha#tta |

aqd^^rdhami#ndriqyasyAqtman-nuqpAdha#ttE |

ya EqvaM ~MviqdvAn. hira#NyaM prati gRuqhNAti# |

athaq yO &vi#dvAn prati gRuqhNAti# | aqd^^rdhama#syEndriqyasyApa# krAmati ||

tasyaq vai sOma#syaq vAsa#H pratijagraqhuSha#H |

tRutI#yamindriqyasyA-pA$krAmat | 11 (10)

T.B.2.3.4.2

tadEqtEnaiqva pratya#gRuhNAt | tEnaq vai sa tRutI#yamindriqyasyAqtman-nuqpAdha#tta |

tRutI#yamindriqyasyAqtman-nuqpAdha#ttE |   
ya EqvaM ~MviqdvAn. vAsa#H prati gRuqhNAti# |

athaq yO&vi#dvAn prati gRuqhNAti# | tRutI#yamasyEndriqyasyApa# krAmati ||

tasyaq vai ruqdrasyaq gAM pra#tijagraqhuSha#H | caqtuqrthami#ndriqyasyA-pA$krAmat |

tAmEqtEnaiqva pratya#gRuhNAt |

tEnaq vai sa ca#tuqrthami#ndriqyasyAqtman-nuqpAdha#tta | 12 (10)

T.B.2.3.4.3

caqtuqrthami#ndriqyasyAqtman-nuqpAdha#ttE |   
ya EqvaM ~MviqdvAn gAM pra#ti gRuqhNAti# |

athaq yO&vi#dvAn prati gRuqhNAti# | caqtuqrthama#syEndriqyasyApa# krAmati ||

tasyaq vai varu#NaqsyASva#m pratijagraqhuSha#H | paq~jcaqmami#ndriqyasyA-pA$krAmat |

tamEqtEnaiqva pratya#gRuhNAt | tEnaq vai sa pa#~jcaqmami#ndriqyasyAqtman-nuqpAdha#tta |

paq~jcaqmami#ndriqyasyAqtman-nuqpAdha#ttE |

ya EqvaM ~MviqdvAnaSva#M prati gRuqhNAti# | 13 (10)

T.B.2.3.4.4

athaq yO&vi#dvAn pratigRuqhNAti# | paq~jcaqmama#syEndriqyasyApa# krAmati ||

tasyaq vai praqjApa#tEqH puru#ShaM pratijagraqhuSha#H |

ShaqShThami#ndriqyasyA-pA$krAmat |   
tamEqtEnaiqva pratya#gRuhNAt |

tEnaq vai sa ShaqShThami#ndriqyasyAqtman-nuqpAdha#tta |

ShaqShThami#ndriqyasyAqtman-nuqpAdha#ttE |

ya EqvaM ~MviqdvAn puru#ShaM prati gRuqhNAti# | athaq yO&vi#dvAn prati gRuqhNAti# |

ShaqShThama#syEndriqyasyApa#-krAmati || 14 (10)

T.B.2.3.4.5

tasyaq vai manOqstalpa#M pratijagraqhuSha#H | saqptaqmami#ndriqyasyA-pA$krAmat |

tamEqtEnaiqva pratya#gRuhNAt | tEnaq vai sa sa#ptaqmami#ndriqya-syAqtman-nuqpAdha#tta |

saqptaqmami#ndriqyasyAqtman-nuqpAdha#ttE |   
ya EqvaM ~MviqdvA(gg)stalpa#M pratigRuqhNAti# |

athaq yO&vi#dvAn prati gRuqhNAti# | saqptaqmama#syEndriqyasyApa#-krAmati ||

tasyaq vA u#ttAqnasyA$~ggIraqsasyA prA#Nat pratijagraqhuSha#H |

aqShTaqmami#ndriqyasyA-pA$krAmat | 15 (10)

T.B.2.3.4.6

tadEqtEnaiqva pratya#gRuhNAt | tEnaq vai sO$&ShTaqmami#ndriqyasyAqtman-nuqpAdha#tta |

aqShTaqmami#ndriqyasyAqtman-nuqpAdha#ttE |

ya EqvaM ~MviqdvAna prA#Nat prati gRuqhNAti# |

athaq yO&vi#dvAn pratigRuqhNAti# | aqShTaqmama#syEndriqyasyApa# krAmati ||

yadvA iqdaM kiM ca# | tath sarva#-muttAqna EqvA~ggI#raqsaH pratya# gRuhNAt |

tadE#naqM prati#gRuhItaqM nAhi#nat |   
yat kiM ca# prati gRuhNIqyAt ( ) |

tath sarva#-muttAqna-stvA$~ggIraqsaH prati#gRuhNAqtvityEqva prati# gRuhNIyAt |

iqyaM ~MvA u#ttAqna A$~ggIraqsaH | aqnayaiqvainaqt-prati#gRuhNAti | naina(gm)# hinasti || 16 (14)

(tRutI#yamindriqyasyApA$krAmac - catuqrthami#ndriqyasyAqtmannuqpAdhaq - ttASva#M pratigRuqhNAti# - ShaqShTha#masyEndriqyasyApa#krAma -tyaShTaqmami#ndriqyasyApA$krAmat - prati gRuhNIqyAc caqtvAri# ca) (A4)

Special KOrvai

(tasyaq vA aqgnEr hira#Nyaq(gm)q sOma#syaq vAsaqstadEqtEna# ruqdrasyaq gAM tAmEqtEnaq varu#NaqsyASva#M praqjApa#tEqH puru#ShaqM manOqstalpaqM tamEqtEnO$ttAqnasyaq tadEqtEnAprA#Naqdyad vai )

(aqd^^rdhaM tRutI#yamaShTaqmaM tacca#tuqrthaM tAM pa#~jcaqma(gm) ShaqqShTha(gm) sa#ptaqmantam |

tadEqtEnaq dvE tAmEqtEnaikaqM tamEqtEnaq trINiq tadEqtEnaika$M )

2.3.5 anuvAkaM 5 - praSnOttararUpO brahmaviShayassaMvAdaH

T.B.2.3.5.1

braqhmaqvAqdinO# vadanti || yad-daSa#hOtAraH saqtramAsa#ta | kEnaq tE gRuqhapa#tinA &&d^^rdhnuvann | kEna# praqjA a#sRujaqntEti# | praqjApa#tinAq vai tE gRuqhapa#tinA &&d^^rdhnuvann | tEna# praqjA a#sRujanta ||

yaccatu#r.hOtAraH saqtramAsa#ta | kEnaq tE gRuqhapa#tinA &&d^^rdhnuvann | kEnauSha#dhI-rasRujaqntEti# | sOmE#naq vai tE gRuqhapa#tinA &&d^^rdhnuvann | 17 (10)

T.B.2.3.5.2

tEnauSha#dhI-rasRujanta || yat pa~jca#hOtAraH saqtramAsa#ta | kEnaq tE gRuqhapa#tinA &&d^^rdhnuvann | kEnaiqByO lOqkEByO&su#rAqn prANu#danta |

kEnai#ShAM paqSUna#vRu~jjaqtEti# | aqgninAq vai tE gRuqhapa#tinA &&d^^rdhnuvann | tEnaiqByO lOqkEByO&su#rAqn-prANu#danta | tEnai#ShAM paqSUna#vRu~jjata || yath ShaDDhO#tAraH saqtramAsa#ta | kEnaq tE gRuqhapa#tinA &&d^^rdhnuvann | 18 (10)

T.B.2.3.5.3

kEnaqrtUna#-kalpayaqntEti# | dhAqtrA vai tE gRuqhapa#tinA &&d^^rdhnuvann | tEnaqrtUna#kalpayanta || yath saqptahO#tAraH saqtramAsa#ta | kEnaq tE gRuqhapa#tinA &&d^^rdhnuvann | kEnaq suva#rAyann |

kEnEqmAl ~MlOqkAnth-sama#tanvaqnniti# |

aqryaqmNA vai tE gRuqhapa#tinA &&d^^rdhnuvann | tEnaq suva#rAyann | tEnEqmAl ~MlOqkAnth-sama#tanvaqnniti# || 19 (10)

T.B.2.3.5.4

EqtE vai dEqvA gRuqhapa#tayaH | tAn. ya EqvaM ~MviqdvAn | apyaqnyasya# gAr.hapaqtE dIkSha#tE | aqvAqntaqramEqva saqtriNA#-mRuddhnOti || yO vA a#ryaqmaNaqM ~MvEda# | dAna#kAmA asmai praqjA Ba#vanti | yaqj~jO vA a#ryaqmA | AryA#vasaqtiritiq vai tamA#huqryaM praqSa(gm)sa#nti ||

AryA# vasaqtirBa#vati | ya EqvaM ~MvEda# || 20 (10)

T.B.2.3.5.5

yadvA iqdaM kiM ca# | tath sarvaqM catu#r.hOtAraH |

catu#r.hOtRuqByO&dhi# yaqj~jO nimi#rtaH | sa ya EqvaM ~MviqdvAn. viqvadE#ta | aqhamEqva BUyO# vEda | yaScatu#r.hOtRUqnq. vEdEti# | sa hyE#va BUyOq vEda# |

yaScatu#r.hOtRUqn.q vEda# || yO vai catu#r.hOtRuNAq(gm)q hOtRUqnq. vEda# | sarvA#su praqjAsvanna#matti | 21 (10)

T.B.2.3.5.6

sarvAq diSOq&Bija#yati | praqjApa#tiqrvai daSa#hOtRuNAq(gm)q hOtA$ | sOmaqScatu#r.hOtRuNAq(gm)q hOtA$ |   
aqgniH pa~jca#hOtRuNAq(gm)q hOtA$ |   
dhAqtA ShaDDhO#tRuNAq(gm)q hOtA$ |   
aqryaqmA saqptahO#tRuNAq(gm)q hOtA$ |

EqtE vai catu#r.hOtRuNAq(gm)q hOtA#raH |   
tAn. ya EqvaM ~MvEda# | sarvA#su praqjAsvanna#matti | sarvAq diSOq&Bi ja#yati ( ) || 22 (10)

(Aqd^^rdhnuqvaq - nnAqdhnuqvaq - nnityEq - vaM   
~MvEdA$ - ttiq - sarvAq diSOqBi ja#yati ) (A5)

(vai tEna# saqtraM kEna#)

2.3.6 anuvAkaM - hOtRupraSaMsAprasa~ggEna kratUnAmRutvig viSEShavyavasthApanaM, agnihOtrasya prASastyaM ca

T.B.2.3.6.1

praqjApa#tiH praqjAH sRuqShTvA vya#sra(gm)sata |   
sa hRuda#yaM BUqtO#&Sayat | Atmaqnq. hA(3) ityahva#yat | ApaqH pratya#SRuNvann | tA a#gnihOqtrENaiqva ya#j~jakraqtunOpa# paqryAva#rtanta |

tAH kusi#ndhaqmupau#hann | tasmA#dagnihOqtrasya# yaj~jakraqtOH | Eka# Ruqtvik || caqtuqShkRutvO&hva#yat |

aqgnir-vAqyu-rA#diqtya-ScaqndramA$H | 23 (10)

T.B.2.3.6.2

tE pratya#SRuNvann | tE da#r.SapUrNamAqsAByA#mEqva ya#j~jakraqtunOpa# paqryAva#rtanta |

ta upau#ha(gg)-ScaqtvArya~ggA#ni | tasmA$d-dar.SapUrNamAqsayO$r yaj~jakraqtOH |

caqtvAra# Ruqtvija#H || paq~jcaq kRutvO&hva#yat | paqSavaqH pratya#SRuNvann | tE cA#turmAqsyairEqva ya#j~jakraqtunOpa# paqryAva#rtanta |

ta upau#haql ~MlOma# CaqvIM mAq(gm)qsamasthi# maqjjAna$m | tasmA$ccAturmAqsyAnA$M ~Myaj~jakraqtOH | 24 (10)

T.B.2.3.6.3

pa~jcaqrtvija#H || ShaqTkRutvO&hva#yat | RuqtavaqH pratya#SRuNvann | tE pa#SubaqndhEnaiqva ya#j~jakraqtunOpa# paqryAva#rtanta |

ta upau#haqnth-stanA#vAqNDau SiqSnamavA$~jcaM prAqNam | tasmA$t-paSubaqndhasya# yaj~jakraqtOH | ShaDRuqtvija#H || saqptaqkRutvO&hva#yat | hOtrAqH pratya#SRuNvann | tAH sauqmyEnaiqvAddhvaqrENa# yaj~jakraqtunOpa# paqryAva#rtanta | 25 (10)

T.B.2.3.6.4

tA upau#hanth-saqptaSI#r.ShaqNyA$n-prAqNAn |

tasmA$th-sauqmyasyA$ddhvaqrasya# yaj~jakraqtOH |

saqpta hOtrAqH prAcIqrvaSha#Tkurvanti || daqSaqkRutvO&hva#yat | tapaqH pratya#SRuNOt |

tat-karma#Naiqva sa#m~MvathsaqrENaq sarvai$ryaj~jakraqtuBiqrupa# paqryAva#rtata |

tath sarva#mAqtmAnaq-mapa#rivargaq-mupau#hat |

tasmA$th- sam~MvathsaqrE sarvE# yaj~jakraqtavO&va#ruddhyantE ||

tasmAqd-daSa#hOtAq catu#r.hOtA | pa~jca#hOtAq ShaDDhO#tA saqptahO#tA ( ) |

Eka#hOtrE baqli(gm) ha#ranti | hara#ntyasmai praqjA baqlim |

ainaqmapra#tiKyAtaM gacCati | ya EqvaM ~MvEda# || 26 (14)

(caqndramA$ - ScAturmAqsyAnA$M ~Myaj~jakraqtO - ra#ddhvaqrENa# yaj~jakraqtunOpa# paqryAva#rtanta - saqptahO#tA caqtvAri# ca) (A6)

2.3.7 anuvAkaM 7 - agnihOtrasya sarvakraturudBAvasAdhanEna praSaMsA

T.B.2.3.7.1

praqjApa#tiqH puru#Sha-masRujata | sO$&gnira#bravIt |

mamAqya-manna#maqstviti# | sO#&biBEt | sarvaqM ~Mvai mAq&yaM pradha#kShyaqtIti# | sa EqtA(gg)-Scatu#r.hOtRUnAtmaq-spara#NAnapaSyat | tAna#juhOt |

tairvai sa AqtmAna#-maspRuNOt || yada#gnihOqtraM juqhOti# | Eka#hOtAramEqva tad-ya#j~jakraqtu-mA$pnOtyagnihOqtram | 27 (10)

T.B.2.3.7.2

kusi#ndhaM cAqtmana#H spRuqNOti# | Aqdiqtyasya# caq sAyu#jyaM gacCati || caqturunna#yati | catu#r.hOtAramEqva tad-ya#j~jakraqtu-mA$pnOti dar.SapUrNamAqsau |

caqtvAri# cAqtmanO&~ggA#ni spRuqNOti# | Aqdiqtyasya# caq sAyu#jyaM gacCati || caqturunna#yati | saqmit^^pa#~jcaqmI | pa~jca#hOtAramEqva tad-ya#j~jakraqtu-mA$pnOti cAturmAqsyAni# |

lOma# CaqvIM mAq(gm)qsamasthi# maqjjAna$m | 28 (10)

T.B.2.3.7.3

tAni# cAqtmana#H spRuqNOti# | Aqdiqtyasya# caq sAyu#jyaM gacCati || caqturunna#yati | dvirju#hOti |

ShaDDhO#tAramEqva tad-ya#j~jakraqtu-mA$pnOti paSubaqndham | stanA#vAqNDau SiqSnamavA$~jcaM prAqNam | tAni# cAqtmana#H spRuqNOti# |

Aqdiqtyasya# caq sAyu#jyaM gacCati | caqturunna#yati | dvirju#hOti | 29 (10)

T.B.2.3.7.4

saqmith sa#ptaqmI | saqptahO#tAramEqva tad-ya#j~jakraqtu-mA$pnOti sauqmya-ma#ddhvaqram | saqpta cAqtmana#H SIr.ShaqNyA$n-prAqNAnth-spRuqNOti# |

Aqdiqtyasya# caq sAyu#jyaM gacCati || caqturunna#yati |

dvirjuqhOti# | dvirnimA$rShTi | dviH prASnA#ti |

daSa#hOtAramEqva tad-ya#j~jakraqtu-mA$pnOti sam~Mvathsaqram | sarva#M cAqtmAnaq-mapa#rivarga(gg) spRuqNOti# ( ) | Aqdiqtyasya# caq sAyu#jyaM gacCati || 30 (11)

(aqgniqhOqtraM - maqjjAnaMq - dvirju#hOq - tyapa#rivarga(gg) spRuqNOtyEka#M ca ) (A7)

2.3.8 anuvAkaM 8 - sRuShTisAdhanatvEna hOtRumantrAsAmarthya praSaMsA

T.B.2.3.8.1

[(apa#krAmata garBiqNyaH) is Only instructiOn , nOt a mantra]

praqjApa#ti-rakAmayataq prajA#yEqyEti# | sa tapO#&tapyata | sO$&ntarvA#naBavat | sa hari#taH SyAqvO#&Bavat | tasmAqth-strya#ntarva#tnI | hari#NI saqtI SyAqvA Ba#vati |   
sa viqjAya#mAnOq garBE#NAtAmyat |

sa tAqntaH kRuqShNaH SyAqvO#&Bavat |

tasmA$t tAqntaH kRuqShNaH SyAqvO Ba#vati |

tasyAsu#rEqvAjI#vat | 31 (10)

T.B.2.3.8.2

tEnAsuqnA&su#rAnasRujata | tadasu#rANA-masuraqtvam |

ya Eqvamasu#rANA-masuraqtvaM ~MvEda# | asu#mAnEqva Ba#vati | nainaqmasu#rjahAti || sO&su#rAnth sRuqShTvA piqtEvA#manyata | tadanu# piqtRUna#sRujata |

tat-pi#tRuqNAM pi#tRuqtvam | ya EqvaM pi#tRuqNAM pi#tRuqtvaM ~MvEda# | piqtEvaiqva svAnA$M Bavati | 32 (10)

T.B.2.3.8.3

yantya#sya piqtarOq hava$m || sa piqtRUnth sRuqShTvA &ma#nasyat | tadanu# manuqShyA#-nasRujata | tanma#nuqShyA#NAM manuShyaqtvam |

ya EqvaM ma#nuqShyA#NAM manuShyaqtvaM ~MvEda# | maqnaqsvyE#va Ba#vati | nainaqM manu#rjahAti || tasmai# manuqShyA$nth sasRujAqnAya# | divA# dEvaqtrA &Ba#vat | tadanu# dEqvAna#sRujata ( ) | tad-dEqvAnA$M dEvaqtvam | ya EqvaM dEqvAnA$M dEvaqtvaM ~MvEda# |

divA# haiqvAsya# dEvaqtrA Ba#vati ||

tAniq vA EqtAni# caqtvAryamBA(gm)#si |

dEqvA ma#nuqShyA$H piqtarO&su#rAH ||   
tEShuq sarvEqShvamBOq naBa# iva Bavati |

ya EqvaM ~MvEda# || 33 (17)

(aqjIqvaqth - svAnA$M Bavati - dEqvAna#sRujata saqpta ca#) (A8)

2.3.9 anuvAkaM 9 - vAyurUpatvaj~jAnEna hOtRumantrANAM praSaMsA

T.B.2.3.9.1

[(yaqthAqsthAqnaM ga#rBiqNya#H) is only instruction , not a mantra]

braqhmaqvAqdinO# vadanti | yO vA iqmaM ~MviqdyAt | yatOq&yaM pava#tE | yada#Biq pava#tE | yada#Bi saqpaMva#tE | sarvaqmAyu#riyAt | na puqrA &&yu#ShaqH pramI#yEta | paqSuqmAnth syA$t | viqndEta# praqjAm ||

yO vA iqmaM ~MvEda# | 34 (10)

T.B.2.3.9.2

yatOq&yaM pava#tE | yada#Biq pava#tE | yada#Bi saqpaMva#tE | sarvaqmAyu#rEti | na puqrA&&yu#ShaqH pramI#yatE | paqSuqmAn Ba#vati | viqndatE$ praqjAm ||

aqdByaH pa#vatE | aqpO#&Bi pa#vatE | aqpO#&Bi saMpa#vatE || 35 (10)

T.B.2.3.9.3

aqsyAH pa#vatE | iqmAmaqBi pa#vatE | iqmAmaqBi saMpa#vatE | aqgnEH pa#vatE | aqgnimaqBi pa#vatE | aqgnimaqBi saM pa#vatE | aqntari#kShAt pavatE |

aqntari#kShamaqBi pa#vatE | aqntari#kShamaqBi saM pa#vatE | AqdiqtyAt pa#vatE | 36 (10)

T.B.2.3.9.4

AqdiqtyamaqBi pa#vatE | AqdiqtyamaqBi saM pa#vatE | dyOH pa#vatE | diva#maqBi pa#vatE || diva#maqBi saM pa#vatE | diqgByaH pa#vatE | diSOq&Bi pa#vatE | diSOq&Bi saM pa#vatE | sa yat-puqrastAqdvAti# |

prAqNa Eqva BUqtvA puqrastA$dvAti | 37 (10)

T.B.2.3.9.5

tasmA$t-puqrastAq-dvAnta$m | sarvA$H praqjAH prati# nandanti | prAqNO hi priqyaH praqjAnA$m | prAqNa i#va priqyaH praqjAnA$M Bavati | ya EqvaM ~MvEda# | sa vA EqSha prAqNa Eqva || athaq yad-da#kShiNaqtO vAti# |

mAqtaqriSvaiqva BUqtvA da#kShiNaqtO vA#ti | tasmA$d-dakShiNaqtO vAnta#M ~MviqdyAt |

sarvAq diSaq AvA#ti | 38 (10)

T.B.2.3.9.6

sarvAq diSO&nuq vivA#ti | sarvAq diSO&nuq sam~MvAqtIti# |

sa vA EqSha mA#taqriSvaiqva || athaq yat-paqScAdvAti# |

pava#mAna Eqva BUqtvA paqScAdvA#ti | pUqtama#smAq Aha#ranti | pUqtamupa#haranti | pUqtama#SnAti | ya EqvaM ~MvEda# | sa vA EqSha pava#mAna Eqva || 39 (10)

T.B.2.3.9.7

athaq yadu#ttaraqtO vAti# | saqviqtaiva BUqtvOtta#raqtO vA#ti | saqviqtEvaq svAnA$M Bavati | ya EqvaM ~MvEda# | sa vA EqSha sa#viqtaiva || tE ya E#naM puqrastA#dAqyanta#-mupaqvada#nti | ya EqvAsya# puqrastA$t-pAqpmAna#H | tA(gg)stE &pa#Gnanti | puqrastAqdita#rAn-pAqpmana#H sacantE ||

athaq ya E#naM dakShiNaqta Aqyanta#-mupaqvada#nti | 40 (10)

T.B.2.3.9.8

ya EqvAsya# dakShiNaqtaH pAqpmAna#H | tA(gg)stE &pa#Gnanti | daqkShiqNaqta ita#rAn pAqpmana#H sacantE ||

athaq ya E#naM paqScAdAqyanta#-mupaqvada#nti |

ya EqvAsya# paqScAt-pAqpmAna#H | tA(gg)stE &pa#Gnanti |

paqScAdita#rAn-pAqpmana#H sacantE ||

athaq ya E#namuttaraqta Aqyanta#mupaq vada#nti |

ya EqvAsyO$ttaraqtaH pAqpmAna#H |   
tA(gg)stE &pa#Gnanti | 41 (10)

T.B.2.3.9.9

uqttaqraqta ita#rAn pAqpmana#H sacantE ||   
tasmA# dEqvaM ~MviqdvAn | vIva# nRutyEt | prEva# calEt | vyasyE#vAqkShyau BA#ShEta | maqNTayE#diva | krAqthayE#diva | SRuq~ggAqyEtE#va || uqta mOpa#vadEyuH | uqta mE# pAqpmAnaq-mapa#hanyuqriti# ( ) || sa yAM diSa(gm)# saqnimEqShyanth-syAt | yaqdA tAM diSaqM ~MvAtO# vAqyAt | athaq pravEqyAt | pra vA# dhApayEt (dhAvayEt) |

sAqtamEqva ra#diqtaM ~MvyU#DhaM gaqndhamaqBi pracya#vatE |

A&syaq taM ja#napaqdaM pUrvA# kIqrtirga#cCati ||

dAna#kAmA asmai praqjA Ba#vanti | ya EqvaM ~MvEda# || 42 (18)

(vEdaq - saMpa#vata - AdiqtyAt pa#vatE - vAqtyA - vA$tyEq - Sha pava#mAna Eqva - da#kShiNaqta Aqyanta#mupaq vada#n - tyuttaraqtaH pAqpmAnaqstA(gg)stE &pa#Gnaq - ntItyaqShTau ca#) (A9)

2.3.10 anuvAkaM 10 - daSahOtRumantrANAM kAmyaprayOgaH

T.B.2.3.10.1

praqjApa#tiqH sOmaq(gm)q rAjA#namasRujata |   
taM trayOq vEdAq anva#sRujyanta | tAn. hastE#&kuruta | athaq ha sItA# sAviqtrI | sOmaq(gm)q rAjA#naM cakamE |

SraqddhAmuq sa ca#kamE | sA ha# piqtara#M praqjApa#tiq-mupa#sasAra | ta(gm) hO#vAca | nama#stE astu BagavaH | upa# tvA&yAni | 43 (10)

T.B.2.3.10.2

pra tvA# padyE || sOmaqM ~Mvai rAjA#naM kAmayE | SraqddhAmuq sa kA#mayataq iti# | tasyA# uq ha sthA#gaqrama#la~gkAqraM ka#lpayiqtvA |

daSa#hOtAraM puqrastA$d-vyAqKyAya# | catu#r.hOtAraM dakShiNaqtaH | pa~jca# hOtAraM paqScAt | ShaDDhO#tAra-muttaraqtaH | saqptahO#tAra-muqpari#ShTAt |

saqmBAqraiScaq patni#BiScaq muKE#&laq~gkRutya# | 44 (10)

T.B.2.3.10.3

A&syAd^^rdhaM ~Mva#vrAja | tA(gm) hOqdIkShyO#vAca | upaq mA&&va#rtaqsvEti# | ta(gm) hO#vAca | BOgaqM tu maq Aca#kShva | Eqtan maq Aca#kShva |

yattE# pAqNAviti# | tasyA# uq ha trIn. vEdAqn prada#dau |

tasmAqdu haq striyOq BOgaqmaiva hA#rayantE ||

sa yaH kAqmayE#ta priqyaH syAqmiti# | 45 (10)

T.B.2.3.10.4

yaM ~MvA# kAqmayE#ta priqyaH syAqditi# |

tasmA# Eqta(gg) sthA#gaqra-ma#la~gkAqraM ka#lpayiqtvA |

daSa#hOtAraM puqrastA$d-vyAqKyAya# | catu#r.hOtAraM dakShiNaqtaH | pa~jca#hOtAraM paqScAt | ShaDDhO#tAra-muttaraqtaH | saqptahO#tA-ramuqpari#ShTAt |

saqmBAqraiScaq patni#BiScaq muKE#&laq~gkRutya# | A&syAd^^rdhaM ~Mvra#jEt | priqyO haiqva Ba#vati ( ) || 46 (10)

(aqyAq - nyaqlaq~gkRutya# - syAqmiti# - Bavati) (A10)

2.3.11 anuvAkaM 11 - daSahOtrAdimantranAmnAM pravRuttinimittam

T.B.2.3.11.1

brahmA$tmaqn-vada#sRujata | tada#kAmayata | samAqtmanA# padyEqyEti# | Atmaqn-nAtmaqn-nityAma#ntrayata | tasmai# daSaqma(gm) hUqtaH pratya#SRuNOt | sa daSa#hUtO&Bavat | daSa#hUtO haq vai nAmaiqShaH | taM ~MvA EqtaM daSa#hUtaq(gm)q santa$m | daSa#hOqtEtyAca#kShatE paqrOkShE#Na |

paqrOkSha#priyA ivaq hi dEqvAH || 47 (10)

T.B.2.3.11.2

Atmaqn-nAtmaqn-nityAma#ntrayata | tasmai# saptaqma(gm) hUqtaH pratya#SRuNOt | sa saqptahU#tO&Bavat | saqptahU#tO haq vai nAmaiqShaH |

taM ~MvA Eqta(gm) saqptahU#taq(gm)q santa$m | saqptahOqtEtyAca#kShatE paqrOkShE#Na |

paqrOkSha#priyA ivaq hi dEqvAH || Atmaqn-nAtmaqn-nityAma#ntrayata | tasmai# ShaqShTha(gm) hUqtaH pratya#SRuNOt | sa ShaDDhU#tO&Bavat | 48 (10)

T.B.2.3.11.3

ShaDDhU#tO haq vai nAmaiqShaH | taM ~MvA Eqta(gm) ShaDDhU#taq(gm)q santa$m | ShaDDhOqtEtyAca#kShatE paqrOkShE#Na | paqrOkSha#priyA ivaq hi dEqvAH ||

Atmaqn-nAtmaqn-nityAma#ntrayata | tasmai# pa~jcaqma(gm) hUqtaH pratya# SRuNOt | sa pa~jca# hUtO&Bavat | pa~jca#hUtO haq vai nAmaiqShaH |

taM ~MvA EqtaM pa~jca#hUtaq(gm)q santa$m | pa~jca#hOqtEtyAca#kShatE paqrOkShE#Na | 49 (10)

T.B.2.3.11.4

paqrOkSha#priyA ivaq hi dEqvAH || Atmaqn-nAtmaqn-nityAma#ntrayata | tasmai# catuqrtha(gm) hUqtaH pratya#SRuNOt | sa catu#r.hUtO&Bavat |

catu#r.hUtO haq vai nAmaiqShaH | taM ~MvA EqtaM catu#r.hUtaq(gm)q santa$m | catu#r.hOqtEtyAca#kShatE paqrOkShE#Na | paqrOkSha#priyA ivaq hi dEqvAH ||

tama#bravIt | tvaM ~Mvai mEq nEdi#ShTha(gm) hUqtaH pratya#SrauShIH ( ) | tvayai#-nAnAKyAqtAraq iti# | tasmAqnnu hai#nAq(gg)q-Scatu#r.hOtAraq ityAca#kShatE |

tasmA$-cCuSrUqShuH puqtrANAq(gm)q hRudya#tamaH | nEdi#ShThOq hRudya#tamaH |

nEdi#ShThOq brahma#NO Bavati | ya EqvaM ~MvEda# || 50 (16)

(dEqvAH - ShaDDhU#tO&Bavaqt - pa~jca#hOqtEtyAca#kShatE paqrOkShE#NA - SrauShIqH ShaTca#) (A11)

Prapaataka KOrvai with starting Words of 1 tO 11 Anuvaakams :-

(braqhmaqvAqdinaqH kiM - dakShi#NAqM - ~MyO vA avi#dvAqn - tasyaq vai - bra#hmavAqdinOq yad daSa#hOtAraH - praqjApa#tiq vyasraM - praqjApa#tiqH puru#ShaM - praqjApa#tirakAmayataq sa tapaqH sO$&ntarvA$n - brahmavAqdinOq yO vA iqmaM

viqdyAt - praqjApa#tiqH sOmaq(gm)q rAjA#naqM - brahmA$t maqnvadEkA#daSa)

KOrvai with starting Words of 1, 11, 21 Series of dasinis :-

(braqhmaqvAqdinaq - stasyaq vA aqgnEr - yadvA iqdaM kiMca# - praqjApa#tirakAmayataq -ya EqvAsya# dakShiNaqtaH pa#~jcAqSat)

First and Last Word - 2nd Ashtakam 3rd Prapaatakam :-

(braqhmaqvAqdinOq - ya EqvaM ~MvEda# )

|| hari#H OM ||

|| kRuShNa yajurvEdIya taittirIya brAhmaNE dvitIyAShTakE tRutIyaH prapAThakaH samAptaH ||

====================OM namaH paramAtmanE, SrI mahAgaNapatayE namaH

SrI guruByO namaH, haqriqH OM

2.4 dvitIyAShTakE caturthaH prapAThakaH - upahOmAH

2.4.1 anuvAkaM 1 - upahOmAH

T.B.2.4.1.1

juShTOq damU#nAq ati#thirdurOqNE |   
iqmaM nO# yaqj~jamupa# yAhi viqdvAn |

viSvA# agnE&Biq yujO# viqhatya# |   
SaqtrUqyaqtAmABa#rAq BOja#nAni ||

agnEq Sad^^rdha# mahaqtE sauBa#gAya |   
tava# dyuqmnAnyu#ttaqmAni# santu |

saM jA$spaqtya(gm) suqyamaqmA kRu#NuShva | SaqtrUqyaqtAmaqBiti#ShThAq mahA(gm)#si ||

agnEq yO nOq&BitOq jana#H |   
vRukOq vArOq jiGA(gm)#sati | 1 (10)

T.B.2.4.1.2

tA(gg)stvaM ~MvRu#traha~jjahi | vasvaqsmaByaq-mABa#ra || agnEq yO nO#&BiqdAsa#ti | saqmAqnO yaScaq niShTya#H |   
iqddhmasyE#va praqkShAya#taH | mA tasyOcCE#Shiq ki~jcaqna || tvami#ndrABiqBUra#si | dEqvO vij~jA#tavIryaH |

vRuqtraqhA pu#ruqcEta#naH || apaq prAca# indraq viSvA(gm)# aqmitrAn# | 2 (10)

T.B.2.4.1.3

apApA#cO aBiBUtE nudasva | apOdI#cOq apa# SUradhaqrAca# Uqrau | yathAq tavaq SarmaqnmadE#ma || tamindra#M ~MvAjayAmasi | maqhE vRuqtrAyaq hanta#vE |

sa vRuShA# vRuShaqBO Bu#vat || yuqjE ratha#M gaqvESha#Naq(gm)q hari#ByAm |

upaq brahmA#Ni jujuShAqNa-ma#sthuH | vibA#dhiShTAqsya rOda#sI mahiqtvA | indrO# vRuqtrANya#praqtI ja#GaqnvAn || 3 (10)

T.B.2.4.1.4

haqvyaqvAha#-maBimAtiqShA&ha$m | raqkShOqhaNaqM pRuta#nAsu jiqShNum | jyOti#ShmantaqM dIdya#taqM pura#ndhim | aqgni(gg) svi#ShTaqkRutaqmA hu#vEma ||

svi#ShTamagnE aqBi tat pRu#NAhi | viSvA# dEvaq pRuta#nA aqBiShya | uqruM naqH panthA$M pradiqSanvi BA#hi | jyOti#ShmaddhEhyaqjara#M naq Ayu#H ||

tvAma#gnE haqviShma#ntaH | dEqvaM martA#sa IDatE | 4 (10)

T.B.2.4.1.5

manyE$ tvA jAqtavE#dasam | sa haqvyA va#kShyA&nuqShak || viSvA#ni nO duqrgahA# jAtavEdaH | sindhuqM na nAqvA du#riqtA&ti#par.Shi | agnE# atriqvan mana#sA gRuNAqnaH | aqsmAka#M bOddhyaviqtA taqnUnA$m || pUqShA gA anvE#tu naH | pUqShA ra#kShaqtvarva#taH | pUqShA vAja(gm)# sanOtu naH || pUqShEmA ASAq anu#vEdaq sarvA$H | 5 (10)

T.B.2.4.1.6

sO aqsmA(gm) aBa#yatamEna nEShat | svaqstiqdA aGRu#NiqH sarva#vIraH | apra#yucCan puqra E#tuq prajAqnann || tvama#gnE saqprathA# asi | juShTOq hOtAq varE$NyaH | tvayA# yaqj~jaM ~Mvita#nvatE || aqgnI rakShA(gm)#si sEdhati | SuqkraSO#ciqrama#rtyaH | Suci#H pAvaqka IDya#H || agnEq rakShA#NOq a(gm)ha#saH | 6 (10)

T.B.2.4.1.7

prati#Shma dEvaq rISha#taH | tapi#ShThairaqjarO# daha || agnEq ha(gm)siq nya#triNa$m | dIdyaqn martyEqShvA |

svE kShayE# Sucivrata || A vA#ta vAhi BEShaqjam |

vi vA#ta vAhiq yadrapa#H | tva(gm)hi viqSva BE#ShajaH | dEqvAnA$M dUqta Iya#sE ||

dvAviqmau vAtA# vAtaH | 7 (10)

T.B.2.4.1.8

A sindhOqrA pa#rAqvata#H | dakSha#M mE aqnya AqvAtu# |

parAq&nyO vA#tuq yadrapa#H || yadaqdO vA#ta tE gRuqhE | aqmRuta#sya niqdhir.hiqtaH | tatO# nO dEhi jIqvasE$ | tatO# nO dhEhi BEShaqjam | tatO# nOq mahaq Ava#ha || vAtaq AvA#tu BEShaqjam | SaqmBUr ma#yOq BUrnO# hRuqdE | 8 (10)

T.B.2.4.1.9

praNaq AyU(gm)#Shi tAriShat || tvama#gnE aqyA&si# | aqyA sanmana#sA hiqtaH | aqyA san.haqvyamU#hiShE | aqyA nO# dhEhi BEShaqjam || iqShTO aqgnirAhu#taH |

svAhA#kRutaH pipartu naH | svaqgA dEqvEBya# iqdaM nama#H || kAmO# BUqtasyaq Bavya#sya | saqmrADEkOq virA#jati | 9 (10)

T.B.2.4.1.10

sa iqdaM prati# paprathE | RuqtUnuth sRu#jatE vaqSI ||

kAmaqstadagrEq sama#vartaqtAdhi# | mana#sOq rEta#H prathaqmaM ~MyadAsI$t | saqtO bandhuqmasa#tiq nira#vindann | hRuqdi praqtIShyA# kaqvayO# manIqShA || tvayA# manyO saqratha#-mAruqjanta#H |

har.Sha#mANAsO dhRuShaqtA ma#rutvaH | tiqgmESha#vaq Ayu#dhA saq(gm)qSiSA#nAH | upaqpraya#ntiq narO# aqgnirU#pAH || 10 (10)

T.B.2.4.1.11

maqnyurBagO# maqnyurEqvAsa# dEqvaH | maqnyur. hOtAq varu#NO viqSvavE#dAH | maqnyuM ~MviSa# IDatE dEvaqyantI$H | pAqhi nO# manyOq tapa#sAq SramE#Na ||

tvama#gnE vrataqBRucCuci#H | dEqvA(gm) AsA#dayA iqha |

agnE# haqvyAyaq vODha#vE || vraqtA nu biBra#dvrataqpA adA$ByaH | yajA# nO dEqvA(gm) aqjara#H suqvIra#H |

dadhaqd-ratnA#ni suvidAqnO a#gnE ( ) |

gOqpAqya nO# jIqvasE# jAtavEdaH || 11 (11)

(jiGA(gm)#sa - tyaqmitrA$ - ~jjaGaqnvA - nI#DatEq - sarvAq - a(gm)ha#sO - vAtO - hRuqdE - rA#ja - tyaqgnirU#pAH - suvidAqnO a#gnaq Eka#M ca ) (A1)

2.4.2 anuvAkaM 2 - upahOmAH

T.B.2.4.2.1

cakShu#ShO hEtEq mana#sO hEtE | vAcO# hEtEq brahma#NO hEtE | yO mA#&GAqyu-ra#BiqdAsa#ti | tama#gnE mEqnyA&mEqniM kRu#Nu ||

yO mAq cakShu#ShAq yO mana#sA | yO vAqcA brahma#NA &GAqyu-ra#BiqdAsa#ti | tayA$&gnEq tvaM mEqnyA | aqmuma#mEqniM kRu#Nu || yat kiMcAqsau mana#sAq yacca# vAqcA | yaqj~jair juqhOtiq yaju#ShA haqvirBi#H | 12 (10)

T.B.2.4.2.2

tan mRuqtyur nir.Ru#tyA sam~MvidAqnaH | puqrA&&diqShTAdAhu#tIrasya hantu ||

yAqtuqdhAnAq nir.Ru#tiqrAduq rakSha#H | tE a#syaGnaMq tvanRu#tEna saqtyam | indrE#ShitAq Ajya#masya mathnantu | mAtath-samRu#ddhiq yadaqsau kaqrOti# ||

hanmi# tEq&haM kRuqta(gm) haqviH | yO mE# GOqramacI# kRutaH | apA$~jcau ta uqBau bAqhU | apa#nahyAmyAqsya$m || 13 (10)

T.B.2.4.2.3

apa#nahyAmi tE bAqhU | apa#nahyAmyAqsya$m | aqgnEr dEqvasyaq brahma#NA | sarva#M tE&vadhiShaM kRuqtam || puqrA &muShya# vaShaTkAqrAt | yaqj~jaM dEqvEShu# naskRudhi | svi#ShTamaqsmAka#M BUyAt | mA&smAn prApaqn-narA#tayaH || anti# dUqrE saqtO a#gnE | BrAtRu#vyasyA &BiqdAsa#taH | 14 (10)

T.B.2.4.2.4

vaqShaqTkAqrENaq vajrE#Na | kRuqtyA(gm) ha#nmi kRuqtAmaqham || yO mAq naktaqM divA# sAqyam | prAqtaScAhnO# niqpIya#ti | aqdyA tami#ndraq vajrE#Na | BrAtRu#vyaM pAdayAmasi || indra#sya gRuqhO#&siq taM tvA$ | prapa#dyEq saguqH sASva#H | saqha yanmEq astiq tEna# || IDE# aqgniM ~Mvi#paqScita$m | 15 (10)

T.B.2.4.2.5

giqrA yaqj~jasyaq sAdha#nam | SruqShTIqvAna#M dhiqtAvA#nam || agnE# SaqkEma# tE vaqyam | yama#M dEqvasya# vAqjina#H | atiq dvEShA(gm)#si tarEma ||

ava#taM mAq sama#nasauq samO#kasau | sacE#tasauq sarE#tasau | uqBau mAma#vataM jAtavEdasau | Siqvau Ba#vatamaqdya na#H || svaqyaM kRu#NvAqnaH suqgamapra#yAvam | 16 (10)

T.B.2.4.2.6

tiqgmaSRu#~ggO vRuShaqBaH SOSu#cAnaH | praqtna(gm) saqdhasthaq-manuqpaSya#mAnaH | A tantu#maqgnir-diqvyaM ta#tAna || tvaM naqstantu#ruqta sEtu#ragnE |

tvaM panthA# Bavasi dEvaqyAna#H | tvayA$ &gnE pRuqShThaM ~MvaqyamAru#hEma |

athA# dEqvaiH sa#dhaqmAda#M madEma || udu#ttaqmaM mu#mugdhi naH | vi pASa#M maddhyaqmaM cRu#ta | avA#dhaqmAni# jIqvasE$ || 17 (10)

T.B.2.4.2.7

vaqya(gm) sO#ma vraqtE tava# | mana#staqnUShuq biBra#taH | praqjA va#ntO aSImahi || iqndrAqNI dEqvI suqBagA# suqpatnI$ | uda(gm)SE#na patiqvidyE# jigAya |

triq(gm)qSada#syA jaqGanaqM ~MyOja#nAni | uqpasthaq indraq(gg)q sthavi#raM biBarti || sEnA# haq nAma# pRuthiqvI dha#na~jjaqyA | viqSvavya#cAq adi#tiqH sUrya#tvak |

iqndrAqNI dEqvI prAqsahAq dadA#nA | 18 (10)

T.B.2.4.2.8

sA nO# dEqvI suqhavAq Sarma# yacCatu || A tvA# &hAr.Shamaqntara#BUH | dhruqvastiqShThAvi#cAcaliH | viSa#stvAq sarvA# vA~jCantu | mA tvad-rAqShTra-madhi#BraSat || dhruqvA dyaur ddhruqvA pRu#thiqvI |

dhruqvaM ~MviSva#miqdaM jaga#t | dhruqvA haq parva#tA iqmE | dhruqvO rAjA# viqSAmaqyam || iqhaivaidhiq mA vya#thiShThAH | 19 (10)

T.B.2.4.2.9

parva#ta iqvA vi#cAcaliH | indra# ivEqha dhruqvasti#ShTha | iqha rAqShTra-mu#dhAraya || aqBiti#ShTha pRutanyaqtaH | adha#rE santuq Satra#vaH | indra# iva vRutraqhAti#ShTha |

aqpaH kShEtrA#Ni saqjaMyann# || indra# ENamadIdharat | dhruqvaM dhruqvENa# haqviShA$ | tasmai# dEqvA adhi#bravann ( ) | aqyaM caq brahma#Naqspati#H || 20 (11)

(haqvirBi# - rAqsya# - maBiq dAsa#tO - vipaqScitaq - mapra#yAvaM - jIqvasEq - dadA#nA - vyathiShThA - bravaqnnEkaM# ca)

(A2)

2.4.3 anuvAkaM 3 - upahOmAH

T.B.2.4.3.1

juShTI# narOq brahma#NA vaH pitRuqNAm | akSha#mavyayaqM na kilA# riShAtha |

yacCakva#rIShu bRuhaqtA ravE#Na | indrEq SuShmaqmada#dhAthA vasiShThAH ||

pAqvaqkA naqH sara#svatI | vAjE#Bir-vAqjinI#vatI |

yaqj~jaM ~Mva#ShTu dhiqyA va#suH || sara#svatyaqBi nO# nEShiq vasya#H | mA pa#sParIqH paya#sAq mA naq A dha#k | juqShasva# naH saqKyA# vEqSyA# ca | 21 (10)

T.B.2.4.3.2

mA tvatkShEtrAq-Nyara#NAni ganma || vRuq~jjE haqvirnama#sA baqrq.hiraqgnau | ayA#miq srug GRuqtava#tI suvRuqktiH | amya#kShiq sadmaq sada#nE pRuthiqvyAH |

aSrA#yi yaqj~jaH sUryEq na cakShu#H || iqhArvA~jcaqmati#hvayE | indraqM jaitrA#yaq jEta#vE | aqsmAka#mastuq kEva#laH ||

aqrvA~jcaqmindra#maqmutO# havAmahE |

yO gOqjid-dha#naqji-da#SvaqjidyaH | 22 (10)

T.B.2.4.3.3

iqmaM nO# yaqj~jaM ~Mvi#haqvE ju#Shasva | aqsya ku#rmO harivO mEqdina#M tvA || asa#mRuMShTO jAyasE mAtRuqvOH Suci#H | maqndraH kaqviruda#tiShThOq viva#svataH | GRuqtEna# tvA &vad^^rdhayannagna Ahuta | dhUqmastE# kEqtura#Bavad-diqvi SriqtaH ||

aqgniragrE$ prathaqmO dEqvatA#nAm | sam~MyA#tAnA-muttaqmO viShNu#rAsIt | yaja#mAnAya pariqgRuhya# dEqvAn | dIqkShayEqda(gm) haqvirAga#cCataM naH || 23 (10)

T.B.2.4.3.4

aqgniSca# viShNOq tapa# uttaqmaM maqhaH | dIqkShAqpAqlEByOq vana#taq(gm)q hi Sa#krA |

viSvai$r dEqvair yaqj~jiyai$H sam~MvidAqnau | dIqkShAmaqsmai yaja#mAnAya dhattam ||

pratad-viShNu#H stavatE vIqryA#ya | mRuqgO na BIqmaH ku#caqrO gi#riqShThAH | yasyOqruShu# triqShu viqkrama#NEShu | adhi#kShiqyantiq Buva#nAniq viSvA$ ||

nU martO# dayatE saniqShyan. yaH | viShNa#va urugAqyAyaq dASa#t | 24 (10)

T.B.2.4.3.5

pra yaH saqtrAcAq mana#sAq yajA# tai | EqtAva#ntaqM narya#mAqvivA#sAt || vica#kramE pRuthiqvImEqSha EqtAm | kShEtrA#yaq viShNuqr manu#ShE daSaqsyann |

dhruqvAsO# asya kIqrayOq janA#saH | uqruqkShiqti(gm) suqjani#mA cakAra || trirdEqvaH pRu#thiqvImEqSha EqtAm | vica#kramE Saqtarca#saM mahiqtvA |

pra viShNu#-rastu taqvasaqsta vI#yAn |

tvEqSha(gg) hya#syaq sthavi#rasyaq nAma# || 25 (10)

T.B.2.4.3.6

hOtA#raM ciqtrara#tha-maddhvaqrasya# | yaqj~jasya# yaj~jasya kEqtu(gm) ruSa#ntam | pratya#rddhiM dEqvasya# dEvasya maqhnA | SriqyA tva#&gnimati#thiqM janA#nAm ||

A nOq viSvA#BirUqtiBi#H saqjOShA$H | brahma# juShAqNO ha#ryaSva yAhi | varI#vRujaqth sthavi#rEBiH suSipra | aqsmE dadhaqd-vRuSha#Naq(gm)q SuShma#mindra ||

indra#H suvaqrq.ShA jaqnayaqnnahA#ni |

jiqgAyOqSigBiqH pRuta#nA aBiqSrIH | 26 (10)

T.B.2.4.3.7

prArO#cayaqnmana#vE kEqtumahnA$m | avi#ndaqjjyOti#r-bRuhaqtE raNA#ya || aSvi#nAqvava#sEq nihva#yE vAm | A nUqnaM ~MyA#ta(gm) sukRuqtAya# viprA |

prAqtaqryuqktEna# suqvRutAq rathE#na | uqpAga#cCataqmavaqsA &&ga#taM naH ||

aqviqShTaM dhIqShvaSvi#nA na Aqsu | praqjAvaqd-rEtOq ahra#yaM nO astu | AvA$M tOqkE tana#yEq tUtu#jAnAH | suqratnA#sO dEqvavI#tiM gamEma || 27 (10)

T.B.2.4.3.8

tva(gm) sO#maq kratu#BiH suqkratu#rBUH | tvaM dakShai$H suqdakShO# viqSvavE#dAH | tvaM ~MvRuShA# vRuShaqtvEBi#r mahiqtvA | dyuqmnEBi#r-dyuqmnya#BavO nRuqcakShA$H || aShA#DhaM ~Myuqthsu pRuta#nAsuq papri$m | suqvaqraq.ShAmaqPsvAM ~MvRuqjana#sya gOqpAm | BaqrEqShuqjA(gm) su#kShiqti(gm)   
suqSrava#sam | jaya#ntaqM tvAmanu# madEma sOma ||

BavA# miqtrO na SEvyO# GRuqtAsu#tiH |

viBU#tadyumna EvaqyA u# saqprathA$H | 28 (10)

T.B.2.4.3.9

adhA# tE viShNO viqduShA#ciqdRudhya#H | stOmO# yaqj~jasyaq rAddhyO# haqviShma#taH || yaH pUqrvyAya# vEqdhasEq navI#yasE | suqmajjA#nayEq viShNa#vEq dadA#Sati | yO jAqtamaqsya ma#haqtO maqhi bravA$t | sEduqH SravO#Bir-yuqjya#M cidaqBya#sat ||

tamu# stOtAraH pUqrvyaM ~MyathA# viqda Ruqtasya# | garBa(gm)# haqviShA# pipartana |

A&sya# jAqnantOq nAma# cidvivaktana |

bRuqhattE# viShNO sumaqtiM Ba#jAmahE || 29 (10)

T.B.2.4.3.10

iqmA dhAqnA GRu#taqsnuva#H | harI# iqhOpa#vakShataH | indra(gm)# suqKata#mEq rathE$ || “EqSha braqhmA{1}”, pra tE# maqhE | viqdathE# Saq(gm)siShaq(gm)q harI$ |

ya RuqtviyaqH pra tE# vanvE | vaqnuShO# haryaqtaM mada$m | indrOq nAma# GRuqtaM na yaH | hari#BiqScAruq sEca#tE | SruqtO gaqNa A tvA# viSantu | 30 (10)

T.B.2.4.3.11

hari#varpasaqM gira#H || Aca#r.ShaNiqprA vRu#ShaqBO janA#nAm | rAjA# kRuShTIqnAM pu#ruhUqta indra#H | stuqtaH Sra#vaqsyannavaqsOpa#maqdrik |

yuqktvA harIq vRuShaqNA &&yA$hyaqrvA~g ||

pra yath sindha#vaH prasaqvaM ~MyadAyann# | Apa#H samuqdra(gm) raqtthyE#va jagmuH |

ata#SciqdindraqH sada#sOq varI#yAn |

yadIq(gm)q sOma#H pRuqNAti# duqgdhO aq(gm)qSuH ||

hvayA#masiq tvEndra# yAqhya#rvA~g | 31 (10)

T.B.2.4.3.12

ara#M tEq sOma#staqnuvE# BavAti | Sata#kratO mAqdaya#svA suqtEShu# | prAsmA(gm) a#vaq pRuta#nAsuq pra yuqthsu || indrA#yaq sOmA$H praqdivOq vidA#nAH |

RuqBur-yEBiqr-vRuSha#parvAq-vihA#yAH | praqyaqmyamA#NAqn pratiq ShUgRu#BAya |

indraq pibaq vRuSha#dhUtasyaq vRuShNa#H || ahE#DamAnaq upa#yAhi yaqj~jam |

tuBya#M pavantaq inda#vaH suqtAsa#H |

gAvOq na va#jrinth svaqmOkOq acCa# | 32 (10)

T.B.2.4.3.13

indrAga#hi prathaqmO yaj~jiyA#nAm || yA tE# kAqkuth sukRu#tAq yA vari#ShThA | yayAq SaSvaqtpiba#siq maddhva# Uqrmim | tayA# pAhiq pra tE#

addhvaqryura#sthAt | saM tEq vajrO# vartatAmindra gaqvyuH || prAqtaqryujAq vibO#dhaya | aSvi#nAqvEha ga#cCatam | aqsya sOma#sya pIqtayE$ || prAqtaqryAvA#NA prathaqmA ya#jaddhvam | puqrA gRuddhrAqdara#ruShaH pibAthaH ( ) |

prAqtar.hi yaqj~jamaqSvinAq dadhA#tE | praSa(gm)# santi kaqvaya#H pUrvaqBAja#H || prAqtarya#jaddhvamaqSvinA# hinOta | na sAqyama#sti dEvaqyA aju#ShTam |

uqtAnyO aqsmad-ya#jatEq vicA#yaH |

pUrva#H pUrvOq yaja#mAnOq vanI#yAn || 33 (16)

(cAq - SvaqjidyO-ga#cCataM nOq - dASaqn - nAmA# - BiqSrIr - ga#mEma - saqprathA# - BajAmahE - viSantu - yAqhya#rvA~g - cCa# - pibAthaqH ShaTca#) (A3)

2.4.4 anuvAkaM 4 - upahOmAH

T.B.2.4.4.1

naqktaqM jAqtA&syO#ShadhE | rAmEq kRuShNEq asi#kni ca | iqda(gm) ra#jani rajaya | kiqlAsa#M paliqtaM caq yat || kiqlAsa#M ca paliqtaM ca# | niriqtO nA#SayAq pRuSha#t |

A naqH svO a#SnutAqM ~MvarNa#H |

parA$ SvEqtAni# pAtaya || asi#taM tE niqlaya#nam |

AqsthAnaqmasi#taqM tava# | 34 (10)

T.B.2.4.4.2

asi#kniyasyOShadhE | niriqtO nA#SayAq pRuSha#t || aqsthiqjasya# kiqlAsa#sya | taqnUqjasya# caq yattvaqci | kRuqtyayA# kRuqtasyaq brahma#NA | lakShma# SvEqtama#nInaSam || sarU#pAq nAma# tE mAqtA |

sarU#pOq nAma# tE piqtA | sarU#pA &syOShadhEq sA |

sarU#pamiqdaM kRu#dhi || 35 (10)

T.B.2.4.4.3

Suqna(gm) hu#vEma maqGavA#naqmindra$m | aqsminBarEq nRuta#maqM ~MvAja#sAtau |

SRuqNvanta#-muqgramUqtayE# saqmathsu# | Gnanta#M ~MvRuqtrANi# saqjiMtaqM dhanA#nAm ||

dhUqnuqtha dyAM parva#tAndAqSuShEq vasu# |

ni vOq vanA# jihatEq yAma#nO BiqyA |

kOqpaya#tha pRuthiqvIM pRu#SnimAtaraH | yuqdhE yadu#grAqH pRuSha#tIq-rayu#gdhvam ||

pravE#payantiq parva#tAn | vivi#~jcantiq vanaqspatIn# | 36 (10)

T.B.2.4.4.4

prOvA#rata marutO duqrmadA# iva | dEvA#saqH sarva#yA viqSA || puqruqtrA hi saqdRu~g~gasi# | viSOq viSvAq anu# praqBu | saqmathsu# tvA havAmahE || saqmathsvaqgni-mava#sE | vAqjaqyantO# havAmahE | vAjE#Shu ciqtrarA#dhasam || saMga#cCaddhvaq(gm)q sam~Mva#daddhvam | saM ~MvOq manA(gm)#si jAnatAm | 37 (10)

T.B.2.4.4.5

dEqvA BAqgaM ~MyathAq pUrvE$ | saqjAMqnAqnA uqpAsa#ta || saqmAqnO mantraqH sami#tiH samAqnI | saqmAqnaM mana#H saqha ciqttamE#ShAm |

saqmAqnaM kEtO# aqBi-sa(gm)ra#Baddhvam | saqj~jAMnE#na vO haqviShA# yajAmaH ||

saqmAqnI vaq AkU#tiH | saqmAqnA hRuda#yAni vaH | saqmAqnama#stu vOq mana#H |

yathA# vaqH susaqhA&sa#ti || 38 (10)

T.B.2.4.4.6

saqj~jAMna#M naqH svaiH | saqj~jAMnaqmara#NaiH | saqj~jAMna#maSvinA yuqvam | iqhAsmAsuq niya#cCatam || saqj~jAMna#M mEq bRuhaqspati#H |

saqj~jAMna(gm)# saviqtA ka#rat | saqj~jAMna#maSvinA yuqvam | iqha mahyaqM niya#cCatam || upa#cCAqyAmi#vaq GRuNE$H | aga#nmaq Sarma# tE vaqyam | 39 (10)

T.B.2.4.4.7

agnEq hira#NyasaMdRuSaH || ada#bdhEBiH savitaH pAqyuBiqShTvam | SiqvEBi#raqdya pari#pAhi nOq gaya$m | hira#NyajihvaH suviqtAyaq navya#sE | rakShAqmAki#rnO aqGaSa(gm)#sa ISata || madE#madEq hi nO# daqduH |

yUqthA gavA#mRujuqkratu#H | saMgRu#BAya puqrU SaqtA | uqBaqyA haqstyA vasu# | SiqSIqhi rAqya ABa#ra || 40 (10)

T.B.2.4.4.8

Sipri#n vAjAnAM patE | SacI#vaqstava# daq(gm)qsanA$ | A tU na# indra BAjaya | gOShvaSvE#Shu SuqBruShu# | saqhasrE#Shu tuvImaGa || yad-dE#vA dEvaq hEDa#nam |

dEvA#saScakRuqmA vaqyam | Adi#tyAqstasmA$nmA yUqyam | RuqtasyaqrtEna# mu~jcata || RuqtasyaqrtE-nA#dityAH | 41 (10)

T.B.2.4.4.9

yaja#trA muq~jcatEqha mA$ | yaqj~jairvO# yaj~javAhasaH | AqSikSha#ntOq na SE#kima || mEda#svatAq yaja#mAnAH | sruqcA&&jyE#naq juhva#taH | aqkAqmA vO# viSvE dEvAH |

SikSha#ntOq nOpa# SEkima || yadiq divAq yadiq nakta$m | Ena# EnaqsyO&ka#rat |

BUqtaM mAq tasmAqdBavya#M ca ( ) | 42 (10)

T.B.2.4.4.10

druqpaqdAdi#va mu~jcatu || druqpaqdAdiqvEn-mu#mucAqnaH | sviqnnaH snAqtvI malA#diva | pUqtaM paqvitrE#NEq vAjya$m | viSvE# mu~jcantuq maina#saH || udvaqyaM tama#saqspari# | paSya#ntOq jyOtiqrutta#ram | dEqvaM dE#vaqtrA sUrya$m | aga#nmaq jyOti#ruttaqmam || 43 (9)

(tava# - kRudhiq - vanaqspatI$ - ~jjAnatAq - masa#ti - vaqyaM - Ba#rA - dityA - S^^caq - +nava# ca) (A4)

2.4.5 anuvAkaM 5 - upahOmAH

T.B.2.4.5.1

vRuShAq sO aq(gm)qSuH pa#vatE haqviShmAqnth-sOma#H | indra#sya BAqga Ru#taqyuH SaqtAyu#H | sa mAq vRuShA#NaM ~MvRuShaqBaM kRu#NOtu |

priqyaM ~MviqSA(gm) sarva#vIra(gm) suqvIra$m ||

kasyaq vRuShA# suqtE sacA$ | niqyutvA$n vRuShaqBO ra#Nat | vRuqtraqhA sOma#pItayE || yastE# SRu~gga vRuShO napAt | praNa#pAt kuNDaqpAyya#H |

nya#smindaddhraq A mana#H || 44 (10)

T.B.2.4.5.2

ta(gm) saqddhrIcI#rUqtayOq vRuShNi#yAni | pau(gg)syA#ni niqyuta#H saScuqrindra$m | saqmuqdraM na sindha#va uqkthaSu#ShmAH | uqruqvyaca#saqM giraq Avi#Santi ||

indrA#yaq girOq ani#SitasargAH | aqpaH praira#yaqnth saga#rasya buqddadhnAt | yO akShE#NEva caqkriyAq SacI#BiH | viShva#ktaqstamBa# pRuthiqvImuqta dyAm ||

akShO#dayaqcCava#sAq kShAma# buqddhnam | vArNavA#taqstavi#ShIBiqrindra#H | 45 (10)

T.B.2.4.5.3

dRuqDhAnyau$GnAduqSamA#naq Oja#H | avA#BinatkaqkuBaqH parva#tAnAm ||

A nO# agnE sukEqtunA$ | raqyiM ~MviqSvAyu#pOShasam |

mAqrDIqkaM dhE#hi jIqvasE$ || tva(gm) sO#ma maqhE Baga$m | tvaM ~MyUna# RutAyaqtE | dakSha#M dadhAsi jIqvasE$ || ratha#M ~Myu~jjatE maqruta#H SuqBE saqgam |

sUrOq na mi#trAvaruNAq gavi#ShTiShu | 46 (10)

T.B.2.4.5.4

rajA(gm)#si ciqtrA vi ca#ranti taqnyava#H |   
diqvaH sa#mrAjAq paya#sA na ukShatam || vAcaq(gm)q su mi#trAvaruNAqvirA#vatIm | paqrjanya#SciqtrAM ~Mva#datiq tviShI#matIm | aqBrA va#sata marutaH su mAqyayA$ |

dyAM ~Mva#r.Shayata-maruqNAma#rEqpasa$m ||

ayu#kta saqpta Suqndhyuva#H | sUrOq ratha#sya naqptriya#H | tABi#ryAtiq svayu#ktiBiH || vahi#ShThEBirviqhara#n. yAsiq tantu$m | 47 (10)

T.B.2.4.5.5

aqvaqvyayaqnnasi#taM dEvaq vasva#H | davi#ddhvatO raqSmayaqH sUrya#sya | carmEqvAvA#dhuqstamO# aqPsva#ntaH || paqrjanyA#yaq pragA#yata |

diqvaspuqtrAya# mIqDhuShE$ | sa nO# yaqvasa#micCatu ||

acCA# vada taqvasa#M gIqrBirAqBiH | stuqhi paqrjanyaqM namaqsA vi#vAsa | kani#kradad-vRuShaqBO jIqradA#nuH | rEtO# dadhAqtvOSha#dhIShuq garBa$m || 48 (10)

T.B.2.4.5.6

yO garBaqmOSha#dhInAm | gavA$M kRuqNOtyarva#tAm | paqrjanya#H puruqShINA$m ||

tasmAq idAqsyE# haqviH | juqhOtAq madhu#mattamam |

iDA$M naH saqm~Myata#M karat || tiqsrO yada#gnE SaqradaqstvAmit | Suci#M GRuqtEnaq Suca#yaH sapaqryann | nAmA#ni ciddadhirE yaqj~jiyA#ni |

asU#dayanta taqnuvaqH sujA#tAH || 49 (10)

T.B.2.4.5.7

indra#Sca naH SunAsIrau | iqmaM ~Myaqj~jaM mi#mikShatam | garBa#M dhatta(gg) svaqstayE$ ||

yayO#riqdaM ~MviSvaqM Buva#na-mAviqvESa# | yayO#rAnaqndO nihi#tOq maha#Sca |

SunA#sIrAvRuqtuBi#H sam~MvidAqnau | indra#vantau haqviriqdaM ju#ShEthAm || A GAq yE aqgnimi#ndhaqtE | stRuqNanti# baqrq.hirA#nuqShak | yEShAqmindrOq yuvAq saKA$ ( ) || agnaq indra#Sca mEqdinA$ |

haqthO vRuqtrANya#praqti | yuqva(gm) hi vRu#traqhanta#mA || yAByAq(gm)q suvaqraja#yaqnnagra# Eqva |

yAvA#tasthaqtur-Buva#nasyaq maddhyE$ |

praca#r.ShaqNI vRu#ShaNAq vajra#bAhU |

aqgnI indrA# vRutraqhaNA# huvE vAm || 50 (17)

(manaq - indrOq - gAvi#ShTiShuq - tantuMq - garBaq(gm)q - sujA#tAqH - saKA# saqpta ca#) (A5)

2.4.6 anuvAkaM 6 - upahOmAH

T.B.2.4.6.1

uqta na#H priqyA priqyAsu# | saqptasvasAq suju#ShTA | sara#svatIq stOmyA# &BUt || iqmA juhvA#nA yuqShmadA namO#BiH | pratiq stOma(gm)# sarasvati juShasva |

tavaq Sarma#n priqyata#mEq dadhA#nAH | upa#sthEyAma SaraqNaM na vRuqkSham || trINi# paqdA vica#kramE | viShNu#rgOqpA adA$ByaH |

tatOq dharmA#Ni dhAqrayann# || 51 (10)

T.B.2.4.6.2

tada#sya priqyamaqBi pAthO# aSyAm | narOq yatra# dEvaqyavOq mada#nti | uqruqkraqmasyaq sa hi bandhu#riqtthA | viShNO$H paqdE pa#raqmE maddhvaq uthsa#H || kraqtvAq dA a#sthuq SrEShTha#H | aqdya tvA# vaqnvanth suqrEkNA$H | marta# AnASa suvRuqktim || iqmA bra#hma brahmavAha | priqyA taq A baqraq.hiH sI#da | vIqhi sU#ra purOqDASa$m || 52 (10)

T.B.2.4.6.3

upa# naH sUqnavOq gira#H | SRuqNvan^^tvaqmRutasyaq yE | suqmRuqDIqkA Ba#vantu naH || aqdyA nO# dEva savitaH | praqjAva#th sAvIqH sauBa#gam | parA# duqHShvapni#ya(gm) suva || viSvA#ni dEva savitaH |

duqriqtAniq parA#suva | yad-BaqdraM tanmaq Asu#va || Suci#maqrkair-bRuhaqspati$m | 53 (10)

T.B.2.4.6.4

aqddhvaqrEShu# namasyata | aqnAqmyOjaq Aca#kE ||

yA dhAqraya#nta dEqvA suqdakShAq dakSha#pitArA | aqsuqryA#yaq prama#hasA || sa itkShEtiq sudhi#taq Oka#siq svE | tasmAq iDA# pinvatE viSvaqdAnI$ |

tasmaiq viSa#H svaqyamEqvAna#manti | yasmi#n braqhmA rAja#niq pUrvaq Eti# || sakU#timindraq sacyu#tim | sacyu#tiM jaqGana#cyutim | 54 (10)

T.B.2.4.6.5

kaqnAtkAqBAM naq ABa#ra | praqyaqPsyanni#va saqkthyau$ || vina# indraq mRudhO# jahi | kanI#Kunadiva sAqpayann# |

aqBi naqH suShTu#tiM naya || praqjApa#tiH striqyAM ~MyaSa#H | muqShkayO#radadhAqth sapa$m | kAma#syaq tRupti#mAnaqndam | tasyA$gnE BAjayEqha mA$ ||

mOda#H pramOqda A#naqndaH | 55 (10)

T.B.2.4.6.6

muqShkayOqrnihi#taqH sapa#H | sRuqtvEvaq kAma#sya tRupyANi | dakShi#NAnAM pratigraqhE || mana#saSciqtta-mAkU#tim | vAqcaH saqtya-ma#SImahi | paqSUqnA(gm) rUqpamanna#sya | yaSaqH SrIH Sra#yatAqM mayi# ||

yathAq &hamaqsyA atRu#pa(gg) striqyai pumAn# |

yathAq strI tRupya#ti puq(gm)qsi priqyE priqyA | EqvaM Baga#sya tRupyANi | 56 (10)

T.B.2.4.6.7

yaqj~jasyaq kAmya#H priqyaH || dadAqmItyaqgnirva#dati | tathEti# vAqyurA#haq tat | hantEti# saqtyaM caqndramA$H | AqdiqtyaH saqtyamOmiti# || Apaqstath-saqtyamABa#rann | yaSO# yaqj~jasyaq dakShi#NAm | aqsau mEq kAmaqH samRu#ddhyatAm || na hi spaSaqmavi#dan-naqnyamaqsmAt | vaiqSvAqnaqrAt pu#ra EqtAra#maqgnEH | 57 (10)

T.B.2.4.6.8

athE#mamanthannaqmRutaqmamU#rAH | vaiqSvAqnaqraM kShE$traqjityA#ya dEqvAH || yEShA#miqmE pUrvEq armA#saq Asann# | aqyUqpAH sadmaq viBRu#tA puqrUNi# |

vaiSvA#naraq tvayAq tE nuqttAH | pRuqthiqvI-maqnyAmaqBita#sthuqr-janA#saH || pRuqthiqvIM mAqtara#M maqhIm | aqntari#kShaq-mupa#bruvE | bRuqhaqtImUqtayEq diva$m || viSva#M biBarti pRuthiqvI | 58 (10)

T.B.2.4.6.9

aqntari#kShaqM ~Mvipa#prathE | duqhE dyaur bRu#haqtI paya#H || na tA na#Santiq na da#BAtiq taska#raH | nainA# amiqtrO vyathiqrAda#dhar.Shati | dEqvA(gg)Scaq yABiqr yaja#tEq dadA#ti ca | jyOgittABi#H sacatEq gOpa#tiH saqha ||

na tA arvA# rEqNuka#kATO aSnutE |

na sa(gg)# skRutaqtra-mupa#yantiq tA aqBi |

uqruqgAqyamaBa#yaqM tasyaq tA anu# |

gAvOq martya#syaq vica#rantiq yajva#naH || 59 (10)

T.B.2.4.6.10

rAtrIq vya#KyadAyaqtI | puqruqtrA dEqvya#kShaBi#H | viSvAq adhiq SriyO#&dhita || upa# tEq gA iqvAka#ram | vRuqNIqShva du#hitar divaH | rAtrIq stOmaqM na

jiqgyuShI$ || dEqvIM ~MvAca#majanayanta dEqvAH |

tAM ~MviqSvarU#pAH paqSavO# vadanti |

sA nO# maqndrEShaqmUrjaqM duhA#nA |

dhEqnurvAgaqsmAnupaq suShTuqtaitu# || 60 (10)

T.B.2.4.6.11

yad vAgvada#ntya-vicEtaqnAni# | rAShTrI# dEqvAnA$M niShaqsAda# maqndrA | cata#sraq Urja#M duduhEq payA(gm)#si | kva# svi dasyAH paraqmaM ja#gAma ||

gauqrI mi#mAya saliqlAniq takSha#tI | Eka#padI dviqpadIq sA catu#ShpadI | aqShTApa#dIq nava#padI baBUqvuShI$ | saqhasrA$kSharA paraqmE vyO#mann ||

tasyA(gm)# samuqdrA adhiq vi kSha#ranti |

tEna# jIvanti praqdiSaqScata#sraH | 61 (10)

T.B.2.4.6.12

tata#H kSharatyaqkShara$m | tad-viSvaq-mupa#jIvati ||

indrAq sUrA# jaqnaya#n-viqSvaka#rmA |

maqrutvA(gm)# astu gaqNavA$nth-sajAqtavAn# |

aqsya snuqShA-SvaSu#rasyaq praSi#ShTim | saqpatnAq vAcaqM mana#sAq upA#satAm || indraqH sUrO# ataraqd-rajA(gm)#si | snuqShA saqpatnAqH SvaSu#rOq&yama#stu |

aqya(gm) SatrU$~jjayatuq jar.hRu#ShANaH | aqyaM ~MvAja#M jayatuq vAja#sAtau ( ) || aqgniH kSha#traqBRudani#BRuShTaqmOja#H | saqhaqsriyO# dIpyatAq-mapra#yucCann |

viqBrAja#mAnaH samidhAqna uqgraH | A&ntari#kShamaruhaqda-gaqndyAm || 62 (14)

(dhAqraya#n - purOqDASaqM - bRuhaqspati#M - jaqGana#cyuti - mAnaqndO - Baga#sya tRupyA - NyaqgnEH - pRu#thiqvI - yajva#na - Etu - praqdiSaqScata#srOq - vAja#sAtau caqtvAri# ca) (A6)

2.4.7 anuvAkaM 7 - upahOmAH

T.B.2.4.7.1

vRuShA$ &syaq(gm)qSur-vRu#ShaqBAya# gRuhyasE | vRuShAq&yamuqgrO nRuqcakSha#sE |

diqvyaH ka#rmaqNyO# hiqtO bRuqhannAma# | vRuqShaqBasyaq yA kaqkut || viqShUqvAn. vi#ShNO

Bavatu | aqyaM ~MyO mA#maqkO vRuShA$ |

athOq indra# iva dEqvEBya#H | vibra#vItuq janE$ByaH ||

Ayu#ShmantaqM ~Mvarca#svantam |

athOq adhi#patiM ~MviqSAm | 63 (10)

T.B.2.4.7.2

aqsyAH pRu#thiqvyA addhya#kSham | iqmami#ndra vRuShaqBaM kRu#Nu || yaH suqSRu~gga#H suvRuShaqBaH | kaqlyANOq drONaq Ahi#taH |

kAr.ShI#valapragANEna | vRuqShaqBENa# yajAmahE || vRuqShaqBENaq yaja#mAnAH |

akrU#rENEva saqrpiShA$ | mRudha#Scaq sarvAq indrE#Na | pRuta#nASca jayAmasi || 64 (10)

T.B.2.4.7.3

yasyAqyamRu#ShaqBO haqviH | indrA#ya pariNIqyatE$ | jayA#tiq Satru#mAqyanta$m | athO# hanti pRutanyaqtaH || nRuqNAmaha# praqNIrasa#t | agra# udBindaqtAma#sat ||

indraq SuShma#M taqnuvAq mEra#yasva | nIqcA viSvA# aqBiti#ShThAqBimA#tIH |

ni SRu#NIhyAbAqdhaM ~MyO nOq asti# |

uqruM nO# lOqkaM kRu#Nuhi jIradAnO || 65 (10)

T.B.2.4.7.4

prEhyaqBiprEhiq praBa#rAq saha#sva |

mA vivE#nOq vi SRu#NuShvAq janE#Shu |

udI#DiqtO vRu#ShaBaq tiShThaq SuShmai$H |

indraq SatrU$n puqrO aqsmAka# yuddhya ||

agnEq jEtAq tvaM ja#ya | SatrU$nth sahasaq Oja#sA |

vi SatrUqnq. vimRudhO# nuda || EqtaM tEq stOma#M tuvijAtaq vipra#H |

rathaqM na dhIraqH svapA# atakSham |

yadIda#gnEq pratiq tvaM dE#vaq haryA$H | 66 (10)

T.B.2.4.7.5

suva#rvatIraqpa E#nA jayEma || yO GRuqtEnAqBimA#nitaH |

indraq jaitrA#ya jaj~jiShE | sa naqH saMkA#su pAraya | pRuqtaqnAqsAhyE#Shu ca || indrO# jigAya pRuthiqvIm | aqntari#kShaq(gm)q suva#rmaqhat |

vRuqtraqhA pu#ruqcEta#naH || indrO# jigAyaq saha#sAq sahA(gm)#si | indrO# jigAyaq pRuta#nAniq viSvA$ | 67 (10)

T.B.2.4.7.6

indrO# jAqtO vi purO# rurOja | sa na#H paraqspA vari#vaH kRuNOtu || aqyaM kRuqtnuragRu#BItaH | viqSvaqji-duqdBidith-sOma#H | RuShiqr vipraqH kAvyE#na || vAqyura#grEqgA ya#j~jaqprIH | sAqkaM gaqnmana#sA yaqj~jam | SiqvO niqyudBi#H SiqvABi#H || vAyO# SuqkrO a#yAmi tE | maddhvOq agraqM divi#ShTiShu | 68 (10)

T.B.2.4.7.7

AyA# hiq sOma#pItayE | svAqruqhO dE#va niqyutva#tA ||

iqmami#ndra vad^^rdhaya kShaqtriyA#NAm | aqyaM ~MviqSAM ~MviqSpati#rastuq rAjA$ | aqsmA i#ndraq mahiq varcA(gm)#si dhEhi | aqvaqrcasa#M kRuNuhiq Satru#masya || iqmamABa#jaq grAmEq aSvE#Shuq gOShu# | niraqmuM Ba#jaq yO#&mitrO# asya | var.Shma#n kShaqtrasya# kaqkuBi# Srayasva | tatO# na uqgrO viBa#jAq vasU#ni || 69(10)

T.B.2.4.7.8

aqsmE dyA#vApRuthivIq BUri# vAqmam | saM du#hAthAM GarmaqduGE#va dhEqnuH | aqya(gm) rAjA$ priqya indra#sya BUyAt | priqyO gavAqmOSha#dhInA-muqtApAm ||

yuqnajmi# ta uttaqrAva#ntaq-mindra$m | yEnaq jayA#siq na parAqjayA#sai | sa tvA# &karEkavRuShaqBa(gg) svAnA$m | athO# rAjannuttaqmaM mA#naqvAnA$m ||

utta#raqstvamadha#rE tE saqpatnA$H | Eka#vRuShAq indra#saKA jigIqvAn | 70 (10)

T.B.2.4.7.9

viSvAq ASAqH pRuta#nAH saqjaMyaq~jjayann# | aqBiti#ShTha SatrUyaqtaH sa#hasva || tuBya#M Baranti kShiqtayO# yaviShTha | baqlima#gnEq anti# taq Ota dUqrAt |

A Bandi#ShThasya sumaqtiM ci#kiddhi | bRuqhattE# agnEq mahiq Sarma# Baqdram ||

yO dEqhyO ana#mayadvadhaqsnaiH |

yO arya#patnI-ruqShasa#ScaqkAra# |

sa niqruddhyAq nahu#ShO yaqhvO aqgniH |

viSa#ScakrE baliqhRutaqH sahO#BiH || 71 (10)

T.B.2.4.7.10

pra saqdyO a#gnEq atya$ShyaqnyAn | Aqviryasmaiq cAru#tarO baqBUtha# | IqDEnyO# vapuqShyO# viqBAvA$ | priqyO viqSAmati#thiqr-mAnu#ShINAm ||

brahma# jyEShThA vIqryA# saMBRu#tAni |

brahmAgrEq jyEShThaqM divaqmAta#tAna |

Ruqtasyaq brahma# prathaqmOta ja#j~jE |

tEnA#r.hatiq brahma#NAq sparddhi#tuqM kaH ||

brahmaq srucO# GRuqtava#tIH | brahma#NAq svara#vO miqtAH | 72 (10)

T.B.2.4.7.11

brahma# yaqj~jasyaq tanta#vaH |

RuqtvijOq yE ha#viqShkRuta#H ||

SRu~ggA#NIqvEcCRuq~ggiNAq(gm)q saMda#dRuSrirE | caqShAla#vantaqH svara#vaH pRuthiqvyAm |

tE dEqvAsaqH svara#vastasthiqvA(gm)sa#H |

namaqH saKi#ByaH saqnnAnmA &va#gAta ||

aqBiqBUraqgnira#taraqd-rajA(gm)#si |

spRudhO# viqhatyaq pRuta#nA aBiqSrIH |

juqShAqNO maq Ahu#tiM mA mahiShTa |

haqtvA saqpatnAqnq. vari#vaskarannaH ( ) ||

ISA#naM tvAq Buva#nAnA-maBiqSriya$m | staumya#gna uruqkRuta(gm)# suqvIra$m |

haqvir ju#ShAqNaH saqpatnA(gm)# aBiqBUra#si |

jaqhi SatrUq(gm)qrapaq mRudhO# nudasva || 73 (14)

(viqSAM - ja#yAmasi - jIradAnOq - haryAq - viSvAq - divi#ShTiShuq - vasU#ni - jigIqvAnth - sahO#Bir - miqtA - na# ScaqtvAri# ca) (A7)

2.4.8 anuvAkaM 8 - upahOmAH

T.B.2.4.8.1

sa pra#tnaqvannavI#yasA | agnE$ dyuqmnEna# saqm~MyatA$ | bRuqhat tatantha BAqnunA$ || navaqM nu stOma#maqgnayE$ | diqvaH SyEqnAya# jIjanam |

vasO$H kuqvidvaqnAti# naH || svAqruqhA yasyaq SriyO# dRuqSE | raqyirvIqrava#tO yathA |

agrE# yaqj~jasyaq cEta#taH || adA$ByaH pura EqtA | 74 (10)

T.B.2.4.8.2

aqgnirviqSAM mAnu#ShINAm | tUrNIq rathaqH sadAq nava#H || navaq(gm)q sOmA#ya vAqjinE$ | AjyaqM paya#sO&jani | juShTaq(gm)q Suci#tamaqM ~Mvasu# || nava(gm)# sOma juShasva naH | pIqyUSha#syEqha tRu#pNuhi | yastE# BAqga RuqtAvaqyam ||

nava#sya sOma tE vaqyam | A su#maqtiM ~MvRu#NImahE | 75 (10)

T.B.2.4.8.3

sa nO# rAsva sahaqsriNa#H || nava(gm)# haqvirju#Shasva naH | RuqtuBi#H sOmaq BUta#mam | tadaq~gga prati#harya naH | rAjana$th sOma svaqstayE$ || navaq(gg)q stOmaqM nava(gm)# haqviH | iqndrAqgniByAqM nivE#daya | tajju#ShEtAq(gm)q sacE#tasA || SuciqM nu stOmaqM nava#jAtamaqdya | indrA$gnI vRutrahaNA juqShEthA$m | 76 (10)

T.B.2.4.8.4

uqBA hi vA(gm)# suqhavAq jOha#vImi | tA vAja(gm)# saqdya u#SaqtE dhEShThA$ || aqgnirindrOq nava#sya naH | aqsya haqvyasya# tRupyatAm | iqha dEqvau sa#haqsriNau$ || yaqj~jaM naq A hi gacCa#tAm |

vasu#manta(gm) suvaqrvida$m | aqsya haqvyasya# tRupyatAm | aqgnirindrOq nava#sya naH ||

viSvA$n dEqvA(gg) sta#rpayata | 77 (10)

T.B.2.4.8.5

haqviShOq&sya nava#sya naH | suqvaqrvidOq hi ja#j~jiqrE ||

EdaM baqrq.hiH suqShTarI#mAq navE#na |

aqyaM ~Myaqj~jO yaja#mAnasya BAqgaH |

aqyaM ba#BUvaq Buva#nasyaq garBa#H | viSvE# dEqvA iqdamaqdyAga#miShThAH || iqmE nu dyAvA#pRuthiqvI saqmIcI$ | taqnvAqnE yaqj~jaM pu#ruqpESa#saM dhiqyA |

A&smai# pRuNItAqM Buva#nAniq viSvA$ |

praqjAM puShTi#maqmRutaqM navE#na || 78 (10)

T.B.2.4.8.6

iqmE dhEqnU aqmRutaqM ~MyE duqhAtE$ |

paya#sva-tyuttaqrAmE#tuq puShTi#H |

iqmaM ~Myaqj~jaM juqShamA#NEq navE#na |

saqmIcIq dyAvA#pRuthiqvI GRuqtAcI$ ||

yavi#ShThO havyaqvAha#naH | ciqtraBA#nur-GRuqtAsu#tiH | nava#jAtOq virO#casE | agnEq tattE# mahitvaqnam ||

tvama#gnE dEqvatA$ByaH | BAqgE dE#vaq na mI#yasE | 79 (10)

T.B.2.4.8.7

sa E#nA viqdvAn. ya#kShyasi | navaq(gg)q stOma#M juShasva naH || aqgniH pra#thaqmaH prASnA#tu | sa hi vEdaq yathA# haqviH | SiqvA aqsmaByaq-mOSha#dhIH | kRuqNOtu# viqSvaca#r.ShaNiH ||

BaqdrAnnaqH SrEyaqH sama#naiShTa dEvAH | tvayA#&vaqsEnaq sama#SImahi tvA |

sa nO# mayOqBUH pi#tOq Avi#Sasva |

SaM tOqkAya# taqnuvE$ syOqnaH ( ) ||

Eqtamuq tyaM madhu#nAq sam~Myu#taqM ~Myava$m |

sara#svatyAq adhi#maqnAva#carkRuShuH |

indra# AsIqth sIra#patiH Saqtakra#tuH |

kIqnASA# Asan maqruta#H suqdAna#vaH || 80 (14)

(puqraq EqtA - vRu#NImahE - juqShEthA$M-tarpaya-tAqmRutaqM navE#na-mIyasE-syOqna ScaqtvAri# ca) (A8)

Prapaataka KOrvai with starting Words of 1 tO 8 Anuvaakams :-

(juShTaq - ScakShu#ShOq - juShTI# narO - naktaM jAqtA - vRuShAq sa - uqta nOq - vRuShA$&syaq(gm)qSuH - sa pra#tnaqvadaqShTau)

KOrvai with starting Words of 1, 11, 21 Series of dasinis :-

(juShTO# - maqnyur BagOq - juShTI# narOq - hari#varpasaqM giraqH - Sipri#n vAjAnA - muqta nOq - yad vAg^^vada#ntIq - viSvAq ASAq aSI#tiH )

First and Last Word - 2nd Ashtakam 3rd Prapaatakam :-

( juShTa#H - suqdAna#vaH )

|| hari#H OM |

|| kRuShNa yajurvEdIya taittirIya brAhmaNE dvitIyAShTakE caturthaH prapAThakaH samAptaH ||

=======================

Appendix

T.B.2.4.3.10 "EqSha braqhmA{1}"

EqSha braqhmA ya Ruqtviya#H | indrOq nAma# SruqtO gaqNE ||

(Appearing in TB 3-7-9-5)

========================