**Notes for Users of this document:**

1. Coding is more Phonetic in Baraha.
2. Special care – Baraha coding uses ‘e’ and ‘o’ (in Sanskrit) for sound E and O. we have used capital letters as it matches with Unicode/general conventions in this document.
3. ~g is nasal of ka varga (gna)
4. ~j is nasal of cha varga (jya)
5. H is visargam
6. Vedic/Swara symbols – q anudAttam, # swaritam,   
   $ dheerga swaritam, & avagraha, ~M nasal symbol
7. ushmAn codes s, S, Sha (saraswati, Sankar, puShpam)
8. Confirm corrections given for TB 3.1-3.6 Books are incorporated
9. Kindly notify any major errors or inadvertent deletions to   
   mail id- **vedavms@gmail.com**

OM namaH paramAtmanE, SrI mahAgaNapatayE namaH

SrI guruByO namaH, haqriqH OM

3. kRuShNa yajurvEdIya taittirIya brAhmaNE tRutIyAShTakaM

3.1 prathamaH prapAThakaH-nakShatrEShTInAM yAjyA&nuvAkyA brAhmaNAni

3.1.1 anuvAkaM 1 - dEvanakShatrANAM yAjyAnuvAkyAH

T.B.3.1.1.1

aqgnirna#H pAtuq kRutti#kAH | nakSha#traM dEqvami#ndriqyam | iqdamA#sAM ~MvicakShaqNam | haqvirAqsaM ju#hOtana || yasyaq BAnti# raqSmayOq yasya# kEqtava#H | yasyEqmA viSvAq Buva#nAniq sarvA$ |   
sa kRutti#kABiraqBi saqm~MvasA#naH | aqgnirnO# dEqvaH su#viqtE da#dhAtu || praqjApa#tE rOhiqNI vE#tuq patnI$ |

viqSvarU#pA bRuhaqtI ciqtraBA#nuH | 1 (10)

T.B.3.1.1.2

sA nO# yaqj~jasya# suviqtE da#dhAtu | yathAq jIvE#ma SaqradaqH savI#rAH || rOqhiqNI dEqvyuda#gAt puqrastA$t | viSvA# rUqpANi# pratiqmOda#mAnA | praqjApa#ti(gm) haqviShA# vaqd^^rdhaya#ntI | priqyA dEqvAnAq-mupa#yAtu yaqj~jam || sOmOq rAjA# mRugaSIqraq.ShENaq Agann# | SiqvaM nakSha#traM priqyama#syaq dhAma# |

AqpyAya#mAnO bahuqqdhA janE#Shu |   
rEta#H praqjAM ~Myaja#mAnE dadhAtu || 2 (10)

T.B.3.1.1.3

yat tEq nakSha#traM mRugaSIqqraq.Shamasti# |   
priqya(gm) rA#jan priqyata#maM priqyANA$m |

tasmai# tE sOma haqviShA# vidhEma |

Sanna# Edhi dviqpadEq SaM catu#ShpadE ||

AqrdrayA# ruqdraH pratha#mAna Eti | SrEShThO# dEqvAnAqM pati#raGniqyAnA$m | nakSha#tramasya haqviShA# vidhEma | mA na#H praqjA(gm) rI#riShaqn mOta vIqrAn ||

hEqtI ruqdrasyaq pari#NO vRuNaktu | AqrdrA nakSha#traM juShatA(gm) haqvirna#H | 3 (10)

T.B.3.1.1.4

praqmuq~jcamA#nau duriqtAniq viSvA$ | apAqGaSa(gm)# saM nudatAqmarA#tim || puna#rnO dEqvyadi#tiH spRuNOtu | puna#rvasU naqH punaqrEtA$M ~Myaqj~jam |

puna#rnO dEqvA aqBiya#ntuq sarvE$ | puna#H punarvO haqviShA# yajAmaH || EqvA na dEqvyadi#tiranaqrvA | viSva#sya BaqrtrI jaga#taH pratiqShThA | puna#rvasU haqviShA# vaqd^^rdhaya#ntI | priqyaM dEqvAnAq-mapyE#tuq pAtha#H || 4 (10)

T.B.3.1.1.5

bRuhaqspati#H prathaqmaM jAya#mAnaH | tiqShya#M nakSha#tramaqBi saMba#BUva | SrEShThO# dEqvAnAqM pRuta#nAsu jiqShNuH | diSO&nuq sarvAq aBa#yannO astu ||

tiqShya#H puqrastA#duqta ma#ddhyaqtO na#H | bRuhaqspati# rnaqH pari#pAtu paqScAt | bAdhE#tAqn dvEShOq aBa#yaM kRuNutAm | suqvIrya#syaq pata#yaH syAma ||

iqda(gm) saqrpEByO# haqvira#stuq juShTa$m |

AqSrEqShA yEShA#-manuqyantiq cEta#H | 5 (10)

T.B.3.1.1.6

yE aqntari#kShaM pRuthiqvIM kShiqyanti# | tEna#H saqrpAsOq havaqmAga#miShThAH || yE rO#caqnE sUryaqsyApi#   
saqrpAH | yE diva#M dEqvImanu# saq~jcara#nti |

yEShA#mASrEqShA a#nuqyantiq kAma$m |

tEBya#H saqrpEByOq madhu#majjuhOmi ||

upa#hUtAH piqtarOq yE maqGAsu# | manO#javasaH suqkRuta#H sukRuqtyAH | tE nOq nakSha#trEq havaqmAga#miShThAH | svaqdhABi# ryaqj~jaM praya#taM juShantAm || 6 (10)

T.B.3.1.1.7

yE a#gnidaqgdhA yE&na#gni-dagdhAH | yE#&muM ~MlOqkaM piqtara#H kShiqyanti# | yA(gg)Sca# viqdmayA(gm) u# caq na pra#viqdma | maqGAsu# yaqj~ja(gm) sukRu#taM juShantAm ||

gavAqM patiqH Palgu#nInAmasiq tvam | tada#ryaman varuNa mitraq cAru# | taM tvA# vaqya(gm) sa#niqtAra(gm)# sanIqnAm | jIqvA jIva#ntaqmupaq sam~Mvi#SEma ||

yEnEqmA viSvAq Buva#nAniq sa~jji#tA |

yasya# dEqvA a#nu saqm~Myantiq cEta#H | 7 (10)

T.B.3.1.1.8

aqryaqmA rAjAq&jaraqstuvi#ShmAn | Palgu#nInA-mRuShaqBO rO#ravIti || SrEShThO# dEqvAnA$M BagavO BagAsi | tattvA# viduqH Palgu#nIqstasya# vittAt | aqsmaBya#M kShaqtramaqjara(gm)# suqvIrya$m | gOmaqdaSva#-vaqdupaq-sannu#dEqha || BagO# ha dAqtA Bagaq it pra#dAqtA | BagO# dEqvIH Palgu#nIqrAvi#vESa | BagaqsyEttaM pra#saqvaM ga#mEma | yatra# dEqvaiH sa#dhaqmAda#M madEma || 8 (10)

T.B.3.1.1.9

AyA#tu dEqvaH sa#viqtOpa#yAtu | hiqraqNyayE#na suqvRutAq rathE#na | vahaqnq. hasta(gm)# suqBaga#M vidmaqnApa#sam | praqyacCa#ntaqM papu#riqM puNyaqmacCa# ||

hastaqH praya#cCa tvaqmRutaqM ~MvasI#yaH |   
dakShi#NEnaq prati#gRuBNIma Enat |

dAqtAra#maqdya sa#viqtA vi#dEya |

yO nOq hastA#ya prasuqvAti# yaqj~jam ||

tvaShTAq nakSha#tramaqByE#ti ciqtrAm |

suqBa(gm) sa#saM ~Myuvaqti(gm) rOca#mAnAm | 9 (10)

T.B.3.1.1.10

niqvEqSaya#-nnaqmRutAqn martyA(gg)#Sca |

rUqpANi# piq(gm)qSan Buva#nAniq viSvA$ ||

tannaqstvaShTAq tadu# ciqtrA vica#ShTAm |

tannakSha#traM BUriqdA a#stuq mahya$m |

tanna#H praqjAM ~MvIqrava#tI(gm) sanOtu |

gOBi#rnOq aSvaiqH sama#naktu yaqj~jam ||

vAqyurnakSha#tra-maqByE#tiq niShTyA$m |

tiqgmaSRu#~ggO vRuShaqBO rOru#vANaH |

saqmIqrayaqn Buva#nA mAtaqriSvA$ |

apaq dvEShA(gm)#si nudatAqmarA#tIH || 10 (10)

T.B.3.1.1.11

tannO# vAqyastaduq niShTyA# SRuNOtu |

tannakSha#traM BUriqdA a#stuq mahya$m |

tannO# dEqvAsOq anu# jAnantuq kAma$m | yathAq tarE#ma duriqtAniq viSvA$ || dUqramaqsmacCatra#vO yantu BIqtAH | tadi#ndrAqgnI kRu#NutAqM tad viSA#KE |

tannO# dEqvA anu#madantu yaqj~jam | paqScAt puqrastAq-daBa#yannO astu || nakSha#trANAq-madhi#patnIq viSA#KE |

SrEShThA#vindrAqgnI Buva#nasya gOqpau | 11 (10)

T.B.3.1.1.12

viShU#caqH SatrU#-napaqbAdha#mAnau | apaq kShudha#M nudatAqmarA#tim || pUqrNA paqScAduqta pUqrNA puqrastA$t | unma#ddhyaqtaH pau$rNamAqsI ji#gAya |

tasyA$M dEqvA adhi# saqm~Mvasa#ntaH |

uqttaqmE nAka# iqha mA#dayantAm ||

pRuqthvI suqvarcA# yuvaqtiH saqjOShA$H | pauqrNaqmAqsyuda#gAq-cCOBa#mAnA |

AqpyAqyaya#ntI duriqtAniq viSvA$ |

uqruM duhAqM ~Myaja#mAnAya yaqj~jam ( ) || 12 (10)

(ciqtraBA#nuqr- yaja#mAnE dadhAtu - haqvirnaqH - pAthaq - ScEtO# - juShantAqM - cEtO# - madEmaq - rOca#mAnAq - marA#tIr - gOqpau - yaqj~jaM) (A1)

3.1.2 anuvAkaM 2 - yamanakShatrANAM yAjyAnuvAkyAH

T.B.3.1.2.1

RuqddhyAsma# haqvyair-nama#sOpaq sadya# |   
miqtraM dEqvaM mi#traqdhEya#nnO astu | aqnUqrAqdhAn. haqviShA# vaqrddhaya#ntaH | SaqtaM jI#vEma SaqradaqH savI#rAH || ciqtraM nakSha#traq-muda#gAt puqrastA$t | aqnUqrAqdhAsaq itiq yad vada#nti | tanmiqtra E#ti paqthiBi# rdEvaqyAnai$H | hiqraqNyayaiq rvita#tai-raqntari#kShE ||

indrO$ jyEqShThAmanuq nakSha#tramEti | yasmi#n vRuqtraM ~MvRu#traq tUryE# taqtAra# | 13 (10)

T.B.3.1.2.2

tasmi#n vaqyamaqmRutaqM duhA#nAH | kShudha#M tarEmaq duri#tiqM duri#ShTim || puqraqndaqrAya# vRuShaqBAya# dhRuqShNavE$ | aShA#DhAyaq saha#mAnAya mIqDhuShE$ |

indrA#ya jyEqShThA madhu#maqd-duhA#nA |

uqruM kRu#NOtuq yaja#mAnAya lOqkam ||

mUla#M praqjAM ~MvIqrava#tIM ~MvidEya | parA$cyEtuq nir.Ru#tiH parAqcA | gOBiq rnakSha#traM paqSuBiqH sama#ktam | aha#rBUyAqd-yaja#mAnAyaq mahya$m || 14 (10)

T.B.3.1.2.3

aha#rnO aqdya su#viqtE da#dhAtu | mUlaqM nakSha#traqmitiq yad vada#nti | parA#cIM ~MvAqcA nir.Ru#tiM nudAmi |   
SiqvaM praqjAyai# Siqvama#stuq mahya$m ||

yA diqvyA ApaqH paya#sA saM baBUqvuH | yA aqntari#kSha uqta pArthi#vIqryAH | yAsA#maShAqDhA a#nuqyantiq   
kAma$m | tA naq ApaqH Sa(gg) syOqnA Ba#vantu ||

yAScaq kUpyAq yASca# nAqdyA$H samuqdriyA$H |

yASca# vaiSaqntIruqta prA#saqcIryAH | 15 (10)

T.B.3.1.2.4

yAsA#maShAqDhA madhu# BaqkShaya#nti | tA naq ApaqH Sa(gg) syOqnA Ba#vantu || tannOq viSvEq upa# SRuNvantu dEqvAH | tada#ShAqDhA aqBi sam~Mya#ntu yaqj~jam |

tannakSha#traM prathatAM paqSuBya#H |

kRuqShir vRuqShTir yaja#mAnAya kalpatAm ||

SuqBrAH kaqnyA# yuvaqtaya#H suqpESa#saH | kaqrmaqkRuta#H suqkRutO# vIqryA#vatIH |

viSvA$n dEqvAn. haqviShA# vaqd^^rdhaya#ntIH |

aqShAqDhAH kAmaqmupa#yAntu yaqj~jam || 16 (10)

T.B.3.1.2.5

yasmiqn brahmAq&Byaja#yaqth sarva#mEqtat |

aqmu~jca# lOqka miqdamU#caq sarva$m |

tannOq nakSha#tramaBiqjid viqjitya# | Sriya#M dadhAq-tvahRu#NIyamAnam || uqBau lOqkau brahma#NAq sa~jji#tEqmau | tannOq nakSha#tramaBiqjid vica#ShTAm |

tasmi#n vaqyaM pRuta#nAqH saM ja#yEma |

tannO# dEqvAsOq anu#jAnantuq kAma$m ||

SRuqNvanti# SrOqNA-maqmRuta#sya gOqpAm |

puNyA#masyAq upa#SRuNOmiq vAca$m | 17 (10)

T.B.3.1.2.6

maqhIM dEqvIM ~MviShNu#patnI-majUqryAm | praqtIcI#mEnA(gm) haqviShA# yajAmaH ||

trEqdhA viShNu#-rurugAqyO vica#kramE |   
maqhIM diva#M pRuthiqvI-maqntari#kSham |

tacCrOqNaitiq Srava# iqcCamA#nA |   
puNyaq(gg)q SlOkaqM ~Myaja#mAnAya kRuNvaqtI ||

aqShTau dEqvA vasa#vaH sOqmyAsa#H |   
cata#srO dEqvI raqjarAqH Sravi#ShThAH |

tE yaqj~jaM pA$ntuq raja#saH paqrastA$t |

saqm~MvaqthsaqrINa#-maqmRuta(gg)# svaqsti || 18 (10)

T.B.3.1.2.7

yaqj~jaM na#H pAntuq vasa#vaH puqrastA$t | daqkShiqNaqtO#-&Biya#ntuq Sravi#ShThAH | puNyaqM nakSha#tramaqBi sam~Mvi#SAma | mA nOq arA#ti-raqGaSaq(gm)qsA gann# ||

kShaqtrasyaq rAjAq varu#NO&dhirAqjaH | nakSha#trANA(gm) SaqtaBi#Shaqg vasi#ShThaH | tau dEqvEBya#H kRuNutO dIqrGamAyu#H | Saqta(gm) saqhasrA# BEShaqjAni# dhattaH ||

yaqj~jannOq rAjAq varu#Naq upa#yAtu | tannOq viSvE# aqBi sam~Mya#ntu dEqvAH | 19(10)

T.B.3.1.2.8

tannOq nakSha#tra(gm) SaqtaBi#Shag juShAqNam | dIqrGamAyuqH prati#rad BEShaqjAni# || aqja Eka#pAqduda#gAt puqrastA$t | viSvA# BUqtAni# pratiqmOda#mAnaH | tasya# dEqvAH pra#saqvaM ~Mya#ntiq sarvE$ | prOqShThaqpaqdAsO# aqmRuta#sya gOqpAH ||

viqBrAja#mAnaH samidhAqna uqgraH | A&ntari#kSha-maruhaqda-gaqndyAm | ta(gm) sUrya#M dEqva-maqjamEka#pAdam | prOqShThaqpaqdAsOq anu#yantiq sarvE$ || 20 (10)

T.B.3.1.2.9

ahi#r buqddhniyaqH pratha#mAna Eti | SrEShThO# dEqvAnA#muqta mAnu#ShANAm | taM brA$hmaqNAH sO#maqpAH sOqmyAsa#H |

prOqShThaqpaqdAsO# aqBi ra#kShantiq sarvE$ ||

caqtvAraq Eka#maqBi karma# dEqvAH |   
prOqShThaqpaqdAsaq itiq yAn. vada#nti |

tE buqddhaniya#M pariqShadya(gg)# stuqvanta#H |   
ahi(gm)# rakShantiq nama#sOpaqsadya# ||

pUqShA rEqvatyanvE#tiq panthA$m | puqShTiqpatI# paSuqpA vAja#bastyau | 21 (10)

T.B.3.1.2.10

iqmAni# haqvyA praya#tA juShAqNA |   
suqgairnOq yAnaiqrupa#yAtAM ~Myaqj~jam ||

kShuqdrAn paqSUn ra#kShatu rEqvatI# naH |   
gAvO# nOq aSvAq(gm)q anvE#tu pUqShA |

annaq(gm)q rakSha#ntau bahuqqdhA virU#pam |   
vAja(gm)# sanutAqM ~Myaja#mAnAya yaqj~jam ||

tadaqSvinA#-vaSvaqyujOpa#yAtAm |   
SuBaqM gami#ShThau suqyamE#BiqraSvai$H |

svaM nakSha#tra(gm) haqviShAq yaja#ntau |

maddhvAq saMpRu#ktauq yaju#ShAq sama#ktau || 22 (10)

T.B.3.1.2.11

yau dEqvAnA$M BiqShajau# havyavAqhau | viSva#sya dUqtA-vaqmRuta#sya gOqpau | tau nakSha#traM jujuShAqNO-pa#yAtAm | namOq&SviByA$M kRuNumO-&SvaqyugByA$m ||

apa# pAqpmAnaqM Bara#NIrBarantu | tad yaqmO rAjAq Baga#vAqnq. vica#ShTAm | lOqkasyaq rAjA# mahaqtO maqhAn. hi | suqgaM naqH panthAqmaBa#yaM kRuNOtu ||

yasmiqn nakSha#trE yaqma Etiq rAjA$ |

yasmi#-nnEnamaqByaShi#caMnta dEqvAH ( ) |

tada#sya ciqtra(gm) haqviShA# yajAma |

apa# pAqpmAnaqM Bara#NIr Barantu ||

"niqvESa#nIq {1}" "yattE# dEqvA ada#dhuH {2}" || 23 (13)

(taqtAraq - mahya#M - prAsaqcIryA - yA$ntu yaqj~jaM - ~MvAca(gg)# - svaqsti - dEqvA-anu# yantiq sarvEq-vAja#bastyauq-sama#ktau-dEqvA strINi# ca) (A2)

3.1.3 anuvAkaM 3 - cAndramasAdInAM saptanAmiShTInAM yAjyAnuvAkyAH

T.B.3.1.3.1

"navO# navO Bavatiq jAya#mAnOq {3]" "yamA#diqtyA

aq(gm)qSumA$pyAqyaya#nti {4}"|| yE virU#pEq sama#nasA saqm~Mvyaya#ntI | saqmAqnaM tantu#M pari tAtaqnAtE$ | viqBU praqBU a#nuqBU viqSvatO# huvE |

tE nOq nakSha#trEq havaqmAga#mEtam ||

vaqyaM dEqvI brahma#NA sam~MvidAqnAH |

suqratnA#sO dEqvavI#tiqM dadhA#nAH |

aqhOqrAqtrE haqviShA# vaqrddhaya#ntaH |

ati# pAqpmAnaq-mati#muktyA gamEma || pratyu#vadRuSyAyaqtI | 24 (10)

T.B.3.1.3.2

vyuqcCantI# duhiqtA diqvaH | aqpO maqhI vRu#NutEq cakShu#ShA || tamOq jyOti#ShkRuNOti sUqnarI$ | uduqstriyA$H sacatEq sUrya#H | sa cA# uqdyannakSha#tra-marciqmat | tavEdu#ShOq vyuShiq sUrya#sya ca ||

saM BaqktEna# gamEmahi | tannOq nakSha#tra-marciqmat | BAqnuqmattEja# uqccara#t | upa# yaqj~ja-miqhAga#mat || 25 (10)

T.B.3.1.3.3

pra nakSha#trAya dEqvAya# | indrAqyEndu(gm)# havAmahE |

sa na#H saviqtA su#vath saqnim | puqShTiqdAM ~MvIqrava#ttamam || "uduqtyaM {5}" "ciqtram {6}"||

"adi#tirna uruShyatu {7}" "maqhImUqShu mAqtara$m {8} ||

"iqdaM ~MviShNuqH{9}" "pratadviShNu#H {10]" ||

"aqgnirmUqd^^rdhA {11}" "Buva#H {12}" ||

"anu# nOq&dyAnu#matiq {13}" "ranvida#numatEq tvam {14}" ||

"haqvyaqvAhaq(gg)q {15}" "svi#ShTam {16}" ( ) || 26 (10)

(Aqyaqtya# - gamaqth - svi#ShTam) (A3)

3.1.4 anuvAkaM 4 - dEva nakShatrEShTibrAhmaNam

T.B.3.1.4.1

aqgnirvA a#kAmayata | aqnnAqdO dEqvAnA(gg)# syAqmiti# |

sa EqtamaqgnayEq kRutti#kAByaH purOqDASa#-maqShTAka#pAlaqM nira#vapat | tatOq vai sO$&nnAqdO dEqvAnA#maBavat | aqgnirvai dEqvAnA#mannAqdaH ||

yathA# haq vA aqgnir dEqvanA#-mannAqdaH |

Eqva(gm) haq vA EqSha ma#nuqShyA#NAM Bavati |

ya EqtEna# haqviShAq yaja#tE | ya u# cainadEqvaM ~MvEda# || sO&tra# juhOti | aqgnayEq svAhAq kRutti#kAByaqH svAhA$ | aqmbAyaiq svAhA# duqlAyaiq svAhA$ | niqtaqtnyai svAhAq &Braya#ntyaiq svAhA$ | mEqGaya#ntyaiq svAhA# vaqraq.Shaya#ntyaiq svAhA$ | cuqpuqNIkA#yaiq svAhEti# || 27 (15)

T.B.3.1.4.2

praqjApa#tiH praqjA a#sRujata | tA a#smAth sRuqShTAH parA#cIrAyann | tAsA(gm)# rOhiqNI-maqBya#ddhyAyat | sO#&kAmayata | upaq mA&&va#rtEta | samE#nayA gacCEqyEti# | sa EqtaM praqjApa#tayE rOhiqNyai caqruM nira#vapat | tatOq vai sA tamuqpAva#rtata | samE#nayA &gacCata || upa# haq vA E#naM priqyamAva#rtatE |   
saM priqyENa# gacCatE | ya EqtEna# haqviShAq yaja#tE |   
ya u# cainadEqvaM ~MvEda# || sO&tra# juhOti |

praqjApa#tayEq svAhA# rOhiqNyai svAhA$ |

rOca#mAnAyaiq svAhA$ praqjAByaqH svAhEti# || 28 (16)

T.B.3.1.4.3

sOmOq vA a#kAmayata | OSha#dhInA(gm) rAqjya-maqBija#yEyaqmiti# | sa Eqta(gm) sOmA#ya mRugaSIqraq.ShAya# SyAmAqkaM caqruM paya#siq nira#vapat | tatOq vai sa OSha#dhInA(gm)   
rAqjyamaqBya#jayat | saqmAqnAnA(gm)# haq vai rAqjyamaqBija#yati | ya EqtEna# haqviShAq yaja#tE |

ya u# cainadEqvaM ~MvEda# | sO&tra# juhOti |

sOmA#yaq svAhA# mRugaSIqraq.ShAyaq svAhA$ |

iqnvaqkAByaqH svAhauSha#dhIByaqH svAhA$ |

rAqjyAyaq svAhAq &Biji#tyaiq svAhEti# || 29 (11)

T.B.3.1.4.4

ruqdrO vA a#kAmayata | paqSuqmAnth syAqmiti# |

sa Eqta(gm) ruqdrAyAqrdrAyaiq praiya#~ggavaM caqruM paya#siq nira#vapat | tatOq vai sa pa#SuqmAna#Bavat | paqSuqmAn. haq vai Ba#vati | ya EqtEna# haqviShAq yaja#tE | ya u# cainadEqvaM ~MvEda# | sO&tra# juhOti | ruqdrAyaq svAhAq &&rdrAyaiq svAhA$ | pinva#mAnAyaiq svAhA# paqSuByaqH svAhEti# || 30 (10)

T.B.3.1.4.5

RuqkShA vA iqyama#lOqmakA#&&sIt | sA&kA#mayata |

OSha#dhIBiqr-vanaqspati#BiqH prajA#yEqyEti# |

saitamadi#tyaiq puna#rvasuByAM caqruM nira#vapat |

tatOq vA iqyamOSha#dhIBiqr-vanaqspati#BiqH prAjA#yata |

prajA#yatE haq vai praqjayA# paqSuBi#H | ya EqtEna# haqviShAq yaja#tE | ya u# cainadEqvaM ~MvEda# |

sO&tra# juhOti | adi#tyaiq svAhAq puna#rvasuByAm |

svAhA&&BU$tyaiq svAhAq prajA$tyaiq svAhEti# || 31 (11)

T.B.3.1.4.6

bRuhaqspatiqrvA a#kAmayata | braqhmaqvaqrcaqsI syAqmiti# |

sa EqtaM bRuhaqspata#yE tiqShyA#ya naivAqraM caqruM paya#siq nira#vapat | tatOq vai sa bra#hmavarcaqsya#Bavat | braqhmaqvaqrcaqsI haq vai Ba#vati | ya EqtEna# haqviShAq yaja#tE | ya u# cainadEqvaM ~MvEda# | sO&tra# juhOti |

bRuhaqspata#yEq svAhA# tiqShyA#yaq svAhA$ | braqhmaqvaqrcaqsAyaq svAhEti# || 32 (10)

T.B.3.1.4.7

dEqvAqsuqrAH sam~Mya#ttA Asann | tE dEqvAH saqrpEBya# ASrEqShAByaq AjyE# karaqmBaM nira#vapann |

tAnEqtABi#rEqva dEqvatA#-BiqrupA#nayann |

EqtABi#rhaq vai dEqvatA#Bir-dviqShantaqM BrAtRu#vyaq-mupa#nayati | ya EqtEna# haqviShAq yaja#tE |

ya u# cainadEqvaM ~MvEda# | sO&tra# juhOti |

saqrpEByaqH svAhA$&&SrEqShAByaqH svAhA$ | daqndaqSUkE$ByaqH svAhEti# || 33 (9)

T.B.3.1.4.8

piqtarOq vA a#kAmayanta | piqtRuqlOqka Ru#ddhnuyAqmEti# |

ta EqtaM piqtRuByO# maqGABya#H purOqDASaq(gm)q ShaTka#pAlaqM nira#vapann | tatOq vai tE pi#tRulOqka A$d^^rdhnuvann | piqtRuqlOqkE haq vA Ru#dhnOti |

ya EqtEna# haqviShAq yaja#tE | ya u# cainadEqvaM ~MvEda# | sO&tra# juhOti | piqtRuByaqH svAhA# maqGABya#H |

svAhA# &naqGAByaqH svAhA# &gaqdABya#H |

svAhA# &rundhaqtIByaqH svAhEti# || 34 (11)

T.B.3.1.4.9

aqryaqmA vA a#kAmayata | paqSuqmAnth syAqmiti# |

sa Eqtama#ryaqmNE Palgu#nIByAM caqruM nira#vapat |

tatOq vai sa pa#SuqmAna#Bavat |

paqSuqmAn. haq vai Ba#vati | ya EqtEna# haqviShAq yaja#tE |

ya u# cainadEqvaM ~MvEda# | sO&tra# juhOti | aqryaqmNE svAhAq Palgu#nIByAq(gg)q svAhA$ |

paqSuByaqH svAhEti# || 35 (10)

T.B.3.1.4.10

BagOq vA a#kAmayata | BaqgI SrEqShThI dEqvAnA(gg)# syAqmiti# | sa EqtaM BagA#yaq Palgu#nIByAM caqruM nira#vapat | tatOq vai sa BaqgI SrEqShThI dEqvAnA#maBavat |

BaqgI haq vai SrEqShThI sa#mAqnAnA$M Bavati | ya EqtEna# haqviShAq yaja#tE | ya u# cainadEqvaM ~MvEda# | sO&tra# juhOti | BagA#yaq svAhAq Palgu#nIByAq(gg)q svAhA$ | SraiShThyA#yaq svAhEti# || 36 (10)

T.B.3.1.4.11

saqviqtA vA a#kAmayata | SranmE# dEqvA dadhI#rann | saqviqtA syAqmiti# | sa Eqta(gm) sa#viqtrE hastA#ya purOqDASaqM dvAda#SakapAlaqM nira#vapadASUqnAM

~MvrI#hIqNAm | tatOq vai tasmaiq SraddEqvA ada#dhata | saqviqtA&Ba#vat | Sraddhaq vA a#smai manuqShyA# dadhatE | saqviqtA sa#mAqnAnA$M Bavati | ya EqtEna# haqviShAq yaja#tE | ya u# cainadEqvaM ~MvEda# | sO&tra# juhOti |

saqviqtrE svAhAq hastA#ya | svAhA# dadaqtE svAhA# pRuNaqtE | svAhA$ praqyacCa#tEq svAhA$ pratigRuBNaqtE svAhEti# || 37 (14)

T.B.3.1.4.12

tvaShTAq vA a#kAmayata | ciqtraM praqjAM ~Mvi#ndEqyEti# |

sa EqtaM tvaShTrE# ciqtrAyai# purOqDASa#maqShTA-ka#pAlaqM nira#vapat | tatOq vai sa ciqtraM praqjAma#vindata | ciqtra(gm) haq vai praqjAM ~Mvi#ndatE |

ya EqtEna# haqviShAq yaja#tE |

ya u# cainadEqvaM ~MvEda# | sO&tra# juhOti |

tvaShTrEq svAhA# ciqtrAyaiq svAhA$ |

caitrA#yaq svAhA$ praqjAyaiq svAhEti# || 38 (10)

T.B.3.1.4.13

vAqyurvA a#kAmayata | kAqmaqcAra#mEqShu lOqkEShvaqBija#yEyaqmiti# | sa Eqtad-vAqyavEq niShTyA#yai gRuqShTyai duqgdhaM payOq nira#vapat |

tatOq vai sa kA#maqcAra#mEqShu lOqkEShvaqBya#jayat |

kAqmaqcAra(gm)# haq vA EqShu lOqkEShvaqBija#yati |   
ya EqtEna# haqviShAq yaja#tE | ya u# cainadEqvaM ~MvEda# | sO&tra# juhOti | vAqyavEq svAhAq niShTyA#yaiq svAhA$ |

kAqmaqcArA#yaq svAhAq&Biji#tyaiq svAhEti# || 39 (10)

T.B.3.1.4.14

iqndrAqgnI vA a#kAmayEtAm | SraiShThya#M dEqvAnA#-maqBija#yEqvEti# | tAvEqtami#ndrAqgniByAqM ~MviSA#KAByAM purOqDASaq-mEkA#daSakapAlaqM nira#vapatAm | tatOq vai tau SraiShThya#M dEqvAnA#-maqBya#jayatAm | SraiShThya(gm)# haq vai sa#mAqnAnA#maqBija#yati | ya EqtEna# haqviShAq yaja#tE |

ya u# cainadEqvaM ~MvEda# | sO&tra# juhOti |

iqndrAqgniByAq(gg)q svAhAq viSA#KAByAq(gg)q svAhA$ |

SraiShThyA#yaq svAhAq &Biji#tyaiq svAhEti# || 40 (10)

T.B.3.1.4.15

athaiqtat-pau$rNamAqsyA AjyaqM nirva#pati | kAmOq vai pau$rNamAqsI | kAmaq Ajya$m | kAmE#naiqva kAmaq(gm)q sama#d^^rdhayati | kShiqpramE#naq(gm)q sa kAmaq upa#namati | yEnaq kAmE#naq yaja#tE | sO&tra# juhOti |

pauqrNaqmAqsyai svAhAq kAmA#yaq svAhA&&ga#tyaiq svAhEti# || 41 (8)

Special KOrvai indicating thE numbEr of "vaakyams" in Each Dasini of 4th Anuvakam (aqgniH pa~jca#daSa - praqjApa#tiqH ShODa#Saq - sOmaq EkA#daSa - ruqdrO daSaq - r.kShaikA#daSaq - bRuhaqspatiqr daSa# - dEvAsuqrA nava# - piqtaraq EkA#daSA-ryaqmA-BagOq daSa# daSa-saviqtA catu#rdaSaq-tvaShTA#-vAqyu- ri#ndrAqgnI daSa# daqSA-thaiqtat pau$rNamAqsyA aqShTau pa~jca#daSa ) (A4)

3.1.5 anuvAkaM 5 - yamanakShatrEShTibrAhmaNam

T.B.3.1.5.1

miqtrO vA a#kAmayata | miqtraqdhEya#mEqShu lOqkEShvaqBi ja#yEyaqmiti# | sa EqtaM miqtrAyA#nUrAqdhEBya#ScaqruM nira#vapat | tatOq vai sa mi#traqdhEya#mEqShu lOqkEShvaqBya#jayat | miqtraqdhEya(gm)# haq vA EqShu lOqkEShvaqBija#yati | ya EqtEna# haqviShAq yaja#tE |

ya u# cainadEqvaM ~MvEda# | sO&tra# juhOti |

miqtrAyaq svAhA# &nUrAqdhEByaqH svAhA$ |

miqtraqdhEyA#yaq svAhAq &Biji#tyaiq svAhEti# || 42 (10)

T.B.3.1.5.2

indrOq vA a#kAmayata | jyaiShThya#M dEqvAnA#-maqBija#yEyaqmiti# | sa EqtamindrA#ya jyEqShThAyai# purOqDASaq-mEkA#daSakapAlaqM nira#vapan-maqhAvrI#hINAm | tatOq vai sa jyaiShThya#M dEqvAnA#maqBya#jayat | jyaiShThya(gm)# haq vai sa#mAqnAnA#-maqBija#yati | ya EqtEna# haqviShAq yaja#tE |

ya u# cainadEqvaM ~MvEda# | sO&tra# juhOti | indrA#yaq svAhA$ jyEqShThAyaiq svAhA$ |

jyaiShThyA#yaq svAhAq &Biji#tyaiq svAhEti# || 43 (10)

T.B.3.1.5.3

praqjApa#tiqrvA a#kAmayata | mUla#M praqjAM ~Mvi#ndEqyEti# | sa EqtaM praqjApa#tayEq mUlA#ya caqruM nira#vapat | tatOq vai sa mUla#M praqjAma#vindata | mUla(gm)# haq vai praqjAM ~Mvi#ndatE | ya EqtEna# haqviShAq yaja#tE | ya u# cainadEqvaM ~MvEda# | sO&tra# juhOti | praqjApa#tayEq svAhAq mUlA#yaq svAhA$ | praqjAyaiq svAhEti# || 44 (10)

T.B.3.1.5.4

ApOq vA a#kAmayanta | saqmuqdraM kAma#maq Bija#yEqmEti# | tA EqtamaqdByO#&ShAqDhABya#ScaqruM nira#vapann | tatOq vai tAH sa#muqdraM kAma#maqBya#jayann | saqmuqdra(gm) haq vai kAma#maqBija#yati | ya EqtEna# haqviShAq yaja#tE |

ya u# cainadEqvaM ~MvEda# | sO&tra# juhOti |

aqdByaH svAhA# &ShAqDhAByaqH svAhA$ | saqmuqdrAyaq svAhAq kAmA#yaq svAhA$ | aqBiji#tyaiq svAhEti# || 45 (11)

T.B.3.1.5.5

viSvEq vai dEqvA a#kAmayanta | aqnaqpaqjaqyyaM ja#yEqmEti# | ta EqtaM ~MviSvE$ByO dEqvEByO#&ShAqDhABya#ScaqruM nira#vapann |

tatOq vai tE#&napajaqyya-ma#jayann | aqnaqpaqjaqyya(gm) haq vai ja#yati | ya EqtEna# haqviShAq yaja#tE | ya u# cainadEqvaM ~MvEda# | sO&tra# juhOti |

viSvE$ByO dEqvEByaqH svAhA# &ShAqDhAByaqH svAhA$ |

aqnaqpaqjaqyyAyaq svAhAq jityaiq svAhEti# || 46 (10)

T.B.3.1.5.6

brahmaq vA a#kAmayata | braqhmaqlOqkamaqBija#yEyaqmiti# |

tadEqtaM brahma#NE&BiqjitE# caqruM nira#vapat |

tatOq vai tadbra#hmalOqkamaqBya#jayat | braqhmaqlOqka(gm) haq vA aqBija#yati | ya EqtEna# haqviShAq yaja#tE | ya u# cainadEqvaM ~MvEda# | sO&tra# juhOti | brahma#NEq svAhA# &BiqjitEq svAhA$ | braqhmaqlOqkAyaq svAhAq &Biji#tyaiq svAhEti# || 47 (10)

T.B.3.1.5.7

viShNuqrvA a#kAmayata | puNyaq(gg)q SlOka(gm)# SRuNvIya |

na mA# pAqpI kIqrtirAga#cCEqditi# | sa EqtaM ~MviShNa#vE SrOqNAyai# purOqDASa#M trikapAqlaM nira#vapat |

tatOq vai sa puNyaq(gg)q SlOka#ma SRuNuta | naina#M pAqpI kIqrtirA- ga#cCat | puNya(gm)# haq vai SlOka(gm)# SRuNutE | naina#M pAqpI kIqrtirAga#cCati | ya EqtEna# haqviShAq yaja#tE | ya u# cainadEqvaM ~MvEda# | sO&tra# juhOti |

viShNa#vEq svAhA$ SrOqNAyaiq svAhA$ |

SlOkA#yaq svAhA$ SruqtAyaq svAhEti# || 48 (13)

T.B.3.1.5.8

vasa#vOq vA a#kAmayanta | agra#M dEqvatA#nAqM parI#yAqmEti# | ta EqtaM ~Mvasu#ByaqH Sravi#ShThAByaH purOqDASa#maqShTAka#pAlaqM nira#vapann |

tatOq vai tE&gra#M dEqvatA#nAqM paryA#yann |

agra(gm)# haq vai sa#mAqnAnAqM paryE#ti |

ya EqtEna# haqviShAq yaja#tE | ya u# cainadEqvaM ~MvEda# | sO&tra# juhOti | vasu#ByaqH svAhAq Sravi#ShThAByaqH svAhA$ | agrA#yaq svAhAq parI$tyaiq svAhEti# || 49 (10)

T.B.3.1.5.9

indrOq vA a#kAmayata | dRuqDhO &Si#thilaH syAqmiti# |

sa EqtaM ~Mvaru#NAya SaqtaBi#ShajE BEShaqjEBya#H purOqDASaqM daSa#kapAlaqM nira#vapat-kRuqShNAnA$M ~MvrIhIqNAm | tatOq vai sa dRuqDhO&Si#thilO&Bavat |

dRuqDhO haq vA aSi#thilO Bavati | ya EqtEna# haqviShAq yaja#tE | ya u# cainadEqvaM ~MvEda# | sO&tra# juhOti |

varu#NAyaq svAhA# SaqtaBi#ShajEq svAhA$ |

BEqShaqjEByaqH svAhEti# || 50 (10)

T.B.3.1.5.10

aqjO vA Eka#pAdakAmayata | tEqjaqsvI bra#hmavarcaqsI syAqmiti# | sa EqtamaqjAyaika#padE prOShThapaqdEBya#-ScaqruM nira#vapat | tatOq vai sa tE#jaqsvI bra#hmavarcaqsya#Bavat | tEqjaqsvI haq vai bra#hmavarcaqsI Ba#vati | ya EqtEna# haqviShAq yaja#tE |

ya u# cainadEqvaM ~MvEda# | sO&tra# juhOti |

aqjAyaika#padEq svAhA$ prOShThapaqdEByaqH svAhA$ |

tEja#sEq svAhA$ brahmavarcaqsAyaq svAhEti# || 51 (10)

T.B.3.1.5.11

ahiqrvai buqddhniyO#&kAmayata | iqmAM pra#tiqShThAM ~Mvi#ndEqyEti# | sa Eqtamaha#yE buqddhniyA#ya prOShThapaqdEBya#H purOqDASaqM BUmi#kapAlaqM nira#vapat | tatOq vai sa iqmAM pra#tiqShThA-ma#vindata | iqmA(gm) haq vai pra#tiqShThAM ~Mvi#ndatE |

ya EqtEna# haqviShAq yaja#tE | ya u# cainadEqvaM ~MvEda# | sO&tra# juhOti | aha#yE buqddhniyA#yaq svAhA$ prOShThapaqdEByaqH svAhA$ |

praqtiqShThAyaiq svAhEti# || 52 (10)

T.B.3.1.5.12

pUqShA vA a#kAmayata | paqSuqmAnth syAqmiti# |

sa EqtaM pUqShNE rEqvatyai# caqruM nira#vapat |

tatOq vai sa pa#SuqmAna#Bavat |

paqSuqmAn. haq vai Ba#vati | ya EqtEna# haqviShAq yaja#tE | ya u# cainadEqvaM ~MvEda# |

sO&tra# juhOti | pUqShNE svAhA# rEqvatyaiq svAhA$ |

paqSuByaqH svAhEti# || 53 (10)

T.B.3.1.5.13

aqSvinauq vA a#kAmayEtAm | SrOqtraqsvinAqvaba#dhirau syAqvEti# | tAvEqtamaqSviByA#-maSvaqyugByA$M purOqDASa#M dvikapAqlaM nira#vapatAm |

tatOq vai tau SrO$traqsvinAqvaba#dhirA-vaBavatAm |

SrOqtraqsvI haq vA aba#dhirO Bavati | ya EqtEna# haqviShAq yaja#tE | ya u# cainadEqvaM ~MvEda# | sO&tra# juhOti |

aqSviByAq(gg)q svAhA$&SvaqyugByAq(gg)q svAhA$ |

SrOtrA#yaq svAhAq Srutyaiq svAhEti# || 54 (10)

T.B.3.1.5.14

yaqmO vA a#kAmayata |   
piqtRuqNA(gm) rAqjya-maqBija#yEyaqmiti# |   
sa EqtaM ~MyaqmAyA#paqBara#NIByaScaqruM nira#vapat |

tatOq vai sa pi#tRuqNA(gm) rAqjyamaqBya#jayat |

saqmAqnAnA(gm)# haq vai rAqjyamaqBija#yati |   
ya EqtEna# haqviShAq yaja#tE |

ya u# cainadEqvaM ~MvEda# | sO&tra# juhOti |

yaqmAyaq svAhA# &paqBara#NIByaqH svAhA$ |

rAqjyAyaq svAhAq &Biji#tyai svAhEti# || 55 (10)

T.B.3.1.5.15

athaiqtada#-mAqvAsyA#yAq AjyaqM nirva#pati |   
kAmOq vA a#mAvAqsyA$ | kAmaq Ajya$m | kAmE#naiqva kAmaq(gm)q sama#d^^rdhayati | kShiqpramE#naq(gm)q sa kAmaq upa#namati | yEnaq kAmE#naq yaja#tE | sO&tra# juhOti | aqmAqvAqsyA#yaiq svAhAq kAmA#yaq svAhA &&ga#tyaiq svAhEti# || 56 (8)

Special KOrvai indicating thE numbEr of "vaakyams" in Each Dasini of 5th Anuvakam (miqtra - indra#H - praqjApa#tiqr daSa# daqSA - paq EkA#daSaq - viSvEq brahmaq daSa#daSaq - viShNuq strayO#daSaq - vasa#vaq - indrOq& - jO&hiqrvai -

buqddhniya#H - puqShA - &Svinau# - yaqmO daSa#daqSA - thaiqtada# - mAvAqsyA#yA aqShTau pa~jca#daSa ) (A5)

3.1.6 anuvAkaM 6 - cAndramasAdIShTibrAhmaNam

T.B.3.1.6.1

caqndramAq vA a#kAmayata | aqhAqrAqtrA-na#d^^rdhamAqsAn-mAsA#-nRuqtUnth- sa#m~Mvathsaqra-mAqptvA | caqndrama#saqH sAyu#jya(gm) salOqkatA#-mApnuyAqmiti# | sa EqtaM caqndrama#sE pratIqdRuSyA#yai purOqDASaqM pa~jca#daSakapAlaqM nira#vapat |

tatOq vai sO#&hOrAqtrA-na#d^^rdhamAqsAn-mAsA#-nRuqtUnth-sa#m~Mvathsaqra-mAqptvA |

caqndrama#saqH sAyu#jya(gm) salOqkatA#mApnOt |

aqhOqrAqtrAn. haq vA a#d^^rdhamAqsAn mAsA#n-RuqtUnth-sa#m~Mvathsaqra-mAqptvA | caqndrama#saqH sAyu#jya(gm) salOqkatA#mApnOti | ya EqtEna# haqviShAq yaja#tE |

ya u# cainadEqvaM ~MvEda# | sO&tra# juhOti |

caqndrama#sEq svAhA$ pratIqdRuSyA#yaiq svAhA$ |

aqhOqrAqtrEByaqH svAhA$ &d^^rdhamAqsEByaqH svAhA$ |

mAsE$ByaqH svAhaqrtuByaqH svAhA$ | saqm~M^^vaqthsaqrAyaq svAhEti# || 57 (15)

T.B.3.1.6.2

aqhOqrAqtrE vA a#kAmayEtAm | atya#hOrAqtrE mu#cyEvahi |

na nA#vahOrAqtrE A$pnuyAtAqmiti# | tE Eqtama#hO-rAqtrAByA$M caqruM nira#vapatAm | dvaqyAnA$M ~MvrIhIqNAm | SuqklAnA$M ca kRuqShNAnA$M ca | saqvAqtyOrduqgdhE | SvEqtAyai# ca kRuqShNAyai# ca |

tatOq vai tE atya#hOrAqtrE a#mucyEtE |

nainE# ahOrAqtrE A$pnutAm | ati# haq vA a#hOrAqtrE mu#cyatE | naina#mahOrAqtrE A$pnutaH | ya EqtEna# haqviShAq yaja#tE | ya u# cainadEqvaM~MvEda# |

sO&tra# juhOti | ahnEq svAhAq rAtri#yaiq svAhA$ |

ati#muktyaiq svAhEti# || 58 (17)

T.B.3.1.6.3

uqShA vA a#kAmayata | priqyA &&diqtyasya# suqBagA$ syAqmiti# | saitamuqShasE# caqruM nira#vapat |

tatOq vai sA priqyA &&diqtyasya# suqBagA# &Bavat |

priqyO haq vai sa#mAqnAnA(gm)# suqBagO# Bavati | ya EqtEna# haqviShAq yaja#tE | ya u# cainadEqvaM ~MvEda# | sO&tra# juhOti | uqShasEq svAhAq vyu#ShTyaiq svAhA$ |

vyUqShuShyaiq svAhA$ vyuqcCantyaiq svAhA$ | vyu#ShTAyaiq svAhEti# || 59 (11)

T.B.3.1.6.4

athaiqtasmaiq nakSha#trAya caqruM nirva#pati | yathAq tvaM dEqvAnAqmasi# | EqvamaqhaM ma#nuqShyA#NAM BUyAsaqmiti# | yathA# haq vA Eqtad-dEqvAnA$m |

Eqva(gm) haq vA EqSha ma#nuqShyA#NAM Bavati | ya EqtEna# haqviShAq yaja#tE | ya u# cainadEqvaM ~MvEda# | sO&tra# juhOti | nakSha#trAyaq svAhO#dEShyaqtE svAhA$ |

uqdyaqtE svAhOdi#tAyaq svAhA$ | hara#sEq svAhAq Bara#sEq svAhA$ | BrAja#sEq svAhAq tEja#sEq svAhA$ |

tapa#sEq svAhA$ brahmavarcaqsAyaq svAhEti# || 60 (13)

T.B.3.1.6.5

sUryOq vA a#kAmayata | nakSha#trANAM pratiqShThA syAqmiti# | sa Eqta(gm) sUryA#yaq nakSha#trEByaScaqruM nira#vapat |

tatOq vai sa nakSha#trANAM pratiqShThA &Ba#vat |

praqtiqShThA haq vai sa#mAqnAnA$M Bavati |

ya EqtEna# haqviShAq yaja#tE |

ya u# cainadEqvaM ~MvEda# | sO&tra# juhOti |

sUryA#yaq svAhAq nakSha#trEByaqH svAhA$ | praqtiqShThAyaiq svAhEti# || 61 (10)

T.B.3.1.6.6

athaiqtamadi#tyai caqruM nirva#pati | iqyaM ~MvA adi#tiH |

aqsyAmEqva prati# tiShThati | sO&tra# juhOti |

adi#tyaiq svAhA$ pratiqShThAyaiq svAhEti# || 62 (5)

T.B.3.1.6.7

athaiqtaM ~MviShNa#vE caqruM nirva#pati | yaqj~jO vai viShNu#H | yaqj~ja EqvAntaqtaH prati# tiShThati | sO&tra# juhOti | viShNa#vEq svAhA# yaqj~jAyaq svAhA$ | praqtiqShThAyaiq svAhEti# || 63 (6)

(caqndramAqH pa~jca#daSA - hOrAqtrE saqptada# - SOqShA EkA#daqSA - thaiqtasmaiq nakSha#ttAyaq trayO#daSaq - sUryOq daSA - thaiqtamadi#tyaiq pa~jcA - thaiqtaM ~MviShNa#vEq ShaTth saqpta) (A6)

Special KOrvai

[saqviqtA&&SUqnAM ~MvrI#hIqNAmindrO# maqhAvrI#hINAqmindra#H kRuqShNAnO$M

~MvrIhIqNAma#hOrAqtrE dvaqyAnA$M ~MvrIhIqNAm | piqtaraqH ShaTka#pAla(gm) saviqtA dvAda#SakapAlamindrAqgnI EkA#daSakapAlaqmindraq EkA#daSakapAlaqmindrOq daSa#kapAlaqM ~MviShNu#strikapAqlamahiqr BUmi#kapAlamaqSvinau$ dvikapAqlaM caqndramAqH pa~jca#daSakapAla-maqgniratvaShTAq vasa#vOq&ShTAka#pAlamaqnyatra# caqrum | ruqdrO$&ryaqmA pUqShA pa#SuqmAnth syAq(gm)q sOmO# ruqdrO bRuhaqspatiqH paya#si vAqyuH payaqH sOmO# vAqyuri#ndrAqgnI miqtra indraq ApOq brahma# yaqmO#&Biji#tyaiq tvaShTA$ praqjApa#tiH praqjAyai# paurNamAqsyA a#mAvAqsyA#yAq Aga#tyaiq viSvEq jityA#

aqSvinauq Srutyai$ | brahmaq tadEqtaM ~MviShNuqH sa EqtaM ~MvAqyuH sa EqtadApaqstAH | piqtarOq viSvEq vasa#vO&kAmayantaqmEtiq ta EqtaM nira#vapann | ApO#&kAmayantaq mEtiq tA EqtaM nira#vapann | iqndrAqgnI aqSvinA#vakAmayEtAqM ~MvEtiq tAvEqtaM nira#vapadAm | aqhOqrAqtrE vA a#kAmayEtAqmitiq tE EqtaM nira#vapatAm |

aqnyatrA#kAmayataqmitiq sa EqtaM nira#vapat | iqndrAqgnI SraiShThyaqmindrOq jyaiShThyaqmindrO# dRuqDhaH |

AhiqH sUryO&di#tyaiq viShNa#vE pratiqShThAyai$ |

sOmO# yaqmaH sa#mAqnAnA$m | aqgnirnO# rIriShadaqnyatra# rIriShaH]

[viqduShO# haqviShAq ya u# cainadEqvaM ~MvEda# | iShTi#Biqrya u# cainA EqvaM ~MvEda# |

aqnyatra# brAhmaqNE ya u# cainamEqvaM ~MvEda# ]

Prapaataka KOrvai with starting Padams of 1 to 6 Anuvaakams :-

(aqgnirna#-RuqddhyAsmaq-navO#navOq-&gnir-miqtra - ScaqndramAqH ShaT)

KOrvai with starting Words of 1, 11, 21 Series of Dasinis :-

(aqgnirnaq - stannO# vAqyu - rahi#rbUqddhniya# - RuqkShA vA iqya - mathaiqtat pau$rNamAqsyA - aqjO vA Eka#pAqth - sUryaq striSha#ShTiH)

First and Last Word 3rd Ashtakam 1st Prapaatakam :-

(aqgnirna#H - pAtu pratiqShThAyaiq svAhEti# )

|| hari#H OM ||

|| kRuShNa yajurvEdIya taittirIya brAhmaNE tRutIyAShTakE prathamaH prapAThakaH samAptaH ||

Appendix (of Expansions)

T.B.3.1.2.11 - "niqvESa#nIq {1}" "yattE# dEqvA ada#dhuH {2}"

niqvESa#nI saq~ggama#nIq vasU#nAqM ~MviSvA# rUqpANiq vasU$nyAvEqSaya#ntI |

saqhaqsraqpOqSha(gm) suqBagAq rarA#NAq sA naq Agaqn varca#sA sam~MvidAqnA || {1}

yattE# dEqvA ada#dhur BAgaqdhEyaqmamA#vAsyE saqm~Mvasa#ntO mahiqtvA |

sAnO# yaqj~jaM pi#pRuhi viSvavArE raqyiM nO# dhEhi suBagE suqvIra$M || {2}

( Both {1] and {2] appearing in T.S.3.5.1.1)

---------------------------------------------------------------------------------

T.B.3.1.3.1 - "navO# navO Bavatiq jAya#mAnOq {3]"

"yamA#diqtyA aq(gm)qSumA$pyAqyaya#nti {4}"

navO#navO Bavatiq jAya#mAqnO&hnA$M kEqturuqShasA# mEqtyagrE$ |

BAqgaM dEqvEByOq vida#dhAtyAqyan pracaqndramA$stirati dIqrGamAyu#H || {3]

yamA#diqtyA aq(gm)qSumA$pyAqyaya#ntiq yamakShi#taq-makShi#tayaqH piba#nti |

tEna# nOq rAjAq varu#NOq bRuhaqspatiqrA pyA#yayantuq Buva#nasya gOqpAH || {4]

(Both {3] and {4] appearing in T.S.2.4.14.1)

---------------------------------------------------------------------------------

T.B.3.1.3.3 - "uduqtyaM {5}" "ciqtram {6}"

uduq tyaM jAqtavE#dasaM dEqvaM ~Mva#hanti kEqtava#H | dRuqSE viSvA#yaq sUrya$M || {5}

ciqtraM dEqvAnAq-muda#gAqdanI#kaqM cakShu#r miqtrasyaq varu#NasyAq&gnEH |

A& prAq dyAvA#pRuthiqvI aqntari#kShaq(gm)q sUrya# AqtmA jaga#tastaqsthuSha#Sca || {6}

( Both {5] and {6] appearing in T.S.1.4.43.1

---------------------------------------------------------------------------------

T.B.3.1.3.3 - "adi#tirna uruShyaqtu {7}" "maqhImUqShu mAqtara$m {8}"

adi#tirna uruShyaqtvadi#tiqH Sarma# yacCatu | adi#tiH pAqtva(gm) ha#saH || {7}

maqhImUqShu mAqtara(gm)# suvraqtAnA#mRuqtasyaq patnIqmava#sE huvEma |

tuqviqkShaqtrAmaqjara#ntImurUqcI(gm) suqSarmA#Naqmadi#ti(gm) suqpraNI#tiM || {8}

( Both {7] and {8] appearing in T.S.1.5.11.5)

---------------------------------------------------------------------------------

T.B.3.1.3.3 - "iqdaM ~MviShNuqH {9}" "pratadviShNu#H {10}"

iqdaM ~MviShNuqr vica#kramE trEqdhA ni da#dhE paqdaM |

sa mU#Dhamasya pA(gm) suqqrE || {9} (AppEaring in T.S.1.2.13.1)

pratad-viShNu#H stavatE vIqryA#ya | mRuqgO na BIqmaH ku#caqrO gi#riqShThAH |

yasyOqruShu# triqShu viqkrama#NEShu | adhi#kShiqyantiq Buva#nAniq viSvA$ || {10}

(appearing in T.B.2.4.3.4)

---------------------------------------------------------------------------------

T.B.3.1.3.3 - "aqgnirmUqrdhA {11}" "Buva#H {12}"

aqgnirmUqrdhA diqvaH kaqkut pati#H pRuthiqvyA aqyaM |

aqpA(gm) rEtA(gm)#si jinvati || {11}

BuvO# yaqj~jasyaq raja#saSca nEqtA yatrA# niqyudBiqH saca#sE SiqvABi#H |

diqvi mUqrdhAna#M dadhiShE suvaqrq.ShAM jiqhvAma#gnE cakRuShE havyaqvAha$M || {12}

( Both {11] and {12] appearing in T.S.4.4.4.1

---------------------------------------------------------------------------------

T.B.3.1.3.3 -"anu# nOq&dyAnu#matiq {13}" "ranvida#numatEq tvam {14}"

anu# nOq&dyA&nu#matir yaqj~jaM dEqvEShu# manyatAM |

aqgniSca# havyaqvAha#nOq Bava#tAM dAqSuShEq maya#H || {13}

anvida#numatEq tvaM manyA#saiq Sa~jca#naH kRudhi |

kratvEq dakShA#ya nO hinuq praNaq AyU(gm)#Shi tAriShaH || {14}

( Both {13] and {14] appearing in T.S.3.3.11.3)

T.B.3.1.3.3 - "haqvyaqvAhaq(gg)q {15}" "svi#ShTam {16}"

haqvyaqvAha#-maBimAtiqShA&ha$m | raqkShOqhaNaqM pRuta#nAsu jiqShNum |

jyOti#ShmantaqM dIdya#taqM pura#ndhim | aqgni(gg) svi#ShTaqkRutaqmA hu#vEma || {15}

svi#ShTamagnE aqBi tat pRu#NAhi | viSvA# dEvaq pRuta#nA aqBiShya |

uqruM naqH panthA$M pradiqSanvi BA#hi | jyOti#ShmaddhEhyaqjara#M naq Ayu#H || {16}

(Both {15] and {16] appearing in T.B.2.4.1.4)

=============

OM namaH paramAtmanE, SrI mahAgaNapatayE namaH

SrI guruByO namaH, haqriqH OM

3.2 dvitIyaH prapAThakaH - daSapUrNamAsEShTibrAhmaNam

3.2.1 anuvAkaM 1 - vathsApAkaraNam

T.B.3.2.1.1

tRuqtIya#syAmiqtO diqvi sOma# AsIt | taM gA#yaqtryAha#rat |

tasya# paqrNama#cCidyata | tat paqrNO#&Bavat | tat paqrNasya# parNaqtvam | brahmaq vai paqrNaH | yat pa#rNaSAqKayA# vaqthsAna#pAkaqrOti# |

brahma#NaiqvainA#naqpAka#rOti || gAqyaqtrO vai paqrNaH | gAqyaqtrAH paqSava#H | 1 (10)

T.B.3.2.1.2

tasmAqt trINi#trINi paqrNasya# palAqSAni# | triqpadA# gAyaqtrI | yat pa#rNaSaqKayAq gAH prAqrpaya#ti | svayaiqvainA# dEqvata#yAq prArpa#yati | yaM kAqmayE#tA paqSuH syAqditi# | aqpaqrNAM tasmaiq SuShkA$grAqmAha#rEt |

aqpaqSurEqva Ba#vati | yaM kAqmayE#ta paSuqmAnth syAqditi# | baqhuqpaqrNAM tasmai# bahuSAqKAmAha#rEt | paqSuqmanta#-mEqvaina#M karOti || 2 (10)

T.B.3.2.1.3

yat prAcI#mAqharE$t | dEqvaqlOqka-maqBija#yEt | yadudI#cIM manuShyalOqkam | prAcIqmudI#cIqmAha#rati | uqBayO$r lOqkayO#-raqBiji#tyai || iqShE tvOqrjE tvEtyA#ha | iSha#mEqvOrjaqM ~Myaja#mAnE dadhAti ||

vAqyavaqH sthEtyA#ha | vAqyurvA aqntari#kShaq-syAddhya#kShAH |

aqntaqriqkShaqdEqvaqtyA$H Kaluq vai paqSava#H | 3 (10)

T.B.3.2.1.4

vAqyava# EqvainAqn pari# dadAti | pra vA E#nAnEqtadA-ka#rOti | yadAha# | vAqyavaqH sthEtyu#pAqyavaqH

sthEtyA#ha | yaja#mAnAyaiqva paqSUnupa#hvayatE ||

dEqvO va#H saviqtA prArpa#yaqtvityA#haq prasU$tyai || SrEShTha#tamAyaq karma#Naq ityA#ha |

yaqj~jO hi SrEShTha#tamaqM karma# | tasmA#dEqvamA#ha ||

ApyA#yaddhvamaGniyA dEvaBAqgamityA#ha | 4 (10)

T.B.3.2.1.5

vaqthsEBya#Scaq vA EqtAH puqrA ma#nuqShyE$Byaq-ScApyA#yanta | dEqvEBya# EqvainAq indrAqyApyA#yati || Urja#svatIqH paya#svatIqrityA#ha | Urjaq(gm) qhi paya#H saqmBara#nti || praqjAva#tI-ranamIqvA a#yaqkShmA ityA#haq prajA$tyai | mAva#H stEqna I#Sataq mA&GaSa(gm)#saq ityA#haq guptyai$ || ruqdrasya# hEqtiH pari# vO vRuNaqktvityA#ha | ruqdrA dEqvainA$-strAyatE ||

dhruqvA aqsmin gOpa#tau syAta baqhvIrityA#ha |

dhruqvA EqvAsmi#n baqhvIH ka#rOti ( ) || 5 (10)

T.B.3.2.1.6

yaja#mAnasya paqSUn pAqhItyA#ha | paqSuqnAM gO#pIqthAya# | tasmA$thsAqyaM paqSavaq upa# saqmAva#rtantE || ana#dhaH sAdayati | garBA#NAqM dhRutyAq apra#pAdAya | tasmAqdgarBA$H praqjAnAqmapra#pAdukAH |

uqparI#vaq nida#dhAti | uqparI#vaq hi su#vaqrgO lOqkaH |

suqvaqrgasya# lOqkasyaq sama#ShTyai || 6 (9)

(paqSava#H - karOti - paqSavO# - dEvaBAqgamityA#ha - karOtiq - +nava# ca) (A1)

3.2.2 anuvAkaM 2 - barhirAharaNam

T.B.3.2.2.1

dEqvasya# tvA saviqtuH pra#saqva itya#Svapaqrq.SumAda#ttEq prasU$tyai |

aqSvinO$r-bAqhuByAqmityA#ha |

aqSvinauq hi dEqvAnA#maddhvaqryU AstA$m |

pUqShNO hastA$ByAqmityA#haq yatyai$ || yO vA OSha#dhIH parvaqSO vEda# | nainAqH sa hi#nasti | praqjApa#tiqrvA OSha#dhIH parvaqSO vE#da | sa E#nAq na hi#nasti | aqSvaqpaqrSvA baqrq.hiracCai#ti |

prAqjAqpaqtyO vA aSva#H sayOniqtvAya# | 7 (10)

T.B.3.2.2.2

OSha#dhInAqmahi(gm)#sAyai ||

yaqj~jasya# GOqShadaqsItyA#ha |

yaja#mAna Eqva raqyiM da#dhAti | pratyu#ShTaq(gm)q rakShaqH pratyu#ShTAq arA#tayaq ityA#ha |

rakSha#sAq-mapa#hatyai || prEyama#gAddhiqShaNA# baqrq.hiracCEtyA#ha | viqdyA vai dhiqShaNA$ | viqdyayaiqvainaqdacCai#ti || manu#nA kRuqtA svaqdhayAq vitaqShTEtyA#ha | mAqnaqvI hi par.Su#H svaqdhAkRu#tA | 8 (10)

T.B.3.2.2.3

ta Ava#hanti kaqvaya#H puqrastAqdityA#ha | SuqSruqvA(gm)sOq vai kaqvaya#H | yaqj~jaH puqrastA$t | muqKaqta Eqva yaqj~jamAra#BatE | athOq yadEqtaduqktvA yataqH kuta#ScAqhara#ti | tat prAcyA# Eqva diqSO Ba#vati ||

dEqvEByOq juShTa#miqha baqrq.hirAqsadaq ityA#ha | baqrq.hiShaqH samRu#ddhyai | karmaqNO&na#parAdhAya || dEqvAnA$M pariShUqtamaqsItyA#ha | 9 (10)

T.B.3.2.2.4

yadvA iqdaM kiM ca# | tad-dEqvAnA$M pariShUqtam |

athOq yathAq vasya#sE pratiq prOcyAhEqdaM ka#riShyAqmIti# | EqvamEqva tada#ddhvaqryur-dEqvEBya#H pratiq prOcya# baqrq.hirdA#ti | AqtmanO&hi(gm)#sAyai || yAva#taH staqmbAn pa#ri diqSEt | yattEShA#-mucCiq(gg)qShyAt | atiq tad-yaqj~jasya# rEcayEt | Eka(gg)# staqmbaM pari#diSEt |

ta(gm) sarva#M dAyAt | 10 (10)

T.B.3.2.2.5

yaqj~jasyAna#tirEkAya || vaqrq.ShavRu#ddha-maqsItyA#ha |

vaqrq.Sha vRu#ddhAq vA OSha#dhayaH ||

dEva# bar.hiqrityA#ha | dEqvEBya# Eqvaina#t karOti |

mA tvAq&nva~gmA tiqryagityAqhA hi(gm)#sAyai |

parva# tE rAddhyAsaqmityAq-had^^rdhyai$ ||

AqcCEqttA tEq mA ri#ShaqmityA#ha | nAsyAqtmanO# mIyatE |

ya EqvaM ~MvEda# || 11 (10)

T.B.3.2.2.6

dEva#bar.hiH Saqtava#l.SaqM ~MvirOqhEtyA#ha | praqjA vai baqrq.hiH | praqjAnA$M praqjana#nAya || saqhasra#val.SAq vi vaqya(gm) ru#hEqmEtyA#ha | AqSiSha#mEqvaitAmASA$stE || pRuqthiqvyAH saqpRuMca#H pAqhItyA#haq prati#ShThityai ||

ayu#~ggAyu~ggAn-muqShTIn ~Mlu#nOti | miqthuqnaqtvAyaq prajA$tyai || suqsaqBRuMtA$ tvAq saMBa#rAqmItyA#ha | brahma#Naiqvainaqth- saMBa#rati || 12 (10)

T.B.3.2.2.7

adi#tyaiq rAsnAq&sItyA#ha | iqyaM ~MvA adi#tiH |

aqsyA Eqvainaqd-rAsnA$M karOti || iqndrAqNyai saqnaMha#naqmityA#ha | iqndrAqNI vA agrE# dEqvatA#nAq(gm)q sama#nahyata | sA &&d^^rdhnO$t |

Ruddhyaiq saMna#hyati | praqjA vai baqrq.hiH |

praqjAnAqmapa#rAvApAya |

tasmAqth-snAva#saMtatAH praqjA jA#yantE || 13 (10)

T.B.3.2.2.8

pUqShA tE$ graqnthiM gra#thnAqtvityA#ha |

puShTi#mEqva yaja#mAnE dadhAti || sa tEq mA&& sthAqdityAqhAhi(gm)#sAyai || paqScAt prA~jcaqmupa#gUhati |

paqScAd vai prAqcInaq(gm)q rEtO# dhIyatE |

paqScAdEqvAsmai$ prAqcInaq(gm)q rEtO# dadhAti ||

indra#sya tvA bAqhuByAq-mudya#cCaq ityA#ha | iqndriqyamEqva yaja#mAnE dadhAti ||

bRuhaqspatE$rmUqd^^rdhnA ha#rAqmItyA#ha |

brahmaq vai dEqvAnAqM bRuhaqspati#H | 14 (10)

T.B.3.2.2.9

brahma#Naiqvaina#ddharati || uqrva#ntari#kShaq-manviqhItyA#haq gatyai$ || dEqvaqgaMqmamaqsItyA#ha | dEqvAnEqvaina#dgamayati || ana#dhaH sAdayati |

garBA#NAqM dhRutyAq apra#pAdAya | tasmAqd-garBA$H praqjAnAqmapra#pAdukAH | uqparI#vaq nida#dhAti | uqparI#vaq hi su#vaqrgO lOqkaH |

suqvaqrgasya# lOqkasyaq sama#ShTyai ( ) || 15 (10)

(saqyOqniqtvAya# - svaqdhAkRu#tAq - &sItyA#ha - dAyAqd - vEda# - Barati - jAyantEq - bRuhaqspatiqH - sama#ShTyai) (A2)

3.2.3 anuvAkaM 3 - dOhanam

T.B.3.2.3.1

pUqrvEqdyuriqddhmA baqrq.hiH ka#rOti | yaqj~jamEqvAraBya# gRuhIqtvOpa#vasati || praqjApa#tir yaqj~jama#sRujata | tasyOqKE a#sra(gm)sEtAm | yaqj~jO vai praqjApa#tiH |

yath sA$nnAyyOqKE Bava#taH |

yaqj~jasyaiqva taduqKE upa#dadhAqtya-pra#sra(gm)sAya ||

Sundha#ddhvaqM daivyA#yaq karma#NE dEvayaqjyAyAq ityA#ha | dEqvaqyaqjyAyA# EqvainA#ni Sundhati || mAqtaqriSva#nO GaqrmO#&sItyA#ha | 16 (10)

T.B.3.2.3.2

aqntari#kShaqM ~Mvai mA#taqriSva#nO GaqrmaH |

EqShAM ~MlOqkAnAqM ~MvidhRu#tyai ||

dyaura#si pRuthiqvya#sItyA#ha | diqvaScaq hyE#ShA pRu#thiqvyAScaq saMBRu#tA | yaduqKA |

tasmA#dEqvamA#ha || viqSvadhA#yA asi paraqmENaq dhAmnEtyA#ha | vRuShTiqrvai viqSvadhA#yAH | vRuShTi#mEqvAva#rundhE | dRu(gm)ha#svaq mA hvAqrityA#haq dhRutyai$ || 17 (10)

T.B.3.2.3.3

vasU#nAM paqvitra#maqsItyA#ha | prAqNA vai vasa#vaH |

tEShAqM ~MvA Eqtad-BA#gaqdhEya$m | yat paqvitra$m | tEBya# Eqvaina#t karOti || SaqtadhA#ra(gm) saqhasra#dhAraqmityA#ha | prAqNEShvEqvAyu#r-dadhAti sarvaqtvAya# || triqvRut pa#lASaSAqKAyA$M darBaqmaya#M Bavati | triqvRudvai prAqNaH | triqvRuta#mEqva prAqNaM ma#ddhyaqtO yaja#mAnE dadhAti | 18 (10)

T.B.3.2.3.4

sauqmyaH paqrNaH sa#yOniqtvAya# | sAqkShAt paqvitra#M daqrBAH | prAKsAqyamadhiq nida#dhAti | tat prA#NApAqnayO# rUqpam | tiqryak^^prAqtaH | tad-dar.Sa#sya rUqpam | dAqrSya(gg) hyE#tadaha#H | annaqM ~Mvai caqndramA$H |

anna#M prAqNAH | uqBaya#mEqvOpaiqtyajA#mitvAya | 19 (10)

T.B.3.2.3.5

tasmA#daqya(gm) saqrvata#H pavatE || huqtaH stOqkO huqtO draqPsa ityA#haq prati#ShThityai | haqviShO&ska#ndAya |

na hi huqta(gg) svAhA#kRutaq(gg)q skanda#ti |

diqvi nAkOq nAmAqgniH | tasya# viqpruShO# BAgaqdhEya$m |

aqgnayE# bRuhaqtE nAkAqyEtyA#ha |

nAka#mEqvAgniM BA#gaqdhEyE#naq sama#d^^rdhayati |

svAhAq dyAvA#pRuthiqvIByAqmityA#ha |

dyAvA#pRuthiqvyOrEqvainaqt-prati#ShThApayati | 20 (10)

T.B.3.2.3.6

paqvitra#vaqtyAna#yati | aqpAM caiqvauSha#dhInAM caq rasaq(gm)q sa(gm)sRu#jati | athOq OSha#dhIShvEqva paqSUn prati#ShThApayati || aqnvAqraByaq vAca#M ~MyacCati |

yaqj~jasyaq dhRutyai$ | dhAqraya#nnAstE | dhAqraya#nta ivaq hi duqhanti# | kAma#dhukShaq ityAqhAtRuqtIya#syai | traya# iqmE lOqkAH | iqmAnEqva lOqkAn. yaja#mAnO duhE | 21 (10)

T.B.3.2.3.7

aqmUmitiq nAma# gRuhNAti | BaqdramEqvAsAqM karmAqviShka#rOti || sA viqSvAyuqH sA viqSvavya#cAqH sA viqSvakaqrmEtyA#ha | iqyaM ~Mvai viqSvAyu#H |

aqntari#kShaM ~MviqSvavya#cAH | aqsau viqSvaka#rmA |

iqmAnEqvaitABi#rlOqkAn. ya#thApUqrvaM du#hE |

athOq yathA$ pradAqtrE puNya#mAqSAstE$ | EqvamEqvainA# Eqtadupa#stauti | tasmAqt-prAdAqdityuqnnIyaq vanda#mAnA upastuqvanta#H paqSUn du#hanti | 22 (10)

T.B.3.2.3.8

baqhu duqgdhIndrA#ya dEqvEByO# haqviritiq vAcaqM ~MvisRu#jatE | yaqthAq dEqvaqtamEqva prasau#ti |

daivya#sya ca mAnuqShasya# caq vyAvRu#ttyai |

trirA#ha | triSha#tyAq hi dEqvAH | avA#caM ~MyaqmO&na#nvA-raqByOtta#rAH | apa#rimitamEqvAva#rundhE ||

na dA#rupAqtrENa# duhyAt | aqgniqvadvai dA#rupAqtram |

yad-dA#rupAqtrENa# duqhyAt | 23 (10)

T.B.3.2.3.9

yAqtayA$mnA haqviShA# yajEta | athOq KalvA#huH |

puqrOqDASa#muKAniq vai haqvI(gm)Shi# | nEta i#taH purOqDASa(gm)# haqviShOq yAmOq&stIti# |

kAma#mEqva dA#rupAqtrENa# duhyAt || SUqdra Eqva na du#hyAt | asa#tOq vA EqSha saMBU#taH | yacCUqdraH | aha#virEqva tadityA#huH | yacCUqdrO dOgdhIti# | 24 (10)

T.B.3.2.3.10

aqgniqhOqtramEqvana du#hyAcCUqdraH | taddhi nOt-puqnanti# | yaqdA Kaluq vai paqvitra#maqtyEti# | athaq taddhaqviriti# ||

saMpRu#cyaddhva-mRutAvarIqrityA#ha | aqpAM caiqvauSha#dhInAM caq rasaq(gm)q sa(gm)sRu#jati |

tasmA#daqpAM cauSha#dhInAM caq rasaqmupa# jIvAmaH |

maqndrA dhana#sya sAqtayaq ityA#ha | puShTi#mEqva yaja#mAnE dadhAti || sOmE#naq tvA&&ta#naqcmIndrA#yaq dadhItyA#ha | 25 (10)

T.B.3.2.3.11

sOma#mEqvaina#t karOti | yO vai sOma#M BakShayiqtvA |

saqM~Mvaqthsaqra(gm) sOmaqM na piba#ti | puqnaqrBakShyO$&sya sOmapIqthO Ba#vati ||

sOmaqH Kaluq vai sA$nAMqyyam | ya EqvaM ~MviqdvAnth sA$nAMqyyaM piba#ti | aqpuqnaqrBakShyO$&sya sOmapIqthO Ba#vati | na mRuqnmayEqnApi#daddhyAt |

yan mRuqnmayE#nApidaqddhyAt |

piqtRuqdEqvaqtya(gg)# syAt | 26 (10)

T.B.3.2.3.12

aqyaqspAqtrENa# vA dArupAqtrENaq vA&pi#dadhAti |

taddhi sadE#vam || uqdaqnvad- Ba#vati | ApOq vai ra#kShOqGnIH | rakSha#sAq-mapa#hatyai ||

ada#stamasiq viShNa#vEq tvEtyA#ha | yaqj~jO vai viShNu#H |

yaqj~jAyaiqvainaqdada#staM karOti | viShNO# haqvya(gm) ra#kShaqsvEtyA#haq guptyai$ || ana#dhaH sAdayati ( ) | garBA#NAqM dhRutyAq apra#pAdAya |

tasmAqd-garBA$H praqjAnAqma pra#pAdukAH | uqparI#vaq nida#dhAti | uqparI#vaq hi su#vaqrgO lOqkaH | suqvaqrgasya# lOqkasyaq sama#ShTyai || 27 (15)

(aqsItyA#haq - dhRutyaiq - yaja#mAnE dadhAq - tyajA#mitvAya - sthApayati - duhE - duhanti - duqhyAd - dOgdhItiq - dadhItyA#ha - syAth - sAdayatiq pa~jca# ca) (A3)

3.2.4 anuvAkaM 4 - havirnirvApaH

T.B.3.2.4.1

karma#NE vAM dEqvEBya#H SakEyaqmityA#haq Saktyai$ |

yaqj~jasyaq vai santa#tiqmanu# praqjAH paqSavOq yaja#mAnasyaq santA#yantE | yaqj~jasyaq vicCi#ttiqmanu# praqjAH paqSavOq yaja#mAnasyaq vicCi#dyantE |

yaqj~jasyaq santa#tirasi yaqj~jasya# tvAq saMta#tyai stRuNAmiq santa#tyai tvA yaqj~jasyEtyAha#vaqnIyAqth santa#nOti | yaja#mAnasya praqjAyai# paSUqnA(gm) santa#tyai || aqpaH praNa#yati | SraqddhA vA Apa#H | SraqddhAmEqvAraBya# praqNIyaq praca#rati | aqpaH praNa#yati | yaqj~jO vA Apa#H | 28 (10)

T.B.3.2.4.2

yaqj~jamEqvAraBya# praqNIyaq praca#rati | aqpaH praNa#yati | vajrOq vA Apa#H | vajra#mEqva BrAtRu#vyEByaH praqhRutya# praqNIyaq praca#rati | aqpaH praNa#yati |

ApOq vai ra#kShOqGnIH | rakSha#sAq-mapa#hatyai | aqpaH praNa#yati | ApOq vai dEqvAnA$M priqyaM dhAma# |

dEqvAnA#mEqva priqyaM dhAma# praqNIyaq praca#rati | 29 (10)

T.B.3.2.4.3

aqpaH praNa#yati | ApOq vai sarvA# dEqvatA$H |

dEqvatA# EqvAraBya# praqNIyaq praca#rati || vEShA#yaq tvEtyA#ha | vEShA#yaq hyE#nadAdaqttE || pratyu#ShTaq(gm)q rakShaqH pratyu#ShTAq arA#tayaq ityA#ha |

rakSha#sAq-mapa#hatyai || dhUraqsItyA#ha | EqSha vai dhuryOq&gniH | taM ~Myadanu#paspRuSyAtIqyAt | 30 (10)

T.B.3.2.4.4

aqddhvaqryuM caq yaja#mAnaM caq prada#hEt | uqpaqspRuSyAtyE#ti | aqddhvaqryOScaq yaja#mAnasyaq cApra#dAhAya || dhUrvaq tam~MyO$&smAn dhUrva#tiq taM dhU$rvaq yaM ~MvaqyaM dhUrvA#maq ityA#ha |

dvau vAva puru#Shau | yaM caiqva dhUrva#ti | yaScai#naqM dhUrva#ti | tAvuqBau SuqcA&rpa#yati || tvaM dEqvAnA#masiq sasni#tamaqM papri#tamaqM juShTa#tamaqM ~Mvahni#tamaM dEvaqhUta#maqmityA#ha | yaqthAq yaqjurEqvai tat | 31 (10)

T.B.3.2.4.5

ahru#tamasi haviqd^^rdhAnaq-mityAqhAnA$rtyai |

dRu(gm)ha#svaq mA hvAqrityA#haq dhRutyai$ ||

miqtrasya# tvAq cakShu#ShAq prEkShaq ityA#ha mitraqtvAya# |

mA BErmA sam~Mvi#kthAq mA tvA# hi(gm)siShaq-mityAqhAhi(gm)#sAyai | yadvai kiM caq vAtOq nABiqvAti# |

tath sarva#M ~MvaruNadEvaqtya$m || uqru vAtAqyEtyA#ha | avA#ruNamEqvaina#t karOti || dEqvasya# tvA saviqtuH

pra#saqva ityA#haq prasU$tyai |

aqSvinO$r-bAqhuByAqmityA#ha | 32 (10)

T.B.3.2.4.6

aqSvinauq hi dEqvAnA#maddhvaqryU AstA$m |

pUqShNO hastA$ByAqmityA#haq yatyai$ | aqgnayEq juShTaqM nirva#pAqmItyA#ha | aqgnaya# EqvainAq~jjuShTaqM

nirva#pati | triryaju#ShA | traya# iqmE lOqkAH |

EqShAM ~MlOqkAnAqmAptyai$ | tUqShNIM ca#tuqrtham |

apa#rimitamEqvAva#rundhE | sa EqvamEqvAnu#pUqrva(gm) haqvI(gm)Shiq nirva#pati || 33 (10)

T.B.3.2.4.7

iqdaM dEqvAnA#miqdamu# naH saqhEtyA#haq vyAvRu#ttyai ||

sPAqtyai tvAq nArA$tyAq ityA#haq guptyai$ | tama#sIvaq vA EqShO$&ntaSca#rati | yaH pa#rIqNahi# || suva#raqBi viKyE#ShaM ~MvaiSvAnaqraM jyOtiqrityA#ha |

suva#rEqvABi vi pa#Syati vaiSvAnaqraM jyOti#H |

dyAvA#pRuthiqvI haqviShi# gRuhIqta uda#vEpEtAm ||

dRu(gm)ha#ntAqM duryAq dyAvA#pRuthiqvyOrityA#ha |

gRuqhANAqM dyAvA#pRuthiqvyOr-ddhRutyai$ ||

uqrva#ntari#kShaq-manviqhItyA#haq gatyai$ ( ) ||

adi#tyAstvOqpasthE# sAdayAqmItyA#ha | iqyaM ~MvA adi#tiH | aqsyA Eqvaina#duqpasthE# sAdayati ||

agnE# haqvya(gm) ra#kShaqsvEtyA#haq guptyai$ || 34 (14)

(yaqj~jO vA ApOq - dhAma# praqNIyaq praca#ra - tyatIqyA - dEqtad - bAqhuByAqmityA#ha - haqvi(gm)Shiq nirva#patiq - gatyai# caqtvAri# ca) (A4)

3.2.5 anuvAkaM 5 - vrIhyavaGAtaH

T.B.3.2.5.1

indrO# vRuqtrama#hann | sO#&paH | aqBya#mriyata |

tAsAqM ~MyanmEddhya#M ~Myaqj~jiyaq(gm)q sadE#vaqmAsI$t | tadapOda#krAmat | tE daqrBA a#Bavann | yad-daqrBairaqpa u#tpuqnAti# | yA Eqva mEddhyA# yaqj~jiyAqH sadE#vAq Apa#H | tABi#rEqvainAq utpu#nAti | dvAByAqmutpu#nAti | 35 (10)

T.B.3.2.5.2

dviqpAd-yaja#mAnaqH prati#ShThityai || dEqvO va#H saviqtOt-pu#nAqtvityA#ha | saqviqtRupra#sUta EqvainAq utpu#nAti | acCi#drENa paqvitrEqNEtyA#ha | aqsau vA A#diqtyO&cCi#draM paqvitra$m | tEnaiqvainAq utpu#nAti | vasOqH sUrya#sya raqSmiBiqrityA#ha | prAqNA vA Apa#H | prAqNA vasa#vaH | prAqNA raqSmaya#H | 36 (10)

T.B.3.2.5.3

prAqNairEqva prAqNAnth saMpRu#Nakti | sAqviqtriqyarcA |

saqviqtRupra#sUtaM mEq karmA#saqditi# |

saqviqtRupra#sUtamEqvAsyaq karma# Bavati |

paqcCO gA#yatriqyA tri#ShShamRuddhaqtvAya# ||

ApO# dEvIragrEpuvO agrEguvaq ityA#ha |

rUqpa-mEqvAsA#mEqtan-ma#hiqmAnaqM ~MvyAca#ShTE |

agra# iqmaM ~Myaqj~jaM na#yaqtAgrE#

yaqj~japa#tiqmityA#ha | agrE# Eqva yaqj~jaM na#yanti |

agrE# yaqj~japa#tim | 37 (10)

T.B.3.2.5.4

yuqShmAnindrO# &vRuNIta vRutraqtUyE# yUqyamindra#mavRuNIddhvaM ~MvRutraqtUryaq ityA#ha |

vRuqtra(gm) ha# haniqShyannindraq ApO# vavrE |

ApOq hEndra#M ~MvavrirE | saqj~jAM-mEqvAsA#mEqtath-sAmA#naqM ~MvyAca#ShTE || prOkShi#tAqH sthEtyA#ha | tEnApaqH prOkShi#tAH || aqgnayE# vOq juShTaqM prOkShA$-myaqgnIShOmA$ByAq-mityA#ha |

yaqthAq dEqvaqtamEqvainAqn prOkSha#ti | triH prOkSha#ti | tryA#vRuqddhi yaqj~jaH | 38 (10)

T.B.3.2.5.5

athOq rakSha#sAqmapa#hatyai | Sundha#ddhvaqM

daivyA#yaq karma#NE dEvayaqjyAyAq ityA#ha |

dEqvaqyaqjyAyA# EqvainA#ni Sundhati | triH prOkSha#ti | tryA#vRuqddhi yaqj~jaH | athO# mEddhyaqtvAya# | ava#dhUtaq(gm)q rakShO&va#dhUtAq arA#tayaq ityA#ha |

rakSha#sAq-mapa#hatyai | adi#tyAqstvagaqsItyA#ha | iqyaM ~MvA adi#tiH | 39 (10)

T.B.3.2.5.6

aqsyA Eqvainaqt tvaca#M karOti | prati# tvA pRuthiqvI vEqttvityA#haq prati#ShThityai || puqrastA$t pratIqcIna#grIvaq-mutta#ralOqmOpa#stRuNAti mEddhyaqtvAya# |

tasmA$t puqrastA$t praqtya~jca#H paqSavOq mEdhaqmupa#tiShThantE | tasmA$t praqjA mRuqgaM grAhu#kAH | yaqj~jO dEqvEByOq nilA#yata |

kRuShNO# rUqpaM kRuqtvA | yat kRu#ShNAjiqnE haqvira#ddhyavaqhanti# | yaqj~jAdEqva-tad-yaqj~jaM prayu#~gktE | haqviShO&ska#ndAya || 40 (10)

T.B.3.2.5.7

aqdhiqShava#Namasi vAnaspaqtyamityA#ha | aqdhiqShava#Na-mEqvaina#t karOti | pratiq tvA&di#tyAqstvagvEqttvityA#ha sayaqtvAya# ||

aqgnEstaqnU-raqsItyA#ha | aqgnErvA EqShA taqnUH |

yadOSha#dhayaH | vAqcO viqsarja#naqmityA#ha |

yaqdA hi praqjA OSha#dhInA-maqSnanti# | athaq vAcaqM ~MvisRu#jantE | dEqvavI#tayE tvA gRuhNAqmItyA#ha | 41 (10)

T.B.3.2.5.8

dEqvatA#BirEqvainaqth sama#d^^rdhayati ||

adri#rasi vAnaspaqtya ityA#ha | grAvA#Na-mEqvaina#t karOti |

sa iqdaM dEqvEByO# haqvya(gm) suqSami# SamiqShvEtyA#haq SAntyai$ || havi#ShkRuqdEhItyA#ha |

ya Eqva dEqvAnA(gm)# haviqShkRuta#H | tAn. hva#yati |

trirhva#yati | triSha#tyAq hi dEqvAH || iShaqmA vaqdOrjaqmA vaqdEtyA#ha | 42 (10)

T.B.3.2.5.9

iSha#mEqvOrjaqM ~Myaja#mAnE dadhAti |

dyuqmadva#data vaqya(gm) sa#GAMqtaM jEqShmEtyA#haq BrAtRu#vyABiBUtyai || manO$H SraqddhAdE#vasyaq yaja#mAnasyAsuraqGnI vAk | yaqj~jAqyuqdhEShuq pravi#ShTA&&sIt | tE&su#rAq yAva#ntO yaj~jAyuqdhAnA#muqdvada#tA-muqpASRu#Nvann |

tE parA#&Bavann | tasmAqth svAnAqM maddhyE#&vaqsAya# yajEta | yAva#ntO&syaq BrAtRu#vyA yaj~jAyuqdhAnA#-muqdvada#tA-mupaSRuqNvanti# | tE parA# Bavanti |

uqccaiH saqmAha#ntaqvA A#haq viji#tyai | 43 (10)

T.B.3.2.5.10

vRuq~gkta E#ShAmindriqyaM ~MvIqrya$m | SrEShTha# EShAM Bavati || vaqrq.Sha vRu#ddhamasiq prati# tvA vaqrq.ShavRu#ddhaM ~MvEqttvityA#ha |

vaqrq.ShavRu#ddhAq vA OSha#dhayaH |

vaqrq.ShavRu#ddhA iqShIkAqH samRu#ddhyai |

yaqj~ja(gm) rakShAq(gg)qsyanuq prAvi#Sann |

tAnyaqsnA paqSuByO# niqravA#dayanta |

tuShaiqrOSha#dhIByaH || parA#pUtaq(gm)q rakShaqH parA#pUtAq arA#tayaq ityA#ha |

rakSha#sAqmapa#hatyai | 44 (10)

T.B.3.2.5.11

rakSha#sAM BAqgO#&sItyA#ha | tuShai#rEqva rakShA(gm)#si niqrava#dayatE | aqpa upa#spRuSati mEddhyaqtvAya# | vAqyurvOq vi vi#naqktvityA#ha | paqvitraqM ~Mvai vAqyuH | puqnAtyEqvainAn# | aqntari#kShAdivaq vA EqtE praska#ndanti | yE SUrpA$t | dEqvO va#H saviqtA hira#NyapANiqH prati#gRuhNAqtvityA#haq prati#ShThityai |

haqviShO&ska#ndAya ( ) | triShPaqlIka#rtaqvA A#ha | tryA#vRuqddhi yaqj~jaH | athO# mEddhyaqtvAya# || 45 (13) (dvAByAqmut pu#nAti - raqSmayO# - nayaqntyagrE# yaqj~japa#tiM - ~Myaqj~jO - &di#tiq - raska#ndAya - gRuhNAqmItyA#ha - vaqdEtyA#haq - viji#tyAq - apa#hatyAq - aska#ndAyaq trINi# ca) (A5)

3.2.6 anuvAkaM 6 - taNDulapEShaNam

T.B.3.2.6.1

ava#dhUtaq(gm)q rakShO&va#dhUtAq arA#tayaq ityA#ha | rakSha#sAqmapa#hatyai | adi#tyAqstvagaqsItyA#ha | iqyaM ~MvA adi#tiH | aqsyA Eqvainaqt tvaca#M karOti | prati# tvA pRuthiqvI vEqttvityA#haq prati#ShThityai |

puqrastA$t pratIqcIna#grIvaq-mutta#ralOqmOpa#stRuNAti mEddhyaqtvAya# | tasmA$t puqrastA$t praqtya~jca#H paqSavOq mEdhaqmupa#tiShThantE | tasmA$t praqjA mRuqgaM grAhu#kAH | yaqj~jO dEqvEByOq nilA#yata | 46 (10)

T.B.3.2.6.2

kRuShNO# rUqpaM kRuqtvA | yat kRu#ShNAjiqnE haqvira#dhipiqnaShTi# | yaqj~jAdEqva tad yaqj~jaM prayu#~gktE | haqviShO&ska#ndAya || dyAvA#pRuthiqvI saqhAstA$m | tE Sa#myAmAqtramEkaqmahaqrvyaitA(gm)# SamyAmAqtramEkaqmaha#H || diqvaH ska#mBaqnira#siq pratiq tvA &di#tyAqstvagvEqttvityA#ha |

dyAvA#pRuthiqvyOr vItyai$ | dhiqShaNA#&si parvaqtyA

prati# tvA diqvaH ska#mBaqnirvEqttvityA#ha |

dyAvA#pRuthiqvyOr vidhRu#tyai || 47 (10)

T.B.3.2.6.3

dhiqShaNA#&si pArvatEqyI prati# tvA parvaqtirvEqttvityA#ha | dyAvA#pRuthiqvyOd^^rdhRutyai$ || dEqvasya# tvA saviqtuH pra#saqva ityA#haq prasU$tyai | aqSvinO$r bAqhuByAqmityA#ha | aqSvinauq hi dEqvAnA#maddhvaqryU AstA$m | pUqShNO hastA$ByAqmityA#haq yatyai$ |

adhi#vapAqmItyA#ha | yaqthAqdEqvaqta-mEqvainAqnadhi# vapati || dhAqnya#masi dhinuqhi dEqvAnityA#ha | Eqtasyaq yaju#ShO vIqryE#Na | 48 (10)

T.B.3.2.6.4

yAvaqdEkA# dEqvatA# kAqmaya#tEq yAvaqdEkA$ | tAvaqdAhu#tiH prathatE | na hi tadasti# | yattAva#dEqva syAt | yAva#jjuqhOti# || prAqNAya# tvA&pAqnAyaq tvEtyA#ha | prAqNAnEqva yaja#mAnE dadhAti | dIqrGAmanuq prasi#tiqmAyu#ShE dhAqmityA#ha | Ayu#rEqvAsmi#n dadhAti |

aqntari#kShAdivaq vA EqtAniq praska#ndanti ( ) | yAni# dRuqShada#H | dEqvO va#H saviqtA hira#NyapANiqH prati# gRuhNAqtvityA#haq prati#ShThityai | haqviShO&ska#ndAya ||

asa#m~MvapantI pi(gm)#ShAqNUni# kurutAqdityA#ha mEddhyaqtvAya# || 49 (14)

(nilA#yataq - vidhRu#tyai - vIqryE#Na - skandanti caqtvAri# ca ) (A6)

3.2.7 anuvAkaM 7 - kapAlOpadhAnam

T.B.3.2.7.1

dhRuShTi#rasiq brahma# yaqcCEtyA#haq dhRutyai$ ||

apA$gnEq &gnimAqmAda#M jahiq niShkraqvyAda(gm)#

sEqdhA dE#vaqyaja#M ~MvaqhEtyA#ha |

ya EqvAmAtkraqvyAt | tama#paqhatya# | mEddhyEq&gnau kaqpAlaqmupa#dadhAti || nirda#gdhaq(gm)q rakShOq nirda#gdhAq arA#tayaq ityA#ha | rakShA(gg)#syEqva   
nirda#hati | aqgniqvatyupa#dadhAti | aqsminnEqva lOqkE jyOti#d^^rdhattE | a~ggA#raqmadhi#-vartayati | 50 (10)

T.B.3.2.7.2

aqntari#kSha Eqva jyOti#d^^rdhattE |

AqdiqtyamEqvAmuShmi#n ~MlOqkE jyOti#d^^rdhattE |

jyOti#ShmantO&smA iqmE lOqkA Ba#vanti |

ya EqvaM ~MvEda# || dhruqvama#si pRuthiqvIM dRuq(gm)qhEtyA#ha | pRuqthiqvImEqvaitEna# dRu(gm)hati |

dhaqrtrama#syaqntari#kShaM dRuq(gm)qhEtyA#ha | aqntari#kShamEqvaitEna# dRu(gm)hati |

dhaqruNa#masiq diva#M dRuq(gm)qhEtyA#ha | diva#mEqvaitEna# dRu(gm)hati | 51 (10)

T.B.3.2.7.3

dharmA#siq diSO# dRuq(gm)qhEtyA#ha |

diSa# EqvaitEna# dRu(gm)hati | iqmAnEqvaitair lOqkAn dRu(gm)#hati | dRu(gm) ha#ntE&smA iqmE lOqkAH praqjayA# paqSuBi#H | ya EqvaM ~MvEda# || trINyagrE# kaqpAlAqnyupa#dadhAti | traya# iqmE lOqkAH |

EqShAM ~MlOqkAnAqmAptyai$ |

EkaqmagrE# kaqpAlaqmupa#dadhAti |

EkaqM ~MvA agrE# kaqpAlaqM puru#Shasya saqBaMva#ti | 52 (10)

T.B.3.2.7.4

athaq dvE | athaq trINi# | atha# caqtvAri# | athAqShTau |

tasmA#daqShTAka#pAlaqM puru#Shasyaq Sira#H |

yadEqvaM kaqpAlA$nyupaq dadhA#ti | yaqj~jO vai praqjApa#tiH | yaqj~jamEqva praqjApa#tiq(gm)q sa(gg)ska#rOti |

AqtmAna#mEqva tath sa(gg)ska#rOti | ta(gm) sa(gg)skRu#tamAqtmAna$m | 53 (10)

T.B.3.2.7.5

aqmuShmi#n ~MlOqkE&nuqparai#ti || yadaqShTAvu#paq dadhA#ti | gAqyaqtriqyA tath saMmi#tam | yannava# | triqvRutAq tat | yad daSa# | viqrAjAq tat | yadEkA#daSa | triqShTuBAq tat | yaddvAda#Sa | 54 (10)

T.B.3.2.7.6

jaga#tyAq tat | Canda#H saMmitAniq sa u#paqdadha#t kaqpAlA#ni | iqmAn ~MlOqkAna#nupUqrvaM diSOq vidhRu#tyai dRu(gm)hati | athAyu#H prAqNAn praqjAM paqSUn. yaja#mAnE dadhAti | saqjAqtAna#smA aqBitO# bahuqlAn ka#rOti ||

citaqH sthEtyA#ha | yaqthAq yaqjurEqvaitat ||

BRugU#NAqma~ggi#rasAqM tapa#sA tapyaddhvaqmityA#ha |

dEqvatA#nA-mEqvainA#niq tapa#sA tapati | tAniq tataqH sa(gg)sthi#tE ( ) | yAni# GaqrmE kaqpAlA$n yupaciqnvanti# vEqdhasaq itiq catu#ShpadayaqrcA vimu#~jcati | catu#ShpAdaH paqSava#H | paqSuShvEqvOpari#ShTAqt prati#tiShThati || 55 (13)

(vaqrtaqyaqtiq - diva#mEqvaitEna# dRu(gm)hati - saqmBava#tiq - ta(gm) sa(gg)skRu#tamAqtmAnaMq - dvAda#Saq - sa(gg)sthi#tEq trINi# ca) (A7)

3.2.8 anuvAkaM 8 - purODASAniShpAdanam

T.B.3.2.8.1

dEqvasya# tvA saviqtuH pra#saqva ityA#haq prasU$tyai | aqSvinO$r bAqhuByAqmityA#ha |

aqSvinauq hi dEqvAnA#maddhvaqryU AstA$m |

pUqShNO hastA$ByAqmityA#haq yatyai$ |

sam~Mva#pAqmItyA#ha | yaqthAq dEqvaqtamEqvainA#niq sam~Mva#pati || samApO# aqdBira#gmataq samOSha#dhayOq rasEqnEtyA#ha | ApOq vA OSha#dhIr-jinvanti | OSha#dhayOq&pO ji#nvanti |

aqnyA vA EqtAsA#maqnyA ji#nvanti | 56 (10)

T.B.3.2.8.2

tasmA#dEqvamA#ha | sa(gm) rEqvatIqr-jaga#tIBiqr-madhu#matIqr-madhu#matIBiH sRujyaddhvaqmityA#ha |

ApOq vai rEqvatI$H | paqSavOq jaga#tIH | OSha#dhayOq madhu#matIH | Apaq OSha#dhIH paqSUn | tAnEqvAsmA# EkaqdhA saq(gm)qsRujya# | madhu#mataH karOti |

aqdByaH pariq prajA#tAH sthaq samaqdBiH pRu#cyaddhvaqmiti# paqryAplA#vayati |

yathAq suvRu#ShTa iqmAma#nu viqsRutya# | 57 (10)

T.B.3.2.8.3

Apaq OSha#dhIrmaqhaya#nti | tAqdRugEqva tat ||

jana#yatyai tvAq sam~MyauqmItyA#ha | praqjA EqvaitEna# dAdhAra | aqgnayE$ tvAq&gnIShOmA$ByAqmityA#haq vyAvRu#ttyai | maqKasyaq SirOq&sItyA#ha |

yaqj~jO vai maqKaH | tasyaiqtacCira#H | yat pu#rOqDASa#H | tasmA#dEqvamA#ha | 58 (10)

T.B.3.2.8.4

GaqrmO#&si viqSvAyuqrityA#ha | viSva#mEqvAyuqr yaja#mAnE dadhAti | uqru pra#thasvOqru tE# yaqj~japa#tiH prathatAqmityA#ha | yaja#mAnamEqva praqjayA# paqSuBi#H prathayati | tvaca#M gRuhNIqShvEtyA#ha |

sarva#mEqvainaq(gm)q sata#nuM karOti | athAqpa AqnIyaq pari# mArShTi | mAq(gm)qsa Eqva tat tvaca#M dadhAti | tasmA$t tvaqcA mAq(gm)qsaM Caqnnam ||

GaqrmO vA EqShO&SA$ntaH | 59 (10)

T.B.3.2.8.5

aqd^^rdhaqmAqsE$&d^^rdhamAsEq pravRu#jyatE | yat pu#rOqDASa#H | sa I$SvaqrO yaja#mAna(gm) SuqcA praqdaha#H | parya#gni karOti | paqSumEqvaina#makaH | SAntyAq apra#dAhAya | triH parya#gni karOti |

tryA#vRuqddhi yaqj~jaH | athOq rakSha#sAqmapa#hatyai ||

aqntari#taq(gm)q rakShOq&ntari#tAq arA#tayaq ityA#ha | 60 (10)

T.B.3.2.8.6

rakSha#sA-maqntar.hi#tyai | puqrOqDASaqM ~MvA adhi#Sritaq(gm)q rakShA(gg)#syajiGA(gm)sann |

diqvi nAkOq nAmAqgnI ra#kShOqhA | sa EqvAsmAqd-rakShAq(gg)qsyapA#hann | dEqvastvA# saviqtA Sra#payaqtvityA#ha | saqviqtRupra#sUta Eqvaina(gg)# Srapayati | var.Shi#ShThEq adhiq nAkaq ityA#ha | rakSha#sAqmapa#hatyai | aqgnistE# taqnuvaqM mA&ti# dhAqgityAqhAna#tidAhAya | agnE# haqvya(gm) ra#kShaqsvEtyA#haq guptyai$ | 61 (10)

T.B.3.2.8.7

avi#dahantaH SrapayaqtEtiq vAcaqM ~MvisRu#jatE |

yaqj~jamEqva haqvI(gg)Shya#Bi-vyAqhRutyaq prata#nutE |

puqrOqrucaqmavi#dAhAyaq SRutyai# karOti || maqstiShkOq vai pu#rOqDASa#H | taM ~MyannABi#vAqsayE$t | AqvirmaqstiShka#H syAt | aqBivA#sayati |

tasmAqd-guhA# maqstiShka#H | Basma#nAq&Bi vA#sayati |

tasmA$n mAq(gm)qsEnAsthi# Caqnnam | 62 (10)

T.B.3.2.8.8

vEqdEnAqBi vA#sayati | tasmAqt kESaiqH Sira#H Caqnnam |

aKa#latiBAvukO Bavati | ya EqvaM ~MvEda# || paqSOrvai pra#tiqmA pu#rOqDASa#H | sa nAyaqjuShka#-maBiqvAsya#H | vRuthE#va syAt | IqSvaqrA yaja#mAnasya paqSavaqH pramE#tOH || saM brahma#NA pRucyaqsvEtyA#ha | prAqNA vai brahma# | 63 (10)

T.B.3.2.8.9

prAqNAH paqSava#H | prAqNairEqva paqSUnth

saMpRu#Nakti | na praqmAyu#kA Bavanti | yaja#mAnOq vai pu#rOqDASa#H | praqjA paqSavaqH purI#Sham |

yadEqvama#Bi vAqsaya#ti | yaja#mAnamEqva praqjayA# paqSuBiqH sama#d^^rdhayati || dEqvA vai haqvir BRuqtvA&bru#vann | kasmi#nniqdaM mra#kShyAmahaq iti# |

sO$&gnira#bravIt | 64 (10)

T.B.3.2.8.10

mayi# taqnUH saMnidha#ddhvam | aqhaM ~MvaqstaM ja#nayiShyAmi | yasmi#n mraqkShyaddhvaq iti# | tE dEqvA aqgnau taqnUH saM nya#dadhata | tasmA#dAhuH |

aqgniH sarvA# dEqvatAq iti# | sO&~ggA#rENAqpaH |

aqBya#pAtayat | tata# EkaqtO#&jAyata |

sa dviqtIya#maqBya#pAtayat | 65 (10)

T.B.3.2.8.11

tatO$ dviqtO#&jAyata | sa tRuqtIya#-maqBya#pAtayat |

tata#-striqtO#&jAyata | yadaqdByO&jA#yanta | tadAqpyAnA#mApyaqtvam | yadAqtmaByO &jA#yanta |

tadAqtmyAnA#-mAtmyaqtvam || tE dEqvA AqpyEShva#mRujata | AqpyA a#mRujataq sUryA$ByuditE | sUryA$ByuditaqH sUryA#BinimruktE | 66 (10)

T.B.3.2.8.12

sUryA#BinimruktaH kunaqKini# | kuqnaqKI SyAqvada#ti | SyAqvada#nnagradidhiqShau | aqgraqdiqdhiqShuH pa#riviqttE | paqriqviqttO vI#raqhaNi# | vIqraqhA bra#hmaqhaNi# |

tadbra#hmaqhaNaqM nAtya#cyavata | aqntaqrvEqdi nina#yaqtyava#ruddhyai | ulmu#kEnAqBi gRu#hNAti SRutaqtvAya# | SRuqtakA#mA ivaq hi dEqvAH ( ) || 67 (10)

(aqnyA ji#nvan-tyanuviqsRutyaiq-vamAq-hASA$nta-Ahaq-guptyai#-CaqnnaM - brahmA$-bravId-dviqtIya#maqBya#pAtayaqth-sUryA#BinimruktE-dEqvAH) (A8)

3.2.9 anuvAkaM 9 - vEdikaraNam

T.B.3.2.9.1

dEqvasya# tvA saviqtuH pra#saqva itiq sPyamAda#ttEq prasU$tyai | aqSvinO$r-bAqhuByAqmityA#ha | aqSvinauq hi dEqvAnA#maddhvaqryU AstA$m | pUqShNO hastA$ByAqmityA#haq yatyai$ || Ada#daq indra#sya bAqhura#siq dakShi#Naq ityA#ha | iqndriqyamEqva yaja#mAnE dadhAti | saqhasra#BRuShTiH SaqtatE#jAq ityA#ha |

rUqpamEqvAsyaiqtan-ma#hiqmAnaqM ~MvyAca#ShTE ||

vAqyura#si tiqgmatE#jAq ityA#ha | tEjOq vai vAqyuH | 68 (10)

T.B.3.2.9.2

tEja# EqvAsmi#n dadhAti || viqShAdvai nAmA#suqra A#sIt | sO#&biBEt | yaqj~jEna# mA dEqvA aqBiBa#viShyaqntIti# | sa pRu#thiqvImaqBya#vamIt | sA &mEqddhyA &Ba#vat | athOq yadindrO# vRuqtramahann# | tasyaq lOhi#taM pRuthiqvImanuq vya#dhAvat | sA &mEqddhyA &Ba#vat |

pRuthi#vi dEvayajaqnItyA#ha | 69 (10)

T.B.3.2.9.3

mEddhyA#mEqvainA$M dEvaqyaja#nIM karOti |

OSha#ddhyAstEq mUlaqM mA hi(gm)#siShaqmityA#ha | OSha#dhInAq-mahi(gm)#sAyai || vraqjaM ga#cCa gOqsthAnaqmityA#ha | CandA(gm)#siq vai vraqjO gOqsthAna#H | CandA(gg)#syEqvAsmai$ vraqjaM gOqsthAna#M karOti || var.Sha#tu tEq dyaurityA#ha |

vRuShTiqrvai dyauH | vRuShTi#mEqvAva#rundhE ||

baqdhAqna dE#va savitaH paraqmasyA$M parAqvatItyA#ha | 70 (10)

T.B.3.2.9.4

dvau vAva puru#Shau | yaM caiqva dvEShTi# | yaScai#naqM dvEShTi# | tAvuqBau ba#ddhnAti paraqmasyA$M parAqvati# SaqtEnaq pASai$H | yO$&smAn dvEShTiq yaM ca# vaqyaM dviqShmastamatOq mA mauqgityAqhAni#mruktyai ||

aqraruqrvai nAmA#suqra A#sIt |   
sa pRu#thiqvyAmupa#mluptO&Sayat |

taM dEqvA apa#hatOq&raru#H pRuthiqvyA iti# pRuthiqvyA apA$Gnann | BrAtRu#vyOq vA aqraru#H | apa#hatOq&raru#H pRuthiqvyA itiq yadAha# | 71 (10)

T.B.3.2.9.5

BrAtRu#vyamEqva pRu#thiqvyA apa#hanti | tE#&manyanta |

divaqM ~MvA aqyamiqtaH pa#tiShyaqtIti# |

tamaqraru#stEq divaqM mA skAqniti# diqvaH parya#bAdhanta | BrAtRu#vyOq vA aqraru#H | aqraru#stEq divaqM mA skAqnitiq yadAha# | BrAtRu#vyamEqva diqvaH pari#bAdhatE |

staqmbaq yaqjur. ha#rati | pRuqthiqvyA Eqva BrAtRu#vyaq-mapa#hanti | dviqtIya(gm)# harati | 72 (10)

T.B.3.2.9.6

aqntari#kShAdEqvainaq-mapa#hanti | tRuqtIya(gm)# harati | diqva Eqvainaq-mapa#hanti | tUqShNIM ca#tuqrtha(gm) ha#rati | apa#rimitAdEqvainaq-mapa#hanti || asu#rANAqM ~MvA iqyamagra# AsIt | yAvaqdAsI#naH parAq paSya#ti |

tAva#d-dEqvAnA$m | tE dEqvA a#bruvann |

astvEqva nOq&syAmapIti# | 73 (10)

T.B.3.2.9.7

kya#nnO dAsyaqthEti# | yAva#thsvaqyaM pa#rigRuhNIqthEti# |

tE vasa#vaqstvEti# dakShiNaqtaH parya#gRuhNann | ruqdrAstvEti# paqScAt | AqdiqtyA-stvEtyu#ttaraqtaH | tE$&gninAq prA~jcO#&jayann | vasu#Bir dakShiqNA |

ruqdraiH praqtya~jca#H | Aqdiqtyairuda#~jcaH |

yasyaiqvaM ~MviqduShOq vEdi#M pari gRuqhNanti# | 74 (10)

T.B.3.2.9.8

Bava#tyAqtmanA$ | parA$&syaq BrAtRu#vyO Bavati ||

dEqvasya# saviqtuH saqva ityA#haq prasU$tyai |

karma# kRuNvanti vEqdhasaq ityA#ha | iqShiqta(gm) hi karma# kriqyatE$ | pRuqthiqvyai mEddhya#M cAmEqddhyaM caq vyuda#krAmatAm | prAqcIna#-mudIqcInaqM mEddhya$m | praqtIqcIna#M dakShiqNA &mEqddhyam |

prAcIqmudI#cIM pravaqNAM ka#rOti |

mEddhyA#mEqvainA$M dEvaqyaja#nIM karOti | 75 (10)

T.B.3.2.9.9

prA~jcau# vEdyaq(gm)q sAvunna#yati | AqhaqvaqnIya#syaq pari#gRuhItyai | praqtIcIq SrONI$ | gAr.ha#patyasyaq pari#gRuhItyai | athO# mithunaqtvAya# | uddha#nti | yadEqvAsyA# amEqddhyam | tadapa#hanti | uddha#nti |

tasmAqdOSha#dhayaqH parA#Bavanti | 76 (10)

T.B.3.2.9.10

mUla#M Cinatti | BrAtRu#vyasyaiqva mUla#M Cinatti |

mUlaqM ~MvA a#tiqtiShThaqd-rakShAq(gg)qsyanUt pi#patE | yaddhastE#na CiqndyAt | kuqnaqKinI$H praqjAH syu#H | sPyEna# Cinatti | vajrOq vai sPyaH |

vajrE#Naiqva yaqj~jAd-rakShAq(gg)qsyapa#hanti | piqtRuqdEqvaqtyA &ti#KAtA | iya#tIM Kanati | 77 (10)

T.B.3.2.9.11

praqjApa#tinA yaj~jamuqKEnaq saMmi#tAm || vEdi#rdEqvEByOq nilA#yata | tAM ca#tura~gguqlE &nva#vindann | tasmA$ccatura~gguqlaM KEyA$ |

caqtuqra~gguqlaM Ka#nati | caqtuqraq~gguqlE hyOSha#dhayaH pratiqtiShTha#nti |

Apra#tiqShThAyai# Kanati | yaja#mAnamEqva pra#tiqShThAM ga#mayati | daqkShiqNaqtO var.ShI#yasIM karOti |

dEqvaqyaja#nasyaiqva rUqpama#kaH | 78 (10)

T.B.3.2.9.12

purI#ShavatIM karOti | praqjA vai paqSavaqH purI#Sham |

praqjayaiqvaina#M paqSuBiqH purI#ShavantaM karOti | utta#raM parigrAqhaM pari#gRuhNAti | EqtAva#tIq vai pRu#thiqvI | yAva#tIq vEdi#H | tasyA# EqtAva#ta Eqva BrAtRu#vyaM niqrBajya# | Aqtmanaq utta#raM parigrAqhaM pari#gRuhNAti |

Ruqta-ma#syRutaqsada#na-masyRutaqSrIraqsItyA#ha | yaqthAq yaqjurEqvai tat || 79 (10)

T.B.3.2.9.13

krUqrami#vaq vA Eqtat ka#rOti | yadvEdi#M kaqrOti# |

dhA a#si svaqdhA aqsIti# yOyupyatEq SAntyai$ |

uqrvI cAsiq vasvI# cAqsItyA#ha |

uqrvImEqvainAqM ~MvasvI$M karOti |

puqrA krUqrasya# viqsRupO# viraPSiqnnityA#ha mEddhyaqtvAya# | uqdAqdAya# pRuthiqvIM jIqradA#nuqryAmaira#yaM caqndrama#si svaqdhABiqrityA#ha |

yadEqvAsyA# amEqddhyam | tada#paqhatya# |

mEddhyA$M dEvaqyaja#nIM kRuqtvA | 80 (10)

T.B.3.2.9.14

yadaqdaScaqndrama#siq mEddhya$m | tadaqsyAmEra#yati |

tAM dhIrA#sO anuqdRuSya# yajantaq ityAqhAnu#KyAtyai || prOkSha#NIqrAsA#daya | iqddhmAbaqrq.hi-rupa#sAdaya | sruqvaM caq sruca#Scaq saMmRu#DDhi | patnIq(gm)q saMna#hya | AjyE#nOqdEhItyA#hAnupUqrvatA#yai | prOkSha#NIqrAsA#dayati | ApOq vai ra#kShOqGnIH | 81 (10)

T.B.3.2.9.15

rakSha#sAqmapa#hatyai | sPyasyaq vartman$th-sAdayati | yaqj~jasyaq santa#tyai | uqvAcaq hAsi#tO daivaqlaH | EqtAva#tIqrvA aqmuShmi#n ~MlOqka Apa# Asann |

yAva#tIqH prOkSha#NIqriti# | tasmA$d baqhvIrAqsAdyA$H | sPyamuqdasyann# | yaM dviqShyAttaM dhyA#yEt | Suqcaivaina#-marpayati ( ) || 82 (10)

(vai vAqyu - rA#ha - parAqvatItyAqhA - ha# - dviqtIya(gm)# haraq - tIti# - parigRuqhNanti# - dEvaqyaja#nIM karOti - Bavanti - Kanatya - ka - rEqtat - kRuqtvA - ra#kShOqGnI - ra#rpayati) (A9)

3.2.10 anuvAkaM 10 - idhmAbarhiH sAdanam

T.B.3.2.10.1

vajrOq vai sPyaH | yadaqnva~jca#M dhAqrayE$t | vajrE$&ddhvaqryuH kSha#NvIta | puqrastA$t tiqrya~jca#M dhArayati | vajrOq vai sPyaH | vajrE#Naiqva yaqj~jasya# dakShiNaqtO rakShAq(gg)qsyapa#hanti |

aqgniByAqM prAca#Sca praqtIca#Sca | sPyEnOdI#caScA-dhaqrAca#Sca | sPyEnaq vA EqSha vajrE#NAqsyai pAqpmAnaqM BrAtRu#vya-mapaqhatya# |

uqtkaqrE&dhiq pravRu#Scati | 83 (10)

T.B.3.2.10.2

yathO#paqdhAya# vRuqScantyaqvam | hastAqvava# nEniktE | AqtmAna#mEqva pa#vayatE | sPyaM prakShA#layati mEddhyaqtvAya# | athO# pAqpmana# Eqva BrAtRu#vyasya nyaq~ggaM Ci#natti || iqddhmA-baqrq.hi-rupa#sAdayatiq yuktyai$ | yaqj~jasya# mithunaqtvAya# |

athO# purOqruca#mEqvaitAM da#dhAti |

utta#rasyaq karmaqNO&nu#KyAtyai |

na puqrastA$t praqtyagupa#sAdayEt | 84 (10)

T.B.3.2.10.3

yat puqrastA$t praqtya-gu#pasAqdayE$t |

aqnyatrA#hutipaqthAdiqddhmaM prati#pAdayEt | praqjA vai baqrq.hiH | apa#rAddhnuyAd-baqrq.hiShA$ praqjAnA$M praqjana#nam | paqScAt-prAgupa#sAdayati | AqhuqtiqpaqthEnEqddhmaM prati#pAdayati |

saqpraMqtyE#va baqrq.hiShA$ praqjAnA$M praqjana#naqmupai#ti | dakShi#Namiqddhmam |

utta#raM baqraq.hiH | AqtmA vA iqddhmaH ( ) |

praqjA baqrq.hiH | praqjA hyA$tmanaq utta#ratarA tIqrthE |

tatOq mEdha#mupaqnIya# | yaqthAq dEqvaqtamEqvainaqt-prati#ShThApayati | prati#tiShThati praqjayA# paqSuBiqr yaja#mAnaH || 85 (15)

(vRuqScaqtiq - sAqdaqyEq - diqddhmaH pa~jca# ca) (A10)

Prapaataka KOrvai with starting Words of 1 to 10 Anuvaakams :-

(tRutIya#syAM - dEqvasyA$Svapaqrq.SuM ~MyO vai - pU$rvEqdyuH - karma#NE vAq - mindrO# vRuqtrama#haqnth sO#&pO - &va#dhUtaqM - dhRuShTi#r - dEqvasyEtyA#haq sam~Mva#pAmi - dEqvasyaq sPyamAda#dEq - vajrOq vai sPyO daSa#)

KOrvai with starting Words of 1, 11, 21 Series of Dasinis :-

(tRuqtIya#syAM - ~Myaqj~jasyAna#tirEkAya - paqvitra#vatya - dhvaqryuM cA# - dhiqShava#Namasyaq - ntari#kSha Eqva - rakSha#sAmaqntar.hi#tyaiq - dvau vAva puru#ShOq - yadaqdaScaqndrama#siq mEddhyaqM pa~jcASI#tiH)

First and Last Word 3rd Ashtakam 2nd Prapaatakam :-

(tRuqtIya#syAqM - ~Myaja#mAnaH)

|| hari#H OM ||

|| kRuShNa yajurvEdIya taittirIya brAhmaNE tRutIyAShTakE dvitIyaH prapAThakaH samAptaH ||

OM namaH paramAtmanE, SrI mahAgaNapatayE namaH

SrI guruByO namaH, haqriqH OM

3.3 tRutIyAShTakE tRutIya prapAThakaH - dar.SapUrNamAsEShTibrAhmaNam

3.3.1 anuvAkaM 1 - struKsaMmArgaH

T.B.3.3.1.1

pratyu#ShTaq(gm)q rakShaqH pratyu#ShTAq arA#tayaq ityA#ha | rakSha#sAq-mapa#hatyai | aqgnErvaqstEji#ShThEnaq tEja#sAq niShTa#pAqmItyA#ha mEddhyaqtvAya# |

srucaqH saMmA$rShTi | sruqvamagrE$ | pumA(gm)# samEqvAByaqH sa(gg)Sya#ti mithunaqtvAya# | atha# juqhUm | athO#paqBRuta$m | atha# dhruqvAm | aqsau vai juqhUH | 1 (10)

T.B.3.3.1.2

aqntari#kShamupaqBRut | pRuqthiqvI dhruqvA |

iqmE vai lOqkAH sruca#H | vRuShTi#H saqmAMrja#nAni | vRuShTiqrvA iqmAn ~MlOqkAna#nupUqrvaM ka#lpayati |

tE tata#H klRuqptAH samE#dhantE |

samE#dhantE&smA iqmE lOqkAH praqjayA# paqSuBi#H |

ya EqvaM ~MvEda# || yadi# kAqmayE#taq var.Shu#kaH paqrjanya#H syAqditi# | aqgraqtaH saMmRu#jyAt | 2 (10)

T.B.3.3.1.3

vRuShTi#mEqva niya#cCati | aqvAqcInA$grAq hi vRuShTi#H |

yadi# kAqmayEqtAva#r.ShukaH syAqditi# | mUqlaqtaH saMmRu#jyAt | vRuShTi#mEqvOdya#cCati | taduq vA A#huH | aqgraqta EqvOpari#ShTAqth saMmRu#jyAt |

mUqlaqtO#&dhastA$t | tada#nupUqrvaM ka#lpatE |

var.Shu#kO BavaqtIti# || 3 (10)

T.B.3.3.1.4

prAcI#maByAqkAra$m | agrai#rantaraqtaH | Eqvami#vaq hyanna#maqdyatE$ | athOq agrAqdvA OSha#dhInAqmUrja#M praqjA upa#jIvanti | Uqrja EqvA-nnAdyaqsyAva#ruddhyai | aqdhastA$t praqtIcI$m | daqNDamu#ttamaqtaH |

mUlE#naq mUlaqM prati#ShThityai | tasmA#daraqtnau prA~jcyuqpari#ShTAql lOmA#ni | praqtya~jcyaqdhastA$t | 4 (10)

T.B.3.3.1.5

srugGyE#ShA || prAqNO vai sruqvaH | juqhUrdakShi#NOq hasta#H | uqpaqBRuthsaqvyaH | AqtmA dhruqvA | anna(gm)# saqmAMrja#nAni | muqKaqtO vai prAqNO#&pAqnO BUqtvA |

AqtmAnaqmanna#M praqviSya# | bAqhyaqtastaqnuva(gm)# SuBayati | tasmA$th sruqvamEqvAgrEq saMmA$rShTi ( ) || muqKaqtO hi prAqNO#&pAqnO BUqtvA |

AqtmAnaqmanna#-mAviqSati# | tau prA#NApAqnau |

avya#d^^rdhukaH prANApAqnAByA$M Bavati | ya EqvaM ~MvEda# || 5 (15)

(juqhur - mRu#jyAd - BavaqtIti# - praqtya~jcyaqdhastA$n - mArShTiq pa~jca# ca) (A1)

3.3.2 AnuvAkaM 2 - sammArjanAnAmagnau praharaNam

T.B.3.3.2.1

diqvaH Silpaqmava#tatam | pRuqthiqvyAH kaqkuBi# Sriqtam |

tEna# vaqya(gm) saqhasra#val.SEna |

saqpatna#M nASayAmasiq svAhEti# sruKsaqmAMrja#nAnyaqgnau praha#rati |

ApOq vai daqrBAH | rUqpamEqvaiShA#mEqtan ma#hiqmAnaqM ~MvyAca#ShTE || aqnuqShTuBaqrcA | Anu#ShTuBaH praqjApa#tiH | prAqjAqpaqtyO vEqdaH |

vEqdasyAgra(gg)# sruKsaqmAMrja#nAni | 6 (10)

T.B.3.3.2.2

svEnaiqvainA#niq Canda#sA | svayA# dEqvata#yAq sama#d^^rdhayati | athOq RugvAva yOShA$ | daqrBO   
vRuShA$ | tanmi#thuqnam | miqthuqnamEqvAsyaq tad-yaqj~jE ka#rOti praqjana#nAya | prajA#yatE praqjayA# paqSuBiqr-yaja#mAnaH || tAnyEkEq vRuthaiqvApA$syanti |   
tattathAq na kA$ryam | Ara#bdhasya yaqj~jiya#syaq karma#NaqH sa vi#dOqhaH | 7 (10)

T.B.3.3.2.3

yadyE#nAni paqSavO#&BiqtiShThE#yuH |   
na tat paqSuByaqH kam | aqdBirmA$r-jayiqtvOtkaqrE nya#syEt |

yadvai yaqj~jiya#syaq karma#NOq&nyatrAhu#tIByaH saqntiShTha#tE | uqtkaqrO vAva tasya# pratiqShThA | EqtA(gm) hi tasmai$ pratiqShThAM dEqvAH saqmaBa#rann |

yadaqdBirmAqrjaya#ti | tEna# SAqntam | yadu#tkaqrE nyaqsyati# | praqtiqShThAmEqvainA#niq tad-ga#mayati | 8 (10)

T.B.3.3.2.4

prati#tiShThati praqjayA# paqSuBiqryaja#mAnaH ||

athO$ staqmbasyaq vA Eqtad-rUqpam | yath sru#KsaqmAMrja#nAni | staqmbaqSO vA OSha#dhayaH |

tAsA$M jaratkaqkShE paqSavOq na ra#mantE | apri#yOq hyE#ShAM jaratkaqkShaH | yAva#dapriyO haq vai ja#ratkaqkShaH pa#SUqnAm | tAva#dapriyaH paSUqnAM Ba#vati | yasyaiqtAnyaqnyatrAqgnEr-dadha#ti |

naqvaqdAvyA#suq vA OSha#dhIShu paqSavO# ramantE | 9 (10)

T.B.3.3.2.5

naqvaqdAqvO hyE#ShAM priqyaH | yAva#tpriyO haq vai na#vadAqvaH pa#SUqnAm | tAva#tpriyaH paSUqnAM Ba#vati | yasyaiqtAnyaqgnau praqhara#nti | tasmA#dEqtAnyaqgnAvEqva praha#rEt | yaqtaqrasmin$th-saMmRuqjyAt |

paqSUqnAM dhRutyai$ || yO BUqtAnAqmadhi#patiH | ruqdrasta#nticaqrO vRuShA$ | paqSUnaqsmAkaqM mA hi(gm)#sIH ( ) | Eqtada#stu huqtaM tavaq svAhEtya#gni saqmAMrja#nAnyaqgnau praha#rati | EqShA vA EqtEShAqM ~MyOni#H | EqShA pra#tiqShThA | svAmEqvainA#niq yOni$m |

svAM pra#tiqShThAM ga#mayati | prati#tiShThati praqjayA# paqSuBiqryaja#mAnaH || 10 (16)

(vEqdasyAgra(gg)# sruKsaqmAMrja#nAni - vidOqhO - ga#mayati - paqSavO# ramantE - hi(gm)sIqH ShaTca#) (A2)

3.3.3 anuvAkaM 3 - patnIsaMnahanam

T.B.3.3.3.1

aya#j~jOq vA EqShaH | yO#&paqtnIka#H | na praqjAH prajA#yErann | patnyanvA$stE | yaqj~jamEqvAka#H | praqjAnA$M praqjana#nAya | yat tiShTha#ntI saqnaMhyE#ta |

priqyaM j~jAqti(gm) ru#ndhyAt | AsI#nAq saMna#hyatE |

AsI#nAq hyE#ShA vIqrya#M kaqrOti# | 11 (10)

T.B.3.3.3.2

yat paqScAt-prAcyaqnvAsI#ta | aqnayA# saqmada#M dadhIta |

dEqvAnAqM patni#yA saqmada#M dadhIta | dESA$d-dakShiNaqta udIqcyanvA$stE | AqtmanO# gOpIqthAya# || AqSAsA#nA saumanaqsamityA#ha | mEddhyA#mEqvainAqM kEva#lIM kRuqtvA | AqSiShAq sama#d^^rdhayati |

aqgnEranu#vratA BUqtvA saMna#hyE sukRuqtAyaq kamityA#ha | Eqtadvai patni#yai vratOpaqnaya#nam | 12 (10)

T.B.3.3.3.3

tEnaiqvainA$M ~Mvraqtamupa#nayati | tasmA#dAhuH |

yaScaiqvaM ~MvEdaq yaScaqna | yOktra#mEqva yu#tE | yamaqnvAstE$ | tasyAqmuShmi#n ~MlOqkE Ba#vaqtItiq yOktrE#Na | yad yOktra$m | sa yOga#H | yadAstE$ | sa kShEma#H | 13 (10)

T.B.3.3.3.4

yOqgaqkShEqmasyaq klRuptyai$ || yuqktaM kri#yAtA AqSIH kAmE# yujyAtAq iti# | AqSiShaqH samRu#ddhyai | graqnthiM gra#thnAti | AqSiSha# EqvAsyAqM pari#gRuhNAti |

pumAqnq. vai graqnthiH | strI patnI$ | tan mi#thuqnam |

miqthuqnamEqvAsyaq tad-yaqj~jE ka#rOti praqjana#nAya |

prajA#yatE praqjayA# paqSuBiqr yaja#mAnaH | 14 (10)

T.B.3.3.3.5

athO# aqd^^rdhO vA EqSha Aqtmana#H | yat patnI$ |

yaqj~jasyaq dhRutyAq aSi#thilaMBAvAya ||

suqpraqjasa#stvA vaqya(gm) suqpatnIqrupa#sEdiqmEtyA#ha |

yaqj~jamEqva tan mi#thuqnI ka#rOti | UqnE&ti#riktaM dhIyAtAq itiq prajA$tyai || maqhIqnAM payOq&syOSha#dhInAq(gm)q rasaq ityA#ha | rUqpamEqvAsyaiq-tanma#hiqmAnaqM ~MvyAca#ShTE | tasyaq tE&kShI#yamANasyaq nirva#pAmi dEvayaqjyAyAq ityA#ha | AqSiSha#mEqvaitAmASA$stE ( ) || 15 (10)

(kaqrOti# - vratOpaqnaya#naqM - kShEmOq - yaja#mAnaH - SAstE) (A3)

3.3.4 anuvAkaM 4 - AjyOtpavanam

T.B.3.3.4.1

GRuqtaM caq vai madhu# ca praqjApa#tirAsIt | yatOq maddhvA#sIt | tata#H praqjA a#sRujata |

tasmAqn madhu#Shi praqjana#namivAsti |

tasmAqn madhu#ShAq na praca#ranti | yAqtayA#maq hi | AjyE#naq praca#ranti | yaqj~jO vA Ajya$m | yaqj~jEnaiqva yaqj~jaM praca#raqntyayA#tayAmatvAya |

patnyavE$kShatE | 16 (10)

T.B.3.3.4.2

miqthuqnaqtvAyaq prajA$tyai | yadvai patnI# yaqj~jasya# kaqrOti# | miqthuqnaM tat | athOq patni#yA EqvaiSha yaqj~jasyA$nvAraqmBO&na#vacCittyai ||

aqmEqddhyaM ~MvA Eqtat ka#rOti | yat patnyaqvEkSha#tE |

gAr.ha#paqtyE &dhi#Srayati mEddhyaqtvAya# | AqhaqvaqnIya#-maqByuddra#vati | yaqj~jasyaq santa#tyai | tEjO#&siq tEjO&nuq prEhItyA#ha | 17 (10)

T.B.3.3.4.3

tEjOq vA aqgniH | tEjaq Ajya$m | tEja#saiqva tEjaqH sama#d^^rdhayati | aqgnistEq tEjOq mA vinaiqdityAqhAhi(gm)#sAyai | sPyasyaq vartman$th

sAdayati | yaqj~jasyaq santa#tyai | aqgnErjiqhvA&si# suqBUrdEqvAnAqmityA#ha | yaqthAq yaqjurEqvaitat | dhAmnE#dhAmnE dEqvEByOq yaju#ShEyajuShE BaqvEtyA#ha | AqSiSha#mEqvaitAmASA$stE || 18 (10)

T.B.3.3.4.4

tadvA ata#H paqvitrA$ByAmEqvOt pu#nAti | yaja#mAnOq vA Ajya$m | prAqNAqpAqnau paqvitrE$ | yaja#mAna Eqva prA#NApAqnau da#dhAti | puqnaqrAqhAra$m |

Eqvami#vaq hi prA#NApAqnau saqcaMra#taH |

Suqkrama#siq jyOti#rasiq tEjOq&sItyA#ha |

rUqpamEqvAsyaiq tan ma#hiqmAnaqM ~MvyAca#ShTE | triryaju#ShA | traya# iqmE lOqkAH | 19 (10)

T.B.3.3.4.5

EqShAM ~MlOqkAnAqmAptyai$ | triH | tryA#vRuqddhi yaqj~jaH |

athO# mEddhyaqtvAya# | athAjya#vatIByAmaqpaH | rUqpamEqvAsA#mEqtad-varNa#M dadhAti |

apiq vA uqtAhu#H | yathA# haq vai yOShA# suqvarNaq(gm)q hira#NyaM pESaqlaM biBra#tI rUqpANyAstE$ |

EqvamEqtA Eqtar.hIti# | ApOq vai sarvA# dEqvatA$H | 20 (10)

T.B.3.3.4.6

EqShA hi viSvE#ShAM dEqvAnA$M taqnUH | yadAjya$m || tatrOqBayO$rmImAq(gm)qsA | jAqmi syAt | yad-yajuqShA&&jyaqM ~Myaju#ShAq&pa u#tpunIqyAt |

Canda#sAq&pa utpu#nAqtyajA#mitvAya | athO# mithunaqtvAya# | sAqviqtriqyarcA | saqviqtRupra#sUtaM mEq karmA#saqditi# | saqviqtRupra#sUtamEqvAsyaq karma# Bavati ( ) | paqcCO gA#yatriqyA tri#H ShamRuddhaqtvAya# | aqdBirEqvauSha#dhIqH saMna#yati | OSha#dhIBiH paqSUn | paqSuBiqryaja#mAnam | SuqkraM tvA# SuqkrAyAqM jyOti#stvAq jyOti#ShyaqrcistvAq &rciShItyA#ha

sarvaqtvAya# | paryA$ptyAq ana#ntarAyAya || 21 (16)

(IqkShaqtaq- Aqhaq-SAqstEq-lOqkA - dEqvatA# - Bavatiq ShaTca#) (A4)

3.3.5 anuvAkaM 5 - AjyagrahaNam

T.B.3.3.5.1

dEqvAqsuqrAH sam~Mya#ttA Asann |

sa Eqtamindraq Ajya#syAvakAqSa-ma#paSyat |

tEnAvai$kShata | tatO# dEqvA aBa#vann | parA&su#rAH |

ya EqvaM ~MviqdvAnAjya#-maqvEkSha#tE |

Bava#tyAqtmanA$ | parA$&syaq BrAtRu#vyO Bavati | braqhmaqvAqdinO# vadanti |

yadAjyE#nAqnyAni# haqvI(gg)Shya#-BiGAqraya#ti | 22 (10)

T.B.3.3.5.2

athaq kEnAjyaqmiti# | saqtyEnEti# brUyAt | cakShuqrvai saqtyam | saqtyEnaiqvaina#daq-BiGA#rayati | IqSvaqrO vA EqShO$&ndhO Bavi#tOH | yaScakShuqShA &&jya#maqvEkSha#tE | niqmIlyAvE$kShEta | dAqdhArAqtma~jcakShu#H | aqByAjya#M GArayati || Ajya#M gRuhNAti | 23 (10)

T.B.3.3.5.3

CandA(gm)#siq vA Ajya$m | CandA(gg)#syEqva prI#NAti | caqturjuqhvAM gRu#hNAti | catu#ShpAdaH paqSava#H | paqSUnEqvAva#rundhE | aqShTAvu#paqBRuti# |

aqShTAkSha#rA gAyaqtrI | gAqyaqtraH prAqNaH | prAqNamEqva paqSuShu# dadhAti |

caqtud^^rdhruqvAyA$m | 24 (10)

T.B.3.3.5.4

catu#ShpAdaH paqSava#H | paqSuShvEq-vOpari#ShTAqt-prati#tiShThati | yaqjaqmAqnaqdEqvaqtyA# vai juqhUH | BrAqtRuqvyaqdEqvaqtyO#paqBRut |

caqturjuqhvAM gRuqhNanBUyO# gRuhNIyAt | aqShTAvu#paqBRuti# gRuqhNan kanI#yaH |

yaja#mAnAyaiqva BrAtRu#vyaqmupa#stiM karOti ||

gaurvai sruca#H | caqturjuqhvAM gRu#hNAti | tasmAqccatu#ShpadI | 25 (10)

T.B.3.3.5.5

aqShTAvu#paqBRuti# | tasmA#daqShTASa#PA | caqtud^^rdhruqvAyA$m | tasmAqccatu#H stanA |

gAmEqva tath sa(gg)ska#rOti | sA&smaiq sa(gg)skRuqtEShaqmUrja#M duhE |

yajjuqhvAM gRuqhNAti# | praqyAqjEByaqstat |

yadu#paqBRuti# | praqyAqjAqnUqyAqjEByaqstat ( ) | sarva#smaiq vA Eqtad-yaqj~jAya# gRuhyatE |

yaddhruqvAyAqmAjya$m || 26 (12)

(aqBiqGAqraya#ti - gRuhNAti - dhruqvAyAqM - catu#ShpadIq - prayAjAnUyAqjEByaqstad dvEq ca#) (A5)

3.3.6 anuvAkaM 6 - struKsAdanam

T.B.3.3.6.1

ApO# dEvIragrEpuvO agrEguvaq ityA#ha | rUqpamEqvAsA#mEqtan-ma#hiqmAnaqM ~MvyAca#ShTE |

agra# iqmaM ~Myaqj~jaM na#yaqtAgrE# yaqj~japa#tiqmityA#ha | agra# Eqva yaqj~jaM na#yanti | agrE# yaqj~japa#tim |

yuqShmAnindrO#&vRuNIta vRutraqtUryE# yUqyamindra#mavRuNIddhvaM ~MvRutraqtUryaq ityA#ha |

vRuqtra(gm) ha# haniqShyannindraq ApO# vavrE | ApOq hEndra#M ~MvavrirE | saqj~jAM-mEqvAsA#-mEqtath-sAmA#naqM ~MvyAca#ShTE | prOkShi#tAqH sthEtyA#ha | 27 (10)

T.B.3.3.6.2

tEnApaqH prOkShi#tAH || aqgnir dEqvEByOq nilA#yata | kRuShNO# rUqpaM kRuqtvA | sa vanaqspatIqn prAvi#Sat | kRuShNO$&syAKarEqShThO$&gnayE$ tvAq svAhEtyA#ha |

aqgnaya# EqvainaqM juShTa#M karOti | athO# aqgnErEqva mEdhaqmava#rundhE || vEdi#rasi baqr.qhiShE$ tvAq svAhEtyA#ha | praqjA vai baqr.qhiH | pRuqthiqvI vEdi#H | 28 (10)

T.B.3.3.6.3

praqjA Eqva pRu#thiqvyAM prati#ShThApayati |

baqr.qhira#si sruqgByastvAq svAhEtyA#ha |

praqjA vai baqr.qhiH | yaja#mAnaqH sruca#H | yaja#mAnamEqva praqjAsuq prati#ShThApayati ||

diqvE tvAq&ntari#kShAya tvA pRuthiqvyai tvEti# baqr.qhirAqsAdyaq prOkSha#ti | EqBya Eqvaina#M ~MlOqkEByaqH prOkSha#ti | athaq tata#H saqha sruqcA puqrastA$t praqtya~jca#M graqnthiM pratyu#kShati |

praqjA vai baqr.qhiH | yathAq sUtyai# kAqla Apa#H

puqrastAqd-yanti# | 29 (10)

T.B.3.3.6.4

tAqdRugEqva tat || svaqdhA piqtRuByaq ityA#ha | svaqdhAqkAqrO hi pi#tRuqNAm | UrgBa#va bar.hiqShadByaq itiq dakShi#NAyaiq SrONEqrOtta#rasyaiq nina#yatiq santa#tyai |

mAsAq vai piqtarO# bar.hiqShada#H | mAsA#nEqva prI#NAti |

mAsAq vA OSha#dhIr-vaqd^^rdhaya#nti | mAsA$H pacantiq samRu#ddhyai | ana#tiskandan. ha paqrjanyO# var.Shati | yatraiqtadEqvaM kriqyatE$ || 30 (10)

T.B.3.3.6.5

UqrjA pRu#thiqvIM ga#cCaqtEtyA#ha | pRuqthiqvyAmEqvOrja#M dadhAti |

tasmA$t pRuthiqvyA UqrjA Bu#~jjatE | graqnthiM ~Mvisra(gm)#sayati | praja#nayatyEqva tat | Uqd^^rdhvaM prA~jcaqmudgU#DhaM praqtya~jcaqmAya#cCati |

tasmA$t prAqcInaq(gm)q rEtO# dhIyatE | praqtIcI$H praqjA jA#yantE || viShNOqH stUpOq&sItyA#ha |

yaqj~jO vai viShNu#H | 31 (10)

T.B.3.3.6.6

yaqj~jasyaq dhRutyai$ | puqrastA$t prastaqraM gRu#hNAti | muKya#mEqvaina#M karOti | iya#ntaM gRuhNAti | praqjApa#tinA yaj~jamuqKEnaq saMmi#tam |

iya#ntaM gRuhNAti | yaqj~jaqpaqruShAq saMmi#tam |

iya#ntaM gRuhNAti | EqtAvaqdvai puru#ShE vIqrya$m |

vIqrya# saMmitam | 32 (10)

T.B.3.3.6.7

apa#rimitaM gRuhNAti | apa#rimitaqsyAva#ruddhyai |

tasmi#n paqvitrEq api#sRujati | yaja#mAnOq vai pra#staqraH |

prAqNAqpAqnau paqvitrE$ | yaja#mAna Eqva prA#NApAqnau da#dhAti || UrNA$mradasaM tvA stRuNAqmItyA#ha | yaqthAqyaqjurEqvai tat | svAqsaqsthaM dEqvEByaq ityA#ha | dEqvEBya# Eqvaina#th svAsaqsthaM ka#rOti | 33 (10)

T.B.3.3.6.8

baqrq.qhiH stRu#NAti | praqjA vai baqr.qhiH | pRuqthiqvI vEdi#H | praqjA Eqva pRu#thiqvyAM prati#ShThApayati || ana#tidRuSna(gg) stRuNAti | praqjayaiqvaina#M paqSuBiqrana#tidRuSnaM karOti | dhAqraya#n prastaqraM pa#riqdhIn pari# dadhAti | yaja#mAnOq vai pra#staqraH |

yaja#mAna Eqva tath svaqyaM pa#riqdhIn pari# dadhAti ||

gaqndhaqrvO#&si viqSvAva#suqrityA#ha | 34 (10)

T.B.3.3.6.9

viSva#mEqvAyuqr-yaja#mAnE dadhAti | indra#sya bAqhura#siq dakShi#Naq ityA#ha | iqndriqyamEqva yaja#mAnE dadhAti | miqtrAvaru#Nau tvOttaraqtaH pari#dhattAqmityA#ha |

prAqNAqpAqnau miqtrAvaru#Nau | prAqNAqpAqnA-vEqvAsmi#n dadhAti | sUrya#stvA puqrastA$t pAqtvityA#ha | rakSha#sAq-mapa#hatyai | kasyA$ScidaqBiSa#styAq ityA#ha | apa#rimitAdEqvaina#M pAti || 35 (10)

T.B.3.3.6.10

vIqtihO$traM tvA kavaq ityA#ha | aqgnimEqva hOqtrENaq sama#d^^rdhayati | dyuqmantaq(gm)q sami#dhImaqhItyA#haq sami#ddhyai | agnE# bRuqhanta#maddhvaqra ityA#haq vRuddhyai$ | viqSO yaqntrE sthaq ityA#ha | viqSAM ~Myatyai$ |

uqdIqcInA$grEq nida#dhAtiq prati#ShThityai |

vasU#nA(gm) ruqdrANA#-mAdiqtyAnAq(gm)q sada#si sIqdEtyA#ha | dEqvatA#nAmEqva sada#nE prastaqra(gm) sA#dayati || juqhUra#si GRuqtAcIq nAmnEtyA#ha | 36 (10)

T.B.3.3.6.11

aqsau vai juqhUH | aqntari#kShamupaqBRut | pRuqthiqvI dhruqvA | tAsA#mEqtadEqva priqyaM nAma# | yad-GRuqtAcIti# | yad-GRuqtAcItyAha# | priqyENaiqvainAq nAmnA# sAdayati ||

EqtA a#sadanth-sukRuqtasya# lOqka ityA#ha |

saqtyaM ~Mvai su#kRuqtasya# lOqkaH |

saqtya EqvainA$H sukRuqtasya# lOqkE sA#dayati ( ) |

tA vi#ShNO pAqhItyA#ha | yaqj~jO vai viShNu#H | yaqj~jasyaq dhRutyai$ | pAqhi yaqj~jaM pAqhi yaqj~japa#tiM pAqhi mAM ~Mya#j~jaqniyaqmityA#ha | yaqj~jAyaq yaja#mAnAyAqtmanE$ | tEBya# EqvASiShaqmASAqstE&nA$rtyai || 37 (16)

(sthEtyA#ha - pRuthiqvI vEdiqr - yanti# - kriqyatEq - viShNu#r - vIqrya#saMmitaM - karO - tyAha - pAtiq - nAmnEtyA#ha - lOqkE sA#dayatiq ShaTca#) (A6)

3.3.7 anuvAkaM 7 - AGAraH

T.B.3.3.7.1

aqgninAq vai hOtrA$ | dEqvA asu#rA-naqBya#Bavann |

aqgnayE# samiqddhyamA#nAqyA-nu#brUqhItyA#haq BrAtRu#vyABiBUtyai | Eka#vi(gm)Sati-middhmadAqrUNi# Bavanti | Eqkaqviq(gm)qSO vai puru#ShaH |

puru#ShaqsyAptyai$ |

pa~jca#daSEddhmadAqrUNyaq-ByAda#dhAti |

pa~jca#daSaq vA a#d^^rdhamAqsasyaq rAtra#yaH |

aqd^^rdhaqmAqsaqSaH sa#m~Mvathsaqra A$pyatE |

trIn-pa#riqdhIn-pari#-dadhAti | 38 (10)

T.B.3.3.7.2

Uqd^^rdhvE saqmidhAqvAda#dhAti | aqnUqyAqjEBya#H saqmidhaqmati#SinaShTi | ShaTthsaM pa#dyantE | ShaDvA Ruqtava#H | RuqtUnEqva prI#NAti | vEqdEnOpa#vAjayati |

prAqjAqpaqtyO vai vEqdaH | prAqjAqpaqtyaH prAqNaH | yaja#mAna AhavaqnIya#H | yaja#mAna Eqva prAqNaM da#dhAti | 39 (10)

T.B.3.3.7.3

trirupa#vAjayati | trayOq vai prAqNAH | prAqNAnEqvAsmi#n dadhAti | vEqdEnO#paqyatya# sruqvENa# prAjApaqtya-mA#GAqra-mAGA#rayati | yaqj~jO vai praqjApa#tiH | yaqj~jamEqva praqjApa#tiM muKaqta Ara#BatE |

athO$ praqjApa#tiqH sarvA# dEqvatA$H | sarvA# Eqva dEqvatA$H prINAti || aqgnima#gnIt tristriqH saMmRuqDDhItyA#ha | tryA#vRuqddhi yaqj~jaH | 40 (10)

T.B.3.3.7.4

athOq rakSha#sAqmapa#hatyai | paqriqdhInth-saMmA$rShTi | puqnAtyEqvainAn# | tristriqH saMmA$rShTi | tryA#vRuqddhi yaqj~jaH | athO# mEddhyaqtvAya# | athO# EqtE vai dE#vASvAH | dEqvAqSvAnEqva tath saMmA$rShTi |

suqvaqrgasya# lOqkasyaq sama#ShTyai |

AsI#nOq&nya-mA#GAqra-mAGA#rayati | 41 (10)

T.B.3.3.7.5

tiShTha#nnaqnyam | yathA&nO# vAq ratha#m~MvA yuq~jjyAt |

EqvamEqva tada#ddhvaqryur-yaqj~jaM ~Myu#nakti |

suqvaqrgasya# lOqkasyAqByU$Dhyai |

vaha#ntyEnaM grAqmyAH paqSava#H |

ya EqvaM ~MvEda# || Buva#namasiq vipra#thaqsvEtyA#ha | yaqj~jO vai Buva#nam | yaqj~ja Eqva yaja#mAnaM praqjayA# paqSuBi#H prathayati | agnEq yaShTa#riqdaM namaq ityA#ha | 42 (10)

T.B.3.3.7.6

aqgnirvai dEqvAnAqM ~MyaShTA$ | ya Eqva dEqvAnAqM ~MyaShTA$ | tasmA# Eqva nama#skarOti ||

juhvEhyaqgnistvA$ hvayati dEvayaqjyAyAq upa#BRuqdEhi# dEqvastvA# saviqtA hva#yati dEvayaqjyAyAq ityA#ha |

AqgnEqyI vai juqhUH | sAqviqtryu#paqBRut | tAByA#mEqvainEq prasU#taq Ada#ttE || agnA#viShNUq mA vAqmava#kramiShaqmityA#ha |

aqgniH puqrastA$t | viShNu#ryaqj~jaH paqScAt | 43 (10)

T.B.3.3.7.7

tAByA#mEqva pra#tiq prOcyAqtyAkrA#mati |

viji#hAthAqM mA mAq saMtA$ptaqmityAqhAhi(gm)#sAyai |

lOqkaM mE# lOkakRutau kRuNutaqmityA#ha |

AqSiSha#mEqvaitAmASA$stE || viShNOqH sthAna#maqsItyA#ha | yaqj~jO vai viShNu#H | Eqtat Kaluq vai dEqvAnAq-mapa#rAjita-mAqyata#nam | yad-yaqj~jaH |

dEqvAnA#mEqvApa#rAjita Aqyata#nE tiShThati ||

iqta indrO# akRuNOd-vIqryA#NItyA#ha | 44 (10)

T.B.3.3.7.8

iqndriqyamEqva yaja#mAnE dadhAti |

saqmAqraByOqd^^rdhvO a#ddhvaqrO di#viqspRuSaqmityA#haq vRuddhyai$ | AqGAqra-mA#GAqryamA#Naqmanu# samAqraBya# | Eqtasmi#n kAqlE dEqvAH su#vaqrgaM ~MlOqkamA#yann | sAqkShAdEqva yaja#mAnaH suvaqrgaM ~MlOqkamE#ti | athOq samRu#ddhEnaiqva yaqj~jEnaq yaja#mAnaH suvaqrgaM ~MlOqkamE#ti |

ahru#tO yaqj~jO yaqj~japa#tEqrityAqhAnA$rtyai |

indrA#vAqnth-svAhEtyA#ha | iqndriqyamEqva yaja#mAnE dadhAti | bRuqhadBA ityA#ha | 45 (10)

T.B.3.3.7.9

suqvaqrgO vai lOqkO bRuqhadBAH | suqvaqrgasya# lOqkasyaq sama#ShTyai || yaqjaqmAqnaqdEqvaqtyA# vai juqhUH | BrAqtRuqvyaqdEqvaqtyO#paqBRut | prAqNa A#GAqraH |

yath sa(gg)#spaqr.SayE$t | BrAtRu#vyE&sya prAqNaM da#ddhyAt | asa(gg)#spar.SayannaqtyAkrA#mati | yaja#mAna Eqva prAqNaM da#dhAti | pAqhimA$&gnEq duSca#ritAqdA mAq suca#ritE BaqjEtyA#ha | 46 (10)

T.B.3.3.7.10

aqgnirvAva paqvitra$m | vRuqjiqnamanRu#taqM duSca#ritam |

Ruqjuqkaqrma(gm) saqtya(gm) suca#ritam |

aqgnirEqvaina#M ~MvRujiqnAda-nRu#tAqd-duSca#ritAtpAti |

RuqjuqkaqrmE saqtyE suca#ritE Bajati | tasmA#dEqvamASA$stE | AqtmanO# gOpIqthAya# || SirOq vA Eqtad-yaqj~jasya# | yadA#GAqraH | AqtmA dhruqvA | 47 (10)

T.B.3.3.7.11

AqGAqra-mAqGArya# dhruqvA(gm) sama#nakti |

AqtmannEqva yaqj~jasyaq SiraqH prati#dadhAti |

dviH sama#nakti | dvau hi prA#NApAqnau | tadA#huH |

trirEqva sama#~jjyAt | tridhA#tuq hi Siraq iti# | Sira# ivaiqtad-yaqj~jasya# | athOq trayOq vai prAqNAH |

prAqNAnEqvAsmi#n dadhAti ( ) ||

maqKasyaq SirO#&siq saMjyOti#ShAq jyOti#ra~gktAqmityA#ha |

jyOti#rEqvAsmA# uqpari#ShTAd-dadhAti |

suqvaqrgasya# lOqkasyAnu#KyAtyai || 48 (13)

(pari#dadhAti - prAqNaM da#dhAtiq - hi yaqj~jO - GA#rayatiq - namaq ityA#ha - paqScAd - vIqryA#NItyA#haq - BA ityA#ha - BaqjEtyA#ha - dhruq - vaivAsmi#n dadhAtiq trINi# ca) (A7)

3.3.8 anuvAkaM 8 - iDABakShaNam

T.B.3.3.8.1

dhiShNi#yAq vA EqtE nyu#pyantE | yadbraqhmA | yaddhOtA$ | yada#ddhvaqryuH | yadaqgnIt | yad-yaja#mAnaH | tAn. yada#ntarEqyAt | yaja#mAnasya prAqNAnth-saMka#r.ShEt | praqmAyu#kaH syAt | puqrOqDASa#mapaqgRuhyaq saMca#ratyaddhvaqryuH | 49 (10)

T.B.3.3.8.2

yaja#mAnAyaiqva tallOqka(gm) Si(gm)#Shati |

nAsya# prAqNAnth-saMka#r.Shati | na praqmAyu#kO Bavati | puqrastA$t praqtya~g~gAsI#naH | iDA#yAq iDAqmAda#dhAti |

hastyAq(gm)q hOtrE$ | paqSavOq vA iDA$ | paqSavaqH puru#ShaH | paqSuShvEqva paqSUn prati#ShThApayati | iDA#yaiq vA EqShA prajA#tiH | 50 (10)

T.B.3.3.8.3

tAM prajA#tiqM ~Myaja#mAqnO&nuq prajA#yatE | dviraq~ggulA#vanaktiq parva#NOH |

dviqpAd-yaja#mAnaqH prati#ShThityai | saqkRudupa#stRuNAti | dvirAda#dhAti | saqkRudaqBiGA#rayati | caqtuH saMpa#dyatE | caqtvAriq vai paqSOH pra#tiqShThAnA#ni |

yAvA#nEqva paqSuH | tamupa#hvayatE | 51 (10)

T.B.3.3.8.4

muKa#mivaq pratyupa#hvayEta | saqmuMqKAnEqva paqSUnupa#hvayatE | paqSavOq vA iDA$ |

tasmAqth sA&nvAqraByA$ | aqddhvaqryuNA# caq yaja#mAnEna ca | upa#hUtaH paSuqmAna#sAqnItyA#ha |

upaq hyE#nauq hvaya#tEq hOtA$ | iDA#yai dEqvatA#nA-mupahaqvE | upa#hUtaH paSuqmAn Ba#vati |

ya EqvaM ~MvEda# | 52 (10)

T.B.3.3.8.5

yAM ~Mvai hastyAqmiDA#mAqdadhA#ti | vAqcaH sA BA#gaqdhEya$m | yAmu#paqhvaya#tE | prAqNAnAq(gm)q sA | vAca#M caiqva prAqNA(gg)ScAva#rundhE ||

athaq vA Eqtarhyupa#hUtAyAqmiDA#yAm |

puqrOqDASa#syaiqva ba#rhiqShadO# mImAq(gm)qsA | yaja#mAnaM dEqvA a#bruvann | haqvirnOq nirvaqpEti# | nAhama#BAqgO nirva#PsyAqmItya#bravIt | 53 (10)

T.B.3.3.8.6

na mayA#&BAqgayA &nu#vakShyaqthEtiq vAga#bravIt |

nAhama#BAqgA pu#rO&nuvAqkyA# BaviShyAqmIti# purO&nuvAqkyA$ | nAhama#BAqgA yAqjyA# BaviShyAqmIti#

yAqjyA$ | na mayA#&BAqgEnaq vaSha#TkariShyaqthEti# vaShaTkAqraH | yad-ya#jamAnaBAqgaM niqdhAya# purOqDASa#M bar.hiqShada#M kaqrOti# |

tAnEqva tad-BAqgina#H karOti | caqtuqd^^rdhA ka#rOti | cata#srOq diSa#H | diqkShvE#va prati#tiShThati | baqr.qhiqShada#M karOti | 54 (10)

T.B.3.3.8.7

yaja#mAnOq vai pu#rOqDASa#H | praqjA baqr.qhiH |

yaja#mAnamEqva praqjAsuq prati#ShThApayati |

tasmA#daqsthnA&nyAH praqjAH pra#tiqtiShTha#nti | mAq(gm)qsEnAqnyAH | athOq KalvA#huH | dakShi#NAq vA EqtA ha#vir-yaqj~jasyA$ntarvEqdyava#ruddhyantE |

yat pu#rOqDASa#M bar.hiqShada#M kaqrOtIti# | caqtuqd^^rdhA ka#rOti | caqtvArOq hyE#tE ha#vir-yaqj~jasyaqrtvija#H | 55 (10)

T.B.3.3.8.8

braqhmA hOtA$&ddhvaqryuraqgnIt | tamaqBimRu#SEt | iqdaM braqhmaNa#H | iqda(gm) hOtu#H | iqdama#ddhvaqryOH | iqdamaqgnIdhaq iti# | yathaiqvAdaH sauqmyE$&ddhvaqrE |

AqdESa#mRuqtvigByOq dakShi#NA nIqyantE$ | tAqdRugEqva tat | aqgnIdhE$ prathaqmAyAda#dhAti | 56 (10)

T.B.3.3.8.9

aqgnimu#KAq hyRuddhi#H | aqgnimu#KAmEqvarddhiqM ~Myaja#mAna RuddhnOti || saqkRudu#paqstIryaq dvirAqdadha#t | uqpaqstIryaq dviraqBiGA#rayati |

ShaTth saMpa#dyantE | ShaDvA Ruqtava#H | RuqtUnEqva prI#NAti | vEqdEna# braqhmaNE$ brahmaBAqgaM pari#harati | prAqjAqpaqtyO vai vEqdaH | prAqjAqpaqtyO braqhmA | 57 (10)

T.B.3.3.8.10

saqviqtA yaqj~jasyaq prasU$tyai | athaq kAma#maqnyEna# | tatOq hOtrE$ | maddhyaqM ~MvA Eqtad-yaqj~jasya# | yaddhOtA$ | maqddhyaqta Eqva yaqj~jaM prI#NAti |

athA$ddhvaqryavE$ | praqtiqShThA vA EqShA yaqj~jasya# | yada#ddhvaqryuH |   
tasmA$ddhavir-yaqj~jasyaiqtAmEqvAvRutaqmanu# | 58 (10)

T.B.3.3.8.11

aqnyA dakShi#NA nIyantE | yaqj~jasyaq prati#ShThityai |

aqgnima#gnIth saqkRuth sa#kRuqth saMmRuqDDhItyA#ha |

parA#~givaq hyE#tar.hi# yaqj~jaH || iqShiqtA daivyAq hOtA#raq ityA#ha | iqShiqta(gm) hi karma# kriqyatE$ |

BaqdraqvAcyA#yaq prEShi#tOq mAnu#ShaH sUktavAqkAya# sUqktA brUqhItyA#ha | AqSiSha#mEqvaitAmASA$stE |

svaqgA daivyAq hOtRu#Byaq ityA#ha | yaqj~jamEqva tathsvaqgA ka#rOti ( ) | svaqstir-mAnu#ShEByaq ityA#ha |

AqSiSha#mEqvaitAmASA$stE | Saqm~MyOr-brUqhItyA#ha |

Saqm~MyumEqva bA#r.haspaqtyaM BA#gaqdhEyE#naq sama#d^^rdhayati || 59 (14)

(caqraqtyaqddhvaqryuH - prajA#tir - hvayatEq - vEdA$ - bravId - bar.hiqShada#M karO-tyRuqtvijO#-dadhAti-braqhmA-&nu#-karOti caqtvAri# ca) (A8)

3.3.9 anuvAkaM 9 - prastaraprahArAdikam

T.B.3.3.9.1

athaq srucA#vanuqShTugByAqM ~MvAja#vatIByAqM ~MvyU#hati | praqtiqShThA vA a#nuqShTuk | annaqM ~MvAjaqH prati#ShThityai | aqnnAdyaqsyAva#ruddhyai | prAcI$M juqhUmU#hati | jAqtAnEqva BrAtRu#vyAqn praNu#datE | praqtIcI#mupaqBRuta$m |

jaqniqShyamA#NAnEqva prati#nudatE |

sa viShU#ca EqvApOhya# saqpatnAqnq. yaja#mAnaH |

aqsmin ~MlOqkE prati#tiShThati | 60 (10)

T.B.3.3.9.2

dvAByA$m | dvipra#tiShThOq hi || vasu#ByastvA ruqdrEBya#stvA&&diqtyEByaqstvEtyA#ha |

yaqthAqyaqjurEqvai tat | sruqkShu pra#staqrama#nakti |

iqmE vai lOqkAH sruca#H | yaja#mAnaH prastaqraH | yaja#mAnamEqva tEja#sA&nakti | trEqdhA&na#kti |

traya# iqmE lOqkAH | 61 (10)

T.B.3.3.9.3

EqBya Eqvaina#M ~MlOqkEByO#&nakti |

aqBiqpUqrvama#nakti | aqBiqpUqrvamEqva yaja#mAnaqM tEja#sA&nakti || aqkta(gm) rihA#NAq ityA#ha |

tEjOq vA Ajya$m | yaja#mAnaH prastaqraH |

yaja#mAnamEqva tEja#sA&nakti | viqyantuq vayaq ityA#ha | vaya# Eqvaina#M kRuqtvA |

suqvaqrgaM ~MlOqkaM ga#mayati | 62 (10)

T.B.3.3.9.4

praqjAM ~MyOniqM mA nirmRu#kShaqmityA#ha | praqjAyai# gOpIqthAya# || ApyA#yantAqmApaq OSha#dhayaq ityA#ha | Apa# EqvauSha#dhIqrApyA#yayati | maqrutAqM pRuSha#tayaqH sthEtyA#ha | maqrutOq vai vRuShTyA# ISatE |

vRuShTi#mEqvAva#rundhE | diva#M gacCaq tatO# nOq vRuShTiqmEraqyEtyA#ha | vRuShTiqrvai dyauH | vRuShTi#mEqvAva#rundhE | 63 (10)

T.B.3.3.9.5

yAvaqdvA a#ddhvaqryuH pra#staqraM praqhara#ti | tAva#daqsyAyu#rmIyatE | AqyuqShpA a#gnEq&syAyu#rmE pAqhItyA#ha | Ayu#rEqvAtman-dha#ttE |

yAvaqdvA a#ddhvaqryuH pra#staqraM praqhara#ti | tAva#dasyaq cakShu#rmIyatE | caqkShuqShpA a#gnE&siq cakShu#rmE pAqhItyA#ha | cakShu#rEqvAtman-dha#ttE ||

dhruqvA&sItyA#haq prati#ShThityai ||

yaM pa#riqdhiM paqryadha#tthAq ityA#ha | 64 (10)

T.B.3.3.9.6

yaqthAqyaqjurEqvaitat | agnE# dEva paqNiBi#r-vIqyamA#Naq ityA#ha | aqgnaya# EqvainaqM juShTa#M karOti |

taM ta# Eqtamanuq jOSha#M BarAqmItyA#ha |

saqjAqtAnEqvAsmAq anu#kAnkarOti |   
nEdEqSha tvada#pacEqtayA#tAq ityAqhAnu#KyAtyai || yaqj~jasyaq pAthaq upaq sami#taqmityA#ha |

BUqmAna#mEqvOpai#ti | paqriqdhIn-praha#rati |   
yaqj~jasyaq sami#ShTyai | 65 (10)

T.B.3.3.9.7

srucauq saM prasrA#vayati | yadEqva tatra# krUqram |   
tat-tEna# Samayati | juqhvAmu#paqBRuta$m | yaqjaqmAqnaqdEqvaqtyA# vai juqhUH |

BrAqtRuqvyaqdEqvaqtyO#paqBRut |

yaja#mAnAyaiqva BrAtRu#vyaqmupa#stiM karOti ||

saq(gg)qsrAqvaBA#gAqH sthEtyA#ha |

vasa#vOq vai ruqdrA A#diqtyAH sa(gg)#srAqvaBA#gAH |

tEShAqM tad-BA#gaqdhEya$m | 66 (10)

T.B.3.3.9.8

tAnEqva tEna# prINAti | vaiqSvaqdEqvyarcA | EqtE hi viSvE# dEqvAH | triqShTug-Ba#vati | iqndriqyaM ~Mvai triqShTuk | iqndriqyamEqva yaja#mAnE dadhAti || aqgnErvAqmapa#nnagRuhasyaq sada#si sAdayAqmItyA#ha |

iqyaM ~MvA aqgnirapa#nnagRuhaH | aqsyA EqvainEq sada#nE sAdayati | suqmnAya# sumninI suqmnE mA# dhattaqmityA#ha | 67 (10)

T.B.3.3.9.9

praqjA vai paqSava#H suqmnam | praqjAmEqva paqSUnAqtmandha#ttE | dhuqri dhuqryau# pAtaqmityA#ha | jAqyAqpaqtyOr-gO#pIqthAya# || agnE#&dabdhAyO&SItatanOq ityA#ha | yaqthAqyaqjurEqvaitat | pAqhi mAq&dya diqvaH pAqhi prasi#tyai pAqhi duri#ShTyai pAqhi du#radmaqnyai pAqhi duSca#ritAqdityA#ha | AqSiSha#mEqvaitAmASA$stE |

avi#ShaM naH piqtuM kRu#Nu suqShadAq yOniq(gg)q svAhEtI$ddhma-saqm~MvRuSca#nAnyanvAhAryaqpaca#nE &ByAqdhAya# PalIkaraNahOqmaM ju#hOti |

ati#riktAniq vA i#ddhma saqm~MvRuSca#nAni | 68 (10)

T.B.3.3.9.10

ati#riktAH PalIqkara#NAH | ati#riktamAjyOcCEShaqNam |

ati#rikta EqvAti#riktaM dadhAti | athOq ati#riktE-naiqvAti#rikta-mAqptvA&va#rundhE || vEdi#r-dEqvEByOq nilA#yata | tAM ~MvEqdEnAnva#vindann | vEqdEnaq vEdi#M ~MvividuH pRuthiqvIm | sA pa#prathE pRuthiqvI pArthi#vAni |

garBa#M biBartiq Buva#nEShvaqntaH |

tatO# yaqj~jO jA#yatE viSvaqdAniqriti# puqrastA$th stambayaqjuShO# vEqdEnaq vEdiq(gm)q saMmAqShT^^ryanu#vittyai | 69 (10)

T.B.3.3.9.11

athOq yad-vEqdaScaq vEdi#Scaq Bava#taH | miqthuqnaqtvAyaq prajA$tyai | praqjApa#tEqrvA EqtAniq SmaSrU#Ni | yad-vEqdaH | patni#yA uqpasthaq Asya#ti |

miqthuqnamEqva ka#rOti | viqndatE$ praqjAm |

vEqda(gm) hOtA&&ha#vaqnIyA$th-stRuqNannE#ti |

yaqj~jamEqva tath santa#nOqtyOtta#rasmA-dad^^rdhamAqsAt |

ta(gm) santa#taqmutta#rE&d^^rdhamAqsa Ala#BatE | 70 (10)

T.B.3.3.9.12

taM kAqlEkA#laq Aga#tE yajatE || braqhmaqvAqdinO# vadanti |

sa tvA a#ddhvaqryuH syA$t | yO yatO# yaqj~jaM pra#yuq~gktE |

tadE#naM pratiShThAqpayaqtIti# |

vAtAqdvA a#ddhvaqryuryaqj~jaM prayu#~gktE |

dEvA# gAtuvidO gAqtuM ~MviqtvA gAqtumiqtEtyA#ha |

yata# Eqva yaqj~jaM pra#yuq~gktE |

tadE#naqM prati#ShThApayati |

prati#tiShThati praqjayA# paqSuBiqr-yaja#mAnaH ( ) || 71 (10)

(tiqShThaqtIq - mE lOqkA - ga#mayatiq - dyaur vRuShTi#mEqvAva#rundhE - paqryadha#tthAq ityA#haq - sami#ShTyai - BAgaqdhEya#M - dhattaqmityA#haq - vA i#ddhma saqm~MvRuSca#nAq - nyanu#vittyai - laBatEq - yaja#mAnaH) (A9)

3.3.10 anuvAkaM 10 - patnIyOkravimOkaH

T.B.3.3.10.1

yO vA aya#thAdEvataM ~Myaqj~jamu#paqcara#ti |

A dEqvatA$ByO vRuScyatE | pApI#yAn Bavati | yO ya#thAdEvaqtam | na dEqvatA$Byaq AvRu#ScyatE |

vasI#yAn Bavati | vAqruqNO vai pASa#H |

iqmaM ~MviShyA#miq varu#Nasyaq pASaqmityA#ha |

vaqruqNaqpAqSAdEqvainA$M mu~jcati |

saqviqtRupra#sUtO yathAdEvaqtam | 72 (10)

T.B.3.3.10.2

na dEqvatA$Byaq AvRu#ScyatE | vasI#yAn Bavati |

dhAqtuScaq yOnau# sukRuqtasya# lOqka ityA#ha | aqgnirvai dhAqtA | puNyaqM karma# sukRuqtasya# lOqkaH | aqgnirEqvainA$M dhAqtA | puNyEq karma#Ni sukRuqtasya# lOqkE da#dhAti | syOqnaM mE# saqha patyA# karOqmItyA#ha |

Aqtmana#Scaq yaja#mAnasyaq cAnA$tyai saqtvAMya# ||

samAyu#ShAq saMpraqjayEtyA#ha | 73 (10)

T.B.3.3.10.3

AqSiSha#mEqvaitAmASA$stE pUrNapAqtrE | aqntaqtO#&nuqShTuBA$ | catu#ShpaqdvA EqtacCandaqH prati#ShThitaqM patni#yai pUrNapAqtrE Ba#vati |

aqsmin ~MlOqkE prati#tiShThAqnIti# |

aqsminnEqva lOqkE prati#tiShThati | athOq vAgvA a#nuqShTuk | vA~gmi#thuqnam | ApOq rEta#H praqjana#nam |

EqtasmAqdvai mi#thuqnAdviqdyOta#mAnaH staqnaya#nvar.Shati | rEta#H siq~jcann | 74 (10)

T.B.3.3.10.4

praqjAH pra#jaqnayann# || yadvai yaqj~jasyaq brahma#NA yuqjyatE$ | brahma#NAq vai tasya# vimOqkaH | aqdBiH SAnti#H | vimu#ktaqM ~MvA Eqtar.hiq yOktraqM brahma#NA |

AqdAyai#naqtpatnI# saqhApa upa#gRuhNItEq SAntyai$ |

aq~jjaqlau pU$rNapAqtramAna#yati | rEta# EqvAsyA$M praqjAM da#dhAti | praqjayAq hi ma#nuqShya#H pUqrNaH |

muKaqM ~MvimRu#ShTE ( ) | aqvaqBRuqthasyaiqva rUqpaM kRuqtvOtti#ShThati || 75 (11)

(saqviqtRupra#sUtO yathAdEvaqtaM-praqjayEtyA#ha-siq~jcan-mRu#ShTaq Eka#M ca) (A10)

3.3.11 anuvAkaM 11 - upavEShOpagUhanam

T.B.3.3.11.1

paqriqvEqShO vA EqSha vanaqspatI#nAm | yadu#pavEqShaH | ya EqvaM ~MvEda# | viqndatE# parivEqShTAra$m | tamu#tkaqrE || yaM dEqvA ma#nuqShyE#Shu |

uqpaqvEqShamadhA#rayann | yE aqsmadapa#cEtasaH | tAnaqsmaBya#-miqhAku#ru | upa#vEqShOpa#viDDhi naH | 76 (10)

T.B.3.3.11.2

praqjAM puShTiqmathOq dhana$m |

dviqpadO# naqScatu#ShpadaH | dhruqvAna-na#pagAn-kuqrviti# puqrastA$t praqtya~jcaqmupa#gUhati |

tasmA$t puqrastA$t praqtya~jca#H SUqdrA ava#syanti | sthaqviqmaqta upa#gUhati | apra#tivAdina EqvainA$n kurutE ||

dhRuShTiqrvA u#pavEqShaH |

SuqcArtO vajrOq brahma#NAq sa(gm)Si#taH |

yOpa#vEqShE Suk | sA&mumRu#cCatuq yaM dviqShma iti# | 77 (10)

T.B.3.3.11.3

athA$smai nAmaq gRuhyaq praha#rati | niraqmuM nu#daq Oka#saH | saqpatnOq yaH pRu#taqnyati# | niqrbAqddhyE#na haqviShA$ | indra# ENaqM parA#SarIt |

iqhi tiqsraH pa#rAqvata#H | iqhi pa~jcaqjanAq(gm)q ati# |

iqhi tiqsrO&ti# rOcaqnA yAva#t | sUryOq asa#d-diqvi |

paqraqmAM tvA# parAqvata$m | 78 (10)

T.B.3.3.11.4

indrO# nayatu vRutraqhA | yatOq na punaqrAya#si |

SaqSvaqtIByaqH samA$Byaq iti# | triqvRudvA EqSha vajrOq brahma#NAq sa(gm)Si#taH | Suqcaivaina#M ~MviqddhvA |

EqByO lOqkEByO# niqrNudya# | vajrE#Naq brahma#NA stRuNutE | haqtO# &sAvava#dhiShmAq-mumityA#haq

stRutyai$ | yaM dviqShyAttaM dhyA#yEt |

Suqcaivaina#-marpayati ( ) || 79 (10)

(nOq-dviqShma iti#-parAqvata#-marpayati) (A11)

Prapaataka KOrvai with starting Words of 1 to 11 Anuvaakams :-

(pratyu#ShTaM - diqvaH Silpaq - maya#j~jO - dhRuqtaM ca# - dEvAsuqrAH sa Eqtamindraq - ApO# dEvI - raqgninAq - dhiShNi#yAq - athaq srucauq - yO vA aya#thAdEvataM - parivEqShO vA EkA#daSa)

KOrvai with starting Words of 1, 11, 21 Series of Dasinis :-

(pratyu#ShTaq - maya#j~ja - EqShA hi viSvE#ShAM dEqvAnA# - mUqrjA pRu#thiqvI - mathOq rakSha#sAqM - tAM prajA#tiqM - dvAByAqM - taM kAqlEkA#lEq nava#saptatiH)

First and Last Word 3rd Ashtakam 3rd Prapaatakam :-

(pratyu#ShTa(gm) - Suqcaivaina#marpayati)

|| hari#H Om ||

|| kRuShNa yajurvEdIya taittirIya brAhmaNE tRutIyAShTakE tRutIya prapAThakaH samAptaH ||

===================================

OM namaH paramAtmanE, SrI mahAgaNapatayE namaH

SrI guruByO namaH, haqriqH OM

3.4 tRutIyAShTakE caturthaH prapAThakaH - puruShamEdhaH

3.4.1 tO 3.4.19 -puruShamEdhaH

T.B.3.4.1.1

brahma#NE brAhmaqNamAla#BatE | kShaqtrAya# rAjaqnya$m | maqrudByOq vaiSya$m | tapa#sE SUqdram | tama#sEq taska#ram | nAra#kAya vIraqhaNa$m | pAqpmanE$ klIqbam | AqkraqyAyA#yOqgUm | kAmA#ya pu(gg)ScaqlUm |

ati#kruShTAya mAgaqdham || 1 (10) (A1)

T.B.3.4.2.1

gIqtAya# sUqtam | nRuqttAya# SailUqSham | dharmA#ya saBAcaqram | naqrmAya# rEqBam | nari#ShThAyai BImaqlam | hasA#yaq kAri$m | AqnaqndAya# strIShaqKam |

praqmudE# kumArIpuqtram | mEqdhAyai# rathakAqram |

dhairyA#yaq takShA#Nam || 2 (10) (A2)

T.B.3.4.3.1

SramA#ya kaulAqlam | mAqyAyai# kArmAqram | rUqpAya# maNikAqram | SuBE# vaqpam | SaqraqvyA#yA iShukAqram | hEqtyai dha#nvakAqram | karma#NE jyAkAqram | diqShTAya# rajjusaqrgam | mRuqtyavE# mRugaqyum |

anta#kAya Svaqnita$M || 3 (10) (A3)

T.B.3.4.4.1

saqndhayE# jAqram | gEqhAyO#papaqtim | nir.Ru#tyai pariviqttam | Artyai# parivividAqnam | arA$ddhyai didhiShUqpati$m | paqvitrA#ya BiqShaja$m |

praqj~jAnA#ya nakShatradaqraq.Sam | niShkRu#tyai pESaskAqrIm | balA#yO paqdAm |

varNA#yAnUqrudha$m || 4 (10) (A4)

T.B.3.4.5.1

naqdIBya#H pau~jjiqShTam | RuqkShIkA$ByOq naiShA#dam |

puqruqShaqvyAqGrAya# duqrmada$m | praqyudByaq unma#ttam | gaqndhaqrvAqPsaqrAByOq vrAtya$m |

saqrpaqdEqvaqjaqnEByO &pra#tipadam | avE$ByaH kitaqvam |

iqryatA#yAq aki#tavam | piqSAqcEByO# bidalakAqram |

yAqtuqdhAnE$ByaH kaNTakakAqram || 5 (10) (A5)

T.B.3.4.6.1

uqthsAqdEBya#H kuqbjam | praqmudE# vAmaqnam | dvAqrByaH srAqmam | svapnA#yAqndham | adha#rmAya badhiqram | saqj~jAMnA#ya smarakAqrIm |

praqkAqmOdyA#yOpaqsada$m | AqSiqkShAyai$ praqSnina$m |

uqpaqSiqkShAyA# aBipraqSnina$m |

maqryAdA#yai praSnavivAqkam || 6 (10) (A6)

T.B.3.4.7.1

Rutyai$ stEqnahRu#dayam | vaira#hatyAyaq piSu#nam | vivi#ttyai kShaqttAra$m | aupa#draShTAya saMgrahIqtAra$m | balA#yAnucaqram | BUqmnE pa#riShkaqndam |

priqyAya# priyavAqdina$m | ari#ShTyA aSvasAqdam |

mEdhA#ya vAsaH palpUqlIm | praqkAqmAya# rajayiqtrIm || 7 (10) (A7)

T.B.3.4.8.1

BAyai# dArvAhAqram | praqBAyA# AgnEqndham | nAka#sya pRuqShThAyA#BiShEqktAra$m | braqddhnasya# viqShTapA#ya pAtranirNEqgam | dEqvaqlOqkAya# pESiqtAra$m |

maqnuqShyaqlOqkAya# prakariqtAra$m |

sarvE$ByO lOqkEBya# upasEqktAra$m |

ava#rtyai vaqdhAyO#pamanthiqtAra$m |

suvaqrgAya# lOqkAya# BAgaqduGa$m |

var.Shi#ShThAyaq nAkA#ya parivEqShTAra$m || 8 (10) (A8)

T.B.3.4.9.1

armE$ByO hastiqpam | jaqvAyA$Svaqpam | puShTyai# gOpAqlam | tEja#sE&japAqlam | vIqryA#yAvipAqlam | irA#yai kIqnASa$m | kIqlAlA#ya surAkAqram | BaqdrAya# gRuhaqpam | SrEya#sE vittaqdham | addhya#kShAyAnukShaqttAra$m || 9 (10) (A9)

T.B.3.4.10.1

maqnyavE#&yastAqpam | krOdhA#ya nisaqram | SOkA#yABisaqram | uqtkUqlaqviqkUqlAByA$M triqsthina$m | yOgA#ya yOqktAra$m | kShEmA#ya vimOqktAra$m |

vapu#ShE mAnaskRuqtam | SIlA#yA~jjanIkAqram |

nir.Ru#tyai kOSakAqrIm | yaqmAyAqsUm || 10 (10) (A10)

T.B.3.4.11.1

yaqmyai# yamaqsUm | atha#rvaqByO&va#tOkAm | saqm~MvaqthsaqrAya# paryAqriNI$m |

paqriqvaqthsaqrAyAvi#jAtAm | iqdAqvaqthsaqrAyA#paqskadva#rIm |

iqdvaqthsaqrAyAqtItva#rIm | vaqthsaqrAyaq vija#rjarAm |

saqrvaqthsaMqrAyaq pali#knIm | vanA#ya vanaqpam |

aqnyatO#raNyAya dAvaqpam || 11 (10) (A11)

T.B.3.4.12.1

sarO$ByO dhaivaqram | vESa#ntAByOq dASa$m | uqpaqsthAva#rIByOq bainda$m |

naqDvaqlABya#H SauShkaqlam | pAqryA#ya kaivaqrtam | aqvAqryA#ya mArgAqram | tIqrthEBya# Aqndam | viSha#mEByO mainAqlam | svanE$ByaqH parNa#kam |

guhA$ByaqH kirA#tam | sAnu#ByOq jamBa#kam |

parva#tEByaqH kiM pU#ruSham || 12 (12) (A12)

T.B.3.4.13.1

praqtiqSrutkA#yA Rutuqlam | GOShA#ya BaqSham |

antA#ya bahuvAqdina$m | aqnaqntAyaq mUka$m |

maha#sE vINAvAqdam | krOSA#ya tUNavaqddhmam |

AqkraqndAya# dunduByAGAqtam | aqvaqraqspaqrAya# Sa~gKaqddhmam | RuqBuByO#&jinasandhAqyam | sAqddhyEBya#ScarmaqmNam || 13 (10) (A13)

T.B.3.4.14.1

bIqBaqthsAyai# paulkaqsam | BUtyai# jAgaraqNam | aBU$tyai svapaqnam | tuqlAyai# vANiqjam | varNA#ya hiraNyakAqram |

viSvE$ByO dEqvEBya#H siddhmaqlam | paqScAqd-dOqShAya# glAqvam | Rutyai# janavAqdina$m | vyRu#ddhyA apagaqlBam |

saq(gm)qSaqrAya# praqcCida$m || 14 (10) (A14)

T.B.3.4.15.1

hasA#ya pu(gg)ScaqlUmAla#BatE | vIqNAqvAqdaM gaNa#kaM gIqtAya# | yAda#sE SAbuqlyAm | naqrmAya# BadravaqtIm |

tUqNaqvaqddhmaM grA#maqNya#M pANisaMGAqtaM nRuqttAya# | mOdA#yAnuqkrOSa#kam |

AqnaqndAya# talaqvam || 15 (7) (A15)

T.B.3.4.16.1

aqkShaqrAqjAya# kitaqvam | kRuqtAya# saBAqvina$m | trEtA#yA Adinavadaqrq.Sam | dvAqpaqrAya# bahiqH sada$m | kala#yE saBAsthAqNum | duqShkRuqtAya# caqrakA#cAryam |

addhva#nE brahmacAqriNa$m | piqSAqcEBya#H sailaqgam | piqpAqsAyai# gOvyaqcCam | nir.Ru#tyai gOGAqtam | kShuqdhE gO#vikaqrtam | kShuqttRuqShNAByAqM tam |

yO gAM ~MviqkRunta#ntaM mAq(gm)qsaM BikSha#mANa upaqtiShTha#tE || 16 (13) (A16)

T.B.3.4.17.1

BUmyai# pIThasaqrpiNaqmAla#BatE | aqgnayE&(gm)#saqlam |

vAqyavE# cANDAqlam | aqntari#kShAya va(gm)Sanaqrtina$m | diqvE Ka#laqtim | sUryA#ya haryaqkSham |

caqndrama#sE mirmiqram | nakSha#trEByaH kiqlAsa$m |

ahnE# SuqklaM pi#~ggaqlam | rAtri#yai kRuqShNaM pi#~ggAqkSham || 17 (10) (A17)

T.B.3.4.18.1

vAqcE puru#ShaqmAla#BatE | prAqNama#pAqnaM ~MvyAqnamu#dAqna(gm) sa#mAqnaM tAn. vAqyavE$ |

sUryA#yaq cakShuqrAla#BatE | mana#Scaqndrama#sE | diqgmyaH SrOtra$m | praqjApa#tayEq puru#Sham || 18 (6) (A18)

T.B.3.4.19.1

athaiqtAnarU#pEByaq Ala#BatE | ati#hrasvaq-mati#dIrGam |

ati#kRuSaqmatya(gm)#salam | ati#Suklaq-mati#kRuShNam |

ati#SlakShNaq-mati#lOmaSam | ati#kiriTaq-mati#danturam |

ati#mirmiraq-mati#mEmiSham | AqSAyai# jAqmim |

praqtIqkShAyai# kumAqrIm || 19 (9) (A19)

Prapaataka KOrvai with starting Words of 1 to 19 Anuvaakams :-

(brahma#NE - gIqtAyaq - SramA#ya - saqndhayE# - naqdIBya# - uthsAqdEByaq -Rutyaiq - BAyAq - armE$ByO - maqnyavE# - yaqmyai# daSa# daSaq - sarO$ByOq dvAda#Sa - pratiqSrutkA#yai - bIBaqthsAyaiq daSa# daSaq - hasA#ya saqptA-

kSha#rAqjAyaq trayO#daSaq - BUmyaiq daSa# - vAqcE ShaDathaq - navaikAqnna vi(gm)#SatiH )

KOrvai with starting Words of 1, 11, 21 Series of Dasinis :-

(brahma#NE - yaqmyai# nava#daSa)

First and Last Word 3rd Ashtakam 4th Prapaatakam :-

(brahma#NE - kumAqrIm)

|| hari#H Om ||

|| kRuShNa yajurvEdIya taittirIya brAhmaNE tRutIyAShTakE caturtha prapAThakaH samAptaH ||

=============================OM namaH paramAtmanE, SrI mahAgaNapatayE namaH

SrI guruByO namaH, haqriqH OM

3.5 tRutIyAShTakE pa~jcamaH prapAThakaH - iShTihautram

3.5.1 anuvAkaM 1 - hOturjapaH purastAth sAmidhEnInAm

T.B.3.5.1.1

saqtyaM prapa#dyE | RuqtaM prapa#dyE |   
aqmRutaqM prapa#dyE |

praqjApa#tEH priqyAM taqnuvaqmanA$rtAqM prapa#dyE |

iqdamaqhaM pa#~jcadaqSEnaq vajrE#Na |

dviqShantaqM BrAtRu#vyaqmava#krAmAmi |   
yO$&smAn dvEShTi# | yaM ca# vaqyaM dviqShmaH |

BUrBuvaqH suva#H | him || 1 (10) (saqtyaM daSa#) (A1)

3.5.2 anuvAkaM 2 - sAmidhEnImranvAha

T.B.3.5.2.1

pra vOq vAjA# aqBidya#vaH | haqviShma#ntO GRuqtAcyA$ |

dEqvA~jji#gAti sumnaqyuH || agnaq AyA#hi vIqtayE$ | gRuqNAqnO haqvyadA#tayE | ni hOtA# sathsi baqraq.hiShi# || taM tvA# saqmidBi#ra~ggiraH | GRuqtEna# vad^^rdhayAmasi | bRuqhacCO#cA yaviShThya || sa na#H pRuqthu SraqvAyya$m | 2 (10)

T.B.3.5.2.2

acCA# dEva vivAsasi | bRuqhada#gnE suqvIrya$m ||

IqDEnyO# namaqsya#stiqraH | tamA(gm)#si dar.SaqtaH | samaqgniri#ddhyatEq vRuShA$ || vRuShO# aqgniH sami#ddhyatE | aSvOq na dE#vaqvAha#naH |

ta(gm) haqviShma#nta IDatE || vRuSha#NaM tvA vaqyaM ~MvRuShann# | vRuShA#NaqH sami#dhImahi | 3 (10)

T.B.3.5.2.3

agnEq dIdya#taM bRuqhat || aqgniM dUqtaM ~MvRu#NImahE |

hOtA#raM ~MviqSvavE#dasam | aqsya yaqj~jasya# suqkratu$m || saqmiqddhyamA#nO addhvaqrE | aqgniH pA#vaqka IDya#H | SOqciShkE#SaqstamI#mahE || sami#ddhO agna Ahuta | dEqvAn. ya#kShi svaddhvara | tva(gm) hi ha#vyaqvADasi# ( ) ||

Aju#hOta duvaqsyata# | aqgniM pra#yaqtya#ddhvaqrE |

vRuqNIqddhva(gm) ha#vyaqvAha#nam ||

tvaM ~Mvaru#Na uqta miqtrO a#gnE | tvAM ~Mva#d^^rdhanti maqtiBiqrvasi#ShThAH | tvE vasu# suShaNaqnAni# santu | yUqyaM pA#ta svaqstiBiqH sadA# naH || 4 (17)

(SraqvAyya# - midhImaq - hyasi# saqpta ca#) (A2)

3.5.3 anuvAkaM 3 - praramuktvA nividO&nUcya dEvatA AvAhayati

T.B.3.5.3.1

agnE# maqhA(gm) a#si brAhmaNa BArata | asAqvasau$ ||

dEqvEddhOq manvi#ddhaH | RuShi#ShTutOq viprA#numaditaH | kaqviqSaqstO brahma#sa(gm)SitO GRuqtAha#vanaH |

praqNIr-yaqj~jAnA$m | raqthIra#ddhvaqrANA$m |

aqtUrtOq hOtA$ | tUrNi#r.havyaqvAT |

AspAtra#M juqhUr-dEqvAnA$m | 5 (10)

T.B.3.5.3.2

caqmaqsO dE#vaqpAna#H | aqrA(gm) i#vAgnE nEqmirdEqvA(gg)stvaM pa#riqBUra#si | Ava#ha dEqvAn. yaja#mAnAya || aqgnima#gnaq Ava#ha | sOmaqmAva#ha |

aqgnimAva#ha | praqjApa#tiqmAva#ha | aqgnIShOmAqvAva#ha | iqndrAqgnI Ava#ha | indraqmAva#ha ( ) | maqhEqndramAva#ha | dEqvA(gm) A$jyaqpA(gm) Ava#ha |

aqgni(gm) hOqtrAyAva#ha | svaM ma#hiqmAnaqmAva#ha | A cA$gnE dEqvAn. vaha# | suqyajA# ca yaja jAtavEdaH || 6 (16)

(dEqvAnAq-mindraqmAva#haq ShaTca#) (A3)

3.5.4 anuvAkaM 4 - srucAvAdApayati

T.B.3.5.4.1

aqgnir. hOtAq vEtvaqgniH | hOqtraM ~MvE$ttu prAviqtram | smO vaqyam | sAqdhu tE# yajamAna dEqvatA$ | GRuqtava#tI-maddhvaryOq srucaqmA&sya#sva | dEqvAqyuva#M ~MviqSvavA#rAm | IDA#mahai dEqvA(gm) IqDEnyAn# |

naqmaqsyAma# namaqsyAn# | yajA#ma yaqj~jiyAn# || 7 (9)

(aqgnir. hOtAq nava#) (A4)

3.5.5 anuvAkaM 5 - prayAjAH

T.B.3.5.5.1

saqmidhO# agnaq Ajya#sya viyantu | tanUqnapA#dagnaq Ajya#sya vEtu | iqDO a#gnaq Ajya#sya viyantu | baqrq.hira#gnaq Ajya#sya vEtu | svAhAq&gnim | svAhAq sOma$m | svAhAq&gnim | svAhA$ praqjApa#tim |

svAhAq&gnIShOmau$ | svAhE$ndrAqgnI ( ) | svAhEndra$m |

svAhA# mahEqndram | svAhA# dEqvA(gm) A$jyaqpAn | svAhAq&gni(gm) hOqtrAjju#ShAqNAH |

agnaq Ajya#sya viyantu || 8 (15)

(iqndrAqgnI pa~jca# ca) (A5)

3.5.6 anuvAkaM 6 - ajyaBAgayOH purOnuvAkyE

T.B.3.5.6.1

aqgnir-vRuqtrANi# ja~gGanat | draqviqNaqsyur-vi#paqnyayA$ |

sami#ddhaH Suqkra Ahu#taH | juqShAqNO aqgnirAjya#sya vEtu | tva(gm) sO#mAsiq satpa#tiH | tva(gm) rAjOqta vRu#traqhA |

tvaM BaqdrO a#siq kratu#H | juqShAqNaH sOmaq Ajya#sya haqviShO# vEtu | aqgniH praqtnEnaq janma#nA | SumBA#nastaqnuvaq(gg)q svAm ( ) |

kaqvir-viprE#Na vAvRudhE | juqShAqNO aqgnirAjya#sya vEtu |

sOma# gIqrBiShTvA# vaqyam | vaqd^^rdhayA#mO vacOqvida#H | suqmRuqDIqkO naq Avi#Sa |

juqShAqNaH sOmaq Ajya#sya haqviShO# vEtu || 9 (16)

(svA(gm) ShaTca#) (A6)

3.5.7 anuvAkaM 7 - haviShAM yAjyAnuvAkyAH

T.B.3.5.7.1

aqgnir-mUqd^^rdhA diqvaH kaqkut | pati#H pRuthiqvyA aqyam |

aqpA(gm) rEtA(gm)#si jinvati | BuvO# yaqj~jasyaq raja#saSca nEqtA | yatrA# niqyudBiqH saca#sE SiqvABi#H | diqvi mUqd^^rdhAna#M dadhiShE suvaqrq.ShAm |

jiqhvAma#gnE cakRuShE havyaqvAha$m | prajA#patEq na tvadEqtAnyaqnyaH | viSvA# jAqtAniq pariq tA ba#BUva |

yat-kA#mAstE juhuqmastannO# astu | 10 (10)

T.B.3.5.7.2

vaqya(gg) syA#maq pata#yO rayIqNAm | sa vE#da puqtraH piqtaraq(gm)q sa mAqtara$m | sa sUqnurBu#vaqthsa Bu#vaqtpuna#rmaGaH | sa dyAmaurNO#daqntari#kShaq(gm)q sa suva#H | sa viSvAq BuvO# aBavaqthsa A&Ba#vat | agnI#ShOmAq savE#dasA | sahU#tI vanataqM gira#H | saM dE#vaqtrA ba#BUvathuH | yuqvamEqtAni# diqvi rO#caqnAni# |

aqgniSca# sOmaq sakra#tU adhattam | 11 (10)

T.B.3.5.7.3

yuqva(gm) sindhU(gm)# raqBiSa#stE-ravaqdyAt | agnI#ShOmAq-vamu#~jcataM gRuBIqtAn |

indrA$gnI rOcaqnA diqvaH | pariq vAjE#Shu BUShathaH |

tadvA$M cEtiq pravIqrya$m | Snatha#dvRuqtramuqta sa#nOtiq vAja$m | indrAq yO aqgnI sahu#rI sapaqryAt |

iqraqjyantA# vasaqvya#syaq BUrE$H | saha#stamAq saha#sA vAjaqyantA$ | Endra# sAnaqsi(gm) raqyim | 12 (10)

T.B.3.5.7.4

saqjitvA#na(gm) sadAqsaha$m | var.Shi#ShThamUqtayE# Bara | prasa#sAhiShE puruhUtaq SatrUn# | jyEShTha#stEq SuShma# iqha rAqtira#stu | indrABa#raq dakShi#NEnAq vasU#ni | patiqH sindhU#nAmasi rEqvatI#nAm | maqhA(gm) indrOq ya Oja#sA | paqrjanyO# vRuShTiqmA(gm) i#va |

stOmai$rvaqthsasya# vAvRudhE |

maqhAM indrO# nRuqvadAca#r.ShaNiqprAH | 13 (10)

T.B.3.5.7.5

uqta dviqbar.hA# amiqnaH sahO#BiH | aqsmaqdriya#gvAvRudhE vIqryA#ya |

uqruH pRuqthuH sukRu#taH kaqrtRuBi#rBUt |

piqprIqhi dEqvA(gm) u#SaqtO ya#viShTha |

viqdvAM RutU(gm)r. Ru#tupatE yajEqha |

yE daivyA# RuqtvijaqstEBi#ragnE |

tva(gm) hOtRU#NAmaqsyAya#jiShThaH ||

aqgni(gg) svi#ShTaqkRuta$m | ayA#DaqgniraqgnEH priqyA dhAmA#ni | ayAqTthsOma#sya priqyA dhAmA#ni | 14 (10)

T.B.3.5.7.6

ayA#DaqgnEH priqyA dhAmA#ni | ayA$TpraqjApa#tEH priqyA dhAmA#ni | ayA#DaqgnIShOma#yOH priqyA dhAmA#ni | ayA#DindrAgniqyOH priqyA dhAmA#ni |

ayAqDindra#sya priqyA dhAmA#ni | ayA$NmahEqndrasya# priqyA dhAmA#ni | ayA$DdEqvAnA#-mAjyaqpAnA$M priqyA dhAmA#ni | yakSha#daqgnEr. hOtu#H priqyA dhAmA#ni | yakShaqthsvaM ma#hiqmAna$m | Aya#jatAqmEjyAq iSha#H ( ) | kRuqNOtuq sO a#ddhvaqrA jAqtavE#dAH | juqShatA(gm)# haqviH | agnEq yadaqdya viqSO a#ddhvarasya hOtaH |

pAva#ka SOcEq vEShTva(gm) hi yajvA$ | RuqtA ya#jAsi mahiqnA vi yadBUH |

haqvyA va#ha yaviShThaq yA tE# aqdya || 15 (16)

(aqstvaq - dhaqttaq(gm) - raqyiM - ca#r.ShaNiqprAH - sOma#sya priqyA dhAmAq - nIShaqH ShaTca#) (A7)

3.5.8 anuvAkaM 8 - iDOpAhvAnAm

T.B.3.5.8.1

upa#hUta(gm) rathantaqra(gm) saqha pRu#thiqvyA |

upa# mA rathantaqra(gm) saqha pRu#thiqvyA hva#yatAm |

upa#hUtaM ~MvAmadEqvya(gm) saqhAntari#kShENa |

upa# mA vAmadEqvya(gm) saqhAntari#kShENa hvayatAm |

upa# hUtaM bRuqhathsaqha diqvA | upa# mA bRuqhathsaqha diqvA hva#yatAm | upa#hUtAH saqpta hOtrA$H |

upa# mA saqpta hOtrA$ hvayantAm | upa#hUtA dhEqnuH saqhar.Sha#BA | upa# mA dhEqnuH saqhar.Sha#BA hvayatAm | 16 (10)

T.B.3.5.8.2

upa#hUtO BaqkShaH saKA$ | upa# mA BaqkShaH saKA$ hvayatAm | upa#hUqtA~M(4) hO | iDOpa#hUtA | upa#hUqtEDA$ | upO# aqsmA(gm) iDA$ hvayatAm | iDOpa#hUtA | upa#hUqtEDA$ | mAqnaqvI GRuqtapa#dI maitrAvaruqNI |

brahma# dEqvakRu#taqmupa#hUtam | 17 (10)

T.B.3.5.8.3

daivyA# addhvaqryavaq upa#hUtAH | upa#hUtA manuqShyA$H | ya iqmaM ~Myaqj~jamavAn# | yE yaqj~japa#tiqM ~Mvad^^rdhAn# | upa#hUtEq dyAvA#pRuthiqvI |

pUqrvaqjE RuqtAva#rI | dEqvI dEqvapu#trE | upa#hUtOq&yaM ~Myaja#mAnaH | utta#rasyAM dEvayaqjyAyAq-mupa#hUtaH | BUya#si haviqShkara#Naq upa#hUtaH ( ) |

diqvyE dhAmaqnnupa#hUtaH |

iqdaM mE# dEqvA haqvirju#ShantAqmitiq tasmiqnnupa#hUtaH |

viSva#masya priqyamupa#hUtam |

viSva#sya priqyasyOpa#hUtaqsyOpa#hUtaH || 18 (14)

(saqhar.Sha#BA hvayatAq - mupa#hUta(gm) - haviqShkara#Naq upa#hUtaScaqtvAri# ca) (A8)

3.5.9 anuvAkaM 9 - anUyAjAH

T.B.3.5.9.1

dEqvaM baqrq.hiH | vaqsuqvanE# vasuqdhEya#sya vEtu | dEqvO narAqSa(gm) sa#H | vaqsuqvanE# vasuqdhEya#sya vEtu | dEqvO aqgniH svi#ShTaqkRut | suqdravi#NA maqndraH kaqviH | saqtyama#nmA&&yaqjI hOtA$ | hOtu#r. hOtuqrAya#jIyAn | agnEq yAn-dEqvAnayA$T | yA(gm) api#prEH ( ) | yE tE# hOqtrE ama#thsata | tA(gm) sa#saqnuShIq(gm)q hOtrA$M dEvaM gaqmAm | diqvi dEqvEShu# yaqj~jamEra#yEqmam | sviqShTaqkRuccAgnEq hOtA&BU$H |

vaqsuqvanE# vasuqdhEya#sya namOvAqkE vIhi# || 19 (15)

(api#prEqH pa~jca# ca) (A9)

3.5.10 anuvAkaM 10 - sUktAvAkaH

T.B.3.5.10.1

iqdaM dyA#vApRuthivI Baqdrama#BUt |

Ad^^rdhma# sUktavAqkam | uqta na#mOvAqkam |

RuqddhyAsma# sUqktOcya#magnE | tva(gm) sU$ktaqvAga#si |

upa#SritO diqvaH pRu#thiqvyOH | Oma#nvatI tEq&smin. yaqj~jE ya#jamAnaq dyAvA#pRuthiqvI stA$m |

SaqgaMqyE jIqradA#nU | atra#snUq apra#vEdE |

uqruga#vyUtI aBayaqM kRutau$ | 20 (10)

T.B.3.5.10.2

vRuqShTidyA#vA rIqtyA#pA | SaqmBuvau# mayOqBuvau$ |

Urja#svatI caq paya#svatI ca | sUqpaqcaqraqNA ca# svadhicaraqNA ca# | tayO#rAqvidi# ||

aqgniriqda(gm) haqvira#juShata | avI#vRudhataq mahOq jyAyO#&kRuta | sOma# iqda(gm) haqvira#juShata | avI#vRudhataq mahOq jyAyO#&kRuta |

aqgniriqda(gm) haqvira#juShata | 21 (10)

T.B.3.5.10.3

avI#vRudhataq mahOq jyAyO#&kRuta | praqjApa#tiriqda(gm) haqvira#juShata | avI#vRudhataq mahOq jyAyO#&kRuta | aqgnIShOmA#viqda(gm) haqvira#juShEtAm |

avI#vRudhEtAqM mahOq jyAyO$&krAtAm |

iqndrAqgnI iqda(gm) haqvira#juShEtAm |

avI#vRudhEtAqM mahOq jyAyO$&krAtAm | indra# iqda(gm) haqvira#juShata | avI#vRudhataq mahOq jyAyO#&kRuta | maqhEqndra iqda(gm) haqvira#juShata | 22 (10)

T.B.3.5.10.4

avI#vRudhataq mahOq jyAyO#&kRuta | dEqvA A$jyaqpA Ajya#majuShanta | avI#vRudhantaq mahOq jyAyO$&krata | aqgnir.hOqtrENEqda(gm) haqvira#juShata |

avI#vRudhataq mahOq jyAyO#&kRuta |

aqsyAmRudhaq-ddhOtrA#yAM dEvaMgaqmAyA$m |

ASA$stEq&yaM ~Myaja#mAnOq&sau ||

AyuqrASA$stE | suqpraqjAqstva-mASA$stE |

saqjAqtaqvaqnaqsyA-mASA$stE | 23 (10)

T.B.3.5.10.5

utta#rAM dEvayaqjyA-mASA$stE | BUyO# haviqShkara#Naq-mASA$stE | diqvyaM dhAmASA$stE | viSva#M priqyamASA$stE | yadaqnEna# haqviShA &&SA$stE | tada#SyAqt-tadRu#ddhyAt | tada#smai dEqvA rA#santAm | tadaqgnir-dEqvO dEqvEByOq vana#tE | vaqyamaqgnEr mAnu#ShAH | iqShTaM ca# vIqtaM ca# ( ) | uqBE ca# nOq dyAvA#pRuthiqvI a(gm)ha#saspAtAm |

iqha gati#r-vAqmasyEqdaM ca# | namO# dEqvEBya#H || 24 (13)

(aqBaqyaMqkRutA#vakRu - tAqgniriqda(gm) haqvira#juShata - mahEqndra iqda(gm) haqvira#juShata - sajAtavanaqsyAmASA$stE - vIqtaM caq trINi# ca) (A10)

3.5.11 anuvAkaM 11 - SaMyuvAkaH

T.B.3.5.11.1

tacCaqM ~MyOrA vRu#NImahE | gAqtuM ~Myaqj~jAya# | gAqtuM ~Myaqj~japa#tayE | daivI$ svaqstira#stu naH | svaqstir mAnu#ShEByaH | Uqd^^rdhvaM ji#gAtu BEShaqjam |

SaM nO# astu dviqpadE$ | SaM catu#ShpadE || 25 (8) (tacCaqM ~MyOraqShTau) (A11)

3.5.12 anuvAkaM 12 - patnIsaMyAjAnAM yAjyAnuvAkyAH

T.B.3.5.12.1

“A pyA#yasvaq{1}” “saM tE$ {2}” ||

“iqha tvaShTA#ramagriqyaM{3}” “tanna#stuqrIpa$m {4}” ||

dEqvAnAqM patnI#ruSaqtIra#vantu naH | prAva#ntu nastuqjayEq vAja#sAtayE | yAH pArthi#vAsOq yA aqpAmapi# vraqtE | tA nO# dEvIH suhavAqH Sarma# yacCata || uqta gnA vi#yantu dEqvapa#tnIH | iqndrAqNya#gnAyyaqSvinIq rAT | A rOda#sI varuNAqnI SRu#NOtu |

viqyantu# dEqvIrya RuqturjanI#nAm ( ) || 26 (10)

T.B.3.5.12.2

aqgnir. hOtA# gRuqhapa#tiqH sa rAjA$ | viSvA# vEdaq jani#mA jAqtavE#dAH | dEqvAnA#muqta yO martyA#nAm | yaji#ShThaqH sa praya#jatAmRuqtAvA$ ||

vaqyamu# tvA gRuhapatEq janA#nAm | agnEq aka#rma saqmidhA# bRuqhanta$m | aqsthUqriNOq gAr.ha#patyAni santu | tiqgmEna# naqstEja#sAq sa(gm)Si#SAdhi || 27 (8)

(janI#nA - +maqShTau ca#) (A12)

3.5.13 anuvAkaM 13 - patnIsaMyAjE sOmAhvAnam

T.B.3.5.13.1

upa#hUta(gm) rathantaqra(gm) saqha pRu#thiqvyA |

upa# mA rathantaqra(gm) saqha pRu#thiqvyA hva#yatAm |

upa#hUtaM ~MvAmadEqvya(gm) saqhAntari#kShENa |

upa# mA vAmadEqvya(gm) saqhAntari#kShENa hvayatAm | upa#hUtaM bRuqhathsaqha diqvA | upa# mA bRuqhathsaqha diqvA hva#yatAm | upa#hUtAH saqpta hOtrA$H |

upa# mA saqpta hOtrA$ hvayantAm | upa#hUtA dhEqnuH saqhar.Sha#BA | upa# mA dhEqnuH saqhar.Sha#BA hvayatAm | 28 (10)

T.B.3.5.13.2

upa#hUtO BaqkShaH saKA$ | upa# mA BaqkShaH saKA$ hvayatAm | upa#hUqtA~M(4) hO | iDOpa#hUtA | upa#hUqtEDA$ | upO# aqsmA(gm) iDA$ hvayatAm | iDOpa#hUtA | upa#hUqtEDA$ | mAqnaqvI GRuqtapa#dI maitrAvaruqNI |

brahma# dEqvakRu#taqmupa#hUtam | 29 (10)

T.B.3.5.13.3

daivyA# addhvaqryavaq upa#hUtAH | upa#hUtA manuqShyA$H | ya iqmaM ~Myaqj~jamavAn# | yE yaqj~japa#tnIqM ~Mvad^^rdhAn# | upa#hUtEq dyAvA#pRuthiqvI | pUqrvaqjE RuqtAva#rI | dEqvI dEqvapu#trE | upa#hUtEqyaM ~Myaja#mAnA | iqndrAqNIvA#vidhaqvA | adi#tiriva supuqtrA ( ) | utta#rasyAM dEvayaqjyAyAq-mupa#hUtA |

BUya#si haviqShkara#Naq upa#hUtA | diqvyE dhAmaqnnupa#hUtA | iqdaM mE# dEqvA haqvir-ju#ShantAqmitiq tasmiqn-nupa#hUtA | viSva#masyAH priqyamupa#hUtam |

viSva#sya priqyasyOpa#hUtaqsyOpa#hUtA || 30 (16)

(saqhar.Sha#BA hvayatAq - mupa#hUta(gm) - supuqtrA ShaTca#) (A13)

Prapaataka KOrvai with starting Words of 1 to 13 Anuvaakams :-

(saqtyaM - pravO - &gnE# maqhA - naqgnir. hOtA# - saqmidhOq - &gnir vRuqtrANyaq - gnir mUqd^^rdhO - pa#hUtaM - dEqvaM baqrq.hi - riqdaM dyA#vApRuthivIq -tacCaqm~MyO- rA pyA#yaqsvO - pa#hUtaqM trayO#daSa)

KOrvai with starting Words of 1, 11, 21 Series of Dasinis :-

(saqtyaM - ~Mvaqya(gg) syA#ma - vRuqShTidyA#vA triq(gm)qSat)

First and Last Word 3rd Ashtakam 5th Prapaatakam :-

(saqtya-mupa#hUtA)

|| hari#H Om ||

|| kRuShNa yajurvEdIya taittirIya brAhmaNE tRutIyAShTakE pa~jcama prapAThakaH samAptaH ||

Appendix (of Expansions)

T.B.3.5.12.1 - "A pyA#yasvaq {1}" "saM tE$ {2}"

A pyA#yasvaq samE#tu tE viqSvata#H sOmaq vRuShNi#yaM |

BavAq vAja#sya sa~ggaqthE || {1}

saM tEq payA(gm) #siq samu# yantuq vAjAqH saM ~MvRuShNi#yA-nyaBimAtiqShAha#H |

AqpyAya#mAnO aqmRutA#ya sOma diqvi SravA(gg)#syuttaqmAni# dhiShva || {2}

(Both {1} and {2} appearing in TS 4.2.7.4)

-------------------------------------------------------------

T.B.3.5.12.1 - "iqha tvaShTA#ramagriqyaM {3}" "tanna#stuqrIpa$m {4}"

iqha tvaShTA#ramagriqyaM ~MviqSvarU#paqmupa# hvayE | aqsmAka#mastuq kEva#laH || {3}

tanna#stuqrIpaqmadha# pOShayiqtnu dEva# tvaShTaqrvi ra#rAqNaH sya#sva |

yatO# vIqraH ka#rmaqNya#H suqdakShO# yuqktagrA#vAq jAya#tE dEqvakA#maH || {4}

(Both {3} and {4} appearing in TS 3.1.11.1)

====================

OM namaH paramAtmanE, SrI mahAgaNapatayE namaH

SrI guruByO namaH, haqriqH OM

3.6 tRutIyAShTakE ShaShThaH prapAThakaH - paSuhautram

3.6.1 anuvAkaM 1 - yUpasaMskArAH

T.B.3.6.1.1

aq~jjantiq tvAma#ddhvaqrE dE#vaqyanta#H | vana#spatEq madhu#nAq daivyE#na | yadUqd^^rdhvasti#ShThAqd-dravi#NEqha dha#ttAt | yadvAq kShayO# mAqturaqsyA uqpasthE$ || ucCra#yasva vanaspatE | varShma#n pRuthiqvyA adhi# | sumi#tI mIqyamA#naH |

varcO#dhA yaqj~javA#hasE || sami#ddhasyaq Sraya#mANaH puqrastA$t | brahma# vanvAqnO aqjara(gm)# suqvIra$m | 1 (10)

T.B.3.6.1.2

AqrE aqsmadama#tiqM bAdha#mAnaH | ucCra#yasva mahaqtE sauBa#gAya || Uqd^^rdhva UqShuNa# UqtayE$ | tiShThA# dEqvO na sa#viqtA | Uqd^^rdhvO vAja#syaq sani#tAq yadaq~jjiBi#H | vAqGadBi#r-viqhvayA#mahE ||

Uqd^^rdhvO na#H pAqhya(gm)ha#sOq ni kEqtunA$ | viSvaq(gm)q samaqtriNa#M daha |

kRuqdhI na# Uqd^^rdhvA~jcaq rathA#ya jIqvasE$ |

viqdA dEqvEShu# nOq duva#H || 2 (10)

T.B.3.6.1.3

jAqtO jA#yatE sudinaqtvE ahnA$m | samaqrya A viqdathEq vad^^rdha#mAnaH | puqnantiq dhIrA# aqpasO# manIqShA | dEqvaqyA vipraq udi#yartiq vAca$m || yuvA# suqvAsAqH pari#vItaq AgA$t | sa uq SrEyA$n Bavatiq jAya#mAnaH |

taM dhIrA#saH kaqvayaq unna#yanti | svAqdhiyOq mana#sA dEvaqyanta#H || pRuqthuqpAjAq ama#rtyaH | GRuqtani#rNiqK-svA#hutaH ( ) | 3 (10)

T.B.3.6.1.4

aqgnir-yaqj~jasya# havyaqvAT || ta(gm) saqbAdhO# yaqtasru#caH | iqtthA dhiqyA yaqj~java#ntaH | Aca#kruraqgni-mUqtayE$ || tvaM ~Mvaru#Na uqta miqtrO a#gnE | tvAM ~Mva#d^^rdhanti maqtiBiqr-vasi#ShThAH |

tvE vasu# suShaNaqnAni# santu |

yUqyaM pA#ta svaqstiBiqH sadA# naH || 4 (8)

(suqvIraqM - duvaqH - svA#hutOq - +&ShTau ca#) (A1)

3.6.2 anuvAkaM 2 - prayAjaviShayA maitrAvaruNapraiShAH

T.B.3.6.2.1

hOtA# yakShadaqgni(gm) saqmidhA# suShaqmidhAq sami#ddhaqM nABA# pRuthiqvyAH sa#gaMqthE vAqmasya# |

varShma#ndiqva iqDaspaqdE vEtvAjya#syaq hOtaqryaja# ||

hOtA# yakShaqt-tanUqnapA#taq-madi#tEqr-garBaqM Buva#nasya gOqpAm | maddhvAq&dya dEqvO dEqvEByO# dEvaqyAnA$npaqthO a#naktuq vEtvAjya#syaq hOtaqryaja# ||

hOtA# yakShaqn-narAqSa(gm)sa#M nRuSaqstraM nRU(gm)H pra#NEtram | gOBi#r-vaqpAvAqnth-syAd-vIqraiH SaktI#vAqn-rathai$H prathamaqyAvAq hira#NyaiScaqndrI vEtvAjya#syaq hOtaqryaja# || hOtA# yakShadaqgnimiqDa I#DiqtO dEqvO dEqvA(gm) Ava#kShad-dUqtO ha#vyaqvADamU#raH |

upEqmaM ~Myaqj~jamupEqmAM dEqvO dEqvahU#timavatuq vEtvAjya#syaq hOtaqryaja# || hOtA# yakShad-baqrq.hiH suqShTarIqmOrNa#mradA aqsmin. yaqj~jE vi caq pra ca# prathatA(gg) svAsaqsthaM dEqvEBya#H |

EmE#nadaqdya vasa#vO ruqdrA A#dityAH sa#dantu priqyamindra#syAstuq vEtvAjya#syaq hOtaqryaja# || 5 (10)

T.B.3.6.2.2

hOtA# yakShaqd-dura# RuqShvAH ka#vaqShyO&kO#ShadhAvanIq-rudAtA#Biqr-jiha#tAqM ~Mvi pakShO#BiH SrayantAm | suqprAqyaqNA aqsmin. yaqj~jE viSra#yantA-mRutAqvRudhO# viqyantvAjya#syaq hOtaqryaja# ||

hOtA# yakShaduqShAsAqnaktA# bRuhaqtI suqpESa#sAq nRU(gm)H pati#ByOq yOni#M kRuNvAqnE |

saq(gg)qsmaya#mAnEq indrE#Na dEqvairEdaM baqrq.hiH sI#datAM ~MvIqtAmAjya#syaq hOtaqryaja# ||

hOtA# yakShaqd-daivyAq hOtA#rA maqndrA pOtA#rA kaqvI pracE#tasA |

svi#ShTamaqdyAnyaH ka#radiqShA sva#BigUrtamaqnya UqrjA sata#vasEqmaM ~Myaqj~jaM diqvi dEqvEShu# dhattAM ~MvIqtAmAjya#syaq hOtaqryaja# ||

hOtA# yakShat-tiqsrO dEqvIraqpasA#maqpasta#mAq acCi#dra-maqdyEdamapa#-stanvatAm |

dEqvEByO# dEqvIr-dEqvamapO# viqyantvAjya#syaq hOtaqryaja# ||

hOtA# yakShaqt-tvaShTA#raq-maci#ShTuqmapA#ka(gm) rEtOqdhAM ~MviSra#vasaM ~MyaSOqdhAm |

puqruqrUpaqmakA#makar.Sana(gm) suqpOShaqH pOShaiqH syAth suqvIrO# vIqrair-vEtvAjya#syaq hOtaqryaja# ( ) ||

hOtA# yakShaqd-vanaqspati#-muqpAva#srakShaddhiqyO jOqShTAra(gm)# SaqSamaqnnara#H |

svadAqth svadhi#tir. RutuqthA&dya dEqvO dEqvEByO# haqvyA&vAqD-vEtvAjya#syaq hOtaqryaja# ||

hOtA# yakShadaqgni(gg) svAhA&&jya#syaq svAhAq mEda#saqH svAhA$ stOqkAnAq(gg)q svAhAq svAhA# kRutInAq(gg)q svAhA# haqvyasU$ktInAm |

svAhA# dEqvA(gm) A$jyaqpAnth svAhAq&gni(gm) hOqtrAjju#ShAqNA agnaq Ajya#sya viyantuq hOtaqryaja# || 6 (14)

(priqyamindra#syAstuq vEtvAjy#syaq hOtaqryaja# - suqvIrO# vIqrair vEtvAjya#syaq hOtaqryaja# caqtvAri# ca) (A2)

Special KOrvai

(aqgniM tanUqnapA#taqM narAqSa(gm)sa#maqgnimiqDa I#DiqtO baqrq.hirdura# uqShAsAqnaktAq daivyA# tiqsrastvaShTA#raqM ~Mvanaqspati#maqgnim )

(pa~jcaq vEtvEkO# viqyantuq dvirvIqtAmEkO# viqyantuq dvirvEtvEkO# viyantuq hOtaqryaja#)

3.6.3 anuvAkaM 3 - Apriya prayAjAnAM yAjyAH

T.B.3.6.3.1

sami#ddhO aqdya manu#ShO durOqNE | dEqvO dEqvAn. ya#jasi jAtavEdaH | A caq vaha# mitramaha-ScikiqtvAn | tvaM dUqtaH kaqvira#siq pracE#tAH || tanU#napAtpaqtha Ruqtasyaq yAnAn# | maddhvA# samaq~jjanth sva#dayA sujihva |

manmA#ni dhIqBiruqta yaqj~jamRuqndhann | dEqvaqtrA ca# kRuNuhyaddhvaqraM na#H || narAqSa(gm)sa#sya mahiqmAna#mEShAm | upa#stOShAma yajaqtasya# yaqj~jaiH | 7 (10)

T.B.3.6.3.2

tE suqkrata#vaqH Suca#yO dhiyaqdhAMH | svada#ntu dEqvA uqBayA#ni haqvyA || AqjuhvA#naq IDyOq vandya#Sca | AyA$hyagnEq vasu#BiH saqjOShA$H |

tvaM dEqvAnA#masi yahvaq hOtA$ | sa E#nAn. yakShIShiqtO yajI#yAn || prAqcIna#M baqrq.hiH praqdiSA# pRuthiqvyAH | vastO#raqsyA vRu#jyatEq agrEq ahnA$m |

vyu# prathatE vitaqraM ~MvarI#yaH | dEqvEByOq adi#tayE syOqnam || 8 (10)

T.B.3.6.3.3

vyaca#svatIrurviqyA viSra#yantAm | pati#ByOq najana#yaqH SumBa#mAnAH | dEvI$rdvArO bRuhatIr-viSvaminvAH | dEqvEByO# Bavatha suprAyaqNAH || A suqShvaya#ntI yajaqtE upA#kE | uqShAsAqnaktA# sadatAqM ni yOnau$ |

diqvyE yOSha#NE bRuhaqtI su#ruqkmE | adhiq Sriya(gm)# SukraqpiSaqM dadhA#nE || daivyAq hOtA#rA prathaqmA suqvAcA$ | mimA#nA yaqj~jaM manu#ShOq yaja#ddhyai | 9 (10)

T.B.3.6.3.4

praqcOqdaya#ntA viqdathE#Shu kAqrU | prAqcInaqM jyOti#H praqdiSA# diqSantA$ || AnO# yaqj~jaM BAra#tIq tUya#mEtu | iDA# manuqShvadiqha cEqtaya#ntI | tiqsrO dEqvIr-baqrq.hirEda(gg) syOqnam | sara#svatIq svapa#saH sadantu ||

ya iqmE dyAvA#pRuthiqvI jani#trI | rUqpairapi(gm)#Saqd-Buva#nAniq viSvA$ | tamaqdya hO#tariShiqtO yajI#yAn |

dEqvaM tvaShTA#ramiqha ya#kShi viqdvAn ( ) || 10 (10)

T.B.3.6.3.5

uqpAva#sRujaqt-tmanyA# samaq~jjann | dEqvAnAqM pAtha# RutuqthA haqvI(gm)Shi# | vanaqspati#H SamiqtA dEqvO aqgniH | svada#ntu haqvyaM madhu#nA GRuqtEna# ||

saqdyO jAqtO vya#mimIta yaqj~jam | aqgnir-dEqvAnA#-maBavat-purOqgAH | aqsya hOtu#H praqdiSyRuqtasya# vAqci |

svAhA#kRuta(gm) haqvira#dantu dEqvAH || 11 (8)

(yaqj~jaiH - syOqnaM - ~Myaja#ddhyai - viqdvAnaq - +ShTau ca#) (A3)

3.6.4 anuvAkaM 4 - paryagnikaraNIyA RucaH

T.B.3.6.4.1

aqgnir. hOtA# nO addhvaqrE | vAqjI san-pari#NIyatE |

dEqvO dEqvEShu# yaqj~jiya#H || pari# triviqShTya#ddhvaqram | yAtyaqgnI raqthIri#va | A dEqvEShuq prayOq dadha#t || pariq vAja#patiH kaqviH | aqgnir. haqvyA nya#kramIt |

dadhaqd-ratnA#ni dAqSuShE$ || 12 (9)

(aqgnir hOtA# nOq nava#) (A4)

3.6.5 anuvAkaM 5 - maitrAvaruNapraiShaH

T.B.3.6.5.1

ajai#daqgniH | asa#naqdvAjaqM ni | dEqvO dEqvEByO# haqvyA&vA$T | prA~jjO#Bir. hinvAqnaH |

dhEnA#BiqH kalpa#mAnaH | yaqj~jasyAyu#H pratiqrann |

upaq prEShya# hOtaH | haqvyA dEqvEBya#H || 13 (8)

(ajai#daqShTau) (A5)

3.6.6 anuvAkaM 6 - hOturadhrigupraiShaH

T.B.3.6.6.1

daivyA$H SamitAra uqta ma#nuShyAq Ara#Baddhvam | upa# nayataq mEddhyAq dura#H | AqSAsA#nAq mEdha#patiByAqM mEdha$m | prAsmA# aqgniM Ba#rata | stRuqNIqta baqrq.hiH | anvE#naM mAqtA ma#nyatAm | anu# piqtA |

anuq BrAtAq saga#rByaH | anuq saKAq sayU$thyaH ||

uqdIqcInA(gm)# asya paqdO nidha#ttAt | 14 (10)

T.B.3.6.6.2

sUryaqM cakShu#rgamayatAt | vAta#M prAqNamaqnva-va#sRujatAt | diSaqH SrOtra$m | aqntari#kShaqmasu$m | pRuqthiqvI(gm) SarI#ram | EqkaqdhA&syaq tvacaqmAcC^^ya#tAt | puqrA nAByA# apiqSasO# vaqpAmutKi#datAt | aqntarEqvOShmANa#M ~MvArayatAt | SyEqnama#syaq vakSha#H kRuNutAt | praqSasA# bAqhU | 15 (10)

T.B.3.6.6.3

SaqlA dOqShaNI$ | kaqSyapEqvA(gm)sA$ | acCi#drEq SrONI$ |

kaqvaShOqrU srEqkapa#rNA&ShThIqvantA$ | ShaDvi(gm)#Satirasyaq va~gkra#yaH |

tA a#nuqShThyOccyA#vayatAt | gAtra#M gAtramaqsyAnU#naM kRuNutAt | UqvaqddhyaqgOqhaM pArthi#vaM KanatAt | aqsnA rakShaqH sa(gm)sRu#jatAt |

vaqniqShThuma#syaq mA rA#viShTa | 16 (10)

T.B.3.6.6.4

urU#kaqM manya#mAnAH || nEdva#stOqkE tana#yE | ravi#tAq rava#cCamitAraH | addhri#gO SamIqddhvam | suqSami# SamIddhvam | SaqmIqddhva-ma#ddhrigO ||

addhri#guqScApA#paSca | uqBau dEqvAnA(gm)# SamiqtArau$ | tAviqmaM paqSu(gg) Sra#payatAM praviqdvA(gm)sau$ |

yathA# yathA&syaq Srapa#NaqM tathA#tathA ( ) || 17 (10)

[dhaqttAqd - bAqhU - mA rA#viShTaq - tathA#tathA ( ) ] (A6)

3.6.7 anuvAkaM 7 - stOkaviShayaM maitrAvaruNAnuvacanam

T.B.3.6.7.1

juqShasva# saqpratha#stamam | vacO# dEqvaPsa#rastamam |

haqvyA juhvA#na Aqsani# || iqmaM nO# yaqj~jamaqmRutE#Shu dhEhi | iqmA haqvyA jA#tavEdO juShasva | stOqkAnA#magnEq mEda#sO GRuqtasya# | hOtaqH prASA#na prathaqmO niqShadya# || GRuqtava#ntaH pAvaka tE |

stOqkAHScO#tantiq mEda#saH | svadha#rmaM dEqvavI#tayE | 18 (10)

T.B.3.6.7.2

SrEShTha#M nO dhEhiq vArya$m || tuBya(gg)# stOqkA GRu#taqScuta#H | agnEq viprA#ya santya | RuShiqH SrEShThaqH sami#ddhyasE | yaqj~jasya# prAviqtA Ba#va ||

tuBya(gg)# ScOtantyaddhrigO SacIvaH | stOqkAsO# agnEq mEda#sO GRuqtasya# | kaqviqSaqstO bRu#haqtA BAqnunA&&gA$H | haqvyA ju#Shasva mEdhira ||

Oji#ShThaM tE maddhyaqtO mEdaq udBRu#tam ( ) | pratE# vaqyaM da#dAmahE | ScOta#nti tE vasO stOqkA adhi# tvaqci |

pratiq tAndE#vaqSO vi#hi || 19 (13)

(dEqvavI#tayaq-udBRu#taqM trINi# ca) (A7)

3.6.8 anuvAkaM 8 - vapA purODASasviShTakRutAM purOnuvAkyAH praiShASca

T.B.3.6.8.1

A vRu#trahaNA vRutraqhaBiqH SuShmai$H | indra# yAqtaM namO#BiragnE aqrvAk | yuqva(gm) rAdhO#Biqraka#vEBirindra | agnE# aqsmE Ba#vatamuttaqmEBi#H || hOtA# yakShadindrAqgnI | CAga#sya vaqpAyAq mEda#saH | juqShEtA(gm)# haqviH | hOtaqryaja# || vi hyaKyaqn-mana#sAq vasya# iqcCann | indrA$gnI j~jAqsa uqta vA# sajAqtAn | 20 (10)

T.B.3.6.8.2

nAnyA yuqvatprama#tirastiq mahya$m | sa vAqM dhiya#M ~MvAjaqyantI#matakSham || hOtA# yakShadindrAqgnI | puqrOqDASa#sya juqShEtA(gm)# haqviH | hOtaqryaja# ||

tvAmI#DatE ajiqraM dUqtyA#ya | haqviShma#ntaqH sadaqmin-mAnu#ShAsaH | yasya# dEqvairAsa#dO baqrq.hira#gnE | ahA$nyasmai suqdinA# Bavantu || hOtA# yakShadaqgnim ( ) | puqrOqDASa#sya juqShatA(gm)# haqviH |

hOtaqryaja# || 21 (12)

(saqjAqtA - naqgniM dvE ca#) (A8)

3.6.9 anuvAkaM 9 - tEShAmEva yAjyAH

T.B.3.6.9.1

gIqrBirvipraqH prama#timiqcCamA#naH | Iq# raqyiM ~MyaqSasa#M pUrvaqBAja$m | indrA$gnI vRutrahaNA suvajrA | praNOq navyE#BistirataM dEqShNaiH || mAcCE$dma raqSmI(gm)ritiq nAdha#mAnAH | piqtRuqNA(gm) SaktI#ranuq yacCa#mAnAH | iqndrAqgniByAqM kaM ~MvRuSha#NO madanti | tA hyadrI# dhiqShaNA#yA uqpasthE$ ||

aqgni(gm) su#dIqti(gm) suqdRuSa#M gRuqNanta#H |

naqmaqsyAmaqstvEDya#M jAtavEdaH ( ) |

tvAM dUqtama#raqti(gm) ha#vyaqvAha$m |

dEqvA a#kRuNvan-naqmRuta#syaq nABi$m || 22 (12)

(jAqtaqvEqdOq dvE ca#) (A9)

3.6.10 anuvAkaM 10 - manOtAsUktam

T.B.3.6.10.1

tva(gg) hya#gnE prathaqmO maqnOtA$ | aqsyA dhiqyO aBa#vO dasmaq hOtA$ | tva(gm) sI$M ~MvRuShan-nakRuNOr-duqShTarI#tu | sahOq viSva#smaiq saha#sEq saha#ddhyai || adhAq hOtAq nya#sIdOq yajI#yAn | iqDaspaqda iqShayaqnnIDyaqH sann | taM tvAq nara#H prathaqmaM dE#vaqyanta#H | maqhO rAqyE ciqtaya#ntOq anu# gmann || vRuqtEvaq yanta#M baqhuBi#r-vasaqvyai$H |

tvE raqyiM jA#gRuqvA(gm)sOq anu# gmann | 23 (10)

T.B.3.6.10.2

ruSa#ntamaqgniM da#r.SaqtaM bRuqhanta$m | vaqpAva#ntaM ~MviqSvahA# dIdiqvA(gm)sa$m || paqdaM dEqvasyaq nama#sA viqyanta#H | SraqvaqsyavaqH Srava# ApaqnnamRu#ktam |

nAmA#ni cid-dadhirE yaqj~jiyA#ni | BaqdrAyA$M tE raNayantaq sandRu#ShTau || tvAM ~Mva#d^^rdhanti kShiqtaya#H pRuthiqvyAm | tva(gm) rAya# uqBayA#sOq janA#nAm |

tvaM trAqtA ta#raNEq cEtyO# BUH |

piqtA mAqtA sadaqmin-mAnu#ShANAm || 24 (10)

T.B.3.6.10.3

sa paqryENyaqH sa priqyO viqkShva#gniH | hOtA# maqndrO niSha#sAdAq yajI#yAn | taM tvA# vaqyaM damaq A dI#diqvA(gm)sa$m | upa#j~juqbAdhOq nama#sA sadEma ||

taM tvA# vaqya(gm) suqdhiyOq navya#magnE | suqmnAqyava# ImahE dEvaqyanta#H | tvaM ~MviSO# anayOq dIdyA#naH | diqvO a#gnE bRuhaqtA rO#caqnEna# ||

viqSAM kaqviM ~MviqSpatiq(gm)q SaSva#tInAm |

niqtOSa#naM ~MvRuShaqBaM ca#r.ShaNIqnAm | 25 (10)

T.B.3.6.10.4

prEtI#ShaNimiqShaya#ntaM pAvaqkam | rAja#ntamaqgniM ~Mya#jaqta(gm) ra#yIqNAm || sO a#gna IjE SaSaqmE caq marta#H | yastaq Ana#Tth-saqmidhA# haqvyadA#tim |

ya Ahu#tiqM pariq vEdAq namO#BiH | viSvEthsa vAqmA da#dhatEq tvOta#H || aqsmA u# tEq mahi# maqhE vi#dhEma | namO#BiragnE saqmidhOqta haqvyaiH |

vEdI# sUnO sahasO gIqrBiruqkthaiH |

A tE# BaqdrAyA(gm)# sumaqtau ya#tEma || 26 (10)

T.B.3.6.10.5

A yastaqtanthaq rOda#sIq vi BAqsA | SravO#BiSca Sravaqsya#staru#traH | bRuqhadBiqr-vAjaiqH sthavi#rEBiraqsmE | rEqvadBi#ragnE vitaqraM ~MviBA#hi ||

nRuqvadva#sOq sadaqmiddhE$hyaqsmE | BUri# tOqkAyaq tana#yAya paqrSvaH | pUqrvIriShO# bRuhaqtIrAqrE a#GAH | aqsmE BaqdrA sau$SravaqsAni# santu ||

puqrUNya#gnE puruqdhA tvAqyA | vasU#ni rAjan-vaqsutA#tE aSyAm ( ) | puqrUNiq hi tvE pu#ruvAraq santi# |

agnEq vasu# vidhaqtE rAja#niq tvE || 27 (12)

(jAqgRuqvA(gm)sOq anu# gmaqn - mAnu#ShANAM - car.ShaNIqnAM - ~Mya#tE - mASyAqM dvE ca#) (A10)

3.6.11 anuvAkaM 11 - havirvanaspatisviShTakRutAM purOnuvAkyAH praiShASca

T.B.3.6.11.1

A Ba#rata(gm) SikShataM ~MvajrabAhU |

aqsmA(gm) i#ndrAgnI avataq(gm)q SacI#BiH |

iqmE nu tE raqSmayaqH sUrya#sya |

yEBi#H sapiqtvaM piqtarO# naq Ayann# ||

hOtA# yakShadindrAqgnI | CAga#sya haqviShaq AttA#maqdya | maqddhyaqtO mEdaq udBRu#tam | puqrA dvEShO$ByaH | puqrA pauru#ShEyyA gRuqBaH | GastA$nnUqnam | 28 (10)

T.B.3.6.11.2

GAqsE a#jrANAqM ~Myava#saprathamAnAm | suqmatkSha#rANA(gm) Saqtaru#driyANAm |

aqgniqShvAqttAnAqM pIvO#pavasanAnAm |

pAqrSvaqtaH SrO#NiqtaH Si#tAmaqta u#thsAdaqtaH | a~ggA#da~ggAqdava#ttAnAm | kara#ta EqvEndrAqgnI | juqShEtA(gm)# haqviH | hOtaqryaja# ||

dEqvEByO# vanaspatE haqvI(gm)Shi# |

hira#NyaparNa praqdiva#stEq artha$m | 29 (10)

T.B.3.6.11.3

praqdaqkShiqNid-ra#SaqnayA# niqyUya# | Ruqtasya# vakShi paqthiBIq raji#ShThaiH || hOtA# yakShaqd-vanaqspati#maqBi hi | piqShTata#mayAq raBi#ShThayA raSaqnayA&&dhi#ta |

yatrE$ndrAgniqyOH CAga#sya haqviSha#H priqyA dhAmA#ni |

yatraq vanaqspatE$H priqyA pAthA(gm)#si |

yatra# dEqvAnA#mAjyaqpAnA$M priqyA dhAmA#ni | yatrAqgnEr. hOtu#H priqyA dhAmA#ni |

tatraiqtaM praqstu-tyE#vO-paqstutyE#vOqpAva#srakShat |

raBI#yA(gm) samiva kRuqtvI | 30 (10)

T.B.3.6.11.4

kara#dEqvaM dEqvO vanaqspati#H | juqShatA(gm)# haqviH | hOtaqryaja# || piqprIqhi dEqvA(gm) u#SaqtO ya#viShTha | viqdvAM RuqtU(gm)r. Ru#tupatE yajEqha |

yE daivyA# RuqtvijaqstEBi#ragnE |

tva(gm) hOtRU#NAmaqsyAya#jiShThaH ||

hOtA# yakShadaqgni(gg) svi#ShTaqkRuta$m |

ayA#Daqgni-ri#ndrAgniqyOH CAga#sya haqviSha#H priqyA dhAmA#ni | ayAqDvanaqspatE$H priqyA pAthA(gm)#si ( ) |

ayA$DdEqvAnA#-mAjyaqpAnA$M priqyA dhAmA#ni |

yakSha#daqgnEr. hOtu#H priqyA dhAmA#ni | yakShaqth svaM ma#hiqmAna$m | Aya#jatAqmEjyAq iSha#H | kRuqNOtuq sO a#ddhvaqrA jAqtavE#dAH | juqShatA(gm)# haqviH | hOtaqryaja# || 31 (17)

(nUqna - martha#M - kRuqtvI - pAthA(gm)#si saqpta ca#) (A11)

3.6.12 anuvAkaM 12 - tEShAmEva yAjyAH

T.B.3.6.12.1

upO#haq yadviqdatha#M ~MvAqjinOq gUH | gIqrBir-viprAqH prama#ti-miqcCamA#nAH | aqrvantOq na kAShThAqM nakSha#mANAH | iqndrAqgnI jOhu#vatOq naraqstE ||

vana#spatE raSaqnayA#&BiqdhAya# | piqShTata#mayA vaqyunA#ni viqdvAn | vaha# dEvaqtrA di#dhiShO haqvI(gm)Shi# | pra ca# dAqtAra#maqmRutE#Shu vOcaH || aqgni(gg) svi#ShTaqkRuta$m | ayA#Daqgni-ri#ndrAgniqyOH CAga#sya haqviSha#H priqyA dhAmA#ni | 32 (10)

T.B.3.6.12.2

ayAqDvanaqspatE$H priqyA pAthA(gm)#si |

ayA$DdEqvAnA#-mAjyaqpAnA$M priqyA dhAmA#ni |

yakSha#daqgnEr. hOtu#H priqyA dhAmA#ni | yakShaqth svaM ma#hiqmAna$m | Aya#jatAqmEjyAq iSha#H | kRuqNOtuq sO a#ddhvaqrA jAqtavE#dAH | juqShatA(gm)# haqviH | agnEq yadaqdya viqSO a#ddhvarasya hOtaH |

pAva#ka SOcEq vEShTva(gm) hi yajvA$ |

RuqtA ya#jAsi mahiqnA vi yad-BUH ( ) |

haqvyA va#ha yaviShThaq yA tE# aqdya || 33 (11)

(dhAmA#niq - BurEka#M ca) (A12)

3.6.13 anuvAkaM 13 - anUyAjapraiShAH

T.B.3.6.13.1

dEqvaM baqrq.hiH su#dEqvaM dEqvaiH syAth suqvIra#M ~MvIqrairvastO$r-vRuqjyEtAqktOH praBri#-yEqtAtyaqnyAn-rAqyA baqrq.hiShma#tO madEma vasuqvanE# vasuqdhEya#sya vEtuq yaja# || dEqvIr-dvAra#H saMGAqtE viqDvIryAma#~jCithiqrA dhruqvA dEqvahU#tau vaqthsa

I#mEnAqstaru#Naq Ami#mIyAt-kumAqrO vAq nava#jAtOq mainAq arvA# rEqNuka#kATaqH pRuNa#gvasuqvanE# vasuqdhEya#sya viyantuq yaja# || dEqvI uqShAsAq naktA&dyAqsmin. yaqj~jE pra#yaqtya#hvEtAqmapi# nUqnaM daivIqrviSaqH prAyA#siShTAq(gm)q suprI#tEq sudhi#tE vasuqvanE# vasuqdhEya#sya vItAqM ~Myaja# ||

dEqvI jOShTrIq vasu#dhitIq yayO#raqnyA&GA dvEShA(gm)#si yuqyavaqdA&nyA va#kShaqd-vasuq vAryA#Niq yaja#mAnAya vasuqvanE# vasuqdhEya#sya vItAqM ~Myaja# ||

dEqvI UqrjAhu#tIq iShaqmUrja#maqnyA va#kShaqthsagdhiq(gm)q sapI#timaqnyA navE#naq pUrvaqM daya#mAnAqH syAma# purAqNEnaq navaqM tAmUrja#mUqrjAhu#tI Uqrjaya#mAnE adhAtAM ~MvasuqvanE# vasuqdhEya#sya vItAqM ~Myaja# ||

dEqvA daivyAq hOtA#rAq nEShTA#rAq pOtA#rA haqtAGa#Sa(gm)sA-vABaqradva#sU vasuqvanE# vasuqdhEya#sya vItAqM ~Myaja# ||

dEqvIstiqsrastiqsrO dEqvIriDAq sara#svatIq BAra#tIq dyAM BAra#tyAdiqtyai-ra#spRukShaqth-sara#svatIqma(gm) ruqdrair yaqj~jamA#vI-diqhaivEDa#yAq vasu#matyA

sadhaqmAda#M madEma vasuqvanE# vasuqdhEya#sya viyantuq yaja# ||

dEqvO narAqSa(gm)sa#-striSIqrq.ShA Sha#DaqkShaH SaqtamidE#na(gm) SitipRuqShThA Ada#dhati saqhasra#mIqM prava#hanti miqtrAvaruqNEda#sya hOqtramar.ha#tOq

bRuhaqspati#H stOqtramaqSvinA &&ddhva#ryavaM ~MvasuqvanE# vasuqdhEya#sya vEtuq yaja# ||

dEqvO vanaqspati#r. vaqrq.ShaprA#vA GRuqtani#rNiqg-dyA-

magrEqNAspRu#kShaqdA&ntari#kShaqM maddhyE#nAprAH pRuthiqvI-mupa#rENAdRu(gm)hId-vasuqvanE# vasuqdhEya#sya vEtuq yaja# ||

dEqvaM baqrq.hirvAri#tInAM niqdhE dhA#siq pracyu#tInAqma-pra#cyutaM nikAmaqdhara#NaM puruspAqrq.haM ~MyaSa#svadEqnA baqrq.hiShAq&nyA baqrq.hI(gg)ShyaqBiShyA#ma vasuqvanE# vasuqdhEya#sya vEtuq yaja# ( ) ||

dEqvO aqgniH svi#ShTaqkRuth suqdravi#NA maqndraH kaqviH saqtyama#nmA&&yaqjI hOtAq hOtu#r. hOtuqrAya#jIyAqnagnEq yAn-dEqvAnayAqDyA(gm) api#prEqryE tE# hOqtrE ama#thsataq tA(gm) sa#saqnuShIq(gm)q hOtrA$M dEvaM gaqmAM diqvi dEqvEShu# yaqj~jamEra#yEqma(gg)

svi#ShTaqkRuccAgnEq hOtA&BU$rvasuqvanE# vasuqdhEya#sya namOvAqkE vIhiq yaja# || 34 (11)

(yajaika#M ca) (A13)

3.6.14 anuvAkaM 14 - anUyAjayAjyAH

T.B.3.6.14.1

dEqvaM baqrq.hiH | vaqsuqvanE# vasuqdhEya#sya vEtu |

dEqvIrdvAra#H | vaqsuqvanE# vasuqdhEya#sya viyantu | dEqvI uqShAsAq naktA$ | vaqsuqvanE# vasuqdhEya#sya vItAm | dEqvI jOShTrI$ | vaqsuqvanE# vasuqdhEya#sya vItAm |

dEqvI UqrjAhu#tI | vaqsuqvanE# vasuqdhEya#sya vItAm | 35 (10)

T.B.3.6.14.2

dEqvA daivyAq hOtA#rA | vaqsuqvanE# vasuqdhEya#sya vItAm | dEqvIstiqsra-stiqsrO dEqvIH |

vaqsuqvanE# vasuqdhEya#sya viyantu |

dEqvO narAqSa(gm)sa#H | vaqsuqvanE# vasuqdhEya#sya vEtu | dEqvO vanaqspati#H | vaqsuqvanE# vasuqdhEya#sya vEtu | dEqvaM baqrq.hir^^vAri#tInAm | vaqsuqvanE# vasuqdhEya#sya vEtu | 36 (10)

T.B.3.6.14.3

dEqvO aqgniH svi#ShTaqkRut | suqdravi#NA maqndraH kaqviH | saqtyama#nmA&&yaqjI hOtA$ | hOtu#r. hOtuqrAya#jIyAn |

agnEq yAndEqvAnayA$T | yA(gm) api#prEH | yE tE# hOqtrE ama#thsata | tA(gm) sa#saqnuShIq(gm)q hOtrA$M dEvaM gaqmAm | diqvi dEqvEShu# yaqj~jamEra#yEqmam | sviqShTaqkRuccAgnEq hOtA&BU$H ( ) |

vaqsuqvanE# vasuqdhEya#sya namOvAqkE vIhi# || 37 (11)

(vIqtAqM - ~MvEqtva - BUqrEka#M ca) (A14)

3.6.15 anuvAkaM 15 - sUktavAkapraiShAH

T.B.3.6.15.1

aqgnimaqdya hOtA#ramavRuNItAqyaM ~Myaja#mAnaqH paca#n paqktIH paca#n purOqDASa#M

baqddhnan-ni#ndrAqgniByAqM CAga(gm)# sUpaqsthA aqdya dEqvO vanaqspati#-raBava-dindrAqgniByAqM CAgEqnAGa#stAqM taM mE#daqstaH prati# pacaqtA&gra#BIShTAqmavI#vRudhEtAM purOqDASE#naq tvAmaqdyar.Sha# Ar.ShEyar.ShINAM napAdavRuNItAqyaM ~Myaja#mAnO baqhuByaq A saMga#tEBya EqSha mE# dEqvEShuq vasuq vAryA ya#kShyataq itiq tA yA

dEqvA dE#vaq-dAnAqnyaduqstAnya#smAq A caq SAsvA ca# gurasvEShiqtaSca# hOtaqrasi# BadraqvAcyA#yaq prEShi#tOq mAnu#ShaH sUktavAqkAya# sUqktA brU#hi || 38 (1 )

(aqgnimaqdyaika$m) (A15)

Prapaataka KOrvai with starting Words of 1 to 15 Anuvaakams :-

(aq~jjantiq - hOtA# yakShaqth - sami#dvO aqdyA - gni - rajaiqd - daivyA# - juqShas - vA vRu#trahaNA - gIqrBi - stva(gg) hyA - Ba#rataq - mupO#haq yad - dEqvaM baqrq.hiH su#dEqvaM - dEqvaM baqrq.hi - raqgnimaqdya pa~jca#daSa)

KOrvai with starting Words of 1, 11, 21 Series of Dasinis :-

(aq~jjan - tyuqpAva#sRujaqn - nAnyA yuqvat - kara#dEqva maqShTAtri(gm)#Sat)

First and Last Word 3rd Ashtakam 6th Prapaatakam :-

(aq~jjanti# - sUqktA brU#hi)

|| hari#H OM ||

|| kRuShNa yajurvEdIya taittirIya brAhmaNE tRutIyAShTakE ShaShThaH prapAThakaH samAptaH ||

=================