**Notes for Users of this document:**

1. Coding is more Phonetic in Baraha.
2. Special care – Baraha coding uses ‘e’ and ‘o’ (in Sanskrit)   
   for sound E and O. we have used capital letters as it matches with Unicode/general conventions in this document.
3. ~g is nasal of ka varga (gna)
4. ~j is nasal of cha varga (jya)
5. H is visargam
6. Vedic/Swara symbols – q anudAttam, # swaritam,   
   $ dheerga swaritam, & avagraha, ~M nasal symbol
7. ushmAn codes s, S, Sha (saraswati, Sankar, puShpam)
8. Confirm corrections given in TS 2 Kandam are incorporated
9. Kindly notify any major errors or inadvertent deletions to maild id- **vedavms@gmail.com**

OM namaH paramAtmanE, SrI mahAgaNapatayE namaH, SrI guruByO namaH

haqriqH OM

3 kRuShNa yajurvEdIya taittirIya saMhitAyaM tRutIyaM kANDaM

3.1 tRutIyakANDE prathamaH praSnaH - nyUnakarmABidhAnaM

TS 3.1.1.1

praqjApa#tirakAmayata praqjAH sRu#jEqyEtiq sa tapO#&tapyataq sa saqrpAna#sRujataq sO#&kAmayata praqjAH sRu#jEqyEtiq sadviqtIya#matapyataq sa vayA(gg)#sya sRujataq sO#&kAmayata praqjAH sRu#jEqyEtiq sa tRuqtIya#matapyataq sa EqtaM dI$kShitavAqda-ma#paSyaqt tama#vadaqt tatOq vai sa praqjA a#sRujataq yat tapa#staqptvA dI$kShitavAqdaM ~Mvada#ti praqjA Eqva tadyaja#mAnaH - [ ] 1

TS 3.1.1.2

sRujatEq yadvai dI$kShiqtO#&mEqddhyaM paSyaqtyapA$smAddIqkShAkrA#matiq nIla#masyaq harOq vyE$tyaba#ddhaqM manO# daqridraqM cakShuqH sUryOq jyOti#ShAq(gg)qSrEShThOq dIkShEq mA mA#hAsIqrityA#haq nAsmA$ddIqkShA&pa#krAmatiq nAsyaq nIlaqM na harOq vyE#tiq yadvai dI$kShiqtama#Biqvar.Sha#tidiqvyA ApO&SA$ntAq OjOq bala#M dIqkShAM - [ ] 2

TS 3.1.1.3

tapO$&syaqnirGna#ntyundaqtIr bala#M dhaqttaujO# dhattaq bala#M dhattaq mA mE# dIqkShAM mA tapOqnirva#dhiqShTEtyA#haiq tadEqva sarva#mAqtman dha#ttEq nAsyaujOq balaqM na dIqkShAM na tapOqnirGna#ntyaqgnirvai dI$kShiqtasya# dEqvatAq sO$&smAdEqtar.hi#tiqra i#vaq yar.hiq yAtiq tamI$Svaqra(gm) rakShA(gm)#siq hantO$ - [ ] 3

TS 3.1.1.4

rBaqdrAdaqBiSrEyaqH prEhiqbRuhaqspati#H pura EqtA tE# aqstvityA#haqbrahmaq vai dEqvAnAqM bRuhaqspatiqstamEqvAnvA ra#BatEq sa E#naq(gm)q saM pA#rayaqtyE dama#ganma dEvaqyaja#naM pRuthiqvyA ityA#ha dEvaqyaja#naq(gg)q hyE#Sha pRu#thiqvyA AqgacCa#tiq yO yaja#tEq viSvE# dEqvA yadaju#Shantaq pUrvaq ityA#haq viSvEq hyE#taddEqvA jOqShaya#ntEq yadbrA$hmaqNA ( ) Ru#KsAqmAByAqM ~Myaju#ShA saqntara#ntaq ityA#harKsAqmAByAq(gg)q hyE#Sha yaju#ShA saqntara#tiq yO yaja#tE rAqyaspOShE#Naq samiqShA-ma#dEqmEtyA#-hAq&SiSha#mEqvai tAmA SA$stE || 4

(yaja#mAnO - dIqkShA(gm) - hantO$ - rbrAhmaqNA -Scatu#rvi(gm)SatiSca) (A1)

TS 3.1.2.1

EqSha tE# gAyaqtrO BAqga iti# mEq sOmA#ya brUtAdEqSha tEq traiShTu#BOq jAga#tO BAqga iti# mEq sOmA#ya brUtAcCandOqmAnAq(gm)q sAmrA$jyaM gaqcCEti# mEq sOmA#ya brUtAqd yO vai sOmaq(gm)q rAjA#naq(gm)q sAmrA$jyaM ~MlOqkaM ga#mayiqtvA krIqNAtiq gacCa#tiq svAnAq(gm)q sAmrA$jyaqM CandA(gm)#siq Kaluq vai sOma#syaq rAj~jaqH sAmrA$jyO lOqkaH puqrastAqth sOma#sya kraqyAdEqvamaqBi ma#ntrayEtaq sAmrA$jyamEqvai - [ ] 5

TS 3.1.2.2

na#M ~MlOqkaM ga#mayiqtvA krI#NAtiq gacCa#tiq svAnAq(gm)q sAmrA$jyaqM ~MyO vai tA#nUnaqptrasya# pratiqShThAM ~MvEdaq pratyEqva ti#ShThati brahmavAqdinO# vadantiq na prAqSnantiq na ju#hvaqtyathaq kva# tAnUnaqptraM prati# tiShThaqtIti# praqjApa#tauq manaqsIti# brUyAqt trirava# jiGrEt praqjApa#tau tvAq mana#si juhOqmItyEqShA vai tA#nUnaqptrasya# pratiqShThA ya EqvaM ~MvEdaq pratyEqva ti#ShThatiq yO - [ ] 6

TS 3.1.2.3

vA a#ddhvaqryOH pra#tiqShThAM ~MvEdaq pratyEqva ti#ShThatiq yatOq manyEqtAna#Bikramya hOShyAqmItiq tat tiShThaqnnA SrA#vayEdEqShA vA a#ddhvaqryOH pra#tiqShThA ya EqvaM ~MvEdaq pratyEqva ti#ShThatiq yada#Biqkramya# juhuqyAt pra#tiqShThAyA# iyAqt tasmA$th samAqnatraq tiShTha#tA hOtaqvya#M prati#ShThityaiq yO vA a#ddhvaqryOH svaM ~MvEdaq

svavA#nEqva Ba#vatiq srugvA a#syaq svaM ~MvA#yaqvya#masyaq - [ ] 7

TS 3.1.2.4

svaM ca#maqsO$&syaq svaM ~MyadvA#yaqvya#M ~MvA camaqsaM ~MvA&na#nvAraByA&&SrAqvayEqth svAdi#yAqt tasmA# danvAqraByAq &&SrAvyaq(gg)q svAdEqva naitiq yO vai sOmaqma- pra#tiShThApya stOqtra-mu#pAkaqrOtya pra#tiShThitaqH sOmOq Bavaqtyapra#tiShThitaqH stOmO- &pra#tiShThitA-nyuqkthAnyapra#tiShThitOq yaja#mAqnO &pra#tiShThitO &dhvaqryurvA# yaqvya#M ~Mvai sOma#sya pratiqShThA ca#maqsO$&sya pratiqShThA sOmaqH stOma#syaq stOma# uqkthAnAqM graha#M ~MvA ( ) gRuhIqtvA ca#maqsaM ~MvOqnnIya# stOqtramuqpA ku#ryAqt pratyEqva sOma(gg)# sthAqpaya#tiq pratiqstOmaqM pratyuqkthAniq pratiq yaja#mAnaqstiShTha#tiq pratya#ddhvaqryuH || 8

(Eqva - ti#ShThatiq yO - vA#yaqvya#masyaq - grahaqM ~Mvai - kAqnna - vi(gm)#SaqtiSca#) (A2)

TS 3.1.3.1

yaqj~jaM ~MvA Eqtath saM Ba#rantiq yath sO#maqkraya#Nyai paqdaM ~Mya#j~jamuqKa(gm) ha#viqd^^rdhAnEq yar.hi# haviqd^^rdhAnEq prAcI$ pravaqrtayE#yuqstar.hiq tEnAkShaqmupA$-~jjyAd-yaj~jamuqKa Eqva yaqj~jamanuq santa#nOtiq prA~jca#maqgniM pra ha#raqntyut patnIqmA na#yaqntyanvanA(gm)#siq pra va#rtayaqntyathaq vA a#syaiqSha dhiShNi#yO hIyatEq sO&nu# dhyAyatiq sa I$SvaqrO ruqdrO BUqtvA - [ ] 9

TS 3.1.3.2

praqjAM paqSUn. yaja#mAnasyaq Sama#yitOqryar.hi# paqSumA prI#taqmuda#~jcaqM naya#ntiq tar.hiq tasya# paSuqSrapa#Na(gm) harEqt tEnaiqvaina#M BAqgina#M karOtiq yaja#mAnOq vA A#havaqnIyOq yaja#mAnaqM ~MvA Eqtadvi ka#r.ShantEq yadA#havaqnIyA$t paSuqSrapa#Naq(gm)q hara#ntiq sa vaiqva syAnni#rmaqnthya#M ~MvA kuryAqd-yaja#mAnasya sAtmaqtvAyaq yadi# paqSOra#vaqdAnaqM naSyEqdAjya#sya pratyAqKyAyaqmava# dyEqth saiva tataqH ( ) prAya#ScittiqryE paqSuM ~Mvi#mathnIqran. yastAn kAqmayEqtA &&\*rtiqmArcCE#yuqriti# kuqvidaq~ggEtiq namO# vRuktivatyaqrcA&&gnI$ddhrE juhuyAqnnamO# vRuktimEqvaiShA$M ~MvRu~gktE tAqjagArtiqmArcCa#nti || 10

(BUqtvA - tataqH - ShaDvi(gm)#SatiSca) (A3)

TS 3.1.4.1

praqjApa#tEqrjAya#mAnAH praqjA jAqtAScaq yA iqmAH | tasmaiq pratiq pra vE#dayacikiqtvA(gm) anu# manyatAM ||

iqmaM paqSuM pa#SupatE tE aqdya baqddhnAmya#gnE sukRuqtasyaq maddhyE$ | anu# manyasva suqyajA# yajAmaq juShTa#M dEqvAnA#miqdama#stu haqvyaM || praqjAqnantaqH prati#gRuhNantiq pUrvE$ prAqNama~ggE$ByaqH paryAqcara#ntaM |

suvaqrgaM ~MyA#hi paqthiBi# rdEvaqyAnaiq-rOSha#dhIShuq prati#tiShThAq SarI#raiH || yEShAqmISE# - [ ] 11

TS 3.1.4.2

paSuqpati#H paSUqnAM catu#ShpadAmuqta ca# dviqpadA$M | niShkrI#tOq&yaM ~Myaqj~jiya#M BAqgamE#tu rAqyaspOShAq yaja#mAnasya santu ||   
yE baqddhyamA#naqmanu# baqddhyamA#nA aqByaikSha#ntaq mana#sAq cakShu#ShA ca |

aqgnistA(gm) agrEq pramu#mOktu dEqvaH praqjApa#tiH praqjayA# saM~MvidAqnaH || ya A#raqNyAH paqSavO# viqSvarU#pAq virU#pAqH santO# bahuqdhaika#rUpAH | vAqyustA(gm) agrEq pramu#mOktu dEqvaH praqjApa#tiH praqjayA# saM~MvidAqnaH ||

praqmuq~jcamA#nAq - [ ] 12

TS 3.1.4.3

Buva#nasyaq rEtO# gAqtuM dha#ttaq yaja#mAnAya dEvAH | uqpAkRu#ta(gm) SaSamAqnaM ~MyadasthA$jjIqvaM dEqvAnAqmapyE#tuq pAtha#H || nAnA$ prAqNO yaja#mAnasya paqSunA# yaqj~jO dEqvEBi#H saqha dE#vaqyAna#H |

jIqvaM dEqvAnAqmapyE#tuq pAtha#H saqtyAH sa#ntuq yaja#mAnasyaq kAmA$H ||   
yat paqSurmAqyumakRuqtOrO# vA paqdBirA#haqtE | aqgnirmAq tasmAqdEna#sOq viSvA$n mu~jcaqtva(gm)ha#saH || Sami#tAra uqpEta#na yaqj~jaM - [ ] 13

TS 3.1.4.4

dEqvEBi#rinviqtaM | pASA$t paqSuM pramu#~jcata baqndhAdyaqj~japa#tiqM pari# || adi#tiqH pASaqM pramu#mOktvEqtaM nama#H paqSuBya#H paSuqpata#yE karOmi || aqrAqtIqyantaq-madha#raM kRuNOmiq yaM dviqShmastasmiqn prati# mu~jcAmiq pASa$M || tvAmuq tE da#dhirE havyaqvAha(gm)# SRutaMkaqrtAra#muqta yaqj~jiya#M ca | agnEq sada#kShaqH sata#nuqrq.hi BUqtvA&tha# haqvyA jA#tavEdO juShasva || jAta#vEdO vaqpayA# gacCa dEqvAntva(gm) ( ) hi hOtA$ prathaqmO baqBUtha# |

GRuqtEnaq tvaM taqnuvO# vad^^rdhayasvaq svAhA#kRuta(gm) haqvira#dantu dEqvAH || svAhA# dEqvEByO# dEqvEByaqH svAhA$ || 14

(ISE$ - pramuq~jcamA#nA - yaqj~jaM - tva(gm) - ShODa#Sa ca) (A4)

TS 3.1.5.1

prAqjAqpaqtyA vai paqSavaqstEShA(gm)# ruqdrO&dhi#patiqrya-dEqtAByA#-mupA kaqrOtiq tAByA#mEqvaina#M pratiqprOcyA&&la#Bata AqtmanO&nA$vraskAyaq dvAByA#muqpAka#rOti dviqpAdyaja#mAnaqH prati#ShThityA upAqkRutyaq pa~jca# juhOtiq pA~gktA$H paqSava#H paqSUnEqvA va#rundhEmRuqtyavEq vA EqSha nI#yatEq yat paqSustaM ~Myada#nvAqraBE#ta praqmAyu#kOq yaja#mAnaH syAqnnAnA$ prAqNO yaja#mAnasya paqSunEtyA#haq vyAvRu#ttyaiq - [ ] 15

TS 3.1.5.2

yat paqSurmAqyumakRuqtEti# juhOtiq SAntyaiq Sami#tAra uqpEtaqnEtyA#ha yathAyaqjurEqvaitadvaqpAyAqM ~MvA A$hriqyamA#NAyA-maqgnErmEdhO&pa# krAmatiq tvAmuq tE da#dhirE havyaqvAhaqmiti# vaqpAmaqBi ju#hOtyaqgnErEqva mEdhaqmava# ruqndhE&thO# SRutaqtvAya# puqrastA$th svAhA kRutayOq vA aqnyE dEqvA uqpari#ShTAth svAhAkRutayOq&nyE svAhA# dEqvEByO# dEqvEByaqH svAhEtyaqBitO# vaqpAM ( ) ju#hOtiq tAnEqvOBayA$n prINAti || 16

(vyAvRu#ttyA - aqBitO# vaqpAM - pa~jca# ca) (A5)

TS 3.1.6.1

yO vA aya#thAdEvataM ~Myaqj~jamu#paqcaraqtyA dEqvatA$ByO vRuScyatEq pApI#yAn Bavatiq yO ya#thAdEvaqtanna dEqvatA$Byaq A vRu#ScyatEq vasI#yAn BavatyAgnEqyyarcA &&gnIddhramaqBi mRu#SEd vaiShNaqvyA ha#viqd^^rdhAna#mAgnEqyyA srucO# vAyaqvya#yA vAyaqvyA$nyaindriqyA sadO# yathAdEvaqtamEqva yaqj~jamupa# caratiq na dEqvatA$Byaq A vRu#ScyatEq vasI#yAn Bavati yuqnajmi# tE pRuthiqvIM jyOti#ShA saqha yuqnajmi# vAqyumaqntari#kShENa - [ ] 17

TS 3.1.6.2

tE saqha yuqnajmiq vAca(gm)# saqha sUryE#Na tE yuqnajmi# tiqsrO viqpRucaqH sUrya#sya tE | aqgnirdEqvatA# gAyaqtrI Canda# upAq(gm)qSOH pAtra#masiq sOmO# dEqvatA$ triqShTup CandO$&ntaryAqmasyaq pAtra#maqsIndrO# dEqvatAq jaga#tIq Canda# indravAyuqvOH pAtra#masiq bRuhaqspati# rdEqvatA#&nuqShTup CandO# miqtrAvaru#NayOqH pAtra#masyaqSvinau# dEqvatA# paq~gktiSCandOq&SvinOqH pAtra#masiq sUryO# dEqvatA# bRuhaqtI - [ ] 18

TS 3.1.6.3

Canda#H Suqkrasyaq pAtra#masi caqndramA# dEqvatA# saqtO bRu#hatIq CandO# maqnthinaqH pAtra#masiq viSvE#dEqvA dEqvatOqShNihAq Canda# AgrayaqNasyaq pAtra#maqsIndrO# dEqvatA# kaqkucCanda# uqkthAnAqM pAtra#masi pRuthiqvI dEqvatA# viqrAT CandO$ dhruqvasyaq pAtra#masi || 19

(aqntari#kShENa - bRuhaqtI - traya#stri(gm)Sacca) (A6)

TS 3.1.7.1

iqShTargOq vA a#ddhvaqryuryaja#mAnasyEqShTargaqH Kaluq vai pUrvOq&rShTuH kShI#yata AsaqnyA$nmAq mantrA$t pAhiq kasyA$ScidaqBiSa#styAq iti# puqrA prA#taranuvAqkAjju#huyAdAqtmana# Eqva tada#ddhvaqryuH puqrastAqcCarma# nahyaqtE&nA$rtyai saM~MvEqSAya# tvOpavEqSAya# tvA gAyatriqyA striqShTuBOq jaga#tyA aqBiBU$tyaiq

svAhAq prANA#pAnau mRuqtyOrmA# pAtaqM prANA#pAnauq mA mA# hAsiShTaM dEqvatA#suq vA EqtE prA#NApAqnayOqr - [ ] 20

TS 3.1.7.2

vyAya#cCantEq yEShAq(gm)q sOma#H samRuqcCatE# saM~MvEqSAya# tvOpavEqSAyaq tvEtyA#haq CandA(gm)#siq vai sa#M~MvEqSa u#pavEqSaSCandO#BirEqvAsyaq CandA(gm)#si vRu~gktEq prEti#vaqntyAjyA#ni BavantyaqBiji#tyai maqrutva#tIH pratiqpadOq viji#tyA uqBE bRu#hadrathantaqrE Ba#vata iqyaM ~MvAva ra#thantaqramaqsau bRuqhadAqByAmEqvaina#maqntarE$tyaqdya vAva ra#thantaqra(gg) SvO bRuqhada#dyAqSvA dEqvaina#maqntarE#ti BUqtaM - [ ] 21

TS 3.1.7.3

~MvAva ra#thantaqraM Ba#viqShyad-bRuqqhad BUqtAccaiqvaina#M BaviShyaqtaScAqntarE#tiq, pari#mitaqM ~MvAva ra#thantaqramapa#rimitaM bRuqhat pari#mitAccaiqvainaq-mapa#rimitAccAq&ntarE#ti viSvAmitrajamadaqgnI vasi#ShThEnAspad^^rdhEtAq(gm)qsa Eqtajjaqmada#gni rvihaqvya#ma paSyaqt tEnaq vai sa vasi#ShThasyEndriqyaM ~MvIqrya#mavRu~gktaq yadvi#haqvya(gm)# Saqsyata# indriqyamEqva tadvIqrya#M ~Myaja#mAnOq BrAtRu#vyasya vRu~gktEq ( ) yasyaq BUyA(gm)#sO yaj~jakraqtavaq ityA#huqH sa dEqvatA# vRu~gktaq itiq yadya#gniShTOqmaH sOma#H paqrastAqth syA-duqkthya#M kurvItaq yadyuqkthya#H syAda#tirAqtraM ku#rvIta yaj~jakraqtuBi#rEqvAsya# dEqvatA# vRu~gktEq vasI#yAn Bavati || 22

(prAqNAqpAqnayO$ - rBUqtaM - ~MvRu#~gktEq - &ShTAvi(gm)#SatiSca) (A7)

TS 3.1.8.1

niqgrAqByA$H stha dEvaqSrutaq Ayu#rmE tarpayata prAqNaM mE# tarpayatApAqnaM mE# tarpayata vyAqnaM mE# tarpayataq cakShu#rmE tarpayataq SrOtra#M mE tarpayataq manO#mE tarpayataq vAca#M mE tarpayatAq&&\*tmAna#M mE tarpayaqtA~ggA#ni mE tarpayata praqjAM mE# tarpayata paqSUn mE# tarpayata gRuqhAn mE# tarpayata gaqNAn mE# tarpayata saqrvaga#NaM mA tarpayata taqrpaya#ta mA - [ ] 23

TS 3.1.8.2

gaqNA mEq mA vi tRu#ShaqnnOSha#dhayOq vai sOma#syaq viSOq viSaqH Kaluq vai rAj~jaqH pradA#tOrISvaqrA aiqndraH sOmO&vI#vRudhaM ~MvOq mana#sA sujAtAq Ruta#prajAtAq Bagaq idva#H syAma | indrE#Na dEqvIrvIqrudha#H saM~MvidAqnA anu# manyantAq(gm)q sava#nAyaq sOmaqmityAqhauSha#dhIBya Eqvainaq(gg)q svAyai# viqSaH svAyai# dEqvatA#yai niqryAcyAqBi Shu#NOtiq yO vai sOma#syABiShUqyamA#Nasya - [ ] 24

TS 3.1.8.3

prathaqmO&(gm)#SuH skanda#tiq sa I$Svaqra i#ndriqyaM ~MvIqrya#M praqjAM paqSUn. yaja#mAnasyaq nir.ha#ntOqstamaqBi ma#ntrayEqtA&& mA$&skAnthsaqha praqjayA# saqha rAqyaspOShE#NEndriqyaM mE# vIqrya#M mA niva#rdhIqrityAqSiSha#mEqvaitAmA SA$sta indriqyasya# vIqya#r.sya praqjAyai# paSUqnAmani#rGAtAya draqPsaSca#skanda pRuthiqvImanuq dyAmiqma~jcaq yOniqmanuq yaScaq ( ) pUrva#H | tRuqtIyaqM ~MyOniqmanu# saq~jcara#ntaM draqPsaM ju#hOqmyanu# saqpta hOtrA$H || 25

(taqrpaya#ta mA - &BiShUqyamA#Nasyaq - yaScaq - daSa# ca) (A8)

TS 3.1.9.1

yO vai dEqvAn dE#vayaSaqsEnAqrpaya#ti manuqShyA$n manuShyayaSaqsEna# dEvayaSaqsyE#va dEqvEShuq Bava#ti manuShyayaSaqsI ma#nuqShyE#Shuq yAn prAqcIna#-mAgrayaqNAd grahA$n gRuhNIqyAt tAnu#pAq(gm)qSu gRu#hNIyAqdyAnUqd^^rdhvA(gg)stAnu#pabdiqmatO# dEqvAnEqva taddE#vayaSaqsEnA$rpayati manuqShyA$n manuShyayaSaqsEna# dEvayaSaqsyE#va dEqvEShu# Bavati manuShyayaSaqsI ma#nuqShyE$ShvaqgniH prA#tassavaqnE pA$tvaqsmAn. vai$SvAnaqrO ma#hiqnA viqSvaSa#mBUH | sa na#H pAvaqkO dravi#NaM dadhAqtvA - [ ] 26

TS 3.1.9.2

yu#ShmantaH saqhaBa#kShAH syAma ||

viSvE# dEqvA maqrutaq indrO# aqsmAnaqsmin dviqtIyEq sava#nEq na ja#hyuH |

Ayu#ShmantaH priqyamE#ShAqM ~Mvada#ntO vaqyaM dEqvAnA(gm)# sumaqtau syA#ma ||

iqdaM tRuqtIyaq(gm)q sava#naM kavIqnAmRuqtEnaq yE ca#maqsamaira#yanta |

tE sau#dhanvaqnAH suva#rAnaSAqnAH svi#ShTiM nO aqBi vasI#yO nayantu ||

Aqyata#navatIqrvA aqnyA Ahu#tayO hUqyantE#&nAyataqnA aqnyA yA A#GAqrava#tIqstA Aqyatana#vatIqryAH - [ ] 27

TS 3.1.9.3

sauqmyAstA a#nAyataqnA ai$ndravAyaqva-mAqdAyA#&&\*GAqramA GA#rayEdaddhvaqrO yaqj~jO#&yama#stu dEvAq OSha#dhIByaH paqSavE# nOq janA#yaq viSva#smai BUqtAyA$&ddhvaqrO#&siq sa pi#nvasva GRuqtava#ddEva sOqmEti# sauqmyA Eqva tadAhu#tIrAqyata#navatIH karOtyAqyata#navAn Bavatiq ya EqvaM ~MvEdAthOq dyAvA#pRuthiqvI Eqva GRuqtEnaq vyu#nattiq tE vyu#ttE upajIvaqnIyE# Bavata upajIvaqnIyO# Bavatiq - [ ] 28

TS 3.1.9.4

ya EqvaM ~MvEdaiqSha tE# rudraBAqgO yaM niqrayA#cathAqstaM ju#Shasva viqdErgau#paqtya(gm)

rAqyaspOSha(gm)# suqvIrya(gm)# saM~MvathsaqrINA(gg)# svaqstiM || manu#H puqtrEByO# dAqyaM ~Mvya#Bajaqth sa nABAqnEdi#ShThaM brahmaqcaryaqM ~Mvasa#ntaqM nira#Bajaqth sa A&ga#cCaqth sO$&bravIt kaqthA mAq nira#BAqgitiq na tvAq nira#BAkShaqmitya#-bravIqda~ggi#rasa iqmE saqtramA#satEq tE - [ ] 29

TS 3.1.9.5

su#vaqrgaM ~MlOqkaM na prajA#nantiq tEBya# iqdaM brAhma#NaM brUhiq tE su#vaqrgaM ~MlOqkaM ~MyantOq ya E#ShAM paqSavaqstA(gg)stE# dAsyaqntItiq tadE$ByO&bravIqt tE su#vaqrgaM ~MlOqkaM ~MyantOq ya E#ShAM paqSavaq Asaqn tAna#smA adaduqstaM paqSuBiqScara#ntaM ~Myaj~javAqstau ruqdra A&ga#cCaqth sO$&bravIqnmamaq vA iqmE paqSavaq ityaduqrvai - [ ] 30

TS 3.1.9.6

mahya#miqmAnitya#bravIqnna vai tasyaq ta I#Sataq itya#bravIqd-yad-ya#j~javAqstau hIya#tEq mamaq vai taditiq tasmA$d-yaj~javAqstu nAByaqvEtyaq(gm)q sO$&bravId-yaqj~jE mA &&BaqjAtha# tE paqSUn nABi ma(gg)#syaq itiq tasmA# EqtaM maqnthina#H sa(gg) srAqvama#juhOqt tatOq vai tasya# ruqdraH paqSUn nABya#manyataq yatraiqta ( ) mEqvaM ~MviqdvAn maqnthina#H sa(gg) srAqvaM juqhOtiq na tatra# ruqdraH paqSUnaqBi ma#nyatE || 31

(daqdhAqtvAq - yata#navatIqryA - u#pajIvaqnIyO# Bavatiq - tE& - duqrvai - yatraiqta - mEkA#daSa ca) (A9)

TS 3.1.10.1

juShTO# vAqcO BU#yAsaqM juShTO# vAqcaspata#yEq dEvi# vAk |

yadvAqcO madhu#maqt tasmi#n mA dhAqH svAhAq sara#svatyai ||

RuqcA stOmaq(gm)q sama#d^^rdhaya gAyaqtrENa# rathaMtaqraM |

bRuqhad-gA#yaqtrava#rtani ||

yastE$ draqPsaH skanda#tiq yastE# aq(gm)qSurbAqhucyu#tO dhiqShaNa#yOruqpasthA$t |

aqddhvaqryOrvAq pariq yastE# paqvitrAqth svAhA#kRutaqmindrA#yaq taM ju#hOmi ||

yO draqPsO aq(gm)qSuH pa#tiqtaH pRu#thiqvyAM pa#rivAqpAt - [ ] 32

TS 3.1.10.2

pu#rOqDASA$t karaqmBAt |

dhAqnAqsOqmAnmaqnthina# indra SuqkrAth svAhA#kRutaqmindrA#yaq taM ju#hOmi ||

yastE$ draqPsO madhu#mA(gm) indriqyAvAqnth svAhA#kRutaqH puna#raqpyEti# dEqvAn |

diqvaH pRu#thiqvyAH paryaqntari#kShAqth svAhA# kRutaqmindrA#yaq taM ju#hOmi ||

aqddhvaqryurvA RuqtvijA$M prathaqmO yu#jyatEq tEnaq stOmO# yOktaqvya# ityA#huqrvAga#grEqgA agra# EtvRujuqgA dEqvEByOq yaSOq mayiq dadha#tI prAqNAn paqSuShu# praqjAM mayi#- [ ] 33

TS 3.1.10.3

caq yaja#mAnEq cEtyA#haq vAca#mEqva tadya#j~jamuqKE yu#naktiq vAstuq vA Eqtadyaqj~jasya# kriyatEq yadgrahA$n gRuhIqtvA ba#hiShpavamAqna(gm) sarpa#ntiqparA$~jcOq hi yantiq parA#cIBiH stuqvatE# vaiShNaqvyarcA punaqrEtyOpa# tiShThatE yaqj~jO vai viShNu# ryaqj~jamEqvAkaqrviShNOq tvannOq anta#maqH Sarma# yacCa sahantya |

pra tEq dhArA# madhuqScutaq uthsa#M duhratEq ( ) akShi#taqmityA#haq yadEqvAsyaq SayA#nasyOpaqSuShya#tiq tadEqvAsyaiqtEnA &&\*pyA#yayati || 34

(paqriqvAqpAt - praqjAM mayi# - duhratEq - catu#rdaSa ca) (A10)

TS 3.1.11.1

aqgninA# raqyima#Snavaqt pOSha#mEqva diqvEdi#vE |

yaqSasa#M ~MvIqrava#ttamaM ||

gOmA(gm)# aqgnE&vi#mA(gm) aqSvI yaqj~jO nRuqvathsa#KAq sadaqmida#pramRuqShyaH |

iDA#vA(gm) EqShO a#sura praqjAvA$n dIqrGO raqyiH pRu#thubuqdhnaH saqBAvAn# ||

ApyA#yasvaq>1, santE$>2 ||

iqha tvaShTA#ramagriqyaM ~MviqSvarU#paqmupa# hvayE | aqsmAka#mastuq kEva#laH ||

tanna#stuqrIpaqmadha# pOShayiqtnu dEva# tvaShTaqrvi ra#rAqNaH sya#sva |

yatO# vIqraH - [ ] 35

TS 3.1.11.2

ka#rmaqNya#H suqdakShO# yuqktagrA#vAq jAya#tE dEqvakA#maH ||

Siqvastva#ShTariqhA&&\* ga#hi viqBuH pOSha# uqtatmanA$ |

yaqj~jEya#j~jE naq uda#va ||

piqSa~gga#rUpaH suqBarO# vayOqdhAH SruqShTI vIqrO jA#yatE dEqvakA#maH |

praqjAM tvaShTAq viShya#tuq nABi#maqsmE athA# dEqvAnAqmapyE#tuq pAtha#H ||

praNO#dEq>3 vyA, nO# diqvaH >4 ||

pIqpiqvA(gm) saq(gm)q sara#svataqH stanaqM ~MyO viqSvada#r.SataH |

dhukShIqmahi# praqjAmiSha$M || 36

TS 3.1.11.3

yE tE# sarasva UqrmayOq madhu#mantO GRutaqScuta#H |

tEShA$M tE suqmnamI#mahE ||

yasya# vraqtaM paqSavOq yantiq sarvEq yasya# vraqtamu#paqtiShTha#ntaq Apa#H |

yasya# vraqtE pu#ShTiqpatiqrnivi#ShTaqsta(gm) sara#svantaqmava#sE huvEma ||

diqvya(gm) su#paqrNaM ~Mva#yaqsaM bRuqhanta#maqpAM garBa#M ~MvRuShaqBamOSha#dhInAM |

aqBIqpaqtO vRuqSh^^TyA taqrpaya#ntaqM ta(gm) sara#svantaqmava#sE huvEma ||

sinI#vAliq pRuthu#ShTukEq yA dEqvAnAqmasiq svasA$ |

juqShasva# haqvya - [ ] 37

TS 3.1.11.4

mAhu#taM praqjAM dE#vi didiDDhi naH ||

yA su#pAqNiH sva#~gguqriH suqShUmA# bahuqsUva#rI |

tasyai$ viqSpatni#yai haqviH si#nIvAqlyai ju#hOtana ||

indra#M ~MvO viqSvataqsparI>5, ndraqM nara#H>6 ||

asi#tavarNAq hara#yaH supaqrNA mihOq vasA#nAq divaqmut pa#tanti ||

ta A&va#vRutraqnth sada#nAni kRuqtvA&&dit pRu#thiqvI GRuqtairvyu#dyatE ||

hira#NyakESOq raja#sO visAqrE&hiqrdhuniqrvAta# ivaq dhrajI#mAn |

Suci#BrAjA uqShasOq - [ ] 38

TS 3.1.11.5

navE#dAq yaSa#svatIrapaqsyuvOq na saqtyAH ||

A tE# supaqrNA a#minantaq Evai$H kRuqShNO nO#nAva vRuShaqBO yadIqdaM |

SiqvABiqrna smaya#mAnABiqrA&gAqt pata#ntiq miha#H staqnaya#ntyaqBrA ||

vAqSrEva# viqdyunmi#mAti vaqthsaM na mAqtA   
si#Shakti |

yadE#ShAM ~MvRuqShTirasa#rji ||

parva#taSciqnmahi# vRuqddhO bi#BAya diqvaSciqth sAnu# rEjata svaqnE va#H |

yat krIDa#tha maruta - [ ] 39

TS 3.1.11.6

RuShTiqmantaq Apa# iva saqddhriya#~jcO dhavaddhvE ||

aqBi kra#nda staqnayaq garBaqmA dhA# udaqnvatAq pari# dIyAq rathE#na |

dRutiq(gm)q su ka#r.Shaq viShi#taMq nya#~jca(gm) saqmA Ba#vantUqdvatA# nipAqdAH ||

tvaM tyA ciqdacyuqtA&gnE# paqSurna yava#sE |

dhAmA# haq yat tE# ajaraq vanA# vRuqScantiq Sikva#saH ||

agnEq BUrI#Niq tava# jAtavEdOq dEva# svadhAvOq&mRuta#syaq dhAma# |

yASca# - [ ] 40

TS 3.1.11.7

mAqyA mAqyinA$M ~MviSvaminvaq tvE pUqrvIH sa#ndaqdhuH pRu#ShTabandhO ||

diqvO nO# vRuqShTiM ma#rutO rarIddhvaqM prapi#nvataq vRuShNOq aSva#syaq dhArA$H |

aqrvA~gEqtEna# stanayiqtnunEhyaqpO ni#Shiq~jcannasu#raH piqtA na#H ||

pinva#ntyaqpO maqruta#H suqdAna#vaqH payO# GRuqtava#dviqdathE$ShvAq Buva#H |

atyaqM na miqhE vi na#yanti vAqjinaqmuthsa#M duhanti staqnaya#ntaqmakShi#taM ||

uqdaqprutO# marutaqstA(gm) i#yartaq vRuShTiqM - [ ] 41

TS 3.1.11.8

~MyE viSvE# maqrutO# juqnanti# |

krOSA#tiq gardA# kaqnyE#va tuqnnA pEru#M tu~jjAqnA patyE#va jAqyA ||

GRuqtEnaq dyAvA#pRuthiqvI madhu#nAq samu#kShataq paya#svatIH kRuNaqtA&&\*paq OSha#dhIH |

Urja#M caq tatra# sumaqtiM ca# pinvathaq yatrA# narO marutaH siq~jcathAq madhu# ||

uduqtyaM >7, ciqtraM >8 ||

auqrvaq-BRuqguqvacCuci#mapnavAnaqvadA hu#vE |

aqgni(gm) sa#muqdravA#sasaM ||

A saqva(gm) sa#viqturya#thAq Baga#syE ( ) va Buqji(gm) hu#vE |

aqgni(gm) sa#muqdravA#sasaM ||

huqvE vAta#svanaM kaqviM paqrjanya#krandyaq(gm)q saha#H |

aqgni(gm) sa#muqdravA#sasaM || 42

(vIqra - iSha(gm)# - haqvya - muqShasO# - maruta - Scaq - vRuShTiqM - Baga#syaq - dvAda#Sa ca) (A11)

Prasna Korvai with starting Padams of 1 to 11 Anuvaakams :-

(praqjApa#tirakAmayataiq - Sha tE# gAyaqtrO - yaqj~jaM ~Mvai - praqjApa#tEqrjAya#mAnAH - prAjApaqtyA - yO vA aya#thAdEvata - miqShTargO# - nigrAqByA$H sthaq - yO vai dEqvA - ~jjuShTOq - &gninA# raqyi - mEkA#daSa )

Korvai with starting Padams of 1, 11, 21 Series of Panchaatis :-

(praqjApa#tirakAmayata - praqjApa#tEqrjAya#mAnAq - vyAya#cCantEq - mahya#miqmA - nmAqyA mAqyinAqn - dvica#tvAri(gm)Sat)

First and Last Padam of First Prasnam of Kandam 3:-

(praqjApa#tirakAmayatAq -&gni(gm) sa#muqdravA#sasaM )

|| hari#H OM ||

|| kRuShNa yajurvEdIya taittirIya saMhitAyAM tRutIyakANDE prathamaH praSnaH samAptaH ||

3.1.1 Appendix

1. 3.1.11.1 - A pyA#yasvaq >1

ApyA#svaq samE#tu tE viqSvata#H sOmaq vRuShNi#yaM |

BavAq vAja#sya saMgaqthE || (Appearing in TS 4-2-7-4)

2. 3.1.11.1 - santE# >2

saM tEq payA(gm)#siq samu# yantuq vAjAqH saM ~MvRuShNi#yAn. yaBimAtiqShAha#H |

AqpyAya#mAnO aqmRutA#ya sOma diqvi SravA(gg)#syuttaqmAni# dhiShva ||

(Appearing in TS 4-2-7-4)

3 & 4. 3.1.11.2 - praNO# dEqvyA>3, nO# diqvaH>4

praNO# dEqvI sara#svatIq vAjE#BirvAqjinI#vatI | dhIqnAma#viqtrya#vatu ||

A nO# diqvO bRu#haqtaH parva#tAqdA sara#svatI yajaqtA ga#ntu yaqj~jaM |

hava#M dEqvI ju#juShAqNA GRuqtAcI# SaqgmAM nOq vAca#muSaqtI SRu#NOtu |

(Appearing in TS 1.8.22.1)

5 & 6. 3.1.11.4 - indra#M ~MvO viqSvataqsparI>5 ,ndraqM nara#H>6

indra#M ~MvO viqSvataqspariq havA#mahEq janE$ByaH | aqsmAka#mastuq kEva#laH ||

indraqM narO# nEqmadhi#tA havantEq yatpAryA# yuqnaja#tEq dhiyaqstAH |

SUrOq nRuShA#tAq Sava#saScakAqna A gOma#ti vraqjE Ba#jAq tvannaH# ||

(Appearing in TS 1.6.12.1)

7 & 8. 3.1.11.8 - uduqtyaM>7, ciqtraM>8 |

uduq tyaM jAqtavE#dasaM dEqvaM ~Mva#hanti kEqtava#H | dRuqSE viSvA#yaq sUrya$M ||

ciqtraM dEqvAnAqmuda#gAqdanI#kaqM cakShu# rmiqtrasyaq varu#NasyAq&gnEH |

A& prAq dyAvA#pRuthiqvI aqntari#kShaq(gm)q sUrya# AqtmA jaga#tastaqsthuSha#Sca ||

(Appearing in TS 1.4.43.1)

OM namaH paramAtmanE, SrI mahAgaNapatayE namaH, SrI guruByO namaH

haqriqH OM

=========================================

3.2 tRutIyakANDE dvitIyaH praSnaH - pavamAnagrAhAdInAM vyAKYAnaM

TS 3.2.1.1

yO vai pava#mAnAnAmanvArOqhAn. viqdvAn. yajaqtE&nuq pava#mAnAqnA rO#hatiq na pava#mAnEqByO-&va# cCidyatE SyEqnO#&si gAyaqtraCa#ndAq anuq tvA&&ra#BE svaqsti mAq saM pA#raya supaqrNO#&si triqShTupCa#ndAq anuq tvA&&ra#BE svaqsti mAq saM pA#rayaq saGA#&siq jaga#tICandAq anuq tvA&&ra#BE svaqsti mAq saMpA#raqyEtyA#haiqtE- [ ] 1

TS 3.2.1.2

vai pava#mAnAnAmanvArOqhAstAn. ya EqvaM ~MviqdvAn. yajaqtE&nuq pava#mAnAqnA rO#hatiq na pava#mAnEqByO&va# cCidyatEq yO vai pava#mAnasyaq santa#tiqM ~MvEdaq sarvaqmAyu#rEtiq na puqrA&&yu#ShaqH pra mI#yatE paSuqmAn Ba#vati viqndatE$ praqjAM pava#mAnasyaq grahA# gRuhyaqntE&thaq vA a#syaiqtE&gRu#hItA drONakalaqSa A#dhavaqnIya#H pUtaqBRut tAn. yadagRu#hItvOpAkuqryAt pava#mAnaqM ~Mvi - [ ] 2

TS 3.2.1.3

cCi#ndyAqt taM ~MviqcCidya#mAnamaddhvaqryOH prAqNO&nuq vicCi#dyE-tOpayAqmagRu#hItO&si praqjApa#tayEq tvEti# drONakalaqSamaqBi mRu#SEqdindrA#yaq tvEtyA#dhavaqnIyaqM ~MviSvE$ByastvA dEqvEByaq iti# pUtaqBRutaqM pava#mAnamEqva tath saM ta#nOtiq sarvaqmAyu#rEtiq na puqrA&&yu#ShaqH pramI#yatE paSuqmAn Ba#vati

viqndatE$ praqjAM || 3

(EqtE - vi - dvica#tvAri(gm)Sacca) (A1)

TS 3.2.2.1

trINiq vAva sava#nAqnyatha# tRuqtIyaq(gm)q sava#naqmava# lumpantyanaq(gm)qSu kuqrvanta#

upAq(gm)qSu(gm)huqtvOpA(gm)#SupAqtrE&(gm)#SumaqvAsyaq tantRu#tIyasavaqnE# &piqsRujyAqBi Shu#NuyAqdyadA$pyAqyaya#tiq tEnA(gm)#Suqmadyada#BiShuqNOtiq tEna#rjIqShi sarvA$NyEqva tath sava#nAnya(gm)Suqmanti# Suqkrava#nti saqmAva#dvIryANi karOtiq dvau sa#muqdrau vita#tAvajUqryau paqryAva#rtEtE jaqTharE#vaq pAdA$H |

tayOqH paSya#ntOq ati# yantyaqnyamapa#SyantaqH - [ ] 4

TS 3.2.2.2

sEtuqnA&ti# yantyaqnyaM ||

dvE dradha#sI saqtatI# vastaq Eka#H kEqSI viSvAq Buva#nAni viqdvAn |

tiqrOqdhAyaiqtyasi#taqM ~MvasA#naH SuqkramA da#ttE anuqhAya# jAqryai ||

dEqvA vai yadyaqj~jE&ku#rvataq tadasu#rA akurvataq tE dEqvA EqtaM

ma#hAyaqj~jama#paSyaqn tama#tanvatAgnihOqtraM ~Mvraqtama#kurvataq tasmAqd dvivra#taH syAqd dvir^^hya#gnihOqtraM juhva#ti paurNamAqsaM ~Myaqj~jama#gnIShOqmIya#M - [ ] 5

TS 3.2.2.3

paqSuma#kurvata dAqrSyaM ~Myaqj~jamA$gnEqyaM paqSuma#kurvata vaiSvadEqvaM prA#tassavaqna -ma#kurvata varuNapraGAqsAn mAddhya#diMnaq(gm)q sava#na(gm) sAkamEqdhAn pi#tRuyaqj~jaM trya#mbakA(gg)-stRutIyasavaqnama#kurvataq tamE#ShAqmasu#rA yaqj~ja -maqnvavA#jigA(gm) saMq taM nA&nvavA#yaqn tE$&bruvannaddhvartaqvyA vA iqmE dEqvA a#BUvaqnnitiq tada#ddhvaqrasyA$ &ddhvaraqtvaM tatO# dEqvA aBa#vaqn parA&su#rAq ya EqvaM ~MviqdvAnth sOmE#naq yaja#tEq Bava#tyAqtmanAq parA$ ( ) &syaq BrAtRu#vyO Bavati || 6

(apa#SyantO& - gnIShOqmIya# - mAqtmanAq parAq - trINi# ca) (A2)

TS 3.2.3.1

paqriqBUraqgniM pa#riqBUrindra#M pariqBUrviSvA$n dEqvAn pa#riqBUrmA(gm) saqha bra#hmavarcaqsEnaq sa na#H pavasvaq SaM gavEq SaM janA#yaq Samarva#tEq Sa(gm) rA#jaqnnOSha#dhIqByO &cCi#nnasya tE rayipatE suqvIrya#sya rAqyaspOSha#sya dadiqtAra#H syAma |

tasya# mE rAsvaq tasya# tE BakShIyaq tasya# ta iqdamunmRu#jE ||

prAqNAya# mE varcOqdA varca#sE pavasvA pAqnAya# vyAqnAya# vAqcE - [ ] 7

TS 3.2.3.2

da#kShakraqtuByAqM cakShu#rByAM mE varcOqdau varca#sE pavEthAq(gg)q SrOtrA#yAq &&\*tmanE &~ggE$Byaq Ayu#ShE vIqryA#yaq viShNOqrindra#syaq viSvE#ShAM dEqvAnA$M jaqThara#masi varcOqdA mEq varca#sE pavasvaq kO#&siq kO nAmaq kasmai$ tvAq kAya# tvAq yaM tvAq sOmEqnAtI#tRupaqM ~MyaM tvAq sOmEqnAmI#mada(gm) supraqjAH praqjayA# BUyAsa(gm) suqvIrO# vIqraiH suqvarcAq varca#sA suqpOShaqH pOShaiq-rviSvE$ByO mE rUqpEByO# varcOqdA- [ ] 8

TS 3.2.3.3

varca#sE pavasvaq tasya# mE rAsvaq tasya# tE BakShIyaq tasya# ta iqdamunmRu#jE ||

buBU#ShaqnnavE$kShEtaiqSha vai pAtri#yaH praqjApa#tiryaqj~jaH praqjApa#tiqstamEqva ta#rpayatiq

sa E#naM tRuqptO BUtyAq&Bi pa#vatE brahmavarcaqsakAqmO-&vE$kShEtaiqSha vai pAtri#yaH praqjApa#tiryaqj~jaH praqjApa#tiqstamEqva ta#rpayatiq sa E#naM tRuqptO bra#hmavarcaqsEnAqBi pa#vata AmayAqvya - [ ] 9

TS 3.2.3.4

vE$kShEtaiqSha vai pAtri#yaH praqjApa#tiryaqj~jaH praqjApa#tiqstamEqva ta#rpayatiq sa E#naM tRuqpta Ayu#ShAq&Bi pa#vatE&BiqcaraqnnavE$kShEtaiqSha vai pAtri#yaH praqjApa#tiryaqj~jaH praqjApa#tiqstamEqva ta#rpayatiq sa E#naM tRuqptaH prA#NApAqnAByA$M ~MvAqcO da#kShakraqtuByAqM cakShu#rByAq(gg)q SrOtrA$ByA-mAqtmanO&~ggE$Byaq

Ayu#ShOq&ntarE#ti tAqjak pra dha#nvati || 10

(vAqcE-rUqpEByO# varcOqdA - A#mayAqvI - pa~jca#catvAri(gm)Sacca) (A3)

TS 3.2.4.1

sPyaH svaqstirvi#GaqnaH svaqstiH par.SuqrvEdi#H paraqSurna#H svaqstiH |

yaqj~jiyA# yaj~jaqkRuta#H sthaq tE mAqsmin yaqj~ja upa# hvayaddhvaqmupa# mAq dyAvA#pRuthiqvI hva#yEtAqmupA$&&\*stAqvaH kaqlaSaqH sOmO# aqgnirupa# dEqvA upa# yaqj~ja upa# mAq hOtrA# upahaqvE hva#yantAqM namOq&gnayE# maKaqGnEmaqKasya# mAq yaSO$&ryAqdityA#havaqnIyaqmupa# tiShThatE yaqj~jO vai maqKO - [ ] 11

TS 3.2.4.2

yaqj~jaM ~MvAva sa tada#haqn tasmA# Eqva na#maqskRutyaq sadaqH prasa#rpatyAqtmanO&nA$rtyaiq namO# ruqdrAya# maKaqGnE nama#skRutyA mA pAqhItyAgnI$ddhraqM tasmA# Eqva na#maqskRutyaq sadaqH prasa#rpatyAqtmanO&nA$rtyaiq namaq indrA#ya maKaqGna i#ndriqyaM mE# vIqrya#M mA nirva#dhIqriti# hOqtrIya#mAqSiSha#mEqvaitAmA SA$sta^^indriqyasya#

vIqrya#syAni#rGAtAyaq yA vai - [ ] 12

TS 3.2.4.3

dEqvatAqH sadaqsyArti#mAqrpaya#ntiq yastA viqdvAn praqsarpa#tiq na sadaqsyArtiqmArcCa#tiq namOq&gnayE# maKaqGna ityA#haiqtA vai dEqvatAqH sadaqsyArtiqmA&rpa#yantiq tA ya EqvaM ~MviqdvAn praqsarpa#tiq na sadaqsyArtiqmArcCa#ti ddRuqDhE stha#H SithiqrE saqmIcIq mA&(gm)ha#saspAtaq(gm)q sUryO# mA dEqvO diqvyAda(gm)ha#saspAtu vAqyuraqntari#kShA - [ ] 13

TS 3.2.4.4

daqgniH pRu#thiqvyA yaqmaH piqtRuByaqH sara#svatI manuqShyE$ByOq dEvI$ dvArauq mA mAq saM tA$ptaqM namaqH sada#sEq namaqH sada#saqspata#yEq namaqH saKI#nAM purOqgANAqM cakShu#ShEq namO# diqvE nama#H pRuthiqvyA ahE# daidhiShaqvyOdata#stiShThAq&nyasyaq sada#nE sIdaq yO$&smat pAka#taraq unniqvataq uduqdvata#Sca gEShaM pAqtaM mA$ dyAvApRuthivI aqdyAhnaqH sadOq vai praqsarpa#ntaM - [ ] 14

TS 3.2.4.5

piqtarO&nuq prasa#rpantiq ta E#namISvaqrA hi(gm)si#tOqH sada#H praqsRupya# dakShiNAqd^^rdhaM parE$kShEqtA&ga#nta pitaraH pitRuqmAnaqhaM ~MyuqShmABi#rBUyAsa(gm) supraqjasOq mayA# yUqyaM BU#yAqstEtiq tEBya# Eqva na#maqskRutyaq sadaqH prasa#rpatyAqtmanO&nA$rtyai || 15

(maqKO - vA - aqntari#kShAt - praqsarpa#ntaqM - traya#stri(gm)Sacca) (A4)

TS 3.2.5.1

BakShEhiq mA &&vi#Sa dIrGAyuqtvAya# SantanuqtvAya# rAqyaspOShA#yaq varca#sE suprajAqstvAyEhi# vasO purO vasO priqyO mE# hRuqdO$&syaqSvinO$stvA bAqhuByA(gm)# sadhyAsaM nRuqcakSha#saM tvA dEva sOma suqcakShAq ava#

KyEShaM maqndrA&BiBU#tiH kEqturyaqj~jAnAqM ~MvAgju#ShAqNA sOma#sya tRupyatu maqndrA sva#rvAqcyadi#tiqranA#hata SIrShNIq vAgju#ShAqNA sOma#sya tRupyaqtvEhi# viSvacar.ShaNE - [ ] 16

TS 3.2.5.2

SaqmBUrma#yOqBUH svaqsti mA# harivarNaq praca#raq kratvEq dakShA#ya rAqyaspOShA#ya suvIqratA#yaiq mA mA# rAjaqn. vi bI#BiShOq mA mEq hArdi# tviqShA va#dhIH |

vRuSha#NEq SuShmAqyA&&yu#ShEq varca#sE ||

vasu#mad-gaNasya sOma dEva tE matiqvida#H prAtaqssavaqnasya# gAyaqtraCa#ndasaq indra#pItasyaq narAqSa(gm)sa#pItasya piqtRupI#tasyaq madhu#mataq upa#hUtaqsyOpa#hUtO BakShayAmi ruqdrava#d-gaNasya sOma dEva tE matiqvidOq mAddhya#ndinasyaq sava#nasya triqShTupCa#ndasaq indra#pItasyaq narAqSa(gm) sa#pItasya - [ ] 17

TS 3.2.5.3

piqtRupI#tasyaq madhu#mataq upa#hUtaqsyOpa#hUtO BakShayAmyAdiqtyava#d-gaNasya sOma dEva tE matiqvida#stRuqtIya#syaq sava#nasyaq jaga#tICandasaq indra#pItasyaq narAqSa(gm) sa#pItasya piqtRupI#tasyaq madhu#mataq upa#hUtaqsyOpa#hUtO BakShayAmi ||

ApyA#yasvaq samE#tu tE viqSvata#H sOmaq vRuShNi#yaM | BavAq vAja#sya sa~ggaqthE ||

hinva# mEq gAtrA# harivO gaqNAn mEq mA vitI#tRuShaH | SiqvO mE# saptaqrq.ShInupa# tiShThasvaq mA mE&vAq~gnABiqmati# - [ ] 18

TS 3.2.5.4

gAH ||

apA#maq sOma#maqmRutA# aBUqmA&da#rSmaq jyOtiqravi#dAma dEqvAn |

kimaqsmAn kRu#NavaqdarA#tiqH kimu# dhUqrtira#mRutaq martya#sya ||

yanma# AqtmanO# miqndA&BU#daqgnistat punaqrA&hA$rjAqtavE#dAq vica#r.ShaNiH ||

puna#raqgniScakShu#radAqt-punaqrindrOq bRuhaqspati#H |

puna#rmE aSvinA yuqvaM cakShuqrA dha#ttamaqkShyOH ||

iqShTaya#juShastE dEva sOma stuqtastO#masya - [ ] 19

TS 3.2.5.5

SaqstOktha#syaq hari#vataq indra#pItasyaq madhu#mataq upa#hUtaqsyOpa#hUtO BakShayAmi ||

AqpUryAqH sthA&&mA# pUrayata praqjayA# caq dhanE#na ca ||

Eqtat tE# tataq yE caq tvAmanvEqtat tE# pitAmaha prapitAmahaq yE caq tvAmanvatra# pitarO yathABAqgaM ma#ndaddhvaqM namO# vaH pitarOq rasA#yaq namO# vaH pitaraqH SuShmA#yaq namO# vaH pitarO jIqvAyaq namO# vaH pitaraH - [ ] 20

TS 3.2.5.6

svaqdhAyaiq namO# vaH pitarO maqnyavEq namO# vaH pitarO GOqrAyaq pita#rOq namO# vOq ya Eqtasmi#n ~MlOqkEstha yuqShmA(gg)stE&nuq yE$&smin ~MlOqkE mAM tE&nuq ya Eqtasmi#n ~MlOqkE stha yUqyaM tEShAqM ~Mvasi#ShThA BUyAstaq yE$&smin ~MlOqkE#&haM tEShAqM ~Mvasi#ShThO BUyAsaqM prajA#patEq na tvadEqtAnyaqnyO viSvA# jAqtAniq

pariqtA ba#BUva | 21

TS 3.2.5.7

yat kA#mAstE juhuqmastannO# astu vaqya(gg) syA#maq pata#yO rayIqNAM ||

dEqvakRu#taqsyaina#sO &vaqyaja#namasi manuqShya#kRutaqsyaina#sO &vaqyaja#namasi piqtRukRu#taqsyaina#sO &vaqyaja#namasyaqPsu dhauqtasya# sOma dEva tEq nRuBi#H suqtasyEqShTa ya#juShaH stuqtastO#masya SaqstOktha#syaq yO BaqkShO^^a#SvaqsaniqryO gOqsaniqstasya# tE piqtRuBi#rBaqkShaM kRu#taqsyO-pa#hUtaqsyOpa#hUtO BakShayAmi || 22

(viqSvaqcaqr.ShaqNEq - triqShTupCa#ndasaq indra#pItasyaq narAqSa(gm) sa#pItaqsyA - &ti# -stuqtastO#masya - jIqvAyaq namO# vaH pitarO - baBUvaq - catu#ScatvAri(gm)Sacca) (A5)

TS 3.2.6.1

maqhIqnAM payO#&siq viSvE#ShAM dEqvAnA$M taqnUr RuqddhyAsa#maqdya pRuSha#tInAqM grahaqM pRuSha#tInAqM grahO#&siq viShNOqrq.hRuda#yamaqsyEka#miShaq viShNuqstvA&nuq vica#kramE BUqtirdaqddhnA GRuqtEna# vad^^rdhatAqM tasya# mEqShTasya# vIqtasyaq dravi#NaqmA ga#myAqjjyOti#rasi vaiSvAnaqraM pRuS~ji#yai duqgdhaM ~MyAva#tIq dyAvA#pRuthiqvI ma#hiqtvA yAva#cca saqpta sindha#vO vitaqsthuH | tAva#ntamindra tEq - [ ] 23

TS 3.2.6.2

graha(gm)# saqhOrjA gRu#hNAqmyastRu#taM ||

yat kRu#ShNaSakuqnaH pRu#ShadAqjyama#vamRuqSEcCUqdrA a#sya praqmAyu#kAH syuqryacC^^vA &va#mRuqSEccatu#ShpAdO&sya paqSava#H praqmAyu#kAH syuqryath skandEqd-yaja#mAnaH praqmAyu#kaH syAt paqSavOq vai pRu#ShadAqjyaM paqSavOq vA Eqtasya# skandantiq yasya# pRuShadAqjya(gg) skanda#tiq yat pRu#ShadAqjyaM

puna#rgRuqhNAti# paqSUnEqvAsmaiq puna#rgRuhNAti prAqNO vai pRu#ShadAqjyaM prAqNO vA - [ ] 24

TS 3.2.6.3

Eqtasya# skandatiq yasya# pRuShadAqjya(gg) skanda#tiq yat pRu#ShadAqjyaM puna#rgRuqhNAti# prAqNamEqvAsmaiq puna#rgRuhNAtiq hira#NyamavaqdhAya# gRuhNAtyaqmRutaqM ~Mvai hira#NyaM prAqNaH pRu#ShadAqjyamaqmRuta#mEqvAsya# prAqNE da#dhAti SaqtamA#naM Bavati SaqtAyuqH puru#ShaH SaqtEndri#yaq Ayu#ShyEqvEndriqyE prati#tiShThaqtyaSvaqmava# GrApayati prAjApaqtyO vA aSva#H prAjApaqtyaH prAqNaH svAdEqvAsmaiq yOnE$H prAqNaM ( ) nirmi#mItEq vi vA Eqtasya# yaqj~jaSCi#dyatEq yasya# pRuShadAqjya(gg) skanda#ti vaiShNaqvyarcA puna#rgRuhNAti yaqj~jO vai viShNu#ryaqj~jEnaiqva yaqj~ja(gm) saM ta#nOti || 25

(tEq - pRuqShaqdAqjyaM prAqNO vai - yOnE$H prAqNaM - dvAvi(gm)#SatiSca) (A6)

TS 3.2.7.1

dEva# savitarEqtat tEq prA&&\*haq tat pra ca# suqva pra ca# yajaq bRuhaqspati#rbraqhmA &&yu#ShmatyA RuqcO mA gA#ta tanUqpAth sAmna#H saqtyA va# AqSiSha#H santu saqtyA AkU#taya RuqtaM ca# saqtyaM ca# vadata stuqta dEqvasya# saviqtuH pra#saqvE stuqtasya# stuqtamaqsyUrjaqM mahya(gg)# stuqtaM du#hAqmA mA$ stuqtasya# stuqtaM ga#myAcCaqstrasya# Saqstra - [ ] 26

TS 3.2.7.2

maqsyUrjaqM mahya(gm)# SaqstraM du#hAqmA mA# Saqstrasya# SaqstraM ga#myA-dindriqyAva#ntO vanAmahE dhukShIqmahi# praqjAmiSha$M ||

sA mE# saqtyA&&SIrdEqvEShu# BUyAd-brahmavarcaqsaM mA&& ga#myAt ||

yaqj~jO ba#BUvaq sa A ba#BUvaq sapraja#j~jEq sa vA#vRudhE |

sa dEqvAnAqmadhi#-patirbaBUvaq sO aqsmA(gm) adhi#patIn karOtu vaqya(gg) syA#maq pata#yO   
rayIqNAM || yaqj~jO vAq vai - [ ] 27

TS 3.2.7.3

yaqj~japa#tiM duqhE yaqj~japa#tirvA yaqj~jaM du#hEq sa yaH stu#taSaqstrayOqrdOhaqma vi#dvAqnaq. yaja#tEq taM ~Myaqj~jO du#hEq sa iqShTvA pApI#yAn Bavatiq ya E#nayOqrdOha#M ~MviqdvAn. yaja#tEq sa yaqj~jaM du#hEq sa iqShTvA vasI#yAn Bavati stuqtasya# stuqtamaqsyUrjaqM mahya(gg)# stuqtaM du#hAqmA mA$ stuqtasya# stuqtaM ga#myAcCaqstrasya# SaqstramaqsyUrjaqM mahya(gm)# SaqstraM du#hAq ( ) mA mA# Saqstrasya# SaqstraM ga#myAqdityA#haiqSha vai stu#taSaqstrayOqrdOhaqstaM ~Mya EqvaM ~MviqdvAn. yaja#tE duqha Eqva yaqj~jamiqShTvA vasI#yAn Bavati || 28

(SaqstraM - ~Mvai - Saqstrandu#hAqM - dvAvi(gm)#SatiSca) (A7)

TS 3.2.8.1

SyEqnAyaq patva#nEq svAhAq vaTthsvaqyama#BigUrtAyaq namO# viShTaqmBAyaq dharma#NEq svAhAq vaTthsvaqyama#BigUrtAyaq nama#H pariqdhayE# janaqpratha#nAyaq svAhAq vaTthsvaqyama#BigUrtAyaq nama# UqrjE hOtrA#NAq(gg)q svAhAq vaTthsvaqyama#BigUrtAyaq namaqH paya#sEq hOtrA#NAq(gg)q svAhAq vaTthsvaqyama#BigUrtAyaq nama#H praqjApa#tayEq mana#vEq svAhAq vaTthsvaqyama#BigUrtAyaq nama# RuqtamRu#tapAH suvarvAqTthsvAhAq vaTthsvaqyama#BigUrtAyaq nama#stRuqpantAq(gm)q hOtrAq madhO$rGRuqtasya# yaqj~japa#tiqmRuSha#yaq Ena#sA - [ ] 29

TS 3.2.8.2

&&huH |

praqjA nirBa#ktA anutaqpyamA#nA madhaqvyau$ stOqkAvapaq tau ra#rAdha ||

saM naqstAByA(gm)# sRujatuviqSvaka#rmA GOqrA RuSha#yOq namO# astvEByaH |

cakShu#Sha EShAqM mana#saSca saqndhau bRuhaqspata#yEq mahiq Shad dyuqmannama#H ||

namO# viqSvaka#rmaNEq sa u# pAtvaqsmAna#naqnyAnth-sO#maqpAn manya#mAnaH |

prAqNasya# viqdvAnth sa#maqrE na dhIraq Ena#ScakRuqvAn mahi# baqddha E#ShAM ||

taM ~Mvi#Svakarmaqn - [ ] 30

TS 3.2.8.3

-pra mu#~jcA svaqstayEq yE BaqkShaya#ntOq na vasU$nyAnRuqhuH |

yAnaqgnayOq&nvata#pyantaq dhiShNi#yA iqyaM tEShA#mavaqyA duri#Sh^^Tyaiq svi#ShTiM naqstAM kRu#NOtu viqSvaka#rmA ||

nama#H piqtRuByO# aqBi yE nOq aKya#n. yaj~jaqkRutO# yaqj~jakA#mAH sudEqvA a#kAqmA vOq dakShi#NAqM na nI#nimaq mA naqstasmAq dEna#saH pApayiShTa |

yAva#ntOq vai sa#daqsyA$stE sarvE# dakShiqNyA$stEByOq yO dakShi#NAqM na- [ ] 31

TS 3.2.8.4

nayEqdaiByO# vRuScyEtaq yad-vai$SvakarmaqNAni# juqhOti# sadaqsyA#nEqva tat prI#NAtyaqsmE dE#vAsOq vapu#ShE cikithsataq yamAqSirAq dampa#tI vAqmama#S~juqtaH |

pumA$n puqtrO jA#yatE viqndatEq vasvathaq viSvE# araqpA E#dhatE gRuqhaH ||

AqSIqrdAqyA dampa#tI vAqmama#S~jutAqmari#ShTOq rAya#H sacatAq(gm)q samO#kasA |

ya A&si#caqth saM du#gdhaM kuqmByA saqhEShTEnaq yAmaqnnama#tiM jahAtuq saH ||

saqrpiqrgrIqvI - [ ] 32

TS 3.2.8.5

pIva#ryasya jAqyA pIvA#naH puqtrA akRu#SAsO asya |

saqhajA#niqryaH su#maKaqsyamA#naq indrA#yAq&&\*Sira(gm)# saqha kuqmByA&dA$t ||

AqSIrmaq Urja#muqta su#prajAqstvamiSha#M dadhAtuq dravi#Naq(gm)q sava#rcasaM |

saqM jayaqn kShEtrA#Niq saha#sAq&hami#ndra kRuNvAqnO aqnyA(gm) adha#rAnthsaqpatnAn# ||

BUqtama#si BUqtE mA# dhAq muKa#masiq muKa#M BUyAsaqM dyAvA#pRuthiqvIByA$M tvAq pari#gRuhNAmiq viSvE$ tvA dEqvA vai$SvAnaqrAH - [ ] 33

TS 3.2.8.6

pracyA#vayantu diqvi dEqvAn dRu(gm)#hAqntari#kShEq vayA(gm)#si pRuthiqvyAM pArthi#vAn dhruqvaM dhruqvENa# haqviShA&vaq sOma#M nayAmasi |

yathA# naqH sarvaqmijjaga#dayaqkShma(gm) suqmanAq asa#t |

yathA# naq indraq idviSaqH kEva#lIqH sarvAqH sama#nasaqH kara#t |

yathA# naqH sarvAq iddiSOq&smAkaqM kEva#lIqrasann# || 34

(Ena#sA - viSvakarmaqn - yO dakShi#NAqM na - sa#rpirgrIqvI - vai$SvanaqrA - Sca#tvAriq(gm)qSacca#) (A8)

TS 3.2.9.1

yadvai hOtA$ddhvaqryuma#ByAqhvaya#tEq vajra#mEnamaqBi prava#rtayaqtyuktha#SAq ityA#ha prAtassavaqnaM pra#tiqgIryaq trINyEqtAnyaqkSharA#Ni triqpadA# gAyaqtrI gA#yaqtraM prA#tassavaqnaM gA#yatriqyaiva prA#tassavaqnE vajra#maqntad^^rdha#tta uqkthaM ~MvAqcItyA#haq mAddhya#diMnaq(gm)q sava#naM pratiqgIrya# caqtvAryEqtAnyaq-kSharA#Niq catu#ShpadA triqShTup traiShTu#BaqM mAddhya#diMnaq(gm)q sava#naM triqShTuBaiqva mAddhya#ndinEq sava#nEq

vajra#maqntad^^rdha#tta- [ ] 35

TS 3.2.9.2

uqkthaM ~MvAqcIndrAqyEtyA#ha tRutIyasavaqnaM pra#tiqgIrya# saqptaitAnyaqkSharA#Ni saqptapa#dAq Sakva#rI SAkvaqrO vajrOq vajrE#Naiqva tRu#tIyasavaqnE vajra#maqntad^^rdha#ttE brahmavAqdinO# vadantiq sa tvA a#ddhvaqryuH syAqdyO ya#thAsavaqnaM pra#tigaqrE CandA(gm)#si sampAqdayEqt tEja#H prAtaH savaqna Aqtman dadhI#tEndriqyaM mAddhya#ndinEq sava#nE paqSU(gg) stRu#tIyasavaqna ityuktha#SAq ityA#ha prAtassavaqnaM pra#tiqgIryaq trINyEqtAnyaqkSharA#Ni - [ ] 36

TS 3.2.9.3

triqpadA# gAyaqtrI gA#yaqtraM prA#tassavaqnaM prA#tassavaqna Eqva pra#tigaqrE CandA(gm)#siq saMpA#dayaqtyathOq tEjOq vai gA#yaqtrI tEja#H prAtaH savaqnaM tEja# Eqva prA#tassavaqna Aqtman dha#tta uqkthaM ~MvAqcItyA#haq mAddhya#ndinaq(gm)q sava#naM pratiqgIrya# caqtvAryEqtAnyaqkSharA#Niq catu#ShpadA triqShTup traiShTu#BaqM mAddhya#ndinaq(gm)q sava#naqM mAddhya#diMna Eqva sava#nE pratigaqrE CandA(gm)#siq saMpA#dayaqtyathO# indriqyaM ~Mvai triqShTugi#ndriqyaM mAddhya#diMnaq(gm)q   
sava#na - [ ] 37

TS 3.2.9.4

-mindriqyamEqva mAddhya#ndinEq sava#na Aqtman dha#tta uqkthaM ~MvAqcIndrAqyEtyA#ha tRutIyasavaqnaM pra#tiqgIrya# saqptaitAnyaqkSharA#Ni saqptapa#dAq Sakva#rI SAkvaqrAH paqSavOq jAga#taM tRutIyasavaqnaM tRu#tIyasavaqna Eqva pra#tigaqrE CandA(gm)#siq saMpA#dayaqtyathO# paqSavOq vai jaga#tI paqSava#stRutIyasavaqnaM paqSUnEqva

tRu#tIyasavaqna Aqtman dha#ttEq yadvai hOtA$&ddhvaqryuma#ByAqhvaya#ta Aqvya#masmin dadhAtiq tadyannA - [ ] 38

TS 3.2.9.5

paqhanI#ta puqrA&sya# saM~MvathsaqrAd-gRuqha A vE#vIraq~jCO(gm)sAq mOda# iqvEti# praqtyAhva#yatEq tEnaiqva tadapa# hatEq yathAq vA Aya#tAM praqtIkSha#ta Eqvama#ddhvaqryuH pra#tigaqraM pratI$kShatEq yada#Bi pratigRuNIqyAdyathA &&ya#tayA samRuqcCatE# tAqdRugEqva tadyada#d^^rdhaqrcAllupyE#taq yathAq dhAva#dByOq hIya#tE tAqdRugEqva tat praqbAhuqgvA RuqtvijA#mudgIqthA u#dgIqtha EqvOd-gA#tRuqNA - [ ] 39

TS 3.2.9.6

mRuqcaH pra#Naqva u#kthaSaq(gm)qsinA$M pratigaqrO$&ddhvaryUqNAM ~Mya EqvaM ~MviqdvAn pra#tigRuqNAtya#nnAqda Eqva Ba#vaqtyA&sya# praqjAyA$M ~MvAqjI jA#yata iqyaM ~Mvai hOtAq&sAva#ddhvaqryuryadAsI#naqH Sa(gm) sa#tyaqsyA Eqva taddhOtAq naityAsta# ivaq hIyamathO# iqmAmEqva tEnaq yaja#mAnO duhEq yat tiShTha#n pratigRuqNAtyaqmuShyA# Eqva tada#ddhvaqryurnaitiq -   
[ ] 40

TS 3.2.9.7

tiShTha#tIvaq hya#sAvathO# aqmUmEqva tEnaq yaja#mAnO duhEq yadAsI#naqH Sa(gm)sa#tiq tasmA#diqtaH pra#dAnaM dEqvA upa# jIvantiq yat tiShTha#n pratigRuqNAtiq tasmA#daqmuta#H pradAnaM manuqShyA# upa# jIvantiq yat prA~gAsI#naqH Sa(gm)sa#ti praqtya~g tiShTha#n pratigRuqNAtiq tasmA$t prAqcInaq(gm)q rEtO# dhIyatE praqtIcI$H praqjA jA#yantEq yadvai hOtA$&ddhvaqryuma#ByAqhvaya#tEq vajra#mEnamaqBi prava#rtayatiq ( ) parAq~gA va#rtatEq vajra#mEqva tanni ka#rOti || 41

(sava#nEq vajra#maqntardha#ttEq - trINyEqtAnyaqkSharA#NI - ndriqyaM mAdhya#ndinaq(gm)q sava#naqM - nO - dgA#tRuqNA - ma#dhvaqryurnaiti# - vartayatyaq - ShTau ca#) (A9)

TS 3.2.10.1

uqpaqyAqmagRu#hItO&si vAkShaqsada#si vAqkpAByA$M tvA kratuqpAByA#maqsya yaqj~jasya# dhruqvasyA&ddhya#-kShAByAM gRuhNA-myupayAqmagRu#hItO&syRutaqsada#si cakShuqShpAByA$M tvA kratuqpAByA#maqsya yaqj~jasya# dhruqvasyA&ddhya#kShAByAM gRuhNAmyupayAqmagRu#hItO&si Srutaqsada#si SrOtraqpAByA$M tvA kratuqpAByA#maqsya yaqj~jasya# dhruqvasyA&ddhya#kShAByAM gRuhNAmi dEqvEBya#stvA viqSvadE#vEByastvAq viSvE$ByastvA dEqvEByOq viShNa#vurukramaiqSha tEq sOmaqsta(gm) ra#kShasvaq - [ ] 42

TS 3.2.10.2

taM tE# duqScakShAq mA&va# Kyaqnmayiq vasu#H purOqvasu#rvAqkpA vAca#M mE pAhiq mayiq vasu#rviqdadva#suScakShuqShpAScakShu#r mE pAhiq mayiq vasu#H saqM~Myadva#suH SrOtraqpAH SrOtra#M mE pAhiq BUra#siq SrEShThO# raSmIqnAM prA#NaqpAH prAqNaM mE# pAhiq dhUra#siq SrEShThO# raSmIqnAma#pAnaqpA a#pAqnaM mE# pAhiq yO na# indravAyU mitrAvaruNA-vaSvinAvaBiqdAsa#tiq BrAtRu#vya ( ) uqtpipI#tE SuBaspatI iqdamaqhaM tamadha#raM pAdayAmiq yathE$ndrAq&hamu#ttaqmaScEqtayA#ni || 43

(raqkShaqsvaq - BrrAtRu#vyaq - strayO#daSa ca) (A10)

TS 3.2.11.1

pra sO a#gnEq tavOqtiBi#H suqvIrA#Bistaratiq vAja#karmaBiH | yasyaq tva(gm) saqKyamAvi#tha ||

pra hOtrE# pUqrvyaM ~MvacOq&gnayE# BaratA

bRuqhat | viqpAM jyOtI(gm)#Shiq biBra#tEq na vEqdhasE$ ||

agnEq trI tEq vAji#nAq trI ShaqdhasthA# tiqsrastE# jiqhvA Ru#tajAta pUqrvIH |

tiqsra u# tE taqnuvO# dEqvavA#tAqstABi#rnaH pAhiq girOq apra#yucCaqnn ||

saM ~MvAqm karma#NAq samiqShA - [ ] 44

TS 3.2.11.2

hi#nOqmIndrA#-viShNUq apa#saspAqrE aqsya |

juqShEthA$M ~Myaqj~jaM dravi#NaM ca dhattaqmari#ShTairnaH paqthiBi#H pAqraya#ntA ||

uqBA ji#gyathuqrna parA# jayEthEq na parA# jigyE kataqraScaqnainO$H |

indra#Sca viShNOq yadapa#spRudhEthAM trEqdhA saqhasraqM ~Mvi tadai#rayEthAM ||

trINyAyU(gm)#Shiq tava# jAtavEdastiqsra AqjAnI#ruqShasa#stE agnE |

tABi#rdEqvAnAqmavO# yakShi viqdvAnathA# - [ ] 45

TS 3.2.11.3

-Bavaq yaja#mAnAyaq SaM~MyOH ||

aqgnistrINi# triqdhAtUqnyA kShE#ti viqdathA# kaqviH |

sa trI(gm)rE#kAdaqSA(gm) iqha ||

yakSha#cca piqpraya#cca nOq viprO# dUqtaH pari#ShkRutaH |

naBa#ntAmanyaqkE sa#mE ||

indrA#viShNU dRu(gm)hiqtAH Samba#rasyaq navaq purO# navaqtiM ca#- S~jathiShTaM |

SaqtaM ~Mvaqrcina#H saqhasra#M ca sAqka(gm) haqthO a#praqtyasu#rasya vIqrAn ||

uqta mAqtA ma#hiqSha manva#vEnadaqmI tvA# ( ) jahati putra dEqvAH |

athA$bravId-vRuqtramindrO# haniqShyanth-saKE# viShNO vitaqraM ~Mvikra#masva || 46

(iqShA - &tha# - tvAq - trayO#daSa ca) (A11)

Prasna KOrvai with starting Padams of 1 to 11 Anuvaakams :-

(yO vai pava#mAnAnAqM - trINi# - pariqBUraH - sPyaH svaqsti - rBakShEhi# - mahIqnAM payO#&siq - dEva# savitarEqtattE$ - SyEqnAyaq - yadvai hOtO# - payAqmagRu#hItO&si vAkShaqsat - pra sO a#gnaq - EkA#daSa )

Korvai with starting Padams of 1, 11, 21 Series of Panchaatis :-

(yO vai - sPyaH svaqstiH - svaqdhAyaiq namaqH - pramu#~jcaq - tiShTha#tIvaq - ShaTca#tvAri(gm)Sat )

First and Last Padam of Second Prasnam of Kandam 3:-

(yO vai pava#mAnAnAqM - vikra#masva)

|| hari#H OM ||

|| kRuShNa yajurvEdIya taittirIya saMhitAyAM tRutIyakANDE dvitIyaH praSnaH samAptaH ||

---------------------------------------------------------

3.3 tRutIyakANDE tRutIyaH praSnaH - vaikRutavidhInAmaBidhAnaM

TS 3.3.1.1

agnE# tEjasvin tEjaqsvI tvaM dEqvEShu# BUyAqstEja#svantaqM mAmAyu#ShmantaqM ~Mvarca#svantaM manuqShyE#Shu kuru dIqkShAyai# ca tvAq tapa#saScaq tEja#sE juhOmi tEjOqvida#siq tEjO# mAq mA hA#sIqnmA&haM tEjO# hAsiShaqM mA mAM tEjO# hAsIqdindrau#jasvinnOjaqsvI tvaM dEqvEShu# BUyAq Oja#svantaqM mAmAyu#ShmantaqM ~Mvarca#svantaM manuqShyE#Shu kuruq brahma#NaSca tvA kShaqtrasyaq cau - [ ] 1

TS 3.3.1.2

- ja#sE juhOmyOjOqvidaqsyOjO# mAq mA hA#sIqnmA&hamOjO# hAsiShaqM mA mAmOjO# hAsIqth sUrya# BrAjasvin BrAjaqsvI tvaM dEqvEShu# BUyAq BrAja#svantaqM mAmAyu#ShmantaqM ~Mvarca#svantaM manuqShyE#Shu kuru vAqyOSca# tvAq&pA~jcaq BrAja#sE juhOmisuvaqrvida#siq suva#rmAq mA hA#sIqnmA&ha(gm) suva#r.hAsiShaqM mA mA(gm) suva#r.hAsIqn mayi# ( ) mEqdhAM mayi# praqjAM mayyaqgnistEjO# dadhAtuq mayi# mEqdhAM mayi# praqjAM mayIndra# indriqyaM da#dhAtuq mayi# mEqdhAM mayi# praqjAM mayiq sUryOq BrAjO# dadhAtu || 2

(kShaqtrasya# caq - mayiq - trayO#vi(gm)SatiSca) (A1)

TS 3.3.2.1

vAqyur.hi#kaMqrtA&gniH pra#stOqtA praqjApa#tiqH sAmaq bRuhaqspati#rudgAqtA viSvE# dEqvA u#pagAqtArO# maqruta#H pratihaqrtAraq indrO# niqdhanaqntE dEqvAH prA#NaqBRuta#H prAqNaM mayi# dadhatvEqtadvai sarva#maddhvaqryu-ru#pAkuqrvannu#dgAqtRuBya# uqpAka#rOtiq tE dEqvAH prA#NaqBRuta#H prAqNaM mayi# dadhaqtvityA#haiqtadEqva sava#rmAqtman dha#ttaq iDA# dEvaqhU rmanu#-ryaj~jaqnI-rbRuhaqspati#rukthAmaqdAni# Sa(gm)siShaqd viSvE# dEqvAH - [ ] 3

TS 3.3.2.2

sU$ktaqvAcaqH pRuthi#vi mAtaqrmA mA#hi(gm)sIq rmadhu# maniShyEq madhu# janiShyEq madhu#vakShyAmiq madhu#vadiShyAmiq madhu#matIM dEqvEByOq vAca#mudyAsa(gm) SuSrUqShENyA$M manuqShyE$ByaqstaM mA# dEqvA a#vantu SOqBAyai# piqtarO&nu# madantu || 4

(Saq(gm)qsiqShaqd viSvE# dEqvA - aqShTAvi(gm)#SatiSca) (A2)

TS 3.3.3.1

vasa#vastvAq prava#hantu gAyaqtrENaq Canda#sAq&gnEH priqyaM pAthaq upE#hi ruqdrAstvAq pravRu#hantuq traiShTu#BEnaq CandaqsEndra#sya priqyaM pAthaq upE$hyAdiqtyAstvAq pravRu#hantuq jAga#tEnaq Canda#sAq viSvE#ShAM dEqvAnA$M priqyaM pAthaq upE#hiq mAndA#su tE Sukra SuqkramA dhU#nOmi BaqndanA#suq kOta#nAsuq nUta#nAsuq rESI#Shuq mEShI#Shuq vASI#Shu viSvaqBRuthsuq mAddhvI#Shu kakuqhAsuq Sakva#rIShu - [ ] 5

TS 3.3.3.2

SuqkrAsu# tE Sukra SuqkramA dhU#nOmi SuqkraM tE# SuqkrENa# gRuhNAqmyahnO# rUqpENaq sUrya#sya raqSmiBi#H ||

A&smi#nnuqgrA a#cucyavurdiqvO dhArA# asaScata ||

kaqkuqha(gm) rUqpaM ~MvRu#ShaqBasya# rOcatE bRuqhath sOmaqH sOma#sya purOqgAH SuqkraH Suqkrasya# purOqgAH ||

yat tE# sOqmAdA$ByaqM nAmaq jAgRu#viq tasmai# tE sOmaq sOmA#yaq svAhOqSik tvaM dE#va sOma gAyaqtrENaq Canda#sAq&gnEH - [ ] 6

TS 3.3.3.3

priqyaM pAthOq apI#hi vaqSI tvaM dE#va sOmaq traiShTu#BEnaq CandaqsEndra#sya priqyaM pAthOq apI$hyaqsmathsa#KAq tvaM dE#va sOmaq jAga#tEnaq Canda#sAq viSvE#ShAM dEqvAnA$M priqyaM pAthOq apIqhyA na#H prAqNa E#tu parAqvataq A&ntari#kShAddiqvaspari# |

Ayu#H pRuthiqvyA addhyaqmRuta#masi prAqNAya#   
tvA ||

iqndrAqgnI mEq varca#H kRuNutAqM ~MvarcaqH sOmOq bRuhaqspati#H ( ) |

varcO# mEq viSvE#dEqvA varcO# mE dhattamaSvinA ||

daqdhaqnvE vAq yadIqmanuq vOcaqdbrahmA#Niq vEruq tat |

pariq viSvA#niq kAvyA# nEqmiScaqkrami#vA Bavat || 7

(Sakva#rIShvaq - gnE - rbRuhaqspatiqH - pa~jca#vi(gm)SatiSca) (A3)

TS 3.3.4.1

EqtadvA aqpAM nA#maqdhEyaqM guhyaqM ~MyadA#dhAqvA mAndA#su tE Sukra SuqkramA dhU#nOqmItyA#hAqpAmEqva nA#maqdhEyE#naq guhyE#na diqvO vRuShTiqmava# rundhE SuqkraM tE# SuqkrENa# gRuhNAqmItyA#haiqtadvA ahnO# rUqpaM ~MyadrAtriqH sUrya#sya raqSmayOq vRuSh^^TyA# ISaqtE&hna# Eqva rUqpENaq sUrya#sya raqSmiBi#rdiqvO vRuShTi#M

cyAvayaqtyA&smi#nnuqgrA - [ ] 8

TS 3.3.4.2

a#cucyavuqrityA#ha yathAyaqjurEqvaitat ka#kuqha(gm) rUqpaM ~MvRu#ShaqBasya# rOcatE bRuqhadityA#haiqtadvA a#sya kakuqha(gm) rUqpaM ~Myad-vRuShTI# rUqpENaiqva vRuShTiqmava# rundhEq yattE# sOqmAdA$ByaqM nAmaq jAgRuqvItyA#haiqSha haq vai haqviShA# haqvirya#jatiq yO&dA$ByaM gRuhIqtvA sOmA#ya juqhOtiqparAq vA EqtasyA&&\*yu#H

prAqNa E#tiq - [ ] 9

TS 3.3.4.3

yO&(gm)#SuM gRuqhNAtyA na#H prAqNa E#tu parAqvataq ityAqhA&&\*yu#rEqva prAqNamAqtman dha#ttEq &mRuta#masi prAqNAyaq tvEtiq hira#NyamaqBi vya#nityaqmRutaqM ~Mvai hira#NyaqmAyu#H prAqNO#&mRutE#naiqvA&&\*yu#rAqtman dha#ttE SaqtamA#naM Bavati SaqtAyuqH puru#ShaH SaqtEndri#yaq Ayu#ShyEqvEndriqyE prati#tiShThatyaqpa upa# spRuSati BEShaqjaM ~MvA ApO# ( ) BEShaqjamEqva ku#rutE || 10

(uqgrA - EqtyA - paq - strINi# ca) (A4)

TS 3.3.5.1

vAyura#si prAqNO nAma# saviqturAdhi#patyE&pAqnaM mE# dAqScakShu#rasiq SrOtraqM nAma# dhAqturAdhi#patyaq Ayu#rmE dA rUqpama#siq varNOq nAmaq bRuhaqspatEqrAdhi#patyE praqjAM mE# dA Ruqtama#si saqtyaM nAmEndraqsyA&&\*dhi#patyE kShaqtraM mE# dA BUqtama#siq BavyaqM nAma# pitRuqNAmAdhi#patyEq&pA-mOSha#dhInAqM garBa#M dhA Ruqtasya# tvAq vyO#mana Ruqtasya# - [ ] 11

TS 3.3.5.2

tvAq viBU#mana Ruqtasya# tvAq vidha#rmaNa Ruqtasya# tvA saqtyAyaqrtasya# tvAq jyOti#ShE praqjApa#ti rviqrAja#mapaSyaqt tayA# BUqtaM caq Bavya#M cA sRujataq tAmRuShi#ByastiqrO#&dadhAqt tAM jaqmada#gniqstapa#sA& paSyaqt tayAq vai sa

pRuS~jIqn kAmA#nasRujataq tat pRuS~jI#nAM pRuS~jiqtvaM ~Myat pRuS~ja#yO gRuqhyantEq pRuS~jI#nEqva taiH kAmAqnq. yaja#mAqnO&va# rundhE vAqyura#si prAqNO - [ ] 12

TS 3.3.5.3

nAmEtyA#ha prANApAqnAvEqvAva# rundhEq cakShu#rasiq SrOtraqM nAmEtyAqhA&&yu#rEqvAva# rundhE rUqpama#siq varNOq nAmEtyA#ha praqjAmEqvAva# rundha^^Ruqtama#si saqtyaM nAmEtyA#ha kShaqtramEqvAva# rundhE BUqtama#siq BavyaqM nAmEtyA#ha paqSavOq vA aqpAmOSha#dhInAqM garBa#H paqSUnEqvA - [ ] 13

TS 3.3.5.4

-va# rundha EqtAvaqdvai puru#ShaM paqritaqstadEqvAva# rundha Ruqtasya# tvAq vyO#manaq ityA#hEqyaM ~MvA Ruqtasyaq vyO#mEqmAmEqvABi ja#yatyRuqtasya# tvAq viBU#manaq ityA#hAq&ntari#kShaqM ~MvA Ruqtasyaq viBU#mAqntari#kShamEqvABi ja#yatyRuqtasya# tvAq vidha#rmaNaq ityA#haq dyaurvA Ruqtasyaq vidha#rmaq diva#mEqvABi ja#yatyRuqtasya#- [ ] 14

TS 3.3.5.5

tvA saqtyAyEtyA#haq diSOq vA Ruqtasya# saqtyaM diSa# EqvABi ja#yatyRuqtasya# tvAq jyOti#Shaq ityA#ha suvaqrgO vai lOqka Ruqtasyaq jyOti#H suvaqrgamEqva lOqkamaqBi ja#yatyEqtAva#ntOq vai dE#valOqkAstAnEqvABi ja#yatiq daSaq saMpa#dyantEq daSA$kSharA viqrADanna#M ~MviqrAD viqrAjyEqvAnnAdyEq prati#tiShThati || 15

(vyO#mana Ruqtasya# - prAqNaH - paqSunEqva - vidha#rmaq diva#mEqvABi ja#yatyRuqtasyaq -ShaTca#tvAri(gm)Sacca) (A5)

TS 3.3.6.1

dEqvA vai yad-yaqj~jEnaq nAvAru#ndhataq tat paraiqravA#rundhataq tat parA#NAM paraqtvaM ~Myat parE# gRuqhyantEq yadEqva yaqj~jEnaqnAva#ruqndhE tasyAva#ruddhyaiq yaM pra#thaqmaM gRuqhNAtIqmamEqva tEna# lOqkamaqBi ja#yatiqyaM dviqtIya#maqntari#kShaqM tEnaq yaM tRuqtIya#maqmumEqva tEna# lOqkamaqBi ja#yatiq yadEqtE gRuqhyanta# EqShAM

~MlOqkAnA#maqBiji#tyAq - [ ] 16

TS 3.3.6.2

utta#rEqShvaha#H svaqmutOq&rvA~jcO# gRuhyantE &BiqjityaiqvEmAM ~MlOqkAn puna#riqmaM ~MlOqkaM praqtyava#rOhantiq yat pUrvEqShvaha#H sviqtaH parA$~jcO gRuqhyantEq tasmA#diqtaH parA$~jca iqmE lOqkA yadutta#rEqShvaha#H svaqmutOq&rvA~jcO# gRuqhyantEq tasmA#daqmutOq &rvA~jca# iqmE lOqkAstasmAqdayA#tayAmnO lOqkAn ma#nuqShyA#

upa# jIvanti brahmavAqdinO# vadantiq kasmA$th saqtyAdaqdBya OSha#dhayaqH saM Ba#vaqntyOSha#dhayO - [ ] 17

TS 3.3.6.3

manuqShyA#NAqmanna#M praqjApa#tiM praqjA anuq prajA#yantaq itiq parAqnanviti# brUyAqd-yad-gRuqhNAtyaqdByastvauSha#dhIByO gRuhNAqmItiq tasmA#daqdBya OSha#dhayaqH saMBa#vantiq yad-gRuqhNAtyOSha#dhIByastvA praqjAByO# gRuhNAqmItiq tasmAqdOSha#dhayO manuqShyA#NAqmannaqM ~Myad-gRuqhNAti# praqjABya#stvA praqjApa#tayE gRuhNAqmItiq tasmA$t praqjApa#tiM praqjA anuq prajA#yantE || 18

(aqBiji#tyai - BavaqntyOSha#dhayOq - &ShTA ca#tvAri(gm)Sacca) (A6)

TS 3.3.7.1

praqjApa#tirdEvAsuqrAna# sRujataq tadanu# yaqj~jO#&sRujyata yaqj~jaM CandA(gm)#siq tE viShva#~jcOq vya#krAmaqnth sO&su#rAqnanu# yaqj~jO&pA$krAmad-yaqj~jaM CandA(gm)#siq tE dEqvA a#manyantAqmI vA iqdama#BUvaqnaq. yad-vaqya(gg) sma itiq tE praqjApa#tiqmupA#&dhAvaqnth sO$&bravIt-praqjApa#tiqSCanda#sAM ~MvIqrya#mAqdAyaq tadvaqH pra dA$syAqmItiq sa Canda#sAM ~MvIqrya# - [ ] 19

TS 3.3.7.2

mAqdAyaq tadE$ByaqH prAya#cCaqt tadanuq CandAq(gg)qsyapA$&krAmaqn CandA(gm)#si yaqj~jastatO# dEqvA aBa#vaqn parA&su#rAq ya EqvaM Canda#sAM ~MvIqrya#M ~MvEdA&& SrA#vaqyA&stuq SrauShaqD yajaq yE yajA#mahE vaShaTkAqrO Bava#tyAqtmanAq parA$&syaq BrAtRu#vyO Bavati brahmavAqdinO# vadantiq kasmaiq kama#ddhvaqryurA SrA#vayaqtItiq

Canda#sAM ~MvIqryA#yEti# brUyAdEq tad vai - [ ] 20

TS 3.3.7.3

Canda#sAM ~MvIqrya#mA SrA#vaqyA&stuq SrauShaqD yajaq yE yajA#mahE vaShaTkAqrO ya EqvaM ~MvEdaq savI$ryairEqva CandO#Birarcatiq yat kiM cArca#tiq yadindrO# vRuqtramaha#nna-mEqddhyaM tad-yad-yatI#naqpAva#pada-mEqddhyaM tadathaq kasmA#daiqndrO yaqj~ja A sa(gg)sthA#tOqrityA#huqrindra#syaq vA EqShA yaqj~jiyA# taqnUryad-yaqj~jastAmEqva ta ( ) dya#jantiq ya EqvaM ~MvEdOpai#naM ~Myaqj~jO na#mati || 21

(Canda#sAM ~MvIqrya#M - ~MvA - Eqva ta - daqShTau ca#) (A7)

TS 3.3.8.1

AqyurdA a#gnE haqviShO# juShAqNO GRuqtapra#tIkO GRuqtayO#nirEdhi |

GRuqtaM pIqtvA madhuqcAruq gavya#M piqtEva#puqtramaqBi ra#kShatAdiqmaM ||

A vRu#S^^cyatEq vA Eqtad-yaja#mAnOq&gniByAqM ~MyadE#nayOH SRutaqM kRutyAthAq&nyatrA#-vaBRuqthamaqvaityA#yuqrdA a#gnE haqviShO# juShAqNa itya#vaBRuqthama#vaiqShyan ju#huyAqdAhu#tyaiqvainau# Samayatiq nA&&\*rtiqmArcCa#tiq

yaja#mAnOq yat kusI#daq - [ ] 22

TS 3.3.8.2

mapra#tIttaqM mayiq yEna# yaqmasya# baqlinAq carA#mi |

iqhaiva san niqrava#dayEq tadEqtat tada#gnE anRuqNO Ba#vAmi |

viSva#lOpa viSvadAqvasya# tvAq &&sa~jju#hOmyaqgdhAdEkO# &huqtAdEka#H samasaqnAdEka#H |

tEna#H kRuNvantu BEShaqja(gm) sadaqH sahOq varE$NyaM ||

aqyaM nOq naBa#sA puqraH saq(gg)qsPAnO# aqBi ra#kShatu |

gRuqhANAqmasa#martyai baqhavO# nO gRuqhA   
a#sann || sa tvannO# - [ ] 23

TS 3.3.8.3

naBasaspataq Urja#M nO dhEhi BaqdrayA$ |

puna#rnO naqShTamA kRu#dhiq puna#rnO raqyimA kRu#dhi ||

dEva# sa(gg)sPAna sahasrapOqShasyE#SiShEq sa nO# rAqsvA&jyA#ni(gm) rAqyaspOSha(gm)# suqvIrya(gm)# saM~MvathsaqrINA(gg)# svaqstiM ||

aqgnirvAva yaqma iqyaM ~MyaqmI kusI#daqM ~MvA Eqtad-yaqmasyaq yaja#mAnaq A da#ttEq yadOSha#dhIBiqrvEdi(gg)# stRuqNAtiq yadanu#pauShya prayAqyAdgrI#vabaqddhamE#na - [ ] 24

TS 3.3.8.4

maqmuShmi#n ~MlOqkE nE#nIyEraqnq. yat kusI#daqmapra#tIttaqM mayItyupau#ShatIqhaiva san. yaqmaM kusI#daM niravaqdAyA#nRuqNaH su#vaqrgaM ~MlOqkamE#tiqyadi# miqSrami#vaq carE#da~jjaqlinAq saktU$n pradAqvyE# juhuyAdEqSha vA aqgnirvai$SvAnaqrO yat pra#dAqvya#H sa Eqvaina(gg)#svadayaqtyahnA$M ~MviqdhAnyA#-mEkAShTaqkAyA#mapUqpaM catu#H SarAvaM paqktvA prAqtarEqtEnaq kakShaqmupau#ShEqdyadiq - [ ] 25

TS 3.3.8.5

daha#ti puNyaqsama#M Bavatiq yadiq na daha#ti pApaqsama#mEqtEna# hasmaq vA RuSha#yaH puqrA viqj~jAnE#na dIrGasaqtramupa# yantiq yO vA u#padraqShTAra#mupa-SrOqtAra#manuKyAqtAra#M ~MviqdvAn. yaja#tEq samaqmuShmi#n ~MlOqka i#ShTApUqrtEna# gacCatEq&gnirvA u#padraqShTA vAqyuru#paSrOqtA &&diqtyO#&nuKyAqtA tAn. ya

EqvaM ~MviqdvAn. yaja#tEq samaqmuShmi#n ~MlOqka i#ShTApUqrtEna# gacCatEq &yaM nOq naBa#sA puqra - [ ] 26

TS 3.3.8.6

ityA#hAqgnirvai naBa#sA puqrO$&gnimEqva tadA#haiqtanmE# gOpAqyEtiq sa tvaM nO# naBasaspataq ityA#ha vAqyurvai naBa#saqspati#rvAqyumEqva tadA#haiqtanmE# gOpAqyEtiq dEva# sa(gg)sPAqnEtyA#hAq&sau vA A#diqtyO dEqvaH saq(gg)qsPAna# AdiqtyamEqva tadA#haiqtanmE# gOpAqyEti# || 27

(kusI#daqM - tvaM na# - Ena - mOShEqdyadi# - puqra - A#diqtyamEqva tadA#haiqtanmE# gOpAqyEti#) (A8)

TS 3.3.9.1

EqtaM ~MyuvA#naqM pari# vO dadAmiq tEnaq krIDa#ntIScarata priqyENa# |

mA na#H SApta jaqnuShA# suBAgA rAqyaspOShE#Naq samiqShA ma#dEma ||

namO# mahiqmna uqta cakShu#ShE tEq maru#tAM pitaqstadaqhaM gRu#NAmi |

anu# manyasva suqyajA# yajAmaq juShTa#M dEqvAnA#miqdama#stu haqvyaM ||

dEqvAnA#mEqSha u#panAqha A#sIdaqpAM garBaq OSha#dhIShuq nya#ktaH |

sOma#sya draqPsama#vRuNIta pUqShA - [ ] 28

TS 3.3.9.2

bRuqhannadri#raBavaqt tadE#ShAM ||

piqtA vaqthsAnAqM pati#raGniqyAnAqmathO# piqtA ma#haqtAM garga#rANAM |

vaqthsO jaqrAyu# pratiqdhuk pIqyUSha# AqmikShAq mastu# GRuqtama#syaq rEta#H ||

tvAM gAvO#&vRuNata rAqjyAyaq tvA(gm) ha#vanta maqruta#H svaqrkAH |

varShma#n kShaqtrasya# kaqkuBi# SiSriyAqNastatO# na uqgrO vi Ba#jAq vasU#ni ||

vyRu#ddhEnaq vA EqSha paqSunA# yajatEq yasyaiqtAniq na kriqyanta# EqSha ( )

haq tvai samRu#ddhEna yajatEq yasyaiqtAni# kriqyantE$ || 29

(pUqShA - kriqyanta# EqShO$ - &ShTau ca#) (A9)

TS 3.3.10.1

sUryO# dEqvO di#viqShadByO# dhAqtA kShaqtrAya# vAqyuH praqjABya#H | bRuhaqspati#stvA praqjApa#tayEq jyOti#ShmatIM juhOtu ||

yasyA$stEq hari#tOq garBO&thOq yOni#r.hiraqNyayI$ |

a~ggAqnyahru#tAq yasyaiq tAM dEqvaiH

sama#jIgamaM ||

A va#rtana vartayaq ni ni#vartana vartaqyEndra# nardabuda |

BUmyAqScata#sraH praqdiSaqstABiqrA va#rtayAq puna#H ||

vi tE# Binadmi takaqrIM ~MviyOniqM ~Mvi ga#vIqnyau$ |

vi - [ ] 30

TS 3.3.10.2

mAqtara#~jca puqtraM caq vi garBa#M ca jaqrAyu# ca ||

baqhistE# astuq bAliti# ||

uqruqdraqPsO viqSvarU#paq induqH pava#mAnOq dhIra# Ana~jjaq garBa$M ||

Eka#padI dviqpadI$ triqpadIq catu#ShpadIq pa~jca#padIq ShaTpa#dI

saqptapa#dyaqShTApa#dIq BuvaqnA&nu# prathatAq(gg)q svAhA$ ||

maqhI dyauH pRu#thiqvI ca# na iqmaM ~Myaqj~jaM mi#mikShatAM |

piqpRuqtAnnOq BarI#maBiH || 31

(gaqviqnyau# vi - catu#ScatvAri(gm)Sacca) (A10)

TS 3.3.11.1

iqdaM ~MvA#mAqsyE# haqviH priqyami#ndrAbRuhaspatI | uqkthaM mada#Sca SasyatE ||

aqyaM ~MvAqM pari# ShicyatEq sOma#indrAbRuhaspatI |

cAruqrmadA#ya pIqtayE$ ||

aqsmE i#ndrAbRuhaspatI raqyiM dha#tta(gm) Sataqgvina$M |

aSvA#vanta(gm) sahaqsriNa$M ||

bRuhaqspati#rnaqH pari#pAtu paqScAduqtOtta#rasmAqdadha#rAdaGAqyOH |

indra#H puqrastA#duqta ma#ddhyaqtO naqH saKAq saKi#ByOq vari#vaH kRuNOtu ||

vi tEq viShvaqgvAta#jUtAsO agnEq BAmA#saH - [ ] 32

TS 3.3.11.2

SucEq Suca#yaScaranti |

tuqviqmraqkShAsO# diqvyA nava#gvAq vanA# vananti dhRuShaqtA ruqjanta#H ||

tvAma#gnEq mAnu#ShIrIDatEq viSO# hOtrAqvidaqM ~Mvivi#ci(gm) ratnaqdhAta#maM |

guhAq santa(gm)# suBaga viqSvada#r.SataM tu viShmaqNasa(gm)# suqyaja#M GRutaqSriya$M ||

dhAqtA da#dAtu nO raqyimISA#nOq jaga#taqspati#H |

sa na#H pUqrNEna# vAvanat ||

dhAqtA praqjAyA# uqta rAqya I#SE dhAqtEdaM ~MviSvaqM Buva#naM jajAna |

dhAqtA puqtraM ~Myaja#mAnAyaq dAtAq - [ ] 33

TS 3.3.11.3

tasmA# u haqvyaM GRuqtava#dvidhEma ||

dhAqtA da#dAtu nO raqyiM prAcI$M   
jIqvAtuqmakShi#tAM |

vaqyaM dEqvasya# dhImahi sumaqti(gm) saqtyarA#dhasaH ||

dhAqtA da#dAtu dAqSuShEq vasU#ni praqjAkA#mAya mIqDhuShE# durOqNE |

tasmai# dEqvA aqmRutAqH saM~Mvya#yantAqM ~MviSvE# dEqvAsOq adi#tiH saqjOShA$H ||

anu# nOq&dyA&nu#matiryaqj~jaM dEqvEShu#   
manyatAM |

aqgniSca# havyaqvAha#nOq Bava#tAM dAqSuShEq maya#H || anvida#numatEq tvaM - [ ] 34

TS 3.3.11.4

manyA#saiq Sa~jca#naH kRudhi |

kratvEq dakShA#ya nO hinuq praNaq AyU(gm)#Shi tAriShaH ||

anu# manyatA-manuqmanya#mAnA praqjAva#nta(gm) raqyimakShI#yamANaM |

tasyai# vaqya(gm) hEDa#siq mA&pi# BUmaq sA nO# dEqvI suqhavAq Sarma# yacCatu ||

yasyA#miqdaM praqdiSiq yadviqrOcaqtE&nu#matiqM prati# BUShantyAqyava#H |

yasyA# uqpastha# uqrva#ntari#kShaq(gm)q sA nO# dEqvI suqhavAq Sarma# yacCatu || 35

TS 3.3.11.5

rAqkAmaqha(gm) suqhavA(gm)# suShTuqtI hu#vE SRuqNOtu# naH suqBagAq bOdha#tuq tmanA$ |

sIvyaqtvapa#H sUqcyA&cCi#dyamAnayAq dadA#tu vIqra(gm) SaqtadA#yamuqkthya$M ||

yAstE# rAkE sumaqtaya#H suqpESa#sOq yABiqrdadA#si dAqSuShEq vasU#ni |

tABi#rnO aqdya suqmanA# uqpAga#hi sahasrapOqSha(gm) su#BagEq rarA#NA ||

sinI#vAliq >1, yA su#pAqNiH >2 ||

kuqhUmaqha(gm) suqBagA$M ~MvidmaqnApa#samaqsmin. yaqj~jE suqhavA$M jOhavImi |

sA nO# dadAtuq Srava#NaM ( ) pitRuqNAM tasyA$stE dEvi haqviShA# vidhEma ||

kuqhU-rdEqvAnA#maqmRuta#syaq patnIq havyA# nO aqsya haqviSha#ScikEtu |

saM dAqSuShE# kiqratuq BUri# vAqma(gm) rAqyaspOSha#M cikiqtuShE# dadhAtu || 36

(BAmA#sOq - dAtAq - tva - maqntari#kShaq(gm)q sA nO# dEqvI suqhavAq Sarma# yacCatuq -Srava#NaqM - catu#rvi(gm)SatiSca) (A11)

Prasna Korvai with starting Padams of 1 to 11 Anuvaakams :-

(agnE# tEjasvin - vAqyu - rvasa#vast - vaiqtadvA aqpAM - ~MvAqyura#si prAqNO nAma# - dEqvA vai yadyaqj~jEnaqna - praqjApa#ti rdEvAsuqrA - nA#yuqrdA - EqtaM ~MyuvA#naq(gm)q - sUryO# dEqva - iqdaM ~MvAq - mEkA#daSa)

Korvai with starting Padams of 1, 11, 21 Series of Panchaatis :-

(agnE# tEjasvin - vAqyura#siq - Canda#sAM ~MvIqrya#M - mAqtara#~jcaq - ShaTtri(gm)#Sat )

First and Last Padam of Third Prasnam of Kandam 3 :-

(agnE# tEjasvi(gg) - ScikiqtuShE# dadhAtu )

|| hari#H OM ||

|| kRuShNa yajurvEdIya taittirIya saMhitAyAM tRutIyakANDE tRutIyaH praSnaH samAptaH ||

3.3.1 AppEndix

3.3.11.5 - sinI#vAliq >1, yA su#pAqNiH >2

sinI#vAliq pRuthu#ShTukEq yA dEqvAnAqmasiq svasA$ |

juqShasva# haqvya mAhu#taM praqjAM dE#vi didiDDhi naH ||

yA su#pAqNiH sva#~gguqriH suqShUmA# bahuqsUva#rI |

tasyai$ viqSpatni#yai haqviH si#nIvAqlyai ju#hOtana ||

(Appearing in TS- 3.1.11.4)

------------------------------------

3.4 tRutIyakANDE caturthaH praSnaH - iShTihOmABidhAnaM

TS 3.4.1.1

vi vA Eqtasya# yaqj~ja Ru#ddhyatEq yasya# haqvira#tiqricya#tEq sUryO# dEqvO di#viqShadByaq ityA#haq bRuhaqspati#nA caiqvAsya# praqjApa#tinA ca yaqj~jasyaq vyRu#ddhaqmapi# vapatiq rakShA(gm)#siq vA Eqtat paqSu(gm) sa#cantEq yadE#kadEvaqtya# Ala#bdhOq BUyAqn Bava#tiq yasyA$stEq hari#tOq garBaq ityA#ha dEvaqtraivainA$M gamayatiq rakSha#sAqmapa#hatyAq A va#rtana   
vartaqyEtyA#haq - [ ] 1

TS 3.4.1.2

brahma#NaiqvainaqmA va#rtayatiq vi tE# Binadmi takaqrImityA#ha yathAyaqjurEqvaitadu#- rudraqPsO viqSvarU#paq induqrityA#ha praqjA vai paqSavaq indu#H praqjayaiqvaina#M paqSuBiqH sama#d^^rdhayatiq divaqM ~Mvai yaqj~jasyaq vyRu#ddhaM gacCati pRuthiqvImati#riktaqM tadyanna SaqmayEqdArtiqmArcCEqd-yaja#mAnO maqhI dyauH pRu#thiqvIca# naq ityA# - [ ] 2

TS 3.4.1.3

haq dyAvA#pRuqthivIByA#mEqva yaqj~jasyaq vyRu#ddhaqM cAti#riktaM ca Samayatiq nA&&\*rtiqmArcCa#tiq yaja#mAnOq Basma#nAq&Bi samU#hati svaqgAkRu#tyAq athO# aqnayOqrvA EqSha garBOq&nayO#rEqvaina#M dadhAtiq yada#vaqdyEdatiq tadrE#cayEqdyannAvaqdyEt paqSOrAla#bdhasyaq nAva# dyEt puqrastAqnnAByA# aqnyada#vaqdyE-duqpari#ShTAdaqnyat puqrastAqdvai nAByai$ - [ ] 3

TS 3.4.1.4

prAqNa uqpari#ShTAdapAqnO yAvA#nEqva paqSustasyAva# dyatiq viShNa#vE SipiviqShTAya# juhOtiq yadvai yaqj~jasyA#tiqricya#tEq yaH paqSOrBUqmA yA puShTiqstad-viShNu#H SipiviqShTO &ti#rikta EqvAti#riktaM dadhAqtyati#riktasyaq SAntyA# aqShTAprUqDDhira#NyaqM dakShi#NAq&ShTApa#dIq hyE#ShA &&tmA na#vaqmaH paqSOrAptyA# antarakOqSa uqShNIShEqNA&&\*vi#ShTitaM BavatyEqvami#vaq hi paqSurulba#mivaq ( ) carmE#va mAq(gm)qsamiqvAsthI#vaq yAvA#nEqva paqSustamAqp^^tvA&va# rundhEqyasyaiqShA yaqj~jE prAya#ScittiH kriqyata# iqShTvA vasI#yAn Bavati || 4

(vaqrtaqyatyA#ha-naq itiq-vai nAByAq-ulba#miqvai-ka#vi(gm)SatiSca) (A1)

TS 3.4.2.1

A vA#yO BUSha SucipAq upa# naH saqhasra#M tE niqyutO# viSvavAra |

upO# tEq andhOq madya#mayAmiq yasya# dEva dadhiqShE pU$rvaqpEya$M ||

AkU$tyai tvAq kAmA#ya tvA saqmRudhE$ tvA kikkiqTA tEq mana#H praqjApa#tayEq

svAhA# kikkiqTA tE$ prAqNaM ~MvAqyavEq svAhA# kikkiqTA tEq cakShuqH sUryA#yaq svAhA# kikkiqTA tEq SrOtraqM dyAvA#pRuthiqvIByAq(gg)q svAhA# kikkiqTA tEq vAcaq(gm)q sara#svatyaiq svAhAq- [ ] 5

TS 3.4.2.2

tvaM tuqrIyA# vaqSinI# vaqSA&si# saqkRudyat tvAq mana#sAq garBaq A&Sa#yat |

vaqSA tvaM ~MvaqSinI# gacCa dEqvAnth-saqtyAH sa#ntuq yaja#mAnasyaq kAmA$H ||

aqjA&si# rayiqShThA pRu#thiqvyA(gm) sI#dOqd^^rdhvA&ntari#kShaqmupa# tiShThasva diqvi tE# bRuqhadBAH ||

tantu#M taqnvan raja#sO BAqnumanvi#hiq jyOti#ShmataH paqthO ra#kSha dhiqyA kRuqtAn ||

aqnuqlbaqNaM ~Mva#yataq jOgu#vAqmapOq manu# ( ) rBava jaqnayAq daivyaqM jana$M ||

mana#sO haqvira#si praqjApa#tEqrvarNOq gAtrA#NAM tE gAtraqBAjO# BUyAsma || 6

(sara#svatyaiq svAhAq - manuq - strayO#daSa ca) (A2)

TS 3.4.3.1

iqmE vai saqhA&&\*stAqM tE vAqyurvya#vAqt tE garBa#madadhAtAqM ta(gm) sOmaqH prAja#naya-daqgnira#grasataq sa EqtaM praqjApa#tirAgnEqya-maqShTAka#pAlamapaSyaqt taM nira#vapaqt tEnaiqvainA#maqgnEradhiq nira#krINAqt tasmAqdapya#nyadEvaqtyA#mAqlaBa#mAna AgnEqyamaqShTAka#pAlaM puqrastAqnnirva#pEdaqgnErEqvainAqmadhi#

niqShkrIyA&&la#BatEq yad - [ ] 7

TS 3.4.3.2

vAqyurvyavAqt tasmA$d-vAyaqvyA# yadiqmE garBaqmada#dhAtAqM tasmA$d-dyAvApRuthiqvyA# yath sOmaqH prAja#nayadaqgniragra#sataq tasmA#dagnIShOqmIyAq yadaqnayO$rviyaqtyOr-vAgava#daqt tasmA$th sArasvaqtI yat praqjApa#tiraqgnEradhi# niqrakrI#NAqt tasmA$t prAjApaqtyA sA vA EqShA sa#rvadEvaqtyA# yadaqjA vaqSA vA#yaqvyA#mA la#BEtaq BUti#kAmO vAqyurvai kShEpi#ShThA dEqvatA# vAqyumEqva svEna#- [ ] 8

TS 3.4.3.3

BAgaqdhEyEqnOpa# dhAvatiq sa EqvainaqM BUti#M gamayati dyAvApRuthiqvyA#mA la#BEta kRuqShamA#NaH pratiqShThAkA#mO diqva EqvAsmai# paqrjanyO# var.Shatiq vya#syAmOSha#dhayO rOhanti saqmad^^rdhu#kamasya saqsyaM Ba#vatyagnIShOqmIyAqmA la#BEtaq yaH kAqmayEqtAnna#vAnannAqdaH syAqmityaqgninaiqvAnnaqmava# rundhEq

sOmE#nAqnnAdyaq-manna#vAnEqvAnnAqdO Ba#vati sArasvaqtImA la#BEtaq ya - [ ] 9

TS 3.4.3.4

I$SvaqrO vAqcO vadi#tOqH san. vAcaqM navadEqd-vAgvai sara#svatIq sara#svatImEqva svEna# BAgaqdhEyEqnOpa# dhAvatiq saivAsmiqn. vAca#M dadhAti prAjApaqtyAmA la#BEtaq yaH kAqmayEqtAna#BijitamaqBi ja#yEyaqmiti# praqjApa#tiqH sarvA# dEqvatA# dEqvatA#BirEqvA-na#BijitamaqBi ja#yati vAyaqvya#yOqpAka#rOti vAqyOrEqvainA#mavaqruddhyA&&\*la#Bataq AkU$tyai tvAq kAmA#yaq tvE - [ ] 10

TS 3.4.3.5

tyA#ha yathAyaqjurEqvaitat ki#kkiTAqkAra#M juhOti kikkiTAkAqrENaq vai grAqmyAH paqSavO# ramantEq prA&&\*raqNyAH pa#tantiq yat ki#kkiTAqkAra#M juqhOti# grAqmyANA$M paSUqnAM dhRutyaiq parya#gnau kriqyamA#NE juhOtiq jIva#ntImEqvainA(gm)# suvaqrgaM ~MlOqkaM ga#mayatiq tvaM tuqrIyA# vaqSinI# vaqSA&sItyA#ha dEvaqtraivainA$M gamayati saqtyAH sa#ntuq yaja#mAnasyaq kAmAq ityA#haiqSha vai kAmOq - [ ] 11

TS 3.4.3.6

yaja#mAnasyaq yadanA$rta uqdRucaqM gacCa#tiq tasmA#dEqvamA#hAq&jA&si# rayiqShThEtyA#haiq ShvE#vainA$M ~MlOqkEShuq prati#ShThApayati diqvi tE# bRuqhadBA ityA#ha suvaqrga EqvAsmai# lOqkE jyOti#r dadhAtiq tantu#M taqnvan raja#sO BAqnumanviqhItyA#hEqmAnEqvAsmai# lOqkAn jyOti#ShmataH karOtyanulbaqNaM ~Mva#yataq jOgu#vAqmapaq ityA$- [ ] 12

TS 3.4.3.7

-haq yadEqva yaqj~ja uqlbaNa#M kriqyatEq tasyaiqvaiShA SAntiqrmanu#rBava jaqnayAq daivyaqM janaqmityA#ha mAnaqvyO# vai praqjAstA EqvA&&\*dyA$H kurutEq mana#sO haqviraqsItyA#ha svaqgAkRu#tyaiq gAtrA#NAM tE gAtraqBAjO# BUyAqsmEtyA#hAq &&\*SiSha#mEqvaitAmA SA$stEq tasyaiq vA EqtasyAq Eka#mEqvA-dE#vayajanaqM

~MyadAla#bdhAyAmaqBrO - [ ] 13

TS 3.4.3.8

Bava#tiq yadAla#bdhAyAmaqBraH syAdaqPsu vA$pravEqSayEqth sarvAM$ ~MvAq prAS~jI#yAqdyadaqPsu pra#vEqSayE$dyaj~javESaqsaM ku#ryAqth sarvA#mEqva prAS~jI#yAdindriqyamEqvA&&\*tman dha#t tEq sA vA EqSha tra#yAqNAmEqvAva# ruddhA saM~Mvathsaraqsada#H sahasrayAqjinO# gRuhamEqdhinaqsta EqvaitayA# yajEraqn tEShA#mEqvaiShA&&ptA || 14

(yath - svEna# - sArasvaqtImA la#BEtaq yaH - kAmA#ya tvAq - kAmO - &paq ityaq - BrO - dvica#tvAri(gm)Sacca) (A3)

TS 3.4.4.1

ciqttaM caq cittiqScA &&\*kU#taqM cA&&\*kU#tiScaq vij~jA#taM ca viqj~jAna#M caq mana#Scaq Sakva#rIScaq dar.Sa#Sca pUqrNamA#saSca bRuqhacca# rathantaqraM ca# praqjApa#tiqrjayAqnindrA#yaq vRuShNEq prAya#cCaduqgraH pRu#taqnAjyE#Shuq tasmaiq viSaqH sama#namantaq sarvAqH sa uqgraH sahi havyO# baqBUva#dEvAsuqrAH saM~Mya#ttA

Asaqnthsa indra#H praqjApa#tiqmupA# ( ) dhAvaqt tasmA# EqtA~jjayAqn prAya#cCaqt tAna#juhOqt tatOq vai dEqvA asu#rAnajayaqnaq. yadaja#yaqn tajjayA#nAM jayaqtva(gg) spad^^rdha#mAnEnaiqtE hO#taqvyA# jaya#tyEqva tAM pRuta#nAM || 15

(upaq - pa~jca#vi(gm)SatiSca) (A4)

TS 3.4.5.1

aqgnirBUqtAnAqmadhi#patiqH samA#&vaqtvindrO$ jyEqShThAnA$M ~MyaqmaH pRu#thiqvyA vAqyuraqntari#kShasyaq sUryO#diqvaScaqndramAq nakSha#trANAqM bRuhaqspatiqrbrahma#NO miqtraH saqtyAnAqM ~Mvaru#NOq&pA(gm) sa#muqdraH srOqtyAnAqmannaq(gm)q sAmrA$jyAnAqmadhi#patiq tanmA#&vatuq sOmaq OSha#dhInA(gm) saviqtA pra#saqvAnA(gm)# ruqdraH pa#SUqnAM tvaShTA# rUqpANAqM ~MviShNuqH parva#tAnAM maqrutO# gaqNAnAqmadhi#patayaqstE mA#vantuq pita#raH pitAmahAH parE&varEq ( ) tatA$statAmahA iqha mA#&vata |

aqsmin brahma#nnaqsmin kShaqtrE$&syA-mAqSiShyaqsyAM pu#rOqdhAyA#maqsmin-karma#nnaqsyAM dEqvahU$tyAM || 16

(aqvaqrEq - saqptada#Sa ca) (A5)

TS 3.4.6.1

dEqvA vai yadyaqj~jE&ku#rvataq tadasu#rA akurvataq tE dEqvA EqtAna#ByAtAqnAna#paSyaqn- tAnaqByAta#nvataq yaddEqvAnAqM karmA&&\*sIqdAd^^rdhya#taq tadyadasu#rANAqM na tadA$d^^rdhyataq yEnaq karmaqNErthsEqt tatra# hOtaqvyA# RuqddhnOtyEqva tEnaq karma#NAq yadviSvE# dEqvAH saqmaBa#raqn tasmA#-daByAtAqnA vai$SvadEqvAyat-praqjApa#tiqrjayAqn prAya#cCaqt tasmAqjjayA$H prAjApaqtyA - [ ] 17

TS 3.4.6.2

yad-rA$ShTraqBRudBI# rAqShTramA&da#dataq tad-rA$ShTraqBRutA(gm)# rAShTraBRuqttvaM tE dEqvA a#ByAtAqnairasu#rAnaqByAta#nvataq jayai#rajayan-rAShTraqBRudBI# rAqShTramA&da#dataq yaddEqvA a#ByAtAqnairasu#rAnaqByAta#nvataq tada#ByAtAqnAnA#maByAtAnaqtvaM ~Myajjayaiqraja#yaqn tajjayA#nAM jayaqtvaM ~Myad-rA$ShTraqBRudBI# rAqShTramA&da#dataq tad-rA$ShTraqBRutA(gm)# rAShTraBRuqttvaM tatO# dEqvA aBa#vaqn parA&su#rAq yO BrAtRu#vyavAqnth syAth sa ( ) EqtAn ju#huyAdaByAtAqnairEqva BrAtRu#vyAnaqByAta#nutEq jayai$rjayati rAShTraqBRudBI# rAqShTramA da#ttEq Bava#tyAqtmanAq parA$&syaq BrAtRu#vyO Bavati || 18

(prAqjAqpaqtyAH-sO$&-ShTA da#Sa ca) (A6)

TS 3.4.7.1

RuqtAqShAD RuqtadhA#mAq&gni-rga#ndhaqrvasta-syauSha#dhayO&Psaqrasaq UrjOq nAmaq sa iqdaM brahma# kShaqtraM pA#tuq tA iqdaM brahma# kShaqtraM pA$ntuq tasmaiq svAhAq tAByaqH svAhA# sa(gm)hiqtO viqSvasA#mAq sUryO# gandhaqrva-stasyaq marI#cayO&Psaqrasa# Aqyuva#H suShuqmnaH sUrya# raSmi-ScaqndramA# gandhaqrva-stasyaq nakSha#trANya-PsaqrasO# bEqkura#yOBuqjyuH su#paqrNO yaqj~jO ga#ndhaqrva-stasyaq dakShi#NA apsaqrasa# staqvAH praqjApa#ti-rviqSvaka#rmAq manO# - [ ] 19

TS 3.4.7.2

gandhaqrvastasya#rK sAqmAnya#-PsaqrasOq vahna#ya^^iShiqrO viqSvavya#cAq vAtO# gandhaqrva-stasyA&&\*pO$ &PsaqrasO# muqdABuva#nasya patEq yasya#ta uqpari# gRuqhA iqha ca# |

sa nO# rAqsvAjyA#ni(gm) rAqyaspOSha(gm)# suqvIrya(gm)# saMva~MthsaqrINA(gg)# svaqstiM ||

paqraqmEqShThyadhi#pati-rmRuqtyur ga#ndhaqrva-stasyaq viSva#mapsaqrasOq Buva#H sukShiqtiH- suBU#ti-rBadraqkRuth suva#rvAn paqrjanyO# gandhaqrva-stasya# viqdyutO$ &PsaqrasOq rucO# dUqrE hE#tira-mRuDaqyO - [ ] 20

TS 3.4.7.3

mRuqtyurga#ndhaqrva-stasya# praqjA a#PsaqrasO# BIqruvaqScaru#H kRupaNa kAqSI kAmO# gandhaqrva-stasyAqdhayO$ &Psaqrasa#H SOqcaya#ntIqrnAmaq sa iqdaM brahma# kShaqtraM pA#taq tA iqdaM brahma# kShaqtraM pA$ntuq tasmaiq svAhAq tAByaHq svAhAq sa nO# Buvanasya patEq yasya#ta uqpari# gRuqhA   
iqha ca# | uqru braqhma#NEq&smai kShaqtrAyaq mahiq Sarma# yacCa || 21

(manO# - &mRuDaqyaH - ShaTca#tvAri(gm)Sacca) (A7)

TS 3.4.8.1

rAqShTrakA#mAya hOtaqvyA# rAqShTraM ~Mvai rA$ShTraqBRutO# rAqShTrENaiqvAsmai# rAqShTramava# rundhE rAqShTramEqva Ba#vatyAqtmanE# hOtaqvyA# rAqShTraM ~Mvai rA$ShTraqBRutO# rAqShTraM praqjA rAqShTraM paqSavO# rAqShTraM ~MyacCrEShThOq Bava#ti rAqShTrENaiqva rAqShTramava# rundhEq vasi#ShThaH samAqnAnA$M Bavatiq grAma#kAmAya hOtaqvyA# rAqShTraM ~Mvai rA$ShTraqBRutO# rAqShTra(gm) sa#jAqtA rAqShTrENaiqvAsmai# rAqShTra(gm) sa#jAqtAnava# rundhE grAqmyE# - [ ] 22

TS 3.4.8.2

-va Ba#vatyadhiqdEva#nE juhOtyadhiqdEva#na EqvAsmai# sajAqtAnava# rundhEq ta E#naqmava#ruddhAq upa# tiShThantE rathamuqKa Oja#skAmasya hOtaqvyA# OjOq vai rA$ShTraqBRutaq OjOq rathaq Oja#saiqvAsmAq OjO&va# rundha OjaqsvyE#va Ba#vatiq yO rAqShTrAdapa#BUtaqH syAt tasmai# hOtaqvyA# yAva#ntO&syaq rathAqH syustAn brU#yAd yuq~gdhvamiti# rAqShTramEqvAsmai# yunaqktyA - [ ] 23

TS 3.4.8.3

hu#tayOq vA EqtasyAklRu#ptAq yasya# rAqShTraM na kalpa#tE svaraqthasyaq dakShi#NaM caqkraM praqvRuhya# nAqDImaqBi ju#huyAqdAhu#tIrEqvAsya# kalpayatiq tA a#syaq kalpa#mAnA rAqShTramanu# kalpatE saMgrAqmE saM~Mya#ttE hOtaqvyA# rAqShTraM ~Mvai rA$ShTraqBRutO# rAqShTrE Kaluq vA EqtE vyAya#cCantEq yE sa#~ggrAqma(gm) saqM ~Myantiq yasyaq pUrva#syaq juhva#tiq sa Eqva Ba#vatiq jaya#tiq ta(gm) sa#grAMqmaM mA$ndhuqka iqddhmO- [ ] 24

TS 3.4.8.4

Ba#vaqtya~ggA#rA Eqva pra#tiqvEShTa#mAnA aqmitrA#NAmasyaq sEnAqM prati#vEShTayantiq ya uqnmAdyEqt tasmai# hOtaqvyA# gandharvAPsaqrasOq vA EqtamunmA#dayantiq ya uqnmAdya#tyEqtE Kaluq vai ga#ndharvAPsaqrasOq yadrA$ShTraqBRutaqstasmaiq svAhAq tAByaqH svAhEti# juhOtiq tEnaiqvainA$~jCamayatiq naiya#grOdhaq audu#mbaraq ASva#tthaqH plAkShaq itIqddhmO Ba#vatyEqtE vai ga#ndharvAPsaqrasA$M gRuqhAH sva EqvainA# - [ ] 25

TS 3.4.8.5

nAqyata#nE SamayatyaBiqcara#tA pratilOqma(gm) hO#taqvyA$H prAqNAnEqvAsya# praqtIcaqH prati# yautiq taM tatOq yEnaq kEna# ca stRuNutEq svakRu#taq iri#NE juhOti pradaqrE vaiqtadvA aqsyai nir.Ru#tigRuhItaqM nir.Ru#tigRuhIta EqvainaqM nir.Ru#tyA grAhayatiq yadvAqcaH krUqraM tEnaq vaSha#T karOti   
vAqca Eqvaina#M krUqrENaq pravRu#Scati tAqjagArtiqmArcCa#tiq yasya#   
kAqmayE#tAqnnAdyaq - [ ] 26

TS 3.4.8.6

mA da#dIqyEtiq tasya# saqBAyA#muttAqnO niqpadyaq Buva#nasya pataq itiq tRuNA#niq saM gRu#hNIyAt praqjApa#tiqrvai Buva#nasyaq pati#H praqjApa#tinaiqvAsyAqnnAdyaqmA da#tta iqdamaqhamaqmuShyA# &&\*muShyAyaqNasyAqnnAdya(gm)#

harAqmItyA#hAqnnAdya#mEqvAsya# harati ShaqDBir.ha#ratiq ShaDvA Ruqtava#H praqjApa#tinaiqvAsyAq-nnAdya#mAqdAyaqrtavO$ &smAq anuq praya#cCantiq - [ ] 27

TS 3.4.8.7

yO jyEqShThaba#ndhuqrapa# BUtaqH syAt ta(gg)sthalE#&vaqsAyya# brahmaudaqnaM catu#H SarAvaM paqktvA tasmai# hOtaqvyA# varShmaq vai rA$ShTraqBRutOq vaShmaq sthalaqM ~MvarShma#NaiqvainaqM ~MvaShma# samAqnAnA$M gamayatiq catu#H SarAvO Bavati diqkShvE#va prati#tiShThati kShIqrE Ba#vatiq ruca#mEqvAsmi#n dadhAqtyuddha#rati SRutaqtvAya# saqrpiShvA$n Bavati mEddhyaqtvAya# caqtvAra# Ar.ShEqyAH prASna#nti diqSAmEqva jyOti#Shi juhOti || 28

(grAqmI - yu#naktIq - dhmaH - sva EqvainA# - naqnnAdya#M - ~MyacCaqntyE - kAqnna pa#~jcAqSacca#) (A8)

TS 3.4.9.1

dEvi#kAq niva#rpEt praqjAkA#maqSCandA(gm)#siq vai dEvi#kAqSCandA(gm)#sIvaq Kaluq vai praqjASCandO#BirEqvAsmai$ praqjAH praja#nayati prathaqmaM dhAqtAra#M karOti mithuqnI Eqva tEna# karOqtyanvEqvAsmAq anu#matirmanyatE rAqtE rAqkA

pra si#nIvAqlI ja#nayati praqjAsvEqva prajA#tAsu kuqhvA# vAca#M dadhAtyEqtA Eqva niva#rpEt paqSukA#maqSCandA(gm)#siq vai dEvi#kAqSCandA(gm)#sI - [ ] 29

TS 3.4.9.2

vaq Kaluq vai paqSavaqSCandO#BirEqvAsmai# paqSUn praja#nayati prathaqmaM dhAqtAra#M karOtiq praiva tEna# vApayaqtyanvEqvAsmAq anu#matirmanyatE rAqtE rAqkA pra si#nIvAqlI ja#nayati paqSUnEqva prajA#tAn kuqhvA$ prati#ShThApayatyEqtA Eqva nirva#pEqd-grAma#kAmaqSCandA(gm)#siq vai dEvi#kAqSCandA(gm)#sI vaq Kaluq vai

grAmaqSCandO#BirEqvAsmaiq grAmaq - [ ] 30

TS 3.4.9.3

mava# rundhE maddhyaqtO dhAqtAra#M karOti maddhyaqta EqvainaqM grAma#sya dadhAtyEqtA Eqva nirva#pEqjjyOgA#mayAvIq CandA(gm)#siq vai dEvi#kAqSCandA(gm)#siq Kaluq vA EqtamaqBi ma#nyantEq yasyaq jyOgAqmaya#tiq CandO#BirEqvaina#-magaqdaM ka#rOti maddhyaqtO dhAqtAra#M karOti maddhyaqtO vA EqtasyAklRu#ptaqM ~Myasyaq jyOgAqmaya#ti maddhyaqta EqvAsyaq tEna# kalpayatyEqtA Eqva ni - [ ] 31

TS 3.4.9.4

rva#pEqdyaM ~Myaqj~jO nOpaqnamEqcCandA(gm)#siq vai dEvi#kAqSCandA(gm)#siq Kaluq vA EqtaM nOpa# namantiq yaM ~Myaqj~jO nOpaqnama#ti prathaqmaM dhAqtAra#M karOti muKaqta EqvAsmaiq CandA(gm)#si dadhAqtyupai#naM ~Myaqj~jO na#matyEqtA Eqva niva#rpEdIjAqnaSCandA(gm)#siq vai dEvi#kA yAqtayA#mAnIvaq Kaluq vA Eqtasyaq CandA(gm)#siq ya I#jAqna u#ttaqmaM dhAqtAra#M karO - [ ] 32

TS 3.4.9.5

-tyuqpari#ShTAdEqvAsmaiq CandAq(gg)qsyayA#tayAmAqnyava# rundhaq upai#naqmutta#rO yaqj~jO na#matyEqtA Eqva niva#rpEqdyaM mEqdhA nOpaqnamEqcCandA(gm)#siq vai dEvi#kAqSCandA(gm)#siq Kaluq vA EqtaM nOpa# namantiq yaM mEqdhA nOpaqnama#ti prathaqmaM dhAqtAra#M karOti muKaqta EqvAsmaiq CandA(gm)#si dadhAqtyupai#naM mEqdhA na#matyEqtA Eqva niva#rpEq - [ ] 33

TS 3.4.9.6

drukkA#maqSCandA(gm)#siq vai dEvi#kAqSCandA(gm)#sIvaq Kaluq vai ruk CandO#BirEqvAsmiqn ruca#M dadhAtikShIqrE Ba#vantiq ruca#mEqvAsmi#n dadhati maddhyaqtO dhAqtAra#M karOti maddhyaqta Eqvaina(gm)# ruqcO da#dhAtigAyaqtrI vA anu#matistriqShTugrAqkA jaga#tI sinIvAqlya#nuqShTup kuqhUd^^rdhAqtA va#ShaTkAqraH pU$rvapaqkShO rAqkA&pa#rapaqkShaH kuqhUra#mAvAqsyA# sinIvAqlI pau$rNamAqsyanu#matiScaqndramA#   
dhAqtA&ShTau - [ ] 34

TS 3.4.9.7

vasa#vOq&ShTAkSha#rA gAyaqtryEkA#daSa ruqdrA EkA#daSAkSharA triqShTub dvAda#SA&&\*diqtyA dvAda#SAkSharAq jaga#tI praqjApa#tiranuqShTub dhAqtA va#ShaTkAqra Eqtadvai dEvi#kAqH sarvA#Ni caq CandA(gm)#siq sarvA$Sca dEqvatA# vaShaTkAqrastA yath saqha sarvA# niqrvapE#dISvaqrA E#naM praqdahOq dvE pra#thaqmE niqrupya# dhAqtustRuqtIyaqM niva#rpEqt tathO# EqvOtta#rEq niva#rpEqt tathai$naqM na prada#haqntya ( ) thOq yasmaiq kAmA#ya niruqpyantEq tamEqvA&&\*BiqrupA$&&\*pnOti || 35

(paqSukA#maqSCandA(gm)#siq vai dEvi#kAqSCandA(gm)#siq-grAma#M-kalpayatyEqtA Eqva ni-ru#ttaqmandhAqtAra#M karOti - mEqdhA na#matyEqtA Eqva nirva#pE - daqShTau - da#hantiq - nava# ca) (A9)

SpEcial KOrvai:-

(dEvi#kAH praqjAkA#mO mithuqnI paqSukA#maqH praiva grAma#kAmOq jyOgA#mayAvIq yaM ~Myaqj~jO ya I#jAqnO yaM mEqdhA rukkA#mOq&ShTau | dEvi#kA Bavanti dadhati rAqShTrakA#mAya Bavati dadhAti |)

TS 3.4.10.1

vAstO$ShpatEq prati# jAnI hyaqsmAnth svA#vEqSO a#namIqvO Ba#vAnaH |

yat tvEma#hEq pratiqtannO# juShasvaq Sanna Edhi dviqpadEq Sa~jcatu#ShpadE ||

vAstO$ShpatE SaqgmayA# saq(gm)q sadA#tE sakShIqmahi# raqNvayA# gAtuqmatyA$ |

AvaqH kShEma# uqta yOgEq vara#nnO yUqyaM pA#ta svaqstiBiqH sadA#naH ||

yath sAqyaM prA#taragnihOqtraM juqhOtyA#hutIShTaqkA Eqva tA upa# dhattEq - [ ] 36

TS 3.4.10.2

yaja#mAnO&hOrAqtrANiq vA EqtasyEShTa#kAq ya Ahi#tAgniqryath sAqyaM prA#tarjuqhOtya#hOrAqtrANyEqvA &&\*ptvEShTa#kAH kRuqtvOpa# dhattEq daSa# samAqnatra# juhOtiq daSA$kSharA viqrAD viqrAja#mEqvA&&\*ptvEShTa#kAM kRuqtvOpa# dhaqttE&thO# viqrAjyEqva yaqj~jamA$pnOtiq citya#ScityO&sya Bavatiq tasmAqdyatraq daSO#ShiqtvA praqyAtiq tad-ya#j~javAqstvavA$stvEqva tadyat tatO$&rvAqcIna(gm)# - [ ] 37

TS 3.4.10.3

ruqdraH Kaluq vai vA$stOShpaqtiryadahu#tvA vAstOShpaqtIya#M prayAqyAd ruqdra E#naM BUqtvA&gnira#nUqtthAya# hanyAdvAstOShpaqtIya#M juhOti BAgaqdhEyE#naiqvaina(gm)# Samayatiq nA&&\*rtiqmArcCa#tiq yaja#mAnOq yadyuqktE ju#huqyAdyathAq prayA#tEq vAstAqvAhu#tiM juqhOti# tAqdRugEqva tadyadayu#ktE juhuqyAdyathAq kShEmaq Ahu#tiM juqhOti# tAqdRugEqva tadahu#tamasya vAstOShpaqtIya(gg)# syAq - [ ] 38

TS 3.4.10.4

ddakShi#NO yuqktO Bava#ti saqvyO&yuqktO&tha# vAstOShpaqtIya#M juhOtyuqBaya#mEqvA& kaqrapa#rivargamEqvaina(gm)# Samayatiq yadEka#yA juhuqyAdda#rvihOqmaM ku#ryAt purO&nuvAqkyA# maqnUcya# yAqjya#yA juhOti sadEvaqtvAyaq yaddhuqta A#daqddhyAd ruqdraM gRuqhAnaqnvArO#hayEqd-yada#vaqkShANAqn. yasa#M prakShApya prayAqyAdyathA# yaj~javESaqsaM ~MvAq&&daha#naM ~MvA tAqdRugEqva tadaqyantEq yOni#r.Ruqtviyaq ityaqraNyO$H saqmArO#haya - [ ] 39

TS 3.4.10.5

-tyEqSha vA aqgnEryOniqH sva EqvainaqM ~MyOnau# saqmArO#hayaqtyathOq KalvA#huqryadaqraNyO$H saqmArU#DhOq naSyEqduda#syAqgniH sI#dEt punarAqdhEya#H syAqditiq yA tE# agnE yaqj~jiyA# taqnUstayEhyA rOqhEtyAqtmanth saqmArO#hayatEq yaja#mAnOq vA aqgnEryOniqH svAyA#mEqvainaqM ~MyOnyA(gm)# saqmArO#hayatE || 40

(dhaqttEq-&rvAqcIna(gg)# -syAth-saqmArO#hayatiq -pa~jca#catvAri(gm)Sacca) (A10)

TS 3.4.11.1

tvama#gnE bRuqhadvayOq dadhA#si dEva dAqSuShE$ |

kaqvirgRuqhapa#tiqryuvA$ ||

haqvyaqvADaqgniraqjara#H piqtA nO# viqBurviqBAvA# suqdRuSI#kO aqsmE |

suqgAqrq.haqpaqtyAH samiShO# didIhyasmaqdriyaqKsaM mi#mIhiq SravA(gm)#si ||

tvaM ca# sOma nOq vaSO# jIqvAtuqM na ma#rAmahE |

priqyastO$trOq vanaqspati#H ||

braqhmA dEqvAnA$M padaqvIH ka#vIqnAmRuShiqrviprA#NAM mahiqShO mRuqgANA$M |

SyEqnO gRuddhrA#NAq(gg)q svadhi#tiq rvanA#nAq(gm)q sOma#H - [ ] 41

TS 3.4.11.2

paqvitraqmatyE#tiq rEBann# ||

A viqSvadE#vaq(gm)q satpa#ti(gm) sUqktairaqdyA vRu#NImahE |

saqtyasa#va(gm) saviqtAra$M ||

AsaqtyEnaq raja#sAq varta#mAnO nivEqSaya#nnaqmRutaqM martya#~jca |

hiqraqNyayE#na saviqtA rathEqnA&&\* dEqvOyA#tiq Buva#nA viqpaSyann# ||

yathA# nOq adi#tiqH karaqt paSvEq nRuByOq yathAq gavE$ | yathA# tOqkAya# ruqdriya$M ||

mA na#stOqkE tana#yEq mA naq Ayu#Shiq mA nOq gOShuq mA- [ ] 42

TS 3.4.11.3

nOq aSvE#Shu rIriShaH |

vIqrAn mAnO# rudra BAmiqtO va#dhIr.haqviShma#ntOq nama#sA vidhEma tE ||

uqdaqprutOq na vayOq rakSha#mANAq vAva#datO aqBriya#syEvaq GOShA$H |

giqriqBrajOq nOrmayOq mada#ntOq bRuhaqspati#maqBya#rkA a#nAvann ||

haq(gm)qsairi#vaq saKi#BiqrvAva#dadBiraSmaqn- mayA#niq naha#nAq vyasyann# |

bRuhaqspati#raBiqkani#kradaqdgA uqta prAstauqducca# viqdvA(gm) a#gAyat ||

Endra# sAnaqsi(gm) raqyi(gm) - [ ] 43

TS 3.4.11.4

saqjitvA#na(gm) sadAqsaha$M |

var.Shi#ShThamUqtayE# Bara ||

prasasA#hiShE puruhUtaq SatrUqn jyEShTha#stEq SuShma# iqha rAqtira#stu |

indrA&&\* Ba#raq dakShi#NEnAq vasU#niq patiqH sindhU#nAmasi rEqvatI#nAM ||

tva(gm) suqtasya# pIqtayE# saqdyO vRuqddhO a#jAyathAH |

indraq jyaiShThyA#ya sukratO ||

Buvaqstvami#ndraq brahma#NA maqhAn BuvOq viSvE#Shuq sava#nEShu yaqj~jiya#H |

BuvOq nRU(gg)S^^cyauqtnO viSva#smiqn BarEq jyEShTha#Scaq mantrO# - [ ] 44

TS 3.4.11.5

viSvacar.ShaNE ||

miqtrasya# car.ShaNIqdhRutaqH SravO# dEqvasya# sAnaqsiM |

saqtyaM ciqtra Sra#vastamaM ||

miqtrO janAn# yAtayati prajAqnan miqtrO dA#dhAra pRuthiqvImuqta dyAM |

miqtraH kRuqShTIrani#miShAq&Bi ca#ShTE saqtyAya# haqvyaM GRuqtava#d-vidhEma ||

prasami#traq martO# astuq praya#svAqnq. yasta# Adityaq SikSha#ti vraqtEna# |

na ha#nyatEq na jI#yatEq tvOtOq nainaqma(gm)hO# aSnOqtyanti#tOq na dUqrAt ||

ya- [ ] 45

TS 3.4.11.6

cciqddhi tEq viSO# yathAq pradE#va varuNa vraqtaM |

miqnIqmasiq dyavi#dyavi ||

yat ki~jcEqdaM ~Mva#ruNaq daivyEq janE#&BidrOqhaM ma#nuqShyA$ScarA#masi |

aci#ttIqyat tavaq dharmA# yuyOpiqmamA naqstasmAq dEna#sO dEva rIriShaH ||

kiqtaqvAsOq yadri# riqpurna dIqvi yadvA# GA saqtya muqtayanna viqdma |

sarvAq tA viShya# SithiqrE ( ) va# dEqvAthA# tE syAma varuNa priqyAsa#H || 46

(sOmOq-gOShuq mA- raqyiM - mantrOq -ya-cCi#thiqrA-saqpta ca# ) (A11)

Prasna Korvai with starting Padams of 1 to 11 Anuvaakams :-

(vi vA EqtasyA - &&vA#yO - iqmE vai - ciqtta~jcAq - &gnirBUqtAnA$M - dEqvA vA a#ByAtAqnA - nRu#tAqShAD - rAqShTrakA#mAyaq - dEvi#kAq - vAstO$ShpatEq - tvama#gnE bRuqha - dEkA#daSa )

Korvai with starting Padams of 1, 11, 21 Series of Panchaatis :-

(vi vA EqtasyE - tyA#ha - mRuqtyurga#ndhaqrvO - &va# rundhE maddhyaqta - stvama#gnE bRuqhath - ShaTca#tvAri(gm)Sat)

First and Last Padam of Fourth Prasnam of Kandam 3 :-

(vi vA Eqtasya# - priqyAsa#H )

|| hari#H OM ||

|| kRuShNa yajurvEdIya taittirIya saMhitAyAM tRutIyakANDE caturthaH praSnaH samAptaH ||

3.5 tRutIyakANDE pa~jcamaH praSnaH - iShTiSEShABidhAnaM

TS 3.5.1.1

pUqrNA paqScAduqta pUqrNA puqrastAqdun-ma#ddhyaqtaH pau$rNamAqsI ji#gAya |

tasyA$n dEqvA adhi# saqM~Mvasa#nta uttaqmE nAka# iqha mA#dayantAM ||

yattE# dEqvA ada#dhu rBAgaqdhEyaqmamA#vAsyE saqM~Mvasa#ntO mahiqtvA |

sAnO# yaqj~jaM pi#pRuhi viSvavArE raqyiM nO# dhEhi suBagE suqvIra$M ||

niqvESa#nI saq~ggama#nIq vasU#nAqM ~MviSvA# rUqpANiq vasU$nyAvEqSaya#ntI |

saqhaqsraqpOqSha(gm) suqBagAq rarA#NAq sA naq Agaqn. varca#sA - [ ] 1

TS 3.5.1.2

saM~MvidAqnA ||

agnI#ShOmau prathaqmau vIqryE#Naq vasU$n ruqdrAnA#diqtyAniqha ji#nvataM |

mAqddhya(gm) hi pau$rNamAqsaM juqShEthAqM brahma#NA vRuqddhau su#kRuqtEna#

sAqtAvathAq&smaBya(gm)# saqhavI#rA(gm) raqyiM ni ya#cCataM ||

AqdiqtyAScA&~ggi#rasaScAqgnInA&da#dhataq tE da#r.SapUrNamAqsau praiPsaqn tEShAqma~ggi#rasAqM niru#pta(gm) haqvirAsIqdathA#&&\*diqtyA Eqtau hOmA#vapaSyaqn tAva#juhavuqstatOq vai tE da#r.SapUrNamAqsau - [ ] 2

TS 3.5.1.3

pUrvaq A &la#Banta dar.SapUrNamAqsA-vAqlaBa#mAna Eqtau hOmau# puqrastA$jjuhuyAth sAqkShAdEqva da#r.SapUrNamAqsAvA la#BatE brahmavAqdinO# vadantiq sa tvai da#r.SapUrNamAqsAvA la#BEtaq ya E#nayOranu-lOqma~jca# pratilOqma~jca# viqdyAditya#mAvAqsyA#yA Uqd^^rdhvaM tada#nulOqmaM pau$rNamAqsyai pra#tIqcInaqM tat pra#tilOqmaM ~Myat pau$rNamAqsIM pUrvA#mAqlaBE#ta pratilOqmamE#nAqvA la#BEtAq-muma#paqkShIya#mANaq-manvapa# - [ ] 3

TS 3.5.1.4

kShIyEta sArasvaqtau hOmau# puqrastA$jjuhuyAdamAvAqsyA# vai sara#svatyanulOqma-mEqvainAqvA la#BatEq &mumAqpyAya#mAnaqmanvA pyA#yata AgnAvaiShNaqva-mEkA#daSakapAlaM puqrastAqnniva#rpEqth sara#svatyai caqru(gm)

sara#svatEq dvAda#SakapAlaqM ~MyadA$gnEqyO Bava#tyaqgnirvai ya#j~jamuqKaM ~Mya#j~jamuqKamEqvarddhiM# puqrastA$d-dhattEq yad-vai$ShNaqvO Bava#ti yaqj~jO vai viShNu#ryaqj~jamEqvA&&\*raByaq prata#nutEq sara#svatyai ( ) caqrurBa#vatiq sara#svatEq dvAda#SakapAlO&mAvAqsyA# vai sara#svatI pUqrNamA#saqH sara#svAqn tAvEqva sAqkShAdA ra#Bata RuqddhnOtyA$ByAqM dvAda#SakapAlaqH sara#svatE Bavati mithunaqtvAyaq prajA$tyai mithuqnau gAvauq dakShi#NAq samRu#ddhyai || 4

(varca#sAq - vai tE da#r.SapUrNamAqsA - vapa# - tanutEq sara#svatyaiq - pa~jca#vi(gm)SatiSca) (A1)

TS 3.5.2.1

RuSha#yOq vA indra#M praqtyakShaqM nApa#Syaqn taM ~Mvasi#ShThaH praqtyakSha#mapaSyaqth sO$&bravIqd-brAhma#NaM tE vakShyAmiq yathAq tvatpu#rOhitAH praqjAH pra#janiqShyantE&thaq mEta#rEByaq RuShi#ByOq mA pravO#caq itiq tasmA#

EqtAnthstOma#-BAgAnabravIqt tatOq vasi#ShThapurOhitAH praqjAH prAjA#yantaq tasmA$d-vAsiqShThO braqhmA kAqrya#H praiva jA#yatE raqSmira#siq kShayA#ya tvAq kShaya#M jiqnvE - [ ] 5

TS 3.5.2.2

-tyA#ha dEqvA vai kShayO# dEqvEBya# Eqva yaqj~jaM prA&&\*haq prEti#rasiq dharmA#ya tvAq dharma#M jiqnvEtyA#ha manuqShyA# vai dharmO# manuqShyE$Bya Eqva yaqj~jaM prA&&\*hAnvi#tirasi diqvE tvAq diva#M jiqnvEtyA#haiqBya Eqva lOqkEByO# yaqj~jaM prA&&\*ha#viShTaqmBO#&siq vRuShTyai$ tvAq vRuShTi#M jiqnvEtyA#haq vRuShTi#mEqvAva# - [ ] 6

TS 3.5.2.3

rundhE praqvA&sya#nuqvA&sItyA#ha mithunaqtvAyOqSiga#siq vasu#ByastvAq vasU$~jjiqnvEtyA#hAqShTau vasa#vaq EkA#daSa ruqdrA dvAda#SA&&\*diqtyA EqtAva#ntOq vai dEqvAstEBya# Eqva yaqj~jaM prA&&\*haujO#&si piqtRuBya#stvA piqtRUn jiqnvEtyA#ha dEqvAnEqva piqtRUnanuq santa#nOtiq tantu#rasi praqjABya#stvA praqjA jiqnvE - [ ] 7

TS 3.5.2.4

-tyA#ha piqtRUnEqva praqjA anuq santa#nOti pRutanAqShADa#si paqSuBya#stvA paqSU~jjiqnvEtyA#ha praqjA Eqva paqSUnanuq santa#nOtirEqvadaqsyO-Sha#dhIByaq stvauSha#dhI-rjiqnvEtyAqhauSha#dhIShvEqva paqSUn prati#ShThApayatyaBiqjida#si yuqktagrAqvEndrA#yaq tvEndra#M jiqnvEtyA#hAqBiji#tyAq adhi#patirasi prAqNAya# tvA prAqNaM - [ ] 8

TS 3.5.2.5

jiqnvEtyA#ha praqjAsvEqva prAqNAn da#dhAti triqvRuda#si praqvRudaqsItyA#ha mithunaqtvAya# sa(gm)rOqhO#&si nIrOqhO#&sItyA#haq prajA$tyai vasuqkO#&siq vESha#Srirasiq vasya#ShTiraqsItyA#haq prati#ShThityai || 9

(jiqnvEtya - va# - praqjA ji#nva - prAqNan - triq(gm)qSacca#)(A2)

TS 3.5.3.1

aqgninA# dEqvEnaq pRuta#nA jayAmi gAyaqtrENaq Canda#sA triqvRutAq stOmE#na rathantaqrENaq sAmnA# vaShaTkAqrENaq vajrE#Na pUrvaqjAn BrAtRu#vyAqnadha#rAn pAdayAqmyavai#nAn bAdhEq pratyE#nAnnudEq&smin kShayEq&smin BU#milOqkE yO$&smAn dvEShTiq ya~jca# vaqyaM dviqShmO viShNOqH kramEqNA&tyE#nAn krAmAqmIndrE#Na dEqvEnaq pRuta#nA jayAmiq traiShTu#BEnaq Canda#sA pa~jcadaqSEnaq stOmE#na bRuhaqtA sAmnA# vaShaTkAqrENaq vajrE#Na - [ ] 10

TS 3.5.3.2

sahaqjAn. viSvE#BirdEqvEBiqH pRuta#nA jayAmiq jAga#tEnaq Canda#sA saptadaqSEnaq stOmE#na vAmadEqvyEnaq sAmnA# vaShaTkAqrENaq vajrE#NA paraqjAnindrE#Na saqyujO# vaqya(gm) sA#saqhyAma# pRutanyaqtaH | GnantO# vRuqtrANya#praqti |

yattE# agnEq tEjaqstEnAqhaM tE#jaqsvI BU#yAsaqM ~MyattE# agnEq varcaqstEnAqhaM ~Mva#rcaqsvI BU#yAsaqM ~MyattE# agnEq haraqstEnAqha(gm) ha#raqsvI BU#yAsaM || 11

(bRuqhaqtA sAmnA# vaShaTkAqrENaq vajrE#Naq - ShaTca#tvAri(gm)Sacca) (A3)

TS 3.5.4.1

yE dEqvA ya#j~jaqhanO# yaj~jaqmuSha#H pRuthiqvyAmaddhyAsa#tE |

aqgnirmAq tEByO# rakShatuq gacCE#ma suqkRutO# vaqyaM ||

A&ga#nma mitrAvaruNA varENyAq rAtrI#NAM BAqgO yuqvayOqryO asti# |

nAka#M gRuhNAqnAH su#kRuqtasya# lOqkE tRuqtIyE# pRuqShThE adhi# rOcaqnE diqvaH ||

yE dEqvA ya#j~jaqhanO# yaj~jaqmuShOq&ntariqkShE&ddhyAsa#tE |

vAqyurmAq tEByO# rakShatuq gacCE#ma suqkRutO# vaqyaM ||

yAstEq rAtrI$H savita - [ ] 12

TS 3.5.4.2

-rdEvaqyAnI#rantaqrA dyAvA#pRuthiqvI viqyanti# |

gRuqhaiScaq sarvai$H praqjayAq nvagrEq suvOq ruhA#NAstaratAq rajA(gm)#si ||

yE dEqvA ya#j~jaqhanO# yaj~jaqmuShO# diqvyaddhyAsa#tE |

sUryO# mAq tEByO# rakShatuq gacCE#ma suqkRutO# vaqyaM ||

yEnEndrA#ya saqmaBa#raqH payA(gg)#syuttaqmEna# haqviShA# jAtavEdaH |

tEnA$&gnEq tvamuqta va#d^^rdhayEqma(gm) sa#jAqtAnAq(gg)q SraiShThyaq A dhE$hyEnaM ||

yaqj~jaqhanOq vai dEqvA ya#j~jaqmuSha#H - [ ] 13

TS 3.5.4.3

santiq ta EqShu lOqkEShvA#sata AqdadA#na vimathnAqnA yO dadA#tiq yO yaja#tEq tasya# |

yE dEqvA ya#j~jaqhana#H pRuthiqvyAmaddhyAsa#tEq yE aqntari#kShEq yE diqvItyA#hEqmAnEqva lOqkA(gg)stIqrtvA sagRu#haqH sapa#SuH suvaqrgaM ~MlOqkamEqtyapaq vai sOmE#nEjAqnAddEqvatA$Sca yaqj~jaSca# krAmantyAgnEqyaM pa~jca#kapAlamudavasAqnIyaqM nirva#pEdaqgniH sarvA# dEqvatAqH - [ ] 14

TS 3.5.4.4

pA~gktO# yaqj~jO dEqvatA$Scaiqva yaqj~ja~jcAva# rundhEgAyaqtrO vA aqgnirgA#yaqtra Ca#ndAqstaM Canda#sAq vya#d^^rdhayatiq yat pa~jca#kapAlaM kaqrOtyaqShTAka#pAlaH kAqryO$&ShTAkSha#rA gAyaqtrI gA#yaqtrO$&gni-rgA#yaqtra Ca#ndAqH svEnaiqvainaqM Canda#sAq sama#d^^rdhayati paq~gktyau# yAjyAnuvAqkyE# BavataqH pA~gktO# yaqj~jastEnaiqva yaqj~jAnnaiti# || 15

(saqviqtaq-rdEqvA ya#j~jaqmuShaqH - sarvA# dEqvatAq - strica#tvAri(gm)Sacca) (A4)

TS 3.5.5.1

sUryO# mA dEqvO dEqvEBya#H pAtu vAqyuraqntari#kShAqd-yaja#mAnOq&gnirmA# pAtuq cakShu#ShaH | sakShaq SUShaq savi#taqrviSva#car.ShaNa EqtEBi#H sOmaq nAma#BirvidhEma tEq tEBi#H sOmaq nAma#BirvidhEma tE ||

aqhaM paqrastA#daq-hamaqvastA#daqhaM jyOti#ShAq vi tamO# vavAra |

yadaqntari#kShaqM tadu# mE piqtA&BU#daqha(gm) sUrya#muBaqyatO# dadar.SAqhaM BU#yA samuttaqmaH

sa#mAqnAnAq - [ ] 16

TS 3.5.5.2

mA sa#muqdrA-dA&ntari#kShAt-praqjApa#tirudaqdhiM cyA#vayAqtIndraqH prasnau#tu maqrutO# var.ShayaqntUnna#mBaya pRuthiqvIM BiqndhIdaM diqvyaM naBa#H | uqdrO diqvyasya# nO dEqhISA#nOq visRu#jAq dRuti$M ||

paqSavOq vA EqtE yadA#diqtya EqSha ruqdrO yadaqgnirOSha#dhIqH prAsyAqgnAvA#diqtyaM ju#hOti ruqdrAdEqva paqSUnaqntarda#dhAqtyathOq OSha#dhIShvEqva paqSUn - [ ] 17

TS 3.5.5.3

prati#ShThApayati kaqviryaqj~jasyaq vita#nOtiq panthAqM nAka#sya pRuqShThE adhi# rOcaqnE diqvaH |

yEna# haqvyaM ~Mvaha#siq yAsi# dUqta iqtaH pracE#tA aqmutaqH sanI#yAn ||

yAstEq viSvA$H saqmidhaqH santya#gnEqyAH pRu#thiqvyAM baqrq.hiShiq sUryEq yAH |

tAstE# gacCaqntvAhu#tiM GRuqtasya# dEvAyaqtE yaja#mAnAyaq Sarma# ||

AqSAsA#naH suqvIrya(gm)# rAqyaspOShaq(gg)q svaSvi#yaM |

bRuhaqspati#nA rAqyA svaqgAkRu#tOq mahyaqM ~Myaja#mAnAya ( ) tiShTha || 18

(saqmAqnAnAq-mOSha#dhIShvEqva paqSUn - mahyaqM ~Myaja#mAnAq - yaika#~jca) (A5)

TS 3.5.6.1

saM tvA# nahyAmiq paya#sA GRuqtEnaq saM tvA# nahyAmyaqpa OSha#dhIBiH |

saM tvA# nahyAmi praqjayAq&hamaqdya sA dI$kShiqtA sa#navOq vAja#maqsmE ||

praituq brahma#NaqspatnIq vEdiqM ~MvarNE#na sIdatu |

athAqhama#nukAqminIq svE lOqkE viqSA iqha ||

suqpraqjasa#stvA vaqya(gm) suqpatnIqrupa# sEdima |

agnE# sapatnaqdamBa#naqmada#bdhAsOq adA$ByaM ||

iqmaM ~MviShyA#miq varu#Nasyaq pASaqM - [ ] 19

TS 3.5.6.2

~Myamaba#ddhnIta saviqtA suqkEta#H |

dhAqtuScaq yOnau# sukRuqtasya# lOqkE syOqnaM mE# saqha patyA# karOmi ||

prEhyuqdEhyRuqtasya# vAqmIranvaqgnistE&gra#M nayaqtvadi#tiqrmaddhya#M dadatA(gm) ruqdrAva#sRuShTA&si yuqvA nAmaq mA mA# hi(gm)sIqrvasu#ByO ruqdrEBya# AdiqtyEByOq viSvE$ByO vO dEqvEBya#H paqnnEja#nIrgRuhNAmi yaqj~jAya# vaH paqnnEja#nIH sAdayAmiq viSva#sya tEq viSvA#vatOq vRuShNi#yAvataq - [ ] 20

TS 3.5.6.3

stavA$gnE vAqmIranu# saqdRuMSiq viSvAq rEtA(gm)#si dhiShIqyA&ga#n dEqvAn. yaqj~jO ni dEqvIrdEqvEByO# yaqj~jama#SiShannaqsminth su#nvaqti yaja#mAna AqSiShaqH svAhA#kRutAH samudrEqShThA ga#ndhaqrvamAti#ShThaqtAnu# |

vAta#syaq patma#nniqDa I#DiqtAH || 21

(pASaqM - ~MvRuShNi#yAvata - striq(gm)qSacca#) (A6)

TS 3.5.7.1

vaqShaqTkAqrO vai gA#yatriqyai SirO$&Cinaqt tasyaiq rasaqH parA#&pataqth sa pRu#thiqvIM prAvi#Saqthsa Ka#diqrO#&Bavaqdyasya# KAdiqraH sruqvO Bava#tiq Canda#sAmEqva rasEqnAva# dyatiq sara#sA aqsyA&&\*hu#tayO Bavanti tRuqtIya#syAmiqtO diqvi sOma# AsIqt taM gAyaqtryA& ha#raqt tasya# paqrNama#cCidyataq tat paqrNO#&Bavaqt tat paqrNasya# parNaqtvaM ~Myasya# parNaqmayI# juqhU - [ ] 22

TS 3.5.7.2

-rBava#ti sauqmyA aqsyA&&\*hu#tayO Bavanti juqShantE$&sya dEqvA Ahu#tIrdEqvA vai brahma#nnavadantaq tat paqrNa upA#&\*SRuNOth suqSravAq vai nAmaq yasya# parNaqmayI# juqhUrBava#tiq na pAqpa(gg) SlOka(gm)# SRuNOtiq brahmaq vai paqrNO viNmaqrutO&nnaqM ~MviNmA#ruqtO$&SvaqtthO yasya# parNaqmayI# juqhUrBavaqtyA-Sva#t-thyupaqBRud- brahma#NaiqvAnnaqmava# ruqndhE&thOq brahmaiq - [ ] 23

TS 3.5.7.3

-va viqSyaddhyU#hati rAqShTraM ~Mvai paqrNO viDa#SvaqtthO yat pa#rNaqmayI# juqhUrBavaqtyA-Sva#tthyupaqBRud-rAqShTramEqva viqSyaddhyU#hati praqjApa#tiqrvA a#juhOqth sA yatrA&&\*hu#tiH praqtyati#ShThaqt tatOq vika#~gkataq uda#tiShThaqt tata#H praqjA a#sRujataq yasyaq vaika#~gkatI dhruqvA Bava#tiq pratyaqvAsyA &&\*hu#tayastiShThaqntyathOq praiva jA#yata Eqtadvai sruqcA(gm) ( ) rUqpaM ~Myasyaiqva(gm) rU#pAqH srucOq Bava#ntiq sarvA$NyEqvaina(gm)# rUqpANi# paSUqnAmupa#tiShThantEq nAsyApa#-rUpamAqtma~jjA#yatE || 24

(juqhU - rathOq brahma# - sruqcA(gm) - saqptada#Sa ca) (A7)

TS 3.5.8.1

uqpaqyAqmagRu#hItO&si praqjApa#tayE tvAq jyOti#ShmatEq jyOti#ShmantaM gRuhNAmiq dakShA#ya dakShaqvRudhE# rAqtaM dEqvEByO$&gni jiqhvEBya#stvartAqyuByaq indra#jyEShThEByOq varu#NarAjaByOq vAtA#piByaH paqrjanyA$tmaByO diqvE

tvAq&ntari#kShAya tvA pRuthiqvyai tvA&pE$ndra dviShaqtO manO&paq jijyA#satO jaqhyapaq yO nO#&rAtIqyatiq taM ja#hi prAqNAya# tvA&pAqnAya# tvA vyAqnAya# tvA saqtE tvA&sa#tE tvAq&dByastvauSha#dhIByOq ( ) viSvE$ByastvA BUqtEByOq yata#H praqjA akKi#drAq ajA#yantaq tasmai$ tvA praqjApa#tayE viBUqdAv.nnEq jyOti#ShmatEq jyOti#ShmantaM juhOmi || 25

(OSha#dhIByaq - Scatu#rdaSa ca) (A8)

TS 3.5.9.1

yAM ~MvA a#ddhvaqryuScaq yaja#mAnaSca dEqvatA#mantariqtastasyAq A vRu#S^^cyEtE prAjApaqtyaM da#dhigraqhaM gRu#hNIyAt praqjApa#tiqH sarvA# dEqvatA# dEqvatA$Bya Eqva nihnu#vAtE jyEqShThO vA EqSha grahA#NAqM ~MyasyaiqSha gRuqhyatEq jyaiShThya#mEqva ga#cCatiq sarvA#sAMq ~MvA EqtaddEqvatA#nA(gm) rUqpaM ~MyadEqSha grahOq yasyaiqSha gRuqhyatEq sarvA$NyEqvaina(gm)# rUqpANi# paSUqnAmupa#tiShThanta upayAqmagRu#hItO - [ ] 26

TS 3.5.9.2

-&si praqjApa#tayE tvAq jyOti#ShmatEq jyOti#ShmantaM gRuhNAqmItyA#haq jyOti#rEqvaina(gm)# samAqnAnA$M karOtyagni-jiqhvEBya#stvartAqyuByaq ityA#haiqtAva#tIqrvai dEqvatAqstABya# Eqvainaq(gm)q sarvA$ByO gRuhNAqtyapE$ndra dviShaqtO manaq ityA#haq BrAtRu#vyApanuttyai prAqNAya# tvA&pAqnAyaq tvEtyA#ha prAqNAnEqva yaja#mAnE dadhAtiq tasmai$ tvA praqjApa#tayE viBUqdAv.nnEq jyOti#ShmatEq jyOti#ShmantaM juhOqmI - [ ] 27

TS 3.5.9.3

-tyA#ha praqjApa#tiqH sarvA# dEqvatAqH sarvA$Bya Eqvaina#M dEqvatA$ByO juhOtyAjyagraqhaM gRu#hNIyAqt tEja#skAmasyaq tEjOq vA Ajya#M tEjaqsvyE#va Ba#vati sOmagraqhaM gRu#hNIyAd-brahmavarcaqsakA#masya brahmavarcaqsaM ~Mvai sOmO$ brahmavarcaqsyE#va Ba#vati dadhigraqhaM gRu#hNIyAt paqSukA#maqsyOrgvai daddhyUrk

paqSava# UqrjaivAsmAq UrjaM paqSUnava# rundhE || 28

(uqpaqyAqmagRu#hItO - juhOmiq - trica#tvAri(gm)Sacca) (A9)

TS 3.5.10.1

tvE kratuqmapi# vRu~jjantiq viSvEq dviryadEqtE tri-rBavaqntyUmA$H |

svAqdOH svAdI#yaH svAqdunA# sRujAq samata# Uq Shu madhuq madhu#nAq&Bi yO#dhi |

uqpaqyAqmagRu#hItO&si praqjApa#tayE tvAq juShTa#M gRuhNAmyEqSha tEq yOni#H

praqjApa#tayE tvA ||

prAqNaqgraqhAn gRu#hNAtyEqtAvaqdvA a#stiq yAva#dEqtE grahAqH stOmAqSCandA(gm)#si pRuqShThAniq diSOq yAva#dEqvAstiq ta - [ ] 29

TS 3.5.10.2

-dava# rundhE jyEqShThA vA EqtAn brA$hmaqNAH puqrA vidAma#kraqn tasmAqt tEShAq(gm)q sarvAq diSOq&Biji#tA aBUvaqnq. yasyaiq tE gRuqhyantEq jyaiShThya#mEqva ga#cCatyaqBi diSO# jayatiq pa~jca# gRuhyantEq pa~jcaq diSaqH sarvA$svEqva diqkSh-vRu#ddhnuvantiq nava#nava gRuhyantEq navaq vai puru#ShE prAqNAH prAqNAnEqva yaja#mAnEShu dadhati prAyaqNIyE# cOdayaqnIyE# ca gRuhyantE prAqNA vai prA#NagraqhAH - [ ] 30

TS 3.5.10.3

prAqNairEqva praqyanti# prAqNairudya#nti daSaqmE&ha#n gRuhyantE prAqNA vai prA#NagraqhAH prAqNEByaqH Kaluq vA Eqtat praqjA ya#ntiq yadvA#madEqvyaM ~MyOnEqScyava#tE daSaqmE&ha#n. vAmadEqvyaM ~MyOnE$S^^cyavatEq

yad-da#SaqmE&ha#n gRuqhyantE$ prAqNEBya# Eqva tat praqjA naya#nti || 31

(tat - prA#NagraqhAH - saqptavi(gm)#Sacca) (A10)

TS 3.5.11.1

pra dEqvandEqvyA dhiqyA Bara#tA jAqtavE#dasaM |

haqvyA nO# vakShadAnuqShak ||

aqyamuq Shya pradE#vaqyur.hOtA# yaqj~jAya# nIyatE |

rathOq na yOraqBIvRu#tOq GRuNI#vAn cEtatiq tmanA$ ||

aqyamaqgniru#ruShyatyaqmRutA#divaq janma#naH |

saha#saSciqth sahI#yAn dEqvO jIqvAta#vE kRuqtaH ||

iDA#yAstvA paqdE vaqyaM nABA# pRuthiqvyA adhi# |

jAta#vEdOq ni dhI#maqhyagnE# haqvyAyaq vODha#vE || 32

TS 3.5.11.2

agnEq viSvE#BiH svanIka dEqvairUrNA#vantaM prathaqmaH sI#daq yOni$M |

kuqlAqyina#M GRuqtava#nta(gm) saviqtrE yaqj~jaM na#yaq yaja#mAnAya sAqdhu ||

sIda# hOtaqH sva u# lOqkE ci#kiqtvAnthsAqdayA# yaqj~ja(gm) su#kRuqtasyaq yOnau$ |

dEqvAqvIrdEqvAn. haqviShA# yajAqsyagnE# bRuqhad-yaja#mAnEq vayO# dhAH ||

ni hOtA# hOtRuqShada#nEq vidA#nastvEqShO dI#diqvA(gm) a#sadath suqdakSha#H |

ada#bdhavrata-pramatiqrvasi#ShThaH sahasraM BaqraH Suci#jihvO aqgniH || tvaM dUqtastva - [ ] 33

TS 3.5.11.3

mu# naH paraqspAstvaM ~Mvasyaq A vRu#ShaBa praNEqtA |

agnE# tOqkasya# naqstanE# taqnUnAqmapra#yucCaqn dIdya#dbOdhi gOqpAH ||

aqBi tvA# dEva savitaqrISA#naqM ~MvAryA#NAM |

sadA#&van BAqgamI#mahE ||

maqhI dyauH pRu#thiqvI ca#na iqmaM ~Myaqj~jaM mi#mikShatAM |

piqpRuqtAM nOq BarI#maBiH ||

tvAma#gnEq puShka#rAqdaddhyatha#rvAq nira#manthata |

mUqd^^rdhnO viSva#sya vAqGata#H ||

tamu# - [ ] 34

TS 3.5.11.4

tvA daqddhya~g~g RuShi#H puqtra I#dhEq atha#rvaNaH |

vRuqtraqhaNa#M purandaqraM ||

tamu# tvA pAqthyO vRuShAq samI#dhE dasyuqhanta#maM |

dhaqnaqM jaqya(gm) raNE#raNE ||

uqta bru#vantu jaqntavaq udaqgnirvRu#traqhA&ja#ni |

dhaqnaqM jaqyO raNE#raNE ||

A ya(gm) hastEq na KAqdinaq(gm)q SiSu#M jAqtaM na biBra#ti | viqSAmaqgni(gg) sva#ddhvaqraM ||

pradEqvaM dEqvavI#tayEq Bara#tA vasuqvitta#maM |

AsvE yOnauq ni ShI#datu ||

A - [ ] 35

TS 3.5.11.5

jAqtaM jAqtavE#dasi priqya(gm) Si#SIqtA&ti#thiM |

syOqna A gRuqhapa#tiM || aqgninAq&gniH sami#ddhyatE kaqvirgRuqhapa#tiqryuvA$ |

haqvyaqvAD juqhvA$syaH ||

tva(gg) hya#gnE aqgninAq viprOq viprE#Naq santhsaqtA |

saKAq saKyA# samiqddhyasE$ ||

taM ma#rjayanta suqkratu#M purOqyAvA#namAqjiShu# |

svEShuq kShayE#Shu vAqjina$M ||

yaqj~jEna# yaqj~jama#yajanta dEqvAstAniq dharmA#Ni prathaqmAnyA#sann |

tE haq nAka#M mahiqmAna#H sacantEq yatraq ( ) pUrvE# sAqddhyAH santi# dEqvAH || 36

(vODha#vE- dUqtastvaM - tamu# - sIdaqtvA - yatra# - caqtvAri# ca) (A11)

Prasna Korvai with starting Padams of 1 to 11 Anuvaakams :-

(pUqrNa - r.Sha#yOq - &gninAq - yE dEqvAH - sUryO# mAq - santvA# nahyAmi - vaShaTkAqraH sa Ka#diqra - u#payAqmagRu#hItO&siq - yAM ~Mvai - tvE kratuqM - pradEqva - mEkA#daSa )

Korvai with starting Padams of 1, 11, 21 Series of Panchaatis :-

(pUqrNA - sa#haqjAn - tavA$&gnE - prAqNairEqva - ShaTtri(gm)#Sat)

First and Last Padam of Fifth Prasnam of Kandam 3:-

(pUqrNA - santi# dEqvAH)

Kanda Korvai with starting Padams of 5 Prasnams of Kandam 3:-

(praqjApa#tiq - yO# vA - agnEq - vi vai - pUqrNA - pa~jca#)

|| hari#H OM ||

|| kRuShNa yajurvEdIya taittirIya saMhitAyAM tRutIyakANDE pa~jcamaH praSnaH samAptaH ||

|| iti tRutIyaM kANDaM ||