**Notes for Users of this document:**

1. Coding is more Phonetic in Baraha.
2. Special care – Baraha coding uses ‘e’ and ‘o’ (in Sanskrit)   
   for sound E and O. we have used capital letters as it matches with Unicode/general conventions in this document.
3. ~g is nasal of ka varga (gna)
4. ~j is nasal of cha varga (jya)
5. H is visargam
6. Vedic/Swara symbols – q anudAttam, # swaritam,   
   $ dheerga swaritam, & avagraha, ~M nasal symbol
7. ushmAn codes s, S, Sha (saraswati, Sankar, puShpam)
8. Confirm corrections given in TS 4 kANDam are incorporated. Sanskrit Version translitered is Version 1.0 dated January 31, 2021.
9. Kindly notify any major errors or inadvertent deletions to mail id- **vedavms@gmail.com**

OM namaH paramAtmanE, SrI mahAgaNapatayE namaH,

SrI guruByO namaH , haqriqH OM

4 kRuShNa yajurvEdIya taittirIya saMhitAyAM caturthaM kANDaM

4.1 caturthakANDE prathamaH praSnaH- agnicitya~gga mantrapAThABidhAnaM

TS 4.1.1.1

yuq~jjAqnaH pra#thaqmaM mana#staqtvAya# saviqtA dhiya#H |

aqgniM jyOti#rniqcAyya# pRuthiqvyA addhyA &Ba#rat ||

yuqktvAyaq mana#sA dEqvAnth suva#ryaqtO dhiqyA diva$M |

bRuqhajjyOti#H kariShyaqtaH sa#viqtA prasu#vAtiq tAn ||

yuqktEnaq mana#sA vaqyaM dEqvasya# saviqtuH saqvE |

suqvaqrgEyA#yaq Saktyai$ ||

yuq~jjatEq mana# uqta yu#~jjatEq dhiyOq viprAq vipra#sya bRuhaqtO vi#paqScita#H |

vi hOtrA# dadhE vayunAq vidEkaq in - [ ] 1

TS 4.1.1.2

maqhI dEqvasya# saviqtuH pari#ShTutiH ||

yuqjE vAqM brahma# pUqrvyaM namO#Biqrvi SlOkA# yanti paqthyE#vaq sUrA$H |

SRuqNvantiq viSvE# aqmRuta#sya puqtrA A yE dhAmA#ni diqvyAni# taqsthuH ||

yasya# praqyANaqmanvaqnya idyaqyurdEqvA dEqvasya# mahiqmAnaqmarca#taH |

yaH pArthi#vAni vimaqmE sa Eta#SOq rajA(gm)#si dEqvaH sa#viqtA ma#hitvaqnA ||

dEva# savitaqH prasu#va yaqj~jaM prasa#va - [ ] 2

TS 4.1.1.3

yaqj~japa#tiqM BagA#ya diqvyO ga#ndhaqrvaH |

kEqtaqpUH kEta#nnaH punAtu vAqcaspatiqrvAca#maqdya sva#dAti naH ||

iqmaM nO# dEva savitaryaqj~jaM prasu#va dEvAqyuva(gm)# saKiqvida(gm)# satrAqjita#M

dhanaqjita(gm)# suvaqrjita$M ||

RuqcA stOmaq(gm)q sama#rddhaya gAyaqtrENa# rathantaqraM |

bRuqhad-gA#yaqtrava#rtani ||

dEqvasya# tvA saviqtuH pra#saqvE$ &SvinO$rbAqhuByA$M pUqShNO hastA$ByAM

gAyaqtrENaq CandaqsA &&da#dE&~ggiraqsvadaBri#rasiq nAri# - [ ] 3

TS 4.1.1.4

-rasi pRuthiqvyAH saqdhasthA#daqgniM pu#rIqShya#ma~ggiraqsvadA Ba#raq traiShTu#BEna tvAq CandaqsA &&da#dE&~ggiraqsvad-baBri#rasiq nAri#rasiq tvayA# vaqya(gm) saqdhasthaq Agni(gm) Sa#kEmaq Kani#tuM purIqShya#M jAga#tEna tvAq CandaqsA &&da#dE&~ggiraqsvaddhasta# AqdhAya# saviqtA biBraqdaBri(gm)# hiraqNyayI$M |

tayAq jyOtiqraja#sraq-midaqgniM KAqtvI naq A BaqrAnu#ShTuBEna tvAq CandaqsA ( ) &&da#dE&~ggiraqsvat || 4

(id - yaqj~jaM prasu#vaq - nAriq - rAnu#ShTuBEna tvAq Canda#sAq - trINi# ca) (A1)

TS 4.1.2.1

iqmAma#gRuBNan raSaqnAmRuqtasyaq pUrvaq Ayu#Shi viqdathE#Shu kaqvyA |

tayA# dEqvAH suqtamA ba#BUvur. Ruqtasyaq sAma$nth saqramAqrapa#ntI ||

pratU$rtaM ~MvAjiqnnA dra#vaq vari#ShThAqmanu# saqM~Mvata$M |

diqvi tEq janma# paraqmamaqntari#kShEq nABi#H pRuthiqvyAmadhiq yOni#H ||

yuq~jjAthAq(gm)q rAsa#BaM ~Myuqvamaqsmin. yAmE# vRuShaNvasU |

aqgniM Bara#ntamasmaqyuM ||

yOgE#yOgE taqvasta#raqM ~MvAjE#vAjE havAmahE |

saKA#yaq indra#maqtayE$ ||

praqtUrvaq- [ ] 5

TS 4.1.2.2

-nnEhya#vaqkrAmaqnnaSa#stI ruqdrasyaq gANa#patyAn mayOqBUrEhi# |

uqrva#ntari#kShaqmanvi#hi svaqsti ga#vyUtiqraBa#yAni kRuqNvann ||

pUqShNA saqyujA# saqha |

pRuqthiqvyAH saqdhasthA#daqgniM pu#riqShya#-ma~ggiraqsva-dacCE$hyaqgniM pu#rIqShya#

-ma~ggiraqsvada-cCE#mOq&gniM pu#rIqShya#-ma~ggiraqsvad-Ba#riShyAmOq&gniM

pu#rIqShya#-ma~ggiraqsvad-Ba#rAmaH ||

anvaqgniruqShasAq-magra#maKyaq-danvahA#ni prathaqmO jAqtavE#dAH |

anuq sUrya#sya - [ ] 6

TS 4.1.2.3

puruqtrA ca# raqSmInanuq dyAvA#pRuthiqvI A ta#tAna ||

Aqgatya# vAqjyaddhva#naqH sarvAq mRudhOq vidhU#nutE |

aqgni(gm) saqdhasthE# mahaqti cakShu#ShAq ni ci#kIShatE ||

Aqkramya# vAjin pRuthiqvImaqgnimi#cCa ruqcA tvaM |

BUmyA# vRuqtvAya# nO brUhiq yataqH KanA#maq taM ~MvaqyaM ||

dyaustE# pRuqShThaM pRu#thiqvI saqdhastha#mAqtmA &ntari#kSha(gm) samuqdrastEq yOni#H |

viqKyAyaq cakShu#ShAq tvamaqBi ti#ShTha- [ ] 7

TS 4.1.2.4

pRutanyaqtaH ||

utkrA#ma mahaqtE sauBa#gAyAq-smAdAqsthAnA$d draviNOqdA vA#jinn |

vaqya(gg) syA#ma sumaqtau pRu#thiqvyA aqgniM Ka#niqShyanta# uqpasthE# asyAH ||

uda#kramId draviNOqdA vAqjyarvA&kaqH sa lOqka(gm) sukRu#taM pRuthiqvyAH |

tata#H KanEma suqpratI#kamaqgni(gm) suvOq ruhA#NAq adhiq nAka# uttaqmE ||

aqpO dEqvIrupa# sRujaq madhu#matIrayaqkShmAya# praqjABya#H |

tAsAq(gg)q sthAnAqdujji#hatAq-mOSha#dhayaH supippaqlAH ||

jiGa#rmyaq- [ ] 8

TS 4.1.2.5

-gniM mana#sA GRuqtEna# pratiqkShyantaqM Buva#nAniq viSvA$ |

pRuqthuM ti#raqScA vaya#sA bRuqhantaqM ~Mvyaci#ShThaqmanna(gm)# raBaqsaM ~MvidA#naM ||

A tvA# jiGarmiq vaca#sA GRuqtEnA#&raqkShasAq mana#sAq tajju#Shasva |

marya#SrIH spRuhaqyad-va#rNO aqgnirnA&BiqmRuSE# taqnuvAq jar.hRu#ShANaH ||

pariq vAja#patiH kaqviraqgnir. haqvyAnya#kramIt |

dadhaqd ratnA#ni dAqSuShE$ ||

pari# tvA&gnEq pura#M ~MvaqyaM ~Mvipra(gm)# sahasya dhImahi |

dhRuqShad va#rNaM diqvEdi#vE BEqttAra#M ( ) Ba~gguqrAva#taH ||

tvama#gnEq dyuBiqstva-mA#SuSuqkShaNiqstva-maqdByastva-maSma#naqspari# |

tvaM ~MvanE$Byaq stvamOSha#dhIByaq stvaM nRuqNAM nRu#patE jAyasEq Suci#H || 9

(praqtUrvaqnth - sUrya#sya - tiShThaq - jiGa#rmi - BEqttAra#M - ~Mvi(gm)SaqtiSca#) (A2)

TS 4.1.3.1

dEqvasya# tvA saviqtuH pra#saqvE$&SvinO$ rbAqhuByA$M pUqShNO hastA$ByAM

pRuthiqvyAH saqdhasthEq&gniM pu#rIqShya#-ma~ggiraqsvat Ka#nAmi ||

jyOti#ShmantaM tvA&gnE suqpratI#kaqmaja#srENa BAqnunAq dIdyA#naM |

SiqvaM praqjAByO&hi(gm)# santaM pRuthiqvyAH saqdhasthEq&gniM pu#rIqShya#

-ma~ggiraqsvat Ka#nAmi ||

aqpAM pRuqShThama#si saqprathA# uqrva#gniM Ba#riqShyadapa#rAvapiShThaM |

varddha#mAnaM maqha A caq puShka#raM diqvO mAtra#yA variqNA pra#thasva ||

Sarma# ca sthOq- [ ] 10

TS 4.1.3.2

varma# ca sthOq acCi#drE bahuqlE uqBE |

vyaca#svatIq saM ~Mva#sAthAM BaqrtamaqgniM pu#rIqShya$M ||

saM~Mva#sAthA(gm) suvaqrvidA# saqmIcIq ura#sAq tmanA$ |

aqgnimaqnta rBa#riqShyantIq jyOti#Shmantaq maja#sraqmit ||

puqrIqShyO#&si viqSvaBa#rAH |

atha#rvA tvA prathaqmO nira#manthadagnE ||

tvAma#gnEq puShka#rAqdaddhyatha#rvAq nira#manthata |

mUqrddhnO viSva#sya vAqGata#H ||

tamu# tvA daqddhya~g~gRuShi#H puqtra I#dhEq- [ ] 11

TS 4.1.3.3

atha#rvaNaH |

vRuqtraqhaNa#M purandaqraM ||

tamu# tvA pAqthyO vRuShAq samI#dhE dasyuqhanta#maM |

dhaqnaq~jjaqya(gm) raNE#raNE ||

sIda# hOtaqH sva u# lOqkE ci#kiqtvAnth sAqdayA# yaqj~ja(gm)

su#kRuqtasyaq yOnau$ |

dEqvAqvIrdEqvAn. haqviShA# yajAqsyagnE# bRuqhad-yaja#mAnEq vayO# dhAH ||

ni hOtA# hOtRuqShada#nEq vidA#nastvEqShO dI#diqvA(gm) a#sadath suqdakSha#H |

ada#bdhavrata pramatiqrvasi#ShThaH sahasraM BaqraH Suci#jihvO aqgniH ||

sa(gm) sI#dasva maqhA(gm) a#siq SOca#sva- [ ] 12

TS 4.1.3.4

dEvaqvIta#maH |

vi dhUqmama#gnE aruqShaM mi#yEddhya sRuqja pra#Sasta dar.SaqtaM ||

jani#ShvAq hi jEnyOq agrEq ahnA(gm)# hiqtO hiqtEShva#ruqShO vanE#Shu |

damE#damE saqpta ratnAq dadhA#nOq&gnir.hOtAq ni Sha#sAdAq yajI#yAn || 13

(sthaq - IqdhEq - SOca#sva - saqptavi(gm)#SatiSca) - (A3)

TS 4.1.4.1

saM tE# vAqyurmA#taqriSvA# dadhAtUttAqnAyaiq hRuda#yaqM ~Myadvili#ShTaM |

dEqvAnAqM ~MyaScara#ti prAqNathE#naq tasmai# ca dEviq vaSha#Dastuq tuBya$M ||

sujA#tOq jyOti#ShA saqha Sarmaq varU#thaqmA&sa#daqH suva#H |

vAsO# agnE viqSvarU#paq(gm)q saM~Mvya#yasva viBAvasO ||

udu# tiShTha svaddhvaqrAvA# nO dEqvyA kRuqpA |

dRuqSE ca# BAqsA bRu#haqtA su#SuqkvaniqrA&gnE# yAhi suSaqstiBi#H || 14

TS 4.1.4.2

Uqrddhva Uq Shu Na# UqtayEq tiShThA# dEqvO na sa#viqtA |

UqrddhvO vAja#syaq sani#tAq yadaq~jjiBi#-rvAqGadBi#-rviqhvayA#mahE ||

sa jAqtO garBO# asiq rOda#syOqragnEq cAruqrviBRu#taq OSha#dhIShu |

ciqtraH SiSuqH pariq tamA(gg)#syaqktaH pra mAqtRuByOq adhiq kani#kradadgAH ||

sthiqrO Ba#va vIqDva#~gga AqSurBa#va vAqjya#rvann |

pRuqthurBa#va suqShadaqstvamaqgnEH pu#rIShaqvAha#naH ||

SiqvO Ba#va - [ ] 15

TS 4.1.4.3

praqjAByOq mAnu#ShIByaqstvama#~ggiraH |

mA dyAvA#pRuthiqvI aqBi SU#SucOq mA&ntari#kShaqM mA vanaqspatIn# ||

praitu# vAqjI kani#kradaq-nnAna#daqd-rAsa#BaqH patvA$ |

Bara#nnaqgniM pu#rIqShya#M mA pAqdyAyu#ShaH puqrA ||

rAsa#BO vAqM kani#kradaqth suyu#ktO vRuShaNAq rathE$ |

sa vA#maqgniM pu#rIqShya#mAqSurdUqtO   
va#hAdiqtaH ||

vRuShAq&gniM ~MvRuSha#NaqM Bara#nnaqpAM garBa(gm)# samuqdriya$M |

agnaq A yA#hi- [ ] 16

TS 4.1.4.4

vIqtaya# Ruqta(gm) saqtyaM ||

OSha#dhayaqH prati# gRuhNItAq&gnimEqta(gm) SiqvamAqyanta#maqByatra# yuqShmAn |

vyasyaqn viSvAq ama#tIqrarA#tI-rniqShIda#nnOq apa# durmaqti(gm) ha#nat ||

OSha#dhayaqH prati# mOdaddhvamEnaqM puShpA#vatIH supippaqlAH |

aqyaM ~MvOq garBa# Ruqtviya#H praqtna(gm) saqdhasthaqmA &sa#dat || 17

(suqSaqstiBi#H - SiqvO Ba#va - yAhiq - ShaTtri(gm)#Sacca) (A4)

TS 4.1.5.1

vi pAja#sA pRuqthunAq SOSu#cAnOq bAdha#sva dviqShO raqkShasOq amI#vAH |

suqSarma#NO bRuhaqtaH Sarma#Ni syAmaqgnEraqha(gm) suqhava#syaq praNI#tau ||

ApOq hi ShThA ma#yOqBuvaqstA na# UqrjE   
da#dhAtana | maqhE raNA#yaq cakSha#sE ||

yO va#H Siqvata#mOq rasaqstasya# BAjayatEqha na#H |

uqSaqtIri#va mAqtara#H ||

tasmAq ara#M gamAma vOq yasyaq kShayA#yaq jinva#tha | ApO# jaqnaya#thA ca naH ||

miqtraH - [ ] 18

TS 4.1.5.2

saq(gm)qsRujya# pRuthiqvIM BUmi#M caq jyOti#ShA saqha |

sujA#taM jAqtavE#dasamaqgniM ~Mvai$SvAnaqraM ~MviqBuM ||

aqyaqkShmAya# tvAq sa(gm) sRu#jAmi praqjABya#H |

viSvE$ tvA dEqvA vai$SvAnaqrAH sa(gm) sRu#jaqntvA-nu#ShTuBEnaq Canda#sA&~ggiraqsvat ||

ruqdrAH saqBRuMtya# pRuthiqvIM bRuqhajjyOtiqH samI#dhirE |

tEShA$M BAqnuraja#sraq icCuqkrO dEqvEShu# rOcatE ||

sa(gm) sRu#ShTAqM ~Mvasu#BI ruqdrairddhIrai$H karmaqNyA$M mRuda$M |

hastA$ByAM mRuqdvIM kRuqtvA si#nIvAqlI ka#rOtuq - [ ] 19

TS 4.1.5.3

tAM ||

siqnIqvAqlI su#kapaqrdA su#kurIqrA svau#paqSA |

sA tuBya#maditE mahaq OKAM da#dhAtuq hasta#yOH ||

uqKAM ka#rOtuq SaktyA# bAqhuByAq-madi#tirddhiqyA |

mAqtA puqtraM ~MyathOqpasthEq sA&gniM bi#Bartuq garBaq A ||

maqKasyaq SirO#&si yaqj~jasya# paqdE stha#H |

vasa#vastvA kRuNvantu gAyaqtrENaq Canda#sA &~ggiraqsvat pRu#thiqvya#si

ruqdrAstvA# kRuNvantuq traiShTu#BEnaq Canda#sA &~ggiraqsvadaqntari#kShamasyA - [ ] 20

TS 4.1.5.4

-diqtyAstvA# kRuNvantuq jAga#tEnaq Canda#sA&~ggiraqsvad dyaura#siq viSvE$

tvA dEqvA vai$SvAnaqrAH kRu#NvaqntvAnu#ShTuBEnaq Canda#sA-&~ggiraqsvad-diSO#&si

dhruqvA&si# dhAqrayAq mayi# praqjA(gm) rAqyaspOSha#M gaupaqtya(gm) suqvIrya(gm)# sajAqtAn. yaja#mAnAqyA&di#tyaiq rAsnAq&sya di#tistEq bila#M gRuhNAtuq pA~gktE#naq

Canda#sA &~ggiraqsvat ||

kRuqtvAyaq sA maqhImuqKAM mRuqnmayIqM ~MyOni#maqgnayE$ |

tAM puqtrEByaqH saM prA ( ) ya#cCaqdadi#tiH SraqpayAqniti# || 21

(miqtraH - ka#rO - tvaqntari#kShamasiq - pra - caqtvAri# ca) (A5)

TS 4.1.6.1

vasa#vastvA dhUpayantu gAyaqtrENaq Canda#sA&~ggiraqsvad-ruqdrAstvA# dhUpayantuq

traiShTu#BEnaq Canda#sA&~ggiraqsva-dA#diqtyAstvA# dhUpayantuq jAga#tEnaq Canda#sA&~ggiraqsvad- viSvE$ tvA dEqvA vai$SvAnaqrA dhU#payaqntvAnu#ShTuBEnaq

Canda#sA&~ggiraqsva-dindra#stvA dhUpayatva~ggiraqsvad -viShNu#stvA

dhUpayatva~ggiraqsvad-varu#NastvA dhUpayatva~ggiraqsva-dadi#tistvA dEqvI

viqSvadE$vyAvatI pRuthiqvyAH saqdhasthE$&~ggiraqsvat Ka#natvavaTa

dEqvAnA$M tvAq patnI$ - [ ] 22

TS 4.1.6.2

rdEqvI rviqSvadE$vyAvatIH pRuthiqvyAH saqdhasthE$&~ggiraqsvad-da#dhatUKE

dhiqShaNA$stvA dEqvIrviqSvadE$vyAvatIH pRuthiqvyAH saqdhasthE$-&~ggiraqsva-daqBIndha#tAmuKEq gnAstvA# dEqvIrviqSvadE$vyAvatIH pRuthiqvyAH

saqdhasthE$&~ggiraqsva-cCra#payantUKEq varU$trayOq jana#yastvA dEqvIrviqSvadE$vyAvatIH pRuthiqvyAH saqdhasthE$&~ggiraqsvat pa#cantUKE |

mitraiqtAmuqKAM pa#caiqShA mA BE#di |

EqtAM tEq pari# dadAqmyaBi#ttyai || aqBImAM - [ ] 23

TS 4.1.6.3

ma#hiqnA diva#M miqtrO ba#BUva saqprathA$H |

uqta Srava#sA pRuthiqvIM ||

miqtrasya# car.ShaNIqdhRutaqH SravO# dEqvasya# sAnaqsiM |

dyuqmnaM ciqtraSra#vastamaM ||

dEqvastvA# saviqtOdva#patu supAqNiH sva#~gguqriH |

suqbAqhuruqta SaktyA$ ||

apa#dyamAnA pRuthiqvyASAq diSaq A pRu#Na |

utti#ShTha bRuhaqtI Ba#vOqrddhvA ti#ShTha dhruqvA tvaM ||

vasa#vaqstvA &&cCRu#ndantu gAyaqtrENaq Canda#sA&~ggiraqsvad ruqdrAstvA&& cCRu#ndantuq ( ) traiShTu#BEnaq Canda#sA&~ggiraqsva-dA#diqtyAstvA &&cCRu#ndantuq jAga#tEnaq Canda#sA&~ggiraqsvad-viSvE$ tvA dEqvA vai$SvAnaqrA A

cCRu#ndaqntvAnu#ShTuBEnaq Canda#sA&~ggiraqsvat || 24

(patnI# - riqmA(gm) - ruqdrAstvA&& cCRu#ndaqntvE - kAqnna vi(gm)#SaqtiSca#) (A6)

TS 4.1.7.1

samA$stvA&gna RuqtavO# varddhayantu saM~MvathsaqrA RuSha#yOq yAni# saqtyA |

saM diqvyEna# dIdihi rOcaqnEnaq viSvAq A BA#hi praqdiSa#H pRuthiqvyAH ||

saM cEqddhyasvA$&gnEq pra ca# bOdhayainaqmucca# tiShTha mahaqtE sauBa#gAya |

mA ca# riShadupasaqttA tE# agnE braqhmANa#stE yaqSasa#H santuq mA&nyE ||

tvAma#gnE vRuNatE brAhmaqNA iqmE SiqvO a#gnE - [ ] 25

TS 4.1.7.2

saqM ~Mvara#NE BavA naH |

saqpaqtnaqhA nO# aBimAtiqjiccaq svE gayE# jAgRuqhya pra#yucCann ||

iqhaivAgnEq adhi# dhArayA raqyiM mA tvAq nikra#n pUrvaqcitO# nikAqriNa#H |

kShaqtrama#gnE suqyama#mastuq tuBya#mupasaqttA va#rddhatAM tEq ani#ShTRutaH ||

kShaqtrENA$&gnEq svAyuqH sa(gm) ra#Basva miqtrENA$&gnE mitraqdhEyE# yatasva |

saqjAqtAnA$M maddhyamaqsthA E#dhiq rAj~jA#magnE vihaqvyO# dIdihIqha ||

atiq - [ ] 26

TS 4.1.7.3

nihOq atiq sridhO &tyaci#ttiq-matyarA#timagnE |

viSvAq hya#gnE duriqtA sahaqsvAthAqsmaBya(gm)# saqhavI#rA(gm) raqyindA$H ||

aqnAqdhRuqShyO jAqtava#dAq ani#ShTRutO viqrADa#gnE kShatraqBRud-dI#dihIqha |

viSvAq ASA$H pramuq~jcan mAnu#ShIrBiqyaH SiqvABi#raqdya pari# pAhi nO vRuqdhE ||

bRuha#spatE savitarbOqdhayai#naq(gm)q sa(gm)Si#taM cithsaM taqrA(gm) sa(gm) Si#SAdhi |

vaqrddhayai#naM mahaqtE sauBa#gAyaq- [ ] 27

TS 4.1.7.4

viSva# Enaqmanu# madantu dEqvAH ||

aqmuqtraqBUyAqdadhaq yadyaqmasyaq bRuha#spatE aqBiSa#stEqra mu#~jcaH |

pratyau#hatA-maqSvinA# mRuqtyuma#smAd dEqvAnA#-magnE BiqShajAq SacI#BiH ||

udvaqyaM tama#saqspariq paSya#ntOq jyOtiqrutta#raM |

dEqvaM dE#vaqtrA sUryaqmaga#nmaq jyOti#ruttaqmaM || 28

(iqmE SiqvO aqgnE - &tiq - sauBa#gAyaq - catu#stri(gm)Sacca) (A7)

TS 4.1.8.1

UqrddhvA a#sya saqmidhO# BavantyUqrddhvA SuqkrA SOqcI(gg)ShyaqgnEH |

dyuqmatta#mA suqpratI#kasya sUqnOH ||

tanUqnapAqdasu#rO viqSvavE#dA dEqvO dEqvEShu# dEqvaH | paqtha A&na#ktiq maddhvA# GRuqtEna# ||

maddhvA# yaqj~jaM na#kShasE prINAqnO narAqSa(gm)sO# agnE |

suqkRuddEqvaH sa#viqtA viqSvavA#raH ||

acCAqyamE#tiq Sava#sA GRuqtEnE#DAqnO vahniqrnama#sA |

aqgni(gg) srucO# addhvaqrEShu# praqyathsu# ||

sa ya#kShadasya mahiqmAna#maqgnEH sa - [ ] 29

TS 4.1.8.2

I# maqndrAsu# praqyasa#H |

vasuqScEti#ShThO vasuqdhAta#maSca ||

dvArO# dEqvIranva#syaq viSvE$ vraqtA da#dantE aqgnEH |

uqruqvyaca#sOq dhAmnAq patya#mAnAH ||

tE a#syaq yOSha#NE diqvyE na yOnA#vuqShAsAqnaktA$ |

iqmaM ~Myaqj~jama#vatA maddhvaqraM na#H ||

daivyA# hOtArAvUqrddhva-ma#ddhvaqraM nOq&gnErjiqhvAmaqBi gRu#NItaM |

kRuqNuqtaM naqH svi#ShTiM ||

tiqsrO dEqvIrbaqrq.hirEda(gm) sa#daqntviDAq sara#svatIq- [ ] 30

TS 4.1.8.3

BAra#tI |

maqhI gRu#NAqnA ||

tanna#stuqrIpaqmadBu#taM puruqkShu tvaShTA# suqvIra$M |

rAqyaspOShaqM ~Mvi Shya#tuq nABi#maqsmE ||

vana#spaqtE&va# sRujAq rarA#NaqstmanA#   
dEqvEShu# |

aqgnir.haqvya(gm) Sa#miqtA sU#dayAti ||

agnEq svAhA# kRuNuhi jAtavEdaq indrA#ya haqvyaM |

viSvE# dEqvA haqviriqdaM ju#ShantAM ||

hiqraqNyaqgaqrBaH sama#vartaqtAgrE# BUqtasya# jAqtaH patiqrEka# AsIt |

sa dA#dhAra pRuthiqvIM dyA - [ ] 31

TS 4.1.8.4

-muqtEmAM kasmai# dEqvAya# haqviShA# vidhEma ||

yaH prA#NaqtO ni#miShaqtO ma#hiqtvaikaq idrAjAq jaga#tO baqBUva# |

ya ISE# aqsya dviqpadaqScatu#ShpadaQHkasmai# dEqvAya# haqviShA# vidhEma ||

ya A$tmaqdA ba#laqdA yasyaq viSva# uqpAsa#tE praqSiShaqM ~Myasya# dEqvAH |

yasya# CAqyA&mRutaqM ~Myasya# mRuqtyuH kasmai# dEqvAya# haqviShA# vidhEma ||

yasyEqmE hiqmava#ntO mahiqtvA yasya# samuqdra(gm) raqsayA# saqhA - [ ] 32

TS 4.1.8.5

-&&huH |

yasyEqmAH praqdiSOq yasya# bAqhU kasmai# dEqvAya# haqviShA# vidhEma ||

yaM kranda#sIq ava#sA tastaBAqnE aqByaikShE#tAqM mana#sAq rEja#mAnE |

yatrAdhiq sUraq udi#tauq vyEtiq kasmai# dEqvAya# haqviShA# vidhEma ||

yEnaq dyauruqgrA pRu#thiqvI ca# dRuqDhE yEnaq suqva#H staBiqtaM ~MyEnaq nAka#H |

yO aqntari#kShEq raja#sO viqmAnaQHkasmai# dEqvAya# haqviShA# vidhEma ||

ApO# haq yanma#haqtI rviSvaq - [ ] 33

TS 4.1.8.6

-mAyaqn dakShaqM dadhA#nA jaqnaya#ntIraqgniM |

tatO# dEqvAnAqM nira#vartaqtAsuqrEkaQHkasmai# dEqvAya# haqviShA# vidhEma ||

yaSciqdApO# mahiqnA paqryapa#Syaqd-dakShaqM dadhA#nA jaqnaya#ntIraqgniM |

yO dEqvEShvadhi# dEqva Ekaq AsIqt kasmai# dEqvAya# haqviShA# vidhEma || 34

(aqgnEH sa - sara#svatIq - dyA(gm) - saqha - viSvaqM - catu#stri(gm)Sacca) (A8)

special KOrvai for anuvAkam 29 to 34

(UqrdhvA - yaH prA#NaqtO - ya A$tmaqdA - yasyEqmE - ya~gkranda#sIq - yEnaq dyau- rApO# haq yat - tatO# dEqvAnAqM - ~MyaSciqdApOq - yO dEqvEShuq - nava# )

TS 4.1.9.1

AkU#timaqgniM praqyujaq(gg)q svAhAq manO# mEqdhAmaqgniM praqyujaq(gg)q svAhA#

ciqttaM ~Mvij~jA#tamaqgniM praqyujaq(gg)q svAhA# vAqcO vidhRu#timaqgniM praqyujaq(gg)q

svAhA$ praqjApa#tayEq mana#vEq svAhAq&gnayE# vaiSvAnaqrAyaq svAhAq viSvE#

dEqvasya# nEqturmartO# vRuNIta saqKyaM ~MviSvE# rAqya i#Shuddhyasi dyuqmnaM ~MvRu#NIta

puqShyasEq svAhAq mA su Bi#tthAq mA su ri#ShOq dRu(gm)ha#sva vIqDaya#svaq su |

aba#M dhRuShNu vIqraya#svAq - [ ] 35

TS 4.1.9.2

-&gniScEqdaM ka#riShyathaH ||

dRu(gm)ha#sva dEvi pRuthivi svaqstaya# AsuqrI mAqyA svaqdhayA# kRuqtA&si# |

juShTa#M dEqvAnA#miqdama#stu haqvyamari#ShTAq tvamudi#hi yaqj~jE aqsminn ||

mitraiqtAmuqKAM ta#paiqShA mA BE#di |

EqtAM tEq pari# dadAqmyaBi#ttyai ||

drva#nnaH saqrpirA#sutiH praqtnO hOtAq varE$NyaH |

saha#saspuqtrO adBu#taH ||

para#syAq adhi# saqM~MvatO&va#rA(gm) aqByA - [ ] 36

TS 4.1.9.3

ta#ra |

yatrAqhamasmiq tA(gm) a#va ||

paqraqmasyA$H parAqvatO# rOqhida#Sva iqhA&\*ga#hi |

puqrIqShya#H purupriqyO&gnEq tvaM ta#rAq   
mRudha#H ||

sIdaq tvaM mAqturaqsyA uqpasthEq viSvA$nyagnE vaqyunA#ni viqdvAn |

mainA#maqrciShAq mA tapa#sAq&Bi SU#SucOq&ntara#syA(gm) Suqkra jyO#tiqrvi BA#hi ||

aqntara#gnE ruqcA tvamuqKAyaiq sada#nEq svE |

tasyAqstva(gm) hara#sAq tapaqn ( ) jAta#vEdaH SiqvO Ba#va ||

SiqvO BUqtvA mahya#maqgnE&thO# sIda SiqvastvaM |

SiqvAH kRuqtvA diSaqH sarvAqH svAM ~MyOni#miqhA&&sa#daH || 37

(vIqrayaqsvA - && - tapa#n - vi(gm)SaqtiSca#) (A9)

TS 4.1.10.1

yada#gnEq yAniq kAniq cA&&tEq dArU#Ni daqddhmasi# |

tada#stuq tuByaqmid-GRuqtaM tajju#Shasva   
yaviShThya ||

yadattyu#paqjihvi#kAq yadvaqmrO a#tiqsarpa#ti |

sarvaqM tada#stu tE GRuqtaM tajju#Shasva   
yaviShThya ||

rAtri(gm)# rAtriqmapra#yAvaqM BaraqntO&SvA#yEvaq tiShTha#tE GAqsama#smai |

rAqyaspOShE#Naq samiqShA madaqntO&gnEq mA tEq prati#vESA riShAma ||

nABA# - [ ] 38

TS 4.1.10.2

pRuthiqvyAH sa#midhAq-namaqgni(gm) rAqyaspOShA#ya bRuhaqtE ha#vAmahE |

iqraqmmaqdaM bRuqhadu#kthaqM ~Myaja#traqM jEtA#ramaqgniM pRuta#nAsu sAsaqhiM ||

yAH sEnA# aqBItva#rIrA-vyAqdhinIq-ruga#NA uqta |

yE stEqnA yE caq taska#rAqstA(gg)stE# aqgnE&pi# dadhAmyAqsyE$ ||

da(gg)ShTrA$ByAM maqlimlUqn jaMByaiq-staska#rA(gm) uqta |

hanU$ByA(gg) stEqnAn-Ba#gavaqstA(gg)-stvaM KA#daq suKA#ditAn || yE janE#Shu maqlimla#vaH stEqnAsaq-staska#rAq vanE$ |

yE - [ ] 39

TS 4.1.10.3

kakShE$ShvaGAq yavaqstA(gg)stE# dadhAmiq jaMBa#yOH ||

yO aqsmaBya#marAtIqyAd-yaSca# nOq dvESha#tEq jana#H |

nindAqdyO aqsmAn diPsA$ccaq sarvaqM taM ma#smaqsA ku#ru ||

sa(gm)Si#taM mEq brahmaq sa(gm)Si#taM ~MvIqrya#M bala$M |

sa(gm)Si#taM kShaqtraM jiqShNu yasyAq&hamasmi# puqrOhi#taH ||

udE#ShAM bAqhU a#tiraqmudvarcaq udUq bala$M |

kShiqNOmiq brahma#NAq-&mitrAqnunna#yAmiq - [ ] 40

TS 4.1.10.4

svA(gm) aqhaM ||

dRuqSAqnO ruqkma uqrvyA vya#dyaudduqrmar.ShaqmAyu#H SriqyE ru#cAqnaH |

aqgniraqmRutO# aBavaqdvayO#-BiqryadE#naqM dyauraja#nayath suqrEtA$H ||

viSvA# rUqpANiq prati# mu~jcatE kaqviH prA&sA#vIdBaqdraM dviqpadEq catu#ShpadE |

vi nAka#maKyath saviqtA varEqNyO&nu# praqyANa#muqShasOq vi#rAjati ||

naktOqShAsAq sama#nasAq virU#pE dhAqpayE#tEq SiSuqmEka(gm)# samIqcI |

dyAvAq kShAmA# ruqkmO - [ ] 41

TS 4.1.10.5

aqntarvi BA#ti dEqvA aqgniM dhA#rayan draviNOqdAH ||

suqpaqrNO#&si gaqrutmA$n triqvRuttEq SirO# gAyaqtraM cakShuqH stOma# AqtmA

sAma# tE taqnUrvA#madEqvyaM bRu#had-rathantaqrE paqkShau ya#j~jAyaqj~jiyaqM pucCaqM

CandAq(gg)qsya~ggA#niq dhiShNi#yAH SaqPA yajU(gm)#Shiq nAma# ||

suqpaqrNO#&si gaqrutmAqn diva#M gacCaq   
suva#H pata || 42

(nABAq - vanEq yE - na#yAmiq - kShAmA# ruqkmO$ - &ShTAtri(gm)#Sacca) (A10)

TS 4.1.11.1

agnEq yaM ~Myaqj~jama#ddhvaqraM ~MviqSvata#H pariqBUrasi# |

sa iddEqvEShu# gacCati ||

sOmaq yAstE# mayOqBuva# UqtayaqH santi# dAqSuShE$ |

tABi#rnO&viqtA Ba#va ||

aqgnirmUqrdhA >1 , Buva#H > 2 ||

tvanna#H sOmaq >3 , yA tEq dhAmA#ni >4 ||

tath sa#viqturvarE$NyaqM BargO# dEqvasya# dhImahi |

dhiyOq yO na#H pracOqdayA$t ||

aci#ttIq yacca#kRuqmA daivyEq janE# dIqnairdakShaiqH praBU#tI pUruShaqtvatA$ | 43

TS 4.1.11.2

dEqvEShu# ca savitaqrmAnu#ShEShu caq tvannOq atra# suvatAqdanA#gasaH ||

cOqdaqyiqtrI sUqnRutA#nAqM cEta#ntI sumatIqnAM |

yaqj~jaM da#dhEq sara#svatI ||

pAvI#ravI kaqnyA# ciqtrAyuqH sara#svatI vIqrapa#tnIq dhiya#M dhAt |

gnABiqracCi#dra(gm) SaraqNa(gm) saqjOShA# durAqdhar.Sha#M gRuNaqtE Sarma# ya(gm)sat ||

pUqShA gA anvE#tu naH pUqShA ra#kShaqtvarva#taH |

pUqShA vAja(gm)# sanOtu naH ||

SuqkraM tE# aqnyadya#jaqtaM tE# aqnya - [ ] 44

TS 4.1.11.3

-dviShu#rUpEq aha#nIq dyauri#vAsi |

viSvAq hi mAqyA ava#si svadhAvO BaqdrA tE# pUShanniqha rAqtira#stu ||

tE#&varddhantaq svata#vasO mahitvaqnA &&nAka#M taqsthuruqru ca#krirEq sada#H |

viShNuq ryaddhA&&vaqd-vRuSha#NaM madaqcyutaqM ~MvayOq na sI#daqnnadhi# baqrq.hiShi# priqyE ||

praciqtramaqrkaM gRu#NaqtE tuqrAyaq mAru#tAyaq svata#vasE BaraddhvaM |

yE sahA(gm)#siq saha#sAq saha#ntEq - [ ] 45

TS 4.1.11.4

rEja#tE agnE pRuthiqvI maqKEBya#H ||

viSvE# dEqvA >5, viSvE# dEvAH >6 ||

dyAvA# naH pRuthiqvI iqma(gm) siqddhramaqdya di#viqspRuSa$M |

yaqj~jaM dEqvEShuq yacCatAM ||

pra pU$rvaqjE piqtarAq navya#sIBirgIqrBiH kRu#Nuddhvaq(gm)q sada#nE Ruqtasya# |

A nO$ dyAvApRuthivIq daivyE#naq janE#na yAtaqM mahi# vAqM ~MvarU#thaM ||

aqgni(gg) stOmE#na bOdhaya samidhAqnO ama#rtyaM |

haqvyA dEqvEShu# nO dadhat ||

sa ha#vyaqvADama#rtya uqSigdUqtaScanO#hitaH ( ) |

aqgnirddhiqyA samRu#Nvati ||

SannO# Bavantuq>7 , vAjE#vAjE> 8 || 46

(puqruqShaqtvatA# - yajaqtantE# aqnyath - saha#ntEq - canO#hitOq - &ShTau ca# ) (A11)

PraSna KOrvai with starting padams of 1 to 11 anuvAkams :-

(yuq~jjAqna - iqmAma#gRuBNan - dEqvasyaq - santEq - vi pAja#sAq - vasa#vastvAq - samA$stvOq - rddhvA - aqsyAkU#tiqM - ~Myada#gnEq yAn - yagnEq yaM ~Myaqj~ja - mEkA#daSa)

kOrvai with starting padams of 1, 11, 21 series of pa~jcAtis :-

(yuq~jjAqnO - varma# ca stha - AdiqtyastvAq - BAra#tIq - svA(gm) aqha(gm) - ShaTca#tvAri(gm)Sat )

first and last padam of first praSnam of kANDam 4 :-

(yuq~jjAqnO - vAjE#vAjE )

------------------------------------------

|| hari#H OM ||

|| kRuShNa yajurvEdIya taittirIya saMhitAyAM caturtha kANDE prathamaH praSnaH samAptaH ||

4.1.1 appendix

4.1.11.1 - aqgnirmUqrdhA >1, Buva#H > 2 |

aqgnirmUqrdhA diqvaH kaqkut pati#H pRuthiqvyA aqyaM |

aqpA(gm) rEtA(gm)#si ginvati ||

BuvO# yaqj~jasyaq raja#saSca nEqtA yatrA# niqyudBiqH sacasE SiqvABiH |

diqvi mUqrdhAna#M dadhiShE suvaqr.ShA jiqhvAma#gnE cakRuShE havyaqvAha$M ||

(appearing in TS 4-4-4-1)

4.1.11.1 tvanna#H sOmaq >3 , yA tEq dhAmA#ni >4 |

tvaM na#H sOma viqSvatOq rakShA# rAjannaGAyaqtaH | na ri#ShyEqt tvAva#taqH saKA$H ||

yA tEq dhAmA#ni diqvi yA pRu#thiqvyAM ~MyA parva#tEqShvOSha#dhIShvaqPsu |

tEBi#rnOq viSvai$H suqmanAq ahE#Daqn rAjan$th-sOmaq prati# haqvyA gRu#BAya ||

(appearing in TS 2-3-14-1)

4.1.11.4- viSvE# dEqvA >5 , viSvE# dEvAH >6 |

viSvE# dEqvA Ru#tAqvRudha# RuqtuBi#r. havanaqSruta#H | juqShantAqM ~MyujyaqM paya#H ||

viSvE# dEvAH SRuNuqtEma(gm) hava#M mEq yE aqntari#kShEq ya upaq dyaviqShTha |

yE a#gnijiqhvA uqta vAq yaja#trA AqsadyAqsmin baqr.hiShi# mAdayadhvaM ||

(appearing in TS 2.4.14.5)

4.1.11.4 -SannO# Bavantuq>7 , vAjE#vAja> 8 |

miqtadra#vaH sahasraqsA mEqdhasA#tA   
saniqShyava#H |

maqhO yE ratna(gm)# samiqthEShu# jaBriqrE SannO# Bavantu vAqjinOq havE#Shu ||

vAjE#vAjE &vata vAjinO nOq dhanE#Shu viprA amRutA Rutaj~jAH ||

(appearing in TS 1.7.8.2)

=======================================

OM namaH paramAtmanE, SrI mahAgaNapatayE namaH,

SrI guruByO namaH, haqriqH OM

4.2 caturthakANDE dvItIyaH praSnaH - dEvayajanagrahABidhAnaM

TS 4.2.1.1

viShNOqH kramO$&syaBimAtiqhA gA#yaqtraM Candaq A rO#ha pRuthiqvImanuq vikra#masvaq nirBa#ktaqH sa yaM dviqShmO viShNOqH kramO$&syaBiSastiqhA traiShTu#BaqM Candaq A rO#hAqntari#kShaqmanuq vikra#masvaq nirBa#ktaqH sa yaM dviqShmO viShNOqH kramO$&syarAtIyaqtO haqntA jAga#taqM Candaq A rO#haq divaqmanuq vikra#masvaq nirBa#ktaqH sa yaM dviqShmO viShNOqH - [ ] 1

TS 4.2.1.2

kramO#&si SatrUyaqtO haqntA&nu#ShTuBaqM Candaq A rO#haq diSO&nuq vikra#masvaq nirBa#ktaqH sa yaM dviqShmaH ||

akra#ndadaqgniH staqnaya#nnivaq dyauH kShAmAq rEri#had-vIqrudha#H samaq~jjann |

saqdyO ja#j~jAqnO vi hImiqddhO aKyaqdA rOda#sI BAqnunA# BAtyaqntaH ||

agnE$&ByAvartinnaqBi naq A va#rtaqsvA&&yu#ShAq varca#sA saqnyA mEqdhayA$

praqjayAq dhanE#na ||

agnE# - [ ] 2

TS 4.2.1.3

a~ggiraH SaqtaM tE# santvAqvRuta#H saqhasra#M ta upAqvRuta#H |

tAsAqM pOSha#syaq pOShE#Naq puna#rnO naqShTamA kRu#dhiq puna#rnO raqyimA kRu#dhi ||

puna#rUqrjA niva#rtasvaq puna#ragna iqShA&&yu#ShA |

puna#rnaH pAhi viqSvata#H ||

saqha raqyyA ni va#rtaqsvAgnEq pinva#svaq dhAra#yA |

viqSvaPsni#yA viqSva taqspari# ||

udu#ttaqmaM ~Mva#ruNaq pASa# maqsmadavA#dhaqmaM - [ ] 3

TS 4.2.1.4

~Mvi ma#ddhyaqma(gg) Sra#thAya |

athA# vaqyamA#ditya vraqtE tavAnA#gasOq adi#tayE syAma ||

A tvA#&hAr.Sha-maqntara#BUrddhruqvastiqShThA &vi#cAcaliH |

viSa#stvAq sarvA# vA~jCantvaqsmin rAqShTramadhi# Sraya ||

agnE# bRuqhannuqShasA#mUqrddhvO a#sthAnnirjagmiqvAn-tama#sOq jyOtiqShA&&gA$t |

aqgnirBAqnunAq ruSa#tAq sva~ggaq A jAqtO viSvAq sadmA$nyaprAH ||

sIdaq tvaM mAqturaqsyA - [ ] 4

TS 4.2.1.5

uqpasthEq viSvA$nyagnE vaqyunA#ni viqdvAn |

mainA#maqrciShAq mA tapa#sAq&Bi SU#SucOq&ntara#syA(gm) SuqkrajyO#tiqrvi BA#hi ||

aqntara#gnE ruqcA tvamuqKAyaiq sada#nEq svE |

tasyAqstva(gm) hara#sAq tapaq~jjAta#vEdaH SiqvO Ba#va ||

SiqvO BUqtvA mahya#maqgnE&thO# sIda SiqvastvaM |

SiqvAH kRuqtvA diSaqH sarvAqH svAM ~MyOni#miqhA&& sa#daH ||

haq(gm)qsaH Su#ciqSha ( ) dvasu#rantarikShaq-saddhOtA# vEdiqShadati#thi rdurONaqsat |

nRuqShadva#raqsad Ru#taqsad vyO#maqsad aqbjA gOqjA Ru#taqjA a#driqjA RuqtaM bRuqhat || 5

(divaqmanuq vi kra#masvaq nirBa#ktaqH sa yan dviqShmO viShNOq - rddhanEqnAgnE# - &dhaqma - maqsyAH - Su#ciqShath - ShODa#Sa ca) (A1)

TS 4.2.2.1

diqvaspari# prathaqmaM ja#j~jE aqgniraqsmad dviqtIyaqM pari# jAqtavE#dAH |

tRuqtIya#maqPsu nRuqmaNAq aja#sraqmindhA#na EnaM jaratE svAqdhIH ||

viqdmA tE# agnE trEqdhA traqyANi# viqdmA tEq sadmaq viBRu#taM puruqtrA |

viqdmA tEq nAma# paraqmaM guhAq yadviqdmA tamuthsaqM ~Myata# Ajaqgantha# ||

saqmuqdrE tvA# nRuqmaNA# aqPsva#ntarnRuqcakShA# IdhE diqvO a#gnaq Udhann# |

tRuqtIyE$ tvAq - [ ] 6

TS 4.2.2.2

raja#si tasthiqvA(gm) sa#mRuqtasyaq yOnau# mahiqShA a#hinvann ||

akra#ndadaqgniH staqnaya#nnivaq dyauH kShAmAq rEri#had-vIqrudha#H samaq~jjann |

saqdyO ja#j~jAqnO vi hImiqddhO aKyaqdA rOda#sI BAqnunA# BAtyaqntaH ||

uqSik pA#vaqkO a#raqtiH su#mEqdhA martE$ShvaqgniraqmRutOq nidhA#yi |

iya#rti dhUqmama#ruqShaM Bari#BraqducCuqkrENa# SOqciShAq dyAmina#kShat ||

viSva#sya kEqturBuva#nasyaq garBaq A - [ ] 7

TS 4.2.2.3

rOda#sI apRuNAqjjAya#mAnaH |

vIqDuM ciqdadri#maBinat parAqyan janAq yadaqgnimaya#jantaq pa~jca# ||

SrIqNAmu#dAqrO dhaqruNO# rayIqNAM ma#nIqShANAqM prArpa#NaqH sOma#gOpAH |

vasO$H sUqnuH saha#sO aqPsu rAjAq vi BAqtyagra# uqShasA#midhAqnaH ||

yastE# aqdya kRuqNava#d-BadraSOcE&pUqpaM dE#va GRuqtava#ntamagnE |

prataM na#ya prataqrAM ~MvasyOq acCAqBi dyuqmnaM dEqvaBa#ktaM ~MyaviShTha ||

A - [ ] 8

TS 4.2.2.4

taM Ba#ja sauSravaqsEShva#gna uqktha-u#kthaq A Ba#ja SaqsyamA#nE |

priqyaH sUryE$ priqyO aqgnA Ba#vAqtyujjAqtEna# Biqnadaqdujjani#tvaiH ||

tvAma#gnEq yaja#mAnAq anuq dyUn. viSvAq vasU#ni dadhirEq vAryA#Ni |

tvayA# saqha dravi#NamiqcCamA#nA vraqjaM gOma#ntamuqSijOq vi va#vruH ||

dRuqSAqnO ruqkma uqrvyA vya#dyaud-duqrmar.ShaqmAyu#H SriqyE ru#cAqnaH |

aqgniraqmRutO# aBavaqd-vayO#BiqryadE#- ( ) -naqM dyauraja#nayath suqrEtA$H || 9

(tRutiyE$ tvAq - garBaq A - ya#viqShThA&& - ya - ccaqtvAri# ca) (A2)

TS 4.2.3.1

anna#paqtE&nna#sya nO dEhyanamIqvasya# SuqShmiNa#H | pra pra#dAqtAra#M tAriShaq Urja#M nO dhEhi dviqpadEq catu#ShpadE ||

udu# tvAq viSvE# dEqvA agnEq Bara#ntuq citti#BiH |

sa nO# Bava Siqvata#maH suqpratI#kO viqBAva#suH ||

prEda#gnEq jyOti#ShmAn. yAhi   
SiqvEBi#raqrci#BiqstvaM |

bRuqhadBi#-rBAqnuBiq-rBAsaqn mA hi(gm)#sI staqnuvA$ praqjAH ||

saqmidhAq&gniM du#vasyata GRuqtairbO#dhayaqtAti#thiM | A - [ ] 10

TS 4.2.3.2

&smi#n. haqvyA ju#hOtana ||

praprAqyamaqgnirBa#raqtasya# SRuNvEq vi yath sUryOq na rOca#tE bRuqhadBAH |

aqBi yaH pUqruM pRuta#nAsu taqsthau dIqdAyaq daivyOq ati#thiH SiqvO na#H ||

ApO# dEvIqH prati# gRuhNItaq Basmaiqtath syOqnE kRu#Nuddhva(gm)

suraqBAvu# lOqkE |

tasmai# namantAqM jana#yaH suqpatnI$rmAqtEva# puqtraM bi#BRuqtA svE#naM ||

aqPsva#gnEq sadhiqShTavaq- [ ] 11

TS 4.2.3.3

sauSha#dhIqranu# ruddhyasE |

garBEq sa~jjA#yasEq puna#H ||

garBO# aqsyOSha#dhInAqM garBOq vanaqspatI#nAM |

garBOq viSva#sya BUqtasyAgnEq garBO# aqpAma#si ||

praqsadyaq Basma#nAq yOni#maqpaSca# pRuthiqvIma#gnE |

saq(gm)qsRujya# mAqtRuBiqstvaM jyOti#ShmAqn punaqrA&sa#daH ||

puna#rAqsadyaq sada#namaqpaSca# pRuthiqvIma#gnE |

SEShE# mAqturyathOqpasthEq &ntaraqsyA(gm) Siqvata#maH || puna#rUqrjA - [ ] 12

TS 4.2.3.4

-ni va#rtasvaq puna#ragna iqShA &&yu#ShA |

puna#rnaH pAhi viqSvata#H ||

saqha raqyyA ni va#rtaqsvAgnEq pinva#svaq dhAra#yA |

viqSvaPsni#yA viqSvataqspari# ||

puna#stvA &&diqtyA ruqdrA vasa#vaqH sami#ndhatAqM puna#rbraqhmANO# vasunItha yaqj~jaiH |

GRuqtEnaq tvaM taqnuvO# varddhayasva saqtyAH sa#ntuq yaja#mAnasyaq kAmA$H ||

bOdhA# nO aqsya vaca#sO yaviShThaq ma(gm)hi#ShThasyaq praBRu#tasya svadhAvaH |

pIya#ti tvOq anu# ( ) tvO gRuNAti vaqndAru#stE taqnuva#M ~MvandE agnE ||

sa bO#dhi sUqrirmaqGavA# vasuqdAvAq vasu#patiH |

yuqyOqddhya#smad dvEShA(gm)#si || 13

(A - tavOq - rjA& - nuq - ShODa#Sa ca) (A3)

TS 4.2.4.1

apE#taq vItaq vi ca# sarpaqtAtOq yE&traq stha pu#rAqNA yE caq nUta#nAH |

adA#diqdaM ~MyaqmO#&vaqsAna#M pRuthiqvyA akra#nniqmaM piqtarO# lOqkama#smai ||

aqgnErBasmA$syaqgnEH purI#Shamasi saqj~jAMna#masi kAmaqdhara#NaqM mayi# tE

kAmaqdhara#NaM BUyAt ||

saM ~MyA va#H priqyAstaqnuvaqH saM priqyA hRuda#yAni vaH |

AqtmA vO# astuq - [ ] 14

TS 4.2.4.2

saMpri#yaqH saMpri#yAstaqnuvOq mama# ||

aqya(gm) sO aqgniryasmiqnth-sOmaqmindra#H suqtaM daqdhE jaqTharE# vAvaSAqnaH |

saqhaqsriyaqM ~MvAjaqmatyaqM na sapti(gm)# sasaqvAnth-santh-stU#yasE jAtavEdaH ||

agnE# diqvO arNaqmacCA# jigAqsyacCA# dEqvA(gm) U#ciShEq dhiShNi#yAq yE |

yAH paqrastA$d-rOcaqnE sUrya#syaq yAScAq vastA#-dupaqtiShTha#ntaq Apa#H ||

agnEq yat tE# diqvi varca#H pRuthiqvyAM ~MyadOSha#dhIShvaq - [ ] 15

TS 4.2.4.3

-&Psu vA# yajatra |

yEnAqntari#kSha-muqrvA#taqtantha# tvEqShaH sa BAqnura#rNaqvO nRuqcakShA$H ||

puqrIqShyA#sO aqgnaya#H prAvaqNEBi#H saqjOSha#saH |

juqShantA(gm)# haqvyamAhu#tamanamIqvA iShO# maqhIH ||

iDA#magnE puruqda(gm) sa(gm)# saqniM gOH Sa#Svattaqma(gm) hava#mAnAya sAdha |

syAnna#H sUqnustana#yO viqjAvA&gnEq sA tE# sumaqtirBU$tvaqsmE ||

aqyaM tEq yOni#r. RuqtviyOq yatO# jAqtO arO#cathAH |

taM jAqna - [ ] 16

TS 4.2.4.4

nna#gnaq A rOqhAthA# nO varddhayA raqyiM ||

cida#siq tayA# dEqvata#yA&~ggiraqsvad-dhruqvA sI#da pariqcida#siq tayA# dEqvata#yA&~ggiraqsvad dhruqvA sI#da lOqkaM pRu#Na CiqdraM pRuqNAthO#   
sIda SiqvA tvaM | iqndrAqgnI tvAq bRuhaqspati#raqsmin. yOnA#vasIShadann || tA a#syaq sUda#dOhasaqH sOma(gg)# SrINantiq pRuSna#yaH |

janma#n dEqvAnAqM ~MviSa#striqShvA rO#caqnE diqvaH || 17

(aqstvO - Sha#dhIShu - jAqna - nnaqShTAca#tvAri(gm)Sacca) (A4)

TS 4.2.5.1

sami#taq(gm)q sa~gka#lpEthAq(gm)q saMpri#yau rOciqShNU su#manaqsyamA#nau |

iShaqmUrja#maqBi saqM~MvasA#nauq saM ~MvAqM manA(gm)#siq saM ~MvraqtA samu# ciqttAnyA&ka#raM ||

agnE# purIShyAdhiqpA Ba#vAq tvaM na#H |

iShaqmUrjaqM ~Myaja#mAnAya dhEhi ||

puqrIqShya#stvama#gnE rayiqmAn pu#ShTiqmA(gm)   
a#si |

SiqvAH kRuqtvA diSaqH sarvAqH svAM ~MyOni#miqhA&sa#daH ||

Bava#taM naqH sama#nasauq samO#kasA - [ ] 18

TS 4.2.5.2

-varEqpasau$ |

mA yaqj~ja(gm) hi(gm)#siShTaqM mA yaqj~japa#tiM jAtavEdasau Siqvau Ba#vatamaqdya na#H ||

mAqtEva# puqtraM pRu#thiqvI pu#rIqShya#maqgni(gg) svE yOnA#vaBAruqKA |

tAM ~MviSvai$rdEqvair. RuqtuBi#H saM~MvidAqnaH praqjApa#tirviqSvaka#rmAq vi mu#~jcatu ||

yadaqsya pAqrE raja#saH SuqkraM jyOtiqrajA#yata |

taM na#H par.Shaqdatiq dviShO&gnE# vaiSvAnaraq svAhA$ ||

namaqH su tE# nir.RutE viSvarUpE - [ ] 19

TS 4.2.5.3

&yaqsmayaqM ~Mvi cRu#tA baqndhamEqtaM |

yaqmEnaq tvaM ~MyaqmyA# saM ~MvidAqnOttaqmaM nAkaqmadhi# rOhayEqmaM ||

yattE# dEqvI nir.Ru#tirAbaqbandhaq dAma# grIqvAsva# vicaqrtyaM |

iqdaM tEq tad viShyAqM ~MyAyu#ShOq na maddhyAqdathA# jIqvaH piqtuma#ddhiq pramu#ktaH ||

yasyA$stE aqsyAH krUqra Aqsa~jjuqhOmyEqShAM baqndhAnA#mavaqsarja#nAya |

BUmiqriti# tvAq janA# viqdurnir.Ru#tiq - [ ] 20

TS 4.2.5.4

riti# tvAq &haM pari# vEda viqSvata#H ||

asu#nvantaqma ya#jamAnamicCa stEqnasyEqtyAn-taska#raqsyAn vE#Shi |

aqnya maqsma-di#cCaq sA ta# iqtyA namO# dEvi nir.RutEq tuBya#mastu ||

dEqvImaqhaM nir.Ru#tiqM ~Mvanda#mAnaH piqtEva# puqtraM da#sayEq vacO#BiH |

viSva#syaq yA jAya#mAnasyaq vEdaq Sira#H SiraqH prati# sUqrI vi ca#ShTE ||

niqvESa#naH saq~ggama#nOq vasU#nAqM ~MviSvA# rUqpA&Bi ca#ShTEq - [ ] 21

TS 4.2.5.5

SacI#BiH |

dEqva i#va saviqtA saqtyadhaqrmEndrOq na ta#sthau samaqrE pa#thIqnAM ||

saM ~Mva#raqtrA da#dhAtanaq nirA#hAqvAn kRu#NOtana |

siq~jcAma#hA avaqTamuqdriNa#M ~MvaqyaM ~MviSvA&hA&da#staqmakShi#taM ||

niShkRu#tAhA-vamavaqTa(gm) su#varaqtra(gm) su#ShEcaqnaM |

uqdriNa(gm)# si~jcEq akShi#taM ||

sIrA# yu~jjanti kaqvayO# yuqgA vi ta#nvatEq pRutha#k |

dhIrA# dEqvEShu# sumnaqyA ||

yuqnaktaq sIrAq vi yuqgA ta#nOta kRuqtE yOnau# vapatEqha - [ ] 22

TS 4.2.5.6

bIja$M |

giqrA ca# SruqShTiH saBa#rAq asa#nnOq nEdI#yaq ith sRuqNyA# paqkvamA &ya#t ||

lA~gga#laqM pavI#rava(gm) suqSEva(gm)# sumaqtithsa#ru |

udit kRu#Shatiq gAmavi#M praPaqrvya#M caq pIva#rIM |

praqsthAva#d-rathaqvAha#naM ||

SuqnaM naqH PAlAq vi tu#dantuq BUmi(gm)# SuqnaM kIqnASA# aqBi ya#ntu vAqhAn |

SuqnaM paqrjanyOq madhu#nAq payO#BiqH SunA#sIrA SuqnamaqsmAsu# dhattaM ||

kAma#M kAmaduGE dhukShva miqtrAyaq ( ) varu#NAya ca | indrA#yAqgnayE# pUqShNa OSha#dhIByaH praqjABya#H ||

GRuqtEnaq sItAq madhu#nAq sama#ktAq viSvai$rdEqvairanu#matA maqrudBi#H |

Urja#svatIq paya#sAq pinva#mAnAq&smAnth sI#tEq paya#sAq&ByA-va#vRuthsva || 23

(samO#kasau-viSvarUpE-viqdurnir.Ru#ti-raqBi ca#ShTa-iqha-miqtrAyaq-dvAvi(gm)#SatiSca) (A5)

TS 4.2.6.1

yA jAqtA OSha#dhayO dEqvEBya#striyuqgaM puqrA |

mandA#mi baqBrUNA#maqha(gm) SaqtaM dhAmA#ni saqpta ca# || SaqtaM ~MvO# abaqM dhAmA#ni saqhasra#muqta vOq ruha#H |

athA# SatakratvO yUqyamiqmaM mE# agaqdaM kRu#ta ||

puShpA#vatIH praqsUva#tIH PaqlinI#raPaqlA uqta |

aSvA# iva saqjitva#rI-rvIqrudha#H pArayiqShNava#H ||

OSha#dhIqriti# mAtaraq-stadvO# dEvIq-rupa# bruvE |

rapA(gm)#si viGnaqtIri#taq rapa# - [ ] 24

TS 4.2.6.2

-ScAqtaya#mAnAH ||

aqSvaqtthE vO# niqShada#naM paqrNE vO# vasaqtiH kRuqtA | gOqBAjaq it kilA#sathaq yath saqnava#thaq pUru#ShaM || yadaqhaM ~MvAqjaya#-nniqmA OSha#dhIqrq.hasta# AdaqdhE | AqtmA yakShma#sya naSyati puqrA jI#vaqgRuBO# yathA ||

yadOSha#dhayaH saqMgacCa#ntEq rAjA#naqH sami#tA viva |

vipraqH sa u#cyatE BiqShagra#kShOqhA &mI#vaq cAta#naH ||

niShkRu#tiq-rnAma#vO mAqtA&thA# yUqya(gg)sthaq saMkRu#tIH |

saqrAH pa#taqtriNI$H - [ ] 25

TS 4.2.6.3

sthanaq yadAq maya#tiq niShkRu#ta ||

aqnyA vO# aqnyAma#va-tvaqnyA&nyasyAq upA#vata |

tAH sarvAq OSha#dhayaH saM~MvidAqnA iqdaM mEq prAva#tAq vaca#H ||

ucCuShmAq OSha#dhInAqM gAvO# gOqShThA di#vEratE |

dhana(gm)# saniqShyantI# nAmAqtmAnaqM tava# pUruSha ||

atiq viSvA$H pariqShThAstEqna i#va vraqjama#kramuH |

OSha#dhayaqH prAcu#cyavuq ryat kiM ca# taqnuvAq(gm)q rapa#H ||

yA - [ ] 26

TS 4.2.6.4

-sta# Ataqsthu-rAqtmAnaqM ~MyA A#viviqSuH paru#H paruH |

tAstEq yakShmaqM ~MvibA#dhantA muqgrO ma#ddhyamaqSIri#va ||

sAqkaM ~Mya#kShmaq pra pa#ta SyEqnEna# kikidIqvinA$ |

sAqkaM ~MvAta#syaq-dhrAjyA# sAqkaM na#Sya niqhAka#yA ||

aqSvAqvaqtI(gm) sO#mavaqtI mUqrjaya#ntIq mudO#jasaM |

A vi#thsiq sarvAq OSha#dhIraqsmA a#riqShTatA#tayE ||

yAH PaqlinIqryA a#PaqlA a#puqShpA yASca# puqShpiNI$H | bRuhaqspati# prasUtAq stAnO# mu~jcaqntva(gm) ha#saH ||

yA - [ ] 27

TS 4.2.6.5

OSha#dhayaqH sOma#rAj~jIqH pravi#ShTAH pRuthiqvImanu# |

tAsAqM tvama#syuttaqmA praNO# jIqvAta#vE-suva ||

aqvaqpata#ntIravadan diqva OSha#dayaqH pari# |

yaM jIqva maqS~javA# mahaiq na sa ri#ShyAtiq pUru#ShaH ||

yAScEqda mu#pa-SRuqNvantiq yASca# dUqraM parA#gatAH |

iqha saq~ggatyaq tAH sarvA# aqsmai saM da#tta BEShaqjaM ||

mA vO# riShat KaniqtA yasmai# cAqhaM   
KanA#mi vaH ( ) |

dviqpa-ccatu#Shpa-daqsmAkaq(gm)q sarva#-maqstvanA#turaM ||

OSha#dhayaqH saM ~Mva#dantEq sOmE#na saqha rAj~jA$ |

yasmai# kaqrOti# brAhmaqNasta(gm) rA#jan   
pArayAmasi || 28

(rapa#H - pataqtriNIq- ryA - a(gm)ha#sOq yAH - KanA#mi vOq - &ShTAda#Sa ca) (A6)

TS 4.2.7.1

mA nO# hi(gm)sIjjaniqtA yaH pRu#thiqvyA yO vAq diva(gm)# saqtyadha#rmA jaqjAna# |

yaScAqpaScaqndrA bRu#haqtIrjaqjAnaq kasmai# dEqvAya# haqviShA# vidhEma ||

aqByAva#rtasva pRuthivi yaqj~jEnaq paya#sA saqha |

vaqpAM tE# aqgniri#ShiqtO&va# sarpatu ||

agnEq yat tE# SuqkraM ~MyaccaqndraM ~Myat pUqtaM ~Myad-yaqj~jiya$M |

tad-dEqvEByO# BarAmasi ||

iShaqmUrja#maqhamiqta A - [ ] 29

TS 4.2.7.2

da#da Ruqtasyaq dhAmnO# aqmRuta#syaq yOnE$H |

A nOq gOShu# viSaqtvauSha#dhIShuq jahA#mi sEqdimani#rAqmamI#vAM ||

agnEq tavaq SravOq vayOq mahi# BrAjantyaqrcayO# viBAvasO |

bRuha#d-BAnOq Sava#sAq vAja#muqkthya#M dadhA#si dAqSuShE# kavE ||

iqraqjyanna#gnE prathayasva jaqntuBi#raqsmE rAyO# amartya |

sa da#r.Saqtasyaq vapu#ShOq vi rA#jasi pRuqNakShi# sAnaqsi(gm) raqyiM ||

UrjO# napAqjjAta#vEdaH suSaqstiBiq-rmanda#sva - [ ] 30

TS 4.2.7.3

dhIqtiBi#r.hiqtaH |

tvE iShaqH saM da#dhuq-rBUri#rEtasa-SciqtrO ta#yO vAqmajA#tAH ||

pAqvaqkava#rcAH Suqkrava#rcAq anU#navarcAq udi#yar.Shi BAqnunA$ |

puqtraH piqtarA# viqcaraqnnupA#vasyuqBE pRu#NakShiq rOda#sI ||

RuqtAvA#naM mahiqShaM ~MviqSvaca#r.ShaNimaqgni(gm) suqmnAya# dadhirE puqrO janA$H |

Srutka#rNa(gm) saqpratha#stamaM tvA giqrA daivyaqM mAnu#ShA yuqgA ||

niqShkaqrtAra#-maddhvaqrasyaq pracE#tasaqM kShaya#ntaq(gm)q rAdha#sE maqhE |

rAqtiM BRugU#NAmuqSija#M kaqvikra#tuM pRuqNakShi# sAnaqsi(gm) - [ ] 31

TS 4.2.7.4

raqyiM ||

cita#H stha pariqcita# Urddhvaqcita#H SrayaddhvaqM tayA# dEqvata#yA&~ggiraqsvad-dhruqvAH sI#data ||

A pyA#yasvaq samE#tu tE viqSvata#H sOmaq vRuShNi#yaM | BavAq vAja#sya sa~ggaqthE ||

saM tEq payA(gm)#siq samu# yantuq vAjAqH saM ~MvRuShNi#yA-nyaBimAtiqShAha#H |

AqpyAya#mAnO aqmRutA#ya sOma diqvi SravA(gg)#syuttaqmAni# dhiShva || 32

(A - manda#sva - sAnaqsi - mEkAqnnaca#tvAriq(gm)qSacca#) (A7)

TS 4.2.8.1

aqBya#sthAqd-viSvAqH pRuta#nAq arA#tIqstadaqgnirA#haq taduq sOma# Aha |

bRuhaqspati#H saviqtA tanma# Aha pUqShA mA#&dhAth sukRuqtasya# lOqkE ||

yadakra#ndaH prathaqmaM jAya#mAna uqdyanth sa#muqdrAduqta vAq purI#ShAt |

SyEqnasya# paqkShA ha#riqNasya# bAqhU upa#stutaqM jani#maq tat tE# arvann ||

aqpAM pRuqShThama#siq yOni#raqgnEH sa#muqdramaqBitaqH pinva#mAnaM |

varddha#mAnaM maqha - [ ] 33

TS 4.2.8.2

A caq puShka#raM diqvO mAtra#yA variqNA pra#thasva ||

brahma# jaj~jAqnaM pra#thaqmaM puqrastAqdvi sI#maqtaH suqrucO# vEqna A#vaH |

sa buqddhniyA# upaqmA a#sya viqShThAH saqtaScaq yOniqmasa#taScaq viva#H ||

hiqraqNyaqgaqrBaH sama#vartaqtAgrE# BUqtasya# jAqtaH patiqrEka# AsIt |

sa dA#dhAra pRuthiqvIM dyAmuqtEmAM kasmai# dEqvAya# haqviShA# vidhEma ||

draqPsaSca#skanda pRuthiqvImanuq - [ ] 34

TS 4.2.8.3

-dyAmiqmaM caq yOniqmanuq yaScaq pUrva#H |

tRuqtIyaqM ~MyOniqmanu# saq~jcara#ntaM draqPsaM ju#hOqmyanu# saqpta hOtrA$H ||

namO# astu saqrpEByOq yE kE ca# pRuthiqvImanu# |

yE aqntari#kShEq yE diqvi tEBya#H saqrpEByOq nama#H || yE#&dO rO#caqnE diqvO yE vAq sUrya#sya raqSmiShu# | yEShA#maqPsu sada#H kRuqtaM tEBya#H saqrpEByOq nama#H ||

yA iSha#vO yAtuq dhAnA#nAqM ( ) ~MyE# vAq vanaqspatIq(gm)qranu# |

yE vA#&vaqTEShuq SEra#tEq tEBya#H saqrpEByOq nama#H || 35

(maqhO - &nu# - yAtuqdhAnA#nAq - mEkA#daSa ca) (A8)

TS 4.2.9.1

dhruqvA&si# dhaqruNA&stRu#tA viqSvaka#rmaNAq sukRu#tA |

mA tvA# samuqdra udva#dhIqnmA su#paqrNO vya#thamAnA pRuthiqvIM dRu(gm)#ha ||

praqjApa#tistvA sAdayatu pRuthiqvyAH pRuqShThE vyaca#svatIqM pratha#svatIqM prathO#&si pRuthiqvya#siq BUra#siq BUmi#raqsyadi#tirasi viqSvadhA#yAq viSva#syaq Buva#nasya dhaqrtrI pRu#thiqvIM ~Mya#cCa pRuthiqvIM dRu(gm)#ha pRuthiqvIM mA hi(gm)#sIqrviSva#smai prAqNAyA#pAqnAya# vyAqnAyO#dAqnAya# pratiqShThAyai# - [ ] 36

TS 4.2.9.2

caqritrA#yAq-gnistvAq&Bi pA#tu maqhyA svaqstyA CaqrdiShAq Santa#mEnaq

tayA# dEqvata#yA&~ggiraqsvad-dhruqvA sI#da ||

kANDA$t kANDAt praqrOha#ntIq paru#ShaHparuShaqH pari# |

EqvA nO# dUrvEq pra ta#nu saqhasrE#Na SaqtEna# ca ||

yA SaqtEna# prataqnOShi# saqhasrE#Na viqrOha#si |

tasyA$stE dEvIShTakE viqdhEma# haqviShA# vaqyaM ||

aShA#DhA&siq saha#mAnAq sahaqsvArA#tIqH saha#svArAtIyaqtaH saha#svaq pRuta#nAqH saha#sva pRutanyaqtaH |

saqhasra#vIryA - [ ] 37

TS 4.2.9.3

-siq sA mA# jinva ||

madhuq vAtA# RutAyaqtE madhu# kSharantiq sindha#vaH |

mAddhvI$rnaH saqntvOSha#dhIH ||

madhuq nakta#muqtOShasiq madhu#maqt pArthi#vaq(gm)q raja#H |

madhuq dyaura#stu naH piqtA ||

madhu#mAn nOq vanaqspatiq-rmadhu#mA(gm) astuq sUrya#H |

mAddhvIqrgAvO# Bavantu naH ||

maqhI dyauH pRu#thiqvI ca# na iqmaM ~Myaqj~jaM mi#mikShatAM |

piqpRuqtAM nOq BarI#maBiH ||

tad-viShNO$H paraqmaM - [ ] 38

TS 4.2.9.4

paqda(gm) sadA# paSyanti sUqraya#H |

diqvIvaq cakShuqrAta#taM ||

dhruqvA&si# pRuthiviq saha#sva pRutanyaqtaH |

syUqtA dEqvEBi#raqmRutEqnA &&gA$H ||

yAstE# agnEq sUryEq ruca# udyaqtO diva#mAtaqnvanti# raqSmiBi#H |

tABiqH sarvA#BI ruqcE janA#ya naskRudhi ||

yA vO# dEvAqH sUryEq rucOq gOShvaSvE#Shuq yA ruca#H |

indrA$gnIq tABiqH sarvA#BIq ruca#M nO dhatta bRuhaspatE ||

viqrAD - [ ] 39

TS 4.2.9.5

jyOti#radhArayath saqmrAD jyOti#radhArayath svaqrAD jyOti#radhArayat ||

agnE# yuqkShvA hi yE tavASvA#sO dEva sAqdhava#H |

araqM ~Mvaha#ntyAqSava#H ||

yuqkShvA hi dE#vaqhUta#mAq(gm)q aSvA(gm)# agnE raqthIri#va |

ni hOtA# pUqrvyaH sa#daH ||

draqPsaSca#skanda pRuthiqvImanuq dyAmiqmaM caq yOniqmanuq yaScaq pUrva#H |

tRuqtIyaqM ~MyOniqmanu# saq~jcara#ntaM draqPsaM ju#hOqmyanu# saqpta - [ ] 40

TS 4.2.9.6

hOtrA$H ||

aBU#diqdaM ~MviSva#syaq Buva#nasyaq vAji#namaqgnE-rvai$SvAnaqrasya# ca |

aqgnirjyOti#ShAq jyOti#ShmAn ruqkmO varca#sAq varca#svAn ||

RuqcE tvA# ruqcE tvAq samith sra#vanti saqritOq na dhEnA$H |

aqntar.hRuqdA mana#sA pUqyamA#nAH ||

GRuqtasyaq dhArA# aqBi cA#kaSImi |

hiqraqNyayO# vEtaqsO maddhya# AsAM ||

tasmin$thsupaqrNO ma#dhuqkRut ku#lAqyI Baja#nnAstEq madhu# dEqvatA$ByaH |

tasyA# sa tEq hara#yaH saqpta tIrE$ ( ) svaqdhAM duhA#nA aqmRuta#syaq dhArA$M || 41

(praqtiqShThAyai# - saqhasra#vIryA - paraqmaM - ~MviqrATth - saqpta - tIrE# - caqtvAri# ca) (A9)

TS 4.2.10.1

AqdiqtyaM garBaqM paya#sA samaq~jjanth saqhasra#sya pratiqmAM ~MviqSvarU#paM |

pari# vRu~ggdhiq hara#sAq mA&Bi mRu#kShaH SaqtAyu#ShaM kRuNuhi cIqyamA#naH ||

iqmaM mA hi(gm)#sIrdviqpAda#M paSUqnA(gm) saha#srAkShaq mEdhaq A cIqyamA#naH |

maqyumA#raqNyamanu# tE diSAmiq tEna# cinvAqnastaqnuvOq ni ShI#da ||

vAta#syaq dhrAjiqM ~Mvaru#Nasyaq nABiqmaSva#M jaj~jAqna(gm) sa#riqrasyaq maddhyE$ |

SiSu#M naqdInAq(gm)q hariqmadri#buddhaqmagnEq mA hi(gm)#sIH - [ ] 42

TS 4.2.10.2

paraqmE vyO#mann ||

iqmaM mA hi(gm)#sIqrEka#SaPaM paSUqnAM ka#nikraqdaM ~MvAqjinaqM ~MvAji#nEShu |

gauqramA#raqNyamanu# tE diSAmiq tEna# cinvAqnastaqnuvOq ni ShI#da ||

aja#sraqmindu#maruqShaM Bu#raqNyumaqgnimI#DE pUqrvaci#ttauq namO#BiH |

sa parva#Bir.RutuqSaH kalpa#mAnOq gAM mA hi(gm)#sIqradi#tiM ~MviqrAja$M ||

iqma(gm) sa#muqdra(gm) SaqtadhA#raqmuth-sa#M ~MvyaqcyamA#naqM Buva#nasyaq maddhyE$ |

GRuqtaM duhA#nAqmadi#tiqM janAqyAgnEq mA - [ ] 43

TS 4.2.10.3

hi(gm)#sIH paraqmE vyO#mann |

gaqvaqyamA#raqNyamanu# tE diSAmiq tEna# cinvAqnastaqnuvOq ni ShI#da ||

varU$triqM tvaShTuqrvaru#Nasyaq nABiqmavi#M jaj~jAqnA(gm) raja#saqH para#smAt |

maqhI(gm) sA#haqsrImasu#rasya mAqyAmagnEq mA hi(gm)#sIH paraqmE vyO#mann ||

iqmAmU$rNAqyuM ~Mvaru#Nasya mAqyAM tvaca#M paSUqnAM dviqpadAqM catu#ShpadAM |

tvaShTu#H praqjAnA$M prathaqmaM jaqnitraqmagnEq mA hi(gm)#sIH paraqmE vyO#mann |

uShTra#mAraqNyamanu# - [ ] 44

TS 4.2.10.4

tE diSAmiq tEna# cinvAqnastaqnuvOq ni ShI#da ||

yO aqgniraqgnEsta-paqsO&dhi# jAqtaH SOcA$t pRuthiqvyA uqta vA# diqvaspari# |

yEna# praqjA viqSvaka#rmAq vyAnaqT tama#gnEq hEDaqH pari# tE vRuNaktu ||

aqjA hya#gnEraja#niShTaq garBAqth sA vA a#paSyajjaniqtAraqmagrE$ |

tayAq rOha#mAyaqnnupaq mEddhyA#saqstayA# dEqvA dEqvatAqmagra# Ayann |

SaqraqBa-( )-mA#raqNyamanu# tE diSAmiq tEna# cinvAqnastaqnuvOq niShI#da || 45

(agnEq mA hi(gm)#sIq - ragnEq mOShTra#mA - raqNyamanu# - SaraqBan - nava# ca) (A10)

special KOrvai

(Aqdiqtya miqmandviqpAdE# maqyuM ~MvAtaqsyA &Sva# miqma mEka#SaPa ~ggauqrama ja#sra~ggavaqyaM ~MvarU$triq mavi# miqmAmU$rNAqryu muShTraqM ~MyO aqgniH Sa#raqBaM )

TS 4.2.11.1

indrA$gnI rOcaqnA diqvaH pariq vAjE#Shu BUShathaH | tadvA$M cEtiq pravIqrya$M ||

Snatha#d-vRuqtramuqta sa#nOtiq vAjaqmindrAq yO aqgnI sahu#rI sapaqryAt |

iqraqjyantA# vasaqvya#syaq BUrEqH saha#stamAq saha#sA vAjaqyantA$ ||

pra ca#r.ShaqNiBya#H pRutanAq havE#Shuq pra pRu#thiqvyA ri#ricAthE diqvaSca# |

pra sindhu#ByaqH pragiqriByO# mahiqtvA prEndrA$gnIq viSvAq BuvaqnA&tyaqnyA ||

maru#tOq yasyaq hi - [ ] 46

TS 4.2.11.2

kShayE# pAqthA diqvO vi#mahasaH |

sa su#gOqpAta#mOq jana#H ||

yaqj~jairvA# yaj~javAhasOq vipra#sya vA matIqnAM |

maru#taH SRuNuqtA hava$M ||

SriqyasEq kaM BAqnuBiqH saM mi#mikShirEq tE raqSmiBiqsta Rukva#BiH suKAqdaya#H |

tE vASI#manta iqShmiNOq aBI#ravO viqdrE priqyasyaq mAru#tasyaq dhAmna#H ||

ava# tEq hEDaq> 1, udu#ttaqmaM >2 ||

kayA# naSciqtra A Bu#vadUqtI saqdA vRu#dhaqH   
saKA$ | kayAq Saci#ShThayA vRuqtA || 47

TS 4.2.11.3

kO aqdya yu#~gktE dhuqri gA Ruqtasyaq SimI#vatO BAqminO# dur.hRuNAqyUn |

Aqsanni#ShUn. hRuqthsvasO# mayOqBUn. ya E#ShAM BRuqtyAmRuqNadhaqth sa jI#vAt ||

agnEq nayA > 3, &&dEqvAnAq(gm)q >4, SannO# Bavantuq > 5, vAjE#vAjE>6 |

aqPsva#gnEq sadhiqShTavaq sauSha#dhIqranu# ruddhyasE |

garBEq sa~jjA#yasEq puna#H ||

vRuShA# sOma dyuqmA(gm) a#siq vRuShA# dEvaq vRuSha#vrataH |

vRuShAq dharmA#Ni dadhiShE ||

iqmaM mE# ( ) varuNaq > 7, tattvA# yAmiq>8, tvaM nO# agnEq>9,

sa tvaM nO# agnE> 10 || 48

(hi - vRuqtA - maq - EkA#daSa ca ) (A11)

praSna KOrvai with starting padams of 1 to 11 anuvAkams :-

(viShNOqH kramO#&si - diqvaspa - ryanna#paqtE - &pE#taq - sami#taqM - ~MyA jAqtA - mA nO# hi(gm)sI - daqBya#sthAd - dhruqvA - &syA#diqtya~ggarBaq - mindrA$gnI rOcaq - naikA#daSa )

KOrvai with starting padams of 1, 11, 21 series of pa~jcAtis :-

(viShNO# - rasmin. haqvyE - ti# tvAq&haM - dhIqtiBiq - r.hOtrA# - aqShTAca#tvAri(gm)Sat)

first and last padam of SEcOnd praSnam of 4th kANDam

(viShNOqH kramO#&siq - tvannO# agnEq sa tvannO# agnE )

|| hari#H OM ||

|| kRuShNa yajurvEdIya taittirIya saMhitAyAM caturtha kANDE dvitIyaH praSnaH samAptaH ||

4.2.1 appendix

4.2.11.2 -ava# tEq hEDaq> 1, udu#ttaqmaM >2

ava# tEq hEDO# varuNaq namO#Biqrava# yaqj~jEBi#rImahE haqvirBi#H |

kShaya#nnaqsmaBya#masura pracEtOq rAjaqnnEnA(gm#)si SiSrathaH kRuqtAni# ||

udu#ttaqmaM ~Mva#ruNaq pASa#maqsmadavA#&dhaqmaM ~Mvima#dhyaqma(gg) Sra#thAya |

athA# vaqyamA#ditya vraqtE tavA&nA#gasOq adi#tayE syAma ||

(appearing in TS 1.5.11.3)

4.2.11.3 - agnEq nayA > 3, &&dEqvAnAq(gm)q >4

agnEq naya# suqpathA# rAqyE aqsmAn. viSvA#ni dEva vaqyunA#ni viqdvAn |

yuqyOqdhya#smajju#hurAqNamEnOq BUyi#ShThAM tEq nama# uktiM ~MvidhEma ||

A dEqvAnAqmapiq panthA#maganmaq yacCaqknavA#maq tadanuq pravO#DhuM |

aqgni rviqdvAnthsa ya#jAqth sEduq hOtAq sO a#dhvaqrAnth sa RuqtUn ka#lpayAti || (appearing in TS 1.1.14.3 and 4)

4.2.11.3 - SannO# Bavantuq > 5, vAjE#vAjE>6

miqtadra#vaH sahasraqsA mEqdhasA#tA saniqShyava#H |

maqhO yE ratna(gm)# samiqthEShu# jaBriqrE SannO# Bavantu vAqjinOq havE#Shu ||

vAjE#vAjE &vata vAjinO nOq dhanE#Shu viprA amRutA Rutaj~jAH ||

(appearing in TS 1.7.8.2)

4.2.11.3 - iqmaM mE# varuNaq > 7, tattvA# yAmiq>8

iqmaM mE# varuNa SrudhIq hava#maqdyA ca# mRuDaya | tvAma#vaqsyurA ca#kE ||

tattvA# yAmiq brahma#NAq vanda#mAnaqstadA SA$stEq yaja#mAnO haqvirBi#H |

ahE#DamAnO varuNEqha bOqdhyuru#Sa(gm)saq mA naq AyuqH pramO#ShIH || (appearing in TS 2.1.11.6)

4.2.11.3 - tvaM nO# agnEq>9, sa tvaM nO# agnE> 10

tvaM nO# agnEq varu#Nasya viqdvAn dEqvasyaq hEDO&va# yAsi sIShThAH |

yaji#ShThOq vahni# tamaqH SOSu#cAnOq viSvAq dvEShA(gm)#siq pramu#mugdhyaqsmat ||

sa tvaMnO# agnE &vaqmO Ba#vOqtI nEdi#ShThO aqsyA uqShasOq vyu#ShTau |

ava# yakShva nOq varu#Naq(gm)q rarA#NO vIqhi mRu#DIqka(gm) suqhavO# na Edhi ||

(appearing in TS- 2.5.12.3 and 4)

OM namaH paramAtmanE, SrI mahAgaNapatayE namaH,

SrI guruByO namaH, haqriqH OM

4.3 caturthakANDE tRutIyaH praSnaH - citivarNanaM

TS 4.3.1.1

aqpAM tvEma$nth sAdayAmyaqpAM tvOdma$nth sAdayAmyaqpAM tvAq Basma$nth sAdayAmyaqpAM tvAq jyOti#Shi sAdayAmyaqpAM tvA&ya#nE sAdayAmyarNaqvE sada#nE sIda samuqdrE sada#nE sIda saliqlE sada#nE sIdAqpAM kShayE# sIdAqpA(gm) sadhi#Shi sIdAqpAM tvAq sada#nE sAdayAmyaqpAM tvA# saqdhasthE# sAdayAmyaqpAM tvAq purI#ShE sAdayAmyaqpAM tvAq yOnau# ( ) sAdayAmyaqpAM tvAq pAtha#si sAdayAmi gAyaqtrI Canda#-striqShTup CandOq jaga#tIq CandO#&nuqShTup Canda#H paq~gktiSCanda#H || 1

(yOnauq - pa~jca#daSa ca) (A1)

TS 4.3.2.1

aqyaM puqrO Buvaqstasya# prAqNO Bau#vAyaqnO va#saqntaH prA#NAyaqnO gA#yaqtrI vA#saqntI gA#yatriqyai gA#yaqtraM gA#yaqtrAdu#pAq(gm)q Suru#pAq(gm)q SOstriqvRut triqvRutO# rathantaqra(gm) ra#thantaqrAd-vasi#ShThaq RuShi#H praqjApa#ti gRuhItayAq tvayA$ prAqNaM gRu#hNAmi praqjAByOq&yaM da#kShiqNA viqSvaka#rmAq tasyaq manO# vaiSvakarmaqNaM grIqShmO mA#naqsastriqShTuggraiqShmI triqShTuBa# aiqDamaiqDA-da#ntaryAqmO$ &ntaryAqmAt pa#~jcadaqSaH pa#~jcadaqSAd-bRuqhad-bRu#haqtO BaqradvA#jaq RuShi#H praqjApa#ti gRuhItayAq tvayAq manO# - [ ] 2

TS 4.3.2.2

gRuhNAmi praqjAByOq&yaM paqScAd-viqSvavya#cAqstasyaq cakShu#rvaiSvavyacaqsaM ~Mvaqrq.ShANi# cAkShuqShANiq jaga#tI vAqrq.ShI jaga#tyAq RukSha#maqmRukSha#mAcCuqkraH SuqkrAth sa#ptadaqSaH sa#ptadaqSAd-vai#rUqpaM ~Mvai#rUqpAd-viqSvAmi#traq RuShi#H praqjApa#ti gRuhItayAq tvayAq cakShu#rgRuhNAmi praqjABya# iqdamu#ttaqrAth suvaqstasyaq SrOtra(gm)# sauqva(gm) SaqracCrauqtrya#nuqShTup-CA#raqdya#nuqShTuBa#H svAqra(gg) svAqrAnmaqnthI maqnthina# Ekaviq(gm)qSa E#kaviq(gm)qSAd vai#rAqjaM ~Mvai#rAqjAjjaqmada#gniqrq. RuShi#H praqjApa#ti gRuhItayAq - [ ] 3

TS 4.3.2.3

tvayAq SrOtra#M gRuhNAmi praqjABya# iqyamuqpari# maqtistasyaiq vA~gmAqtI hE#maqntO vA$cyAyaqnaH paq~gktir.hai#maqntI paqktyaiM niqdhana#vanniqdhana#vata AgrayaqNa A$grayaqNAt tri#Navatrayastriq(gm)qSau tri#Navatrayastriq(gm)qSAByA(gm)# SAkvararaivaqtE SA$kvararaivaqtAByA$M ~MviqSvakaqrmar.Shi#H praqjApa#ti gRuhItayAq tvayAq vAca#M gRuhNAmi praqjABya#H || 4

(tvayAq manO#-jaqmada#gniqrq.RuShi#H praqjApa#tigRuhItayA-triq(gm)qSacca#) (A2)

TS 4.3.3.1

prAcI# diqSAM ~Mva#saqnta Ru#tUqnAmaqgnirdEqvatAq brahmaq dravi#NaM triqvRuth stOmaqH sa u# pa~jcadaqSava#rtaniq-stryaviqrvaya#H kRuqtamayA#nAM purOvAqtO vAtaqH sAna#gaq RuShi#rdakShiqNA diqSAM grIqShma Ru#tUqnAmindrO# dEqvatA$ kShaqtraM dravi#NaM pa~jcadaqSaH stOmaqH sa u# saptadaqSa va#rtani-rdi#tyaqvAD-vayaqstrEtA&yA#nAM dakShiNAdvAqtO vAta#H sanAqtanaq RuShi#H praqtIcI# diqSAM ~Mvaqrq.ShA Ru#tUqnAM ~MviSvE# dEqvA dEqvatAq viD-[ ] 5

TS 4.3.3.2

dravi#Na(gm) saptadaqSa stOmaqH sa u# vEkaviq(gm)q Sava#rtani-strivaqthsO vayO$ dvApaqrO&yA#nAM paScAdvAqtO vAtO#&haqBUnaq RuShiqrudI#cI diqSA(gm) Saqrad-Ru#tUqnAM miqtrAvaru#Nau dEqvatA# puqShTaM dravi#NamEkaviq(gm)qSaH stOmaqH sa u# triNaqvava#rtani-sturyaqvAD vaya# AskaqndO &yA#nAmuttarAd-vAqtO vAta#H praqtna RuShi#rUqrddhvA diqSA(gm) hE#mantaSiSiqrAvRu#tUqnAM bRuhaqspati#rdEqvatAq varcOq dravi#NaM triNaqva stOmaqH sa u# trayastriq(gm)qSava#rtaniH paShThaqvAdvayO# ( ) &BiqBUrayA#nAM ~MviShvagvAqtO vAta#H supaqrNa RuShi#H piqtara#H pitAmaqhAH parE&va#rEq tE na#H pAntuq tE nO#&vantvaqsmin brahma#nnaqsmin kShaqtrE$&syA-mAqSiShyaqsyAM pu#rOqdhAyA#maqsmin karma#nnaqsyAM dEqvahU$tyAM || 6

(viT - pa#ShThaqvAd vayOq - &ShTAvi(gm)#SatiSca) (A3)

TS 4.3.4.1

dhruqvakShi#ti -rdhruqvayO#ni-rdhruqvA&si# dhruqvAM ~MyOniqmA sI#da sAqddhyA |

uKya#sya kEqtuM pra#thaqmaM puqrastA#daqSvinA$&ddhvaqryU sA#dayatAmiqha tvA$ ||

svE dakShEq dakSha#pitEqha sI#da dEvaqtrA pRu#thiqvI bRu#haqtI rarA#NA |

svAqsaqsthA taqnuvAq saM ~Mvi#Sasva piqtEvai#dhi sUqnavaq A suqSEvAq&SvinA$ddhvaqryU sA#dayatAmiqha tvA$ ||

kuqlAqyinIq vasu#matI vayOqdhA raqyiM nO# varddha bahuqla(gm) suqvIra$M | 7

TS 4.3.4.2

apAma#tiM durmaqtiM bAdha#mAnA rAqyaspOShE# yaqj~japa#timAqBaja#ntIq suva#rddhEhiq yaja#mAnAyaq pOSha#maqSvinA$&ddhvaqryU sA#dayatAmiqha tvA$ ||

aqgnEH purI#Shamasi dEvaqyAnIq tAM tvAq viSvE# aqBi gRu#Nantu dEqvAH |

stOma#pRuShThA GRuqtava#tIqha sI#da praqjAva#daqsmE draviqNA &&\*ya#jasvAqSvinA$ &ddhvaqryU sA#dayatAmiqha tvA$ ||

diqvO mUqrddhA&si# pRuthiqvyA nABi#rviqShTaMBa#nI diqSAmadhi#patnIq   
Buva#nAnAM | 8

TS 4.3.4.3

UqrmirdraqPsO aqpAma#si viqSvaka#rmA taq RuShi#raqSvinA$&ddhvaqryU sA#dayatAmiqha tvA$ ||

saqjUr.RuqtuBi#H saqjUrviqdhABi#H saqjUrvasu#BiH saqjU ruqdraiH saqjUrA#diqtyaiH saqjUrviSvai$rdEqvaiH saqjUrdEqvaiH saqjUrdEqvairva#yO-nAqdhairaqgnayE$ tvA vaiSvAnaqrAyAqSvinA$&ddhvaqryU sA#dayatAmiqha tvA$ ||

prAqNaM mE# pAhyapAqnaM mE# pAhi vyAqnaM mE# pAhiq cakShu#rma uqrvyA ( ) vi BA#hiq SrOtra#M mE SlOkayAqpa-spiqnvauSha#dhIrjinva dviqpAt pA#hiq catu#ShpAdava diqvO vRuShTiqmEra#ya || 9

(suqvIraqM - Buva#nAnA - muqrvyA - saqptada#Sa ca) (A4)

TS 4.3.5.1

tryaviqrvaya#striqShTup CandO# dityaqvAD vayO# viqrAT CandaqH pa~jcA#viqrvayO# gAyaqtrI Canda#strivaqthsO vaya# uqShNihAq Canda# sturyaqvAD vayO#&nuqShTup Canda#H paShThaqvAd vayO# bRuhaqtI Canda# uqkShA vaya#H saqtObRu#hatIq Canda# RuShaqBO vaya#H kaqkucCandO# dhEqnurvayOq jaga#tIq CandO#&naqDvAn. vaya#H paq~gkti SCandO# baqstO vayO# vivaqlaM CandO# vRuqShNirvayO# viSAqlaM CandaqH puru#ShOq vaya# ( ) staqndraM CandO$ vyAqGrO vayO&nA#dhRuShTaqM Canda#H siq(gm)qhO vaya# SCaqdi SCandO# viShTaqBOM ~MvayO&dhi#patiq SCanda#H kShaqtraM ~MvayOq maya#ndaqM CandO# viqSvaka#rmAq vaya#H paramEqShThI CandO# mUqrddhA vaya#H praqjApa#tiq SCanda#H || 10

(puru#ShOq vayaqH - ShaD vi(gm)#SatiSca) (A5)

TS 4.3.6.1

indrA$gnIq avya#thamAnAqmiShTa#kAM dRu(gm)hataM ~MyuqvaM |

pRuqShThEnaq dyAvA#pRuthiqvI aqntari#kShaM caq vi bA#dhatAM ||

viqSvaka#rmA tvA sAdayatvaqntari#kShasya pRuqShThE vyaca#svatIqM pratha#svatIqM BAsva#tI(gm) sUriqmatIqmA yA dyAM BAsyA pRu#thiqvImOrva#ntari#kSha-maqntari#kShaM ~MyacCAqntari#kShaM dRu(gm)hAqntari#kShaqM mA hi(gm)#sIq rviSva#smai prAqNAyA#pAqnAya# vyAqnAyO#dAqnAya# pratiqShThAyai# caqritrA#ya vAqyustvAq&Bi pA#tu maqhyA svaqstyA

CaqrdiShAq - [ ] 11

TS 4.3.6.2

Santa#mEnaq tayA# dEqva#tayA&~ggiraqsvad-dhruqvA sI#da ||

rAj~jya#siq prAcIq dig-viqrADa#si dakShiqNA diK saqmrADa#si praqtIcIq diK-svaqrADaqsyudI#cIq digadhi#patnyasi bRuhaqtI digAyu#rmE pAhi prAqNaM mE# pAhyapAqnaM mE# pAhi vyAqnaM mE# pAhiq cakShu#rmE pAhiq SrOtra#M mE pAhiq manO# mE jinvaq vAca#M mE pinvAq ( ) &&tmAna#M mE pAhiq jyOti#rmE yacCa || 12

(CaqrdiShA# - pinvaq - ShaTca#) (A6)

TS 4.3.7.1

mA Canda#H praqmA Canda#H pratiqmA CandO$&srIqvi SCanda#H paq~gkti SCanda# uqShNihAq CandO# bRuhaqtI CandO#&nuqShTup CandO# viqrAT CandO# gAyaqtrI Canda#-striqShTup CandOq jaga#tIq Canda#H pRuthiqvI CandOq &ntari#kShaqM CandOq dyau SCandaqH samAq SCandOq nakSha#trANiq CandOq manaq SCandOq vAk Canda#H kRuqShi SCandOq hira#NyaqM CandOq gau SCandOq &jA CandO &Svaq SCanda#H || aqgnirdEqvatAq - [ ] 13

TS 4.3.7.2

vAtO# dEqvatAq sUryO# dEqvatA# caqndramA# dEqvatAq vasa#vO dEqvatA# ruqdrA dEqvatA# &&diqtyA dEqvatAq viSvE# dEqvA dEqvatA# maqrutO# dEqvatAq bRuhaqspati# rdEqvatEndrO# dEqvatAq varu#NO dEqvatA# mUqrddhA&siq rAD dhruqvA&si# dhaqruNA# yaqntrya#siq yami#trIqShE tvOqrjE tvA# kRuqShyai tvAq kShEmA#ya tvAq yantrIq rAD dhruqvA&siq dhara#NI dhaqrtrya#siq dhariqtryAyu#ShE tvAq ( ) varca#sEq tvauja#sE tvAq balA#ya tvA || 14

(dEqvatA - &&yu#ShE tvAq - ShaT ca# ) (A7)

TS 4.3.8.1

AqSustriqvRud-BAqntaH pa#~jcadaqSO vyO#ma saptadaqSaH pratU$rtiraShTAdaqSa stapO# navadaqSO# &BivaqrtaH sa#viq(gm)qSO dhaqruNa# Ekaviq(gm)qSO varcO$ dvAviq(gm)qSaH saqMBara#NastrayOviq(gm)qSO yOni#Scaturviq(gm)qSO

garBA$H pa~jcaviq(gm)qSa Oja#striNaqvaH kratu#rEkatriq(gm)qSaH pra#tiqShThA tra#yastriq(gm)qSO braqddhnasya# viqShTapa#M catustriq(gm)qSO nAka#H ShaTtriq(gm)qSO vi#vaqrtO$&ShTAcatvAriq(gm)qSO dhaqrtraSca#tuShTOqmaH || 15

(AqSuH - saqptatri(gm)#Sat) (A8)

TS 4.3.9.1

aqgnErBAqgO#&si dIqkShAyAq Adhi#patyaqM brahma# spRuqtaM triqvRuth stOmaq indra#sya BAqgO#&siq viShNOqrAdhi#patyaM kShaqtra(gg) spRuqtaM pa#~jcadaqSaH stOmO# nRuqcakSha#sAM BAqgO#&si dhAqturAdhi#patyaM jaqnitra(gg)# spRuqta(gm) sa#ptadaqSaH stOmO# miqtrasya# BAqgO#&siq varu#NaqsyA&&dhi#patyaM diqvO vRuqShTirvAtA$H spRuqtA E#kaviq(gm)qSaH stOmO&di#tyai BAqgO#&si pUqShNa Adhi#patyaqmOja#H spRuqtaM tri#NaqvaH stOmOq vasU#nAM BAqgO#&si- [ ] 16

TS 4.3.9.2

ruqdrANAqmAdhi#patyaqM catu#ShpAth spRuqtaM ca#turviq(gm)qSaH stOma# AdiqtyAnA$M BAqgO#&si maqrutAqmAdhi#patyaqM garBA$H spRuqtAH pa#~jcaviq(gm)qSaH stOmO# dEqvasya# saviqturBAqgO#&siq bRuhaqspatEqrAdhi#patya(gm) saqmIcIqrdiSa#H spRuqtASca#tuShTOqmaH stOmOq yAvA#nAM BAqgO$&syayA#vAnAqmAdhi#patyaM praqjAH spRuqtA-Sca#tu-ScatvAriq(gm)qSaH stOma# RuBUqNAM BAqgO#&siq viSvE#ShAM dEqvAnAqmAdhi#patyaM BUqtaM niSA$nta(gg) spRuqtaM tra#yastriq(gm)qSaH stOma#H || 17

(vasU#nAM BAqgO#&siq - ShaTca#tvAri(gm)Sacca) (A9)

TS 4.3.10.1

Eka#yA&stuvata praqjA a#dhIyanta praqjApa#tiqradhi#patirAsIt tiqsRuBi#rastuvataq brahmA#sRujyataq brahma#Naqspatiq-radhi#patirAsIt paq~jcaBi#rastuvata BUqtAnya#sRujyanta BUqtAnAqM patiqradhi#patirAsIth saqptaBi#rastuvata

saptaqrq.ShayO#&sRujyanta dhAqtA-dhi#patirAsI-nnaqvaBi#rastuvata piqtarO#-&sRujyaqntA-&\*di#tiqradhi#patnyAsI-dEkAdaqSaBi#-rastuvataqrtavO#& sRujyantA- &&rtaqvO-&dhi#pati-rAsIt trayOdaqSaBi#-rastuvataq mAsA# asRujyanta saM~MvathsaqrO&dhi#pati- [ ] 18

TS 4.3.10.2

-rAsIt pa~jcadaqSaBi#rastuvata kShaqtrama#sRujyaqtEndrO &dhi#patirAsIth-saptadaqSaBi#rastuvata paqSavO#&sRujyantaq bRuhaqspatiqradhi#pati-rAsInnavadaqSaBi#-rastuvata SUdrAqryAva#sRujyEtAmahOrAqtrE adhi#patnI AstAqmEka#vi(gm) SatyA&stuvaqtaika#SaPAH paqSavO#&sRujyantaq varuqNO &dhi#patirAsIqt trayO#vi(gm)SatyA&stuvata kShuqdrAH paqSavO#&sRujyanta pUqShA &dhi#patirAsIqt pa~jca#vi(gm)SatyA &stuvatA\*&&raqNyAH paqSavO#&sRujyanta vAqyuradhi#patirAsIth saqptavi(gm)#SatyA&stuvataq dyAvA#pRuthiqvI vyai#- [ ] 19

TS 4.3.10.3

-tAqM ~Mvasa#vO ruqdrA A#diqtyA anuq vyA#yaqn tEShAqmAdhi#patyamAsIq-nnava#vi(gm) SatyA&stuvataq vanaqspata#yO&sRujyantaq sOmO &dhi#patirAsIq-dEka#tri(gm)SatA &stuvata praqjA a#sRujyantaq yAvA#nAqM cAyA#vAnAqM cA&&dhi#patyamAsIqt traya#stri(gm)SatA &stuvata BUqtAnya#SAmyan praqjApa#tiH paramEqShThyadhi#patirAsIt || 20

(saqM~MvaqthsaqrO&dhi#patiq- rvi - pa~jca#tri(gm)Sacca) (A10)

TS 4.3.11.1

iqyamEqva sA yA pra#thaqmA vyaucCa#daqntaraqsyAM ca#ratiq pravi#ShTA |

vaqdhUrja#jAna navaqgajjani#trIq traya# EnAM mahiqmAna#H sacantE ||

Canda#svatI uqShasAq pEpi#SAnE samAqnaM ~MyOniqmanu# saq~jcara#ntI |

sUrya#patnIq vi ca#rataH prajAnaqtI kEqtuM kRu#NvAqnE aqjaraq BUri#rEtasA ||

Ruqtasyaq panthAqmanu# tiqsra A&guqstrayO# GaqrmAsOq anuq jyOtiqShA&&gu#H |

praqjAmEkAq rakShaqtyUrjaqmEkA$ -[ ] 21

TS 4.3.11.2

vraqtamEkA# rakShati dEvayUqnAM ||

caqtuqShTOqmO a#BavaqdyA tuqrIyA# yaqj~jasya# paqkShAvRu#ShayOq Bava#ntI |

gAqyaqtrIM triqShTuBaqM ja#gatImanuqShTuBa#M bRuqhadaqrkaM ~Myu#~jjAqnAH suvaqrA&Ba#ranniqdaM ||

paq~jcaBi#rddhAqtA vi da#dhAviqdaM ~Myat tAsAq(gg)q svasRU#rajanayaqt pa~jca#pa~jca | tAsA#mu yanti prayaqvENaq pa~jcaq nAnA# rUqpANiq krata#vOq vasA#nAH ||

triq(gm)qSath svasA#raq upa#yanti niShkRuqta(gm) sa#mAqnaM kEqtuM pra#timuq~jcamA#nAH | 22

TS 4.3.11.3

RuqtU(gg)sta#nvatE kaqvaya#H prajAnaqtIrmaddhyE#CandasaqH pari# yantiq   
BAsva#tIH ||

jyOti#ShmatIq prati# mu~jcatEq naBOq rAtrI# dEqvI sUrya#sya vraqtAni# |

vi pa#Syanti paqSavOq jAya#mAnAq nAnA#rUpA mAqturaqsyA uqpasthE$ ||

EqkAqShTaqkA tapa#sAq tapya#mAnA jaqjAnaq garBa#M mahiqmAnaqmindra$M |

tEnaq dasyUqn vya#sahanta dEqvA haqntA&su#rANA-maBavaqcCacI#BiH ||

anA#nujAmanuqjAM mAma#karta saqtyaM ~Mvadaqntyanvi#cCa Eqtat |

BUqyAsa# -[ ] 23

TS 4.3.11.4

masya sumaqtau yathA# yUqyamaqnyA vO# aqnyAmatiq mA pra yu#kta ||

aBUqnmama# sumaqtau viqSvavE#dAq AShTa# pratiqShThAmavi#daqddhi gAqdhaM |

BUqyAsa#masya sumaqtau yathA# yUqyamaqnyA vO# aqnyAmatiq mA prayu#kta ||

pa~jcaq vyu#ShTIqranuq pa~jcaq dOhAq gAM pa~jca#nAmnImRuqtavO&nuq pa~jca# |

pa~jcaq diSa#H pa~jcadaqSEna# klRuqptAH sa#mAqnamU$rddhnIraqBi lOqkamEka$M || 24

TS 4.3.11.5

Ruqtasyaq garBa#H prathaqmA vyUqShuShyaqpAmEkA# mahiqmAna#M biBarti |

sUryaqsyaikAq cara#ti niShkRuqtEShu# GaqrmasyaikA# saviqtaikAqM ni ya#cCati ||

yA pra#thaqmA vyaucCaqth sA dhEqnura#BavadyaqmE |

sA naqH paya#svatI dhuqkShvOtta#rAmuttarAq(gm)q samA$M ||

Suqkrar.Sha#BAq naBa#sAq jyOtiqShA &&\*gA$d-viqSvarU#pA SabaqlIraqgnikE#tuH |

saqmAqnamartha(gg)# svapaqsyamA#nAq biBra#tI jaqrAma#jara uShaq A&gA$H ||

RuqtUqnAM patnI$ ( ) prathaqmEyamA&gAqdahnA$M nEqtrI ja#niqtrI praqjAnA$M |

EkA# saqtI ba#huqdhOShOq vyu#cCaqsyajI$rNAq tvaM ja#rayasiq sarva#maqnyat || 25

(UrjaqmEkA$ - pratimuq~jcamA#nA - BUqyAsaq - mEkaqM - patnyE kAqnna vi(gm)#SaqtiSca#) (A11)

TS 4.3.12.1

agnE# jAqtAn praNu#dA naH saqpatnAqn pratyajA#tA~jjAtavEdO nudasva |

aqsmE dI#dihi suqmanAq ahE#Daqn tava# syAq(gm)q Sarma#n triqvarU#tha uqdBit ||

saha#sA jAqtAn praNu#dAnaH saqpatnAqn pratyajA#tA~jjAtavEdO nudasva |

adhi# nO brUhi sumanaqsyamA#nO vaqya(gg) syA#maq praNu#dA naH saqpatnAn# ||

caqtuqScaqtvAqriq(gm)qSaH stOmOq varcOq dravi#Na(gm) ShODaqSaH stOmaq

OjOq dravi#NaM pRuthiqvyAH purI#Shamaqsya- [ ] 26

TS 4.3.12.2

-PsOq nAma# |

Evaq SCandOq vari#vaq SCanda#H SaqBUM SCanda#H pariqBU SCanda# AqcCacCandOq manaq SCandOq vyacaq SCandaqH sindhuq SCanda#H samuqdraM Canda#H saliqlaM Canda#H saqM~MyacCandO# viqyacCandO# bRuqhacCandO# rathantaqraM CandO# nikAqya SCandO# vivaqdha SCandOq giraq SCandOq Brajaq SCanda#H saqShTup CandO# &nuqShTup Canda#H kaqkucCanda# strikaqkucCanda#H kAqvyaM CandO$ -&~gkuqpaM Canda#H - [ ] 27

TS 4.3.12.3

paqdapa#~gktiq SCandOq &kShara#pa~gktiq SCandO# viShTAqrapa#~gktiq SCanda#H kShuqrO BRujvAq~jCanda#H praqcCacCanda#H paqkSha SCandaq Evaq SCandOq vari#vaq SCandOq vayaq SCandO# vayaqskRucCandO# viSAqlaM CandOq

viShpa#rddhAq SCanda# SCaqdi SCandO# dUrOhaqNaM Canda#staqndraM CandO$ &~gkAq~gkaM Canda#H || 28

(aqsyaq - ~gkuqpa~jCandaq - straya#stri(gm)Sacca) (A12)

TS 4.3.13.1

aqgnirvRuqtrANi# ja~gGanad draviNaqsyurvi#paqnyayA$ |

sami#ddhaH Suqkra Ahu#taH ||

tva(gm) sO#mAsiq satpa#tiqstva(gm) rAjOqta   
vRu#traqhA | tvaM BaqdrO a#siq kratu#H ||

BaqdrA tE# agnE svanIka saqdRuMgGOqrasya# saqtO viShu#Nasyaq cAru#H |

na yat tE# SOqcistama#sAq vara#ntaq na dhvaqsmAna#staqnuviq rEpaq A dhu#H ||

BaqdraM tE# agnE sahasiqnnanI#kamupAqka A rO#catEq sUrya#sya | 29

TS 4.3.13.2

ruSa#d-dRuqSE da#dRuSE naktaqyA ciqdarU$kShitaM dRuqSa A rUqpE anna$M ||

sainA&nI#kEna suviqdatrO# aqsmE yaShTA# dEqvA(gm) Aya#jiShThaH svaqsti |

ada#bdhO gOqpA uqta na#H paraqspA agnE$ dyuqmaduqta rEqvad di#dIhi ||

svaqsti nO# diqvO a#gnE pRuthiqvyA viqSvAyu#rddhEhi yaqjathA#ya dEva |

yath sIqmahi# divijAtaq praSa#staqM tadaqsmAsuq dravi#NaM dhEhi ciqtraM ||

yathA# hOtaqrmanu#ShO - [ ] 30

TS 4.3.13.3

dEqvatA#tA yaqj~jEBi#H sUnO sahasOq yajA#si |

EqvA nO# aqdya sa#maqnA sa#mAqnAnuq-Sanna#gna uSaqtO ya#kShi dEqvAn ||

aqgnimI#DE puqrOhi#taM ~Myaqj~jasya# dEqvamRuqtvija$M |

hOtA#ra(gm) ratnaqdhAta#maM ||

vRuShA# sOma dyuqmA(gm) a#siq vRuShA# dEvaq vRuSha#vrataH |

vRuShAq dharmA#Ni dadhiShE ||

sAnta#panA iqda(gm) haqvirmaru#taqstajju#juShTana |

yuqShmAkOqtI ri#SAdasaH ||

yO nOq martO# vasavO dur.hRuNAqyustiqraH saqtyAni# marutOq - [ ] 31

TS 4.3.13.4

jiGA(gm)#sAt |

druqhaH pASaqM pratiq sa mu#cIShTaq tapi#ShThEnaq tapa#sA hantanAq taM ||

saqM~MvaqthsaqrINA# maqruta#H svaqrkA u#ruqkShayAqH saga#NAq mAnu#ShEShu |

tE$&smat pASAqn pra mu#~jcaqntva(gm)ha#saH sAntapaqnA ma#diqrA mA#dayiqShNava#H ||

piqprIqhi dEqvA(gm) u#SaqtO ya#viShTha viqdvA(gm) RuqtU(gm)r.Ru#tupatE yajEqha |

yE daivyA# RuqtvijaqstEBi#ragnEq tva(gm) hOtRU#NAmaqsyAya#jiShThaH ||

agnEq yadaqdya viqSO a#ddhvarasya hOtaqH pAva#ka - [ ] 32

TS 4.3.13.5

SOcEq vEShTva(gm) hi yajvA$ |

RuqtA ya#jAsi mahiqnA vi yadBUr.haqvyA va#ha yaviShThaq yA tE# aqdya ||

aqgninA# raqyima#Snavaqt pOSha#mEqva diqvEdi#vE |

yaqSasa#M ~MvIqrava#ttamaM ||

gaqyaqsPAnO# amIvaqhA va#suqvit pu#ShTiqvarddha#naH |

suqmiqtraH sO#ma nO Bava ||

gRuha#mEdhAsaq A ga#taq maru#tOq mA&pa# BUtana |

praqmuq~jcantO# nOq a(gm)ha#saH ||

pUqrvIBiqrq.hi da#dASiqma SaqradBi#rmarutO vaqyaM |

mahO#Bi- [ ] 33

TS 4.3.13.6

-Scar.ShaNIqnAM ||

prabuqddhniyA# IratE vOq mahA(gm)#siq praNAmA#ni prayajyavastiraddhvaM |

saqhaqsriyaqM damya#M BAqgamEqtaM gRu#hamEqdhIya#M marutO juShaddhvaM ||

upaq yamEti# yuvaqtiH suqdakSha#M dOqShA vastOr#. haqviShma#tI GRuqtAcI$ |

upaq svaina#maqrama#tirva-sUqyuH ||

iqmO a#gnE vIqtata#mAni haqvyA &ja#srO vakShi dEqvatA#tiqmacCa# |

prati# na I(gm) suraqBINi# viyantu ||

krIqDaM ~MvaqH SarddhOq mAru#tamanaqrvANa(gm)# rathEqSuBa$M | 34

TS 4.3.13.7

kaNvA# aqBi pra gA#yata ||

atyA#sOq na yE maqrutaqH sva~jcO# yakShaqdRuSOq na SuqBaya#ntaq maryA$H |

tE ha#rmyEqShThAH SiSa#vOq na SuqBrA vaqthsAsOq na pra#krIqDina#H payOqdhAH ||

praiShAqmajmE#Shu vithuqrEva# rEjatEq BUmiqryAmE#Shuq yaddha# yuq~jjatE# SuqBE |

tE krIqDayOq dhuna#yOq BrAja#dRuShTayaH svaqyaM ma#hiqtvaM pa#nayantaq dhUta#yaH ||

uqpaqhvaqrEShuq yadaci#ddhvaM ~MyaqyiM ~Mvaya# iva marutaqH kEna# - [ ] 35

TS 4.3.13.8

cit paqthA |

ScOta#ntiq kOSAq upa# vOq rathEqShvA GRuqtamu#kShatAq madhu#varNaqmarca#tE ||

aqgnima#gniq(gm)q havI#maBiqH sadA# havanta viqSpati$M |

haqvyaqvAha#M purupriqyaM ||

ta(gm) hi SaSva#ntaq IDa#tE sruqcA dEqvaM GRu#taqScutA$ |

aqgni(gm) haqvyAyaq vODha#vE ||

indrA$gnI rOcaqnA diqvaH > 1, Snatha#dvRuqtra >2,

mindra#M ~MvO viqSvataqsparI>3, ndraqM narOq >4,

viSva#karman. haqviShA# vAvRudhAqnO>5,viSva#karman. haqviShAq vardha#nEna >6 || 36

(sUrya#syaq - manu#ShO - marutaqH - pAva#kaq - mahO#BI - rathEqSuBaq - ~gkEnaq - ShaDca#tvAri(gm)Sacca) (A13)

praSna kOrvai with starting padams of 1 to 13 anuvAkams :-

(aqpAntvEma# - nnaqyaM puqrO BuvaqH - prAcI$ - dhruqvakShi#tiq - stryaviq - rindrA$gnIq - mA Canda# - AqSustriqvRu - daqgnErBAqgO$ - &syEka# - yEqyamEqva sA yA - &gnE# jAqtA - naqgnirvRuqtrANiq - trayO#daSa )

kOrvai with starting padams of 1, 11, 21 series of pa~jcAtis :-

(aqpAntvE - ndrA$gnI - iqyamEqva - dEqvatA#tAq - ShaTtri(gm)#Sat )

first and last padam of third praSnam of kANDam 4 :-

(aqpAntvEma#n - haqviShAq vardha#nEna)

|| hari#H OM ||

|| kRuShNa yajurvEdIya taittirIya saMhitAyAM caturtha kANDE tRutIyaH praSnaH samAptaH ||

4.3.1 appendix

4.3.13.8-indrA$gnI rOcaqnA diqvaH > 1, Snatha#d-vRuqtra >2,

indrA$gnI rOcaqnA diqvaH pariq vAjE#Shu BUShathaH | tadvA$M cEtiq pravIqrya$M ||

Snatha#d-vRuqtramuqta sa#nOtiq vAjaqmindrAq yO aqgnI sahu#rI sapaqryAt |

iqraqjyantA# vasaqvya#syaq BUrEqH saha#stamAq saha#sA vAjaqyantA$ ||

(appearing in TS 4.2.11.1)

4.3.13.8 mindra#M ~MvO viqSvataqsparI >3, ndraqM narOq >4,

indra#M ~MvO viqSvataqspariq havA#mahEq janE$ByaH | aqsmAka#mastuq kEva#laH ||

indraqM narO# nEqmadhi#tA havantEq yatpAryA# yuqnaja#tEq dhiyaqstAH |

SUrOq nRuShA#tAq Sava#saScakAqna A gOma#ti vraqjE Ba#jAq tvanna#H ||

(appearing in TS 1.6.12.1)

4.3.13.8 viSva#karman. haqviShA# vAvRudhAqnO>5,

viSva#karman. haqviShAq vardha#nEna > 6

viSva#karman. haqviShA# vAvRudhAqnaH svaqyaM ~Mya#jasva taqnuva#M juShAqNaH |

muhya#ntvaqnyE aqBita#H saqpatnA# iqhAsmAka#M maqGavA# sUqrira#stu ||

viSva#karman. haqviShAq vardha#nEna trAqtAraqmindra#makRuNOravaqdhyaM |

tasmaiq viSaqH sama#namanta pUqrvIraqyamuqgrO vi#haqvyO# yathAsa#t ||

(appearing in TS 4.6.2.6)

OM namaH paramAtmanE, SrI mahAgaNapatayE namaH,

SrI guruByO namaH , haqriqH OM

4.4 caturthakANDE caturthaH praSnaH - pa~jcamacitiSEShanirUpaNaM

TS 4.4.1.1

raqSmira#siq kShayA#ya tvAq kShaya#M jinvaq prEti#rasiq dharmA#ya tvAq dharma#M jiqnvAnvi#tirasi diqvE tvAq diva#M jinva saqndhira#syaqntari#kShAya tvAq&ntari#kShaM jinva pratiqdhira#si pRuthiqvyai tvA# pRuthiqvIM ji#nva viShTaqBO#M&siq vRuShTyai$ tvAq vRuShTi#M jinva praqvA&syahnEq tvA&ha#rjinvAnuq vA&siq rAtri#yai tvAq rAtri#M jinvOq Siga#siq - [ ] 1

TS 4.4.1.2

vasu#ByastvAq vasU$~jjinva prakEqtO#&si ruqdrEBya#stvA ruqdrA~jji#nva sudIqtira#syAdiqtyEBya#stvA &&diqtyA~jjiqnvaujO#&si piqtRuBya#stvA piqtRU~jji#nvaq tantu#rasi praqjABya#stvA praqjA ji#nva pRutanAqShADa#si paqSuBya#stvA paqSU~jji#nva rEqvadaqsyOSha#dhIByaq-stvauSha#dhI-rjinvABiqjida#si yuqktagrAqvEndrA#yaq tvEndra#M jiqnvAdhi#patirasi prAqNAya# - [ ] 2

TS 4.4.1.3

tvA prAqNaM ji#nva yaqntA&sya#pAqnAya# tvA&pAqnaM ji#nva saq(gm)qsarpO#&siq cakShu#ShE tvAq cakShu#rjinva vayOqdhA a#siq SrOtrA#ya tvAq SrOtra#M jinva triqvRuda#si praqvRuda#si saqM~MvRuda#si viqvRuda#si sa(gm)rOqhO#&si nIrOqhO#&si

prarOqhO$&syanurOqhO#&si vasuqkO#&siq vESha#Srirasiq vasya#ShTirasi || 3

(uqSiga#si - prAqNAyaq - trica#tvAri(gm)Sacca) (A1)

TS 4.4.2.1

rAj~jya#siq prAcIq digvasa#vastE dEqvA adhi#patayOq&gnir.hE#tIqnAM pra#tidhaqrtA# triqvRut tvAq stOma#H pRuthiqvyA(gg) Sra#yaqtvAjya#-muqkthamavya#thayath staBnAtu rathantaqra(gm) sAmaq prati#ShThityai viqrADa#si dakShiqNA digruqdrAstE# dEqvA adhi#patayaq indrO# hEtIqnAM pra#tidhaqrtA pa#~jcadaqSastvAq stOma#H pRuthiqvyA(gg) Sra#yatuq pra-u#gamuqkthamavya#thayath staBnAtu bRuqhath sAmaq prati#ShThityai saqmrADa#si praqtIcIq di- [ ] 4

TS 4.4.2.2

gA#diqtyAstE# dEqvA adhi#patayaqH sOmO# hEtIqnAM pra#tidhaqrtA sa#ptadaqSastvAq stOma#H pRuthiqvyA(gg) Sra#yatu marutvaqtIya#muqktha-mavya#thayath staBnAtu vairUqpa(gm) sAmaq prati#ShThityAyai svaqrADaqsyudI#cIq dig viSvE# tE dEqvA adhi#patayOq varu#NO hEtIqnAm pra#tidhaqrtaika#viq(gm)qSa stvAq stOma#H pRuthiqvyA(gg) Sra#yatuq niShkE#valya-muqkthamavya#thayath staBnAtu vairAqja(gm) sAmaq prati#ShThityAq adhi#patnyasi bRuhaqtI di~gmaqruta#stE dEqvA adhi#patayOq - [ ] 5

TS 4.4.2.3

bRuhaqspati#r.hEtIqnAM pra#tidhaqrtA tri#Navatrayastriq(gm)qSau tvAq stOmau# pRuthiqvyA(gg) Sra#yatAM ~MvaiSvadEvAgnimAruqtE uqkthE avya#thayantI staBnItA(gm) SAkvararaivaqtE sAma#nIq prati#ShThityA aqntari#kShAqyar.Sha#yastvA prathamaqjA dEqvEShu# diqvO mAtra#yA variqNA pra#thantu vidhaqrtA cAqyamadhi#patiScaq

tE tvAq sarvE# saM~MvidAqnA nAka#sya pRuqShThE su#vaqrgE lOqkE yaja#mAnaM ca sAdayantu || 6

(praqtIcIq di~g - maqruta#stE dEqvA adhi#pataya - ScatvAriq(gm)qSacca#) (A2)

TS 4.4.3.1

aqyaM puqrO hari#kESaqH sUrya#raSmiqstasya# rathagRuqthsaScaq rathau#jASca sEnAni grAmaqNyau# pu~jjikasthaqlA ca# kRutasthaqlA cA$Psaqrasau# yAtuqdhAnA# hEqtI rakShA(gm)#siq prahE#ti raqyaM da#kShiqNA viqSva ka#rmAq tasya# rathasvaqnaScaq rathE#citraSca sEnAni grAmaqNyau# mEnaqkA ca# sahajaqnyA cA$Psaqrasau# daq~gNava#H paqSavO# hEqtiH pauru#ShEyO vaqdhaH prahE#ti raqyaM paqScAd viqSvavya#cAq stasyaq ratha# prOtaqScA-sa#marathaSca sEnAni grAmaqNyau$ praqmlOca#ntI cA -[ ] 7

TS 4.4.3.2

nuqmlOca#ntI-cAPsaqrasau# saqrpA hEqti rvyAqGrAH prahE#ti raqya mu#ttaqrAth saqMya~Md- va#suqstasya# sEnaqjicca# suqShENa#Sca sEnAni grAmaqNyau# viqSvAcI# ca GRuqtAcI# cAPsaqrasAq vApO# hEqti rvAtaqH prahE#ti raqyamuqparyaq rvAgva#-suqstasyaq tArkShyaq-ScAri#ShTa-nEmiSca sEnAni grAmaqNyA# vuqrvaSI# ca pUqrvaci#ttiScA-Psaqrasau# viqdyuddhEqtira#-vaqsPUrjaqn prahE#tiq stEByOq namaqstE nO# mRuDayantuq tE yaM - [ ] 8

TS 4.4.3.3

dviqShmO yaSca# nOq dvEShTiq taM ~MvOq jaMBE# dadhAmyAqyOstvAq sada#nE sAdayAqmyava#ta SCAqyAyAqM nama#H samuqdrAyaq nama#H samuqdrasyaq cakSha#sE paramEqShThI tvA# sAdayatu diqvaH pRuqShThE vyaca#svatIqM pratha#svatIM ~MviqBUma#tIM praqBUma#tIM pariqBUma#tIqM diva#M ~MyacCaq diva#M dRu(gm)haq divaqM mA hi(gm)#sIqrviSva#smai prAqNAyA#pAqnAya# vyAqnAyO#dAqnAya# pratiqShThAyai# caqritrA#yaq sUrya#stvAq&Bi pA#tu maqhyA svaqstyA ( ) CaqrdiShAq Santa#mEnaq tayA# dEqvata#yA&~ggiraqsvad-dhruqvA sI#da ||

prOthaqdaSvOq na yava#sE aviqShyan. yaqdA maqhaH saq~Mvara#NAqd vyasthA$t |

Ada#syaq vAtOq anu# vAti SOqciradha# sma tEq vraja#naM kRuqShNama#sti || 9

(praqmlOca#ntI caq - ya(gg) - svaqstyA - &ShTAvi(gm)#SatiSca) (A3)

TS 4.4.4.1

aqgnirmUqrddhA diqvaH kaqkut pati#H pRuthiqvyA aqyaM |

aqpA(gm) rEtA(gm)#si jinvati ||

tvAma#gnEq puShka#rAqdaddhyatha#rvAq nira#manthata |

mUqrddhnO viSva#sya vAqGata#H ||

aqyamaqgniH sa#haqsriNOq vAja#sya Saqtinaqspati#H |

mUqrddhA kaqvI ra#yIqNAM ||

BuvO# yaqj~jasyaq raja#saSca nEqtA yatrA# niqyudBiqH saca#sE SiqvABi#H |

diqvi mUqrddhAna#M dadhiShE suvaqrq.ShAM jiqhvAma#gnE cakRuShE havyaqvAha$M ||

abO$ddhyaqgniH saqmidhAq janA#nAqM - [ ] 10

TS 4.4.4.2

prati# dhEqnumi#vA yaqtImuqShAsa$M |

yaqhvA i#vaq pravaqyA muqjjihA#nAqH pra BAqnava#H sisratEq nAkaqmacCa# ||

avO#cAma kaqvayEq mEddhyA#yaq vacO# vaqndAru# vRuShaqBAyaq vRuShNE$ |

gavi#ShThirOq nama#sAq stOma#maqgnau diqvIva# ruqkmamuqrvya~jca#maSrEt ||

jana#sya gOqpA a#janiShTaq jAgRu#viraqgniH suqdakSha#H suviqtAyaq navya#sE |

GRuqtapra#tIkO bRuhaqtA di#viqspRuSA$ dyuqmadvi BA#ti BaraqtEByaqH Suci#H ||

tvAma#gnEq a~ggi#rasOq - [ ] 11

TS 4.4.4.3

guhA# hiqtamanva#-vinda~jCiSriyAqNaM ~MvanE#vanE |

sa jA#yasE maqthyamA#naqH sahO# maqhat tvAmA#huqH saha#saspuqtrama#~ggiraH ||

yaqj~jasya# kEqtuM pra#thaqmaM puqrOhi#tamaqgniM nara#striShadhaqsthE sami#ndhatE |

indrE#Na dEqvaiH saqrathaq(gm)q sa baqrq.hiShiq sIdaqnni hOtA# yaqjathA#ya suqkratu#H ||

tvAM ci#traSravastamaq hava#ntE viqkShu jaqntava#H |

SOqciShkE#SaM purupriqyAgnE# haqvyAyaq vODha#vE || saKA#yaqH saM~Mva#H saqmya~jcaqmiShaq(gg)q - [ ] 12

TS 4.4.4.4

stOma#M cAqgnayE$ |

var.Shi#ShThAya kShitIqnAmUqrjO naptrEq saha#svatE ||

sa(gm)saqmidyu#vasE vRuShaqnnagnEq viSvA$nyaqrya A |

iqDaspaqdE sami#ddhyasEq sa nOq vasUqnyA Ba#ra ||

EqnA vO# aqgniM nama#sOqrjO napA#taqmA hu#vE |

priqyaM cEti#ShThamaraqti(gg) sva#ddhvaqraM ~MviSva#sya dUqtamaqmRuta$M ||

sa yO#jatE aruqShO viqSvaBO#jasAq sa du#dravaqth svA#hutaH |

suqbrahmA# yaqj~jaH suqSamIq - [ ] 13

TS 4.4.4.5

vasU#nAM dEqva(gm) rAdhOq janA#nAM ||

uda#sya SOqcira#sthAdAq-juhvA#nasya mIqDhuSha#H |

uddhaqmAsO# aruqShAsO# diviqspRuSaqH samaqgnimi#ndhatEq nara#H ||

agnEq vAja#syaq gOma#taq ISA#naH sahasO yahO |

aqsmE dhE#hi jAtavEdOq mahiq Srava#H ||

sa i#dhAqnO vasu#Shkaqvi-raqgnirIqDEnyO# giqrA |

rEqvadaqsmaBya#M purvaNIka dIdihi ||

kShaqpO rA#jannuqta tmanA&gnEq vastO#ruqtOShasa#H |

sa ti#gmajaMBa - [ ] 14

TS 4.4.4.6

raqkShasO# dahaq prati# ||

A tE# agna idhImahi dyuqmanta#M dEvAqjara$M |

yaddhaq syA tEq panI#yasI saqmid-dIqdaya#tiq dyavISha(gg)# stOqtRuByaq A Ba#ra ||

A tE# agna RuqcA haqviH Suqkrasya# jyOtiShaspatE |

suSca#ndraq dasmaq viSpa#tEq havya#vAqT tuBya(gm)# hUyataq iSha(gg)# stOqtRuByaq A Ba#ra ||

uqBE su#Scandra saqrpiShOq darvI$ SrINISha Aqsani# |

uqtO naq ut pu#pUryA- [ ] 15

TS 4.4.4.7

uqkthEShu# Savasaspataq iSha(gg)# stOqtRuByaq A Ba#ra ||

agnEq tamaqdyASvaqM na stOmaiqH kratuqM na Baqdra(gm) hRu#diqspRuSa$M |

RuqddhyAmA# taq Ohai$H ||

adhAq hya#gnEq kratO$rBaqdrasyaq dakSha#sya sAqdhOH |

raqthIr.Ruqtasya# bRuhaqtO baqBUtha# ||

AqBiShTE# aqdya gIqrBirgRuqNantO&gnEq dASE#ma |

pra tE# diqvO na sta#nayantiq SuShmA$H ||

EqBirnO# aqrkairBavA# nO aqrvA~gK - [ ] 16

TS 4.4.4.8

suvaqrna jyOti#H |

agnEq viSvE#BiH suqmanAq anI#kaiH ||

aqgni(gm) hOtA#raM manyEq dAsva#ntaqM ~MvasO$H sUqnu(gm) saha#sO jAqtavE#dasaM |

vipraqM na jAqtavE#dasaM |

ya UqrddhvayA$ svaddhvaqrO dEqvO dEqvAcyA# kRuqpA |

GRuqtasyaq viBrA$ShTiqmanu# SuqkraSO#ciSha AqjuhvA#nasya saqrpiSha#H ||

agnEq tvaM nOq anta#maH |

uqta trAqtA SiqvO Ba#va varUqthya#H ||

taM tvA# SOciShTha dIdivaH |

suqmnAya# nUqnamI#mahEq saKi#ByaH ||

vasu#raqgnirvasu#SravAH ( ) |

acCA# nakShi dyuqmatta#mO raqyiM dA$H || 17

(janA#nAq - ma~ggi#rasaq - iSha(gm)# - suqSamI# - tigmajaMBa - pupUryA - aqrvA~g - vasu#SravAqH - pa~jca# ca) (A4)

TS 4.4.5.1

iqndrAqgniByA$M tvA saqyujA# yuqjA yu#najmyA GAqrAByAqM tEja#sAq varca#sOq kthEBiqH stOmE#Biq SCandO#BI raqyyai pOShA#ya sajAqtAnA$M maddhyamaqsthEyA#yaq mayA$ tvA saqyujA# yuqjA yu#najmyaqbAM duqlA ni#taqtni raqBraya#ntI mEqGaya#ntI vaqrq.Shaya#ntI cupuqNIkAq nAmA#si praqjApa#tinA tvAq viSvA#BirddhIqBirupa# dadhAmi pRuthiqvyu#dapuqramannE#na viqShTA ma#nuqShyA$stE gOqptArOq &gnirviya#ttO&syAqM tAmaqhaM pra# padyEq sA - [ ] 18

TS 4.4.5.2

mEq Sarma# caq varma# cAqstvadhi# dyauraqntari#kShaqM brahma#NA viqShTA maqruta#stE gOqptArO# vAqyurviya#ttO&syAqM tAmaqhaM pra pa#dyEq sA mEq Sarma# caq varma# cAstuq dyaurapa#rAjitAq&mRutE#na viqShTA&&diqtyAstE# gOqptAraqH sUryOq viya#ttO&syAqM tAmaqhaM pra pa#dyEq sA mEq Sarma# caq varma# cAstu || 19

(sA - &ShTAca#tvAri(gm)Sacca) (A5)

TS 4.4.6.1

bRuhaqspati#stvA sAdayatu pRuthiqvyAH pRuqShThE jyOti#ShmatIqM ~MviSva#smai prAqNAyA#pAqnAyaq viSvaqM jyOti#ryacCAq- gnistE&dhi#pati rviqSvaka#rmA tvA sAdayatvaqntari#kShasya pRuqShThE jyOti#ShmatIqM ~MviSva#smai prAqNAyA#pAqnAyaq viSvaqM jyOti#ryacCa vAqyustE&dhi#patiH praqjApa#tistvA sAdayatu diqvaH pRuqShThE jyOti#ShmatIqM ~MviSva#smai prAqNAyA#pAqnAyaq viSvaqM jyOti#ryacCa paramEqShThI tE&dhi#patiH purOvAtaqsani#rasya Braqsani#rasi vidyuqthsani# - [ ] 20

TS 4.4.6.2

-rasi stanayitnuqsani#rasi vRuShTiqsani#rasyaq-gnEryAnya#si dEqvAnA#magnEq yAnya#si vAqyOryAnya#si dEqvAnA$M ~MvAyOqyAnya#syaqntari#kShasyaq yAnya#si dEqvAnA#- mantarikShaqyAnya#syaq-ntari#kShamasyaqntari#kShAya tvA saliqlAya# tvAq sarNI#kAya tvAq satI#kAya tvAq kEtA#ya tvAq pracE#tasE tvAq viva#svatE tvA diqvastvAq jyOti#Sha AdiqtyEBya#stvaqrcE tvA# ruqcE tvA$ dyuqtE tvA# ( ) BAqsE tvAq jyOti#ShE tvA yaSOqdAM tvAq yaSa#si tEjOqdAM tvAq tEja#si payOqdAM tvAq paya#si varcOqdAM tvAq varca#si draviNOqdAM tvAq dravi#NE sAdayAmiq tEnar.Shi#NAq tEnaq brahma#NAq tayA# dEqvata#yA&~ggiraqsvad dhruqvA sI#da || 21

(viqdyuqthsani# - rdyuqtE tvai - kAqnna triq(gm)qSacca#) (A6)

TS 4.4.7.1

BUqyaqskRuda#si varivaqskRuda#siq prAcya#syUqrddhvA&sya#-ntarikShaqsada#syaq-ntari#kShE sIdA-PsuqShada#si SyEnaqsada#si gRuddhraqsada#si suparNaqsada#si nAkaqsada#si pRuthiqvyAstvAq dravi#NE sAdayAmyaq-ntari#kShasya tvAq dravi#NE sAdayAmi diqvastvAq dravi#NE sAdayAmi diqSAM tvAq dravi#NE sAdayAmi draviNOqdAM tvAq dravi#NE sAdayAmi prAqNaM mE# pAhya-pAqnaM mE# pAhi vyAqnaM mE# - [ ] 22

TS 4.4.7.2

pAqhyAyu#rmE pAhi viqSvAyu#rmE pAhi saqrvAyu#rmE pAqhyagnEq yat tEq paraq(gm)q hRunnAmaq tAvEhiq sa(gm) ra#BAvahaiq pA~jca# janyEqShva-pyE$ddhyagnEq yAvAq ayA#vAq EvAq UmAqH sabdaqH saga#raH suqmEka#H || 23

(vyAqnaM mEq-dvAtri(gm)#Sacca) (A7)

TS 4.4.8.1

aqgninA# viSvAqShAT sUryE#Na svaqrAT kratvAq SacIqpati#r. RuShaqBENaq tvaShTA# yaqj~jEna# maqGavAqn dakShi#NayA suvaqrgO maqnyunA# vRutraqhA sauhA$rdyEna tanUqdhA annE#naq gaya#H pRuthiqvyA&sa#nO dRuqgBira#nnAqdO va#ShaTkAqrENaqrddhaH sAmnA# tanUqpA viqrAjAq jyOti#ShmAqn brahma#NA sOmaqpA gOBi#ryaqj~jaM dA#dhAra kShaqtrENa#

manuqShyA#-naSvE#na caq rathE#na ca vaqjryRu#tuBi#H praqBuH sa#M~MvathsaqrENa# pariqBU stapaqsA&nA#dhRuShTaqH sUryaqH san taqnUBi#H || 24

(aqgni - raikAqnna pa#~jcAqSat) (A8)

TS 4.4.9.1

praqjApa#tiqrmanaqsA &ndhO&cCE#tO dhAqtA dIqkShAyA(gm)# saviqtA BRuqtyAM pUqShA sO#maqkraya#NyAqM ~Mvaru#Naq upa#naqddhO &su#raH krIqyamA#NO miqtraH krIqtaH Si#piviqShTa AsA#ditO naqraMdhi#ShaH prOqhyamAqNO &dhi#patiqrAga#taH praqjApa#tiH praNIqyamA#nOq &gnirAgnI$ddhrEq bRuhaqspatiqrAgnI$ddhrAt praNIqyamA#naq indrO# haviqrddhAnE &di#tiqrAsA#ditOq viShNu#rupAvahriqyamAqNO &thaqrvOpO$ttO yaqmO#&BiShu#tO &pUtaqpA A#dhUqyamA#nO vAqyuH pUqyamA#nO miqtraH kShI#raqSrIrmaqnthI sa#ktuqSrIrvai$SvadEqva unnI#tO ruqdra ( ) Ahu#tO vAqyurAvRu#ttO nRuqcakShAqH prati#KyAtO BaqkSha Aga#taH pitRuqNAM nA#rASaq(gm)qsO &suqrAttaqH sindhu#ra-

vaBRuqthama#vapraqyanth sa#muqdrO &va#gataH saliqlaH praplu#taqH suva#ruqdRuca#M gaqtaH || 25

(ruqdra - Eka#vi(gm)SatiSca) (A9)

TS 4.4.10.1

kRutti#kAq nakSha#tra-maqgnirdEqvatAq&gnE ruca#H stha praqjApa#tErddhAqtuH sOma#syaqrcE tvA# ruqcE tvA$ dyuqtE tvA# BAqsE tvAq jyOti#ShE tvA rOhiqNI nakSha#traM praqjApa#tirdEqvatA# mRugaSIqrq.Sha#M nakSha#traq(gm)q sOmO# dEqvatAq &&rdrA nakSha#tra(gm) ruqdrO dEqvatAq puna#rvasUq nakSha#traqmadi#tirdEqvatA#- tiqShyO# nakSha#traqM bRuhaqspati#rdEqvatA$ &&SrEqShA nakSha#tra(gm) saqrpA dEqvatA# maqGA nakSha#traM piqtarO# dEqvatAq Palgu#nIq

nakSha#tra - [ ] 26

TS 4.4.10.2

-maryaqmA dEqvatAq Palgu#nIq nakSha#traqM BagO# dEqvatAq hastOq nakSha#tra(gm) saviqtA dEqvatA# ciqtrA nakSha#traqmindrO# dEqvatA$ svAqtI nakSha#traM ~MvAqyurdEqvatAq viSA#KEq nakSha#tramindrAqgnI dEqvatA# &nUrAqdhA nakSha#traM miqtrO dEqvatA# rOhiqNI nakSha#traqmindrO# dEqvatA# viqcRutauq nakSha#traM piqtarO# dEqvatA# &ShAqDhA nakSha#traqmApO# dEqvatA# &ShAqDhA nakSha#traqM ~MviSvE# dEqvA dEqvatA$ SrOqNA nakSha#traqM ~MviShNu#rdEqvatAq Sravi#ShThAq nakSha#traqM ~Mvasa#vO - [ ] 27

TS 4.4.10.3

dEqvatA# SaqtaBi#Shaq~g nakSha#traqmindrO# dEqvatA$ prOShThapaqdA nakSha#tramaqja Eka#pAd dEqvatA$ prOShThapaqdA nakSha#traqmahi#rbuqddhniyO# dEqvatA# rEqvatIq nakSha#traM pUqShA dEqvatA$ &Svaqyujauq nakSha#tramaqSvinau# dEqvatA# &paqBara#NIqrnakSha#traM ~MyaqmO dEqvatA#, pUqrNA paqScAd>1, yat tE# dEqvA ada#dhuH >2 || 28

(Palgu#nIq nakSha#traqM - ~Mvasa#vaq - straya#stri(gm)Sacca) (A10)

TS 4.4.11.1

madhu#Scaq mAdha#vaScaq vAsa#ntikAvRuqtU SuqkraScaq Suci#Scaq graiShmA#vRuqtU naBa#Sca naBaqsya#Scaq vAr.Shi#kAvRuqtU iqShaScOqrjaSca# SAraqdAvRuqtU saha#Sca sahaqsya#Scaq haima#ntikAvRuqtU tapa#Sca tapaqsya#Sca SaiSiqrAvRuqtU aqgnEra#ntaH SlEqShO#&siq kalpE#tAqM dyAvA#pRuthiqvI kalpa#ntAqmApaq OSha#dhIqH kalpa#ntAmaqgnayaqH pRuthaq~gmamaq jyaiShThya#yaq savra#tAq- [ ] 29

TS 4.4.11.2

yE$&gnayaqH sama#nasO&ntaqrA dyAvA#pRuthiqvI Sai#SiqrAvRuqtU aqBi kalpa#mAnAq indra#miva dEqvA aqBi saM~Mvi#Santu saqM~Myaccaq pracE#tAScAqgnEH sOma#syaq sUrya#syOq-grA ca# BIqmA ca# pitRuqNAM ~MyaqmasyEndra#sya dhruqvA ca# pRuthiqvI ca# dEqvasya# saviqturmaqrutAqM ~Mvaru#Nasya dhaqrtrI caq dhari#trI ca miqtrAvaru#NayO rmiqtrasya# dhAqtuH prAcI# ca praqtIcI# caq vasU#nA(gm) ruqdrANA# - [ ] 30

TS 4.4.11.3

-mAdiqtyAnAqM tE tE&dhi#patayaqstEByOq namaqstE nO# mRuDayantuq tE yaM dviqShmO yaSca# nOq dvEShTiq taM ~MvOq jaMBE# dadhAmi saqhasra#sya praqmA a#si saqhasra#sya pratiqmA a#si saqhasra#sya viqmA a#si saqhasra#syOqnmA a#si sAhaqsrO#&si saqhasrA#ya tvEqmA mE# agnaq iShTa#kA dhEqnava#H saqntvEkA# ca SaqtaM ca# saqhasra#M cAqyuta#M   
ca - [ ] 31

TS 4.4.11.4

niqyuta#M ca praqyutaqM cArbu#daM caq nya#rbudaM ca samuqdraScaq maddhyaqM cAnta#Sca parAqrddhaScEqmA mE# agnaq iShTa#kA dhEqnava#H santu ShaqShThiH saqhasra#maqyutaq-makShI#yamANA RutaqsthA stha#rtAqvRudhO# GRutaqScutO# madhuqScutaq Urja#svatIH svadhAqvinIqstA mE# agnaq iShTa#kA dhEqnava#H santu viqrAjOq nAma# kAmaqduGA# aqmutrAqmuShmi#n ~MlOqkE || 32

(savra#tA - ruqdrANA# - maqyuta#~jcaq - pa~jca#catvAri(gm)Sacca) (A11)

TS 4.4.12.1

saqmid-diqSAmAqSayA# naH suvaqrvinmadhOqratOq mAdha#vaH pAtvaqsmAn |

aqgnirdEqvO duqShTarI#tuqradA$Bya iqdaM kShaqtra(gm) ra#kShatuq pAtvaqsmAn ||

raqthaqntaqra(gm) sAma#BiH pAtvaqsmAn gA#yaqtrI Canda#sAM ~MviqSvarU#pA |

triqvRunnO# viqShThayAq stOmOq ahnA(gm)# samuqdrO vAta# iqdamOja#H pipartu ||

uqgrA diqSAmaqBi-BU#tirvayOqdhAH Suci#H SuqkrE aha#nyOjaqsInA$ |

indrAdhi#patiH pipRutAqdatO# nOq mahi# - [ ] 33

TS 4.4.12.2

kShaqtraM ~MviqSvatO# dhArayEqdaM ||

bRuqhat sAma# kShatraqBRud-vRuqddha vRu#ShNiyaM triqShTuBauja#H SuBiqta muqgravI#raM |

indraq stOmE#na pa~jcadaqSEnaq maddhya#miqdaM ~MvAtE#naq saga#rENa rakSha ||

prAcI# diqSA(gm) saqhaya#SAq yaSa#svatIq viSvE# dEvAH prAqvRuShA &hnAq(gm)q suva#rvatI |

iqdaM kShaqtraM duqShTara#maqstvOjO &nA#dhRuShTa(gm) sahaqsriyaq(gm)q saha#svat ||

vaiqrUqpE sAma#nniqha tacCa#kEmaq jaga#tyainaM ~MviqkShvA vE#SayAmaH |

viSvE# dEvAH saptadaqSEnaq - [ ] 34

TS 4.4.12.3

varca# iqdaM kShaqtra(gm) sa#liqlavA#tamuqgraM ||

dhaqrtrI diqSAM kShaqtramiqdaM dA#dhArOpaqsthA&&SA#nAM miqtrava#daqstvOja#H |

mitrA#varuNA SaqradA&hnA$M cikitnU aqsmai rAqShTrAyaq mahiq Sarma# yacCataM ||

vaiqrAqjE sAmaqnnadhi# mE manIqShA&nuqShTuBAq saMBRu#taM ~MvIqrya(gm)# saha#H |

iqdaM kShaqtraM miqtrava#dAqrdradA#nuq mitrA#varuNAq rakSha#taq-mAdhi#patyaiH ||

saqmrAD diqSA(gm) saqhasA$mnIq saha#svatyRuqtur.hE#maqntO viqShThayA# naH pipartu |

aqvaqsyuvA#tA - [ ] 35

TS 4.4.12.4

bRuhaqtIrnu Sakva#rIriqmaM ~Myaqj~jama#vantu nO GRuqtAcI$H ||

suva#rvatI suqduGA# naqH paya#svatI diqSAM dEqvya#vatu nO GRuqtAcI$ |

tvaM gOqpAH pu#raEqtOta paqScAd bRuha#spatEq yAmyA$M ~Myu~ggdhiq vAca$M ||

UqrddhvA diqSA(gm) rantiqrASauSha#dhInA(gm) saM~MvathsaqrENa# saviqtA nOq ahnA$M |

rEqvath sAmAti#cCandA uq CandO&jA#ta SatruH syOqnA nO# astu ||

stOma#trayastri(gm)SEq Buva#nasya patniq viva#svadvAtE aqBi nO# - [ ] 36

TS 4.4.12.5

gRuNAhi |

GRuqtava#tI savitaqrAdhi#patyaiqH paya#svatIq rantiqrASA# nO astu ||

dhruqvA diqSAM ~MviShNu#paqtnyaGO#rAq&syESA#nAq saha#sOq yA maqnOtA$ |

bRuhaqspati# rmAtaqriSvOqta vAqyuH sa#ndhuvAqnA vAtA# aqBi nO# gRuNantu ||

viqShTaqBOM diqvO dhaqruNa#H pRuthiqvyA aqsyESA#nAq jaga#tOq viShNu#patnI |

viqSvavya#cA iqShaya#ntIq suBU#tiH SiqvA nO# aqstvadi#tiruqpasthE$ ||

vaiqSvAqnaqrO na# UqtyA>3, pRuqShTO diqvya>4,

nu# nOq ( ) &dyAnu#matiq>5, ranvida#numatEq tvaM >6,

kayA# naSciqtra ABu#vaqt>7, kO aqdya yu#~gktE >8 || 37

(mahi# - saptadaqSEnA# - &vaqsyuvA#tA - aqBi nO - &nu# naq - Scatu#rdaSa ca) (A12)

praSna kOrvai with starting padams of 1 to 12 anuvAkams :-

(raqSmira#siq - rAj~jya#syaq - yaM puqrO hari#kESOq - &gnirmUqrddha - ndrAqgniByAqM - bRuhaqspati# - rBUyaqskRuda# - syaqgninA# viSvAqShAT - praqjApa#tiqrmana#sAq - kRutti#kAq - madhu#Sca - saqmiddiqSAM - dvAda#Sa )

kOrvai with starting padams of 1, 11, 21 series of pa~jcAtis :-

(raqSmira#siq - prati# dhEqnu- ma#si stanayitnuqsani#ra - syAdiqtyAnA(gm)# - saqptatri(gm)#Sat )

first and last padam of fourth praSnam of kANDam 4 :-

(raqSmira#siq - kO aqdya yu#~gktE)

|| hari#H OM ||

|| kRuShNa yajurvEdIya taittirIya saMhitAyAM caturtha kANDE caturthaH praSnaH samAptaH ||

4.4.1 appendix

4.4.10.3 - pUqrNA paqScAd>1 yat tE# dEqvA ada#dhuH >2

pUqrNA paqScAduqta pUqrNA puqrastAqdunma#dhyaqtaH pau$rNamAqsI ji#gAya |

tasyA$n dEqvA adhi# saqM~Mvasa#nta uttaqmE nAka# iqha mA#dayantAM ||

yattE# dEqvA ada#dhu rBAgaqdhEyaqmamA#vAsyE saqM~Mvasa#ntO mahiqtvA |

sAnO# yaqj~jaM pi#pRuhi viSvavArE raqyiM nO# dhEhi suBagE suqvIra$M ||

(appearing in TS 3.5.1.1)

4.4.12.5 - vaiqSvAqnaqrO na# UqtyA>3, pRuqShTO diqvya>4

vaiqSvAqnaqrO na# UqtyA&& pra yA#tu parAqvata#H | aqgniruqkthEnaq vAha#sA ||

pRuqShTO diqvi pRuqShTO aqgniH pRu#thiqvyAM pRuqShTO viSvAq OSha#dhIqrA vi#vESa |

vaiqSvAqnaqraH saha#sA pRuqShTO aqgniH sanOq divAq sa riqShaH pA#tuq nakta$M ||

(appearing in TS 1.5.11.1)

4.4.12.5 - nu# nOq dyAnu#matiq>5, ranvida#numatEq tvaM >6

anu# nOq&dyA&nu#matiryaqj~jaM dEqvEShu#   
manyatAM | aqgniSca# havyaqvAha#nOq Bava#tAM dAqSuShEq maya#H ||

anvida#numatEq tvaM manyA#saiq Sa~jca#naH kRudhi |

kratvEq dakShA#ya nO hinuq praNaq AyU(gm)#Shi tAriShaH ||

(appearing in TS 3.3.11.4)

4.4.12.5 - kayA# naSciqtra ABu#vaqt>7, kO aqdya yu#~gkta >8

kayA# naSciqtra ABu#vadUqtI saqdA vRu#dhaqH saKA$ | kayAq Saci#ShThayA vRuqtA ||

kO aqdya yu#~gktE dhuqri gA Ruqtasyaq SimI#vatO BAqminO# dur.hRuNAqyUn |

Aqsanni#ShUn. hRuqthsvasO# mayOqBUn. ya E#ShAM BRuqtyAmRuqNadhaqth sa jI#vAt ||

(appearing in TS 4.2.11.3)

===========================

OM namaH paramAtmanE, SrI mahAgaNapatayE namaH,

SrI guruByO namaH , haqriqH OM

4.5 caturthakANDE pa~jcamaH praSnaH - hOmavidhinirUpaNaM

TS 4.5.1.1

nama#stE rudra maqnyava# uqtOtaq iSha#vEq nama#H |

nama#stE astuq dhanva#nE bAqhuByA#muqta tEq nama#H ||

yA taq iShu#H Siqvata#mA SiqvaM baqBUva# tEq dhanu#H |

SiqvA Sa#raqvyA# yA tavaq tayA# nO rudra mRuDaya ||

yA tE# rudra SiqvA taqnUraGOqrA &pA#pakASinI |

tayA# nastaqnuvAq Santa#mayAq giri#SantAqBi cA#kaSIhi ||

yAmiShu#M giriSantaq hastEq - [ ] 1

TS 4.5.1.2

biBaqrShyasta#vE |

SiqvAM gi#ritraq tAM ku#ruq mA hi(gm)#sIqqH puru#ShaqM jaga#t ||

SiqvEnaq vaca#sA tvAq giriqSAcCA# vadAmasi |

yathA# naqH sarvaqmi-jjaga#dayaqkShma(gm) suqmanAq asa#t ||

addhya#vOcadadhivaqktA pra#thaqmO daivyO# BiqShak |

ahI(gg)#Scaqq sarvA$n jaqBaMyaqnth sarvA$Sca yAtu dhAqnya#H ||

aqsau yastAqmrO a#ruqNa uqta baqBruH su#maq~ggala#H |

yE cEqmA(gm) ruqdrA aqBitO# diqkShu - [ ] 2

TS 4.5.1.3

SriqtAH sa#hasraqSO &vai#ShAq(gm)q hEDa# ImahE ||

aqsau yO# &vaqsarpa#tiq nIla#grIvOq vilO#hitaH |

uqtaina#M gOqpA a#dRuSaqn-nadRu#San-nudahAqrya#H |

uqtainaqM ~MviSvA# BUqtAniq sa dRuqShTO mRu#DayAti naH ||

namO# astuq nIla#grIvAya sahasrAqkShAya# mIqDhuShE$ |

athOq yE a#syaq satvA#nOq&haM tEByO# &karaqnnama#H ||

pramu#Mcaq dhanva#naqstva muqBayOq-rArtni#yOqrjyAM |

yASca# tEq hastaq iSha#vaqH - [ ] 3

TS 4.5.1.4

parAq tA Ba#gavO vapa ||

aqvaqtatyaq dhanuqstva(gm) saha#srAkShaq SatE#ShudhE |

niqSIrya# SaqlyAnAqM muKA# SiqvO na#H suqmanA# Bava ||

vijyaqM dhanu#H kapaqrdinOq viSa#lyOq bANa#vA(gm) uqta |

anE#SannaqsyESha#va AqBura#sya niShaq~ggathi#H ||

yA tE# hEqti-rmI#DhuShTamaq hastE# baqBUva# tEq dhanu#H |

tayAq&smAn. viqSvataq stvama#yaqkShmayAq pari#bBuja ||

nama#stE aqstvAyu#dhAqyA-nA#tatAya dhRuqShNavE$ |

uqBAByA# ( ) muqta tEq namO# bAqhuByAqM tavaq dhanva#nE ||

pari# tEq dhanva#nO hEqtiraqsmAn-vRu#Naktu viqSvata#H |

athOq ya i#ShuqdhistavAqrE aqsma-nnidhE#hiq taM || 4

(hastE# - diqkShvi - Sha#va - uqBAByAqM - dvAvi(gm)#SatiSca) (A1)

TS 4.5.2.1

namOq hira#Nya bAhavE sEnAqnyE# diqSAMcaq pata#yEq namOq

namO# vRuqkShEByOq hari#kESEByaH paSUqnAM pata#yEq namOq

nama#H saqspi~jja#rAyaq tviShI#matE pathIqnAM pata#yEq namOq

namO# baBluqSAya# vivyAqdhinE-&nnA#nAqM pata#yEq namOq

namOq hari#kESAyO-pavIqtinE# puqShTAnAqM pata#yEq namOq

namO# Baqvasya# hEqtyai jaga#tAqM pata#yEq namOq

namO# ruqdrAyA#-tatAqvinEq kShEtrA#NAqM pata#yEq namOq

nama#H sUqtAyA-ha#ntyAyaq vanA#nAqM pata#yEq namOq namOq - [ ] 5

TS 4.5.2.2

rOhi#tAya sthaqpata#yE vRuqkShANAqM pata#yEq namOq

namO# maqntriNE# vANiqjAyaq kakShA#NAqM pata#yEq namOq

namO# BuvaqntayE# vArivaskRuqtA-yauSha#dhInAqM pata#yEq namOq

nama# uqccai-rGO#ShAyA kraqndaya#tE pattIqnAM pata#yEq namOq

nama#H kRuthsnavIqtAyaq dhAva#tEq sattva#nAqM pata#yEq nama#H || 6

(vanA#nAqM pata#yEq namOq namaq - EkAqnnatriq(gm)qSacca# ) (A2)

TS 4.5.3.1

namaqH saha#mAnAya nivyAqdhina# AvyAqdhinI#nAqM pata#yEq namOq

nama#H kakuqBAya# niShaq~ggiNE$ stEqnAnAqM pata#yEq namOq

namO# niShaq~ggiNa# iShudhiqmatEq taska#rANAqM pata#yEq namOq

namOq va~jca#tE pariqva~jca#tE stAyUqnAM pata#yEq namOq

namO# nicEqravE# paricaqrAyAra#NyAnAqM pata#yEq namOq

nama#H sRukAqviByOq jiGA(gm)#sadByO muShNaqtAM pata#yEq namOq

namO# &siqmadByOq naktaqM cara#dByaH prakRuqntAnAqM pata#yEq namOq

nama# uShNIqShiNE# giricaqrAya# kuluq~jcAnAqM pata#yEq namOq namaq - [ ] 7

TS 4.5.3.2

iShu#madByO dhanvAqviBya#Sca vOq namOq

nama# AtanvAqnEBya#H pratiqdadhA#nEByaSca vOq namOq

nama# AqyacCa#dByO visRuqjadBya#Sca vOq namOq

namO&sya#dByOq viddhya#dByaSca vOq namOq

namaq AsI#nEByaqH SayA#nEByaSca vOq namOq

nama#H svaqpadByOq jAgra#dByaSca vOq namOq

namaqstiShTha#dByOq dhAva#dByaSca vOq namOq

nama#H saqBABya#H saqBApa#tiByaSca vOq namOq

namOq aSvEqByO &Sva#patiBya ( ) Sca vOq nama#H || 8

(kuqluq~jcAnAqM pata#yEq namOq namO - &Sva#patiByaq - strINi# ca) (A3)

TS 4.5.4.1

nama# AvyAqdhinI$ByO viqviddhya#ntIByaSca vOq namOq

namaq uga#NABya-stRu(gm)haqtIBya#Sca vOq namOq

namO# gRuqthsEByO# gRuqthsapa#tiByaSca vOq namOq

namOq vrAtE$ByOq vrAta#patiByaSca vOq namOq

namO# gaqNEByO# gaqNapa#tiByaSca vOq namOq

namOq virU#pEByO viqSvarU#pEByaSca vOq namOq

namO# maqhadBya#H kShullaqkEBya#Sca vOq namOq

namO# raqthiByO#-&raqthEBya#Sca vOq namOq

namOq rathE$ByOq - [ ] 9

TS 4.5.4.2

ratha#patiByaSca vOq namOq

namaqH sEnA$ByaH sEnAqniBya#Sca vOq namOq

nama#H kShaqttRuBya#H saMgrahIqtRuBya#Sca vOq namOq

namaqstakSha#ByO rathakAqrEBya#Sca vOq namOq

namaqH kulA#lEByaH kaqrmArE$ByaSca vOq namOq

nama#H puq~jjiShTE$ByO niShAqdEBya#Sca vOq namOq

nama# iShuqkRudByO# dhanvaqkRudBya#Sca vOq namOq

namO# mRugaqyuBya#H SvaqniBya#Sca vOq namOq

namaQHSvaByaqH Svapa#tiByaSca ( ) vOq nama#H || 10

(rathE$ByaqH - Svapa#tiByaScaq - dvE ca# ) (A4)

TS 4.5.5.1

namO# BaqvAya# ca ruqdrAya# caq nama#H SaqrvAya# ca paSuqpata#yE caq

namOq nIla#grIvAya ca SitiqkaNThA#ya caq nama#H kapaqrdinE# caq vyu#ptakESAya caq

nama#H sahasrAqkShAya# ca Saqtadha#nvanE caq namO# giriqSAya# ca SipiviqShTAya# caq

namO# mIqDhuShTa#mAyaq cEShu#matE caq namO$ hraqsvAya# ca vAmaqnAya# caq

namO# bRuhaqtE caq var.ShI#yasE caq namO# vRuqddhAya# ca saqM~MvRuddhva#nE caq-[ ] 11

TS 4.5.5.2

namOq agri#yAya ca prathaqmAya# caq nama# AqSavE# cAjiqrAya# caq

namaQHSIGri#yAya caq SIByA#ya caq nama# UqrmyA#ya cAvasvaqnyA#ya caq

nama#H srOtaqsyA#ya caq dvIpyA#ya ca || 12

(saqM~MvRuddhva#nE caq - pa~jca#vi(gm)SatiSca) (A5)

TS 4.5.6.1

namO$ jyEqShThAya# ca kaniqShThAya# caq nama#H pUrvaqjAya# cAparaqjAya# caq

namO# maddhyaqmAya# cApagaqlBAya# caq namO# jaGaqnyA#ya caq buddhni#yAya caq

nama#H sOqByA#ya ca pratisaqryA#ya caq namOq yAmyA#ya caq kShEmyA#ya caq

nama# urvaqryA#ya caq KalyA#ya caq namaqH SlOkyA#ya cAvasAqnyA#ya caq

namOq vanyA#ya caq kakShyA#ya caq nama#H SraqvAya# ca pratiSraqvAya# caq-[ ] 13

TS 4.5.6.2

nama# AqSuShE#NAya cAqSura#thAya caq namaqH SUrA#ya cAvaBindaqtE caq

namO# vaqrmiNE# ca varUqthinE# caq namO# biqlminE# ca kavaqcinE# caq

nama#H SruqtAya# ca SrutasEqnAya# ca || 14

(praqtiqSraqvAya# caq - pa~jca#vi(gm)SatiSca) (A6)

TS 4.5.7.1

namO# dunduqByA#ya cAhanaqnyA#ya caq namO# dhRuqShNavE# ca pramRuqSAya# caq

namO# dUqtAya# caq prahi#tAya caq namO# niShaq~ggiNE# cEShudhiqmatE# caq

nama# stIqkShNESha#vE cAyuqdhinE# caq nama#H svAyuqdhAya# ca suqdhanva#nE caq

namaqH srutyA#ya caq pathyA#ya caq nama#H kAqTyA#ya ca nIqpyA#ya caq

namaqH sUdyA#ya ca saraqsyA#ya caq namO# nAqdyAya# ca vaiSaqntAya# caq -[ ] 15

TS 4.5.7.2

namaQHkUpyA#ya cAvaqTyA#ya caq namOq varShyA#ya cAvaqrShyAya# caq

namO# mEqGyA#ya ca vidyuqtyA#ya caq nama# IqddhriyA#ya cAtaqpyA#ya caq

namOq vAtyA#ya caq rEShmi#yAya caq namO# vAstaqvyA#ya ca vAstuqpAya# ca || 16

(vaiqSaqntAya# ca - triq(gm)qSacca#) (A7)

TS 4.5.8.1

namaqH sOmA#ya ca ruqdrAya# caq nama#stAqmrAya# cAruqNAya# caq

nama#H Saq~ggAya# ca paSuqpata#yE caq nama# uqgrAya# ca BIqmAya# caq

namO# agrEvaqdhAya# ca dUrEvaqdhAya# caq namO# haqntrE caq hanI#yasE caq

namO# vRuqkShEByOq hari#kESEByOq nama#stAqrAyaq

nama#H SaqBaMvE# ca mayOqBavE# caq nama#H Sa~gkaqrAya# ca mayaskaqrAya# caq

nama#H SiqvAya# ca Siqvata#rAya caq - [ ] 17

TS 4.5.8.2

namaqstIrthyA#ya caq kUlyA#ya caq nama#H pAqryA#ya cAvAqryA#ya caq

nama#H praqtara#NAya cOqttara#NAya caq nama# AtAqryA#ya cAlAqdyA#ya caq

namaqH SaShpyA#ya caq PEnyA#ya caq nama#H sikaqtyA#ya ca pravAqhyA#ya ca || 18

(Siqvata#rAya ca - triq(gm)qSacca#) (A8)

TS 4.5.9.1

nama# iriqNyA#ya ca prapaqthyA#ya caq nama#H ki(gm)SiqlAya# caq kShaya#NAya caq

nama#H kapaqrdinE# ca pulaqstayE# caq namOq gOShThyA#ya caq gRuhyA#ya caq

namaqstalpyA#ya caq gEhyA#ya caq nama#H kAqTyA#ya ca gahvarEqShThAya# caq

namO$ hradaqyyA#ya ca nivEqShpyA#ya caq nama#H pA(gm)saqvyA#ya ca rajaqsyA#ya caq

namaqH SuShkyA#ya ca hariqtyA#ya caq namOq lOpyA#ya cOlaqpyA#ya caq- [ ] 19

TS 4.5.9.2

nama# UqrvyA#ya ca sUqrmyA#ya caq nama#H paqrNyA#ya ca parNaSaqdyA#ya caq

namO#&paguqramA#NAya cABiGnaqtE caq nama# AkKidaqtE ca# prakKidaqtE caq

namO# vaH kiriqkEByO# dEqvAnAq(gm)q hRuda#yEByOq

namO# vikShINaqkEByOq

namO# vicinvaqtkEByOq

nama# Anir. haqtEByOq

nama# AmIvaqtkEBya#H || 20

(uqlaqpyA#ya caq - traya#stri(gm)Sacca#) (A9)

TS 4.5.10.1

drApEq andha#saspatEq dari#draqnnIla#lOhita |

EqShAM puru#ShANAmEqShAM pa#SUqnAM mA BE rmA&rOq mO E#ShAqM ki~jcaqnAma#mat ||

yA tE# rudra SiqvA taqnUH SiqvA viqSvAha#BEShajI |

SiqvA ruqdrasya# BEShaqjI tayA# nO mRuDa jIqvasE$ ||

iqmA(gm) ruqdrAya# taqvasE# kapaqrdinE$ kShaqyadvI#rAyaq praBa#rAmahE maqtiM |

yathA# naqH Samasa#d dviqpadEq catu#ShpadEq viSva#M puqShTaM grAmE# aqsmi - [ ] 21

TS 4.5.10.2

nnanA#turaM ||

mRuqDA nO# rudrOq tanOq maya#skRudhi kShaqyadvI#rAyaq nama#sA vidhEma tE |

yacCaM caq yOScaq manu#rAyaqjE piqtA tada#SyAmaq tava# rudraq praNI#tau ||

mA nO# maqhAnta#muqta mA nO# arBaqkaM mA naq ukSha#ntamuqta mA na# ukShiqtaM |

mA nO# vadhIH piqtaraqM mOta mAqtara#M priqyA mA na#staqnuvO# - [ ] 22

TS 4.5.10.3

rudra rIriShaH ||

mA na#stOqkE tana#yEq mA naq Ayu#Shiq mA nOq gOShuq mA nOq aSvE#Shu rIriShaH |

vIqrAn mAnO# rudra BAmiqtO va#dhIr. haqviShma#ntOq nama#sA vidhEma tE ||

AqrAttE# gOqGna uqta pU#ruShaqGnE kShaqyadvI#rAya suqmnamaqsmE tE# astu |

rakShA# ca nOq adhi# ca dEva brUqhyadhA# ca naqH Sarma# yacCa dviqbar.hA$H ||

stuqhi - [ ] 23

TS 4.5.10.4

SruqtaM ga#rttaqsadaqM ~MyuvA#naM mRuqgaM na BIqma-mu#pahaqtnu-muqgraM |

mRuqDA ja#riqtrE ru#draq stavA#nO aqnyantE# aqsmanniva#pantuq sEnA$H ||

pari#NO ruqdrasya# hEqti rvRu#Naktuq pari#tvEqShasya# durmaqtira#GAqyOH |

ava# sthiqrA maqGava#dBya-stanuShvaq mIDhva#stOqkAyaq tana#yAya mRuDaya ||

mIDhu#ShTamaq Siva#tama SiqvO na#H suqmanA# Bava |

paqraqmE vRuqkSha Ayu#dhaM niqdhAyaq kRuttiqM ~MvasA#naq Aca#raq pinA#kaqM - [ ] 24

TS 4.5.10.5

biBraqdAga#hi ||

viki#ridaq vilO#hitaq nama#stE astu BagavaH |

yAstE# saqhasra(gm)# hEqtayOq&nya-maqsmanni va#pantuq tAH ||

saqhasrA#Ni sahasraqdhA bA#huqvOstava# hEqtaya#H |

tAsAqmISA#nO BagavaH parAqcInAq muKA# kRudhi || 25

(aqsmi(gg)-staqnuva#H-stuqhi-pinA#kaq-mEkAqnnatriq(gm)qSacca#) (A10)

TS 4.5.11.1

saqhasrA#Ni sahasraqSO yE ruqdrA adhiq BUmyA$M |

tEShA(gm)# sahasrayOjaqnE &vaqdhanvA#ni tanmasi ||

aqsmin-ma#haqtya#rNaqvE$-&ntari#kShE BaqvA adhi# ||

nIla#grIvAH SitiqkaNThA$H SaqrvA aqdhaH kSha#mAcaqrAH ||

nIla#grIvAH SitiqkaNThAq diva(gm)# ruqdrA upa#SritAH ||

yE vRuqkShEShu# saqspi~jja#rAq nIla#grIvAq vilO#hitAH ||

yE BUqtAnAq-madhi#patayO viSiqKAsa#H kapaqrdi#naH ||

yE annE#Shu viqviddhya#ntiq pAtrE#Shuq piba#tOq janAn# ||

yE paqthAM pa#thiqrakSha#ya ailabRuqdA yaqvyudha#H ||

yE tIqrthAni# - [ ] 26

TS 4.5.11.2

praqcara#nti sRuqkAva#ntO niShaq~ggiNa#H ||

ya EqtAva#ntaScaq BUyA(gm)#saScaq diSO# ruqdrA vi#tasthiqrE ||

tEShA(gm)# sahasrayOjaqnE &vaqdhanvA#ni tanmasi ||

namO# ruqdrEByOq yE pRu#thiqvyAM ~MyE$&ntari#kShEq yE diqvi yEShAqmannaqM

~MvAtO# vaqrq.ShamiSha#vaqstEByOq daSaq prAcIq rdaSa#dakShiqNA daSa#praqtIcIq

rdaSOdI#cIq rdaSOqrddhvA-stEByOq namaqstE nO# mRuDayantuq tE yaM

dviqShmO yaSca# ( ) nOq dvEShTiq taM ~MvOq jaMBE# dadhAmi || 27

(tIqrthAniq - yaScaq - ShaT ca# ) (A11)

praSna kOrvai with starting padams of 1 to 11 anuvAkams :-

(nama#stE rudraq - namOq hira#NyabAhavEq - namaqH saha#mAnAyaq - nama# AvyAqdhinI$ByOq - namO# BaqvAyaq - namO$ jyEqShThAyaq - namO# dunduqByA#yaq - namaqH sOmA#yaq - nama# iriqNyA#yaq - drApa# - saqhasrAq - NyEkA#daSa)

kOrvai with starting padams of 1, 11, 21 series of pa~jcAtis :-

(nama#stE rudraq - namO# BaqvAyaq - drApE# - saqptavi(gm)#SatiH)

first and last padam of fifth praSnam of kANDam 4:-

(nama#stE rudraq - taM ~MvOq jaMBE# dadhAmi)

|| hari#H OM ||

|| kRuShNa yajurvEdIya taittirIya saMhitAyAM caturtha kANDE pa~jcamaH praSnaH samAptaH ||

------------------------------------

OM namaH paramAtmanE, SrI mahAgaNapatayE namaH, SrI guruByO namaH haqriqH OM

4.6 caturthakANDE ShaShThaH praSnaH - pariShEcana-saMskArABidhAnaM

TS 4.6.1.1

aSmaqnnUrjaqM parva#tE SiSriyAqNAM ~MvAtE# paqrjanyEq varu#Nasyaq SuShmE$ |

aqdBya OSha#dhIByOq vanaqspatiqByO&dhiq saMBRu#tAqM tAM naq iShaqmUrja#M

dhatta marutaH sa(gm) rarAqNAH ||

aSma(gg)#stEq kShudaqmuM tEq SugRu#cCatuq yaM dviqShmaH ||

saqmuqdrasya# tvAq&\*vAkaqyA&gnEq pari# vyayAmasi |

pAqvaqkO aqsmaBya(gm)# SiqvO Ba#va ||

hiqmasya# tvA jaqrAyuqNA&gnEq pari# vyayAmasi |

pAqvaqkO aqsmaBya(gm)# SiqvO Ba#va ||

upaq - [ ] 1

TS 4.6.1.2

-jmannupa# vEtaqsE&va#ttaraM naqdIShvA |

agnE# piqttamaqpAma#si ||

maNDU#kiq tABiqrA ga#hiq sEmaM nO# yaqj~jaM |

pAqvaqkava#rNa(gm) SiqvaM kRu#dhi ||

pAqvaqka A ciqtaya#ntyA kRuqpA |

kShAma#n ruruqca uqShasOq na BAqnunA$ ||

tUrvaqn na yAmaqnnEta#Sasyaq nU raNaq A yO GRuqNE | na ta#tRuShAqNO aqjara#H ||

agnE# pAvaka rOqciShA# maqndrayA# dEva jiqhvayA$ |

A dEqvAn - [ ] 2

TS 4.6.1.3

va#kShiq yakShi# ca ||

sa na#H pAvaka dIdiqvO&gnE# dEqvA(gm)   
iqhA&& va#ha |

upa# yaqj~ja(gm) haqviSca# naH ||

aqpAmiqdaM nyaya#na(gm) samuqdrasya#   
niqvESa#naM |

aqnyaM tE# aqsmat ta#pantu hEqtaya#H pAvaqkO aqsmaBya(gm)# SiqvO Ba#va ||

nama#stEq hara#sE SOqciShEq nama#stE astvaqrciShE$ |

aqnyaM tE# aqsmat ta#pantu hEqtaya#H pAvaqkO aqsmaBya(gm)# SiqvO Ba#va ||

nRuqShadEq vaDa# - [ ] 3

TS 4.6.1.4

-PsuqShadEq vaD va#naqsadEq vaD ba#r.hiqShadEq vaTth su#vaqrvidEq vaT ||

yE dEqvA dEqvAnA$M ~Myaqj~jiyA# yaqj~jiyA#nA(gm) saM~Mvath saqrINaqmupa# BAqgamAsa#tE |

aqhuqtAdO# haqviShO# yaqj~jE aqsminth svaqyaM ju#huddhvaqM madhu#nO GRuqtasya# ||

yE dEqvA dEqvEShvadhi# dEvaqtvamAyaqnq yE brahma#NaH pura EqtArO# aqsya |

yEByOq nartE pava#tEq dhAmaq kiM caqna na tE diqvO na pRu#thiqvyA adhiq snuShu# ||

prAqNaqdA - [ ] 4

TS 4.6.1.5

a#pAnaqdA vyA#naqdASca#kShuqrdA va#rcOqdA va#rivOqdAH |

aqnyaM tE# aqsmat ta#pantu hEqtaya#H pAvaqkO aqsmaBya(gm)# SiqvO Ba#va ||

aqgnistiqgmEna# SOqciShAq ya(gm)saqdviSvaqM nya#triNa$M |

aqgnirnO# va(gm)satE raqyiM ||

sainA&nI#kEna suviqdatrO# aqsmE yaShTA# dEqvA(gm) Aya#jiShThaH svaqsti |

ada#bdhO gOqpA uqta na#H paraqspA agnE$ dyuqmaduqta rEqvad-di#dIhi || 5

(upa#-dEqvAn-vaT-prA#NaqdA-Scatu#ScatvAri(gm)Sacca) (A1)

TS 4.6.2.1

ya iqmA viSvAq Buva#nAniq juhvaqdRuShiqrq.hOtA# niShaqsAdA# piqtA na#H |

sa AqSiShAq dravi#NamiqcCamA#naH paramaqcCadOq varaq A vi#vESa ||

viqSvaka#rmAq mana#sAq yadvihA#yA dhAqtA vi#dhAqtA pa#raqmOta saqndRuk |

tEShA#miqShTAniq samiqShA ma#dantiq yatra# saptaqrq.ShIn paqra Eka#mAqhuH ||

yO na#H piqtA ja#niqtA yO vi#dhAqtA yO na#H saqtO aqByA sajjaqjAna# | 6

TS 4.6.2.2

yO dEqvAnA$M nAmaqdhA Eka# Eqva ta(gm) sa#praqMSnaM Buva#nA yantyaqnyA ||

ta A&ya#jantaq dravi#Naq(gm)q sama#smAq RuSha#yaqH pUrvE# jariqtArOq na BUqnA |

aqsUrtAq sUrtAq raja#sO viqmAnEq yE BUqtAni# saqmakRu#NvanniqmAni# ||

na taM ~Mvi#dAthaq ya iqdaM jaqjAnAqnyad yuqShmAkaqmanta#raM BavAti |

nIqhAqrENaq prAvRu#tAq jalpyA# cAsuqtRupa# ukthaq SAsa#Scaranti ||

paqrO diqvA paqra EqnA - [ ] 7

TS 4.6.2.3

pRu#thiqvyA paqrO dEqvEBiqrasu#raiqrguhAq yat |

ka(gg) sviqdgarBa#M prathaqmaM da#ddhraq ApOq yatra# dEqvAH saqmaga#cCantaq viSvE$ ||

tamidgarBa#M prathaqmaM da#ddhraq ApOq yatra# dEqvAH saqmaga#cCantaq viSvE$ |

aqjasyaq nABAqvaddhyEkaq-marpi#taqM ~Myasmi#nniqdaM ~MviSvaqM Buva#naqmadhi#   
SriqtaM ||

viqSvaka#rmAq hyaja#niShTa dEqva Adid-ga#ndhaqrvO a#Bavad dviqtIya#H |

tRuqtIya#H piqtA ja#niqtauSha#dhInA - [ ] 8

TS 4.6.2.4

-maqpAM garBaqM ~Mvya#dadhAt puruqtrA ||

cakShu#ShaH piqtA mana#sAq hi dhIrO# GRuqtamE#nE ajanaqnnanna#mAnE |

yaqdEdantAq ada#dRu(gm)hantaq pUrvaq Adid dyAvA#pRuthiqvI a#prathEtAM ||

viqSvata#-ScakShuruqta viqSvatO#muKO viqSvatO#hasta uqta viqSvata#spAt |

saM bAqhuByAqM nama#tiq saM pata#traiq rdyAvA#pRuthiqvI jaqnaya#n dEqva Eka#H ||

ki(gg) svi#dAsI-dadhiqShThAna#-mAqraMBa#NaM kataqmath sviqt kimA#sIt |

yadIq BUmi#M jaqnaya#n - [ ] 9

TS 4.6.2.5

viqSvaka#rmAq vi dyAmaurNO$n mahiqnA viqSvaca#kShAH ||

ki(gg) sviqdvanaqM ka uq sa vRuqkSha A#sIqdyatOq dyAvA#pRuthiqvI ni#ShTataqkShuH |

manI#ShiNOq mana#sA pRuqcCatEduq tadyadaqddhyati#ShThaqd Buva#nAni dhAqrayann# ||

yA tEq dhAmA#ni paraqmANiq yA&vaqmA yA ma#ddhyaqmA vi#SvakarmannuqtEmA |

SikShAq saKi#ByO haqviShi# svadhAvaH svaqyaM ~Mya#jasva taqnuva#M juShAqNaH ||

vAqcaspati#M ~MviqSvaka#rmANamUqtayE# - [ ] 10

TS 4.6.2.6

manOqyujaqM ~MvAjE# aqdyA hu#vEma |

sa nOq nEdi#ShThAq hava#nAni jOShatE viqSvaSa#BUqMrava#sE sAqdhuka#rmA ||

viSva#karman. haqviShA# vAvRudhAqnaH svaqyaM ~Mya#jasva taqnuva#M juShAqNaH |

muhya#ntvaqnyE aqBita#H saqpatnA# iqhAsmAka#M maqGavA# sUqrira#stu ||

viSva#karman. haqviShAq varddha#nEna trAqtAraqmindra#-makRuNOravaqddhyaM |

tasmaiq viSaqH sama#namanta pUqrvIraqyamuqgrO vi#haqvyO# yathA&sa#t ||

saqmuqdrAya# vaqyunA#yaq sindhU#nAqM pata#yEq nama#H ( ) |

naqdInAq(gm)q sarvA#sAM piqtrE ju#huqtA viqSvaka#rmaNEq viSvA&hAma#rtya(gm) haqviH || 11

(jaqjAnaiq - nau - Sha#dhInAqM - BUmi#M jaqnaya# - nnUqtayEq - namOq - nava# ca) (A2)

TS 4.6.3.1

udE#namuttaqrAM naqyAgnE# GRutEnA&&huta |

rAqyaspOShE#Naq sa(gm) sRu#ja praqjayA# caq dhanE#na ca ||

indrEqmaM pra#taqrAM kRu#dhi sajAqtAnA#-masadvaqSI |

samE#naqM ~Mvarca#sA sRuja dEqvEByO# BAgaqdhA a#sat ||

yasya# kuqrmO haqvirgRuqhE tama#gnE varddhayAq tvaM |

tasma# dEqvA adhi# bravannaqyaM caq brahma#Naqspati#H ||

udu# tvAq viSvE# dEqvA - [ ] 12

TS 4.6.3.2

agnEq Bara#ntuq citti#BiH |

sa nO# Bava Siqvata#maH suqpratI#kO viqBAva#suH ||

pa~jcaq diSOq daivI$ryaqj~jama#vantu dEqvIrapAma#tiM durmaqtiM bAdha#mAnAH |

rAqyaspOShE# yaqj~japa#ti-mAqBaja#ntIH ||

rAqyaspOShEq adhi# yaqj~jO a#sthAqth sami#ddhE aqgnAvadhi# mAmahAqnaH |

uqkthapa#traq IDyO# gRuBIqtastaqptaM GaqrmaM pa#riqgRuhyA#yajanta ||

UqrjA yad-yaqj~jamaSa#manta dEqvA daivyA#ya dhaqrtrE jOShTrE$ |

dEqvaqSrIH SrIma#NAH Saqtapa#yAH - [ ] 13

TS 4.6.3.3

pariqgRuhya# dEqvA yaqj~jamA#yann ||

sUrya#raSmiqrq.hari#kESaH puqrastA$th saviqtA jyOtiqruda#yAq(gm)q aja#sraM |

tasya# pUqShA pra#saqvaM ~MyA#ti dEqvaH saqpaMSyaqn viSvAq Buva#nAni gOqpAH ||

dEqvA dEqvEByO# addhvaqryantO# asthurvIqta(gm) Sa#miqtrE Sa#miqtA yaqjaddhyai$ |

tuqrIyO# yaqj~jO yatra# haqvyamEtiq tata#H pAvaqkA AqSiShO# nO juShantAM ||

viqmAna# EqSha diqvO maddhya# Asta ApapriqvAn rOda#sI aqntari#kShaM |

sa viqSvAcI#raqBi - [ ] 14

TS 4.6.3.4

ca#ShTE GRuqtAcI#rantaqrA pUrvaqmapa#raM ca kEqtuM ||

uqkShA sa#muqdrO a#ruqNaH su#paqrNaH pUrva#syaq yOni#M piqturA vi#vESa |

maddhyE# diqvO nihi#taqH pRuSniqraSmAq vi ca#kramEq raja#saH pAqtyantau$ ||

indraqM ~MviSvA# avIvRudhanth samuqdravya#casaqM gira#H |

raqthIta#ma(gm) rathIqnAM ~MvAjA#nAq(gm)q satpa#tiqM pati$M ||

suqmnaqhUryaqj~jO dEqvA(gm) A ca# vakShaqdyakSha#daqgnirdEqvO dEqvA(gm) A ca# vakShat ||

vAja#sya ( ) mA prasaqvEnO$d-grAqBENO-da#graBIt |

athA# saqpatnAq(gm)q indrO# mE nigrAqBENAdha#rA(gm) akaH ||

uqdgrAqBaM ca# nigrAqBaM caq brahma# dEqvA a#vIvRudhann |

athA# saqpatnA#nindrAqgnI mE# viShUqcInAqn vya#syatAM || 15

(dEqvAH - Saqtapa#yA - aqBi - vAja#syaq - ShaDvi(gm)#SatiSca ) (A3)

TS 4.6.4.1

AqSuH SiSA#nO vRuShaqBO na yuqddhmO Ga#nAGaqnaH kShOBa#Na-Scar.ShaNIqnAM |

saqMkranda#nO&nimiqSha E#ka vIqraH Saqta(gm) sEnA# ajayath sAqkamindra#H ||

saqMkranda#nEnA nimiqShENa# jiqShNunA# yutkAqrENa# duScyavaqnEna# dhRuqShNunA$ |

tadindrE#Na jayataq tath sa#haddhvaqM ~MyudhO# naraq iShu#hastEnaq vRuShNA$ ||

sa iShu#hastaiqH sa ni#ShaqMgiBi#rvaqSI sa(gg)sra#ShTAq sa yudhaq indrO# gaqNEna# |

saq(gm)qsRuqShTaqjith sO#maqpA bA#huSaqrddhyU$rddhvadha#nvAq prati#hitABiqrastA$ ||

bRuha#spatEq pari# dIyAq- [ ] 16

TS 4.6.4.2

rathE#na rakShOqhA &mitrA(gm)# apaq bAdha#mAnaH |

praqBaqMjanth sEnA$H pramRuqNO yuqdhA jaya#nnaqsmAka#-mEddhyaviqtA rathA#nAM ||

gOqtraqBida#M gOqvidaqM ~Mvajra#bAhuqM jaya#ntaqmajma# pramRuqNantaq-mOja#sA |

iqma(gm) sa#jAtAq anu#vIra-yaddhvaqmindra(gm)# saKAqyO&nuq sa(gm) ra#BaddhvaM ||

baqlaqviqj~jAqyaH-sthavi#raqH pravI#raqH saha#svAn. vAqjI saha#mAna uqgraH |

aqBivI#rO aqBisa#tvA sahOqjA jaitra#mindraq rathaqmAti#ShTha gOqvit ||

aqBi gOqtrANiq saha#sAq gAha#mAnO&dAqyO- [ ] 17

TS 4.6.4.3

vIqraH Saqtama#nyuqrindra#H |

duqScyaqvaqnaH pRu#tanAqShADa# yuqddhyO$-smAkaq(gm)q sEnA# avatuq pra yuqthsu ||

indra# AsAM-nEqtA bRuhaqspatiq rdakShi#NA yaqj~jaH puqra E#tuq sOma#H |

dEqvaqsEqnAnA#-maBiBa~jjatIqnAM jaya#ntInAM maqrutO# yaqntvagrE$ ||

indra#syaq vRuShNOq varu#Nasyaq rAj~ja# AdiqtyAnA$M maqrutAq(gm)q Sarddha# uqgraM |

maqhAma#nasAM BuvanacyaqvAnAqM GOShO# dEqvAnAqM jaya#tAq muda#sthAt ||

aqsmAkaq-mindraqH samRu#tEShu dhvaqjEShvaqsmAkaqM ~MyA iSha#vaqstA ja#yantu | 18

TS 4.6.4.4

aqsmAka#M ~MvIqrA utta#rE BavantvaqsmAnu# dEvA avatAq havE#Shu ||

uddha#r.Shaya maGavaqnnA-yu#dhAq-nyuthsatva#nAM mAmaqkAnAqM mahA(gm)#si |

udvRu#trahan vAqjinAqM ~MvAji#nAqnyud-rathA#nAqM jaya#tAmEtuq GOSha#H ||

upaq prEtaq jaya#tA naraHsthiqrA va#H santu bAqhava#H |

indrO# vaqH Sarma# yacCa tvanA-dhRuqShyA yathAsa#tha ||

ava#sRuShTAq parA# pataq Sara#vyEq brahma# sa(gm)SitA | gacCAqmitrAqn pra- [ ] 19

TS 4.6.4.5

vi#Saq maiShAqM ka~jcaqnOcCi#ShaH ||

marmA#Ni tEq varma#BiSCAdayAmiq sOma#stvAq rAjAq &mRutE#nAqBi-va#stAM |

uqrOrvarI#yOq vari#vastE astuq jaya#ntaqM tvAmanu# madantu dEqvAH ||

yatra# bAqNAH saqMpata#nti kumAqrA vi#SiqKA i#va |

indrO# naqstatra# vRutraqhA vi#SvAqhA Sarma# yacCatu || 20

(dIqyAq - &dAqyO - ja#yantvaq - mitrAqn pra - ca#tvAriq(gm)qSacca#) (A4)

TS 4.6.5.1

prAcIqmanu# praqdiSaqM prEhi# viqdvAnaqgnEra#gnE puqrO a#gnirBavEqha |

viSvAq ASAq dIdyA#nOq vi BAqhyUrja#M nO dhEhi dviqpadEq catu#ShpadE ||

krama#ddhvamaqgninAq nAkaqmuKyaq(gm)q hastE#Shuq biBra#taH |

diqvaH pRuqShTha(gm) suva#rgaqtvA miqSrA dEqvEBi#rAddhvaM ||

pRuqthiqvyA aqhamudaqntari#kShaq-mA&ru#ha-maqntari#kShAqd divaqmA&ru#haM |

diqvO nAka#sya pRuqShThAth suvaqrjyOti#ragA- [ ] 21

TS 4.6.5.2

maqhaM ||

suvaqryantOq nApE$kShantaq A dyA(gm) rO#hantiq rOda#sI |

yaqj~jaM ~MyE viqSvatO#dhAraq(gm)q suvi#dvA(gm)sO vitEniqrE ||

agnEq prEhi# prathaqmO dE#vayaqtAM cakShu#rdEqvAnA#muqta martyA#nAM |

iya#kShamANAq BRugu#BiH saqjOShAqH suva#ryantuq yaja#mAnAH svaqsti ||

naktOqShAsAq sama#nasAq virU#pE dhAqpayE#tEq SiSuqmEka(gm)# samIqcI |

dyAvAq kShAmA# ruqkmO aqntarvi BA#ti dEqvA aqgniM dhA#rayan draviNOqdAH ||

agnE# sahasrAkSha - [ ] 22

TS 4.6.5.3

SatamUrddha~jCaqtaM tE$ prAqNAH saqhasra#mapAqnAH |

tva(gm) sA#haqsrasya# rAqya I#SiShEq tasmai# tE vidhEmaq vAjA#yaq svAhA$ ||

suqpaqrNO#&si gaqrutmA$n pRuthiqvyA(gm) sI#da pRuqShThE pRu#thiqvyAH sI#da BAqsA&\*ntari#kShaqmA pRu#Naq jyOti#ShAq divaqmutta#BAnaq tEja#sAq diSaq ud dRu(gm)#ha ||

AqjuhvA#naH suqpratI#kaH puqrastAqdagnEq svAM ~MyOniqmA sI#da sAqddhyA |

aqsminth-saqdhasthEq addhyutta#rasmiqn viSvE# dEvAq - [ ] 23

TS 4.6.5.4

yaja#mAnaSca sIdata ||

prEddhO# agnE dIdihi puqrO nO&ja#srayA sUqrmyA# yaviShTha |

tvA(gm) SaSva#ntaq upa# yantiq vAjA$H ||

viqdhEma# tE paraqmE janma#nnagnE viqdhEmaq stOmaiqrava#rE saqdhasthE$ |

yasmAqd-yOnE#ruqdAri#thAq yajEq taM pratvE haqvI(gm)Shi# juhurEq sami#ddhE ||

tA(gm) sa#viqturvarE$Nyasya ciqtrAmA&haM ~MvRu#NE sumaqtiM ~MviqSvaja#nyAM |

yAma#syaq kaNvOq adu#haqt prapI#nA(gm) saqhasra#dhArAqM - [ ] 24

TS 4.6.5.5

paya#sA maqhIM gAM ||

saqpta tE# agnE saqmidha#H saqpta jiqhvAH saqptar.Sha#yaH saqpta dhAma# priqyANi# |

saqpta hOtrA$H saptaqdhA tvA# yajanti saqpta yOnIqrA pRu#NasvA GRuqtEna# ||

IqdRu~g cA$nyAqdRu~g cai#tAqdRu~gca# pratiqdRu~g ca# miqtaScaq saMmi#taScaq saBa#rAH ||

SuqkrajyO#tiSca ciqtrajyO#tiSca saqtyajyO#tiScaq jyOti#ShmA(gg)Sca saqtyaSca#rtaqpAScAtya(gm)#hAH || 25

TS 4.6.5.6

Ruqtaqjicca# satyaqjicca# sEnaqjicca# suqShENaqScAntya#mitraSca dUqrEa#mitraSca gaqNaH ||

RuqtaSca# saqtyaSca# dhruqvaSca# dhaqruNa#Sca dhaqrtA ca# vidhaqrtA ca# vidhAraqyaH ||

IqdRukShA#sa EtAqdRukShA#sa Uq ShuNa#H saqdRukShA#saqH prati#sadRukShAsaq Eta#na |

miqtAsa#Scaq saMmi#tAsaSca na UqtayEq saBa#rasO marutO yaqj~jE aqsminnindraqM daivIqrviSO# maqrutO&nu#vartmAnOq ( ) yathEndraqM daivIqrviSO# maqrutO&nu#vartmAna EqvamiqmaM ~Myaja#mAnaqM daivI$Scaq viSOq mAnu#ShIqScAnu#vartmAnO Bavantu || 26

(aqgAq(gm)q - saqhaqsrAqkShaq - dEqvAqH - saqhasra#dhArAq - matya(gm)#hAq - anu#vartmAnaqH - ShODa#Sa ca) (A5)

TS 4.6.6.1

jIqmUta#syEva Bavatiq pratI#kaqM ~MyadvaqrmI yAti# saqmadA#muqpasthE$ |

anA#viddhayA taqnuvA# jayaq tva(gm) sa tvAq varma#NO mahiqmA pi#partu ||

dhanva#nAq gA dhanva#nAq&&jiM ja#yEmaq dhanva#nA tIqvrAH saqmadO# jayEma |

dhanuqH SatrO#rapakAqmaM kRu#NOtiq dhanva#nAq sarvA$H praqdiSO# jayEma ||

vaqkShyantIqvEdA ga#nIgantiq karNa#M priqya(gm) saKA#yaM pariShasvajAqnA |

yOShE#va Si~gktEq vitaqtA&dhiq dhanvaqn - [ ] 27

TS 4.6.6.2

jyA iqya(gm) sama#nE pAqraya#ntI ||

tE Aqcara#ntIq sama#nEvaq yOShA# mAqtEva# puqtraM bi#BRutAmuqpasthE$ |

apaq SatrUn# viddhyatA(gm) saM~MvidAqnE ArtnI# iqmE vi#ShPuqrantI# aqmitrAn# ||

baqhvIqnAM piqtA baqhura#sya puqtraSciqScA kRu#NOtiq sama#nA&vaqgatya# |

iqShuqdhiH sa~gkAqH pRuta#nAScaq sarvA$H pRuqShThE nina#ddhO jayatiq prasU#taH ||

rathEq tiShTha#n nayati vAqjina#H puqrO yatra#yatra kAqmaya#tE suShAraqthiH |

aqBISU#nAM mahiqmAna#M - [ ] 28

TS 4.6.6.3

panAyataq mana#H paqScAdanu# yacCanti raqSmaya#H ||

tIqvrAn GOShA$n kRuNvatEq vRuSha#pANaqyO&SvAq rathE#BiH saqha vAqjaya#ntaH |

aqvaqkrAma#ntaqH prapa#dairaqmitrA$n kShiqNantiq SatrUq(gm)qrana#pavyayantaH ||

raqthaqvAha#na(gm) haqvira#syaq nAmaq yatrA&&\*yu#dhaqM nihi#tamasyaq varma# |

tatrAq rathaqmupa# Saqgma(gm) sa#dEma viqSvAhA# vaqya(gm) su#manaqsyamA#nAH ||

svAqduqShaq(gm)q sada#H piqtarO# vayOqdhAH kRu#cCrEqSritaqH SaktI#vantO gaBIqrAH |

ciqtrasE#nAq iShu#balAq amRu#ddhrAH saqtOvI#rA uqravO$ vrAtasAqhAH ||

brAhma#NAsaqH - [ ] 29

TS 4.6.6.4

pita#raqH sOmyA#saH SiqvE nOq dyAvA#pRuthiqvI a#nEqhasA$ |

pUqShA na#H pAtu duriqtAdRu#tAvRudhOq rakShAq mAki#rnO aqGaSa(gm)#sa ISata ||

suqpaqrNaM ~Mva#stE mRuqgO a#syAq dantOq gOBiqH sanna#ddhA patatiq prasU#tA |

yatrAq naraqH saM caq vi caq drava#ntiq tatrAqsmaByaqmiSha#vaqH Sarma# ya(gm)sann ||

RujI#tEq pari# vRu~ggdhiq nO&SmA# Bavatu   
nastaqnUH |

sOmOq adhi# bravItuq nO&di#tiqH - [ ] 30

TS 4.6.6.5

Sarma# yacCatu ||

A ja#~gGantiq sAnvE#ShAM jaqGanAq(gm)q upa# jiGnatE |

aSvA#janiq pracE#taqsO&SvA$nth saqmathsu# cOdaya ||

ahi#riva BOqgaiH paryE#ti bAqhuM jyAyA# hEqtiM pa#riqbAdha#mAnaH |

haqstaqGnO viSvA# vaqyunA#ni viqdvAn pumAqn pumA(gm)#saqM pari# pAtu viqSvata#H ||

vana#spatE vIqDva#~ggOq hi BUqyA aqsmath sa#KA praqtara#NaH suqvIra#H |

gOBiqH sanna#ddhO asi vIqDaya#svA&&sthAqtA tE# jayatuq jEtvA#ni ||

diqvaH pRu#thiqvyAH paryO- [ ] 31

TS 4.6.6.6

-jaq ud-BRu#taqM ~Mvanaqspati#ByaqH paryABRu#taq(gm)q saha#H |

aqpAmOqjmAnaqM pariq gOBiqrAvRu#taqmindra#syaq vajra(gm)# haqviShAq ratha#M ~Myaja ||

indra#syaq vajrO# maqrutAqmanI#kaM miqtrasyaq garBOq varu#Nasyaq nABi#H |

sEmAM nO# haqvyadA#tiM juShAqNO dEva# rathaq prati# haqvyA gRu#BAya ||

upa# SvAsaya pRuthiqvImuqta dyAM pu#ruqtrA tE# manutAqM ~MviShThi#taqM jaga#t |

sa du#nduBE saqjUrindrE#Na dEqvairdUqrA- [ ] 32

TS 4.6.6.7

ddavI#yOq apa#sEdhaq SatrUn# ||

A kra#ndayaq balaqmOjO# naq A dhAq niShTa#nihi duriqtA bAdha#mAnaH |

apa# prOtha dunduBE duqcCunA(gm)# iqta indra#sya muqShTira#si vIqDaya#sva ||

A&mUra#ja praqtyAva#rtayEqmAH kE#tuqmad du#nduqBi rvA#vadIti |

samaSva#parNAqScara#nti nOq narOq&smAka#mindra raqthinO# jayantu || 33

(dhanva#n - mahiqmAnaqM - brAhma#NAqsO - &di#tiH - pRuthiqvyAH pari# - dUqrA - dEka#catvAri(gm)Sacca) (A6)

TS 4.6.7.1

yadakra#ndaH prathaqmaM jAya#mAna uqdyanth sa#muqdrAduqta vAq purI#ShAt |

SyEqnasya# paqkShA ha#riqNasya# bAqhU u#paqstutyaqM mahi# jAqtaM tE# arvann ||

yaqmEna# daqttaM triqta E#namAyunaqgindra# ENaM prathaqmO addhya#tiShThat |

gaqndhaqrvO a#sya raSaqnAma#-gRuBNAqth sUrAqdaSva#M ~MvasavOq nira#taShTa ||

asi# yaqmO asyA#diqtyO a#rvaqnnasi# triqtO guhyE#na vraqtEna# |

asiq sOmE#na saqmayAq vipRu#kta - [ ] 34

TS 4.6.7.2

AqhustEq trINi# diqvi bandha#nAni ||

trINi# ta Ahurdiqvi bandha#nAniq trINyaqPsu trINyaqntaH sa#muqdrE |

uqtEva# mEq varu#NaSCanth syarvaqnq. yatrA# ta AqhuH pa#raqmaM jaqnitra$M ||

iqmA tE# vAjinnavaqmArja#nAnIqmA SaqPAnA(gm)# saniqturniqdhAnA$ |

atrA# tE BaqdrA ra#SaqnA a#paSyamRuqtasyaq yA a#BiqrakSha#nti gOqpAH ||

AqtmAna#M tEq mana#sAq&&rAda#jAnAmaqvO   
diqvA - [ ] 35

TS 4.6.7.3

paqtaya#ntaM pataq~ggaM |

SirO# apaSyaM paqthiBi#H suqgEBi#rarEqNuBiqrjEha#mAnaM pataqtri ||

atrA# tE rUqpamu#ttaqmama#paSyaqM jigI#ShamANamiqSha A paqdE gOH |

yaqdA tEq martOq anuq BOgaqmAnaqDAdid grasi#ShThaq OSha#dhIrajIgaH ||

anu# tvAq rathOq anuq maryO# arvaqnnanuq gAvO&nuq Baga#H kaqnInA$M |

anuq vrAtA#saqstava# saqKyamI#yuqranu# dEqvA ma#mirE vIqrya#M - [ ] 36

TS 4.6.7.4

tE ||

hira#NyaSRuq~ggO&yO# asyaq pAdAq manO#javAq ava#raq indra# AsIt |

dEqvA ida#sya haviqradya#mAyaqnq. yO arva#ntaM prathaqmO aqddhyati#ShThat ||

IqrmAntA#saqH sili#kamaddhyamAsaqH sa(gm) SUra#NAsO diqvyAsOq atyA$H |

haq(gm)qsA i#va SrENiqSO ya#tantEq yadAkShi#Shurdiqvya-majmaqmaSvA$H ||

tavaq SarI#raM patayiqShNva#rvaqn tava# ciqttaM ~MvAta# ivaq dhrajI#mAn |

tavaq SRu~ggA#Niq viShThi#tA puruqtrA&ra#NyEShuq jarBu#rANA caranti ||

upaq - [ ] 37

TS 4.6.7.5

prAgAqcCasa#naM ~MvAqjyarvA# dEvaqdrIcAq mana#sAq dIddhyA#naH |

aqjaH puqrO nI#yatEq nABi#raqsyAnu# paqScAt kaqvayO# yanti rEqBAH ||

upaq prAgA$t paraqmaM ~Myath saqdhasthaqmarvAq(gm)q acCA# piqtara#M mAqtara#M ca |

aqdyA dEqvAn juShTa#tamOq hi gaqmyA athA&&SA$stE dAqSuShEq vAryA#Ni || 38

(vipRu#ktO - diqvA - vIqrya# - mupai - kAqnnaca#tvAriq(gm)qSacca#) (A7)

TS 4.6.8.1

mA nO# miqtrO varu#NO aryaqmA&&yurindra# RuBuqkShA maqrutaqH pari# Kyann |

yad-vAqjinO# dEqvajA#tasyaq saptE$H pravaqkShyAmO# viqdathE# vIqryA#Ni ||

yanniqrNijAq rEkNa#sAq prAvRu#tasya rAqtiM gRu#BIqtAM mu#KaqtO naya#nti |

suprA#~gaqjO mEmya#d viqSvarU#pa indrApUqShNOH priqyamapyE#tiq pAtha#H ||

EqSha cCAga#H puqrO aSvE#na vAqjinA# pUqShNO BAqgO nI#yatE viqSvadE$vyaH |

aqBiqpriyaqM ~Myat pu#rOqDASaqmarva#tAq tvaShTE - [ ] 39

TS 4.6.8.2

-dE#na(gm) sauSravaqsAya# jinvati ||

yaddhaqviShya#mRutuqSO dE#vaqyAnaqM trirmAnu#ShAqH paryaSvaqM naya#nti |

atrA# pUqShNaH pra#thaqmO BAqga E#ti yaqj~jaM dEqvEBya#H prativEqdaya#nnaqjaH ||

hOtA$&ddhvaqryurAva#yA agnimiqndhO grA#vagrAqBa uqta Sa(gg)stAq suvi#praH |

tEna# yaqj~jEnaq sva#raMkRutEnaq svi#ShTEna vaqkShaNAq A pRu#NaddhvaM ||

yUqpaqvraqskA uqta yE yU#pavAqhAScaqShAlaqM ~MyE a#SvayUqpAyaq takSha#ti |

yE cArva#tEq paca#na(gm) saqBaMra#ntyuqtO - [ ] 40

TS 4.6.8.3

tEShA#-maqBigU$rtirna invatu ||

upaq prAgA$th suqmanmE#&dhAyiq manma# dEqvAnAqmASAq upa# vIqtapRu#ShThaH |

anvE#naqM ~MviprAq RuSha#yO madanti dEqvAnA$M puqShTE ca#kRumA suqbandhu$M ||

yad-vAqjinOq dAma# saqdAMnaqmarva#tOq yA SI#r.ShaqNyA# raSaqnA rajju#rasya |

yadvA# GAsyaq praBRu#tamAqsyE# tRuNaq(gm)q sarvAq tA tEq api# dEqvEShva#stu ||

yadaSva#sya kraqviShOq - [ ] 41

TS 4.6.8.4

makShiqkA&&Saq yadvAq svarauq svadhi#tau riqptamasti# |

yaddhasta#yOH SamiqturyannaqKEShuq sarvAq tA tEq api# dEqvEShva#stu ||

yadUva#ddhyamuqdara#syApaqvAtiq ya Aqmasya# kraqviShO# gaqndhO asti# |

suqkRuqtA tacCa#miqtAra#H kRuNvantUqta mEdha(gm)# SRutaqpAka#M pacantu ||

yat tEq gAtrA#daqgninA# paqcyamA#nAdaqBi SUlaqM niha#tasyAvaqdhAva#ti |

mA tad-BUmyAqmA Sri#Shaq ( )-nmA tRuNE#Shu dEqvEByaqstaduqSadByO#

rAqtama#stu || 42

(i - duqtO - kraqviSha#H - SriShath - saqpta ca#) (A8)

TS 4.6.9.1

yE vAqjina#M pariqpaSya#nti paqkvaM ~Mya I#mAqhuH su#raqBirnir.haqrEti# |

yE cArva#tO mA(gm)saBiqkShAmuqpAsa#ta uqtO tEShA#maqBigU$rtirna invatu ||

yannIkSha#NaM mAq(gg)qspaca#nyA uqKAyAq yA pAtrA#Ni yUqShNa AqsEca#nAni |

UqShmaqNyA#&piqdhAnA# carUqNAmaq~gkAH sUqnAH pari# BUShaqntyaSva$M ||

niqkrama#NaM niqShada#naM ~Mviqvarta#naqM ~Myaccaq paDbI#Saqmarva#taH |

yacca# paqpau yacca# GAqsiM -[ ] 43

TS 4.6.9.2

jaqGAsaq sarvAq tA tEq api# dEqvEShva#stu ||

mA tvAq&gni-rddhva#nayid-dhUqmaga#ndhiqrmOKA BrAja#ntyaqBi vi#ktaq jaGri#H |

iqShTaM ~MvIqtamaqBigU$rtaqM ~MvaSha#TkRutaqM taM dEqvAsaqH prati# gRuBNaqntyaSva$M ||

yadaSvA#yaq vAsa# upastRuqNantya#dhIvAqsaM ~MyA hira#NyAnyasmai |

saqndAnaqmarva#ntaqM paDbI#SaM priqyA dEqvEShvA yA#mayanti ||

yat tE# sAqdE maha#sAq SUkRu#tasyaq pArShNi#yA vAq kaSa#yA - [ ] 44

TS 4.6.9.3

vA tuqtOda# |

sruqcEvaq tA haqviShO# addhvaqrEShuq sarvAq tA tEq brahma#NA sUdayAmi ||

catu#stri(gm)Sad-vAqjinO# dEqvaba#ndhOq-rva~gkrIq-raSva#syaq svadhi#tiqH samE#ti |

acCi#drAq gAtrA# vaqyunA# kRuNOtaq paru#ShparuranuqGuShyAq vi Sa#sta ||

EkaqstvaShTuqraSva#syA viSaqstA dvA yaqntArA# BavataqstathaqrtuH |

yA tEq gAtrA#NAmRutuqthA kRuqNOmiq tAtAq piNDA#nAqM pra ju#hOmyaqgnau ||

mA tvA# tapat - [ ] 45

TS 4.6.9.4

priqya AqtmA&piqyantaqM mA svadhi#tistaqnuvaq A ti#ShThipat tE |

mA tE# gRuqddhnu-ra#viSaqstA&tiqhAya# CiqdrA gAtrA$NyaqsinAq mithU# kaH ||

na vA u#vEqtanmri#yasEq na ri#Shyasi dEqvA(gm) idE#Shi paqthiBi#H suqgEBi#H |

harI# tEq yu~jjAq pRuSha#tI aBUtAqmupA$sthAd-vAqjI dhuqri rAsa#Basya ||

suqgavya#M nO vAqjI svaSvi#yaM puq(gm)qsaH puqtrA(gm) uqta vi#SvAqpuSha(gm)# raqyiM ( ) |

aqnAqgAqstvaM nOq adi#tiH kRuNOtu kShaqtraM nOq aSvO# vanatA(gm)

haqviShmAn# || 46

(GAqsiM-kaSa#yA - tapad - raqyiM - nava# ca ) (A9)

praSna kOrvai with starting padams of 1 to 9 anuvAkams :-

(aSmaqn - ya iqmO - dE#na - mAqSuH - prAcI$M - jIqmUta#syaq - yadakra#ndOq - mA nO# miqtrO - yE vAqjinaqM - nava#)

kOrvai with starting padams of 1, 11, 21 series of pa~jcAtis :-

(aSma#n - manOqyujaqM - prAcIqmanuq - Sarma# yacCatuq - tEShA#maqBigU$rtiqH - ShaTca#tvAri(gm)Sat)

first and last padam of sixth Prasam of Kaandam 4 :-

(aSma#n - haqviShmAn#)

|| hari#H OM ||

|| kRuShNa yajurvEdIya taittirIya saMhitAyAM caturtha kANDE ShaShThaH praSnaH samAptaH ||

OM namaH paramAtmanE , SrI mahAgaNapatayE namaH , SrI guruByO namaH , haqriqH OM

4.7 caturthakANDE saptamaH praSnaH - vasOrdhArAdiSiShTa saMskArABidhAnaM

TS 4.7.1.1

agnA#viShNU saqjOSha#sEqmA va#rddhantu vAqM gira#H |

dhyuqnaiMrvAjE#BiqrA ga#taM ||

vAja#Sca mE prasaqvaSca# mEq praya#tiSca mEq prasi#tiSca mE

dhIqtiSca# mEq kratu#Sca mEq svara#Sca mEq SlOka#Sca mE

SrAqvaSca# mEq Sruti#Sca mEq jyOti#Sca mEq suva#Sca mE

prAqNaSca# mE &pAqna - [ ] 1

TS 4.7.1.2

-Sca# mE vyAqnaScaq mE &su#Sca mE ciqttaM ca# maq AdhI#taM ca mEq vAkca# mEq

mana#Sca mEq cakShu#Sca mEq SrOtra#M ca mEq dakSha#Sca mEq bala#M ca maq

Oja#Sca mEq saha#Sca maq Ayu#Sca mE jaqrA ca# ma AqtmA ca# mE

taqnUSca# mEq ( ) Sarma# ca mEq varma# caq mE &~ggA#ni ca mEq &sthAni# ca

mEq parU(gm)#Shi ca mEq SarI#rANi ca mE || 2

(aqpAqna - staqnUSca# mEq - &ShTAda#Sa ca) (A1)

TS 4.7.2.1

jyaiShThya#M ca maq Adhi#patyaM ca mE maqnyuSca# mEq BAma#Scaq mE

&ma#Scaq mE &Ba#MSca mE jEqmA ca# mE mahiqmA ca# mE variqmA ca# mE

prathiqmA ca# mE vaqrShmA ca# mE drAGuqyA ca# mE vRuqddhaM ca# mEq

vRuddhi#Sca mE saqtyaM ca# mE SraqddhA ca# mEq jaga#cca - [ ] 3

TS 4.7.2.2

-mEq dhana#M ca mEq vaSa#Sca mEq tviShi#Sca mE krIqDA ca# mEq

mOda#Sca mE jAqtaM ca# mE janiqShyamA#NaM ca mE sUqktaM ca# mE

sukRuqtaM ca# mE viqttaM ca# mEq vEdya#M ca mE BUqtaMca# mE BaviqShyacca# mE

suqgaM ca# mE suqpatha#M ca ma RuqddhaM ca# maq Ruddhi# ( ) Sca mE klRuqptaM ca# mEq

klRupti#Sca mE maqtiSca# mE sumaqtiSca# mE || 4

(jagaqcca - rddhiq - Scatu#rdaSa ca) (A2)

TS 4.7.3.1

SaM ca# mEq maya#Sca mE priqyaM ca# mE &nukAqmaSca# mEq kAma#Sca mE

saumanaqsaSca# mE BaqdraM ca# mEq SrEya#Sca mEq vasya#Sca mEq

yaSa#Sca mEq Baga#Sca mEq dravi#NaM ca mE yaqntA ca# mE dhaqrtA ca# mEq

kShEma#Sca mEq dhRuti#Sca mEq viSva#M ca - [ ] 5

TS 4.7.3.2

mEq maha#Sca mE saqM~Mvicca# mEq j~jAtra#M ca mEq sUSca# mE praqsUSca# mEq

sIra#M ca mE laqyaSca# ma RuqtaM ca# mEq &mRuta#M ca mE&yaqkShmaM caq mE

&nA#mayacca mE jIqvAtu#Sca mE dIrGAyuqtvaM ca# mE &namiqtraM caq mE

&Ba#yaM ca mE suqgaM ca# mEq Saya#naM ( ) ca mE sUqShA ca# mE suqdina#M ca mE || 6

( viSva#M caq - Saya#na - maqShTau ca# ) (A3)

TS 4.7.4.1

Urkca# mE sUqnRutA# ca mEq paya#Sca mEq rasa#Sca mE GRuqtaM ca# mEq madhu# ca mEq

sagdhi#Sca mEq sapI#tiSca mE kRuqShiSca# mEq vRuShTi#Sca mEq jaitra#M ca maq audBi#dyaM ca mE raqyiSca# mEq rAya#Sca mE puqShTaM ca# mEq puShTi#Sca mE viqBu ca# - [ ] 7

TS 4.7.4.2

mE praqBu ca# mE baqhu ca# mEq BUya#Sca mE pUqrNaM ca# mE pUqrNata#raM caq mE

&kShi#tiSca mEq kUya#vAScaq mE&nna#M caq mE &kShu#cca mE vrIqhaya#Sca mEq

yavA$Sca mEq mAShA$Sca mEq tilA$Sca mE muqdgASca# mE KaqlvA$Sca mE

gOqdhUmA$Sca mE maqsurA$- ( ) -Sca mE priqyaMga#vaScaq mE &Na#vaSca mE

SyAqmAkA$Sca mE nIqvArA$Sca mE || 8

(viqBu ca# - maqsurAq - Scatu#rdaSa ca) (A4)

TS 4.7.5.1

aSmA# ca mEq mRutti#kA ca mE giqraya#Sca mEq parva#tASca mEq sika#tASca mEq

vanaqspata#yaSca mEq hira#NyaM caq mE &ya#Sca mEq sIsa#M ca mEq trapu#Sca mE

SyAqmaM ca# mE lOqhaM ca# mEq&gniSca# maq Apa#Sca mEvIqrudha#Sca maq

OSha#dhayaSca mE kRuShTapaqcyaM ca# - [ ] 9

TS 4.7.5.2

mE &kRuShTapaqcyaM ca# mE grAqyAMSca# mE paqSava# AraqNyASca# yaqj~jEna# kalpantAM

~MviqttaM ca# mEq vitti#Sca mE BUqtaM ca# mEq BUti#Sca mEq vasu# ca mE vasaqtiSca# mEq

karma# ca mEq Sakti#Scaq mE&rtha#Sca maq Ema#Sca maq iti#Sca mEq gati#Sca mE || 10

(kRuqShTaqpaqcyaM cAq - &ShTAca#tvAri(gm)Sacca) (A5)

TS 4.7.6.1

aqgniSca# maq indra#Sca mEq sOma#Sca maq indra#Sca mE

saviqtA ca# maq indra#Sca mEq sara#svatI ca maq indra#Sca mE

pUqShA ca# maq indra#Sca mEq bRuhaqspati#Sca maq indra#Sca mE

miqtraSca# maq indra#Sca mEq varu#NaSca maq indra#Sca mEq tvaShTA# ca - [ ] 11

TS 4.7.6.2

maq indra#Sca mE dhAqtA ca# maq indra#Sca mEq

viShNu#Sca maq indra#Sca mEq &Svinau# ca maq indra#Sca mE

maqruta#Sca maq indra#Sca mEq viSvE# ca mE dEqvA indra#Sca mE

pRuthiqvI ca# maq indra#Sca mEq&ntari#kShaM ca maq indra#Sca mEq

dyauSca# maq ( ) indra#Sca mEq diSa#Sca maq indra#Sca mE

mUqrddhA ca# maq indra#Sca mE praqjApa#tiSca maq indra#Sca mE || 12

(tvaShTA# caq - dyauSca# maq - Eka#vi(gm)SatiSca) (A6)

TS 4.7.7.1

aq(gm)qSuSca# mE raqSmiScaq mE &dA$ByaScaq mE&dhi#patiSca ma

upAq(gm)qSuSca# mE &ntaryAqmaSca# ma aindravAyaqvaSca# mE

maitrAvaruqNaSca# ma ASviqnaSca# mE pratipraqsthAna#Sca mE SuqkraSca# mE

maqnthI ca# ma AgrayaqNaSca# mE vaiSvadEqvaSca# mE dhruqvaSca# mE

vaiSvAnaqraSca# ma RutugraqhASca#- [ ] 13

TS 4.7.7.2

mE &tigrAqhyA$Sca ma aindrAqgnaSca# mE vaiSvadEqvaSca# mE

marutvaqtIyA$Sca mE mAhEqndraSca# ma AdiqtyaSca# mE sAviqtraSca# mE

sArasvaqtaSca# mE pauqShNaSca# mE pAtnIvaqtaSca# mE hAriyOjaqnaSca# mE || 14

(RuqtuqgraqhAScaq - catu#stri(gm)Sacca ) (A7)

TS 4.7.8.1

iqddhmaSca# mE baqrq.hiSca# mEq vEdi#Sca mEq dhiShNi#yASca mEq

sruca#Sca mE camaqsASca# mEq grAvA#NaSca mEq svara#vaSca ma

uparaqvASca# mE &dhiqShava#NE ca mE drONakalaqSaSca# mE

vAyaqvyA#ni ca mE pUtaqBRucca# ma AdhavaqnIya#Sca maq AgnI$ddhraM ca mE

haviqrddhAna#M ca mE gRuqhASca# ( ) mEq sada#Sca mE purOqDASA$Sca mE

pacaqtASca# mE&vaBRuqthaSca# mE svagAkAqraSca# mE || 15

(gRuqhAScaq - ShODa#Sa ca) (A8)

TS 4.7.9.1

aqgniSca# mE GaqrmaSca# mEq&rkaSca# mEq sUrya#Sca mE

prAqNaSca# mE &SvamEqdhaSca# mE pRuthiqvI caq mE &di#tiSca mEq

diti#Sca mEq dyauSca# mEq Sakva#rIraq~ggula#yOq diSa#Sca mE

yaqj~jEna# kalpantAq- mRukca# mEq sAma# ca mEq stOma#Sca mEq

yaju#Sca mE dIqkShA ( ) ca# mEq tapa#Sca ma RuqtuSca# mE vraqtaM ca# mE

&hOrAqtrayO$ rvRuqShTyA bRu#hadrathantaqrE ca# mE yaqj~jEna# kalpEtAM || 16

(dIqkShA& - ShTAda#Sa ca ) (A9)

TS 4.7.10.1

garBA$Sca mE vaqthsASca# mEq tryavi#Sca mE tryaqvI ca# mE dityaqvAT ca# mE dityauqhI ca# mEq pa~jcA#viSca mE pa~jcAqvI ca# mE trivaqthsaSca# mE trivaqthsA ca# mE

turyaqvAT ca# mE turyauqhI ca# mE paShThaqvAc ca# mE paShThauqhI ca# ma uqkShA ca# mE

vaqSA ca# ma RuShaqBaSca #- [ ] 17

TS 4.7.10.2

mE vEqhacca# mE &naqDvAn ca# mE dhEqnuSca# maq Ayu#ryaqj~jEna# kalpatAM prAqNO

yaqj~jEna# kalpatA-mapAqnO yaqj~jEna# kalpatAM ~MvyAqnO yaqj~jEna# kalpatAqM

cakShu#-ryaqj~jEna# kalpatAq(gg)q SrOtra#M ~Myaqj~jEna# kalpatAqM manO# yaqj~jEna# kalpatAqM

~MvAg yaqj~jEna# kalpatA-mAqtmA yaqj~jEna# kalpatAM ~Myaqj~jO yaqj~jEna# kalpatAM || 18

(RuqShaqBaSca# - catvAriq(gm)qSacca#) (A10)

TS 4.7.11.1

EkA# ca mE tiqsraSca# mEq pa~jca# ca mE saqpta ca# mEq

nava# ca maq EkA#daSa ca mEq trayO#daSa ca mEq pa~jca#daSa ca mE

saqptada#Sa ca mEq nava#daSa ca maq Eka#vi(gm)SatiSca mEq

trayO#vi(gm)SatiSca mEq pa~jca#vi(gm)SatiSca mE saqptavi(gm)#SatiSca mEq

nava#vi(gm)SatiSca maq Eka#tri(gm)Sacca mEq traya#stri(gm)Sacca- [ ] 19

TS 4.7.11.2

mEq cata#sraSca mEq &ShTau ca# mEq dvAda#Sa ca mEq

ShODa#Sa ca mE vi(gm)SaqtiSca# mEq catu#rvi(gm)SatiSca mEq

&ShTAvi(gm)#SatiSca mEq dvAtri(gm)#Sacca mEq ShaT-tri(gm)#Sacca mE

catvAriq(gm)qSacca# mEq catu#ScatvAri(gm)Sacca mEq &ShTAca#tvAri(gm)Sacca mEq

vAja#Sca prasaqvaScA#-piqjaScaq kratu#Scaq suva#Sca mUqrddhA caq

vyaS~ji#yaScA- ( ) -ntyAyaqnaScA- ntya#Sca BauvaqnaScaq

Buva#naqScA-dhi#patiSca || 20

(traya#stri(gm)Saccaq - vyaS~ji#yaq - EkA#daSa ca ) (A11)

TS 4.7.12.1

vAjO# naH saqpta praqdiSaqScata#srO vA parAqvata#H |

vAjO# nOq viSvai$rdEqvai-rdhana#sAtAviqhAva#tu ||

viSvE# aqdya maqrutOq viSva# UqtI viSvE# BavantvaqgnayaqH sami#ddhAH |

viSvE# nO dEqvA avaqsA&& ga#mantuq viSva#mastuq dravi#NaqM ~MvAjO# aqsmE ||

vAja#sya prasaqvaM dE#vAq rathai$ryAtA   
hiraqNyayai$H |

aqgnirindrOq bRuhaqspati#rmaqrutaqH sOma#pItayE ||

vAjE#vAjE &vata vAjinO nOq dhanE#Shu - [ ] 21

TS 4.7.12.2

viprA amRutA Rutaj~jAH |

aqsya maddhva#H pibata mAqdaya#ddhvaM tRuqptA yA#ta paqthiBi#rdEvaqyAnai$H ||

vAja#H puqrastA#duqta ma#ddhyaqtO nOq vAjO# dEqvA(gm) RuqtuBi#H kalpayAti |

vAja#syaq hi pra#saqvO nanna#mItiq viSvAq ASAq vAja#patirBavEyaM ||

paya#H pRuthiqvyAM payaq OSha#dhIShuq payO# diqvya#ntari#kShEq payO# dhAM |

paya#svatIH praqdiSa#H santuq mahya$M ||

saM mA# sRujAmiq paya#sA GRuqtEnaq saM mA# sRujAmyaqpa - [ ] 22

TS 4.7.12.3

OSha#dhIBiH |

sO#&haM ~MvAja(gm)# sanEyamagnE ||

naktOqShAsAq sama#nasAq virU#pE dhAqpayE#tEq SiSuqmEka(gm)# samIqcI |

dyAvAq kShAmA# ruqkmO aqntarvi BA#ti dEqvA aqgniM dhA#rayan draviNOqdAH ||

saqmuqdrO#&siq naBa#svAnAqrdradA#nuH SaqBUMrma#yOqBUraqBi mA# vAhiq svAhA#

mAruqtO#&si maqrutA$M gaqNaH SaqBUMrma#yOqBUraqBi mA# vAhiq svAhA#

&vaqsyura#siq duva#svA~jCaqBUMrma#yOqBUraBi mA# ( ) vAhiq svAhA$ || 23

(dhanE$ - ShvaqpO - duva#svA~jCaqBUMrma#yOqBUraqBa mAq -dvE ca# ) (A12)

TS 4.7.13.1

aqgniM ~Myu#najmiq Sava#sA GRuqtEna# diqvya(gm) su#paqrNaM ~Mvaya#sA bRuqhanta$M |

tEna# vaqyaM pa#tEma braqddhnasya# viqShTapaq(gm)q suvOq ruhA#NAq adhiq   
nAka# uttaqmE ||

iqmau tE# paqkShAvaqjarau# pataqtriNOq yAByAq(gm)q rakShA(gg)#-syapaqha(gg)-sya#gnE |

tAByA$M patEma suqkRutA#mu lOqkaM ~Myatrar.Sha#yaH prathamaqjA yE pu#rAqNAH ||

cida#si samuqdrayO#niqrinduqrdakSha#H SyEqna RuqtAvA$ |

hira#NyapakShaH SakuqnO Bu#raqNyu-rmaqhAnth saqdhasthE$ dhruqva - [ ] 24

TS 4.7.13.2

A niSha#ttaH ||

nama#stE astuq mA mA# hi(gm)sIqrviSva#sya mUqrddhannadhi# tiShThasi SriqtaH |

saqmuqdrE tEq hRuda#ya-maqntarAyuq-rdyAvA#pRuthiqvI Buva#nEqShvarpi#tE ||

uqdnO da#ttOdaqdhiM Bi#ntta diqvaH paqrjanyA#daqntari#kShAt pRuthiqvyAstatO# nOq vRuShTyA#vata |

diqvO mUqrddhA&si# pRuthiqvyA nABiqrUrgaqpAmOSha#dhInAM |

viqSvAyuqH Sarma# saqprathAq nama#spaqthE ||

yEnar.Sha#yaqstapa#sA saqtra - [ ] 25

TS 4.7.13.3

mAsaqtEndhA#nA aqgni(gm) suva#rAqBara#ntaH |

tasmi#nnaqhaM ni da#dhEq nAkE# aqgnimEqtaM ~MyamAqhurmana#va stIqrNaba#r.hiShaM ||

taM patnI#Biqranu# gacCEma dEvAH puqtrairBrAtRu#Biruqta vAq hira#NyaiH |

nAka#M gRuhNAqnAH su#kRuqtasya# lOqkE tRuqtIyE# pRuqShThE adhi# rOcaqnE diqvaH ||

A vAqcO maddhya#-maruhad-BuraqNyuraqya-maqgniH satpa#tiqScEki#tAnaH |

pRuqShThE pRu#thiqvyA nihi#tOq davi#dyutadadhaspaqdaM kRu#NutEq - [ ] 26

TS 4.7.13.4

yE pRu#taqnyava#H ||

aqyamaqgnirvIqrata#mO vayOqdhAH sa#haqsriyO# dIpyatAqmapra#yucCann |

viqBrAja#mAnaH sariqrasyaq maddhyaq upaq pra yA#ta diqvyAniq dhAma# ||

saM pra cya#vaddhvaqmanuq saM pra yAqtAgnE# paqthO dE#vaqyAnA$n kRuNuddhvaM |

aqsminth saqdhasthEq addhyutta#rasmiqn viSvE# dEvAq yaja#mAnaSca sIdata ||

yEnA# saqhasraqM ~Mvaha#siq yEnA$gnE sarvavEdaqsaM |

tEnEqmaM ~Myaqj~jaM nO# vaha dEvaqyAnOq ya - [ ] 27

TS 4.7.13.5

u#ttaqmaH ||

ud-bu#ddhyasvAgnEq prati# jAgRuhyEna miShTApUqrtE sa(gm) sRu#jEthAmaqyaM ca# |

puna#H kRuqNva(gg)stvA# piqtaraqM ~MyuvA#na-maqnvAtA(gm)#sIqt tvayiq tantu#mEqtaM ||

aqyaM tEq yOni#r.RuqtviyOq yatO# jAqtO arO#cathAH |

taM jAqnanna#gnaq A rOqhAthA# nO varddhayA raqyiM || 28

(dhruqvaH - saqtraM - kRu#NutEq - yaH - saqptatri(gm)#Sacca ) (A13)

TS 4.7.14.1

mamA$gnEq varcO# vihaqvEShva#stu vaqyaM tvEndhA#nA staqnuva#M puShEma |

mahya#M namantAM praqdiSaqScata#sraq stvayA-&ddhya#kShENaq pRuta#nA jayEma ||

mama# dEqvA vi#haqvE sa#ntuq sarvaq indrA#vantO maqrutOq viShNu#raqgniH |

mamAqntari#kSha muqru gOqpama#stuq mahyaqM ~MvAta#H pavatAqM kAmE# aqsminn ||

mayi# dEqvA dravi#Naq mAya#jantAqM mayyAq SIra#stuq mayi# dEqvahU#tiH |

daivyAq hOtA#rA vaniShantaq - [ ] 29

TS 4.7.14.2

pUrvE &ri#ShTAH syAma taqnuvA# suqvIrA$H ||

mahya#M ~Myajantuq mamaq yAni# haqvyA&&kU#tiH saqtyA mana#sO mE astu |

EnOq mAnigA$M kataqmaccaqnAhaM ~MviSvE# dEvAsOq adhi#vOca tA mE ||

dEvI$H ShaDurvIruqruNa#H kRuNOtaq viSvE# dEvA sa iqha vI#rayaddhvaM |

mAhA$smahi praqjayAq mA taqnUBiqrmA ra#dhAma dviShaqtE sO#ma rAjann ||

aqgnirmaqnyuM pra#tinuqdan puqrastAq- [ ] 30

TS 4.7.14.3

dada#bdhO gOqpAH pari#pAhi naqstvaM |

praqtya~jcO# yantu niqgutaqH punaqstE# &maiShA$M ciqttaM praqbudhAq vinE#Sat ||

dhAqtA dhA#tRuqNAM Buva#nasyaq yaspati# rdEqva(gm) sa#viqtAra#maBi mAtiqShAha$M |

iqmaM ~Myaqj~ja maqSvinOqBA bRuhaqspati# rdEqvAH pA$ntuq yaja#mAnaM nyaqrtthAt ||

uqruqvyacA# nO mahiqShaH Sarma# ya(gm) sadaqsmin. havE# puruhUqtaH pu#ruqkShu |

sa na#H praqjAyai# haryaSva mRuDaqyEndraq mA - [ ] 31

TS 4.7.14.4

nO# rIriShOq mA parA# dAH ||

yE na#H saqpatnAq apaqtE Ba#vantvindrAq-gniByAqmava# bAdhAmahEq tAn |

vasa#vO ruqdrA A#diqtyA u#pariq spRuSa#M mOqgraM cEttA#ramadhi rAqjama#krann ||

aqrvA~jcaq mindra#maqmutO# havAmahEq yO gOqjid-dha#naq-jida#Svaq-jidyaH |

iqmannO# yaqj~jaM ~Mvi#haqvE ju#ShasvAqsya ku#rmO harivO mEqdina#M tvA || 32

(vaqniqShaqntaq - puqrastAqn - mA - trica#tvAri(gm)Sacca) (A14)

TS 4.7.15.1

aqgnErma#nvE prathaqmasyaq pracE#tasOq yaM pA~jca#janyaM baqhava#H samiqndhatE$ |

viSva#syAM ~MviqSi pra#viviSiqvA(gm) sa#mImahEq sa nO# mu~jcaqtva(gm) ha#saH ||

yasyEqdaM prAqNanni#miqShad yadEja#tiq yasya# jAqtaM jana#mAnaM caq kEva#laM |

staumyaqgniM nA#thiqtO jO#havImiq sa nO# mu~jcaqtva(gm) ha#saH ||

indra#sya manyE prathaqmasyaq pracE#tasO vRutraqGnaH stOmAq upaq mAmuqpAgu#H |

yO dAqSuSha#H suqkRutOq havaqmupaq gantAq - [ ] 33

TS 4.7.15.2

sa nO# mu~jcaqtva(gm) ha#saH ||

yaH sa#MgrAqmaM naya#tiq saM~M ~MvaqSI yuqdhE yaH puqShTAni# sa(gm)sRuqjati# traqyANi# |

staumIndra#M nAthiqtO jO#havImiq sa nO# mu~jcaqtva(gm) ha#saH ||

maqnvE vA$M mitrA varuNAq tasya# vittaq(gm)q satyau#jasA dRu(gm)haNAq yaM nuqdEthE$ |

yA rAjA#na(gm) saqratha#M ~MyAqtha u#grAq tA nO# mu~jcataqmAga#saH ||

yO vAq(gm)q ratha# Ruqjura#SmiH saqtyadha#rmAq mithuq Scara#nta-mupaqyAti# dUqShayann# | staumi# - [ ] 34

TS 4.7.15.3

miqtrAvaru#NA nAthiqtO jO#havImiq tau nO# mu~jcataqmAga#saH ||

vAqyOH sa#viqtu rviqdathA#ni manmahEq yAvA$tmaqnvad-bi#BRuqtO yau caq rakSha#taH |

yau viSva#sya pariqBU ba#BUqvatuqstau nO# mu~jcataqmAga#saH ||

upaq SrEShThA#na AqSiShO# dEqvayOqrddharmE# asthirann |

staumi# vAqyu(gm) sa#viqtAra#M nAthiqtO jO#havImiq tau nO# mu~jcataqmAga#saH ||

raqthIta#mau rathIqnAma#hva UqtayEq SuBaqM gami#ShThau suqyamE#BiqraSvai$H |

yayO$ -[ ] 35

TS 4.7.15.4

-rvAM dEvau dEqvEShva-ni#Sitaq-mOjaqstau nO# mu~jcataqmAga#saH ||

yadayA#taM ~Mva~Mhaqtu(gm) sUqryAyA$-stricaqkrENa# saq(gm)q sada#miqcCamA#nau |

staumi# dEqvA vaqSvinau# nAthiqtO jO#havImiq tau nO# mu~jcataqmAga#saH ||

maqrutA$M manvEq adhi#nO bruvantuq prEmAM ~MvAcaqM ~MviSvA# mavantuq viSvE$ |

AqSUn. hu#vE suqyamA#nUqtayEq tE nO# mu~jcaqntvEna#saH ||

tiqgmamAyu#dhaM ~MvIDiqta(gm) saha#svad diqvya(gm) SarddhaqH - [ ] 36

TS 4.7.15.5

pRuta#nAsu jiqShNu |

staumi# dEqvAn maqrutO# nAthiqtO jO#havImiq tE nO# mu~jcaqntvEna#saH ||

dEqvAnA$M manvEq adhi# nO bruvantuq prEmAM ~MvAcaqM ~MviSvA#mavantuq viSvE$ |

AqSUn. hu#vE suqyamA#nUqtayEq tE nO# mu~jcaqntvEna#saH ||

yadiqdaM mA#&BiqSOca#tiq pauru#ShEyENaq daivyE#na |

staumiq viSvA$n dEqvAn nA#thiqtO jO#havImiq tE nO# mu~jcaqntvEna#saH ||

anu#nOq&dyAnu#matiq >1, ranvi - [ ] 37

TS 4.7.15.6

da#numatEq tvaM >2, ~Mvai$SvAnaqrO na# UqtyA>3, pRuqShTO diqvi> 4 ||

yE apra#thEtAq-mami#tEBiq rOjO#Biq ryE pra#tiqShThE aBa#vatAqM ~MvasU#nAM |

staumiq dyAvA# pRuthiqvI nA#thiqtO jO#havImiq tE nO# mu~jcataqma(gm) ha#saH ||

urvI# rOdasIq vari#vaH kRuNOtaqM kShEtra#sya patnIq adhi# nO brUyAtaM |

staumiq dyAvA# pRuthiqvI nA#thiqtO jO#havImiq tE nO# mu~jcataqma(gm) ha#saH ||

yat tE# vaqyaM pu#ruShaqtrA ya#viqShThA vi#dvA(gm)saScakRuqmA kaccaq nA - [ ] 38

TS 4.7.15.7

&&\*ga#H |

kRuqdhI sva#smA(gm) adi#tEqranA#gAq vyEnA(gm)#si SiSrathOq viShva#gagnE ||

yathA# haq tad va#savO gauqrya#M cit paqdiShiqtA mamu#~jcatA yajatrAH |

EqvA tvamaqsmat pramu#~jcAq vya(gm)haqH prAtA$ryagnE prataqrAnnaq Ayu#H || 39

(gantA# - dUqShayaqnth staumiq - yayOqH - SarddhO& - nu#matiqranu# - caqna - catu#stri(gm)Sacca) (A15)

special kOrvai for anuvAkam A-15

(aqgnErma#nvEq - yasyEqda- mindra#syaq - yaH sa#M grAqmamindraq(gm)q - sa nO# mu~jcaqtva(gm) ha#saH | maqnvE vAqntA nO# mu~jcataqmAga#saH | yO vA$M - vAqyO- rupa# - raqthIta#mauq - yadayA#ta-maqSvinauq - tau nO# mu~jcataqmAga#saH |

maqrutA$n- tiqgmaM - maqrutO# - dEqvAnAqM - ~MyadiqdaM ~MviSvAqn - tE nO# mu~jcaqntvEna#saH | anu# naq - urvIq - dyAvA#pRuthiqvI - tE nO# mu~jcataqma(gm)ha#sOq yattai$ |

caqtura(gm) ha#saqH ShADAga#saScaqturEna#sOq dvira(gm)ha#saH |

praSna kOrvai with starting padams of 1 to 15 anuvAkams :-

agnA#viShNUq - jyaiShThayaq(gm)q - Sa~jcO - rkcA - &SmA# cAq - gniScAq- &(gm)qSu - ScEqddhmaScAq -&gniSca# GaqrmA - garBAq - ScaikA# caq - vAjO# nO - aqgniM ~Myu#najmiq - mamA$&gnE - aqgnErma#nvEq - pa~jca#daSa |

kOrvai with starting padams of 1, 11, 21 series of pa~jcAtis :-

(agnA#viShNU - aqgniScaq - vAjO# nOq - ada#bdhO gOqpA - nava#tri(gm)Sat )

first and last padam of seventh praSnam of kANDam 4:-

(agnA#viShNU - prataqrAnnaq Ayu#H )

kANDa kOrvai with starting padams of 7 Prasanas of kANDam 4:-(yu~jjAqnO - viShNO#- rapAq(gm)q - raqSmi - rnamO -&Smaq - agnA#viShNU - saqpta )

|| hari#H OM ||

|| kRuShNa yajurvEdIya taittirIya saMhitAyAM caturthakANDE saptamaH praSnaH samAptaH ||

|| iti caturthaM kANDaM ||

4.7.1 appendix

4.7.15.5 - anu#nOq&dyAnu#matiq >1, ranvida#numatEq tvaM >2

anu# nOq&dyA&nu#matiryaqj~jaM dEqvEShu#   
manyatAM | aqgniSca# havyaqvAha#nOq Bava#tAM dAqSuShEq maya#H ||

anvida#numatEq tvaM manyA#saiq Sa~jca#naH kRudhi |

kratvEq dakShA#ya nO hinuq praNaq AyU(gm)#Shi tAriShaH ||

(appearing in TS 3.3.11.3 and 3.3.11.4)

4.7.15.6 -vai$SvAnaqrO na# UqtyA>3, pRuqShTO diqvi> 4

vaiqSvAqnaqrO na# UqtyA && pra yA#tu parAqvata#H | aqgniruqkthEnaq vAha#sA ||

pRuqShTO diqvi pRuqShTO aqgniH pRu#thiqvyAM pRuqShTO viSvAq OSha#dhIqrA vi#vESa |

vaiqSvAqnaqraH saha#sA pRuqShTO aqgniH sanOq divAq sa riqShaH pA#tuq nakta$M ||

(appearing in TS 1.5.11.1 and 1.5.11.2 )

=============