**<lang=eng>**Last edit - 21/01/2020**<lang=def>**

1. SrI skanda saptaSatiH

(SrI skanda saptaSatya parABidhAnA laGuSa~gkara saMhitA)

gaNeSaM nandinaM vANIM somAskandaM SivaM gurUn

dvaipAyanamagastya~jca natvAskanda mudIrayet

kavitvaMvArASi niSAkarAByAn dAridrya dAvAMbuda mAlikAByAM

dUrIkRutA namra vipattidAByAM namonamaH SrIgurupAdukAByAm

natAyayoH SrI patitAM samIyuH kadAcidapyASu daridravaryAH

mUkAScavAcaspatitAM hi tAByAM namonamaH SrI gurupAdukAByAM

kAmAdi sarpavrajaBa~jjikAByAM vivekavairAgya nidhipradAByAM

bodhapradAByAM drutamokShatAByAM namonamaH SrIgurupAdukAByAM

svArcAparANAM aKileShTadAByAM svauhAsahAyakSha durandharAByAM

svAntAcCaBAvaprada pUjanAByAM namonamaH SrIgurupAdukAByAM

aj~jAnatimirAndhasya j~jAnA~jjanaSalAkayA

cakShurunmIlitaMyena tasmai SrI guravenamaH

oM SrI gurucaraNAravindAByAM namaH

oM SrI sadgurucaraNAravindAByAM namaH

oM SrI paramagurucaraNAravindAByAM namaH

oM SrI parAparagurucaraNAravindAByAM namaH

oM SrI parameShThigurucaraNAravindAByAM namaH

oM svarUpa nirUpaNa hetave

SrI guruByo namaH

1.1 sa~gkalapaH

SuklAMbaradharaM viShNuM SaSivarNaM caturBujaM

prasanna vadanaM dhyAyet sarvaviGnopaSAntaye

prANAyAmaH

oM BUH -------------------- BUrBuvassuvarom

SivaSSaMBorAj~jayA pravartamAnasya SuBe

SoBane muhUrte Adya brahmaNaH ------------------------

saMvatsarANAM madhye ------- nAma saMvatsare ------------

ayane ------------ Rutau --------- mAse -------------pakShe

SuBatithau vAsarasaMyuktAyAM SuBayoga

SuBakaraNa sakala viSeShena viSiShTAyAM

asyAM SuBatithau mamopAtta samasta durita

kShayadvArA SrI parameSvaraprItyarthaM

SrI vallIdevasenA sameta SrI subrahmaNya

icCAj~jAna kriyAj~jAna skanda prItyarthaM asmAkaM

sarveShAM sahakuTuMbAnAM kShemasthairya vIrya vijaya AyurArogya

aiSvaryABivRuddhyarthaM sarvapApanivRutyarthaM dhanakanaka

vastuvAhanAdi sarvama~ggaLAvAptyarthaM sakala

sauBAgya saumA~ggaLyatA siddhyarthaM

SrI vallIdevasenA sameta SrI subrahmaNya

prasAda anugrahaprAptyarthaM SrI j~jAnaskanda

prItyarthaM SrI skanda saptaSatyaBi laGu Sa~gkara

saMhitA pArAyaNaM kariShye |

asya SrI subrahmaNya skanda kavaca stotra mahAmantrasya

brahma^^RuShiH anuShTupCandaH

SrI subrahmaNyodevatA hrAM bIjaM hrIM SaktiH

hUM kIlakaM mama sarvABIShTasiddhyarthe jape viniyogaH

asya SrI subrahmaNya skanda kavaca

oM sAM a~gguShTAByAM namaH

oM sAM hRudayAya namaH

oM sIM tarjanIByAM namaH

oM sIM Sirase namaH

oM sUM madhyamAByAM namaH

oM sUM SiKAyai namaH

oM saiM anAmikAByAM namaH

oM saiM kavacAya huM

oM sauM kaniShTikAByAM namaH

oM sauM netreByo vauShaT

oM saH karatala karapRuShTAByAM namaH

oM saH astrAya PaT

oM BUrBuvassuvaromitidigbandhaH

sindUrAruNamindukAntivadanaM keyUrahArAdiBiH

divyairABaraNairviBUShitatanuM svargAdisauKyapradam |

aMBojABaya Sakti kukkuTadharaM raktAM garAgAMSukaM

subrahmaNyamupAsmahe praNamatAM BItipraNASodyatam ||

subrahmaNyo&grataH pAtu senAnIpAtupRuShTataH |

guhomAM dakShiNepAtu vacadBUH vAmataH ||

SiraH pAtumahAsenaH skandorakShellalATakam |

netre pAtu dvAdaSAkShaSca SrotrerakShatu viSvaBUH ||

muKaM me pAtu ShaNmuKaH pAtu nAsikAyAM Sa~gkarAtmajaH |

auShThau vallIpatiH pAtu jihvApAtuShaDakSharaH |

devasenApatirdantAn cubukaM bahulAsutaH ||

kaNThaM tArakajit pAtu bAhudvAdaSa bAhumAn |

hastau SaktidharaH pAtu vakShaH pAtu SarodBavaH |

hRudayaM brahmaBUHpAtu kukShiM pAtvaMbikAsutaH |

UrupAtu gajArUDho jAnunIpAtu viSvaBUH |

viSAKaHpAtu ja~gGe me pAdau ca SiKivAhanaH |

sarvANya~ggAni BUteSassaptadhAtUMScapAvakaH |

sandhyAkAle niSItInAM dustaresalilepi ca |

durgame ca mahAraNye rAjadvAresasAdhvase |

tumUleraNamadhye ca sarvaduShTamRugAdiShu |

corAgni sAdhvaseBedya jvarAdivyAdhipiDane |

duShTagrahAniBUtau ca durnimittAdiBIShaNe |

astraSastra nipAte ca pAtumAM krau~jcadAraNaH |

subrahmaNyasya kavacaM yo vA paThati mAnavaH |

tasyatApatrayaM nAsti satyaM vadAmyaham |

itijapet

oM kArtikeyAya vidmahe SaktihastAya dhImahi

tanno guhaH pracodayAt

oM mahAsenAya vidmahe ShaDAnanAya dhImahi

tannaHskandaH pracodayAt

oM kukkuTa dhvajAya vidmahe vajra hastAya dhImahi

tannaHskandaH pracodayAt ||

1.2 SrI subrahmaNya mAlAmantraH

skandakasUktaH

mAtekumAra~M rakShovadhInmAdhenuratyA sAraNI

priyAdhanasya BUyA edhamAnAsse gRuhe svAhA

ayaM kumAro jarAndhayatu dIrGamAyuH

yasvaitva~M stana prApyAyurvacoyaSobalaM svAhA

mAlAmantraH

oM namo Bagavate subrahmaNyAya SaktihastAya

tArakAraye SaravaNodBavAya RugyajussAmAtharvaNAya

devasenApataye asurakula mardanAya

divyantarikShAya yogAdhipataye kurukuru

caTacaTa SAntAya SAntarUpiNe

ShaShTIpriyAya SivAnanAya vacadBuve sarvaj~jAna

hRudayAya ShaNmuKAya surarAjAya namaH

jagadBuvaM vacadBuvaM viSvaBuvaM rudraBuvaM

brahmaBuvaM BuvodBavam |

aNuBiSca mahadBiSca niGRuShvaiH samAyutaiH

kAlerharitvamApannaiH indrAyAhi

sahasrayuk agnirviBrAShTi vasanaH vAyuSveta

sikadrukaH saMvatsaroviShUvarNaiH

nityAstenucarAstava subrahmaNyoM

subrahmaNyo~M subrahmaNyom |

jagadBuvaM bahutohutaM yajatBuvaM namaste

astu viSvaBuve jagatBuvodhipatiH senAni

mayUrapriyaShaDAnanA~ggAraH sa~jjayAhanamaste

astusuKAvahAya subrahmaNyo bRuhaspate

sutAyAsya paddhatayoneH yasyAtmAvahane vahati

saKyAttemAyoShaM saKyAnme mAyoShThAH

sAsisubrahmaNye tasyAste diSaH pAdaH

parorajAste pa~jcamaH pAdaH sAnaLaShamUrjandukShva

tejalandriyaM brahmavarca samandAdyaM

vimimetvApayasvatiM devAnAM dhenu~M suduGA

manapraspurantiM indrasomaM pibatukShemo&stunaH

subrahmaNya pa~jcadaSAkShari mantraH

asya SrI subrahmaNya pa~jcadaSAkShari

mahAmantrasya brahmA RuShiH gAyatri CandaH

SrI subrahmaNyo devatA oM SrIM hrIM klIM bIjaM

SaravaNa Bava SaktiH aiM raM naM laM sauH kIlakaM

SrI subrahmaNya prasAdasiddhyarthe jape viniyogaH

oM SrIM hrIM klIM a~gguShThAByAM namaH

oM sAM hRudayAya namaH

oM aiM raM naM laM sauH tarjanIByAM namaH

oM sIM Sirase namaH

oM SaravaNaBava madhyamAByAM namaH

oM sUM SiKAyai namaH

oM SrIM hrIM klIM anAmikAByAM namaH

oM saiM kavacAya huM

oM aiM raM naM laM sauH kaniShThikAByAM namaH

oM sauM netreByo vauShaT

oM saH SaravaNaBavakaratala karapRuShTAByAM namaH

oM saH astrAya PaT

oM BUrBuvassuvaromiti digbandhaH

sindUrAruNamindu padmajaniBaH ShaDBirmuKairBAsitam

kAruNyAmRuta sundaratarairBAntaM dviShallocanaiH |

biBrANaM paramabjayugmaBayaM SaktidvayaM kArmuKaM

KaDgacarma vRuShatkama~gkuSaM gadaM vallI SamIkShehRudi ||

lamityAdi pa~jcapUjASrI skanda saptaSatI

1.3 laGuSa~gkara saMhitAyAM prathamaH

mUlaM oM SrIM hrIM klIM aiM raM naM laM sauH

SaravaNaBavAya svAhA iti aShTottara SataM japaM kRutvA samarpayet

ShaDAnanaM candra samAnavarNaM mahAmatiM divyamayUravAhanam |

rudrasyasUnuM surasainyanAthaM guhaM sadAhaM SaraNaM prapadye ||

2. SrI skAndaSa~gkara saMhitAyAM saptaSatistotra gaurI vivAha prathamo&ddhyAyaH

oM hAM kalyANasundarAsanAya namaH

oM hAM kalyANasundaramUrtaye namaH

kundABaM taruNendu cUDa makuTaM kRuShNaMmRugaM vAmake |

dakShAlaMbita patAkayA girisutA hastAMbujaMbiBrataH ||

Ta~gkacordhvakaredhRutaM tusPurat padmodBavenA gRutam |

vAmeviShNu samASritAsmi tamuKaM SrI kalyANadaivaM Baje ||

oM hAM kalyANasundarAya namaH

SrIgaNeSaM saMpraNamya SivaM gaurI~jca ShaNmuKam |

racyate skandanAthena laGvI Sa~gkarasaMhitA || 1 ||

purA kA~jcyAM tapasyantaM brahmANaM prApya tApasAH |

papracCuH svatapasthAnaM so&pi naimiSamAdiSat || 2 ||

yatra saMsAracakrasya nemiH SIrNABavatsthale |

anyatra labdhasa~jcArA dRuDhA yadyapyakuNThitA || 3 ||

tatra gatvA tapastIvraM taptvA te SuddhamAnasAH |

sahastravatsaramitaM satramAreBire tadA || 4 ||

yadRucCayA&&gataM sUtamapRucCan skandavaiBavam |

praNamya svaguruM so&pi pravaktumupacakrame || 5 ||

dvApare dvApare viShNurvedhASceSAj~jayA Buvi |

vyAsatvena manutvenApyavatIrya SrutismRuti || 6 ||

sa~ggRuhNItastathaivAnye munayaSca yathocitam |

sUtrAdikaM praNinyurhi dharmAlopAya sAdaram || 7 ||

madvayaM Badvaya~jcaiva bratrayaM vacatuShTayam |

anapAli~ggakUskAni purANAni daSAShTa ca || 8 ||

vedopabRuhmaNArthAya vyadhAdvaipAyano muniH |

tathaivopapurANAni cakArAShTAdaSaiva tu || 9 ||

aShTAdaSapurANeShu daSa SaivAni teShvapi |

skAndaM lakShamitaM tacca saMhitAShaTkaSoBitam || 10 ||

AdyA sanatkumArIyA dvitIyA vaiShNavI matA |

tRutIyA tu BavetsaurI caturthI sUtasaMhitA | 11 ||

pa~jcamI SA~gkarI tasyAM bahuKaNDASca teShu tu |

KaNDaM SivarahasyAKyaM kANDasaptakamaNDitam || 12 ||

tatra saMBavakANDo&yaM skandajanmaparaH SuBaH |

ucyate SrUyatAM viprAH sarvasampattikArakaH || 13 ||

kailAsaBUdhare SamBuM kadAcitsarvama~ggalA |

abravIttyaktukAmA svAM dakShAjjAtAM tanUM rahaH || 14 ||

BagavatyaparAddhasya dakShasya vyapadeSataH |

dAkShAyaNItyato lajje tyajeyaM tattanUmiti || 15 ||

anuj~jAtA ca tenAtha himavanmenayoH sutA |

gaurIti nAmnA&&virBUya pa~jcame&bde tapo&carat || 16 ||

sadASivastadA SuddhavidyAM sadByo diSAnnaBUt |

tadAnIM SUrapadmAdipIDitA devatAH samam || 17 ||

kailAsamISanilayaM gatvA nandinivAritAH |

satyalokaM gatAH padmaBuve duHKaM nyavedayan || 18 ||

jiShNorgomayalepitvaM vahnirdIpakarAgrayatAm |

yamasya vaidyatAM rakShaH paterBaTadhurINatAm || 19 ||

appaternarmasAcivyaM vAyorvIjakatAM mRudu |

yakSharAjaH ka~jcukitAmISAnasya ta netRutAm || 20 ||

SrutvA&nyeShAM hInadharmAn vicArya suciraM vidhiH |

daivaiHsamaM viShNulokaM gato duHKaM niveditam || 21 ||

tuShTAva ca ramAnAthaM puMsUktena suraiHsaha |

tacCrutvA harirapyAgAnmuktvA drA~ggairavIM guhAm || 22 ||

2.1 laGuSa~gkara saMhitAyAM saMBava kANDe kAmadahanam

devairj~jApitavRuttaSca vimRuSya ciramISvaram |

SatarudrIyajapato&toShayadvibudhaiH samam || 23 ||

na hyastiSatarudrIyajapAdanyatpriyaM praBoH |

yato&tra tasya sArvAtmyaM vistareNa nigadyate || 24 ||

atha tatra mahAdeva avirBUyAcirAdguham |

utpAdya tena duHKaM vo hariShyAmIticAbravIt || 25 ||

SrutvA tadvibudhAH sarve punaH saMBUya SA~gkarim |

labdhuM Sa~gkarapArvatyorvivAhaya JaShadhvadam || 26 ||

AhUya bahudhA&Byarthya sAmAdAnAdiBirnayaiH |

prAhiNva~jCamBunikaTaM sacAgAdratisaMyutaH || 27 ||

tatra gatvA nandi keSAnuj~jAto&ntaH praviSya ca |

paScimadvAramArgeNa BagavantaM dadarSahi || 28 ||

jaTAdharaM virUpAkShaM cinmudrAvilasatkaram |

vyAGrAjinottarAsa~ggaM vasAna~jca gajAjinam || 29 ||

BUtiBUShitasarvA~ggaM rudrakShavilasattanum |

mandasmitena SiShyANAM saMSayacCedakaM gurum || 30 ||

sanakAdimunIndreByaH nigamAntArthabodhakam |

dRuShTvA ca sAdhvasenaiva KinnA~ggasya savepathoH || 31 ||

tasya hastAddhanurbANau cyutau tatkShaNato Buvi |

punarAdAya sandhAya bANaM dhanuShi Sa~gkaram || 32 ||

yadA lakShIcakArA&sau tadA tatkAlavahninA |

dagdho&BUnmanmatho devAH punarvivyathire BRuSam || 33 ||

atheSvaro devasa~gGAn samAdhAya manoratham |

pUrayiShye na Betavyamiti cottavA ratiM satIm || 34 ||

vilapantIM BartRunASAtsasAntvayitvA patiM tava |

punarujjIvayiShyAmItyantardhAnaM gataH kShaNAt || 35 ||

tapaScarantIM girijAmanugRuhNan jarattanuH |

jagAma gaurI SiKaraM tayA vidhivadarcitaH || 36 ||

tapa kimarthaM kriyata iti papracCa tAM haraH |

tatsaKIByAM SivaprAptyA ityuktaH Sa~gkaraM bahu || 37 ||

dUShayAmAsa pArvatyA anurUpo varo na saH |

Bavediti tadA gauryA pidhAya SrotramanyataH || 38 ||

gantuM vyavasitaM tasminkShaNe tAM vRuShaBadhvajaH |

samAlalambe svaM rUpamAsthAya niyamasthitAm || 39 ||

vepamAnAM ca tanva~ggImanvagRuhNAtkaragraham |

SvaH kuryAmiti kailAsaM gatvA saptA&smaranmunIn || 40 ||

te&pi kShaNena kailAsamAgatya Sivamastuvan |

prApyAnuj~jAM nandikeSAdupetASca SivAntikam || 41 ||

so&pi tAn mAnayan gaurIgurumASritya tApasAH |

yuShmABitatsutA mahyaM varaNIyeti cAnvaSAt || 42 ||

tataste svakuTumbivakRutAM hitvA trApaM mudA |

sArundhatIkAH sapadi prAptavanto himAlayam || 43 ||

satkRutAstena vidhivaduttavA Sa~gkara vaiBavam |

kanyASca varayAmAsurhitAya jagatAmamI || 44 ||

menA~jcArudhatI ki~jcicCa~gkamAnAM samAdadhe |

tata omiti nIhAraBUdhareNa pratiSrute || 45 ||

SvaH kalyANamiti procya praBave ca nyavedayan |

himavAnapi kalyANamaNTapaM viSvakarmaNA || 46 ||

muktAmaNipadAkADhyaM kArayAmAsa vistRutam |

lokAnAmapi sarveShAM prAhiNollagnapatrikAm || 47 ||

pArvatI~jca sugandhADhyatailenABya~gga ma~ggalam |

aBiShekaM purandhrIBiH kArayAmAsa BUdharaH || 48 ||

BUShaNairvividhaiScaitAM BUShayAmAsa yatnataH |

tABirnivedite tasyA ala~gkAraH kRutastviti || 49 ||

brAhmeNaiva vivAhena ditsaMstAM SaMBave giriH |

kailAsamagamattUrNaM AhvAnAya maheSituH || 50 |

nandinA cAByanuj~jAto maheSAya nyavedayet |

tenomiti svIkRute ca prApa svaM puramadrirAT || 51 ||

ISAj~jayA tadA nandI sasmAra sakalaM jagat |

kAlAgnirudramuKyASca hATakeSAdayastathA || 52 ||

svaiH svairgaNaissahAyAtAstasthuH prA~jjalayo&grataH |

daSAvatArairviShNuSca vyUhairlakShmyA sahAyayau || 53 ||

vidhirvANyA ca navaBiH prajApatiBirAgamat |

indrAdayaSca dikpAlAH svaiH svairyAnaiH samAgaman || 54 ||

kaTAkShitA maheSena svesve sthAna upAviSann |

atha brahmA ca viShNuSca taM vyajij~japatAM Sivam || 55 ||

imAni BUShaNAnyetairala~gkRutatanuM praBum |

draShTumicCanti sarve&pi tada~ggIkartumarhasi || 56 ||

ityukto dhUrjaTistAni samAlaBya karAgrataH |

kShaNAttadiShTaBUShADhyarUpAM tanumadhArayat || 57 ||

taiSca sarvAn diviShado&BUShayattatadIpsitaiH |

athAdhiruhya vRuShaBaM kShaNAnnIhAraBUdharam || 58 ||

prApa SrutiravairvAdyaravairjayajayAravaiH |

devadAnavagandharvamunIndraiH parivAritaH || 59 ||

pratyudrato himAgena prAdikShiNyakramAtpuram |

praviSya paurinArIBiH stUyamAnayaSA yayau || 60 ||

kalyANamaNTapadvAri ma~ggaLAShTakasatkRutaH |

antaH praviSya tanmadhye divyaM simhAsanaM gataH || 61 ||

pArvatI ca purandhrIBirgaurIkalyANapUrvakam |

AnIya sthApitA tatra tato DolAdhirohaNam || 62 ||

kartamaByarthito devaira~ggyakArShIddayAnidhiH |

kRutamAlAvyatyayaSca menayA saha mAtRuBiH || 63 ||

pAdau prakShAlya payasA kRutanIrAjanaH praBuH |

kaTe mA~ggalike sAkaM pArvatyA samupAviSat || 64 ||

athAdrirAjaH kanyAyA dAnaM sa~gkalpya menayA |

kShemAya jagatAM prAdAcCaMBave sarvama~ggalAm || 65 ||

pratyagRuhNAdyAthA vAcamarthastAM candraSeKaraH |

sarve lokA mumudire Sa~gKA BeryaSca dadhvanuH || 66 ||

BUmiSconattarato BugnA dakShiNe connatA&Bavat |

tadA nijasamaM lopAmudrAjAniM maheSvaraH || 67 ||

sampreShya dakShiNAmASAM brahmaNA prArthitaH punaH |

agnau juhAva vidhivat cakre saptapadImapi || 68 ||

lAjahomaM ca nirvartya kRutASIrvAdama~ggalaH |

BojayitvA janAn sarvAn kailAsaM pratipedivAn || 69 ||

tatra praviSyahomAdiSeShahomAntakarmaNi |

nirvRutte devatAH sarvAHlabdhAnuj~jA maheSvarAt || 70 ||

oM jayajaya skandapurANe Sa~ggarasaMhitAyAM saMBavakANDe skandasaptaSatasyAM

gaurIvivAha prathamo&ddhyAyaH satyAssantu yajamAnasyakAmAH |

umAkomaLahastAByAM saMBAvitalalATakam |

hiraNyakuNDalaM vande kumAraM puShkarasRujam ||

oM hAM hrIM sAM gAya sAyudhAya saSaktikAya |

saparivArAya savAhanAya saptadaSamantrAtmakAya

SrI kalyANa sundarAya tAMbUlaM ku~gkumAkShata

puShpa sadhRutabilvaCalamAhutiM samarpayAmi namasvAhA |

anena divyama~ggaLa homenxa girijAdayasthi

JarajAtapANDamanujAdhi pAtra tanujAvivAha

pArijAtamodasahajAta SAtajanajAyudhISa SarajAla

pAtadivyama~ggaLa kalyANamahotsAha

SrI kalyANasundaraH priyatAm ||

je SrI kalyANasundara jaya jaya

je pArvatIpate jaya jaya

je gaurImanauhara jaya jaya

je sakalaka~ggaLa prada jaya jaya

je sakalakArya jayaprade jaya jaya

namaH pArvatIpataye harahara mahAdeva ||

3. kumArasaMBava dvItIyo&ddhyAyaH

oM bAlaskandAsanAya namaH

oM bAlaskandamUrtaye namaH

padmasavyakaTi saMyutavAmaM padmakAnti niBa mekamuKa~jca |

bAlavRuddhikaramISvarasUnuM bAlamunnataBujaM praNatosmi ||

oM bAlaskandAya namaH

svaM svaM nilayamAsedurmunayo vibudhA narAH |

sarve baBUvuH santuShTA gaurISa~gkarasa~ggame || 71 ||

atha gauryA saheSAno ramamANaH SilAdajam |

dvAradeSe pratiShThApya SuddhAntaM prAviSatsuKam || 72 ||

kAle bahutithe yAte devA viShNumuKAH punaH |

militvA cintayAmAsu skandotpattivilaMbanAt || 73 ||

merorguhAM gatAste hi vicintya vibudhA drutam |

mArutaM preShayAmAsuH SivavArtopalabdhaye || 74 ||

sa ca BogapuraM prApya praviSyeSAnamandiram |

kakShyAH sapta vyatIyAya kenApyanupalakShitaH || 75 ||

athAntaH puramicCan san praveShTuM nandivAritaH |

BItaH prApa surAn BUyo na Saknomi SivAntikam || 76 ||

gantumityabravIccApi tacCRutvA sarvadevatAH |

saMBUya jagmuH kailAsaM stotraiSceSvaramastuvan || 77 ||

kAmAre tripurAre kAlAre kAlakUTaviShaBakSha |

SUratrastAnasmAn pAhi viBo ShaNmuKaM ca janayeti || 78 ||

atha prasanno BagavAn vadanaiH ShaDBiranvitaH |

gaurImapaSyannetreByaHShaDByastejAMsi jaj~jire || 79 ||

lalATAgni praBApu~jjamakShamAnvIkShituM surAn |

j~jAtveSo vahnimAhUya vAyunA saha tadvaha || 80 ||

nidhehi suranadyAM cetyaSAt so&pi tathA&karot |

yadA SaravaNe tena yatnena mahatA&&hitam || 81 ||

tadA padmeShu tejAMsi ShaTsu ShaTca purAM ripoH |

ShoDhA bAlavapuMpyAsan netrAsecanakAnyatha || 82 ||

devA viShNumuKA dRuShTavA rarakShuH SraddhayA SiSUn |

ShaTkRuttikAH samAhUya stanyaM cAdApayaddhariH || 83 ||

guho&pi prINIyaMstAsAM manAMsi nayanAni ca |

bahvIBirbAlalIlABiravardhata dine dine || 84 ||

candramA iva saMpUrNaH kalABirudito divi |

viGnena svIyagarBasya kruddhayA&titarAM tathA || 85 ||

gauryA tu devatAHSaptA nijagarBaBarA&sahAH |

yUyamapyanapatyAhi yathaivAhaM BaviShyatha || 86 ||

iti SaptvA krudhA yAntyAH maNayonupurasthitAH |

navApi vyagalaMsteShu tanmUrtiH pratibiMbitA || 87 ||

Sivastu tAH samAhUya premNA&paSyannavA~gganAH |

tatkShaNAdeva tAH sarvAH garBaM dadhurumApateH || 88 ||

garBanissaraNaM mABUditi SaptAstadomayA |

svedodgamAdajanayan gaNanAthAn bahUnimAH || 89 ||

atha garBagatairdevI stutA SaMBuprasAditA |

anvagRuhNAdratnadevIstAByo jAtA navAtmajAH || 90 ||

vIrabAhurvIradhIro vIramArtANDa eva ca |

vIrAntakastathA vIrarakSho vIrapurandaraH || 91 ||

vIrakesarisaMj~jaSca vIramAheSvarastathA |

virendra iti ca KyAtAH tattadvallIsamArucA || 92 ||

tAMSca skandasahAyArthaM anuSAsya maheSvaraH |

gauryA sAkaM SaraNaM yayau putradidRukShayA || 93 ||

putraShaTkamuKAmBojAlokanAmodamanvaBUt |

umA cAdAt j~jAnamayaM stanyaM snutapayodharA || 94 ||

gADhAli~ggananirvRuttavapuraikyaBRute nijam |

ShaDBirmuKairdvAdaSaBirBujairaShTAdaSAkShiBiH || 95 ||

yuktAya dvipade tatra samaye yAnyajIgalan |

payaH pRuShanti tatpAnAmuktAH SApAnmunessutAH || 96 ||

tatastAH kRuttikAH SaMBuranvagRuhNAttadAKyayA |

kArtikeya iti KyAtiM laBatAM kRuttikAdine || 97 ||

upoShya guhapUjAM ye kurvanti Buvi mAnavAH |

teShAM sarvABIShTasiddhirguhecCAto Bavatviti || 98 ||

atha skandaH SaMBugaurIlalito&~gkagatastayoH |

lIlA bahuvidhAScakre bAlaBAvocitAH SuBAH || 99 ||

krameNavRuShasarpAKuiryudhyansahAnugaH |

brahmaloke viShNuloke&Kelaloke ca vajriNaH || 100 ||

athAdrInambudhIScaiva Ba~jjayan kShoBayaMSca saH |

SiKarANi mahAmeroH baBa~jca SiSulIlayA || 101 ||

damanAddiggajAnAM ca merorutpATanena ca |

kRuddhaH SatamaKastena yoddhumAgat suraissaha || 102 ||

ISamAyAvilasitaM teShAM buddhA&tha ShaNmuKaH |

pratyayudhyata taiH sAkaM mUrCayAmAsa tAnapi || 103 ||

atha nAradavAkyena bRuhaspatirupetya tam |

tuShTAva so&pi prItiH san surAMstAnudajIvayat || 104 ||

varaM vRuNIta cetyAha te tathoktASca ShaNmuKam |

indratve varayAmAsurBagavAMstu dayAnidhiH || 105 ||

SakrasyaivendratAM svasya senAnItvamuSan punaH |

prApya skandagiri tatra viSvakarmavinirmite || 106 ||

maNTape vibudhaiH siddhairmuniBiScABiShecitaH |

sainApatye sthitaH sarvAn lokAn pAlayati sma saH || 107 ||

oM jaya jaya skanda purANe Sa~gkarasaMhitAyAM saMBavakANDe skandasaptaSatyAM

kumAra saMBava dvitIyoddhyAyaH satyAssantu yajamAnasya kAmAH |

umAkomaLahastAByAM saMBAvita lalATakam |

hiraNyakuNDalaM vande kumAraM puShkarasRujam ||

oM hAM hrIM sAM gAya sAyudhAya saSaktikAya

saparivArAya savAhanAya saptatriMSat mantrAtmakAya

SrI bAlaskandAya tAMbUla ku~gkumAkShata

puShpa saGRutajaMbU PalamAhutiM samarpayAmi namasvAhA |

anena divyama~ggaLa homena vijRuMbitakusuMba

varNa svarNa SarIra SoBAparaM parABa~ggi

Batsita bAlAravidyutissu sundariBRunda

niShAdAnala nijasaundarya nindita sundara kandarpa

tanu SrI bAlaskanda priyatAm ||

je SrI bAlaskanda jaya jaya

je j~jAnaskanda jaya jaya

je Bakta vatsala jaya jaya

je sakalakArya jaya prade jaya jaya

namaH pArvatI pataye hara hara mahAdeva ||

4. praNava upadeSa tRutIyo&ddhyAyaH

oM svAmi nAthAsanAya namaH oM svAmi nAthamUrtaye namaH

UruhastaM daNDapANiM mau~jjI kaupInadhAriNam |

Suklayaj~jopavIta~jca suprasannaM smitAnanam ||

sindUrAruNavarNa~jca ki~jcidUrddhaM Sikojvalam |

BaktABIShTapradAtAraM svAminAthamahaM Baje ||

oM kaM uM maM hrIM svAmi nAthAya namaH

kadAcinnArado nAma BUsuro nAradopamaH |

somanAyajateSAnaM paSustvAlaMBanakShaNe || 108 ||

prAkkarmavasato meSho baBUva girisanniBaH |

lokAnAkulayan sarvAn cacAra ca madAvilaH || 109 ||

vaikuNThamapi gatvA saH yadA taM BIShayan sthitaH |

tadA munigaNaiH skandaH prArthito vIrabAhunA || 110 ||

AnAyya tamupAruhya trInlokAntsa~jcacAra saH |

pAdaGAtaiH kaSAGAtaiH pIDitaH prakRutiM gataH || 111 ||

taM sundarAkRutiM svasya vAhanatve&pyakalpayat |

nAradaM ca guhaM prAha prArthayantaM kRutoH Palam || 112 ||

tatva yaj~jena me vAho jAtastena tava kratuH |

SatASvamedhaistulyatvaM gato brahmArpaNAddvija || 113 ||

yacCivArpaNamIShacca kriyate tadanantatAm |

etIti taM visRujya svairanugairvijahAra ha || 114 ||

atha brahmA pradoShe tu kadAciddraShTumISvaram |p

kailAsametya pravisannantarmRutyu~jjayAlayam || 115 ||

krIDantaM ShaNmuKaM dvAre hyanAddatya yayau punaH |

nirgacCannapi satkAraM na cakAra yadA guhe || 116 ||

tathA papracCa taM skandaH ko BavAn kA ca te kRutiH |

kA vidyA kutra vAsaScetyetatbrUhi yathArtathaH || 117 ||

iti pRuShTena vidhinA sraShTatvaM vedavettRutA |

satyalokAdhipatyaM ca varNitaM svamaSeShataH || 118 ||

tarhyekamucyatAM vAkyamRugAdAviti SA~gkariH |

yadA&pRucCatadA pUrvaM praNavoccApUrvakam | 119 ||

vidhinA vaktuBArabdhe tiShTha tiShTheti tarjayan |

papracCa ShaNmuKaH pUrvaM o~gkArArthamudIraya || 120 ||

svAdhyAyAdhyayanaM hyarthaj~jAnArthaM tadvinA naraH |

stANurBavedBArahAra iti vedeShu nindyate || 121 ||

iti pRuShTo vidhistasyApyahamevArthaM ityuta |

yadA&bravIttadeSasya putrastaM mUrdhni kuTTayan || 122 ||

kArAgRuhe nyarautsIcca tatkShaNaM vIrabAhunA |

sRuShTiM ca jagataH kartuM svayamAraBata praBuH || 123 ||

atha devairj~jAtavRuttaH prAhiNonnandinaM SivaH |

brahmANaM mocayiShyan san yadA nA~ggyakarodguhaH || 124 ||

tadA svayaM vinA gaurIM skandapattanametya tam |

dvistriH sAmnA ca kopenApyuvAca guhamISvaraH || 125 ||

brahmANaM mu~jca mu~jceti tato muktvA vidhiM guhaH |

nyavedayattasya dauShTyaM pitrA pRuShTaH punaH svayam || 126 ||

praNavArthamupAdikShacCamBoH karNe rahasyatha |

sadASivoM subrahmaNyoM iti nAvo~gkRuteHSrutiH || 127 ||

arthaM bravIti tadj~jAnAtpuruShArtho Baveddhnuvam |

adhikAramalagrasto na jAnAti hi padmajaH || 128 ||

ityutkvA Sa~gkarastuShTaH kailAsaM prApya pArvatIm |

prati nyavedayatsarvaM sA&pi tuShTA mudam yayau || 129 ||

oM jaya jaya SrI skandapurANe

Sa~gkara saMhitAyAM saMBavakANDe

skanda saptaSatyAM praNavopadeSa

tRutIyoddhyAyassatyAssantu yajamAnasya kAmAH |

umAkomaLahastAByAM saMBAvitalalATakam

hiraNya kuNDalaM vande kumAraM puShkarasRujam ||

oM aM uM maM hrIM sA~ggAya sAyudhAya saSaktikAya

saparivArAya savAhanAya dvAviMSati mantrAtmakAya

SrI svAminAthAya tAMbUla ku~gkumAkShata

puShpa saGRutakapiththaPalamAhutiM samarpayAmi namasvAhA |

anena divyama~ggaLa homena yamaniyamAsana

prANAyAM pratyAhAra dhyAna yoga samAdhi

sa~jjitAShTA~ggasaMpuShTi viSiShTiyogAkRuShTANi

kRudi guNAShTaiSvarya siddhiH prasiddha

praNavocadeSa SrIsvAminAthaH priyatAm |

je SrI bAlaskanda jayajaya

je skandaguro jayajaya

je sakalamantramUrtIM jayajaya

je j~jAnadAyaka jayajaya

je sakalakArya jayaprade jayajaya

namaH pArvatI pataye harahara mahAdeva ||

5. tArakAsuravadha caturthoddhyAyaH

oM tArakAsurasanAya namaH

oM tArakAsuramUrtaye namaH

varadama~gkuSadhvaje ca kaTakaucApa vajramaBayam |

pASacakra KaD.gamusala Sakti mandahan ||

dvidaSapANiBirdadhAnamaruNakoTisanniBam |

BajatatArakArimartrya BavavinASakAraNam |

oM SrI sauM tArakAraye namaH

atha pRuShTo girijayA girISaH prAha SA~gkareH |

nAmnAM niruktiM mAhAtmyaM viBUti~jca viSeShataH || 130 ||

sarvaj~jatvAt skanda iti hRudguhAstho guhaH smRutaH |

sutarAM brAhmaNaprItyA subrahmaNya itiryate || 131 ||

vahninIto&gniBUScaiva kRuttikAprItikRutpunaH |

kArtikeyaH SaravaNe jAtaH SaravaNodBavaH || 132 ||

viSAKa^^RukShajAtatvAdviSAKa iti kathyate |

suranadyAmaBivyakto gA~ggeya iti kIrtitaH || 133 ||

tatCrutvA gIyamAnaM tu vaiNikairviShNusadmani |

kanye amRutavallIti tathA saundaryavallyapi || 134 ||

premavatyAvaBUtAM hi ShaNmuKe nyastamAnase |

SarakAnanamaByetya tapaScAceratuH svayam || 135 ||

tena santuShTahRudayaH skanda prAduraBUtpunaH |

uvAca cendraBavane gehe Sivamunerapi || 136 ||

vasataM yuvayoH pANI gRuhIShyAmIti sAdaram |

atha smRuto girISena gataH kailAsamagniBUH || 137 ||

ala~jcakAra tasyA~gkaM somAskandaM SivaM tadA |

dRuShvA&&purjanmasAPalyaM devA viShNupurogamAH || 138 |

atha vij~jAya sandarBamucitaM cirarAtrataH |

SUrapadmakRutAM pIDAM ShaNmuKAya vyajij~japan || 139 ||

so&pi kailAsapatinA&nuj~jAtaH prayayau mudA |

tAtaM pradakShiNIkRutya tathAMbAM sarvama~ggalAm || 140 ||

namaskRutya paraM tAByAM dattAnuj~jAnugAvRutaH |

astrANyanekarUpANi labdhvA Sakti~jca Sa~gkarAt || 141 ||

SatayugyaM SatA~ggaM ca mArutaM sArathiM tathA |

Sa~gKaBerimRuda~ggAdi vAdyaGoShapuraH saram || 142 ||

gatvA&&dau parvataM gandhamAdanaM hemakUTakam |

yayau paScAttadA viShNumuKAH skandaM vyajij~japan || 143 ||

BagavAn krau~jcaSailo&yamasuro&gastyaSApataH |

BUtvaivaM tArakasyAtimitraM devAn hinastihi || 144 ||

drArayainaM kShaNeneti prArthitaH Sa~gkarAtmajaH |

vIrabAhuM samAhUya tannirodhanamanvaSAt || 145 ||

sa yadA nyaruNakrau~jcaM tadA&&gAttArako yudhe |

atIva tumulaM yuddhaM vIrANaM tArakasya ca || 146 ||

yadA pravRuttamaShTAnAmasahyaM vIkShya tatkShaNam |

vIrabAhuH svayaM yoddhuM tena sAkaM yayau tadA || 147 ||

tayoH samaBavadyuddhaM tumulaM romaharShaNam |

astrapratyastrayogena sarvavismayakArakam || 148 ||

yadAtu BIto dainyendraH prAviSatkrau~jcagahvaram |

tadA parA~gBuKasyArho vadho neti vicintayan || 149 ||

vIrabAhurjahArAstraM sa tu mAyAbalena vai |

guhAyAM nyakShipatsarvAn vIrAMste tu pariBramam || 150 ||

kurvanto nirgamAlABAt KinnacittA yadA&Bavan |

gaNanAthAstadA daityaBItA dudruvire diSaH || 151 ||

tatsarvaM nAradenoktaM SrutvA skando mahAmanAH |

prasthAya catura~ggena sainyenAyoddhumAyayau || 152 ||

taM dRuShTvA tArakastasya tejovismitamAnasaH |

Sivaputra iti j~jAtvA tamAha vinayAnvitaH || 153 ||

daivAsuraM hi sahajaM vairaM tasya na niShkiyA |

viShaye&smin kaH prasa~ggaH SaMBostattanayasya vA || 154 ||

ato namaskaromi tvAM gacCa kailAsamISvaram |

pArvatI~jca samArAddhumucitaM tava ShaNmuKa || 155 ||

ityuktastArakeNeSaputraH prAha SivAj~jayA |

vedAtikramakartRuNAM nigrahaM kartumAgamam || 156 ||

ityanyonyaM vIravAdapurassaramayudhyatAm |

devAH siddhAH ca munayo vismayaM jagmuruttamam || 157 ||

gaganaM gaganAkAraM sAgaraH sAgaropamaH |

skandaH tArakAryoryuddhaM skandatArakayoriva || 158 ||

yadA sarvANi cAstrANi vRuthAjAtAni ShaNmuKe |

tadAnIM tArako daityaHskandenorasi tADitaH || 159 ||

mUrcCitaH punarutthAya kRuttaSuNDo guhena ca |

amarShavaSamApannaH punarAyoddhumAgataH || 160 ||

ShaNamuKaSca SitairbANairavadhItasya sArathim |

jahyaShuSca tadA devA viShaNNastArako&Bavat || 161 ||

atha mAyAbalenaiva yoddhuM niScitya dAnavaH |

krau~jcena sahitaH skandaM punaraByudyayau bali || 162 ||

kAlAnalAtmanA BUtvA yadA lokAMstatApasaH |

tadA jaGAna taM SaktyA sAkaM krau~jcena ShaNmuKaH || 163 ||

devA mumudire sarvelokASca jahRuShurBRuSam |

vIrAScottasthurAkASAtpuShparShaM papAta ca || 164 ||

skandaH pASupatAstraM tattArakIyaM svahastakam |

SatruprANaharaM tIkShaNaM prAyacCadvIrabAhave || 165 ||

atha skando himagiri prApya nAkiBirarthitaH |

divyasimhAsane viSvakarmaNA nirmite viBuH || 166 ||

upaviShTo devatAnAM saparyAM pratigRuhya ca |

SivAByAM nandito viShNubrahmamuKaiH surairapi || 167 ||

uvAsa rAtrau skandAdrau sarveShAM darSanaM dadat |

sarve&pi netraistaM pItvA nyamajjanmodasAgare || 168 ||

tArakAsurapatnyastu vilapantyo BRuSAturAH |

citAmAropya BartAraM svaya~jcAruruhumurdA || 169 ||

pitaraM mAtRuBiHsAkaM saMskRutya BRuSaduHKitaH |

jagAma SUrapadmasya samIpaM tArakAtmajaH || 170 ||

nivedya tasmai vRuttAntaM pratyAyya Sapathena ca |

duHKamutpAtayAmAsa tasmai so&pi ciraM rudan || 171 ||

BrAtrA simhamuKenAnyairmantriBiSca samanvitaH |

cakAra yuddhasannAhaM vArito&mohamantriNA || 172 ||

dUtAn sa prAhiNotskandavArtAtvopalabdhaye |

apaSyaSca jagat skandamayaM tadgatamAnasaH || 173 ||

iti tArakasaMhArakathA SatrujayapradA |

paThatAM SrRuNvatA~jcaiva sarvABIShTaPalapradA || 174 ||

atha skandagirestasmAcCUrapadmajiGAMsayA |

prasthAya ShaNmuKaHsarvairanvito daivataiH saha || 175 ||

kedAraM prathamaM prApya tato vArANasImapI |

SrIparvataM vaTAraNyaM kailAsaM dakShiNaM tathA || 176 ||

kA~jcIM cidaMbara~jcaiteShvarcayitvA Sivau svayam |

gacCaMSca sahyajAtIramuttaraM prApya ShaNmuKaH || 177 ||

sUryasyAstamayAttatra senA viSramayanyadA |

uvAsa viSvakarmA&pi ratnasauGaM tadA&karot || 178 ||

tatra maNNinadItIre svanAmnA nagarIM guhaH |

pratiShThApya vrajanmadhye maruBUmiM kaTAkShataH || 179 ||

SItalIkRutyavegena parAcalamupAgamat |

tatra ShaTtApasAn SrImatparASaramuneH sutAn || 180 ||

anugRuhya mahendreNa mAnito viBudhaiH saha |

jagAma sentInagaraM tatkShaNAdviSvakarmaNA || 181 ||

nirmite maNTape tiShThannanyu~gta bRuhaspatim |

daityAH kati kuto jAtAH ki~jcaiShAM vIryamityapi || 182 ||

tatsarvaM vaktumAreBe guhAyA&tha bRuhaspatiH |

itthaM saMBavakANDo&yaM pUrNaH Sreyaskaro nRuNAm || 183 ||

oM jaya jaya skandapurANe Sa~gkarasaMhitAyAM

saMBavakANDe skandasaptaSatyAM

tArakAsuravadha caturthoddhyAya

ssatyAssantu yajamAnasya kAmAH |

umAkomaLahastAByAM saMBAvitalalATakam |

hiraNya kuNDalaM vande kumAraM puShkarasRujam ||

oM SrIm SauM sAM gAya sAyudhAya saSaktikAya

saparivArAya savAhanAya catuHpa~jcASat mantrAtmakAya

SrI tArakArimUrtaye tAMbUla ku~gkumAkShata

puShpa saGRutabIjApUraPalamAhutiM samarpayAmi namasvAhA |

anena divyama~ggaLa homena sakala surAsura

nikarApekShita syApasya karaShaTkayugmadhRuta

kAlAnalaparijvala jvAlayamAna jotirmaya

mahASaktiyukta SaraKaDgacApa paraSupASa

vajra kukkuTadhvaja KeTakaTa~gka kArmuKavividhAyudha

vidaLita dAnavabAdhA vimukta SrItArakAri

prIyatAm

je SrI tArakArimUrtaye jaya jaya

je asurakulAntaka jaya jaya

je yaj~jarakShaka jaya jaya

je sakalakArya jaya prade jaya jaya

namaH pArvatIpataye harahara mahAdeva ||

6. SrI vIrabAhudUta pa~jcamo&ddhyAyaH

oM kArtikeyAsanAya namaH

oM kArtikeyamUrtaye namaH |

varadakulISaKeTaM vAmahastatraye ca dadhatamaBayaSaktiM KaTkamanyatraye ca |

taruNaravisamABaM sAdhuBiHpUjyamAnaM kamalavadanaShaTkaM kArtikeyaM namAmi ||

oM hrIM sAM kArtikeyAya namaH

purA ma~ggalakeSinyAsurendaH sutAM SuBAm |

surasAM janayAmAsa sA ca SukraprasAdataH || 184 ||

sarvASca vidyAH saMpAdya mAyetyAKyAM jagAma ha |

asurANAM samRuddhyarthaM kaSyapASramametya sA || 185 ||

vidyullateva taccitaM mohayantI punaH punaH |

prAthitA tena BogArthaM kAmarUpavareNa ca || 186 ||

prathamaM SUrapadma~jca simhAsya~jca dvitIyakam |

tRutIyaM tAraka~jcaiva caturthImapyajAmuKIm || 187 ||

sainyaiH saha samutpAdya tattadvaktrayutA bahUn |

yadaivoparatA tarhi SUrasimhAsyatArakAH || 188 ||

papracCuH pitaraM natvA kinnaHkAryamiheti saH |

tapo dAnaM matirdharme kAryA BUtadayA sadA || 189 ||

ityudAharaNaM BUri kurvannupadideSa ha |

mAyA tu tannirAkRutya dharmo&yaM nanu yoginAm || 190 ||

BavadBistu vaTadvIpaM gatvA SaMBuM prasAdya ca |

dIrGamAyurmahadvIryamanekANDAdhirAjatA || 191 ||

kenApyavadhyatA caiva saMpAdyeti samanvaSAt |

tadarthaM yaj~jasaMBArAn tantraM mantrAn dideSa ca || 192 ||

tathaiva te SaMBumiShTvA mahAkuNDavidhAnataH |

pratIkShamANA api tatprasAdaM naiva leBire || 193 ||

saMvatsarasahasrAnte SUrapadmaH svikAM tanum |

CitvA juhAva tenA&pi na prasanno yadA SivaH || 194 ||

tadA&gnau nipapAtA&tha simhavaktraSca duHKitaH |

SirAMsi kartayitvA&gnau juhAva ca punaH punaH || 195 ||

tadA maheSvaraH sAkShAdgauryA sAkaM vRuShasthitaH |

datvA darSanametasmai ga~ggAtoyena cAnalam || 196 ||

SamayitvA SUrapadmamujjIvya tadaBiShTutaH |

tasmai dadau vara~jcAShTasahasrANDAdhinetRutAm || 197 ||

anyAByAmapi simhAsyatArakAByAM maheSvaraH |

yathepsitaM varaM prAdAt tapasA toShitastayoH || 198 ||

aShTASatayuga~jcAyuH svaSaktyanyairavadhyatAm |

te punaH kaSyapaM prApya nivedya svamanoratham || 199 ||

tenAvadhIritAH SukramupetyAByarthayan punaH |

sacArthaSAstraM lokasya pauruShAyattatAmapi || 200 ||

nirUpayan devahiMsAM kartumetAnacodayat |

atha te hRuShTamanasaH prasthitA digjigIShayA || 201 ||

nyarundhannalakAmAdau catura~ggabalaiH saha |

dhanadena ca vaitasyA vRuttayA SUraH sutoShitaH || 202 ||

ISAnAdiSamutsRujya SivacihNasya dhAraNAt |

mahendranagarIM dagdhvA prApa vahneH purIM tataH || 203 ||

agniM vijitya SamananagarIM roddhumAgaman |

yamo&pi vividhai ratnairvastrairdhAnyaiSca sAdaram || 204 ||

pratyudgamya praNamyAmUn tannideSena laMBitaH |

pitRurAjyaM jugopAtha nir.RuteH prayayurdiSam || 205 ||

tena j~jApitabandhutvAstamAsthApya nije pade |

varuNasya diSaM prApya rurudhustasya pattanam || 206 ||

varuNaSca yadA BIto viveSAntaramaMbudheH |

luNTayitvA tadA sarvaM dhanaM tasya yayurdrutam || 207 ||

vAyoH kakuBametasmin BIte pAtAlamIyuShi |

mumuShustasya ratnAni lalanASca suretare || 208 ||

evaM jitvA diSo&ShTau ca nAgalokamupetya te |

nAgAnvijitya taiScApi svIyaratnaiH prasAditAH || 209 ||

saptadvIpAM vasumatiM vijigyuH kramaSaSca te |

kShIrAMbudhimathA&sAdya payaH pAnairalolayan || 210 ||

SrISca BUmiSca nidrANaM prabodhya nijanAyakam |da

AsannamApadaM tasmA abrUtAM so&pi taiHsaha || 211 ||

yudhvA ciraM tatasteShAM varaBISakRutaM smaran |

sAntvayaMstAn parAM maitrIM BAvayaMstaiSca moditaH || 212 ||

atha dyulokaM kramaSaH lokAMSca maharAdikAn |

atItya satyalokasthaM brahmANaM prayayurdrutam || 213 ||

so&pi taiH svasya saMbandhaM pitAmaha itIrayan |

anuj~jAtaSca taissatyalokaM rakShannavartata || 214 ||

atha te viShNulokAKyaM vaikuNThaM prApya tena ca |

prasAditAH SaMBulokaM jagmuH sarvopari sthitam || 215 ||

tatra natvA nandinaM te teneSAj~jApuraHsaram |

praveSitAH praNemuSca Sa~gkaraM sAkamambayA || 216 ||

tenAdiShTAH sarvamaNDaM nirIkShya punaratra vai |

sthAtavyamiti sarvANi vIkShyANaDAnyasurairvRutAH || 217 ||

mAtAmaha~jcAsurendraM SukrAcAryam nijaM gurum |

praNipatya nivedyAByAM sarvaM digvijayAdikam || 218 ||

athaitya dakShiNesindhutIre tiShThan yadA&surAH |

tadA viShNumuKA devA AgatAstad-diddRukShayA || 219 ||

tanmadhyapatitAn rudrAn dRuShTvA papracCa tatkathAm |

SUrastadA viShNunoktAM brahmAhantAM Sivena ca || 220 ||

tadBa~ggapraBRutiM vArtA SrutvA&BUdativismitaH |

nirmite nagare sindhumadhye praviSadujjvale || 221 ||

vIramAhendranagare puryaShTakasamAvRute |

nivasandevatAnAM ca kAryaM prAdAdyathocitam || 222 ||

matsyagrahaNakArye&nye niyuktA duHKitAH surAH |

dakShayaj~jasamudBUtaM mantuM dhyAyanta Asata || 223 ||

dine dine ca SUrastu prAtaH prasthAya kautukAt |

pAtAlaM madhyamaM svargaM cAnuvIkShya nyavartata || 224 ||

tatra dRuShTvA SacIM kAmamohitaH praiShayatsvakam |

dUtaM tasyA AharaNe tajj~jAtvA devarATa tadA || 225 ||

rUpAntareNa SrIkAShInagaraM prApya BAryayA |

veNurUpadharo&tiShThannAradAnumataSciram || 226 ||

kadAciddaivayogena loke&vagrahapIDite |

veNuH SuSoSha SakraSca SacI cAmlAyatAM BRuSam || 227 ||

atha sUtaH SaunakAdyairajAmuKyAH kathAM prati |

pRuShTaH provAca vRuttAntaM tasyA duritadUShitam || 228 ||

durvAsasaM kadAcitsA balAdAkRuShya sa~ggatA |

vAtApimilvalaM coBAvasUta paramoddhatau || 229 ||

tau ca tAtamayAcetAM tapaHsarvaM dadAtviti |

kruddhena tena Saptau ca naSyatAM brAhmaNairiti || 230 ||

ilvalastu vidhAtAramiShTvA tasya prasAdataH |

vAtApermeShaBAvena pAke&pi punarAgamam || 231 ||

avRuNo~jca tadAraBya kuTakaprAntaBUtale |

viprAnnimantrya Buktyante vAtApiM prAhvayanbalI || 232 ||

GAtayAmAsa tAn kAle gacCatyevaM kadAcana |

vindhyaparvatamAdAdya nArado meruvikramam || 233 ||

varNayitvA tasya kopamutpAdya ravirodhane |

prairayattaM tato devAH saMBuyAgastyamabruvan || 234 ||

BagavannastvamevAdya SaraNaM SaMBunA samaH |

iti tatprArthanAma~ggIkurvankalaSaBUryayau || 235 ||

ISAdAdAya kAverIM kuNDikAyAM munISvaraH |

vArANasyAM SivaM natvA prayAsyan dakShiNAM diSam || 236 ||

vindhyaM mamarda hastena BUdharaM mArgarodhakam |

krau~jcaM mAyAvinaM madhye SaptvA Sailo Baveti ca || 237 ||

kuTakaM prApya vAtApimilvalaM ca saretarau |

Buktyai nimantritastAByAM jiGAMsu tau ca va~jcakau || 238 ||

hatvA tatpApaSuddhyarthaM sahyAdrau tapa Acarat |

tadA gaNeSaH cakreNa pUjitaH prApya tatsthalam || 239 ||

kAkarUpeNa tatratyakuNDikAmudacAlayat |

muninAnudruto brahmacArIveShamupetya saH || 240 ||

javAt dudrAva tacCIrShe kuTTitaM muniraByagAt |

sumuKaSca nijaM rUpaM munaye darSayan mudA || 241 ||

SuNDayA&nIya tIrthAmBaH pUrayitvA ca kuNDikAm |

prAvAhayacca kAverIM sAca SrIkAShipattanam || 242 ||

vegAdupetya tatratyAn vRukShAn puShTAnakArayat |

mumude veNurUpeNa sthitaHSacyA SatakratuH || 243 ||

atha devAH sahasrAkShaM tatrAgatya vyajij~japan |

tvayA nAthena hInAnAM na manaH svAsthyamRucCati || 244 ||

tadehi sthAnamityuktaH SacIM nikShipya SAstari |

kailAsamagamacCakraH SivAnugrahalipsayA || 245 ||

nandinA ca tadA sevAvasaro neti vAritaH |

tatraiva SiKarenyasmin nyavasaddhibudhaiH saha || 246 ||

tadA tvajAmuKI lokAnaTantyeva yadRucCayA |

SrIkAShInagaredevImindrANImupalaBya ca || 247 ||

balAdgrahItumAraBe tadA SAsturanuj~jayA |

mahAkAlaHkarau tasyAH CitvA&rakShacCacImapi || 248 ||

ajAmuKI CinnahastA krandanti dAruNaM bahu |

sAntavyamAnA cadur muKyA gatA SUrAntikaM kShaNAt || 249 ||

indrANyapi ca SakreNa nAradapreritena hi |

nItA meruguhAM tasthau BayamutsRujya BAminI || 250 ||

SUraH saBAmadhyagataH svasAraM vIkShya duHKitAm |

patitAM CinnahastA~jca krodhena kaluShIkRutaH || 251 ||

pRuShTvA hetuM mahAkAlaceShTitaM durmuKImuKAt |

j~jAtvA tatratyadevAn sa SrRu~gKalABirbabandha ha || 252 ||

AhUya vedhasaM tasyA bAhu sandhApya tena ca |

prArthito mocayAmAsa devAnnigaDitAnapi || 253 ||

AhUya BAnukopa~jca mahAkAlasurendrayoH |

bandhanArthaM vyAdideSa sopi gatvA balaiHsaha || 254 ||

apaSyannamarAvatyAM devendraM nyaruNatpurIm |

yuddhA ciraM jayantena baddhA taM vaSamAnayat || 255 ||

airAvataM BagnadantaM kArayitvA surA~gganAH |

bandhIkRutya pituH pArSve paricaryAmakArayat || 256 ||

iti gIShpatinA skandasannidhAvasurI kathA |

varNitA BaktinamreNa so&pi SrRutvA visiShmiye || 257 ||

itthamAsurakANDIyAM kathAM SrRuNvanti ye narAH |

prItaH ShaDvadanasteShAM kShiprArogyaM prayacCati || 258 ||

atha ShaDvadanaH SrImAn BItAn viShNumuKAn surAn |

anugRuhyABayaM datvA vIrabAhuM mahAmatim || 259 ||

preShayamAsa nikaTaM SUrapadmasya dautyataH |

sopi gatvA samudrAntaH daityAn hatvA bahUnapi || 260 ||

prApya la~gkAM tatpati~jca hatvAyo&muKasaM.j~jakam |

uttaraM vIramAhendranagaradvAramAgamat || 261 ||

tatra GoramaGora~jca dvArapAlau sasainikau |

jAgarUkau nirIkShyAtha prAcyadvAramupAgamat || 262 ||

tatrApi mahiShAkShau dvau dvArapAlau nirIkShya saH |

preveSe viGnamutprekShya vIrabAhurmahAmatiH || 263 ||

yAmyAM diSamavApAtha tatratyena nirIkShitaH |

gajAsureNa pRuShTaSca kastvamityuddhatAkSharam || 264 ||

yudhvA sahasravaktreNa tena taM vinihatya ca |

paScimadvAramArgeNa praviSya nagarIM laGu || 265 ||va

vIthIrAlokayaMstatra surANAM pravilApanam |

dRuShTa susurasvapnasa~jjAtaharShANAM vacanAni ca || 266 ||

SrRuNvaMstASca jayantAdInASvAsya guhavArtayA |

SUrapadmaM saBAmadhye simhAsanagataM vidann || 267 ||

tatkAlasmRutaShaTvaktrAnugrahAdAgate SuBe |

divye simhAsane sthitvA svAmisandeSamabravIt || 268 ||

tvatpIDitairviShNumuKairdevo vij~jApitaH SivaH |

kumAraM janayAmAsa tvadvadhAya sa cAgataH || 269 ||

SrIsandhinagare svIyasainikairAvRutaHsthitaH |

dayayA tvayi sandeSaM prAhiNocCruNu taM hitam || 270 ||

jayantAdIn diviShado bandhAnmocaya mAciram |

no cetsabandhuM tvAmadya hanyAmiti jagAda ca || 271 ||

tatCrutvA kupitaH SUro vIrabAhuvadhe BaTAn |

nyayu~gkta te&pi ShaDvaktrasmaraNAttena mAritAH || 272 ||

athAdideSa tanayaM vajrabAhuM suretaraH |

vIrabAhornigrahAya so&pi yuddhvA ciraM balI || 273 ||

ante niShUdito vIrabAhunA sainikaiH saha |

putraSokena santaptaH SUraH sammantrya mantriBiH || 274 ||

protsAhitaSca bahuBiH sAntvyamAno&pi dhImatA |

simhavaktreNAnujena tamanAdRutya helayA || 275 ||

tArakakrau~jcahananaM na prauruShakRutantviti |

yuktyopapAdya yuddhAya sannAhamakarotsvayam || 276 ||

vIrabAhustu siddhArtho niryAya pathi sa~ggatam |

vyAlivaktraM nihatyASu SrIsandhinagaraM yayau || 277 ||

pratyudgata~jca vibudhaiH muditaiH padmajAdiBiH |

ShaDvaktrasannidhiM prApya vRuttaM sarvaM nyavedayat || 278 ||

tenApi SvaHSUrapadmaM hatvA BItiM tadudBavAm |

vyapaneShye devatAnAmiti dhIraM pratiSrutam || 279 ||

vIramAhendrakANDIyakathaivaM varNitA dvijAH |

SruNvatAM kAryasiddhiH syAdvIrabAhuprasAdataH || 280 ||

oM jaya jaya skandapurANe Sa~gkarasaMhitAyAM

asuravIramAndre kANDe skandasaptaSatyAM

vIrabAhudUta pa~jcamoddhyAyassatyAssantu yajamAnasya kAmAH |

umAkomaLahastAByAM saMBAvitalalATakam

hiraNyakuNDalaM vande kumAraM puShkarasRujam ||

oM hrIM sAM gAya sAyudhAya saSaktikAya

saparivArAya savAhanAya saptanavati mantrAtmakAya

SrI kArtikeya mUrtaye tAMbUla ku~gkumAkShata

puShpa saGRutadrAkShAPalamAhutiM samarpayAmi namasvAhA |

anena divyama~ggaLa homena puraharanandana

ripukulaBa~jjana dinakarakoTirUpa

niKiladanujatUla tApasasamArAdhita

navavIrasevita raNadhIrasaMBAvita

vIrabAhusodara SrIkArtikeyaprIyatAm

je SrI kArtikeya mUrti jaya jaya

je vIrabAhusodara jaya jaya

je asurakulamardana jaya jaya

je sakalakArya jaya prade jaya jaya

namaH pArvatIpataye harahara mahAdeva ||

7. BAnukopavadha ShaShThamo&ddhyAyaH

oM sAM SiKivAhanAsanAma namaH

oM sAM SiKivAhana mUrtaye namaH

BAnukararatnaniBa vivyarasavaktram vajradhanuKeTavara padmakaraSUlam |

bANaBaya SaktiKaDgamaBayadhvajahastam SiKivAhanaShaDAnana svarUpam |

oM naM sauM SrIM SiKivAhanAya namaH

SrutvA pratiSrutaM SUradUtAstasmai nyavedayan |

tathApi yuddhaM bAlena na yuktamiti lajjayA || 281 ||

mantriBiH saha saMmantrya BAnukopAhvayaM sutam |

AhUya sAntvayitvA taM prAhiNodasurAdhipaH || 282 ||

skando&pi nAradamuKAt SrutvA yuddhayodyamaM ripoH |

pratasthe BUtasa~gGaiSca vRuto brahmAdiBiH suraiH || 283 ||

vIramAhendranagarasyottaradvArapArSvataH |

SibiraM prAviSannUtnaM nirmitaM viSvakarmaNA || 284 ||

tato yuddhaM pravavRute sainyayordevadaityayoH |

daityasenAM yadA&paSyanmUrCitAM SUrapadmajaH || 285 ||

tadA&varShadvANavRuShTiM BUtasainonyAparikrudhA |

BUtAni ca tathA mUrCAmApuSCinnA~ggasandhayaH || 286 ||

vIrabAhurapi prekShya tAdRuSIM BUtadurdaSAm |

preShayAmAsa vegena BUtasenApatin nava || 287 ||

prathamaM BUtasenAnIH simho yoddhuM pracakrame |

analaSca suracamUnAthastaM pratyayudhyata || 288 ||

anale nihate caNDaH simhamaByadravadruShA |

so&pi simhena nihatastastvajamuKo yayau || 289 ||

tasminnapi hate mAyI nIlenAyudhyata krudhA |

nihataSca tataH senA BRuSamugreNa tADitAH || 290 ||

nirIkShya BAnukopastu prayAtaHsamarA~ggaNam |

vIrabAhuSca bahudhA nyakcakre tarjayan ripum || 291 ||

dUtastvaM na mayA sAkaM yuddhArha iti so&pi tam |

dUto vA yadi vA svAmi bali yoddhetyatarjayat || 292 ||

tataSca tumulaM yuddhaM prAvartata tayormithaH |na

aShTAvapi yadA vIrAH mUrCAm prAptA raNAjire || 293 ||

tadA kopena mahatA vIrabAhuH puraH sthitaH |

kirITaM BAnukopasya baBa~jja kavacaM tathA || 294 ||

tadAnIM BAnurahasat munayaSca jayaM jaguH |

vIraSca ShaNmuKaM dhyAyan BAnukopamatADayat || 295 ||

mUrCite BAnukope ca BUtasenA mudA&nvitAH |

mamardurAsurIM senAm sA ca BItA vidudruve || 296 ||

gatamoho BAnukopaH svasenAM vIkShya vidrutAm |

mohArAtraM prerayAmAsa vIrabAhuM prati krudhA || 297 ||

tena mohaM gatAH sarve BUteSA BuvyaSerata |

tacCrutvA ShaNmuKAScAstramamohaM samakalpayat || 298 ||

vItamohAstataH sarve jAtAH suptotthitA iva |

vIrabAhuSca BUyopi BAnukopopari krudhA || 299 ||

astraM pASupataM kSheptumupakrAnto yadA tadA |

BAnukopastadevAstraM gRuhAdAhartumudyataH || 300 ||

nirgato nagarIM prApa sUryAScAstamitastataH |

SUrapadmastu taM dRuShTvA svayaM gatvA raNAjiram || 301 ||

yuddhAya sajjastaM SakruH ShaNmuKAya nyavedayet |

so&pi vIraiH sahAgatya yadA yoddhuM mano dadhe || 302 ||

tadogro nAma senAniH SUraM vRukShairavidhyata |

SUreNApyastramAgneyaM vAruNaM brAhmameva ca || 303 ||

astraM nArAyaNIya~jca muktaM sarva~jca sograsat |

tataH pASupate mukte SUreNAgrastu ShaNmuKam || 304 ||

dhyAyan pa~jcAkSharaM mantraM jajApa vihitA~jjaliH |

tadastraM tu kShaNASCaMBoH hastaM prApa tadAj~jayA || 305 ||

tataSca SUro vyathitaH BUtasenAM prakampayan |

astrANi varShayAmAsa ShaNmuKaSca visiShmiye || 306 ||

tataH sutumule yuddhe pravRutta upayorapi |

senayostatra simhAsyasutau dRuptAvayudhyatAm || 307 ||

atiSUrAsurendrAKyau nihatau vIrabAhunA |

tau dRuShTvA SUrapadmastu kruddha ASIviShopamaH || 308 ||

adrAvayadBUtasenAM vIraMSvamUrCayannava |

tataH skandaH svayaM tena yoddhumaByAyayau tadA || 309 ||

bAlo&sIti prahasitaH rudranetrasPuli~ggavat |

svalpo&pi nASayallokAniti pratyavadat smayan || 310 ||

pravRutte SastrasaMpAte BagavAn ShaNmuKastadA |

kirITaM SUrapadmasya rathamaScAMSca varma ca || 311 ||

dhanuSca hArakeyUrAdyacCinattAdRuSaM ca tam |

dRuShTvA BUtAni sarvANi cakruH kolAhala mudA || 312 ||

BUjyamAnAM ca senAM svAM dRuShTvA nirviNNamAnasam |

SUraM yAhi Sva AyAhi yuddhAyetyAha ShaNmuKaH || 313 ||

devAn viShNumuKAMScApi SUrapadmavadhArthinaH |

ASvAsya SUrasaMhAraM SvaH kuryAmityagAdgRuham || 314 ||

vIrASca devasenASca muktvA mUcCAM samutthitAH |

etasminnantare BUtasenAH SUrasya pattanam || 315 ||

luNTayitvA&tiGorAKyaM dvArapAlaM nihatya ca |

utpATya gopuraM vArddhau prAkShipan mandaraM yathA || 316 ||

tacCutvA BAnukopastu mAyAM dhyAtvA pitAmahIm |

tayA ca nirbandhitAya dattaM mohAstramApya ca || 317 ||

yuddhAya pristhito dUtaM praiShayadvIrabAhave |

so&pi nyavedayadBAnukopoktiM vIrabAhave || 318 ||

punaryuddhAya niryAhi vIrabAho itIritaH |

so&pi skandasya padayornatvA&nuj~jAmavApya ca || 319 ||

anyaiSca sahito vIrairBUtasenAsamAvRutaH |

gatvA yuddhamahIM tena sAkaM ciramayuddhyata || 320 ||

astrapratyastrasa~ggrAme satyuBAByAM ca yojite |

uBe pASupate astre vyomni yuddhA ciraM mithaH || 321 ||

RuShiBiH prArthite lokapIDA mABUditi svayam |

nivRutte ravirapyastamAgacCurAtmajaH punaH || 322 ||

mAyayA mohayitvA tAn navavIrAn payonidhau |

prakShipya SUrapadmasya nikaTaM prApya tAnmRutAn || 323 ||

nivedya ca paredyustaM haniShyAmi guhaM ripum |

iti nij~jApya tenApi satkRutaH svagRuhaM yayau || 324 ||

skando&pi j~jAtavRuttAntaH svIkAM SaktiM prayujya ca |

vIrAn payonidhau magnAn prAbodhayadumAsutaH || 325 ||

prabudhya ca pareShvAtmamohaM sa~jcintayatsu ca |

vIrabAhuH kShaNAdeva sarvasainyasamAvRutaH || 326 ||

luNTayAmAsa nagaraM vIramahendramRuddhimat |

paSacimadvArapAla~jca bahusenAsamAvRutam || 327 ||

vinihatya vyAgravaktraM sahAgneyena mArutam |

astraM prayojya nagarIM dAhayAmAsa kRutsnataH || 328 ||

dahyamAnAM purIM dRuShTvA SUrapadmaH krudhA jvalan |

AhUya meGAMstairagniM SamayitvA&tivegataH || 329 |

vIrabAhuM svanagarIdAhakaM tatpraBuM guham |

hantuM kRutamatistUrNamaBiyAtuM manodadhe || 330 ||

tadA hiraNyanAmA&sya putraM pAtAlapAlakaH |

ISasya mahimAnaM tatputratacCaktivaiBavam || 331 ||

mahatvaM vIrabAhoSca varNayitvA&&Su saMsadi |

nyaShedhadyuddhasa~gkalpaM prArthayacCaraNAgatim || 332 ||

yadA ca SUro vArtAM tAM nASrRuNot krodhamApa ca |

tadA svayaM hiraNyo&gAdyuddhAya SivasUnunA || 333 ||

pravRutte tumUle yuddhe nIlastaM pratyuyudhyata |

tasmin parAjite vIrabAhuH svayamayudhyata || 334 ||

Bagne rathe sArathau ca naShTe dhvaste&KilAyudhe |

mAyAhiraNyaM yuddhAya kRutvA pUrvastirodadhe || 335 ||

tena sAkaM ciraM yuddhA vIrabAhuSca mUrcCitaH |

tatCrutvA nAradAt skandaH j~jAnAsteNAScabodhayat || 336 ||

tato BIto hiraNyastu dhArayan matsyarUpatAm |

samudrasalile magno jugopa prANamAtmanaH || 337 ||

athAgnimuKanAmAnyaH SUraputro mahAbalaH |

candrAya kupito BAnukopaspardhAyuto hi yaH || 338 ||

yayau sasainyastaM hanyAM vIrabAhuM kShaNAditi |

taM ca yuddhe&mUrCayatsa dhIro vIrapurandaraH || 339 ||

tato&suro BadrakAlIM sasmArAgatya sA punaH |

yuddhA ciraM vIrabAhupramuKaiSicCannabAhukA || 340 ||

dattvA jayASiShaM vIrabAhave vindhyamAyayau |

athAgnivadano mAyAbalenAGAtayat krudhA || 341 ||

aShTau vIrAMstadAkarNya vIrabAhuryamaM prati |

skandeSa cITImanayat teShAM jIvanahetave || 342 ||

yamenAgatya te vIrAH jIvitASca punaH krudhA |

yudhvA&gnimuKamAjadnuH sadya eva sasainikam || 343 ||

SUrastvagnimuKaM putraM mRutaM SrutvA&tiduHKitaH |

viniHSvasan namravaktraH punaScintAparo&Bavat || 344 ||

trisahasraM tataH putrAstasya pAtAlavAsinaH |

sAntvayitvA svapitaraM yoddhumaByAyayuH kShaNAt || 345 ||

taiH sAkaM BUtasenAdhipatInAM ca mahadraNam |

baBUva tumulaM devamunivismayamakArakam || 346 ||

vIrabAhuSca bANauGaistacCirAMsyacCinadyadA |

tadA punaH prarUDhAni tAni BUyo&cCinadruShA || 347 ||

asakRuCidyamAnAni yadA nAntaM gatAni ca |

dadhyau guhaM tadA vIrabAhuH SaktidharaM praBum || 348 ||

prAdurBUya kShaNAt so&pi tAni brahmavareNa hi |

CinnAnyapi prarohanti Cidyante yugapadyadi || 349 ||

antaM gacCeyuratyantamityupAdikShadagniBUH |

tathaiva yugapattAni CitvA vIro mudaM yayau || 350 ||

SUre&tha trisahasrANAmAkarNya nidhanaM SucA |

niddhyAyati mahAmedhA dharmakopasamAhvayaH || 351 ||

sacivastaM sAntvayitvA svayaM yuddhAya niryayau |

puNDarIkaM gajaSreShThamAruhyAnyaiSya mantriBiH || 352 ||

taM vIrabAhurbahuBir bANairhatvA gajaM tadA |

nirmadaM kRutavAn so&pi stutvA taM svAM diSaM gataH || 353 ||

etatsarvaM niSamyAtha BAnukopo&tiKinnadhIH |

mA&BUdAyodhanaM tAvaditi tAtaM vyajij~jApat || 354 ||

kruddhaM j~jAtvA ca pitaraM punaryuddhAya niryayau |

jAte ca tumule yuddhe SastrapratyasravarShiNi || 355 ||

mAyAyuddhe samArabde vij~jAnASAstreNa vArite |

KaD^gayuddhaM pracakrAte tadA skandaM hRudi smaran || 356 ||

CitvA&&dau BAnukopasya hastaM savyaM tathetaram |

SiraScCitvA vIrabAhuH jayaM prApa mudAnvitaH || 357 ||

tato devASca RuShayaH jahRuShuH puShpavarShiNaH |

skandaSca praNataM dorByAmAli~ggyAnvagrahInmudA || 358 ||

BAnukopavadhaM vIrabAhunA kRutamadButam |

SrRuNvanti ye te vijayaM sarvatra prApnuyurdhruvam || 359 ||

oM jaya jaya skanda purANe Sa~gkara saMhitAyAM

vIramAhendre kANDe skanda saptaSatyAM

BAnugopavadha ShaShTamo&ddhyAyassatyAssantu yajamAnasyakAmAH |

umAkomaLahastAByAM saMBAvitalalATakam |

hiraNya kuNDalaM vande kumAraM puShkarasRujam ||

oM naM sauM SrIm sA~ggAya sAyudhAya saSaktikAya

saparivArAya savAhanAya ekonaSIti

mantrAtmakAya SiKivAhana mUrtaye tAMbUla

ku~gkumAkShata puShpa saGRuta ikShuKaNDa

mahAhutiM samarpayAmi namasvAhA |

anena divyama~ggaLa homena suravaranuta

darSitAtmIya divyasvarUpAmAstomasaMpUjya

Bujabala nirjitAnena gIrvANa BItvAnta

mArtANDaShaDvaktra gaurIya PalokShita sa~jjAta tejas

saMBUta SrISiKivAhana prIyatAm

je SrI SiKivAhana mUrte jaya jaya

je vIrabAhusodara jaya jaya

je asuramardana jaya jaya

je sakalakArya jaya prade jaya jaya

namaH pArvatIpataye harahara mahAdeva ||

8. siMhamuKavadha saptamo&ddhyAyaH

oM sAM skandAsanAya namaH

oM sAM skandamUrtaye namaH

ShaDvaktram SiKivAhanaM trinayanaM raktAMbarAla~gkRutam |

SaktiM carma ca KaDga SUla viSiKABItiM dhanuScakrakam ||

pASaM kukkuTama~gkuSa~jca varadaM dorBidadhAnaM tathA |

dhyAyedIpsita siddhitaM SaSidharaH skandaM surArAdhitam ||

oM sAM skandAya namaH

BAnukopa hataM SrRutvA SUrapadmAsuro BRuSam |

villApa ciraM tatra padmakomalayA saha || 360 ||

viShNuSakramuKA devA vihareyuritaH suKam |

ityAdi pralapaMstasya guNAn vIryakRutAnbahUn || 361 ||

tataH kopena mahatA samAhUya nijAnujam

simhavaktraM praiShayacca hantuM putrahaNaM raNe || 362 ||

so&pi SamBukumArasya praBAvaM bahudhA tadA |

varNayitvA&ntataH SUranideSAdyoddhumAyayau || 363 ||

pravRutte tumule yuddhe BUtadaityeSasenayoH |

sihnABidhAno BUteSaH simhAsyaM pratyayudhyata || 364 ||

astrapratyastra varSheNa dAruNaM yudhyatordvayoH |

tanujAH simhavaktrasya sAmAyAtAH krudhA raNam || 365 ||

kanake&gnimuKecApi yuddhA SramamavAptayoH |

KaDgena vIrabAhustAn cicCeda yugapatkrudhA || 366 ||

tataH KinnamanAH simhamuKaH krodhamavApya ca |

mohAstreNa nirAsthattAn vIrabAhumuKAn girau || 367 ||

udaye&tha guhaH kutretyAnviShyan prApa vegataH |

hemakUTaM ShaNmuKaSca mArutena niveditaH || 368 ||

avaruhyAsanAtasaihyAt brahmaviShNupuraskRutaH |

RuShiBiH stUyamAnaSca vandiBirmAgadhairapi || 369 ||

candrasUryadhRutacCatraH vIjyamAno marutvatA |

Sa~gKadunduBinirGoShaiH prayayau rathamAsthitaH || 370 ||

tataH prabavRutte yuddhaM tumulaM romaharShaNam |

jagadBayakaraM GoraM simhavaktraShaDAsyayoH || 371 ||

pASamocakasaMj~jAstraM prayujya prathamaM guhaH |

udayAdrigatAn vIrabAhvAdInAnayatkShaNAt || 372 ||

simhavaktraM krudhA BUtasenAnigaraNodyatam |

dRuShTvA tatkarasAhasraM cicCeda BagavAn guhaH || 373 ||

prarUDheShu punasteShu mUrdhniScicCeda sAyakaiH |

te cArohan punaH, skandaH punaScicCeda tAnapi || 374 ||

tato&sya varamAhAtmyaM viditvA pArvatIsutaH |

muKamekaM Bujau dvau ca SeShayitvAnyadAcCinat || 375 ||

kUrmA~ggAnIva tAnyASu bahirniHsaraNaM prati |

pravRuttAni samAlokya hu~gkAreNa nyavArayat || 376 ||

athodyathaM daNDahastaM yoddhuM simhamuKIM guhaH |

kuliSena vidAryASu prANaistaM ca vyayUyujat || 377 ||

kuliSena ripuM hatvA ga~ggAmBasi nimajjya ca ||

punaH prapede skandasya hastaM devASca tatkShaNAt || 378 ||

RuShiBiH saha senAnyaM tuShTuvuH puShpavRuShTiBiH |

vavarShaSca jayArAvairaByanandaMSca SA~gkarIm || 379 ||

nidhanaM simhavaktrasya guhena kRutamadButam |

ye SrRuNvanti jayasteShAmIpsitArtha~jca siddhayati || 380 ||

oM jaya jaya skandapurANe Sa~gkarasaMhitAyAM

yuddhakANDe skandasaptaSatyAM simhamuKa vadha

saptamoddhyAyassatyAssantu yajamAnasya kAmAH |

umAkomaLahastAByAM saMBAvitalalATakam

hiraNyakuNDalaM vande kumAraM puShkarasRujam ||

oM sAM sAM gAya sAyudhAya saSaktikAya

saparivArAya savAhanAya ekaviMSati mantrAtmakAya

skanda mUrtaye tAMbUla ku~gkumAkShata

puShpa saGRuta ikShuKaNDa mAhAhutiM samarpayAmi namasvAhA |

anena divyama~ggaLa homena SUlacakra SaracApa

KaDgaKeTakaSa~gKa pASavajra SaktivaradAmaBaya

dvAdaSaBUjAlaM kRuta akuNDakaNThadhvani gaMBIra

mahAraMBa simhamuKAsurasainya viShAda

peShaNadhuriNaBIShaNa nipuNa praBAva

nijavaiBava skandamUrtiHprIyatAm

je SrI skandamUrte jaya jaya

je vIrabAhusodara jaya jaya

je simhamuKAsurahantre jaya

je sakalakArya jaya prade jaya jaya

namaH pArvatIpataye harahara mahAdeva ||

9. SUrasaMhAra aShTamo&ddhyAyaH

oM sAM SUrasaMhAramUrtyAsanAya namaH

oM sAM SUM saMhAramUrti mUrtaye namaH

rasamuKakaraBAnuM rakta varNam kirITaM

dhanuvarakuliSaKeTaM padmapASasya vAme |

SaraBaya Sakti KaDgaM a~gkuSaM cakra hastaM

suravaramunisainyaM SUra saMhAramUrtim ||

oM SiM SrIM SrauM SUrasaMhAramUrtaye namaH

SrRutvA BrAtRuvadhaM vIraH SUrapadmo&patadBuvi |

vilalApa ciraM duHKAttataH saMj~jAmavApya ca || 381 ||

krodhena mahatA&&viShTaH daityAnaNDAntarasthitAn |

sadya evAnayAmAsa te ca dRuptA mahAbalAH || 382 ||

simhavaktrAdhikasthUladehA yoddhuM samAgatAH |

tAMSca dRuShTvA BRuSaM BItA devA indrAdayo guham || 383 ||

vyajij~japan praBo SUrapadmaM jahi sahAnugam |

rakShasmAniti so&pi sa ca smayaMsteByo&BayaM dadau || 384 ||

tataH pravRutte tumule yuddhe skandABimantritaH |

eko&pi bANaH SatadhA BUtvA daityAnahan kShaNAt || 385 ||

tatastvanyANDagAn daityAnAhUyAsuranAyakaH |

yoddhuM pravRuttastAMScApi kShaNenaivAvadhIdguhaH || 386 ||

kRutvaivaM bahukRutvaSca krodhAviShTo guhastadA |

pidadhe&NDAntaradvAraM bANaistaccAsureSvaraH || 387 ||

j~jAtvA svayaM yayau yoddhuM vIravAdAn vadan bahun |

ShaNmuKaSca vRuthA vAdo mABUditi samAdadhat || 388 ||

yoddhumAraBatAtyantaM lokavismayakArakam |

devASca munayaScaiva SaSaMsurvijayaM tadA || 389 ||

astrapratyastravarSheNa pravRutte tumule raNe |

dhvajaM cicCeda devasya SUrapadmaH SaraiH krudhA || 390 ||

agnistu kukkuTo BUtvA dhvajetiShThatsurecCayA |

guho&pi SUrapadmasya dhvajacApaM tathA&cCinat || 391 ||

daityAMSca koTisa~gKyAkAn jaGAna kShaNamAtrataH |

tataH SUro naBasthaHsan yuyudhe mAyayA KalaH || 392 ||

svAmI ca vij~jAnAstreNa mAyAM nASamanInayan |

aTannaNDAntaraM SUraH dvIpAntaramavApa ca || 393 ||

guho&pitatra tatraiva prAharataM baloddhatam |

tadAnIM vibudhAn BItAn paryasAntvayadacyutaH || 394 ||

kShaNAttu vIramAhendraparyante&yudhyatAM tadA |

SUrapadmasya sainyaM ca rathasvAmSca sAyakaiH || 395 ||

cicCeda BagavAn skando devAH sarve mudaM yayuH |

tuShTuvuSca guhaM BaktinamrA viShNuvAdayaH samam || 396 ||

“jaya gaurIsuta, svAmin, tArakakrau~jcadAraNa, |

kArAgAravinikShiptacaturmuKa, SivAtmaja || 397 ||

gA~ggeya, kArtikeyAgnigarBa, lokArtinASana |

SarakAnanasa~jjAta, subrahmaNya, jayeti ca || 398 ||

SUrastvatha svakaM sainyaM BasmIBUtaM vilokayan |

mAyAM sasmAra jananIM sApi cAgatya taddhitam || 399 ||

pRuShTvA sainyaM jIvayituM sudhAdyAnayanAya tam |

prabodhyA&gAnnijaM sthAnaM SUrapadmostato mudA || 400 ||

indralokasthaM SIGraM praShayitvA sudhAgirim |

AnAyya tena simhAsyaBAnukopamuKAsurAn || 401 ||

ajIvayattadA devAH viShaNNAstAnumAsutaH |

sAntvayitvA&&surIM senAmavadhIt kShaNamAtrataH || 402 ||

muktvA pASupatAstraM dRuShTvA SUrastatastataH |

BUmiH, meGaH, samudraSca, vahniH, vAtyA, mahIdharaH || 403 ||

ityAdi rUpaM svIcakre tattatpratyaharadguhaH |

svakIyaM viSvarupaM ca tasmai darSayati sma saH || 404 ||

sarvataH pANipAdaM ca sarvato&kShiSiromuKam |

sarvataH SrutimallokaM sarvamAvRutya BAti yat || 405 ||

sa dRuShTvA viSvarUpaM tadativismitamAnasaH |

tadBuktatvaM yathA caicCat tadA tadakucadviBuH || 406 ||

tataScUtamahIruddhvaM svIkRutyAtiBayAnakam |

trInlokAn vyApya tiShThantaM ShaNmuKaH prekShya vismitaH || 407 ||

prAhiNocca nijAM SaktiM sA&pi dvedhA vidArya tam |

prAgAdBagavato hastaM hAhAkArastadAhyaBUt || 408 ||

ekaHkukkuTarUpeNa SiKirUpeNa cetaraH |

BUtvA skandasya ketutvaM vAhanatvaM ca BejatuH || 409 ||

devASca tuShTupuH sarve modamAnA guhaM tadA |

SUrapatnI tu tacCrutvA nAmnA yA padmakomalA || 410 ||

viveSAgniM hiraNyaSca duHKitaH SukravAkyataH |

aurdhvadehikarmANi pituHkRutvA&carattapaH || 411 ||

ShaNmuKaSca suraiH sArdhaM hemakUTapuraM yayau |

iti SUrasya saMhAraM BaktyA SrRuNvanti ye narAH || 412 ||

teShAM SatrujayaH svArthasiddhiH sarvASca saMpadaH |

rAmo&pi SUrasaMhAraM SrutvA&gastyamuKAtpurA || 413 ||

rAvaNaM samare hatvA sItAM pratyAnayatpurIm |

kathaivaM yuddhakANDIyA kathitA munipu~ggavAH || 414 ||

SrRuNvatAM SatrucorAgniviShaBItivinASini |

bahavaSca kathAmetAM SrutvA&rInajayan purA || 415 ||

oM jaya jaya skandapurANe Sa~gkarasaMhitAyAM

yuddhakANDe skandasaptaSatyAM SUrasaMhAra

aShTamoddhyAyassatyAssantu yajamAnasyakAmAH

umAkomaLahastAByAM saMBAvitalalATakam |

hiraNyakuNDalaM vande kumAraM puShkarasRujam ||

oM sAM sA~ggAya sAyudhAya saSaktikAya

saparivArAya savAhanAya pa~jcatriMSat

mantrAtmakAya skanda mUrtaye tAMbUla

ku~gkumAkShatapuShpa saGRutadADimIPala mahAhutiM samarpayAmi namasvAhA |

anenadivya ma~ggaLa homena

niKiladeva^^RuShimunivara hRudayadhyAnavimala

jalAvagAhana helAtaraLa ruciranayana BaktArti

nikRuntana praSastakIrtikalita SUrasaMhAramUrtiH prIyatAm

je SrI SUrasaMhAramUrte jaya jaya

je BaktarakShaNa jaya jaya

je kukkuTadhvaja jaya jaya

je sakalakArya jaya prade jaya jaya

namaHpArvatIpataye hara hara mahAdeva ||

10. SrI devasenA vivAha navamo&ddhyAyaH

oM devasenAnyAsanAya namaH

oM devasenAnI mUrtaye namaH

aBayamasirathAM gaScA~gkuSaM SaktiSUlaM varadakuliSapASaM padmadaNDaugadA~jca |

dadhatamuBaya pakShadvAdaSAdAmahastaiH dvAdaSakamalanetraM devasenAnimIDe ||

oM SrIM sauM hrIM devasenAmUrtaye namaH |

tato guho jayantAdIn vibudhAn vIrabAhunA |

mocayitvA stutaH sarvehemakUTapure sthitaH || 416 ||

AdiSya sAgaraM SUranagarIM plAvayeti ca |

SrIsandhinagaraM prApa brahmaviShNavAdipUjitaH || 417 ||

tatroShitvA niSAM prAtaH pratiShTApya SivaM svayam |

pUjayitvA vidhAnena pratasthe paraparvatam || 418 ||

tatrAdiSya Sivaj~jAnaM parASaraBuvAM svayam |

indreNa prArthitaH svIyakanyApANigrahaM prati || 419 ||

a~ggIkRutya ca tatraiva kArayAmAsa pattanam |

nirmame viSvakarmA ca puraprAsAdagopuram || 420 ||

merorguhAta AnIya putrIM SacyA samaM vRuShA |

brahmAviShNU puraskRutya kRutvA vaivAhikocitam || 421 ||

jAmAtaraM mayUrAdhirUDaM tatpuravIthiShu |

pradakShiNaM kArayitvA svagehe dvAri maNTape || 422 ||

avatArya purandhrIBiH kArayitvA&ShTama~ggalam |

DolAdhirohaNaM mAlAvyatyayaM ca viSeShataH || 423 ||

kArayitvA SuBe ma~jce upaveSya SacIpatiH |

dhArApUrvamadAtkanyAM subrahmaNyAya SoBanam || 424 ||

pArvatIparameSau ca tasminneva kShaNe mudA |

tatrAgatya sutaM prItyA pratinandya snuShAmapi || 425 ||

brahmAdiBiH stUyamAnau kailAsaM yayaturgirim |

guho&pi lAjahomadIn kRutvA sarvAn yathAvidhi || 426 ||

praveSahome BAryAyai darSayitvA dhruvaM svayam |

arundhatI~jca catvAri dinAnyaupAsanaM vyadhAt || 427 ||

nirvartyaM SeShahomaM ca guhaH prApyAmarAvatIm |

dagdhAM tAM nUtanAM tvaShTrA kArayitvA Satakratum || 428 ||

simhAsane sthApayitvA sAkaM SacyA sutena ca |

paTTABiShecanaM tasya kArayAmAsa vedhasA || 429 ||

mayUramadhiruhyAtha prApya kailAsaparvatam |

pitarau praNipatyAByAmASIrBiraBinanditaH || 430 ||

devasenAsametaH san gatvA skandagiriM prati |

suKaM nyavAtyasIllokAnAM yogakShemavidhAyakaH || 431 ||

vivAhamithyaM skandasya kalyANaM devasenayA |

ye SrRuNvanti narAste syuH putrapautrAdisaMyutAH || 432 ||

oM jaya jaya skandapurANe Sa~gkarasaMhitAyAM devakaNDe skandasaptaSatyAm

devasenA vivAha navamo&ddhyAyassatyAssantu yajamAnasyakAmAH |

umAkomaLahastAByAM saMBAvitalalATakam |

hiraNyakuNDalaM vande kumAraM puShkarasRujam ||

oM sAM sAM gAya sAyudhAya saSaktikAya

saparivArAya savAhanAya saptadaSa mantrAtmakAya

SrI devasenAmUrtaye tAMbUla ku~gkumAkShata

puShpa saGRuta kadaLIPala mahAhutiM samarpayAmi namasvAhA ||

anena divyama~ggaLa homena BagavAn

aKaNDa jagadaNDa puNDarIka vikasana kalasurAsura

mitarApekShita sudhAvitaraNya mayasamAdita

niKilajana hRudaya ra~jjakasakalaprapa~jca

pratyUharaM BAmenakAdi tilottamA UrvaSImuKya

surayuvatInAM karatALanAda samaya samedita

naTanapuratara ku~jciku~jcika caraNa

SrI devasenApati prIyatAm

je SrI devasenA mUrte jaya jaya

je kalayANapradAyaka jaya jaya

je indrANImA~ggaLyarakShaka jaya jaya

je sakalakArya jayaprade jaya jaya

namaHpArvatIpataye hara hara mahAdeva

11. SrI vallIvivAha daSamo&ddhyAyaH

oM vallIkalyANasundaramUrtAsanAya namaH

oM vallIkalyANasundaramUrtaye namaH

hastAdvayaM dve&kShamAlAM aBayamapidhRutaM kuNDikASroNibaddhaM

savyevAmeniShaNNaM sruvadhRutavidhinA hUyamAnena yuktaM |

sarvAla~gkArayuktaM jalakalaSadhRutaM viShNuNAcAruNABaM

vallIkalyANamUrtiM sakalasuragaNaiH stUyamAnaM prapadye ||

oM vaM sauM hrIM vallIkalyANasundaramUrtaye namaH

atha sUtaH punaH pRuShTaH naimiSIyaistapodhanaiH |

tiShThan skandagirau skandaH kimakArShidvadeti ca || 433 ||

so&pi pramodaBaritamAnasaH pArvatIsutaH |

vyahavallavallIM yena vaiBavenAha tAM kathAm || 434 ||

kA~jcIpurIparisare lavalIparvato mahAn |

asti tannikaTe kaScitpaTTaNaH SabareSituH || 435 ||

vyAdharAT so&napatyastu pUjayan ShaNmuKaM praBum |

vRutopavAsaniyamaiH paryatoShayadanvaham || 436 ||

tasyAdrenirkaTe kaScicCivayogI tapocarat |

yaH kaNvaSApato viShNurmartyaBAvamupAgataH || 437 ||

tatsamIpaM gatA lakShmIrbiBratI hariNItanum |

tAM dRuShTvA mohito vipraH tayA sAkamarIramat || 438 ||

tataH sAgarBiNI BUtvA suShuve kanyakAM SuBAm |

vijAtIyAM sutAM dRuShTvA palAyata mRugo&nyataH || 439 ||

vijane rudatIM kanyAM vIkShya vyAdhapatirvane |

AdAya dorByAmAGrAya mUrdhni BAryAkare dadau || 440 ||

sA&pi tAM poShayAmAsa nidhiM labdhveva nirdhanaH |

lavalImUlajAtatvAdvallItyAKyAM gatA ca sA || 441 ||

pupoSha candraleKeva kalAvRudviM dine dine |

vayasi dvAdaSe prApte vyAdharAjo nyayojayat || 442 ||

priya~ggupAlanArthaM tAM saKIBiH saha kAnane |

BagavAn ShaNmuKaScApi gatvA SrIpUrNaparvatam || 443 ||

tAmudvoDhumanA AsInnArado&pyAyayau tadA |

tenAveditavRutAnto lavalInikaTaM guhaH || 444 ||

gatvA tayA samavadat vyAdheSaScAyayau tadA |

JaTityasanavRukSho&yamAsidvyAdhA vilokya tam || 445 ||

CettumAreBire vyAdharAjastvAhAtiSItalaH |

eSha vRukSho lavalyA me vartatAM tApahArakaH || 446 ||

ityuktvA gatavatsveShu punaH skando&tisundaram |

taruNaM veShamAsthAya lavalIsa~ggakAmukaH || 447 ||

tayA sAkaM samalapat tadA&&gAdvyAdharAT punaH |

guho&pi jaraTho BUtvA daNDi palitamUrdhajaH || 448 ||

rudrAkShavilasadgAtraH prAdAdvyAdhAma Basma ca |

vyAdhastuShTamanA vallyA rakShArthaM taM tadantike || 449 ||

avasthApya gataH svAmI kShudhaM tasyai nyavedayat |

sA&pi praiya~ggavaM piShTaM madhu pakkaPalAni ca || 450 ||

adAt pipAsunA tena jale pRuShTe jalASayam |

adarSayadaSaktena prArthitA ca ninAya tam || 451 ||

pItvA tatrodakaM vRuddhaH tadIyamadharAmRutam |

cakame sA pratyaShedhat tadA heraMbamasmarat || 452 ||

so&pi dvipo mahAn BUtvA lavalyAH padavIM SritaH |

sA ca BItA samASliShyaddRuddhaM so&pi nijAM tanum || 453 ||

gRuhItvA ramayAmAsa tAM gandharvavivAhataH |

gaNeSe&ntarhite tAvapyASramaM jagmaturmudA || 454 ||

vyAdhASca j~jAtavRutAntAH krudhA yoddhuM samAgatAH |

guho&pi kukkuTaM smRutvA tena tAn samaGAtayat || 455 ||

lavalyA prArthitAScAtha guhastAnudajIvayat |

atha vyAdhapatiH skandamudvoDhuM vidhinA sutAm || 456 ||

prArthayAmAsa devo&pi pArvatIparameSvarau |

smRutvA devAnmunIdrAMSca samastairviBavaiH saha || 457 ||

SuBe muhurte vyAdhena viShNvaMSena SriyAsaha |

dhArApUrvaM pradatAM tAmuduvAha yathocitam || 458 ||

mA~ggalyatantunAnena mama jIvana hetunA |

kaNThe badhnAmi suBage lavalIti manuM japan || 459 ||

kaNThe babandha mA~ggalyasUtraM tasyAstadA vidhiH |

kArayitvA saptavadIM lAjahomAdyakArayat || 460 ||

divyadunduBayo neTuH puShpavRuShTirmahatyaBUt |

RugyajuH sAmamantraiSca RuShayaH procurASiShaH || 461 ||

jagatpramuditaM sarva skandastu skandaparvatam |

gatvA dvAByAM ca kAntAByAM saha reBe mudAnditaH || 462 ||

idItaM lavalIdevyAH vivAha caritaM SuBam |

ye SrRuNvanti narAsteShAM BUyAsurassarvasaMpadaH || 463 ||

oM jaya jaya skandapurANe Sa~gkara saMhitAyAM

devakANDe skandasaptaSatyAM vallIvivAha

daSamoddhyAyassatyAssantu yajamAnasyakAmAH |

umAkomaLahastAByAM saMBAvita lalATakam |

hiraNyakuNDalaM vande kumAraM puShkarasRujam |

oM sAM sAM gAya sAyudhAya saSaktikAya

saparivArAya savAhanAya ekatriMSat

mantrAtmakAya SrIvallIkalyANasundara mUrtaye

tAMbUla ku~gkumAkShata puShpa saGRuta

kadaLIPala mahAhutiM samarpayAmi namasvAhA |

anena divyama~ggaLa homena BagavAn

kadaLIkramuka vitAnadhvaja patAkatoraNa nAnAvidha

dIpamAlya candanAlaM kRutahArakeyUra ratna

kuNDalABaraNavicitravastra anena nAnAvidha

mAlAla~gkRuta iNDAdiBiH puShpa mAlAdirala~gkRuta

SrI vallI kalyANa sundara prIyatAm

je SrI vallIkAntasmaraNaM jaya jaya

je BaktaparipAlanA jaya jaya

je kalyANasundarA jaya jaya

je sakalakAryajaya prade jaya jaya

namaH pArvatIpataye harahara mahAdeva ||

12. SrI tyAgarAjamahiMna ekAdaSo&ddhyAyaH

oM hAM hauM tyAgarAjAsanAya namaH

oM hAM hauM tyAgarAjamUrtaye namaH

dakShAlaMbitavAmanidritapadaM kRuShNaM mRugaMScABayaM

TaM kAScai dadhataM para~jca kaTakaM biBrANakaM vAmake |

vAmelaMbitanidritAnyapatayAdevyAyutaM madhyataH |

skandenAbjakara~jcayena sahitaM somAguheSaM Baje ||

oM hAM hauM tyAgarAjAya namaH

lavalIM devasenAM ca paryaNaiShIdyadA guhaH |

mucukundaSca rAjArShirAsItsannihitastadA || 464 ||

iti tasya prasa~ggena RuShaya SaunakAdayaH |

sUtaM papracCuretasya vRutAntaM BaktiBAvitAH || 465 ||

so&pi natvA guruM sUtaH samprahRuShTatanUruhaH |

mucukundasya vRutAntaM sarvaM vaktuM pracakrame || 466 ||

purA kadAcitkailAse pArvatyai parameSvaraH |

kathA upadiSannAsta tadAbilvoparisthitaH || 467 ||

vAnaro bilvapatrANi vyAkiracca~gkaropari |

taM dRuShTvA Sa~gkarastasmai vyataraccakravartitAm || 468 ||

paScAdgaNapatitvaM ca tathaiva sa raveHkule |

saMBUya devarAjasya sAhyaM kRutvA sahasraSaH || 469 ||

tena pratyupakArArthaM prArthitastena pUjitam |

devaM vavre satu prAha viShNoHsa iti so&pyatha || 470 ||

viShNuM gatvA tadIyAM ca labdhvA&nuj~jAM punardivam |

Sakram gatvA prArthayata satu va~jcayituM nRupam || 471 |

mUrtIH pa~jcavinirmAya teShvekA gRuhyatAmiti |

avocanmucukundastu somAskandasya pUrNayA || 472 ||

kRupayA prApya satyAM tAM mUrtiM tAM kamalAlaye |

pratiShThApya viSeSheNa pUjayAmAMsa BaktitaH || 473 ||

saiva tyAgeSa iti KalvaGunA pUjyate janaiH |

sakRuddarSanamAtreNa muktidA viShNupUjitA || 474 ||

purA viShNurvinASaktiM SivaM saMpUjya tadvaSAvat |

putraM dagdhaM viditvA&tha taddoShavinivRuttaye || 475 ||

somAskandaM svahRudaye viniveSya svapan SanaiH |

svIkIyocCvAsaniHSvAsairAndolayati taM sadA || 476 ||

kadAci~jjiShNavetAM hi datvA daBrasaBAM gataH |

SiSyetaM taM ca mahendro&pi ciraM saMpujya BUBRute || 477 ||

mucukundAya viShNvAj~jAmavalamvyadadAviti |

sa eSha BagavadBaktaH SivapArShadatAM gataH || 478 ||

sannidadhyau vivAho&pi ShaNmuKasyetyavarNayat |

devakANDakathAseyaM SrRuNvatAM ma~ggalapradA || 479 ||

oM jaya jaya skanda purANe Sa~gkarasaMhitAyAM

devakANDe skandasaptaSatyAM SrItyAgarAja

mahiMna ekAdaSoddhyAyassatyAssantu

yajamAnasyakAmAH |

umAkomaLahastAByAM saMBAvita lalATakam |

hiraNyakuNDalaM vande kumAraM puShkarasRujam |

oM sAM sA~ggAya sAyudhAya saSaktikAya

saparivArAya savAhanAya ShoDaSa mantrAtmakAya

SrI tyAgarAjamUrtaye tAMbUla ku~gkumAkShata

puShpa saGRuta bilva Pala mahAhutiM samarpayAmi namasvAhA |

anena divyama~ggaLa homena BagavAn SaradaBra

SuBra purandhara bRundhAraka bRundhavandita

jaTAmakuTa koTi taTa PaTita kiSora candra

candrikA samulmilitaSokasantApa samananta Buvana

santAna SrI tyAgarAja prIyatAm

je SrI tyAgarAja mUrte jaya jaya

je somAskandeSvarA jaya jaya

je rAjAdhirAjA jaya jaya

je sakalakArya jaya prade jaya jaya

namaH pArvatIpataye hara hara mahAdeva ||

13. dakShacarita dvAdaSoddhyAyaH

oM hAM hauM hrIM pArvatISAsanAya namaH

oM hAM hauM hrIM pArvatISamUrtaye namaH

SAntaM padmAsanastaM SaSidharamakuTaM pa~jcavaktraM triNetram

SUlaM vajra~jca KaDgaM paraSumaBayataM savyaBAgevahantam ||

nAgaM pASa~jca GaNTAM praLayahutavahaM cA~gkuSaM vAmaBAge |

nAnAla~gkAra yuktaM sPaTikamaNi niBaM pArvatISaM namAmi ||

oM hAM hauM hrIM pArvatISAya namaH

atha sUtaH punaH pRuShTaH muniBiH SaunakAdiBiH |

dakShasya caritaM vaktuM sarvamAraBatA&&ditaH || 480 ||

satyaloke purA brahmA putrairdaSaBIranvita: |

tatsthau tadA sutojyeShThaH dakShaH prapacCa padmajam || 481 ||

trimUrtiShUttamaH kovetyatha brahmA jagAdatam |

Siva evottama iti sapramANaM sayuktikam || 482 ||

tathAkarNyA&tha dakSho&pi saMprAptomAnasaM saraH |

tatIre tapa AtiShThat Sive vinyastamAnasaH || 483 ||

bahuvarSheShvatIteShu prasannAddRuShaBavAhanAt |

putrAn bahuSca duhitRuH SivaSvaSuratAmapi || 484 ||

leBe&tha vedavalyAKyAM muniputrIMmudRuhyaca |

tasyAM sahasrasa~gKyAkAn tanayAnapyajIjanat || 485 ||

tAn svasRuShTi sahAyArthaM prAhiNottapase tadA |

nAradastatvamudbodhya tAnnyavArayadIhitAt || 486 ||

punaH sahasramutpAdya teShvapyevaM gateShu ca |

muniByo duhitRurdatvA tadvArA jagato vidhiH || 487 ||

sRuShTimicCan tathA cakre kanyakAH saptaviMSatim |

candrAyapradadau tAstaM kRuttikAmAtrarAgiNam || 488 ||

pitre nivedayAmAsuH sopi taM kShayametviti |

SaSApAtha SaSI SamBUmArarAdha svamUrdhani || 489 ||

abiBrat taM Sivastattu SrRutvA dakShaH svahelanam |

manyamAnaH dviShan SaMBuM nindituM ca pracakrame || 490 ||

dakShAya varadAnAcca jAmAtA BavituM SivaH |

gaurIM padmasaromadhye Sa~gKAkArA tapaScara || 491 ||

ityAraKyAt sA tathA dakShahastaM prAptAsma tena ca |

vedavallyAH karaM nItA putrI dAkShAyaNItyaBUt || 492 ||

atha tAM dvAdaSasamAM carantIM niyamAn SivaH |

BikShubrAhmaNaveSheNa vavre tadBartsitaSca saH || 493 ||

svakaM rUpaM samAlambya pANau jagrAha tAM satIm |

vivAha samaye cApi SivaH kalyANamaNDapAt || 494 ||

antarhitastadA dakShaH krodhaM dviguNamAharat |

nininda ca SivaM BUyaH satu dAkShAyaNIM rahaH || 495 ||

gRuhItvA prApya kailAsaM tayA sAkamarIramat |

dakShastu munivAkyena sAntvayiShyan SivaM yayau || 496 ||

kailAsaM nandinA ruddhaH kruddhena ca vimAnitaH |

parAvRutya kratuM kaScit AjahAra tadadhvare || 497 ||

SivapratinidhirnandI sadasyairbahumAnitaH |

tadRuShTvA ruShito dakShaH nininda bahudhA Sivam || 498 ||

nandikeSastadA tatra vartamAnAn divaukasaH |

SaptvA jagAma kailAsaM dakShastu kratulopataH || 499 ||

dRuShTvA vihavyAnvibudhAn arudraM yaj~jamAharat |

tatrAgateShu muniShu dadhIciH puratastadA || 500 ||

nyaShedhadrudrahInasya yaj~jasyAramBamAtmavit |

dakSho&pi tadgatAn doShAn upanyAsthadbahUn BramAt || 501 ||

dadhIcirapi sarvAstAn guNAnuktvA sahetukam |

niryayau yaj~jaSAlAtaH tatra ki~jcidihocyate || 502 ||

dakShaH----- yadiSaMBurmaheSAnaH kathameSha digaMbaraH |

dadhIciH--- RuShipatnimohanArthaM digvAsastvaM gRuhItavAn || 503 ||

kathaM viBirti SUlaM saH sAtvikairatigarhitam |

pralaye sarvasaMhArakRuticinhamavehi tat || 504 ||

kapAlaM vA kathaM Gatte SiShTairati vigarhitam |

BairavaH san brahmaSIrShamacCintatatprasiddhaye || 505 ||

muktalajjaH kathaM vIthyAM BikShAmaTati durmatiH |

vairAgya bodhanArthaM tallokAnAM dakShabudhyatAm || 506 ||

karkaSaM vyAGracarmApi kathaM dhatte&timUDhaGIH |

aBicArAgataM vyAGraM hatvA tadajinaM dadhau || 507 ||

pinAkaM vA kathaM mando biBartyajagavaM dhanuH |

SrutisiddhaM dhanuridaM SruNu dakSha viSeShavat || 508 ||

mRuga~jca paraSuM GoraM pANyordhatte kuto vRuthA |

aBicArAgatau tau hi vaSIkRutya dadhau svayam || 509 ||

ASIviShaiH kuto GoraiH sarpairveShTitavigrahaH |

dArukAvananiryAtAn nijagrAha dayAnidhiH || 510 ||

BUtasenABiraniSaM BIShaNoBiH kuto vRutaH |

BaktaSatru vinASAya BUtairaTati BUtakRut || 511 ||

mUrdhnA kathaM muNDamAlAM biBarti viSadAM SivaH |

bahUnAM druhiNAnAM hi saMhAra j~jApanAya tat || 512 ||

dhatte DamarukaM cApi kiM mahArAva BIShaNam |

pralaye svasya SoShitvaM GoShayaMstanninAdataH || 513 ||

apasmAramadhaH kRutvA pAdasyAste kathaM sadA |

asuraM sarvalokAnAM BIkaraM hi tathA&karot || 514 ||

dhRutvA karatale vahniM kuto nRutyati BIShaNam |

aBicAre prayukto&gniH soyaM karatale dhRutaH || 515 ||

niShTuraM gajacarmApi kuto dhatte&tira~gkavat |

gajAsuraM GAtayitvA dadhau taccarma Sa~gkaraH || 516 ||

vArAhaM dantamutpATya muktalajjo biBartikim |

Ba~ggAdAdi varAhasya taccihnaM saviBartyajaH || 517 ||

Griyate tena GoreNa kamaThAsthi kathaM mune |

hareH kUrmAvatArasya Ba~ggAdetadadhAtpraBuH || 518 ||

apibatkAlakUTa~jca viShamunmattavatkatham |

samudramathane BItalokarakShaNa hetave || 519 ||

tundilaM vRuShaBaM vRuddhaM kimarthamadhirohati |

BItaM dharmaM pAlayituM taM svavAhamaklRupayat || 520 ||

muNDamAlABiranyABiveShTitA~ggaH kathaM sadA |

bahukalpabrahmaviShNunASasUcanameva tat || 521 ||

aSucIni sadA&sthIni dhatte&~gge puShpavatkatham |

idaM ca pralaye svasya SeShitvasyaiva sUcakam || 522 ||

dhatte yaj~jopavItaM ca SiroruhakRutaM katham |

sarvasaMhArakAritvaprathAyai dakSha viddhitat || 523 ||

SUlagraprotamaniSaM pretaM kRutvA kuto&Tati |

PoTiSo vidhiviShNUnAM mRutisaMsUcanAya tat || 524 ||

SmaSAnaBasmaBirgAtramUddhUlayati kintvasau |

SuddhaBasmAvaSeShitvaM jagato bodhayatyataH || 525 ||

mahATopena satataM tANDavaM kurute katham |

AnantaBaritaH SaMBurata eva prasidhyati || 526 ||

saMhartA sarvajagatAM niShTuraSca kathaM mune |

duHKitasyAsya jagato viSramArthamavehi tat || 527 ||

kAmAndhIkRutacakShuHsan SirasA kiM vahetsriyam |

BagIrathaprArthanayA lokakShemAya cAvahat || 528 ||

aparAM tu SarIrArdhe kathaM vahati mandadhIH |

SivaSakti samAviShTaM sarvaM jagaditIrayan || 529 ||

sa ISvaraH kuTumbI ca putravAMSca kathaM mune |

gajavaktrAKyadaityasya nASAya hi gajAnanam || 530 ||

SUrapadmAdidaityAnAM saMhAraya ShaDAnanam |

ajIjanat kAlakAlo merudhanvA maheSvaraH || 531 ||

tamomayaguNaH kena sarveShAmupakArakaH |

nAsti svatastamastatra kintu sAtvikameva tat || 532 ||

kathametAdRuSo vipraiH paraM brahmeti kathyate |

oM tatsaditi nirdeSaH sarvastatra Srutau kRutaH || 533 ||

ISAnaH sarvavidyAnAM ISvaraH sarvadehinAm |

brAhmA cAdhipatirbrahma brahmaNodhipatiSca saH || 534 ||

SivoM tatpuruShAyeti sanmahaste namonamaH |

iti gaurIpatiH sAkShAt gIyate SrutimauliShu || 535 ||

ityuktvA taM ca tatrAnyAn SaptvA BUmisurAnapi |

dadhIcirniyayau draShTuM SaMBuM kailAsaparvatam || 536 ||

oM jaya jaya skandasaptaSatyAM dakShacarita

dvAdaSoddhyAyassatyAssantu yajamAnasyakAmAH |

umAkomaLahastAByAm saMBAvitalalATakam |

hiraNyakuNDaLaM vande kumAram puShkarasRujam |

oM sAm sA~ggAya sAyudhAya saSaktikAya

saparivArAya savAhanAya saptapa~jcASat

mantrAtmikAya SrIpArvatISAya tAMbUla

ku~gkumAkShata puShpa saGRuta panasaPala

mahAhutiM samarpayAmi namasvAhA |

anena divyama~ggaLa homena BagavAn vidhimadhumathana

SatamaKaniKila suravaraBavakaraNaBaraNa yantra

niyantrita svAnta sa~gkalpaBUtaBaviShya vartamAna

kAlatraya samastavastu tatvaviShaya nityanirmala

j~jAnAtmaka mantra padavarNaBuvana tatvakalAtmaka SrI pArvatISaH prIyatAm

je SrI pArvatIpate jaya jaya

je parameSvara jaya jaya

je sakalakArya jaya prade jaya jaya

namaH pArvatIpataye hara hara mahAdeva ||

14. dakShayaj~ja trayodaSo&ddhyAyaH

oM hAM vIraBadrAsanAya namaH

oM hAM vIraBadramUrtaye namaH

nIlABaM raktavastraM BrukuTiyutamuKaM jvAlakeSaM trinetram |

savyeKaD^ga~jca daNDatriSiKaparaSuM vAmaBAgekapAlakam |

KeTa~gGaNTAM vahantaM musalamapidadhat ki~gkiNimAlayADyam |

siMhakavRuttispurat mamapuro vIraBadrasvarUpam |

oM klIM hrIM vIraBadrAya namaH

gate munivare tasmin dakShasyAsya durAtmanaH |

balaM vIryaM dhRutiH kIrtiHniryayuH sarvasaMpadaH || 537 ||

tathApi daivavaSagaH rudreNa rahitaM kratum |

katRumAraBya sarveShAM AhvAne praiShayadBaTAn || 538 ||

na SivAya janaH kopi preShito nApi patrikA |

prahitA svasya jAmAtre sarvayaj~jaBujepi ca || 539 ||

dAkShAyaNyastu sarvASca BUShitA ramaNaiH saha |

samAruhya vimAnAni gacCanti SataSastadA || 540 ||

satI vyajij~japacCamBunikaTe svamanoratham |

pituryaj~jamahaM draShTuM gantumicCAmi Bo iti || 541 ||

niShidvA&pi maheSena strIcApalyAtpiturgRuham |

gatA yatodhvaraM gacCedanAhUta iti smRutiH || 542 ||

vimAnitAca dakSheNa mAtrA yadyapi mAnitA |

na satkRutAca RutvirgBidakShaBItyAca daivataiH || 543 ||

tadA rudro vIraBadraM preShayitvA ca kAlikAm |

yaj~jaM vidhvaMsayAmAsa mRugo BUtvA kratustadA || 544 ||

yayau sa tamanudrutya hatvA tatratyanAkinAm |

a~ggacCedaM vidhAyApi yajamAnasya vai SiraH || 545 ||

cicCeda vedavallyASca karaM dantAMSca tigmagoH |

Bagasya netre biBide niShpipeShaca SItagum || 546 ||

alu~jCacca BRugoH SmaSru nyakRuntacca yamasya kam |

aKaNDayacca rasanAM hastAMScaiva havirBujaH || 547 ||

evaM dhvaste maKe devaiH prArthitaH parameSvaraH |

yojayitvA&jaSirasA yajamAnaM punaH kratum || 548 ||

samApayyA&tha tenApi camakena stutaH SivaH |

prAjApatyaM padaM tasmai datvA svasthAnamAyayau || 549 ||

devASca Sa~gkaraM stutvA punarlabdhA~ggakAstataH |

svaM svaM sthAnaM pratiyayuH punastatpApaSeShataH || 550 ||

SUreNa pIDitA Asan BUyaH skandena mocitAH |

RuShayaSca tathA SaptA nandinA vedanindite || 551 ||

mArge&BUvan ratAH SaMBuBasmarudrAkShadUShakAH |

punarISaprasAdena muktimeShyanti kAlataH || 552 ||

ityevaM dakShakANDasya kathA samupavarNitA |

SrutA pApahari nRuNAM SivaBaktivivarddhinI || 553 ||

oM jaya jaya skandapurANe Sa~gkarasaMhitAyAM

dakSha kANDe skandasaptaSatyAM dakShayaj~ja

trayodaSoddhyAyassatyAssantu

yajamAnasyakAmAH |

umAkomaLahastAByAM saMBAvitalalATakam |

hiraNyakuNDalaM vande kumAram puShkarasRujam |

oM sAM sAM gAya sAyudhAya saSaktikAya

saparivArAya savAhanAya saptadaSa mantrAtmakAya

SrI vIraBadrAya tAmbUla ku~gkumAkShata

puShpa saGRuta kUShmANDaKaNDamahAhutiM

samarpayAmi namasvAhA |

anena divyama~ggaLa homena

BagavAn dUShaNadUShita janmamaraNa jarABaya vitaraNa

varasAhasa SikShArukSha svaBAvakarakamala

kallollasita kapAlaSUlAyuta

triBuvana Baya~gkara karALavadana pApIjanadurjana

tarjanapaTakarjanaBIShana vIraBadraHprIyatAm

je SrI vIraBadrA jaya jaya

je SatRumardanAya jaya jaya

je duShTanigraha jaya jaya

je SiShTaparipAlanA jaya jaya

je sakalakAryajayaprade jaya jaya

namaHpArvatIpataye hara hara mahAdeva ||

15. upadeSakANDekailAsavarNana caturdaSo&ddhyAyaH

oM hAM yogagurvAsanAya namaH

oM hAM yogagurUmUrtaye namaH

kailAdri niBaM SaSA~gkadhavaLasPUrjajjaTAmaNDitaM

nAsAlokanatatparaM trinayanaM vIrAsanesaMsthitam |

mudrATa~gkakura~ggajAnuvilasat pANiMprasasannAnanam

kaTyAsakta Buja~ggamaMmunivaraM yogaM guruM BAvaye ||

oM hAM yoga gurave namaH

athopadeSakANDIyakathAsa~ggrahamAraBe |

vaidiko niKilo dharmau yatra vispaShTamucyate || 554 ||

atha taM sUtamAmantrya SaunakAdyA munISvarAH |

papracCuH kila kailAsaH kIdRugityatha so&vadat || 555 ||

prAkAraiH saptaBiScaiva parIto ratnagopuraiH |

dhArmikairmuniBirbrahmaviShNvAdiBirupAsitaH || 556 ||

annadAH prathame santi dvitIye SivapUjakAH |

tRutIye Sivakai~gkaryaparAssanti caturthake || 557 ||

somavAravrataparAH pradoShavratinastataH |

pa~jcame tvatha ShaShThe ye SivarAtrivrataM dadhuH || 558 ||

prAkAre saptame tatra pa~jcAkSharaparAyaNAH |

tato&ntare Sivaj~jAnaparairvedAntaniShThitaiH || 559 ||

sadASivena satataM sarvama~ggalayA saha |

adhiShThitaH pApinAM tu durArohaH SivadviShAm || 560 ||

sulaBo BasmarudrAkShadhAriNAM SivayAjinAm |

SivapuNyakRutAM SaivavratAnuShThAyinAmapi || 561 ||

SivaBaktAnnadAtRuNAM SrIpa~jcAkSharajApinAm |

umAviGneSaShaDvaktravratAnuShThAnaSAlinAm || 562 ||

ityAkarNyAtha muniBiH SivapuNyAni kIrtaya |

iti saMprArthitaH sUtaH kramAdvaktuM pracakrame || 563 ||

BartsarnAtsarvapApAnAM smAraNAcca Sivasya yat |

Basmeti Kalu viKyAtaM BuktimuktiPalapradam || 564 ||

oM jaya jaya skandapurANe Sa~gkarasaMhitAyAM

upadeSa kANDe skandasaptaSatyAM

kailAsavarNana caturdaSoddhyAyaH satyAssantu yajamAnasyakAmAH |

umAkomaLahastAByAM saMBAvitalalATakam |

hiraNyakuNDalaM vande kumAraM puShkarasRujam ||

oM sAM sA~ggAya sAyudhAya saSaktikAya

saparivArAya savAhanAya ekAdaSa mantrAtmikAya

SrI yoga gurumUrtaye tAmbUla ku~gkumAkShata

puShpa saGRuta cUtaPalamahAhutiM samarpayAmi namasvAhA |

anena divyama~ggaLa homena BagavAnmerumandara

niShadagandhamAdana himAcalAcala ratnanavaratna nikAradhaga

dhahitaSrRu~gga kailAsa SiKaradika pAlamauLi

pALi mallikAmandAra kusuma makaranda sAndra

sundara caraNAravinda pustakAkShamAlAvahni

cinmudrahasta vANISa BUmISa amareSa pramuKa

niKila munivara dhyAnopAsanavedAnta siddhAnta

upadeSa SrIgurumUrtiH prIyatAm

je SrI j~jAnamUrti jaya jaya

je j~jAnadAyaka jaya jaya

je citsvarUpA jaya jaya

je sakalakArya jayaprade jaya jaya

namaH pArvatIpataye hara hara mahAdeva ||

16. upadeSakANDe BasmadhAraNa praBAva pa~jcadaSo&ddhyAyaH

oM kAmeSvarAsanAya namaH

oM kAmeSvaramUrtaye namaH

BasmoddhULita vigrahaM SaSidharaM veNIjaTAmaNDitam

Ta~gkaM kRuShNamRugaM dayAnamaBayaM vIrAsanesaMsthitam |

a~gkesavyataloparikaratalaM vinyasyayogeSvaram

vyAGratvagvasanaM lalATajadRuSAdagdhaM smareSaM Baje ||

oM kAmeSvarAya namaH

tadBasmoddhUlanaM tAdRuk tripuNDraM ca na la~gGayet |

SrutvA vidhIyate yasmAt tattyAgI patito Bavet || 565 ||

ki~jcAj~jAnasya vicCitiH j~jAnadeva nacAnyathA |

tatj~jAnasAdhanaM BasmadhAraNaM muNDake Srutam || 566 ||

SivadattaM Basma dhRutvA viShNuH SaktimavApya ca |

jagatsRuShTvA pAlayati jAgarUko&dhunApi hi || 567 ||

draviDeShu dvijaH kaScit sarvASI kutsitASayaH |

sarvastrInirataH pApI mRutaH SrRu~ggATake kvacit || 568 ||

sArameyAstadA&&gatya jagdhuM tasya kalebaram |

BasmaspRuShTapadaM nyasyan tadAnIM tatpraBAvataH || 569 ||

sarvapApavinirmuktaH kailAsamagamadvijaH |

kimutAho buddhipUrvaM virajABasmadhAriNaH || 570 ||

tathA va~gge nRupaH kaScit dAnaSauNDaH sadA dvijAn |

AhUya teByo dAnAni vitatAra tadA dvijaH || 571 ||

vidarBAdAgataH kaScidRuShTvA PAlaM mahIpateH |

BasmaSUnyaM jagAdainaM BasmadhAraNapUrvakam || 572 ||

dAnAni dehi rAjendra tadvinA niShPalaM yataH |

karmetyatha mahIpastu tamanAdRutya garvataH || 573 ||

dAnAnyadattato nAticireNaiva sa SatruBiH |

parAjito BraShTarAjyaH vyAdhiBiH paripIDitaH || 574 ||

aTansan BAryayA sAkaM vaidarBadvijametyaca |

dhRutvA Basma punA rAjyaM prApyAnte Sa~gkaraM yayau || 575 ||

oM jaya jaya skandapurANe Sa~gkarasaMhitAyAM

upadeSa kANDe skandasaptaSatyAM BasmadhAraNa

praBAva pa~jcadaSoddhyAyassatyAssantu yajamAnasyakAmAH |

umAkomaLahastAByAM saMBAvita lalATakam |

hiraNyakuNDalaM vande kumAraM puShkarasRujam ||

oM sAM sA~ggAya sAyudhAya saSaktikAya

saparivArAya savAhanAya ekAdaSa mantrAtmikAya

SrI yogagurumUrtaye tAmbUla ku~gkumAkShata puShpa

saGRuta drAkShAPalamahAhutiM samarpayAmi namassvAhA ||

anena divyama~ggala homena BagavAn svastisamasta

vistIrNa BuvanarakShA dakShivicakShaNa dAkShAyaNIkara

pallavIkalita lakShitagIrvAn rAjAmaNiKacita

BasmoddhUlita tripuNDra viBUShita SrI kAmeSvaraH prIyatAm

je SrI kAmeSvara jaya jaya

je BasmoddhUlitA jaya jaya

je aiSvaryaprade jaya jaya

je sakalakAryajayaprade jaya jaya

namaHpArvatIpataye hara hara mahAdeva ||

17. upadeSakANDe rudrAkShamahiMna ShoDaSoddhyAyaH

oM hAM dakShiNAmUrtyAsanAya namaH

oM hAM dakShiNAmUrti mUrtaye namaH

rUdrAkShaM vahnihastaM uDupatisahitaM BasmanoddhUlitA~ggaM

SItAgaM ullAsapITaM hutavahanayanaM UrddhvagaM gAsahAyaM |

oM kAraM mUlamantraM munivarasahitaM vedasAraM SivAKyam

vande kailAsanAthaM suravarapatiM dakShiNAmUrtikIDe ||

oM namo dakShiNAmUrtaye SraddhAM medhAM mahyaM prayacCasvAhA

atha rudrAkShamAhAtmyaM varNayan romaharShaNaH |

prathamaM tat samudBUtiM tatsa~gKyAniyamAnapi || 576 ||

sahasraM dhArayedyAdvA bAhvoH ShoDaSa ShoDaSa |

ekaM SiKAyAM karayoH dvAdaSa dvAdaSa dvayoH || 577 ||

dvAtriMSatkaNTadeSetu pratyekaM karNayoSca ShaT |

dhArayetdyastu rudrAkShAn rudravatpUjyate he saH || 578 ||

ityuktvA varNaBedena dhAraNaM tatPalaM tathA |

procya tatra kathA vahnira bravitA bravImhyam || 579 ||

nandigrAme purA kAcidvArayoShA SivASritA |

svayaM rUdrAkShaBaraNA svakIyau kapimarkaTau || 580 ||

viBUShayantI rudrAkShaiH krIDayantI baBUva ha |

prayAtA sA ca kailAsaM tau ca janmAntare kvacit || 581 ||

deSe rAjA ca mantrIca BUtvA rudrAkShadhAriNau |

krameNa SivasArUpyaM gatau tadvaiBavena hi || 582 ||

purA puShkaradeSe&BUtsaumyanAmA mahIpatiH |

tasya BAryA vasumatI rUpayauvanaSAlinI || 583 ||

tathApi veSyAnirata AsInnarapatistadA |

duHKitA rAjapatnI tAM dRuShTvA BAryA purodhasaH || 584 ||

rudrAkShamekaM tatkaNTe dhArayAmAsa taddine |

rAjA svaBavanAdanyadgehaM prati yayau nahi || 585 ||

ramamANaH svagehinyA SuddhAnte&BUdyadA tadA |

SatruruddhAM parIM SrutvA punaScintAparo&Bavat || 586 ||

tathA rAj~jI tasya kaNThe rudrAkShaM tadadhArayat |

tanmahiMnA tadA sarvAn vidrAvya svarI pUnnRupaH || 587 ||

suKaM BuktvA ciraM rAjyaM ante kailAsamApaca |

aho rudrAkShamahimA manovAcAmagocaraH || 588 ||

rudrAkShadhAraNAtkaScit mArjAropi divaM gataH |

punarAgatya tatratyaM vRuttAntaM cApyavarNayat || 589 ||

sindhudeSe dvijaH kaScitsupratipAhvayo&Bavat |

nityAnnadAnanirataH kintu rudrAkShadhAriNAm || 590 ||

praveSo BaktaSAlAyAM nAnyastatra viSediti |

niyamaM kRutvAnevaM kAle gacCati jAtucit || 591 ||

arudrAkShadharaH kaScit yatistadgehamAgamat |

astu nAma yatirviShNutulyo vA viShNureva vA || 592 ||

rudrAkShadhAraNamRute na muktimiha so&rhati |

itIritastasya putraistarjitaSca sa maskarI || 593 ||

rAj~je vij~jApayAmAsa rAjApyAhUya tAMSca tam |

vyacArayannititatvaM yatirevaM tadAbravIt || 594 ||

yatiSca brahmacArica pakkAnnasvAminAvuBau |

tasmA annamadattvAyaM taskaro daNDamarhati || 595 ||

supratIpastadovAca praNIpatya saBAsadaH |

na veSheNa yatirBUyAt nArudrAkShadharo yatiH || 596 ||

saSarIro divaM yAyAM Saktyate kiM tvayA dvijaH |

iti krUddhena yatinA proktaH provAca taM dvijaH || 597 ||

rudrAkSha BRudbiDAlopi sadeho me divaM vrajet |

ityuktvA svagRuhAntaHsthaM otuM rudrAkShadhAriNam || 598 ||

praiShayat tridivaM so&pi tatratyairbahumAnitaH |

punaretya kRutAntasya rudrAkShAdBItimabravIt || 599 ||

tato yatiH sa rudrAkShaM dhRutvA BuktvA ca cadgRuhe |

dhyAyan sadASivaM citte SivasAyujyamApa ca || 600 ||

rudrAkShavaiBavaM SrutvA munayo romaharShaNam |

pa~jcAkSharasya mAhAtmyaM papracCuHprAha so&pi tat || 601 ||

oM jaya jaya skandapurANe Sa~gkarasaMhitAyAM

upadeSa kANDe skandasaptaSatyAM rudrAkShamahiMna ShoDaSoddhyAyassatyAssantu

yajamAnasyakAmAH |

umAkomaLahastAByAM saMBAvita lalATakam |

hiraNya kuNDalaM vande kumAraM puShkarasRujam ||

oM sAM sA~ggAya sAyudhAya saSaktikAya saparivArAya savAhanAyaShaDviMSati

mantrAtmikAya SrI dakShiNAmUrtaye tAMbUla ku~gkumAkShata puShpa saGRuta

pUgIPalamahAhutiM samarpayAmi namasvAhA |

anena divyama~ggaLa homena BagavAn kanakaSiKari

nipadatmarasaritSrotasa~jjAta kanakamaya kokanata

mRuNALatantu santAnasamAnopavIta virAjamAna

niKilacarAcara vargasarganipuNa praSasta

praNavamuKa RugyajussAmAtharvaNa vedaSivAgama

SAstropadeSa purANasmRuti praBRuti

catuShShaShTikalA sakalamantropadeSa praSasta

pustakAkShamAlA kamaNDalu valkalAla~gkRuta

SrI dakShiNAmUrtiH prIyatAm

je SrI dakShiNAmUrti jaya jaya

je rudramUrti jaya jaya

je j~jAnapradA jaya jaya

je sakalavidyApradA jaya jaya

je sakalakArya jaya prade jaya jaya

namaH pArvatIpataye hara hara mahAdeva ||

18. upadeSakANDe pa~jcAkSharamahiMna saptadaSo&ddhyAyaH

oM hAM hauM sadASivAsanAya namaH

oM hAM hauM sadASivamUrtaye namaH

dhyAyennirAmayaM devaM jagatsRuShThyAdikAraNam |

nirguNaM niShkalaM nityaM manovAcAmagocaram ||

ga~ggAdharaM SaSidharaM jaTAmakuTamaNDitam |

SvetaBUti tripuNDrena lalATena virAjitam ||

locana trayasaMpannaM svarNa kuNDalamaNDitam |

divyAMbaraM ratnaBUShaM ratnasiMhAsanasthitam ||

sarvABIShTapradAtAraM vaTamUlenivAsinam |

sanAtanam sAMbamUrtiM paramAtmanAvavyayaM

om hAM hauM sAMbasadASivAya namaH

IShattadIyamAhAtmyamihApi procyate spuTam |

pa~jcAkSharaH paro mantraH pa~jcapAtakanASanaH || 602 ||

sadgurorupadeSena labdvA taM niyato japet |

tajjapasya praBAvena bahavIH siddhimAgatAH || 603 ||

kASIrAjasya duhitA pa~jcAkSharaparABavat |

tadBartA tadBAvena nASAknotkrIDituM tayA || 604 ||

tato guroH sa tallabdhvA tayAsAkamarIramat |

kAkarUpeNa taddehAnniraguH pAparASayaH || 605 ||

Suddhasatvo bahUn BogAn Buktaveha naradurlaBAn |

ante Sivasya sAyujyaM prapede BAryayA saha || 606 ||

evaM bADavadeSe ca dvAvAstAM sodarau dvijau |

tayoranyataraH prAptaH sannyAsaM yativAkyataH || 607 ||

anyo&pi tatprapitsuH svapitrA nyAyena vAritaH |

pa~jcAkSharaM mantrarAjaM labdhvA tajjapavaiBavAt || 608 ||

mahimAnaM yatInAmapyatyakrAmatsa jAtujit |

nyakkRuto yatinA BrAtrA tatpraBAvamadarSayat || 609 ||

anyepyevaM hi bahavaH mahApAtakadUShitAH |

patitAScABiSastASca muktAstanmantrajApataH || 610 ||

iti pa~jcAkSharImantrajapavaiBavamaMSataH |

varNitaM SivanAmnAM ca mAhAtmyaM varNyate&dhunA || 611 ||

j~jAnato&j~jAnato vApi SivanAmAtipAvanam |

uccarantIha ye martyAH nAsti teShAmaGaM dhruvam || 612 ||

kaSciddvijakule jAtaH madyavikrayajIvanaH |

mRutikAle svaputrasya nikaTe svamudIrayan || 613 ||

uttamarNAdhamarNatvaM kena ciddhAryate Sivam |

iti bruvan jahau prANAn tacCivasmRutimAtrataH || 614 ||

dhvastapApaH SivagaNaiH kailAsaM drAganIyata |

tathaiva kaScana vyAdhaH praharAharasaMharaH || 615 ||

iti bruvannantakAle pratipede harAntikam |

dharmarAjo&pi SarveNa SikShitastatra ne~ggate || 616 ||

kaScitsa~gkarajAtIyaH Sa~gkareti pRuthagjanaiH |

AhUtastena te sarvepyadhyArohan SivaM padam || 617 ||

iti nAmnAM praBAvo vo varNito&tha munISvarAH |

SivavratAnAM mAhAtmyaM varNyate cittaSuddhidam || 618 ||

tadIyavratamAhAtmyaM SrRuNvatAM pApamocanam |

martyaHsan yadanuShTnAtsuKaM SivapadaM vrajet || 619 ||

somavAravrataM comAmaheSAnavrataM tathA |

pradoShavratamanyacca kedAravratamuttamam || 620 ||

evaM gauryAH ShaNmuKasya dantivaktrasya nandinaH |

Bairavasya vrataM vA&pi kRutvA siddhimavApnuyAt || 621 ||

SukravAravrataMScaiva pUrNimAvratameva ca |

navarAtravrataMScaiva gauryA muKyAnyamUnihi || 622 ||

ShaShThivrataM kRuttikarkShavrataM kujadinavratam |

ShaNmuKasya vratAnyevaM bahUniSreyase nRuNAm || 623 ||

caturthIvratamanyacca SukravAravrataM tathA |

ekadantaprItikaraM sarvasaMpatkaraM SuBam || 624 ||

nandinastu pradoSheShu pUjanaM vratamuttamam |

tena vandhyA sutaM vindetsaumA~ggalyaM satI ciram || 625 ||

kArtike BAnuvAsare tu Bairavavratamuttamam |

sarvarogapraSamanaM sakRuccIrNamapIShTadam || 626 ||

SUlavrataM tathA puNyaM vRuShaBavratameva ca |

anuShThitaM sarvakAmAsiddhidaM bahuBiHpurA || 627 ||

muniBirvibudhairmartyaiH anuShThitamidaMparaiH | |

bahudhA SrUyate viprAH labdhaM ca paramaM padam || 628 ||

evaM vratAni viprendrA varNitAnyatha kIrtyate |

SivapuNyasya mAhAtmyaM yatkRutaM Kalu muktidam || 629 ||

Sivali~ggasya gauryAdimUrtinAM ca munISvarAH |

nirmANaM svarNarajatatAmradAruSilAdiBiH || 630 ||

tatpratiShTA tathA teShAM klRuptirAyatanasya ca |

vastrasragBUShaNaiScApi pUjanaM sati vaiBave || 631 ||

dIpAnAM sthApanaM tatra gavAM ca pratipAdanam |

kShetrArAmataTAkAdi nirmANaM viBavocitam || 632 ||

rathavAhananirmANaM utsavasya prakalpanam |

jIrNAlayoddhAraNaM ca prAdakShiNyaM namaskRutiH || 633 ||

SivArcakAya gehAdidAnaM sopaskaraM dvijAH |

dAnaM ca SivaBakteByo vastrAdInAM viSeShataH || 634 ||

vAcanaM ca purANAnAM vAcakAyA yathArhataH |

vastrAla~gkaraNAdInAM dAnaM tasya namaskRutiH || 635 ||

SivaBaktajanAnAM ca pratyutthAnaM namaskriyA |

tatkAryApratibandhaSca tatsAhya~jca yathocitam || 636 ||

etAni SivapuNyAni ye kurvanti narottamAH |

BuktvA te vipulAn BogAn putrapautrAdisaMyutAH || 637 ||

kA~jcanena vimAnena SivalokamavApya ca |

kalpakoTisahasrANi modante Sivasannidhau || 638 ||

atra codAharantImAnitihAsAn purAtanAn |

SrRuNudhvamRuShayaH sarve SivapuNyakRutAM SuBAn || 639 ||

deveShu daityeShu munISvareShu martyeShu vipreShu ca BUmipeShu |

vaiSyeShu SUdreShvapi sa~gkareShu santyeva nArIShvapi SaMBuBaktAH || 640 ||

teShAM bAhyAni cihnAni daSa santi munISvarAH |

trINyAntarANi coktAni trayodaSa Bavantihi || 641 ||

prathamaM BasmarudrAkShadhAraNaM samudIritam |

gurusevA dvitIyAsyAt tRutIyA ca SivastutiH || 642 ||

nAmoccAraNamISasya caturthaM paripaThyate |

pa~jcamaM devadevasya pUjanaM brAhmaNottamAH || 643 ||

SivAlayasya puNyasya darSaNaM ShaShThamIritam |

tathA SivapurANAnAM SravaNaM saptamaM viduH || 644 ||

SivaBaktanamaskAramaShTamaM kathayanti hi |

navamaM SivaBakteByo dAnamannasya cakShate || 645 ||

teByo vastrAdidAnaM syAt daSamaM guruve tathA |

evaM bAhyAni cihnAni kathitAni daSadvijAH || 646 ||

athAntarANi kathyante mAnasaH prathamo japaH |

dvitIyA mAnasI pUjA sAkShAtkRutirathAparA || 647 ||

vAggadgadA~ggakampaSca romaharSho&SrupAtanam |

yeShAM te SivaBaktAstAn praNaman pUjayannapi || 648 ||

Buttaveha vipulAn BogAn dRuDhA~ggaH putrapautravAn |

amutra brahmaviShNvAdipratyudyAtaH SivAntikam || 649 ||

prapadya sannidhau SaMBo sthitvA prApya sarUpatAm |

ante ca SivasAyujyaM laBeta brAhmaNottamAH || 650 ||

etadgauryai SivenoktaM nAnyastadvaktumarhati |

athApi ki~jcit vakShye&haM SrRuNudhvaM munisattamA || 651 ||

kosalAdhipateH putryaScatastraH kauSikenAhi |

SaptA andhatvamApannA araNye ramaNaiHsaha || 652 ||

kuMBodBavena muninA SivadharmopadeSataH |

tathaiva SivapuNyAni kurvANA acireNa ca || 653 ||

labdhanetrASciraMBogAnanuBUyaihikAnapi |

ante prApuSca kailAsaM tathA kaScana cUrNakam || 654 ||

SiShTaM SivAlayaprAnte pAShANe&lepayattataH |

pinaddhaM taddhittigataM randhraM tatpuNyayogataH || 655 ||

sa yayau Sivaloka~jca mahiSho&pi vane kvacit |

SrRu~ggAByAM tarugulmAdIMSiCatvA tatratyamAlayam || 656 ||

SodhayAmAsa tatpuNyabalAtsa ca divaM yayau |

anyA ca jAriNI kAcidandhA daNDena sarpatI || 657 ||

taddaNDaM pradadau devagRuhanirmANahetave |

tena puNyapraBAvena dhvastApApA yayau Sivam || 658 ||

evaM kaScitCivAgAra nirmANAyABiyAcitaH |

dadAnIti pratij~jAya SvaH SvaH SvaH SvaH iti bruvann || 659 ||

mRutaH pratij~jAmAtreNa rAjatvaM prApya tatra tu |

andho&Bavat tatodevagRuhaM nirmAyavistRutam || 660 ||

AndhyAnmuktaH bahUn BogAn BuktvA&nte SivamApa va |

evaM vaH kathitaM viprAH SivapuNyasya vaiBavam || 661 ||

oM jaya jaya skandapurANe Sa~gkarasaMhitAyAM

upadeSa kANDe skandasaptaSatyAM pa~jcAkShara Siva

puNyanAma saptadaSo&ddhyAyassatyAssantu yajamAnasyakAmAH |

umAkomaLahastAByAM saMBAvita lalATakam |

hiraNyakuNDalaM vande kumAraM puShkarasRujam ||

oM sAM sA~ggAya sAyudhAya saSaktikAya

saparivArAya savAhanAya ShaShThita mantrAtmikAya

SrISAMBaSivamUrtaye tAMbUla ku~gkumAkShata

puShpa saGRuta mAtuli~ggaPalamahAhutiM samarpayAmi namasvAhA ||

anena divyama~ggala homenaBagavAn sarvaj~jatva

sarvaBoktRutva sarvakartRutva sarvamantratva

sarveSvaratva sarvaparipAlakatva aKaNDaSaktikatva

aluptaSaktitva sarvasvatantratva anAdi

bodhakatva nityasAdguNyaparipUrNa saccidAnanda SrISAMBaSiva prIyatAm

je SrI parameSvarA jaya jaya

je mahAdeva jaya jaya

je BaktAnugrahakAratA jaya jaya

je sakalakArya jayaprade jaya jaya

namaH pArvatIpataye hara hara mahAdeva ||

19. upadeSakANDamukti PalapradAna aShTAdaSo&ddhyAyaH

oM hAM hauM paraSivAsanAya namaH

oM hAM hauM paraSivamUrtaye namaH

viSvauvyApi namAmi devamamalaM nityam paraM niShkalaM

nityobuddhiviSuddhapatrakamalevyAptAkSharairmaNDitam |

nityAnandamanekapUrNamaniSaM nIvAraSUkopamaM

SabdabrahmamayaM hRudAM BujapuTe nityaM sadAhaM Baje ||

oM hAM hauM paraSivAya namaH

atha SaivapurANAnAM SrRuNuta SravaNe Palam |

tadIyattAparicCityaiM nAlamISo&pi BUsurAH || 662 ||

ye SaivAni purANAni SrRuNvanti SraddhAyA&nvitaH |

padaM teShAM vinirdiShTaM SA~gkaraM vimalAtmanAm || 663 ||

bahavaH SAmBavIM gAthAM SrutvA BaktipuraHsaram |

striyaH SUdrASca pApiShTAH leBire sadgatiM parAm || 664 ||

evaM vaH kathitaH SamBupuNyaM vidadhatAM SuBam |

viparyaye Bavedyacca yacca tatdrohiNAM Bavet || 665 ||

tadapyahaM pravakShAmi hAnArthaM munipu~ggavAH |

SivApAradhaH svalpo&pi mahAnarakapAtakRut || 666 ||

SivAlayeShTakA~jcauryAt kAlasUtre patennaraH |

tailaM Sivasya muShNaMstu raurave pIDyate ciram || 667 ||

SivAlaya paSUn hRutvA kuMBIpAkeShu pacyate |

SivakShetrApahAreNa pAtyate~&vIcinArake || 668 ||

SivanindAparA yeca BasmarudrAkShanindakAH |

AbrahmakalpaM te&Snanti nirayAnekaviMSatim || 669 ||

ArAdhanaM SivasyAtaH kartavyaM BUtimicCatA |

ityukte munayaH sUtaM punaH papracCurAdarAt || 670 ||

keShu sthaleShu devAScarShayaScApUjayacCivam |

iti pRuShTo&bravItsUtaH kASyAM kA~jcyAM cidaMbare || 671 ||

vRuddhAdrau SrIkAlahastiSaile madhyArjune tathA |

SvetAraNye pa~jcanade valmIke&pyaruNAcale || 672 ||

gajAraNye&tha hAlAsye mAtRuBUteSvarAcale |

rAmeSvare&pi saMpUjya SivaM prApuH SuBAM gatim || 673 ||

brahmA viShNuSca SakraSca dhruvaScottAnapAdajaH |

jamadagnisuto rAmo mArkaNDeyAdayastathA || 674 ||

Sivala~ggaM pratiShThApya pUjayanti yugeyuge |

kecitsvAyaMBuvaM li~ggaM pUjayAmAsurAdarAt || 675 ||

li~ggasya yasya kasyApi pUjanaM pApanASanam |

ArSham daivaM tathA svAyaMBuvameShAM viSiShyate || 676 ||

ityuktavantaM munayaH sUtamUcUH kutUhalAt |

kathaM nu SUrapadmo&gAddaityaHskandasya vAhatAm || 677 ||

dhvajatAM ca kRutaM puNyaM tena kiM pUrvajanmani |

iti tacCrotukAmAnaM saMSayaM Cettumarhasi || 678 ||

iti pRuShTastadA sUtaH tatpUrvacaritaM jagau |

yenAsuratvaM ShaDvaktravAhanatva~jca ketutA || 679 ||

purA viShNumuKA devAH svaM svaM vAhaM bahiHsthale |

nidhAyArntayayuH SaMBudarSanAya tathA guhaH || 680 ||

tadIyastAmracUDaSca mayUraScetyuBau tadA |

mattAvayudhyatAM lokAn dhvaMsayantau tadA guhaH || 681 ||

kruddhastAvaSapadaityaBAvaM yAsyatha ityuBau |

anunItaH punastAByAM matpArSvaM prApsyathastviti || 682 ||

anvagRuhNAdguhastasmAt SUro dvedhA baBUva hi |

na kAdacit skandaBaktaH durgatiM gantumarhati || 683 ||

iti sarvaM varNayitvA Sivaj~jAnaM ca muktidam |

nAnyohi vidyate panthAH ayanAyetyacIkathat || 684 ||

yadA carmavadAkASaM veShTayiShyanti mAnavAH |

tadA Sivamavij~jAya duHKasyAnto BaviShyati || 685 ||

niShkAmakarmaNA satvaSuddhirBavati dehinAm |

BaktiSca parameSAne dRuDhA saMpadyate tataH || 686 ||

guruM prapadya vedAntaSravaNAnmananAdapi |

nididhyAsanataSceSasAkShAtkAra udeti hi || 687 ||

ki~jcijj~jatvaM sarvavittvamuBayaM cApyupAdhijam |

yadopAdhilayAllInaM SuddhABedastadA sPuret || 688 ||

Bidyate hRudayagranthiSCidyante sarvasaMSayAH |

kShIyante cAsya karmANi tasmin dRuShTe pare Sive || 689 ||

j~jAnAgninA ca BasmatvaM nIyate karma sa~jcitam |

AgAminAM ca na jIvanmuktastadA Bavet || 690 ||

prArabdhasyApi BAgena kShapaNe tAvadeva hi |

atha saMpatsyate brahma vimuktaSca vimucyate || 691 ||

dahrAdyupAsakAnAM ca brahmaloke SataM samAH |

vAsotha brahmaNA sArdhaM muktirAtyantikI Bavet || 692 ||

eShaiva kramamuktiH syAt pa~jcAgnyadividAM punaH |

punarAvRuttireveha SrUyate SrutimauliShu || 693 ||

karmiNaScandraloke svamanuBUya suKaM Palam |

GaTIyantravadAvRuttiM laBante sRukRutakShaye || 694 ||

jAyasva ca mriyasveti pare sthAnaM punaH punaH |

prayAtAH suKaduHKAbdhai magnA duShkRutakarmiNaH || 695 ||

ataH padAMbujaM SaMBorBajanIyaM vivekinA |

yaddadAti svaBaktAnAM kaivalyaM sarvama~ggalam || 696 ||

iti sUtaH SaunakAdimuniByaH procya tai stutaH |

pratyarcito vastragandhapuShpAdyairmAnito bahu || 697 ||

satkRuto dhanyavAdaiSca SivaM hRudi vicintayan |

gaurI~jca ShaNmuKaM caiva yayau kailAsaBUdharam || 698 ||

kathopadeSakANDIyA kathitA BaktidA nRuNAm |

Sivaj~jAna~jca kaivalyaM yA dadAtyaviSeShataH || 699 ||

iti SrIra~gganAthena laGvI Sa~gkarasaMhitA |

racitA SivaBaktAnAM mude tuShyatu Sa~gkaraH || 700 ||

adhIte ya imAM BaktyA niyataM somavAsare |

sarvAn kAmAnavApayeha SaMBoH sAyujyamApnuyAt || 701 ||

oM jaya jaya skandapurANe Sa~gkarasaMhitAyaM

upadeSa kANDe skandasaptaSatyAM mukti

PalapradAna aShTAdaSoddhyAyassatyAssantu yajamAnasyakAmAH |

SaktyAviBUShitakarAneva ku~gkumABAt |

divyAlaMBASca SiniBAmala vaktraShaTkAt ||

vallIsurendratanayASritapUrvayugmAn |

skandAtparaM kimapitatvamahaM najAne ||

utpattiSUrasaMhArapariyanAdikAM |

jij~jAsunAM purANAdipaThanAla sacetasAM ||

Sukenaskandacarite manusandhissatAM kRuto |

rajitASAM KarIlagvIsaMhisepadercitA ||

umAkomaLahastAByAM saMBAvitalalATakam |

hiraNyakuNDalaM vande kumAraM puShkarasRujam ||

oM sAM sA~ggAya sAyidhAya saSaktikAya

saparivArAya savAhanAya catvAri mantrAtmikAya

BagavAnparaSivAya tAMbUla ku~gkumAkShata

puShpa saGRuta pUrNaPalamahAhutiM samarpayAmi namasvAhA |

anena divyama~ggaLa homena BagavAn nityotsava

nityama~ggala nityakalyANa nirvikAra nirAdhAra

nirAkula nityaniShkala niShprapa~jca nityaSuddha

nirISvara nirmohanitya mukti prada SrI parabrahma paraSiva prIyatAm

je SrI parameSvara jaya jaya

je pArvatIpate jaya jaya

je skandamUrte jaya jaya

je saccidAnandamUrte jaya jaya

je sakalakAryajayaprade jaya jaya

namaH pArvatIpataye hara hara mahAdeva ||

|| iti skandasaptaSatyAM saMpUrNaM oM tatsat brahmArpaNamastu ||