**Notes for Users of this document:**

1. Coding is more Phonetic in Baraha.
2. Special care – Baraha coding uses ‘e’ and ‘o’ (in Sanskrit) for sound E and O. we have used capital letters as it matches with Unicode/general conventions in this document.
3. ~g is nasal of ka varga (gna)
4. ~j is nasal of cha varga (jya)
5. H is visargam
6. Vedic/Swara symbols – q anudAttam, # swaritam,   
   $ dheerga swaritam, & avagraha, ~M nasal symbol
7. ushmAn codes s, S, Sha (saraswati, Sankar, puShpam)
8. Confirm corrections given for TaittirIya Upanishat Books are incorporated upto March 31, 2020.

Kindly notify any major errors or inadvertent deletions to   
mail id- **vedavms@gmail.com**

OM namaH paramAtmanE, SrI mahAgaNapatayE namaH

SrI guruByO namaH, haqriqH OM

1 SIkShA vallI

1.1 pUrvaSAnti pAThaH

T.A.5.1.1

SannO# miqtraH SaM ~Mvaru#NaH | SannO# BavatvaryaqmA | Sannaq indrOq bRuhaqspati#H | SannOq viShNu#rurukraqmaH | namOq brahma#NE | nama#stE vAyO | tvamEqva praqtyakShaqM brahmA#si | tvamEqva praqtyakShaqM brahma# vadiShyAmi | RuqtaM ~Mva#diShyAmi | saqtyaM ~Mva#diShyAmi ( ) | tanmAma#vatu | tadvaqktAra#mavatu | ava#tuq mAM | ava#tu vaqktAra$M ||   
OM SAntiqH SAntiqH SAnti#H || 1.1

(saqttyam ~Mva#diShyAmiq pa~jca# ca) (A1)

1.2 SikShASAstrArtha sa~ggrahaH

T.A.5.2.1

SIkShAM ~MvyA$KyAsyAqmaH | varNaqH svaraH |   
mAtrAq balaM | sAma# santAqnaH |

ityuktaH SI$kShAddhyAqyaH || 2.1

(SIkShAm pa~jca#) (A2)

1.3 saMhitOpAsanaM

T.A.5.3.1

saqha nauq yaSaH | saqha nau bra#hmavaqrcasaM ||

athAtaH sa(gm)hitAyA upaniShadaM ~MvyA$KyAsyAqmaH |

pa~jcasvadhi-ka#raNEqShu | adhilOkamadhi-jyautiSha-madhividya-madhipraja#-maddhyAqtmaM |

tA mahAsa(gm)hitA i#tyAcaqkShatE ||

athA#dhi lOqkaM | pRuthivI pU$rvarUqpaM | dyaurutta#rarUqpaM | AkA#SaH saqndhiH | 3.1

T.A.5.3.2

vAyu#H sandhAqnaM | itya#dhi lOqkaM ||

athA#dhi jyauqtiShaM | agniH pU$rva rUqpaM |

Aditya utta#rarUqpaM | A#paH saqndhiH | vaidyuta#H sandhAqnaM | itya#dhi jyauqtiShaM ||

athA#dhi viqdyaM | AcAryaH pU$rva rUqpaM | 3.2

T.A.5.3.3

antEvAsyutta#rarUqpaM | vi#dyA saqndhiH |

pravacana(gm)# sandhAqnaM | itya#dhi viqdyaM ||

athAdhiqprajaM | mAtA pU$rvarUqpaM | pitOtta#rarUqpaM | pra#jA saqndhiH | prajanana(gm)# sandhAqnaM | ityadhiqprajaM || 3.3

T.A.5.3.4

athAddhyAqtmaM | adharAhanuH pU$rva rUqpaM | uttarAhanu-rutta#rarUqpaM | vAK saqndhiH | jihvA# sandhAqnaM | ityaddhyAqtmaM || itI mAma#hA saq(gm)qhitAH ||

ya EvamEtA mahAsa(gm)hitA vyAKyA#tA vEqda |

sandhIyatE praja#yA paqSuBiH | brahmavarca-sEnAnnAdyEna suvargyENa# (suvargENa#) lOkEqna ( ) || 3.4

(saqndhi - rAcAryaH pU$rvarUqpa - mityadhiqprajam - ~MlO#kEqna) (A3)

1.4 mEGAdi-siddhyarthA AvahantI hOma mantrAH

T.A.5.4.1

yaH Canda#sA-mRuShaqBO viqSvarU#paH | CandOqByO-&ddhyaqmRutA$th saMbaqBUva# | sa mEndrO# mEqdhayA$ spRuNOtu | aqmRuta#sya dEvaq dhAra#NO BUyAsaM ||

SarI#raM mEq vica#r.ShaNaM | jiqhvA mEq madhu#mattamA | karNA$ByAqM BUriq viSru#vaM | brahma#NaH kOqSO#&si mEqdhayA &pi#hitaH | SruqtaM mE# gOpAya ||

Aqvaha#ntI vitanvAqnA | 4.1

T.A.5.4.2

kuqrvAqNA cIra#-mAqtmana#H | vAsA(gm)#siq mamaq gAva#Sca | aqnnaqpAqnE ca# sarvaqdA | tatO# mEq Sriyaq-mAva#ha | lOqmaqSAM paqSuBi#H saqha svAhA$ || AmA#yantu brahmacAqriNaqH svAhA$ |

vimA#&&yantu brahmacAqriNaqH svAhA$ | pramA#&&yantu brahmacAqriNaqH svAhA$ |

damA#yantu brahmacAqriNaqH svAhA$ |

SamA#yantu brahmacAqriNaqH svAhA$ || 4.2

T.A.5.4.3

yaSOq janE#&sAniq svAhA$ | SrEyAqnaq. vasya#sO&sAniq svAhA$ || taM tvA# Bagaq pravi#SAniq svAhA$ | sa mA# Bagaq pravi#Saq svAhA$ | tasmi$nath saqhasra# SAKE | niBa#gAqhaM tvayi# mRujEq svAhA$ || yathA&&paqH prava#tAq&&yanti# | yathAq mAsA# aharjaqraM |

EqvaM mAM bra#hmacAqriNa#H | dhAtaqrAya#ntu saqrvataqH svAhA$ ( ) || praqtiqvEqSO#&siq pra mA# BAhiq pra mA# padyasva || 4.3

(viqtaqnvAqnA - SamA#yantu brahmacAqriNaqH svAhAq-dhAtaqrAya#ntu saqrvataqH svAhaika#m ca) (A4)

1.5 vyAhRutyupAsanaM

T.A.5.5.1

BU-rBuvaq-ssuvaq-ritiq vA EqtA stiqsrO vyAhRu#tayaH ||

tAsA#muhasmaiq tAM ca#tuqrtthIM | mAhA#camasyaqH pravE#dayatE | mahaq iti# || tad brahma# | sa AqtmA |

a~ggA$nyaqnyA dEqvatA$H || BUritiq vA aqyaM ~MlOqkaH | Buvaq ityaqntari#kShaM | suvaq-rityaqsau lOqkaH | 5.1

T.A.5.5.2

mahaq ityA#diqtyaH | AqdiqtyEnaq vAva sarvE# lOqkA mahI#yantE || BUritiq vA aqgniH | Buvaq iti# vAqyuH | suvaqrityA#diqtyaH | mahaq iti# caqndramA$H | caqndrama#sAq vAva sarvA#Niq jyOtI(gm)#Shiq mahI#yantE ||

BU-ritiq vA Ruca#H | Buvaq itiq sAmA#ni |

suvaq ritiq yajU(gm)#Shi | 5.2

T.A.5.5.3

mahaq itiq brahma# | brahma#NAq vAva sarvE# vEqdA mahI#yantE || BUritiq vai prAqNaH | Buvaq itya#pAqnaH | suvaqriti# vyAqnaH | mahaq ityanna$M | annE#naq vAva sarvE$ prAqNA mahI#yantE || tA vA EqtA-Scata#sra ScatuqrddhA |

cata#sra-ScatasrOq vyAhRu#tayaH | tA yO vEda# ( ) | sa vE#daq brahma# | sarvE$&smai dEqvA baqlimAva#hanti || 5.3

(aqsau lOqkO - yajU(gm)#Shiq - vEdaq dvE ca#) (A5)

1.6 manOmayatvAdi-guNaka-brahmOpAsanayA svArAjya-siddhiH

T.A.5.6.1

sa ya EqShO$&ntar.-hRu#daya AkAqSaH | tasmi#nnaqyaM puru#ShO manOqmaya#H | amRu#tO hiraqNmaya#H || anta#rENaq tAlu#kE | ya EqSha stana# ivAvaqlaMba#tE |

sE$ndra yOqniH | yatrAqsau kE#SAqntO viqvarta#tE | vyaqpOhya# SIr.ShakapAqlE || BUrityaqgnau prati#tiShThati | Buvaq iti# vAqyau | 6.1

T.A.5.6.2

suvaqrityA#diqtyE | mahaq itiq brahma#Ni | AqpnOtiq svArA$jyaM | AqpnOtiq mana#saqspati$M | vAkpa#tiq ScakShu#ShpatiH | SrOtra#pati rviqj~jAna#patiH |

Eqtat tatO# Bavati | AqkAqSa Sa#rIraqM brahma# |

saqtyAtma# prAqNArA#maqM mana# AnandaM | SAnti# samRuddha-maqmRuta$M ( ) ||

iti# prAcIna yOqgyOpA$sva || 6.2

(vAqyA-vaqmRutaq mEka#m ca) (A6)

1.7 pRuthivyA dyupAdhika-pa~jca-brahmOpAsanaM

T.A.5.7.1

pRuqthiqvya#ntari#kShaqM dyaur-diSO#&vAntaradiqSAH |

aqgnir-vAqyu-rA#diqtya-ScaqndramAq nakSha#trANi |

Apaq OSha#dhayOq vanaqspata#ya AkAqSa AqtmA | itya#dhiBUqtaM || athAddhyAqtmaM | prAqNO vyAqnO#&pAqna u#dAqnaH sa#mAqnaH | cakShuqH SrOtraqM manOq vAk tvak | carma# mAq(gm)q sa(gg)snAvAsthi# maqjjA ||

Eqta da#dhiviqdhAyaqrq.Shiq ravO#cat | pA~gktaqM ~MvA iqda(gm) sarva$M ( ) | pA~gkta#naiqva pA~gkta(gg)# spRuNOqtIti# || 7.1

(sarvaqmEka#m ca) (A7)

1.8 praNavOpAsanam

T.A.5.8.1

O-mitiq brahma# || O-mitIqda(gm) sarva$M ||

OmityEqta-da#nukRuti hasmaq vA aqpyO SrA#vaqyEtyA-SrA#vayanti | O-mitiq sAmA#ni gAyanti | O(gm) SOmiti# SaqstrANi# Sa(gm)santi | O-mitya#ddhvaqryuH pra#tigaqraM prati#gRuNAti | O-mitiq brahmAq prasau#ti |

O-mitya#gnihOqtra-manu#jAnAti |

O-miti# brAhmaqNaH pra#vaqkShyannA#haq brahmOpA$pnavAqnIti# | brahmaiqvO-pA$pnOti || 8.1

(Om daSa#) (A8)

1.9 svAdhyAya-praSaMsA

T.A.5.9.1

RutaM ca svAddhyAya prava#canEq ca | satyaM ca svAddhyAya prava#canEq ca | tapaSca svAddhyAya prava#canEq ca | damaSca svAddhyAya prava#canEq ca |

SamaSca svAddhyAya prava#canEq ca | agnayaSca svAddhyAya prava#canEq ca | agnihOtraM ca svAddhyAya prava#canEq ca | atithayaSca svAddhyAya prava#canEq ca |

mAnuShaM ca svAddhyAya prava#canEq ca |

prajA ca svAddhyAya prava#canEq ca ( ) |

prajanaSca svAddhyAya prava#canEq ca | prajAtiSca svAddhyAya prava#canEq ca || satyamiti satyavacA# rAthIq taraH | tapa iti tapOnityaH pau#ruSiqShTiH |

svAddhyAya pravacanE EvEti nAkO# maudgaqlyaH |

taddhi tapa#staddhiq tapaH || 9.1

(prajA ca svAddhyAyaprava#canEq ca ShaTca#) (A9)

1.10 brahmaj~jAna-prakASaka-mantraH

T.A.5.10.1

aqhaM ~MvRuqkShasyaq rEri#vA | kIqrtiH pRuqShThaM giqrEri#va | Uqrddhva pa#vitrO vAqjinI#va svaqmRuta#masmi | dravi#Naq(gm)q sava#rcasaM | sumEdhA a#mRutOqkShitaH | iti triSa~gkOr-vEdA#nuvaqcanaM || 10.1

(aqha(gm) ShaT) (A10)

1.11 SiShyAnuSAsanam

T.A.5.11.1

vEdamanUcyA- &cAryOntEvAsina-ma#nuSAqsti ||

satyaqM ~Mvada | dharmaqM cara || svAddhyAyA$nmA praqmadaH | AcAryAya priyaM dhanamAhRutya prajAtantuM mA vya#vacCEqthsIH | satyAnna prama#ditaqvyaM | dharmAnna prama#ditaqvyaM | kuSalAnna prama#ditaqvyaM | BUtyai na prama#ditaqvyaM | svAddhyAya pravacanAByAM na prama#ditaqvyaM | 11.1

T.A.5.11.2

dEvapitRukAryAByAM na prama#ditaqvyaM ||

mAtRu#dEvOq Bava | pitRu#dEvOq Bava |

AcArya# dEvOq Bava | atithi#dEvOq Bava ||

yAnyanavadyAni# karmAqNi | tAni sEvi#tavyAqni |

nO i#tarAqNi || yAnyasmAka(gm) suca#ritAqni | tAni tvayO#pAsyAqni | 11.2

T.A.5.11.3

nO i#tarAqNi || yE kE cAsma-cCrEyA(gm)#sO brAqhmaNAH |

tEShAM tvayA&&sanE na praSva#sitaqvyaM || Sraddha#yA dEqyaM | aSraddha#yA&dEqyaM | Sri#yA dEqyaM | hri#yA dEqyaM | Bi#yA dEqyaM | sam~Mvi#dA dEqyaM ||

atha yadi tE karmavicikithsA vA vRutta viciki#thsA vAq syAt | 11.3

T.A.5.11.4

yE tatra brAhmaNA$H sammaqraq.SinaH | yuktA# AyuqktAH |

alUkShA# dharma#kAmAqH syuH | yathA tE# tatra# vartEqrann | tathA tatra# vartEqthAH || athAByA$KyAtEqShu | yE tatra brAhmaNA$H sammaqrq.SinaH | yuktA# AyuqktAH |

alUkShA# dharma# kAmAqH syuH | yathA tE# tEShu# vartEqrann ( ) | 11.4a

T.A.5.11.5

tathA tEShu# vartEqthAH || ESha# AdEqSaH | ESha u#padEqSaH | EShA vE#dOpaqniShat | Etada#nuSAqsanaM | Eva mupA#sitaqvyaM | Eva mucaita#dupAqsyaM || 11.4b

(svAddhyAyapravacanAByAm na prama#ditaqvyam - tAnitvayO#pAsyAqni - syAt - tEShu# vartEqranth - +saqpta ca#) (A11)

T.A.5.12.1

SannO# miqtraH SaM ~Mvaru#NaH | SannO# BavatvaryaqmA |

Sannaq indrOq bRuhaqspati#H | SannOq viShNu# rurukraqmaH | namOq brahma#NE | nama#stE vAyO | tvamEqva praqtyakShaqM brahmA#si | tvAmEqva praqtyakShaqM brahmA vA#diShaM | Ruqtama#vAdiShaM | saqtyama#vAdiShaM ( ) | tanmAmA#vIt | tadvaqktAra#mAvIt | AvIqnmAM |

AvI$dvaqktAra$M || OM SAntiqH SAntiqH SAnti#H || 12.1

(saqtyama#vAdiShaqm pa~jca# ca) (A12)

|| iti SIkShAvallI samAptA ||

==================

OM namaH paramAtmanE, SrI mahAgaNapatayE namaH

SrI guruByO namaH, haqriqH OM

2 brahmAnanda vallI

T.A.5.13.1

saqha nA# vavatu | saqha nau# Bunaktu |

saqha vIqrya#M karavAvahai |

tEqjaqsvinAq vadhI#tamastuq mA vi#dviShAqvahai$ ||

OM SAntiqH SAntiqH SAnti#H ||

(saqha pa~jca#) (A13)

2.1 upaniShatsAra sa~ggrahaH

T.A.5.14.1

braqhmaqvidA$pnOtiq para$M ||

tadEqShA&Byu#ktA | saqtyaM j~jAqna-ma#naqntaM brahma# |

yO vEdaq nihi#taqM guhA#yAM paraqmE vyO#mann |

sO$&SnutEq sarvAqn kAmA$nth saqha | brahma#NA vipaqScitEti# || tasmAqdvA EqtasmA#dAqtmana# AkAqSaH saMBU#taH | AqkAqSAd vAqyuH | vAqyOraqgniH | aqgnErApa#H | aqdByaH pRu#thiqvI | pRuqthiqvyA OSha#dhayaH | OSha#dhIqByO&nna$M | annAqt puru#ShaH ||

sa vA ESha puruShO&nna#rasaqmayaH || tasyEda#mEvaq SiraH | ayaM dakShi#NaH paqkShaH | ayamutta#raH paqkShaH | ayamAtmA$ | idaM pucCa#M pratiqShThA || tadapyESha SlO#kO Baqvati || 1.1

2.2 pa~jcakOSa-vivaraNaM

T.A.5.14.2

annAqdvai praqjAH praqjAya#ntE | yAH kASca# pRuthiqvI(gg) SriqtAH | athOq annE#naiqva jI#vanti |

athai#naqdapi#yantyantaqtaH | annaq(gm)q hi BUqtAnAqM jyEShTha$M | tasmA$th sarvauShaqdha mu#cyatE |

sarvaqM ~Mvai tE&nna#mApnuvanti | yE&nnaqM brahmOqpAsa#tE | annaq(gm)q hi BUqtAnAqM jyEShTha$M | tasmA$th sarvauShaqdha mu#cyatE | annA$d BUqtAniq jAya#ntE | jAtAqnyannE#na varddhantE |

adyatE&tti ca# BUtAqni | tasmAdannaM taducya#ta iqti ||

tasmAdvA EtasmA-danna#rasaqmayAt |

anyO&ntara AtmA$ prANaq mayaH | tEnai#Sha pUqrNaH ||

sa vA ESha puruShavi#dha Eqva | tasya puru#Sha viqdhatAM |

anvaya#M puruShaq vidhaH | tasya prANa# Evaq SiraH ||

vyAnO dakShi#NaH paqkShaH | apAna utta#raH paqkShaH | AkA#Sa AqtmA | pRuthivI pucCa#M pratiqShThA || tadapyESha SlO#kO Baqvati || 2.1

T.A.5.14.3

prAqNaM dEqvA anuqprANa#nti | maqnuqShyA$H paqSava#Scaq yE | prAqNO hi BUqtAnAqmAyu#H | tasmA$th sarvAyuqSha mu#cyatE | sarva#mEqva taq Ayu#ryanti |

yE prAqNaM brahmOqpAsa#tE | prANO hi BUtA#nAmAqyuH | tasmAth sarvAyuSha-mucya#ta iqti || tasyaiSha Eva SArI#ra AqtmA | ya#H pUrvaqsya || tasmAdvA EtasmA$t prANaqmayAt | anyO&ntara AtmA# manOqmayaH | tEnai#Sha pUqrNaH ||

sa vA ESha puruShavi#dha Eqva | tasya puru#ShaviqdhatAM |

anvaya#M puruShaqvidhaH | tasya yaju#rEvaq SiraH | Rug dakShi#NaH paqkShaH | sAmOtta#raH paqkShaH |

AdE#Sa AqtmA | atharvA~ggirasaH pucCa#M pratiqShThA ||

tadapyESha SlO#kO Baqvati || 3.1

T.A.5.14.4

yatOq vAcOq niva#rtantE | aprA$pyaq mana#sA saqha | AnandaM brahma#NO viqdvAn | na biBEti kadA#canEqti ||

tasyaiSha Eva SArI#ra AqtmA | ya#H pUrvaqsya ||

tasmAdvA EtasmA$n manOqmayAt | anyO&ntara AtmA vi#j~jAnaqmayaH | tEnai#Sha pUqrNaH || sa vA ESha puruShavi#dha Eqva | tasya puru#Sha viqdhatAM |

anvaya#M puruShaq vidhaH | tasya Sra#ddhaivaq SiraH | RutaM dakShi#NaH paqkShaH |

satyamutta#raH paqkShaH | yO#ga AqtmA |

mahaH pucCa#M pratiqShThA || tadapyESha SlO#kO Baqvati || 4.1

T.A.5.14.5

viqj~jAna#M ~Myaqj~jaM ta#nutE | karmA#Ni tanuqtE&pi# ca | viqj~jAna#M dEqvAH sarvE$ | brahmaq jyEShThaq-mupA#satE | viqj~jAnaqM brahmaq cEd vEda# | tasmAqccEnna praqmAdya#ti | SaqrIrE# pApma#nO hiqtvA | sarvAn-kAmAnth-samaSnu#ta iqti || tasyaiSha Eva SArI#ra AqtmA | ya#H pUrvaqsya || tasmAdvA EtasmAd-vi#j~jAnaqmayAt | anyO&ntara AtmA#&&nandaqmayaH | tEnai#Sha pUqrNaH || sa vA ESha puruShavi#dha Eqva | tasya puru#ShaviqdhatAM |

anvaya#M puruShaqvidhaH | tasya priya#-mEvaq SiraH | mOdO dakShi#NaH paqkShaH | pramOda utta#raH paqkShaH | Ana#nda AqtmA | brahma pucCa#M pratiqShThA ||

tadapyESha SlO#kO Baqvati || 5.1

T.A.5.14.6

asa#nnEqva sa# Bavati | asaqd brahmEtiq vEdaq cEt |

asti brahmEti# cEd vEqda | santamEnaM tatO vi#duriqti ||

tasyaiSha Eva SArI#ra AqtmA | ya#H pUrvaqsya || athAtO#&nu praqSnAH || uqtA viqdvA naqmuM ~MlOqkaM prEtya# | kaScaqna ga#cCaqtI(3) | AhO# viqdvAnaqmuM ~MlOqkaM prEtya# | kaSciqt sama#SnuqtA(3) uq || sO#&kAmayata |

baqhusyAqM prajA#yEqyEti# | sa tapO#&tapyata |

sa tapa#staqptvA | iqda(gm) sarva#-masRujata || yadiqdaM ki~jca# | tathsRuqShTvA | tadEqvAnuq prAvi#Sat || tada#nupraqviSya# | saccaq tyaccA#Bavat |

niqruktaqM cA ni#ruktaM ca | niqlaya#naqM cA ni#layanaM ca | viqj~jAnaqM cA vi#j~jAnaM ca | satyaM cAnRutaM ca sa#tya-maqBavat || yadi#daM kiq~jca | tathsatya-mi#tyA caqkShatE || tadapyESha SlO#kO Baqvati || 6.1

2.3 aBayapratiShThA

T.A.5.14.7

asaqdvA iqdamagra# AsIt | tatOq vai sada#jAyata |

tadAtmAna(gg) svaya#-makuqruta | tasmAt tath sukRutamucya#ta iqti || yadvai# tath suqkRutaM | ra#sO vaiq saH | rasa(gg) hyEvAyaM ~MlabdhvA&&na#ndI Baqvati ||

kO hyEvAnyA$t kaH prAqNyAt | yadESha AkASa Ana#ndO naq syAt | ESha hyEvAna#ndayAqti ||

yaqdA hyE#vaiShaq Etasmin-nadRuSyE &nAtmyE &niruktE &nilayanE &BayaM prati#ShThAM ~MviqndatE |

atha sO&BayaM ga#tO Baqvati || yaqdA hyE#vaiShaq Etasmin-nudara-manta#raM kuqrutE | atha tasya Ba#yaM Baqvati ||

tattvEva BayaM ~MviduShO-&ma#nvAnaqsya || tadapyESha SlO#kO Baqvati || 7.1

2.4 brahmAnandamImAMsA

T.A.5.14.8

BIqShA&smAq-dvAta#H pavatE | BIqShOdE#tiq sUrya#H |

BIShA&smA-dagni#-ScEndraqSca | mRutyur dhAvati pa~jca#ma iqti || saiShA&&nandasya mImA(gm)#sA Baqvati || yuvA syAth sAdhu yu#vA&ddhyAqyakaH | ASiShThO dRuDhiShThO# baliqShThaH | tasyEyaM pRuthivI sarvA vittasya# pUrNAq syAt |

sa EkO mAnuSha# AnaqndaH || tE yE SataM mAnuShA# AnaqndAH | 8.1

sa EkO manuShya-gandharvANA#-mAnaqndaH | SrOtriyasya cAkAma#hataqsya || tE yE SataM manuShya-gandharvANA#-mAnaqndAH | sa EkO dEva-gandharvANA#-mAnaqndaH | SrOtriyasya cAkAma#hataqsya || tE yE SataM dEva-gandharvANA#-mAnaqndAH | sa EkaH pitRuNAM ciralOka-lOkAnA#-mAnaqndaH | SrOtriyasya cAkAma#hataqsya ||

tE yE SataM pitRuNAM ciralOka-lOkAnA#-mAnaqndAH |

sa Eka AjAnajAnAM dEvAnA#-mAnaqndaH | 8.2

SrOtriyasya cAkAma#hataqsya ||

tE yE Sata-mAjAna-jAnAM dEvAnA# mAnaqndAH |

sa EkaH karma-dEvAnAM dEvAnA#-mAnaqndaH |

yE karmaNA dEvAna#pi yaqnti | SrOtriyasya cAkAma#hataqsya || tE yE SataM karmadEvAnAM dEvAnA#-mAnaqndAH | sa EkO dEvAnA#-mAnaqndaH | SrOtriyasya cAkAma#hataqsya || tE yE SataM dEvAnA#-mAnaqndAH | sa Eka indra#syAnaqndaH | 8.3

SrOtriyasya cAkAma#hataqsya || tE yE Satamindra#-syA&&naqndAH | sa EkO bRuhaspatE#-rAnaqndaH | SrOtriyasya cAkAma#hataqsya || tE yE SataM bRuhaspatE# rAnaqndAH | sa EkaH prajApatE#-rAnaqndaH |

SrOtriyasya cAkAma#hataqsya || tE yE SataM prajApatE#-rAnaqndAH | sa EkO brahmaNa# AnaqndaH | SrOtriyasya cAkAma#hataqsya || 8.4

sa yaScA#yaM puqruShE | yaScAsA#-vAdiqtyE | sa Eka#H ||

sa ya# EvaqM ~Mvit | asmAllO#kAt prEqtya | Etamannamaya-mAtmAna-mupa#sa~gkrAqmati | EtaM prANamaya-mAtmAna-mupa#sa~gkrAqmati | EtaM manOmaya-mAtmAna-mupa#sa~gkrAqmati | EtaM ~Mvij~jAnamaya-mAtmAna-mupa#sa~gkrAqmati |

EtamAnandamaya-mAtmAna-mupa#sa~gkrAqmati ||

tadapyESha SlO#kO Baqvati || 8.5

T.A.5.14.9

yatOq vAcOq niva#rtantE | aprA$pyaq mana#sA saqha | AnandaM brahma#NO viqdvAn | na biBEti kuta#ScanEqti || Eta(gm) ha vA va# na taqpati | kimaha(gm) sAdhu# nAkaqravaM | kimahaM pApa-makara#va-miqti ||

sa ya EvaM ~MvidvAnEtE AtmA#na(gg) spRuqNutE ||

uqBE hyE#vaiShaq EtE AtmA#na(gg) spRuqNutE |

ya EqvaM ~MvEda# || ityu#paqniSha#t || 9.1

saqha nA# vavatu | saqha nau# Bunaktu | saqha vIqrya#M karavAvahai | tEqjaqsvinAq vadhI#tamastuq mA vi#dviShAqvahai$ | OM SAntiqH SAntiqH SAnti#H ||

Special Korvai

(braqhmaqvididamayamidamEka#vi(gm)SatiH |

annAq danna#rasaqmayAt prANOq vyAnO&pAna AkA#SaqH pRuthivI pucCaq(gm)q ShaDvi(gm)#SatiH |

prAqNam prA#NaqmayAn ma#nOq yajuqr.q RuK sAmAdEqSO&tharvA~ggirasaH pucCaqm dvAvi(gm)#SatiH |

yata#H Sraqddharta(gm) satyam ~MyO#gOq mahO#&ShTAda#Sa | viqj~jAnaqm priyaqm mOdaH pramOda Ana#ndOq brahma pucCaqm dvAvi(gm)#SatiH |

asa#nnEqvAthAShTAvi (gm)#SatiH | asaqth ShODa#Sa |

BIqShA&smAqn mAnuShOq manuShyagandharvANAqm dEvagandharvANAqm pitRuNAmciralOkalOkAnAq mAjAnajAnAm karmadEvAnAm ~MyE karmaNA dEvAnAqmindra#syaq bRuhaspatEqH prajApatEqr brahmaNaqH sa yaSva# saMkrAqmatyEka#pa~jcAqSat |

yataqH kuta#Scaq naitamEkA#daSaq nava#) (A14)

|| iti brahmAnandavallI samAptA ||

=================================

OM namaH paramAtmanE, SrI mahAgaNapatayE namaH

SrI guruByO namaH, haqriqH OM

3 BRugu vallI

saqha nA# vavatu | saqha nau# Bunaktu | saqha vIqrya#M karavAvahai | tEqjaqsvinAq vadhI#tamastuq mA vi#dviShAqvahai$ ||

OM SAntiqH SAntiqH SAnti#H ||

3.1 brahmajij~jAsA

T.A.5.15.1

BRuguqrvai vA#ruqNiH | varu#NaqM pita#raq-mupa#sasAra | adhI#hi BagavOq brahmEti# || tasmA# Eqtat prO#vAca | anna#M prAqNaM cakShuqH SrOtraqM manOq vAcaqmiti# ||

ta(gm) hO#vAca | yatOq vA iqmAniq BUtA#niq jAya#ntE |

yEnaq jAtA#niq jIva#nti | yat praya#ntyaqBi sam~Mvi#Santi |

tad viji#j~jAsasva | tad brahmEti# ||

sa tapO#&tapyata | sa tapa#-staqptvA || 1.1

3.2 pa~jcakOSAntaH sthita-brahmanirUpaNam

T.A.5.15.1

BRuguqrvai vA#ruqNiH | varu#NaqM pita#raq-mupa#sasAra | adhI#hi BagavOq brahmEti# || tasmA# Eqtat prO#vAca |

anna#M prAqNaM cakShuqH SrOtraqM manOq vAcaqmiti# ||

ta(gm) hO#vAca | yatOq vA iqmAniq BUtA#niq jAya#ntE |

yEnaq jAtA#niq jIva#nti | yat praya#ntyaqBi sam~Mvi#Santi |

tad viji#j~jAsasva | tad brahmEti# ||

sa tapO#&tapyata | sa tapa#-staqptvA || 2.1

T.A.5.15.3

prAqNO braqhmEtiq vya#jAnAt |

prAqNAddhyE#va KalviqmAniq BUtA#niq jAya#ntE | prAqNEnaq jAtA#niq jIva#nti |

prAqNaM praya#ntyaqBi-sam~Mvi#SaqntIti# || tad viqj~jAya# |

puna#rEqva varu#NaqM pita#raq-mupa#sasAra | adhI#hi BagavOq brahmEti# | ta(gm) hO#vAca | tapa#sAq brahmaq viji#j~jAsasva | tapOq brahmEti# |

sa tapO#&tapyata | sa tapa#-staqptvA || 3.1

T.A.5.15.4

manOq brahmEtiq vya#jAnAt | mana#sOq hyE#va KalviqmAniq BUtA#niq jAya#ntE | mana#sAq jAtA#niq jIva#nti | manaqH praya#ntyaqBi-sam~Mvi#SaqntIti# || tad viqj~jAya# | puna#rEqva varu#NaqM pita#raq-mupa#sasAra | adhI#hi BagavOq brahmEti# | ta(gm) hO#vAca | tapa#sAq brahmaq viji#j~jAsasva |

tapOq brahmEti# | sa tapO#&tapyata | sa tapa#-staqptvA || 4.1

T.A.5.15.5

viqj~jAnaqM brahmEtiq vya#jAnAt |

viqj~jAnAq-ddhyE#va KalviqmAniq BUtA#niq jAya#ntE |

viqj~jAnE#naq jAtA#niq jIva#nti | viqj~jAnaqM praya#ntyaqBi-sam~Mvi#SaqntIti# || tad viqj~jAya# | puna#rEqva varu#NaqM pita#raq-mupa#sasAra | adhI#hi BagavOq brahmEti# | ta(gm) hO#vAca | tapa#sAq brahmaq viji#j~jAsasva |

tapOq brahmEti# | sa tapO#&tapyata | sa tapa#-staqptvA || 5.1

T.A.5.15.6

AqnaqndO braqhmEtiq vya#jAnAt |

AqnandAq-ddhyE#va-KalviqmAniq BUtA#niq jAya#ntE |

AqnaqndEnaq jAtA#niq jIva#nti | AqnaqndaM praya#ntyaqBi-sam~Mvi#SaqntIti# || saiShA BA$rgaqvI vA#ruqNI viqdyA | paqraqmE vyO#maqn prati#ShThitA || ya EqvaM ~MvEdaq prati#tiShThati | anna#vAnannAqdO Ba#vati |

maqhAn Ba#vati praqjayA# paqSuBi#r brahmavarcaqsEna# |

maqhAn kIqrtyA || 6.1

3.3 annabrahmOpAsanam

T.A.5.15.7

annaqM na ni#ndyAt | tad vraqtaM || prAqNO vA anna$M | SarI#ramannAqdaM | prAqNE SarI#raqM prati#ShThitaM | SarI#rE prAqNaH prati#ShThitaH |

tadEqta-dannaq-mannEq prati#ShThitaM ||

sa ya Eqta-dannaq-mannEq prati#ShThitaqM ~MvEdaq prati#tiShThati | anna#vA-nannAqdO Ba#vati |

maqhAn Ba#vati praqjayA# paqSuBi#r-brahmavarcaqsEna# |

maqhAn kIqrtyA || 7.1

T.A.5.15.8

annaqM na pari#cakShIta | tad vraqtaM | ApOq vA anna$M | jyOti#rannAqdaM | aqPsu jyOtiqH prati#ShThitaM | jyOtiqShyApaqH prati#ShThitAH |

tadEqta-dannaq-mannEq prati#ShThitaM ||

sa ya Eqta-dannaq-mannEq prati#ShThitaqM ~MvEdaq prati#tiShThati | anna#vA-nannAqdO Ba#vati |

maqhAn Ba#vati praqjayA# paqSuBi#r brahmavarcaqsEna# |

maqhAn kIrtyA || 8.1

T.A.5.15.9

anna#M baqhu ku#rvIta | tad vraqtaM || pRuqthiqvI vA anna$M | AqkAqSO$&nnAqdaH | pRuqthiqvyA-mA#kAqSaH prati#ShThitaH | AqkAqSE pRu#thiqvI prati#ShThitA |

tadEqta-dannaq-mannEq prati#ShThitaM ||

sa ya Eqta-dannaq-mannEq prati#ShThitaqM ~MvEdaq prati#tiShThati | anna#vAnannAqdO Ba#vati | maqhAn Ba#vati praqjayA# paqSuBi#r brahmavarcaqsEna# |

maqhAn kIqrtyA || 9.1

3.4 sadAcArapradar.Sanam | brahmAnandAnuBavaH

T.A.5.15.10

na ka~jcana vasatau pratyA#cakShIqta | tad vraqtaM ||

tasmAdyayA kayA ca vidhayA bahva#nnaM prAqpnuyAt ||

arAddhyasmA annami#tyAcaqkShatE ||

Etadvai muKatO$&nna(gm) rAqddhaM |

muKatO&smA a#nna(gm) rAqddhyatE |

Etadvai maddhyatO$&nna(gm) rAqddhaM |

maddhyatO&smA a#nna(gm) rAqddhyatE |

EdadvA antatO$&nna(gm) rAqddhaM |

antatO&smA a#nna(gm) rAqddhyatE | 10.1

ya E#vaM ~MvEqda || kShEma i#ti vAqci | yOgakShEma iti prA#NApAqnayOH | karmE#ti haqstayOH | gati-ri#ti pAqdayOH | vimukti-ri#ti pAqyau | iti mAnuShI$H samAqj~jAH || atha daiqvIH | tRupti-ri#ti vRuqShTau | bala-mi#ti viqdyuti | 10.2

yaSa i#ti paqSuShu | jyOtiriti na#kShatrEqShu |

prajAti-ramRuta-mAnanda i#tyupaqsthE | sarva mi#tyAkAqSE ||

tat pratiShThE-tyu#pAsIqta | pratiShThA#vAn Baqvati | tanmaha ityu#pAsIqta | ma#hAn Baqvati | tanmana ityu#pAsIqta | mAna#vAn Baqvati | 10.3

tannama ityu#pAsIqta | namyantE$&smai kAqmAH | tadbrahmE-tyu#pAsIqta | brahma#vAn Baqvati | tad brahmaNaH parimara ityu#pAsIqta | paryENaM mriyantE dviShanta#H sapaqtnAH | pari yE$&priyA$ BrAtRuqvyAH || sa yaScA#yaM puqruShE | yaScAsA#-vAdiqtyE | sa Eka#H | 10.4

sa ya# EvaqM ~Mvit | asmAl-lO#kAt prEqtya |

Etamannamaya-mAtmAna-mupa#sa~gkraqmya |

EtaM prANamaya-mAtmAna-mupa#sa~gkraqmya |

EtaM manOmaya-mAtmAna-mupa#sa~gkraqmya |

EtaM ~Mvij~jAnamaya-mAtmAna-mupa#sa~gkraqmya |

Eta mAnandamaya mAtmAna mupa#sa~gkraqmya |

imAn ~MlOkAn kAmAnnI kAma-rUpya#nusaq~jcaran |

Etath sAma gA#yannAqstE || hA(3) vuq hA(3) vuq hA(3) vu# | 10.5

aqha-manna-maqha-manna-maqhamannaM |

aqhamannAqdO(2)&hamannAqdO(2) &hamannAqdaH |

aqha(gg) SlOkaqkRu-daqha(gg) SlOkaqkRu-daqha(gg) SlOkaqkRut | aqhamasmi prathamajA RutA(3) syaq |

pUrvaM dEvEByO amRutasya nA(3) BAq iq |

yO mA dadAti sa idEva mA(3)vAqH |

aqha-mannaq-manna#-maqdantaq-mA(3) dmiq |

aqhaM ~MviSvaqM Buva#naq-maBya#BaqvAM | suvaqrna jyOtI$H || ya EqvaM ~MvEda# || ityu#paqniSha#t || 10.6

saqha nA# vavatu | saqha nau# Bunaktu | saqha vIqrya#M karavAvahai | tEqjaqsvinAq vadhI#tamastuq mA vi#dviShAqvahai$ ||

OM SAntiqH SAntiqH SAnti#H ||

(BRuguqstrayO#daqSA - nna#m - prAqNO - manO# - viqj~jAnaqm dvAda#Sa dvAdaSA - naqndO daSA - nnaqm na ni#ndyAq - dannaqm na pari#cakShIqtA -/nna#m baqhuku#rviq taikA#daSaikAdaSaq - na kaMca naika#ShaShTiqrdaSa# ) (A15)

|| iti BRuguvallI samAptA ||

Prapaataka Korvai with starting Padams of 1 to 15 Anuvaakams :-

(Sam naqH - SIkShA(gm) - saqha nauq - yaH Canda#sAqm - BUH - sa yaH - pRu#thiq - vyOmi - tyRutam cAq - ham - ~MvEdamanucya - Sam na#H - saqha nA#vavatu - brahmaqvid - BRuguqH pa~jca#daSa)

Korvai with starting Padams of 1, 11, 21 Series of Dasinis :-

(Sam nOq - mahaq ityA#diqtyO - nO i#tarAqNya - sa#nnEqvA - nnaqm na ni#ndyAqccatu#ScatvAri(gm)Sat )

First and Last Padam in TA, 5th Prapaatakam :-

(Sannaq - ityu#paqniSha#t )

===========================

OM namaH paramAtmanE, SrI mahAgaNapatayE namaH

SrI guruByO namaH, haqriqH OM

4 mahA nArAyaNOpaniShat

saqha nA# vavatu | saqha nau# Bunaktu | saqha vIqrya#M karavAvahai | tEqjaqsvinAq vadhI#tamastuq mA vi#dviShAqvahai$ || OM SAntiqH SAntiqH SAnti#H ||

4.1 amBasyapArE

T.A.6.1.1

aMBa#sya pAqrE Buva#nasyaq maddhyEq nAka#sya pRuqShThE ma#haqtO mahI#yAn | SuqkrENaq jyOtI(gm)#Shi samanuqpravi#ShTaH praqjApa#tiScaratiq garBE# aqntaH || 1.1

yasmi#nniqda(gm) sa~jcaq vicaitiq sarvaqM ~Myasmi#n dEqvA adhiq viSvE# niShEqduH |

tadEqva BUqqtaM taduq Bavya#mA iqdaM tadaqkSharE# paraqmE vyO#mann || 1.2

yEnA# vRuqtaM Ka~jcaq diva#M maqhI~jcaq yEnA#diqtya-stapa#tiq tEja#sAq BrAja#sA ca | yamaqntaH sa#muqdrE kaqvayOq vaya#ntiq yadaqkSharE# paraqmE praqjAH || 1.3

yata#H prasUqtA jaqgata#H prasUtIq tOyE#na jIqvAn vyaca#sarjaq (vyasa#sarjaq) BUmyA$M |

yadOSha#dhIBiH puqruShA$n paqSU(gg)Scaq vivE#Sa BUqtAni# carAcaqrANi# || 1.4

ata#H paraqM nAnyaq-daNI#yasahiq parA$t paraqM ~Myan maha#tO maqhAnta$M | yadE#ka-maqvyaktaq-mana#ntarUpaqM ~MviSva#M purAqNaM tama#saqH para#stAt || 1.5

T.A.6.1.2

tadEqvarttaM tadu# saqtyamA#huq-stadEqva brahma# paraqmaM ka#vIqnAM | iqShTAqpUqrttaM ba#huqdhA jAqtaM jAya#mAnaM ~MviqSvaM bi#Barttiq Buva#nasyaq nABi#H || 1.6

tadEqvAgni-stadvAqyu-stathsUryaqstadu# caqndramA$H |

tadEqva SuqkramaqmRutaqM tadbrahmaq tadApaqH sa praqjApa#tiH || 1.7

sarvE# nimEqShA jaqj~jirE# viqdyutaqH puru#ShAqdadhi# |

kaqlA mu#hUqrttAH kAShThA$ScAhO-rAqtrASca# sarvaqSaH || 1.8

aqrddhaqmAqsA mAsA# Ruqtava#H sam~MvathsaqraSca# kalpantAM | sa Apa#H praduqGE uqBE iqmE aqntari#kShaq-mathOq suva#H || 1.9

naina#-mUqrddhvaM na tiqryaM caq na maddhyEq pari#jagraBat | na tasyE#SEq kaScaqna tasya# nAma maqhadyaSa#H || 1.10

T.A.6.1.3

na saqdRuMSE# tiShThatiq rUpa#masyaq na cakShu#ShA paSyatiq kaScaqnaina$M |

hRuqdA ma#nIqShA mana#sAq&Bi klRu#ptOq ya E#naM ~Mviqdu-ramRu#tAqstE Ba#vanti || 1.11

Expansion of aqdByaH saMBU#taH (Appearing in T.A.3.13.1)

aqdByaH saMBU#taH pRuthiqvyai rasA$cca | viqSvaka#rmaNaqH sama#varttaqtAdhi# |

tasyaq tvaShTA# viqdadha#drUqpamE#ti || tatpuru#Shasyaq viSvaqmAjA#naqmagrE$ || 1

vEdAqhamEqtaM puru#ShaM maqhAnta$M | Aqdiqtya va#rNaqM tama#saqH para#stAt |

tamEqvaM ~MviqdvAnaqmRuta# iqha Ba#vati | nAnyaH panthA# vidyaqtE&ya#nAya || 2

praqjApa#tiScaratiq garBE# aqntaH | aqjAya#mAnO bahuqdhA vijA#yatE |

tasyaq dhIrAqH pari#jAnantiq yOni$M | marI#cInAM paqdami#cCanti vEqdhasa#H || 3

yO dEqvEByaq Ata#pati | yO dEqvAnA$M puqrOhi#taH |

pUrvOq yO dEqvEByO# jAqtaH | namO# ruqcAyaq brAhma#yE || 4

ruca#M brAqhmaM jaqnaya#ntaH | dEqvA agrEq tada#bruvan |

yastvaiqvaM brA$hmaqNO viqdyAt | tasya# dEqvA asaqn. vaSE$ || 5

hrISca#tE laqkShmIScaq patnyau$ | aqhOqrAqtrE pAqrSvE | nakSha#trANi rUqpaM |

aqSvinauq vyAtta$M | iqShTaM ma#niShANa | aqmuM ma#niShANa | sarva#M maniShANa || 6

Ref: TA 3.13.1 to TA 3.13.2

Expansion of hiraNyagarBaH ityaShTau

hiqraqNyaqgaqrBaH sama#varttaqtAgrE# BUqtasya# jAqtaH patiqrEka# AsIt | sa dA#dhAra pRuthiqvIM dyAmuqtEmAM kasmai# dEqvAya# haqviShA# vidhEma || 1

yaH prA#NaqtO ni#miShaqtO ma#hiqtvaikaq idrAjAq jaga#tO baqBUva# | ya ISE# aqsya dviqpadaq-Scatu#ShpaqdaH kasmai# dEqvAya# haqviShA# vidhEma || 2

ya A$tmaqdA ba#laqdA yasyaq viSva# upAqsa#tE praqSiShaqM ~Myasya# dEqvAH | yasya# CAqyAmRutaqM ~Myasya# mRuqtyuH kasmai# dEqvAya# haqviShA# vidhEma || 3

‘yasyEqmE hiqmava#ntO mahiqtvA yasya# samuqdra(gm) raqsayA# saqhA&&huH | yasyEqmAH praqdiSOq yasya# bAqhU kasmai# dEqvAya# haqviShA# vidhEma || 4

yaM kranda#sIq ava#sA tastaBAqnE aqByaikShE#tAqM mana#sAq rEja#mAnE | yatrAdhiqsUraq udi#tauq vyEtiq kasmai# dEqvAya# haqviShA# vidhEma || 5

yEnaq dyauruqgrA pRu#thiqvI ca# dRuqDhE yEnaq suva#s staBiqtaM ~MyEnaq nAka#H | yO aqntari#kShEq raja#sO viqmAnaqH kasmai# dEqvAya# haqviShA# vidhEma || 6

ApO# haq yanma#haqtI viSvaqmAyaqn-dakShaqndadhA#nA jaqnaya#ntI-raqgniM | tatO# dEqvAnAq-nnira#varttaqtA-suqrEkaqH kasmai# dEqvAya# haqviShA# vidhEma || 7

yaSciqdApO# mahiqnA paqryapa#Syaqd-dkShaqndadhA#nA jaqnaya#ntI-raqgniM | yO dEqvEShvadhi# dEqva yEkaq AsIqt kasmai# dEqvAya# haqviShA# vidhEma || 8

REf - T.S.4.1.8.3 tO 4.1.8.6

aqdByaH saMBU#tO hiraNyagaqrBa ityaqShTau ||

EqSha hi dEqvaH praqdiSO&nuq sarvAqH pUrvO# hi jAqtaH sa uq garBE# aqntaH | sa viqjAya#mAnaH sajaniqShyamA#NaH praqtya~g-muKA$ stiShThati viqSvatO#muKaH || 1.12

viqSvata#Sca-kShuruqta viqSvatO# muKO viqSvatO# hasta uqta viqSvata#spAt |

saM bAqhuByAqM nama#tiq saM pata#traiqr-dyAvA# pRuthiqvI jaqnaya#n dEqva Eka#H || 1.13

vEqnastat paSyaqn. viSvAq Buva#nAni viqdvAn. yatraq viSvaqM BavaqtyEka#-nILaM | yasmi#nniqda(gm) sa~jcaq vicaikaq(gm)q sa OtaqH prOta#Sca viqBuH praqjAsu# || 1.14

pratadvO#cE aqmRutaqnnu viqdvAn ga#ndhaqrvO nAmaq nihi#taqM guhA#su |

T.A.6.1.4

trINi# paqdA nihi#tAq guhA#suq yastadvEda# saviqtuH piqtA&sa#t || 1.15

sa nOq bandhu#r-janiqtA sa vi#dhAqtA dhAmA#niq vEdaq Buva#nAniq viSvA$ | yatra# dEqvA aqmRuta#mAna-SAqnAstRuqtIyEq dhAmA$nyaq-Byaira#yanta || 1.16

pariq dyAvA#pRuthiqvI ya#nti saqdyaH pari# lOqkAn pariq diSaqH pariq suva#H | Ruqtasyaq tantu#M ~MvitataM ~MviqcRutyaq tada#paSyaqt tada#Bavat praqjAsu# || 1.17

paqrItya# lOqkAn paqrItya# BUqtAni# paqrItyaq sarvA$H praqdiSOq diSa#Sca | praqjApa#tiH prathamaqjA RuqtasyAqtmanAq-&&tmAna#-maqBi-saMba#BUva || 1.18

sada#saqspatiq-madBu#taM priqyamindra#syaq kAmya$M | sani#M mEqdhA ma#yAsiShaM || 1.19

uddI$pyasva jAtavEdO &paqGnannir.Ru#tiqM mama# |

T.A.6.1.5

paqSU(gg)Scaq mahyaqmAva#haq jIva#na~jcaq diSO# diSa || 1.20

mAnO# hi(gm)sI jjAtavEdOq gAmaSvaqM puru#ShaqM jaga#t |

abi#Braqdagnaq Aga#hi SriqyA mAq pari#pAtaya || 1.21

4.2 gAyatrI mantrAH

puru#Shasya vidma sahasrAqkShasya# mahAdEqvasya# dhImahi | tannO# rudraH pracOqdayA$t || 1.22

tatpuru#ShAya viqdmahE# mahAdEqvAya# dhImahi |

tannO# rudraH pracOqdayA$t || 1.23

tatpuru#ShAya viqdmahE# vakratuqNDAya# dhImahi |

tannO# dantiH pracOqdayA$t || 1.24

tatpuru#ShAya viqdmahE# cakratuqNDAya# dhImahi |

T.A.6.1.6

tannO# nandiH pracOqdayA$t || 1.25

tatpuru#ShAya viqdmahE# mahAsEqnAya# dhImahi |

tanna#H ShaNmuKaH pracOqdayA$t || 1.26

tatpuru#ShAya viqdmahE# suvarNapaqkShAya# dhImahi |

tannO# garuDaH pracOqdayA$t || 1.27

vEqdAqtmaqnAya# viqdmahE# hiraNyagaqrBAya# dhImahi |

tannO$ brahma pracOqdayA$t || 1.28

nAqrAqyaqNAya# viqdmahE# vAsudEqvAya# dhImahi |

tannO# viShNuH pracOqdayA$t || 1.29

vaqjraqnaqKAya# viqdmahE# tIkShNa-daq(gg)qShTrAya# dhImahi |

T.A.6.1.7

tannO# nArasi(gm)haH pracOqdayA$t || 1.30

BAqskaqrAya# viqdmahE# mahaddyutikaqrAya# dhImahi |

tannO# AdityaH pracOqdayA$t || 1.31

vaiqSvAqnaqrAya# viqdmahE# lAlIqlAya# dhImahi |

tannO# agniH pracOqdayA$t || 1.32

kAqtyAqyaqnAya# viqdmahE# kanyakuqmAri# dhImahi |

tannO# durgiH pracOqdayA$t || 1.33

4.3 dUrvA sUktaM

saqhaqsraqpara#mA dEqvIq SaqtamU#lA SaqtA~gku#rA |

sarva(gm)# haratu# mE pAqpaqM dUqrvA du#Hsvapnaq nASa#nI || 1.34

kANDA$t kANDAt praqrOha#ntIq paru#ShaH paruShaqH pari# |

T.A.6.1.8

EqvA nO# dUrvEq prata#nu saqhasrE#Na SaqtEna# ca || 1.35

yA SaqtEna# prataqnOShi# saqhasrE#Na viqrOha#si |

tasyA$stE dEvIShTakE viqdhEma# haqviShA# vaqyaM || 1.36

aSva#krAqntE ra#thakrAqntEq viqShNukrA$ntE vaqsundha#rA |

SirasA# dhAra#yiShyAqmiq raqkShaqsva mA$M padEq padE || 1.37

4.4 mRuttikA sUktaM

BUmir-dhEnur dharaNI lO#kadhAqriNI |

uqdhRutA#&si va#rAhEqNaq kRuqShNEqna Sa#ta bAqhunA ||

mRuqttikE# hana# mE pAqpaqM ~MyaqnmaqyA du#ShkRutaqM kRutaM | 1.38

mRuqttikE$ brahma#dattAq&siq kAqSyapE#nABiqmantri#tA |

mRuqttikE# dEhi# mE puqShTiqM tvaqyi sa#rvaM praqtiShThi#taM || 1.39

T.A.6.1.9

mRuqttikE$ pratiShThi#tE saqrvaqM taqnmE ni#rNudaq mRutti#kE | tayA# haqtEna# pApEqnaq gaqcCAqmi pa#ramAqM gatiM || 1.40

4.5 Satrujaya mantrAH

yata# indraq BayA#mahEq tatO# nOq aBa#yaM kRudhi |

maGa#van Caqgdhi tavaq tanna# UqtayEq vidviShOq vimRudhO# jahi || 1.41

svaqstiqdA viqSaspati#r-vRutraqhA vimRudhO# vaqSI |

vRuShEndra#H puqra E#tu naH svastiqdA a#Baya~gkaqraH || 1.42

svaqsti naq indrO# vRuqddhaSra#vAH svaqsti na#H pUqShA viqSvavE#dAH | svaqsti naqstArkShyOq ari#ShTanEmiH svaqsti nOq bRuhaqspati#r dadhAtu || 1.43

ApA$nta-manyustRuqpala#praBarmAq dhuniqH SimI#vAq~j-Caru#mA(gm) RujIqShI | sOmOq viSvA$nyataqsA vanA#niq nArvAgindra#M pratiqmAnA#ni dEBuH || 1.44

T.A.6.1.10

brahma# jaj~jAqnaM pra#thaqmaM puqrastAqd-visI#maqtaH suqrucO# vEqna A#vaH | sa buqdhniyA# upaqmA a#sya viqShThAH saqtaScaq yOniq-masa#taScaq viva#H || 1.45

syOqnA pRu#thiviq BavA# nRukShaqrA niqvESa#nI |

yacCA# naqH Sarma# saqprathA$H || 1.46

gaqndhaqdvAqrAM du#rAdhaqrShAqM niqtyapu#ShTAM karIqShiNI$M | IqSvarI(gm)# sarva#BUtAqnAqM tAmiqhOpa#hvayEq SriyaM || 1.47

SrI$rmE Baqjatu | alakShmI$rmE naqSyatu |

viShNu#muKAq vai dEqvAH CandO#-BiriqmAn ~MlOqkA-na#napajaqyya-maqBya#jayann | 1.48

maqhA(gm) indrOq vajra#bAhuH ShODaqSI Sarma# yacCatu ||

T.A.6.1.11

svaqsti nO# maqGavA# karOtuq hantu# pAqpmAnaqM ~MyO$&smAn dvEShTi# || 1.49

sOqmAnaq(gg)q svara#NaM kRuNuqhi bra#hmaNaspatE | kaqkShIva#ntaqM ~Mya au#SiqjaM |

SarI#raM ~Myaj~jaSamaqlaM kusI#daqM tasmi$n thsIdatuq yO$&smAn dvEShTi# || 1.50

cara#NaM paqvitraqM ~Mvita#taM purAqNaM ~MyEna# pUqta-stara#ti duShkRuqtAni# | tEna# paqvitrE#Na SuqddhEna# pUqtA ati# pAqpmAnaq-marA#tiM tarEma || 1.51

saqjOShA# indraq saga#NO maqrudBiqH sOma#M piba vRutraha~jCUra viqdvAn | jaqhi SatrUq(gm)q rapaq mRudhO# nudaqsvAthABa#yaM kRuNuhi viqSvatO# naH || 1.52

suqmiqtrA naq Apaq OSha#dhayaH santu durmiqtrAstasmai#

BUyAsuqr yA$&smAn dvEShTiq ya~jca# vaqyaM dviqShmaH || 1.53

ApOq hiShThA ma#yOq BuvaqstA na# UqrjE da#dhAtana |

T.A.6.1.12

maqhEraNA#yaq cakSha#sE | yO va#H Siqvata#mOq rasaq-stasya# BAjayatEq ha na#H | uqSaqtI-ri#va mAqtara#H | tasmAq ara#~ggamAmavOq yasyaq kShayA#yaq jinva#tha |

ApO# jaqnaya#thA ca naH || 1.54

4.6 aGamar.ShaNa sUktaM

hira#NyaSRu~ggaqM ~Mvaru#NaqM prapa#dyE tIqrthaM mE# dEhiq yAci#taH | yaqnmayA# Buqkta-maqsAdhU#nAM pAqpEBya#Sca praqtigra#haH || 1.55

yanmEq mana#sA vAqcAq kaqrmaqNA vA du#ShkRutaqM kRutaM | tannaq indrOq varu#NOq bRuhaqspati#H saviqtA ca# punantuq puna#H punaH || 1.56

namOq&gnayE$-&PsuqmatEq namaq indrA#yaq namOq varu#NAyaq namO vAruNyai# namOq&dByaH || 1.57

T.A.6.1.13

yadaqpAM krUqraM ~Myada#mEqddhyaM ~Myada#SAqntaM tadapa#gacCatAt || 1.58

aqtyAqSaqnA-da#tIpAqnAq-dyaqcca uqgrAt pra#tiqgrahA$t |

tannOq varu#NO rAqjAq pAqNinA$ hyavaqmar.Sa#tu || 1.59

sO#&hama#pAqpO viqrajOq nirmuqktO mu#ktakiqlbiShaH |

nAka#sya pRuqShThamAru#hyaq gacCEqd brahma#salOqkatAM || 1.60

yaScAq#Psu varu#NaqH sa puqnAtva#Gamar.ShaqNaH || 1.61

iqmaM mE# gaMgE yamunE sarasvatiq Sutu#driq stOma(gm)# sacatAq paruqShNiyA | aqsiqkniqyA ma#rudvRudhE viqtastaqyA-&&rjI#kIyE SRuNuqhyA suqShOma#yA || 1.62

Ruqta~jca# saqtya~jcAq-BI$ddhAq ttapaqsO&ddhya#jAyata |

tatOq rAtri#-rajAyataq tata#H samuqdrO a#rNaqvaH || 1.63

T.A.6.1.14

saqmuqdrA-da#rNaqvA-dadhi# sam~MvathsaqrO a#jAyata |

aqhOqrAqtrANi# viqdadhaqd (miqdadhaqd) viSva#sya miShaqtO vaqSI || 1.64

sUqryAqcaqndraqmasau# dhAqtA ya#thA pUqrva ma#kalpayat |

diva#~jca pRuthiqvIM cAqntari#kShaq mathOq suva#H || 1.65

yat pRu#thiqvyA(gm) raja#ssvaq mAntari#kShE viqrOda#sI |

iqmA(gg) stadAqpO va#ruNaH puqnAtva#Gamar.ShaqNaH || 1.66a

puqnantuq vasa#vaH puqnAtuq varu#NaH puqnAtva#Gamar.ShaqNaH |

EqSha BUqtasya# maqddhyE Buva#nasya gOqptA || 1.66b

EqSha puqNyakRu#tAM ~MlOqkAqnEqSha mRuqtyOr. hi#raqNmaya$M | dyAvA#pRuthiqvyOr. hi#raqNmayaq(gm)q sa(gg)Sri#taq(gm)q suva#H |

T.A.6.1.15

sa naqH suvaqH sa(gm) Si#SAdhi || 1.66c

ArdraqM jvala#tiq jyOti#-raqhama#smi | jyOtiqr-jvala#tiq brahmAqhama#smi | yO#&hama#smiq brahmAqhama#smi | aqhama#smiq brahmAqhama#smi |

aqhamEqvAhaM mAM ju#hOmiq svAhA$ || 1.67

aqkAqryaq-kAqrya#va kIqrNI stEqnO BrU#NaqhA gu#rutaqlpagaH | varu#NOq-&pAma#Gamar.ShaqNa-stasmA$t pAqpAt pramu#cyatE || 1.68

raqjOBUmi#stvaqmA(gm) rOda#yasvaq prava#dantiq dhIrA$H || 1.69

AkrA$nth-samuqdraH pra#thaqmE vidha#rma-~jjaqnaya#n praqjA Buva#nasyaq rAjA$ ( ) |

vRuShA# paqvitrEq adhiqsAnOq avyE# bRuqhath sOmO#

vAvRudhE suvAqna indu#H || 1.70

(pura#stAqd - yaSOq - guhA#suq - mama# - cakratuqNDAya# dhImahi - tIkShadaq(gg)qShThrAya# dhImahiq - pari# - praqtiShThi#taM - dEBur - yacCatu - dadhAtanAq- dByO$ - &rNaqvaH - suvOq - rAjaika#M ca) (A1)

Special Korvai

ruqdrOq ruqdraScaq dantiqScaq naqndiqH ShaqNmuqKaq Eqva ca# | gaqruqDOq braqhmaq viqShNuqScaq nAqraqsiq(gm)qhaqstaqthaiqva ca# |

AqdiqtyOq&gniqScaq duqrgiqScaq kraqmEqNaq dvAdaqSAmBa#si |

Special Korvai

maq maq vaq caq maq suq vEq nAq vaq BAq vaiq kAqtyAqyaqnAya# |

4.7 durgA sUktaM

T.A.6.2.1

jAqtavE#dasE sunavAmaq sOma#-marAtIyaqtO nida#hAtiq vEda#H | sa na#H par.Shaqdati# duqrgANiq viSvA# nAqvEvaq sindhu#M duriqtA&tyaqgniH || 2.1

tAmaqgniva#rNAqM tapa#sA jvalaqntIM ~Mvai#rOcaqnIM ka#rmaPaqlEShuq juShTA$M | duqrgAM dEqvI(gm) Sara#NamaqhaM prapa#dyE suqtara#si tarasEq nama#H || 2.2

agnEq tvaM pA#rayAq navyO# aqsmAnth svaqsti-Biqrati# duqrgANiq viSvA$ | pUSca# pRuqthvI ba#huqlA na# uqrvI BavA# tOqkAyaq tana#yAyaq Sam~MyOH || 2.3

viSvA#ni nO duqrgahA# jAtavEdaqH sindhuqM na nAqvA du#riqtA&ti#par.Shi | agnE# atriqvan mana#sA gRuNAqnO$&smAka#M bOddhyaviqtA taqnUnA$M || 2.4

pRuqtaqnAqjitaq(gm)q saha#mAna-muqgramaqgni(gm) hu#vEma paraqmAth saqdhasthA$t | sa na#H par.Shaqdati# duqrgANiq viSvAq kShAma#ddEqvO ati# duriqtA&tyaqgniH ( ) || 2.5

praqtnOShi#-kaqmIDyO# addhvaqrEShu# saqnAccaq hOtAq navya#Scaq sathsi# | svA~jcA$gnE taqnuva#M piqpraya#svAqsmaBya#~jcaq sauBa#gaqmAya#jasva || 2.6

gOBiqr-juShTa#maqyujOq niShi#ktaqM tavE$ndra viShNOq-ranuqsa~jca#rEma | nAka#sya pRuqShThamaqBi saqm~MvasA#nOq vaiShNa#vIM ~MlOqka iqha mA#dayantAM || 2.7 (duqriqtA&tyaqgniScaqtvAri# ca) (A2)

4.8 vyAhRuti hOma mantrAH

T.A.6.3.1

BU-ranna#-maqgnayE# pRuthiqvyai svAhAq ,

BuvO&nna#M ~MvAqyavEq&ntari#kShAyaq svAhAq,

suvaqranna#-mAdiqtyAya# diqvE svAhAq ,

BUrBuvaqssuvaq-ranna#M caqndrama#sE diqgByaH svAhAq ,

namO# dEqvEBya#H svaqdhA piqtRuByOq BUrBuvaqssuvaq-rannaqmOM || 3.1

T.A.6.4.1

BU-raqgnayE# pRuthiqvyai svAhAq,

BuvO# vAqyavEq&ntari#kShAyaq svAhAq ,

suva#rAdiqtyAya# diqvE svAhAq ,

BU-rBuvaqssuva#-Scaqndrama#sE diqgByaH svAhAq,

namO# dEqvEBya#H svaqdhA piqtRuByOq BUrBuvaqssuvaq-ragnaq OM || 4.1

T.A.6.5.1

BU-raqgnayE# ca pRuthiqvyai ca# mahaqtE caq svAhAq ,

BuvO# vAqyavE# cAqntari#kShAya ca mahaqtE caq svAhAq ,

suva#rAdiqtyAya# ca diqvE ca# mahaqtE caq svAhAq ,

BU-rBuvaqssuva#-Scaqndrama#sE caq nakSha#trEByaSca diqgByaSca# mahaqtE caq svAhAq,

namO# dEqvEBya#H svaqdhA piqtRuByOq BUrBuvaqssuvaqr mahaqrOM || 5.1

4.9 j~jAnaprAptyarthA hOmamantrAH

T.A.6.6.1

pAhi nO agna Ena#sE svAqhA | pAhi nO viSvavEda#sE svAqhA | yaj~jaM pAhi viBAva#sO svAqhA | sarvaM pAhi Satakra#tO svAqhA || 6.1

T.A.6.7.1

pAqhi nO# agnaq Eka#yA | pAqhyu#ta dviqtIya#yA | pAqhyUrja#M tRuqtIya#yA |

pAqhi gIqrBi-Sca#taqsRuBi#r vasOq svAhA$ || 7.1

4.10 vEdAvismaraNAya japamantrAH

T.A.6.8.1

yaH Canda#sA-mRuShaqBO viqSvarU#paqH CandO$ByaqH CandA(gg)#syA viqvESa# | sacA(gm) SikyaH purO vAcO#paniqSha-dindrO$ jyEqShTha i#ndriqyAyaq RuShi#ByOq

namO# dEqvEBya#H svaqdhA piqtRuByOq BUrBuvaqssuvaqH Candaq OM || 8.1

T.A.6.9.1

namOq brahma#NE dhAqraNa#M mE aqstva-ni#rAkaraNaM-dhAqrayi#tA BUyAsaqM karNa#yOH SruqtaM mAcyO$DhvaqM mamAqmuShyaq OM || 9.1

4.11 tapaH praSaMsA

T.A.6.10.1

RuqtaM tapa#H saqtyaM tapa#H SruqtaM tapa#H SAqntaM tapOq damaq stapaqH SamaqstapOq dAnaqM tapOq yaj~jaqM tapOq BUrBuvaqssuvaqr-brahmaiq-tadupA$syaiq-tattapa#H || 10.1

4.12 vihitAcaraNa praSaMsA niShiddhAcaraNa nindA ca

T.A.6.11.1

yathA# vRuqkShasya# saqpuMShpi#tasya dUqrAd gaqndhO vA$tyEqvaM puNya#sya kaqrmaNO#

dUqrAd gaqndhO vA#tiq yathA#&sidhAqrAM kaqrttE&va#hitA-mavaqkrAmEq yadyuvEq yuvEq

havA# viqhvayi#ShyAmi kaqrttaM pa#tiShyAqmItyEqva-maqmRutA#-dAqtmAna#M juqguPsE$t || 11.1

4.13 dahara vidyA

T.A.6.12.1

aqNO-raNI#yAn mahaqtO mahI#yA-nAqtmA guhA#yAqM nihi#tO&sya jaqntOH | tama#kratuM paSyati vItaSOqkO dhAqtuH praqsAdA$n-mahiqmAna#mISaM || 12.1

saqpta prAqNAH praqBava#ntiq tasmA$th saqptArciSha#H saqmidha#H saqpta jiqhvAH | saqpta iqmE lOqkA yEShuq cara#nti prAqNA guqhASa#yAq-nnihi#tAH saqpta sa#pta || 12.2

ata#H samuqdrA giqraya#Scaq sarvEq&smAth syanda#ntEq sindha#vaqH sarva#rUpAH | ata#Scaq viSvAq OSha#dhayOq rasA$ccaq yEnai#Sha BUqta-sti#ShThatyantarAqtmA || 12.3

braqhmA dEqvAnA$M padaqvIH ka#vIqnA-mRuShiqr-viprA#NAM mahiqShO mRuqgANA$M |

SyEqnO gRudhrA#NAq(gg)q svadhi#tiqr-vanA#nAq(gm)q sOma#H paqvitraq matyE#tiq rEBann# || 12.4

aqjA mEkAqM ~MlOhi#ta-Sukla-kRuqShNAM baqhvIM praqjAM jaqnaya#ntIq(gm)q sarU#pAM | aqjO hyEkO# juqShamA#NO&nuqSEtEq jahA$tyEnAM Buqkta-BO#gAqmajO$&nyaH || 12.5

T.A.6.12.2

haq(gm)qsaH Su#ciqShad vasu#-rantarikShaq-saddhOtA# vEdiqSha-dati#thir-durONaqsat | nRuqShadva#raq-sadRu#taq-sad vyO#maq-sadaqbjA gOqjA Ru#taqjA

a#driqjA RuqtaM bRuqhat || 12.6

GRuqtaM mi#mikShirE GRuqtama#syaq yOni#r-GRuqtE SriqtO GRuqtamu#vasyaq dhAma# | aqnuqShvaqdhamAva#ha mAqdaya#svaq svAhA# kRutaM ~MvRuShaBa vakShi

haqvyaM || 12.7

saqmuqdrA dUqrmir-madhu#mAq(gm)q udA#ra-dupAq(gm)qSunAq sama#mRutaqtva mA#naT |

GRuqtasyaq nAmaq guhyaqM ~Myadasti# jiqhvA dEqvAnA#-maqmRuta#syaq nABi#H || 12.8

vaqyaM nAmaq prabra#vAmA GRuqtEnAqsmin. yaqj~jE dhA#rayAmAq namO#BiH |

upa# braqhmA SRu#NavacCaqsyamA#naqM catu#H SRu~ggO &vamId gauqra Eqtat || 12.9

caqtvAriq SRu~ggAq trayO# asyaq pAdAq dvE SIqraq.ShE saqpta hastA#sO aqsya | tridhA# baqddhO vRu#ShaqBO rO#ravIti maqhO dEqvO martyAq(gm)q Avi#vESa || 12.10

T.A.6.12.3

tridhA# hiqtaM paqNiBi#r guqhyamA#naqM gavi#-dEqvAsO# GRuqtamanva#vindann | indraq Ekaq(gm)q sUryaq Eka#M jajAna vEqnA dEka(gg)# svaqdhayAq niShTa#takShuH || 12.11

yO dEqvAnA$M prathaqmaM puqrastAqd viSvAqdhiyO# ruqdrO maqhar.Shi#H | hiqraqNyaqgaqrBaM pa#Syataq jAya#mAnaq(gm)q sanO# dEqvaH SuqBayAq smRutyAq

sam~Myu#naktu || 12.12

yasmAqtparaqM nApa#raq mastiq ki~jciqdyasmAqn nANI#yOq na jyAyO$&stiq kaSci#t | vRuqkSha i#va stabdhO diqvi ti#ShThaq-tyEkaqstEnEqdaM pUqrNaM puru#ShENaq sarva$M || 12.13

(sanyAsa sUktam)

na karma#NA na praqjayAq dhanE#naq tyAgE#naikE amRutaqtva-mA#naqSuH | parE#Naq nAkaqM nihi#taqM guhA#yAM ~MviqBrAja#dEqtad yata#yO viqSanti# || 12.14

vEqdAqntaq viqj~jAnaq-suni#ScitAqrthAH sanyA#sa yOqgAdyata#yaH Suddhaq sattvA$H | tE bra#hmalOqkE tuq parA$ntakAlEq parA#mRutAqt pari#mucyantiq sarvE$ ( ) || 12.15

daqhraqM ~MviqpAqpaM paqramE$Sma BUtaqM ~Myat pu#NDarIqkaM puqrama#ddhya saq(gg)qsthaM |

taqtrAqpiq daqhraM gaqgana#M ~MviSOkaq-stasmi#n. yadaqntasta-dupA#sitaqvyaM || 12.16

yO vEdAdau sva#raH prOqktOq vEqdAntE# ca praqtiShThi#taH | tasya# praqkRuti#-lInaqsyaq yaqH para#H saq maqhESva#raH || 12.17

(ajO$&nyaq - Avi#vESaq - sarvE# caqtvAri# ca) (A12)

4.14 nArAyaNa sUktaM

T.A.6.13.1

saqhaqsraqSIr.Sha#M dEqvaqM ~MviqSvAkSha#M ~MviqSva Sa#M BuvaM | viSva#M nAqrAya#NaM dEqvaqmaqkShara#M paraqmaM paqdaM || 13.1

viqSvataqH para#mAnniqtyaqM ~MviqSvaM nA#rAyaqNa(gm) ha#riM | viSva#mEqvEdaM puru#Shaq-stad viSvaqmupa#jIvati || 13.2

patiqM ~MviSva#syAqtmESva#raq(gm)q SASva#ta(gm) Siqvama#cyutaM | nAqrAyaqNaM ma#hAj~jEqyaqM ~MviqSvAtmA#naM paqrAya#NaM || 13.3

nAqrAyaqNa pa#rO jyOqtiqrAqtmA nA#rayaqNaH pa#raH |

nAqrAyaqNa pa#raM braqhmaq taqttvaM nA#rAyaqNaH pa#raH | nAqrAyaqNa pa#rO dhyAqtAq dhyAqnaM nA#rAyaqNaH pa#raH || 13.4

yacca# kiq~jcij-ja#gath saqrvaqM dRuqSyatE$ SrUyaqtE&pi# vA |

T.A.6.13.2

anta#r baqhiSca# tath saqrvaqM ~MvyAqpya nA#rAyaqNaH sthi#taH || 13.5

ana#ntaq mavya#yaM kaqvi(gm) sa#muqdrE&nta#M ~MviqSva Sa#BuMvaM | paqdmaqkOqSa-pra#tIkAqSaq(gm)q hRuqdaya#M cApyaqdhOmu#KaM || 13.6

adhO# niqShTyA vi#tastyAqntEq nAqByAmu#pariq tiShTha#ti |

jvAqlaqmAqlA ku#laM BAqtIq viqSvasyA#yataqnaM ma#hat || 13.7

santa#ta(gm) SiqlABi#stuq laMba#tyA kOSaqsanni#BaM |

tasyAntE# suShiqra(gm) sUqkShmaM tasmi$nth saqrvaM prati#ShThitaM || 13.8

tasyaq maddhyE# maqhAna#gnir viqSvArci#r viqSvatO#   
muKaH | sO&gra#Buqg viBa#jan tiqShThaqn-nAhA#ra-majaqraH kaqviH | tiqryaqgUqrdhva ma#dhaH SAqyIq raqSmaya#stasyaq santa#tA ( ) || 13.9

saqntAqpaya#ti svaM dEqhamApA#datalaq masta#kaH |

tasyaq maddhyEq vahni#SiKA aqNIyO$rddhvA vyaqvasthi#taH || 13.10

nIqlatO# yada# maddhyaqsthAqd viqdyullE#KEvaq BAsva#rA |

nIqvAraq SUka#vattaqnvIq pIqtA BA$svatyaqNUpa#mA || 13.11

tasyA$H SiKAqyA ma#ddhyE paqramA$tmA vyaqvasthi#taH |

sa brahmaq sa SivaqH sa hariqH sEndraqH sO&kSha#raH paraqmaH svaqrAT || 13.12

(api# vAq - santa#tAq ShaT ca#) (A13)

4.15 Aditya maNDalE parabrahmOpAsanaM

T.A.6.14.1

AqdiqtyO vA EqSha Eqtan maqNDalaqM tapa#tiq tatraq tA RucaqstadRuqcA ma#NDalaq(gm)q sa RuqcAM ~MlOqkO&thaqya EqSha Eqtasmi#n maqNDalEq&rcir dIqpyatEq tAniq sAmA#niq sa sAqmnAM ~MlOqkO&thaq ya EqSha Eqtasmi#n maqNDalEq&rciShiq puru#ShaqstAniq yajU(gm)#Shiq sa yaju#ShA maNDalaq(gm)q sa yaju#ShAM ~MlOqkaH saiShA traqyyEva# viqdyA ta#patiq ya EqShO$&nta-rA#diqtyE hi#raqNmayaqH puru#ShaH || 14.1

4.16 AdityapuruShasya sarvAtmakatva pradar.SanaM

T.A.6.15.1

AqdiqtyO vai tEjaq OjOq balaqM ~MyaSaq-ScakShuqH SrOtra#mAqtmA manO# maqnyur-manu#r-mRuqtyuH saqtyO miqtrO vAqyurA#kAqSaH prAqNO lO#kapAqlaH

kaH kiM kaM tath saqtyamanna#-maqmRutA# jIqvO viSva#H kataqmaH sva#yaqBuM brahmaiq tadamRu#ta EqSha puru#Sha EqSha BUqtAnAq-madhi#patiqr-brahma#NaqH sAyu#jya(gm) salOqkatA#-mApnO-tyEqtAsA#mEqva dEqvatA#nAq(gm)q sAyu#jya(gm) sAqrShTitA(gm)# samAna lOqkatA#-mApnOtiq ya EqvaM ~MvEdE$tyupaqniShat || 15.1

4.17 SivOpAsana mantrAH

T.A.6.16.1

nidha#napatayEq namaH | nidha#napatAntikAyaq namaH |

UrddhvAyaq namaH | Urddhvali~ggAyaq namaH |

hiraNyAyaq namaH | hiraNyali~ggAyaq namaH |

suvarNAyaq namaH | suvarNali~ggAyaq namaH |

divyAyaq namaH | divyali~ggAyaq namaH | 16.1a

T.A.6.16.2

BavAyaq namaH | Bavali~ggAyaq namaH |

SarvAyaq namaH | Sarvali~ggAyaq namaH |

SivAyaq namaH | Sivali~ggAyaq namaH |

jvalAyaq namaH | jvalali~ggAyaq namaH |

AtmAyaq namaH | Atmali~ggAyaq namaH |

paramAyaq namaH | paramali~ggAyaq namaH |

EtathsOmasya# sUryaqsyaq sarvali~gga(gg)# sthApaqyaqtiq pANimantra#M paviqtraM || 16.1b

4.18 paScimavaktra pratipAdaka mantraH

T.A.6.17.1

saqdyOjAqtaM pra#padyAqmiq saqdyOjAqtAyaq vai namOq nama#H | BaqvE Ba#vEq nAti#BavE Bavasvaq mAM | BaqvOdBa#vAyaq nama#H || 17.1

4.19 uttara vaktra pratipAdaka mantraH

T.A.6.18.1

vAqmaqdEqvAyaq namO$ jyEqShThAyaq nama#H SrEqShThAyaq namO# ruqdrAyaq namaqH kAlA#yaq namaqH kala#vikaraNAyaq namOq bala#vikaraNAyaq namOq balA#yaq namOq bala#pramathanAyaq namaqH sarva#BUtadamanAyaq namO# maqnOnma#nAyaq nama#H || 18.1

4.20 dakShiNa vaktra pratipAdaka mantraH

T.A.6.19.1

aqGOrE$ByO&thaq GOrE$ByOq GOraqGOra#tarEByaH |

sarvE$ByaH sarvaq SarvE$ByOq nama#stE astu ruqdrarU#pEByaH || 19.1

4.21 prAgvaktra pratipAdaka mantraH

T.A.6.20.1

tatpuru#ShAya viqdmahE# mahAdEqvAya# dhImahi |

tannO# rudraH pracOqdayA$t || 20.1

4.22 Urdhva vaktra pratipAdaka mantraH

T.A.6.21.1

ISAnaH sarva#vidyAqnAq- mISvaraH sarva#BUtAqnAqM brahmAdhi#patiqr brahmaqNO&dhi#patiqr

brahmA# SiqvO mE# astu sadASiqvOM || 21.1

4.23 namaskArArttha mantrAH

T.A.6.22.1

namO hiraNyabAhavE hiraNyavarNAya hiraNyarUpAya hiraNyapatayE &biMkApataya umApatayE paSupatayE#

namOq namaH || 22.1

T.A.6.23.1

Ruqta(gm) saqtyaM pa#raM braqhmaq puqruSha#M kRuShNaqpi~gga#laM | UqrddhvarE#taM ~Mvi#rUpAqkShaqM ~MviqSvarU#pAyaq vai namOq nama#H || 23.1

T.A.6.24.1

sarvOq vai ruqdrastasmai# ruqdrAyaq namO# astu |

puru#ShOq vai ruqdraH sanmaqhO namOq nama#H |

viSva#M BUqtaM Buva#naM ciqtraM ba#huqdhA jAqtaM jAya#mAnaM caq yat | sarvOq hyE#Sha ruqdrastasmai# ruqdrAyaq namO# astu || 24.1

T.A.6.25.1

kadruqdrAyaq pracE#tasE mIqDhuShTa#mAyaq tavya#sE | vOqcEmaq Santa#ma(gm) hRuqdE ||

sarvOqhyE#Sha ruqdrastasmai# ruqdrAyaq namO# astu || 25.1

4.24 agnihOtra havaNyAH upayuktasya vRukSha viSESha-syABidhAnam

T.A.6.26.1

yasyaq vai ka#~gkatyagni-hOtraqhava#NI Bavatiq pratyEqvA-syAhu#taya-stiShThaqntyathOq prati#ShThityai || 26.1

4.25 rakShOGna mantra nirUpaNaM

T.A.6.27.1

(This Expansion is appearing in T.S.1.2.14.1 for

kRuqNuqShva pAjaq itiq pa~jca# )

kRuqNuqShva pAjaqH prasi#tiqnna pRuqthvIM ~MyAqhi rAjEq vA#mavAq(gm)q iBE#na | tRuqShvImanuq prasi#tiM drUNAqnO&stA#&siq viddhya# raqkSha saqstapi#ShThaiH || 27.1

tava# BraqmAsa# ASuqyA pa#taqntyanu# spRuSa dhRuShaqtA SOSu#cAnaH | tapU(gg)#ShyagnE juqhvA# pataqgAMna sa#nditOq visRu#jaq viShva# guqlkAH || 27.2

pratiqspaSOq visRu#jaq tUrNi# tamOq BavA# pAqyur viqSO aqsyA ada#bdhaH | yO nO# dUqrE aqGaSa(gm)#sOq yO antya#gnEq mAki#ShTEq vyathiqrA da#dhar.ShIt || 27.3

uda#gnE tiShThaq pratyA ta#nuShvaqnya# mitrA(gm)# OShatAt tigmahEtE | yO nOq arA#ti(gm) samidhAna caqkrE nIqcAtaM dha#kShyataq sanna SuShka$M || 27.4

UqrddhvO Ba#vaq prati#vidqdhyA-dhyaqsmadAq viShkRu#NuShvaq daivyA$nyagnE | ava#sthiqrA ta#nuhi yAtuq jUnA$M jAqmimajA#miqM pramRu#NIhiq SatrUn# || 27.5

kRuqNuqShva pAjaq itiq pa~jca# || 27

4.26 BUdEvatAka mantraH

T.A.6.28.1

adi#tir-dEqvA ga#ndhaqrvA ma#nuqShyA$H piqtarO-&su#rAq-stEShA(gm)# sarva BUqtAnA$M mAqtA mEqdinI# mahaqtA maqhI sA#viqtrI gA#yaqtrI jaga#tyuqrvI pRuqthvI ba#huqlA viSvA# BUqtA ka#taqmA kAyA sA saqtyE-tyaqmRutEti# vasiqShThaH || 28.1

4.27 sarvA dEvatA ApaH

T.A.6.29.1

ApOq vA iqda(gm) sarvaqM ~MviSvA# BUqtAnyApa#H prAqNA vA Apa#H paqSavaq ApO&nnaqmApO -&mRu#taqmApa#H saqmrADApO# viqrADApa#H svaqrADApaqH

CandAq(gg)qsyApOq jyOtIq(gg)qShyApOq yajUq(gg)qShyApa#H saqtyamApaqH sarvA#

dEqvatAq ApOq BUrBuvaqssuvaqrApaq OM || 29.1

4.28 sandhyAvandana mantrAH

T.A.6.30.1

Apa#H punantu pRuthiqvIM pRu#thiqvI pUqtA pu#nAtuq mAM |

puqnantuq brahma#Naqspatiqr brahma# pUqtA

pu#nAtuq mAM || 30.1

yaducCi#ShTaq-maBO$jyaqM ~MyadvA# duqScari#taqM mama# | sarva#M punantuq mAmApO#-&saqtA~jca# pratiqgrahaq(gg)q svAhA$ || 30.2

T.A.6.31.1

agniSca mA manyuSca manyupatayaSca manyu#kRutEqByaH |

pApEByO# rakShaqntAM | yadahnA pApa#makAqrq.ShaM |

manasA vAcA# hastAqByAM | padByA-mudarE#Na SiqSnA |

ahaqstada#valuqpaMtu | yatki~jca# duriqtaM mayi# |

idamaha-mAmamRu#ta yOqnau | satyE jyOtiShi juhO#mi svAqhA || 31.1

T.A.6.32.1

sUryaSca mA manyuSca manyupatayaSca

manyu#kRutEqByaH | pApEByO# rakShaqntAM | yadrAtriyA pApa#makAqrq.ShaM | manasA vAcA# hastAqByAM |

padByA-mudarE#Na SiqSnA | rAtriq-stada#valuqpaMtu | yatki~jca# duriqtaM mayi# | idamaha-mAmamRu#ta yOqnau | sUryE jyOtiShi juhO#mi svAqhA || 32.1

4.29 praNavasya RuShyAdi vivaraNaM

T.A.6.33.1

OmityEkAkSha#raM braqhma | agnirdEvatA brahma# ityAqr.ShaM | gAyatraM CandaM paramAtma#M sarUqpaM | sAyujyaM ~Mvi#niyOqgaM || 33.1

4.30 gAyatryAvAhana mantrAH

T.A.6.34.1

AyA#tuq vara#dA dEqvIq aqkShara#M brahmaq saMmi#taM |

gAqyaqtrI$M Canda#sAM mAqtEdaM bra#hma juqShasva# mE | 34.1

yadahnA$t kuru#tE pAqpaqM tadahnA$t pratiqmucya#tE |

yad rAtriyA$t kuru#tE pAqpaqM tad rAtriyA$t pratiqmucya#tE |

sarva# vaqrNE ma#hAdEqviq saqndhyA vi#dyE saqrasva#ti || 34.2

T.A.6.35.1

OjO#&siq sahO#&siq bala#masiq BrAjO#&si dEqvAnAqM dhAmaqnAmA##&siq viSva#masi viqSvAyuqH sarva#masi saqrvAyu-raBiBUrOM-gAyatrI-mAvA#hayAqmiq

sAvitrI-mAvA#hayAqmiq sarasvatI-mAvA#hayAqmiq Candar.ShI-nAvA#hayAqmiq Sriya-mAvA#hayAqmiq gAyatriyA gAyatrI CandO viSvAmitra RuShiH savitA dEvatA&gnirmuKaM brahmA SirO viShNur.hRudaya(gm) rudraH SiKA pRuthivIyOniH prANApAna-vyAnOdAna-samAnA saprANA SvEtavarNA

sA~gKyAyana-sagOtrA gAyatrI caturvi(gm)SatyakSharA tripadA# ShaTkuqkShiqH pa~jca SIr.ShOpanayanE vi#niyOqgaq, 35.1

OM BUH | OM BuvaH | O(gm) suvaH | OM mahaH | OM janaH |

OM tapaH | O(gm) saqtyaM | OM tath sa#viqturvarE$NyaqM BargO# dEqvasya# dhImahi | dhiyOq yO na#H pracOqdayA$t |

OmApOq jyOtIq rasOq&mRutaqM brahmaq BUrBuvaqssuvaqrOM || 35.2

4.31 gAyatrI upasthAna mantrAH

T.A.6.36.1

uqttamE# SiKa#rE jAqtEq BUqmyAM pa#rvataq mUrddha#ni |

brAqhmaNE$ByO-&Bya#nuj~jAqtAq gaqcCa dE#vi yaqthAsu#KaM || 36.1

stutO mayA varadA vE#damAqtAq pracOdayantI pavanE$ dvijAqtA | AyuH pRuthivyAM-draviNaM bra#hmavaqrcaqsaqM mahyaM datvA prajAtuM bra#hmalOqkaM || 36.2

4.32 AdityadEvatA mantraH

T.A.6.37.1

GRuNiqH sUrya# AdiqtyO na praBA#-vAqtyakSha#raM | madhu#kSharantiq tad ra#saM |

saqtyaM ~Mvai tad rasaq-mApOq jyOtIqrasOq&mRutaqM brahmaq BUrBuvaqssuvaqrOM || 37.1

4.33 trisuparNamantrAH

T.A.6.38.1

brahma# mEtuqq mAM | madhu# mEtuq mAM | brahma#-mEqva madhu# mEtuq mAM || yAstE# sOma praqjAvaqthsO-&BiqsO aqhaM | duHShva#pnaqhan du#ruShvaha |

yAstE# sOma prAqNA(gg)stAM ju#hOmi ||

trisu#parNaq mayA#citaM brAhmaqNAya# dadyAt | braqhmaqhaqtyAM ~MvA EqtE Gna#nti |

yE brA$hmaqNA-strisu#parNaqM paTha#nti | tE sOmaqM prApnu#vanti | AqsaqhaqsrAt paqktiM puna#nti | OM || 38.1

T.A.6.39.1

brahma# mEqdhayA$ | madhu# mEqdhayA$ | brahma#mEqva madhu# mEqdhayA$ | aqdyA nO# dEva savitaH praqjAva#thsAvIqH sauBa#gaM | parA# duqHShvapni#ya(gm) suva | viSvA#ni dEva savitar-duriqtAniq parA#suva | yad BaqdraM tanmaq Asu#va || 39.1

madhuqvAtA# RutAyaqtE madhu#kSharantiq sindha#vaH | mAddhvI$rnaH saqntvOSha#dhIH || 39.2

madhuqnakta# muqtOShasiq madhu#maqt pArthi#vaq(gm)q raja#H | madhuqdyaura#stu naH piqtA || 39.3

madhu#mAnnOq vanaqspatiqr-madhu#mA(gm) astuq sUrya#H |

mAddhvIq rgAvO# Bavantu naH || 39.4

ya iqmaM trisu#parNaq-mayA#citaM brAhmaqNAya# dadyAt || 39.5

BrUqNaqhaqtyAM ~MvA EqtE Gna#nti | yE brA$hmaqNA-strisu#parNaqM paTha#nti || 39.6

tE sOmaqM prApnu#vanti | AqsaqhaqsrAt paqktiM puna#nti | OM || 39.7

T.A.6.40.1

brahma# mEqdhavA$ | madhu# mEqdhavA$ | brahma#mEqva madhu# mEqdhavA$ || 40.1

braqhmA dEqvAnA$M padaqvIH ka#vIqnA-mRuShiqr viprA#NAM mahiqShO mRuqgANA$M |

SyEqnO gRuddhrA#NAq(gg)q svadhi#tiqr-vanA#nAq(gm)q sOma#H paqvitraqq-matyE#tiq rEBann# || 40.2

haq(gm)qsaH Su#ciqShad vasu#rantarikShaq saddhOtA#- vEdiqSha-dati#thir-durONaqsat |

nRuqShadva#raq-sadRu#taq-sad vyO#maq-sadaqbjA- gOqjA Ru#taqjA a#driqjA RuqtaM bRuqhat || 40.3

RuqcEtvA# ruqcEtvAq samith sra#vanti saqritOq na dhEnA$H |

aqntar. hRuqdA mana#sA pUqyamA#nAH |

GRuqtasyaq dhArA# aqBicA#kaSImi |

hiqraqNyayO# vEtaqsO maddhya# AsAM || 40.4

tasmi$nth supaqrNO ma#dhuqkRut ku#lAqyI Baja#nnAstEq madhu# dEqvatA$ByaH |

tasyA# satEq hara#yaH saqptatIrE$ svaqdhAM duhA#nA aqmRuta#syaq dhArA$M || 40.5

ya iqdaM trisu#parNaq-mayA#citaM brAhmaqNAya# dadyAt |

vIqraqhaqtyAM ~MvA EqtE Gna#nti | yE brA$hmaqNA-strisu#parNaqM paTha#nti |

tE sOmaqM prApnu#vanti | AqsaqhaqsrAt paqMktiM puna#nti | OM || 40.6

4.34 mEdhA sUktaM

T.A.6.41.1

mEqdhAdEqvI juqShamA#NA naq AgA$d viqSvAcI# BaqdrA su#manaqsya mA#nA | tvayAq juShTA# nuqdamA#nA duqruktA$n bRuqhadva#dEma viqdathE# suqvIrA$H ||

tvayAq juShTa# RuqShir Ba#vati dEviq tvayAq brahmA#&&gaqtaSrI# ruqta tvayA$ |

tvayAq juShTa#SciqtraM ~Mvi#ndatE vasuq sA nO# juShasvaq dravi#NO namEdhE || 41.1

T.A.6.42.1

mEqdhAM maq indrO# dadAtu mEqdhAM dEqvI sara#svatI |

mEqdhAM mE# aqSvinA#-vuqBAvAdha#ttAqM puShka#rasrajA ||

aqPsaqrAsu# caq yA mEqdhA ga#ndhaqrvEShu# caq yanmana#H | daivI$M mEqdhA sara#svatIq sA mA$M mEqdhA suqraBi#r juShatAq(gg)q svAhA$ || 42.1

T.A.6.43.1

AmA$M mEqdhA suqraBi#r viqSvarU#pAq hira#NyavarNAq jaga#tI jagaqmyA | Urja#svatIq paya#sAq pinva#mAnAq sA mA$M mEqdhA suqpratI#kA juShantAM || 43.1

T.A.6.44.1

mayi# mEqdhAM mayi# praqjAM mayyaqgnistEjO# dadhAtuq mayi# mEqdhAM mayi# praqjAM mayIndra# indriqyaM da#dhAtuq mayi# mEqdhAM mayi# praqjAM mayiq sUryOq BrAjO# dadhAtu || 44.1

4.35 mRutyunivAraNa mantrAH

T.A.6.45.1

apai#tu mRuqtyu-raqmRuta#nnaq Aga#n. vaivasvaqtO nOq aBa#ya~gkRuNOtu | paqrNaM ~MvanaqspatE# rivAqBina#H SIyatA(gm) raqyiH saca#tAnnaqH SacIqpati#H || 45.1

T.A.6.46.1

para#M mRutyOq anuq parE#hiq panthAqM ~MyastEqsva ita#rO dEvaqyAnA$t | cakShu#ShmatE SRuNvaqtE tE$ bravImiq mAna#H praqjA(gm) rI#riShOq mOta vIqrAn || 46.1

T.A.6.47.1

vAta#M prAqNaM mana#sAq nvAra#BAmahE praqjApa#tiqM ~MyO Buva#nasya gOqpAH | sanO# mRuqtyO strA#yatAqM pAtva(gm)ha#sOq jyOg jIqvA jaqrAma#SImahi || 47.1

T.A.6.48.1

aqmuqtraq BUyAqdadhaq yadyaqmasyaq bRuha#spatE aqBiSa#stEqra mu#~jcaH | pratyau#hatA maqSvinA# mRuqtyu ma#smAd dEqvAnA#magnE BiqShajAq SacI#BiH || 48.1

T.A.6.49.1

hariq(gm)q hara#ntaq- manu#yanti dEqvA viSvaqsyESA#naM ~MvRuShaqBaM ma#tIqnAM | brahmaq sarU#paq-manu#mEqdamA#gAq-daya#naqM mA viva#dhIqr vikra#masva || 49.1

T.A.6.50.1

Salkai#raqgni-mi#ndhAqna uqBau lOqkau sa#nEmaqhaM |

uqBayO$ rlOqkayA#r. RuqdhdvA&ti# mRuqtyuM ta#rAmyaqhaM || 50.1

T.A.6.51.1

mA Ci#dO mRutyOq mA va#dhIqrmA mEq balaqM ~MvivRu#hOq mA pramO#ShIH | praqjAM mA mE# rIriShaq Ayu#rugra nRuqcakSha#saM tvA haqviShA# vidhEma || 51.1

T.A.6.52.1

mA nO# maqhAnta#muqta mA nO# arBaqkaM mA naq ukSha#ntamuqta mA na# ukShiqtaM |

mA nO# vadhIH piqtaraqM mOta mAqtara#M priqyA mA na#staqnuvO# rudra rIriShaH || 52.1

T.A.6.53.1

mA na#stOqkE tana#yEq mA naq Ayu#Shiq mA nOq gOShuq mA nOq aSvE#Shu rIriShaH | vIqrAnmA nO# rudra BAmiqtOva#dhIr.-haqviShma#ntOq nama#sA vidhEma tE || 53.1

4.36 prajApati-prArtthanA mantraH

T.A.6.54.1

prajA#patEq na tvadEqtA-nyaqnyO viSvA# jAqtAniq pariqtA ba#BUva | yat kA#mAstE juhuqmastannO# astu vaqya(gg) syA#maq pata#yO rayIqNAM || 54.1

4.37 indraprArthanA mantraH

T.A.6.55.1

svaqstiqdA viqSaspati#r vRutraqhA vimRudhO# vaqSI |

vRuShEndra#H puqra E#tu nassvastiqdA a#BayaM kaqraH || 55.1

4.38 mRutyu~jjaya mantrAH

T.A.6.56.1

trya#MbakaM ~MyajAmahE sugaqndhiM pu#ShTiqvarddha#naM |

uqrvAqruqkami#vaq bandha#nAn-mRuqtyOr mu#kShIyaq mA&mRutA$t || 56.1

T.A.6.57.1

yE tE# saqhasra#maqyutaqM pASAq mRutyOq martyA#yaq hanta#vE |

tAn. yaqj~jasya# mAqyayAq sarvAqnava# yajAmahE || 57.1

T.A.6.58.1

mRuqtyavEq svAhA# mRuqtyavEq svAhA$ || 58.1

4.39 pApanivArakA mantrAH

T.A.6.59.1

dEqvakRu#taqsyaina#sO-&vaqyaja#namasiq svAhA$ |

maqnuqShya#kRutaqsyaina#sO &vaqyaja#namasiq svAhA$ |

piqtRukRu#taqsyaina#sO &vaqyaja#namasiq svAhA$ |

AqtmakRu#taqsyaina#sO &vaqyaja#namasiq svAhA$ |

aqnyakRu#taqsyaina#sO &vaqyaja#namasiq svAhA$ |

aqsmatkRu#taqsyaina#sO &vaqyaja#namasiq svAhA$ |

yaddiqvA caq naktaqM caina#ScakRuqma tasyA# vaqyaja#namasiq svAhA$ |

yath svaqpanta#Scaq jAgra#taq-Scaina#Sca-kRuqma tasyA# vaqyaja#namasiq svAhA$ |

yath suqShupta#Scaq jAgra#taq-Scaina#Sca-kRuqma tasyA# vaqyaja#namasiq svAhA$ |

yad viqdvA(gm)saqScA vi#dvA(gm)saqScaina#Sca-kRuqma tasyA# vaqyaja#namasiq svAhA$ |

Enasa EnasO vayajanama#si svAqhA || 59.1

4.40 vasu-prArthanA mantraH

T.A.6.60.1

yadvO# dEvAScakRuqma jiqhvayA# guqrumana#sO vAq prayu#tI dEvaq hEDa#naM | arA#vAqyO nO# aqBidu#cCunAqyatEq tasmiqn tadEnO# vasavOq

nidhE#tanaq svAhA$ || 60.1

4.41 kAmO&kAr.ShIt - manyurakAr.ShIt mantraH

T.A.6.61.1

kAmO&kAr.ShI$n namOq namaH |

kAmO&kAr.ShIt kAmaH karOti nAhaM karOmi kAmaH karttA nAhaM karttA kAma#H kAraqyitA nAha#M kAraqyitA ESha tE kAma kAmA#ya svAqhA || 61.1

T.A.6.62.1

manyurakAr.ShI$n namOq namaH |

manyurakAr.ShIn manyuH karOti nAhaM karOmi manyuH karttA nAhaM karttA manyu#H kAraqyitA nAha#M kAraqyitA ESha tE manyO manya#vE svAqhA || 62.1

4.42 virajA hOma mantrAH

T.A.6.63.1

tilA~jjuhOmi sarasA(gm) sapiShTAn gandhAra mama cittE rama#ntu svAqhA || 63.1

gAvO hiraNyaM dhanamannapAna(gm) sarvEShA(gg) Sri#yai svAqhA || 63.2

Sriya~jca lakShmi~jca puShTi~jca kIrtti#M cA nRuqNyatAM |

brahmaNyaM ba#hupuqtratAM | SraddhAmEdhE prajAH sandadA#tu svAqhA || 63.3

T.A.6.64.1

tilAH kRuShNA-sti#lAH SvEqtAq-stilAH saumyA va#SAnuqgAH |

tilAH punantu# mE pAqpaqM ~Myatki~jcid duritaM ma#yi svAqhA || 64.1

cOraqsyAnnaM na#vaSrAqddhaqM braqhmaqhA gu#rutaqlpagaH |

gOstEya(gm) sa#rApAqnaqM BrUNahatyA tilA SAnti(gm) Samaya#ntu svAqhA || 64.2

SrISca lakShmISca puShTISca kIrtti#M cA nRuqNyatAM | brahmaNyaM ba#hupuqtratAM |

SraddhAmEdhE praj~jAtu jAtavEdaH saMdadA#tu svAqhA || 64.3

T.A.6.65.1

prANApAna-vyAnOdAna-samAnA mE# SuddhyaqntAqM

jyOti# raqhaM ~MviqrajA# vipAqpmA BU#yAsaq(gg)q svAhA$ || 65.1

vA~g-mana-ScakShuH-SrOtra-jihvA-GrANa-rEtO-buddhyAkUtiH sa~gkalpA

mE# SuddhyaqntAqM jyOti# raqhaM ~MviqrajA# vipAqpmA BU#yAsaq(gg)q svAhA$ || 65.2

tvak-carma-mA(gm)sa-rudhira-mEdO-majjA-snAyavO-&sthIni

mE# SuddhyaqntAqM jyOti# raqhaM ~MviqrajA# vipAqpmA BU#yAsaq(gg)q svAhA$ || 65.3

SiraH pANi pAda pArSva pRuShThO-rUdara-ja~gGa-SiSrnOpastha pAyavO

mE# SuddhyaqntAqM jyOti# raqhaM ~MviqrajA# vipAqpmA BU#yAsaq(gg)q svAhA$ || 65.4

uttiShTha puruSha harita-pi~ggala lOhitAkShi dEhi dEhi dadApayitA

mE# SuddhyaqntAqM jyOti# raqhaM ~MviqrajA# vipAqpmA BU#yAsaq(gg)q svAhA$ || 65.5

T.A.6.66.1

pRuthivyApa stEjO vAyu-rAkASA mE# SuddhyaqntAqM

jyOti# raqhaM ~MviqrajA# vipAqpmA BU#yAsaq(gg)q svAhA$ || 66.1

Sabda-spar.Sa-rUparasa-gandhA mE# SuddhyaqntAqM

jyOti# raqhaM ~MviqrajA# vipAqpmA BU#yAsaq(gg)q svAhA$ || 66.2

manO-vAk-kAya-karmANi mE# SuddhyaqntAqM

jyOti# raqhaM ~MviqrajA# vipAqpmA BU#yAsaq(gg)q svAhA$ || 66.3

avyaktaBAvai-ra#ha~gkAqraqr jyOti# raqhaM ~MviqrajA# vipAqpmA BU#yAsaq(gg)q svAhA$ || 66.4

AtmA mE# SuddhyaqntAqM jyOti# raqhaM ~MviqrajA# vipAqpmA BU#yAsaq(gg)q svAhA$ || 66.5

antarAtmA mE# SuddhyaqntAqM jyOti# raqhaM ~MviqrajA# vipAqpmA BU#yAsaq(gg)q svAhA$ || 66.6

paramAtmA mE# SuddhyaqntAqM jyOti# raqhaM ~MviqrajA# vipAqpmA BU#yAsaq(gg)q svAhA$ || 66.7

kShuqdhE svAhA$ | kShutpi#pAsAyaq svAhA$ |

vivi#Tyaiq svAhA$ | Rugvi#dhAnAyaq svAhA$ |

kaqShO$tkAyaq svAhA$ || 66.8

kShuqtpiqpAqsAma#laM jyEqShThAqmaqlaqkShmIr nA#SayAqmyahaM | aBU#tiq-masa#mRuddhiq~jcaq sarvAM (sarvA) nirNuda mE pApmA#na(gg) svAqhA || 66.9

annamaya-prANamaya-manOmaya-vij~jAnamaya-mAnandamaya-mAtmA mE# SuddhyaqntAqM jyOti# raqhaM ~MviqrajA# vipAqpmA BU#yAsaq(gg)q svAhA$ || 66.10

4.43 vaiSvadEva mantrAH

T.A.6.67.1

aqgnayEq svAhA$ | viSvE$ByO dEqvEByaqH svAhA$ | dhruqvAya# BUqmAyaq svAhA$ |

dhruqvaqkShita#yEq svAhA$ | aqcyuqtaqkShita#yEq svAhA$ | aqgnayE$ sviShTaqkRutEq svAhA$ ||

dharmA#yaq svAhA$ | adha#rmAyaq svAhA$ | aqdByaH svAhA$ | OqShaqdhiqvaqnaqspaqtiByaqH svAhA$ | 67.1

T.A.6.67.2

raqkShOqdEqvaqjaqnEByaqH svAhA$ |

gRuhyA$ByaqH svAhA$ | aqvaqsAnE$ByaqH svAhA$ | aqvaqsAna#patiByaqH svAhA$ |

saqrvaqBUqtEByaqH svAhA$ | kAmA#yaq svAhA$ | aqntari#kShAyaq svAhA$ | yadEja#tiq jaga#tiq yaccaq cEShTa#tiq nAmnO# BAqgO&yaM nAmnEq svAhA$ |

pRuqthiqvyai svAhA$ | aqntari#kShAyaq svAhA$ | 67.2

T.A.6.67.3

diqvE svAhA$ | sUryA#yaq svAhA$ | caqndrama#sEq svAhA$ | nakSha#trEByaqH svAhA$ | indrA#yaq svAhA$ | bRuhaqspata#yEq svAhA$ | praqjApa#tayEq svAhA$ |

brahma#NEq svAhA$ | svaqdhA piqtRuByaqH svAhA$ |

namO# ruqdrAya# paSuqpata#yEq svAhA$ | 67.3

T.A.6.67.4

dEqvEByaqH svAhA$ | piqtRuBya#H svaqdhA&stu# | BUqtEByOq nama#H | maqnuqShyE$ByOq hantA$ | praqjApa#tayEq svAhA$ | paqraqmEqShThinEq svAhA$ ||

yathA kU#paH SaqtadhA#raH saqhasra#dhArOq akShi#taH |

EqvA mE# astu dhAqnya(gm) saqhasra#dhAraq-makShi#taM | dhana#dhAnyaiq svAhA$ || yE BUqtAH praqcara#ntiq divAqnaktaqM bali#-miqcCantO# viqtuda#syaq prEShyA$H ( ) |

tEByO# baqliM pu#ShTiqkAmO# harAmiq mayiq puShTiqM puShTi#patir dadhAtuq svAhA$ || 67.4

(OqShaqdhiqvaqnaqspaqtiByaqH svAhAq - &ntari#kShAyaq svAhAq - namO# ruqdrAya# paSuqpata#yEq svAhA# - viqtuda#syaq prEShyAq Eka#M ca) (A67)

T.A.6.68.1

O$M tad braqhma | O$M tad vAqyuH | O$M tadAqtmA | O$M tath saqtyaM | O$M tath sarva$M | O$M tat purOqr namaH || 68.1

antaScarati# BUtEqShuq guhAyAM ~Mvi#Sva mUqrttiShu |

tvaM ~Myaj~jastvaM ~MvaShaTkArastva-midrastva(gm) rudrastvaM-~MviShNustvaM brahmatva#M prajAqpatiH |

tvaM ta#dApaq ApOq jyOtIq rasOq&mRutaqM brahmaq BUrBuvaqssuvaqrOM || 68.2

4.44 prANAhuti mantrAH

T.A.6.69.1

SraqddhAyA$M prAqNE nivi#ShTOq&mRuta#M juhOmi |

SraqddhAyA#mapAqnE nivi#ShTOq&mRuta#M juhOmi |

SraqddhAyA$M ~MvyAqnE nivi#ShTOq&mRuta#M juhOmi |

SraqddhAyA#mudAqnE nivi#ShTOq&mRuta#M juhOmi |

SraqddhAyA(gm)# samAqnE nivi#ShTOq&mRuta#M juhOmi |

brahma#Ni ma AqtmA&mRu#taqtvAya# || 69.1

aqmRuqtOqpaqstara#Namasi || 69.2

SraqddhAyA$M prAqNE nivi#ShTOq&mRuta#M juhOmi |

SiqvO mA# viqSApra#dAhAya | prAqNAyaq svAhA$ |

SraqddhAyA#mapAqnE nivi#ShTOq&mRuta#M juhOmi |

SiqvO mA# viqSApra#dAhAya | aqpAqnAyaq svAhA$ |

SraqddhAyA$M ~MvyAqnE nivi#ShTOq&mRuta#M juhOmi |

SiqvO mA# viqSApra#dAhAya | vyAqnAyaq svAhA$ |

SraqddhAyA#-mudAqnE nivi#ShTOq&mRuta#M juhOmi |

SiqvO mA# viqSApra#dAhAya | uqdAqnAyaq svAhA$ |

SraqddhAyA(gm)# samAqnE nivi#ShTOq&mRuta#M juhOmi |

SiqvO mA# viqSApra#dAhAya | saqmAqnAyaq svAhA$ |

brahma#Ni ma AqtmA&mRu#taqtvAya# || 69.3

aqmRuqtAqpiqdhAqnama#si || 69.4

4.45 BuktAnnABimantraNa mantrAH

T.A.6.70.1

SraqddhAyA$M prAqNE nivi#SyAq&mRuta(gm)# huqtaM | prAqNa mannE#nApyAyasva |

SraqddhAyA#mapAqnE nivi#SyAq&mRuta(gm)# huqtaM | aqpAqna mannE#nApyAyasva |

SraqddhAyA$M ~MvyAqnE nivi#SyAq&mRuta(gm)# huqtaM | vyAqna mannE#nApyAyasva |

SraqddhAyA#-mudAqnE nivi#SyAq&mRuta(gm)# huqtaM | uqdAqna mannE#nApyAyasva |

SraqddhAyA(gm)# samAqnE nivi#SyAq&mRuta(gm)# huqtaM |

saqmAnaq mannE#nApyAyasva || 70.1

4.46 BOjanAntE AtmAnusandhAna mantrAH

T.A.6.71.1

a~gguShThamAtraH puruShO&~gguShTha~jca# samAqSritaH |

ISaH sarvasya jagataH praBuH prINAti# viSvaqBuk || 71.1

4.47 avayavasvasthatA prArtthanA mantraH

T.A.6.72.1

vA~gma# Aqsann | naqsOH prAqNaH | aqkShyO-ScakShu#H | karNa#yOqH SrOtra$M | bAqhuqvOr bala$M | UqruqvO rOja#H | ari#ShTAq viSvAqnya~ggA#ni taqnUH |

taqnuvA# mE saqha nama#stE astuq mA mA# hi(gm)sIH || 72.1

4.48 indra saptar.Shi saM~MvAda mantraH

T.A.6.73.1

vaya#H supaqrNA upa#sEduqrindra#M priqya mE#dhAq RuSha#yOq nAdha#mAnAH | apa#ddhvAqnta mU$rNuqhi pUqrdhi cakShu#r-mumuqgdhya#smAn niqdhayE# &vabaqddhAn || 73.1

4.49 hRudayAlaMBana mantraH

T.A.6.74.1

prANAnAM granthirasi rudrO mA# viSAqntakaH |

tEnAnnEnA$-pyAyaqsva || 74.1

4.50 dEvatA prANanirUpaNa mantraH

T.A.6.75.1

namO rudrAya viShNavE mRutyu#rmE pAqhi || 75.1

4.51 agni stuti mantraH

T.A.6.76.1

tvama#gnEq dyuBiq-stvamA#Su-SuqkShaNiq-stvamaqdBya-stvamaSma#naqspari# |

tvaM ~MvanE$Byaq-stvamOSha#dhIByaq-stvaM nRuqNAM nRu#patE jAyasEq Suci#H || 76.1

4.52 aBIShTa yAcanA mantraH

T.A.6.77.1

SiqvEna# mEq santi#ShThasva syOqnEna# mEq santi#ShThasva suBUqtEna# mEq santi#ShThasva brahmavarcaqsEna# mEq santi#ShThasva yaqj~jasyarddhiq manuq santi#ShThaq svOpa# tE yaj~jaq namaq upa# tEq namaq upa# tEq nama#H || 77.1

4.53 para tattva nirUpaNaM

T.A.6.78.1

saqtyaM paraqM para(gm)# saqtya(gm) saqtyEnaq na su#vaqrgA-llOqkAccya#vantE

kaqdAcaqna saqtA(gm) hi saqtyaM tasmA$th saqtyE ra#mantEq, (78.1)

tapaq itiq tapOq nAnaSa#nAqt paraqM ~Myaddhi paraqM tapaqstad dudha#r.ShaqM

tad durA#dhar.ShaqM tasmAqt tapa#si ramantEq, (78.2)

damaq itiq niya#taM brahmacAqriNaq-stasmAqd damE# ramantEq, (78.3)

Samaq ityara#NyE muqnayaq-stasmAqcCamE# ramantE, (78.4)

dAqnamitiq sarvA#Ni BUqtAni# praqSa(gm)sa#nti dAqnAnnAti# duqScaraqM tasmA$d dAqnE ra#mantE, (78.5)

dhaqrma itiq dharmE#Naq sarva#miqdaM pari#gRuhItaM dhaqrmAnnAti#-duqShkaraqM tasmA$d -dhaqrmE ra#mantE, (78.6)

praqjanaq itiq BUyA(gm)##saq-stasmAqd BUyi#ShThAqH prajA#yantEq tasmAqd BUyi#ShThAH praqjana#nE ramantEq, (78.7)

&gnayaq ityA#haq tasmA#-daqgnayaq AdhA#tavyA agnihOqtra-mityA#haq tasmA#-dagnihOqtrE ra#mantE, (78.8)

yaqj~ja iti# yaqj~jO hi dEqvA stasmA$d yaqj~jE ra#mantE, (78.9)

mAnaqsa-miti# viqdvA(gm)saq-stasmA$d viqdvA(gm)sa# Eqva mA#naqsE ra#mantE, (78.10)

nyAqsa iti# braqhmA braqhmA hi paraqH parO# hi braqhmA tAniq vA EqtAnyava#rANiq

parA(gm)#si nyAqsa EqvAtya#rEcayaqd ya EqvaM ~MvEdE$tyupaqniShat || (78.11)

4.54 j~jAna sAdhana nirUpaNaM

T.A.6.79.1

prAqjAqpaqtyO hAru#NiH supaqrNEya#H praqjApa#tiM piqtaraq-mupa#sasAraq kiM

Ba#gavaqntaH pa#raqmaM ~Mva#daqntItiq tasmaiq prO#vAca, (79.1)

saqtyEna# vAqyurAvA#ti saqtyE-nA#diqtyO rO#catE diqvi saqtyaM ~MvAqcaH pra#tiqShThA

saqtyE saqrvaM prati#ShThitaqM tasmA$th saqtyaM pa#raqmaM ~Mvada#ntiq, (79.2)

tapa#sA dEqvA dEqvatAq-magra# Ayaqn tapaqsar.Sha#yaqH suvaqranva#-vindaqn tapa#sA

saqpatnAqn praNu#dAq-mArA#tIq stapa#si saqrvaM prati#ShThitaqM tasmAqt tapa#H paraqmaM ~Mvada#ntiq, (79.3)

damE#na dAqntAH kiqlbiSha#-mavadhUqnvantiq damE#na brahmacAqriNaqH suva#ragacCaqn

damO# BUqtAnA$M durAqdhar.ShaqM damE# saqrvaM prati#ShThitaqM tasmAqd dama#H paraqmaM ~Mvada#ntiq, (79.4)

SamE#na SAqntAH Siqva-mAqcara#ntiq SamE#na nAqkaM muqnayOq-&nvavi#ndaqn CamO#

BUqtAnA$M durAqdhar.ShaqM CamE# saqrvaM prati#ShThitaqM tasmAqcCama#H paraqmaM ~Mvada#nti, (79.5)

dAqnaM ~Myaqj~jAnAqM ~MvarU#thaqM dakShi#NA lOqkE dAqtAra(gm)# sarva BUqtAnyu#pajIqvanti#

dAqnEnArA#tIq-rapA#nudanta dAqnEna# dviShaqntO miqtrA Ba#vanti dAqnE saqrvaM prati#ShThitaqM tasmA$d dAqnaM pa#raqmaM ~Mvada#nti, (79.6)

dhaqrmO viSva#syaq jaga#taH pratiqShThA lOqkE dhaqrmiShTha#M praqjA u#pasaqrpanti# dhaqrmENa#

pAqpa-ma#paqnuda#ti dhaqrmE saqrvaM prati#ShThitaqM tasmA$d dhaqrmaM pa#raqmaM ~Mvada#nti, (79.7)

praqjana#naqM ~Mvai pra#tiqShThA lOqkE sAqdhu praqjAyA$ staqntuM-ta#nvAqnaH pi#tRuqNA

ma#nRuqNO Bava#tiq tadE#va taqsyA anRu#NaqM tasmA$t praqjana#naM paraqmaM ~Mvada#ntyaq, (79.8)

gnayOq vai trayI# viqdyA dE#vaqyAnaqH panthA# gAr.hapaqtya Ruk-pRu#thiqvI ra#thantaqra-ma#nvAhAr yaqpaca#naqM ~Myaju#raqntari#kShaM ~MvAmadEqvya mA#havaqnIyaqH sAma#suvaqrgO lOqkO bRuqhat-tasmA#-daqgnIn pa#raqmaM ~Mvada#ntya, (79.9)

gnihOqtra(gm) sA#yaM prAqtar-gRuqhANAqM-niShkRu#tiqH svi#ShTa(gm) suhuqtaM ~Mya#j~jakratUqnAM prAya#Na(gm) suvaqrgasya# lOqkasyaq jyOtiq-stasmA#-dagnihOqtraM pa#raqmaM ~Mvada#nti, (79.10)

yaqj~ja iti# yaqj~jEnaq hi dEqvA diva#M gaqtA yaqj~jEnAsu#rAq-napA#nudanta yaqj~jEna#

dviShaqntO miqtrA Ba#vanti yaqj~jE saqrvaM prati#ShThitaqM tasmA$d yaqj~jaM pa#raqmaM ~Mvada#nti, (79.11)

mAnaqsaM ~Mvai prA#jApaqtyaM paqvitra#M mAnaqsEnaq mana#sA sAqdhu pa#Syati mAnaqsA

RuSha#yaH praqjA a#sRujanta mAnaqsE saqrvaM prati#ShThitaqM tasmA$n mAnaqsaM pa#raqmaM ~Mvada#nti, (79.12)

nyAqsa iqtyAhu#r manIqShiNO$ braqhmANa#M braqhmA viSva#H kataqmaH sva#yaqBuMH praqjApa#tiH sam~Mvathsaraq iti#, (79.13)

sam~MvathsaqrO# &sAvA#diqtyO ya EqSha A#diqtyE puru#ShaqH sa pa#ramEqShThI brahmAqtmA, (79.14)

yABi#rAdiqtya-stapa#ti raqSmiBiqstABi#H paqrjanyO# var.Shati paqrjanyE#-nauShadhi-vanaspaqtayaqH prajA#yanta OShadhi-vanaspaqtiBiq-ranna#M BavaqtyannE#na prAqNAH prAqNair balaqM balE#naq tapaq-stapa#sA SraqddhA SraqddhayA# mEqdhA mEqdhayA# manIqShA ma#nIqShayAq manOq mana#sAq SAntiqH SAntyA# ciqttaM ciqttEnaq smRutiq(gg)q smRutyAq smAraq(gg)q smArE#Na viqj~jAna#M ~Mviqj~jAnE#-nAqtmAna#M ~MvEdayatiq tasmA#daqnnaM dadaqnth sarvA$NyEqtAni# dadAq-tyannA$t prAqNA Ba#vanti BUqtAnA$M prAqNair manOq mana#saSca viqj~jAna#M ~Mviqj~jAnA#-dAnaqndO bra#hma yOqniH, (79.15)

sa vA EqSha puru#ShaH pa~jcaqdhA pa#~jcAqtmA yEnaq sarva#miqdaM prOta#M pRuthiqvI cAqntari#kShaM caq dyauScaq diSa#ScAvAntaradiqSAScaq sa vai sarva#miqdaM jagaqthsa saqBUta(gm)# sa BaqvyaM ji#j~jAsa klRuqpta Ru#taqjA rayi#ShThA SraqddhA saqtyO maha#svAn taqpasOq pari#ShThAqd, (vari#ShThAqd) (79.16)

j~jAtvA# tamEqvaM mana#sA hRuqdA caq BUyO# na mRuqtyu-mupa#yAhi viqdvAn (79.17)

tasmA$-nnyAqsa-mEqShAM tapa#sA-matiriktaqmAhu#r, (79.18)

vasuraqNvO# viqBUra#si prAqNE tvamasi# sandhAqtA brahma#n tvamasi# viSvaqdhRuttE#-jOqdAs tvama#syaqgni-ra#si varcOqdA-stvama#siq sUrya#sya dyumnOqdA stvama#si caqndrama#sa upayAqmagRu#hItO&si braqhmaNE$

tvAq mahasaq, (79.19)

OmityAqtmAna#M ~Myu~jjItaiqtadvai ma#hOpaqniSha#daM dEqvAnAqM guhyaqM ~Mya EqvaM ~MvEda#

braqhmaNO# mahiqmAna#-mApnOtiq tasmA$d braqhmaNO# mahiqmAna#-mityupaqniShat || (79.20)

4.55 j~jAnayaj~jaH

T.A.6.80.1

tasyaiqvaM ~MviqduShO# yaqj~jasyAqtmA yaja#mAnaH-SraqdhdApatnIq SarI#ra-miqddhmamurOq

vEdiqr-lOmA#ni baqraq.hir-vEqdaH-SiKAq hRuda#yaqM ~MyUpaqH kAmaq Ajya#M maqnyuH paqSu-stapOq&gnir-dama#H SamayiqtA dakShi#NAq-vAgGOtA$ prAqNa

u#dgaqtA cakShu#radhvaqryur-manOq brahmAq SrOtra#maqgnI-

dhyAvaqdhdriya#tEq sA dIqkShA yadaSrnA#tiq tadhdaviqr-yatpiba#tiq tada#sya sOmapAqnaM ~Myadrama#tEq tadu#paqsadOq yath saqMcara#-tyupaqviSa#-tyuqttiShTha#tE caq sapra#vaqrgyO# yanmuKaqM tadA#havaqnIyOq yA vyAhRu#ti-rAhuqtir-yada#sya viqj~jAnaqM tajjuqhOtiq yathsAqyaM prAqtara#ttiq tathsaqmidhaqM ~MyatprAqtar maqddhyandi#na(gm) sAqyaM caq tAniq sava#nAniq yE a#hOrAqtrE tE da#r.SapUrNamAqsau yE$&rddhamAqsAScaq mAsA$Scaq tE cA#turmAqsyAniq ya RuqtavaqstE pa#SubaqndhA yE sa#M~MvathsaqrASca# parivathsaqrAScaq tE&ha#rgaqNAH sa#rva vEdaqsaM ~MvA Eqtath saqtraM ~Myanmara#NaqM tada#vaqBRutha#

Eqtadvai ja#rAmarya-magnihOqtra(gm) saqtraM ~Mya EqvaM ~MviqdvA-nu#daqgaya#nE praqmIya#tE

dEqvAnA#mEqva ma#hiqmAna#M gaqtvA&&diqtyasyaq sAyu#jyaM gacCaqtyathaq yO da#kShiqNE praqmIya#tE pitRuqNA-mEqva ma#hiqmAna#M gaqtvA caqndrama#saqH sAyu#jya(gm) salOqkatA#-mApnOtyEqtau vai sU$ryA candraqmasau$r-mahiqmAnau$ brAhmaqNO viqdvA-naqBija#yatiq tasmA$d braqhmaNO# mahiqmAna#mApnOtiq tasmA$d braqhmaNO# mahiqmAna#-mityupaqniShat || 80.1

saqha nA# vavatu | saqha nau# Bunaktu | saqha vIqrya#M karavAvahai | tEqjaqsvinAq vadhI#tamastuq mA vi#dviShAqvahai$ ||

|| OM SAntiqH SAntiqH SAnti#H ||

iti mahAnArAyaNOpaniShat samAptA

Prapaataka Korvai with starting Padams of 1 to 80 Anuvaakams :-

(amBaqsyaika#pa~jcAqSacCaqtaM - jAqtavE#dasEq catu#rdaSaq - BUrannaqM - BUraqgnayEq - BUraqgnayEq caika#mEkaM - pAhi - pAqhi caqtvAri# catvAriq - yaH Canda#sAqM dvE - namOq brahma#NE - RuqtaM tapOq - yathA# vRuqkShasyaika# mEka - maqNOraNI#yAq(gg)q Scatu#stri(gm)Sath - sahasraqSI#Shaq(gm)q ShaTvi#(gm)Sati - rAdiqtyO vA EqSha - A#diqtyO vai tEjaq Eka#mEkaqM - nidha#napatayEq trayO#vi(gm)SatiH - saqdyOjAqtaM trINi# - vAmadEqvAyaika# - maqGOrE$Byaq - statpuru#ShAyaq dvE dvEq - ISAnO - namO hiraNyabAhavaq Eka#mEka - mRuqta(gm) saqtyaM dvE - sarvOq vai caqtvAriq - kadruqdrAyaq trINiq - yasyaq vai ka~gka#tI - kRuNuqShva pAjO - &di#tiq - rApOq vA iqda(gm) sarvaq mEka#mEkaq - mApa#H punantu caqtvA - ryagniSca - sUryaSca nava# - naqvOmiti# caqtvA - ryAyA#tuq pacau - jO#&siq daSOq - ttamE# caqtvAriq - GRuNiqstrINiq - brahma#mEtuq mAM ~MyAstE$ brahmahaqtyAM dvAda#Saq - brahma# mEqdhayAq&dyA na# iqmaM BrU#ShahaqtyAM - brahma# mEqdhavA$ braqhmA dEqvAnA#miqdaM ~MvI#rahaqtyAmEkAqnna vi#(gm)Satiq rEkAqnnavi#(gm)Satir - mEqdhA dEqvI - mEqdhAM maq indra#ScaqtvAri# catvAqryA - mA$M mEqdhA dvE - mayi# mEqdhA mEkaq- mapai#tuq - paraqM - ~MvAta#M prAqNa - ma#mutraqBUyAqd - ddhariq(gm)q - Salkai#raqgniM - mA Ci#dO mRutyOq - mA nO# maqhAntaqM - mAna#stOqkE - prajA#patE - svastiqdA - trya#mbakaqM - ~MyE tE# saqhasraqM dvE dvE - mRuqtyavEq svAhaika#M - dEqvakRu#taqsyaikA#daSaq - yadvO# dEvAqH - kAmO&kAr.ShIqn - manyurakAr.ShIqd dvE dvEq - tilA~jjuhOmi gAvaH SriyaM pra#jAH pa~jcaq - tilAH kRuNShAScOra#syaq SrIH praj~jAtu jAtavE#daH saqpta - prANa vAk tvak Cira uttiShTha puruSha# pa~jcaq - pRuthivI Sabda manO vAg vyaktA&&tmA&ntarAtmA paramAtmA mE$ kShuqdhE&nnamayaq pa~jca#daSAq - gnayEq svAhaika#catvAriq(gm)qSa - rdO$ ntadbraqhma nava# - SraqddhAyA$M prAqNE niviShTaq Scatu#rvi(gm)SatiH - SraqddhAyAqM daSA - ~gguShTha mAtraH puruShO dvE - vA~gma# AqsannaqShTau - vaya#H supaqr.ShAH - prANAnAM granthirasi dvE dvE - namO rudrAyaikaqM - tvama#gnEq dyuBirq dvE - SiqvEna# mEq santi#ShThasva - saqtyaM - prA#jApaqtya - stasyaiqva mEka# mEkaq maSatiH)

Korvai with starting Padams of 1, 11, 21 Series of Dasinis :-

(amBa#syapAqrE - svaqsti na#H - pAqhi nO# agnaq Eka#yA - &&diqtyO vA EqSha - Ruqta(gm) saqtya - mO mityA - mA$M mEqdhA - mA na#stOqkE - tilAjuhOmi - SraqddhAyA$M prAqNE nivi#Syaq - tasyaiqva mEkOtta#raSaqtam)

===============================================

OM namaH paramAtmanE, SrI mahAgaNapatayE namaH

SrI guruByO namaH, haqriqH OM

5 aruNapraSnaH-taittirIyAraNyakaM

BaqdraM karNE#BiH SRuNuqyAma# dEvAH |   
BaqdraM pa#SyEmAqkShaBiqr yaja#trAH |

sthiqraira~ggai$stuShTuqvA(gm) sa#staqnUBi#H |   
vyaSE#ma dEqvahi#taqM ~MyadAyu#H ||

svaqsti naq indrO# vRuqddhaSra#vAH | svaqsti na#H pUqShA viqSvavE#dAH | svaqsti naqstArkShyOq ari#ShTanEmiH | svaqsti nOq bRuhaqspati#r-dadhAtu ||

OM SAntiqH SAntiqH SAnti#H ||

1.1.1 anuvAkaM-1

T.A.1.1.1

BaqdraM karNE#BiH SRuNuqyAma# dEvAH | BaqdraM pa#SyEmAqkShaBiqr yaja#trAH |

sthiqraira~ggai$stuShTuqvA(gm) sa#staqnUBi#H | vyaSE#ma dEqvahi#taqM ~MyadAyu#H || svaqsti naq indrO# vRuqddhaSra#vAH | svaqsti na#H pUqShA viqSvavE#dAH |

svaqsti naqstArkShyOq ari#ShTanEmiH | svaqsti nOq bRuhaqspati#r-dadhAtu || Apa#mApAmaqpaH sarvA$H | aqsmA-daqsmA-diqtO&muta#H | 1 (10)

T.A.1.1.2

aqgnirvAqyuScaq sUrya#Sca | saqha sa#~jca-skaqrarddhi#yA ||

vAqyvaSvA# raSmiqpata#yaH | marI$cyAtmAnOq adru#haH | dEqvIr Bu#vanaq sUva#rIH | puqtraqvaqtvAya# mE suta || mahAnAmnIr-ma#hAmAqnAH | maqhaqsO ma#hasaqH sva#H |

dEqvIH pa#rjanyaq sUva#rIH | puqtraqvaqtvAya# mE suta || 2 (10)

T.A.1.1.3

aqpASnyu#ShNi-maqpA rakSha#H | aqpASnyu#ShNi-maqpA raGa$M | apA$GrAqmapa# cAqvarti$M | apa# dEqvIriqtO hi#ta || vajra#M dEqvIrajI#tA(gg)Sca | Buva#naM dEvaqsUva#rIH | AqdiqtyAnadi#tiM dEqvIM | yOni#nOrddhva-muqdISha#ta ||

SiqvA naqH Santa#mA Bavantu | diqvyA Apaq OSha#dhayaH( ) | suqmRuqDIqkA sara#svati | mA tEq vyO#ma saqndRuSi# || 3 (12)

(aqmuta#H - suq - tauSha#dhayOq dvE ca# ) (A1)

SrI CAyA-suvarcalAmbA samEta SrI suryanArAyaNa svAminE namaH | Oum namO nArAyaNAya || 1 ||

1.1.2 anuvAkaM-2

T.A.1.2.1

smRuti#H praqtyakSha#-maitiqhya$M | anu#mAna-ScatuShTaqyaM | EqtairAdi#tya maNDalaM |

sarvai#rEvaq vidhA$syatE || sUryOq marI#ciqmAda#ttE | sarvasmA$d Buva#nAdaqdhi | tasyAH pAka vi#SEShEqNa | smRuqtaM kA#la viqSESha#NaM ||

naqdIvaq praBa#vAt kAqcit | aqkShayyA$th syandaqtE ya#thA | 4 (10)

T.A.1.2.2

tAnnadyO&Bi sa#mAyaqnti | sOqruH satI# na niqvarta#tE ||

EqvannAqnA sa#mutthAqnAH | kAqlAH sa#m~Mvathsaqra(gg) Sri#tAH | aNuSaSca ma#haSaqSca | sarvE# samavaqyantri# taM || sa tai$H saqrvaiH sa#mAviqShTaH | UqruH sa#nna niqvarta#tE | adhisam~Mvathsa#raM ~MviqdyAt | tadEva# lakShaqNE || 5 (10)

T.A.1.2.3

aNuBiSca ma#hadBiqSca | saqmArU#DhaH praqdRuSya#tE | sam~MvathsaraH pra#tyakShEqNa | nAqdhisa#vaH praqdRuSya#tE || paqTarO# vikli#dhaH piq~ggaH |

Eqtad va#ruNaq lakSha#NaM | yatraita#-dupaqdRuSya#tE | saqhasra#M tatraq nIya#tE || Eka(gm) hi SirO nA#nA muqKE | kRuqthsnaM ta#dRutaq lakSha#NaM | 6 (10)

T.A.1.2.4

uBayataH saptE$ndriyAqNi | jaqlpita#M tvEvaq dihya#tE ||

SuklakRuShNE sam~Mva#thsaraqsya | dakShiNa vAma#yOH pAqrSvayOH | tasyaiqShA Bava#ti || SuqkraM tE# aqnyadya#jaqtaM tE# aqnyat | viShu#rUpEq aha#nIq dyauri#vAsi | viSvAq hi mAqyA ava#si svadhAvaH |

BaqdrA tE# pUShanniqha rAqtiraqstviti# ||

nAtraq Buva#naM ( ) | na pUqShA | na paqSava#H |

nAdityaH sam~Mvathsara Eva pratyakShENa priyata#maM ~MviqdyAt | Etadvai sam~Mvathsarasya priyata#ma(gm) rUqpaM | yO&sya mahAnartha utpathsyamA#nO Baqvati | idaM puNyaM ku#ruShvEqti | tamAhara#NaM daqdyAt || 7 (17)

(yaqthAq - laqkShaqNa - Ru#tuqlakSha#NaqM - Buva#na(gm) saqpta ca# (A2)

SrI CAyA-suvarcalAmbA samEta SrI suryanArAyaNa svAminE namaH |

Oum namO nArAyaNAya || 2 ||

1.1.3 anuvAkaM-3

T.A.1.3.1

sAqkaq~jjAnA(gm)# saqptatha#mAhu-rEkaqjaM | ShaDu#dyaqmA RuSha#yO dEvaqjA iti# |

tEShA#miqShTAniq vihi#tAni dhAmaqSaH | sthAqtrE rE#jantEq vikRu#tAni rUpaqSaH || kOnu# maryAq ami#thitaH |

saKAq saKA#yamabravIt | jahA#kO aqsmadI#ShatE ||

yastiqtyAja# saKiqvidaq(gm)q saKA#yaM | na tasya# vAqcyapi# BAqgO a#sti |

yadI(gm)# SRuqNOtyaqlaka(gm)# SRuNOti | 8 (10)

T.A.1.3.2

na hi praqvEda# sukRuqtasyaq panthAqmiti# || Ruqtur. Ru#tunA nuqdyamA#naH | vina#nAdAqBidhA#vaH | ShaShTiSca tri(gm)Sa#kA vaqlgAH | SuqklakRu#ShNau caq ShAShTi#kau || sAqrAqgaqvaqstrair-jaqrada#kShaH | vaqsaqntO vasu#BiH saqha | saqm~Mvaqthsaqrasya# saviqtuH |

praiqShaqkRut pra#thaqmaH smRu#taH ||

aqmUnAqdaya#-tEtyaqnyAn | 9 (10)

T.A.1.3.3

aqmU(gg)Sca# pariqrakSha#taH | EqtA vAqcaH pra#yujyaqntE | yatrai ta#dupaqdRuSya#tE || EqtadEqva vi#jAnIqyAt | praqmANa#M kAlaqparya#yE | viqSEqShaqNaM tu# vakShyAqmaH | RuqtUnA$M tanniqbOdha#ta || SuklavAsA# rudraqgaNaH | grIqShmENA#vartaqtE sa#ha |

niqjaha#n pRuthi#vI(gm) saqrvAM | 10 (10)

T.A.1.3.4

jyOqtiShA$ &pratiqKyEna# saH || viqSvaqrUqpANi# vAsAq(gm)qsi | AqdiqtyAnA$M niqbOdha#ta | sam~MvathsarINa#M karmaqPalaM |

var.ShABir da#datAq(gm)q saha || aduHKO# duHKa ca#kShuriqva | tadmA# pIta ivaq dRuSya#tE | SItEnA$ vyatha#yanniqva | ruqruda#kSha ivaq dRuSya#tE || hlAdayatE$ jvala#taScaiqva ( ) | SAqmyata#ScAsyaq cakShu#ShI | yAvai prajA Bra(gg)#SyaqntE | sam~MvathsarAttA Bra(gg)#SyaqntE || yAqH prati#tiShThaqnti |

saM~MvathsarE tAH prati#tiShThaqnti | vaqqrq.ShABya# ityaqrthaH || 11 (16)

(SRuqNOq - tyaqnyAnth - saqrvA - mEqva ShaTca#) (A3)

SrI CAyA-suvarcalAmbA samEta SrI suryanArAyaNa svAminE namaH |

Oum namO nArAyaNAya || 3 ||

1.1.4 anuvAkaM-4

T.A.1.4.1

akShi#duqHKOtthi#tasyaiqva | viqprasa#nnE kaqnIni#kE | A~gktE cAdga#NaM nAqsti | RuqBUNA$M tanniqbOdha#ta || kaqnaqkAqBAni# vAsAq(gm)qsi | aqhatA#ni niqbOdha#ta |

annamaSrnIta# mRujmIqta | aqhaM ~MvO# jIvaqnapra#daH || EqtA vAqcaH pra#yujyaqntE | Saqradya#trOpaq dRuSya#tE | 12 (10)

T.A.1.4.2

aBidhUnvantO-&BiGna#nta iqva | vAqtava#ntO maqrudga#NAH || amutO jEtumiShumu#Kamiqva | sannaddhAH saha da#dRuSEq ha | apaddhvastair-vastiva#rNairiqva | viqSiqKAsa#H kapaqrdinaH || akruddhasya yOthsya#mAnaqsya | kRuqddhasyE#vaq lOhi#nI | hEmataScakShu#ShI viqdyAt | aqkShNayO$H kShipaqNOri#va || 13 (10)

T.A.1.4.3

durBikShaM dEva#lOkEqShu | maqnUnA#mudaqkaM gRu#hE | EqtA vAqcaH pra#vadaqntIH | vaiqdyutO# yAntiq SaiSi#rIH || tA aqgniH pava#mAnAq anvai$kShata |

iqha jI#viqkAma-pa#ripaSyann | tasyaiqShA Bava#ti || iqhEha va#H svataqpasaH | maru#taqH sUrya#tvacaH | Sarma# saqprathAq AvRu#NE ( ) || 14 (10)

(dRuSya#ta - iqvA - vRu#NE) (A4)

SrI CAyA-suvarcalAmbA samEta SrI suryanArAyaNa svAminE namaH | Oum namO nArAyaNAya || 4 ||

1.1.5 anuvAkaM-5

T.A.1.5.1

ati# tAqmrANi# vAsAq(gm)qsi | aqShTiva#jri SaqtaGni# ca |

viSvE dEvA vipra#haraqnti | aqgniji#hva aqsaSca#ta || naiva dEvO# na maqrtyaH | na rAjA va#ruNOq viBuH | nAgnir nEndrO na pa#vamAqnaH | mAqtRukka#cca naq vidya#tE || diqvyasyaikAq dhanu#rArtniH | pRuqthiqvyAmapa#rA SriqtA | 15 (10)

T.A.1.5.2

tasyEndrO vamri#rUpEqNa | dhaqnurjyA#-maCiqnathsva#yaM || tadi#ndraqdhanu#rityaqjyaM | aqBrava#rNEShuq cakSha#tE | EtadEva Sam~MyOr-bAr.ha#spatyaqsya | Eqtad ru#drasyaq dhanuH || ruqdrasya# tvEvaq dhanu#rArtniH | Siraq utpi#pESha |

sa pra#vaqrgyO#&Bavat | tasmAqd yaH sapra#vaqrgyENa# yaqj~jEnaq yaja#tE ( ) | ruqdrasyaq sa SiraqH prati#dadhAti | naina(gm)# ruqdra Aru#kO Bavati | ya EqvaM ~MvEda# || 16 (13)

(SriqtA - yaja#tEq trINi# ca) (A5)

SrI CAyA-suvarcalAmbA samEta SrI suryanArAyaNa svAminE namaH | Oum namO nArAyaNAya || 5 ||

1.1.6 anuvAkaM-6

T.A.1.6.1

aqtyUqrddhvAqkShO&ti#raScAt | SiSi#raH praqdRuSya#tE |

naiva rUpaM na# vAsAq(gm)qsi | na cakShu#H pratiqdRuSya#tE || aqnyOnyaqM tu na# hi(gg)srAqtaH | saqta sta#d dEvaqlakSha#NaM | lOhitO&kShNi SA#raSIqrShNiH |

sUqryasyO#dayaqnaM pra#ti ||

tvaM karOShi# nya~jjaqlikAM | tvaqM karO#Shi niqjAnu#kAM | 17 (10)

T.A.1.6.2

nijAnukAmE$ nya~jjaqlikA | amI vAca-mupAsa#tAmiqti ||

tasmai sarva RutavO# namaqntE | maryAdA karatvAt pra#purOqdhAM | brAhmaNa# ApnOqti | ya E#vaM ~MvEqda |

sa Kalu sam~Mvathsara EtaiH sEnAnI#BiH saqha |

indrAya sarvAn-kAmAna#Bivaqhati | sa draqqPsaH |

tasyaiqShA Bava#ti || 18 (10)

T.A.1.6.3

ava# draqPsO a(gm)#SaqmatI#matiShThat | iqyAqnaH kRuqShNO daqSaBi#H saqhasrai$H | Avaqrta-mindraqH SacyAq dhama#ntaM | upasnuhi taM nRumaNA-matha#drAmiqti || Etayai vEndraH salA vRu#kyA saqha | asurAn pa#rivRuqScati | pRuthi#vyaq(gm)q Suma#tI | tAmaqnva-va#sthitaH sam~MvathsaqrO diqva~jca# | naivaM ~MviduShA-&&cAryA$n tEvAqsinau | anyOnyasmai$ druhyAqtAM ( ) |

yO druqhyati | BraSyatE sva#rgAl lOqkAt | ityatu ma#NDalAqni |

sUrya maNDalA$ nyAKyAqyikAH |

ata Urddhva(gm)sa#nirvaqcanAH || 19 (15)

(niqjAnu#kAqM - Bava#ti - druhyAqtAM pa~jca# ca) (A6)

SrI CAyA-suvarcalAmbA samEta SrI suryanArAyaNa svAminE namaH |

Oum namO nArAyaNAya || 6 ||

1.1.7 anuvAkaM-7

T.A.1.7.1

ArOgO BrAjaH paTara#H pataq~ggaH | svarNarO jyOtiShImAn#. viBAqsaH | tE asmai sarvE divamA#tapaqnti | UrjaM duhAnA anapasPura#nta iqti || kaSya#pO&ShTaqmaH |

sa mahAmEruM na# jahAqti | tasyaiqShA Bava#ti ||

yattEq Silpa#M kaSyapa rOcaqnAva#t | iqndriqyAva#t puShkaqlaM ciqtraBA#nu |

yasmiqn thsUryAq arpi#tAH saqpta sAqkaM | 20 (10)

T.A.1.7.2

tasmin rAjAna-madhiviSrayE#mamiqti ||

tE asmai sarvE kaSyapA-jjyOti#r-laBaqntE |

tAnthsOmaH kaSyapAdadhi# nirddhaqmati | BrastA karma kRu#divaiqvaM || prANO jIvAnIndriya# jIvAqni | sapta SIr.Sha#NyAH prAqNAH | sUryA i#tyAcAqryAH || apaSyamaha mEtAnth sapta sU$ryAniqti | pa~jcakarNO# vAthsyAqyanaH | saptakarNa#Sca plAqkShiH | 21 (10)

T.A.1.7.3

AnuSravika Eva nau kaSya#pa iqti | uBau# vEdaqyitE |

na hi SEkumiva mahAmE#ruM gaqntuM ||

apaSyamahamEtath sUryamaNDalaM pariva#rtamAqnaM |

gAqrgyaH prA#NatrAqtaH | gacCanta ma#hAmEqruM | Eka#~jcAjaqhataM || BrAjapaTara pata#~ggA niqhanE | tiShThannA#tapaqnti | tasmA#diqha taptri# tapAH | 22 (10)

T.A.1.7.4

aqmutrEqtarE | tasmA#diqhA taptri# tapAH || tEShA#mEShAq Bava#ti || saqpta sUryAq divaq-manuq pravi#ShTAH | tAnaqnvEti# paqthiBi#r dakShiqNAvAn# | tE asmai sarvE GRutamA#tapaqnti | UrjaM duhAnA anapasPura#nta iqti ||

saptartvijaH sUryA i#tyAcAqryAH || tEShA#mEShAq Bava#ti ||

saqpta diSOq nAnA# sUryAH | 23 (10)

T.A.1.7.5

saqpta hOtA#ra Ruqtvija#H | dEvA AdityA# yE saqpta |

tEBiH sOmABI rakSha#Na iqti || tada#pyAmnAqyaH | digBrAja RutU$n karOqti || Eta#yaivAqvRutA &&sahasrasUryatAyA iti vai#SampAqyanaH || tasyaiqShA Bava#ti || yaddyAva# indra tE Saqta(gm) SaqtaM BUmI$H | uqta syuH | na tvA# vajrinth saqhasraq(gm)q sUryA$H ( ) | 24 (10)

T.A.1.7.6

anu na jAtamaShTa rOda#sI iqti || nAnA li~ggatvA-dRutUnAM nAnA# sUryaqtvaM || aShTau tu vyavasi#tA iqti || sUryamaNDalA-nyaShTA#ta UqrddhvaM ||

tEShA#mEShAq Bava#ti || ciqtraM dEqvAnAq-muda#gAqdanI#kaM | cakShu#r miqtrasyaq varu#NasyAqgnEH | A&prAq dyAvA# pRuthiqvI aqntari#kShaM |

sUrya AtmA jagatastasthu#ShaScEqti || 25 (9)

(sAqkaM - plAqkShi - staptri#tapAq - nAnA#sUryAqH - sUryAq - +nava# ca) (A7)

SrI CAyA-suvarcalAmbA samEta SrI suryanArAyaNa svAminE namaH | Oum namO nArAyaNAya || 7 ||

1.1.8 anuvAkaM-8

T.A.1.8.1

kvEdamaBra#M niviqSatE | kvAya(gm)# sam~MvathsaqrO mi#thaH | kvAhaH kvEyan dE#va rAqtrI | kva mAsA Ru#tavaqH SritAH || arddhamAsA# muhUqrtAH | nimEShAstu#TiBiqH (nimEShAstra#TiBiqH) saha | kvEmA ApO ni#viSaqntE | yaqdItO# yAntiq saMpra#ti || kAlA aPsu ni#viSaqntE | AqpaH sUryE# saqmAhi#tAH | 26 (10)

T.A.1.8.2

aBrA$NyaqpaH pra#padyaqntE | viqdyuthsUryE# saqmAhi#tA || anavarNE i#mE BUqmI | iqya~jcA#sau caq rOda#sI || ki(gg) svidatrAnta#rA BUqtaM | yEqnEmE vi#dhRutEq uBE |

viqShNunA# vidhRu#tE BUqmI | iqti va#thsasyaq vEda#nA ||

irA#vatI dhEnuqmatIq hi BUqtaM | sUqyaqvaqsinIq manu#ShE daSaqsyE$ | 27 (10)

T.A.1.8.3

vya#ShTaBnAq-drOda#sIq viShNa#vEqtE | dAqdhartha# pRuthiqvI-maqBitO# maqyUKai$H || kinta-dviShNO rbala#mAqhuH | kAq dIpti#H kiM paqrAya#NaM |

EkO# yaqddhA-ra#ya ddEqvaH | rEqjatI# rOdaqsI u#BE || vAtAdviShNOr ba#la mAqhuH | aqkSharA$d dIptiq rucya#tE | triqpadAqddhAra#yad dEqvaH |

yadviShNO#rEkaq-mutta#maM || 28 (10)

T.A.1.8.4

aqgnayO# vAya#vaScaiqva | Eqtada#sya paqrAya#NaM || pRucCAmi tvA pa#raM mRuqtyuM | aqvama#M maddhyaqma~jca#tuM | lOqka~jcaq puNya#pApAqnAM |

Eqtat pRu#cCAmiq saMpra#ti || aqmumA#huH pa#raM mRuqtyuM | paqvamA#naM tuq maddhya#maM |

aqgnirEqvAva#mO mRuqtyuH | caqndramA$-Scatuqrucya#tE || 29 (10)

T.A.1.8.5

aqnAqBOqgAH pa#raM mRuqtyuM | pAqpAH sa#m~Myantiq sarva#dA | ABOgAstvEva# sam~Myaqnti | yaqtra pu#NyakRuqtO ja#nAH || tatO# maqddhyama#mAyaqnti | caqtuma#gni~jcaq saMpra#ti || pRucCAmi tvA# pApaqkRutaH | yaqtra yA#tayaqtE ya#maH |

tvannastad -brahma#n prabrUqhi | yaqdi vE$tthA&saqtO gRu#hAn || 30 (10)

T.A.1.8.6

kaqSyapA# dudi#tAH sUqryAH | pAqpAnni#rGnantiq sarva#dA |

rOdasyOranta#r dESEqShu | tatra nyasyantE# vAsaqvaiH || tE &SarIrAH pra#padyaqntE | yaqthA &pu#Nyasyaq karma#NaH | apA$NyaqpAda# kESAqsaH | taqtra tE#&yOniqjA ja#nAH || mRutvA punarmRutyu-mA#padyaqntE |

aqdyamA#nAH svaqkarma#BiH | 31 (10)

T.A.1.8.7

ASAtikAH krima#ya iqva | tataH pUyantE# vAsaqvaiH ||

apai#taM mRuqtyuM ja#yati | ya EqvaM ~MvEda# | sa Kalvaiva#M ~MvidbrAqhmaNaH | dIqrGaSru#ttamOq Bava#ti | kaSya#paqsyAti#thiqH siddhaga#manaqH siddhAga#manaH ||

tasyaiqShA Bava#ti || Ayasmina$-thsaqpta vA#saqvAH |

rOha#nti pUqrvyA# ruha#H | 32 (10)

T.A.1.8.8

RuShi#r.ha dIrGaqSrutta#maH | indrasya GarmO ati#thiriqti ||

kaSyapaH paSya#kO Baqvati | yathsarvaM paripaSyatI#ti sauqkShmyAt || athAgnE#raShTapu#ruShaqsya | tasyaiqShA Bava#ti || agnEq naya# suqpathA# rAqyE aqsmAn |

viSvA#ni dEva vaqyunA#ni viqdvAn | yuqyOqddhya#sma-jju#hurAqNamEna#H | BUyiShThAntE nama uktiM ~Mvi#dhEmEqti ( ) || 33 (10)

saqmAhi#tA - daSaqsyE# - utta#maq-mucya#tE-gRuhAn-thsvaqkarma#BiH-pUqrvyA# ruha#-iqti) (A8)

SrI CAyA-suvarcalAmbA samEta SrI suryanArAyaNa svAminE namaH |

Oum namO nArAyaNAya || 8 ||

1.1.9 anuvAkaM-9

T.A.1.9.1

agniSca jAta#vEdAqSca | sahOjA a#jirAqpraBuH | vaiSvAnarO na#ryApAqSca | paq~gktirA#dhAScaq sapta#maH | visarpE vAShTa#mO&gnIqnAM | EtE&ShTau vasavaH kShi#tA iqti || yathartvE-vAgnE-rarcirvarNa# viSEqShAH |

nIlArciSca pItakA$rciScEqti || atha vAyO-rEkAdaSa-puruShasyaikAdaSa#strIkaqsya ||

praBrAjamAnA vya#vadAqtAH | 34 (10)

T.A.1.9.2

yASca vAsu#ki vaiqdyutAH | rajatAH paru#ShAH SyAqmAH |

kapilA a#tilOqhitAH | UrddhvA avapa#tantAqSca | vaidyuta i#tyEkAqdaSa || nainaM ~MvaidyutO# hinaqsti | ya E#vaM ~MvEqda || sa hOvAca vyAsaH pA#rASaqryaH |

vidyudvadhamEvAhaM mRutyumai$cCamiqti || na tvakA#ma(gm) haqnti | 35 (10)

T.A.1.9.3

ya E#vaM ~MvEqda || atha ga#ndharvaqgaNAH | svAnaq BrAT | a~gGA#riqr baMBA#riH | hastaqH suha#staH | kRuSA#nur viqSvAva#suH | mUrddhanvAnth-sU$ryavaqrcAH | kRutirityEkAdaSa ga#ndharvaqgaNAH || dEvASca ma#hAdEqvAH | raSmayaSca dEvA# garaqgiraH || 36 (10)

T.A.1.9.4

nainaM garO# hinaqsti | ya E#vaM ~MvEqda || gauqrI mi#mAya saliqlAniq takSha#tI | Eka#padI dviqpadIq sA catu#ShpadI | aqShTApa#dIq nava#padI baBUqvuShI$ | sahasrAkSharA paramE vyO#manniqti || vAcO# viSEqShaNaM ||

atha nigada#vyAKyAqtAH | tAnanukra#miShyAqmaH ||

vaqrAhava#H-svataqpasaH | 37 (10)

T.A.1.9.5

viqdyun ma#hasOq dhUpa#yaH | SvApayO gRuhamEdhA$ScEtyEqtE | yEq cEmE&Si#miviqdviShaH || parjanyAH sapta pRuthivImaBiva#r.Shaqnti |

vRuShTi#Biriqti | Etayaiva viBakti vi#parIqtAH | saqptaBiqrvAtai# rudIqritAH | amUM ~MlOkA-naBiva#r.Shaqnti | tEShA#mEShAq Bava#ti || saqmAqna-mEqtaduda#kaM | 38 (10)

T.A.1.9.6

uqccaitya#vaq cAha#BiH | BUmi#M paqrjanyAq jinva#nti |

divaM jinvan-tyagna#ya iqti || yadakSha#raM BUqtakRu#taM | viSvE# dEvA uqpAsa#tE | maqhar.Shi#masya gOqptAra$M | jaqmada#gniq-maku#rvata || jaqmada#gniq-rApyA#yatE | CandO#Bi-ScaturuttaqraiH | rAj~jaqH sOma#sya tRuqptAsa#H | 39 (10)

T.A.1.9.7

brahma#NA vIqryA#vatA | SiqvA na#H praqdiSOq diSa#H || tacCaq~MyyOrA vRu#NImahE | gAqtuM ~Myaqj~jAya# | gAqtuM ~Myaqj~japa#tayE | daivI$ svaqstira#stu naH |

svaqstir mAnu#ShEByaH | UqrddhvaM ji#gAtu BEShaqjaM |

SannO# astu dviqpadE$ | Sa~jcatu#ShpadE ( ) ||

sOmapA(3) asOmapA(3) iti nigada#vyAKyAqtAH || 40 (11)

(vyaqvaqdAqtA - haqnti-ga#raqgira - staqpasa - uda#kaM - tRuptAsaq - Svatu#Shpadaq Eka#M ca) (A9)

SrI CAyA-suvarcalAmbA samEta SrI suryanArAyaNa svAminE namaH |

Oum namO nArAyaNAya || 9 ||

1.1.10 anuvAkaM-10

T.A.1.10.1

saqhaqsraqvRudi#yaM BUqmiH | paqraM ~MvyO#ma saqhasra#vRut | aqSvinA# BujyU# nAsaqtyA | viqSvasya# jagaqtaspa#tI || jAyA BUmiH pa#tirvyOqma | miqthuna#ntA aqturya#thuH | putrO bRuhaspa#tI ruqdraH | saqramA# iti# strIpuqmaM || SuqkraM ~MvA#maqnyadya#jaqtaM ~MvA#maqnyat | viShu#rUpEq aha#nIq dyauri#va sthaH | 41 (10)

T.A.1.10.2

viSvAq hi mAqyA ava#thaH svadhAvantau | BaqdrA vA$M pUShaNAviqha rAqtira#stu || vAsA$tyau ciqtrau jaga#tO niqdhAnau$ | dyAvA#BUmI caqratha#H saq(gm)q saKA#yau |

tAvaqSvinA# rAqsaBA$SvAq hava#M mE | SuqBaqspaqtIq Aqgata(gm)# sUqryayA# saqha || tyugrO# ha Buqjyu-ma#SvinOda mEqGE | raqyinna kaSci#n mamRuqvA~M(2) avA#hAH | tamU#hathur-nauqBirA$tmaqn-vatI#BiH |

aqntaqriqkShaq pruDBiqra-pO#dakABiH || 42 (10)

T.A.1.10.3

tiqsraH kShapaqstrirahA# &tiqvraja#dBiH | nAsa#tyA BuqjyumU#hathuH pataq~ggaiH | saqmuqdrasyaq dhanva#nnAqrdrasya# pAqrE | triqBI rathai$H Saqtapa#dBiqH ShaDa#SvaiH || saqviqtAraqM ~Mvita#nvantaM | anu#baddhnAti SAMbaqraH | ApapUr.ShaM-ba#raScaiqva |

saqvitA# &rEpaqsO# &Bavat || tya(gm) sutRuptaM ~Mvi#ditvaiqva | baqhusO#ma giqraM ~Mva#SI | 43 (10)

T.A.1.10.4

anvEti tugrO va#kriyAqntaM | AyasUyAnth sOma#tRuPsuqShu ||

sa sa~ggrAma-stamO$dyO&tyOqtaH | vAcO gAH pi#pAtiq tat |

sa tadgOBiH stavA$ &tyEtyaqnyE | raqkShasA# &nanviqtASca# yE || aqnvEtiq pari#vRuttyAq&staH | EqvamEqtau sthO# aSvinA | tE EqtE dyu#H pRuthiqvyOH | aha#rahaqr-garBa#ndadhAthE || 44 (10)

T.A.1.10.5

tayO# rEqtau vaqthsA va#hOrAqtrE | pRuqthiqvyA aha#H | diqvO rAtri#H | tA avi#sRuShTau | daMpa#tI Eqva Ba#vataH || tayO# rEqtau vaqthsau | aqgniScA#-diqtyaSca# | rAqtrErvaqthsaH | SvEqta A#diqtyaH | ahnOq&gniH | 45 (10)

T.A.1.10.6

tAqmrO a#ruqNaH | tA avi#sRuShTau | dampa#tI Eqva Ba#vataH || tayO# rEqtau vaqthsau | vRuqtraSca# vaidyuqtaSca# | aqgnErvRuqtraH | vaiqdyuta# Adiqtyasya# |

tA avi#sRuShTau | dampa#tI Eqva Ba#vataH || tayO# rEqtau vaqthsau | 46 (10)

T.A.1.10.7

uqShmA ca# nIhAqraSca# | vRuqtrasyOqShmA | vaiqdyuqtasya# nIhAqraH | tau tAvEqva prati#padyEtE || sEya(gm) rAtrI# gaqrBiNI# puqtrENaq sam~Mva#sati |

tasyAq vA EqtaduqlbaNa$M | yadrAtrau# raqSmaya#H | yathAq gOrgaqrBiNyA# uqlbaNa$M | EqvamEqtasyA# uqlbaNa$M || prajayiShNuH prajayA ca paSuBi#Sca Baqvati ( ) |

ya E#vaM ~MvEqda | Etamudyanta-mapiya#nta~jcEqti | AdityaH puNya#sya vaqthsaH | atha pavi#trA~ggiqrasaH || 47 (14)

(sthO - &pO#dakABir - vaSI - dadhAthE - aqgni - stayO# rEqtau vaqthsau - Baqvati caqtvAri# ca) (A10)

SrI CAyA-suvarcalAmbA samEta SrI suryanArAyaNa svAminE namaH |

Oum namO nArAyaNAya || 10 ||

1.1.11 anuvAkaM-11

T.A.1.11.1

paqvitra#vantaqH pariqvAjaqmAsa#tE | piqtaiShA$M praqtnO aqBira#kShati vraqtaM | maqhassa#muqdraM ~Mvaru#Na stiqrOda#dhE | dhIrA# icCEkuqrddharu#NEShvAqraBa$M ||

paqvitra#M tEq vita#taqM brahma#NaqspatE$ | praBuqrgAtrA#Niq paryE#Shi viqSvata#H |

ata#ptatanUqr na tadAqmO a#SnutE | SrRuqtAsaq idvaha#n-taqstath samA#Sata || “braqhmA dEqvAnA$M{1}” || asa#taH saqdyE tata#kShuH | 48 (10)

T.A.1.11.2

RuSha#yaH saqptAtri#Scaq yat | sarvE&trayO a#gastyaqSca |

nakSha#traiqH Sa~gkRu#tO &vasann || atha# savituqH SyAvASvaqsyA &vartti#kAmasya || aqmI ya RukShAq nihi#tA sa uqccA | naktaqM dadRu#SrEq kuha#ciqddivE#yuH |

ada#bdhAniq varu#Nasya vraqtAni# | viqcAqkaSa#-ccaqndramAq nakSha#tramEti || tath sa#viqtur varE$NyaM | BargO# dEqvasya# dhImahi | 49 (10)

T.A.1.11.3

dhiyOq yO na#H pracOqdayA$t || tathsa#viqtur vRu#NImahE |

vaqyaM dEqvasyaq BOja#naM | SrEShTha(gm)# sarvaqdhAta#maM | turaqM Baga#sya dhImahi ||

apA#gUhata savitAq tRuBIn# | sarvA$n diqvO andha#saH |

nakta#nta;qtAnya#Bavan dRuqSE | asthyaqsthnA saMBa#viShyAmaH || nAmaq nAmaiqva nAqma mE$ | 50 (10)

T.A.1.11.4

napu(gm)sa#kaqM pumAq(gg)qstrya#smi | sthAva#rO&smyathaq ja~gga#maH |

yaqjE&yakShiq yaShTAqhE ca# || mayA# BUqtAnya#yakShata | paqSavO# mama# BUtAqni |

anUbandhyO &smya#haM ~MviqBuH ||

striya#H saqtIH | tA u# mE puq(gm)qsa A#huH | paSya#dakShaqNvAnna-vicE#tadaqndhaH |

kaqviryaH puqtraH sa iqmA ci#kEta | 51 (10)

T.A.1.11.5

yastA vi#jAqnAth sa#viqtuH piqtA&sa#t || aqndhO maNima#vindat | tama#na~gguliq-rAva#yat | aqgrIqvaH pratya#mu~jcat | tamaji#hva aqsaSca#ta ||

UrddhvamUla-ma#vAkCAqKaM | vRuqkShaM ~MyA# vEdaq saMpra#ti | na sa jAtu jana#H SraddaqddhyAt | mRuqtyurmA# mAraqyAdi#tiH || hasita(gm) rudi#ta~ggIqtaM | 52 (10)

T.A.1.11.6

vINA# paNa vaqlAsi#taM | mRuqta~jjIqva~jca# yatkiq~jcit |

aq~ggAni# snEvaq viddhi# tat || atRu#Shyaq(gg)qstRuShya# dhyAyat | aqsmAjjAqtA mE# mithUq carann# | putrO nir.RutyA# vaidEqhaH | aqcEtA# yaScaq cEta#naH || saq taM maNima#vindat | sO#&na~gguliqrAva#yat |

sOq&grIqvaH pratya#muncat | 53 (10)

T.A.1.11.7

sO&ji#hvO aqsaSca#ta || naitamRuShiM ~MviditvA naga#raM praqviSEt | ya#di praqviSEt | miqthau cari#tvA praqviSEt | tathsaMBava#sya vraqtaM || Aq tama#gnE raqthanti#ShTha | EkA$SvamEkaq yOja#naM | Ekacakra#-mEkaqdhuraM |

vAqta dhrA#ji gaqtiM ~Mvi#BO || naq riqShyati# na vyaqthatE ( ) | 54 (10)

T.A.1.11.8

nAqsyAkShO# yAtuq sajja#ti | yacCvEtA$n rOhi#tA(gg)ScAqgnEH | raqthE yu#ktvA&dhiqtiShTha#ti ||

EkayA ca daSaBiSca# svaBUqtE |

dvAByA miShTayE vi(gm)#SatyAq ca | tisRuBiSca vahasE tri(gm)#SatAq ca | niyudBir-vAyaviha tA# vimuq~jca || 55 (7)

(tata#kShur - dhImahi - nAqma mE# - cikEta - gIqtaM - pratya#mu~jcad - vyaqthatE - +saqpta ca#) (A11)

SrI CAyA-suvarcalAmbA samEta SrI suryanArAyaNa svAminE namaH | Oum namO nArAyaNAya || 11 ||

1.1.12 anuvAkaM-12

T.A.1.12.1

Ata#nuShvaq prata#nuShva | uqddhamAdha#maq sandha#ma | AdityE candra#varNAqnAM | garBaq mA dhE#hiq yaH pumAn# || iqtaH siqkta(gm) sUrya#gataM | caqndrama#sEq rasa#~gkRudhi | vArAdaM jana#yA-grEq&gniM | ya EkO# rudraq ucya#tE ||

aqsaqM KyAqtAH sa#hasrAqNi | smaqryatE# na caq dRuSya#tE | 56 (10)

T.A.1.12.2

EqvamEqtanni#bOdhata || A maqndrai-ri#ndraq hari#BiH | yAq hi maqyUra#-rOmaBiH | mAtvA kEcinniyE muri#nna pAqSinaH | daqdhaqnvEvaq tA i#hi || mA maqndrai-ri#ndraq hari#BiH | yAqmi maqyUra# rOmaBiH | mA mA kEcinniyE muri#nna pAqSinaH | niqdhaqnvEvaq tA~M(2) i#mi ||

aNuBiSca ma#hadBiqSca | 57 (10)

T.A.1.12.3

niqGRuShvai# rasaqmAyu#taiH | kAlair. haritva#mApaqnnaiH | indrAyA#hi saqhasra# yuk || aqgnir viqBrAShTi# vasanaH | vAqyuH SvEta#sikadruqkaH | saqm~MvaqthsaqrO vi#ShUq varNai$H | nityAqstE &nuca#rAstaqva ||

subrahmaNyO(gm) subrahmaNyO(gm) su#brahmaqNyOM |

indrAgacCa hariva AgacCa mE#dhAtiqthEH | mESha vRuShaNaSva#sya mEqnE | 58 (10)

T.A.1.12.4

gaurAvaskandinna-halyA#yai jAqra | kauSika-brAhmaNa gautama#bruvAqNa || aqruqNASvA# iqhAga#tAH | vasa#vaH pRuthiviq kShita#H | aqShTau diqgvAsa#sOq &gnaya#H | agniSca jAtavEdA$ScEtyEqtE || tAmrASvA$-stAmraqrathAH | tAmravarNA$ stathAq&sitAH | daNDahastA$H KAdaqgdataH | itO rudrA$H parAq~ggatAH | 59 (10)

T.A.1.12.5

ukta(gg) sthAnaM pramANa~jca# puraq ita || bRuhaqspati#Sca saviqtA ca# | viqSvarU#pai-riqhAga#tAM | rathE#nOdakaqvartma#nA | aqPsuShA# itiq taddva#yOH ||

uktO vEShO# vAsAq(gm)qsi ca | kAlAvayavAnA-mita#H pratIqjyA | vAsAtyA# ityaqSvinOH | kO&ntarikShE Sabda~gka#rOtIqti | vAsiShTha rauhiNO mImA(gm)#sAM caqkrE ( ) | tasyaiqShA Bava#ti || “vAqSrEva# viqdyu{2}” diti# || brahma#Na uqdara#Namasi | brahma#Na udIqraNa#masi |

brahma#Na Aqstara#Namasi | brahma#Na upaqstara#Namasi || 60 (16) (dRuSya#tEq - ca - mEqnE - pa#rAqqM gatA - ScaqkrE ShaT ca#) (A12)

SrI CAyA-suvarcalAmbA samEta SrI suryanArAyaNa svAminE namaH | Oum namO nArAyaNAya || 12 ||

1.1.13 anuvAkaM-13

T.A.1.13.1 [apa#krAmata gaBiqrNya#H ]

aqShTayO#nI-maqShTapu#trAM | aqShTapa#tnI-miqmAM mahI$M | aqhaM ~MvEdaq na mE# mRutyuH |

na cAmRu#tyuraqGAha#rat || aqShTayO$nyaqShTa pu#traM | aqShTapa#diqda-maqntari#kShaM | aqhaM ~MvEdaq na mE# mRutyuH | na cAmRu#tyuraqGAha#rat | aqShTayO#nI-maqShTapu#trAM | aqShTapa#tnI-maqmUndiva$M | 61 (10)

T.A.1.13.2

aqhaM ~MvEdaq na mE# mRutyuH |

na cAmRu#tyuraqGAha#rat || “suqtrAmA#NaM{3}” “maqhImUqShu”{4} || adi#tiqrdyau-radi#ti-raqntari#kShaM |

adi#ti rmAqtA sa piqtA sa puqtraH | viSvE# dEqvA adi#tiqH pa~jcaq janA$H | adi#tir-jAqta-madi#tiqr-jani#tvaM ||

aqShTau puqtrAsOq adi#tEH | yE jAqtA staqnva#H pari# | dEqvA~M (2) upa#praith saqptaBi#H | 62 (10)

T.A.1.13.3

paqrAq mAqrtAqNDamAsya#t || saqptaBi#H puqtrai-radi#tiH | upaq prait pUqrvya#M ~Myuga$M | praqjAyai# mRuqtyavE ta#t | paqrAq mAqrtAqNDa-mABa#raqditi# || tAnanukra#miShyAqmaH || miqtraScaq varu#NaSca | dhAqtA cA$ryaqmA ca# | a(gm)Sa#Scaq Baga#Sca | indraSca vivasvA(gg)#ScEtyEqtE ( ) || "hiqraqNyaqgaqrBO{5}” “haq(gm)qsaHSu#ciqShat{6}” |

“brahma# jaj~jAqnaM{7}” “tadit paqda{8}” miti# ||

gaqrBaH prA#jApaqtyaH | athaq puru#ShaH saqptapuru#ShaH || 63 (14)

(aqmUM diva(gm)# - saqptaBi# - rEqtE caqtvAri# ca) (A13)

SrI CAyA-suvarcalAmbA samEta SrI suryanArAyaNa svAminE namaH | Oum namO nArAyaNAya || 13 ||

1.1.14 anuvAkaM-14

[ yaqthAqsthAqnaM ga#rBiqNya#H ]

T.A.1.14.1

yO&sau# taqpannuqdEti# | sa sarvE#ShAM BUqtAnA$M prAqNAnAqdAyOqdEti# | mA mE$ praqjAyAq mA pa#SUqnAM | mA mama# prAqNAnAqdAyOda#gAH || aqsau yO$ &staqmEti# | sa sarvE#ShAM BUqtAnA$M prAqNAnAqdAyAqstamEti# |

mA mE$ praqjAyAq mA pa#SUqnAM |

mA mama# prAqNAnAqdAyA sta#~ggAH || aqsau ya AqpUrya#ti | sa sarvE#ShAM BUqtAnA$M prAqNai rAqpUrya#ti | 64 (10)

T.A.1.14.2

mA mE$ praqjAyAq mA pa#SUqnAM | mA mama# prAqNai-rAqpUri#ShThAH || aqsau yO#&paqkShIya#ti | sa sarvE#ShAM BUqtAnA$M prAqNai-rapa#kShIyati | mA mE$ praqjAyAq mA pa#SUqnAM | mA mama# prAqNai-rapa#kShEShThAH || aqmUniq nakSha#trANi | sarvE#ShAM BUqtAnA$M prAqNairapa# prasarpantiq cOthsa#rpanti ca |

mA mE$ praqjAyAq mA pa#SUqnAM |

mA mama# prAqNairapa# prasRupataq mOthsRu#pata || 65 (10)

T.A.1.14.3

iqmE mAsA$-ScArddhamAqsASca# |

sarvE#ShAM BUqtAnA$M prAqNairapa# prasarpantiq cOthsa#rpanti ca | mA mE$ praqjAyAq mA pa#SUqnAM |

mA mama# prAqNairapa# prasRupataq mOthsRu#pata | iqma Ruqtava#H | sarvE#ShAM BUqtAnA$M prAqNairapa# prasarpantiq cOthsa#rpanti ca | mA mE$ praqjAyAq mA pa#SUqnAM | mA mama# prAqNairapa# prasRupataq mOthsRu#pata || aqya(gm) sa#m~MvathsaqraH |

sarvE#ShAM BUqtAnA$M prAqNairapa# prasarpatiq cOthsa#rpati ca | 66 (10)

T.A.1.14.4

mA mE$ praqjAyAq mA pa#SUqnAM | mA mama# prAqNairapa# prasRupaq mOthsRu#pa || iqdamaha#H | sarvE#ShAM BUqtAnA$M prAqNai-rapa# prasarpatiq cOthsa#rpati ca | mA mE$ praqjAyAq mA pa#SUqnAM | mA mama# prAqNairapa# prasRupaq mOthsRu#pa |

iqya(gm) rAtri#H | sarvE#ShAM BUqtAnA$M prAqNai-rapa# prasarpatiq cOthsa#rpati ca | mA mE$ praqjAyAq mA pa#SUqnAM | mA mama# prAqNairapa# prasRupaq mOthsRu#pa ( ) || Oum BUrBuvaqssva#H ||

EtadvO mithunaM mA nO mithu#na(gm) rIqDhvaM || 67 (12)

(prAqNairAqpUrya#tiq-mOthsRu#pataq-cOthsa#rpati caq - mOthsRu#paq dvE ca#) (A14)

SrI CAyA-suvarcalAmbA samEta SrI suryanArAyaNa svAminE namaH | Oum namO nArAyaNAya || 14 ||

Special Korvai

(yOsauq ShODa#SAqmUniq dvAda#SAqyaM catu#rdaSa)

(uqdEtya#staqmEtyAqpUrya#tyapaqkShIya#tyaqmUniq nakSha#trANIq mE mAsA# iqma RuqtavOq&ya(gm) sa#m~Mvathsaqra iqdamaha#riqya(gm) rAtriqrdaSa#)

1.1.15 anuvAkaM-15

T.A.1.15.1

athAdityasyAShTa pu#ruShaqsya ||

vasUnA mAdityAnA(gg) sthAnE svatEja#sA BAqni ||

rudrANA-mAdityAnA(gg) sthAnE svatEja#sA BAqni ||

AdityAnA-mAdityAnA(gg) sthAnE svatEja#sA BAqni || satA(gm)#satyAqnAM | AdityAnA(gg) sthAnE svatEja#sA BAqni || aBidhUnvatA#-maBiqGnatAM | vAtava#tAM maqrutAM | AdityAnA(gg) sthAnE svatEja#sA BAqni ||

RuBUNA-mAdityAnA(gg) sthAnE svatEja#sA BAqni ( ) || viSvEShA$M dEvAqnAM | AdityAnA(gg) sthAnE svatEja#sA BAqni || sam~Mvathsara#sya saqvituH |

Adityasya sthAnE svatEja#sA BAqni || Oum BUrBuvaqssva#H |

raSmayO vO mithunaM mA nO mithu#na(gm) rIqDhvaM || 68 (16)

(RuBUNAmAdityAnA(gg) sthAnE svatEja#sA BAqni ShaTca#) (A15)

SrI CAyA-suvarcalAmbA samEta SrI suryanArAyaNa svAminE namaH | Oum namO nArAyaNAya || 15 ||

1.1.16 anuvAkaM-16

T.A.1.16.1

ArOgasya sthAnE svatEja#sA BAqni | BrAjasya sthAnE svatEja#sA BAqni | paTarasya sthAnE svatEja#sA BAqni | pata~ggasya sthAnE svatEja#sA BAqni |

svarNarasya sthAnE svatEja#sA BAqni |

jyOtiShImatasya sthAnE svatEja#sA BAqni |

viBAsasya sthAnE svatEja#sA BAqni |

kaSyapasya sthAnE svatEja#sA BAqni |

Oum BUrBuvaqssva#H | ApO vO mithunaM mA nO mithu#na(gm) rIqDhvaM || 69 (10)

(ArOgasya daSa#) (A16)

SrI CAyA-suvarcalAmbA samEta SrI suryanArAyaNa svAminE namaH | Oum namO nArAyaNAya || 16 ||

1.1.17 anuvAkaM-17

T.A.1.17.1

atha vAyO-rEkAdaSa-puruShasyaikAdaSa#-strIkaqsya ||

praBrAjamAnAnA(gm) rudrANA(gg) sthAnE svatEja#sA BAqni |

vyavadAtAnA(gm) rudrANA(gg) sthAnE svatEja#sA BAqni |

vAsukivaidyutAnA(gm) rudrANA(gg) sthAnE svatEja#sA BAqni |

rajatAnA(gm) rudrANA(gg) sthAnE svatEja#sA BAqni |

paruShANA(gm) rudrANA(gg) sthAnE svatEja#sA BAqni |

SyAmAnA(gm) rudrANA(gg) sthAnE svatEja#sA BAqni |

kapilAnA(gm) rudrANA(gg) sthAnE svatEja#sA BAqni |

atilOhitAnA(gm) rudrANA(gg) sthAnE svatEja#sA BAqni |

UrddhvAnA(gm) rudrANA(gg) sthAnE svatEja#sA BAqni | 70 (10)

T.A.1.17.2

avapatantAnA(gm) rudrANA(gg) sthAnE svatEja#sA BAqni |

vaidyutAnA(gm) rudrANA(gg) sthAnE svatEja#sA BAqni |

praBrAjamAnInA(gm) rudrANInA(gg) sthAnE svatEja#sA BAqni |

vyavadAtInA(gm) rudrANInA(gg) sthAnE svatEja#sA BAqni |

vAsukivaidyutInA(gm) rudrANInA(gg) sthAnE svatEja#sA BAqni |

rajatAnA(gm) rudrANInA(gg) sthAnE svatEja#sA BAqni |

paruShANA(gm) rudrANInA(gg) sthAnE svatEja#sA BAqni |

SyAmAnA(gm) rudrANInA(gg) sthAnE svatEja#sA BAqni |

kapilAnA(gm) rudrANInA(gg) sthAnE svatEja#sA BAqni |

atilOhitInA(gm) rudrANInA(gg) sthAnE svatEja#sA BAqni ( ) |

UrddhvAnA(gm) rudrANInA(gg) sthAnE svatEja#sA BAqni |

avapatantInA(gm) rudrANInA(gg) sthAnE svatEja#sA BAqni |

vaidyutInA(gm) rudrANInA(gg) sthAnE svatEja#sA BAqni |

Oum BUrBuvaqssva#H |

rUpANi vO mithunaM mA nO mithu#na(gm) rIqDhvaM || 71 (15)

(UrddhvAnA(gm) rudrANA(gg) sthAnE svatEja#sA BAq - nyatilOhitInA(gm) rudrANInA(gg) sthAnE svatEja#sA

BAqni pa~jca# ca (A17)

SrI CAyA-suvarcalAmbA samEta SrI suryanArAyaNa svAminE namaH | Oum namO nArAyaNAya || 17 ||

1.1.18 anuvAkaM-18

T.A.1.18.1

athAgnE#raShTa pu#ruShaqsya || agnEH pUrva-diSyasya sthAnE svatEja#sA BAqni |

jAtavEdasa upadiSyasya sthAnE svatEja#sA BAqni |

sahOjasO dakShiNa-diSyasya sthAnE svatEja#sA BAqni |

ajirApraBava upadiSyasya sthAnE svatEja#sA BAqni |

vaiSvAnarasyAparadiSyasya sthAnE svatEja#sA BAqni |

naryApasa upadiSyasya sthAnE svatEja#sA BAqni |

pa~gktirAdhasa udagdiSyasya sthAnE svatEja#sA BAqni |

visarpiNa upadiSyasya sthAnE svatEja#sA BAqni |

Oum BUrBuvaqssva#H( ) |

diSO vO mithunaM mA nO mithu#na(gm) rIqDhvaM || 72 (11)

(sva#rEka#m ca) (A18)

SrI CAyA-suvarcalAmbA samEta SrI suryanArAyaNa svAminE namaH | Oum namO nArAyaNAya || 18 ||

Special Korvai

(Etad raSmaya ApO rUpANi diSaH pa~jca#)

1.1.19 anuvAkaM-19

T.A.1.19.1

dakShiNapUrva-syAndiSi visa#rpI naqrakaH | tasmAnnaH pa#ripAqhi || dakShiNA-parasyA-ndiSya visa#rpI naqrakaH | tasmAnnaH pa#ripAqhi || uttara-pUrvasyA-ndiSi viShA#dI naqrakaH | tasmAnnaH pa#ripAqhi || uttarA-parasyA-ndiSya viShA#dI naqrakaH | tasmAnnaH pa#ripAqhi ||

”A yasminthsapta vAsavA{9}” “indriyANi Satakrata#{10}” vityEqtE || 73 (9)

(dakShiNapUrvasyAm nava#) (A19)

SrI CAyA-suvarcalAmbA samEta SrI suryanArAyaNa svAminE namaH | Oum namO nArAyaNAya || 19 ||

1.1.20 anuvAkaM-20

T.A.1.20.1

iqndraq GOqShA vOq vasu#BiH puqrastAq-dupa#dadhatAM |

manO#javasO vaH piqtRuBi#r dakShiNaqta upa#dadhatAM |

pracE#tA vO ruqdraiH paqScA-dupa#dadhatAM |

viqSvaka#rmA va Adiqtyai-ru#ttaraqta upa#dadhatAM |

tvaShTA# vO rUqpai-ruqpari#ShTAq-dupa#dadhatAM | saMj~jAnaM ~MvaH pa#ScAdiqti || AqdiqtyaH sarvOq&gniH pRu#thiqvyAM | vAqyuraqntari#kShE | sUryO# diqvi |

caqndramA# diqkShu ( ) | nakSha#trANiq svalOqkE ||

EqvA hyE#va | EqvA hya#gnE | EqvA hi vA#yO | EqvA hI$ndra | EqvA hi pU#Shann | EqvA hi dE#vAH || 74 (17)

diqkShu saqpta ca#) (A20)

SrI CAyA-suvarcalAmbA samEta SrI suryanArAyaNa svAminE namaH | Oum namO nArAyaNAya || 21 ||

1.1.21 anuvAkaM-21

T.A.1.21.1

Apa#mApAmaqpaH sarvA$H | aqsmA-daqsmAdiqtO&muta#H |

aqgnirvAqyuScaq sUrya#Sca | saqha sa#~jcaskaqrarddhi#yA ||

vAqyvaSvA# raSmiq pata#yaH | marI$cyAtmAnOq adru#haH |

dEqvI rBu#vanaq sUva#rIH | puqtraqvaqvAya# mE suta ||

mahAnAmnIr-ma#hAmAqnAH | maqhaqsO ma#hasaqssva#H | 75 (10)

T.A.1.21.2

dEqvIH pa#rjanyaq sUva#rIH | puqtraqvaqvAya# mE suta ||

aqpASnyu#ShNi-maqpA rakSha#H | aqpASnyu#ShNi-maqpA raGa$M | apA$GrAqmapa# cAqvarti$M | apa# dEqvIriqtO hi#ta || vajra#M dEqvIrajI#tA(gg)Sca | Buva#naM dEvaq sUva#rIH | AqdiqtyAnadi#tiM dEqvIM | yOni#nOrddhva-muqdISha#ta || 76 (10)

T.A.1.21.3

BaqdraM karNE#BiH SRuNuqyAma# dEvAH | BaqdraM pa#SyEmAqkShaBiqr-yaja#trAH | sthiqraira~ggai$ stuShTuqvA(gm) sa#staqnUBi#H | vyaSE#ma dEqvahi#taqM ~MyadAyu#H || svaqsti naq indrO# vRuqddhaSra#vAH |

svaqsti na#H pUqShA viqSvavE#dAH |

svaqsti naqstArkShyOq ari#ShTanEmiH | svaqsti nOq bRuhaqspati#r-dadhAtu || kEqtavOq aru#NAsaSca | RuqShaqyO vAta#raSaqnAH( ) | praqtiqShThA(gm) SaqtadhA# hi |

saqmAhi#tAsO sahasraqdhAya#saM || SiqvA naqH Santa#mA Bavantu | diqvyA Apaq OSha#dhayaH || suqmRuqDIqkA sara#svati | mAtEq vyO#ma saqndRuSi# || 77 (16)

(sva# - ruqdISha#taq - vAta#raSaqnAH ShaTca#) (A21)

SrI CAyA-suvarcalAmbA samEta SrI suryanArAyaNa svAminE namaH | Oum namO nArAyaNAya || 21 ||

1.1.22 anuvAkaM-22

T.A.1.22.1

yO#&pAM puShpaqM ~MvEda# | puShpa#vAn praqjAvA$n paSuqmAn Ba#vati | caqndramAq vA aqpAM puShpa$M | puShpa#vAn praqjAvA$n paSuqmAn Ba#vati |

ya EqvaM ~MvEda# || yO#&pAmAqyata#naqM ~MvEda# | Aqyata#navAn Bavati | aqgnirvA aqpAmAqyata#naM | Aqyata#navAn Bavati | yO$&gnErAqyata#naqM ~MvEda# | 78 (10)

T.A.1.22.2

Aqyata#navAn Bavati | ApOq vA aqgnErAqyata#naM | Aqyata#navAn Bavati | ya EqvaM ~MvEda# || yO#&pAmAqqyata#naqM ~MvEda# | Aqyata#navAn Bavati |

vAqyurvA aqpAmAqyata#naM | Aqyata#navAn Bavati | yO vAqyOrAqyata#naqM ~MvEda# | Aqyata#navAn Bavati | 79 (10)

T.A.1.22.3

ApOq vai vAqyOrAqyata#naM | Aqyata#navAn Bavati | ya EqvaM ~MvEda# || yO#&pAmAqyata#naqM ~MvEda# | Aqyata#navAn Bavati | aqsau vai tapa#nnaqpA-mAqyata#naM |

Aqyata#navAn Bavati | yO#&muShyaq-tapa#ta Aqyata#naqM ~MvEda# | Aqyata#navAn Bavati | ApOqvA aqmuShyaq-tapa#ta Aqyata#naM | 80 (10)

T.A.1.22.4

Aqyata#navAn Bavati | ya EqvaM ~MvEda# || yO#&pAmAqyata#naqM ~MvEda# | Aqyata#navAn Bavati | caqndramAq vA aqpAmAqyata#naM | Aqyata#navAn Bavati |

yaScaqndrama#sa Aqyata#naqM ~MvEda# | Aqyata#navAn Bavati | ApOq vai caqndrama#sa Aqyata#naM | Aqyata#navAn Bavati | 81 (10)

T.A.1.22.5

ya EqvaM ~MvEda# || yO#&pAmAqyata#naqM ~MvEda# | Aqyata#navAn Bavati | nakSha#trANiq vA aqpAmAqyata#naM | Aqyata#navAn Bavati | yO nakSha#trANA-mAqyata#naqM ~MvEda# | Aqyata#navAn Bavati | ApOq vai nakSha#trANA-mAqyata#naM | Aqyata#navAn Bavati |

ya EqvaM ~MvEda# || 82 (10)

T.A.1.22.6

yO#&pAmAqyata#naqM ~MvEda# | Aqyata#navAn Bavati | paqrjanyOq vA aqpAmAqyata#naM | Aqyata#navAn Bavati |

yaH paqrjanya#-syAqyata#naqM ~MvEda# |

Aqyata#navAn Bavati | ApOq vai paqrjanya#-syAqyata#naM |

Aqyata#navAn Bavati | ya EqvaM ~MvEda# || yO#&pAmAqyata#naqM ~MvEda# || 83 (10)

T.A.1.22.7

Aqyata#navAn Bavati | saqm~MvaqthsaqrO vA aqpAmAqyata#naM | Aqyata#navAn Bavati | yaH sa#m~Mvathsaqra-syAqyata#naqM ~MvEda# |

Aqyata#navAn Bavati | ApOq vai sa#m~Mvathsaqra-syAqyata#naM | Aqyata#navAn Bavati | ya EqvaM ~MvEda# ||

yO$&Psu nAvaqM prati#ShThitAqM ~MvEda# | pratyEqva ti#ShThati | 84 (10)

T.A.1.22.8

iqmE vai lOqkA aqPsu prati#ShThitAH | tadEqShA&ByanU$ktA ||

aqpA(gm) rasaqmuda#ya(gm)sann | sUryE# Suqkra(gm) saqmABRu#taM | aqpA(gm) rasa#syaq yO rasa#H | taM ~MvO# gRuhNA-myuttaqmamiti# || iqmE vai lOqkA aqpA(gm) rasa#H | tE#&muShmi#n-nAdiqtyE saqmABa#tAH || jAqnuqdaqGnI-mu#ttara-vEqdI~gKAqtvA | aqpAM pU#rayiqtvA gu#lPadaqGnaM | 85 (10)

T.A.1.22.9

puShkaraparNaiH puShkaradaNDaiH puShkaraiSca# sa(gg)stIqrya | tasmi#n. vihAqyasE | aqgniM praqNIyO#pa-samAqdhAya# || braqhmaqvAqdinO# vadanti |

kasmA$t praNIqtE&ya-maqgniScIqyatE$ | sAppra#NIqtE&yamaqPsu hyaya#~jcIqyatE$ |

aqsau Buva#nEq&pya-nA#hitAgni-rEqtAH |

tamaqBita# EqtA aqBIShTa#kAq upa#dadhAti ||

aqgniqhOqtrE da#r.SapUrNa-mAqsayO$H |

paqSuqbaqndhE cA#turmAqsyEShu# | 86 (10)

T.A.1.22.10

athO# AhuH | sarvE#Shu yaj~jakraqtuShviti# || Eqtaddha# smaq vA A#huH SaNDiqlAH | kamaqgni~jci#nutE || saqtriqya-maqgni~jci#nvAqnaH | saqm~MvaqthsaqraM praqtyakShE#Na || kamaqgni~jci#nutE | sAqviqtra-maqgni~jci#nvAqnaH |

aqmumA#diqtyaM praqtyakShE#Na || kamaqgni~jci#nutE | 87 (10)

T.A.1.22.11

nAqciqkEqta-maqgni~jci#nvAqnaH | prAqNAn praqtyakShE#Na || kamaqgni~jci#nutE | cAqtuqrq.hOqtriqya-maqgni~jci#nvAqnaH | brahma# praqtyakShE#Na || kamaqgni~jci#nutE |

vaiqSvaqsRuqja-maqgni~jci#nvAqnaH | SarI#raM praqtyakShE#Na || kamaqgni~jci#nutE |

uqpAqnuqvAqkya#mAqSu-maqgni~jci#nvAqnaH | 88 (10)

T.A.1.22.12

iqmAn ~MlOqkAn praqtyakShE#Na || kamaqgni~jci#nutE |

iqmamA#ruNa-kEtuka-maqgni~jci#nvAqna iti# | ya EqvAsau |

iqtaScAq-muta#ScA-vyatIpAqtI | tamiti# || yO$&gnErmi#thUqyA vEda# | miqthuqnaqvAn Ba#vati | ApOq vA aqgnErmi#thUqyAH |

miqthuqnaqvAn Ba#vati ( ) | ya EqvaM ~MvEda# || 89 (11)

(vEda# - Bava - tyAqyata#naM - Bavatiq - vEdaq - vEda# - tiShThati - gulPadaqGnaM - cA#turmAqsyE - ShvaqmumA#diqtyaM praqtyakShE#Naq kamaqgniM ci#nuta - upAnuvAqkya#mAqSumaqgniM ci#nvAqnO - mi#thUqyA mi#thunaqvAn Ba#vaqtyEka#M ca) (A22)

SrI CAyA-suvarcalAmbA samEta SrI suryanArAyaNa svAminE namaH | Oum namO nArAyaNAya || 22 ||

Special Korvai

(puShpa#maqgnirvAqyuraqsau vai tapa#~jcaqndramAq nakSha#trANi paqrjanya#H sam~MvathsaqrO yO$&Psu nAva#mEqtaddha# smaq vai sa#triqya(gm) sa#m~Mvathsaqra(gm) sA#viqtramaqmuM nA#cikEqtaM prAqNA(gg)ScA#tur.hOtriqyaM brahma# vaiSvasRuqja(gm)

SarI#ramupAnuvAqkya#mAqSumiqmAn ~MlOqkAniqmamA#ruNakEtukaqM ~Mya EqvAsau)

1.1.23 anuvAkaM-23

T.A.1.23.1

ApOq vA iqdamA#santh saliqlamEqva |

sa praqjApa#tiqrEka#H puShkarapaqrNE sama#Bavat |

tasyAntaqr mana#si kAmaqH sama#vartata | iqda(gm) sRu#jEyaqmiti# | tasmAqdyat puru#ShOq mana#sA&BiqgacCa#ti | tadvAqcA va#dati |

tatkarma#NA karOti | tadEqShA &ByanU$ktA || kAmaqstadagrEq sama#vartaqtAdhi# | mana#sOq rEta#H prathaqmaM ~MyadAsI$t | 90 (10)

T.A.1.23.2

saqtO bandhuqmasa#tiq nira#vindann | hRuqdi praqtIShyA# kaqvayO# manIqShEti# || upai#naqntadupa#namati | yat kA#mOq Bava#ti | ya EqvaM ~MvEda# || sa tapO#&tapyata |

sa tapa#staqptvA | SarI#ramadhUnuta | tasyaq yan mAq(gm)qsamAsI$t | tatO#&ruqNAH kEqtavOq vAta#raSaqnA RuSha#yaq uda#tiShThann | 91 (10)

T.A.1.23.3

yE naKA$H | tE vai#KAnaqsAH | yE vAlA$H | tE vA#laKiqlyAH |

yO rasa#H | sO#&pAM || aqntaqraqtaH kUqrmaM BUqta(gm) sarpa#ntaM | tama#bravIt | mamaq vai tva~g-mAq(gm)qsA | sama#BUt | 92 (10)

T.A.1.23.4

nEtya#bravIt | pUrva#mEqvAha-miqhAsaqmiti# | tatpuru#Shasya puruShaqtvaM | sa saqhasra#SIr.ShAq puru#ShaH | saqhaqsrAqkShaH saqhasra#pAt | BUqtvOda#tiShThat | tama#bravIt | tvaM ~Mvai pUrva(gm)# sama#BUH |

tvamiqdaM pUrva#H kuruqShvEti# || sa iqta AqdAyApa#H | 93 (10)

T.A.1.23.5

aq~jjaqlinA# puqrastA#-duqpAda#dhAt | EqvA hyEqvEti# |

tata# Adiqtya uda#tiShThat | sA prAcIq dik ||

athA#ruqNaH kEqtur-da#kShiNaqta uqpAda#dhAt | EqvA hyagnaq iti# | tatOq vA aqgniruda#tiShThat | sA da#kShiqNA dik | athA#ruqNaH kEqtuH paqScAduqpAda#dhAt |

EqvA hi vAyOq iti# | 94 (10)

T.A.1.23.6

tatO# vAqyuruda#tiShThat | sA praqtIcIq dik |

athA#ruqNaH kEqtu-ru#ttaraqta uqpAda#dhAt | EqvA hIndrEti# |

tatOq vA indraq uda#tiShThat | sOdI#cIq dik |

athA#ruqNaH kEqtur-maddhya# uqpAda#dhAt | EqvA hi pUShaqnniti# | tatOq vai pUqShOda#tiShThat | sEyandik | 95 (10)

T.A.1.23.7

athA#ruqNaH kEqturuqpari#ShTA-duqpAda#dhAt | EqvA hi dEvAq iti# | tatO# dEva manuqShyAH piqtara#H | gaqndhaqrvAq-Psaqrasaq ScOda#-tiShThann |

sOrddhvA dik || yA viqpruShO# viqparA#patann |

tAByO&su#rAq rakShA(gm)#si piSAqcAScO-da#tiShThann | tasmAqttE parA#Bavann | viqpruDByOq hi tE sama#Bavann || tadEqShA&ByanU$ktA || 96 (10)

T.A.1.23.8

ApO# haq yad bRu#haqtIr garBaqmAyann# | dakShaqM dadhA#nA jaqnaya#ntIH svayaqmBuM | tata# iqmE&ddhya-sRu#jyantaq sargA$H | adByOq vA iqda(gm) sama#BUt |

tasmA#diqda(gm) sarvaqM brahma# svayaqBviMti# ||

tasmA#diqda(gm) sarvaq(gm)q Sithi#la-miqvA dhruva#-mivABavat ||

praqjApa#tiqr vAva tat | AqtmanAq&&tmAna#M ~MviqdhAya# |

tadEqvAnuq prAvi#Sat || tadEqShA&ByanU$ktA ( ) || 97 (10)

T.A.1.23.9

viqdhAya# lOqkAn. viqdhAya# BUqtAni# | viqdhAyaq sarvA$H praqdiSOq diSa#Sca | praqjApa#tiH prathamaqjA Ruqtasya# | AqtmanAq&&tmA-na#maqBi-sam~Mvi#vEqSEti# ||

sarva#mEqvEdamAqptvA | sarva#-mavaqruddhya# | tadEqvAnuq pravi#Sati | ya EqvaM ~MvEda# || 98 (8)

(AsI# - datiShThan - naBUq - dapOq - vAyOq iti - sEyaM digaq - ByanU$ktAq - &ByanU$ktAq -+&ShTau ca#) (A23)

SrI CAyA-suvarcalAmbA samEta SrI suryanArAyaNa svAminE namaH | Oum namO nArAyaNAya || 23 ||

1.1.24 anuvAkaM-24

T.A.1.24.1

catu#ShTayyaq ApO# gRuhNAti | caqtvAriq vA aqpA(gm) rUqpANi# | mEGO# viqdyut | staqnaqyiqtnur-vRuqShTiH | tAnyEqvA va#rundhE || Aqtapa#tiq varShyA# gRuhNAti |

tAH puqrastAq-dupa#dadhAti | EqtA vai bra#hmavarcaqsyA Apa#H | muqKaqta Eqva bra#hmavarcaqsa-mava#rundhE |

tasmA$n-muKaqtO bra#hmavarcaqsita#raH || 99 (10)

T.A.1.24.2

kUpyA# gRuhNAti | tA da#kShiNaqta upa#dadhAti | EqtA vai tE#jaqsvinIqrApa#H | tEja# EqvAsya# dakShiNaqtO da#dhAti | tasmAqd dakShiqNOrddha# &stEjaqsvita#raH ||

sthAqvaqrA gRu#hNAti | tAH paqScAdupa#dadhAti |

prati#ShThitAq vai sthA#vaqrAH | paqScAdEqva prati#tiShThati || vaha#ntIr gRuhNAti | 100 (10)

T.A.1.24.3

tA u#ttaraqta upa#dadhAti | Oja#sAq vA EqtA vaha#ntIriqvOd-ga#tIriqva AkUja#tIriqva dhAva#ntIH | Oja# EqvAsyO$ttaraqtO da#dhAti | tasmAqduttaqrO&ddha# Ojaqsvita#raH || saqBAqMryA gRu#hNAti | tA maddhyaq upa#dadhAti | iqyaM ~Mvai sa#BAqMryAH | aqsyAmEqva prati#tiShThati ||

paqlvaqlyA gRu#hNAti | tA uqpari#ShTA-duqpAda#dhAti | 101 (10)

T.A.1.24.4

aqsau vai pa#lvaqlyAH | aqmuShyA#mEqva prati#tiShThati || diqkShUpa#dadhAti | diqkShu vA Apa#H | annaqM ~MvA Apa#H | aqdByO vA anna#~jjAyatE |

yadEqvAdByO-&nnaqM jAya#tE | tadava#rundhE ||

taM ~MvA Eqtama#ruqNAH kEqtavOq vAta#raSaqnA RuSha#yO-&cinvann | tasmA#-dAruNa kEqtuka#H ( ) || 102a

tadEqShA&ByanU$ktA || kEqtavOq aru#NAsaSca | RuqShaqyO vAta#raSaqnAH |

praqtiqShThA(gm) SaqtadhA# hi | saqmAhi#tAsO sahasraqdhAya#saqmiti# ||

SaqtaSa#Scaiqva &saqhasra#SaScaq prati#tiShThati | ya Eqtamaqgni~jci#nuqtE |

ya u#cainamEqvaM ~MvEda# || 102b (18)

(braqhmaqvaqrcaqsita#rOq - vaha#ntIr gRuhNAtiq - tA uqpari#ShTAduqpAda#dhA - tyAruNakEqtukOq&ShTau ca#) (A24)

SrI CAyA-suvarcalAmbA samEta SrI suryanArAyaNa svAminE namaH |

Oum namO nArAyaNAya || 24 ||

1.1.25 anuvAkaM-25

T.A.1.25.1

jAqnuqdaqGnI-mu#ttaravEqdI~gKAqtvA | aqpAM pU#rayati | aqpA(gm) sa#rvaqtvAya# | puqShkaqraqpaqrNa(gm) ruqkmaM puru#Shaq-mityupa#dadhAti | tapOq vai pu#ShkarapaqrNaM |

saqtya(gm) ruqkmaH | aqmRutaqM puru#ShaH | EqtAvaqdvA vA$sti | yAva#dEqtat | yAva#dEqvAsti# | 103 (10)

T.A.1.25.2

tadava#rundhE || kUqrmamupa#dadhAti | aqpAmEqva mEdhaqmava#rundhE | athO$ svaqrgasya# lOqkasyaq sama#ShTyai || Apa#mApAmaqpaH sarvA$H |

aqsmAdaqsmA diqtO&muta#H | aqgnirvAqyuScaq sUrya#Sca |

saqha sa#~jcaskaqrarddhi#yAq iti# | “vAqyvaSva# raSmiqpata#yaH{11}” || lOqkaM pRu#NacCiqdraM pRu#Na | 104 (10)

T.A.1.25.3

yAstiqsraH pa#ramaqjAH || “iqndraqGOqShA vOq vasu#Bi{12}” “ rEqvA hyEqvE{13}” ti# || pa~jcaq cita#yaq upa#dadhAti | pA~gktaq&gniH | yAvA#nEqvAgniH | ta~jci#nutE || lOqkaM pRu#NayA dviqtIyAq-mupa#dadhAti | pa~jca#padAq vai viqrAT | tasyAq vA iqyaM pAda#H | aqntari#kShaqM pAda#H ( ) |

dyauH pAda#H | diSaqH pAda#H | paqrOra#jAqH pAda#H || viqrAjyEqva prati#tiShThati | ya Eqtamaqgni~jci#nuqtE | ya u#cainamEqvaM ~MvEda# || 105 (16)

(asti# - pRuNAq - ntari#kShaqm pAdaqH ShaTca#) (A25)

SrI CAyA-suvarcalAmbA samEta SrI suryanArAyaNa svAminE namaH | Oum namO nArAyaNAya || 25 ||

1.1.26 anuvAkaM-26

T.A.1.26.1

aqgniM praqNIyO#pa-samAqdhAya# | tamaqBita# EqtA aqBIShTa#kAq upa#dadhAti | aqgniqhOqtrE da#r.SapUrNa-mAqsayO$H | paqSuqbaqndhE cA#turmAqsyEShu# |

athO# AhuH | sarvE#Shu yaj~jakraqtuShviti# ||

atha# hasmA hAruqNaH svA#yaqmBuva#H |

sAqviqtraH sarvOq&gni-rityana#nuSha~ggaM manyAmahE |

nAnAq vA EqtEShA$M ~MvIqryA#Ni || kamaqgni~jci#nutE | 106 (10)

T.A.1.26.2

saqtriqya maqgni~jci#nvAqnaH | kamaqgni~jci#nutE | sAqviqtra maqgni~jci#nvAqnaH | kamaqgni~jci#nutE | nAqciqkEqta maqgni~jci#nvAqnaH | kamaqgni~jci#nutE |

cAqtuqr.q hOqtriqya-maqgni~jci#nvAqnaH | kamaqgni~jci#nutE |

vaiqSvaqsRuqja maqgni~jci#nvAqnaH | kamaqgni~jci#nutE | 107 (10)

T.A.1.26.3

uqpAqnuqvAqkya#-mAqSu maqgni~jci#nvAqnaH | kamaqgni~jci#nutE | iqmamA#ruNa-kEtuka maqgni~jci#nvAqna iti# || vRuShAq vA aqgniH | vRuShA#Nauq sa(gg)sPA#layEt | haqnyEtA$sya yaqj~jaH | tasmAqnnAnuqShajya#H ||

sOtta#ravEqdiShu# kraqtuShu# cinvIta | uqttaqraqvEqdyA(gg) hya#gniScIqyatE$ || praqjAkA#maScinvIta | 108 (10)

T.A.1.26.4

prAqjAqpaqtyO vA EqShO$&gniH | prAqjAqpaqtyAH praqjAH | praqjAvA$n Bavati | ya EqvaM ~MvEda# || paqSukA#maScinvIta | saqMj~jAnaqM ~MvA Eqtat pa#SUqnAM | yadApa#H |

paqSUqnAmEqva saqj~jAMnEq &gni~jci#nutE | paqSuqmAn Ba#vati | ya EqvaM ~MvEda# || 109 (10)

T.A.1.26.5

vRuShTi#kAmaScinvIta | ApOq vai vRuShTi#H | paqrjanyOq var.Shu#kO Bavati | ya EqvaM ~MvEda# || AqmaqyAqvI ci#nvIta | ApOq vai BE#ShaqjaM | BEqShaqja-mEqvAsmai# karOti | sarvaqmAyu#rEti || aqBiqcara(gg)# ScinvIta | vajrOq vA Apa#H | 110 (10)

T.A.1.26.6

vajra#mEqva BrAtRu#vyEByaqH praha#rati | stRuqNuqta E#naM || tEja#skAmOq yaSa#skAmaH |

braqhmaqvaqrcaqsakA#maH svaqrgakA#maScinvIta | EqtA vaqdvA vA$sti | yAva#dEqtat | yAva#dEqvAsti# | tadava#rundhE || tasyaiq tadvraqtaM | var.Sha#tiq na dhA#vEt | 111 (10)

T.A.1.26.7

aqmRutaqM ~MvA Apa#H | aqmRutaqsyA-na#ntarityai || nAPsu-mUtra#purIqSha~gku#ryAt | na niShThI#vEt | na viqvasa#naH snAyAt | guhyOq vA EqShO$&gniH | EqtasyAqgnE rana#ti dAhAya || na pu#ShkarapaqrNAniq hira#NyaqM ~MvA&dhiqtiShThE$t | EqtasyAqgnE-rana#ByArOhAya || na kUrmaqsyASnI#yAt ( ) | nOdaqkasyAq-GAtu#kAqnyEna#-mOdaqkAni# Bavanti | aqGAtu#kAq Apa#H |

ya Eqtamaqgni~jci#nuqtE | ya u#cainamEqvaM ~MvEda# || 112 (14)

(ciqnuqtEq - ciqnuqtEq - praqjAkA#maScinvItaq-ya EqvaM ~MvEdA-pO#-dhAvEq-daSnI#yAccaqtvAri# ca) (A26)

SrI CAyA-suvarcalAmbA samEta SrI suryanArAyaNa svAminE namaH | Oum namO nArAyaNAya || 26 ||

1.1.27 anuvAkaM-27

T.A.1.27.1

iqmA nu#kaqM Buva#nA sIShadhEma | indra#Scaq viSvE#ca dEqvAH || yaqj~ja~jca# nastaqnva~jca# praqjA~jca# | Aqdiqtyairinda#H saqha sI#ShadhAtu ||

AqdiqtyairindraqH saga#NO-maqrudBi#H | aqsmAka#M BUtvaviqtA taqnUnA$M || Apla#vasvaq prapla#vasva | AqNDI Ba#va jaq mA muqhuH | suKAdIndu#H KaniqdhanAM | prati#mu~jcasvaq svAM puqraM || 113 (10)

T.A.1.27.2

marI#cayaH svAyaMBuqvAH | yE Sa#rIqrANya# kalpayann |

tE tE# dEqha~gka#lpayantu | mA ca# tEq KyA sma# tIriShat || utti#ShThataq mA sva#pta | aqgni-mi#cCaddhvaqM BAra#tAH | rAj~jaqH sOma#sya tRuqptAsa#H |

sUryE#Na saqyujO#ShasaH || “yuvA# suqvAsA$H{14}” ||

aqShTAca#krAq nava#dvArA | 114 (10)

T.A.1.27.3

dEqvAnAqM pUra#yOqddhyA | tasyA(gm)# hiraNma#yaH kOqSaH | svaqrgO lOqkO jyOtiqShA &&vRu#taH || yO vai tA$M brahma#NO vEqda | aqmRutE#nAvRuqtAM pu#rIM | tasmai$ brahma ca# brahmAq ca | AqyuH kIrti#M praqjAnda#duH || viqBrAja#mAnAq(gm)q hari#NIM | yaqSasA# saMpaqrIvRu#tAM | pura(gm)# hiraNma#yIM braqhmA | 115 (10)

T.A.1.27.4

viqvESA#paqrAji#tA || parA~ggEtya# (parA~gatya#) jyAmaqyI |

parA~ggEtya# (parA~gatya#) nASaqkI |

iqha cA#mutra# cAnvEqti | viqdvAn dE#vAsuqrAnu#BaqyAn ||

yatku#mAqrI maqndraya#tE | yaqdyOqShidya-tpa#tiqvratA$ | ari#ShTaqM ~Myatki~jca# kriqyatE$ |

aqgni-stadanu# vEdhati || aqSRutA#saH SRu#tAsaqSca | 116 (10)

T.A.1.27.5

yaqjvAnOq yE&pya#yaqjvana#H | sva#ryantOq nApE$kShantE |

indra#-maqgni~jca# yE viqduH || sika#tA iva saqm~Myanti# |

raqSmiBi#H-samuqdIri#tAH | aqsmA-llOqkAda#-muShmAqcca | RuqShiBi#-radAt-pRuqSniBi#H || apE#taq vItaq vi ca# sarpaqtAta#H | yE&traq stha pu#rAqNA yE caq nUta#nAH |

ahO#Bi-raqdBi-raqktuBiq-rvya#ktaM | 117 (10)

T.A.1.27.6

yaqmO da#dAtva-vaqsAna#masmai || nRu mu#Nantu nRu pAqtvarya#H | aqkRuqShTA yE caq kRuShTa#jAH | kuqmArI#Shu kaqnInI#Shu | jAqriNI#Shu caq yE hiqtAH || rEta#H pItAq ANDa#pItAH | a~ggA#rEShu caq yE huqtAH | uqBayA$n putra# pautraqkAn | yuqvEq&haM ~MyaqmarAja#gAn || “ Saqtaminnu Saqrada#H{15}” ( ) || adOq yadbrahma# vilaqbaM | piqtRuqNA~jca# yaqmasya# ca |

varu#Naq-syASvi#nO-raqgnEH | maqrutA$~jca viqhAya#sAM ||

kAqmaqpraqyava#NaM mE astu | sa hyE#vAsmi#

saqnAta#naH | iti nAkO brahmiSravO# rAyOq dhanaM |

puqtrAnApO# dEqvIriqhAhi#tA || 118 (18)

(puqraM - nava#dvArA - braqhmA - ca - vya#kta(gm) - SaqradOq&ShTau ca# (A27)

SrI CAyA-suvarcalAmbA samEta SrI suryanArAyaNa svAminE namaH | Oum namO nArAyaNAya || 27 ||

1.1.28 anuvAkaM-28

T.A.1.28.1

viSI$rShNIqM gRuddhra#-SIrShNI~jca | apEtO# nir.Ruqti(gm) ha#thaH | paribAdha(gg) SvE#takuqkShaM |

niqja~gGa(gm)# SabaqlOda#raM || saq tAn. vAqcyAya#yA saqha | agnEq nASa#ya saqndRuSa#H | IqrShyAqsUqyE bu#BuqkShAM | maqnyuM kRuqtyAM ca# dIdhirE |

rathE#na ki(gm)SuqkAva#tA | agnEq nASa#ya saqndRuSa#H || 119 (10) (viSI$rShNIqM daSa#) (A28)

SrI CAyA-suvarcalAmbA samEta SrI suryanArAyaNa svAminE namaH |

Oum namO nArAyaNAya || 28 ||

1.1.29 anuvAkaM-29

T.A.1.29.1

paqrjanyA#yaq pragA#yata | diqvaspuqtrAya# mIqDhuShE$ | sa nO# yaqvasa#micCatu || iqdaM ~Mvaca#H paqrjanyA#ya svaqrAjE$ | hRuqdO aqstvanta#raqnta-dyu#yOta |

maqyOqBUrvAtO# viqSvakRu#ShTayaH santvaqsmE | suqpiqppaqlA OSha#dhIr dEqvagO#pAH ||

yO garBaq-mOSha#dhInAM | gavA$~gkRuqNOtyarva#tAM | paqrjanya#H puruqShINA$M || 120 (10)

(paqrjanyA#yaq daSa#) (A29)

SrI CAyA-suvarcalAmbA samEta SrI suryanArAyaNa svAminE namaH | Oum namO nArAyaNAya || 29 ||

1.1.30 anuvAkaM-30

T.A.1.30.1

puna#rmAmaitvindriqyaM | punaqrAyuqH punaqrBaga#H | punaqr brAhma#Na-maitu mA | punaqr dravi#Na maitu mA || yanmEq&dya rEta#H pRuthiqvImaskAn# |

yadOSha#dhIraqpyasa#raqd-yadApa#H | iqdantat punaqrAda#dE | dIqrGAqyuqtvAyaq varca#sE || yanmEq rEtaqH prasi#cyatE | yanmaq AjA#yatEq puna#H( ) | tEna# mAmaqmRuta#M kuru | tEna# supraqjasa#~gkuru || 121 (12) (punaqrdvE ca#) (A30)

SrI CAyA-suvarcalAmbA samEta SrI suryanArAyaNa svAminE namaH | Oum namO nArAyaNAya || 30 ||

1.1.31 anuvAkaM-31

T.A.1.31.1

aqdBaya-stirOqdhA jA#yata | tava# vaiSravaqNaH sa#dA | tirO# dhEhi sapaqtnAnna#H | yE apOq&Snanti# kEcaqna || tvAqShTrIM mAqyAM ~Mva$SravaqNaH |

ratha(gm)# sahasraq vandhu#raM | puqruqScaqkra(gm) saha#srASvaM | AsthAq yAyA#hi nO baqliM || yasmai# BUqtAni# baqlimAva#hanti | dhanaq~ggAvOq hastiq hira#NyaqmaSvAn# | 122 (10)

T.A.1.31.2

asA#ma sumaqtau yaqj~jiya#sya | SriyaqM biBraqtO &nna#muKIM ~MviqrAja$M || suqdaqrq.SaqnE ca# krauq~jcE ca# | maiqnAqgE ca# maqhAgi#rau | SaqtadvAqTTara#gamaqntA (saqtadvAqTTara#gamaqntA) |

saq(gm)qhAryaqM naga#raqM tava# || iti mantrA$H | kalpO#&ta UqrddhvaM || yadiq baliq(gm)q harE$t |

hiqraqNyaqnAqBayE# vituqdayE# kaubEqrAyAqyaM ba#liH | 123 (10)

T.A.1.31.3

sarvaBUtAdhipatayE na#ma iqti | atha bali(gm) hRutvOpa#tiShThEqta || kShaqtraM kShaqtraM ~Mvai$SravaqNaH | brAhmaNA# vayaq(gg)q smaH |

nama#stE astuq mA mA# hi(gm)sIH | asmAt praviSyAnna#maddhIqti || atha tamagni-mA#dadhIqta | yasminnE tatkarma pra#yu~jjIqta ||

tiqrOdhAq BUH | tiqrOdhAq Buva#H | 124 (10)

T.A.1.31.4

tiqrOdhAqH sva#H | tiqrOdhAq BUrBuvaqssva#H |

sarvEShAM ~MlOkAnA-mAdhipatyE# sIdEqti || atha tamagni#-mindhIqta | yasminnE tatkarma pra#yu~jjIqta || tiqrOdhAq BUH svAhA$ | tiqrOdhAq BuvaqH svAhA$ | tiqrOdhAqH sva#H svAhA$ | tiqrOdhAq BUrBuvaqssva#ssvAhA$ ||

yasminnasya kAlE sarvA AhutIr. hutA# BavEqyuH | 125 (10)

T.A.1.31.5

api brAhmaNa#muKIqnAH | tasminnahnaH kAlE pra#yu~jjIqta |

para#H suqptaja#nAdvEqpi || mA sma pramAdyanta# mAddhyAqpayEt | sarvArthA$H siddhyaqntE | ya E#vaM ~MvEqda | kShuddhya-nnida#majAqnatAM |

sarvArthA na# siddhyaqntE || yastE# viqGAtu#kO BrAqtA |

mamAntar. hRu#dayEq SritaH | 126 (10)

T.A.1.31.6

tasmA# iqmamagraq piNDa#~jjuhOmi | sa mE$&rthAqn mA viva#dhIt | mayiq svAhA$ || rAqjAqdhiqrAqjAya# prasahya sAqhinE$ | namO# vaqyaM ~Mvai$SravaqNAya# kurmahE |

sa mEq kAmAqn kAmaq kAmA#yaq mahya$M | kAqmEqSvaqrO vai$SravaqNO da#dAtu | kuqbEqrAya# vaiSravaqNAya# | maqhAqrAqjAyaq nama#H | kEqtavOq aru#NAsaSca ( ) |

RuqShaqyO vAta#raSaqnAH | praqtiqShThA(gm) SaqtadhA# hi |

saqmAhi#tAsO sahasraqdhAya#saM | SiqvA naqH Santa#mA Bavantu | diqvyA Apaq OSha#dhayaH | suqmRuqDIqkA sara#svati | mA tEq vyO#ma saqndRuSi# || 127 (17)

(aSvA$n-baliqr-BuvO# - BavEqyuH - Srita - Sca# saqpta ca#) (A31)

SrI CAyA-suvarcalAmbA samEta SrI suryanArAyaNa svAminE namaH |

Oum namO nArAyaNAya || 31 ||

1.1.32 anuvAkaM-32

T.A.1.32.1

sam~MvathsaramEta#d vrataq~jcarEt | dvau# vA mAqsau || niyamaH sa#mAsEqna || tasmin niyama# viSEqShAH | triShavaNa-mudakO#paspaqrq.SI |

caturtha kAlapAna#BaktaqH syAt | aharaharvA BaikSha#maSnaqyAt | audumbarIBiH samidBi-ragni#M pariqcarEt | punarmA maitvindriya-mityEtEnA-&nu#vAkEqna |

uddhRuta paripUtABiradBiH kArya#M kurvIqta | 128 (10)

T.A.1.32.2

a#sa~jcaqyavAn | agnayE vAyavE# sUryAqya | brahmaNE pra#jApaqtayE | candramasE na#kShatrEqByaH | RutuByaH sam~Mva#thsarAqya | varuNA-yAruNAyEti vra#tahOqmAH | praqvaqrgyava#dAdEqSaH | aruNAH kA$NDa RuqShayaH || araNyE#&dhIyIqrann | BadraMkarNEBiriti dvE# japiqtvA | 129 (10)

T.A.1.32.3

mahAnAmnIBi-rudaka(gm) sa(gg)#spaqrSya | tamAcA$ryO daqdyAt | SivAnaH SantamE-tyOShadhI#rAlaqBatE | sumRuDIkE#ti BUqmiM | Evama#pavaqrgE |

dhE#nur daqkShiNA | ka(gm) sam~MvAsa#Sca kShauqmaM | anya#dvA SuqklaM | ya#thA Saqkti vA | Eva(gg) svAddhyAya# dharmEqNa ( ) | araNyE#&dhIyIqta | tapasvI puNyO Bavati tapasvI pu#NyO Baqvati || 130 (12)

(kuqrvIqta - ja#piqtvA - svAddhyAya#dharmEqNa dvE ca#) (A32)

SrI CAyA-suvarcalAmbA samEta SrI suryanArAyaNa svAminE namaH | Oum namO nArAyaNAya || 32 ||

Prapaataka Korvai with starting Padams of 1 to 32

Anuvaakams :-

(Baqdra(gg) - smRuti#H - sAkaqjAMnAq - makShya- ti#tAqmrA - Nya#tyurddhvAqkSha - ArOgaH - kvEda - magniSca - sa#hasraqvRut - paqvitra#vantaq -Ata#nuShvAq -ShTayO#nIqM - ~MyO&sAq - vathAditya - syArOga-syAtha vAyO- rathAgnEqr - dakShiNapUrvasyA - mi#ndraGOqShA vaq-Apa#mApAqM-~MyO#&pA - mApOq vai - catu#ShTayyO - jAnudaqGnI - maqgniM praqNIyEq - mA nu# kaqM - ~MviSI$rShNIM - paqrjanyA#yaq - puna# - raqdByaH -sam~MvathsaraM dvAtri(gm)#Sat)

Korvai with starting Padams of 1, 11, 21 Series of Dasinis :-

(BaqdraM - jyOqtiShAq - tasmin rAjAnaM - kaqSyapA$th-sahasraqvRudi#yaqM- napu(gm)sa#ka - maqShTayO#nIq - mavapatantAnA - mAqyata#navAn Bavati - saqtO bandhuqM - tA u#ttaraqtO - vajra#mEqva - puna#rmAmaitu

triq(gm)qSadu#ttaraSaqtam)

First and Last Padam in TA, 1st Prapaatakam :-

(BadraM - tapasvI puNyO Bavati tapasvI pu#NyO Baqvati)

|| hari#H Om ||

|| kRuShNa yajurvEdIya taittirIya AraNyakE prathamaH prapAThakaH (aruNapraSnaH) samAptaH ||

OM namaH paramAtmanE, SrI mahAgaNapatayE namaH

SrI guruByO namaH, haqriqH OM

6 triNAcikEtaM

T.B.3.11.7.1

aqyaM ~MvAva yaH pava#tE | sO$&gni nA#rcikEqtaH | sa yat prA~g pava#tE | tada#syaq Sira#H | athaq yad da#kShiqNA | sa dakShi#NaH paqkShaH | athaq yat praqtyak | tat pucCa$M | ya duda~g~g# | sa utta#raH paqkShaH | 37(10)

T.B.3.11.7.2

athaq yath saqm~MvAti# | tada#sya saqma~jca#naM ca praqsAra#NaM ca | athO# saqpaMdEqvAsyaq sA || sa(gm) haq vA a#smaiq sa kAma#H padyatE |

yat kA#mOq yaja#tE | yO$&gniM nA#cikEqtaM ci#nuqtE |

ya u# caina-mEqvaM ~MvEda# || yO haq vA aqgnE rnA#cikEqtasyAqyata#naM pratiqqShThAM ~MvEda# | Aqyata#navAn Bavati | gacCa#ti pratiqShThAM | 38 (10)

T.B.3.11.7.3

hira#NyaqM ~MvA aqgnE rnA#cikEqtasyAqyata#naM pratiqShThA | ya EqvaM ~MvEda# |

Aqyata#navAn Bavati | gacCa#ti pratiqShThAM ||

yO haq vA aqgnE rnA#cikEqtasyaq SarI#raqM ~MvEda# |

sa Sa#rIra Eqva svaqrgaM ~MlOqkamE#ti |

hira#NyaqM ~MvA aqgnE rnA#cikEqtasyaq SarI#raM |

ya EqvaM ~MvEda# | sa Sa#rIra Eqva svaqrgaM ~MlOqkamE#ti || athOq yathA# ruqkma ut-ta#ptO BAqyyAt | 39 (10)

T.B.3.11.7.4

EqvamEqva sa tEja#sAq yaSa#sA | aqsmi(gg)Sca# lOqkE#-&muShmi(gg)#Sca BAti || uqravO# haq vai nAmaiqtE lOqkAH | yE-&va#rENAdiqtyaM | atha# haiqtE varI#yA(gm)sO lOqkAH | yE parE#NAdiqtyaM | anta#vanta(gm) haq vA EqSha kShaqyyaM ~MlOqkaM ja#yati | yO-&va#rENAdiqtyaM |

atha# haiqShO#-&naqnta-ma#pAqra-ma#kShaqyyaM ~MlOqkaM ja#yati | yaH parE#NAdiqtyaM ( ) || 40 (10)

T.B.3.11.7.5

aqnaqnta(gm) haq vA a#pAqra-ma#kShaqyyaM ~MlOqkaM ja#yati | yO$&gniM nA#cikEqtaM ci#nuqtE | ya u# caina-mEqvaM ~MvEda# || athOq yathAq rathEq tiShThaqn pakSha#sI paryAq-vartta#mAnE praqtyapE$kShatE |

Eqva-ma#hOrAqtrE praqtyapE$kShatE |

nAsyA#-hOrAqtrE lOqkamA$pnutaH | yO$&gniM nA#ciqkEtaM ci#nuqtE | ya u# caina-mEqvaM ~MvEda# || 41 (8)

(utta#raH paqkShO - gacCa#ti pratiqShThAM - BAqyyAd - yaH parE#NAdiqtya - +maqShTau ca#) (A7)

T.B.3.11.8.1

uqSan. haq vai vA#jaSravaqsaH sa#rvavEdaqsaM da#dau |

tasya# haq naci#kEtAq nAma# puqtra A#sa | ta(gm) ha# kumAqra(gm) santa$M | dakShi#NAsu nIqyamA#nAsu SraqddhA &&vi#vESa | sa hO#vAca | tataq kasmaiq mAM dA$syaqsIti# | dviqtIya#M tRuqtIya$M || ta(gm) haq parI#ta uvAca | mRuqtyavE$ tvA dadAqmIti# || ta(gm) haq smOtthi#taqM ~MvAgaqBiva#dati | 42 (10)

T.B.3.11.8.2

gauta#ma kumAqramiti# | sa hO#vAca | parE#hi mRuqtyO rgRuqhAn | mRuqtyavEq vai tvA#&dAq-miti# ||

taM ~Mvai praqvasa#ntaM gaqntAsIti# hOvAca |

tasya# sma tiqsrO rAtrIq-ranA$SvAn gRuqhE va#satAt | sa yadi# tvA pRuqcCEt | kumA#raq katiq rAtrI#-ravAthsIq-riti# | tiqsra itiq prati# brUtAt | kiM pra#thaqmA(gm) rAtri#-mASnAq iti# | 43 (10)

T.B.3.11.8.3

praqjAM taq iti# | kiM dviqtIyAq-miti# | paqSU(gg)staq iti# |

kiM tRuqtIyAq-miti# | sAqdhuqkRuqtyAM taq iti# || taM ~Mvai praqvasa#ntaM jagAma | tasya# ha tiqsrO rAtrIq-ranA$SvAn gRuqha u#vAsa | tamAqgatya# papracCa |

kumA#raq katiq rAtrI#-ravAthsIq-riti# | tiqsra itiq pratyu#vAca | 44 (10)

T.B.3.11.8.4

kiM pra#thaqmA(gm) rAtri#-mASnAq iti# | praqjAM taq iti# |

kiM dviqtIyAq-miti# | paqSU(gg)staq iti# | kiM tRuqtIyAq-miti# |

sAqdhuqkRuqtyAM taq iti# || nama#stE astu Bagavaq iti# hOvAca | vara#M ~MvRuNIqShvEti# || piqtara#mEqva jIva#nnayAqnIti# || dviqtIya#M ~MvRuNIqShvEti# | 45 (10)

T.B.3.11.8.5

iqShTAqpUqrtayOq rmE &kShi#tiM brUqhIti# hOvAca |

tasmai# haiqtamaqgniM nA#cikEqta-mu#vAca |

tatOq vai tasyE$-ShTApUqrtE nA kShI#yEtE ||

nAsyE$ShTA-pUqrtE kShI#yEtE | yO&$gniM nA#cikEqtaM ci#nuqtE | ya u# caina-mEqvaM ~MvEda# || tRuqtIya#M ~MvRuNIqShvEti# | puqnaq mRuqrtyO rmE &pa#jitiM brUqhIti# hOvAca | tasmai# haiqtamaqgniM nA#cikEqta-mu#vAca |

tatOq vai sO&pa# puna rmRuqtyu-ma#jayat | 46 (10)

T.B.3.11.8.6

apa# puna rmRuqtyuM ja#yati | yO&$gniM nA#cikEqtaM ci#nuqtE || ya u# caina-mEqvaM ~MvEda# || praqjApa#tiq rvai praqjAkA#maq-stapO#-&tapyata |

sa hira#Nyaq-mudA$syat | ta-daqgnau prAsya#t | ta-da#smaiq nAcCa#dayat | tad dviqtIyaqM prAsya#t | ta-da#smaiq nai vAcCa#dayat | tat tRuqtIyaqM prAsya#t | 47 (10)

T.B.3.11.8.7

ta-da#smaiq nai vAcCa#dayat | ta-dAqtma-nnEqva hRu#daqyyE$&gnau vai$SvAnaqrE prAsya#t |

ta-da#smA acCadayat | tasmAqddhira#NyaqM kani#ShThaqM dhanA#nAM | Buq~jjat priqyata#maM | hRuqdaqyaqja(gm) hi | sa vai tamEqva nAvi#ndat | yasmaiq tAM dakShi#NAq-manE$Shyat | tA(gg) svAyaiqva hastA#yaq dakShi#NAyAnayat |

tAM pratya#gRuhNAt | 48 (10)

T.B.3.11.8.8

dakShA#ya tvAq dakShi#NAqM prati#gRuhNAqmIti# | sO# &dakShataq dakShi#NAM pratiqgRuhya# |

dakSha#tE haq vai dakShi#NAM pratiqgRuhya# | ya EqvaM ~MvEda# || Eqtaddha# smaq vai tad viqdvA(gm)sO# vAjaSravaqsA gOta#mAH | apya#nUdEqSyA$M dakShi#NAqM prati#gRuhNanti | uqBayE#na vaqyaM da#kShiShyAmaha Eqva dakShi#NAM pratiqgRuhyEti# | tE# &dakShantaq dakShi#NAM pratiqgRuhya# |dakSha#tE haq vai dakShi#NAM pratiqgRuhya# | ya EqvaM ~MvEda# ( ) | pra hAqnyaM ~MvlI#nAti || 49 (11)

(vaqdaq - tyAqSnAq it - yu#vAca - dviqtIya#M ~MvRuNIqShvE - tya#jayat - tRuqtIyaqM prAsya# - dagRuhNAqd - ya EqvaM ~MvEdaika#M ca) (A8)

T.B.3.11.9.1

ta(gm) haiqta-mEkE# paSubaqndha EqvOtta#ravEqdyAM ci#nvatE | uqttaqraqvEqdisa#mmita EqShO$&gniritiq   
vada#ntaH | tanna tathA# kuqryAt | Eqta-maqgniM kAmE#naq vya#rddhayEt | sa E#naqM kAmE#naq vyRu#ddhaH |

kAmE#naq vya#rddhayEt | sauqmyE vAvai na#madhvaqrE ci#nvIqta | yatra# vAq BUyi#ShThAq Ahu#tayO hUqyErann# |

Eqta-maqgniM kAmE#naq sama#rddhayati | sa E#naqM kAmE#naq samRu#ddhaH | 50 (10)

T.B.3.11.9.2

kAmE#naq sama#rddhayati || atha# hainaM puqrar.Sha#yaH |

uqttaqraqvEqdyA-mEqva saqtriya#-macinvata | tatOq vai tE&vi#ndanta praqjAM | aqBi svaqrgaM ~MlOqka-ma#jayann | viqndata# Eqva paqjAM | aqBi svaqrgaM ~MlOqkaM ja#yati | yO$&gniM nA#cikEqtaM ci#nuqtE | ya u# caina-mEqvaM ~MvEda# || atha# hainaM ~MvAqyur. Ruddhi#kAmaH | 51 (10)

T.B.3.11.9.3

yaqthAqnyuqpta-mEqvOpa#dadhE | tatOq vai sa EqtA-mRuddhi#-mArddhnOt | yAmiqdaM ~MvAqyur. RuqddhaH | EqtA-mRuddhi#-mRuddhnOti | yAmiqdaM ~MvAqyur. RuqddhaH | yO$&gniM nA#cikEqtaM ci#nuqtE | ya u# caina-mEqvaM ~MvEda# || atha# hainaM gObaqlO vArShNa#H paqSukA#maH |

pAMkta#mEqva ci#kyE | pa~jca# puqrastA$t | 52 (10)

T.B.3.11.9.4

pa~jca# dakShiNaqtaH | pa~jca# paqScAt | pa~jcO$ttaraqtaH | EkAqM maddhyE$ | tatOq vai sa saqhasra#M paqSUn prApnO$t | pra saqhasra#M paqSU-nA$pnOti | yO$&gniM nA#cikEqtaM ci#nuqtE | ya u# caina-mEqvaM ~MvEda# ||

atha# hainaM praqjApa#tiq rjyaiShThya#kAmOq yaSa#skAmaH praqjana#nakAmaH | triqvRuta#mEqva ci#kyE | 53 (10)

T.B.3.11.9.5

saqpta puqrastA$t | tiqsrO da#kShiNaqtaH | saqpta paqScAt | tiqsra utta#raqtaH | EkAqM maddhyE$ |

tatOq vai sa pra yaSOq jyaiShThya#-mApnOt |

EqtAM prajA#tiqM prAjA#yata | yAmiqdaM praqjAH praqjAya#ntE | triqvRud vai jyaiShThya$M | mAqtA piqtA puqtraH | 54 (10)

T.B.3.11.9.6

triqvRut praqjana#naM | uqpasthOq yOni# rmaddhyaqmA |

prayaSOq jyaiShThya#-mApnOti | EqtAM pra#jAtiqM prajA#yatE | yAmiqdaM praqjAH praqjAya#ntE | yO$&gniM nA#cikEqtaM ci#nuqtE | ya u# cainamEqvaM ~MvEda# || atha# hainaq-mindrOq jyaiShThya#kAmaH | UqrddhvA EqvOpa#dadhE | tatOq vai sa jyaiShThya#-magacCat | 55 (10)

T.B.3.11.9.7

jyaiShThya#M gacCati | yO$&gniM nA#cikEqtaM ci#nuqtE |

ya u# caina-mEqvaM ~MvEda# || atha# haina-maqsAvA#diqtyaH svaqrgakA#maH | prAcI#rEqvOpa#dadhE | tatOq vai sO#&Bi svaqrgaM ~MlOqka-ma#jayat | aqBi svaqrgaM ~MlOqkaM ja#yati | yO$&gniM nA#cikEqtaM ci#nuqtE |

ya u# caina-mEqvaM ~MvEda# || sa yadIqcCEt | 56 (10)

T.B.3.11.9.8

tEqjaqsvIq ya#SaqsvI bra#hmavarcaqsI syAqmiti# |

prA~gA hOtuqrddhiShNyAq-duthsa#rpEt | yEyaM prAgAqd yaSa#svatI | sA mAq prOrNO#tu |

tEja#sAq yaSa#sA brahmavarcaqsEnEti# |

tEqjaqsvyE#va ya#SaqsvI bra#hmavarcaqsI Ba#vati || athaq yadIqcCEt | BUyi#ShThaM mEq Sradda#dhIrann | BUyi#ShThAq dakShi#NA nayEyuqriti# | dakShi#NAsu nIqyamA#nAsuq prAcyEhiq prAcyEqhItiq prAcI# juShAqNA vEtvAjya#syaq svAhEti# sruqvENO#-paqhatyA# havaqnIyE# juhuyAt | 57 (10)

T.B.3.11.9.9

BUyi#ShTha-mEqvAsmaiq Sradda#dhatE | BUyi#ShThAq dakShi#NA nayanti || purI#Sha-mupaqdhAya# | ciqtiq-klRuqptiBi#-raBiqmRuSya# | aqgniM praqNIyO#pasamAqdhAya# | cata#sra EqtA Ahu#tI rjuhOti |

tvama#gnE ruqdra iti# SataruqdrIya#sya rUqpaM |

agnA#-viShNUq iti# vasOqrddhArA#yAH | anna#pataq itya#nna hOqmaH | saqpta tE# agnE saqmidha#H saqpta jiqhvA iti# viSvaqprIH ( ) || 58 (10)

[samRu#ddhaq - Ruddhi#kAmaH - paqrastA$c - cikyE - puqtrO# - &gacCa - diqcCE - jju#huyAd - viSvaqpriH ( ) ] (A9)

Special Korvai

(purar.Sha#yO vAqyur gO#baqlaH saqhasra#M praqjApa#ti striqvRudindrOq &sAvA#diqtyaH sa yadIqcCEt )

T.B.3.11.10.1

yAM pra#thaqmA-miShTa#kA-mupaqdadhA#ti | iqmaM tayA# lOqka-maqBi ja#yati | athOq yA aqsmin ~MlOqkE dEqvatA$H |

tAsAq(gm)q sAyu#jya(gm) salOqkatA#-mApnOti | yAM dviqtIyA#-mupaqdadhA#ti | aqntaqriqkShaqlOqkaM tayAq-&Bi jaya#ti | athOq yA a#ntarikSha lOqkE dEqvatA$H |

tAsAq(gm)q sAyu#jya(gm) salOqkatA#-mApnOti |

yAM tRuqtIyA#-mupaqdadhA#ti |

aqmuM tayA# lOqka-maqBija#yati | 59 (10)

T.B.3.11.10.2

athOq yA aqmuShmi#n ~MlOqkE dEqvatA$H |

tAsAq(gm)q sAyu#jya(gm) salOqkatA#-mApnOti |

athOq yA aqmUrita#rA aqShTAda#Sa |

ya EqvAmI uqrava#Scaq varI#yA(gm)saSca lOqkAH |

tAnEqva tABi#-raqBija#yati ||

kAqmaqcArO# haq vA a#syOqruShu# caq varI#yassu ca lOqkEShu# Bavati | yO$&gniM nA#cikEqtaM ci#nuqtE | ya u# caina-mEqvaM ~MvEda# || saqm~MvaqthsaqrO vA aqgni nA#rcikEqtaH | tasya# vasaqntaH Sira#H | 60 (10)

T.B.3.11.10.3

grIqShmO dakShi#NaH paqkShaH | vaqrq.ShA utta#raH | Saqrat pucCa$M | mAsA$H karmakAqrAH | aqhOqrAqtrE Sa#taruqdrIya$M | paqrjanyOq vasOqrddhArA$ |

yathAq vai paqrjanyaqH suvRu#ShTaM ~MvRuqShTvA |

praqjAByaqH sarvAqn kAmA$nth saMpUqraya#ti |

Eqva-mEqva sa tasyaq sarvAqn kAmAqnth saMpU#rayati |

yO$&gniM nA#cikEqtaM ci#nuqtE | 61 (10)

T.B.3.11.10.4

ya u# caina-mEqvaM ~MvEda# || saqm~MvaqthsaqrO vA aqgni rnA#cikEqtaH | tasya# vasaqntaH Sira#H | grIqShmO dakShi#NaH paqkShaH | vaqqrq.ShAH pucCa$M | Saqradutta#raH paqkShaH | hEqmaqntO maddhya$M |

pUqrvaqpaqkShAScita#yaH | aqpaqraqpaqkShAH purI#ShaM | aqhOqrAqtrANIShTa#kAH ( ) | EqSha vAva sO$&gni-ra#gniqmaya#H punarNaqvaH | aqgniqmayO# haq vai pu#narNaqvO BUqtvA | svaqrgaM ~MlOqka-mEti# |

Aqdiqtyasyaq sAyu#jyaM | yO$&gniM nA#cikEqtaM ci#nuqtE |

ya u# caina-mEqvaM ~MvEda# || 62 (16)

(aqmuM tayA# lOqkamaqBija#yatiq - Sira# - Scinuqta - iShTa#kAqH ShaTca#) (A10)

OM SAntiqH SAntiqH SAnti#H ||

=======================