1 SIkShA vallI

(TA 5.1.1 to TA 5.12.1)

1.1 pUrvaSAnti pAThaH

SannO# miqtraH SaM ~Mvaru#NaH | SannO# BavatvaryaqmA | Sannaq indrOq bRuhaqspati#H |

SannOq viShNu#-rurukraqmaH | namOq brahma#NE | nama#stE vAyO | tvamEqva praqtyakShaqM brahmA#si | tvamEqva praqtyakShaqM brahma# vadiShyAmi | RuqtaM ~Mva#diShyAmi | saqtyaM ~Mva#diShyAmi | tanmAma#vatu | tadvaqktAra#mavatu | ava#tuq mAM |

ava#tu vaqktAra$M |

OM SAntiqH SAntiqH SAnti#H || 1.1

1.2 SikShASAstrArtha sa~ggrahaH

SIkShAM vyA$KyAsyAqmaH | varNaqH svaraH | mAtrAq balaM | sAma# santAqnaH | ityuktaH SI$kShAdhyAqyaH || 2.1

1.3 saMhitOpAsanaM

saqha nauq yaSaH | saqha nau bra#hmavaqrcasaM |

athAtaH sa(gm)hitAyA upaniShadaM ~MvyA$KyAsyAqmaH | pa~jcasvadhika#raNEqShu |

adhilOka-madhijyautiSha-madhividya-madhipraja#-madhyAqtmaM | tA mahAsa(gm)hitA i#tyAcaqkShatE | athA#dhi lOqkaM | pRuthivI pU$rvarUqpaM | dyaurutta#rarUqpaM | AkA#SaH saqndhiH || 3.1

vAyu#H sandhAqnaM | itya#dhi lOqkaM |   
athA#dhi jyauqtiShaM | agniH pU$rva rUqpaM |

Aditya utta#rarUqpaM | A#paH saqndhiH |

vaidyuta#H sandhAqnaM | itya#dhi jyauqtiShaM | athA#dhi viqdyaM | AcAryaH pU$rva rUqpaM || 3.2

antEvAsyutta#rarUqpaM | vi#dyA saqndhiH | pravacana(gm)# sandhAqnaM | itya#dhi viqdyaM |

athAdhiqprajaM | mAtA pU$rvarUqpaM |   
pitOtta#rarUqpaM | pra#jA saqndhiH |

prajanana(gm)# sandhAqnaM | ityadhiqprajaM || 3.3

athAdhyAqtmaM | adharAhanuH pU$rva rUqpaM | uttarAhanu-rutta#rarUqpaM | vAK-saqndhiH | jihvA# sandhAqnaM | ityadhyAqtmaM | itI Ama#hAsaq(gm)qhitAH | ya EvamEtA mahAsa(gm)hitA vyAKyA#tA vEqda | sandhIyatE praja#yA paqSuBiH | brahmavarcasEnAnnAdyEna suvargyENa# lOkEqna || 3.4

1.4 mEGAdi-siddhyarthA AvahantI hOma mantrAH

yaSCanda#sA-mRuShaqBO viqSvarU#paH | CandOqByO-&dhyaqmRutA$th saMbaqBUva# |

sa mEndrO# mEqdhayA$ spRuNOtu |   
aqmRuta#sya dEvaq dhAra#NO BUyAsaM |

SarI#raM mEq vica#r.ShaNaM | jiqhvA mEq madhu#mattamA | karNA$ByAqM BUriq viSru#vaM |

brahma#NaH kOqSO#&si mEqdhayA pi#hitaH | SruqtaM mE# gOpAya | Aqvaha#ntI vitanvAqnA || 4.1

kuqrvAqNA cIra#-mAqtmana#H | vAsA(gm)#siq mamaq gAva#Sca | aqnnaqpAqnE ca# sarvaqdA |

tatO# mEq Sriyaq-mAva#ha | lOqmaqSAM paqSuBi#H saqha svAhA$ |

AmA#yantu brahmacAqriNaqH svAhA$ |   
vimA#&&yantu brahmacAqriNaqH svAhA$ |

pramA#&&yantu brahmacAqriNaqH svAhA$ |   
damA#yantu brahmacAqriNaqH svAhA$ |

SamA#yantu brahmacAqriNaqH svAhA$ || 4.2

yaSOq janE#&sAniq svAhA$ | SrEyAqnq. vasya#sO&sAniq svAhA$ | taM tvA# Bagaq pravi#SAniq svAhA$ |   
sa mA# Bagaq pravi#Saq svAhA$ | tasmi$nath saqhasra#SAKE | niBa#gAqhaM tvayi# mRujEq svAhA$ |

yathA&&paqH prava#tAq&&yanti# | yathAq mAsA# aharjaqraM | EqvaM mAM bra#hmacAqriNa#H | dhAtaqrAya#ntu saqrvataqH svAhA$ |

praqtiqvEqSO#&siq pra mA# BAhiq pra mA# padyasva || 4.3

1.5 vyAhRutyupAsanaM

BU-rBuvaq-ssuvaq-ritiq vA EqtA stiqsrO vyAhRu#tayaH |

tAsA#muhasmaiq tAM ca#tuqrtthIM | mAhA#camasyaqH pravE#dayatE | mahaq iti# | tad brahma# | sa AqtmA | a~ggA$nyaqnyA dEqvatA$H | BUritiq vA aqyaM ~MlOqkaH | Buvaq ityaqntari#kShaM | suvaq-rityaqsau lOqkaH || 5.1

mahaq ityA#diqtyaH | AqdiqtyEnaq vAva sarvE# lOqkA mahI#yantE | BUritiq vA aqgniH | Buvaq iti# vAqyuH | suvaqrityA#diqtyaH | mahaq iti# caqndramA$H | caqndrama#sAq vAva sarvA#Niq jyOtI(gm)#Shiq mahI#yantE | BU-ritiq vA Ruca#H | Buvaq itiq sAmA#ni | suvaq ritiq yajU(gm)#Shi || 5.2

mahaq itiq brahma# | brahma#NAq vAva sarvE# vEqdA mahI#yantE | BUritiq vai prAqNaH | Buvaq itya#pAqnaH | suvaqriti# vyAqnaH | mahaq ityanna$M | annE#naq vAva sarvE$ prAqNA mahI#yantE | tA vA EqtA-Scata#sra ScatuqrdhA | cata#sra-ScatasrOq vyAhRu#tayaH | tA yO vEda# | sa vE#daq brahma# | sarvE$&smai dEqvA baqlimAva#hanti || 5.3

1.6 manOmayatvAdi-guNaka-brahmOpAsanayA svArAjya-siddhiH

sa ya EqShO$&ntar. hRu#daya AkAqSaH | tasmi#nnaqyaM puru#ShO manOqmaya#H |

amRu#tO hiraqNmaya#H | anta#rENaq tAlu#kE | ya EqSha stana# ivAvaqlaMba#tE | sE$ndra yOqniH | yatrAqsau kE#SAqntO viqvartta#tE | vyaqpOhya# SIr.ShakapAqlE |

BUrityaqgnau prati#tiShThati | Buvaq iti# vAqyau || 6.1

suvaqrityA#diqtyE | mahaq itiq brahma#Ni | AqpnOtiq svArA$jyaM | AqpnOtiq mana#saqspati$M | vAkpa#tiq ScakShu#ShpatiH | SrOtra#patir viqj~jAna#patiH |

Eqtat tatO# Bavati | AqkAqSa Sa#rIraqM brahma# |

saqtyAtma# prAqNArA#maqM mana# AnandaM | SAnti# samRuddha-maqmRuta$M | iti# prAcIna yOqgyOpA$ssva || 6.2

1.7 pRuthivyA dyupAdhika-pa~jca-brahmOpAsanaM

pRuqthiqvya#ntari#kShaqM dyaur-diSO#&vAntaradiqSAH |

aqgnir-vAqyu-rA#diqtya-ScaqndramAq nakSha#trANi |

Apaq OSha#dhayOq vanaqspata#ya AkAqSa AqtmA | itya#dhiBUqtaM | athAdhyAqtmaM |

prAqNO vyAqnO#&pAqna u#dAqnaH sa#mAqnaH | cakShuqH SrOtraqM manOq vAk tvak |

carma# mAq(gm)q sa(gg)snAvAsthi# maqjjA | Eqtada#dhiviqdhAyaqr.ShiqravO#cat

(RuShiqravO#cat) | pA~gktaqM ~MvA iqda(gm) sarva$M |

pA~gkta#naiqva pA~gkta(gg)# spRuNOqtIti# || 7.1

1.8 praNavOpAsanam

Omitiq brahma# | O-mitIqda(gm) sarva$M |

OmityEqta-da#nukRuti hasmaq vA aqpyO SrA#vaqyEtyASrA#vayanti | Omitiq sAmA#ni gAyanti | O(gm) SOmiti# SaqstrANi# Sa(gm)santi |

Omitya#dhvaqryuH pra#tigaqraM prati#gRuNAti |   
O-mitiq brahmAq prasau#ti | Omitya#gnihOqtra-manu#jAnAti | O-miti# brAhmaqNaH pra#vaqkShyannA#haq brahmOpA$pnavAqnIti# | brahmaiqvO-pA$pnOti || 8.1

1.9 svAdhyAya-praSaMsA

RutaM ca svAdhyAya prava#canEq ca |   
satyaM ca svAdhyAya prava#canEq ca |

tapaSca svAdhyAya prava#canEq ca |   
damaSca svAdhyAya prava#canEq ca |

SamaSca svAdhyAya prava#canEq ca |   
agnayaSca svAdhyAya prava#canEq ca |

agnihOtraM ca svAdhyAya prava#canEq ca |   
atithayaSca svAdhyAya prava#canEq ca |

mAnuShaM ca svAdhyAya prava#canEq ca |   
prajA ca svAdhyAya prava#canEq ca |

prajanaSca svAdhyAya prava#canEq ca |   
prajAtiSca svAdhyAya prava#canEq ca |

satyamiti satyavacA# rAthIqtaraH |   
tapa iti tapOnityaH pau#ruSiqShTiH |

svAdhyAya pravacanE EvEti nAkO# maudgaqlyaH |   
taddhi tapa#staddhiq tapaH || 9.1

1.10 brahmaj~jAna-prakASaka-mantraH

aqhaM ~MvRuqkShasyaq rEri#vA | kIqrttiH pRuqShThaM giqrEri#va | Uqrdhva pa#vitrO vAqjinI#va svaqmRuta#masmi | dravi#Naq(gm)q sava#rcasaM |

sumEdhA a#mRutOqkShitaH |   
iti triSa~gkOr-vEdA#nuvaqcanaM || 10.1

1.11 SiShyAnuSAsanam

vEdamanUcyA-cAryOntEvAsina-ma#nuSAqsti |

satyaqM ~Mvada | dharmaqM cara | svAdhyAyA$nmA praqmadaH | AcAryAya priyaM dhanamAhRutya prajAtantuM mA vya#vacCEqthsIH |

satyAnna prama#ditaqvyaM | dharmAnna prama#ditaqvyaM | kuSalAnna prama#ditaqvyaM |

BUtyai na prama#ditaqvyaM | svAdhyAya pravacanAByAM na prama#ditaqvyaM || 11.1

dEvapitRukAryAByAM na prama#ditaqvyaM | mAtRu# dEvOq Bava | pitRu# dEvOq Bava | AcArya# dEvOq Bava | atithi# dEvOq Bava | yAnyanavadyAni# karmAqNi |

tAni sEvi#tavyAqni | nO i#tarAqNi | yAnyasmAka(gm) suca#ritAqni | tAni tvayO#pAsyAqni || 11.2

nO i#tarAqNi | yE kE cAsma-cCrEyA(gm)#sO   
brAqhmaNAH | tEShAM tvayA&&sanE na praSva#sitaqvyaM | Sraddha#yA dEqyaM | aSraddha#yA&dEqyaM | Sri#yA dEqyaM | hri#yA dEqyaM | Bi#yA dEqyaM | sam~Mvi#dA dEqyaM | atha yadi tE karmavicikithsA vA vRutta viciki#thsA vAq syAt || 11.3

yE tatra brAhmaNA$H sammaqrq.SinaH | yuktA# AyuqktAH | alUkShA# dharma#kAmAqssyuH |   
yathA tE# tatra# varttEqrann | tathA tatra# varttEqthAH | athAByA$KyAtEqShu | yE tatra brAhmaNA$H sammaqrq.SinaH | yuktA# AyuqktAH | alUkShA# dharma#

kAmAq-ssyuH | yathA tE# tEShu# varttEqrann |   
tathA tEShu# varttEqthAH | ESha# AdEqSaH |

ESha u#padEqSaH | EShA vE#dOpaqniShat | Etada#nuSAqsanaM | Eva mupA#sitaqvyaM | Eva mucaita#dupAqsyaM || 11.4

1.12 uttara SAnti pAThaH

SannO# miqtraH SaM ~Mvaru#NaH | SannO# BavatvaryaqmA | Sannaq indrOq bRuhaqspati#H |

SannOq viShNu# rurukraqmaH | namOq brahma#NE | nama#stE vAyO | tvamEqva praqtyakShaqM brahmA#si | tvAmEqva praqtyakShaqM brahmA vA#diShaM | Ruqtama#vAdiShaM | saqtyama#vAdiShaM | tanmAmA#vIt | tadvaqktAra#mAvIt |

AvIqnmAM | AvI$dvaqktAra$M |

OM SAntiqH SAntiqH SAnti#H || 12.1

|| iti SIkShAvallI samAptA ||

2 brahmAnanda vallI

(TA 5.13.1 tO TA 5.14.9)

saqha nA# vavatu | saqha nau# Bunaktu |   
saqha vIqrya#M karavAvahai | tEqjaqsvinAq vadhI#tamastuq mA vi#dviShAqvahai$ |   
OM SAntiqH SAntiqH SAnti#H ||

2.1 upaniShatsAra sa~ggrahaH

braqhmaqvidA$pnOtiq para$M | tadEqShA&Byu#ktA | saqtyaM j~jAqna-ma#naqntaM brahma# |

yO vEdaq nihi#taqM guhA#yAM paraqmE vyO#mann | sO$&SnutEq sarvAqn kAmA$nth saqha |

brahma#NA vipaqScitEti# | tasmAqdvA EqtasmA#dAqtmana# AkAqSaH saMBU#taH |

AqkAqSAd vAqyuH | vAqyOraqgniH | aqgnErApa#H | aqdByaH pRu#thiqvI | pRuqthiqvyA OSha#dhayaH | OSha#dhIqByO&nna$M | annAqt puru#ShaH |

sa vA ESha puruShO&nna#rasaqmayaH | tasyEda#mEvaq SiraH | ayaM dakShi#NaH paqkShaH | ayamutta#raH paqkShaH | ayamAtmA$ | idaM pucCa#M pratiShThA |

tadapyESha SlO#kO Baqvati || 1.1

2.2 pa~jcakOSa-vivaraNaM

annAqdvai praqjAH praqjAya#ntE | yAH kASca# pRuthiqvI(gg) SriqtAH | athOq annE#naiqva jI#vanti | athai#naq dapi#yantyantaqtaH | annaq(gm)q hi BUqtAnAqM jyEShTha$M | tasmA$th sarvauShaqdha-mu#cyatE | sarvaqM ~Mvai tE&nna#mApnuvanti | yE&nnaqM brahmOqpAsa#tE | annaq(gm)q hi BUqtAnAqM jyEShTha$M | tasmA$th sarvauShaqdha-mu#cyatE | annA$d BUqtAniq jAya#ntE |

jAtAqnyannE#na varddhantE | adyatE&tti ca# BUtAqni | tasmAdannaM taducya#ta iqti | tasmAdvA EtasmA-danna#rasaqmayAt | anyO&ntara AtmA$ prANaq mayaH |

tEnai#Sha pUqrNaH | sa vA ESha puruShavi#dha Eqva | tasya puru#Sha viqdhatAM | anvaya#M puruShaq vidhaH | tasya prANa# Evaq SiraH | vyAnO dakShi#NaH paqkShaH | apAna utta#raH paqkShaH | AkA#Sa AqtmA | pRuthivI pucCa#M pratiqShThA | tadapyESha SlO#kO Baqvati || 2.1

prAqNaM dEqvA anuqprANa#nti | maqnuqShyA$H paqSava#Scaq yE | prAqNO hi BUqtAnAqmAyu#H |

tasmA$th sarvAyuqSha mu#cyatE | sarva#mEqva taq Ayu#ryanti | yE prAqNaM brahmOqpAsa#tE |

prANO hi BUtA#nAmAqyuH | tasmAth sarvAyuSha-mucya#ta iqti | tasyaiSha Eva SArI#ra AqtmA | ya#H pUrvaqsya | tasmAdvA EtasmA$t prANaqmayAt | anyO&ntara AtmA# manOqmayaH | tEnai#Sha pUqrNaH | sa vA ESha puruShavi#dha Eqva |   
tasya puru#ShaviqdhatAM | anvaya#M puruShaqvidhaH | tasya yaju#rEvaq SiraH | Rug dakShi#NaH paqkShaH | sAmOtta#raH paqkShaH | AdE#Sa AqtmA |

atharvA~ggirasaH pucCa#M pratiqShThA | tadapyESha SlO#kO Baqvati || 3.1

yatOq vAcOq niva#ntE | aprA$pyaq mana#sA saqha | AnandaM brahma#NO viqdvAn | na biBEti kadA#canEqti | tasyaiSha Eva SArI#ra AqtmA | ya#H pUrvaqsya |

tasmAdvA EtasmA$n manOqmayAt | anyO&ntara AtmA vi#j~jAnaqmayaH | tEnai#Sha pUqrNaH | sa vA ESha puruShavi#dha Eqva | tasya puru#Sha viqdhatAM |

anvaya#M puruShaq vidhaH | tasya Sra#ddhaivaq SiraH | RutaM dakShi#NaH paqkShaH | satyamutta#raH paqkShaH | yO#ga AqtmA | mahaH pucCa#M pratiqShThA | tadapyESha SlO#kO Baqvati || 4.1

viqj~jAna#M ~Myaqj~jaM ta#nutE |   
karmA#Ni tanuqtE&pi# ca | viqj~jAna#M dEqvAH sarvE$ |

brahmaq jyEShThaq-mupA#satE | viqj~jAnaqM brahmaq cEd vEda# | tasmAqccEnna praqmAdya#ti |

SaqrIrE# pApma#nO hiqtvA | sarvAn-kAmAnth-samaSnu#ta iqti | tasyaiSha Eva SArI#ra AqtmA | ya#H pUrvaqsya | tasmAdvA EtasmAd-vi#j~jAnaqmayAt | anyO&ntara AtmA#&&nandaqmayaH | tEnai#Sha pUqrNaH | sa vA ESha puruShavi#dha Eqva | tasya puru#ShaviqdhatAM | anvaya#M puruShaqvidhaH | tasya priya#-mEvaq SiraH | mOdO dakShi#NaH paqkShaH |

pramOda utta#raH paqkShaH | Ana#nda AqtmA | brahma pucCa#M pratiqShThA | tadapyESha SlO#kO Baqvati || 5.1

asa#nnEqva sa# Bavati | asaqd brahmEtiq vEdaq cEt |   
asti brahmEti# cEd vEqda | santamEnaM tatO vi#duriqti | tasyaiSha Eva SArI#ra AqtmA | ya#H pUrvaqsya |

athAtO#&nu praqSnAH | uqtA viqdvA naqmuM ~MlOqkaM prEtya# | kaScaqna ga#cCaqtI(3) | AhO# viqdvAnaqmuM ~MlOqkaM prEtya# | kaSciqt sama#SnuqtA(3) uq | sO#&kAmayata | baqhusyAqM prajA#yEqyEti# | sa tapO#&tapyata | sa tapa#staqptvA | iqda(gm) sarva#-masRujata | yadiqdaM ki~jca# | tathsRuqShTvA | tadEqvAnuq prAvi#Sat | tada#nupraqviSya# |   
saccaq tyaccA#Bavat | niqruktaqM cA ni#ruktaM ca |

niqlaya#naqM cA ni#layanaM ca | viqj~jAnaqM cA vi#j~jAnaM ca | satyaM cAnRutaM ca sa#tya-maqBavat | yadi#daM kiq~jca | tathsatya-mi#tyA caqkShatE | tadapyESha SlO#kO Baqvati || 6.1

2.3 aBayapratiShThA

asaqdvA iqdamagra# AsIt | tatOq vai sada#jAyata | tadAtmAna(gg) svaya#-makuqruta | tasmAt tath sukRutamucya#ta iqti | yadvai# tath suqkRutaM |

ra#sO vaiq saH | rasa(gg) hyEvAyaM ~MlabdhvA&&na#ndI Baqvati | kO hyEvAnyA$t kaH prAqNyAt | yadESha AkASa Ana#ndO naq syAt | ESha hyEvAna#ndayAqti |

yaqdA hyE#vaiShaq Etasmin-nadRuSyE &nAtmyE &niruktE &nilayanE &BayaM prati#ShThAM ~MviqndatE | atha sO&BayaM ga#tO Baqvati | yaqdA hyE#vaiShaq Etasmin-nudara-manta#raM kuqrutE | atha tasya Ba#yaM Baqvati |

tattvEva BayaM ~MviduShO-&ma#nvAnaqsya | tadapyESha SlO#kO Baqvati || 7.1

2.4 brahmAnandamImAMsA

BIqShA&smAq-dvAta#H pavatE | BIqShOdE#tiq sUrya#H | BIShA&smA-dagni#-ScEndraqSca | mRutyur dhAvati pa~jca#ma iqti | saiShA&&nandasya mImA(gm)#sA Baqvati | yuvA syAth sAdhu yu#vA&dhyAqyakaH | ASiShThO dRuDhiShThO# baliqShThaH | tasyEyaM pRuthivI sarvA vittasya# pUrNAq syAt | sa EkO mAnuSha# AnaqndaH | tE yE SataM mAnuShA# AnaqndAH || 8.1

sa EkO manuShyagandharvANA#-mAnaqndaH | SrOtriyasya cAkAma#hataqsya |

tE yE SataM manuShyagandharvANA#-mAnaqndAH |   
sa EkO dEvagandharvANA#-mAnaqndaH |

SrOtriyasya cAkAma#hataqsya | tE yE SataM dEvagandharvANA#-mAnaqndAH |

sa EkaH pitRuNAM ciralOkalOkAnA#-mAnaqndaH | SrOtriyasya cAkAma#hataqsya |

tE yE SataM pitRuNAM ciralOkalOkAnA#-mAnaqndAH |

sa Eka AjAnajAnAM dEvAnA#-mAnaqndaH || 8.2

SrOtriyasya cAkAma#hataqsya | tE yE Sata-mAjAna-jAnAM dEvAnA# mAnaqndAH | sa EkaH karmadEvAnAM dEvAnA#-mAnaqndaH | yE karmaNA dEvAna#pi yaqnti |

SrOtriyasya cAkAma#hataqsya | tE yE SataM karmadEvAnAM dEvAnA#-mAnaqndAH | sa EkO dEvAnA#-mAnaqndaH | SrOtriyasya cAkAma#hataqsya |

tE yE SataM dEvAnA#-mAnaqndAH | sa Eka indra#syAnaqndaH || 8.3

SrOtriyasya cAkAma#hataqsya | tE yE Satamindra#-syA&&naqndAH | sa EkO bRuhaspatE#-rAnaqndaH | SrOtriyasya cAkAma#hataqsya || tE yE SataM bRuhaspatE# rAnaqndAH | sa EkaH prajApatE# rAnaqndaH | SrOtriyasya cAkAma#hataqsya |   
tE yE SataM prajApatE#-rAnaqndAH |

sa EkO brahmaNa# AnaqndaH |   
SrOtriyasya cAkAma#hataqsya || 8.4

sa yaScA#yaM puqruShE | yaScAsA#-vAdiqtyE |   
sa Eka#H | sa ya# EvaqM ~Mvit | asmAllO#kAt prEqtya | Etamannamaya-mAtmAna-mupa#sa~gkrAqmati |

EtaM prANamaya-mAtmAna-mupa#sa~gkrAqmati |

EtaM manOmaya-mAtmAna-mupa#sa~gkrAqmati |

EtaM ~Mvij~jAnamaya-mAtmAna-mupa#sa~gkrAqmati |

EtamAnandamaya-mAtmAna-mupa#sa~gkrAqmati |

tadapyESha SlO#kO Baqvati || 8.5

yatOq vAcOq niva#rttantE | aprA$pyaq mana#sA saqha | AnandaM brahma#NO viqdvAn | na biBEti kuta#ScanEqti | Eta(gm) ha vA va# na taqpati | kimaha(gm) sAdhu# nAkaqravaM | kimahaM pApa-makara#va-miqti |

sa ya EvaM ~MvidvAnEtE AtmA#na(gg) spRuqNutE |

uqBE hyE#vaiShaq EtE AtmA#na(gg) spRuqNutE | ya EqvaM ~M vEda# | ityu#paqniSha#t || 9.1

saqha nA# vavatu | saqha nau# Bunaktu | saqha vIqrya#M karavAvahai | tEqjaqsvinAq vadhI#tamastuq mA vi#dviShAqvahai$ | OM SAntiqH SAntiqH SAnti#H ||

|| iti brahmAnandavallI samAptA ||

------------------------------------------------------------------------------

3 BRugu vallI

saqha nA# vavatu | saqha nau# Bunaktu |   
saqha vIqrya#M karavAvahai | tEqjaqsvinAq vadhI#tamastuq mA vi#dviShAqvahai$ |   
OM SAntiqH SAntiqH SAnti#H ||

(TA 5.15.1 tO TA 5.15.10)

3.1 brahmajij~jAsA

BRuguqrvai vA#ruqNiH | varu#NaqM pita#raq-mupa#sasAra | adhI#hi BagavOq brahmEti# |

tasmA# Eqtat prO#vAca | anna#M prAqNaM cakShuqH SrOtraqM manOq vAcaqmiti# | ta(gm) hO#vAca | yatOq vA iqmAniq BUtA#niq jAya#ntE | yEnaq jAtA#niq jIva#nti |   
yat praya#tyaqBi sam~Mvi#Santi | tad viji#j~jAsasva |

tad brahmEti# | sa tapO#&tapyata | sa tapa#-staqptvA || 1.1

3.2 pa~jcakOSAntaH sthita-brahmanirUpaNam

annaqM brahmEtiq vya#jAnAt | aqnnAddhyE#va KalviqmAniq BUtA#niq jAya#ntE | annE#naq jAtA#niq jIva#nti | annaqM praya#ntyaqBi-sam~Mvi#SaqntIti# |

tad viqj~jAya# | puna#rEqva varu#NaqM pita#raq-mupa#sasAra | adhI#hi BagavOq brahmEti# |

ta(gm) hO#vAca | tapa#sAq brahmaq viji#j~jAsasva | tapOq brahmEti# | sa tapO#&tapyata | sa tapa#-staqptvA || 2.1

prAqNO braqhmEtiq vya#jAnAt | prAqNA-ddhyE#va KalviqmAniq BUtA#niq jAya#ntE |

prAqNEnaq jAtA#niq jIva#nti | prAqNaM praya#ntyaqBi-sam~Mvi#SaqntIti# | tadviqj~jAya# | puna#rEqva varu#NaqM pita#raq-mupa#sasAra | adhI#hi BagavOq brahmEti# | ta(gm) hO#vAca | tapa#sAq brahmaq viji#j~jAsasva | tapOq brahmEti# |

sa tapO#&tapyata | sa tapa#-staqptvA || 3.1

manOq brahmEtiq vya#jAnAt | mana#sOq hyE#va KalviqmAniq BUtA#niq jAya#ntE | mana#sAq jAtA#niq jIva#nti | manaqH praya#ntyaqBi-sam~Mvi#SaqntIti# | tad viqj~jAya# | puna#rEqva varu#NaqM pita#raq-mupa#sasAra | adhI#hi BagavOq brahmEti# | ta(gm) hO#vAca | tapa#sAq brahmaq viji#j~jAsasva | tapOq brahmEti# | sa tapO#&tapyata | sa tapa#-staqptvA || 4.1

viqj~jAnaqM brahmEtiq vya#jAnAt | viqj~jAnAq-ddhyE#va KalviqmAniq BUtA#niq jAya#ntE | viqj~jAnE#naq jAtA#niq jIva#nti | viqj~jAnaqM praya#ntyaqBi-sam~Mvi#SaqntIti# |

tad viqj~jAya# | puna#rEqva varu#NaqM pita#raq-mupa#sasAra | adhI#hi BagavOq brahmEti# |

ta(gm) hO#vAca | tapa#sAq brahmaq viji#j~jAsasva | tapOq brahmEti# | sa tapO#&tapyata | sa tapa#-staqptvA || 5.1

AqnaqndO braqhmEtiq vya#jAnAt | AqnandAq-ddhyE#va-KalviqmAniq BUtA#niq jAya#ntE | AqnaqndEnaq jAtA#niq jIva#nti | AqnaqndaM praya#ntyaqBi-sam~Mvi#SaqntIti #|

saiShA BA$rgaqvI vA#ruqNI viqdyA | paqraqmE vyO#maqn prati#ShThitA | ya EqvaM ~MvEdaq prati#tiShThati | anna#vAnannAqdO Ba#vati |

maqhAn Ba#vati praqjayA# paqSuBi#r brahmavarcaqsEna# | maqhAn kIqrttyA || 6.1

3.3 annabrahmOpAsanam

annaqM na ni#ndyAt | tad vraqtaM | prAqNO vA anna$M | SarI#ramannAqdaM | prAqNE SarI#raqM prati#ShThitaM | SarI#rE prAqNaH prati#ShThitaH | tadEqta-dannaq-mannEq prati#ShThitaM | sa ya Eqta-dannaq-mannEq prati#ShThitaqM ~MvEdaq prati#tiShThati | anna#vA-nannAqdO Ba#vati | maqhAn Ba#vati praqjayA# paqSuBi#r-brahmavarcaqsEna# | maqhAn kIqrttyA || 7.1

annaqM na pari#cakShIta | tad vraqtaM |   
ApOq vA anna$M | jyOti#rannAqdaM | aqPsu jyOtiqH prati#ShThitaM | jyOtiqShyApaqH prati#ShThitAH |

tadEqta-dannaq-mannEq prati#ShThitaM |

sa ya Eqta-dannaq-mannEq prati#ShThitaqM ~MvEdaq prati#tiShThati | anna#vA-nannAqdO Ba#vati |

maqhAn Ba#vati praqjayA# paqSuBi#r brahmavarcaqsEna# | maqhAn kIrttyA || 8.1

anna#M baqhu ku#rvIta | tad vraqtaM | pRuqthiqvI vA anna$M | AqkAqSO$&nnAqdaH |

pRuqthiqvyA-mA#kAqSaH prati#ShThitaH | AqkAqSE pRu#thiqvI prati#ShThitA | tadEqta-dannaq-mannEq prati#ShThitaM | sa ya Eqta-dannaq-mannEq prati#ShThitaqM ~MvEdaq prati#tiShThati | anna#vAnannAqdO Ba#vati |

maqhAn Ba#vati praqjayA# paqSuBi#r brahmavarcaqsEna# | maqhAn kIqrttyA || 9.1

3.4 sadAcArapradar.Sanam | brahmAnandAnuBavaH

na ka~jcana vasatau pratyA#cakShIqta | tad vraqtaM |

tasmAdyayA kayA ca vidhayA bahva#nnaM prAqpnuyAt |

arAdhyasmA annami#tyAcaqkShatE |   
Etadvai muKatO$&nna(gm) rAqddhaM |

muKatO&smA a#nna(gm) rAqdhyatE |   
Etadvai madhyatO$&nna(gm) rAqddhaM |

madhyatO&smA a#nna(gm) rAqdhyatE |   
EdadvA antatO$&nna(gm) rAqddhaM |

antatO&smA a#nna(gm) rAqdhyatE || 10.1

ya E#vaM ~MvEqda | kShEma i#ti vAqci | yOgakShEma iti prA#NApAqnayOH | karmE#ti haqstayOH | gati-ri#ti pAqdayOH | vimukti-ri#ti pAqyau | iti mAnuShI$H samAqj~jAH | atha daiqvIH | tRupti-ri#ti vRuqShTau |

bala-mi#ti viqdyuti || 10.2

yaSa i#ti paqSuShu | jyOtiriti na#kShatrEqShu |   
prajAti-ramRuta-mAnanda i#tyupaqsthE |

sarva mi#tyAkAqSE | tat pratiShThE-tyu#pAsIqta | pratiShThA#vAn Baqvati | tanmaha ityu#pAsIqta |   
ma#hAn Baqvati | tanmana ityu#pAsIqta |

mAna#vAn Baqvati || 10.3

tannama ityu#pAsIqta | namyantE$&smai kAqmAH | tadbrahmE-tyu#pAsIqta | brahma#vAn Baqvati | tad brahmaNaH parimara ityu#pAsIqta | paryENaM mriyantE dviShanta#H sapaqtnAH | pari yE$&priyA$ BrAtRuqvyAH |

sa yaScA#yaM puqruShE | yaScAsA#-vAdiqtyE | sa Eka#H || 10.4

sa ya# EvaqM ~Mvit | asmAl-lO#kAt prEqtya |

Etamannamaya-mAtmAna-mupa#sa~gkraqmya |

EtaM prANamaya-mAtmAna-mupa#sa~gkraqmya |

EtaM manOmaya-mAtmAna-mupa#sa~gkraqmya |

EtaM ~Mvij~jAnamaya-mAtmAna-mupa#sa~gkraqmya |

Eta mAnandamaya mAtmAna mupa#sa~gkraqmya |

imAn ~MlOkAn kAmAnnI kAma-rUpya#nu-saq~jcaran |

Etat sAma gA#yannAqstE | hA(3) vuq hA(3) vuq hA(3) vu# || 10.5

aqha-manna-maqha-manna-maqhamannaM | aqhamannAqdO(2) &hamannAqdO(2) &hamannAqdaH |

aqha(gg) SlOkaqkRu-daqha#(gg) SlOkaqkRu-daqha(gg) SlOkaqkRut | aqhamasmi prathamajA RutA(3) syaq | pUrvaM dEvEByO amRutasya nA(3) BAq iq |

yO mA dadAti sa idEva mA(3)vAqH | aqha-mannaq-manna#-maqdantaq-mA(3) dmiq | aqhaM ~MviSvaqM Buva#naq-maBya#BaqvAM | suvaqrna jyOtI$H |

ya EqvaM ~MvEda# | ityu#paqniSha#t || 10.6

saqha nA# vavatu | saqha nau# Bunaktu | saqha vIqrya#M karavAvahai | tEqjaqsvinAq vadhI#tamastuq mA vi#dviShAqvahai$ |

OM SAntiqH SAntiqH SAnti#H ||

|| iti BRuguvallI samAptA ||

------------------------------------------------------------------------------

4 mahA nArAyaNOpaniShat

saqha nA# vavatu | saqha nau# Bunaktu |   
saqha vIqrya#M karavAvahai |

tEqjaqsvinAq vadhI#tamastuq mA vi#dviShAqvahai$ |

OM SAntiqH SAntiqH SAnti#H ||

(TA 6.1.1 tO TA 6.80.1)

4.1 amBasyapArE

aMBa#sya pAqrE Buva#nasyaq madhyEq nAka#sya pRuqShThE ma#haqtO mahI#yAn |

SuqkrENaq jyOtI(gm)#Shi samanuqpravi#ShTaH praqjApa#tiScaratiq garBE# aqntaH || 1.1

yasmi#nniqda(gm) sa~jcaq vicaitiq sarvaqM ~Myasmi#n dEqvA adhiq viSvE# niShEqduH |

tadEqva BUqqtaM taduq Bavya#mA iqdaM tadaqkSharE# paraqmE vyO#mann || 1.2

yEnA# vRuqtaM Ka~jcaq diva#M maqhI~jcaq yEnA#diqtya-stapa#tiq tEja#sAq BrAja#sA ca |

yamaqntaH sa#muqdrE kaqvayOq vaya#ntiq yadaqkSharE# paraqmE praqjAH || 1.3

yata#H prasUqtA jaqgata#H prasUtIq tOyE#na jIqvAn vyaca#sarjaq BUmyA$M |

yadOSha#dhIBiH puqruShA$n paqSU(gg)Scaq vivE#Sa BUqtAni# carAcaqrANi# || 1.4

ata#H paraqM nAnyaq-daNI#yasa(gm)hiq parA$t paraqM ~Myan maha#tO maqhAnta$M |

yadE#ka-maqvyaktaq-mana#ntarUpaqM ~MviSva#M purAqNAM tama#saqH para#stAt || 1.5

tadEqvarttaM tadu# saqtyamA#huq-stadEqva brahma# paraqmaM ka#vIqnAM |

iqShTAqpUqrttaM ba#huqdhA jAqtaM jAya#mAnaM ~MviqSvaM bi#Barttiq Buva#nasyaq nABi#H || 1.6

tadEqvAgni-stadvAqyu-stathsUryaq-stadu# caqndramA$H | tadEqva SuqkramaqmRutaqM tadbrahmaq tadApaqH sa praqjApati#H || 1.7

sarvE# nimEqShA jaqj~jirE# viqdyutaqH   
puru#ShAqdadhi# | kaqlA mu#hUqrttAH kAShThA$ScA-hOrAqtrASca# sarvaqSaH || 1.8

aqrdhaqmAqsA mAsA# Ruqtava#H sam~MvathsaqraSca# kalpantAM |

sa Apa#H praduqGE uqBE iqmE aqntari#kShaq-mathOq suva#H || 1.9

naina#-mUqd.rdhvaM na tiqryaM caq na madhyEq pari#jagraBat |

na tasyE#SEq kaScaqna tasya# nAma maqhadyaSa#H || 1.10

na saqMdRuSE# tiShThatiq rUpa#masyaq na cakShu#ShA paSyatiq kaScaqnaina$M |

hRuqdA ma#nIqShA mana#sAqBi klRu#ptOq ya E#naM ~Mviqdu-ramRu#tAqstE Ba#vanti || 1.11

aqdByassaMBU#taH pRuthiqvyai rasA$cca | viqSvaka#rmaNaqH sama#varttaqtAdhi# |

tasyaq tvaShTA# viqdadha#drUqpamE#ti | tatpuru#Shasyaq viSvaqmAjA#naqmagrE$ | 1 |

vEdAqhamEqtaM puru#ShaM maqhAnta$M | Aqdiqtya va#rNaqM tama#saqH para#stAt |

tamEqvaM ~MviqdvAnaqmRuta# iqha Ba#vati | nAnyaH panthA# vidyaqtE&ya#nAya | 2 |

praqjApa#tiScaratiq garBE# aqntaH | aqjAya#mAnO bahuqdhA vijA#yatE |

tasyaq dhIrAqH pari#jAnantiq yOni$M | marI#cInAM paqdami#cCanti vEqdhasa#H | 3 |

yO dEqvEByaq Ata#pati | yO dEqvAnA$M puqrOhi#taH | pUrvOq yO dEqvEByO# jAqtaH |

namO# ruqcAyaq brAhma#yE | 4 |

ruca#M brAqhmaM jaqnaya#ntaH | dEqvA agrEq tada#bruvan |

yastvaiqvaM brA$hmaqNO viqdyAt | tasya# dEqvA asaqn vaSE$ | 5 |

hrISca#tE laqkShmIScaq patnyau$ | aqhOqrAqtrE pAqrSvE | nakSha#trANi rUqpaM |

aqSvinauq vyAtta$M | iqShTaM ma#niShANa | aqmuM ma#niShANa | sarva#M maniShANa | 6 |

REf - T.A.3.13.1 tO T.A.3.13.2

hiqraqNyaqgaqrBaH sama#varttaqtAgrE# BUqtasya# jAqtaH patiqrEka# AsIt |

sa dA#dhAra pRuthiqvIM dyAmuqtEmAM kasmai# dEqvAya# haqviShA# vidhEma || 1 ||

yaH prA#NaqtO ni#miShaqtO ma#hiqtvaikaq idrAjAq jaga#tO baqBUva# |

ya ISE# aqsya dviqpadaq-Scatu#ShpaqdaH kasmai# dEqvAya# haqviShA# vidhEma || 2 ||

ya A$tmaqdA ba#laqdA yasyaq viSva# upAqsa#tE praqSiShaqM ~Myasya# dEqvAH |

yasya# cCAqyAmRutaqM ~Myasya# mRuqtyuH kasmai# dEqvAya# haqviShA# vidhEma || 3 ||

yasyEqmE hiqmava#ntO mahiqtvA yasya# samuqdra(gm) raqsayA# saqhA&&huH |

yasyEqmAH praqdiSOq yasya# bAqhU kasmai# dEqvAya# haqviShA# vidhEma || 4 ||

yaM kranda#sIq ava#sA tastaBAqnE aqByaikShE#tAqM mana#sAq rEja#mAnE |

yatrAdhiqsUraq udi#tauq vyEtiq kasmai# dEqvAya# haqviShA# vidhEma || 5 ||

yEnaq dyauruqgrA pRu#thiqvI ca# dRuqDhE yEnaq suva#s staBiqtaM ~MyEnaq nAka#H |

yO aqntari#kShEq raja#sO viqmAnaqH kasmai# dEqvAya# haqviShA# vidhEma || 6 ||

ApO# haq yanma#haqtI viSvaqmAyaq-ndakShaqndadhA#nA jaqnaya#ntI-raqgniM |

tatO# dEqvAnAq-nnira#varttaqtAsuqrEkaqH kasmai# dEqvAya# haqviShA# vidhEma || 7 ||

yaSciqdApO# mahiqnA paqryapa#Syaq-ddakShaqndadhA#nA jaqnaya#ntI-raqgniM |

yO dEqvEShvadhi# dEqva yEkaq AsIqt kasmai# dEqvAya# haqviShA# vidhEma || 8 ||

REf TS 4.1.8.3 tO TS 4.1.8.6

aqdByaH saMBU#tO hiraNyagaqrBa ityaqShTau ||

EqSha hi dEqvaH praqdiSO&nuq sarvAqH pUrvO# hi jAqtaH sa uq garBE# aqntaH |

sa viqjAya#mAnaH sajaniqShyamA#NaH praqtya~g-muKA$ stiShThati viqSvatO#muKaH|| 1.12

viqSvata#Sca-kShuruqta viqSvatO# muKO viqSvatO# hasta uqta viqSvata#spAt |

saM bAqhuByAqM nama#tiq saM pata#traiqr dyAvA#pRuthiqvI jaqnaya#n dEqva Eka#H || 1.13

vEqnastat paSyaqn viSvAq Buva#nAni viqdvAn. yatraq viSvaqM BavaqtyEka#-nILaM |

yasmi#nniqda(gm) sa~jcaq vicaikaq(gm)q sa OtaqH prOta#Sca viqBuH praqjAsu# || 1.14

pratadvO#cE aqmRutaqnnu viqdvAn ga#ndhaqrvO nAmaq nihi#taqM guhA#su |

trINi# paqdA nihi#tAq guhA#suq yastadvEda# saviqtuH piqtA&sa#t || 1.15

sa nOq bandhu#r-janiqtA savi#dhAqtA dhAmA#niq vEdaq Buva#nAniq viSvA$ |

yatra# dEqvA aqmRuta#mAna-SAqnAs tRuqtIyEq dhAmA$nyaqByaira#yanta || 1.16

pariq dyAvA#pRuthiqvI ya#nti saqdyaH pari# lOqkAn pariq diSaqH pariq suva#H |

Ruqtasyaq tantu#M ~MvitataM viqcRutyaq tada#paSyaqt tada#Bavat praqjAsu# || 1.17

paqrItya# lOqkAn paqrItya# BUqtAni# paqrItyaq sarvA$H praqdiSOq diSa#Sca |

praqjApa#tiH prathamaqjA RuqtasyAqtmanAq-&&tmAna#-maqBi-saM~Mba#BUva || 1.18

sada#saqspatiq-madBu#taM priqyamindra#syaq kAmya$M |

sani#M mEqdhA ma#yAsiShaM || 1.19

uddI$pyasva jAtavEdO &paqGnannir.Ru#tiqM mama# |

paqSU(gg)Scaq mahyaqmAva#haq jIva#na~jcaq diSO# diSa || 1.20

mAnO# hi(gm)sI jjAtavEdOq gAmaSvaqM puru#ShaqM jaga#t |

abi#Braqdagnaq Aga#hi SriqyA mAq pari#pAtaya || 1.21

4.2 gAyatrI mantrAH

puru#Shasya vidma sahasrAqkShasya# mahAdEqvasya# dhImahi|

tannO# rudraH pracOqdayA$t || 1.22

tatpuru#ShAya viqdmahE# mahAdEqvAya# dhImahi |

tannO# rudraH pracOqdayA$t || 1.23

tatpuru#ShAya viqdmahE# vakratuqNDAya# dhImahi |

tannO# dantiH pracOqdayA$t || 1.24

tatpuru#ShAya viqdmahE# cakratuqNDAya# dhImahi |

tannO# nandiH pracOqdayA$t || 1.25

tatpuru#ShAya viqdmahE# mahAsEqnAya# dhImahi |

tanna#H ShaNmuKaH pracOqdayA$t || 1.26

tatpuru#ShAya viqdmahE# suvarNapaqkShAya# dhImahi |

tannO# garuDaH pracOqdayA$t || 1.27

vEqdAqtmaqnAya# viqdmahE# hiraNyagaqrBAya# dhImahi | tannO$ brahma pracOqdayA$t || 1.28

nAqrAqyaqNAya# viqdmahE# vAsudEqvAya# dhImahi |

tannO# viShNuH pracOqdayA$t || 1.29

vaqjraqnaqKAya# viqdmahE# tIkShNa-daq(gg)qShTrAya# dhImahi |

tannO# nArasi(gm)haH pracOqdayA$t || 1.30

BAqskaqrAya# viqdmahE# mahaddyutikaqrAya# dhImahi |

tannO# AdityaH pracOqdayA$t || 1.31

vaiqSvAqnaqrAya# viqdmahE# lAlIqlAya# dhImahi |

tannO# agniH pracOqdayA$t || 1.32

kAqtyAqyaqnAya# viqdmahE# kanyAkuqmAri# dhImahi |

tannO# durgiH pracOqdayA$t || 1.33

4.3 dUrvA sUktaM

saqhaqsraqpara#mA dEqvIq SaqtamU#lA SaqtA~gku#rA |

sarva(gm)# haratu# mE pAqpaqM dUqrvA du#ssvapnaq nASa#nI || 1.34

kANDA$t kANDAt praqrOha#ntIq paru#ShaH paruShaqH pari# |

EqvA nO# dUrvEq prata#nu saqhasrE#Na SaqtEna# ca || 1.35

yA SaqtEna# prataqnOShi# saqhasrE#Na viqrOha#si |

tasyA$stE dEvIShTakE viqdhEma# haqviShA# vaqyaM || 1.36

aSva#krAqntE ra#thakrAqntEq viqShNukrA$ntE vaqsundha#rA |

SirasA# dhAra#yiShyAqmiq raqkShaqsva mA$M padEq padE || 1.37

4.4 mRuttikA sUktaM

BUmir-dhEnur dharaNI lO#kadhAqriNI | uqdhRutA#&si va#rAhEqNaq kRuqShNEqna Sa#ta bAqhunA |

mRuqttikE# hana# mE pAqpaqM ~MyaqnmaqyA du#ShkRutaqM kRutaM | 1.38

mRuqttikE$ brahma#dattAq&siq kAqSyapE#nABiqmantri#tA |

mRuqttikE# dEhi# mE puqShTiqM tvaqyi sa#rvaM praqtiShThi#taM || 1.39

mRuqttikE$ pratiShThi#tE saqrvaqM taqnmE ni#rNudaq mRutti#kE |

tayA# haqtEna# pApEqnaq gaqcCAqmi pa#ramAqM gatiM || 1.40

4.5 Satrujaya mantrAH

yata# indraq BayA#mahEq tatO# nOq aBa#yaM kRudhi |

maGa#van Caqgdhi tavaq tanna# UqtayEq vidviShOq vimRudhO# jahi || 1.41

svaqstiqdA viqSaspati#r-vRutraqhA vimRudhO# vaqSI |

vRuShEndra#H puqra E#tu naH svastiqdA a#Baya~gkaqraH || 1.42

svaqsti naq indrO# vRuqddhaSra#vAH svaqsti na#H pUqShA viqSvavE#dAH |

svaqsti naqstArkShyOq ari#ShTanEmiH svaqsti nOq bRuhaqspati#r dadhAtu || 1.43

ApA$nta-manyus-tRuqpala#praBarmAq dhuniqH SimI#vAq~j-Caru#mA(gm) RujIqShI |

sOmOq viSvA$nyataqsAvanA#niq nArvAgindra#M pratiqmAnA# nidEBuH || 1.44

brahma#jaj~jAqnaM pra#thaqmaM puqrastAqd-visI#maqtaH suqrucO# vEqna A#vaH |

sa buqdhniyA# upaqmA a#sya viqShThAH saqtaScaq yOniq-masa#taScaq viva#H || 1.45

syOqnA pRu#thiviq BavA# nRukShaqrA niqvESa#nI | yacCA# naqH Sarma# saqprathA$H || 1.46

gaqndhaqdvAqrAM du#rAdhaqrq.ShAqM niqtyapu#ShTAM karIqShiNI$M |

IqSvarI(gm)# sarva# BUtAqnAqM tAmiqhOpa#-hvayEq SriyaM || 1.47

SrI$rmE Baqjatu | alakShmI$rmE naqSyatu |

viShNu#muKAq vai dEqvASCandO#-BiriqmA ~MlOqkA-na#napajaqyya-maqBya#jayan | 1.48

maqhA(gm) indrOq vajra#bAhuH ShODaqSI Sarma# yacCatu ||

svaqsti nO# maqGavA# karOtuq hantu# pAqpmAnaqM ~MyO$&smAn dvEShTi# || 1.49

sOqmAnaq(gg)q svara#NaM kRuNuqhi bra#hmaNaspatE | kaqkShIva#ntaqM ~Mya au#SiqjaM |

SarI#raM ~Myaj~jaSamaqlaM kusI#daqM tasmi$n thsIdatuq yO$&smAn dvEShTi# || 1.50

cara#NaM paqvitraqM ~Mvita#taM purAqNaM ~MyEna# pUqta-stara#ti duShkRuqtAni# |

tEna# paqvitrE#Na SuqddhEna# pUqtA ati# pAqpmAnaq-marA#tiM tarEma || 1.51

saqjOShA# indraq saga#NO maqrudBiqH sOma#M piba vRutraha~jCUra viqdvAn |

jaqhi SatrUq(gm)q rapaq mRudhO# nudaqsvAthA Ba#yaM kRuNuhi viqSvatO# naH || 1.52

suqmiqtrA naq Apaq OSha#dhayaH santu durmiqtrAs-tasmai# BUyA-suqryO$smAn

dvEShTiq ya~jca# vaqyaM dviqShmaH || 1.53

ApOq hiShThA ma#yOq BuvaqstA na# UqrjE da#dhAtana | maqhEraNA#yaq cakSha#sE |

yO va#H Siqvata#mOq rasaq-stasya# BAjayatEq ha na#H | uqSaqtI-ri#va mAqtara#H |

tasmAq ara#~ggamAmavOq yasyaq kShayA#yaq jinva#tha | ApO# jaqnaya#thA ca naH || 1.54

4.6 aGamar.ShaNa sUktaM

hira#NyaSRu~gaqM ~Mvaru#NaqM prapa#dyE tIqrtthaM mE# dEhiq yAci#taH |

yaqnmayA# Buqkta-maqsAdhU#nAM pAqpEBya#Sca praqtigra#haH || 1.55

yanmEq mana#sA vAqcAq kaqrmaqNA vA du#ShkRutaqM kRutaM |

tannaq indrOq varu#NOq bRuhaqspati#H saviqtA ca# punantuq puna#H punaH || 1.56

namOq&gnayE$-&PsuqmatEq namaq indrA#yaq namOq varu#NAyaq namO

vAruNyai# namOq&dByaH || 1.57

yadaqpAM krUqraM ~Myada#mEqdhyaM ~Myada#SAqntaM tadapa#gacCatAt || 1.58

aqtyAqSaqnA-da#tIpAqnAq-dyaqcca uqgrAt pra#tiqgrahA$t |

tannOq varu#NO rAqjAq pAqNinA$ hyavaqmar.Sa#tu || 1.59

sO#&hama#pAqpO viqrajOq nirmuqktO mu#ktakiqlbiShaH |

nAka#sya pRuqShThamAru#hyaq gacCEqd brahma#-salOqkatAM || 1.60

yaScAq#006E;su varu#NaqH sa puqnAtva#Gamar.ShaqNaH || 1.61

iqmaM mE# gaMgE yamunE sarasvatiq Sutu#driq stOma(gm)# sacatAq paruqShNiyA |

aqsiqkniqyA ma#rudvRudhE viqtastaqyA-&&rjI#kIyE SRuNuqhyA suqShOma#yA || 1.62

Ruqta~jca# saqtya~jcAq-BI$ddhAq ttapaqsO &dhya#jAyata |

tatOq rAtri#-rajAyataq tata#H samuqdrO a#rNaqvaH || 1.63

saqmuqdrA-da#rNaqvA-dadhi# sam~MvathsaqrO a#jAyata | aqhOqrAqtrANi# viqdadhad viqSva#sya miShaqtO vaqSI || 1.64

sUqryAqcaqndraqmasau# dhAqtA ya#thA pUqrva ma#kalpayat |

diva#~jca pRuthiqvIM cAqntari#kShaq mathOq suva#H || 1.65

yat pRu#thiqvyA(gm) raja#ssvaq mAntari#kShE viqrOda#sI | iqmA(gg) stadAqpO va#ruNaH puqnAtva#Gamar.ShaqNaH |

puqnantuq vasa#vaH puqnAtuq varu#NaH puqnAtva#Gamar.ShaqNaH |

EqSha BUqtasya# maqdhyE Buva#nasya gOqptA |

EqSha puqNyakRu#tAM ~MlOqkAqnEqSha mRuqtyOr. hi#raqNmaya$M |

dyAvA#pRuthiqvyOr. hi#raqNmayaq(gm)q sa(gg) Sri#taq(gm)q suva#H |

sa naqH suvaqH sa(gm) Si#SAdhi || 1.66

ArdraqM jvala#tiq jyOti#-raqhama#smi | jyOtiqr-jvala#tiq brahmAqhama#smi |

yO#&hama#smiq brahmAqhama#smi | aqhama#smiq brahmAqhama#smi |

aqhamEqvAhaM mAM ju#hOmiq svAhA$ || 1.67

aqkAqryaq-kAqrya#va kIqrNI stEqnO BrU#NaqhA gu#rutaqlpagaH |

varu#NOq-&pAma#Gamar.ShaqNa-stasmA$t pAqpAt pramu#cyatE || 1.68

raqjOBUmi#s-tvaqmA(gm) rOda#yasvaq prava#dantiq dhIrA$H || 1.69

AkrA$nth-samuqdraH pra#thaqmE vidha#rma-~jjaqnaya#n praqjA Buva#nasyaq rAjA$ |

vRuShA# paqvitrEq adhiqsAnOq avyE# bRuqhath sOmO# vAvRudhE suvAqna indu#H || 1.70

4.7 durgA sUktaM

jAqtavE#dasE sunavAmaq sOma#-marAtIyaqtO nida#hAtiq vEda#H |

sa na#H par.Shaqdati# duqrgANiq viSvA# nAqvEvaq sindhu#M duriqtA&tyaqgniH || 2.1

tAmaqgniva#rNAqM tapa#sA jvalaqntIM ~Mvai#rOcaqnIM ka#rmaPaqlEShuq juShTA$M |

duqrgAM dEqvI(gm) Sara#NamaqhaM prapa#dyE suqtara#si tarasEq nama#H || 2.2

agnEq tvaM pA#rayAq navyO# aqsmAnth svaqstiBiqrati# duqrgANiq viSvA$ |

pUSca# pRuqthvI ba#huqlA na# uqrvI BavA# tOqkAyaq tana#yAyaq SaM ~MyOH || 2.3

viSvA#ni nO duqrgahA# jAtavEdaqH sindhuqM na nAqvA du#riqtA&ti# par.Shi |

agnE# atriqvan mana#sA gRuNAqnO$&smAka#M bOdhyaviqtA taqnUnA$M || 2.4

pRuqtaqnAqjitaq(gm)q saha#mAna-muqgramaqgni(gm) hu#vEma paraqmAth saqdhasthA$t |

sa na#H par.Shaqdati# duqrgANiq viSvAq kShAma#ddEqvO ati# duriqtA&tyaqgniH || 2.5

praqtnOShi#-kaqmIDyO# adhvaqrEShu# saqnAccaq hOtAq navya#Scaq sathsi# |

svA~jcA$gnE taqnuva#M piqpraya#svAq smaBya#~jcaq sauBa#gaqmAya#jasva || 2.6

gOBiqr-juShTa#maqyujOq niShi#ktaqM tavE$ndra viShNOq-ranuqsa~jca#rEma |

nAka#sya pRuqShThamaqBi saqm~MvasA#nOq vaiShNa#vIM ~MlOqka iqha mA#dayantAM || 2.7

4.8 vyAhRuti hOma mantrAH

BU-ranna#-maqgnayE# pRuthiqvyai svAhAq , BuvO&nna#M ~MvAqyavEq&ntari#kShAyaq svAhAq,

suvaqranna#-mAdiqtyAya# diqvE svAhAq ,

BUrBuvaqssuvaq-ranna#M caqndrama#sE diqgByaH svAhAq ,

namO# dEqvEBya#H svaqdhA piqtRuByOq BUrBuvaqssuvaq-rannaqmOM || 3.1

BU-raqgnayE# pRuthiqvyai svAhAq, BuvO# vAqyavEq&ntari#kShAyaq svAhAq ,

suva#rAdiqtyAya# diqvE svAhAq, Bu-rBuvaqssuva#-Scaqndrama#sE diqgByaH svAhAq ,

namO# dEqvEBya#H svaqdhA piqtRuByOq BUrBuvaqssuvaq-ragnaq OM || 4.1

BU-raqgnayE# ca pRuthiqvyai ca# mahaqtE caq svAhAq ,

BuvO# vAqyavE# cAqntari#kShAya ca mahaqtE caq svAhAq ,

suva#rAdiqtyAya# ca diqvE ca# mahaqtE caq svAhAq ,

BU-rBuvaqssuva#-Scaqndrama#sE caq nakSha#trEByaSca diqgByaSca# mahaqtE caq svAhAq,

namO# dEqvEBya#H svaqdhA piqtRuByOq BurBuvaqssuvaqr mahaqrOM || 5.1

4.9 j~jAnaprAptyarthA hOmamantrAH

pAhi nO agna Ena#sE svAqhA | pAhi nO viSva vEda#sE svAqhA |

yaj~jaM pAhi viBAva#sO svAqhA | sarvaM pAhi Satakra#tO svAqhA || 6.1

pAqhi nO# agnaq Eka#yA | pAqhyu#ta dviqtIya#yA | pAqhyUrja#M tRuqtIya#yA |

pAqhi gIqBiSca#taqsRuBi#r vasOq svAhA$ || 7.1

4.10 vEdAvismaraNAya japamantrAH

yaSCanda#sA-mRuShaqBO viqSvarU#paq-SCandO$Byaq-SCandA(gg)#syA viqvESa# |

sacA(gm) SikyaH purO vAcO#paniqSha-dindrO$ jyEqShTha i#ndriqyAyaq RuShi#ByOq

namO# dEqvEBya#H svaqdhA piqtRuByOq BUrBuvaqssuvaq-SCandaq OM || 8.1

namOq brahma#NE dhAqraNa#M mE aqstva-ni#rAkaraNaM-dhAqrayi#tA

BUyAsaqM karNa#yOH SruqtaM mAcyO$DhvaqM mamAqmuShyaq OM || 9.1

4.11 tapaH praSaMsA

RuqtaM tapa#H saqtyaM tapa#H SruqtaM tapa#H SAqntaM tapOq damaq stapaqH SamaqstapOq dAnaqM tapOq yaj~jaqM tapOq BUrBuvaqssuvar -brahmaiq-tadupA$syaiq-tattapa#H || 10.1

4.12 vihitAcaraNa praSaMsA niShiddhAcaraNa nindA ca

yathA# vRuqkShasya# saqMpuShpi#tasya dUqrAd gaqndhO vA$tyEqvaM puNya#sya kaqrmaNO# dUqrAd

gaqndhO vA#tiq yathA#&sidhAqrAM kaqrttE&va#hitA-mavaqkrAmEq yadyuvEq yuvEq havA#

viqhvayi#ShyAmi kaqrttaM pa#tiShyAqmItyEqva-maqmRutA#-dAqtmAna#M juqgupsE$t || 11.1

4.13 dahara vidyA

aqNO-raNI#yAn mahaqtO mahI#yA-nAqtmA guhA#yAqM nihi#tO&sya jaqntOH |

tama#kratuM paSyati vItaSOqkO dhAqtuH praqsAdA$n-mahiqmAna#mISaM || 12.1

saqpta prAqNAH praqBava#ntiq tasmA$th saqptArciSha#H saqmidha#H saqpta jiqhvAH |

saqpta iqmE lOqkA yEShuq cara#nti prAqNA guqhASa#yAq-nnihi#tAH saqpta sa#pta || 12.2

ata#H samuqdrA giqraya#Scaq sarvEq&smAth syanda#ntEq sindha#vaqH sarva#rUpAH |

ata#Scaq viSvAq OSha#dhayOq rasA$ccaq yEnai#Sha BUqta-sti#ShThatyantarAqtmA || 12.3

braqhmA dEqvAnA$M padaqvIH ka#vIqnA-mRuShiqr-viprA#NAM mahiqShO mRuqgANA$M |

SyEqnO gRudhrA#NAq(gg)q svadhi#tiqr-vanA#nAq(gm)q sOma#H paqvitraq matyE#tiqrEBann# || 12.4

aqjA mEkAqM ~MlOhi#ta-Sukla-kRuqShNAM baqhvIM praqjAM jaqnaya#ntIq(gm)q sarU#pAM |

aqjO hyEkO# juqShamA#NO&nuqSEtEq jahA$tyEnAM Buqkta-BO#gAqmajO$&nyaH || 12.5

haq(gm)qsaH Su#ciqShad vasu#-rantarikShaq-saddhOtA# vEdiqSha-dati#thir-durONaqsat |

nRuqShadva#raq-sadRu#taq-sad vyO#maq-sadaqbjA gOqjA Ru#taqjA

a#driqjA RuqtaM bRuqhat || 12.6

GRuqtaM mi#mikShirE GRuqtama#syaq yOni#r GRuqtE SriqtO GRuqtamu#vasyaq dhAma# |

aqnuqShvaqdhamAva#ha mAqdaya#svaq svAhA# kRutaM vRuShaBa vakShi haqvyaM || 12.7

saqmuqdrA dUqrmir-madhu#mAq(gm)q udA#ra-dupAq(gm)qSunAq sama#mRutaqtva mA#naT |

GRuqtasyaq nAmaq guhyaqM ~Myadasti# jiqhvA dEqvAnA#-maqmRuta#syaq nABi#H || 12.8

vaqyaM nAmaq prabra#vAmA GRuqtEnAqsmin. yaqj~jE dhA#rayAmAq namO#BiH |

upa# braqhmA SRu#NavacCaqsyamA#naqM catu#H SRu~ggO &vamId gauqra Eqtat || 12.9

caqtvAriq SRu~ggAq trayO# asyaq pAdAq dvE SIqrq.Sha saqpta hastA# sO aqsya |

tridhA# baqddhO vRu#ShaqBO rO#ravIti maqhO dEqvO martyAq(gm)q Avi#vESa || 12.10

tridhA# hiqtaM paqNiBi#r guqhyamA#naqM gavi#-dEqvAsO# GRuqtamanva#vindann |

indraq Ekaq(gm)q sUryaq Eka#M jajAna vEqnA dEka(gg)# svaqdhayAq niShTa#takShuH || 12.11

yO dEqvAnA$M prathaqmaM puqrastAqd viSvAqdhiyO# ruqdrO maqhar.Shi#H | hiqraqNyaqgaqrBaM pa#Syataq jAya#mAnaq(gm)q sanO# dEqvaH SuqBayAq smRutyAq sam~Myu#naktu || 12.12

yasmAqtparaqM nApa#raq mastiq ki~jciqdyasmAqn nANI#yOq na jyAyO$&stiq kaSci#t |

vRuqkSha i#va stabdhO diqviti#ShThaq-tyEkaqstEnEqdaM pUqrNaM puru#ShENaq sarva$M || 12.13

(sanyasa sUktam)

na karma#NA na praqjayAq dhanE#naq tyAgE#naikE amRutaqtva-mA#naqSuH |

parE#Naq nAkaqM nihi#taqM guhA#yAM ~MviqBrAja#dEqta-dyata#yO viqSanti# || 12.14

vEqdAqntaq viqj~jAnaq-suni#ScitAqrthAH sanyA#sa yOqgAdyata#yaH Suddhaq sattvA$H |

tE bra#hmalOqkE tuq parA$ntakAlEq parA#mRutAqt pari#mucyantiq sarvE$ || 12.15

daqhraqM ~MviqpAqpaM paqramE$Sma BUtaqM ~Myat pu#NDarIqkaM puqrama#dhya saq(gg)qsthaM |

taqtrAqpiq daqhraM gaqgana#M ~MviSOkaq-stasmi#n. yadaqntasta-dupA#sitaqvyaM || 12.16

yO vEdAdau sva#raH prOqktOq vEqdAntE# ca praqtiShThi#taH |

tasya# praqkRuti#lInaqsyaq yaqH para#ssa maqhESva#raH || 12.17

4.14 nArAyaNa sUktaM

saqhaqsraqSIr.Sha#M dEqvaqM ~MviqSvAkSha#M ~MviqSva Sa#M BuvaM |

viSva#M nAqrAya#NaM dEqvaqmaqkShara#M paraqmaM paqdaM || 13.1

viqSvataqH para#mAnniqtyaqM ~MviqSvaM nA#rAyaqNa(gm) ha#riM |

viSva#mEqvEdaM puru#Shaq-stadviSvaq-mupa#jIvati || 13.2

patiqM ~MviSva#syAqtmESva#raq(gm)q SASva#ta(gm) Siqvama#cyutaM |

nAqrAyaqNaM ma#hAj~jEqyaqM ~MviqSvAtmA#naM paqrAya#NaM || 13.3

nAqrAyaqNa pa#rO jyOqtiqrAqtmA nA#rayaqNaH pa#raH || 13.4

nAqrAyaqNa pa#raM braqhmaq taqttvaM nA#rAyaqNaH pa#raH |

nAqrAyaqNa pa#rO dhyAqtAq dhyAqnaM nA#rAyaqNaH pa#raH |

yacca# kiq~jcij-ja#gath saqrvaqM dRuqSyatE$ SrUyaqtE&pi# vA |

anta#r baqhiSca# tath saqrvaqM ~MvyAqpya nA#rAyaqNaH sthi#taH || 13.5

ana#ntaq mavya#yaM kaqvi(gm) sa#muqdrE&nta#M ~MviqSva Sa#MBuvaM |

paqdmaqkOqSa-pra#tIkAqSaq(gm)q hRuqdaya#M cApyaqdhOmu#KaM || 13.6

adhO# niqShTyA vi#tastyAqntEq nAqByAmu#pariq tiShTha#ti |

jvAqlaqmAqlA ku#laM BAqtIq viqSvasyA#yataqnaM ma#hat || 13.7

santa#ta(gm) SiqlABi#stuq laMba#tyA kOSaqsanni#BaM |

tasyAntE# suShiqra(gm) sUqkShmaM tasmi$nth saqrvaM prati#ShThitaM || 13.8

tasyaq madhyE# maqhAna#gnir viqSvArci#r viqSvatO# muKaH |

sO&gra#Buqg viBa#jan tiqShThaqn-nAhA#ra-majaqraH kaqviH |

tiqryaqgUqrdhva ma#dhaSSAqyIq raqSmaya#stasyaq santa#tA || 13.9

saqntAqpaya#ti svaM dEqhamApA#datalaq masta#kaH |

tasyaq madhyEq vahni# SiKA aqNIyO$rdhvA vyaqvasthi#taH || 13.10

nIqlatO# yada# madhyaqsthAqd viqdyullE#KEvaq BAsva#rA |

nIqvAraq SUka#vattaqnvIq pIqtA BA$svatyaqNUpa#mA || 13.11

tasyA$H SiKAqyA ma#dhyE paqramA$tmA vyaqvasthi#taH |

sa brahmaq sa SivaqH sa hariqH sEndraqH sO&kSha#raH paraqmaH svaqrAT || 13.12

4.15 Aditya maNDalE parabrahmOpAsanaM

AqdiqtyO vA EqSha Eqtan maqNDalaqM tapa#tiq tatraq tA RucaqstadRuqcA ma#NDalaq(gm)q

sa RuqcAM ~MlOqkO&thaqya EqSha Eqtasmi#n maqNDalEq&rci rdIqpyatEq tAniq sAmA#niq

sa sAqmnAM ~MlOqkO&thaq ya EqSha Eqtasmi#n maqNDalEq&rciShiq puru#ShaqstAniq yajU(gm)#Shiq sa yaju#ShA maNDalaq(gm)q sa yaju#ShAM ~MlOqka-ssaiShA traqyyEva# viqdyA ta#patiq

ya EqShO$&nta-rA#diqtyE hi#raqNmayaqH puru#ShaH || 14.1

4.16 AdityapuruShasya sarvAtmakatva pradarSanaM

AqdiqtyO vai tEjaq OjOq balaqM ~MyaSa-ScakShuq-SrOtra#mAqtmA manO# maqnyu-rmanu#r-

mRuqtyu-ssaqtyO miqtrO vAqyurA#kAqSaH prAqNO lO#kapAqlaH kaH kiM kaM tath

saqtyamanna#-maqmRutA# jIqvO viSva#H kataqmaH sva#yaqMBu brahmaiq tadamRu#ta EqSha puru#Sha EqSha

BUqtAnAq-madhi#patiqr-brahma#NaqH sAyu#jya(gm) salOqkatA#-mApnO-tyEqtAsA#-mEqva

dEqvatA#nAq(gm)q sAyu#jya(gm) sAqrShTitA(gm)# samAna lOqkatA#-mApnOtiq ya EqvaM

~MvEdE$tyupaqniShat || 15.1

4.17 SivOpAsana mantrAH

nidha#napatayEq namaH | nidha#napatAntikAyaq namaH |

UrdhvAyaq namaH | Urdhva li~ggAyaq namaH |

hiraNyAyaq namaH | hiraNya li~ggAyaq namaH |

suvarNAyaq namaH | suvarNa li~ggAyaq namaH |

divyAyaq namaH | divya li~ggAyaq namaH |

BavAyaq namaH | Bava li~ggAyaq namaH |

SarvAyaq namaH | Sarva li~ggAyaq namaH |

SivAyaq namaH | Siva li~ggAyaq namaH |

jvalAyaq namaH | jvala li~ggAyaq namaH |

AtmAyaq namaH | Atma li~ggAyaq namaH |

paramAyaq namaH | parama li~ggAyaq namaH |

EtathsOmasya# sUryaqsyaq sarva li~gga(gg)# sthApaqyaqtiq pANimantra#M paviqtraM || 16.1

4.18 paScimavaktra pratipAdaka mantraH

saqdyOjAqtaM pra#padyAqmiq saqdyOjAqtAyaq vai namOq nama#H |

BaqvE Ba#vEq nAti#BavE Bavasvaq mAM | BaqvOd Ba#vAyaq nama#H || 17.1

4.19 uttara vaktra pratipAdaka mantraH

vAqmaqdEqvAyaq namO$ jyEqShThAyaq nama#H SrEqShThAyaq namO# ruqdrAyaq namaqH kAlA#yaq namaqH kala#vikaraNAyaq namOq bala#vikaraNAyaq namOq balA#yaq namOq

bala#pramathanAyaq namaqH sarva#BUtadamanAyaq namO# maqnOnma#nAyaq nama#H || 18.1

4.20 dakShiNa vaktra pratipAdaka mantraH

aqGOrE$ByO&thaq GOrE$ByOq GOraqGOra# tarEByaH |

sarvE$ByaH sarvaq SarvE$ByOq nama#stE astu ruqdrarU#pEByaH || 19.1

4.21 prAgvaktra pratipAdaka mantraH

tatpuru#ShAya viqdmahE# mahAdEqvAya# dhImahi | tannO# rudraH pracOqdayA$t || 20.1

4.22 Urdhva vaktra pratipAdaka mantraH

ISAnaH sarva#vidyAqnAq-mISvaraH sarva#BUtAqnAqM

brahmAdhi#patiqr-brahmaqNO&dhi#patiqr-brahmA# SiqvO mE# astu sadASiqvOM || 21.1

4.23 namaskArArttha mantrAH

namO hiraNyabAhavE hiraNyavarNAya hiraNyarUpAya hiraNyapatayE &mbikApataya umApatayE

paSupatayE# namOq nama#H || 22.1

Ruqta(gm) saqtyaM pa#raM braqhmaq puqruSha#M kRuShNaq pi~gga#laM |

UqrdhvarE#taM ~Mvi#rUpAqkShaqM ~MviqSvarU#pAyaq vai namOq nama#H || 23.1

sarvOq vai ruqdrastasmai# ruqdrAyaq namO# astu |

puru#ShOq vai ruqdra-ssanmaqhO namOq nama#H |

viSva#M BUqtaM Buva#naM ciqtraM ba#huqdhA jAqtaM jAya#mAnaM caq yat |

sarvOq hyE#Sha ruqdra-stasmai# ruqdrAyaq namO# astu || 24.1

kadruqdrAyaq pracE#tasE mIqDhuShTa#mAyaq tavya#sE | vOqcEmaq Santa#ma(gm) hRuqdE |

sarvOqhyE#Sha ruqdra-stasmai# ruqdrAyaq namO# astu || 25.1

4.24 agnihOtra havaNyAH upayuktasya vRukSha viSESha-syABidhAnam

yasyaq vai ka#~gkatyagni-hOtraqhava#NI Bavatiq pratyEqvA-syAhu#taya-

stiShThaqntyathOq prati#ShThityai || 26.1

4.25 rakShOGna mantra nirUpaNaM

kRuqNuqShva pAjaqH prasi#tiqnna pRuqthvIM ~MyAhi rAjEq vA#mavAq(gm)q iBE#na |

tRuqShvImanuq prasi#tiM drUNAqnO&stA#&siq vidhya# raqkSha saqstapi#ShThaiH || 27.1

tava# BraqmAsa# ASuqyA pa#taqntyanu# spRuSa dhRuShaqtA SOSu#cAnaH |

tapU(gg)#ShyagnE juqhvA# pataqMgAna sa#nditOq visRu#jaq viShva# guqlkAH || 27.2

pratiqspaSOq visRu#jaq tUrNi# tamOq BavA# pAqyur viqSO aqsyA ada#bdhaH |

yO nO# dUqrE aqGaSa(gm)# sOqyO antya#gnEq mAki#ShTEq vyathiqrA da#dhar.ShIt || 27.3

uda#gnE tiShThaq pratyA ta#nuShvaqnya# mitrA(gm)# OShatAt tigmahEtE |

yO nOq arA#ti(gm) samidhAna caqkrE nIqcAtaM dha#kShyataq sanna SuShka$M || 27.4

UqrdhvO Ba#vaq prati#viqdhyA-dhyaqsmadAq viShkRu#NuShvaq daivyA$nyagnE |

ava#sthiqrA ta#nuhi yAtuq jUnA$M jAqmimajA#miqM pramRu#NIhiq SatrUn# || 27.5 ||

REf TS 1.2.14.1 & 2

kRuqNuqShva pAjaq itiq pa~jca# |

4.26 BUdEvatAka mantraH

adi#tir-dEqvA ga#ndhaqrvA ma#nuqShyA$H piqtarO-&su#rAq-stEShA(gm)# sarva BUqtAnA$M mAqtA

mEqdinI# mahaqtA maqhI sA#viqtrI gA#yaqtrI jaga#tyuqrvI pRuqthvI ba#huqlA viSvA# BUqtA

ka#taqmA kAyA sA saqtyE-tyaqmRutEti# vasiqShThaH || 28.1

4.27 sarvA dEvatA ApaH

ApOq vA iqda(gm) sarvaqM ~MviSvA# BUqtAnyApa#H prAqNA vA Apa#H paqSavaq

ApO&nnaqmApO -&mRu#taqmApa#-ssaqmrADApO# viqrADApa#-ssvaqrADApaq-SCandAq(gg)q-syApOq jyOtIq(gg)qShyApOq yajUq(gg)qShyApa#H saqtyamApaqH sarvA# dEqvatAq ApOq

BUrBuvaqssuvaqrApaq OM || 29.1

4.28 sandhyAvandana mantrAH

Apa#H punantu pRuthiqvIM pRu#thiqvI pUqtA pu#nAtuq mAM |

puqnantuq brahma#Naqspatiqr-brahma# pUqtA pu#nAtuq mAM || 30.1

yaducCi#ShTaq-maBO$jyaqM ~MyadvA# duqScari#taqM mama# |

sarva#M punantuq mAmApO#-&saqtA~jca# pratiqgrahaq(gg)q svAhA$ || 30.2

agniSca mA manyuSca manyupatayaSca manyu# kRutEqByaH |

pApEByO# rakShaqntAM | yadahnA pApa#makAqr.ShaM |

manasA vAcA# hastAqByAM | padByA-mudarE#Na SiqSnA |

ahaqstada#valuqMpatu | yatki~jca# duriqtaM mayi# |

idamaha-mAmamRu#ta yOqnau | satyE jyOtiShi juhO#mi svAqhA || 31.1

sUryaSca mA manyuSca manyupatayaSca manyu# kRutEqByaH |

pApEByO# rakShaqntAM | yad rAtriyA pApa#makAqr.ShaM |

manasA vAcA# hastAqByAM | padByA-mudarE#Na SiqSnA |

rAtriq-stada#valuqMpatu | yatki~jca# duriqtaM mayi# | |

idamaha-mAmamRu#ta yOqnau | sUryE jyOtiShi juhO#mi svAqhA || 32.1

4.29 praNavasya RuShyAdi vivaraNaM

OmityEkAkSha#raM braqhma | agnirdEvatA brahma# ityAqr.ShaM |

gAyatraM CandaM paramAtma#M sarUqpaM | sAyujyaM ~Mvi#niyOqgaM || 33.1

4.30 gAyatryAvAhana mantrAH

AyA#tuq vara#dA dEqvIq aqkShara#M brahmaq saMmi#taM |

gAqyaqtrI$M-Canda#sAM mAqtEdaM bra#hma juqShasva# mE || 34.1

yadahnA$t kuru#tE pAqpaqM tadahnA$t pratiqmucya#tE |

yad rAtriyA$t kuru#tE pAqpaqM tad rAtriyA$t pratiqmucya#tE |

sarva# vaqrNE ma#hAdEqviq saqndhyA vi#dyE saqrasva#ti || 34.2

OjO#&siq sahO#&siq bala#masiq BrAjO#&si dEqvAnAqM dhAmaq nAmA#siq

viSva#masi viqSvAyuqH sarva#masi saqrvAyu-raBiBUrOM-gAyatrI-mAvA#hayAqmiq

sAvitrI-mAvA#hayAqmiq sarasvatI-mAvA#hayAqmiq Canda.RuShI-nAvA#hayAqmiq

Sriya-mAvA#hayAqmiq gAyatriyA gAyatrI cCandO viSvAmitra

RuShiH savitA dEvatA&gnirmuKaM brahmA SirO viShNu-rhRudaya(gm) rudraH

SiKA pRuthivIyOniH prANApAna-vyAnOdAna-samAnA saprANA SvEtavarNA

sA~gKyAyana-sagOtrA gAyatrI caturvi(gm) SatyakSharA tripadA#

ShaTkuqkShiqH pa~jca SIr.ShOpanayanE vi#niyOqgaq , (35.1)

OM BUH | OM BuvaH | O(gm) suvaH | OM mahaH | OM janaH |

OM tapaH | O(gm) saqtyaM | OM tath sa#viqturvarE$NyaqM BargO# dEqvasya# dhImahi |

dhiyOq yO na#H pracOqdayA$t |

OmApOq jyOtIq rasOq&mRutaqM brahmaq BUrBuvaqssuvaqrOM || 35.2

4.31 gAyatrI upasthAna mantrAH

uqttamE# SiKa#rE jAqtEq BUqmyAM pa#rvataq mUrdha#ni |

brAqhmaNE$ByO-&Bya#nuj~jAqtAq gaqcCa dE#vi yaqthAsu#KaM || 36.1

stutO mayA varadA vE#damAqtAq pracOdayantI pavanE$ dvijAqtA |

AyuH pRuthivyAM-draviNaM bra#hmavaqrcaqsaqM mahyaM datvA prajAtuM bra#hmalOqkaM || 36.2

4.32 AdityadEvatA mantraH

GRuNiqH sUrya# AdiqtyO na praBA#-vAqtyakSha#raM | madhu#kSharantiq tad ra#saM |

saqtyaM ~Mvai tad rasaq-mApOq jyOtIqrasOq&mRutaqM brahmaq BUrBuvaqssuvaqrOM || 37.1

4.33 trisuparNamantrAH

brahma# mEtuqq mAM | madhu# mEtuq mAM | brahma#-mEqva madhu# mEtuq mAM |

yAstE# sOma praqjAvaqthsO-&BiqsO aqhaM | duShva#pnaqhan du#ruShvaha |

yAstE# sOma prAqNA(gg)stAM ju#hOmi | trisu#parNaq mayA#citaM brAhmaqNAya# dadyAt |

braqhmaqhaqtyAM ~MvA EqtE Gna#nti | yE brA$hmaqNA-strisu#parNaqM paTha#nti |

tE sOmaqM prApnu#vanti | AqsaqhaqsrAt paqMktiM puna#nti | OM || 38.1

brahma# mEqdhayA$ | madhu# mEqdhayA$ | brahma#mEqva madhu# mEqdhayA$ |

aqdyA nO# dEva savitaH praqjAva#thsAvIq-ssauBa#gaM |

parA# duqShvapni#ya(gm) suva | viSvA#ni dEva savitar-duriqtAniq parA#suva |

yad BaqdraM tanmaq Asu#va | || 39.1

madhuqvAtA# RutAyaqtE madhu#kSharantiq sindha#vaH | mAddhvI$rna-ssaqntvOSha#dhIH || 39.2

madhuqnakta# muqtOShasiq madhu#maqt pArtthi#vaq(gm)q raja#H | madhuqdyaura#stu naH piqtA || 39.3

madhu#mAnnOq vanaqspatiqr-madhu#mA(gm) astuq sUrya#H | mAdhvIq rgAvO# Bavantu naH || 39.4

ya iqmaM trisu#parNaq-mayA#citaM brAhmaqNAya# dadyAt | || 39.5

BrUqNaqhaqtyAM ~MvA EqtE Gna#nti | yE brA$hmaqNA-strisu#parNaqM paTha#nti | || 39.6

tE sOmaqM prApnu#vanti | AqsaqhaqsrAt paqMktiM puna#nti | OM || 39.7

brahma# mEqdhavA$ | madhu# mEqdhavA$ | brahma# mEqva madhu# mEqdhavA$ | || 40.1

braqhmA dEqvAnA$M padaqvIH ka#vIqnA-mRuShiqr viprA#NAM mahiqShO mRuqgANA$M |

SyEqnO gRuddhrA#NAq(gg)q svadhi#tiqr-vanA#nAq(gm)q sOma#H paqvitraq-matyE#tiq rEBann# || 40.2

haq(gm)q sa-SSu#ciqShad vasu#rantarikShaq saddhOtA#-vEdiqSha-dati#thir-durONaqsat |

nRuqShadva#raq-sadRu#taq-sad vyO#maq-sadaqbjA-gOqjA Ru#taqjA

a#driqjA RuqtaM bRuqhat || 40.3

RuqcEtvA# ruqcEtvAq samith sra#vanti saqritOq na dhEnA$H |

aqntar. hRuqdA mana#sA pUqyamA#nAH | GRuqtasyaq dhArA# aqBicA#kaSImi |

hiqraqNyayO# vEtaqsO madhya# AsAM | || 40.4

tasmi$nth supaqrNO ma#dhuqkRut ku#lAqyI Baja#nnAstEq madhu# dEqvatA$ByaH |

tasyA# satEq hara#ya-ssaqptatIrE$ svaqdhAM duhA#nA aqmRuta#syaq dhArA$M | || 40.5

ya iqdaM trisu#parNaq-mayA#citaM brAhmaqNAya# dadyAt |

vIqraqhaqtyAM ~MvA EqtE Gna#nti | yE brA$hmaqNA-strisu#parNaqM paTha#nti |

tE sOmaqM prApnu#vanti | AqsaqhaqsrAt paqMktiM puna#nti | OM || 40.6

4.34 mEdhA sUktaM

mEqdhAdEqvI juqShamA#NA naq AgA$d viqSvAcI# BaqdrA su#manaqsya mA#nA |

tvayAq juShTA# nuqdamA#nA duqruktA$n bRuqhadva#dEma viqdathE# suqvIrA$H |

tvayAq juShTa# RuqShir Ba#vati dEviq tvayAq brahmA# &&gaqtaSrI# ruqta tvayA$ |

tvayAq juShTa#SciqtraM ~Mvi#ndatE vasuq sA nO# juShasvaq dravi#NO namEdhE || 41.1

mEqdhAM maq indrO# dadAtu mEqdhAM dEqvI sara#svatI | mEqdhAM mE# aqSvinA#vuqBA-vAdha#ttAqM puShka#rasrajA | aqPsaqrAsu# caq yA mEqdhA ga#ndhaqrvEShu# caq yanmana#H |

daivI$M mEqdhA sara#svatIq sA mA$M mEqdhA suqraBi#r juShatAq(gg)q svAhA$ || 42.1

AmA$M mEqdhA suqraBi#r viqSvarU#pAq hira#NyavarNAq jaga#tI jagaqmyA |

Urja#svatIq paya#sAq pinva#mAnAq sA mA$M mEqdhA suqpratI#kA juShantAM || 43.1

mayi# mEqdhAM mayi# praqjAM mayyaqgnistEjO# dadhAtuq mayi# mEqdhAM mayi# praqjAM

mayIndra# indriqyaM da#dhAtuq mayi# mEqdhAM mayi# praqjAM mayiq sUryOq BrAjO# dadhAtu || 44.1

4.35 mRutyunivAraNa mantrAH

apai#tu mRuqtyu-raqmRuta#nnaq Aga#n vaivasvaqtO nOq aBa#ya~gkRuNOtu |

paqrNaM ~MvanaqspatE# rivAqBina#-SSIyatA(gm) raqyi-ssaca#tAnnaq SSacIqpati#H || 45.1

para#M mRutyOq anuqparE#hiq panthAqM ~MyastEqsva ita#rO dEvaqyAnA$t |

cakShu#ShmatE SRuNvaqtE tE$ bravImiq mAna#H praqjA(gm) rI#riShOq mOta vIqrAn || 46.1

vAta#M prAqNaM mana#sAqn vAra#BAmahE praqjApa#tiqM ~MyO Buva#nasya gOqpAH |

sanO# mRuqtyO strA#yatAqM pAtva(gm) ha#sOq jyOg jIqvA jaqrA ma#SImahi || 47.1

aqmuqtraq BUyAqdadhaq yadhyaqmasyaq bRuha#spatE aqBiSa#stEqra mu#~jcaH |

pratyau#hatA maqSvinA# mRuqtyu ma#smA ddEqvAnA#magnE BiqShajAq SacI#BiH || 48.1

hariq(gm)q hara#ntaq- manu#yanti dEqvA viSvaqsyESA#naM vRuShaqBaM ma#tIqnAM |

brahmaqsarU#paq manu#mEqdamA#gAq-daya#naqM mA viva#dhIqr vikra#masva || 49.1

Salkai#raqgni mi#ndhAqna uqBau lOqkau sa#nEmaqhaM |

uqBayO$ rlOqkayA#r. RuqdhdvA&ti# mRuqtyuM ta#rAmyaqhaM || 50.1

mAcCi#dO mRutyOq mAva#dhIqr-mAmEq balaqM ~MvivRu#hOq mA pramO#ShIH |

praqjAM mAmE# rIriShaq Ayu#rugra nRuqcakSha#saM tvA haqviShA# vidhEma || 51.1

mA nO# maqhAnta#muqta mA nO# arBaqkaM mA naq ukSha#ntamuqta mA na# ukShiqtaM |

mA nO# vadhIH piqtaraqM mOta mAqtara#M priqyA mA na#staqnuvO# rudra rIriShaH || 52.1

mA na#stOqkE tana#yEq mA naq Ayu#Shiq mA nOq gOShuq mA nOq aSvE#Shu rIriShaH|

vIqrAnmA nO# rudra BAmiqtOva#dhIr-haqviShma#ntOq nama#sA vidhEma tE || 53.1

4.36 prajApati-prArtthanA mantraH

prajA#patEq na tvadEqtA-nyaqnyO viSvA# jAqtAniq pariqtA ba#BUva |

yat kA#mAstE juhuqmastannO# astu vaqya(gg) syA#maq pata#yO rayIqNAM || 54.1

4.37 indraprArtthanA mantraH

svaqstiqdA viqSaspati#r vRutraqhA vimRudhO# vaqSI |

vRuShEndra#H puqra E#tuna svastiqdA a#BayaM kaqraH || 55.1

4.38 mRutyu~jjaya mantrAH

trya#MbakaM ~MyajAmahE sugaqndhiM pu#ShTiqvardha#naM |

uqrvAqruqkami#vaq bandha#nAn-mRuqtyOr mu#kShIyaq mA&mRutA$t || 56.1

yE tE# saqhasra#maqyutaqM pASAq mRutyOq martyA#yaq hanta#vE |

tAn. yaqj~jasya# mAqyayAq sarvAqnava# yajAmahE || 57.1

mRuqtyavEq svAhA# mRuqtyavEq svAhA$ || 58.1

4.39 pApanivArakA mantrAH

dEqvakRu#taqsyaina#sO-&vaqyaja#namasiq svAhA$ |

maqnuqShya#kRutaqsyaina#sO &vaqyaja#namasiq svAhA$ | piqtRukRu#taqsyaina#sO &vaqyaja#namasiq svAhA$ |

AqtmakRu#taqsyaina#sO &vaqyaja#namasiq svAhA$ |

aqnyakRu#taqsyaina#sO &vaqyaja#namasiq svAhA$ |

aqsmatkRu#taqsyaina#sO &vaqyaja#namasiq svAhA$ |

yaddiqvA caq naktaqM caina#ScakRuqma tasyA# vaqyaja#namasiq svAhA$ |

yath svaqpanta#Scaq jAgra#taq-Scaina#Sca-kRuqma tasyA# vaqyaja#namasiq svAhA$ |

yath suqShupta#Scaq jAgra#taq-Scaina#Sca-kRuqma tasyA# vaqyaja#namasiq svAhA$ |

yad viqdvA(gm) saqScA vi#dvA(gm) saqScaina#Sca-kRuqma tasyA# vaqyaja#namasiq svAhA$ |

Enasa EnasO vayajanama#si svAqhA || 59.1

4.40 vasu-prArtthanA mantraH

yadvO# dEvAScakRuqma jiqhvayA# guqrumana#sO vAq prayu#tI dEvaq hEDa#naM |

arA#vAq yO nO# aqBidu#cCunAqyatEq tasmiqn tadEnO# vasavOq nidhE#tanaq svAhA$ || 60.1

4.41 kAmO&kAr.ShIt manyurakAr.ShIt mantraH

kAmO&kArShI$nnamOq namaH | kAmO&kAr.ShIt kAmaH karOti nAhaM karOmi kAmaH karttA nAhaM karttA kAma#H kAraqyitA nAha#M kAraqyitA ESha tE

kAma kAmA#ya svAqhA || 61.1

manyurakArShI$nnamOq namaH | manyurakAr.ShIn manyuH karOti nAhaM karOmi manyuH karttA nAhaM karttA manyu#H kAraqyitA nAha#M kAraqyitA ESha tE

manyO manya#vE svAqhA || 62.1

4.42 virajA hOma mantrAH

tilA~jjuhOmi sarasA(gm) sapiShTAn gandhAra mama cittE rama#ntu svAqhA || 63.1

gAvO hiraNyaM dhanamannapAna(gm) sarvEShA(gg) Sri#yai svAqhA || 63.2

Sriya~jca lakShmi~jca puShTi~jca kIrtti#M cA nRuqNyatAM | brahmaNyaM ba#hu-puqtratAM | SraddhAmEdhE prajAH sandadA#tu svAqhA || 63.3

tilAH kRuShNA-sti#lAH SvEqtAq-stilAH saumyA va#SAnuqgAH | tilAH punantu# mE pAqpaqM ~Myatki~jcid duritaM ma#yi svAqhA || 64.1

cOraqsyAnnaM na#vaSrAqddhaqM braqhmaqhA gu#rutaqlpagaH |

gOstEya(gm) surA#pAqnaqM BrUNahatyA tilA SAnti(gm) Samaya#ntu svAqhA || 64.2

SrISca lakShmISca puShTISca kIrtti#M cA nRuqNyatAM |

brahmaNyaM ba#hu puqtratAM | SraddhAmEdhE praj~jAtu jAtavEdaH saMdadA#tu svAqhA || 64.3

prANApAna-vyAnOdAna-samAnA mE# SudhyaqntAqM

jyOti# raqhaM ~MviqrajA# vipAqpmA BU#yAsaq(gg)q svAhA$ || 65.1

vA~g manaScakShuH-SrOtra-jihvA-GrANa-rEtO-buddhyAkUtiH sa~gkalpA mE#

SudhyaqntAqM jyOti# raqhaM ~MviqrajA# vipAqpmA BU#yAsaq(gg)q svAhA$ || 65.2

tvak-carma-mA(gm) sa-rudhira-mEdO-majjA-snAyavO-&sthIni mE#

SudhyaqntAqM jyOti# raqhaM ~MviqrajA# vipAqpmA BU#yAsaq(gg)q svAhA$ || 65.3

SiraH pANi pAda pArSva pRuShThO-rUdara-ja~gGa-SiSrnOpastha pAyavO mE#

SudhyaqntAqM jyOti# raqhaM ~MviqrajA# vipAqpmA BU#yAsaq(gg)q svAhA$ || 65.4

uttiShTha puruSha harita-pi~ggala lOhitAkShi dEhi dEhi dadApayitA mE#

SudhyaqntAqM jyOti# raqhaM ~MviqrajA# vipAqpmA BU#yAsaq(gg)q svAhA$ || 65.5

pRuthivyApa stEjO vAyu-rAkASA mE# SudhyaqntAqM

jyOti# raqhaM ~MviqrajA# vipAqpmA BU#yAsaq(gg)q svAhA$ || 66.1

Sabda-spar.Sa-rUparasa-gandhA mE# SudhyaqntAqM

jyOti# raqhaM ~MviqrajA# vipAqpmA BU#yAsaq(gg)q svAhA$ || 66.2

manO-vAk-kAya-karmANi mE# SudhyaqntAqM

jyOti# raqhaM ~MviqrajA# vipAqpmA BU#yAsaq(gg)q svAhA$ || 66.3

avyakta-BAvai-ra#ha~gkAqraqr jyOti# raqhaM ~MviqrajA# vipAqpmA BU#yAsaq(gg)q svAhA$ || 66.4

AtmA mE# SudhyaqntAqM jyOti# raqhaM ~MviqrajA# vipAqpmA BU#yAsaq(gg)q svAhA$ || 66.5

antarAtmA mE# SudhyaqntAqM jyOti# raqhaM ~MviqrajA# vipAqpmA BU#yAsaq(gg)q svAhA$ || 66.6

paramAtmA mE# SudhyaqntAqM jyOti# raqhaM ~MviqrajA# vipAqpmA BU#yAsaq(gg)q svAhA$ || 66.7

kShuqdhE svAhA$ | kShutpi#pAsAyaq svAhA$ | vivi#Tyaiq svAhA$ |

Rugvi#dhAnAyaq svAhA$ | kaqShO$tkAyaq svAhA$ || 66.8

kShuqtpiqpAqsAma#laM jyEqShThAqmaqlaqkShmIr nA#SayAqmyahaM |

aBU#tiq-masa#mRuddhiq~jcaq sarvAM nirNuda mE pApmA#na(gg) svAqhA || 66.9

annamaya-prANamaya-manOmaya-vij~jAnamaya-mAnandamaya-mAtmA mE# SudhyaqntAqM

jyOti# raqhaM ~MviqrajA# vipAqpmA BU#yAsaq(gg)q svAhA$ || 66.10

4.43 vaiSvadEva mantrAH

aqgnayEq svAhA$ | viSvE$ByO dEqvEByaqH svAhA$ | dhruqvAya# BUqmAyaq svAhA$ |

dhruqvaqkShita#yEq svAhA$ | aqcyuqtaqkShita#yEq svAhA$ | aqgnayE$ sviShTaqkRutEq svAhA$ |

dharmA#yaq svAhA$ | adha#rmAyaq svAhA$ |   
aqdByaH svAhA$ |

OqShaqdhiqvaqnaqspaqtiByaqH svAhA$ |   
raqkShOq dEqvaqjaqnEByaqH svAhA$ |

gRuhyA$ByaqH svAhA$ | aqvaqsAnE$ByaqH svAhA$ | aqvaqsAna#patiByaqH svAhA$ |

saqrvaq BUqtEByaqH svAhA$ | kAmA#yaq svAhA$ | aqntari#kShAyaq svAhA$ |

yadEja#tiq jaga#tiq yaccaq cEShTa#tiq nAmnO# BAqgO&yaM nAmnEq svAhA$ | pRuqthiqvyai svAhA$ | aqntari#kShAyaq svAhA$ | diqvE svAhA$ |

sUryA#yaq svAhA$ | caqndrama#sEq svAhA$ | nakSha#trEByaqH svAhA$ | indrA#yaq svAhA$ | bRuhaqspata#yEq svAhA$ | praqjApa#tayEq svAhA$ |

brahma#NEq svAhA$ | svaqdhA piqtRuByaqH svAhA$ | namO# ruqdrAya# paSuqpata#yEq svAhA$ |

dEqvEByaqH svAhA$ | piqtRuBya#H svaqdhA&stu# | BUqtEByOq nama#H | maqnuqShyE$ByOq hantA$ | praqjApa#tayEq svAhA$ | paqraqmEqShThinEq svAhA$ || 67.1

yathA kU#paH SaqtadhA#raH saqhasra#dhArOq akShi#taH | EqvA mE# astu dhAqnya(gm) saqhasra#dhAraq-makShi#taM | dhana#dhAnyaiq svAhA$ || 67.2

yE BUqtAH praqcara#ntiq divAqnaktaqM bali#-miqcCantO# viqtuda#syaq prEShyA$H |

tEByO# baqliM pu#ShTiq kAmO# harAmiq mayiq puShTiqM puShTi#patir dadhAtuq svAhA$ || 67.3

O$M tad braqhma | O$M tad vAqyuH | O$M tadAqtmA | O$M tath saqtyaM |

O$M tath sarva$M | O$M tat purOqr namaH || 68.1

antaScarati# BUtEqShuq guhAyAM vi#Sva mUqrttiShu | tvaM ~Myaj~jastvaM vaShaTkArastva-midrastva(gm) rudrastvaM-viShNustvaM brahmatva#M prajAqpatiH |

tvaM ta#dApaq ApOq jyOtIq rasOq&mRutaqM brahmaq BUrBuvaqssuvaqrOM || 68.2

4.44 prANAhuti mantrAH

SraqddhAyA$M prAqNE nivi#ShTOq&mRuta#M juhOmi | SraqddhAyA#mapAqnE nivi#ShTOq&mRuta#M juhOmi |

SraqddhAyA$M vyAqnE nivi#ShTOq&mRuta#M juhOmi | SraqddhAyA#mudAqnE nivi#ShTOq&mRuta#M juhOmi |

SraqddhAyA(gm)# samAqnE nivi#ShTOq&mRuta#M juhOmi | brahma#Ni ma AqtmA&mRu#taqtvAya# || 69.1

aqmRuqtOqpaqstara#Namasi || 69.2

SraqddhAyA$M prAqNE nivi#ShTOq&mRuta#M juhOmi | SiqvO mA# viqSApra#dAhAya |

prAqNAyaq svAhA$ |

SraqddhAyA#mapAqnE nivi#ShTOq&mRuta#M juhOmi | SiqvO mA# viqSApra#dAhAya |

aqpAqnAyaq svAhA$ |

SraqddhAyA$M vyAqnE nivi#ShTOq&mRuta#M juhOmi | SiqvO mA# viqSApra#dAhAya |

vyAqnAyaq svAhA$ |

SraqddhAyA#-mudAqnE nivi#ShTOq&mRuta#M juhOmi | SiqvO mA# viqSApra#dAhAya |

uqdAqnAyaq svAhA$ |

SraqddhAyA(gm)# samAqnE nivi#ShTOq&mRuta#M juhOmi | SiqvO mA# viqSApra#dAhAya |

saqmAqnAyaq svAhA$ |

brahma#Ni ma AqtmA&mRu#taqtvAya# || 69.3

aqmRuqtAqpiqdhAqnama#si || 69.4

4.45 BuktAnnABimantraNa mantrAH

SraqddhAyA$M prAqNE nivi#SyAq&mRuta(gm)# huqtaM | prAqNa mannE#nApyAyasva |

SraqddhAyA#mapAqnE nivi#SyAq&mRuta(gm)# huqtaM | aqpAqna mannE#nApyAyasva |

SraqddhAyA$M ~MvyAqnE nivi#SyAq&mRuta(gm)# huqtaM | vyAqna mannE#nApyAyasva |

SraqddhAyA# mudAqnE nivi#SyAq&mRuta(gm)# huqtaM | uqdAqna mannE#nApyAyasva |

SraqddhAyA(gm)# samAqnE nivi#SyAq&mRuta(gm)# huqtaM | saqmAnaq mannE#nApyAyasva || 70.1

4.46 BOjanAntE AtmAnusandhAna mantrAH

a~gguShThamAtraH puruShO&~gguShTha~jca# samAqSritaH |

ISaH sarvasya jagataH praBuH prINAti# viSvaqBuk || 71.1

4.47 avayavasvasthatA prArtthanA mantraH

vA~gma# Aqsan | naqsOH prAqNaH | aqkShyO-ScakShu#H | karNa#yOqH SrOtra$M |

bAqhuqvOr bala$M | UqruqvO rOja#H | ari#ShTAq viSvAqnya~ggA#ni taqnUH |

taqnuvA# mE saqha nama#stE astuq mA mA# hi(gm)sIH || 72.1

4.48 indra saptar.Shi saMvAda mantraH

vaya#H supaqrNA upa#sEduq-rindra#M priqya mE#dhAq RuSha#yOq nAdha#mAnAH |

apa#dhvAqnta mU$rNuqhi pUqrdhi cakShu#r-mumuqgdhya#smAn niqdhayE#va baqddhAn || 73.1

4.49 hRudayAlaMBana mantraH

prANAnAM granthirasi rudrO mA# viSAqntakaH | tEnAnnEnA$-pyAyaqsva || 74.1

4.50 dEvatA prANanirUpaNa mantraH

namO rudrAya viShNavE mRutyu#rmE pAqhi || 75.1

4.51 agni stuti mantraH

tvama#gnEq dyuBiq-stvamA#Su-SuqkShaNiq-stvamaqdBya-stvamaSma#naqspari# |

tvaM ~MvanE$Byaq-stvamOSha#dhIByaq-stvaM nRuqNAM nRu#patE jAyasEq Suci#H || 76.1

4.52 aBIShTa yAcanA mantraH

SiqvEna# mEq santi#ShThasva syOqnEna# mEq santi#ShThasva suBUqtEna# mEq santi#ShThasva brahmavarcaqsEna# mEq santi#ShThasva yaqj~jasyardhiq manuq santi#ShThaq svOpa# tE yaj~jaq

namaq upa# tEq namaq upa# tEq nama#H || 77.1

4.53 para tattva nirUpaNaM

saqtyaM paraqM para(gm)# saqtya(gm) saqtyEnaq na su#vaqrgA-llOqkAccya#vantE

kaqdAcaqna saqtA(gm) hi saqtyaM tasmA$th saqtyE ra#mantEq , (78.1)

tapaq itiq tapOq nAnaSa#nAqt paraqM ~Myadhdi paraqM tapaqstad durdha#r.ShaqM taddurA#dhar.ShaqM

tasmAq-ttapa#si ramantEq , (78.2)

damaq itiq niya#taM brahmacAqriNaq-stasmAqd damE# ramantEq, (78.3)

Samaq ityara#NyE muqnayaq-stasmAqcCamE# ramantE, (78.4)

dAqnamitiq sarvA#Ni BUqtAni# praqSa(gm)sa#nti dAqnAnnAti# duqScaraqM

tasmA$d dAqnE ra#mantE , (78.5)

dhaqrma itiq dharmE#Naq sarva#miqdaM pari#gRuhItaM dhaqrmAnnAti#-duqShkaraqM

tasmA$d -dhaqrmE ra#mantE , (78.6)

praqjanaq itiq BUyA(gm)##saq-stasmAqd BUyi#ShThAqH prajA#yantEq tasmAqd BUyi#ShThAH

praqjana#nE ramantEq ,(78.7)

&gnayaq ityA#haq tasmA#-daqgnayaq AdhA#tavyA agnihOqtra-mityA#haq

tasmA#-dagnihOqtrE ra#mantE, (78.8)

yaqj~ja iti# yaqj~jO hi dEqvA stasmA$d yaqj~jE ra#mantE , (78.9)

mAnaqsamiti# viqdvA(gm)saq-stasmA$d viqdvA(gm)sa# Eqva mA#naqsE ra#mantE , (78.10)

nyAqsa iti# braqhmA braqhmA hi paraqH parO# hi braqhmA tAniq vA EqtAnyava#rANiq

parA(gm)#si nyAqsa EqvAtya#rEca yaqdya EqvaM ~MvEdE$tyupaqniShat || 78.11

4.54 j~jAna sAdhana nirUpaNaM

prAqjAqpaqtyO hAru#NiH supaqrNEya#H praqjApa#tiM piqtaraq-mupa#sasAraq kiM Ba#gavaqntaH

pa#raqmaM ~Mva#daqntItiq tasmaiq prO#vAca , (79.1)

saqtyEna# vAqyurAvA#ti saqtyE-nA#diqtyO rO#catE diqvi saqtyaM ~MvAqcaH pra#tiqShThA

saqtyE saqrvaM prati#ShThitaqM tasmA$th saqtyaM pa#raqmaM ~Mvada#ntiq , (79.2)

tapa#sA dEqvA dEqvatAq-magra# Ayaqn tapaqsar.Sha#yaqH suvaqranva#-vindaqn tapa#sA

saqpatnAqn praNu#dAq-mArA#tIq stapa#si saqrvaM prati#ShThitaqM tasmAqt tapa#H

paraqmaM ~Mvada#ntiq , (79.3)

damE#na dAqntAH kiqlbiSha#-mavadhUqnvantiq damE#na brahmacAqriNaqH suva#ragacCaqn damO# BUqtAnA$M durAqdhar.ShaqM damE# saqrvaM prati#ShThitaqM tasmAqd dama#H paraqmaM ~Mvada#ntiq,(79.4)

SamE#na SAqntAH Siqva-mAqcara#ntiq SamE#na nAqkaM muqnayOq-&nvavi#ndaqn CamO#

BUqtAnA$M durAqdhar.ShaqM CamE# saqrvaM prati#ShThitaqM tasmAqcCama#H paraqmaM ~Mvada#nti, (79.5)

dAqnaM ~Myaqj~jAnAqM varU#thaqM dakShi#NA lOqkE dAqtAra(gm)# sarva BUqtAnyu#pa jIqvanti#

dAqnEnArA#tIq-rapA#nudanta dAqnEna# dviShaqntO miqtrA Ba#vanti dAqnE saqrvaM prati#ShThitaqM tasmA$d dAqnaM pa#raqmaM ~Mvada#nti, (79.6)

dhaqrmO viSva#syaq jaga#taH pratiqShThA lOqkE dhaqrmiShTha#M praqjA u#pasaqrpanti# dhaqrmENa#

pAqpama#paqnuda#ti dhaqrmE saqrvaM prati#ShThitaqM tasmA$d dhaqrmaM pa#raqmaM ~Mvada#nti , (79.7)

praqjana#naqM ~Mvai pra#tiqShThA lOqkE sAqdhu praqjAyA$ staqntuM-ta#nvAqnaH pi#tRuqNA ma#nRuqNO Bava#tiq tadE#va taqsyA anRu#NaqM tasmA$t praqjana#naM paraqmaM ~Mvada#ntyaq , (79.8)

gnayOq vai trayI# viqdyA dE#vaqyAnaqH panthA# gAr.hapaqtya Ruk-pRu#thiqvI ra#thantaqra-ma#nvAhAr yaqpaca#naqM ~Myaju#raqntari#kShaM ~MvAmadEqvya mA#havaqnIyaqH sAma#suvaqrgO lOqkO

bRuqhat-tasmA#-daqgnIn pa#raqmaM vada#ntya , (79.9)

gnihOqtra(gm) sA#yaM prAqtar-gRuqhANAqM-niShkRu#tiqH svi#ShTa(gm) suhuqtaM ~Mya#j~jakratUqnAM prAya#Na(gm) suvaqrgasya# lOqkasyaq jyOtiq-stasmA#-

dagnihOqtraM pa#raqmaM ~Mvada#nti , (79.10)

yaqj~ja iti# yaqj~jEnaq hi dEqvA diva#M gaqtA yaqj~jEnA-su#rAq-napA#nudanta yaqj~jEna# dviShaqntO miqtrA Ba#vanti yaqj~jE saqrvaM prati#ShThitaqM tasmA$d yaqj~jaM pa#raqmaM ~Mvada#nti , (79.11)

mAnaqsaM ~Mvai prA#jApaqtyaM paqvitra#M mAnaqsEnaq mana#sA sAqdhu pa#Syati mAnaqsA RuSha#yaH

praqjA a#sRujanta mAnaqsE saqrvaM prati#ShThitaqM tasmA$n

mAnaqsaM pa#raqmaM ~Mvada#nti, (79.12)

nyAqsa iqtyAhu#r manIqShiNO$ braqhmANa#M braqhmA viSva#H kataqmaH

sva#yaqMBuH praqjApa#tiH sam~Mvathsaraq iti# , (79.13)

sam~MvathsaqrO# &sAvA#diqtyO ya EqSha A#diqtyE puru#ShaqH

sa pa#ramEqShThI brahmAqtmA , (79.14)

yABi#rAdiqtya-stapa#ti raqSmiBiqstABi#H paqrjanyO# var.Shati paqrjanyE#-nauShadhi- vanaspaqtayaqH prajA#yanta OShadhi-vanaspaqtiBiq-ranna#M BavaqtyannE#na prAqNAH prAqNair balaqM balE#naq tapaq-stapa#sA SraqddhA SraqddhayA# mEqdhA mEqdhayA# manIqShA ma#nIqShayAq manOq mana#sAq SAntiqH SAntyA# ciqttaM ciqttEnaq smRutiq(gg)q smRutyAq smAraq(gg)q smArE#Na

viqj~jAna#M ~Mviqj~jAnE#-nAqtmAna#M ~MvEdayatiq tasmA#daqnnaM dadaqnth sarvA$NyEqtAni#

dadAq-tyannA$t prAqNA Ba#vanti BUqtAnA$M prAqNair manOq mana#saSca viqj~jAna#M ~Mviqj~jAnA#-dAnaqndO bra#hma yOqniH, (79.15)

sa vA EqSha puru#ShaH pa~jcaqdhA pa#~jcAqtmA yEnaq sarva#miqdaM prOta#M pRuthiqvI cAqntari#kShaM caq dyauScaq diSa#ScAvAntara diqSAScaq sa vai sarva#miqdaM jagaqthsa saqBUta(gm)# sa BaqvyaM ji#j~jAsa klRuqpta Ru#taqjA rayi#ShThA SraqddhA saqtyO

maha#svAn taqpasOq pari#ShTAqd, (79.16)

j~jAtvA# tamEqvaM mana#sA hRuqdA caq BUyO# na mRuqtyu-mupa#yAhi viqdvAn (79.17)

tasmA$-nnyAqsa-mEqShAM tapa#sA-matiriktaqmAhu#r, (79.18)

vasuraqNvO# viqBUra#si prAqNE tvamasi# sandhAqtA brahma#n tvamasi# viSvaqdhRuttE#-

jOqdAs tvama#syaqgni-ra#si varcOqdA-stvama#siq sUrya#sya dyumnOqdA stvama#si

caqndrama#sa upayAqmagRu#hItO&si braqhmaNE$ tvAq mahasaq , (79.19)

OmityAqtmAna#M ~Myu~jjItaiqtadvai ma#hOpaqniSha#daM dEqvAnAqM guhyaqM ~Mya EqvaM ~MvEda# braqhmaNO#

mahiqmAna#-mApnOtiq tasmA$d braqhmaNO# mahiqmAna#-mityupaqniShat || 79.20

4.55 j~jAnayaj~jaH

tasyaiqvaM ~MviqduShO# yaqj~jasyAqtmA yaja#mAna-SraqddhApatnIq SarI#ra-miqdhmamurOq vEdiqr-lOmA#ni baqraq.hir -vEqda-SSiKAq hRuda#yaqM ~MyUpaqH kAmaq Ajya#M maqnyuH paqSu-stapOq&gnir-dama#-SSamayiqtA dakShi#NAq-vAgGOtA$ prAqNa u#dgAqtA

cakShu#radhvaqryur-manOq brahmAq SrOtra#maqgnI-dhyAvaqddhriya#tEq sA dIqkShA yadaSrnA#tiq taddhaviqr-yatpiba#tiq tada#sya sOmapAqnaM ~Myadrama#tEq tadu#paqsadOq yath saqMcara#-tyupaqviSa#-tyuqttiShTha#tE caq sapra#vaqrgyO# yanmuKaqM tadA#havaqnIyOq yA vyAhRu#ti-rAhuqtir-yada#sya ,

viqj~jAnaqM tajjuqhOtiq yathsAqyaM prAqtara#ttiq tathsaqmidhaqM ~MyatprAqtar maqdhyandi#na(gm)

sAqyaM caq tAniq sava#nAniq yE a#hOrAqtrE tE da#r.SapUrNamAqsau yE$rddha mAqsAScaq mAsA$Scaq tE cA#turmAqsyAniq ya RuqtavaqstE pa#SubaqndhA yE sa#m~MvathsaqrASca#

parivathsaqrAScaq tE&ha#r-gaqNA-ssa#rva vEdaqsaM ~MvA

Eqtath saqtraM ~Myanmara#NaqM tada#vaqBRutha# Eqtadvai ja#rAmarya-magnihOqtra(gm) saqtraM ~Mya EqvaM

~MviqdvA-nu#daqgaya#nE praqmIya#tE dEqvAnA#mEqva ma#hiqmAna#M gaqtvA&&diqtyasyaq sAyu#jyaM

gacCaqtyathaq yO da#kShiqNE praqmIya#tE pitRuqNA-mEqva ma#hiqmAna#M gaqtvA caqndrama#saqH sAyu#jya(gm) salOqkatA#-mApnOtyEqtau vai sU$ryA candraqmasau$r-mahiqmAnau$ brAhmaqNO viqdvA-naqBija#yatiq tasmA$d braqhmaNO# mahiqmAna# mApnOtiq tasmA$d braqhmaNO#

mahiqmAna#-mityupaqniShat || 80.1

saqha nA# vavatu | saqha nau# Bunaktu | saqha vIqrya#M karavAvahai |

tEqjaqsvinAq vadhI#tamastuq mA vi#dviShAqvahai$ |

OM SAntiqH SAntiqH SAnti#H

|| iti mahAnArAyaNOpaniShat samAptA ||

============================

5 aruNapraSnaH-taittirIyAraNyakaM

OM |

BaqdraM karNE#BiH SRuNuqyAma# dEvAH | BaqdraM pa#SyEmAqkShaBiq ryaja#trAH |

sthiqraira~ggai$stuShTuqvA(gm) sa#staqnUBi#H | vyaSE#ma dEqvahi#taqM ya~MdAyu#H |

svaqsti naq indrO# vRuqddhaSra#vAH | svaqsti na#H pUqShA viqSvavE#dAH |

svaqsti naqstArkShyOq ari#ShTanEmiH | svaqsti nOq bRuhaqspati#r-dadhAtu ||

OM SAntiqH SAntiqH SAnti#H ||

T.A.1.1.1

BaqdraM karNE#BiH SRuNuqyAma# dEvAH | BaqdraM pa#SyEmAqkShaBiqr yaja#trAH |

sthiqraira~ggai$stuShTuqvA(gm) sa#staqnUBi#H | vyaSE#ma dEqvahi#taqM ~MyadAyu#H |

svaqsti naq indrO# vRuqddhaSra#vAH | svaqsti na#H pUqShA viqSvavE#dAH |

svaqsti naqstArkShyOq ari#ShTanEmiH | svaqsti nOq bRuhaqspati#r-dadhAtu |

Apa#mApAmaqpaH sarvA$H | aqsmA-daqsmA-diqtO&muta#H | 1 (10)

T.A.1.1.2

aqgnirvAqyuScaq sUrya#Sca | saqha sa#~jca-skaqrarddhi#yA | vAqyvaSvA#

raSmiqpata#yaH | marI$cyAtmAnOq adru#haH | dEqvIr Bu#vanaq sUva#rIH |

puqtraqvaqtvAya# mE suta | mahAnAmnIr-ma#hAmAqnAH | maqhaqsO ma#hasaqH sva#H |

dEqvIH pa#rjanyaq sUva#rIH | puqtraqvaqtvAya# mE suta | 2 (10)

T.A.1.1.3

aqpASnyu#ShNi-maqpA rakSha#H | aqpASnyu#ShNi-maqpA raGa$M |

apA$GrAqmapa# cAqvartti$M | apa# dEqvIriqtO hi#ta | vajra#M dEqvIrajI#tA(gg)Sca |

Buva#naM dEvaqsUva#rIH | AqdiqtyAnadi#tiM dEqvIM | yOni#nOrdhva-muqdISha#ta |

SiqvA naqH Santa#mA Bavantu | diqvyA Apaq OSha#dhayaH |

suqmRuqDIqkA sara#svati | mA tEq vyO#ma saqndRuSi# | 3 (12)

SrI CAyA-suvarcalAmbA samEta SrI suryanArAyaNa svAminE namaH |

OM namO nArAyaNAya || 1 ||

T.A.1.2.1

smRuti#H praqtyakSha#-maitiqhya$M | anu#mAna-ScatuShTaqyaM | EqtairAdi#tya maNDalaM |

sarvai#rEvaq vidhA$syatE | sUryOq marI#ciqmAda#ttE | sarvasmA$d Buva#nAdaqdhi |

tasyAH pAka vi#SEShEqNa | smRuqtaM kA#la viqSESha#NaM |

naqdIvaq praBa#vAt kAqcit | aqkShayyA$th syandaqtE ya#thA | 4 (10)

T.A.1.2.2

tAnnadyO&Bi sa#mAyaqnti | sOqruH satI# na niqvarta#tE | EqvannAqnA

sa#mutthAqnAH | kAqlAH sa#Mva~Mthsaqra(gg) Sri#tAH | aNuSaSca ma#haSaqSca |

sarvE# samavaqyantri# taM | sa tai$H saqrvaiH sa#mAviqShTaH | UqruH sa#nna niqvartta#tE |

adhisaMva~Mthsa#raM ~MviqdyAt | tadEva# lakShaqNE | 5 (10)

T.A.1.2.3

aNuBiSca ma#hadBiqSca | saqmArU#DhaH praqdRuSya#tE | saM~MvathsaraH pra#tyakShEqNa |

nAqdhisa#tvaH praqdRuSya#tE | paqTarO# vikli#dhaH piq~ggaH | Eqtad va#ruNaq lakSha#NaM |

yatrai# ta-dupaqdRuSya#tE | saqhasra#M tatraq nIya#tE | Eka(gm) hi SirO nA#nA

muqKE | kRuqthsnaM ta#dRutaq lakSha#NaM | 6 (10)

T.A.1.2.4

uBayataH saptE$ndriyAqNi | jaqlpita#M tvEvaq dihya#tE | SuklakRuShNE

saM~Mva#thsaraqsya | dakShiNa vAma#yOH pAqrSvayOH | tasyaiqShA Bava#ti |

SuqkraM tE# aqnyadya#jaqtaM tE# aqnyat | viShu#rUpEq aha#nIq dyauri#vAsi |

viSvAq hi mAqyA ava#si svadhAvaH | BaqdrA tE# pUShanniqha rAqtiraqstviti# |

nAtraq Buva#naM | na pUqShA | na paqSava#H |

nAdityaH saM~Mvathsara Eva pratyakShENa priyata#maM ~MviqdyAt |

Etadvai sam~Mvathsarasya priyata#ma(gm) rUqpaM | yO&sya mahAnartha utpathsyamA#nO

Baqvati | idaM puNyaM ku#ruShvEqti | tamAhara#NaM daqdyAt | 7 (17)

SrI CAyA-suvarcalAmbA samEta SrI suryanArAyaNa svAminE namaH |

OM namO nArAyaNAya || 2 ||

T.A.1.3.1

sAqkaq~jjAnA(gm)# saqptatha#mAhu-rEkaqjaM | ShaDu#dyaqmA RuSha#yO dEvaqjA iti# |

tEShA#miqShTAniq vihi#tAni dhAmaqSaH | sthAqtrE rE#jantEq vikRu#tAni rUpaqSaH |

kOnu# maryAq ami#thitaH | saKAq saKA#yamabravIt | jahA#kO aqsmadI#ShatE |

yastiqtyAja# saKiqvidaq(gm)q saKA#yaM | na tasya# vAqcyapi# BAqgO a#sti |

yadI(gm)# SRuqNOtyaqlaka(gm)# SRuNOti | 8 (10)

T.A.1.3.2

na hi praqvEda# sukRuqtasyaq panthAqmiti# | Ruqtur. Ru#tunA nuqdyamA#naH |

vina#nAdAqBidhA#vaH | ShaShTiSca tri(gm)Sa#kA vaqlgAH |

SuqklakRu#ShNau caq ShAShTi#kau | sAqrAqgaqvaqstrair-jaqrada#kShaH |

vaqsaqntO vasu#BiH saqha | saqM~Mvaqthsaqrasya# saviqtuH |

praiqShaqkRut pra#thaqmaH smRu#taH |

aqmUnAqdaya#-tEtyaqnyAn | 9 (10)

T.A.1.3.3

aqmU(gg)Sca# pariqrakSha#taH | EqtA vAqcaH pra#yujyaqntE | yatrai ta#dupaqdRuSya#tE |

EqtadEqva vi#jAnIqyAt | praqmANa#M kAlaqparya#yE | viqSEqShaqNaM tu# vakShyAqmaH |

RuqtUnA$M tanniqbOdha#ta | SuklavAsA# rudraqgaNaH | grIqShmENA#vartaqtE sa#ha |

niqjaha#n pRuthi#vI(gm) saqrvAM | 10 (10)

T.A.1.3.4

jyOqtiShA$ &pratiqKyEna# saH | viqSvaqrUqpANi# vAsAq(gm)qsi |

AqdiqtyAnA$M niqbOdha#ta | saM~MvathsarINa#M karmaqPalaM | var.ShABir rdadatAq(gm)q saha | aduHKO# duHKa ca#kShuriqva | tadmA# pIta ivaq dRuSya#tE |

SItEnA$ vyatha#yanniqva | ruqruda#kSha ivaq dRuSya#tE | hlAdayatE$ jvala#taScaiqva |

SAqmyata#ScAsyaq cakShu#ShI | yAvai prajA Bra(gg)#SyaqntE | saM~MvathsarAttA

Bra(gg)#SyaqntE | yAqH prati#tiShThaqnti | saM~MvathsarE tAH prati#tiShThaqnti |

vaqqrq.ShABya# ityaqrthaH | 11 (16) SrI CAyA-suvarcalAmbA samEta

SrI suryanArAyaNa svAminE namaH | OM namO nArAyaNAya || 3 ||

T.A.1.4.1

akShi#duqHKOtthi#tasyaiqva | viqprasa#nnE kaqnIni#kE | A~gktE cAdga#NaM nAqsti |

RuqBUNA$M tanniqbOdha#ta | kaqnaqkAqBAni# vAsAq(gm)qsi | aqhatA#ni niqbOdha#ta | annamaSrnIta# mRujmIqta | aqhaM ~MvO# jIvaqnapra#daH | EqtA vAqcaH pra#yujyaqntE |

Saqradya#trOpaq dRuSya#tE | 12 (10)

T.A.1.4.2

aBidhUnvantO-&BiGna#nta iqva | vAqtava#ntO maqrudga#NAH |

amutO jEtumiShumu#Kamiqva | sannaddhAH saha da#dRuSEq ha |

apadhvastair-vastiva#rNairiqva | viqSiqKAsa#H kapaqrdinaH |

akruddhasya yOthsya#mAnaqsya | kRuqddhasyE#vaq lOhi#nI |

hEmataScakShu#ShI viqdyAt | aqkShNayO$H kShipaqNOri#va | 13 (10)

T.A.1.4.3

durBikShaM dEva#lOkEqShu | maqnUnA#mudaqkaM gRu#hE | EqtA vAqcaH pra#vadaqntIH |

vaiqdyutO# yAntiq SaiSi#rIH | tA aqgniH pava#mAnAq anvai$kShata |

iqha jI#viqkAma-pa#ripaSyan | tasyaiqShA Bava#ti | iqhEha va#H svataqpasaH |

maru#taqH sUrya#tvacaH | Sarma# saqprathAq AvRu#NE | 14 (10)

SrI CAyA-suvarcalAmbA samEta SrI suryanArAyaNa svAminE namaH |

OM namO nArAyaNAya || 4 ||

T.A.1.5.1

ati# tAqmrANi# vAsAq(gm)qsi | aqShTiva#jri SaqtaGni# ca | viSvE dEvA

vipra#haraqnti | aqgniji#vhA aqsaSca#ta | naiva dEvO# na maqrtyaH | na rAjA va#ruNOq viBuH | nAgnir nEndrO na pa#vamAqnaH | mAqtRukka#cca naq vidya#tE |

diqvyasyaikAq dhanu#rArtniH | pRuqthiqvyAmapa#rA SriqtA | 15 (10)

T.A.1.5.2

tasyEndrO vamri#rUpEqNa | dhaqnurjyA#-maCiqnathsva#yaM | tadi#ndraqdhanu#rityaqjyaM |

aqBrava#rNEShuq cakSha#tE | EtadEva Sam~MyOr-bAr.ha#spatyaqsya |

Eqtad ru#drasyaq dhanuH | ruqdrasya# tvEvaq dhanu#rArtniH | Siraq utpi#pESha |

sa pra#vaqrgyO#&Bavat | tasmAqd yaH sapra#vaqrgyENa# yaqj~jEnaq yaja#tE |

ruqdrasyaq sa SiraqH prati#dadhAti | naina(gm)# ruqdra Aru#kO Bavati |

ya EqvaM vE~Mda# | 16 (13)

SrI CAyA-suvarcalAmbA samEta SrI suryanArAyaNa svAminE namaH |

OM namO nArAyaNAya || 5 ||

T.A.1.6.1

aqtyUqrdhvAqkShO&ti#raScAt | SiSi#raH praqdRuSya#tE | naiva rUpaM na# vAsAq(gm)qsi |

na cakShu#H pratiqdRuSya#tE | aqnyOnyaqM tu na# hi(gg)srAqtaH | saqta sta#d

dEvaqlakSha#NaM | lOhitO&kShNi SA#raSIqrShNiH | sUqryasyO#dayaqnaM pra#ti |

tvaM karOShi# nya~jjaqlikAM | tvaqM karO#Shi niqjAnu#kAM | 17 (10)

T.A.1.6.2

nijAnukAmE$ nya~jjaqlikA | amI vAca-mupAsa#tAmiqti |

tasmai sarva RutavO# namaqntE | maryAdA karatvAt pra#purOqdhAM | brAhmaNa#

ApnOqti | ya E#vaM ~MvEqda | sa Kalu sam~Mvathsara EtaiH sEnAnI#BiH saqha |

indrAya sarvAn-kAmAna#Bivaqhati | sa draqqPsaH |

tasyaiqShA Bava#ti | 18 (10)

T.A.1.6.3

ava# draqPsO a(gm)#SaqmatI#matiShThat | iqyAqnaH kRuqShNO daqSaBi#H saqhasrai$H |

Avaqrta-mindraqH SacyAq dhama#ntaM | upasnuhi taM nRumaNA-matha#drAmiqti |

Etayai vEndraH salA vRu#kyA saqha | asurAn pa#rivRuqScati |

pRuthi#vyaq(gm)q Suma#tI | tAmaqnva-va#sthitaH sam~MvathsaqrO diqva~jca# |

naivaM ~MviduShA-&&cAryA$n tEvAqsinau | anyOnyasmai$ druhyAqtAM |

yO druqhyati | BraSyatE sva#rgAl lOqkAt | ityatu ma#NDalAqni |

sUrya maNDalA$ nyAKyAqyikAH | ata Urdhva(gm)sa#nirvaqcanAH | 19 (15)

SrI CAyA-suvarcalAmbA samEta SrI suryanArAyaNa svAminE namaH |

OM namO nArAyaNAya || 6 ||

T.A.1.7.1

ArOgO BrAjaH paTara#H pataq~ggaH | svarNarO jyOtiShImAn#. viBAqsaH |

tE asmai sarvE divamA#tapaqnti | UrjaM duhAnA anapasPura#nta iqti |

kaSya#pO&ShTaqmaH | sa mahAmEruM na# jahAqti | tasyaiqShA Bava#ti |

yattEq Silpa#M kaSyapa rOcaqnAva#t | iqndriqyAva#t puShkaqlaM ciqtraBA#nu |

yasmiqn #006A;#0078;ryAq arpi#tAH saqpta sAqkaM | 20 (10)

T.A.1.7.2

tasmin rAjAna-madhiviSrayE#mamiqti | tE asmai sarvE kaSyapA-jjyOti#r -laBaqntE | tAnthsOmaH kaSyapAdadhi# nirddhaqmati | BrastA karma kRu#divaiqvaM |

prANO jIvAnIndriya# jIvAqni | sapta SIr.Sha#NyAH prAqNAH |

sUryA i#tyAcAqryAH| apaSyamaha mEtAnth sapta sU$ryAniqti |

pa~jcakarNO# vAthsyAqyanaH | saptakarNa#Sca plAqkShiH | 21 (10)

T.A.1.7.3

AnuSravika Eva nau kaSya#pa iqti | uBau# vEdaqyitE |

na hi SEkumiva mahAmE#ruM gaqntuM |

apaSyamahamEtath sUryamaNDalaM pariva#rtamAqnaM |

gAqrgyaH prA#NatrAqtaH | gacCanta ma#hAmEqruM | Eka#~jcAjaqhataM |

BrAjapaTara pata#~ggA niqhanE | tiShThannA#tapaqnti |

tasmA#diqha taptri# tapAH | 22 (10)

T.A.1.7.4

aqmutrEqtarE | tasmA#diqhA taptri# tapAH | tEShA#mEShAq Bava#ti |

saqpta sUryAq divaq-manuq pravi#ShTAH | tAnaqnvEti# paqthiBi#r dakShiqNAvAn# |

tE asmai sarvE GRutamA#tapaqnti | UrjaM duhAnA anapasPura#nta iqti |

saptartvirjaH sUryA i#tyAcAqryAH | tEShA#mEShAq Bava#ti |

saqpta diSOq nAnA# sUryAH | 23 (10)

T.A.1.7.5

saqpta hOtA#ra Ruqtvija#H | dEvA AdityA# yE saqpta |

tEBiH sOmABI rakSha#Na iqti | tada#pyAmnAqyaH | digBrAja RutU$n karOqti |

Eta#yaivAqvRutA &&sahasrasUryatAyA iti vai#SampAqyanaH | tasyaiqShA Bava#ti |

yaddyAva# indra tE Saqta(gm) SaqtaM BUmI$H | uqta syuH |

na tvA# vajrin.th saqhasraq(gm)q sUryA$H | 24 (10)

T.A.1.7.6

anu na jAtamaShTa rOda#sI iqti | nAnA li~ggatvA-dRutUnAM nAnA# sUryaqtvaM |

aShTau tu vyavasi#tA iqti | sUryamaNDalA-nyaShTA#ta UqrdhvaM | tEShA#mEShAq Bava#ti | ciqtraM dEqvAnAq-muda#gAqdanI#kaM | cakShu#r miqtrasyaq varu#NasyAqgnEH |

A&prAq dyAvA# pRuthiqvI aqntari#kShaM | sUrya AtmA jagatas-

tastu#ShaScEqti | 25 (9)

SrI CAyA-suvarcalAmbA samEta SrI suryanArAyaNa svAminE namaH |

OM namO nArAyaNAya || 7 ||

T.A.1.8.1

kvEdamaBra#M niviqSatE | kvAya(gm)# sa~MmvathsaqrO mi#thaH |

kvAhaH kvEyan dE#va rAqtrI | kva mAsA Ru#tavaqH SritAH |

arddhamAsA# muhUqrtAH | nimEShAstu#TiBiqH saha | kvEmA ApO ni#viSaqntE |

yaqdItO# yAntiq saMpra#ti | kAlA aPsu ni#viSaqntE |

AqpaH sUryE# saqmAhi#tAH | 26 (10)

T.A.1.8.2

aBrA$NyaqpaH pra#padyaqntE | viqdyuthsUryE# saqmAhi#tA | anavarNE i#mE BUqmI |

iqya~jcA#sau caq rOda#sI | ki(gg) svidatrAnta#rA BUqtaM | yEqnEmE vi#dhRutEq uBE |

viqShNunA# vidhRu#tE BUqmI | iqti va#thsasyaq vEda#nA | irA#vatI dhEnuqmatIq hi BUqtaM | sUqyaqvaqsinIq manu#ShE daSaqsyE$ | 27 (10)

T.A.1.8.3

vyaqShTaBnAq-drOda#sIq viShNa#vEqtE | dAqdhartha# pRuthiqvI-maqBitO# maqyUKai$H |

kinta-dviShNO rbala#mAqhuH | kAq dIpti#H kiM paqrAya#NaM | EkO# yaqddhA-ra#ya ddEqvaH | rEqjatI# rOdaqsI u#BE | vAtAdviShNOr ba#la mAqhuH | aqkSharA$d dIptiq rucya#tE |

triqpadAqddhAra#yad dEqvaH | yadviShNO#rEkaq-mutta#maM | 28 (10)

T.A.1.8.4

aqgnayO# vAya#vaScaiqva | Eqtada#sya paqrAya#NaM | pRucCAmi tvA pa#raM mRuqtyuM |

aqvama#M madhyaqma~jca#tuM | lOqka~jcaq puNya#pApAqnAM |

Eqtat pRu#cCAmiq saMpra#ti | aqmumA#huH pa#raM mRuqtyuM | paqvamA#naM tuq madhya#maM |

aqgnirEqvAva#mO mRuqtyuH | caqndramA$-Scatuqrucya#tE | 29 (10)

T.A.1.8.5

aqnAqBOqgAH pa#raM mRuqtyuM | pAqpAH sa#~Myantiq sarva#dA |

ABOgAstvEva# sam~Myaqnti | yaqtra pu#NyakRuqtO ja#nAH | tatO# maqdhyama#mAyaqnti |

caqtuma#gni~jcaq saMpra#ti | pRucCAmi tvA# pApaqkRutaH | yaqtra yA#tayaqtE ya#maH |

tvannastad -brahma#n prabrUqhi | yaqdi vE$tthA&saqtO gRu#hAn | 30 (10)

T.A.1.8.6

kaqSyapA# dudi#tAH sUqryAH | pAqpAnni#rGnantiq sarva#dA |

rOdasyOranta#r dESEqShu | tatra nyasyantE# vAsaqvaiH | tE &SarIrAH pra#padyaqntE |

yaqthA &pu#Nyasyaq karma#NaH | apA$NyaqpAda# kESAqsaH |

taqtra tE#&yOniqjA ja#nAH | mRutvA punar.mRutyu-mA#padyaqntE |

aqdyamA#nAH svaqkarma#BiH | 31 (10)

T.A.1.8.7

ASAtikAH krima#ya iqva | tataH pUyantE# vAsaqvaiH |

apai#taM mRuqtyuM ja#yati | ya EqvaM ~MvEda# | sa Kalvaiva#M ~MvidbrAqhmaNaH |

dIqrGaSru#ttamOq Bava#ti | kaSya#paqsyAti#thiqH siddhaga#manaqH siddhAga#manaH |

tasyaiqShA Bava#ti | Ayasmina$-thsaqpta vA#saqvAH |

rOha#nti pUqrvyA# ruha#H | 32 (10)

T.A.1.8.8

RuShi#r.ha dIrGaqSrutta#maH | indrasya GarmO ati#thiriqti |

kaSyapaH paSya#kO Baqvati | yathsarvaM paripaSyatI#ti sauqkShmyAt | athAgnE#raShTapu#ruShaqsya | tasyaiqShA Bava#ti | agnEq naya# suqpathA# rAqyE aqsmAn |

viSvA#ni dEva vaqyunA#ni viqdvAn | yuqyOqdhya#sma-jju#hurAqNamEna#H |

BUyiShThAntE nama uktiM vi#dhEmEqti | 33 (10)

SrI CAyA-suvarcalAmbA samEta SrI suryanArAyaNa svAminE namaH |

OM namO nArAyaNAya || 8 ||

T.A.1.9.1

agniSca jAta#vEdAqSca | sahOjA a#jirAqpraBuH | vaiSvAnarO na#ryApAqSca |

paq~gktirA#dhAScaq sapta#maH | visarpE vAShTa#mO&gnIqnAM |

EtE&ShTau vasavaH kShi#tA iqti | yatharttvE-vAgnE-rarcirvarNa# viSEqShAH |

nIlArciSca pItakA$rciScEqti |

atha vAyO-rEkAdaSa-puruShasyaikAdaSa#strIkaqsya |

praBrAjamAnA vya#vadAqtAH | 34 (10)

T.A.1.9.2

yASca vAsu#ki vaiqdyutAH | rajatAH paru#ShAH SyAqmAH | kapilA

a#tilOqhitAH | UrdhvA avapa#tantAqSca | vaidyuta i#tyEkAqdaSa |

nainaM ~MvaidyutO# hinaqsti | ya E#vaM ~MvEqda | sa hOvAca vyAsaH pA#rASaqryaH |

vidyudvadhamEvAhaM mRutyumai$Scamiqti | na tvakA#ma(gm) haqnti | 35 (10)

T.A.1.9.3

ya E#vaM ~MvEqda | atha ga#ndharvaqgaNAH | svAnaq BrAT | a~gGA#riqr baMBA#riH |

hastaqH suha#staH | kRuSA#nur viqSvAva#suH | mUrdhanvAnth-sU$ryavaqrcAH | kRutirityEkAdaSa ga#ndharvaqgaNAH | dEvASca ma#hAdEqvAH |

raSmayaSca dEvA# garaqgiraH | 36 (10)

T.A.1.9.4

nainaM garO# hinaqsti | ya E#vaM ~MvEqda |   
gauqrI mi#mAya saliqlAniq takSha#tI |

Eka#padI dviqpadIq sA catu#ShpadI |   
aqShTApa#dIq nava#padI baBUqvuShI$ |

sahasrAkSharA paramE vyO#manniqti |   
vAcO# viSEqShaNaM |

atha nigada#vyAKyAqtAH | tAnanukra#miShyAqmaH |

vaqrAhava#H-svataqpasaH | 37 (10)

T.A.1.9.5

viqdyun ma#hasOq dhUpa#yaH | SvApayO gRuhamEdhA$ScEtyEqtE |

yEq cEmE&Si#miviqdviShaH | parjanyAH sapta pRuthivImaBiva#r.Shaqnti |

vRuShTi#Biriqti | Etayaiva viBakti vi#parIqtAH | saqptaBiqrvAtai# rudIqritAH |

amUM ~MlOkA-naBiva#r.Shaqnti | tEShA#mEShAq Bava#ti |

saqmAqna-mEqtaduda#kaM | 38 (10)

T.A.1.9.6

uqccaitya#vaq cAha#BiH | BUmi#M paqrjanyAq jinva#nti | divaM jinvan-tyagna#ya iqti | yadakSha#raM BUqtakRu#taM | viSvE# dEvA uqpAsa#tE | maqhar.Shi#masya gOqptAra$M |

jaqmada#gniq-maku#rvata | jaqmada#gniq-rApyA#yatE | CandO#Bi-ScaturuttaqraiH |

rAj~jaqH sOma#sya tRuqptAsa#H | 39 (10)

T.A.1.9.7

brahma#NA vIqryA#vatA | SiqvA na#H praqdiSOq diSa#H | tacCaq~MyyOrA vRu#NImahE |

gAqtuM ~Myaqj~jAya# | gAqtuM ~Myaqj~japa#tayE | daivI$H svaqsti#rastu naH |

svaqstir mAnu#ShEByaH | UqrdhvaM ji#gAtu BEShaqjaM | SannO# astu dviqpadE$ | Sa~jcatu#ShpadE | sOmapA(3) asOmapA(3) iti

nigada#vyAKyAqtAH | 40 (11)

SrI CAyA-suvarcalAmbA samEta SrI suryanArAyaNa svAminE namaH |

OM namO nArAyaNAya || 9 ||

T.A.1.10.1

saqhaqsraqvRudi#yaM BUqmiH | paqraM ~MvyO#ma saqhasra#vRut |

aqSvinA# BujyU# nAsaqtyA | viqSvasya# jagaqtaspa#tI | jAyA BUmiH pa#tirvyOqma |

miqthuna#ntA aqturya#thuH | putrO bRuhaspa#tI ruqdraH | saqramA# iti# strIpuqmaM |

SuqkraM ~MvA#maqnyadya#jaqtaM ~MvA#maqnyat | viShu#rUpEq aha#nIq dyauri#va sthaH | 41 (10)

T.A.1.10.2

viSvAq hi mAqyA ava#thaH svadhAvantau | BaqdrA vA$M pUShaNAviqha rAqtira#stu |

vAsA$tyau ciqtrau jaga#tO niqdhAnau$ | dyAvA#BUmI caqratha#H saq(gm)q saKA#yau |

tAvaqSvinA# rAqsaBA$SvAq hava#M mE | SuqBaqspaqtIq Aqgata(gm)# sUqryayA# saqha |

tyugrO# ha Buqjyu-ma#SvinOda mEqGE | raqyinna kaSci#n mamRuqvAM(2) avA#hAH |

tamU#hathur-nauqBirA$tmaqn-vatI#BiH | aqntaqriqkShaq pruDBiqra-pO#dakABiH | 42 (10)

T.A.1.10.3

tiqsraH kShapaqstrirahA# &tiqvraja#dBiH | nAsa#tyA BuqjyumU#hathuH pataq~ggaiH |

saqmuqdrasyaq dhanva#nnAqrdrasya# pAqrE | triqBI rathai$H Saqtapa#dBiqH ShaDa#SvaiH |

saqviqtAraqM ~Mvita#nvantaM | anu#badhnAti SAMbaqraH | ApapUr.ShaM-ba#raScaiqva |

saqvitA# &rEpaqsO# &Bavat | tya(gm) sutRuptaM ~Mvi#ditvaiqva |

baqhusO#ma giqraM ~Mva#SI | 43 (10)

T.A.1.10.4

anvEti tugrO va#kriyAqntaM | AyasUyAnth sOma#tRuPsuqShu |

sa sa~ggrAma-stamO$dyO&tyOqtaH | vAcO gAH pi#pAtiq tat |

sa tadgOBiH stavA$ &tyEtyaqnyE | raqkShasA# &nanviqtASca# yE |

aqnvEtiq pari#vRuttyAq&staH | EqvamEqtau sthO# aSvinA |

tE EqtE dyu#H pRuthiqvyOH | aha#rahaqr-garBa#ndadhAthE | 44 (10)

T.A.1.10.5

tayO# rEqtau vaqthsA va#hOrAqtrE | pRuqthiqvyA aha#H | diqvO rAtri#H |

tA avi#sRuShTau | daMpa#tI Eqva Ba#vataH | tayO# rEqtau vaqthsau |

aqgniScA#-diqtyaSca# | rAqtrErvaqthsaH | SvEqta A#diqtyaH | ahnOq&gniH | 45 (10)

T.A.1.10.6

tAqmrO a#ruqNaH | tA avi#sRuShTau | dampa#tI Eqva Ba#vataH | tayO# rEqtau

vaqthsau | vRuqtraSca# vaidyuqtaSca# | aqgnErvRuqtraH | vaiqdyuta# Adiqtyasya# |

tA avi#sRuShTau | dampa#tI Eqva Ba#vataH | tayO# rEqtau vaqthsau | 46 (10)

T.A.1.10.7

uqShmA ca# nIhAqraSca# | vRuqtrasyOqShmA | vaiqdyuqtasya# nIhAqraH | tau tAvEqva prati#padyEtE | sEya(gm) rAtrI# gaqrBiNI# puqtrENaq sam~Mva#sati | tasyAq vA

EqtaduqlbaNa$M | yadrAtrau# raqSmaya#H | yathAq gOrgaqrBiNyA# uqlbaNa$M |

EqvamEqtasyA# uqlbaNa$M | prajayiShNuH prajayA ca paSuBi#Sca Baqvati |

ya E#vaM ~MvEqda | Etamudyanta-mapiya#nta~jcEqti | AdityaH puNya#sya vaqthsaH |

atha pavi#trA~ggiqrasaH | 47 (14)

SrI CAyA-suvarcalAmbA samEta SrI suryanArAyaNa svAminE namaH |

OM namO nArAyaNAya || 10 ||

T.A.1.11.1

paqvitra#vantaqH pariqvAjaqmAsa#tE | piqtaiShA$M praqtnO aqBira#kShati vraqtaM |

maqhassa#muqdraM ~Mvaru#Na stiqrOda#dhE | dhIrA# icCEkuqr-dharu#NEShvAqraBa$M |

paqvitra#M tEq vita#taqM brahma#NaqspatE$ | praBuqrgAtrA#Niq paryE#Shi viqSvata#H |

ata#ptatanUqr na tadAqmO a#SnutE | SrRuqtAsaq idvaha#n-taqstath samA#Sata |

braqhmA dEqvAnA$M | asa#taH saqdyE tata#kShuH | 48 (10)

T.A.1.11.2

RuSha#yaH saqptAtri#Scaq yat | sarvE&trayO a#gastyaqSca | nakSha#traiqH Sa~gkRu#tO &vasann | atha# savituqH SyAvASvaqsyA &vartti#kAmasya |

aqmI ya RukShAq nihi#tA sa uqccA | naktaqM dadRu#SrEq kuha#ciqddivE#yuH |

a#dabdhAniq varu#Nasya vraqtAni# | viqcAqkaSa#-ccaqndramAq nakSha#tramEti |

tath sa#viqtur varE$NyaM | BargO# dEqvasya# dhImahi | 49 (10)

T.A.1.11.3

dhiyOq yO na#H pracOqdayA$t | tathsa#viqtur vRu#NImahE |

vaqyaM dEqvasyaq BOja#naM | SrEShTha(gm)# sarvaqdhAta#maM | turaqM Baga#sya dhImahi |

apA#gUhata savitAq tRuBIn# | sarvA$n diqvO andha#saH| nakta#006C;qtAnya#Bavan

dRuqSE | asthyaqsthnA saMBa#viShyAmaH | nAmaq nAmaiqva nAqma mE$ | 50 (10)

T.A.1.11.4

napu(gm)sa#kaqM pumAq(gg)qstrya#smi | sthAva#rO&smyathaq ja~gga#maH |

yaqjE&yakShiq yaShTAqhE ca# | mayA# BUqtAnya#yakShata | paqSavO# mama# BUtAqni |

anUbandhyO &smya#haM ~MviqBuH | striya#H saqtIH | tA u# mE puq(gm)qsa A#huH | paSya#dakShaqNvAnna-vicE#tadaqndhaH |

kaqviryaH puqtraH sa iqmA ci#kEta | 51 (10)

T.A.1.11.5

yastA vi#jAqnAth sa#viqtuH piqtA&sa#t | aqndhO maNima#vindat |

tama#na~gguliq-rAva#yat | aqgrIqvaH pratya#mu~jcat | tamaji#vhA aqsaSca#ta | UrdhvamUla-ma#vAkCAqKaM | vRuqkShaM ~MyA# vEdaq saMpra#ti | na sa jAtu jana#H

SraddaqdhyAt | mRuqtyurmA# mAraqyAdi#tiH | hasita(gm) rudi#ta~ggIqtaM | 52 (10)

T.A.1.11.6

vINA# paNa vaqlAsi#taM | mRuqta~jjIqva~jca# yatkiq~jcit |

aq~ggAni# snEvaq viddhi# tat | atRu#Shyaq(gg)qstRuShya# dhyAyat |

aqsmAjjAqtA mE# mithUq carann# | putrO nir.RutyA# vaidEqhaH |

aqcEtA# yaScaq cEta#naH | saq taM maNima#vindat | sO#&na~gguliqrAva#yat |

sOq&grIqvaH pratya#muncat | 53 (10)

T.A.1.11.7

sO&ji#hvO aqsaSca#ta | naitamRuShiM ~MviditvA naga#raM praqviSEt |

ya#di praqviSEt | miqthau cari#tvA praqviSEt | tathsaMBava#sya vraqtaM |

Aq tama#gnE raqthanti#ShTha | EkA$SvamEkaq yOja#naM | Ekacakra#-mEkaqdhuraM |

vAqta dhrA#ji gaqtiM ~Mvi#BO | naq riqShyati# na vyaqthatE | 54 (10)

T.A.1.11.8

nAqsyAkShO# yAtuq sajja#ti | yacCvEtA$n rOhi#tA(gg)ScAqgnEH |

raqthE yu#ktvA&dhiqtiShTha#ti | EkayA ca daSaBiSca# svaBUqtE |

dvAByA miShTayE vi(gm)#SatyAq ca | tisRuBiSca vahasE tri(gm)#SatAq ca |

niyudBir-vAyaviha tA# vimuq~jca | 55 (7)

SrI CAyA-suvarcalAmbA samEta SrI suryanArAyaNa svAminE namaH |

OM namO nArAyaNAya || 11 ||

T.A.1.12.1

Ata#nuShvaq prata#nuShva | uqddhamAdha#maq sandha#ma | AdityE candra#varNAqnAM |

garBaq mA dhE#hiq yaH pumAn# | iqtaH siqkta(gm) sUrya#gataM | caqndrama#sEq rasa#~gkRudhi |

vArAdaM jana#yA-grEq&gniM | ya EkO# rudraq ucya#tE |

aqsaqM KyAqtAH sa#hasrAqNi | smaqryatE# na caq dRuSya#tE | 56 (10)

T.A.1.12.2

EqvamEqtanni#bOdhata | A maqndrai-ri#ndraq hari#BiH | yAq hi maqyUra#-rOmaBiH |

mAtvA kEcinniyE muri#nna pAqSinaH | daqdhaqnvEvaq tA i#hi |

mA maqndrai-ri#ndraq hari#BiH | yAqmi maqyUra# rOmaBiH |

mA mA kEcinniyE muri#nna pAqSinaH | niqdhaqnvEvaq tA~M(2) i#mi |

aNuBiSca ma#hadBiqSca | 57 (10)

T.A.1.12.3

niqGRuShvai# rasaqmAyu#taiH | kAlair. haritva#mApaqnnaiH | indrAyA#hi saqhasra# yuk |

aqgnir viqBrAShTi# vasanaH | vAqyuH SvEta#sikadruqkaH | saqmM~MvaqthsaqrO vi#ShUq varNai$H |

nityAqstE &nuca#rAstaqva | subrahmaNyO(gm) subrahmaNyO(gm) su#brahmaqNyOM |

indrAgacCa hariva AgacCa mE#dhAtiqthEH | mESha vRuShaNaSva#sya mEqnE | 58 (10)

T.A.1.12.4

gaurAvaskandinna-halyA#yai jAqra | kauSika-brAhmaNa gautama#bruvAqNa |

aqruqNASvA# iqhAga#tAH | vasa#vaH pRuthiviq kShita#H | aqShTau diqgvAsa#sOq &gnaya#H | agniSca jAtavEdA$ScEtyEqtE | tAmrASvA$-sthAmraqrathAH |

tAmravarNA$ stathAq&sitAH | daNDahastA$H KAdaqgdataH |

itO rudrA$H parAq~ggatAH | 59 (10)

T.A.1.12.5

ukta(gg) sthAnaM pramANa~jca# puraq ita | bRuhaqspati#Sca saviqtA ca# |

viqSvarU#pai-riqhAga#tAM | rathE#nOdakaqvartma#nA | aqPsuShA# itiq taddva#yOH |

uktO vEShO# vAsAq(gm)qsi ca | kAlAvayavAnA-mita#H pratIqjyA |

vAsAtyA# ityaqSvinOH | kO&ntarikShE Sabda~gka#rOtIqti |

vAsiShTO rauhiNO mImA(gm)#sAM caqkrE | tasyaiqShA Bava#ti |

vAqSrEva# viqdyu diti# | brahma#Na uqdara#Namasi | brahma#Na udIqraNa#masi |

brahma#Na Aqstara#Namasi | brahma#Na upaqstara#Namasi | 60 (16)

SrI CAyA-suvarcalAmbA samEta SrI suryanArAyaNa svAminE namaH |

OM namO nArAyaNAya || 12 ||

T.A.1.13.1 [apa#krAmata gaBiqNya#H ]

aqShTayO#nI-maqShTapu#trAM | aqShTapa#tnI-miqmAM mahI$M | aqhaM ~MvEdaq na mE# mRutyuH |

na cAmRu#tyuraqGAha#rat | aqShTayO$nyaqShTa pu#traM | aqShTapa#diqda-maqntari#kShaM |

aqhaM ~MvEdaq na mE# mRutyuH | na cAmRu#tyuraqGAha#rat |

aqShTayO#nI-maqShTapu#trAM | aqShTapa#tnI-maqmUndiva$M | 61 (10)

T.A.1.13.2

aqhaM ~MvEdaq na mE# mRutyuH | na cAmRu#tyuraqGAha#rat | suqtrAmA#NaM

maqhImUqShu | adi#tiqdyA-radi#ti-raqntari#kShaM | adi#ti rmAqtA sa piqtA sa puqtraH | viSvE# dEqvA adi#tiqH pa~jcaq janA$H |

adi#tir-jAqta-madi#tiqr-jani#tvaM | aqShTau puqtrAsOq adi#tEH |

yE jAqtA staqnva#H pari# | dEqvA~M (2) upa#praith saqptaBi#H | 62 (10)

T.A.1.13.3

paqrAq mAqrttAqNDamAsya#t | saqptaBi#H puqtrai-radi#tiH | upaq prait pUqrvya#M ~Myuga$M |

praqjAyai# mRuqtyavE ta#t | paqrAq mAqrttAqNDa-mABa#raqditi# | tAnanukra#miShyAqmaH |

miqtraScaq varu#NaSca | dhAqtA cA$ryaqmA ca# | a(gm)Sa#Scaq Baga#Sca |

indraSca vivasvA(gg)#ScEtyEqtE | hiqraqNyaqgaqrBO haq(gm)qsaH Su#ciqShat |

brahma# jaj~jAqnaM tadit paqda miti# | gaqrBaH prA#jApaqtyaH |

athaq puru#ShaH saqptapuru#ShaH | 63 (14)

SrI CAyA-suvarcalAmbA samEta SrI suryanArAyaNa svAminE namaH |

OM namO nArAyaNAya || 13 ||

[ yaqthAqsthAqnaM ga#rBiqNya#H ]

T.A.1.14.1

yO&sau# taqpannuqdEti# | sa sarvE#ShAM BUqtAnA$M prAqNAnAqdAyOqdEti# |

mA mE$ praqjAyAq mA pa#SUqnAM | mA mama# prAqNAnAqdAyOda#gAH |

aqsau yO$ &staqmEti# | sa sarvE#ShAM BUqtAnA$M prAqNAnAqdAyAqstamEti# |

mA mE$ praqjAyAq mA pa#SUqnAM | mA mama# prAqNAnAqdAyA sta#~ggAH |

aqsau ya AqpUrya#ti | sa sarvE#ShAM BUqtAnA$M prAqNai rAqpUrya#ti | 64 (10)

T.A.1.14.2

mA mE$ praqjAyAq mA pa#SUqnAM | mA mama# prAqNai-rAqpUri#ShThAH |

aqsau yO#&paqkShIya#ti | sa sarvE#ShAM BUqtAnA$M prAqNai-rapa#kShIyati |

mA mE$ praqjAyAq mA pa#SUqnAM | mA mama# prAqNai-rapa#kShEShThAH | aqmUniq nakSha#trANi | sarvE#ShAM BUqtAnA$M prAqNairapa# prasarpantiq cOthsa#rpanti ca |

mA mE$ praqjAyAq mA pa#SUqnAM | mA mama# prAqNairapa# prasRupataq mOthsRu#pata | 65 (10)

T.A.1.14.3

iqmE mAsA$-ScArdhamAqsASca# |

sarvE#ShAM BUqtAnA$M prAqNairapa# prasarpantiq cOthsa#rpanti ca |

mA mE$ praqjAyAq mA pa#SUqnAM | mA mama# prAqNairapa# prasRupataq mOthsRu#pata |

iqma Ruqtava#H | sarvE#ShAM BUqtAnA$M prAqNairapa# prasarpantiq cOthsa#rpanti ca |

mA mE$ praqjAyAq mA pa#SUqnAM | mA mama# prAqNairapa# prasRupataq mOthsRu#pata |

aqya(gm) sa#~MmvathsaqraH |

sarvE#ShAM BUqtAnA$M prAqNairapa# prasarpatiq cOthsa#rpati ca | 66 (10)

T.A.1.14.4

mA mE$ praqjAyAq mA pa#SUqnAM | mA mama# prAqNairapa# prasRupaq mOthsRu#pa | iqdamaha#H |

sarvE#ShAM BUqtAnA$M prAqNai-rapa# prasarpatiq cOthsa#rpati ca | mA mE$ praqjAyAq mA pa#SUqnAM | mA mama# prAqNairapa# prasRupaq mOthsRu#pa | iqya(gm) rAtri#H |

sa sarvE#ShAM BUqtAnA$M prAqNai-rapa# prasarpatiq cOthsa#rpati ca |

mA mE$ praqjAyAq mA pa#SUqnAM | mA mama# prAqNairapa# prasRupaq mOthsRu#pa |

OM BUrBuvaqssva#H | EtadvO mithunaM mA nO mithu#na(gm) rIqDhvaM | 67 (12)

SrI CAyA-suvarcalAmbA samEta SrI suryanArAyaNa svAminE namaH |

OM namO nArAyaNAya || 14 ||

T.A.1.15.1

athAdityasyAShTa pu#ruShaqsya |

vasUnA mAdityAnA(gg) sthAnE svatEja#sA BAqni |

rudrANA-mAdityAnA(gg) sthAnE svatEja#sA BAqni |

AdityAnA-mAdityAnA(gg) sthAnE svatEja#sA BAqni | satA(gm)#satyAqnAM |

AdityAnA(gg) sthAnE svatEja#sA BAqni | aBidhUnvatA#-maBiqGnatAM |

vAtava#tAM maqrutAM | AdityAnA(gg) sthAnE svatEja#sA BAqni |

RuBUNA-mAdityAnA(gg) sthAnE svatEja#sA BAqni | viSvEShA$M dEvAqnAM | AdityAnA(gg) sthAnE svatEja#sA BAqni | sam~Mvathsara#sya saqvituH | Adityasya sthAnE svatEja#sA BAqni | OM BUrBuvaqssva#H |

raSmayO vO mithunaM mA nO mithu#na(gm) rIqDhvaM | 68 (16)

SrI CAyA-suvarcalAmbA samEta SrI suryanArAyaNa svAminE namaH |

OM namO nArAyaNAya || 15 ||

T.A.1.16.1

ArOgasya sthAnE svatEja#sA BAqni | BrAjasya sthAnE svatEja#sA BAqni |

paTarasya sthAnE svatEja#sA BAqni | pata~ggasya sthAnE svatEja#sA BAqni |

svarNarasya sthAnE svatEja#sA BAqni |

jyOtiShImatasya sthAnE svatEja#sA BAqni |

viBAsasya sthAnE svatEja#sA BAqni |

kaSyapasya sthAnE svatEja#sA BAqni | OM BUrBuvaqssva#H |

ApO vO mithunaM mA nO mithu#na(gm) rIqDhvaM | 69 (10)

SrI CAyA-suvarcalAmbA samEta SrI suryanArAyaNa svAminE namaH |

OM namO nArAyaNAya || 16 ||

T.A.1.17.1

atha vAyO-rEkAdaSa-puruShasyaikAdaSa#-strIkaqsya |

praBrAjamAnAnA(gm) rudrANA(gg) sthAnE svatEja#sA BAqni |

vyavadAtAnA(gm) rudrANA(gg) sthAnE svatEja#sA BAqni |

vAsukivaidyutAnA(gm) rudrANA(gg) sthAnE svatEja#sA BAqni |

rajatAnA(gm) rudrANA(gg) sthAnE svatEja#sA BAqni |

paruShANA(gm) rudrANA(gg) sthAnE svatEja#sA BAqni |

SyAmAnA(gm) rudrANA(gg) sthAnE svatEja#sA BAqni |

kapilAnA(gm) rudrANA(gg) sthAnE svatEja#sA BAqni |

atilOhitAnA(gm) rudrANA(gg) sthAnE svatEja#sA BAqni |

UrdhvAnA(gm) rudrANA(gg) sthAnE svatEja#sA BAqni | 70 (10)

T.A.1.17.2

avapatantAnA(gm) rudrANA(gg) sthAnE svatEja#sA BAqni | vaidyutAnA(gm) rudrANA(gg) sthAnE svatEja#sA BAqni |

praBrAjamAnInA(gm) rudrANInA(gg) sthAnE svatEja#sA BAqni | vyavadAtInA(gm) rudrANInA(gg) sthAnE svatEja#sA BAqni | vAsukivaidyutInA(gm) rudrANInA(gg) sthAnE svatEja#sA BAqni | rajatAnA(gm) rudrANInA(gg) sthAnE svatEja#sA BAqni | paruShANA(gm) rudrANInA(gg) sthAnE svatEja#sA BAqni |

SyAmAnA(gm) rudrANInA(gg) sthAnE svatEja#sA BAqni |

kapilAnA(gm) rudrANInA(gg) sthAnE svatEja#sA BAqni |

atilOhitInA(gm) rudrANInA(gg) sthAnE svatEja#sA BAqni |

UrdhvAnA(gm) rudrANInA(gg) sthAnE svatEja#sA BAqni |

avapatantInA(gm) rudrANInA(gg) sthAnE svatEja#sA BAqni | vaidyutInA(gm) rudrANInA(gg) sthAnE svatEja#sA BAqni | OM BUrBuvaqssva#H | rUpANi vO mithunaM mA nO mithu#na(gm) rIqDhvaM | 71 (15)

SrI CAyA-suvarcalAmbA samEta SrI suryanArAyaNa svAminE namaH |

OM namO nArAyaNAya || 17 ||

T.A.1.18.1

athAgnE#raShTa pu#ruShaqsya | agnEH pUrva-diSyasya sthAnE svatEja#sA BAqni |

jAtavEdasa upadiSyasya sthAnE svatEja#sA BAqni |

sahOjasO dakShiNa-diSyasya sthAnE svatEja#sA BAqni |

ajirApraBava upadiSyasya sthAnE svatEja#sA BAqni |

vaiSvAnarasyAparadiSyasya sthAnE svatEja#sA BAqni |

naryApasa upadiSyasya sthAnE svatEja#sA BAqni |

panktirAdhasa udag.diSyasya sthAnE svatEja#sA BAqni |

visarpiNa upadiSyasya sthAnE svatEja#sA BAqni |

OM BUrBuvaqssva#H |

diSO vO mithunaM mA nO mithu#na(gm) rIqDhvaM | 72 (11)

SrI CAyA-suvarcalAmbA samEta SrI suryanArAyaNa svAminE namaH |

OM namO nArAyaNAya || 18 ||

T.A.1.19.1

dakShiNapUrva-syAndiSi visa#rpI naqrakaH | tasmAnnaH pa#ripAqhi |

dakShiNA-parasyA-ndiSya visa#rpI naqrakaH | tasmAnnaH pa#ripAqhi |

uttara-pUrvasyA-ndiSi viShA#dI naqrakaH | tasmAnnaH pa#ripAqhi |

uttarA-parasyA-ndiSya viShA#dI naqrakaH | tasmAnnaH pa#ripAqhi |

A yasminth.sapta vAsavA indriyANi Satakrata# vityEqtE | 73 (9)

SrI CAyA-suvarcalAmbA samEta SrI suryanArAyaNa svAminE namaH |

OM namO nArAyaNAya || 19 ||

T.A.1.20.1

iqndraq GOqShA vOq vasu#BiH puqrastAq-dupa#dadhatAM |

manO#javasO vaH piqtRuBi#r dakShiNaqta upa#dadhatAM |

pracE#tA vO ruqdraiH paqScA-dupa#dadhatAM |

viqSvaka#rmA va Adiqtyai-ru#ttaraqta upa#dadhatAM |

tvaShTA# vO rUqpai-ruqpari#ShTAq-dupa#dadhatAM | saMj~jAnaM ~MvaH pa#ScAdiqti |

AqdiqtyaH sarvOq&gniH pRu#thiqvyAM | vAqyuraqntari#kShE | sUryO# diqvi |

caqndramA# diqkShu | nakSha#trANiq svalOqkE | EqvA hyE#va | EqvA hya#gnE |

EqvA hi vA#yO | EqvA hI$ndra | EqvA hi pU#Shann |

EqvA hi dE#vAH | 74 (17)

SrI CAyA-suvarcalAmbA samEta SrI suryanArAyaNa svAminE namaH |

OM namO nArAyaNAya || 20 ||

T.A.1.21.1

Apa#mApAmaqpaH sarvA$H | aqsmA-daqsmAdiqtO&muta#H | aqgnirvAqyuScaq sUrya#Sca |

saqha sa#~jcaskaqrarddhi#yA | vAqyvaSvA# raSmiq pata#yaH | marI$cyAtmAnOq adru#haH |

dEqvI rBu#vanaq sUva#rIH | puqtraqvaqtvAya# mE suta | mahAnAmnIr-ma#hAmAqnAH |

maqhaqsO ma#hasaqssva#H | 75 (10)

T.A.1.21.2

dEqvIH pa#rjanyaq sUva#rIH | puqtraqvaqtvAya# mE suta |

aqpASnyu#ShNi-maqpA rakSha#H | aqpASnyu#ShNi-maqpA raGa$M | apA$GrAqmapa# cAqvartti$M |

apa# dEqvIriqtO hi#ta | vajra#M dEqvIrajI#tA(gg)Sca | Buva#naM dEvaq sUva#rIH |

AqdiqtyAnadi#tiM dEqvIM | yOni#nOrdhva-muqdISha#ta | 76 (10)

T.A.1.21.3

BaqdraM karNE#BiH SRuNuqyAma# dEvAH | BaqdraM pa#SyEmAqkShaBiqr-yaja#trAH |

sthiqraira~ggai$ stuShTuqvA(gm) sa#staqnUBi#H | vyaSE#ma dEqvahi#taqM ~MyadAyu#H |

svaqsti naq indrO# vRuqddhaSra#vAH | svaqsti na#H pUqShA viqSvavE#dAH |

svaqsti naqstArkShyOq ari#ShTanEmiH | svaqsti nOq bRuhaqspati#r-dadhAtu |

kEqtavOq aru#NAsaSca | RuqShaqyO vAta#raSaqnAH | praqtiqShThA(gm) SaqtadhA# hi |

saqmAhi#tAsO sahasraqdhAya#saM | SiqvA naqH Santa#mA Bavantu |

diqvyA Apaq OSha#dhayaH | suqmRuqDIqkA sara#svati | mAtEq vyO#ma

saqndRuSi# | 77 (16)

SrI CAyA-suvarcalAmbA samEta SrI suryanArAyaNa svAminE namaH |

OM namO nArAyaNAya || 21 ||

T.A.1.22.1

yO#&pAM puShpaqM ~MvEda# | puShpa#vAn praqjAvA$n paSuqmAn Ba#vati |

caqndramAq vA aqpAM puShpa$M | puShpa#vAn praqjAvA$n paSuqmAn Ba#vati |

ya EqvaM ~MvEda# | yO#&pAmAqyata#naqM va~Mda# | Aqyata#navAn Bavati |

aqgnirvA aqpAmAqyata#naM | Aqyata#navAn Bavati |

yO$&gnErAqyata#naqM ~MvEda# | 78 (10)

T.A.1.22.2

Aqyata#navAn Bavati | ApOq vA aqgnErAqyata#naM | Aqyata#navAn Bavati |

ya EqvaM ~MvEda# | yO#&pAmAqqyata#naqM ~MvEda# | Aqyata#navAn Bavati |

vAqyurvA aqpAmAqyata#naM | Aqyata#navAn Bavati | yO vAqyOrAqyata#naqM ~MvEda# |

Aqyata#navAn Bavati | 79 (10)

T.A.1.22.3

ApOq vai vAqyOrAqyAta#naM | Aqyata#navAn Bavati | ya EqvaM ~MvEda# |

yO#&pAmAqyata#naqM ~MvEda# | Aqyata#navAn Bavati | aqsau vai tapa#nnaqpA-mAqyata#naM |

Aqyata#navAn Bavati | yO#&muShyaq-tapa#ta Aqyata#naqM ~MvEda# |

Aqyata#navAn Bavati | ApOqvA aqmuShyaq-tapa#ta Aqyata#naM | 80 (10)

T.A.1.22.4

Aqyata#navAn Bavati | ya EqvaM ~MvEda# | yO#&pAmAqyata#naqM ~MvEda# |

Aqyata#navAn Bavati | caqndramAq vA aqpAmAqyata#naM | Aqyata#navAn Bavati |

yaScaqndrama#sa Aqyata#naqM ~MvEda# | Aqyata#navAn Bavati |

ApOq vai caqndrama#sa Aqyata#naM | Aqyata#navAn Bavati | 81 (10)

T.A.1.22.5

ya EqvaM ~MvEda# | yO#&pAmAqyata#naqM ~MvEda# | Aqyata#navAn Bavati |

nakSha#trANiq vA aqpAmAqyata#naM | Aqyata#navAn Bavati |

yO nakSha#trANA-mAqyata#naqM ~MvEda# | Aqyata#navAn Bavati | ApOq vai nakSha#trANA-mAqyata#naM | Aqyata#navAn Bavati | ya EqvaM ~MvEda# | 82 (10)

T.A.1.22.6

yO#&pAmAqyata#naqM ~MvEda# | Aqyata#navAn Bavati | paqrjanyOq vA aqpAmAqyata#naM |

Aqyata#navAn Bavati | yaH paqrjanya#-syAqyata#naqM ~MvEda# |

Aqyata#navAn Bavati | ApOq vai paqrjanya#-syAqyata#naM |

Aqyata#navAn Bavati | ya EqvaM ~MvEda# | yO#&pAmAqyata#naqM ~MvEda# | 83 (10)

T.A.1.22.7

Aqyata#navAn Bavati | saqm~MvaqthsaqrO vA aqpAmAqya#tanaM | Aqyata#navAn Bavati | yaH sam~Mva#thsaqra-syAqyata#naqM ~MvEda# | Aqyata#navAn Bavati |

ApOq vai sa#m~Mvathsaqra-syAqyata#naM | Aqyata#navAn Bavati | ya EqvaM ~MvEda# | yO$&#006E;su nAvaqM prati#ShThitAqM ~MvEda# | pratyEqva ti#ShThati | 84 (10)

T.A.1.22.8

iqmE vai lOqkA aqPsu prati#ShThitAH | tadEqShA&ByanU$ktA |

aqpA(gm) rasaqmuda#ya(gm)sann | sUryE# Suqkra(gm) saqmABRu#taM |

aqpA(gm) rasa#syaq yO rasa#H | taM ~MvO# gRuhNA-myuttaqmamiti# |

iqmE vai lOqkA aqpA(gm) rasa#H | tE#&muShmi#n-nAdiqtyE saqmABa#tAH |

jAqnuqdaqGnI-mu#ttara-vEqdI~gKAqtvA | aqpAM pU#rayiqtvA gu#lPadaqGnaM | 85 (10)

T.A.1.22.9

puShkaraparNaiH puShkaradaNDaiH puShkaraiSca# sa(gg)stIqrya | tasmi#n vihAqyasE |

aqgniM praqNIyO#pa-samAqdhAya# | braqhmaqvAqdinO# vadanti |

kasmA$t praNIqtE&ya-maqgniScIqyatE$ | sA pra#NIqtE&yamaq#006E;su hyaya#~jcIqyatE$ |

aqsau Buva#nEq&pya-nA#hitAgni-rEqtAH | tamaqBita# EqtA aqBIShTa#kAq upa#dadhAti | aqgniqhOqtrE da#r.SapUrNa-mAqsayO$H |

paqSuqbaqndhE cA#turmAqsyEShu# | 86 (10)

T.A.1.22.10

athO# AhuH | sarvE#Shu yaj~jakraqtuShviti# | Eqtaddha# smaq vA A#huH SaNDiqlAH |

kamaqgni~jci#nutE | saqtriqya-maqgni~jci#nvAqnaH |

saqm~MvaqthsaqraM praqtyakShE#Na | kamaqgni~jci#nutE | sAqviqtraq maqgni~jci#nvAqnaH |

aqmumA#diqtyaM praqtyakShE#Na | kamaqgni~jci#nutE | 87 (10)

T.A.1.22.11

nAqciqkEqta-maqgni~jci#nvAqnaH | prAqNAn praqtyakShE#Na | kamaqgni~jci#nutE |

cAqtuqrq.hOqtriqya-maqgni~jci#nvAqnaH | brahma# praqtyakShE#Na | kamaqgni~jci#nutE |

vaiqSvaqsRuqja-maqgni~jci#nvAqnaH | SarI#raM praqtyakShE#Na | kamaqgni~jci#nutE |

uqpAqnuqvAqkya#mAqSu-maqgni~jci#nvAqnaH | 88 (10)

T.A.1.22.12

iqmAn lO~qMkAn praqtyakShE#Na | kamaqgni~jci#nutE |

iqmamA#ruNa-kEtuka-maqgni~jci#vAqna iti# | ya EqvAsau |

iqtaScAq-muta#ScA-vyatIpAqtI | tamiti# | yO$&gnErmi#thUqyA vEda# |

miqthuqnaqvAn Ba#vati | ApOq vA aqgnErmi#thUqyAH |

miqthuqnaqvAn Ba#vati | ya EqvaM vE~Mda# | 89 (11)

SrI CAyA-suvarcalAmbA samEta SrI suryanArAyaNa svAminE namaH |

OM namO nArAyaNAya || 22 ||

T.A.1.23.1

ApOq vA iqdamA#sa#006C;th #0078;liqlamEqva | sa praqjApa#tiqrEka#H puShkarapaqrNE sama#Bavat | tasyAntaqr mana#si kAmaqH sama#varttata | iqda(gm) sRu#jEyaqmiti# |

tasmAqdyat puru#ShOq mana#sA&BiqgacCa#ti | tadvAqcA va#dati | tatkarma#NA karOti | tadEqShA &ByanU$ktA | kAmaqstadagrEq sama#varttaqtAdhi# |

mana#sOq rEta#H prathaqmaM ~MyadAsI$t | 90 (10)

T.A.1.23.2

saqtO bandhuqmasa#tiq nira#vindann | hRuqdi praqtIShyA# kaqvayO# manIqShEti# |

upai#naqntadupa#namati | yat kA#mOq Bava#ti | ya EqvaM ~MvEda# | sa tapO#&tapyata |

sa tapa#staqptvA | SarI#ramadhUnuta | tasyaq yan mAq(gm)qsamAsI$t |

tatO#&ruqNAH kEqtavOq vAta#raSaqnA RuSha#yaq uda#tiShThann | 91 (10)

T.A.1.23.3

yE naKA$H | tE vai#KAnaqsAH | yE vAlA$H | tE vA#laKiqlyAH | yO rasa#H | sO#&pAM | aqntaqraqtaH kUqrmaM BUqta(gm) sarpa#ntaM | tama#bravIt |

mamaq vai tva~g-mAq(gm)qsA | sama#BUt | 92 (10)

T.A.1.23.4

nEtya#bravIt | pUrva#mEqvAha-miqhAsaqmiti# | tatpu#ruShasya puruShaqtvaM |

sa saqhasra#SIr.ShAq puru#ShaH | saqhaqsrAqkShaH saqhasra#pAt |

BUqtvOda#tiShThat | tama#bravIt | tvaM ~Mvai pUrva(gm)# sama#BUH |

tvamiqdaM pUrva#H kuruqShvEti# | sa iqta AqdAyApa#H | 93 (10)

T.A.1.23.5

aq~jjaqlinA# puqrastA#-duqpAda#dhAt | EqvA hyEqvEti# |

tata# Adiqtya uda#tiShThat | sA prAcIq dik |

athA#ruqNaH kEqtur-da#kShiNaqta uqpAda#dhAt | EqvA hyagnaq iti# |

tatOq vA aqgniruda#tiShThat | sA da#kShiqNA dik |

athA#ruqNaH kEqtuH paqScAduqpAda#dhAt |

EqvA hi vAyOq iti# | 94 (10)

T.A.1.23.6

tatO# vAqyuruda#tiShThat | sA praqtIcIq dik |

athA#ruqNaH kEqtu-ru#ttaraqta uqpAda#dhAt | EqvA hIndrEti# |

tatOq vA indraq uda#tiShThat | sOdI#cIq dik |

athA#ruqNaH kEqtur-madhya# uqpAda#dhAt | EqvA hi pUShaqnniti# |

tatOq vai pUShOda#tiShThat | sEyandik | 95 (10)

T.A.1.23.7

athA#ruqNaH kEqturuqpari#ShTA-duqpAda#dhAt | EqvA hi dEvAq iti# |

tatO# dEva manuqShyAH piqtara#H | gaqndhaqrvAq-Psaqrasaq ScOda#-tiShThann |

sOrdhvA dik | yA viqpruShO# viqparA#patann |

tAByO&su#rAq rakShA(gm)#si piSAqcAScO-da#tiShThann | tasmAqttE parA#Bavann |

viqpruDByOq hi tE sama#Bavann | tadEqShA&ByanU$ktA | 96 (10)

T.A.1.23.8

ApO# haq yad bRu#haqtIr garBaqmAyann# | dakShaqM dadhA#nA jaqnaya#ntIH svayaqmBuM |

tata# iqmE&dhya-sRu#jyantaq sargA$H | adByOq vA iqda(gm) sama#BUt |

tasmA#diqda(gm) sarvaqM brahma# svayaqMBviti |

tasmA#diqda(gm) sarvaq(gm)q Sithi#la-miqvA dhruva#-mivABavat |

praqjApa#tiqr vAva tat | AqtmanAq&&tmAna#M ~MviqdhAya# |

tadEqvAnuq prAvi#Sat | tadEqShA&ByanU$ktA | 97 (10)

T.A.1.23.9

viqdhAya# lOqkAn. viqdhAya# BUqtAni# | viqdhAyaq sarvA$H praqdiSOq diSa#Sca |

praqjApa#tiH prathamaqjA Ruqtasya# | AqtmanAq&&tmA-na#maqBi-saM~Mvi#vEqSEti# |

sarva#mEqvEdamAqptvA | sarva#-mavaqruddhya# | tadEqvAnuq pravi#Sati |

ya EqvaM ~MvEda# | 98 (8)

SrI CAyA-suvarcalAmbA samEta SrI suryanArAyaNa svAminE namaH |

OM namO nArAyaNAya || 23 ||

T.A.1.24.1

catu#ShTayyaq ApO# gRuhNAti | caqtvAriq vA aqpA(gm) rUqpANi# | mEGO# viqdyut |

staqnaqyiqtnur-vRuqShTiH | tAnyEqvA va#rundhE | Aqtapa#tiq varShyA# gRuhNAti |

tAH puqrastAq-dupa#dadhAti | EqtA vai bra#hmavarcaqsyA Apa#H |

muqKaqta Eqva bra#hmavarcaqsa-mava#rundhE |

tasmA$n-muKaqtO bra#hmavarcaqsita#raH | 99 (10)

T.A.1.24.2

kUpyA# gRuhNAti | tA da#kShiNaqta upa#dadhAti | EqtA vai tE#jaqsvinIqrApa#H |

tEja# EqvAsya# dakShiNaqtO da#dhAti | tasmAqd dakShiqNOrdha# &stEjaqsvita#raH |

sthAqvaqrA gRu#hNAti | tAH paqScAdupa#dadhAti |

prati#ShThitAq vai sthA#vaqrAH |

paqScAdEqva prati#tiShThati | vaha#ntIr gRuhNAti | 100 (10)

T.A.1.24.3

tA u#ttaraqta upa#dadhAti |

Oja#sAq vA EqtA vaha#ntIriqvOd-ga#tIriqva AkUja#tIriqva dhAva#ntIH |

Oja# EqvAsyO$ttaraqtO da#dhAti |

tasmAqduttaqrO&dha# Ojaqsvita#raH | saqMBAqryA gRu#hNAti |

tA madhyaq upa#dadhAti | iqyaM ~Mvai sa#MBAqryAH | aqsyAmEqva prati#tiShThati |

paqlvaqlyA gRu#hNAti | tA uqpari#ShTA-duqpAda#dhAti | 101 (10)

T.A.1.24.4

aqsau vai pa#lvaqlyAH | aqmuShyA#mEqva prati#tiShThati | diqkShUpada#dhAti |

diqkShu vA Apa#H | annaqM ~MvA Apa#H | aqdByO vA anna#~jjAyatE |

yadEqvAdByO-&nnaqM jAya#tE | tadava#rundhE |

taM ~MvA Eqtama#ruqNAH kEqtavOq vAta#raSaqnA RuSha#yO-&cinvann |

tasmA#-dAruNa kEqtuka#H | 102 (10)

tadEqShA&ByanU$ktA | kEqtavOq aru#NAsaSca |

RuqShaqyO vAta#raSaqnAH | praqtiqShThA(gm) SaqtadhA# hi |

saqmAhi#tAsO sahasraqdhAya#saqmiti# | SaqtaSa#Scaiqva &saqhasra#SaScaq prati#tiShThati |

ya Eqtamaqgni~jci#nuqtE | ya u#cainamEqvaM ~MvEda# | 103 (8)

SrI CAyA-suvarcalAmbA samEta SrI suryanArAyaNa svAminE namaH |

OM namO nArAyaNAya || 24 ||

T.A.1.25.1

jAqnuqdaqGnI-mu#ttaravEqdI~gKAqtvA | aqpAM pU#rayati | aqpA(gm) sa#rvaqttvAya# |

puqShkaqraqpaqrNa(gm) ruqkmaM puru#Shaq-mityupa#dadhAti | tapOq vai pu#ShkarapaqrNaM |

saqtya(gm) ruqkmaH | aqmRutaqM puru#ShaH | EqtAvaqdvA vA$sti | yAva#dEqtat |

yAva#dEqvAsti# | 104 (10)

T.A.1.25.2

tadava#rundhE | kUqrmamu#padadhAti | aqpAmEqva mEdhaqmava#rundhE |

athO$ svaqrgasya# lOqkasyaq sama#ShTyai | Apa#mApAmaqpaH sarvA$H |

aqsmAdaqsmA diqtO&muta#H | aqgnirvAqyuScaq sUrya#Sca |

saqha sa#~jcaskaqrarddhi#yAq iti# | vAqyvaScA# raSmiqpata#yaH |

lOqkaM pRu#NacCiqdraM pRu#Na | 105 (10)

T.A.1.25.3

yAstiqsraH pa#ramaqjAH | iqndraqGOqShA vOq vasu#Bi rEqvA hyEqvEti# |

pa~jcaq cita#yaq upa#dadhAti | pAnktOq&gniH |

yAvA#nEqvAgniH | ta~jci#nutE | lOqkaM pRu#NayA dviqtIyAq-mupa#dadhAti |

pa~jca#padAq vai viqrAT | tasyAq vA iqyaM pAda#H | aqntari#kShaqM pAda#H |

dyauH pAda#H | diSaqH pAda#H | paqrOra#jAqH pAda#H | viqrAjyEqva prati#tiShThati |

ya Eqtamaqg~jinci#nuqtE | ya u#cainamEqvaM ~MvEda# | 106 (16)

SrI CAyA-suvarcalAmbA samEta SrI suryanArAyaNa svAminE namaH |

OM namO nArAyaNAya || 25 ||

T.A.1.26.1

aqgniM praqNIyO#pa-samAqdhAya# | tamaqBita# EqtA aqBIShTa#kAq upa#dadhAti |

aqgniqhOqtrE da#r.SapUrNa-mAqsayO$H | paqSuqbaqndhE cA#turmAqsyEShu# | athO# AhuH | sarvE#Shu yaj~jakraqtuShviti# | atha# hasmA hAruqNaH svA#yaqmBuva#H |

sAqviqtraH sarvOq&gni-rityana#nuSha~ggaM manyAmahE |

nAnAq vA EqtEShA$M ~MvIqryA#Ni | kamaqgni~jci#nutE | 107 (10)

T.A.1.26.2

saqtriqya maqgni~jci#nvAqnaH | kamaqgni~jci#nutE | sAqviqtra maqgni~jci#nvAqnaH |

kamaqgni~jci#nutE | nAqciqkEqta maqgni~jci#nvAqnaH | kamaqgni~jci#nutE |

cAqtuqr.q hOqtriqya-maqgni~jci#nvAqnaH | kamaqgni~jci#nutE |

vaiqSvaqsRuqja maqgni~jci#nvAqnaH | kamaqgni~jci#nutE | 108 (10)

T.A.1.26.3

uqpAqnuqvAqkya#-mAqSu maqgni~jci#nvAqnaH | kamaqgni~jci#nutE |

iqmamA#ruNa-kEtuka maqgni~jci#nvAqna iti# | vRuShAq vA aqgniH |

vRuShA#Nauq sa(gg)sPA#layEt | haqnyEtA$sya yaqj~jaH | tasmAqnnAnuqShajya#H |

sOtta#ravEqdiShu# kraqtuShu# cinvIta | uqttaqraqvEqdyA(gg) hya#gniScIqyatE$ |

praqjAkA#maScinvIta | 109 (10)

T.A.1.26.4

prAqjAqpaqtyO vA EqShO$&gniH | prAqjAqpaqtyAH praqjAH | praqjAvA$n Bavati |

ya EqvaM ~MvEda# | paqSukA#maScinvIta | saqMj~jAnaqM ~MvA Eqtat pa#SUqnAM | yadApa#H |

paqSUqnAmEqva saqMj~jAnEq &gni~jci#nutE | paqSuqmAn Ba#vati |

ya EqvaM ~MvEda# | 110 (10)

T.A.1.26.5

vRuShTi#kAmaScinvIta | ApOq vai vRuShTi#H | paqrjanyOq var.Shu#kO Bavati |

ya EqvaM ~MvEda# | AqmaqyAqvI ci#nvIta | ApOq vai BE#ShaqjaM |

BEqShaqja-mEqvAsmai# karOti | sarvaqmAyu#rEti | aqBiqcara(gg)# ScinvIta |

vajrOq vA Apa#H | 111 (10)

T.A.1.26.6

vajra#mEqva BrAtRu#vyEByaqH praha#rati | stRuqNuqta E#naM | tEja#skAmOq yaSa#skAmaH |

braqhmaqvaqrcaqsakA#maH svaqrgakA#maScinvIta | EqtA vaqdvA vA$sti | yAva#dEqtat |

yAva#dEqvAsti# | tadava#rundhE | tasyaiq tadvraqtaM |

var.Sha#tiq na dhA#vEt | 112 (10)

T.A.1.26.7

aqmRutaqM ~MvA Apa#H | aqmRutaqsyA-na#ntarityai | nAPsu-mUtra#purIqSha~gku#ryAt |

na niShThI#vEt | na viqvasa#naH snAyAt | guhyOq vA EqShO$&gniH |

EqtasyAqgnE rana#ti dAhAya | na pu#ShkarapaqrNAniq hira#NyaqM ~MvA&dhiqtiShThE$t |

EqtasyAqgnE-rana#ByArOhAya | na kUrmaqsyASnI#yAt |

nOdaqkasyAq-GAtu#kAqnyEna#-mOdaqkAni# Bavanti | aqGAtu#kAq Apa#H |

ya Eqtamaqgninci#nuqtE | ya u#cainamEqvaM ~MvEda# | 113 (14)

SrI CAyA-suvarcalAmbA samEta SrI suryanArAyaNa svAminE namaH |

OM namO nArAyaNAya || 26 ||

T.A.1.27.1

iqmA nu#kaqM Buva#nA sIShadhEma | indra#Scaq viSvE#ca dEqvAH |

yaqj~ja~jca# nastaqnva~jca# praqjA~jca# | Aqdiqtyairindra#H saqha sI#ShadhAtu |

AqdiqtyairindraqH saga#NO-maqrudBi#H | aqsmAka#M BUttvaviqtA taqnUnA$M |

Apla#vasvaq prapla#vasva | AqNDI Ba#va jaq mA muqhuH |

suKAdIndu#H KaniqdhanAM | prati#mu~jcasvaq svAM puqraM | 114 (10)

T.A.1.27.2

marI#cayaH svAyaMBuqvAH | yE Sa#rIqrANya# kalpayann | tE tE# dEqha~gka#lpayantu |

mA ca# tEq KyA sma# tIriShat |   
utti#ShThataq mA sva#pta |

aqgni-mi#cCadhvaqM BAra#tAH | rAj~jaqH sOma#sya tRuqptAsa#H |

sUryE#Na saqyujO#ShasaH | yuvA# suqvAsA$H | aqShTAca#krAq nava#dvArA | 115 (10)

T.A.1.27.3

dEqvAnAqM pUra#yOqdhyA | tasyA(gm)# hiraNmaya#H kOqSaH |

svaqrgO lOqkO jyOtiqShA &&vRu#taH | yO vai tA$M brahma#NO vEqda |

aqmRutE#nAvRuqtAM pu#rIM | tasmai$ brahma ca# brahmAq ca |

AqyuH kIrti#M praqjAnda#duH | viqBrAja#mAnAq(gm)q hari#NIM |

yaqSasA# saMpaqrIvRu#tAM | pura(gm)# hiraNma#yIM braqhmA | 116 (10)

T.A.1.27.4

viqvESA#paqrAji#tA | parA~ggEtya# jyAmaqyI | parA~ggEtya# nASaqkI |

iqha cA#mutra# cAnvEqti | viqdvAn dE#vAsuqrAnu#BaqyAn | yatku#mAqrI maqndraya#tE |

yaqdyOqShidya-tpa#tiqvratA$ | ari#ShTaqM ~Myatki~jca# kriqyatE$ | aqgni-stadanu# vEdhati | aqSRutA#saH SRu#tAsaqSca | 117 (10)

T.A.1.27.5

yaqjvAnOq yE&pya#yaqjvana#H | sva#ryantOq nApE$kShantE |

indra#-maqgni~jca# yE viqduH | sika#tA iva saqM~Myanti# |

raqSmiBi#H-samuqdIri#tAH |

aqsmA-llOqkAda#-muShmAqcca | RuqShiBi#-radAt-pRuqSniBi#H |

apE#taq vItaq vi ca# sarpaqtAta#H | yE&traq stha pu#rAqNA yE caq nUta#nAH |

ahO#Bi-raqdBi-raqktuBiq-rvya#ktaM | 118 (10)

T.A.1.27.6

yaqmO da#dAtva-vaqsAna#masmai | nRu mu#Nantu nRu pAqtvarya#H |

aqkRuqShTA yE caq kRuShTa#jAH | kuqmArI#Shu kaqnInI#Shu | jAqriNI#Shu caq yE hiqtAH |

rEta#H pItAq ANDa#pItAH | a~ggA#rEShu caq yE huqtAH | uqBayA$n putra# pautraqkAn |

yuqvEq&haM ~MyaqmarAja#gAn | Saqtaminnu Saqrada#H | 119 (10)

adOq yadbrahma# vilaqbaM | piqtRuqNA~jca# yaqmasya# ca | varu#Naq-syASvi#nO-raqgnEH |

maqrutA$~jca viqhAya#sAM | kAqmaqpraqyava#NaM mE astu | sa hyE#vAsmi# saqnAta#naH |

iti nAkO brahmiSravO# rAyOq dhanaM | puqtrAnApO# dEqvIriqhAhi#tA | 120 (8)

SrI CAyA-suvarcalAmbA samEta SrI suryanArAyaNa svAminE namaH |

OM namO nArAyaNAya || 27 ||

T.A.1.28.1

viSI$rShNIqM gRudhra#-SIrShNI~jca | apEtO# nir.Ruqti(gm) ha#thaH |

paribAdha(gg) SvE#takuqkShaM | niqja~gGa(gm)# SabaqlOda#raM | saq tAn. vAqcyAya#yA saqha |

agnEq nASa#ya saqndRuSa#H | IqrShyAqsUqyE bu#BuqkShAM | maqnyuM kRuqtyAM ca# dIdhirE |

rathE#na ki(gm)SuqkAva#tA | agnEq nASa#ya saqndRuSa#H | 121 (10)

SrI CAyA-suvarcalAmbA samEta SrI suryanArAyaNa svAminE namaH |

OM namO nArAyaNAya || 28 ||

T.A.1.29.1

paqrjanyA#yaq pragA#yata | diqvaspuqtrAya# mIqDhuShE$ | sa nO# yaqvasa#micCatu |

iqdaM ~Mvaca#H paqrjanyA#ya svaqrAjE$ | hRuqdO aqstvanta#raqnta-dyu#yOta |

maqyOqBUrvAtO# viqSvakRu#ShTayaH santvaqsmE | suqpiqppaqlA OSha#dhIr dEqvagO#pAH |

yO garBaq-mOSha#dhInAM | gavA~g$kRuqNOtyarva#tAM | paqrjanya#H puruqShINA$M | 122 (10)

SrI CAyA-suvarcalAmbA samEta SrI suryanArAyaNa svAminE namaH |

OM namO nArAyaNAya || 29 ||

T.A.1.30.1

puna#rmAmaittvindriqyaM | punaqrAyuqH punaqrBaga#H | punaqr brAhma#Na-maitu mA |

punaqr dravi#Na maitu mA | yanmEq&dya rEta#H pRuthiqvImaskAn# |

yadOSha#dhIraqpyasa#raqd-yadApa#H | iqdantat punaqrAda#dE |

dIqrGAqyuqttvAyaq varca#sE | yanmEq rEtaqH prasi#cyatE |

yanmaq AjA#yatEq puna#H | tEna# mAmaqmRuta#M kuru | tEna# supraqjasa#~gkuru | 123 (12)

SrI CAyA-suvarcalAmbA samEta SrI suryanArAyaNa svAminE namaH |

OM namO nArAyaNAya || 30 ||

T.A.1.31.1

aqdBaya-stirOqdhA jA#yata | tava# vaiSravaqNaH sa#dA | tirO# dhEhi sapaqtnAnna#H |

yE apOq&Snanti# kEcaqna | tvAqShTrIM mAqyAM ~Mva$SravaqNaH |

ratha(gm)# sahasraq vandhu#raM | puqruqScaqkra(gm) saha#srASvaM |

AsthAq yAyA#hi nO baqliM | yasmai# BUqtAni# baqlimAva#hanti |

dhanaq~ggAvOq hastiq hira#NyaqmaSvAn# | 124 (10)

T.A.1.31.2

asA#ma sumaqtau yaqj~jiya#sya | SriyaqM biBraqtO &nna#muKIM vi~qMrAja$M |

suqdaqrq.SaqnE ca# krauq~jcE ca# | maiqnAqgE ca# maqhAgi#rau | SaqtadvAqTTAra#gamaqntA |

saq(gm)qhAryaqM naga#raqM tava# | iti mantrA$H | kalpO#&ta UqrdhvaM | yadiq baliq(gm)q harE$t | hiqraqNyaqnAqBayE# vituqdayE# kaubEqrAyAqyaM ba#liH | 125 (10)

T.A.1.31.3

sarvaBUtAdhipatayE nama# iqti | atha bali(gm) hRutvOpa#tiShThEqta |

kShaqtraM kShaqtraM ~Mvai$SravaqNaH | brAhmaNA# vayaq(gg)q smaH |

nama#stE astuq mA mA# hi(gm)sIH | asmAt praviSyAnna#maddhIqti |

atha tamagni-mA#dadhIqta | yasminnE tatkarma pra#yu~jjIqta |

tiqrOdhAq BUH | tiqrOdhAq Buva#H | 126 (10)

T.A.1.31.4

tiqrOdhAqH sva#H | tiqrOdhAq BUrBuvaqssva#H |

sarvEShAM lO~MkAnA-mAdhipatyE# sIdEqti | atha tamagni#-mindhIqta |

yasminnE tatkarma pra#yu~jjIqta | tiqrOdhAq BUH svAhA$ |

tiqrOdhAq BuvaqH svAhA$ | tiqrOdhAqH sva#H svAhA$ |

tiqrOdhAq BUrBuvaqssva#ssvAhA$ |

yasminnasya kAlE sarvA AhutIr hutA# BavEqyuH | 127 (10)

T.A.1.31.5

api brAhmaNa#muKIqnAH | tasminnahnaH kAlE pra#yu~jjIqta |

para#H suqptaja#nAdvEqpi | mA sma pramAdyanta# mAdhyAqpayEt |

sarvArthA$H siddhyaqntE | ya E#vaM ~MvEqda | kShudhya-nnida#majAqnatAM |

sarvArthA na# siddhyaqntE | yastE# viqGAtu#kO BrAqtA |

mamAntar. hRu#dayEq SritaH | 128 (10)

T.A.1.31.6

tasmA# iqmamagraq piNDa#~jjuhOmi | sa mE$&rthAqn mA viva#dhIt |

mayiq svAhA$ | rAqjAqdhiqrAqjAya# prasahya sAqhinE$ |

namO# vaqyaM ~Mvai$SraqvaNAya# kurmahE |

sa mEq kAmAqn kAmaq kAmA#yaq mahya$M | kAqmEqSvaqrO vai$SravaqNO da#dAtu |

kuqbEqrAya# vaiSravaqNAya# | maqhAqrAqjAyaq nama#H | kEqtavOq aru#NAsaSca |

RuqShaqyO vAta#raSaqnAH | praqtiqShThA(gm) SaqtadhA# hi |

saqmAhi#tAsO sahasraqdhAya#saM | SiqvA naqH Santa#mA Bavantu |

diqvyA Apaq OSha#dhayaH | suqmRuqDIqkA sara#svati |

mA tEq vyO#ma saqndRuSi# | 129 (17)

SrI CAyA-suvarcalAmbA samEta SrI suryanArAyaNa svAminE namaH |

OM namO nArAyaNAya || 31 ||

T.A.1.32.1

sam~MvathsaramEta#d vrataq~jcarEt | dvau# vA mAqsau | niyamaH sa#mAsEqna |

tasmin niyama# viSEqShAH | triShavaNa-mudakO#paspaqrq.SI |

caturtha kAlapAna#BaktaqH syAt | aharaharvA BaikSha#maSnaqyAt |

audumbarIBiH samidBi-ragni#M pariqcarEt |

punarmA maitvindriya-mityEtEnA-&nu#vAkEqna |

uddhRuta paripUtABiradBiH kArya#M kurvIqta | 130 (10)

T.A.1.32.2

a#sa~jcaqyavAn | agnayE vAyavE# sUryAqya | brahmaNE pra#jApaqtayE |

candramasE na#kShatrEqByaH | RutuByaH sam~Mva#thsarAqya | varuNA-yAruNAyEti

vra#tahOqmAH | praqvaqrgyava#dAdEqSaH | aruNAH kA$NDa RuqShayaH |

araNyE#&dhIyIqrann | BadraMkarNEBiriti dvE# japiqtvA | 131 (10)

T.A.1.32.3

mahAnAmnIBi-rudaka(gm) sa(gg)#spaqrSya | tamAcA$ryO daqdyAt |

SivAnaH SantamE-tyOShadhI#rAlaqBatE | sumRuDIkE#ti BUqmiM | Evama#pavaqrgE |

dhE#nur daqkShiNA | ka(gm) sam~MvAsa#Sca kShauqmaM | anya#dvA SuqklaM |

ya#thA Saqkti vA | Eva(gg) svAdhyAya# dharmEqNa | araNyE#&dhIyIqta |

tapasvI puNyO Bavati tapasvI pu#NyO Baqvati | 132 (12)

SrI CAyA-suvarcalAmbA samEta SrI suryanArAyaNa svAminE namaH |

OM namO nArAyaNAya || 32 ||

OM | BaqdraM karNE#BiH SrRuNuqyAma# dEvAH | BaqdraM pa#SyEmAqkShaBiqr yaja#trAH |

sthiqraira~ggai$stuShTuqvA(gm) sa#staqnUBi#H | vyaSE#ma dEqvahi#taqM ya~MdAyu#H |

svaqsti naq indrO# vRuqddhaSra#vAH | svaqsti na#H pUqShA viqSvavE#dAH |

svaqsti naqstArkShyOq ari#ShTanEmiH | svaqsti nOq bRuhaqspati#r dadhAtu || 133

OM SAntiqH SAntiqH SAnti#H ||

6 triNAcikEtaM

T.B. 3.11.7.1

aqyaM ~MvAva yaH pava#tE | sO$&gnir nA#cikEqtaH | sa yat prA~g pava#tE | tada#-syaq Sira#H | athaq yad da#kShiqNA | sa dakShi#NaH paqkShaH |

athaq yat praqtyak | tat pucCa$MM | yaduda~g# | sa utta#raH paqkShaH ||

T.B. 3.11.7.2

athaq yath saqm~MvAti# | tada#sya saqma~jca#naM ca praqsAra#NaMca | athO# saqMpadEqvAsyaq sA | sa(gm) haq vA a#smaiq sa kAma#H padyatE |

yat kA#mOq yaja#tE | yO$&gniM nA#cikEqtaM ci#nuqtE |

ya u#caina-mEqvaM ~MvEda# | yO haq vA aqgnEr nA#cikEqta-syAqyata#naM pratiqShTAM ~MvEda# |

Aqyata#navAn Bavati | gacCa#ti pratiqShThAM ||

T.B. 3.11.7.3

hira#NyaqM ~MvA aqgnEr nA#cikEqta-syAqyata#naM pratiqShThA | ya EqvaM ~MvEda# |

Aqyata#navAn Bavati | gacCa#ti pratiqShThAM |

yO haqvA aqgnEr nA#cikEqtasyaq SarI#raqM ~MvEda# |

sa Sa#rIra Eqva svaqrgaM ~MlOqkamE#ti | hira#NyaqM ~MvA aqgnEr nA#cikEqtasyaq SarI#raM |

ya EqvaM ~MvEda# | sa Sa#rIra Eqva svaqrgaM ~MlOqkamE#ti |

athOq yathA# ruqkma ut-ta#ptO BAqyyAt ||

T.B. 3.11.7.4

EqvamEqva sa tEja#sAq yaSa#sA | aqsmi(gg)Sca# lOqkE#-&muShmi(gg)#Sca BAti |

uqravO# haq vai nAmaiqtE lOqkAH | yE &va#rENAdiqtyaM |

atha# haiqtE varI#yA(gm)sO lOqkAH | yE parE#NAdiqtyaM |

anta#vanta(gm) haqvA EqSha kShaqyyaM ~MlOqkaM ja#yati | yO& va#rENAdiqtyaM |

atha# haiqShO# &naqnta-ma#pAqra-ma#kShaqyyaM ~MlOqkaM ja#yati | yaH parE#NAdiqtyaM ||

T.B. 3.11.7.5

aqnaqnta(gm) haq vA a#pAqra-ma#kShaqyyaM ~MlOqkaM ja#yati |

yO$ &gniM nA#cikEqtaM ci#nuqtE | ya u#caina-mEqvaM ~MvEda# |

athOq yathAq rathEq tiShThaqn pakSha#sI paryAqvartta#mAnE praqtyapE$kShatE |

Eqva-ma#hOrAqtrE praqtyapE$kShatE | nAsyA#hOrAqtrE lOqkamA$pnutaH |

yO$&gniM nA#ciqkEtaM ci#nuqtE | ya u# caina-mEqvaM ~MvEda# ||

T.B. 3.11.8.1

uqSan. haq vai vA#jaSravaqsaH sa#rvavEdaqsaM da#dau | tasya# haq naci#kEtAq nAma# puqtra A#sa |

ta(gm) ha# kumAqra(gm) santa$M | dakShi#NAsu nIqyamA#nAsu SraqddhAvi#vESa |

sa hO#vAca | tataq kasmaiq mAM dA$syaqsIti# |

dviqtIya#M tRuqtIya$M | ta(gm) haq parI#ta uvAca |

mRuqtyavE$ tvA dadAqmIti# | ta(gm) haq smO-tthi#taqM ~MvAgaqBiva#dati ||

T.B. 3.11.8.2

gauta#ma kumAqra-miti# | sa hO#vAca | parE#hi mRuqtyOr gRuqhAn | mRuqtyavEq vai tvA#&dAq-miti# | taM ~Mvai praqvasa#ntaM gaqntA-sIti# hOvAca | tasya# sma tiqsrO rAtrIq-ranA$SvAn gRuqhE va#satAt | sa yadi# tvA pRuqcCEt | kumA#raq katiq rAtrI#-ravAthsIq-riti# |

tiqsra itiq prati# brUtAt | kiM pra#thaqmA(gm) rAtri#-mASnAq iti# ||

T.B. 3.11.8.3

praqjAM taq iti# | kiM dviqtIyAq-miti# |

paqSU(gg)staq iti# | kiM triqtIyAq-miti# |

sAqdhuqkRuqtyAM taq iti# | taM ~Mvai praqvasa#ntaM jagAma | tasya# ha tiqsrO rAtrIq-ranA$SvAn gRuqha u#vAsa | ta-mAqgatya# papracCa | kumA#raq katiq rAtrI#-ravAthsIq-riti# | tiqsra itiq pratyu#vAca ||

T.B. 3.11.8.4

kiM pra#thaqmA(gm) rAtri#-mASnAq iti# | praqjAM taq iti# | kiM dviqtIyAq-miti# | paqSU(gg)staq iti# |

kiM triqtIyAq-miti# | sAqdhuq kRuqtyAM taq iti# |

nama#stE astu Bagavaq iti# hO-vAca | vara#M ~MvRuNIqShvE-ti# | piqtara#-mEqva jIva#-nnayAqnIti# | dviqtIya#M ~MvRuNIqShvE-ti# ||

T.B. 3.11.8.5

iqShTAqpUqrttayOqr mE&kShi#tiM brUqhIti# hOvAca | tasmai# haiqtamaqgniM nA#cikEqta-mu#vAca |

tatOq vai tasyE$-ShTApUqrttE nA kShI#yEtE | nAsyE$-ShTApUqrttE kShI#yEtE | yO&$gniM nA#cikEqtaM ci#nuqtE | ya u# caina-mEqvaM ~MvEda# | tRuqtIya#M ~MvRuNIqShvE-ti# | puqnaq rmRuqtyOr mE&pa#jitiM brUqhIti# hOvAca | tasmai# haiqta-maqgniM nA#cikEqta-mu#vAca | tatOq vai sOpa# punar mRuqtyu-ma#jayat ||

T.B. 3.11.8.6

apa# punar mRuqtyuM ja#yati | yO&$gniM nA#cikEqtaM ci#nuqtE | ya u# caina-mEqvaM ~MvEda# |

praqjApa#tiq rvai praqjAkA#maq-stapO# &tapyata | sa hira#Nyaq-mudA$syat |

ta-daqgnau prAsya#t | ta-da#smaiq nAcCa#dayat | tad dviqtIyaqM prAsya#t |

ta-da#smaiq naivAcCa#dayat | tat tRuqtIyaqM prAsya#t ||

T.B. 3.11.8.7

ta-da#smaiq naivAcCa#dayat | ta-dAqtma-nnEqva hRu#daqyyE$&gnau vai$SvAnaqrE prAsya#t |

ta-da#smA acCadayat | tasmAqd hira#NyaqM kani#ShThaqM dhanA#nAM |

Buq~jjat priqyata#maM | hRuqdaqyaqja(gm) hi | sa vai tamEqva nAvi#ndat |

yasmaiq tAM dakShi#NAq-manE$Shyat | tA(gg) svAyaiqva hastA#yaq dakShi#NAyAnayat |

tAM pratya#gRuhNAt ||

T.B. 3.11.8.8

dakShA#ya tvAq dakShi#NAqM prati#gRuhNAqmIti# | sO# &dakShataq dakShi#NAM pratiqgRuhya# |

dakSha#tE haq vai dakShi#NAM pratiqgRuhya# | ya EqvaM ~MvEda# |

Eqtaddha# smaq vai tad viqdvA(gm)sO# vAjaSravaqsA gOta#mAH |

apya#nUdEqSyA$M dakShi#NAqM prati#gRuhNanti |

uqBayE#na vaqyaM da#kShiShyAmaha Eqva dakShi#NAM pratiqgRuhyEti# |

tE#&dakShantaq dakShi#NAM pratiqgRuhya# | dakSha#tE haq vai dakShi#NAM pratiqgRuhya# |

ya EqvaM ~MvEda# | pra hAqnyaM ~MvlI#nAti ||

T.B. 3.11.9.1

ta(gm) haiqta-mEkE# paSubaqndha EqvO-tta#ravEqdyAM ci#nvatE |

uqttaqraqvEqdi sa#mmita EqShO$&gniritiq vada#ntaH | tanna tathA# kuqryAt |

Eqta-maqgniM kAmE#naq vya#rddhayEt | sa E#naqM kAmE#naq vyRu#ddhaH | kAmE#naq vya#rddhayEt |

sauqmyE vAvai-na#madhvaqrE ci#nvIqta | yatra# vAq BUyi#ShThAq Ahu#tayO hUqyErann# |

Eqta-maqgniM kAmE#naq sama#rddhayati | sa E#naqM kAmE#naq samRu#ddhaH ||

T.B. 3.11.9.2

kAmE#naq sama#rddhayati | atha# hainaM puqrar.Sha#yaH |

uqttaqraqvEqdyA-mEqva saqtriya#-macinvata | tatOq vai tE&vi#ndanta praqjAM |

aqBi svaqrgaM ~MlOqka-ma#jayann | viqndata# Eqva paqjAM |

aqBi svaqrgaM ~MlOqkaM ja#yati | yO$&gniM nA#cikEqtaM ci#nuqtE |

ya u# caina-mEqvaM ~MvEda# | atha# hainaM ~MvAqyur. Ruddhi#kAmaH ||

T.B. 3.11.9.3

yaqthAq nyuqpta-mEqvOpa#dadhE | tatOq vai sa EqtA-mRuddhi#-mAd.rdhnOt |

yA-miqdaM ~MvAqyur. RuqddhaH | EqtA-mRuddhi#-mRuddhnOti | yA-miqdaM ~MvAqyur. RuqddhaH |

yO$&gniM nA#cikEqtaM ci#nuqtE | ya u# caina-mEqvaM ~MvEda# |

atha# hainaM gObaqlO vArShNa#H paqSukA#maH | pAMkta#-mEqva ci#kyE |

pa~jca# puqrastA$t ||

T.B. 3.11.9.4

pa~jca# dakShiNaqtaH | pa~jca# paqScAt | pa~jcO$ttaraqtaH | EkAqM maddhyE$ |

tatOq vai sa saqhasra#M paqSUn prApnO$t | pra saqhasra#M paqSU-nA$pnOti |

yO$&gniM nA#cikEqtaM ci#nuqtE | ya u# caina-mEqvaM ~MvEda# |

atha# hainaM praqjApa#tiqr jyaiShThya#kAmOq yaSa#skAmaH praqjana#nakAmaH |

triqvRuta#-mEqva ci#kyE ||

T.B. 3.11.9.5

saqpta puqrastA$t | tiqsrO da#kShiNaqtaH | saqpta paqScAt | tiqsra u#ttaraqtaH |

EkAqM maddhE$ | tatOq vai sa pra yaSOq jyaiShThya#-mApnOt |

EqtAM prajA#tiqM prAjA#yata | yAmiqdaM praqjAH praqjAya#ntE |

triqvRud vai jyaiShThya$M | mAqtA piqtA puqtraH ||

T.B. 3.11.9.6

triqvRut praqjana#naM | uqpasthOq yOni#r maddhyaqmA | pra yaSOq jyaiShThya#-mApnOti |

EqtAM prajA#tiqM prajA#yatE | yA-miqdaM praqjAH praqjAya#ntE |

yO$&gniM nA#cikEqtaM ci#nuqtE | ya u# caina-mEqvaM ~MvEda# |

atha# hainaq-mindrOq jyaiShThya#kAmaH | Uqd.rdhvA EqvO-pa#dadhE |

tatAq vai sa jyaiShThya#magacCat ||

T.B. 3.11.9.7

jyaiShThya#M gacCati | yO$&gniM nA#cikEqtaM ci#nuqtE | ya u# caina-mEqvaM ~MvEda# |

atha# haina-maqsAvA#diqtyaH svaqrgakA#maH | prAcI#-rEqvOpa#dadhE |

tatOq vai sO#&Bi svaqrgaM ~MlOqka-ma#jayat | aqBi svaqrgaM ~MlOqkaM ja#yati |

yO$&gniM nA#cikEqtaM ci#nuqtE | ya u# caina-mEqvaM ~MvEda# | sa yadIqcCEt ||

T.B. 3.11.9.8

tEqjaqsvI ya#SaqsvI bra#hmavarcaqsI syAq-miti# | prA~gAhOtuqr ddhiSh.NyAq-duthsa#rpEt |

yEyaM prAgAqd yaSa#svatI | sA mAq prOrNO#tu |

tEja#sAq yaSa#sA brahmavarcaqsE-nEti# |

tEqjaqs-vyE#va ya#SaqsvI bra#hmavarcaqsI Ba#vati | athaq yadIqcCEt |

BUyi#ShThaM mEq Srad-da#dhIrann | BUyi#ShThAq dakShi#NA nayEyuq-riti# |

dakShi#NAsu nIqyamA#nAsuq prAcyEhiq prAcyEqhI-tiq prAcI# juShAqNA vEtvAjya#syaq

svAhEti# sruqvENO#-paqhatyA#-havaqnIyE# juhuyAt ||

T.B. 3.11.9.9

BUyi#ShThaq-mEqvAsmaiq Srad-da#dhatE | BUyi#ShThAq dakShi#NA nayanti |

purI#Sha-mupaqdhAya# | ciqtiqklRuqptaBi#-raBiqmRuSya# |

aqgniM praqNIyO#pa-samAqdhAya# | cata#sra EqtA Ahu#tIr juhOti |

tvama#gnE ruqdra iti# SataruqdrIya#sya rUqpaM | agnA#-viShNUq iti# vasOqrdhArA#yAH |

anna#pataq itya#nna hOqmaH |

saqpta tE# agnE saqmidha#H saqpta jiqhvA iti# viSvaqprIH ||

T.B. 3.11.10.1

yAM pra#thaqmA-miShTa#kA-mupaqdadhA#ti | iqmaM tayA# lOqka-maqBija#yati |

athOq yA aqsmin ~MlOqkE dEqvatA$H |

tAsAq(gm)q sAyu#jya(gm) salOqkatA#-mApnOti |

yAM dviqtIyA#-mupaqdadhA#ti | aqntaqriqkShaq lOqkaM tayAq-&Bija#yati |

athOq yA a#ntarikSha lOqkE dEqvatA$H |

tAsAq(gm)q sAyu#jya(gm) salOqkatA#-mApnOti |

yAM tRuqtIyA#-mupaqdadhA#ti | aqmuM tayA# lOqka-maqBija#yati ||

T.B. 3.11.10.2

athOq yA aqmuShmi#n ~MlOqkE dEqvatA$H |

tAsAq(gm)q sAyu#jya(gm) salOqkatA#-mApnOti |

athOq yA aqmU-rita#rA aqShTAda#Sa | ya EqvAmI uqrava#Scaq varI#yA(gm)saSca lOqkAH |

tAnEqva tABi#-raqBija#yati |

kAqmaqcArO# haq vA a#syOqruShu# caq varI#yassu ca lOqkEShu# Bavati |

yO$&gniM nA#cikEqtaM ci#nuqtE | ya u# caina-mEqvaM ~MvEda# |

saqm~MvaqthsaqrO vA aqgnir nA#cikEqtaH | tasya# vasaqntaH Sira#H ||

T.B. 3.11.10.3

grIqShmO dakShi#NaH paqkShaH | vaqrq.ShA utta#raH | Saqrat pucCa$M |

mAsA$H karmakAqrAH | aqhOqrAqtrE Sa#taruqdrIya$M | paqrjanyOq vasOqrdhArA$ |

yathAq vai paqrjanyaqH suvRu#ShTaM ~MvRuqShTvA | praqjAByaqH sarvAqn kAmA$nth saMpUqraya#ti |

Eqva-mEqva sa tasyaq sarvAqn kAmAqnth saMpU#rayati |

yO$&gniM nA#cikEqtaM ci#nuqtE ||

T.B. 3.11.10.4

ya u# caina-mEqvaM ~MvEda# | saqm~MvaqthsaqrO vA aqgnir nA#cikEqtaH |

tasya# vasaqntaH Sira#H | grIqShmO dakShi#NaH paqkShaH | vaqraq.ShAH pucCa$M |

Saqra-dutta#raH paqkShaH | hEqmaqntO maddhya$M |

pUqrvaqpaqkShA-Scita#yaH | aqpaqraqpaqkShAH purI#ShaM | aqhOqrAqtrANIShTa#kAH ||

EqSha vAva sO$&gni-ra#gniqmaya#H punarNaqvaH | aqgniqmayO# haq vai pu#narNaqvO BUqtvA |

svaqrgaM ~MlOqka-mE#ti | Aqdiqtyasyaq sAyu#jyaM |

yO$&gniM nA#cikEqtaM ci#nuqtE | ya u# caina-mEqvaM ~MvEda# ||

OM SAntiqH SAntiqH SAnti#H||