**oṃ namaḥ paramātmane,   
śrī mahāgaṇapataye namaḥ  
śrī gurubhyo namaḥ, ha̲ri̲ḥ oṃ**

**taittirīyopaniṣat**

**contains subjects as   
Sheeksha valli  
Aananda valli  
Bhirgu valli  
Mahanarayanopanishad  
Aruna Prasnam (Surya Namaskaram)  
& Tri Naachiketam**

**Contents**

[**1 śīkṣā vallī 13**](#_Toc37775618)

[**1.1 pūrvaśānti pāṭhaḥ 13**](#_Toc37775619)

[**1.2 śikṣāśāstrārtha saṅgrahaḥ 13**](#_Toc37775620)

[**1.3 saṃhitopāsanaṃ 14**](#_Toc37775621)

[**1.4 meghādi-siddhyarthā āvahantī homa mantrāḥ 15**](#_Toc37775622)

[**1.5 vyāhṛtyupāsanaṃ 17**](#_Toc37775623)

[**1.6 manomayatvādi-guṇaka-brahmopāsanayā   
svārājya-siddhiḥ 18**](#_Toc37775624)

[**1.7 pṛthivyā dyupādhika-pañca-brahmopāsanaṃ 19**](#_Toc37775625)

[**1.8 praṇavopāsanam 20**](#_Toc37775626)

[**1.9 svādhyāya-praśaṃsā 20**](#_Toc37775627)

[**1.10 brahmajñāna-prakāśaka-mantraḥ 21**](#_Toc37775628)

[**1.11 śiṣyānuśāsanam 22**](#_Toc37775629)

[**2 brahmānanda vallī 25**](#_Toc37775630)

[**2.1 upaniṣatsāra saṅgrahaḥ 25**](#_Toc37775631)

[**2.2 pañcakośa-vivaraṇaṃ 26**](#_Toc37775632)

[**2.3 abhayapratiṣṭhā 29**](#_Toc37775633)

[**2.4 brahmānandamīmāṃsā 30**](#_Toc37775634)

[**3 bhṛgu vallī 35**](#_Toc37775635)

[**3.1 brahmajijñāsā 35**](#_Toc37775636)

[**3.2 pañcakośāntaḥ sthita-brahmanirūpaṇam 36**](#_Toc37775637)

[**3.3 annabrahmopāsanam 38**](#_Toc37775638)

[**3.4 sadācārapradar.śanam |   
brahmānandānubhavaḥ 39**](#_Toc37775639)

[**4 mahā nārāyaṇopaniṣat 44**](#_Toc37775640)

[**4.1 ambhasyapāre 44**](#_Toc37775641)

[**4.2 gāyatrī mantrāḥ 50**](#_Toc37775642)

[**4.3 dūrvā sūktaṃ 52**](#_Toc37775643)

[**4.4 mṛttikā sūktaṃ 52**](#_Toc37775644)

[**4.5 śatrujaya mantrāḥ 53**](#_Toc37775645)

[**4.6 aghamar.ṣaṇa sūktaṃ 55**](#_Toc37775646)

[**4.7 durgā sūktaṃ 58**](#_Toc37775647)

[**4.8 vyāhṛti homa mantrāḥ 60**](#_Toc37775648)

[**4.9 jñānaprāptyarthā homamantrāḥ 61**](#_Toc37775649)

[**4.10 vedāvismaraṇāya japamantrāḥ 61**](#_Toc37775650)

[**4.11 tapaḥ praśaṃsā 62**](#_Toc37775651)

[**4.12 vihitācaraṇa praśaṃsā niṣiddhācaraṇa   
nindā ca 62**](#_Toc37775652)

[**4.13 dahara vidyā 63**](#_Toc37775653)

[**4.14 nārāyaṇa sūktaṃ 66**](#_Toc37775654)

[**4.15 āditya maṇḍale parabrahmopāsanaṃ 68**](#_Toc37775655)

[**4.16 ādityapuruṣasya sarvātmakatva pradar.śanaṃ 68**](#_Toc37775656)

[**4.17 śivopāsana mantrāḥ 69**](#_Toc37775657)

[**4.18 paścimavaktra pratipādaka mantraḥ 70**](#_Toc37775658)

[**4.19 uttara vaktra pratipādaka mantraḥ 70**](#_Toc37775659)

[**4.20 dakṣiṇa vaktra pratipādaka mantraḥ 70**](#_Toc37775660)

[**4.21 prāgvaktra pratipādaka mantraḥ 71**](#_Toc37775661)

[**4.22 ūrdhva vaktra pratipādaka mantraḥ 71**](#_Toc37775662)

[**4.23 namaskārārttha mantrāḥ 71**](#_Toc37775663)

[**4.24 agnihotra havaṇyāḥ upayuktasya vṛkṣa   
viśeṣa-syābhidhānam 72**](#_Toc37775664)

[**4.25 rakṣoghna mantra nirūpaṇaṃ 72**](#_Toc37775665)

[**4.26 bhūdevatāka mantraḥ 74**](#_Toc37775666)

[**4.27 sarvā devatā āpaḥ 74**](#_Toc37775667)

[**4.28 sandhyāvandana mantrāḥ 74**](#_Toc37775668)

[**4.29 praṇavasya ṛṣyādi vivaraṇaṃ 76**](#_Toc37775669)

[**4.30 gāyatryāvāhana mantrāḥ 76**](#_Toc37775670)

[**4.31 gāyatrī upasthāna mantrāḥ 77**](#_Toc37775671)

[**4.32 ādityadevatā mantraḥ 78**](#_Toc37775672)

[**4.34 medhā sūktaṃ 81**](#_Toc37775673)

[**4.35 mṛtyunivāraṇa mantrāḥ 82**](#_Toc37775674)

[**4.36 prajāpati-prārtthanā mantraḥ 84**](#_Toc37775675)

[**4.37 indraprārthanā mantraḥ 84**](#_Toc37775676)

[**4.38 mṛtyuñjaya mantrāḥ 84**](#_Toc37775677)

[**4.39 pāpanivārakā mantrāḥ 85**](#_Toc37775678)

[**4.40 vasu-prārthanā mantraḥ 86**](#_Toc37775679)

[**4.41 kāmo:'kār.ṣīt - manyurakār.ṣīt mantraḥ 86**](#_Toc37775680)

[**4.42 virajā homa mantrāḥ 87**](#_Toc37775681)

[**4.43 vaiśvadeva mantrāḥ 90**](#_Toc37775682)

[**4.44 prāṇāhuti mantrāḥ 92**](#_Toc37775683)

[**4.45 bhuktānnābhimantraṇa mantrāḥ 93**](#_Toc37775684)

[**4.46 bhojanānte ātmānusandhāna mantrāḥ 94**](#_Toc37775685)

[**4.47 avayavasvasthatā prārtthanā mantraḥ 94**](#_Toc37775686)

[**4.48 indra saptar.ṣi saṃm̐vāda mantraḥ 94**](#_Toc37775687)

[**4.49 hṛdayālaṃbhana mantraḥ 95**](#_Toc37775688)

[**4.50 devatā prāṇanirūpaṇa mantraḥ 95**](#_Toc37775689)

[**4.51 agni stuti mantraḥ 95**](#_Toc37775690)

[**4.52 abhīṣṭa yācanā mantraḥ 95**](#_Toc37775691)

[**4.53 para tattva nirūpaṇaṃ 96**](#_Toc37775692)

[**4.54 jñāna sādhana nirūpaṇaṃ 97**](#_Toc37775693)

[**4.55 jñānayajñaḥ 101**](#_Toc37775694)

[**5 aruṇapraśnaḥ-taittirīyāraṇyakaṃ 106**](#_Toc37775695)

[**1.1.1 anuvākaṃ-1 106**](#_Toc37775696)

[**1.1.2 anuvākaṃ-2 108**](#_Toc37775697)

[**1.1.3 anuvākaṃ-3 110**](#_Toc37775698)

[**1.1.4 anuvākaṃ-4 112**](#_Toc37775699)

[**1.1.5 anuvākaṃ-5 113**](#_Toc37775700)

[**1.1.6 anuvākaṃ-6 114**](#_Toc37775701)

[**1.1.7 anuvākaṃ-7 116**](#_Toc37775702)

[**1.1.8 anuvākaṃ-8 118**](#_Toc37775703)

[**1.1.9 anuvākaṃ-9 122**](#_Toc37775704)

[**1.1.10 anuvākaṃ-10 124**](#_Toc37775705)

[**1.1.11 anuvākaṃ-11 127**](#_Toc37775706)

[**1.1.12 anuvākaṃ-12 131**](#_Toc37775707)

[**1.1.13 anuvākaṃ-13 133**](#_Toc37775708)

[**1.1.14 anuvākaṃ-14 134**](#_Toc37775709)

[**1.1.15 anuvākaṃ-15 137**](#_Toc37775710)

[**1.1.16 anuvākaṃ-16 138**](#_Toc37775711)

[**1.1.17 anuvākaṃ-17 139**](#_Toc37775712)

[**1.1.18 anuvākaṃ-18 141**](#_Toc37775713)

[**1.1.19 anuvākaṃ-19 142**](#_Toc37775714)

[**1.1.20 anuvākaṃ-20 142**](#_Toc37775715)

[**1.1.21 anuvākaṃ-21 143**](#_Toc37775716)

[**1.1.22 anuvākaṃ-22 145**](#_Toc37775717)

[**1.1.23 anuvākaṃ-23 150**](#_Toc37775718)

[**1.1.24 anuvākaṃ-24 154**](#_Toc37775719)

[**1.1.25 anuvākaṃ-25 156**](#_Toc37775720)

[**1.1.26 anuvākaṃ-26 157**](#_Toc37775721)

[**1.1.27 anuvākaṃ-27 160**](#_Toc37775722)

[**1.1.28 anuvākaṃ-28 163**](#_Toc37775723)

[**1.1.29 anuvākaṃ-29 163**](#_Toc37775724)

[**1.1.30 anuvākaṃ-30 164**](#_Toc37775725)

[**1.1.31 anuvākaṃ-31 165**](#_Toc37775726)

[**1.1.32 anuvākaṃ-32 167**](#_Toc37775727)

[**6 triṇāciketaṃ 171**](#_Toc37775728)

Notes: This Book has been brought to you with the courtesy of some Veda learners who have collaborated to prepare this book.

Please give your feedback, comments and report errors to the e-mail id [vedavms@gmail.com](mailto:vedavms@gmail.com). We shall strive to make this book more accurate and error-free.

You may note that there are inherent “paata bedhas” when we compare various sources and books. We have made constant reference to the Taittiriya Sakhaa compiled and commented by Shri. Sayanacharya of 13th Century and Shri Bhatta Bhaskaracharya (period unknown). Their manuscript compilations were later converted into books by great Scholars. One of such sets of “Taittiriya” was printed and published during early 1900 A.D. at Govt. Branch Press, Mysore and another set later published under “Anandaashram Series”. These Books were referred to by us as our primary source material for this Book.

This book has not been prepared with any commercial purpose and is purely for studies.

**Conventions used in Letters:**

ò is represented by **(gg)** in letter form

óè is represented by **(gm)** in letter form

m̐ is represented as anunaasikam

:' is the representation for avagraha

**1st Version Notes: Version 3.2 dated 31st March 2020**

**1. This First Version in Word format is directly numbered as 3.2 to be made comparable to the Sanskrit Version from which this is transliterated into Latin Coding  
2. Corrections found and reported till 31th March 2020 have been incorporated.**

**Other Notes:**

1. We have marked ‘||” (double ruk) at the end of vedic statements based on the book released under “Anandashram Series on TaittirIya Brahmanam containing bashya of Scholar Sayanacharya.
2. We have standardised some of the conventions and formatted this compilation to make reading easier.
3. We have included the mantra references for all dasinis & included Korvai at end of each Anuvaka and Consolidated Korvai at the end of each Prapatakam. TriNaachketa Mantras are starting in somewhere middle of Taittiriya Bharaman, Chapter 11. We have numbered the first Dasin number as “37” to match with the numberings appearing in conventional texts.
4. In this Book We have highlighted the “unexpanded version of mantras” in yellow for Aruna Prasnam. In Upanishads when have given expansion above the “unexpanded mantra”. Details are given below for ready reference.

For expansions in “Aruna Prasnam” -- For Expansion

See “TA 1- 4 Sanskrit”,

Shown as appendix in page

No.69

For expansions in “upanishad” ---- unexpanded mantras

are highlighted

in yellow. Expanded Mantras are also given above the unexpanded Mantras inside a box.

We have/shall include Paata Bhedams in brackets wherever found applicable to the best of our efforts.

In TaittrIya Aranyakam (TA) the order of arranging chapters vary from one Scholar to the other. We have arranged the TA chapteres as per the order given by the book published by Nrushima priya Trust, Chennai.   
Please refer to our website for an Excel sheet that gives an idea as to how TA Chapters are represented by various Scholars.

**oṃ namaḥ paramātmane, śrī mahāgaṇapataye namaḥ   
śrī gurubhyo namaḥ, ha̲ri̲ḥ oṃ**

# 1 śīkṣā vallī

## 1.1 pūrvaśānti pāṭhaḥ

T.A.5.1.1

śanno̍ mi̲traḥ śaṃ m̐varu̍ṇaḥ | śanno̍ bhavatvarya̲mā | śanna̲ indro̲ bṛha̲spati̍ḥ | śanno̲ viṣṇu̍-rurukra̲maḥ |

namo̲ brahma̍ṇe | nama̍ste vāyo | tvame̲va pra̲tyakṣa̲ṃ

brahmā̍si | tvame̲va pra̲tyakṣa̲ṃ brahma̍ vadiṣyāmi |

ṛ̲taṃ m̐va̍diṣyāmi | sa̲tyaṃ m̐va̍diṣyāmi ( ) | tanmāma̍vatu | tadva̲ktāra̍mavatu | ava̍tu̲ māṃ | ava̍tu va̲ktāra̎ṃ ||

oṃ śānti̲ḥ śānti̲ḥ śānti̍ḥ || 1.1

(sa̲ttyam m̐va̍diṣyāmi̲ pañca̍ ca) (A1)

## 1.2 śikṣāśāstrārtha saṅgrahaḥ

T.A.5.2.1

śīkṣāṃ m̐vyā̎khyāsyā̲maḥ | varṇa̲ḥ svaraḥ | mātrā̲ balaṃ | sāma̍ santā̲naḥ | ityuktaḥ śī̎kṣāddhyā̲yaḥ || 2.1

(śīkṣām pañca̍) (A2)

## 1.3 saṃhitopāsanaṃ

T.A.5.3.1

sa̲ha nau̲ yaśaḥ | sa̲ha nau bra̍hmava̲rcasaṃ ||

athātaḥ sa(gm)hitāyā upaniṣadaṃ m̐vyā̎khyāsyā̲maḥ |

pañcasvadhi-ka̍raṇe̲ṣu | adhilokamadhi-jyautiṣa-madhividya-madhipraja̍-maddhyā̲tmaṃ |

tā mahāsa(gm)hitā i̍tyāca̲kṣate || athā̍dhi lo̲kaṃ |

pṛthivī pū̎rvarū̲paṃ | dyaurutta̍rarū̲paṃ |

ākā̍śaḥ sa̲ndhiḥ | 3.1

T.A.5.3.2

vāyu̍ḥ sandhā̲naṃ | itya̍dhi lo̲kaṃ ||

athā̍dhi jyau̲tiṣaṃ | agniḥ pū̎rva rū̲paṃ |

āditya utta̍rarū̲paṃ | ā̍paḥ sa̲ndhiḥ |

vaidyuta̍ḥ sandhā̲naṃ | itya̍dhi jyau̲tiṣaṃ ||

athā̍dhi vi̲dyaṃ | ācāryaḥ pū̎rva rū̲paṃ | 3.2

T.A.5.3.3

antevāsyutta̍rarū̲paṃ | vi̍dyā sa̲ndhiḥ |

pravacana(gm)̍ sandhā̲naṃ | itya̍dhi vi̲dyaṃ ||

athādhi̲prajaṃ | mātā pū̎rvarū̲paṃ | pitotta̍rarū̲paṃ |

pra̍jā sa̲ndhiḥ | prajanana(gm)̍ sandhā̲naṃ |   
ityadhi̲prajaṃ || 3.3

T.A.5.3.4

athāddhyā̲tmaṃ | adharāhanuḥ pū̎rva rū̲paṃ |   
uttarāhanu-rutta̍rarū̲paṃ | vākh sa̲ndhiḥ |

jihvā̍ sandhā̲naṃ | ityaddhyā̲tmaṃ ||

itī māma̍hā sa̲(gm)̲hitāḥ ||

ya evametā mahāsa(gm)hitā vyākhyā̍tā ve̲da |

sandhīyate praja̍yā pa̲śubhiḥ | brahmavarca-senānnādyena suvargyeṇa̍ (suvargeṇa̍) loke̲na ( ) || 3.4

(sa̲ndhi - rācāryaḥ pū̎rvarū̲pa - mityadhi̲prajam - m̐lo̍ke̲na) (A3)

## 1.4 meghādi-siddhyarthā āvahantī homa mantrāḥ

T.A.5.4.1

yaḥ chanda̍sā-mṛṣa̲bho vi̲śvarū̍paḥ |   
chando̲bhyo-:'ddhya̲mṛtā̎th saṃba̲bhūva̍ |   
sa mendro̍ me̲dhayā̎ spṛṇotu |

a̲mṛta̍sya deva̲ dhāra̍ṇo bhūyāsaṃ ||

śarī̍raṃ me̲ vica̍r.ṣaṇaṃ | ji̲hvā me̲ madhu̍mattamā | karṇā̎bhyā̲ṃ bhūri̲ viśru̍vaṃ |

brahma̍ṇaḥ ko̲śo̍:'si me̲dhayā :'pi̍hitaḥ |

śru̲taṃ me̍ gopāya || ā̲vaha̍ntī vitanvā̲nā | 4.1

T.A.5.4.2

ku̲rvā̲ṇā cīra̍-mā̲tmana̍ḥ | vāsā(gm)̍si̲ mama̲ gāva̍śca |

a̲nna̲pā̲ne ca̍ sarva̲dā | tato̍ me̲ śriya̲-māva̍ha |

lo̲ma̲śāṃ pa̲śubhi̍ḥ sa̲ha svāhā̎ ||   
āmā̍yantu brahmacā̲riṇa̲ḥ svāhā̎ |   
vimā̍:':'yantu brahmacā̲riṇa̲ḥ svāhā̎ |

pramā̍:':'yantu brahmacā̲riṇa̲ḥ svāhā̎ |

damā̍yantu brahmacā̲riṇa̲ḥ svāhā̎ |

śamā̍yantu brahmacā̲riṇa̲ḥ svāhā̎ || 4.2

T.A.5.4.3

yaśo̲ jane̍:'sāni̲ svāhā̎ | śreyā̲na̲. vasya̍so:'sāni̲ svāhā̎ ||

taṃ tvā̍ bhaga̲ pravi̍śāni̲ svāhā̎ |

sa mā̍ bhaga̲ pravi̍śa̲ svāhā̎ | tasmi̎nath sa̲hasra̍ śākhe |   
nibha̍gā̲haṃ tvayi̍ mṛje̲ svāhā̎ ||   
yathā:':'pa̲ḥ prava̍tā̲:':'yanti̍ | yathā̲ māsā̍ aharja̲raṃ |   
e̲vaṃ māṃ bra̍hmacā̲riṇa̍ḥ |   
dhāta̲rāya̍ntu sa̲rvata̲ḥ svāhā̎ ( ) ||

pra̲ti̲ve̲śo̍:'si̲ pra mā̍ bhāhi̲ pra mā̍ padyasva || 4.3

(vi̲ta̲nvā̲nā - śamā̍yantu brahmacā̲riṇa̲ḥ svāhā̲-  
dhāta̲rāya̍ntu sa̲rvata̲ḥ svāhaika̍m ca) (A4)

## 1.5 vyāhṛtyupāsanaṃ

T.A.5.5.1

bhū-rbhuva̲-ssuva̲-riti̲ vā e̲tā sti̲sro vyāhṛ̍tayaḥ ||

tāsā̍muhasmai̲ tāṃ ca̍tu̲rtthīṃ | māhā̍camasya̲ḥ   
prave̍dayate | maha̲ iti̍ || tad brahma̍ | sa ā̲tmā |   
aṅgā̎nya̲nyā de̲vatā̎ḥ || bhūriti̲ vā a̲yaṃ m̐lo̲kaḥ |   
bhuva̲ itya̲ntari̍kṣaṃ | suva̲-ritya̲sau lo̲kaḥ | 5.1

T.A.5.5.2

maha̲ ityā̍di̲tyaḥ | ā̲di̲tyena̲ vāva sarve̍ lo̲kā mahī̍yante ||

bhūriti̲ vā a̲gniḥ | bhuva̲ iti̍ vā̲yuḥ | suva̲rityā̍di̲tyaḥ |

maha̲ iti̍ ca̲ndramā̎ḥ | ca̲ndrama̍sā̲ vāva sarvā̍ṇi̲ jyotī(gm)̍ṣi̲ mahī̍yante || bhū-riti̲ vā ṛca̍ḥ | bhuva̲ iti̲ sāmā̍ni |

suva̲ riti̲ yajū(gm)̍ṣi | 5.2

T.A.5.5.3

maha̲ iti̲ brahma̍ | brahma̍ṇā̲ vāva sarve̍ ve̲dā mahī̍yante ||

bhūriti̲ vai prā̲ṇaḥ | bhuva̲ itya̍pā̲naḥ | suva̲riti̍ vyā̲naḥ | maha̲ ityanna̎ṃ | anne̍na̲ vāva sarve̎ prā̲ṇā mahī̍yante ||

tā vā e̲tā-ścata̍sra ścatu̲rddhā |

cata̍sra-ścatasro̲ vyāhṛ̍tayaḥ | tā yo veda̍ ( ) |   
sa ve̍da̲ brahma̍ | sarve̎:'smai de̲vā ba̲limāva̍hanti || 5.3

(a̲sau lo̲ko - yajū(gm)̍ṣi̲ - veda̲ dve ca̍) (A5)

## 1.6 manomayatvādi-guṇaka-brahmopāsanayā svārājya-siddhiḥ

T.A.5.6.1

sa ya e̲ṣo̎:'ntar.-hṛ̍daya ākā̲śaḥ | tasmi̍nna̲yaṃ puru̍ṣo mano̲maya̍ḥ | amṛ̍to hira̲ṇmaya̍ḥ || anta̍reṇa̲ tālu̍ke |

ya e̲ṣa stana̍ ivāva̲laṃba̍te | se̎ndra yo̲niḥ |   
yatrā̲sau ke̍śā̲nto vi̲varta̍te | vya̲pohya̍ śīr.ṣakapā̲le ||

bhūritya̲gnau prati̍tiṣṭhati | bhuva̲ iti̍ vā̲yau | 6.1

T.A.5.6.2

suva̲rityā̍di̲tye | maha̲ iti̲ brahma̍ṇi | ā̲pnoti̲ svārā̎jyaṃ |

ā̲pnoti̲ mana̍sa̲spati̎ṃ | vākpa̍ti̲ ścakṣu̍ṣpatiḥ |

śrotra̍pati rvi̲jñāna̍patiḥ | e̲tat tato̍ bhavati | ā̲kā̲śa śa̍rīra̲ṃ brahma̍ | sa̲tyātma̍ prā̲ṇārā̍ma̲ṃ mana̍ ānandaṃ |

śānti̍ samṛddha-ma̲mṛta̎ṃ ( ) ||

iti̍ prācīna yo̲gyopā̎sva || 6.2

(vā̲yā-va̲mṛta̲ meka̍m ca) (A6)

## 1.7 pṛthivyā dyupādhika-pañca-brahmopāsanaṃ

T.A.5.7.1

pṛ̲thi̲vya̍ntari̍kṣa̲ṃ dyaur-diśo̍:'vāntaradi̲śāḥ |

a̲gnir-vā̲yu-rā̍di̲tya-śca̲ndramā̲ nakṣa̍trāṇi |

āpa̲ oṣa̍dhayo̲ vana̲spata̍ya ākā̲śa ā̲tmā | itya̍dhibhū̲taṃ ||

athāddhyā̲tmaṃ | prā̲ṇo vyā̲no̍:'pā̲na u̍dā̲naḥ sa̍mā̲naḥ |

cakṣu̲ḥ śrotra̲ṃ mano̲ vāk tvak |   
carma̍ mā̲(gm)̲ sa(gg)snāvāsthi̍ ma̲jjā ||

e̲ta da̍dhivi̲dhāya̲r̲.ṣi̲ ravo̍cat |   
pāṅkta̲ṃ m̐vā i̲da(gm) sarva̎ṃ ( ) |

pāṅkta̍nai̲va pāṅkta(gg)̍ spṛṇo̲tīti̍ || 7.1

(sarva̲meka̍m ca) (A7)

## 1.8 praṇavopāsanam

T.A.5.8.1

omiti̲ brahma̍ || o-mitī̲da(gm) sarva̎ṃ ||

omitye̲ta-da̍nukṛti hasma̲ vā a̲pyo śrā̍va̲yetyā-śrā̍vayanti |

omiti̲ sāmā̍ni gāyanti | o(gm) śomiti̍ śa̲strāṇi̍ śa(gm)santi |

omitya̍ddhva̲ryuḥ pra̍tiga̲raṃ prati̍gṛṇāti |

omiti̲ brahmā̲ prasau̍ti | omitya̍gniho̲tra-manu̍jānāti |

o-miti̍ brāhma̲ṇaḥ pra̍va̲kṣyannā̍ha̲ brahmopā̎pnavā̲nīti̍ |

brahmai̲vo-pā̎pnoti || 8.1

(om daśa̍) (A8)

## 1.9 svādhyāya-praśaṃsā

T.A.5.9.1

ṛtaṃ ca svāddhyāya prava̍cane̲ ca |

satyaṃ ca svāddhyāya prava̍cane̲ ca |

tapaśca svāddhyāya prava̍cane̲ ca |

damaśca svāddhyāya prava̍cane̲ ca |

śamaśca svāddhyāya prava̍cane̲ ca |

agnayaśca svāddhyāya prava̍cane̲ ca |

agnihotraṃ ca svāddhyāya prava̍cane̲ ca |

atithayaśca svāddhyāya prava̍cane̲ ca |

mānuṣaṃ ca svāddhyāya prava̍cane̲ ca |

prajā ca svāddhyāya prava̍cane̲ ca ( ) |

prajanaśca svāddhyāya prava̍cane̲ ca |

prajātiśca svāddhyāya prava̍cane̲ ca ||

satyamiti satyavacā̍ rāthī̲ taraḥ |

tapa iti taponityaḥ pau̍ruśi̲ṣṭiḥ |

svāddhyāya pravacane eveti nāko̍ maudga̲lyaḥ |

taddhi tapa̍staddhi̲ tapaḥ || 9.1

(prajā ca svāddhyāyaprava̍cane̲ ca ṣaṭca̍) (A9)

## 1.10 brahmajñāna-prakāśaka-mantraḥ

T.A.5.10.1

a̲haṃ m̐vṛ̲kṣasya̲ reri̍vā | kī̲rtiḥ pṛ̲ṣṭhaṃ gi̲reri̍va |

ū̲rddhva pa̍vitro vā̲jinī̍va sva̲mṛta̍masmi |

dravi̍ṇa̲(gm)̲ sava̍rcasaṃ | sumedhā a̍mṛto̲kṣitaḥ |

iti triśaṅkor-vedā̍nuva̲canaṃ || 10.1

(a̲ha(gm) ṣaṭ) (A10)

## 1.11 śiṣyānuśāsanam

T.A.5.11.1

vedamanūcyā- :'cāryontevāsina-ma̍nuśā̲sti ||

satya̲ṃ m̐vada | dharma̲ṃ cara ||

svāddhyāyā̎nmā pra̲madaḥ | ācāryāya priyaṃ dhanamāhṛtya prajātantuṃ mā vya̍vacche̲thsīḥ |

satyānna prama̍dita̲vyaṃ | dharmānna prama̍dita̲vyaṃ |

kuśalānna prama̍dita̲vyaṃ | bhūtyai na prama̍dita̲vyaṃ |

svāddhyāya pravacanābhyāṃ na prama̍dita̲vyaṃ | 11.1

T.A.5.11.2

devapitṛkāryābhyāṃ na prama̍dita̲vyaṃ ||

mātṛ̍devo̲ bhava | pitṛ̍devo̲ bhava |

ācārya̍ devo̲ bhava | atithi̍devo̲ bhava ||

yānyanavadyāni̍ karmā̲ṇi | tāni sevi̍tavyā̲ni | no i̍tarā̲ṇi ||

yānyasmāka(gm) suca̍ritā̲ni | tāni tvayo̍pāsyā̲ni | 11.2

T.A.5.11.3

no i̍tarā̲ṇi || ye ke cāsma-cchreyā(gm)̍so brā̲hmaṇāḥ |

teṣāṃ tvayā:':'sane na praśva̍sita̲vyaṃ ||

śraddha̍yā de̲yaṃ | aśraddha̍yā:'de̲yaṃ | śri̍yā de̲yaṃ |

hri̍yā de̲yaṃ | bhi̍yā de̲yaṃ | samm̐vi̍dā de̲yaṃ ||

atha yadi te karmavicikithsā vā vṛtta viciki̍thsā vā̲ syāt | 11.3

T.A.5.11.4

ye tatra brāhmaṇā̎ḥ samma̲ra̲.śinaḥ | yuktā̍ āyu̲ktāḥ |

alūkṣā̍ dharma̍kāmā̲ḥ syuḥ | yathā te̍ tatra̍ varte̲rann | tathā tatra̍ varte̲thāḥ || athābhyā̎khyāte̲ṣu |

ye tatra brāhmaṇā̎ḥ samma̲r̲.śinaḥ | yuktā̍ āyu̲ktāḥ |

alūkṣā̍ dharma̍ kāmā̲ḥ syuḥ | yathā te̍ teṣu̍ varte̲rann ( ) | 11.4a

T.A.5.11.5

tathā teṣu̍ varte̲thāḥ || eṣa̍ āde̲śaḥ | eṣa u̍pade̲śaḥ |

eṣā ve̍dopa̲niṣat | etada̍nuśā̲sanaṃ | eva mupā̍sita̲vyaṃ | eva mucaita̍dupā̲syaṃ || 11.4b

(svāddhyāyapravacanābhyām na prama̍dita̲vyam - tānitvayo̍pāsyā̲ni - syāt - teṣu̍ varte̲ranth - +sa̲pta ca̍) (A11)

T.A.5.12.1

śanno̍ mi̲traḥ śaṃ m̐varu̍ṇaḥ | śanno̍ bhavatvarya̲mā |

śanna̲ indro̲ bṛha̲spati̍ḥ | śanno̲ viṣṇu̍ rurukra̲maḥ |

namo̲ brahma̍ṇe | nama̍ste vāyo | tvame̲va pra̲tyakṣa̲ṃ brahmā̍si | tvāme̲va pra̲tyakṣa̲ṃ brahmā vā̍diṣaṃ |

ṛ̲tama̍vādiṣaṃ | sa̲tyama̍vādiṣaṃ ( ) | tanmāmā̍vīt |

tadva̲ktāra̍māvīt | āvī̲nmāṃ | āvī̎dva̲ktāra̎ṃ ||

oṃ śānti̲ḥ śānti̲ḥ śānti̍ḥ || 12.1

(sa̲tyama̍vādiṣa̲m pañca̍ ca) (A12)

**|| iti śīkṣāvallī samāptā ||**

==================

**oṃ namaḥ paramātmane, śrī mahāgaṇapataye namaḥ  
śrī gurubhyo namaḥ, ha̲ri̲ḥ oṃ**

# 2 brahmānanda vallī

T.A.5.13.1

sa̲ha nā̍ vavatu | sa̲ha nau̍ bhunaktu | sa̲ha vī̲rya̍ṃ karavāvahai | te̲ja̲svinā̲ vadhī̍tamastu̲ mā vi̍dviṣā̲vahai̎ ||

oṃ śānti̲ḥ śānti̲ḥ śānti̍ḥ ||

(sa̲ha pañca̍) (A13)

## 2.1 upaniṣatsāra saṅgrahaḥ

T.A.5.14.1

bra̲hma̲vidā̎pnoti̲ para̎ṃ || tade̲ṣā:'bhyu̍ktā |

sa̲tyaṃ jñā̲na-ma̍na̲ntaṃ brahma̍ |

yo veda̲ nihi̍ta̲ṃ guhā̍yāṃ para̲me vyo̍mann |

so̎:'śnute̲ sarvā̲n kāmā̎nth sa̲ha | brahma̍ṇā vipa̲ściteti̍ ||

tasmā̲dvā e̲tasmā̍dā̲tmana̍ ākā̲śaḥ saṃbhū̍taḥ |

ā̲kā̲śād vā̲yuḥ | vā̲yora̲gniḥ | a̲gnerāpa̍ḥ | a̲dbhyaḥ pṛ̍thi̲vī | pṛ̲thi̲vyā oṣa̍dhayaḥ | oṣa̍dhī̲bhyo:'nna̎ṃ | annā̲t puru̍ṣaḥ ||

sa vā eṣa puruṣo:'nna̍rasa̲mayaḥ || tasyeda̍meva̲ śiraḥ |

ayaṃ dakṣi̍ṇaḥ pa̲kṣaḥ | ayamutta̍raḥ pa̲kṣaḥ |

ayamātmā̎ | idaṃ puccha̍ṃ prati̲ṣṭhā ||

tadapyeṣa ślo̍ko bha̲vati || 1.1

## 2.2 pañcakośa-vivaraṇaṃ

T.A.5.14.2

annā̲dvai pra̲jāḥ pra̲jāya̍nte | yāḥ kāśca̍ pṛthi̲vī(gg) śri̲tāḥ |

atho̲ anne̍nai̲va jī̍vanti | athai̍na̲dapi̍yantyanta̲taḥ |

anna̲(gm)̲ hi bhū̲tānā̲ṃ jyeṣṭha̎ṃ | tasmā̎th sarvauṣa̲dha mu̍cyate | sarva̲ṃ m̐vai te:'nna̍māpnuvanti |

ye:'nna̲ṃ brahmo̲pāsa̍te | anna̲(gm)̲ hi bhū̲tānā̲ṃ

jyeṣṭha̎ṃ | tasmā̎th sarvauṣa̲dha mu̍cyate |

annā̎d bhū̲tāni̲ jāya̍nte | jātā̲nyanne̍na varddhante |

adyate:'tti ca̍ bhūtā̲ni | tasmādannaṃ taducya̍ta i̲ti ||

tasmādvā etasmā-danna̍rasa̲mayāt |

anyo:'ntara ātmā̎ prāṇa̲ mayaḥ | tenai̍ṣa pū̲rṇaḥ ||

sa vā eṣa puruṣavi̍dha e̲va | tasya puru̍ṣa vi̲dhatāṃ |

anvaya̍ṃ puruṣa̲ vidhaḥ | tasya prāṇa̍ eva̲ śiraḥ ||

vyāno dakṣi̍ṇaḥ pa̲kṣaḥ | apāna utta̍raḥ pa̲kṣaḥ |

ākā̍śa ā̲tmā | pṛthivī puccha̍ṃ prati̲ṣṭhā ||

tadapyeṣa ślo̍ko bha̲vati || 2.1

T.A.5.14.3

prā̲ṇaṃ de̲vā anu̲prāṇa̍nti | ma̲nu̲ṣyā̎ḥ pa̲śava̍śca̲ ye |

prā̲ṇo hi bhū̲tānā̲māyu̍ḥ | tasmā̎th sarvāyu̲ṣa mu̍cyate |

sarva̍me̲va ta̲ āyu̍ryanti | ye prā̲ṇaṃ brahmo̲pāsa̍te |

prāṇo hi bhūtā̍nāmā̲yuḥ | tasmāth sarvāyuṣa-mucya̍ta i̲ti ||

tasyaiṣa eva śārī̍ra ā̲tmā | ya̍ḥ pūrva̲sya ||

tasmādvā etasmā̎t prāṇa̲mayāt |

anyo:'ntara ātmā̍ mano̲mayaḥ | tenai̍ṣa pū̲rṇaḥ ||

sa vā eṣa puruṣavi̍dha e̲va | tasya puru̍ṣavi̲dhatāṃ |

anvaya̍ṃ puruṣa̲vidhaḥ | tasya yaju̍reva̲ śiraḥ |

ṛg dakṣi̍ṇaḥ pa̲kṣaḥ | sāmotta̍raḥ pa̲kṣaḥ | āde̍śa ā̲tmā | atharvāṅgirasaḥ puccha̍ṃ prati̲ṣṭhā ||

tadapyeṣa ślo̍ko bha̲vati || 3.1

T.A.5.14.4

yato̲ vāco̲ niva̍rtante | aprā̎pya̲ mana̍sā sa̲ha |

ānandaṃ brahma̍ṇo vi̲dvān | na bibheti kadā̍cane̲ti || tasyaiṣa eva śārī̍ra ā̲tmā | ya̍ḥ pūrva̲sya ||

tasmādvā etasmā̎n mano̲mayāt | anyo:'ntara ātmā vi̍jñāna̲mayaḥ | tenai̍ṣa pū̲rṇaḥ || sa vā eṣa puruṣavi̍dha e̲va | tasya puru̍ṣa vi̲dhatāṃ | anvaya̍ṃ puruṣa̲ vidhaḥ |

tasya śra̍ddhaiva̲ śiraḥ | ṛtaṃ dakṣi̍ṇaḥ pa̲kṣaḥ |

satyamutta̍raḥ pa̲kṣaḥ | yo̍ga ā̲tmā |

mahaḥ puccha̍ṃ prati̲ṣṭhā || tadapyeṣa ślo̍ko bha̲vati || 4.1

T.A.5.14.5

vi̲jñāna̍ṃ m̐ya̲jñaṃ ta̍nute | karmā̍ṇi tanu̲te:'pi̍ ca |

vi̲jñāna̍ṃ de̲vāḥ sarve̎ | brahma̲ jyeṣṭha̲-mupā̍sate |   
vi̲jñāna̲ṃ brahma̲ ced veda̍ | tasmā̲ccenna pra̲mādya̍ti |

śa̲rīre̍ pāpma̍no hi̲tvā | sarvān-kāmānth-samaśnu̍ta i̲ti ||

tasyaiṣa eva śārī̍ra ā̲tmā | ya̍ḥ pūrva̲sya ||

tasmādvā etasmād-vi̍jñāna̲mayāt |

anyo:'ntara ātmā̍:':'nanda̲mayaḥ |

tenai̍ṣa pū̲rṇaḥ || sa vā eṣa puruṣavi̍dha e̲va |

tasya puru̍ṣavi̲dhatāṃ | anvaya̍ṃ puruṣa̲vidhaḥ |

tasya priya̍-meva̲ śiraḥ | modo dakṣi̍ṇaḥ pa̲kṣaḥ |

pramoda utta̍raḥ pa̲kṣaḥ | āna̍nda ā̲tmā | brahma   
puccha̍ṃ prati̲ṣṭhā || tadapyeṣa ślo̍ko bha̲vati || 5.1

T.A.5.14.6

asa̍nne̲va sa̍ bhavati | asa̲d brahmeti̲ veda̲ cet |

asti brahmeti̍ ced ve̲da | santamenaṃ tato vi̍duri̲ti ||

tasyaiṣa eva śārī̍ra ā̲tmā | ya̍ḥ pūrva̲sya ||

athāto̍:'nu pra̲śnāḥ || u̲tā vi̲dvā na̲muṃ m̐lo̲kaṃ pretya̍ | kaśca̲na ga̍ccha̲tī(3) | āho̍ vi̲dvāna̲muṃ m̐lo̲kaṃ pretya̍ |

kaści̲t sama̍śnu̲tā(3) u̲ || so̍:'kāmayata |

ba̲husyā̲ṃ prajā̍ye̲yeti̍ | sa tapo̍:'tapyata | sa tapa̍sta̲ptvā |

i̲da(gm) sarva̍-masṛjata || yadi̲daṃ kiñca̍ | tathsṛ̲ṣṭvā |

tade̲vānu̲ prāvi̍śat || tada̍nupra̲viśya̍ | sacca̲ tyaccā̍bhavat |

ni̲rukta̲ṃ cā ni̍ruktaṃ ca | ni̲laya̍na̲ṃ cā ni̍layanaṃ ca |

vi̲jñāna̲ṃ cā vi̍jñānaṃ ca |

satyaṃ cānṛtaṃ ca sa̍tya-ma̲bhavat || yadi̍daṃ ki̲ñca |

tathsatya-mi̍tyā ca̲kṣate || tadapyeṣa ślo̍ko bha̲vati || 6.1

## 2.3 abhayapratiṣṭhā

T.A.5.14.7

asa̲dvā i̲damagra̍ āsīt | tato̲ vai sada̍jāyata |

tadātmāna(gg) svaya̍-maku̲ruta |

tasmāt tath sukṛtamucya̍ta i̲ti ||

yadvai̍ tath su̲kṛtaṃ | ra̍so vai̲ saḥ | rasa(gg) hyevāyaṃ

m̐labdhvā:':'na̍ndī bha̲vati || ko hyevānyā̎t kaḥ prā̲ṇyāt | yadeṣa ākāśa āna̍ndo na̲ syāt | eṣa hyevāna̍ndayā̲ti ||

ya̲dā hye̍vaiṣa̲ etasmin-nadṛśye :'nātmye :'nirukte :'nilayane :'bhayaṃ prati̍ṣṭhāṃ m̐vi̲ndate |

atha so:'bhayaṃ ga̍to bha̲vati || ya̲dā hye̍vaiṣa̲ etasmin-nudara-manta̍raṃ ku̲rute | atha tasya bha̍yaṃ bha̲vati ||

tattveva bhayaṃ m̐viduṣo-:'ma̍nvāna̲sya ||

tadapyeṣa ślo̍ko bha̲vati || 7.1

## 2.4 brahmānandamīmāṃsā

T.A.5.14.8

bhī̲ṣā:'smā̲-dvāta̍ḥ pavate | bhī̲ṣode̍ti̲ sūrya̍ḥ |

bhīṣā:'smā-dagni̍-ścendra̲śca |

mṛtyur dhāvati pañca̍ma i̲ti || saiṣā:':'nandasya mīmā(gm)̍sā bha̲vati || yuvā syāth sādhu yu̍vā:'ddhyā̲yakaḥ |

āśiṣṭho dṛḍhiṣṭho̍ bali̲ṣṭhaḥ | tasyeyaṃ pṛthivī sarvā vittasya̍ pūrṇā̲ syāt | sa eko mānuṣa̍ āna̲ndaḥ ||

te ye śataṃ mānuṣā̍ āna̲ndāḥ | 8.1

sa eko manuṣya-gandharvāṇā̍-māna̲ndaḥ |

śrotriyasya cākāma̍hata̲sya ||

te ye śataṃ manuṣya-gandharvāṇā̍-māna̲ndāḥ |

sa eko deva-gandharvāṇā̍-māna̲ndaḥ |

śrotriyasya cākāma̍hata̲sya ||

te ye śataṃ deva-gandharvāṇā̍-māna̲ndāḥ |

sa ekaḥ pitṛṇāṃ ciraloka-lokānā̍-māna̲ndaḥ |

śrotriyasya cākāma̍hata̲sya ||

te ye śataṃ pitṛṇāṃ ciraloka-lokānā̍-māna̲ndāḥ |

sa eka ājānajānāṃ devānā̍-māna̲ndaḥ | 8.2

śrotriyasya cākāma̍hata̲sya ||

te ye śata-mājāna-jānāṃ devānā̍ māna̲ndāḥ |

sa ekaḥ karma-devānāṃ devānā̍-māna̲ndaḥ |

ye karmaṇā devāna̍pi ya̲nti | śrotriyasya cākāma̍hata̲sya ||

te ye śataṃ karmadevānāṃ devānā̍-māna̲ndāḥ |

sa eko devānā̍-māna̲ndaḥ | śrotriyasya cākāma̍hata̲sya || te ye śataṃ devānā̍-māna̲ndāḥ |

sa eka indra̍syāna̲ndaḥ | 8.3

śrotriyasya cākāma̍hata̲sya || te ye śatamindra̍-syā:':'na̲ndāḥ | sa eko bṛhaspate̍-rāna̲ndaḥ | śrotriyasya cākāma̍hata̲sya || te ye śataṃ bṛhaspate̍ rāna̲ndāḥ |

sa ekaḥ prajāpate̍-rāna̲ndaḥ |

śrotriyasya cākāma̍hata̲sya ||

te ye śataṃ prajāpate̍-rāna̲ndāḥ | sa eko brahmaṇa̍

āna̲ndaḥ | śrotriyasya cākāma̍hata̲sya || 8.4

sa yaścā̍yaṃ pu̲ruṣe | yaścāsā̍-vādi̲tye | sa eka̍ḥ ||

sa ya̍ eva̲ṃ m̐vit | asmāllo̍kāt pre̲tya |   
etamannamaya-mātmāna-mupa̍saṅkrā̲mati |

etaṃ prāṇamaya-mātmāna-mupa̍saṅkrā̲mati |

etaṃ manomaya-mātmāna-mupa̍saṅkrā̲mati |

etaṃ m̐vijñānamaya-mātmāna-mupa̍saṅkrā̲mati |

etamānandamaya-mātmāna-mupa̍saṅkrā̲mati ||

tadapyeṣa ślo̍ko bha̲vati || 8.5

T.A.5.14.9

yato̲ vāco̲ niva̍rtante | aprā̎pya̲ mana̍sā sa̲ha |

ānandaṃ brahma̍ṇo vi̲dvān | na bibheti kuta̍ścane̲ti || eta(gm) ha vā va̍ na ta̲pati |

kimaha(gm) sādhu̍ nāka̲ravaṃ |   
kimahaṃ pāpa-makara̍va-mi̲ti ||

sa ya evaṃ m̐vidvānete ātmā̍na(gg) spṛ̲ṇute ||

u̲bhe hye̍vaiṣa̲ ete ātmā̍na(gg) spṛ̲ṇute |

ya e̲vaṃ m̐veda̍ || ityu̍pa̲niṣa̍t || 9.1

sa̲ha nā̍ vavatu | sa̲ha nau̍ bhunaktu | sa̲ha vī̲rya̍ṃ karavāvahai | te̲ja̲svinā̲ vadhī̍tamastu̲ mā vi̍dviṣā̲vahai̎ | oṃ śānti̲ḥ śānti̲ḥ śānti̍ḥ ||

**special korvai**

(bra̲hma̲vididamayamidameka̍vi(gm)śatiḥ |   
annā̲ danna̍rasa̲mayāt prāṇo̲ vyāno:'pāna ākā̍śa̲ḥ pṛthivī puccha̲(gm)̲ ṣaḍvi(gm)̍śatiḥ |   
prā̲ṇam prā̍ṇa̲mayān ma̍no̲ yaju̲r.̲ ṛkh sāmāde̲śo:'tharvāṅgirasaḥ puccha̲m dvāvi(gm)̍śatiḥ |   
yata̍ḥ śra̲ddharta(gm) satyam m̐yo̍go̲ maho̍:'ṣṭāda̍śa |   
vi̲jñāna̲m priya̲m modaḥ pramoda āna̍ndo̲ brahma puccha̲m dvāvi(gm)̍śatiḥ | asa̍nne̲vāthāṣṭāvi (gm)̍śatiḥ |   
asa̲th ṣoḍa̍śa | bhī̲ṣā:'smā̲n mānuṣo̲ manuṣya-gandharvāṇā̲m devagandharvāṇā̲m pitṛṇām–ciralokalokānā̲ mājānajānām karmadevānām m̐ye karmaṇā devānā̲mindra̍sya̲ bṛhaspate̲ḥ prajāpate̲r brahmaṇa̲ḥ sa yaśva̍ saṃkrā̲matyeka̍pañcā̲śat |   
yata̲ḥ kuta̍śca̲ naitamekā̍daśa̲ nava̍) (A14)

**|| iti brahmānandavallī samāptā ||**

**----------------------------------------------------**

**oṃ namaḥ paramātmane, śrī mahāgaṇapataye namaḥ   
śrī gurubhyo namaḥ, ha̲ri̲ḥ oṃ**

# 3 bhṛgu vallī

sa̲ha nā̍ vavatu | sa̲ha nau̍ bhunaktu | sa̲ha vī̲rya̍ṃ karavāvahai | te̲ja̲svinā̲ vadhī̍tamastu̲ mā vi̍dviṣā̲vahai̎ ||

oṃ śānti̲ḥ śānti̲ḥ śānti̍ḥ ||

## 3.1 brahmajijñāsā

T.A.5.15.1

bhṛgu̲rvai vā̍ru̲ṇiḥ | varu̍ṇa̲ṃ pita̍ra̲-mupa̍sasāra |

adhī̍hi bhagavo̲ brahmeti̍ || tasmā̍ e̲tat pro̍vāca |

anna̍ṃ prā̲ṇaṃ cakṣu̲ḥ śrotra̲ṃ mano̲ vāca̲miti̍ ||

ta(gm) ho̍vāca | yato̲ vā i̲māni̲ bhūtā̍ni̲ jāya̍nte |

yena̲ jātā̍ni̲ jīva̍nti | yat praya̍ntya̲bhi samm̐vi̍śanti |

tad viji̍jñāsasva | tad brahmeti̍ || sa tapo̍:'tapyata |

sa tapa̍-sta̲ptvā || 1.1

## 3.2 pañcakośāntaḥ sthita-brahmanirūpaṇam

T.A.5.15.1

bhṛgu̲rvai vā̍ru̲ṇiḥ | varu̍ṇa̲ṃ pita̍ra̲-mupa̍sasāra |

adhī̍hi bhagavo̲ brahmeti̍ || tasmā̍ e̲tat pro̍vāca |

anna̍ṃ prā̲ṇaṃ cakṣu̲ḥ śrotra̲ṃ mano̲ vāca̲miti̍ ||

ta(gm) ho̍vāca | yato̲ vā i̲māni̲ bhūtā̍ni̲ jāya̍nte |

yena̲ jātā̍ni̲ jīva̍nti | yat praya̍ntya̲bhi samm̐vi̍śanti |

tad viji̍jñāsasva | tad brahmeti̍ ||

sa tapo̍:'tapyata | sa tapa̍-sta̲ptvā || 2.1

T.A.5.15.3

prā̲ṇo bra̲hmeti̲ vya̍jānāt |

prā̲ṇāddhye̍va khalvi̲māni̲ bhūtā̍ni̲ jāya̍nte |

prā̲ṇena̲ jātā̍ni̲ jīva̍nti | prā̲ṇaṃ praya̍ntya̲bhi-

samm̐vi̍śa̲ntīti̍ || tad vi̲jñāya̍ |

puna̍re̲va varu̍ṇa̲ṃ pita̍ra̲-mupa̍sasāra |

adhī̍hi bhagavo̲ brahmeti̍ | ta(gm) ho̍vāca |

tapa̍sā̲ brahma̲ viji̍jñāsasva | tapo̲ brahmeti̍ |

sa tapo̍:'tapyata | sa tapa̍-sta̲ptvā || 3.1

T.A.5.15.4

mano̲ brahmeti̲ vya̍jānāt | mana̍so̲ hye̍va khalvi̲māni̲ bhūtā̍ni̲ jāya̍nte | mana̍sā̲ jātā̍ni̲ jīva̍nti |

mana̲ḥ praya̍ntya̲bhi-samm̐vi̍śa̲ntīti̍ || tad vi̲jñāya̍ |

puna̍re̲va varu̍ṇa̲ṃ pita̍ra̲-mupa̍sasāra |

adhī̍hi bhagavo̲ brahmeti̍ | ta(gm) ho̍vāca |

tapa̍sā̲ brahma̲ viji̍jñāsasva | tapo̲ brahmeti̍ |

sa tapo̍:'tapyata | sa tapa̍-sta̲ptvā || 4.1

T.A.5.15.5

vi̲jñāna̲ṃ brahmeti̲ vya̍jānāt |

vi̲jñānā̲-ddhye̍va khalvi̲māni̲ bhūtā̍ni̲ jāya̍nte |

vi̲jñāne̍na̲ jātā̍ni̲ jīva̍nti |

vi̲jñāna̲ṃ praya̍ntya̲bhi-samm̐vi̍śa̲ntīti̍ || tad vi̲jñāya̍ |

puna̍re̲va varu̍ṇa̲ṃ pita̍ra̲-mupa̍sasāra |

adhī̍hi bhagavo̲ brahmeti̍ | ta(gm) ho̍vāca |

tapa̍sā̲ brahma̲ viji̍jñāsasva | tapo̲ brahmeti̍ |

sa tapo̍:'tapyata | sa tapa̍-sta̲ptvā || 5.1

T.A.5.15.6

ā̲na̲ndo bra̲hmeti̲ vya̍jānāt |

ā̲nandā̲-ddhye̍va-khalvi̲māni̲ bhūtā̍ni̲ jāya̍nte |

ā̲na̲ndena̲ jātā̍ni̲ jīva̍nti | ā̲na̲ndaṃ praya̍ntya̲bhi-  
samm̐vi̍śa̲ntīti̍ || saiṣā bhā̎rga̲vī vā̍ru̲ṇī vi̲dyā |   
pa̲ra̲me vyo̍ma̲n prati̍ṣṭhitā || ya e̲vaṃ m̐veda̲ prati̍tiṣṭhati | anna̍vānannā̲do bha̍vati | ma̲hān bha̍vati pra̲jayā̍   
pa̲śubhi̍r brahmavarca̲sena̍ | ma̲hān kī̲rtyā || 6.1

## 3.3 annabrahmopāsanam

T.A.5.15.7

anna̲ṃ na ni̍ndyāt | tad vra̲taṃ || prā̲ṇo vā anna̎ṃ | śarī̍ramannā̲daṃ | prā̲ṇe śarī̍ra̲ṃ prati̍ṣṭhitaṃ |

śarī̍re prā̲ṇaḥ prati̍ṣṭhitaḥ |

tade̲ta-danna̲-manne̲ prati̍ṣṭhitaṃ ||

sa ya e̲ta-danna̲-manne̲ prati̍ṣṭhita̲ṃ m̐veda̲ prati̍tiṣṭhati |

anna̍vā-nannā̲do bha̍vati |

ma̲hān bha̍vati pra̲jayā̍ pa̲śubhi̍r-brahmavarca̲sena̍ |

ma̲hān kī̲rtyā || 7.1

T.A.5.15.8

anna̲ṃ na pari̍cakṣīta | tad vra̲taṃ | āpo̲ vā anna̎ṃ |

jyoti̍rannā̲daṃ | a̲phsu jyoti̲ḥ prati̍ṣṭhitaṃ |

jyoti̲ṣyāpa̲ḥ prati̍ṣṭhitāḥ |

tade̲ta-danna̲-manne̲ prati̍ṣṭhitaṃ ||

sa ya e̲ta-danna̲-manne̲ prati̍ṣṭhita̲ṃ m̐veda̲ prati̍tiṣṭhati |

anna̍vā-nannā̲do bha̍vati | ma̲hān bha̍vati pra̲jayā̍   
pa̲śubhi̍r brahmavarca̲sena̍ | ma̲hān kīrtyā || 8.1

T.A.5.15.9

anna̍ṃ ba̲hu ku̍rvīta | tad vra̲taṃ || pṛ̲thi̲vī vā anna̎ṃ | ā̲kā̲śo̎:'nnā̲daḥ | pṛ̲thi̲vyā-mā̍kā̲śaḥ prati̍ṣṭhitaḥ | ā̲kā̲śe pṛ̍thi̲vī prati̍ṣṭhitā | tade̲ta-danna̲-manne̲ prati̍ṣṭhitaṃ ||

sa ya e̲ta-danna̲-manne̲ prati̍ṣṭhita̲ṃ m̐veda̲ prati̍tiṣṭhati |

anna̍vānannā̲do bha̍vati | ma̲hān bha̍vati pra̲jayā̍   
pa̲śubhi̍r brahmavarca̲sena̍ | ma̲hān kī̲rtyā || 9.1

## 3.4 sadācārapradar.śanam | brahmānandānubhavaḥ

T.A.5.15.10

na kañcana vasatau pratyā̍cakṣī̲ta | tad vra̲taṃ ||

tasmādyayā kayā ca vidhayā bahva̍nnaṃ prā̲pnuyāt ||

arāddhyasmā annami̍tyāca̲kṣate ||

etadvai mukhato̎:'nna(gm) rā̲ddhaṃ |

mukhato:'smā a̍nna(gm) rā̲ddhyate |

etadvai maddhyato̎:'nna(gm) rā̲ddhaṃ |

maddhyato:'smā a̍nna(gm) rā̲ddhyate |

edadvā antato̎:'nna(gm) rā̲ddhaṃ |

antato:'smā a̍nna(gm) rā̲ddhyate | 10.1

ya e̍vaṃ m̐ve̲da || kṣema i̍ti vā̲ci | yogakṣema iti prā̍ṇāpā̲nayoḥ | karme̍ti ha̲stayoḥ | gati-ri̍ti pā̲dayoḥ | vimukti-ri̍ti pā̲yau | iti mānuṣī̎ḥ samā̲jñāḥ || atha dai̲vīḥ | tṛpti-ri̍ti vṛ̲ṣṭau | bala-mi̍ti vi̲dyuti | 10.2

yaśa i̍ti pa̲śuṣu | jyotiriti na̍kṣatre̲ṣu |

prajāti-ramṛta-mānanda i̍tyupa̲sthe | sarva mi̍tyākā̲śe ||

tat pratiṣṭhe-tyu̍pāsī̲ta | pratiṣṭhā̍vān bha̲vati |

tanmaha ityu̍pāsī̲ta | ma̍hān bha̲vati | tanmana ityu̍pāsī̲ta | māna̍vān bha̲vati | 10.3

tannama ityu̍pāsī̲ta | namyante̎:'smai kā̲māḥ |

tadbrahme-tyu̍pāsī̲ta | brahma̍vān bha̲vati |

tad brahmaṇaḥ parimara ityu̍pāsī̲ta |

paryeṇaṃ mriyante dviṣanta̍ḥ sapa̲tnāḥ |

pari ye̎:'priyā̎ bhrātṛ̲vyāḥ || sa yaścā̍yaṃ pu̲ruṣe |

yaścāsā̍-vādi̲tye | sa eka̍ḥ | 10.4

sa ya̍ eva̲ṃ m̐vit | asmāl-lo̍kāt pre̲tya |

etamannamaya-mātmāna-mupa̍saṅkra̲mya |

etaṃ prāṇamaya-mātmāna-mupa̍saṅkra̲mya |

etaṃ manomaya-mātmāna-mupa̍saṅkra̲mya |

etaṃ m̐vijñānamaya-mātmāna-mupa̍saṅkra̲mya |

eta mānandamaya mātmāna mupa̍saṅkra̲mya |

imān m̐lokān kāmānnī kāma-rūpya̍nusa̲ñcaran |

etath sāma gā̍yannā̲ste || hā(3) vu̲ hā(3) vu̲ hā(3) vu̍ | 10.5

a̲ha-manna-ma̲ha-manna-ma̲hamannaṃ |

a̲hamannā̲do(2):'hamannā̲do(2) :'hamannā̲daḥ |

a̲ha(gg) śloka̲kṛ-da̲ha(gg) śloka̲kṛ-da̲ha(gg) śloka̲kṛt |

a̲hamasmi prathamajā ṛtā(3) sya̲ |

pūrvaṃ devebhyo amṛtasya nā(3) bhā̲ i̲ |

yo mā dadāti sa ideva mā(3)vā̲ḥ |

a̲ha-manna̲-manna̍-ma̲danta̲-mā(3) dmi̲ |

a̲haṃ m̐viśva̲ṃ bhuva̍na̲-mabhya̍bha̲vāṃ |

suva̲rna jyotī̎ḥ || ya e̲vaṃ m̐veda̍ || ityu̍pa̲niṣa̍t || 10.6

sa̲ha nā̍ vavatu | sa̲ha nau̍ bhunaktu | sa̲ha vī̲rya̍ṃ karavāvahai | te̲ja̲svinā̲ vadhī̍tamastu̲ mā vi̍dviṣā̲vahai̎ ||

oṃ śānti̲ḥ śānti̲ḥ śānti̍ḥ ||

(bhṛgu̲strayo̍da̲śā - nna̍m - prā̲ṇo - mano̍ - vi̲jñāna̲m dvāda̍śa dvādaśā - na̲ndo daśā - nna̲m na ni̍ndyā̲ - danna̲m na pari̍cakṣī̲tā -/nna̍m ba̲huku̍rvi̲ taikā̍daśaikādaśa̲ - na kaṃca naika̍ṣaṣṭi̲rdaśa̍ ) (A15)

**prapātaka korvai vith starting padams of 1 to 15 ānuvākams** :-

(śam na̲ḥ - śīkṣā(gm) - sa̲ha nau̲ - yaḥ chanda̍sā̲m - bhūḥ - sa yaḥ - pṛ̍thi̲ - vyomi - tyṛtam cā̲ - ham - m̐vedamanucya - śam na̍ḥ - sa̲ha nā̍vavatu - brahma̲vid - bhṛgu̲ḥ pañca̍daśa)

korvai vith starting padams of 1, 11, 21 series of ḍasinis :-

(śam no̲ - maha̲ ityā̍di̲tyo - no i̍tarā̲ṇya - sa̍nne̲vā - nna̲m na ni̍ndyā̲ccatu̍ścatvāri(gm)śat )

first and last padam in ṭā, 5th prapātakam :-

(śanna̲ - ityu̍pa̲niṣa̍t )

**|| iti bhṛguvallī samāptā ||**

**oṃ namaḥ paramātmane, śrī mahāgaṇapataye namaḥ   
śrī gurubhyo namaḥ, ha̲ri̲ḥ oṃ**

# 4 mahā nārāyaṇopaniṣat

sa̲ha nā̍ vavatu | sa̲ha nau̍ bhunaktu |

sa̲ha vī̲rya̍ṃ karavāvahai |

te̲ja̲svinā̲ vadhī̍tamastu̲ mā vi̍dviṣā̲vahai̎ ||

oṃ śānti̲ḥ śānti̲ḥ śānti̍ḥ ||

## 4.1 ambhasyapāre

T.A.6.1.1

abhaṃ̍sya pā̲re bhuva̍nasya̲ maddhye̲ nāka̍sya pṛ̲ṣṭhe   
ma̍ha̲to mahī̍yān | śu̲kreṇa̲ jyotī(gm)̍ṣi samanu̲pravi̍ṣṭaḥ pra̲jāpa̍tiścarati̲ garbhe̍ a̲ntaḥ || 1.1

yasmi̍nni̲da(gm) sañca̲ vicaiti̲ sarva̲ṃ m̐yasmi̍n de̲vā   
adhi̲ viśve̍ niṣe̲duḥ | tade̲va bhū̲̲taṃ tadu̲ bhavya̍mā i̲daṃ tada̲kṣare̍ para̲me vyo̍mann || 1.2

yenā̍ vṛ̲taṃ khañca̲ diva̍ṃ ma̲hīñca̲ yenā̍di̲tya-stapa̍ti̲   
teja̍sā̲ bhrāja̍sā ca | yama̲ntaḥ sa̍mu̲dre ka̲vayo̲ vaya̍nti̲ yada̲kṣare̍ para̲me pra̲jāḥ || 1.3

yata̍ḥ prasū̲tā ja̲gata̍ḥ prasūtī̲ toye̍na jī̲vān vyaca̍sarja̲ (vyasa̍sarja̲) bhūmyā̎ṃ | yadoṣa̍dhībhiḥ pu̲ruṣā̎n   
pa̲śū(gg)śca̲ vive̍śa bhū̲tāni̍ carāca̲rāṇi̍ || 1.4

ata̍ḥ para̲ṃ nānya̲-daṇī̍yasahi̲ parā̎t para̲ṃ m̐yan maha̍to ma̲hānta̎ṃ | yade̍ka-ma̲vyakta̲-mana̍ntarūpa̲ṃ m̐viśva̍ṃ purā̲ṇaṃ tama̍sa̲ḥ para̍stāt || 1.5

T.A.6.1.2

tade̲varttaṃ tadu̍ sa̲tyamā̍hu̲-stade̲va brahma̍ para̲maṃ ka̍vī̲nāṃ | i̲ṣṭā̲pū̲rttaṃ ba̍hu̲dhā jā̲taṃ jāya̍mānaṃ   
m̐vi̲śvaṃ bi̍bhartti̲ bhuva̍nasya̲ nābhi̍ḥ || 1.6

tade̲vāgni-stadvā̲yu-stathsūrya̲stadu̍ ca̲ndramā̎ḥ |

tade̲va śu̲krama̲mṛta̲ṃ tadbrahma̲ tadāpa̲ḥ

sa pra̲jāpa̍tiḥ || 1.7

sarve̍ nime̲ṣā ja̲jñire̍ vi̲dyuta̲ḥ puru̍ṣā̲dadhi̍ |

ka̲lā mu̍hū̲rttāḥ kāṣṭhā̎ścāho-rā̲trāśca̍ sarva̲śaḥ || 1.8

a̲rddha̲mā̲sā māsā̍ ṛ̲tava̍ḥ samm̐vathsa̲raśca̍ kalpantāṃ |

sa āpa̍ḥ pradu̲ghe u̲bhe i̲me a̲ntari̍kṣa̲-matho̲ suva̍ḥ || 1.9

naina̍-mū̲rddhvaṃ na ti̲ryaṃ ca̲ na maddhye̲   
pari̍jagrabhat | na tasye̍śe̲ kaśca̲na tasya̍ nāma

ma̲hadyaśa̍ḥ || 1.10

T.A.6.1.3

na sa̲dṛṃśe̍ tiṣṭhati̲ rūpa̍masya̲ na cakṣu̍ṣā paśyati̲   
kaśca̲naina̎ṃ | hṛ̲dā ma̍nī̲ṣā mana̍sā̲:'bhi klṛ̍pto̲ ya   
e̍naṃ m̐vi̲du-ramṛ̍tā̲ste bha̍vanti || 1.11

**expansion of a̲dbhyaḥ saṃbhū̍taḥ**   
(appearing in T.A.3.13.1)

a̲dbhyaḥ saṃbhū̍taḥ pṛthi̲vyai rasā̎cca | vi̲śvaka̍rmaṇa̲ḥ sama̍vartta̲tādhi̍ | tasya̲ tvaṣṭā̍ vi̲dadha̍drū̲pame̍ti ||   
tatpuru̍ṣasya̲ viśva̲mājā̍na̲magre̎ || 1  
vedā̲hame̲taṃ puru̍ṣaṃ ma̲hānta̎ṃ | ā̲di̲tya va̍rṇa̲ṃ   
tama̍sa̲ḥ para̍stāt | tame̲vaṃ m̐vi̲dvāna̲mṛta̍ i̲ha bha̍vati | nānyaḥ panthā̍ vidya̲te:'ya̍nāya || 2   
pra̲jāpa̍tiścarati̲ garbhe̍ a̲ntaḥ | a̲jāya̍māno bahu̲dhā vijā̍yate | tasya̲ dhīrā̲ḥ pari̍jānanti̲ yoni̎ṃ |   
marī̍cīnāṃ pa̲dami̍cchanti ve̲dhasa̍ḥ || 3   
yo de̲vebhya̲ āta̍pati | yo de̲vānā̎ṃ pu̲rohi̍taḥ |   
pūrvo̲ yo de̲vebhyo̍ jā̲taḥ | namo̍ ru̲cāya̲ brāhma̍ye || 4 ruca̍ṃ brā̲hmaṃ ja̲naya̍ntaḥ | de̲vā agre̲ tada̍bruvan | yastvai̲vaṃ brā̎hma̲ṇo vi̲dyāt | tasya̍ de̲vā asa̲n. vaśe̎ || 5 hrīśca̍te la̲kṣmīśca̲ patnyau̎ | a̲ho̲rā̲tre pā̲rśve |   
nakṣa̍trāṇi rū̲paṃ | a̲śvinau̲ vyātta̎ṃ | i̲ṣṭaṃ ma̍niṣāṇa |   
a̲muṃ ma̍niṣāṇa | sarva̍ṃ maniṣāṇa || 6

Ref: ṭā 3.13.1 to ṭā 3.13.2

expansion of hiraṇyagarbhaḥ ityaṣṭau

hi̲ra̲ṇya̲ga̲rbhaḥ sama̍vartta̲tāgre̍ bhū̲tasya̍ jā̲taḥ pati̲reka̍ āsīt | sa dā̍dhāra pṛthi̲vīṃ dyāmu̲temāṃ kasmai̍   
de̲vāya̍ ha̲viṣā̍ vidhema || 1  
yaḥ prā̍ṇa̲to ni̍miṣa̲to ma̍hi̲tvaika̲ idrājā̲ jaga̍to ba̲bhūva̍ | ya īśe̍ a̲sya dvi̲pada̲-ścatu̍ṣpa̲daḥ kasmai̍ de̲vāya̍   
ha̲viṣā̍ vidhema || 2   
ya ā̎tma̲dā ba̍la̲dā yasya̲ viśva̍ upā̲sa̍te pra̲śiṣa̲ṃ m̐yasya̍ de̲vāḥ | yasya̍ chā̲yāmṛta̲ṃ m̐yasya̍ mṛ̲tyuḥ kasmai̍   
de̲vāya̍ ha̲viṣā̍ vidhema || 3   
yasye̲me hi̲mava̍nto mahi̲tvā yasya̍ samu̲dra(gm)   
ra̲sayā̍ sa̲hā:':'huḥ | yasye̲māḥ pra̲diśo̲ yasya̍ bā̲hū   
kasmai̍ de̲vāya̍ ha̲viṣā̍ vidhema || 4   
yaṃ kranda̍sī̲ ava̍sā tastabhā̲ne a̲bhyaikṣe̍tā̲ṃ mana̍sā̲ reja̍māne | yatrādhi̲sūra̲ udi̍tau̲ vyeti̲ kasmai̍ de̲vāya̍   
ha̲viṣā̍ vidhema || 5   
yena̲ dyauru̲grā pṛ̍thi̲vī ca̍ dṛ̲ḍhe yena̲ suva̍s stabhi̲taṃ   
m̐yena̲ nāka̍ḥ | yo a̲ntari̍kṣe̲ raja̍so vi̲māna̲ḥ kasmai̍   
de̲vāya̍ ha̲viṣā̍ vidhema || 6   
āpo̍ ha̲ yanma̍ha̲tī viśva̲māya̲n-dakṣa̲ndadhā̍nā ja̲naya̍ntī-ra̲gniṃ | tato̍ de̲vānā̲-nnira̍vartta̲tāsu̲reka̲ḥ kasmai̍   
de̲vāya̍ ha̲viṣā̍ vidhema || 7   
yaści̲dāpo̍ mahi̲nā pa̲ryapa̍śya̲d-dkṣa̲ndadhā̍nā   
ja̲naya̍ntī-ra̲gniṃ | yo de̲veṣvadhi̍ de̲va yeka̲ āsī̲t kasmai̍ de̲vāya̍ ha̲viṣā̍ vidhema || 8

ef - ṭ.ś.4.1.8.3 to 4.1.8.6

a̲dbhyaḥ saṃbhū̍to hiraṇyaga̲rbha itya̲ṣṭau ||

e̲ṣa hi de̲vaḥ pra̲diśo:'nu̲ sarvā̲ḥ pūrvo̍ hi jā̲taḥ sa   
u̲ garbhe̍ a̲ntaḥ | sa vi̲jāya̍mānaḥ sajani̲ṣyamā̍ṇaḥ   
pra̲tyaṅ-mukhā̎ stiṣṭhati vi̲śvato̍mukhaḥ || 1.12

vi̲śvata̍śca-kṣuru̲ta vi̲śvato̍ mukho vi̲śvato̍ hasta u̲ta   
vi̲śvata̍spāt | saṃ bā̲hubhyā̲ṃ nama̍ti̲ saṃ pata̍trai̲r-  
dyāvā̍ pṛthi̲vī ja̲naya̍n de̲va eka̍ḥ || 1.13

ve̲nastat paśya̲n. viśvā̲ bhuva̍nāni vi̲dvān. yatra̲ viśva̲ṃ bhava̲tyeka̍-nīḷaṃ | yasmi̍nni̲da(gm) sañca̲ vicaika̲(gm)̲

sa ota̲ḥ prota̍śca vi̲bhuḥ pra̲jāsu̍ || 1.14

pratadvo̍ce a̲mṛta̲nnu vi̲dvān ga̍ndha̲rvo nāma̲ nihi̍ta̲ṃ guhā̍su |

T.A.6.1.4

trīṇi̍ pa̲dā nihi̍tā̲ guhā̍su̲ yastadveda̍ savi̲tuḥ pi̲tā:'sa̍t || 1.15

sa no̲ bandhu̍r-jani̲tā sa vi̍dhā̲tā dhāmā̍ni̲ veda̲ bhuva̍nāni̲ viśvā̎ | yatra̍ de̲vā a̲mṛta̍māna-śā̲nāstṛ̲tīye̲ dhāmā̎nya̲-bhyaira̍yanta || 1.16

pari̲ dyāvā̍pṛthi̲vī ya̍nti sa̲dyaḥ pari̍ lo̲kān pari̲ diśa̲ḥ pari̲ suva̍ḥ | ṛ̲tasya̲ tantu̍ṃ m̐vitataṃ m̐vi̲cṛtya̲ tada̍paśya̲t tada̍bhavat pra̲jāsu̍ || 1.17

pa̲rītya̍ lo̲kān pa̲rītya̍ bhū̲tāni̍ pa̲rītya̲ sarvā̎ḥ pra̲diśo̲   
diśa̍śca | pra̲jāpa̍tiḥ prathama̲jā ṛ̲tasyā̲tmanā̲-:':'tmāna̍-  
ma̲bhi-saṃba̍bhūva || 1.18

sada̍sa̲spati̲-madbhu̍taṃ pri̲yamindra̍sya̲ kāmya̎ṃ |   
sani̍ṃ me̲dhā ma̍yāsiṣaṃ || 1.19

uddī̎pyasva jātavedo :'pa̲ghnanniṛ̍r.ti̲ṃ mama̍ |

T.A.6.1.5

pa̲śū(gg)śca̲ mahya̲māva̍ha̲ jīva̍nañca̲ diśo̍ diśa || 1.20

māno̍ hi(gm)sī jjātavedo̲ gāmaśva̲ṃ puru̍ṣa̲ṃ jaga̍t |

abi̍bhra̲dagna̲ āga̍hi śri̲yā mā̲ pari̍pātaya || 1.21

## 4.2 gāyatrī mantrāḥ

puru̍ṣasya vidma sahasrā̲kṣasya̍ mahāde̲vasya̍ dhīmahi |

tanno̍ rudraḥ praco̲dayā̎t || 1.22

tatpuru̍ṣāya vi̲dmahe̍ mahāde̲vāya̍ dhīmahi |

tanno̍ rudraḥ praco̲dayā̎t || 1.23

tatpuru̍ṣāya vi̲dmahe̍ vakratu̲ṇḍāya̍ dhīmahi |

tanno̍ dantiḥ praco̲dayā̎t || 1.24

tatpuru̍ṣāya vi̲dmahe̍ cakratu̲ṇḍāya̍ dhīmahi |

T.A.6.1.6

tanno̍ nandiḥ praco̲dayā̎t || 1.25

tatpuru̍ṣāya vi̲dmahe̍ mahāse̲nāya̍ dhīmahi |

tanna̍ḥ ṣaṇmukhaḥ praco̲dayā̎t || 1.26

tatpuru̍ṣāya vi̲dmahe̍ suvarṇapa̲kṣāya̍ dhīmahi |

tanno̍ garuḍaḥ praco̲dayā̎t || 1.27

ve̲dā̲tma̲nāya̍ vi̲dmahe̍ hiraṇyaga̲rbhāya̍ dhīmahi |

tanno̎ brahma praco̲dayā̎t || 1.28

nā̲rā̲ya̲ṇāya̍ vi̲dmahe̍ vāsude̲vāya̍ dhīmahi |

tanno̍ viṣṇuḥ praco̲dayā̎t || 1.29

va̲jra̲na̲khāya̍ vi̲dmahe̍ tīkṣṇa-da̲(gg)̲ṣṭrāya̍ dhīmahi |

T.A.6.1.7

tanno̍ nārasi(gm)haḥ praco̲dayā̎t || 1.30

bhā̲ska̲rāya̍ vi̲dmahe̍ mahaddyutika̲rāya̍ dhīmahi |

tanno̍ ādityaḥ praco̲dayā̎t || 1.31

vai̲śvā̲na̲rāya̍ vi̲dmahe̍ lālī̲lāya̍ dhīmahi |

tanno̍ agniḥ praco̲dayā̎t || 1.32

kā̲tyā̲ya̲nāya̍ vi̲dmahe̍ kanyaku̲māri̍ dhīmahi |

tanno̍ durgiḥ praco̲dayā̎t || 1.33

## 4.3 dūrvā sūktaṃ

sa̲ha̲sra̲para̍mā de̲vī̲ śa̲tamū̍lā śa̲tāṅku̍rā | sarva(gm)̍ haratu̍ me pā̲pa̲ṃ dū̲rvā du̍ḥsvapna̲ nāśa̍nī || 1.34

kāṇḍā̎t kāṇḍāt pra̲roha̍ntī̲ paru̍ṣaḥ paruṣa̲ḥ pari̍ |

T.A.6.1.8

e̲vā no̍ dūrve̲ prata̍nu sa̲hasre̍ṇa śa̲tena̍ ca || 1.35

yā śa̲tena̍ prata̲noṣi̍ sa̲hasre̍ṇa vi̲roha̍si |

tasyā̎ste devīṣṭake vi̲dhema̍ ha̲viṣā̍ va̲yaṃ || 1.36

aśva̍krā̲nte ra̍thakrā̲nte̲ vi̲ṣṇukrā̎nte va̲sundha̍rā |

śirasā̍ dhāra̍yiṣyā̲mi̲ ra̲kṣa̲sva mā̎ṃ pade̲ pade || 1.37

## 4.4 mṛttikā sūktaṃ

bhūmir-dhenur dharaṇī lo̍kadhā̲riṇī |

u̲dhṛtā̍:'si va̍rāhe̲ṇa̲ kṛ̲ṣṇe̲na śa̍ta bā̲hunā ||

mṛ̲ttike̍ hana̍ me pā̲pa̲ṃ m̐ya̲nma̲yā du̍ṣkṛta̲ṃ kṛtaṃ | 1.38

mṛ̲ttike̎ brahma̍dattā̲:'si̲ kā̲śyape̍nābhi̲mantri̍tā |

mṛ̲ttike̍ dehi̍ me pu̲ṣṭi̲ṃ tva̲yi sa̍rvaṃ pra̲tiṣṭhi̍taṃ || 1.39

T.A.6.1.9

mṛ̲ttike̎ pratiṣṭhi̍te sa̲rva̲ṃ ta̲nme ni̍rṇuda̲ mṛtti̍ke |

tayā̍ ha̲tena̍ pāpe̲na̲ ga̲cchā̲mi pa̍ramā̲ṃ gatiṃ || 1.40

## 4.5 śatrujaya mantrāḥ

yata̍ indra̲ bhayā̍mahe̲ tato̍ no̲ abha̍yaṃ kṛdhi |

magha̍van cha̲gdhi tava̲ tanna̍ ū̲taye̲ vidviṣo̲   
vimṛdho̍ jahi || 1.41

sva̲sti̲dā vi̲śaspati̍r-vṛtra̲hā vimṛdho̍ va̲śī |

vṛṣendra̍ḥ pu̲ra e̍tu naḥ svasti̲dā a̍bhayaṅka̲raḥ || 1.42

sva̲sti na̲ indro̍ vṛ̲ddhaśra̍vāḥ sva̲sti na̍ḥ pū̲ṣā vi̲śvave̍dāḥ |

sva̲sti na̲stārkṣyo̲ ari̍ṣṭanemiḥ sva̲sti no̲ bṛha̲spati̍r dadhātu || 1.43

āpā̎nta-manyustṛ̲pala̍prabharmā̲ dhuni̲ḥ śimī̍vā̲ñ-  
charu̍mā(gm) ṛjī̲ṣī |

somo̲ viśvā̎nyata̲sā vanā̍ni̲ nārvāgindra̍ṃ prati̲mānā̍ni debhuḥ || 1.44

T.A.6.1.10

brahma̍ jajñā̲naṃ pra̍tha̲maṃ pu̲rastā̲d-visī̍ma̲taḥ su̲ruco̍ ve̲na ā̍vaḥ | sa bu̲dhniyā̍ upa̲mā a̍sya vi̲ṣṭhāḥ sa̲taśca̲ yoni̲-masa̍taśca̲ viva̍ḥ || 1.45

syo̲nā pṛ̍thivi̲ bhavā̍ nṛkṣa̲rā ni̲veśa̍nī |

yacchā̍ na̲ḥ śarma̍ sa̲prathā̎ḥ || 1.46

ga̲ndha̲dvā̲rāṃ du̍rādha̲rṣā̲ṃ ni̲tyapu̍ṣṭāṃ karī̲ṣiṇī̎ṃ |

ī̲śvarī(gm)̍ sarva̍bhūtā̲nā̲ṃ tāmi̲hopa̍hvaye̲ śriyaṃ || 1.47

śrī̎rme bha̲jatu | alakṣmī̎rme na̲śyatu |

viṣṇu̍mukhā̲ vai de̲vāḥ chando̍-bhiri̲mān m̐lo̲kā-

na̍napaja̲yya-ma̲bhya̍jayann | 1.48

ma̲hā(gm) indro̲ vajra̍bāhuḥ ṣoḍa̲śī śarma̍ yacchatu ||

T.A.6.1.11

sva̲sti no̍ ma̲ghavā̍ karotu̲ hantu̍ pā̲pmāna̲ṃ m̐yo̎:'smān dveṣṭi̍ || 1.49

so̲māna̲(gg)̲ svara̍ṇaṃ kṛṇu̲hi bra̍hmaṇaspate |

ka̲kṣīva̍nta̲ṃ m̐ya au̍śi̲jaṃ |

śarī̍raṃ m̐yajñaśama̲laṃ kusī̍da̲ṃ tasmi̎n thsīdatu̲

yo̎:'smān dveṣṭi̍ || 1.50

cara̍ṇaṃ pa̲vitra̲ṃ m̐vita̍taṃ purā̲ṇaṃ m̐yena̍ pū̲ta-stara̍ti duṣkṛ̲tāni̍ | tena̍ pa̲vitre̍ṇa śu̲ddhena̍ pū̲tā ati̍ pā̲pmāna̲-marā̍tiṃ tarema || 1.51

sa̲joṣā̍ indra̲ saga̍ṇo ma̲rudbhi̲ḥ soma̍ṃ piba vṛtrahañchūra vi̲dvān | ja̲hi śatrū̲(gm)̲ rapa̲ mṛdho̍ nuda̲svāthābha̍yaṃ kṛṇuhi vi̲śvato̍ naḥ || 1.52

su̲mi̲trā na̲ āpa̲ oṣa̍dhayaḥ santu durmi̲trāstasmai̍

bhūyāsu̲r yā̎:'smān dveṣṭi̲ yañca̍ va̲yaṃ dvi̲ṣmaḥ || 1.53

āpo̲ hiṣṭhā ma̍yo̲ bhuva̲stā na̍ ū̲rje da̍dhātana |

T.A.6.1.12

ma̲heraṇā̍ya̲ cakṣa̍se | yo va̍ḥ śi̲vata̍mo̲ rasa̲-stasya̍ bhājayate̲ ha na̍ḥ | u̲śa̲tī-ri̍va mā̲tara̍ḥ |

tasmā̲ ara̍ṅgamāmavo̲ yasya̲ kṣayā̍ya̲ jinva̍tha |

āpo̍ ja̲naya̍thā ca naḥ || 1.54

## 4.6 aghamar.ṣaṇa sūktaṃ

hira̍ṇyaśṛṅga̲ṃ m̐varu̍ṇa̲ṃ prapa̍dye tī̲rthaṃ me̍ dehi̲

yāci̍taḥ | ya̲nmayā̍ bhu̲kta-ma̲sādhū̍nāṃ pā̲pebhya̍śca

pra̲tigra̍haḥ || 1.55

yanme̲ mana̍sā vā̲cā̲ ka̲rma̲ṇā vā du̍ṣkṛta̲ṃ kṛtaṃ |

tanna̲ indro̲ varu̍ṇo̲ bṛha̲spati̍ḥ savi̲tā ca̍ punantu̲

puna̍ḥ punaḥ || 1.56

namo̲:'gnaye̎-:'phsu̲mate̲ nama̲ indrā̍ya̲ namo̲ varu̍ṇāya̲ namo vāruṇyai̍ namo̲:'dbhyaḥ || 1.57

T.A.6.1.13

yada̲pāṃ krū̲raṃ m̐yada̍me̲ddhyaṃ m̐yada̍śā̲ntaṃ

tadapa̍gacchatāt || 1.58

a̲tyā̲śa̲nā-da̍tīpā̲nā̲-dya̲cca u̲grāt pra̍ti̲grahā̎t |

tanno̲ varu̍ṇo rā̲jā̲ pā̲ṇinā̎ hyava̲mar.śa̍tu || 1.59

so̍:'hama̍pā̲po vi̲rajo̲ nirmu̲kto mu̍ktaki̲lbiṣaḥ |

nāka̍sya pṛ̲ṣṭhamāru̍hya̲ gacche̲d brahma̍salo̲katāṃ || 1.60

yaścā̲̍phsu varu̍ṇa̲ḥ sa pu̲nātva̍ghamar.ṣa̲ṇaḥ || 1.61

i̲maṃ me̍ gaṃge yamune sarasvati̲ śutu̍dri̲ stoma(gm)̍ sacatā̲ paru̲ṣṇiyā | a̲si̲kni̲yā ma̍rudvṛdhe vi̲tasta̲yā-:':'rjī̍kīye śṛṇu̲hyā su̲ṣoma̍yā || 1.62

ṛ̲tañca̍ sa̲tyañcā̲-bhī̎ddhā̲ ttapa̲so:'ddhya̍jāyata |

tato̲ rātri̍-rajāyata̲ tata̍ḥ samu̲dro a̍rṇa̲vaḥ || 1.63

T.A.6.1.14

sa̲mu̲drā-da̍rṇa̲vā-dadhi̍ samm̐vathsa̲ro a̍jāyata |

a̲ho̲rā̲trāṇi̍ vi̲dadha̲d (mi̲dadha̲d) viśva̍sya miṣa̲to va̲śī || 1.64

sū̲ryā̲ca̲ndra̲masau̍ dhā̲tā ya̍thā pū̲rva ma̍kalpayat |

diva̍ñca pṛthi̲vīṃ cā̲ntari̍kṣa̲ matho̲ suva̍ḥ || 1.65

yat pṛ̍thi̲vyā(gm) raja̍ssva̲ māntari̍kṣe vi̲roda̍sī |

i̲mā(gg) stadā̲po va̍ruṇaḥ pu̲nātva̍ghamar.ṣa̲ṇaḥ || 1.66a

pu̲nantu̲ vasa̍vaḥ pu̲nātu̲ varu̍ṇaḥ pu̲nātva̍ghamar.ṣa̲ṇaḥ |

e̲ṣa bhū̲tasya̍ ma̲ddhye bhuva̍nasya go̲ptā || 1.66b

e̲ṣa pu̲ṇyakṛ̍tāṃ m̐lo̲kā̲ne̲ṣa mṛ̲tyor. hi̍ra̲ṇmaya̎ṃ |

dyāvā̍pṛthi̲vyor. hi̍ra̲ṇmaya̲(gm)̲ sa(gg)śri̍ta̲(gm)̲ suva̍ḥ |

T.A.6.1.15

sa na̲ḥ suva̲ḥ sa(gm) śi̍śādhi || 1.66c

ārdra̲ṃ jvala̍ti̲ jyoti̍-ra̲hama̍smi | jyoti̲r-jvala̍ti̲   
brahmā̲hama̍smi | yo̍:'hama̍smi̲ brahmā̲hama̍smi |   
a̲hama̍smi̲ brahmā̲hama̍smi |

a̲hame̲vāhaṃ māṃ ju̍homi̲ svāhā̎ || 1.67

a̲kā̲rya̲-kā̲rya̍va kī̲rṇī ste̲no bhrū̍ṇa̲hā gu̍ruta̲lpagaḥ |

varu̍ṇo̲-:'pāma̍ghamar.ṣa̲ṇa-stasmā̎t pā̲pāt pramu̍cyate || 1.68

ra̲jobhūmi̍stva̲mā(gm) roda̍yasva̲ prava̍danti̲ dhīrā̎ḥ || 1.69

ākrā̎nth-samu̲draḥ pra̍tha̲me vidha̍rma-ñja̲naya̍n pra̲jā bhuva̍nasya̲ rājā̎ ( ) |

vṛṣā̍ pa̲vitre̲ adhi̲sāno̲ avye̍ bṛ̲hath somo̍

vāvṛdhe suvā̲na indu̍ḥ || 1.70

(pura̍stā̲d - yaśo̲ - guhā̍su̲ - mama̍ - cakratu̲ṇḍāya̍ dhīmahi - tīkṣada̲(gg)̲ṣṭhrāya̍ dhīmahi̲ - pari̍ - pra̲tiṣṭhi̍taṃ - debhur - yacchatu - dadhātanā̲- dbhyo̎ - :'rṇa̲vaḥ - suvo̲ - rājaika̍ṃ ca) (A1)

**special korvai**

ru̲dro̲ ru̲draśca̲ danti̲śca̲ na̲ndi̲ḥ ṣa̲ṇmu̲kha̲ e̲va ca̍ |   
ga̲ru̲ḍo̲ bra̲hma̲ vi̲ṣṇu̲śca̲ nā̲ra̲si̲(gm)̲ha̲sta̲thai̲va ca̍ |   
ā̲di̲tyo̲:'gni̲śca̲ du̲rgi̲śca̲ kra̲me̲ṇa̲ dvāda̲śāmbha̍si |

**special korvai**

ma̲ ma̲ va̲ ca̲ ma̲ su̲ ve̲ nā̲ va̲ bhā̲ vai̲ kā̲tyā̲ya̲nāya̍ |

## 4.7 durgā sūktaṃ

T.A.6.2.1

jā̲tave̍dase sunavāma̲ soma̍-marātīya̲to nida̍hāti̲ veda̍ḥ |

sa na̍ḥ par.ṣa̲dati̍ du̲rgāṇi̲ viśvā̍ nā̲veva̲ sindhu̍ṃ duri̲tā:'tya̲gniḥ || 2.1

tāma̲gniva̍rṇā̲ṃ tapa̍sā jvala̲ntīṃ m̐vai̍roca̲nīṃ ka̍rmapha̲leṣu̲ juṣṭā̎ṃ | du̲rgāṃ de̲vī(gm) śara̍ṇama̲haṃ prapa̍dye   
su̲tara̍si tarase̲ nama̍ḥ || 2.2

agne̲ tvaṃ pā̍rayā̲ navyo̍ a̲smānth sva̲sti-bhi̲rati̍ du̲rgāṇi̲ viśvā̎ | pūśca̍ pṛ̲thvī ba̍hu̲lā na̍ u̲rvī bhavā̍ to̲kāya̲ tana̍yāya̲ śamm̐yoḥ || 2.3

viśvā̍ni no du̲rgahā̍ jātaveda̲ḥ sindhu̲ṃ na nā̲vā du̍ri̲tā:'ti̍par.ṣi | agne̍ atri̲van mana̍sā gṛṇā̲no̎:'smāka̍ṃ boddhyavi̲tā ta̲nūnā̎ṃ || 2.4

pṛ̲ta̲nā̲jita̲(gm)̲ saha̍māna-mu̲grama̲gni(gm) hu̍vema para̲māth sa̲dhasthā̎t | sa na̍ḥ par.ṣa̲dati̍ du̲rgāṇi̲ viśvā̲   
kṣāma̍dde̲vo ati̍ duri̲tā:'tya̲gniḥ ( ) || 2.5

pra̲tnoṣi̍-ka̲mīḍyo̍ addhva̲reṣu̍ sa̲nācca̲ hotā̲ navya̍śca̲ sathsi̍ | svāñcā̎gne ta̲nuva̍ṃ pi̲praya̍svā̲smabhya̍ñca̲ saubha̍ga̲māya̍jasva || 2.6

gobhi̲r-juṣṭa̍ma̲yujo̲ niṣi̍kta̲ṃ tave̎ndra viṣṇo̲-ranu̲sañca̍rema | nāka̍sya pṛ̲ṣṭhama̲bhi sa̲mm̐vasā̍no̲ vaiṣṇa̍vīṃ   
m̐lo̲ka i̲ha mā̍dayantāṃ || 2.7

(du̲ri̲tā:'tya̲gniśca̲tvāri̍ ca) (A2)

## 4.8 vyāhṛti homa mantrāḥ

T.A.6.3.1

bhū-ranna̍-ma̲gnaye̍ pṛthi̲vyai svāhā̲ ,

bhuvo:'nna̍ṃ m̐vā̲yave̲:'ntari̍kṣāya̲ svāhā̲,

suva̲ranna̍-mādi̲tyāya̍ di̲ve svāhā̲ ,

bhūrbhuva̲ssuva̲-ranna̍ṃ ca̲ndrama̍se di̲gbhyaḥ svāhā̲ ,

namo̍ de̲vebhya̍ḥ sva̲dhā pi̲tṛbhyo̲ bhūrbhuva̲ssuva̲-  
ranna̲moṃ || 3.1

T.A.6.4.1

bhū-ra̲gnaye̍ pṛthi̲vyai svāhā̲,

bhuvo̍ vā̲yave̲:'ntari̍kṣāya̲ svāhā̲ ,

suva̍rādi̲tyāya̍ di̲ve svāhā̲ ,

bhū-rbhuva̲ssuva̍-śca̲ndrama̍se di̲gbhyaḥ svāhā̲,

namo̍ de̲vebhya̍ḥ sva̲dhā pi̲tṛbhyo̲ bhūrbhuva̲ssuva̲-  
ragna̲ oṃ || 4.1

T.A.6.5.1

bhū-ra̲gnaye̍ ca pṛthi̲vyai ca̍ maha̲te ca̲ svāhā̲ ,

bhuvo̍ vā̲yave̍ cā̲ntari̍kṣāya ca maha̲te ca̲ svāhā̲ ,

suva̍rādi̲tyāya̍ ca di̲ve ca̍ maha̲te ca̲ svāhā̲ ,

bhū-rbhuva̲ssuva̍-śca̲ndrama̍se ca̲ nakṣa̍trebhyaśca   
di̲gbhyaśca̍ maha̲te ca̲ svāhā̲,

namo̍ de̲vebhya̍ḥ sva̲dhā pi̲tṛbhyo̲ bhūrbhuva̲ssuva̲r   
maha̲roṃ || 5.1

## 4.9 jñānaprāptyarthā homamantrāḥ

T.A.6.6.1

pāhi no agna ena̍se svā̲hā | pāhi no viśvaveda̍se svā̲hā |

yajñaṃ pāhi vibhāva̍so svā̲hā | sarvaṃ pāhi śatakra̍to svā̲hā || 6.1

T.A.6.7.1

pā̲hi no̍ agna̲ eka̍yā | pā̲hyu̍ta dvi̲tīya̍yā | pā̲hyūrja̍ṃ   
tṛ̲tīya̍yā | pā̲hi gī̲rbhi-śca̍ta̲sṛbhi̍r vaso̲ svāhā̎ || 7.1

## 4.10 vedāvismaraṇāya japamantrāḥ

T.A.6.8.1

yaḥ chanda̍sā-mṛṣa̲bho vi̲śvarū̍pa̲ḥ chando̎bhya̲ḥ chandā(gg)̍syā vi̲veśa̍ | sacā(gm) śikyaḥ puro-   
vāco̍pani̲ṣa-dindro̎ jye̲ṣṭha i̍ndri̲yāya̲ ṛṣi̍bhyo̲ namo̍   
de̲vebhya̍ḥ sva̲dhā pi̲tṛbhyo̲ bhūrbhuva̲ssuva̲ḥ   
chanda̲ oṃ || 8.1

T.A.6.9.1

namo̲ brahma̍ṇe dhā̲raṇa̍ṃ me a̲stva-ni̍rākaraṇaṃ-  
dhā̲rayi̍tā bhūyāsa̲ṃ karṇa̍yoḥ śru̲taṃ mācyo̎ḍhva̲ṃ mamā̲muṣya̲ oṃ || 9.1

## 4.11 tapaḥ praśaṃsā

T.A.6.10.1

ṛ̲taṃ tapa̍ḥ sa̲tyaṃ tapa̍ḥ śru̲taṃ tapa̍ḥ śā̲ntaṃ tapo̲   
dama̲ stapa̲ḥ śama̲stapo̲ dāna̲ṃ tapo̲ yajña̲ṃ tapo̲ bhūrbhuva̲ssuva̲r-brahmai̲-tadupā̎syai̲-tattapa̍ḥ || 10.1

## 4.12 vihitācaraṇa praśaṃsā niṣiddhācaraṇa nindā ca

T.A.6.11.1

yathā̍ vṛ̲kṣasya̍ sa̲puṃṣpi̍tasya dū̲rād ga̲ndho vā̎tye̲vaṃ puṇya̍sya ka̲rmaṇo̍ dū̲rād ga̲ndho vā̍ti̲ yathā̍:'sidhā̲rāṃ   
ka̲rtte:'va̍hitā-mava̲krāme̲ yadyuve̲ yuve̲ havā̍   
vi̲hvayi̍ṣyāmi ka̲rttaṃ pa̍tiṣyā̲mītye̲va-ma̲mṛtā̍-dā̲tmāna̍ṃ ju̲guphse̎t || 11.1

## 4.13 dahara vidyā

T.A.6.12.1

a̲ṇo-raṇī̍yān maha̲to mahī̍yā-nā̲tmā guhā̍yā̲ṃ nihi̍to:'sya

ja̲ntoḥ | tama̍kratuṃ paśyati vītaśo̲ko dhā̲tuḥ   
pra̲sādā̎n-mahi̲māna̍mīśaṃ || 12.1

sa̲pta prā̲ṇāḥ pra̲bhava̍nti̲ tasmā̎th sa̲ptārciṣa̍ḥ sa̲midha̍ḥ sa̲pta ji̲hvāḥ | sa̲pta i̲me lo̲kā yeṣu̲ cara̍nti prā̲ṇā

gu̲hāśa̍yā̲-nnihi̍tāḥ sa̲pta sa̍pta || 12.2

ata̍ḥ samu̲drā gi̲raya̍śca̲ sarve̲:'smāth syanda̍nte̲

sindha̍va̲ḥ sarva̍rūpāḥ | ata̍śca̲ viśvā̲ oṣa̍dhayo̲ rasā̎cca̲ yenai̍ṣa bhū̲ta-sti̍ṣṭhatyantarā̲tmā || 12.3

bra̲hmā de̲vānā̎ṃ pada̲vīḥ ka̍vī̲nā-mṛṣi̲r-viprā̍ṇāṃ   
mahi̲ṣo mṛ̲gāṇā̎ṃ | śye̲no gṛdhrā̍ṇā̲(gg)̲ svadhi̍ti̲r-vanā̍nā̲(gm)̲ soma̍ḥ pa̲vitra̲ matye̍ti̲ rebhann̍ || 12.4

a̲jā mekā̲ṃ m̐lohi̍ta-śukla-kṛ̲ṣṇāṃ ba̲hvīṃ pra̲jāṃ   
ja̲naya̍ntī̲(gm)̲ sarū̍pāṃ | a̲jo hyeko̍ ju̲ṣamā̍ṇo:'nu̲śete̲ jahā̎tyenāṃ bhu̲kta-bho̍gā̲majo̎:'nyaḥ || 12.5

T.A.6.12.2

ha̲(gm)̲saḥ śu̍ci̲ṣad vasu̍-rantarikṣa̲-saddhotā̍ vedi̲ṣa-  
dati̍thir-duroṇa̲sat | nṛ̲ṣadva̍ra̲-sadṛ̍ta̲-sad vyo̍ma̲-  
sada̲bjā go̲jā ṛ̍ta̲jā a̍dri̲jā ṛ̲taṃ bṛ̲hat || 12.6

ghṛ̲taṃ mi̍mikṣire ghṛ̲tama̍sya̲ yoni̍r-ghṛ̲te śri̲to   
ghṛ̲tamu̍vasya̲ dhāma̍ | a̲nu̲ṣva̲dhamāva̍ha mā̲daya̍sva̲ svāhā̍ kṛtaṃ m̐vṛṣabha vakṣi ha̲vyaṃ || 12.7

sa̲mu̲drā dū̲rmir-madhu̍mā̲(gm)̲ udā̍ra-dupā̲(gm)̲śunā̲ sama̍mṛta̲tva mā̍naṭ | ghṛ̲tasya̲ nāma̲ guhya̲ṃ m̐yadasti̍   
ji̲hvā de̲vānā̍-ma̲mṛta̍sya̲ nābhi̍ḥ || 12.8

va̲yaṃ nāma̲ prabra̍vāmā ghṛ̲tenā̲smin. ya̲jñe dhā̍rayāmā̲ namo̍bhiḥ | upa̍ bra̲hmā śṛ̍ṇavaccha̲syamā̍na̲ṃ   
catu̍ḥ śṛṅgo :'vamīd gau̲ra e̲tat || 12.9

ca̲tvāri̲ śṛṅgā̲ trayo̍ asya̲ pādā̲ dve śī̲ra̲.ṣe sa̲pta hastā̍so

a̲sya | tridhā̍ ba̲ddho vṛ̍ṣa̲bho ro̍ravīti ma̲ho de̲vo martyā̲(gm)̲ āvi̍veśa || 12.10

T.A.6.12.3

tridhā̍ hi̲taṃ pa̲ṇibhi̍r gu̲hyamā̍na̲ṃ gavi̍-de̲vāso̍ ghṛ̲tamanva̍vindann | indra̲ eka̲(gm)̲ sūrya̲ eka̍ṃ jajāna   
ve̲nā deka(gg)̍ sva̲dhayā̲ niṣṭa̍takṣuḥ || 12.11

yo de̲vānā̎ṃ pratha̲maṃ pu̲rastā̲d viśvā̲dhiyo̍ ru̲dro   
ma̲har.ṣi̍ḥ | hi̲ra̲ṇya̲ga̲rbhaṃ pa̍śyata̲ jāya̍māna̲(gm)̲   
sano̍ de̲vaḥ śu̲bhayā̲ smṛtyā̲ samm̐yu̍naktu || 12.12

yasmā̲tpara̲ṃ nāpa̍ra̲ masti̲ kiñci̲dyasmā̲n nāṇī̍yo̲ na   
jyāyo̎:'sti̲ kaści̍t | vṛ̲kṣa i̍va stabdho di̲vi ti̍ṣṭha̲-tyeka̲stene̲-daṃ pū̲rṇaṃ puru̍ṣeṇa̲ sarva̎ṃ || 12.13

(sanyāsa sūktam)

na karma̍ṇā na pra̲jayā̲ dhane̍na̲ tyāge̍naike amṛta̲tva-mā̍na̲śuḥ | pare̍ṇa̲ nāka̲ṃ nihi̍ta̲ṃ guhā̍yāṃ m̐vi̲bhrāja̍de̲-tad yata̍yo vi̲śanti̍ || 12.14

ve̲dā̲nta̲ vi̲jñāna̲-suni̍ścitā̲rthāḥ sanyā̍sa yo̲gādyata̍yaḥ śuddha̲ sattvā̎ḥ | te bra̍hmalo̲ke tu̲ parā̎ntakāle̲ parā̍mṛtā̲t pari̍mucyanti̲ sarve̎ ( ) || 12.15

da̲hra̲ṃ m̐vi̲pā̲paṃ pa̲rame̎śma bhūta̲ṃ m̐yat pu̍ṇḍarī̲kaṃ pu̲rama̍ddhya sa̲(gg)̲sthaṃ | ta̲trā̲pi̲ da̲hraṃ ga̲gana̍ṃ   
m̐viśoka̲-stasmi̍n. yada̲ntasta-dupā̍sita̲vyaṃ || 12.16

yo vedādau sva̍raḥ pro̲kto̲ ve̲dānte̍ ca pra̲tiṣṭhi̍taḥ |

tasya̍ pra̲kṛti̍-līna̲sya̲ ya̲ḥ para̍ḥ sa̲ ma̲heśva̍raḥ || 12.17

(ajo̎:'nya̲ - āvi̍veśa̲ - sarve̍ ca̲tvāri̍ ca) (A12)

## 4.14 nārāyaṇa sūktaṃ

T.A.6.13.1

sa̲ha̲sra̲śīr.ṣa̍ṃ de̲va̲ṃ m̐vi̲śvākṣa̍ṃ m̐vi̲śva śa̍ṃ bhuvaṃ |

viśva̍ṃ nā̲rāya̍ṇaṃ de̲va̲ma̲kṣara̍ṃ para̲maṃ pa̲daṃ || 13.1

vi̲śvata̲ḥ para̍mānni̲tya̲ṃ m̐vi̲śvaṃ nā̍rāya̲ṇa(gm) ha̍riṃ |

viśva̍me̲vedaṃ puru̍ṣa̲-stad viśva̲mupa̍jīvati || 13.2

pati̲ṃ m̐viśva̍syā̲tmeśva̍ra̲(gm)̲ śāśva̍ta(gm)   
śi̲vama̍cyutaṃ | nā̲rāya̲ṇaṃ ma̍hājñe̲ya̲ṃ m̐vi̲śvātmā̍naṃ

pa̲rāya̍ṇaṃ || 13.3

nā̲rāya̲ṇa pa̍ro jyo̲ti̲rā̲tmā nā̍raya̲ṇaḥ pa̍raḥ |

nā̲rāya̲ṇa pa̍raṃ bra̲hma̲ ta̲ttvaṃ nā̍rāya̲ṇaḥ pa̍raḥ |

nā̲rāya̲ṇa pa̍ro dhyā̲tā̲ dhyā̲naṃ nā̍rāya̲ṇaḥ pa̍raḥ || 13.4

yacca̍ ki̲ñcij-ja̍gath sa̲rva̲ṃ dṛ̲śyate̎ śrūya̲te:'pi̍ vā |

T.A.6.13.2

anta̍r ba̲hiśca̍ tath sa̲rva̲ṃ m̐vyā̲pya nā̍rāya̲ṇaḥ sthi̍taḥ || 13.5

ana̍nta̲ mavya̍yaṃ ka̲vi(gm) sa̍mu̲dre:'nta̍ṃ m̐vi̲śva   
śa̍bhuṃvaṃ | pa̲dma̲ko̲śa-pra̍tīkā̲śa̲(gm)̲ hṛ̲daya̍ṃ   
cāpya̲dhomu̍khaṃ || 13.6

adho̍ ni̲ṣṭyā vi̍tastyā̲nte̲ nā̲bhyāmu̍pari̲ tiṣṭha̍ti |

jvā̲la̲mā̲lā ku̍laṃ bhā̲tī̲ vi̲śvasyā̍yata̲naṃ ma̍hat || 13.7

santa̍ta(gm) śi̲lābhi̍stu̲ laṃba̍tyā kośa̲sanni̍bhaṃ |

tasyānte̍ suṣi̲ra(gm) sū̲kṣmaṃ tasmi̎nth sa̲rvaṃ   
prati̍ṣṭhitaṃ || 13.8

tasya̲ maddhye̍ ma̲hāna̍gnir vi̲śvārci̍r vi̲śvato̍ mukhaḥ |

so:'gra̍bhu̲g vibha̍jan ti̲ṣṭha̲n-nāhā̍ra-maja̲raḥ ka̲viḥ |

ti̲rya̲gū̲rdhva ma̍dhaḥ śā̲yī̲ ra̲śmaya̍stasya̲ santa̍tā ( ) || 13.9

sa̲ntā̲paya̍ti svaṃ de̲hamāpā̍datala̲ masta̍kaḥ |

tasya̲ maddhye̲ vahni̍śikhā a̲ṇīyo̎rddhvā vya̲vasthi̍taḥ || 13.10

nī̲lato̍ yada̍ maddhya̲sthā̲d vi̲dyulle̍kheva̲ bhāsva̍rā |

nī̲vāra̲ śūka̍vatta̲nvī̲ pī̲tā bhā̎svatya̲ṇūpa̍mā || 13.11

tasyā̎ḥ śikhā̲yā ma̍ddhye pa̲ramā̎tmā vya̲vasthi̍taḥ |

sa brahma̲ sa śiva̲ḥ sa hari̲ḥ sendra̲ḥ so:'kṣa̍raḥ para̲maḥ sva̲rāṭ || 13.12

(api̍ vā̲ - santa̍tā̲ ṣaṭ ca̍) (A13)

## 4.15 āditya maṇḍale parabrahmopāsanaṃ

T.A.6.14.1

ā̲di̲tyo vā e̲ṣa e̲tan ma̲ṇḍala̲ṃ tapa̍ti̲ tatra̲ tā ṛca̲stadṛ̲cā   
ma̍ṇḍala̲(gm)̲ sa ṛ̲cāṃ m̐lo̲ko:'tha̲ya e̲ṣa e̲tasmi̍n   
ma̲ṇḍale̲:'r–cir dī̲pyate̲ tāni̲ sāmā̍ni̲ sa sā̲mnāṃ m̐lo̲ko:'tha̲ ya e̲ṣa e̲tasmi̍n ma̲ṇḍale̲:'rciṣi̲ puru̍ṣa̲stāni̲ yajū(gm)̍ṣi̲   
sa yaju̍ṣā maṇḍala̲(gm)̲ sa yaju̍ṣāṃ m̐lo̲kaḥ saiṣā tra̲yyeva̍ vi̲dyā ta̍pati̲ ya e̲ṣo̎:'nta-rā̍di̲tye hi̍ra̲ṇmaya̲ḥ puru̍ṣaḥ || 14.1

## 4.16 ādityapuruṣasya sarvātmakatva pradar.śanaṃ

T.A.6.15.1

ā̲di̲tyo vai teja̲ ojo̲ bala̲ṃ m̐yaśa̲-ścakṣu̲ḥ śrotra̍mā̲tmā mano̍ ma̲nyur-manu̍r-mṛ̲tyuḥ sa̲tyo mi̲tro vā̲yurā̍kā̲śaḥ prā̲ṇo lo̍kapā̲laḥ kaḥ kiṃ kaṃ tath sa̲tyamanna̍-ma̲mṛtā̍ jī̲vo viśva̍ḥ kata̲maḥ sva̍ya̲bhuṃ brahmai̲ tadamṛ̍ta e̲ṣa puru̍ṣa e̲ṣa bhū̲tānā̲-madhi̍pati̲r-brahma̍ṇa̲ḥ sāyu̍jya(gm) salo̲katā̍-māpno-tye̲tāsā̍me̲va de̲vatā̍nā̲(gm)̲ sāyu̍jya(gm) sā̲rṣṭitā(gm)̍ samāna lo̲katā̍-māpnoti̲ ya e̲vaṃ   
m̐vede̎tyupa̲niṣat || 15.1

## 4.17 śivopāsana mantrāḥ

T.A.6.16.1

nidha̍napataye̲ namaḥ | nidha̍napatāntikāya̲ namaḥ |

ūrddhvāya̲ namaḥ | ūrddhvaliṅgāya̲ namaḥ |

hiraṇyāya̲ namaḥ | hiraṇyaliṅgāya̲ namaḥ |

suvarṇāya̲ namaḥ | suvarṇaliṅgāya̲ namaḥ |

divyāya̲ namaḥ | divyaliṅgāya̲ namaḥ | 16.1a

T.A.6.16.2

bhavāya̲ namaḥ | bhavaliṅgāya̲ namaḥ |

śarvāya̲ namaḥ | śarvaliṅgāya̲ namaḥ |

śivāya̲ namaḥ | śivaliṅgāya̲ namaḥ |

jvalāya̲ namaḥ | jvalaliṅgāya̲ namaḥ |

ātmāya̲ namaḥ | ātmaliṅgāya̲ namaḥ |

paramāya̲ namaḥ | paramaliṅgāya̲ namaḥ |

etathsomasya̍ sūrya̲sya̲ sarvaliṅga(gg)̍ sthāpa̲ya̲ti̲ pāṇimantra̍ṃ pavi̲traṃ || 16.1b

## 4.18 paścimavaktra pratipādaka mantraḥ

T.A.6.17.1

sa̲dyojā̲taṃ pra̍padyā̲mi̲ sa̲dyojā̲tāya̲ vai namo̲ nama̍ḥ |

bha̲ve bha̍ve̲ nāti̍bhave bhavasva̲ māṃ |   
bha̲vodbha̍vāya̲ nama̍ḥ || 17.1

## 4.19 uttara vaktra pratipādaka mantraḥ

T.A.6.18.1

vā̲ma̲de̲vāya̲ namo̎ jye̲ṣṭhāya̲ nama̍ḥ śre̲ṣṭhāya̲ namo̍   
ru̲drāya̲ nama̲ḥ kālā̍ya̲ nama̲ḥ kala̍vikaraṇāya̲ namo̲   
bala̍vikaraṇāya̲ namo̲ balā̍ya̲ namo̲ bala̍pramathanāya̲ nama̲ḥ sarva̍bhūtadamanāya̲ namo̍ ma̲nonma̍nāya̲   
nama̍ḥ || 18.1

## 4.20 dakṣiṇa vaktra pratipādaka mantraḥ

T.A.6.19.1

a̲ghore̎bhyo:'tha̲ ghore̎bhyo̲ ghora̲ghora̍tarebhyaḥ |

sarve̎bhyaḥ sarva̲ śarve̎bhyo̲ nama̍ste astu

ru̲drarū̍pebhyaḥ || 19.1

## 4.21 prāgvaktra pratipādaka mantraḥ

T.A.6.20.1

tatpuru̍ṣāya vi̲dmahe̍ mahāde̲vāya̍ dhīmahi |   
tanno̍ rudraḥ praco̲dayā̎t || 20.1

## 4.22 ūrdhva vaktra pratipādaka mantraḥ

T.A.6.21.1

īśānaḥ sarva̍vidyā̲nā̲- mīśvaraḥ sarva̍bhūtā̲nā̲ṃ brahmādhi̍pati̲r brahma̲ṇo:'dhi̍pati̲r brahmā̍ śi̲vo me̍

astu sadāśi̲voṃ || 21.1

## 4.23 namaskārārttha mantrāḥ

T.A.6.22.1

namo hiraṇyabāhave hiraṇyavarṇāya hiraṇyarūpāya hiraṇyapataye :'biṃkāpataya umāpataye paśupataye̍ namo̲ namaḥ || 22.1

T.A.6.23.1

ṛ̲ta(gm) sa̲tyaṃ pa̍raṃ bra̲hma̲ pu̲ruṣa̍ṃ kṛṣṇa̲piṅga̍laṃ |

ū̲rddhvare̍taṃ m̐vi̍rūpā̲kṣa̲ṃ m̐vi̲śvarū̍pāya̲ vai namo̲ nama̍ḥ || 23.1

T.A.6.24.1

sarvo̲ vai ru̲drastasmai̍ ru̲drāya̲ namo̍ astu |

puru̍ṣo̲ vai ru̲draḥ sanma̲ho namo̲ nama̍ḥ |

viśva̍ṃ bhū̲taṃ bhuva̍naṃ ci̲traṃ ba̍hu̲dhā jā̲taṃ

jāya̍mānaṃ ca̲ yat |

sarvo̲ hye̍ṣa ru̲drastasmai̍ ru̲drāya̲ namo̍ astu || 24.1

T.A.6.25.1

kadru̲drāya̲ prace̍tase mī̲ḍhuṣṭa̍māya̲ tavya̍se | vo̲cema̲ śanta̍ma(gm) hṛ̲de ||

sarvo̲hye̍ṣa ru̲drastasmai̍ ru̲drāya̲ namo̍ astu || 25.1

## 4.24 agnihotra havaṇyāḥ upayuktasya vṛkṣa viśeṣa-syābhidhānam

T.A.6.26.1

yasya̲ vai ka̍ṅkatyagni-hotra̲hava̍ṇī bhavati̲ pratye̲vā-syāhu̍taya-stiṣṭha̲ntyatho̲ prati̍ṣṭhityai || 26.1

## 4.25 rakṣoghna mantra nirūpaṇaṃ

T.A.6.27.1

(ṭhis expansion is appearing in T.S.1.2.14.1 for

kṛ̲ṇu̲ṣva pāja̲ iti̲ pañca̍ | )

kṛ̲ṇu̲ṣva pāja̲ḥ prasi̍ti̲nna pṛ̲thvīṃ m̐yā̲hi rāje̲ vā̍mavā̲(gm)̲ ibhe̍na | tṛ̲ṣvīmanu̲ prasi̍tiṃ drūṇā̲no:'stā̍:'si̲ viddhya̍   
ra̲kṣa sa̲stapi̍ṣṭhaiḥ || 27.1  
tava̍ bhra̲māsa̍ āśu̲yā pa̍ta̲ntyanu̍ spṛśa dhṛṣa̲tā śośu̍cānaḥ | tapū(gg)̍ṣyagne ju̲hvā̍ pata̲gāṃna sa̍ndito̲ visṛ̍ja̲ viṣva̍ gu̲lkāḥ || 27.2   
prati̲spaśo̲ visṛ̍ja̲ tūrṇi̍ tamo̲ bhavā̍ pā̲yur vi̲śo a̲syā   
ada̍bdhaḥ | yo no̍ dū̲re a̲ghaśa(gm)̍so̲ yo antya̍gne̲   
māki̍ṣṭe̲ vyathi̲rā da̍dhar.ṣīt || 27.3   
uda̍gne tiṣṭha̲ pratyā ta̍nuṣva̲nya̍ mitrā(gm)̍   
oṣatāt tigmahete | yo no̲ arā̍ti(gm) samidhāna ca̲kre nī̲cātaṃ dha̍kṣyata̲ sanna śuṣka̎ṃ || 27.4   
ū̲rddhvo bha̍va̲ prati̍vid̲dhyā-dhya̲smadā̲ viṣkṛ̍ṇuṣva̲ daivyā̎nyagne | ava̍sthi̲rā ta̍nuhi yātu̲ jūnā̎ṃ jā̲mimajā̍mi̲ṃ pramṛ̍ṇīhi̲ śatrūn̍ || 27.5

kṛ̲ṇu̲ṣva pāja̲ iti̲ pañca̍ || 27

## 4.26 bhūdevatāka mantraḥ

T.A.6.28.1

adi̍tir-de̲vā ga̍ndha̲rvā ma̍nu̲ṣyā̎ḥ pi̲taro-:'su̍rā̲-steṣā(gm)̍ sarva bhū̲tānā̎ṃ mā̲tā me̲dinī̍ maha̲tā ma̲hī sā̍vi̲trī gā̍ya̲trī jaga̍tyu̲rvī pṛ̲thvī ba̍hu̲lā viśvā̍ bhū̲tā ka̍ta̲mā kāyā sā   
sa̲tye-tya̲mṛteti̍ vasi̲ṣṭhaḥ || 28.1

## 4.27 sarvā devatā āpaḥ

T.A.6.29.1

āpo̲ vā i̲da(gm) sarva̲ṃ m̐viśvā̍ bhū̲tānyāpa̍ḥ prā̲ṇā vā   
āpa̍ḥ pa̲śava̲ āpo:'nna̲māpo -:'mṛ̍ta̲māpa̍ḥ sa̲mrāḍāpo̍   
vi̲rāḍāpa̍ḥ sva̲rāḍāpa̲ḥ chandā̲(gg)̲syāpo̲ jyotī̲(gg)̲ṣyāpo̲ yajū̲(gg)̲ṣyāpa̍ḥ sa̲tyamāpa̲ḥ sarvā̍ de̲vatā̲ āpo̲   
bhūrbhuva̲ssuva̲rāpa̲ oṃ || 29.1

## 4.28 sandhyāvandana mantrāḥ

T.A.6.30.1

āpa̍ḥ punantu pṛthi̲vīṃ pṛ̍thi̲vī pū̲tā pu̍nātu̲ māṃ |

pu̲nantu̲ brahma̍ṇa̲spati̲r brahma̍ pū̲tā pu̍nātu̲ māṃ || 30.1

yaducchi̍ṣṭa̲-mabho̎jya̲ṃ m̐yadvā̍ du̲ścari̍ta̲ṃ mama̍ |

sarva̍ṃ punantu̲ māmāpo̍-:'sa̲tāñca̍ prati̲graha̲(gg)̲   
svāhā̎ || 30.2

T.A.6.31.1

agniśca mā manyuśca manyupatayaśca manyu̍kṛte̲bhyaḥ | pāpebhyo̍ rakṣa̲ntāṃ | yadahnā pāpa̍makā̲r̲.ṣaṃ |

manasā vācā̍ hastā̲bhyāṃ | padbhyā-mudare̍ṇa śi̲śnā |

aha̲stada̍valu̲paṃtu | yatkiñca̍ duri̲taṃ mayi̍ |

idamaha-māmamṛ̍ta yo̲nau | satye jyotiṣi juho̍mi svā̲hā || 31.1

T.A.6.32.1

sūryaśca mā manyuśca manyupatayaśca manyu̍kṛte̲bhyaḥ | pāpebhyo̍ rakṣa̲ntāṃ |

yadrātriyā pāpa̍makā̲r̲.ṣaṃ | manasā vācā̍ hastā̲bhyāṃ | padbhyā-mudare̍ṇa śi̲śnā | rātri̲-stada̍valu̲paṃtu |

yatkiñca̍ duri̲taṃ mayi̍ | idamaha-māmamṛ̍ta yo̲nau |

sūrye jyotiṣi juho̍mi svā̲hā || 32.1

## 4.29 praṇavasya ṛṣyādi vivaraṇaṃ

T.A.6.33.1

omityekākṣa̍raṃ bra̲hma | agnirdevatā brahma̍ ityā̲r.ṣaṃ |

gāyatraṃ chandaṃ paramātma̍ṃ sarū̲paṃ |   
sāyujyaṃ m̐vi̍niyo̲gaṃ || 33.1

## 4.30 gāyatryāvāhana mantrāḥ

T.A.6.34.1

āyā̍tu̲ vara̍dā de̲vī̲ a̲kṣara̍ṃ brahma̲ saṃmi̍taṃ |

gā̲ya̲trī̎ṃ chanda̍sāṃ mā̲tedaṃ bra̍hma ju̲ṣasva̍ me | 34.1

yadahnā̎t kuru̍te pā̲pa̲ṃ tadahnā̎t prati̲mucya̍te |

yad rātriyā̎t kuru̍te pā̲pa̲ṃ tad rātriyā̎t prati̲mucya̍te |

sarva̍ va̲rṇe ma̍hāde̲vi̲ sa̲ndhyā vi̍dye sa̲rasva̍ti || 34.2

T.A.6.35.1

ojo̍:'si̲ saho̍:'si̲ bala̍masi̲ bhrājo̍:'si de̲vānā̲ṃ   
dhāma̲nāmā̍̍:'si̲ viśva̍masi vi̲śvāyu̲ḥ sarva̍masi   
sa̲rvāyu-rabhibhūroṃ-gāyatrī-māvā̍hayā̲mi̲ sāvitrī-māvā̍hayā̲mi̲ sarasvatī-māvā̍hayā̲mi̲ chandar.ṣī-nāvā̍hayā̲mi̲ śriya-māvā̍hayā̲mi̲ gāyatriyā gāyatrī   
chando viśvāmitra ṛṣiḥ savitā devatā:'gnirmukhaṃ   
brahmā śiro viṣṇur.hṛdaya(gm) rudraḥ śikhā pṛthivīyoniḥ prāṇāpāna-vyānodāna-samānā saprāṇā śvetavarṇā

sāṅkhyāyana-sagotrā gāyatrī caturvi(gm)śatyakṣarā tripadā̍ ṣaṭku̲kṣi̲ḥ pañca śīr.ṣopanayane vi̍niyo̲ga̲, 35.1

oṃ bhūḥ | oṃ bhuvaḥ | o(gm) suvaḥ | oṃ mahaḥ |   
oṃ janaḥ | oṃ tapaḥ | o(gm) sa̲tyaṃ |   
oṃ tath sa̍vi̲turvare̎ṇya̲ṃ bhargo̍ de̲vasya̍ dhīmahi |   
dhiyo̲ yo na̍ḥ praco̲dayā̎t | omāpo̲ jyotī̲ raso̲:'mṛta̲ṃ brahma̲ bhūrbhuva̲ssuva̲roṃ || 35.2

## 4.31 gāyatrī upasthāna mantrāḥ

T.A.6.36.1

u̲ttame̍ śikha̍re jā̲te̲ bhū̲myāṃ pa̍rvata̲ mūrddha̍ni |

brā̲hmaṇe̎bhyo-:'bhya̍nujñā̲tā̲ ga̲ccha de̍vi ya̲thāsu̍khaṃ || 36.1

stuto mayā varadā ve̍damā̲tā̲ pracodayantī pavane̎

dvijā̲tā | āyuḥ pṛthivyāṃ-draviṇaṃ bra̍hmava̲rca̲sa̲ṃ mahyaṃ datvā prajātuṃ bra̍hmalo̲kaṃ || 36.2

## 4.32 ādityadevatā mantraḥ

T.A.6.37.1

ghṛṇi̲ḥ sūrya̍ ādi̲tyo na prabhā̍-vā̲tyakṣa̍raṃ |

madhu̍kṣaranti̲ tad ra̍saṃ | sa̲tyaṃ m̐vai tad rasa̲-māpo̲ jyotī̲raso̲:'mṛta̲ṃ brahma̲ bhūrbhuva̲ssuva̲roṃ || 37.1

4.33 trisuparṇamantrāḥ

T.A.6.38.1

brahma̍ metu̲̲ māṃ | madhu̍ metu̲ māṃ | brahma̍-me̲va madhu̍ metu̲ māṃ || yāste̍ soma pra̲jāva̲thso-  
:'bhi̲so a̲haṃ | duḥṣva̍pna̲han du̍ruṣvaha |

yāste̍ soma prā̲ṇā(gg)stāṃ ju̍homi ||

trisu̍parṇa̲ mayā̍citaṃ brāhma̲ṇāya̍ dadyāt |   
bra̲hma̲ha̲tyāṃ m̐vā e̲te ghna̍nti |

ye brā̎hma̲ṇā-strisu̍parṇa̲ṃ paṭha̍nti |

te soma̲ṃ prāpnu̍vanti |

ā̲sa̲ha̲srāt pa̲ktiṃ puna̍nti | oṃ || 38.1

T.A.6.39.1

brahma̍ me̲dhayā̎ | madhu̍ me̲dhayā̎ |

brahma̍me̲va madhu̍ me̲dhayā̎ |

a̲dyā no̍ deva savitaḥ pra̲jāva̍thsāvī̲ḥ saubha̍gaṃ |

parā̍ du̲ḥṣvapni̍ya(gm) suva | viśvā̍ni deva savitar-duri̲tāni̲ parā̍suva | yad bha̲draṃ tanma̲ āsu̍va || 39.1

madhu̲vātā̍ ṛtāya̲te madhu̍kṣaranti̲ sindha̍vaḥ | māddhvī̎rnaḥ sa̲ntvoṣa̍dhīḥ || 39.2

madhu̲nakta̍ mu̲toṣasi̲ madhu̍ma̲t pārthi̍va̲(gm)̲ raja̍ḥ | madhu̲dyaura̍stu naḥ pi̲tā || 39.3

madhu̍mānno̲ vana̲spati̲r-madhu̍mā(gm) astu̲ sūrya̍ḥ |

māddhvī̲ rgāvo̍ bhavantu naḥ || 39.4

ya i̲maṃ trisu̍parṇa̲-mayā̍citaṃ brāhma̲ṇāya̍ dadyāt || 39.5

bhrū̲ṇa̲ha̲tyāṃ m̐vā e̲te ghna̍nti |   
ye brā̎hma̲ṇā-strisu̍parṇa̲ṃ paṭha̍nti || 39.6

te soma̲ṃ prāpnu̍vanti | ā̲sa̲ha̲srāt pa̲ktiṃ puna̍nti | oṃ || 39.7

T.A.6.40.1

brahma̍ me̲dhavā̎ | madhu̍ me̲dhavā̎ |   
brahma̍me̲va madhu̍ me̲dhavā̎ || 40.1

bra̲hmā de̲vānā̎ṃ pada̲vīḥ ka̍vī̲nā-mṛṣi̲r viprā̍ṇāṃ

mahi̲ṣo mṛ̲gāṇā̎ṃ |

śye̲no gṛddhrā̍ṇā̲(gg)̲ svadhi̍ti̲r-vanā̍nā̲(gm)̲ soma̍ḥ   
pa̲vitra̲̲-matye̍ti̲ rebhann̍ || 40.2

ha̲(gm)̲saḥ śu̍ci̲ṣad vasu̍rantarikṣa̲ saddhotā̍-  
vedi̲ṣa-dati̍thir-duroṇa̲sat | nṛ̲ṣadva̍ra̲-sadṛ̍ta̲-  
sadvyo̍ma̲-sada̲bjā- go̲jā ṛ̍ta̲jā a̍dri̲jā ṛ̲taṃ bṛ̲hat || 40.3

ṛ̲cetvā̍ ru̲cetvā̲ samith sra̍vanti sa̲rito̲ na dhenā̎ḥ |

a̲ntar. hṛ̲dā mana̍sā pū̲yamā̍nāḥ |

ghṛ̲tasya̲ dhārā̍ a̲bhicā̍kaśīmi |

hi̲ra̲ṇyayo̍ veta̲so maddhya̍ āsāṃ || 40.4

tasmi̎nth supa̲rṇo ma̍dhu̲kṛt ku̍lā̲yī bhaja̍nnāste̲ madhu̍

de̲vatā̎bhyaḥ | tasyā̍ sate̲ hara̍yaḥ sa̲ptatīre̎ sva̲dhāṃ duhā̍nā a̲mṛta̍sya̲ dhārā̎ṃ || 40.5

ya i̲daṃ trisu̍parṇa̲-mayā̍citaṃ brāhma̲ṇāya̍ dadyāt |

vī̲ra̲ha̲tyāṃ m̐vā e̲te ghna̍nti | ye brā̎hma̲ṇā-strisu̍parṇa̲ṃ paṭha̍nti | te soma̲ṃ prāpnu̍vanti |   
ā̲sa̲ha̲srāt pa̲ktiṃ puna̍nti | oṃ || 40.6

## 4.34 medhā sūktaṃ

T.A.6.41.1

me̲dhāde̲vī ju̲ṣamā̍ṇā na̲ āgā̎d vi̲śvācī̍ bha̲drā su̍mana̲sya mā̍nā | tvayā̲ juṣṭā̍ nu̲damā̍nā du̲ruktā̎n bṛ̲hadva̍dema   
vi̲dathe̍ su̲vīrā̎ḥ || tvayā̲ juṣṭa̍ ṛ̲ṣir bha̍vati devi̲ tvayā̲ brahmā̍:':'ga̲taśrī̍ ru̲ta tvayā̎ | tvayā̲ juṣṭa̍ści̲traṃ   
m̐vi̍ndate vasu̲ sā no̍ juṣasva̲ dravi̍ṇo namedhe || 41.1

T.A.6.42.1

me̲dhāṃ ma̲ indro̍ dadātu me̲dhāṃ de̲vī sara̍svatī |

me̲dhāṃ me̍ a̲śvinā̍-vu̲bhāvādha̍ttā̲ṃ puṣka̍rasrajā ||

a̲phsa̲rāsu̍ ca̲ yā me̲dhā ga̍ndha̲rveṣu̍ ca̲ yanmana̍ḥ |

daivī̎ṃ me̲dhā sara̍svatī̲ sā mā̎ṃ me̲dhā su̲rabhi̍r juṣatā̲(gg)̲ svāhā̎ || 42.1

T.A.6.43.1

āmā̎ṃ me̲dhā su̲rabhi̍r vi̲śvarū̍pā̲ hira̍ṇyavarṇā̲ jaga̍tī   
jaga̲myā | ūrja̍svatī̲ paya̍sā̲ pinva̍mānā̲ sā mā̎ṃ me̲dhā   
su̲pratī̍kā juṣantāṃ || 43.1

T.A.6.44.1

mayi̍ me̲dhāṃ mayi̍ pra̲jāṃ mayya̲gnistejo̍ dadhātu̲ mayi̍ me̲dhāṃ mayi̍ pra̲jāṃ mayīndra̍ indri̲yaṃ da̍dhātu̲ mayi̍ me̲dhāṃ mayi̍ pra̲jāṃ mayi̲ sūryo̲ bhrājo̍ dadhātu || 44.1

## 4.35 mṛtyunivāraṇa mantrāḥ

T.A.6.45.1

apai̍tu mṛ̲tyu-ra̲mṛta̍nna̲ āga̍n. vaivasva̲to no̲ abha̍yaṅkṛṇotu | pa̲rṇaṃ m̐vana̲spate̍ rivā̲bhina̍ḥ śīyatā(gm)   
ra̲yiḥ saca̍tānna̲ḥ śacī̲pati̍ḥ || 45.1

T.A.6.46.1

para̍ṃ mṛtyo̲ anu̲ pare̍hi̲ panthā̲ṃ m̐yaste̲sva ita̍ro deva̲yānā̎t | cakṣu̍ṣmate śṛṇva̲te te̎ bravīmi̲ māna̍ḥ pra̲jā(gm) rī̍riṣo̲ mota vī̲rān || 46.1

T.A.6.47.1

vāta̍ṃ prā̲ṇaṃ mana̍sā̲ nvāra̍bhāmahe pra̲jāpa̍ti̲ṃ m̐yo bhuva̍nasya go̲pāḥ | sano̍ mṛ̲tyo strā̍yatā̲ṃ pātva(gm)ha̍so̲ jyog jī̲vā ja̲rāma̍śīmahi || 47.1

T.A.6.48.1

a̲mu̲tra̲ bhūyā̲dadha̲ yadya̲masya̲ bṛha̍spate   
a̲bhiśa̍ste̲ra mu̍ñcaḥ | pratyau̍hatā ma̲śvinā̍ mṛ̲tyu   
ma̍smād de̲vānā̍magne bhi̲ṣajā̲ śacī̍bhiḥ || 48.1

T.A.6.49.1

hari̲(gm)̲ hara̍nta̲- manu̍yanti de̲vā viśva̲syeśā̍naṃ   
m̐vṛṣa̲bhaṃ ma̍tī̲nāṃ | brahma̲ sarū̍pa̲-manu̍me̲damā̍gā̲-daya̍na̲ṃ mā viva̍dhī̲r vikra̍masva || 49.1

T.A.6.50.1

śalkai̍ra̲gni-mi̍ndhā̲na u̲bhau lo̲kau sa̍nema̲haṃ |

u̲bhayo̎ rlo̲kayā̍r. ṛ̲dhdvā:'ti̍ mṛ̲tyuṃ ta̍rāmya̲haṃ || 50.1

T.A.6.51.1

mā chi̍do mṛtyo̲ mā va̍dhī̲r–mā me̲ bala̲ṃ m̐vivṛ̍ho̲   
mā pramo̍ṣīḥ | pra̲jāṃ mā me̍ rīriṣa̲ āyu̍rugra   
nṛ̲cakṣa̍saṃ tvā ha̲viṣā̍ vidhema || 51.1

T.A.6.52.1

mā no̍ ma̲hānta̍mu̲ta mā no̍ arbha̲kaṃ mā na̲ ukṣa̍ntamu̲ta mā na̍ ukṣi̲taṃ | mā no̍ vadhīḥ pi̲tara̲ṃ mota mā̲tara̍ṃ pri̲yā mā na̍sta̲nuvo̍ rudra rīriṣaḥ || 52.1

T.A.6.53.1

mā na̍sto̲ke tana̍ye̲ mā na̲ āyu̍ṣi̲ mā no̲ goṣu̲ mā no̲   
aśve̍ṣu rīriṣaḥ | vī̲rānmā no̍ rudra bhāmi̲tova̍dhīr.-  
ha̲viṣma̍nto̲ nama̍sā vidhema te || 53.1

## 4.36 prajāpati-prārtthanā mantraḥ

T.A.6.54.1

prajā̍pate̲ na tvade̲tā-nya̲nyo viśvā̍ jā̲tāni̲ pari̲tā ba̍bhūva |

yat kā̍māste juhu̲mastanno̍ astu va̲ya(gg) syā̍ma̲ pata̍yo rayī̲ṇāṃ || 54.1

## 4.37 indraprārthanā mantraḥ

T.A.6.55.1

sva̲sti̲dā vi̲śaspati̍r vṛtra̲hā vimṛdho̍ va̲śī |

vṛṣendra̍ḥ pu̲ra e̍tu nassvasti̲dā a̍bhayaṃ ka̲raḥ || 55.1

## 4.38 mṛtyuñjaya mantrāḥ

T.A.6.56.1

trya̍baṃkaṃ m̐yajāmahe suga̲ndhiṃ pu̍ṣṭi̲varddha̍naṃ |

u̲rvā̲ru̲kami̍va̲ bandha̍nān-mṛ̲tyor mu̍kṣīya̲ mā:'mṛtā̎t || 56.1

T.A.6.57.1

ye te̍ sa̲hasra̍ma̲yuta̲ṃ pāśā̲ mṛtyo̲ martyā̍ya̲ hanta̍ve |

tān. ya̲jñasya̍ mā̲yayā̲ sarvā̲nava̍ yajāmahe || 57.1

T.A.6.58.1

mṛ̲tyave̲ svāhā̍ mṛ̲tyave̲ svāhā̎ || 58.1

## 4.39 pāpanivārakā mantrāḥ

T.A.6.59.1

de̲vakṛ̍ta̲syaina̍so-:'va̲yaja̍namasi̲ svāhā̎ |

ma̲nu̲ṣya̍kṛta̲syaina̍so :'va̲yaja̍namasi̲ svāhā̎ |

pi̲tṛkṛ̍ta̲syaina̍so :'va̲yaja̍namasi̲ svāhā̎ |

ā̲tmakṛ̍ta̲syaina̍so :'va̲yaja̍namasi̲ svāhā̎ |

a̲nyakṛ̍ta̲syaina̍so :'va̲yaja̍namasi̲ svāhā̎ |

a̲smatkṛ̍ta̲syaina̍so :'va̲yaja̍namasi̲ svāhā̎ |

yaddi̲vā ca̲ nakta̲ṃ caina̍ścakṛ̲ma tasyā̍   
va̲yaja̍namasi̲ svāhā̎ |

yath sva̲panta̍śca̲ jāgra̍ta̲-ścaina̍śca-kṛ̲ma tasyā̍   
va̲yaja̍namasi̲ svāhā̎ |

yath su̲ṣupta̍śca̲ jāgra̍ta̲-ścaina̍śca-kṛ̲ma tasyā̍   
va̲yaja̍namasi̲ svāhā̎ |

yad vi̲dvā(gm)sa̲ścā vi̍dvā(gm)sa̲ścaina̍śca-kṛ̲ma tasyā̍   
va̲yaja̍namasi̲ svāhā̎ |

enasa enaso vayajanama̍si svā̲hā || 59.1

## 4.40 vasu-prārthanā mantraḥ

T.A.6.60.1

yadvo̍ devāścakṛ̲ma ji̲hvayā̍ gu̲rumana̍so vā̲ prayu̍tī   
deva̲ heḍa̍naṃ | arā̍vā̲yo no̍ a̲bhidu̍cchunā̲yate̲ tasmi̲n tadeno̍ vasavo̲ nidhe̍tana̲ svāhā̎ || 60.1

## 4.41 kāmo:'kār.ṣīt - manyurakār.ṣīt mantraḥ

T.A.6.61.1

kāmo:'kār.ṣī̎n namo̲ namaḥ | kāmo:'kār.ṣīt kāmaḥ   
karoti nāhaṃ karomi kāmaḥ karttā nāhaṃ karttā kāma̍ḥ kāra̲yitā nāha̍ṃ kāra̲yitā eṣa te kāma kāmā̍ya svā̲hā || 61.1

T.A.6.62.1

manyurakār.ṣī̎n namo̲ namaḥ |

manyurakār.ṣīn manyuḥ karoti nāhaṃ karomi manyuḥ karttā nāhaṃ karttā manyu̍ḥ kāra̲yitā

nāha̍ṃ kāra̲yitā eṣa te manyo manya̍ve svā̲hā || 62.1

## 4.42 virajā homa mantrāḥ

T.A.6.63.1

tilāñjuhomi sarasā(gm) sapiṣṭān gandhāra mama   
citte rama̍ntu svā̲hā || 63.1

gāvo hiraṇyaṃ dhanamannapāna(gm) sarveṣā(gg)   
śri̍yai svā̲hā || 63.2

śriyañca lakṣmiñca puṣṭiñca kīrtti̍ṃ cā nṛ̲ṇyatāṃ |

brahmaṇyaṃ ba̍hupu̲tratāṃ |   
śraddhāmedhe prajāḥ sandadā̍tu svā̲hā || 63.3

T.A.6.64.1

tilāḥ kṛṣṇā-sti̍lāḥ śve̲tā̲-stilāḥ saumyā va̍śānu̲gāḥ |

tilāḥ punantu̍ me pā̲pa̲ṃ m̐yatkiñcid duritaṃ ma̍yi svā̲hā || 64.1

cora̲syānnaṃ na̍vaśrā̲ddha̲ṃ bra̲hma̲hā gu̍ruta̲lpagaḥ |

gosteya(gm) sa̍rāpā̲na̲ṃ bhrūṇahatyā tilā śānti(gm) śamaya̍ntu svā̲hā || 64.2

śrīśca lakṣmīśca puṣṭīśca kīrtti̍ṃ cā nṛ̲ṇyatāṃ | brahmaṇyaṃ ba̍hupu̲tratāṃ | śraddhāmedhe   
prajñātu jātavedaḥ saṃdadā̍tu svā̲hā || 64.3

T.A.6.65.1

prāṇāpāna-vyānodāna-samānā me̍ śuddhya̲ntā̲ṃ

jyoti̍ ra̲haṃ m̐vi̲rajā̍ vipā̲pmā bhū̍yāsa̲(gg)̲ svāhā̎ || 65.1

vāṅ-mana-ścakṣuḥ-śrotra-jihvā-ghrāṇa-reto-buddhyākūtiḥ saṅkalpā me̍ śuddhya̲ntā̲ṃ jyoti̍ ra̲haṃ m̐vi̲rajā̍ vipā̲pmā bhū̍yāsa̲(gg)̲ svāhā̎ || 65.2

tvak-carma-mā(gm)sa-rudhira-medo-majjā-snāyavo-:'sthīni me̍ śuddhya̲ntā̲ṃ jyoti̍ ra̲haṃ m̐vi̲rajā̍ vipā̲pmā bhū̍yāsa̲(gg)̲ svāhā̎ || 65.3

śiraḥ pāṇi pāda pārśva pṛṣṭho-rūdara-jaṅgha-śiśrnopastha pāyavo me̍ śuddhya̲ntā̲ṃ jyoti̍ ra̲haṃ m̐vi̲rajā̍ vipā̲pmā bhū̍yāsa̲(gg)̲ svāhā̎ || 65.4

uttiṣṭha puruṣa harita-piṅgala lohitākṣi dehi dehi dadāpayitā me̍ śuddhya̲ntā̲ṃ jyoti̍ ra̲haṃ m̐vi̲rajā̍ vipā̲pmā bhū̍yāsa̲(gg)̲ svāhā̎ || 65.5

T.A.6.66.1

pṛthivyāpa stejo vāyu-rākāśā me̍ śuddhya̲ntā̲ṃ

jyoti̍ ra̲haṃ m̐vi̲rajā̍ vipā̲pmā bhū̍yāsa̲(gg)̲ svāhā̎ || 66.1

śabda-spar.śa-rūparasa-gandhā me̍ śuddhya̲ntā̲ṃ

jyoti̍ ra̲haṃ m̐vi̲rajā̍ vipā̲pmā bhū̍yāsa̲(gg)̲ svāhā̎ || 66.2

mano-vāk-kāya-karmāṇi me̍ śuddhya̲ntā̲ṃ

jyoti̍ ra̲haṃ m̐vi̲rajā̍ vipā̲pmā bhū̍yāsa̲(gg)̲ svāhā̎ || 66.3

avyaktabhāvai-ra̍haṅkā̲ra̲r jyoti̍ ra̲haṃ m̐vi̲rajā̍ vipā̲pmā

bhū̍yāsa̲(gg)̲ svāhā̎ || 66.4

ātmā me̍ śuddhya̲ntā̲ṃ jyoti̍ ra̲haṃ m̐vi̲rajā̍ vipā̲pmā

bhū̍yāsa̲(gg)̲ svāhā̎ || 66.5

antarātmā me̍ śuddhya̲ntā̲ṃ jyoti̍ ra̲haṃ m̐vi̲rajā̍ vipā̲pmā

bhū̍yāsa̲(gg)̲ svāhā̎ || 66.6

paramātmā me̍ śuddhya̲ntā̲ṃ jyoti̍ ra̲haṃ m̐vi̲rajā̍ vipā̲pmā

bhū̍yāsa̲(gg)̲ svāhā̎ || 66.7

kṣu̲dhe svāhā̎ | kṣutpi̍pāsāya̲ svāhā̎ | vivi̍ṭyai̲ svāhā̎ |

ṛgvi̍dhānāya̲ svāhā̎ | ka̲ṣo̎tkāya̲ svāhā̎ || 66.8

kṣu̲tpi̲pā̲sāma̍laṃ jye̲ṣṭhā̲ma̲la̲kṣmīr nā̍śayā̲myahaṃ |

abhū̍ti̲-masa̍mṛddhi̲ñca̲ sarvāṃ (sarvā) nirṇuda me pāpmā̍na(gg) svā̲hā || 66.9

annamaya-prāṇamaya-manomaya-vijñānamaya-mānandamaya-mātmā me̍ śuddhya̲ntā̲ṃ jyoti̍ ra̲haṃ

m̐vi̲rajā̍ vipā̲pmā bhū̍yāsa̲(gg)̲ svāhā̎ || 66.10

## 4.43 vaiśvadeva mantrāḥ

T.A.6.67.1

a̲gnaye̲ svāhā̎ | viśve̎bhyo de̲vebhya̲ḥ svāhā̎ |

dhru̲vāya̍ bhū̲māya̲ svāhā̎ | dhru̲va̲kṣita̍ye̲ svāhā̎ |

a̲cyu̲ta̲kṣita̍ye̲ svāhā̎ | a̲gnaye̎ sviṣṭa̲kṛte̲ svāhā̎ ||

dharmā̍ya̲ svāhā̎ | adha̍rmāya̲ svāhā̎ | a̲dbhyaḥ svāhā̎ |

o̲ṣa̲dhi̲va̲na̲spa̲tibhya̲ḥ svāhā̎ | 67.1

T.A.6.67.2

ra̲kṣo̲de̲va̲ja̲nebhya̲ḥ svāhā̎ |

gṛhyā̎bhya̲ḥ svāhā̎ | a̲va̲sāne̎bhya̲ḥ svāhā̎ |

a̲va̲sāna̍patibhya̲ḥ svāhā̎ | sa̲rva̲bhū̲tebhya̲ḥ svāhā̎ | kāmā̍ya̲ svāhā̎ | a̲ntari̍kṣāya̲ svāhā̎ |

yadeja̍ti̲ jaga̍ti̲ yacca̲ ceṣṭa̍ti̲ nāmno̍ bhā̲go:'yaṃ nāmne̲ svāhā̎ | pṛ̲thi̲vyai svāhā̎ | a̲ntari̍kṣāya̲ svāhā̎ | 67.2

T.A.6.67.3

di̲ve svāhā̎ | sūryā̍ya̲ svāhā̎ | ca̲ndrama̍se̲ svāhā̎ |

nakṣa̍trebhya̲ḥ svāhā̎ | indrā̍ya̲ svāhā̎ |

bṛha̲spata̍ye̲ svāhā̎ | pra̲jāpa̍taye̲ svāhā̎ |

brahma̍ṇe̲ svāhā̎ | sva̲dhā pi̲tṛbhya̲ḥ svāhā̎ |

namo̍ ru̲drāya̍ paśu̲pata̍ye̲ svāhā̎ | 67.3

T.A.6.67.4

de̲vebhya̲ḥ svāhā̎ | pi̲tṛbhya̍ḥ sva̲dhā:'stu̍ |   
bhū̲tebhyo̲ nama̍ḥ | ma̲nu̲ṣye̎bhyo̲ hantā̎ |   
pra̲jāpa̍taye̲ svāhā̎ | pa̲ra̲me̲ṣṭhine̲ svāhā̎ ||

yathā kū̍paḥ śa̲tadhā̍raḥ sa̲hasra̍dhāro̲ akṣi̍taḥ |

e̲vā me̍ astu dhā̲nya(gm) sa̲hasra̍dhāra̲-makṣi̍taṃ |   
dhana̍dhānyai̲ svāhā̎ || ye bhū̲tāḥ pra̲cara̍nti̲ divā̲nakta̲ṃ bali̍-mi̲cchanto̍ vi̲tuda̍sya̲ preṣyā̎ḥ ( ) |

tebhyo̍ ba̲liṃ pu̍ṣṭi̲kāmo̍ harāmi̲ mayi̲ puṣṭi̲ṃ   
puṣṭi̍patir dadhātu̲ svāhā̎ || 67.4

(o̲ṣa̲dhi̲va̲na̲spa̲tibhya̲ḥ svāhā̲ - :'ntari̍kṣāya̲ svāhā̲ - namo̍ ru̲drāya̍ paśu̲pata̍ye̲ svāhā̍ - vi̲tuda̍sya̲ preṣyā̲ eka̍ṃ ca) (A67)

T.A.6.68.1

o̎ṃ tad bra̲hma | o̎ṃ tad vā̲yuḥ | o̎ṃ tadā̲tmā |

o̎ṃ tath sa̲tyaṃ | o̎ṃ tath sarva̎ṃ | o̎ṃ tat puro̲r namaḥ || 68.1

antaścarati̍ bhūte̲ṣu̲ guhāyāṃ m̐vi̍śva mū̲rttiṣu |

tvaṃ m̐yajñastvaṃ m̐vaṣaṭkārastva-midrastva(gm) rudrastvaṃ-m̐viṣṇustvaṃ brahmatva̍ṃ prajā̲patiḥ |

tvaṃ ta̍dāpa̲ āpo̲ jyotī̲ raso̲:'mṛta̲ṃ brahma̲   
bhūrbhuva̲ssuva̲roṃ || 68.2

## 4.44 prāṇāhuti mantrāḥ

T.A.6.69.1

śra̲ddhāyā̎ṃ prā̲ṇe nivi̍ṣṭo̲:'mṛta̍ṃ juhomi |

śra̲ddhāyā̍mapā̲ne nivi̍ṣṭo̲:'mṛta̍ṃ juhomi |

śra̲ddhāyā̎ṃ m̐vyā̲ne nivi̍ṣṭo̲:'mṛta̍ṃ juhomi |

śra̲ddhāyā̍mudā̲ne nivi̍ṣṭo̲:'mṛta̍ṃ juhomi |

śra̲ddhāyā(gm)̍ samā̲ne nivi̍ṣṭo̲:'mṛta̍ṃ juhomi |

brahma̍ṇi ma ā̲tmā:'mṛ̍ta̲tvāya̍ || 69.1

a̲mṛ̲to̲pa̲stara̍ṇamasi || 69.2

śra̲ddhāyā̎ṃ prā̲ṇe nivi̍ṣṭo̲:'mṛta̍ṃ juhomi |

śi̲vo mā̍ vi̲śāpra̍dāhāya | prā̲ṇāya̲ svāhā̎ |

śra̲ddhāyā̍mapā̲ne nivi̍ṣṭo̲:'mṛta̍ṃ juhomi |

śi̲vo mā̍ vi̲śāpra̍dāhāya | a̲pā̲nāya̲ svāhā̎ |

śra̲ddhāyā̎ṃ m̐vyā̲ne nivi̍ṣṭo̲:'mṛta̍ṃ juhomi |

śi̲vo mā̍ vi̲śāpra̍dāhāya | vyā̲nāya̲ svāhā̎ |

śra̲ddhāyā̍-mudā̲ne nivi̍ṣṭo̲:'mṛta̍ṃ juhomi |

śi̲vo mā̍ vi̲śāpra̍dāhāya | u̲dā̲nāya̲ svāhā̎ |

śra̲ddhāyā(gm)̍ samā̲ne nivi̍ṣṭo̲:'mṛta̍ṃ juhomi |

śi̲vo mā̍ vi̲śāpra̍dāhāya | sa̲mā̲nāya̲ svāhā̎ |

brahma̍ṇi ma ā̲tmā:'mṛ̍ta̲tvāya̍ || 69.3

a̲mṛ̲tā̲pi̲dhā̲nama̍si || 69.4

## 4.45 bhuktānnābhimantraṇa mantrāḥ

T.A.6.70.1

śra̲ddhāyā̎ṃ prā̲ṇe nivi̍śyā̲:'mṛta(gm)̍ hu̲taṃ |

prā̲ṇa manne̍nāpyāyasva |

śra̲ddhāyā̍mapā̲ne nivi̍śyā̲:'mṛta(gm)̍ hu̲taṃ |

a̲pā̲na manne̍nāpyāyasva |

śra̲ddhāyā̎ṃ m̐vyā̲ne nivi̍śyā̲:'mṛta(gm)̍ hu̲taṃ |

vyā̲na manne̍nāpyāyasva |

śra̲ddhāyā̍-mudā̲ne nivi̍śyā̲:'mṛta(gm)̍ hu̲taṃ |

u̲dā̲na manne̍nāpyāyasva |

śra̲ddhāyā(gm)̍ samā̲ne nivi̍śyā̲:'mṛta(gm)̍ hu̲taṃ |

sa̲māna̲ manne̍nāpyāyasva || 70.1

## 4.46 bhojanānte ātmānusandhāna mantrāḥ

T.A.6.71.1

aṅguṣṭhamātraḥ puruṣo:'ṅguṣṭhañca̍ samā̲śritaḥ |

īśaḥ sarvasya jagataḥ prabhuḥ prīṇāti̍ viśva̲bhuk || 71.1

## 4.47 avayavasvasthatā prārtthanā mantraḥ

T.A.6.72.1

vāṅma̍ ā̲sann | na̲soḥ prā̲ṇaḥ | a̲kṣyo-ścakṣu̍ḥ |

karṇa̍yo̲ḥ śrotra̎ṃ | bā̲hu̲vor bala̎ṃ | ū̲ru̲vo roja̍ḥ |

ari̍ṣṭā̲ viśvā̲nyaṅgā̍ni ta̲nūḥ |

ta̲nuvā̍ me sa̲ha nama̍ste astu̲ mā mā̍ hi(gm)sīḥ || 72.1

## 4.48 indra saptar.ṣi saṃm̐vāda mantraḥ

T.A.6.73.1

vaya̍ḥ supa̲rṇā upa̍sedu̲rindra̍ṃ pri̲ya me̍dhā̲ ṛṣa̍yo̲   
nādha̍mānāḥ | apa̍ddhvā̲nta mū̎rṇu̲hi pū̲rdhi cakṣu̍r-  
mumu̲gdhya̍smān ni̲dhaye̍ :'vaba̲ddhān || 73.1

## 4.49 hṛdayālaṃbhana mantraḥ

T.A.6.74.1

prāṇānāṃ granthirasi rudro mā̍ viśā̲ntakaḥ |

tenānnenā̎-pyāya̲sva || 74.1

## 4.50 devatā prāṇanirūpaṇa mantraḥ

T.A.6.75.1

namo rudrāya viṣṇave mṛtyu̍rme pā̲hi || 75.1

## 4.51 agni stuti mantraḥ

T.A.6.76.1

tvama̍gne̲ dyubhi̲-stvamā̍śu-śu̲kṣaṇi̲-stvama̲dbhya-stvamaśma̍na̲spari̍ | tvaṃ m̐vane̎bhya̲-stvamoṣa̍dhībhya̲-stvaṃ nṛ̲ṇāṃ nṛ̍pate jāyase̲ śuci̍ḥ || 76.1

## 4.52 abhīṣṭa yācanā mantraḥ

T.A.6.77.1

śi̲vena̍ me̲ santi̍ṣṭhasva syo̲nena̍ me̲ santi̍ṣṭhasva subhū̲tena̍ me̲ santi̍ṣṭhasva brahmavarca̲sena̍ me̲   
santi̍ṣṭhasva ya̲jñasyarddhi̲ manu̲ santi̍ṣṭha̲ svopa̍ te   
yajña̲ nama̲ upa̍ te̲ nama̲ upa̍ te̲ nama̍ḥ || 77.1

## 4.53 para tattva nirūpaṇaṃ

T.A.6.78.1

sa̲tyaṃ para̲ṃ para(gm)̍ sa̲tya(gm) sa̲tyena̲ na

su̍va̲rgā-llo̲kāccya̍vante ka̲dāca̲na sa̲tā(gm) hi   
sa̲tyaṃ tasmā̎th sa̲tye ra̍mante̲, (78.1)

tapa̲ iti̲ tapo̲ nānaśa̍nā̲t para̲ṃ m̐yaddhi para̲ṃ tapa̲stad- dudha̍r.ṣa̲ṃ tad durā̍dhar.ṣa̲ṃ tasmā̲t tapa̍si ramante̲, (78.2)

dama̲ iti̲ niya̍taṃ brahmacā̲riṇa̲-stasmā̲d dame̍ ramante̲, (78.3)

śama̲ ityara̍ṇye mu̲naya̲-stasmā̲cchame̍ ramante, (78.4)

dā̲namiti̲ sarvā̍ṇi bhū̲tāni̍ pra̲śa(gm)sa̍nti dā̲nānnāti̍   
du̲ścara̲ṃ tasmā̎d dā̲ne ra̍mante, (78.5)

dha̲rma iti̲ dharme̍ṇa̲ sarva̍mi̲daṃ pari̍gṛhītaṃ   
dha̲rmānnāti̍-du̲ṣkara̲ṃ tasmā̎d -dha̲rme ra̍mante, (78.6)

pra̲jana̲ iti̲ bhūyā(gm)̍̍sa̲-stasmā̲d bhūyi̍ṣṭhā̲ḥ prajā̍yante̲ tasmā̲d bhūyi̍ṣṭhāḥ pra̲jana̍ne ramante̲, (78.7)

:'gnaya̲ ityā̍ha̲ tasmā̍-da̲gnaya̲ ādhā̍tavyā agniho̲tra-mityā̍ha̲ tasmā̍-dagniho̲tre ra̍mante, (78.8)

ya̲jña iti̍ ya̲jño hi de̲vā stasmā̎d ya̲jñe ra̍mante, (78.9)

māna̲sa-miti̍ vi̲dvā(gm)sa̲-stasmā̎d vi̲dvā(gm)sa̍ e̲va   
mā̍na̲se ra̍mante, (78.10)

nyā̲sa iti̍ bra̲hmā bra̲hmā hi para̲ḥ paro̍ hi bra̲hmā tāni̲   
vā e̲tānyava̍rāṇi̲ parā(gm)̍si nyā̲sa e̲vātya̍recaya̲d ya   
e̲vaṃ m̐vede̎tyupa̲niṣat || (78.11)

## 4.54 jñāna sādhana nirūpaṇaṃ

T.A.6.79.1

prā̲jā̲pa̲tyo hāru̍ṇiḥ supa̲rṇeya̍ḥ pra̲jāpa̍tiṃ pi̲tara̲-mupa̍sasāra̲ kiṃ bha̍gava̲ntaḥ pa̍ra̲maṃ m̐va̍da̲ntīti̲ tasmai̲   
pro̍vāca, (79.1)

sa̲tyena̍ vā̲yurāvā̍ti sa̲tye-nā̍di̲tyo ro̍cate di̲vi sa̲tyaṃ   
m̐vā̲caḥ pra̍ti̲ṣṭhā sa̲tye sa̲rvaṃ prati̍ṣṭhita̲ṃ tasmā̎th   
sa̲tyaṃ pa̍ra̲maṃ m̐vada̍nti̲, (79.2)

tapa̍sā de̲vā de̲vatā̲-magra̍ āya̲n tapa̲sar.ṣa̍ya̲ḥ suva̲ranva̍-vinda̲n tapa̍sā sa̲patnā̲n praṇu̍dā̲-mārā̍tī̲ stapa̍si sa̲rvaṃ prati̍ṣṭhita̲ṃ tasmā̲t tapa̍ḥ para̲maṃ m̐vada̍nti̲, (79.3)

dame̍na dā̲ntāḥ ki̲lbiṣa̍-mavadhū̲nvanti̲ dame̍na brahmacā̲riṇa̲ḥ suva̍ragaccha̲n damo̍ bhū̲tānā̎ṃ durā̲dhar.ṣa̲ṃ dame̍ sa̲rvaṃ prati̍ṣṭhita̲ṃ tasmā̲d   
dama̍ḥ para̲maṃ m̐vada̍nti̲, (79.4)

śame̍na śā̲ntāḥ śi̲va-mā̲cara̍nti̲ śame̍na nā̲kaṃ   
mu̲nayo̲-:'nvavi̍nda̲n chamo̍ bhū̲tānā̎ṃ durā̲dhar.ṣa̲ṃ chame̍ sa̲rvaṃ prati̍ṣṭhita̲ṃ tasmā̲cchama̍ḥ para̲maṃ   
m̐vada̍nti, (79.5)

dā̲naṃ m̐ya̲jñānā̲ṃ m̐varū̍tha̲ṃ dakṣi̍ṇā lo̲ke dā̲tāra(gm)̍ sarva bhū̲tānyu̍pajī̲vanti̍ dā̲nenārā̍tī̲-rapā̍nudanta   
dā̲nena̍ dviṣa̲nto mi̲trā bha̍vanti dā̲ne sa̲rvaṃ   
prati̍ṣṭhita̲ṃ tasmā̎d dā̲naṃ pa̍ra̲maṃ m̐vada̍nti, (79.6)

dha̲rmo viśva̍sya̲ jaga̍taḥ prati̲ṣṭhā lo̲ke dha̲rmiṣṭha̍ṃ pra̲jā u̍pasa̲rpanti̍ dha̲rmeṇa̍ pā̲pa-ma̍pa̲nuda̍ti dha̲rme sa̲rvaṃ prati̍ṣṭhita̲ṃ tasmā̎d dha̲rmaṃ pa̍ra̲maṃ m̐vada̍nti, (79.7)

pra̲jana̍na̲ṃ m̐vai pra̍ti̲ṣṭhā lo̲ke sā̲dhu pra̲jāyā̎ sta̲ntuṃ-  
ta̍nvā̲naḥ pi̍tṛ̲ṇā ma̍nṛ̲ṇo bhava̍ti̲ tade̍va ta̲syā anṛ̍ṇa̲ṃ tasmā̎t pra̲jana̍naṃ para̲maṃ m̐vada̍ntya̲, (79.8)

gnayo̲ vai trayī̍ vi̲dyā de̍va̲yāna̲ḥ panthā̍ gār.hapa̲tya   
ṛk-pṛ̍thi̲vī ra̍thanta̲ra-ma̍nvāhār ya̲paca̍na̲ṃ m̐yaju̍ra̲ntari̍kṣaṃ m̐vāmade̲vya mā̍hava̲nīya̲ḥ sāma̍suva̲rgo lo̲ko

bṛ̲hat-tasmā̍-da̲gnīn pa̍ra̲maṃ m̐vada̍ntya, (79.9)

gniho̲tra(gm) sā̍yaṃ prā̲tar-gṛ̲hāṇā̲ṃ-niṣkṛ̍ti̲ḥ svi̍ṣṭa(gm) suhu̲taṃ m̐ya̍jñakratū̲nāṃ prāya̍ṇa(gm) suva̲rgasya̍   
lo̲kasya̲ jyoti̲-stasmā̍-dagniho̲traṃ pa̍ra̲maṃ m̐vada̍nti, (79.10)

ya̲jña iti̍ ya̲jñena̲ hi de̲vā diva̍ṃ ga̲tā ya̲jñenāsu̍rā̲-napā̍nudanta ya̲jñena̍ dviṣa̲nto mi̲trā bha̍vanti ya̲jñe   
sa̲rvaṃ prati̍ṣṭhita̲ṃ tasmā̎d ya̲jñaṃ pa̍ra̲maṃ m̐vada̍nti, (79.11)

māna̲saṃ m̐vai prā̍jāpa̲tyaṃ pa̲vitra̍ṃ māna̲sena̲ mana̍sā sā̲dhu pa̍śyati māna̲sā ṛṣa̍yaḥ pra̲jā a̍sṛjanta māna̲se   
sa̲rvaṃ prati̍ṣṭhita̲ṃ tasmā̎n māna̲saṃ pa̍ra̲maṃ   
m̐vada̍nti, (79.12)

nyā̲sa i̲tyāhu̍r manī̲ṣiṇo̎ bra̲hmāṇa̍ṃ bra̲hmā viśva̍ḥ kata̲maḥ sva̍ya̲bhuṃḥ pra̲jāpa̍tiḥ samm̐vathsara̲ iti̍, (79.13)

samm̐vathsa̲ro̍ :'sāvā̍di̲tyo ya e̲ṣa ā̍di̲tye puru̍ṣa̲ḥ sa   
pa̍rame̲ṣṭhī brahmā̲tmā, (79.14)

yābhi̍rādi̲tya-stapa̍ti ra̲śmibhi̲stābhi̍ḥ pa̲rjanyo̍ var.ṣati   
pa̲rjanye̍-nauṣadhi-vanaspa̲taya̲ḥ prajā̍yanta oṣadhi-vanaspa̲tibhi̲-ranna̍ṃ bhava̲tyanne̍na prā̲ṇāḥ prā̲ṇair   
bala̲ṃ bale̍na̲ tapa̲-stapa̍sā śra̲ddhā śra̲ddhayā̍ me̲dhā   
me̲dhayā̍ manī̲ṣā ma̍nī̲ṣayā̲ mano̲ mana̍sā̲ śānti̲ḥ śāntyā̍ ci̲ttaṃ ci̲ttena̲ smṛti̲(gg)̲ smṛtyā̲ smāra̲(gg)̲ smāre̍ṇa   
vi̲jñāna̍ṃ m̐vi̲jñāne̍-nā̲tmāna̍ṃ m̐vedayati̲ tasmā̍da̲nnaṃ dada̲nth sarvā̎ṇye̲tāni̍ dadā̲-tyannā̎t prā̲ṇā bha̍vanti bhū̲tānā̎ṃ prā̲ṇair mano̲ mana̍saśca vi̲jñāna̍ṃ   
m̐vi̲jñānā̍-dāna̲ndo bra̍hma yo̲niḥ, (79.15)

sa vā e̲ṣa puru̍ṣaḥ pañca̲dhā pa̍ñcā̲tmā yena̲ sarva̍mi̲daṃ prota̍ṃ pṛthi̲vī cā̲ntari̍kṣaṃ ca̲ dyauśca̲ diśa̍ścāvānta-  
radi̲śāśca̲ sa vai sarva̍mi̲daṃ jaga̲thsa sa̲bhūta(gm)̍   
sa bha̲vyaṃ ji̍jñāsa klṛ̲pta ṛ̍ta̲jā rayi̍ṣṭhā śra̲ddhā sa̲tyo maha̍svān ta̲paso̲ pari̍ṣṭhā̲d, (vari̍ṣṭhā̲d) (79.16)

jñātvā̍ tame̲vaṃ mana̍sā hṛ̲dā ca̲ bhūyo̍ na mṛ̲tyu-  
mupa̍yāhi vi̲dvān (79.17)

tasmā̎-nnyā̲sa-me̲ṣāṃ tapa̍sā-matirikta̲māhu̍r, (79.18)

vasura̲ṇvo̍ vi̲bhūra̍si prā̲ṇe tvamasi̍ sandhā̲tā brahma̍n tvamasi̍ viśva̲dhṛtte̍-jo̲dās tvama̍sya̲gni-ra̍si   
varco̲dā-stvama̍si̲ sūrya̍sya dyumno̲dā stvama̍si ca̲

ndrama̍sa upayā̲magṛ̍hīto:'si bra̲hmaṇe̎ tvā̲ mahasa̲, (79.19)

omityā̲tmāna̍ṃ m̐yuñjītai̲tadvai ma̍hopa̲niṣa̍daṃ de̲vānā̲ṃ guhya̲ṃ m̐ya e̲vaṃ m̐veda̍ bra̲hmaṇo̍ mahi̲māna̍-māpnoti̲ tasmā̎d bra̲hmaṇo̍ mahi̲māna̍-mityupa̲niṣat || (79.20)

## 4.55 jñānayajñaḥ

T.A.6.80.1

tasyai̲vaṃ m̐vi̲duṣo̍ ya̲jñasyā̲tmā yaja̍mānaḥ-śra̲dhdāpatnī̲ śarī̍ra-mi̲ddhmamuro̲ vedi̲r-lomā̍ni ba̲ra̲.hir-ve̲daḥ-śikhā̲ hṛda̍ya̲ṃ m̐yūpa̲ḥ kāma̲ ājya̍ṃ ma̲nyuḥ pa̲śu-stapo̲:'gnir-dama̍ḥ śamayi̲tā dakṣi̍ṇā̲-vāgghotā̎ prā̲ṇa

u̍dga̲tā cakṣu̍radhva̲ryur-mano̲ brahmā̲ śrotra̍ma̲gnī-

dhyāva̲dhdriya̍te̲ sā dī̲kṣā yadaśrnā̍ti̲ tadhdavi̲r-  
yatpiba̍ti̲ tada̍sya somapā̲naṃ m̐yadrama̍te̲ tadu̍pa̲sado̲ yath sa̲caṃra̍-tyupa̲viśa̍-tyu̲ttiṣṭha̍te ca̲ sapra̍va̲rgyo̍ yanmukha̲ṃ tadā̍hava̲nīyo̲ yā vyāhṛ̍ti-rāhu̲tir-yada̍sya   
vi̲jñāna̲ṃ tajju̲hoti̲ yathsā̲yaṃ prā̲tara̍tti̲ tathsa̲midha̲ṃ   
m̐yatprā̲tar ma̲ddhyandi̍na(gm) sā̲yaṃ ca̲ tāni̲ sava̍nāni̲   
ye a̍horā̲tre te

da̍r.śapūrṇamā̲sau ye̎:'rddhamā̲sāśca̲ māsā̎śca̲ te

cā̍turmā̲syāni̲ ya ṛ̲tava̲ste pa̍śuba̲ndhā ye sa̍ṃm̐vathsa̲rāśca̍ parivathsa̲rāśca̲ te:'ha̍r–ga̲ṇāḥ sa̍rva veda̲saṃ   
m̐vā e̲tath sa̲traṃ m̐yanmara̍ṇa̲ṃ tada̍va̲bhṛtha̍

e̲tadvai ja̍rāmarya-magniho̲tra(gm) sa̲traṃ m̐ya e̲vaṃ   
m̐vi̲dvā-nu̍da̲gaya̍ne pra̲mīya̍te de̲vānā̍me̲va ma̍hi̲māna̍ṃ

ga̲tvā:':'di̲tyasya̲ sāyu̍jyaṃ gaccha̲tyatha̲ yo da̍kṣi̲ṇe

pra̲mīya̍te pitṛ̲ṇā-me̲va ma̍hi̲māna̍ṃ ga̲tvā ca̲ndrama̍sa̲ḥ sāyu̍jya(gm) salo̲katā̍-māpnotye̲tau vai sū̎ryā candra̲masau̎r-mahi̲mānau̎ brāhma̲ṇo vi̲dvā-na̲bhija̍yati̲ tasmā̎d bra̲hmaṇo̍ mahi̲māna̍māpnoti̲ tasmā̎d bra̲hmaṇo̍ mahi̲māna̍-mityupa̲niṣat || 80.1

sa̲ha nā̍ vavatu | sa̲ha nau̍ bhunaktu | sa̲ha vī̲rya̍ṃ karavāvahai | te̲ja̲svinā̲ vadhī̍tamastu̲ mā vi̍dviṣā̲vahai̎ ||

|| oṃ śānti̲ḥ śānti̲ḥ śānti̍ḥ ||

**iti mahānārāyaṇopaniṣat samāptā**

**===========================**

**prapātaka korvai vith starting padams of 1 to 80 ānuvākams :-**

(ambha̲syaika̍pañcā̲śaccha̲taṃ - jā̲tave̍dase̲ catu̍rdaśa̲ - bhūranna̲ṃ - bhūra̲gnaye̲ - bhūra̲gnaye̲ caika̍mekaṃ - pāhi - pā̲hi ca̲tvāri̍ catvāri̲ - yaḥ chanda̍sā̲ṃ dve - namo̲ brahma̍ṇe - ṛ̲taṃ tapo̲ - yathā̍ vṛ̲kṣasyaika̍ meka - ma̲ṇoraṇī̍yā̲(gg)̲ ścatu̍stri(gm)śath - sahasra̲śī̍ṣa̲(gm)̲ ṣaṭvi̍(gm)śati - rādi̲tyo vā e̲ṣa - ā̍di̲tyo vai teja̲ eka̍meka̲ṃ - nidha̍napataye̲ trayo̍vi(gm)śatiḥ - sa̲dyojā̲taṃ trīṇi̍ - vāmade̲vāyaika̍ - ma̲ghore̎bhya̲ - statpuru̍ṣāya̲ dve dve̲ - īśāno - namo hiraṇyabāhava̲ eka̍meka - mṛ̲ta(gm) sa̲tyaṃ dve - sarvo̲ vai ca̲tvāri̲ - kadru̲drāya̲ trīṇi̲ - yasya̲ vai kaṅka̍tī - kṛṇu̲ṣva pājo - :'di̍ti̲ - rāpo̲ vā i̲da(gm) sarva̲ meka̍meka̲ - māpa̍ḥ punantu ca̲tvā - ryagniśca - sūryaśca nava̍ - na̲vomiti̍ ca̲tvā - ryāyā̍tu̲ pacau - jo̍:'si̲ daśo̲ - ttame̍ ca̲tvāri̲ - ghṛṇi̲strīṇi̲ - brahma̍metu̲ māṃ m̐yāste̎ brahmaha̲tyāṃ dvāda̍śa̲ - brahma̍ me̲dhayā̲:'dyā na̍ i̲maṃ bhrū̍ṣaha̲tyāṃ - brahma̍ me̲dhavā̎ bra̲hmā de̲vānā̍mi̲daṃ m̐vī̍raha̲tyāmekā̲nna vi̍(gm)śati̲ rekā̲nnavi̍(gm)śatir - me̲dhā de̲vī - me̲dhāṃ ma̲ indra̍śca̲tvāri̍ catvā̲ryā - mā̎ṃ me̲dhā dve - mayi̍ me̲dhā meka̲- mapai̍tu̲ - para̲ṃ - m̐vāta̍ṃ prā̲ṇa - ma̍mutra̲bhūyā̲d - ddhari̲(gm)̲ - śalkai̍ra̲gniṃ - mā chi̍do mṛtyo̲ - mā no̍ ma̲hānta̲ṃ - māna̍sto̲ke - prajā̍pate - svasti̲dā - trya̍mbaka̲ṃ - m̐ye te̍ sa̲hasra̲ṃ dve dve - mṛ̲tyave̲ svāhaika̍ṃ - de̲vakṛ̍ta̲syaikā̍daśa̲ - yadvo̍ devā̲ḥ - kāmo:'kār.ṣī̲n - manyurakār.ṣī̲d dve dve̲ - tilāñjuhomi gāvaḥ śriyaṃ pra̍jāḥ pañca̲ - tilāḥ kṛṇṣāścora̍sya̲ śrīḥ prajñātu jātave̍daḥ sa̲pta - prāṇa vāk tvak chira uttiṣṭha puruṣa̍ pañca̲ - pṛthivī śabda mano vāg vyaktā:':'tmā:'ntarātmā paramātmā me̎ kṣu̲dhe:'nnamaya̲ pañca̍daśā̲ - gnaye̲ svāhaika̍catvāri̲(gm)̲śa - rdo̎ ntadbra̲hma nava̍ - śra̲ddhāyā̎ṃ prā̲ṇe niviṣṭa̲ ścatu̍rvi(gm)śatiḥ - śra̲ddhāyā̲ṃ daśā - ṅguṣṭha mātraḥ puruṣo dve - vāṅma̍ ā̲sanna̲ṣṭau - vaya̍ḥ supa̲r.ṣāḥ - prāṇānāṃ granthirasi dve dve - namo rudrāyaika̲ṃ - tvama̍gne̲ dyubhir̲ dve - śi̲vena̍ me̲ santi̍ṣṭhasva - sa̲tyaṃ - prā̍jāpa̲tya - stasyai̲va meka̍ meka̲ maśatiḥ)

korvai vith starting padams of 1, 11, 21 series of

ḍasinis :-

(ambha̍syapā̲re - sva̲sti na̍ḥ - pā̲hi no̍ agna̲ eka̍yā -   
:':'di̲tyo vā e̲ṣa - ṛ̲ta(gm) sa̲tya - mo mityā - mā̎ṃ me̲dhā - mā na̍sto̲ke - tilājuhomi - śra̲ddhāyā̎ṃ prā̲ṇe nivi̍śya̲ - tasyai̲va mekotta̍raśa̲tam)

**oṃ namaḥ paramātmane, śrī mahāgaṇapataye namaḥ   
śrī gurubhyo namaḥ, ha̲ri̲ḥ oṃ**

# 5 aruṇapraśnaḥ-taittirīyāraṇyakaṃ

bha̲draṃ karṇe̍bhiḥ śṛṇu̲yāma̍ devāḥ |   
bha̲draṃ pa̍śyemā̲kṣabhi̲r yaja̍trāḥ |

sthi̲rairaṅgai̎stuṣṭu̲vā(gm) sa̍sta̲nūbhi̍ḥ |   
vyaśe̍ma de̲vahi̍ta̲ṃ m̐yadāyu̍ḥ || sva̲sti na̲ indro̍ vṛ̲ddhaśra̍vāḥ | sva̲sti na̍ḥ pū̲ṣā vi̲śvave̍dāḥ |   
sva̲sti na̲stārkṣyo̲ ari̍ṣṭanemiḥ |

sva̲sti no̲ bṛha̲spati̍r-dadhātu ||

oṃ śānti̲ḥ śānti̲ḥ śānti̍ḥ ||

## 1.1.1 anuvākaṃ-1

T.A.1.1.1

bha̲draṃ karṇe̍bhiḥ śṛṇu̲yāma̍ devāḥ | bha̲draṃ   
pa̍śyemā̲kṣabhi̲r yaja̍trāḥ | sthi̲rairaṅgai̎stuṣṭu̲vā(gm)sa̍-  
sta̲nūbhi̍ḥ | vyaśe̍ma de̲vahi̍ta̲ṃ m̐yadāyu̍ḥ ||

sva̲sti na̲ indro̍ vṛ̲ddhaśra̍vāḥ |

sva̲sti na̍ḥ pū̲ṣā vi̲śvave̍dāḥ | sva̲sti na̲stārkṣyo̲

ari̍ṣṭanemiḥ | sva̲sti no̲ bṛha̲spati̍r-dadhātu ||

āpa̍māpāma̲paḥ sarvā̎ḥ | a̲smā-da̲smā-di̲to:'muta̍ḥ | 1 (10)

T.A.1.1.2

a̲gnirvā̲yuśca̲ sūrya̍śca | sa̲ha sa̍ñca-ska̲rarddhi̍yā ||

vā̲yvaśvā̍ raśmi̲pata̍yaḥ | marī̎cyātmāno̲ adru̍haḥ |

de̲vīr bhu̍vana̲ sūva̍rīḥ | pu̲tra̲va̲tvāya̍ me suta || mahānāmnīr-ma̍hāmā̲nāḥ | ma̲ha̲so ma̍hasa̲ḥ sva̍ḥ |

de̲vīḥ pa̍rjanya̲ sūva̍rīḥ | pu̲tra̲va̲tvāya̍ me suta || 2 (10)

T.A.1.1.3

a̲pāśnyu̍ṣṇi-ma̲pā rakṣa̍ḥ | a̲pāśnyu̍ṣṇi-ma̲pā ragha̎ṃ |

apā̎ghrā̲mapa̍ cā̲varti̎ṃ | apa̍ de̲vīri̲to hi̍ta ||

vajra̍ṃ de̲vīrajī̍tā(gg)śca | bhuva̍naṃ deva̲sūva̍rīḥ |

ā̲di̲tyānadi̍tiṃ de̲vīṃ | yoni̍norddhva-mu̲dīṣa̍ta ||

śi̲vā na̲ḥ śanta̍mā bhavantu | di̲vyā āpa̲ oṣa̍dhayaḥ( ) |

su̲mṛ̲ḍī̲kā sara̍svati | mā te̲ vyo̍ma sa̲ndṛśi̍ || 3 (12)

(a̲muta̍ḥ - su̲ - tauṣa̍dhayo̲ dve ca̍ ) (A1)

śrī chāyā-suvarcalāmbā sameta śrī suryanārāyaṇa svāmine namaḥ | om̐ namo nārāyaṇāya || 1 ||

## 1.1.2 anuvākaṃ-2

T.A.1.2.1

smṛti̍ḥ pra̲tyakṣa̍-maiti̲hya̎ṃ | anu̍māna-ścatuṣṭa̲yaṃ |

e̲tairādi̍tya maṇḍalaṃ | sarvai̍reva̲ vidhā̎syate ||

sūryo̲ marī̍ci̲māda̍tte | sarvasmā̎d bhuva̍nāda̲dhi |

tasyāḥ pāka vi̍śeṣe̲ṇa | smṛ̲taṃ kā̍la vi̲śeṣa̍ṇaṃ ||

na̲dīva̲ prabha̍vāt kā̲cit | a̲kṣayyā̎th syanda̲te ya̍thā | 4 (10)

T.A.1.2.2

tānnadyo:'bhi sa̍māya̲nti | so̲ruḥ satī̍ na ni̲varta̍te ||

e̲vannā̲nā sa̍mutthā̲nāḥ | kā̲lāḥ sa̍mm̐vathsa̲ra(gg) śri̍tāḥ |

aṇuśaśca ma̍haśa̲śca | sarve̍ samava̲yantri̍ taṃ ||

sa tai̎ḥ sa̲rvaiḥ sa̍māvi̲ṣṭaḥ | ū̲ruḥ sa̍nna ni̲varta̍te |

adhisamm̐vathsa̍raṃ m̐vi̲dyāt | tadeva̍ lakṣa̲ṇe || 5 (10)

T.A.1.2.3

aṇubhiśca ma̍hadbhi̲śca | sa̲mārū̍ḍhaḥ pra̲dṛśya̍te |

samm̐vathsaraḥ pra̍tyakṣe̲ṇa | nā̲dhisa̍vaḥ pra̲dṛśya̍te || pa̲ṭaro̍ vikli̍dhaḥ pi̲ṅgaḥ | e̲tad va̍ruṇa̲ lakṣa̍ṇaṃ |

yatraita̍-dupa̲dṛśya̍te | sa̲hasra̍ṃ tatra̲ nīya̍te ||

eka(gm) hi śiro nā̍nā mu̲khe |

kṛ̲thsnaṃ ta̍dṛta̲ lakṣa̍ṇaṃ | 6 (10)

T.A.1.2.4

ubhayataḥ sapte̎ndriyā̲ṇi | ja̲lpita̍ṃ tveva̲ dihya̍te ||

śuklakṛṣṇe samm̐va̍thsara̲sya | dakṣiṇa vāma̍yoḥ pā̲rśvayoḥ | tasyai̲ṣā bhava̍ti || śu̲kraṃ te̍ a̲nyadya̍ja̲taṃ   
te̍ a̲nyat | viṣu̍rūpe̲ aha̍nī̲ dyauri̍vāsi | viśvā̲ hi mā̲yā ava̍si svadhāvaḥ | bha̲drā te̍ pūṣanni̲ha rā̲tira̲stviti̍ ||

nātra̲ bhuva̍naṃ ( ) | na pū̲ṣā | na pa̲śava̍ḥ |

nādityaḥ samm̐vathsara eva pratyakṣeṇa

priyata̍maṃ m̐vi̲dyāt |

etadvai samm̐vathsarasya priyata̍ma(gm) rū̲paṃ |

yo:'sya mahānartha utpathsyamā̍no bha̲vati |

idaṃ puṇyaṃ ku̍ruṣve̲ti | tamāhara̍ṇaṃ da̲dyāt || 7 (17)

(ya̲thā̲ - la̲kṣa̲ṇa - ṛ̍tu̲lakṣa̍ṇa̲ṃ - bhuva̍na(gm) sa̲pta ca̍ (A2) śrī chāyā-suvarcalāmbā sameta śrī suryanārāyaṇa svāmine namaḥ | om̐ namo nārāyaṇāya || 2 ||

## 1.1.3 anuvākaṃ-3

T.A.1.3.1

sā̲ka̲ñjānā(gm)̍ sa̲ptatha̍māhu-reka̲jaṃ |   
ṣaḍu̍dya̲mā ṛṣa̍yo deva̲jā iti̍ | teṣā̍mi̲ṣṭāni̲ vihi̍tāni   
dhāma̲śaḥ | sthā̲tre re̍jante̲ vikṛ̍tāni rūpa̲śaḥ ||

konu̍ maryā̲ ami̍thitaḥ | sakhā̲ sakhā̍yamabravīt |   
jahā̍ko a̲smadī̍ṣate || yasti̲tyāja̍ sakhi̲vida̲(gm)̲ sakhā̍yaṃ | na tasya̍ vā̲cyapi̍ bhā̲go a̍sti |

yadī(gm)̍ śṛ̲ṇotya̲laka(gm)̍ śṛṇoti | 8 (10)

T.A.1.3.2

na hi pra̲veda̍ sukṛ̲tasya̲ panthā̲miti̍ ||

ṛ̲tur. ṛ̍tunā nu̲dyamā̍naḥ | vina̍nādā̲bhidhā̍vaḥ |   
ṣaṣṭiśca tri(gm)śa̍kā va̲lgāḥ | śu̲klakṛ̍ṣṇau ca̲ ṣāṣṭi̍kau || sā̲rā̲ga̲va̲strair-ja̲rada̍kṣaḥ | va̲sa̲nto vasu̍bhiḥ sa̲ha |

sa̲mm̐va̲thsa̲rasya̍ savi̲tuḥ | prai̲ṣa̲kṛt pra̍tha̲maḥ smṛ̍taḥ || a̲mūnā̲daya̍-tetya̲nyān | 9 (10)

T.A.1.3.3

a̲mū(gg)śca̍ pari̲rakṣa̍taḥ | e̲tā vā̲caḥ pra̍yujya̲nte |

yatrai ta̍dupa̲dṛśya̍te || e̲tade̲va vi̍jānī̲yāt |

pra̲māṇa̍ṃ kāla̲parya̍ye | vi̲śe̲ṣa̲ṇaṃ tu̍ vakṣyā̲maḥ |

ṛ̲tūnā̎ṃ tanni̲bodha̍ta || śuklavāsā̍ rudra̲gaṇaḥ | grī̲ṣmeṇā̍varta̲te sa̍ha | ni̲jaha̍n pṛthi̍vī(gm) sa̲rvāṃ | 10 (10)

T.A.1.3.4

jyo̲tiṣā̎ :'prati̲khyena̍ saḥ || vi̲śva̲rū̲pāṇi̍ vāsā̲(gm)̲si |

ā̲di̲tyānā̎ṃ ni̲bodha̍ta | samm̐vathsarīṇa̍ṃ karma̲phalaṃ |

var.ṣābhir da̍datā̲(gm)̲ saha || aduḥkho̍ duḥkha ca̍kṣuri̲va |

tadmā̍ pīta iva̲ dṛśya̍te | śītenā̎ vyatha̍yanni̲va |

ru̲ruda̍kṣa iva̲ dṛśya̍te || hlādayate̎ jvala̍taścai̲va ( ) |

śā̲myata̍ścāsya̲ cakṣu̍ṣī | yāvai prajā bhra(gg)̍śya̲nte |

samm̐vathsarāttā bhra(gg)̍śya̲nte || yā̲ḥ prati̍tiṣṭha̲nti |

saṃm̐vathsare tāḥ prati̍tiṣṭha̲nti | va̲̲r̲.ṣābhya̍ itya̲rthaḥ || 11 (16)

(śṛ̲ṇo̲ - tya̲nyānth - sa̲rvā - me̲va ṣaṭca̍) (A3)

śrī chāyā-suvarcalāmbā sameta śrī suryanārāyaṇa svāmine namaḥ | om̐ namo nārāyaṇāya || 3 ||

## 1.1.4 anuvākaṃ-4

T.A.1.4.1

akṣi̍du̲ḥkhotthi̍tasyai̲va | vi̲prasa̍nne ka̲nīni̍ke |

āṅkte cādga̍ṇaṃ nā̲sti | ṛ̲bhūṇā̎ṃ tanni̲bodha̍ta ||

ka̲na̲kā̲bhāni̍ vāsā̲(gm)̲si | a̲hatā̍ni ni̲bodha̍ta |

annamaśrnīta̍ mṛjmī̲ta | a̲haṃ m̐vo̍ jīva̲napra̍daḥ ||

e̲tā vā̲caḥ pra̍yujya̲nte | śa̲radya̍tropa̲ dṛśya̍te | 12 (10)

T.A.1.4.2

abhidhūnvanto-:'bhighna̍nta i̲va | vā̲tava̍nto ma̲rudga̍ṇāḥ ||

amuto jetumiṣumu̍khami̲va | sannaddhāḥ saha da̍dṛśe̲ ha |

apaddhvastair-vastiva̍rṇairi̲va | vi̲śi̲khāsa̍ḥ kapa̲rdinaḥ ||

akruddhasya yothsya̍māna̲sya | kṛ̲ddhasye̍va̲ lohi̍nī |

hemataścakṣu̍ṣī vi̲dyāt | a̲kṣṇayo̎ḥ kṣipa̲ṇori̍va || 13 (10)

T.A.1.4.3

durbhikṣaṃ deva̍loke̲ṣu | ma̲nūnā̍muda̲kaṃ gṛ̍he |

e̲tā vā̲caḥ pra̍vada̲ntīḥ | vai̲dyuto̍ yānti̲ śaiśi̍rīḥ ||

tā a̲gniḥ pava̍mānā̲ anvai̎kṣata |

i̲ha jī̍vi̲kāma-pa̍ripaśyann | tasyai̲ṣā bhava̍ti ||

i̲heha va̍ḥ svata̲pasaḥ | maru̍ta̲ḥ sūrya̍tvacaḥ |

śarma̍ sa̲prathā̲ āvṛ̍ṇe ( ) || 14 (10)

(dṛśya̍ta - i̲vā - vṛ̍ṇe) (A4)

śrī chāyā-suvarcalāmbā sameta śrī suryanārāyaṇa svāmine namaḥ | om̐ namo nārāyaṇāya || 4 ||

## 1.1.5 anuvākaṃ-5

T.A.1.5.1

ati̍ tā̲mrāṇi̍ vāsā̲(gm)̲si | a̲ṣṭiva̍jri śa̲taghni̍ ca |

viśve devā vipra̍hara̲nti | a̲gniji̍hva a̲saśca̍ta ||

naiva devo̍ na ma̲rtyaḥ | na rājā va̍ruṇo̲ vibhuḥ |

nāgnir nendro na pa̍vamā̲naḥ | mā̲tṛkka̍cca na̲ vidya̍te ||

di̲vyasyaikā̲ dhanu̍rārtniḥ | pṛ̲thi̲vyāmapa̍rā śri̲tā | 15 (10)

T.A.1.5.2

tasyendro vamri̍rūpe̲ṇa | dha̲nurjyā̍-machi̲nathsva̍yaṃ || tadi̍ndra̲dhanu̍ritya̲jyaṃ | a̲bhrava̍rṇeṣu̲ cakṣa̍te |

etadeva śamm̐yor-bār.ha̍spatya̲sya |

e̲tad ru̍drasya̲ dhanuḥ || ru̲drasya̍ tveva̲ dhanu̍rārtniḥ |

śira̲ utpi̍peṣa | sa pra̍va̲rgyo̍:'bhavat |

tasmā̲d yaḥ sapra̍va̲rgyeṇa̍ ya̲jñena̲ yaja̍te ( ) |

ru̲drasya̲ sa śira̲ḥ prati̍dadhāti |

naina(gm)̍ ru̲dra āru̍ko bhavati | ya e̲vaṃ m̐veda̍ || 16 (13)

(śri̲tā - yaja̍te̲ trīṇi̍ ca) (A5)

śrī chāyā-suvarcalāmbā sameta śrī suryanārāyaṇa svāmine namaḥ | om̐ namo nārāyaṇāya || 5 ||

## 1.1.6 anuvākaṃ-6

T.A.1.6.1

a̲tyū̲rddhvā̲kṣo:'ti̍raścāt | śiśi̍raḥ pra̲dṛśya̍te |

naiva rūpaṃ na̍ vāsā̲(gm)̲si | na cakṣu̍ḥ prati̲dṛśya̍te ||

a̲nyonya̲ṃ tu na̍ hi(gg)srā̲taḥ |

sa̲ta sta̍d deva̲lakṣa̍ṇaṃ | lohito:'kṣṇi śā̍raśī̲rṣṇiḥ |

sū̲ryasyo̍daya̲naṃ pra̍ti || tvaṃ karoṣi̍ nyañja̲likāṃ |

tva̲ṃ karo̍ṣi ni̲jānu̍kāṃ | 17 (10)

T.A.1.6.2

nijānukāme̎ nyañja̲likā | amī vāca-mupāsa̍tāmi̲ti ||

tasmai sarva ṛtavo̍ nama̲nte | maryādā karatvāt pra̍puro̲dhāṃ | brāhmaṇa̍ āpno̲ti | ya e̍vaṃ m̐ve̲da |

sa khalu samm̐vathsara etaiḥ senānī̍bhiḥ sa̲ha |

indrāya sarvān-kāmāna̍bhiva̲hati | sa dra̲̲phsaḥ |

tasyai̲ṣā bhava̍ti || 18 (10)

T.A.1.6.3

ava̍ dra̲phso a(gm)̍śa̲matī̍matiṣṭhat | i̲yā̲naḥ kṛ̲ṣṇo

da̲śabhi̍ḥ sa̲hasrai̎ḥ | āva̲rta-mindra̲ḥ śacyā̲ dhama̍ntaṃ | upasnuhi taṃ nṛmaṇā-matha̍drāmi̲ti ||

etayai vendraḥ salā vṛ̍kyā sa̲ha | asurān pa̍rivṛ̲ścati |

pṛthi̍vya̲(gm)̲ śuma̍tī | tāma̲nva-va̍sthitaḥ samm̐vathsa̲ro

di̲vañca̍ | naivaṃ m̐viduṣā-:':'cāryā̎n tevā̲sinau | anyonyasmai̎ druhyā̲tāṃ ( ) | yo dru̲hyati |

bhraśyate sva̍rgāl lo̲kāt | ityatu ma̍ṇḍalā̲ni |

sūrya maṇḍalā̎ nyākhyā̲yikāḥ |

ata ūrddhva(gm)sa̍nirva̲canāḥ || 19 (15)

(ni̲jānu̍kā̲ṃ - bhava̍ti - druhyā̲tāṃ pañca̍ ca) (A6)

śrī chāyā-suvarcalāmbā sameta śrī suryanārāyaṇa svāmine namaḥ | om̐ namo nārāyaṇāya || 6 ||

## 1.1.7 anuvākaṃ-7

T.A.1.7.1

ārogo bhrājaḥ paṭara̍ḥ pata̲ṅgaḥ | svarṇaro jyotiṣīmān̍. vibhā̲saḥ | te asmai sarve divamā̍tapa̲nti |

ūrjaṃ duhānā anapasphura̍nta i̲ti || kaśya̍po:'ṣṭa̲maḥ |

sa mahāmeruṃ na̍ jahā̲ti | tasyai̲ṣā bhava̍ti ||

yatte̲ śilpa̍ṃ kaśyapa roca̲nāva̍t | i̲ndri̲yāva̍t puṣka̲laṃ

ci̲trabhā̍nu | yasmi̲n thsūryā̲ arpi̍tāḥ sa̲pta sā̲kaṃ | 20 (10)

T.A.1.7.2

tasmin rājāna-madhiviśraye̍mami̲ti ||

te asmai sarve kaśyapā-jjyoti̍r-labha̲nte |

tānthsomaḥ kaśyapādadhi̍ nirddha̲mati |

bhrastā karma kṛ̍divai̲vaṃ || prāṇo jīvānīndriya̍ jīvā̲ni | sapta śīr.ṣa̍ṇyāḥ prā̲ṇāḥ | sūryā i̍tyācā̲ryāḥ ||

apaśyamaha metānth sapta sū̎ryāni̲ti | pañcakarṇo̍ vāthsyā̲yanaḥ | saptakarṇa̍śca plā̲kṣiḥ | 21 (10)

T.A.1.7.3

ānuśravika eva nau kaśya̍pa i̲ti | ubhau̍ veda̲yite |

na hi śekumiva mahāme̍ruṃ ga̲ntuṃ ||

apaśyamahametath sūryamaṇḍalaṃ pariva̍rtamā̲naṃ |

gā̲rgyaḥ prā̍ṇatrā̲taḥ | gacchanta ma̍hāme̲ruṃ |

eka̍ñcāja̲hataṃ || bhrājapaṭara pata̍ṅgā ni̲hane | tiṣṭhannā̍tapa̲nti | tasmā̍di̲ha taptri̍ tapāḥ | 22 (10)

T.A.1.7.4

a̲mutre̲tare | tasmā̍di̲hā taptri̍ tapāḥ || teṣā̍meṣā̲ bhava̍ti ||

sa̲pta sūryā̲ diva̲-manu̲ pravi̍ṣṭāḥ | tāna̲nveti̍ pa̲thibhi̍r dakṣi̲ṇāvān̍ | te asmai sarve ghṛtamā̍tapa̲nti |

ūrjaṃ duhānā anapasphura̍nta i̲ti ||

saptartvijaḥ sūryā i̍tyācā̲ryāḥ || teṣā̍meṣā̲ bhava̍ti ||

sa̲pta diśo̲ nānā̍ sūryāḥ | 23 (10)

T.A.1.7.5

sa̲pta hotā̍ra ṛ̲tvija̍ḥ | devā ādityā̍ ye sa̲pta |

tebhiḥ somābhī rakṣa̍ṇa i̲ti || tada̍pyāmnā̲yaḥ |

digbhrāja ṛtū̎n karo̲ti || eta̍yaivā̲vṛtā :':'sahasrasūryatāyā

iti vai̍śampā̲yanaḥ || tasyai̲ṣā bhava̍ti ||

yaddyāva̍ indra te śa̲ta(gm) śa̲taṃ bhūmī̎ḥ | u̲ta syuḥ |

na tvā̍ vajrin–th sa̲hasra̲(gm)̲ sūryā̎ḥ ( ) | 24 (10)

T.A.1.7.6

anu na jātamaṣṭa roda̍sī i̲ti || nānā liṅgatvā-dṛtūnāṃ

nānā̍ sūrya̲tvaṃ || aṣṭau tu vyavasi̍tā i̲ti ||

sūryamaṇḍalā-nyaṣṭā̍ta ū̲rddhvaṃ ||

teṣā̍meṣā̲ bhava̍ti || ci̲traṃ de̲vānā̲-muda̍gā̲danī̍kaṃ |

cakṣu̍r mi̲trasya̲ varu̍ṇasyā̲gneḥ |

ā:'prā̲ dyāvā̍ pṛthi̲vī a̲ntari̍kṣaṃ |

sūrya ātmā jagatastasthu̍ṣaśce̲ti || 25 (9)

(sā̲kaṃ - plā̲kṣi - staptri̍tapā̲ - nānā̍sūryā̲ḥ - sūryā̲ - +nava̍ ca) (A7)

śrī chāyā-suvarcalāmbā sameta śrī suryanārāyaṇa svāmine namaḥ | om̐ namo nārāyaṇāya || 7 ||

## 1.1.8 anuvākaṃ-8

T.A.1.8.1

kvedamabhra̍ṃ nivi̲śate | kvāya(gm)̍ samm̐vathsa̲ro

mi̍thaḥ | kvāhaḥ kveyan de̍va rā̲trī |

kva māsā ṛ̍tava̲ḥ śritāḥ || arddhamāsā̍ muhū̲rtāḥ | nimeṣāstu̍ṭibhi̲ḥ (nimeṣāstra̍ṭibhi̲ḥ) saha |

kvemā āpo ni̍viśa̲nte | ya̲dīto̍ yānti̲ saṃpra̍ti ||

kālā aphsu ni̍viśa̲nte | ā̲paḥ sūrye̍ sa̲māhi̍tāḥ | 26 (10)

T.A.1.8.2

abhrā̎ṇya̲paḥ pra̍padya̲nte | vi̲dyuthsūrye̍ sa̲māhi̍tā || anavarṇe i̍me bhū̲mī | i̲yañcā̍sau ca̲ roda̍sī ||

ki(gg) svidatrānta̍rā bhū̲taṃ | ye̲neme vi̍dhṛte̲ ubhe |

vi̲ṣṇunā̍ vidhṛ̍te bhū̲mī | i̲ti va̍thsasya̲ veda̍nā ||

irā̍vatī dhenu̲matī̲ hi bhū̲taṃ |

sū̲ya̲va̲sinī̲ manu̍ṣe daśa̲sye̎ | 27 (10)

T.A.1.8.3

vya̍ṣṭabhnā̲-droda̍sī̲ viṣṇa̍ve̲te |

dā̲dhartha̍ pṛthi̲vī-ma̲bhito̍ ma̲yūkhai̎ḥ ||

kinta-dviṣṇo rbala̍mā̲huḥ | kā̲ dīpti̍ḥ kiṃ pa̲rāya̍ṇaṃ |

eko̍ ya̲ddhā-ra̍ya dde̲vaḥ | re̲jatī̍ roda̲sī u̍bhe ||

vātādviṣṇor ba̍la mā̲huḥ | a̲kṣarā̎d dīpti̲ rucya̍te |

tri̲padā̲ddhāra̍yad de̲vaḥ | yadviṣṇo̍reka̲-mutta̍maṃ || 28 (10)

T.A.1.8.4

a̲gnayo̍ vāya̍vaścai̲va | e̲tada̍sya pa̲rāya̍ṇaṃ ||

pṛcchāmi tvā pa̍raṃ mṛ̲tyuṃ |

a̲vama̍ṃ maddhya̲mañca̍tuṃ | lo̲kañca̲ puṇya̍pāpā̲nāṃ |

e̲tat pṛ̍cchāmi̲ saṃpra̍ti || a̲mumā̍huḥ pa̍raṃ mṛ̲tyuṃ |

pa̲vamā̍naṃ tu̲ maddhya̍maṃ | a̲gnire̲vāva̍mo mṛ̲tyuḥ |

ca̲ndramā̎-ścatu̲rucya̍te || 29 (10)

T.A.1.8.5

a̲nā̲bho̲gāḥ pa̍raṃ mṛ̲tyuṃ | pā̲pāḥ sa̍mm̐yanti̲ sarva̍dā |

ābhogāstveva̍ samm̐ya̲nti | ya̲tra pu̍ṇyakṛ̲to ja̍nāḥ ||

tato̍ ma̲ddhyama̍māya̲nti | ca̲tuma̍gniñca̲ saṃpra̍ti ||

pṛcchāmi tvā̍ pāpa̲kṛtaḥ | ya̲tra yā̍taya̲te ya̍maḥ |

tvannastad -brahma̍n prabrū̲hi | ya̲di ve̎tthā:'sa̲to gṛ̍hān || 30 (10)

T.A.1.8.6

ka̲śyapā̍ dudi̍tāḥ sū̲ryāḥ | pā̲pānni̍rghnanti̲ sarva̍dā |

rodasyoranta̍r deśe̲ṣu | tatra nyasyante̍ vāsa̲vaiḥ ||

te :'śarīrāḥ pra̍padya̲nte | ya̲thā :'pu̍ṇyasya̲ karma̍ṇaḥ | apā̎ṇya̲pāda̍ keśā̲saḥ | ta̲tra te̍:'yoni̲jā ja̍nāḥ ||

mṛtvā punarmṛtyu-mā̍padya̲nte |

a̲dyamā̍nāḥ sva̲karma̍bhiḥ | 31 (10)

T.A.1.8.7

āśātikāḥ krima̍ya i̲va | tataḥ pūyante̍ vāsa̲vaiḥ ||

apai̍taṃ mṛ̲tyuṃ ja̍yati | ya e̲vaṃ m̐veda̍ |

sa khalvaiva̍ṃ m̐vidbrā̲hmaṇaḥ | dī̲rghaśru̍ttamo̲ bhava̍ti | kaśya̍pa̲syāti̍thi̲ḥ siddhaga̍mana̲ḥ siddhāga̍manaḥ ||

tasyai̲ṣā bhava̍ti || āyasmina̎-thsa̲pta vā̍sa̲vāḥ |

roha̍nti pū̲rvyā̍ ruha̍ḥ | 32 (10)

T.A.1.8.8

ṛṣi̍r.ha dīrgha̲śrutta̍maḥ | indrasya gharmo ati̍thiri̲ti ||

kaśyapaḥ paśya̍ko bha̲vati | yathsarvaṃ paripaśyatī̍ti

sau̲kṣmyāt || athāgne̍raṣṭapu̍ruṣa̲sya | tasyai̲ṣā bhava̍ti ||

agne̲ naya̍ su̲pathā̍ rā̲ye a̲smān | viśvā̍ni deva va̲yunā̍ni

vi̲dvān | yu̲yo̲ddhya̍sma-jju̍hurā̲ṇamena̍ḥ |

bhūyiṣṭhānte nama uktiṃ m̐vi̍dheme̲ti ( ) || 33 (10)

sa̲māhi̍tā - daśa̲sye̍ - utta̍ma̲-mucya̍te-gṛhān-thsva̲karma̍bhiḥ-pū̲rvyā̍ ruha̍-i̲ti) (A8)

śrī chāyā-suvarcalāmbā sameta śrī suryanārāyaṇa svāmine namaḥ | om̐ namo nārāyaṇāya || 8 ||

## 1.1.9 anuvākaṃ-9

T.A.1.9.1

agniśca jāta̍vedā̲śca | sahojā a̍jirā̲prabhuḥ |

vaiśvānaro na̍ryāpā̲śca | pa̲ṅktirā̍dhāśca̲ sapta̍maḥ | visarpe vāṣṭa̍mo:'gnī̲nāṃ | ete:'ṣṭau vasavaḥ kṣi̍tā i̲ti || yathartve-vāgne-rarcirvarṇa̍ viśe̲ṣāḥ |

nīlārciśca pītakā̎rciśce̲ti ||

atha vāyo-rekādaśa-puruṣasyaikādaśa̍strīka̲sya ||

prabhrājamānā vya̍vadā̲tāḥ | 34 (10)

T.A.1.9.2

yāśca vāsu̍ki vai̲dyutāḥ | rajatāḥ paru̍ṣāḥ śyā̲māḥ |

kapilā a̍tilo̲hitāḥ | ūrddhvā avapa̍tantā̲śca |

vaidyuta i̍tyekā̲daśa || nainaṃ m̐vaidyuto̍ hina̲sti |

ya e̍vaṃ m̐ve̲da || sa hovāca vyāsaḥ pā̍rāśa̲ryaḥ |

vidyudvadhamevāhaṃ mṛtyumai̎cchami̲ti ||

na tvakā̍ma(gm) ha̲nti | 35 (10)

T.A.1.9.3

ya e̍vaṃ m̐ve̲da || atha ga̍ndharva̲gaṇāḥ | svāna̲ bhrāṭ | aṅghā̍ri̲r baṃbhā̍riḥ | hasta̲ḥ suha̍staḥ |

kṛśā̍nur vi̲śvāva̍suḥ | mūrddhanvānth-sū̎ryava̲rcāḥ | kṛtirityekādaśa ga̍ndharva̲gaṇāḥ || devāśca ma̍hāde̲vāḥ | raśmayaśca devā̍ gara̲giraḥ || 36 (10)

T.A.1.9.4

nainaṃ garo̍ hina̲sti | ya e̍vaṃ m̐ve̲da ||

gau̲rī mi̍māya sali̲lāni̲ takṣa̍tī |

eka̍padī dvi̲padī̲ sā catu̍ṣpadī | a̲ṣṭāpa̍dī̲ nava̍padī babhū̲vuṣī̎ | sahasrākṣarā parame vyo̍manni̲ti ||

vāco̍ viśe̲ṣaṇaṃ || atha nigada̍vyākhyā̲tāḥ |

tānanukra̍miṣyā̲maḥ || va̲rāhava̍ḥ-svata̲pasaḥ | 37 (10)

T.A.1.9.5

vi̲dyun ma̍haso̲ dhūpa̍yaḥ | śvāpayo gṛhamedhā̎ścetye̲te |

ye̲ ceme:'śi̍mivi̲dviṣaḥ || parjanyāḥ sapta pṛthivīmabhi-  
va̍r.ṣa̲nti | vṛṣṭi̍bhiri̲ti | etayaiva vibhakti vi̍parī̲tāḥ |

sa̲ptabhi̲rvātai̍ rudī̲ritāḥ | amūṃ m̐lokā-nabhiva̍r.ṣa̲nti | teṣā̍meṣā̲ bhava̍ti || sa̲mā̲na-me̲taduda̍kaṃ | 38 (10)

T.A.1.9.6

u̲ccaitya̍va̲ cāha̍bhiḥ | bhūmi̍ṃ pa̲rjanyā̲ jinva̍nti |

divaṃ jinvan-tyagna̍ya i̲ti || yadakṣa̍raṃ bhū̲takṛ̍taṃ |

viśve̍ devā u̲pāsa̍te | ma̲har.ṣi̍masya go̲ptāra̎ṃ |

ja̲mada̍gni̲-maku̍rvata || ja̲mada̍gni̲-rāpyā̍yate |

chando̍bhi-ścaturutta̲raiḥ |

rājña̲ḥ soma̍sya tṛ̲ptāsa̍ḥ | 39 (10)

T.A.1.9.7

brahma̍ṇā vī̲ryā̍vatā | śi̲vā na̍ḥ pra̲diśo̲ diśa̍ḥ ||

taccha̲m̐yyorā vṛ̍ṇīmahe | gā̲tuṃ m̐ya̲jñāya̍ |

gā̲tuṃ m̐ya̲jñapa̍taye | daivī̎ sva̲stira̍stu naḥ |

sva̲stir mānu̍ṣebhyaḥ | ū̲rddhvaṃ ji̍gātu bheṣa̲jaṃ |

śanno̍ astu dvi̲pade̎ | śañcatu̍ṣpade ( ) ||

somapā(3) asomapā(3) iti nigada̍vyākhyā̲tāḥ || 40 (11)

(vya̲va̲dā̲tā - ha̲nti-ga̍ra̲gira - sta̲pasa - uda̍kaṃ -

tṛptāsa̲ - śvatu̍ṣpada̲ eka̍ṃ ca) (A9)

śrī chāyā-suvarcalāmbā sameta śrī suryanārāyaṇa svāmine namaḥ | om̐ namo nārāyaṇāya || 9 ||

## 1.1.10 anuvākaṃ-10

T.A.1.10.1

sa̲ha̲sra̲vṛdi̍yaṃ bhū̲miḥ | pa̲raṃ m̐vyo̍ma sa̲hasra̍vṛt |

a̲śvinā̍ bhujyū̍ nāsa̲tyā | vi̲śvasya̍ jaga̲taspa̍tī ||

jāyā bhūmiḥ pa̍tirvyo̲ma | mi̲thuna̍ntā a̲turya̍thuḥ |

putro bṛhaspa̍tī ru̲draḥ | sa̲ramā̍ iti̍ strīpu̲maṃ ||

śu̲kraṃ m̐vā̍ma̲nyadya̍ja̲taṃ m̐vā̍ma̲nyat |

viṣu̍rūpe̲ aha̍nī̲ dyauri̍va sthaḥ | 41 (10)

T.A.1.10.2

viśvā̲ hi mā̲yā ava̍thaḥ svadhāvantau |

bha̲drā vā̎ṃ pūṣaṇāvi̲ha rā̲tira̍stu ||

vāsā̎tyau ci̲trau jaga̍to ni̲dhānau̎ | dyāvā̍bhūmī ca̲ratha̍ḥ

sa̲(gm)̲ sakhā̍yau | tāva̲śvinā̍ rā̲sabhā̎śvā̲ hava̍ṃ me |

śu̲bha̲spa̲tī̲ ā̲gata(gm)̍ sū̲ryayā̍ sa̲ha ||

tyugro̍ ha bhu̲jyu-ma̍śvinoda me̲ghe |

ra̲yinna kaści̍n mamṛ̲vām̐(2) avā̍hāḥ |

tamū̍hathur-nau̲bhirā̎tma̲n-vatī̍bhiḥ |

a̲nta̲ri̲kṣa̲ pruḍbhi̲ra-po̍dakābhiḥ || 42 (10)

T.A.1.10.3

ti̲sraḥ kṣapa̲strirahā̍ :'ti̲vraja̍dbhiḥ |

nāsa̍tyā bhu̲jyumū̍hathuḥ pata̲ṅgaiḥ |

sa̲mu̲drasya̲ dhanva̍nnā̲rdrasya̍ pā̲re | tri̲bhī rathai̎ḥ

śa̲tapa̍dbhi̲ḥ ṣaḍa̍śvaiḥ || sa̲vi̲tāra̲ṃ m̐vita̍nvantaṃ |

anu̍baddhnāti śāṃba̲raḥ | āpapūr.ṣaṃ-ba̍raścai̲va |

sa̲vitā̍ :'repa̲so̍ :'bhavat || tya(gm) sutṛptaṃ m̐vi̍ditvai̲va |

ba̲huso̍ma gi̲raṃ m̐va̍śī | 43 (10)

T.A.1.10.4

anveti tugro va̍kriyā̲ntaṃ | āyasūyānth soma̍tṛphsu̲ṣu ||

sa saṅgrāma-stamo̎dyo:'tyo̲taḥ | vāco gāḥ pi̍pāti̲ tat |

sa tadgobhiḥ stavā̎ :'tyetya̲nye | ra̲kṣasā̍ :'nanvi̲tāśca̍ ye ||

a̲nveti̲ pari̍vṛttyā̲:'staḥ | e̲vame̲tau stho̍ aśvinā |

te e̲te dyu̍ḥ pṛthi̲vyoḥ | aha̍raha̲r-garbha̍ndadhāthe || 44 (10)

T.A.1.10.5

tayo̍ re̲tau va̲thsā va̍horā̲tre | pṛ̲thi̲vyā aha̍ḥ | di̲vo rātri̍ḥ |

tā avi̍sṛṣṭau | daṃpa̍tī e̲va bha̍vataḥ || tayo̍ re̲tau va̲thsau |

a̲gniścā̍-di̲tyaśca̍ | rā̲trerva̲thsaḥ | śve̲ta ā̍di̲tyaḥ |

ahno̲:'gniḥ | 45 (10)

T.A.1.10.6

tā̲mro a̍ru̲ṇaḥ | tā avi̍sṛṣṭau | dampa̍tī e̲va bha̍vataḥ ||

tayo̍ re̲tau va̲thsau | vṛ̲traśca̍ vaidyu̲taśca̍ | a̲gnervṛ̲traḥ |

vai̲dyuta̍ ādi̲tyasya̍ | tā avi̍sṛṣṭau |

dampa̍tī e̲va bha̍vataḥ || tayo̍ re̲tau va̲thsau | 46 (10)

T.A.1.10.7

u̲ṣmā ca̍ nīhā̲raśca̍ | vṛ̲trasyo̲ṣmā | vai̲dyu̲tasya̍ nīhā̲raḥ |

tau tāve̲va prati̍padyete || seya(gm) rātrī̍ ga̲rbhiṇī̍ pu̲treṇa̲ samm̐va̍sati | tasyā̲ vā e̲tadu̲lbaṇa̎ṃ |

yadrātrau̍ ra̲śmaya̍ḥ | yathā̲ gorga̲rbhiṇyā̍ u̲lbaṇa̎ṃ |

e̲vame̲tasyā̍ u̲lbaṇa̎ṃ || prajayiṣṇuḥ prajayā ca paśubhi̍śca bha̲vati ( ) | ya e̍vaṃ m̐ve̲da |

etamudyanta-mapiya̍ntañce̲ti | ādityaḥ puṇya̍sya va̲thsaḥ |

atha pavi̍trāṅgi̲rasaḥ || 47 (14)

(stho - :'po̍dakābhir - vaśī - dadhāthe - a̲gni - stayo̍ re̲tau va̲thsau - bha̲vati ca̲tvāri̍ ca) (A10)

śrī chāyā-suvarcalāmbā sameta śrī suryanārāyaṇa svāmine namaḥ | om̐ namo nārāyaṇāya || 10 ||

## 1.1.11 anuvākaṃ-11

T.A.1.11.1

pa̲vitra̍vanta̲ḥ pari̲vāja̲māsa̍te | pi̲taiṣā̎ṃ pra̲tno a̲bhira̍kṣati vra̲taṃ | ma̲hassa̍mu̲draṃ m̐varu̍ṇa sti̲roda̍dhe |

dhīrā̍ iccheku̲r–ddharu̍ṇeṣvā̲rabha̎ṃ ||

pa̲vitra̍ṃ te̲ vita̍ta̲ṃ brahma̍ṇa̲spate̎ | prabhu̲rgātrā̍ṇi̲

parye̍ṣi vi̲śvata̍ḥ | ata̍ptatanū̲r na tadā̲mo a̍śnute |

śrṛ̲tāsa̲ idvaha̍n-ta̲stath samā̍śata ||

bra̲hmā de̲vānā̎ṃ{1} || asa̍taḥ sa̲dye tata̍kṣuḥ | 48 (10)

T.A.1.11.2

ṛṣa̍yaḥ sa̲ptātri̍śca̲ yat | sarve:'trayo a̍gastya̲śca |

nakṣa̍trai̲ḥ śaṅkṛ̍to :'vasann || atha̍ savitu̲ḥ śyāvāśva̲syā :'vartti̍kāmasya || a̲mī ya ṛkṣā̲ nihi̍tā sa u̲ccā |

nakta̲ṃ dadṛ̍śre̲ kuha̍ci̲ddive̍yuḥ | ada̍bdhāni̲ varu̍ṇasya vra̲tāni̍ | vi̲cā̲kaśa̍-cca̲ndramā̲ nakṣa̍trameti ||   
tath sa̍vi̲tur vare̎ṇyaṃ | bhargo̍ de̲vasya̍ dhīmahi | 49 (10)

T.A.1.11.3

dhiyo̲ yo na̍ḥ praco̲dayā̎t || tathsa̍vi̲tur vṛ̍ṇīmahe |

va̲yaṃ de̲vasya̲ bhoja̍naṃ | śreṣṭha(gm)̍ sarva̲dhāta̍maṃ | tura̲ṃ bhaga̍sya dhīmahi || apā̍gūhata savitā̲ tṛbhīn̍ | sarvā̎n di̲vo andha̍saḥ | nakta̲tānya̍bhavan dṛ̲śe |

asthya̲sthnā saṃbha̍viṣyāmaḥ ||

nāma̲ nāmai̲va nā̲ma me̎ | 50 (10)

T.A.1.11.4

napu(gm)sa̍ka̲ṃ pumā̲(gg)̲strya̍smi |   
sthāva̍ro:'smyatha̲ jaṅga̍maḥ | ya̲je:'yakṣi̲ yaṣṭā̲he ca̍ ||

mayā̍ bhū̲tānya̍yakṣata | pa̲śavo̍ mama̍ bhūtā̲ni |

anūbandhyo :'smya̍haṃ m̐vi̲bhuḥ ||

striya̍ḥ sa̲tīḥ | tā u̍ me pu̲(gm)̲sa ā̍huḥ |

paśya̍dakṣa̲ṇvānna-vice̍tada̲ndhaḥ |

ka̲viryaḥ pu̲traḥ sa i̲mā ci̍keta | 51 (10)

T.A.1.11.5

yastā vi̍jā̲nāth sa̍vi̲tuḥ pi̲tā:'sa̍t || a̲ndho maṇima̍vindat |

tama̍naṅguli̲-rāva̍yat | a̲grī̲vaḥ pratya̍muñcat |

tamaji̍hva a̲saśca̍ta || ūrddhvamūla-ma̍vākchā̲khaṃ |

vṛ̲kṣaṃ m̐yā̍ veda̲ saṃpra̍ti | na sa jātu jana̍ḥ śradda̲ddhyāt | mṛ̲tyurmā̍ māra̲yādi̍tiḥ ||

hasita(gm) rudi̍taṅgī̲taṃ | 52 (10)

T.A.1.11.6

vīṇā̍ paṇa va̲lāsi̍taṃ | mṛ̲tañjī̲vañca̍ yatki̲ñcit |

a̲ṅgāni̍ sneva̲ viddhi̍ tat || atṛ̍ṣya̲(gg)̲stṛṣya̍ dhyāyat |

a̲smājjā̲tā me̍ mithū̲ carann̍ | putro nir.ṛtyā̍ vaide̲haḥ |

a̲cetā̍ yaśca̲ ceta̍naḥ || sa̲ taṃ maṇima̍vindat |

so̍:'naṅguli̲rāva̍yat | so̲:'grī̲vaḥ pratya̍muncat | 53 (10)

T.A.1.11.7

so:'ji̍hvo a̲saśca̍ta || naitamṛṣiṃ m̐viditvā naga̍raṃ

pra̲viśet | ya̍di pra̲viśet | mi̲thau cari̍tvā pra̲viśet | tathsaṃbhava̍sya vra̲taṃ || ā̲ tama̍gne ra̲thanti̍ṣṭha | ekā̎śvameka̲ yoja̍naṃ | ekacakra̍-meka̲dhuraṃ |

vā̲ta dhrā̍ji ga̲tiṃ m̐vi̍bho || na̲ ri̲ṣyati̍ na vya̲thate ( ) | 54 (10)

T.A.1.11.8

nā̲syākṣo̍ yātu̲ sajja̍ti | yacchvetā̎n rohi̍tā(gg)ścā̲gneḥ |

ra̲the yu̍ktvā:'dhi̲tiṣṭha̍ti || ekayā ca daśabhiśca̍ svabhū̲te |

dvābhyā miṣṭaye vi(gm)̍śatyā̲ ca | tisṛbhiśca vahase tri(gm)̍śatā̲ ca | niyudbhir-vāyaviha tā̍ vimu̲ñca || 55 (7)

(tata̍kṣur - dhīmahi - nā̲ma me̍ - ciketa - gī̲taṃ - pratya̍muñcad - vya̲thate - +sa̲pta ca̍) (A11)

śrī chāyā-suvarcalāmbā sameta śrī suryanārāyaṇa svāmine namaḥ | om̐ namo nārāyaṇāya || 11 ||

## 1.1.12 anuvākaṃ-12

T.A.1.12.1

āta̍nuṣva̲ prata̍nuṣva | u̲ddhamādha̍ma̲ sandha̍ma |

āditye candra̍varṇā̲nāṃ | garbha̲ mā dhe̍hi̲ yaḥ pumān̍ || i̲taḥ si̲kta(gm) sūrya̍gataṃ | ca̲ndrama̍se̲ rasa̍ṅkṛdhi |

vārādaṃ jana̍yā-gre̲:'gniṃ | ya eko̍ rudra̲ ucya̍te ||

a̲sa̲ṃ khyā̲tāḥ sa̍hasrā̲ṇi | sma̲ryate̍ na ca̲ dṛśya̍te | 56 (10)

T.A.1.12.2

e̲vame̲tanni̍bodhata || ā ma̲ndrai-ri̍ndra̲ hari̍bhiḥ |

yā̲ hi ma̲yūra̍-romabhiḥ | mātvā kecinniye muri̍nna

pā̲śinaḥ | da̲dha̲nveva̲ tā i̍hi || mā ma̲ndrai-ri̍ndra̲ hari̍bhiḥ | yā̲mi ma̲yūra̍ romabhiḥ | mā mā kecinniye muri̍nna pā̲śinaḥ | ni̲dha̲nveva̲ tām̐(2) i̍mi ||

aṇubhiśca ma̍hadbhi̲śca | 57 (10)

T.A.1.12.3

ni̲ghṛṣvai̍ rasa̲māyu̍taiḥ | kālair. haritva̍māpa̲nnaiḥ | indrāyā̍hi sa̲hasra̍ yuk || a̲gnir vi̲bhrāṣṭi̍ vasanaḥ |

vā̲yuḥ śveta̍sikadru̲kaḥ | sa̲mm̐va̲thsa̲ro vi̍ṣū̲ varṇai̎ḥ |

nityā̲ste :'nuca̍rāsta̲va ||

subrahmaṇyo(gm) subrahmaṇyo(gm) su̍brahma̲ṇyoṃ |

indrāgaccha hariva āgaccha me̍dhāti̲theḥ |

meṣa vṛṣaṇaśva̍sya me̲ne | 58 (10)

T.A.1.12.4

gaurāvaskandinna-halyā̍yai jā̲ra | kauśika-brāhmaṇa gautama̍bruvā̲ṇa || a̲ru̲ṇāśvā̍ i̲hāga̍tāḥ |

vasa̍vaḥ pṛthivi̲ kṣita̍ḥ | a̲ṣṭau di̲gvāsa̍so̲ :'gnaya̍ḥ |

agniśca jātavedā̎ścetye̲te || tāmrāśvā̎-stāmra̲rathāḥ | tāmravarṇā̎ stathā̲:'sitāḥ | daṇḍahastā̎ḥ khāda̲gdataḥ |

ito rudrā̎ḥ parā̲ṅgatāḥ | 59 (10)

T.A.1.12.5

ukta(gg) sthānaṃ pramāṇañca̍ pura̲ ita ||

bṛha̲spati̍śca savi̲tā ca̍ | vi̲śvarū̍pai-ri̲hāga̍tāṃ |

rathe̍nodaka̲vartma̍nā | a̲phsuṣā̍ iti̲ taddva̍yoḥ ||

ukto veṣo̍ vāsā̲(gm)̲si ca | kālāvayavānā-mita̍ḥ pratī̲jyā |

vāsātyā̍ itya̲śvinoḥ | ko:'ntarikṣe śabdaṅka̍rotī̲ti |

vāsiṣṭha rauhiṇo mīmā(gm)̍sāṃ ca̲kre ( ) |

tasyai̲ṣā bhava̍ti || vā̲śreva̍ vi̲dyu{2} diti̍ ||

brahma̍ṇa u̲dara̍ṇamasi | brahma̍ṇa udī̲raṇa̍masi |

brahma̍ṇa ā̲stara̍ṇamasi | brahma̍ṇa upa̲stara̍ṇamasi || 60 (16)

(dṛśya̍te̲ - ca - me̲ne - pa̍rā̲̲ṃ gatā - śca̲kre ṣaṭ ca̍) (A12)

śrī chāyā-suvarcalāmbā sameta śrī suryanārāyaṇa svāmine namaḥ | om̐ namo nārāyaṇāya || 12 ||

## 1.1.13 anuvākaṃ-13

T.A.1.13.1 [apa̍krāmata gabhi̲rṇya̍ḥ ]

a̲ṣṭayo̍nī-ma̲ṣṭapu̍trāṃ | a̲ṣṭapa̍tnī-mi̲māṃ mahī̎ṃ |

a̲haṃ m̐veda̲ na me̍ mṛtyuḥ | na cāmṛ̍tyura̲ghāha̍rat ||

a̲ṣṭayo̎nya̲ṣṭa pu̍traṃ | a̲ṣṭapa̍di̲da-ma̲ntari̍kṣaṃ |

a̲haṃ m̐veda̲ na me̍ mṛtyuḥ | na cāmṛ̍tyura̲ghāha̍rat |

a̲ṣṭayo̍nī-ma̲ṣṭapu̍trāṃ | a̲ṣṭapa̍tnī-ma̲mūndiva̎ṃ | 61 (10)

T.A.1.13.2

a̲haṃ m̐veda̲ na me̍ mṛtyuḥ | na cāmṛ̍tyura̲ghāha̍rat ||

su̲trāmā̍ṇaṃ{3} ma̲hīmū̲ṣu{4} || adi̍ti̲rdyau-radi̍ti-ra̲ntari̍kṣaṃ | adi̍ti rmā̲tā sa pi̲tā sa pu̲traḥ | viśve̍ de̲vā adi̍ti̲ḥ pañca̲ janā̎ḥ | adi̍tir-jā̲ta-madi̍ti̲r-jani̍tvaṃ ||

a̲ṣṭau pu̲trāso̲ adi̍teḥ | ye jā̲tā sta̲nva̍ḥ pari̍ |

de̲vām̐ (2) upa̍praith sa̲ptabhi̍ḥ | 62 (10)

T.A.1.13.3

pa̲rā̲ mā̲rtā̲ṇḍamāsya̍t || sa̲ptabhi̍ḥ pu̲trai-radi̍tiḥ |

upa̲ prait pū̲rvya̍ṃ m̐yuga̎ṃ | pra̲jāyai̍ mṛ̲tyave ta̍t |

pa̲rā̲ mā̲rtā̲ṇḍa-mābha̍ra̲diti̍ || tānanukra̍miṣyā̲maḥ ||

mi̲traśca̲ varu̍ṇaśca | dhā̲tā cā̎rya̲mā ca̍ | a(gm)śa̍śca̲ bhaga̍śca | indraśca vivasvā(gg)̍ścetye̲te ( ) ||

"hi̲ra̲ṇya̲ga̲rbho{5} ha̲(gm)̲saḥśu̍ci̲ṣat{6} |

brahma̍ jajñā̲naṃ{7} tadit pa̲da{8} miti̍ ||

ga̲rbhaḥ prā̍jāpa̲tyaḥ | atha̲ puru̍ṣaḥ sa̲ptapuru̍ṣaḥ || 63 (14) (a̲mūṃ diva(gm)̍ - sa̲ptabhi̍ - re̲te ca̲tvāri̍ ca) (A13)

śrī chāyā-suvarcalāmbā sameta śrī suryanārāyaṇa svāmine namaḥ | om̐ namo nārāyaṇāya || 13 ||

## 1.1.14 anuvākaṃ-14

[ ya̲thā̲sthā̲naṃ ga̍rbhi̲ṇya̍ḥ ]

T.A.1.14.1

yo:'sau̍ ta̲pannu̲deti̍ | sa sarve̍ṣāṃ bhū̲tānā̎ṃ prā̲ṇānā̲dāyo̲deti̍ | mā me̎ pra̲jāyā̲ mā pa̍śū̲nāṃ |

mā mama̍ prā̲ṇānā̲dāyoda̍gāḥ || a̲sau yo̎ :'sta̲meti̍ |

sa sarve̍ṣāṃ bhū̲tānā̎ṃ prā̲ṇānā̲dāyā̲stameti̍ |

mā me̎ pra̲jāyā̲ mā pa̍śū̲nāṃ |

mā mama̍ prā̲ṇānā̲dāyā sta̍ṅgāḥ || a̲sau ya ā̲pūrya̍ti |

sa sarve̍ṣāṃ bhū̲tānā̎ṃ prā̲ṇai rā̲pūrya̍ti | 64 (10)

T.A.1.14.2

mā me̎ pra̲jāyā̲ mā pa̍śū̲nāṃ |

mā mama̍ prā̲ṇai-rā̲pūri̍ṣṭhāḥ || a̲sau yo̍:'pa̲kṣīya̍ti |

sa sarve̍ṣāṃ bhū̲tānā̎ṃ prā̲ṇai-rapa̍kṣīyati |

mā me̎ pra̲jāyā̲ mā pa̍śū̲nāṃ |

mā mama̍ prā̲ṇai-rapa̍kṣeṣṭhāḥ || a̲mūni̲ nakṣa̍trāṇi |

sarve̍ṣāṃ bhū̲tānā̎ṃ prā̲ṇairapa̍ prasarpanti̲

cothsa̍rpanti ca | mā me̎ pra̲jāyā̲ mā pa̍śū̲nāṃ |

mā mama̍ prā̲ṇairapa̍ prasṛpata̲ mothsṛ̍pata || 65 (10)

T.A.1.14.3

i̲me māsā̎-ścārddhamā̲sāśca̍ |

sarve̍ṣāṃ bhū̲tānā̎ṃ prā̲ṇairapa̍ prasarpanti̲

cothsa̍rpanti ca | mā me̎ pra̲jāyā̲ mā pa̍śū̲nāṃ |

mā mama̍ prā̲ṇairapa̍ prasṛpata̲ mothsṛ̍pata | i̲ma ṛ̲tava̍ḥ |

sarve̍ṣāṃ bhū̲tānā̎ṃ prā̲ṇairapa̍ prasarpanti̲

cothsa̍rpanti ca | mā me̎ pra̲jāyā̲ mā pa̍śū̲nāṃ |

mā mama̍ prā̲ṇairapa̍ prasṛpata̲ mothsṛ̍pata ||

a̲ya(gm) sa̍mm̐vathsa̲raḥ | sarve̍ṣāṃ bhū̲tānā̎ṃ prā̲ṇairapa̍ prasarpati̲ cothsa̍rpati ca | 66 (10)

T.A.1.14.4

mā me̎ pra̲jāyā̲ mā pa̍śū̲nāṃ | mā mama̍ prā̲ṇairapa̍ prasṛpa̲ mothsṛ̍pa || i̲damaha̍ḥ |

sarve̍ṣāṃ bhū̲tānā̎ṃ prā̲ṇai-rapa̍ prasarpati̲

cothsa̍rpati ca | mā me̎ pra̲jāyā̲ mā pa̍śū̲nāṃ |

mā mama̍ prā̲ṇairapa̍ prasṛpa̲ mothsṛ̍pa |

i̲ya(gm) rātri̍ḥ | sarve̍ṣāṃ bhū̲tānā̎ṃ prā̲ṇai-rapa̍ prasarpati̲ cothsa̍rpati ca | mā me̎ pra̲jāyā̲ mā pa̍śū̲nāṃ |

mā mama̍ prā̲ṇairapa̍ prasṛpa̲ mothsṛ̍pa ( ) ||

om̐ bhūrbhuva̲ssva̍ḥ ||

etadvo mithunaṃ mā no mithu̍na(gm) rī̲ḍhvaṃ || 67 (12)

(prā̲ṇairā̲pūrya̍ti̲-mothsṛ̍pata̲-cothsa̍rpati ca̲ - mothsṛ̍pa̲ dve ca̍) (A14)

śrī chāyā-suvarcalāmbā sameta śrī suryanārāyaṇa svāmine namaḥ | om̐ namo nārāyaṇāya || 14 ||

**special korvai**

(yosau̲ ṣoḍa̍śā̲mūni̲ dvāda̍śā̲yaṃ catu̍rdaśa) (u̲detya̍sta̲metyā̲pūrya̍tyapa̲kṣīya̍tya̲mūni̲ nakṣa̍trāṇī̲ me māsā̍ i̲ma ṛ̲tavo̲:'ya(gm) sa̍mm̐vathsa̲ra i̲damaha̍ri̲ya(gm) rātri̲rdaśa̍)

## 1.1.15 anuvākaṃ-15

T.A.1.15.1

athādityasyāṣṭa pu̍ruṣa̲sya ||

vasūnā mādityānā(gg) sthāne svateja̍sā bhā̲ni ||

rudrāṇā-mādityānā(gg) sthāne svateja̍sā bhā̲ni ||

ādityānā-mādityānā(gg) sthāne svateja̍sā bhā̲ni || satā(gm)̍satyā̲nāṃ |

ādityānā(gg) sthāne svateja̍sā bhā̲ni ||

abhidhūnvatā̍-mabhi̲ghnatāṃ | vātava̍tāṃ ma̲rutāṃ |

ādityānā(gg) sthāne svateja̍sā bhā̲ni ||

ṛbhūṇā-mādityānā(gg) sthāne svateja̍sā bhā̲ni ( ) || viśveṣā̎ṃ devā̲nāṃ |

ādityānā(gg) sthāne svateja̍sā bhā̲ni ||

samm̐vathsara̍sya sa̲vituḥ |

ādityasya sthāne svateja̍sā bhā̲ni || om̐ bhūrbhuva̲ssva̍ḥ |

raśmayo vo mithunaṃ mā no mithu̍na(gm) rī̲ḍhvaṃ || 68 (16) (ṛbhūṇāmādityānā(gg) sthāne svateja̍sā bhā̲ni ṣaṭca̍) (A15)

śrī chāyā-suvarcalāmbā sameta śrī suryanārāyaṇa svāmine namaḥ | om̐ namo nārāyaṇāya || 15 ||

## 1.1.16 anuvākaṃ-16

T.A.1.16.1

ārogasya sthāne svateja̍sā bhā̲ni | bhrājasya sthāne svateja̍sā bhā̲ni | paṭarasya sthāne svateja̍sā bhā̲ni | pataṅgasya sthāne svateja̍sā bhā̲ni |

svarṇarasya sthāne svateja̍sā bhā̲ni |

jyotiṣīmatasya sthāne svateja̍sā bhā̲ni |

vibhāsasya sthāne svateja̍sā bhā̲ni |

kaśyapasya sthāne svateja̍sā bhā̲ni |

om̐ bhūrbhuva̲ssva̍ḥ |

āpo vo mithunaṃ mā no mithu̍na(gm) rī̲ḍhvaṃ || 69 (10)

(ārogasya daśa̍) (A16)

śrī chāyā-suvarcalāmbā sameta śrī suryanārāyaṇa svāmine namaḥ | om̐ namo nārāyaṇāya || 16 ||

## 1.1.17 anuvākaṃ-17

T.A.1.17.1

atha vāyo-rekādaśa-puruṣasyaikādaśa̍-strīka̲sya ||

prabhrājamānānā(gm) rudrāṇā(gg) sthāne

svateja̍sā bhā̲ni |

vyavadātānā(gm) rudrāṇā(gg) sthāne svateja̍sā bhā̲ni |

vāsukivaidyutānā(gm) rudrāṇā(gg) sthāne

svateja̍sā bhā̲ni |

rajatānā(gm) rudrāṇā(gg) sthāne svateja̍sā bhā̲ni |

paruṣāṇā(gm) rudrāṇā(gg) sthāne svateja̍sā bhā̲ni |

śyāmānā(gm) rudrāṇā(gg) sthāne svateja̍sā bhā̲ni |

kapilānā(gm) rudrāṇā(gg) sthāne svateja̍sā bhā̲ni |

atilohitānā(gm) rudrāṇā(gg) sthāne svateja̍sā bhā̲ni |

ūrddhvānā(gm) rudrāṇā(gg) sthāne svateja̍sā bhā̲ni |

70 (10)

T.A.1.17.2

avapatantānā(gm) rudrāṇā(gg) sthāne svateja̍sā bhā̲ni |

vaidyutānā(gm) rudrāṇā(gg) sthāne svateja̍sā bhā̲ni |

prabhrājamānīnā(gm) rudrāṇīnā(gg) sthāne svateja̍sā bhā̲ni |

vyavadātīnā(gm) rudrāṇīnā(gg) sthāne svateja̍sā bhā̲ni |

vāsukivaidyutīnā(gm) rudrāṇīnā(gg) sthāne svateja̍sā bhā̲ni |

rajatānā(gm) rudrāṇīnā(gg) sthāne svateja̍sā bhā̲ni |

paruṣāṇā(gm) rudrāṇīnā(gg) sthāne svateja̍sā bhā̲ni |

śyāmānā(gm) rudrāṇīnā(gg) sthāne svateja̍sā bhā̲ni |

kapilānā(gm) rudrāṇīnā(gg) sthāne svateja̍sā bhā̲ni |

atilohitīnā(gm) rudrāṇīnā(gg) sthāne svateja̍sā bhā̲ni ( ) |

ūrddhvānā(gm) rudrāṇīnā(gg) sthāne svateja̍sā bhā̲ni |

avapatantīnā(gm) rudrāṇīnā(gg) sthāne svateja̍sā bhā̲ni |

vaidyutīnā(gm) rudrāṇīnā(gg) sthāne svateja̍sā bhā̲ni |

om̐ bhūrbhuva̲ssva̍ḥ |

rūpāṇi vo mithunaṃ mā no mithu̍na(gm) rī̲ḍhvaṃ || 71 (15)

(ūrddhvānā(gm) rudrāṇā(gg) sthāne svateja̍sā bhā̲ - nyatilohitīnā(gm) rudrāṇīnā(gg) sthāne svateja̍sā

bhā̲ni pañca̍ ca (A17)

śrī chāyā-suvarcalāmbā sameta śrī suryanārāyaṇa svāmine namaḥ | om̐ namo nārāyaṇāya || 17 ||

## 1.1.18 anuvākaṃ-18

T.A.1.18.1

athāgne̍raṣṭa pu̍ruṣa̲sya ||

agneḥ pūrva-diśyasya sthāne svateja̍sā bhā̲ni |

jātavedasa upadiśyasya sthāne svateja̍sā bhā̲ni |

sahojaso dakṣiṇa-diśyasya sthāne svateja̍sā bhā̲ni |

ajirāprabhava upadiśyasya sthāne svateja̍sā bhā̲ni |

vaiśvānarasyāparadiśyasya sthāne svateja̍sā bhā̲ni |

naryāpasa upadiśyasya sthāne svateja̍sā bhā̲ni |

paṅktirādhasa udag–diśyasya sthāne svateja̍sā bhā̲ni |

visarpiṇa upadiśyasya sthāne svateja̍sā bhā̲ni |

om̐ bhūrbhuva̲ssva̍ḥ( ) |

diśo vo mithunaṃ mā no mithu̍na(gm) rī̲ḍhvaṃ || 72 (11)

(sva̍reka̍m ca) (A18)

śrī chāyā-suvarcalāmbā sameta śrī suryanārāyaṇa svāmine namaḥ | om̐ namo nārāyaṇāya || 18 ||

**special korvai**

(etad raśmaya āpo rūpāṇi diśaḥ pañca̍)

## 1.1.19 anuvākaṃ-19

T.A.1.19.1

dakṣiṇapūrva-syāndiśi visa̍rpī na̲rakaḥ | tasmānnaḥ

pa̍ripā̲hi || dakṣiṇā-parasyā-ndiśya visa̍rpī na̲rakaḥ | tasmānnaḥ pa̍ripā̲hi || uttara-pūrvasyā-ndiśi viṣā̍dī

na̲rakaḥ | tasmānnaḥ pa̍ripā̲hi ||

uttarā-parasyā-ndiśya viṣā̍dī na̲rakaḥ |

tasmānnaḥ pa̍ripā̲hi || ā yasminth–sapta vāsavā{9} indriyāṇi śatakrata̍{10} vitye̲te || 73 (9)

(dakṣiṇapūrvasyām nava̍) (A19)

śrī chāyā-suvarcalāmbā sameta śrī suryanārāyaṇa svāmine namaḥ | om̐ namo nārāyaṇāya || 19 ||

## 1.1.20 anuvākaṃ-20

T.A.1.20.1

i̲ndra̲ gho̲ṣā vo̲ vasu̍bhiḥ pu̲rastā̲-dupa̍dadhatāṃ |

mano̍javaso vaḥ pi̲tṛbhi̍r dakṣiṇa̲ta upa̍dadhatāṃ |

prace̍tā vo ru̲draiḥ pa̲ścā-dupa̍dadhatāṃ |

vi̲śvaka̍rmā va ādi̲tyai-ru̍ttara̲ta upa̍dadhatāṃ |

tvaṣṭā̍ vo rū̲pai-ru̲pari̍ṣṭā̲-dupa̍dadhatāṃ |

saṃjñānaṃ m̐vaḥ pa̍ścādi̲ti ||

ā̲di̲tyaḥ sarvo̲:'gniḥ pṛ̍thi̲vyāṃ | vā̲yura̲ntari̍kṣe |

sūryo̍ di̲vi | ca̲ndramā̍ di̲kṣu ( ) | nakṣa̍trāṇi̲ svalo̲ke ||

e̲vā hye̍va | e̲vā hya̍gne | e̲vā hi vā̍yo | e̲vā hī̎ndra |

e̲vā hi pū̍ṣann | e̲vā hi de̍vāḥ || 74 (17)

di̲kṣu sa̲pta ca̍) (A20)

śrī chāyā-suvarcalāmbā sameta śrī suryanārāyaṇa svāmine namaḥ | om̐ namo nārāyaṇāya || 21 ||

## 1.1.21 anuvākaṃ-21

T.A.1.21.1

āpa̍māpāma̲paḥ sarvā̎ḥ | a̲smā-da̲smādi̲to:'muta̍ḥ |

a̲gnirvā̲yuśca̲ sūrya̍śca | sa̲ha sa̍ñcaska̲rarddhi̍yā ||

vā̲yvaśvā̍ raśmi̲ pata̍yaḥ | marī̎cyātmāno̲ adru̍haḥ |

de̲vī rbhu̍vana̲ sūva̍rīḥ | pu̲tra̲va̲vāya̍ me suta ||

mahānāmnīr-ma̍hāmā̲nāḥ | ma̲ha̲so-ma̍hasa̲ssva̍ḥ| 75(10)

T.A.1.21.2

de̲vīḥ pa̍rjanya̲ sūva̍rīḥ | pu̲tra̲va̲vāya̍ me suta ||

a̲pāśnyu̍ṣṇi-ma̲pā rakṣa̍ḥ | a̲pāśnyu̍ṣṇi-ma̲pā ragha̎ṃ |

apā̎ghrā̲mapa̍ cā̲varti̎ṃ | apa̍ de̲vīri̲to hi̍ta ||

vajra̍ṃ de̲vīrajī̍tā(gg)śca | bhuva̍naṃ deva̲ sūva̍rīḥ |

ā̲di̲tyānadi̍tiṃ de̲vīṃ | yoni̍norddhva-mu̲dīṣa̍ta || 76 (10)

T.A.1.21.3

bha̲draṃ karṇe̍bhiḥ śṛṇu̲yāma̍ devāḥ |

bha̲draṃ pa̍śyemā̲kṣabhi̲r-yaja̍trāḥ |

sthi̲rairaṅgai̎ stuṣṭu̲vā(gm) sa̍sta̲nūbhi̍ḥ |

vyaśe̍ma de̲vahi̍ta̲ṃ m̐yadāyu̍ḥ || sva̲sti na̲ indro̍ vṛ̲ddhaśra̍vāḥ | sva̲sti na̍ḥ pū̲ṣā vi̲śvave̍dāḥ |

sva̲sti na̲stārkṣyo̲ ari̍ṣṭanemiḥ | sva̲sti no̲ bṛha̲spati̍r-dadhātu || ke̲tavo̲ aru̍ṇāsaśca | ṛ̲ṣa̲yo vāta̍raśa̲nāḥ( ) |

pra̲ti̲ṣṭhā(gm) śa̲tadhā̍ hi |

sa̲māhi̍tāso sahasra̲dhāya̍saṃ || śi̲vā na̲ḥ śanta̍mā bhavantu | di̲vyā āpa̲ oṣa̍dhayaḥ || su̲mṛ̲ḍī̲kā sara̍svati |

māte̲ vyo̍ma sa̲ndṛśi̍ || 77 (16)

(sva̍ - ru̲dīṣa̍ta̲ - vāta̍raśa̲nāḥ ṣaṭca̍) (A21)

śrī chāyā-suvarcalāmbā sameta śrī suryanārāyaṇa svāmine namaḥ | om̐ namo nārāyaṇāya || 21 ||

## 1.1.22 anuvākaṃ-22

T.A.1.22.1

yo̍:'pāṃ puṣpa̲ṃ m̐veda̍ | puṣpa̍vān pra̲jāvā̎n paśu̲mān bha̍vati | ca̲ndramā̲ vā a̲pāṃ puṣpa̎ṃ |

puṣpa̍vān pra̲jāvā̎n paśu̲mān bha̍vati | ya e̲vaṃ m̐veda̍ || yo̍:'pāmā̲yata̍na̲ṃ m̐veda̍ | ā̲yata̍navān bhavati |

a̲gnirvā a̲pāmā̲yata̍naṃ | ā̲yata̍navān bhavati |

yo̎:'gnerā̲yata̍na̲ṃ m̐veda̍ | 78 (10)

T.A.1.22.2

ā̲yata̍navān bhavati | āpo̲ vā a̲gnerā̲yata̍naṃ |

ā̲yata̍navān bhavati | ya e̲vaṃ m̐veda̍ ||

yo̍:'pāmā̲̲yata̍na̲ṃ m̐veda̍ | ā̲yata̍navān bhavati |

vā̲yurvā a̲pāmā̲yata̍naṃ | ā̲yata̍navān bhavati |

yo vā̲yorā̲yata̍na̲ṃ m̐veda̍ | ā̲yata̍navān bhavati | 79 (10)

T.A.1.22.3

āpo̲ vai vā̲yorā̲yata̍naṃ | ā̲yata̍navān bhavati |

ya e̲vaṃ m̐veda̍ || yo̍:'pāmā̲yata̍na̲ṃ m̐veda̍ |

ā̲yata̍navān bhavati | a̲sau vai tapa̍nna̲pā-mā̲yata̍naṃ |

ā̲yata̍navān bhavati | yo̍:'muṣya̲-tapa̍ta ā̲yata̍na̲ṃ m̐veda̍ |

ā̲yata̍navān bhavati | āpo̲vā a̲muṣya̲-tapa̍ta ā̲yata̍naṃ | 80 (10)

T.A.1.22.4

ā̲yata̍navān bhavati | ya e̲vaṃ m̐veda̍ ||

yo̍:'pāmā̲yata̍na̲ṃ m̐veda̍ | ā̲yata̍navān bhavati |

ca̲ndramā̲ vā a̲pāmā̲yata̍naṃ | ā̲yata̍navān bhavati |

yaśca̲ndrama̍sa ā̲yata̍na̲ṃ m̐veda̍ | ā̲yata̍navān bhavati |

āpo̲ vai ca̲ndrama̍sa ā̲yata̍naṃ | ā̲yata̍navān bhavati | 81 (10)

T.A.1.22.5

ya e̲vaṃ m̐veda̍ || yo̍:'pāmā̲yata̍na̲ṃ m̐veda̍ |

ā̲yata̍navān bhavati | nakṣa̍trāṇi̲ vā a̲pāmā̲yata̍naṃ |

ā̲yata̍navān bhavati | yo nakṣa̍trāṇā-mā̲yata̍na̲ṃ m̐veda̍ |

ā̲yata̍navān bhavati | āpo̲ vai nakṣa̍trāṇā-mā̲yata̍naṃ | ā̲yata̍navān bhavati | ya e̲vaṃ m̐veda̍ || 82 (10)

T.A.1.22.6

yo̍:'pāmā̲yata̍na̲ṃ m̐veda̍ | ā̲yata̍navān bhavati |

pa̲rjanyo̲ vā a̲pāmā̲yata̍naṃ | ā̲yata̍navān bhavati |

yaḥ pa̲rjanya̍-syā̲yata̍na̲ṃ m̐veda̍ | ā̲yata̍navān bhavati | āpo̲ vai pa̲rjanya̍-syā̲yata̍naṃ | ā̲yata̍navān bhavati |

ya e̲vaṃ m̐veda̍ || yo̍:'pāmā̲yata̍na̲ṃ m̐veda̍ || 83 (10)

T.A.1.22.7

ā̲yata̍navān bhavati | sa̲mm̐va̲thsa̲ro vā a̲pāmā̲yata̍naṃ |

ā̲yata̍navān bhavati | yaḥ sa̍mm̐vathsa̲ra-syā̲yata̍na̲ṃ

m̐veda̍ | ā̲yata̍navān bhavati | āpo̲ vai sa̍mm̐vathsa̲ra-syā̲yata̍naṃ | ā̲yata̍navān bhavati | ya e̲vaṃ m̐veda̍ ||

yo̎:'phsu nāva̲ṃ prati̍ṣṭhitā̲ṃ m̐veda̍ | pratye̲va ti̍ṣṭhati | 84 (10)

T.A.1.22.8

i̲me vai lo̲kā a̲phsu prati̍ṣṭhitāḥ | tade̲ṣā:'bhyanū̎ktā ||

a̲pā(gm) rasa̲muda̍ya(gm)sann |

sūrye̍ śu̲kra(gm) sa̲mābhṛ̍taṃ | a̲pā(gm) rasa̍sya̲ yo

rasa̍ḥ | taṃ m̐vo̍ gṛhṇā-myutta̲mamiti̍ ||

i̲me vai lo̲kā a̲pā(gm) rasa̍ḥ |

te̍:'muṣmi̍n-nādi̲tye sa̲mābha̍tāḥ || jā̲nu̲da̲ghnī-mu̍ttara-

ve̲dīṅkhā̲tvā | a̲pāṃ pū̍rayi̲tvā gu̍lphada̲ghnaṃ | 85 (10)

T.A.1.22.9

puṣkaraparṇaiḥ puṣkaradaṇḍaiḥ puṣkaraiśca̍

sa(gg)stī̲rya | tasmi̍n. vihā̲yase |

a̲gniṃ pra̲ṇīyo̍pa-samā̲dhāya̍ || bra̲hma̲vā̲dino̍ vadanti |

kasmā̎t praṇī̲te:'ya-ma̲gniścī̲yate̎ | sāppra̍ṇī̲te:'yama̲phsu hyaya̍ñcī̲yate̎ | a̲sau bhuva̍ne̲:'pya-nā̍hitāgni-re̲tāḥ |

tama̲bhita̍ e̲tā a̲bhīṣṭa̍kā̲ upa̍dadhāti ||

a̲gni̲ho̲tre da̍r.śapūrṇa-mā̲sayo̎ḥ |

pa̲śu̲ba̲ndhe cā̍turmā̲syeṣu̍ | 86 (10)

T.A.1.22.10

atho̍ āhuḥ | sarve̍ṣu yajñakra̲tuṣviti̍ || e̲taddha̍ sma̲

vā ā̍huḥ śaṇḍi̲lāḥ | kama̲gniñci̍nute ||

sa̲tri̲ya-ma̲gniñci̍nvā̲naḥ | sa̲mm̐va̲thsa̲raṃ pra̲tyakṣe̍ṇa || kama̲gniñci̍nute | sā̲vi̲tra-ma̲gniñci̍nvā̲naḥ |

a̲mumā̍di̲tyaṃ pra̲tyakṣe̍ṇa || kama̲gniñci̍nute | 87 (10)

T.A.1.22.11

nā̲ci̲ke̲ta-ma̲gniñci̍nvā̲naḥ | prā̲ṇān pra̲tyakṣe̍ṇa ||

kama̲gniñci̍nute | cā̲tu̲r̲.ho̲tri̲ya-ma̲gniñci̍nvā̲naḥ |

brahma̍ pra̲tyakṣe̍ṇa || kama̲gniñci̍nute |

vai̲śva̲sṛ̲ja-ma̲gniñci̍nvā̲naḥ | śarī̍raṃ pra̲tyakṣe̍ṇa ||

kama̲gniñci̍nute | u̲pā̲nu̲vā̲kya̍mā̲śu-ma̲gniñci̍nvā̲naḥ | 88 (10)

T.A.1.22.12

i̲mān m̐lo̲kān pra̲tyakṣe̍ṇa || kama̲gniñci̍nute |

i̲mamā̍ruṇa-ketuka-ma̲gniñci̍nvā̲na iti̍ | ya e̲vāsau |

i̲taścā̲-muta̍ścā-vyatīpā̲tī | tamiti̍ || yo̎:'gnermi̍thū̲yā veda̍ |

mi̲thu̲na̲vān bha̍vati | āpo̲ vā a̲gnermi̍thū̲yāḥ |

mi̲thu̲na̲vān bha̍vati ( ) | ya e̲vaṃ m̐veda̍ || 89 (11)

(veda̍ - bhava - tyā̲yata̍naṃ - bhavati̲ - veda̲ - veda̍ - tiṣṭhati - gulphada̲ghnaṃ - cā̍turmā̲sye - ṣva̲mumā̍di̲tyaṃ pra̲tyakṣe̍ṇa̲ kama̲gniṃ ci̍nuta - upānuvā̲kya̍mā̲śuma̲gniṃ ci̍nvā̲no - mi̍thū̲yā mi̍thuna̲vān bha̍va̲tyeka̍ṃ ca) (A22)

śrī chāyā-suvarcalāmbā sameta śrī suryanārāyaṇa svāmine namaḥ | om̐ namo nārāyaṇāya || 22 ||

**special korvai**

(puṣpa̍ma̲gnirvā̲yura̲sau vai tapa̍ñca̲ndramā̲ nakṣa̍trāṇi pa̲rjanya̍ḥ samm̐vathsa̲ro yo̎:'phsu nāva̍me̲taddha̍ sma̲ vai sa̍tri̲ya(gm) sa̍mm̐vathsa̲ra(gm) sā̍vi̲trama̲muṃ nā̍cike̲taṃ prā̲ṇā(gg)ścā̍tur.hotri̲yaṃ brahma̍ vaiśvasṛ̲ja(gm) śarī̍ramupānuvā̲kya̍mā̲śumi̲mān m̐lo̲kāni̲mamā̍ruṇaketuka̲ṃ m̐ya e̲vāsau)

## 1.1.23 anuvākaṃ-23

T.A.1.23.1

āpo̲ vā i̲damā̍santh sali̲lame̲va |

sa pra̲jāpa̍ti̲reka̍ḥ puṣkarapa̲rṇe sama̍bhavat |

tasyānta̲r mana̍si kāma̲ḥ sama̍vartata | i̲da(gm) sṛ̍jeya̲miti̍ |

tasmā̲dyat puru̍ṣo̲ mana̍sā:'bhi̲gaccha̍ti | tadvā̲cā va̍dati |

tatkarma̍ṇā karoti | tade̲ṣā :'bhyanū̎ktā ||

kāma̲stadagre̲ sama̍varta̲tādhi̍ |

mana̍so̲ reta̍ḥ pratha̲maṃ m̐yadāsī̎t | 90 (10)

T.A.1.23.2

sa̲to bandhu̲masa̍ti̲ nira̍vindann | hṛ̲di pra̲tīṣyā̍ ka̲vayo̍ manī̲ṣeti̍ || upai̍na̲ntadupa̍namati | yat kā̍mo̲ bhava̍ti |

ya e̲vaṃ m̐veda̍ || sa tapo̍:'tapyata | sa tapa̍sta̲ptvā | śarī̍ramadhūnuta | tasya̲ yan mā̲(gm)̲samāsī̎t |

tato̍:'ru̲ṇāḥ ke̲tavo̲ vāta̍raśa̲nā ṛṣa̍ya̲ uda̍tiṣṭhann | 91 (10)

T.A.1.23.3

ye nakhā̎ḥ | te vai̍khāna̲sāḥ | ye vālā̎ḥ | te vā̍lakhi̲lyāḥ |

yo rasa̍ḥ | so̍:'pāṃ || a̲nta̲ra̲taḥ kū̲rmaṃ bhū̲ta(gm)

sarpa̍ntaṃ | tama̍bravīt | mama̲ vai tvaṅ-mā̲(gm)̲sā |

sama̍bhūt | 92 (10)

T.A.1.23.4

netya̍bravīt | pūrva̍me̲vāha-mi̲hāsa̲miti̍ |

tatpuru̍ṣasya puruṣa̲tvaṃ | sa sa̲hasra̍śīr.ṣā̲ puru̍ṣaḥ |

sa̲ha̲srā̲kṣaḥ sa̲hasra̍pāt | bhū̲tvoda̍tiṣṭhat | tama̍bravīt | tvaṃ m̐vai pūrva(gm)̍ sama̍bhūḥ |

tvami̲daṃ pūrva̍ḥ kuru̲ṣveti̍ || sa i̲ta ā̲dāyāpa̍ḥ | 93 (10)

T.A.1.23.5

a̲ñja̲linā̍ pu̲rastā̍-du̲pāda̍dhāt | e̲vā hye̲veti̍ |

tata̍ ādi̲tya uda̍tiṣṭhat | sā prācī̲ dik ||

athā̍ru̲ṇaḥ ke̲tur-da̍kṣiṇa̲ta u̲pāda̍dhāt | e̲vā hyagna̲ iti̍ |

tato̲ vā a̲gniruda̍tiṣṭhat | sā da̍kṣi̲ṇā dik |

athā̍ru̲ṇaḥ ke̲tuḥ pa̲ścādu̲pāda̍dhāt |

e̲vā hi vāyo̲ iti̍ | 94 (10)

T.A.1.23.6

tato̍ vā̲yuruda̍tiṣṭhat | sā pra̲tīcī̲ dik |

athā̍ru̲ṇaḥ ke̲tu-ru̍ttara̲ta u̲pāda̍dhāt | e̲vā hīndreti̍ |

tato̲ vā indra̲ uda̍tiṣṭhat | sodī̍cī̲ dik |

athā̍ru̲ṇaḥ ke̲tur-maddhya̍ u̲pāda̍dhāt | e̲vā hi pūṣa̲nniti̍ |

tato̲ vai pū̲ṣoda̍tiṣṭhat | seyandik | 95 (10)

T.A.1.23.7

athā̍ru̲ṇaḥ ke̲turu̲pari̍ṣṭā-du̲pāda̍dhāt | e̲vā hi devā̲ iti̍ |

tato̍ deva manu̲ṣyāḥ pi̲tara̍ḥ | ga̲ndha̲rvā̲-phsa̲rasa̲

ścoda̍-tiṣṭhann | sorddhvā dik || yā vi̲pruṣo̍ vi̲parā̍patann |

tābhyo:'su̍rā̲ rakṣā(gm)̍si piśā̲cāśco-da̍tiṣṭhann |

tasmā̲tte parā̍bhavann |

vi̲pruḍbhyo̲ hi te sama̍bhavann ||

tade̲ṣā:'bhyanū̎ktā || 96 (10)

T.A.1.23.8

āpo̍ ha̲ yad bṛ̍ha̲tīr garbha̲māyann̍ |

dakṣa̲ṃ dadhā̍nā ja̲naya̍ntīḥ svaya̲mbhuṃ |

tata̍ i̲me:'ddhya-sṛ̍jyanta̲ sargā̎ḥ |

adbhyo̲ vā i̲da(gm) sama̍bhūt |

tasmā̍di̲da(gm) sarva̲ṃ brahma̍ svaya̲bhviṃti̍ ||

tasmā̍di̲da(gm) sarva̲(gm)̲ śithi̍la-mi̲vā

dhruva̍-mivābhavat || pra̲jāpa̍ti̲r vāva tat |

ā̲tmanā̲:':'tmāna̍ṃ m̐vi̲dhāya̍ | tade̲vānu̲ prāvi̍śat ||

tade̲ṣā:'bhyanū̎ktā ( ) || 97 (10)

T.A.1.23.9

vi̲dhāya̍ lo̲kān. vi̲dhāya̍ bhū̲tāni̍ | vi̲dhāya̲ sarvā̎ḥ

pra̲diśo̲ diśa̍śca | pra̲jāpa̍tiḥ prathama̲jā ṛ̲tasya̍ |

ā̲tmanā̲:':'tmā-na̍ma̲bhi-samm̐vi̍ve̲śeti̍ ||

sarva̍me̲vedamā̲ptvā | sarva̍-mava̲ruddhya̍ |

tade̲vānu̲ pravi̍śati | ya e̲vaṃ m̐veda̍ || 98 (8)

(āsī̍ - datiṣṭhan - nabhū̲ - dapo̲ - vāyo̲ iti - seyaṃ

diga̲ - bhyanū̎ktā̲ - :'bhyanū̎ktā̲ -+:'ṣṭau ca̍) (A23)

śrī chāyā-suvarcalāmbā sameta śrī suryanārāyaṇa svāmine namaḥ | om̐ namo nārāyaṇāya || 23 ||

## 1.1.24 anuvākaṃ-24

T.A.1.24.1

catu̍ṣṭayya̲ āpo̍ gṛhṇāti | ca̲tvāri̲ vā a̲pā(gm) rū̲pāṇi̍ | megho̍ vi̲dyut | sta̲na̲yi̲tnur-vṛ̲ṣṭiḥ | tānye̲vā va̍rundhe || ā̲tapa̍ti̲ varṣyā̍ gṛhṇāti | tāḥ pu̲rastā̲-dupa̍dadhāti |

e̲tā vai bra̍hmavarca̲syā āpa̍ḥ |

mu̲kha̲ta e̲va bra̍hmavarca̲sa-mava̍rundhe |

tasmā̎n-mukha̲to bra̍hmavarca̲sita̍raḥ || 99 (10)

T.A.1.24.2

kūpyā̍ gṛhṇāti | tā da̍kṣiṇa̲ta upa̍dadhāti |

e̲tā vai te̍ja̲svinī̲rāpa̍ḥ | teja̍ e̲vāsya̍ dakṣiṇa̲to da̍dhāti | tasmā̲d dakṣi̲ṇorddha̍ :'steja̲svita̍raḥ ||

sthā̲va̲rā gṛ̍hṇāti | tāḥ pa̲ścādupa̍dadhāti |

prati̍ṣṭhitā̲ vai sthā̍va̲rāḥ | pa̲ścāde̲va prati̍tiṣṭhati ||

vaha̍ntīr gṛhṇāti | 100 (10)

T.A.1.24.3

tā u̍ttara̲ta upa̍dadhāti | oja̍sā̲ vā e̲tā vaha̍ntīri̲vod-ga̍tīri̲va ākūja̍tīri̲va dhāva̍ntīḥ | oja̍ e̲vāsyo̎ttara̲to da̍dhāti |

tasmā̲dutta̲ro:'ddha̍ oja̲svita̍raḥ || sa̲bhā̲ryāṃ gṛ̍hṇāti |

tā maddhya̲ upa̍dadhāti | i̲yaṃ m̐vai sa̍bhā̲ryāṃḥ |

a̲syāme̲va prati̍tiṣṭhati || pa̲lva̲lyā gṛ̍hṇāti |

tā u̲pari̍ṣṭā-du̲pāda̍dhāti | 101 (10)

T.A.1.24.4

a̲sau vai pa̍lva̲lyāḥ | a̲muṣyā̍me̲va prati̍tiṣṭhati ||

di̲kṣūpa̍dadhāti | di̲kṣu vā āpa̍ḥ | anna̲ṃ m̐vā āpa̍ḥ |

a̲dbhyo vā anna̍ñjāyate | yade̲vādbhyo-:'nna̲ṃ jāya̍te | tadava̍rundhe || taṃ m̐vā e̲tama̍ru̲ṇāḥ ke̲tavo̲ vāta̍raśa̲nā -ṛṣa̍yo-:'cinvann | tasmā̍-dāruṇa ke̲tuka̍ḥ ( ) || 102a

tade̲ṣā:'bhyanū̎ktā || ke̲tavo̲ aru̍ṇāsaśca |

ṛ̲ṣa̲yo vāta̍raśa̲nāḥ | pra̲ti̲ṣṭhā(gm) śa̲tadhā̍ hi |

sa̲māhi̍tāso sahasra̲dhāya̍sa̲miti̍ ||

śa̲taśa̍ścai̲va :'sa̲hasra̍śaśca̲ prati̍tiṣṭhati |

ya e̲tama̲gniñci̍nu̲te | ya u̍cainame̲vaṃ m̐veda̍ || 102b (18)

(bra̲hma̲va̲rca̲sita̍ro̲ - vaha̍ntīr gṛhṇāti̲ - tā u̲pari̍ṣṭādu̲pāda̍dhā - tyāruṇake̲tuko̲:'ṣṭau ca̍) (A24)

śrī chāyā-suvarcalāmbā sameta śrī suryanārāyaṇa svāmine namaḥ | om̐ namo nārāyaṇāya || 24 ||

## 1.1.25 anuvākaṃ-25

T.A.1.25.1

jā̲nu̲da̲ghnī-mu̍ttarave̲dīṅkhā̲tvā | a̲pāṃ pū̍rayati |

a̲pā(gm) sa̍rva̲tvāya̍ | pu̲ṣka̲ra̲pa̲rṇa(gm) ru̲kmaṃ

puru̍ṣa̲-mityupa̍dadhāti | tapo̲ vai pu̍ṣkarapa̲rṇaṃ |

sa̲tya(gm) ru̲kmaḥ | a̲mṛta̲ṃ puru̍ṣaḥ | e̲tāva̲dvā vā̎sti | yāva̍de̲tat | yāva̍de̲vāsti̍ | 103 (10)

T.A.1.25.2

tadava̍rundhe || kū̲rmamupa̍dadhāti |

a̲pāme̲va medha̲mava̍rundhe | atho̎ sva̲rgasya̍ lo̲kasya̲ sama̍ṣṭyai || āpa̍māpāma̲paḥ sarvā̎ḥ |

a̲smāda̲smā di̲to:'muta̍ḥ | a̲gnirvā̲yuśca̲ sūrya̍śca |

sa̲ha sa̍ñcaska̲rarddhi̍yā̲ iti̍ | vā̲yvaśva̍ raśmi̲pata̍yaḥ{11} ||

lo̲kaṃ pṛ̍ṇacchi̲draṃ pṛ̍ṇa | 104 (10)

T.A.1.25.3

yāsti̲sraḥ pa̍rama̲jāḥ ||

i̲ndra̲gho̲ṣā vo̲ vasu̍bhi{12} re̲vā hye̲ve{13} ti̍ ||

pañca̲ cita̍ya̲ upa̍dadhāti | pāṅkta̲:'gniḥ |

yāvā̍ne̲vāgniḥ | tañci̍nute || lo̲kaṃ pṛ̍ṇayā dvi̲tīyā̲-mupa̍dadhāti | pañca̍padā̲ vai vi̲rāṭ | tasyā̲ vā i̲yaṃ pāda̍ḥ |

a̲ntari̍kṣa̲ṃ pāda̍ḥ ( ) | dyauḥ pāda̍ḥ | diśa̲ḥ pāda̍ḥ |

pa̲rora̍jā̲ḥ pāda̍ḥ || vi̲rājye̲va prati̍tiṣṭhati |

ya e̲tama̲gniñci̍nu̲te | ya u̍cainame̲vaṃ m̐veda̍ || 105 (16)

(asti̍ - pṛṇā̲ - ntari̍kṣa̲m pāda̲ḥ ṣaṭca̍) (A25)

śrī chāyā-suvarcalāmbā sameta śrī suryanārāyaṇa svāmine namaḥ | om̐ namo nārāyaṇāya || 25 ||

## 1.1.26 anuvākaṃ-26

T.A.1.26.1

a̲gniṃ pra̲ṇīyo̍pa-samā̲dhāya̍ | tama̲bhita̍ e̲tā a̲bhīṣṭa̍kā̲ upa̍dadhāti | a̲gni̲ho̲tre da̍r.śapūrṇa-mā̲sayo̎ḥ |   
pa̲śu̲ba̲ndhe cā̍turmā̲syeṣu̍ |

atho̍ āhuḥ | sarve̍ṣu yajñakra̲tuṣviti̍ ||

atha̍ hasmā hāru̲ṇaḥ svā̍ya̲mbhuva̍ḥ |

sā̲vi̲traḥ sarvo̲:'gni-rityana̍nuṣaṅgaṃ manyāmahe |

nānā̲ vā e̲teṣā̎ṃ m̐vī̲ryā̍ṇi || kama̲gniñci̍nute | 106 (10)

T.A.1.26.2

sa̲tri̲ya ma̲gniñci̍nvā̲naḥ | kama̲gniñci̍nute |

sā̲vi̲tra ma̲gniñci̍nvā̲naḥ | kama̲gniñci̍nute |

nā̲ci̲ke̲ta ma̲gniñci̍nvā̲naḥ | kama̲gniñci̍nute |

cā̲tu̲r.̲ ho̲tri̲ya-ma̲gniñci̍nvā̲naḥ | kama̲gniñci̍nute |

vai̲śva̲sṛ̲ja ma̲gniñci̍nvā̲naḥ | kama̲gniñci̍nute | 107 (10)

T.A.1.26.3

u̲pā̲nu̲vā̲kya̍-mā̲śu ma̲gniñci̍nvā̲naḥ | kama̲gniñci̍nute |

i̲mamā̍ruṇa-ketuka ma̲gniñci̍nvā̲na iti̍ || vṛṣā̲ vā a̲gniḥ |

vṛṣā̍ṇau̲ sa(gg)sphā̍layet | ha̲nyetā̎sya ya̲jñaḥ | tasmā̲nnānu̲ṣajya̍ḥ || sotta̍rave̲diṣu̍ kra̲tuṣu̍ cinvīta |

u̲tta̲ra̲ve̲dyā(gg) hya̍gniścī̲yate̎ ||

pra̲jākā̍maścinvīta | 108 (10)

T.A.1.26.4

prā̲jā̲pa̲tyo vā e̲ṣo̎:'gniḥ | prā̲jā̲pa̲tyāḥ pra̲jāḥ |

pra̲jāvā̎n bhavati | ya e̲vaṃ m̐veda̍ ||

pa̲śukā̍maścinvīta | sa̲jñāṃna̲ṃ m̐vā e̲tat pa̍śū̲nāṃ |

yadāpa̍ḥ | pa̲śū̲nāme̲va sa̲jñāṃne̲ :'gniñci̍nute |

pa̲śu̲mān bha̍vati | ya e̲vaṃ m̐veda̍ || 109 (10)

T.A.1.26.5

vṛṣṭi̍kāmaścinvīta | āpo̲ vai vṛṣṭi̍ḥ | pa̲rjanyo̲ var.ṣu̍ko bhavati | ya e̲vaṃ m̐veda̍ || ā̲ma̲yā̲vī ci̍nvīta |

āpo̲ vai bhe̍ṣa̲jaṃ | bhe̲ṣa̲ja-me̲vāsmai̍ karoti |

sarva̲māyu̍reti || a̲bhi̲cara(gg)̍ ścinvīta |

vajro̲ vā āpa̍ḥ | 110 (10)

T.A.1.26.6

vajra̍me̲va bhrātṛ̍vyebhya̲ḥ praha̍rati | stṛ̲ṇu̲ta e̍naṃ ||

teja̍skāmo̲ yaśa̍skāmaḥ | bra̲hma̲va̲rca̲sakā̍maḥ   
sva̲rgakā̍maścinvīta | e̲tā va̲dvā vā̎sti | yāva̍de̲tat |

yāva̍de̲vāsti̍ | tadava̍rundhe || tasyai̲ tadvra̲taṃ |

var.ṣa̍ti̲ na dhā̍vet | 111 (10)

T.A.1.26.7

a̲mṛta̲ṃ m̐vā āpa̍ḥ | a̲mṛta̲syā-na̍ntarityai ||

nāphsu-mūtra̍purī̲ṣaṅku̍ryāt | na niṣṭhī̍vet |

na vi̲vasa̍naḥ snāyāt | guhyo̲ vā e̲ṣo̎:'gniḥ |

e̲tasyā̲gne rana̍ti dāhāya ||

na pu̍ṣkarapa̲rṇāni̲ hira̍ṇya̲ṃ m̐vā:'dhi̲tiṣṭhe̎t |

e̲tasyā̲gne-rana̍bhyārohāya || na kūrma̲syāśnī̍yāt ( ) |

noda̲kasyā̲-ghātu̍kā̲nyena̍-moda̲kāni̍ bhavanti |

a̲ghātu̍kā̲ āpa̍ḥ | ya e̲tama̲gniñci̍nu̲te |

ya u̍cainame̲vaṃ m̐veda̍ || 112 (14)

(ci̲nu̲te̲ - ci̲nu̲te̲ - pra̲jākā̍maścinvīta̲-ya e̲vaṃ m̐vedā-po̍-dhāve̲-daśnī̍yācca̲tvāri̍ ca) (A26)

śrī chāyā-suvarcalāmbā sameta śrī suryanārāyaṇa svāmine namaḥ | om̐ namo nārāyaṇāya || 26 ||

## 1.1.27 anuvākaṃ-27

T.A.1.27.1

i̲mā nu̍ka̲ṃ bhuva̍nā sīṣadhema | indra̍śca̲ viśve̍ca

de̲vāḥ || ya̲jñañca̍ nasta̲nvañca̍ pra̲jāñca̍ |

ā̲di̲tyairinda̍ḥ sa̲ha sī̍ṣadhātu ||

ā̲di̲tyairindra̲ḥ saga̍ṇo-ma̲rudbhi̍ḥ |

a̲smāka̍ṃ bhūtvavi̲tā ta̲nūnā̎ṃ || āpla̍vasva̲ prapla̍vasva | ā̲ṇḍī bha̍va ja̲ mā mu̲huḥ | sukhādīndu̍ḥ khani̲dhanāṃ | prati̍muñcasva̲ svāṃ pu̲raṃ || 113 (10)

T.A.1.27.2

marī̍cayaḥ svāyaṃbhu̲vāḥ | ye śa̍rī̲rāṇya̍ kalpayann |

te te̍ de̲haṅka̍lpayantu | mā ca̍ te̲ khyā sma̍ tīriṣat ||

utti̍ṣṭhata̲ mā sva̍pta | a̲gni-mi̍cchaddhva̲ṃ bhāra̍tāḥ | rājña̲ḥ soma̍sya tṛ̲ptāsa̍ḥ | sūrye̍ṇa sa̲yujo̍ṣasaḥ ||

yuvā̍ su̲vāsā̎ḥ{14} || a̲ṣṭāca̍krā̲ nava̍dvārā | 114 (10)

T.A.1.27.3

de̲vānā̲ṃ pūra̍yo̲ddhyā | tasyā(gm)̍ hiraṇma̍yaḥ ko̲śaḥ |

sva̲rgo lo̲ko jyoti̲ṣā :':'vṛ̍taḥ || yo vai tā̎ṃ brahma̍ṇo ve̲da |

a̲mṛte̍nāvṛ̲tāṃ pu̍rīṃ | tasmai̎ brahma ca̍ brahmā̲ ca |

ā̲yuḥ kīrti̍ṃ pra̲jānda̍duḥ || vi̲bhrāja̍mānā̲(gm)̲ hari̍ṇīṃ |

ya̲śasā̍ saṃpa̲rīvṛ̍tāṃ | pura(gm)̍ hiraṇma̍yīṃ bra̲hmā | 115 (10)

T.A.1.27.4

vi̲veśā̍pa̲rāji̍tā || parāṅgetya̍ (parāṅatya̍) jyāma̲yī |

parāṅgetya̍ (parāṅatya̍) nāśa̲kī |

i̲ha cā̍mutra̍ cānve̲ti | vi̲dvān de̍vāsu̲rānu̍bha̲yān ||

yatku̍mā̲rī ma̲ndraya̍te | ya̲dyo̲ṣidya-tpa̍ti̲vratā̎ |

ari̍ṣṭa̲ṃ m̐yatkiñca̍ kri̲yate̎ | a̲gni-stadanu̍ vedhati ||

a̲śṛtā̍saḥ śṛ̍tāsa̲śca | 116 (10)

T.A.1.27.5

ya̲jvāno̲ ye:'pya̍ya̲jvana̍ḥ | sva̍ryanto̲ nāpe̎kṣante |

indra̍-ma̲gniñca̍ ye vi̲duḥ || sika̍tā iva sa̲mm̐yanti̍ |

ra̲śmibhi̍ḥ-samu̲dīri̍tāḥ | a̲smā-llo̲kāda̍-muṣmā̲cca |

ṛ̲ṣibhi̍-radāt-pṛ̲śnibhi̍ḥ || ape̍ta̲ vīta̲ vi ca̍ sarpa̲tāta̍ḥ | ye:'tra̲ stha pu̍rā̲ṇā ye ca̲ nūta̍nāḥ |

aho̍bhi-ra̲dbhi-ra̲ktubhi̲-rvya̍ktaṃ | 117 (10)

T.A.1.27.6

ya̲mo da̍dātva-va̲sāna̍masmai || nṛ mu̍ṇantu nṛ pā̲tvarya̍ḥ |

a̲kṛ̲ṣṭā ye ca̲ kṛṣṭa̍jāḥ | ku̲mārī̍ṣu ka̲nīnī̍ṣu |

jā̲riṇī̍ṣu ca̲ ye hi̲tāḥ || reta̍ḥ pītā̲ āṇḍa̍pītāḥ |

aṅgā̍reṣu ca̲ ye hu̲tāḥ | u̲bhayā̎n putra̍ pautra̲kān |

yu̲ve̲:'haṃ m̐ya̲marāja̍gān || śa̲taminnu śa̲rada̍ḥ{15} ( ) ||

ado̲ yadbrahma̍ vila̲baṃ | pi̲tṛ̲ṇāñca̍ ya̲masya̍ ca |

varu̍ṇa̲-syāśvi̍no-ra̲gneḥ | ma̲rutā̎ñca vi̲hāya̍sāṃ ||

kā̲ma̲pra̲yava̍ṇaṃ me astu | sa hye̍vāsmi̍ sa̲nāta̍naḥ |

iti nāko brahmiśravo̍ rāyo̲ dhanaṃ |

pu̲trānāpo̍ de̲vīri̲hāhi̍tā || 118 (18)

(pu̲raṃ - nava̍dvārā - bra̲hmā - ca - vya̍kta(gm) - śa̲rado̲:'ṣṭau ca̍ (A27)

śrī chāyā-suvarcalāmbā sameta śrī suryanārāyaṇa svāmine namaḥ | om̐ namo nārāyaṇāya || 27 ||

## 1.1.28 anuvākaṃ-28

T.A.1.28.1

viśī̎rṣṇī̲ṃ gṛddhra̍-śīrṣṇīñca | apeto̍ nir.ṛ̲ti(gm) ha̍thaḥ |

paribādha(gg) śve̍taku̲kṣaṃ | ni̲jaṅgha(gm)̍ śaba̲loda̍raṃ || sa̲ tān. vā̲cyāya̍yā sa̲ha | agne̲ nāśa̍ya sa̲ndṛśa̍ḥ | ī̲rṣyā̲sū̲ye bu̍bhu̲kṣāṃ | ma̲nyuṃ kṛ̲tyāṃ ca̍ dīdhire |

rathe̍na ki(gm)śu̲kāva̍tā | agne̲ nāśa̍ya sa̲ndṛśa̍ḥ || 119 (10) (viśī̎rṣṇī̲ṃ daśa̍) (A28)

śrī chāyā-suvarcalāmbā sameta śrī suryanārāyaṇa svāmine namaḥ | om̐ namo nārāyaṇāya || 28 ||

## 1.1.29 anuvākaṃ-29

T.A.1.29.1

pa̲rjanyā̍ya̲ pragā̍yata | di̲vaspu̲trāya̍ mī̲ḍhuṣe̎ |

sa no̍ ya̲vasa̍micchatu ||

i̲daṃ m̐vaca̍ḥ pa̲rjanyā̍ya sva̲rāje̎ | hṛ̲do a̲stvanta̍ra̲nta-dyu̍yota | ma̲yo̲bhūrvāto̍ vi̲śvakṛ̍ṣṭayaḥ santva̲sme |

su̲pi̲ppa̲lā oṣa̍dhīr de̲vago̍pāḥ ||

yo garbha̲-moṣa̍dhīnāṃ | gavā̎ṅkṛ̲ṇotyarva̍tāṃ |

pa̲rjanya̍ḥ puru̲ṣīṇā̎ṃ || 120 (10)

(pa̲rjanyā̍ya̲ daśa̍) (A29)

śrī chāyā-suvarcalāmbā sameta śrī suryanārāyaṇa svāmine namaḥ | om̐ namo nārāyaṇāya || 29 ||

## 1.1.30 anuvākaṃ-30

T.A.1.30.1

puna̍rmāmaitvindri̲yaṃ | puna̲rāyu̲ḥ puna̲rbhaga̍ḥ |

puna̲r brāhma̍ṇa-maitu mā | puna̲r dravi̍ṇa maitu mā || yanme̲:'dya reta̍ḥ pṛthi̲vīmaskān̍ |

yadoṣa̍dhīra̲pyasa̍ra̲d-yadāpa̍ḥ | i̲dantat puna̲rāda̍de |

dī̲rghā̲yu̲tvāya̲ varca̍se || yanme̲ reta̲ḥ prasi̍cyate |

yanma̲ ājā̍yate̲ puna̍ḥ( ) | tena̍ māma̲mṛta̍ṃ kuru |

tena̍ supra̲jasa̍ṅkuru || 121 (12) (puna̲rdve ca̍) (A30)

śrī chāyā-suvarcalāmbā sameta śrī suryanārāyaṇa svāmine namaḥ | om̐ namo nārāyaṇāya || 30 ||

## 1.1.31 anuvākaṃ-31

T.A.1.31.1

a̲dbhaya-stiro̲dhā jā̍yata | tava̍ vaiśrava̲ṇaḥ sa̍dā |

tiro̍ dhehi sapa̲tnānna̍ḥ | ye apo̲:'śnanti̍ keca̲na ||

tvā̲ṣṭrīṃ mā̲yāṃ m̐va̎śrava̲ṇaḥ | ratha(gm)̍ sahasra̲

vandhu̍raṃ | pu̲ru̲śca̲kra(gm) saha̍srāśvaṃ |

āsthā̲ yāyā̍hi no ba̲liṃ || yasmai̍ bhū̲tāni̍ ba̲limāva̍hanti |

dhana̲ṅgāvo̲ hasti̲ hira̍ṇya̲maśvān̍ | 122 (10)

T.A.1.31.2

asā̍ma suma̲tau ya̲jñiya̍sya |

śriya̲ṃ bibhra̲to :'nna̍mukhīṃ m̐vi̲rāja̎ṃ ||

su̲da̲r̲.śa̲ne ca̍ krau̲ñce ca̍ | mai̲nā̲ge ca̍ ma̲hāgi̍rau |

śa̲tadvā̲ṭṭara̍gama̲ntā (sa̲tadvā̲ṭṭara̍gama̲ntā) |

sa̲(gm)̲hārya̲ṃ naga̍ra̲ṃ tava̍ || iti mantrā̎ḥ |

kalpo̍:'ta ū̲rddhvaṃ || yadi̲ bali̲(gm)̲ hare̎t |

hi̲ra̲ṇya̲nā̲bhaye̍ vitu̲daye̍ kaube̲rāyā̲yaṃ ba̍liḥ | 123 (10)

T.A.1.31.3

sarvabhūtādhipataye na̍ma i̲ti |

atha bali(gm) hṛtvopa̍tiṣṭhe̲ta ||

kṣa̲traṃ kṣa̲traṃ m̐vai̎śrava̲ṇaḥ |

brāhmaṇā̍ vaya̲(gg)̲ smaḥ | nama̍ste astu̲ mā mā̍ hi(gm)sīḥ | asmāt praviśyānna̍maddhī̲ti ||

atha tamagni-mā̍dadhī̲ta | yasminne tatkarma pra̍yuñjī̲ta ||

ti̲rodhā̲ bhūḥ | ti̲rodhā̲ bhuva̍ḥ | 124 (10)

T.A.1.31.4

ti̲rodhā̲ḥ sva̍ḥ | ti̲rodhā̲ bhūrbhuva̲ssva̍ḥ |

sarveṣāṃ m̐lokānā-mādhipatye̍ sīde̲ti ||

atha tamagni̍-mindhī̲ta | yasminne tatkarma pra̍yuñjī̲ta ||

ti̲rodhā̲ bhūḥ svāhā̎ | ti̲rodhā̲ bhuva̲ḥ svāhā̎ |

ti̲rodhā̲ḥ sva̍ḥ svāhā̎ |

ti̲rodhā̲ bhūrbhuva̲ssva̍ssvāhā̎ ||

yasminnasya kāle sarvā āhutīr. hutā̍ bhave̲yuḥ | 125 (10)

T.A.1.31.5

api brāhmaṇa̍mukhī̲nāḥ | tasminnahnaḥ kāle pra̍yuñjī̲ta |

para̍ḥ su̲ptaja̍nādve̲pi || mā sma pramādyanta̍ māddhyā̲payet | sarvārthā̎ḥ siddhya̲nte | ya e̍vaṃ m̐ve̲da | kṣuddhya-nnida̍majā̲natāṃ | sarvārthā na̍ siddhya̲nte || yaste̍ vi̲ghātu̍ko bhrā̲tā | mamāntar. hṛ̍daye̲ śritaḥ | 126(10)

T.A.1.31.6

tasmā̍ i̲mamagra̲ piṇḍa̍ñjuhomi | sa me̎:'rthā̲n mā viva̍dhīt | mayi̲ svāhā̎ || rā̲jā̲dhi̲rā̲jāya̍ prasahya sā̲hine̎ |

namo̍ va̲yaṃ m̐vai̎śrava̲ṇāya̍ kurmahe |

sa me̲ kāmā̲n kāma̲ kāmā̍ya̲ mahya̎ṃ |

kā̲me̲śva̲ro vai̎śrava̲ṇo da̍dātu | ku̲be̲rāya̍ vaiśrava̲ṇāya̍ | ma̲hā̲rā̲jāya̲ nama̍ḥ | ke̲tavo̲ aru̍ṇāsaśca ( ) |

ṛ̲ṣa̲yo vāta̍raśa̲nāḥ | pra̲ti̲ṣṭhā(gm) śa̲tadhā̍ hi |

sa̲māhi̍tāso sahasra̲dhāya̍saṃ | śi̲vā na̲ḥ śanta̍mā bhavantu | di̲vyā āpa̲ oṣa̍dhayaḥ | su̲mṛ̲ḍī̲kā sara̍svati |

mā te̲ vyo̍ma sa̲ndṛśi̍ || 127 (17)

(aśvā̎n-bali̲r-bhuvo̍ - bhave̲yuḥ - śrita - śca̍ sa̲pta ca̍) (A31)

śrī chāyā-suvarcalāmbā sameta śrī suryanārāyaṇa svāmine namaḥ | om̐ namo nārāyaṇāya || 31 ||

## 1.1.32 anuvākaṃ-32

T.A.1.32.1

samm̐vathsarameta̍d vrata̲ñcaret | dvau̍ vā mā̲sau || niyamaḥ sa̍māse̲na || tasmin niyama̍ viśe̲ṣāḥ |

triṣavaṇa-mudako̍paspa̲r̲.śī |

caturtha kālapāna̍bhakta̲ḥ syāt | aharaharvā bhaikṣa̍maśna̲yāt | audumbarībhiḥ samidbhi-ragni̍ṃ pari̲caret |

punarmā maitvindriya-mityetenā-:'nu̍vāke̲na |

uddhṛta paripūtābhiradbhiḥ kārya̍ṃ kurvī̲ta | 128 (10)

T.A.1.32.2

a̍sañca̲yavān | agnaye vāyave̍ sūryā̲ya |

brahmaṇe pra̍jāpa̲taye | candramase na̍kṣatre̲bhyaḥ | ṛtubhyaḥ samm̐va̍thsarā̲ya |

varuṇā-yāruṇāyeti vra̍taho̲māḥ | pra̲va̲rgyava̍dāde̲śaḥ |

aruṇāḥ kā̎ṇḍa ṛ̲ṣayaḥ || araṇye̍:'dhīyī̲rann |

bhadraṃkarṇebhiriti dve̍ japi̲tvā | 129 (10)

T.A.1.32.3

mahānāmnībhi-rudaka(gm) sa(gg)̍spa̲rśya |

tamācā̎ryo da̲dyāt | śivānaḥ śantame-tyoṣadhī̍rāla̲bhate | sumṛḍīke̍ti bhū̲miṃ | evama̍pava̲rge | dhe̍nur da̲kṣiṇā | ka(gm) samm̐vāsa̍śca kṣau̲maṃ | anya̍dvā śu̲klaṃ |

ya̍thā śa̲kti vā | eva(gg) svāddhyāya̍ dharme̲ṇa ( ) |

araṇye̍:'dhīyī̲ta |

tapasvī puṇyo bhavati tapasvī pu̍ṇyo bha̲vati || 130 (12)

(ku̲rvī̲ta - ja̍pi̲tvā - svāddhyāya̍dharme̲ṇa dve ca̍) (A32)

śrī chāyā-suvarcalāmbā sameta śrī suryanārāyaṇa svāmine namaḥ | om̐ namo nārāyaṇāya || 32 ||

prapātaka korvai vith starting padams of 1 to 32 ānuvākams :-

(bha̲dra(gg) - smṛti̍ḥ - sāka̲jāṃnā̲ - makṣya- ti̍tā̲mrā - ṇya̍tyurddhvā̲kṣa - ārogaḥ - kveda - magniśca - sa̍hasra̲vṛt - pa̲vitra̍vanta̲ -āta̍nuṣvā̲ -ṣṭayo̍nī̲ṃ - m̐yo:'sā̲ - vathāditya - syāroga-syātha vāyo- rathāgne̲r - dakṣiṇapūrvasyā - mi̍ndragho̲ṣā va̲-āpa̍māpā̲ṃ-m̐yo̍:'pā - māpo̲ vai - catu̍ṣṭayyo - jānuda̲ghnī - ma̲gniṃ pra̲ṇīye̲ - mā nu̍ ka̲ṃ - m̐viśī̎rṣṇīṃ - pa̲rjanyā̍ya̲ - puna̍ - ra̲dbhyaḥ -samm̐vathsaraṃ dvātri(gm)̍śat)

korvai vith starting padams of 1, 11, 21 series   
of ḍasinis :-

(bha̲draṃ - jyo̲tiṣā̲ - tasmin rājānaṃ - ka̲śyapā̎th-sahasra̲vṛdi̍ya̲ṃ- napu(gm)sa̍ka - ma̲ṣṭayo̍nī̲ - mavapatantānā - mā̲yata̍navān bhavati - sa̲to bandhu̲ṃ - tā u̍ttara̲to - vajra̍me̲va - puna̍rmāmaitu tri̲(gm)̲śadu̍ttaraśa̲tam)

first and ḷast padam in ṭā, 1st prapātakam :-

(bhadraṃ - tapasvī puṇyo bhavati tapasvī pu̍ṇyo bha̲vati)

|| hari̍ḥ om ||

**|| kṛṣṇa yajurvedīya taittirīya āraṇyake prathamaḥ prapāṭhakaḥ (aruṇapraśnaḥ) samāptaḥ ||**

**oṃ namaḥ paramātmane, śrī mahāgaṇapataye namaḥ   
śrī gurubhyo namaḥ, ha̲ri̲ḥ oṃ**

# 6 triṇāciketaṃ

T.B.3.11.7.1

a̲yaṃ m̐vāva yaḥ pava̍te | so̎:'gni nā̍rcike̲taḥ |

sa yat prāṅ pava̍te | tada̍sya̲ śira̍ḥ | atha̲ yad da̍kṣi̲ṇā |

sa dakṣi̍ṇaḥ pa̲kṣaḥ | atha̲ yat pra̲tyak | tat puccha̎ṃ |

ya dudaṅṅ̍ | sa utta̍raḥ pa̲kṣaḥ | 37(10)

T.B.3.11.7.2

atha̲ yath sa̲mm̐vāti̍ | tada̍sya sa̲mañca̍naṃ ca

pra̲sāra̍ṇaṃ ca | atho̍ sa̲paṃde̲vāsya̲ sā ||

sa(gm) ha̲ vā a̍smai̲ sa kāma̍ḥ padyate |

yat kā̍mo̲ yaja̍te | yo̎:'gniṃ nā̍cike̲taṃ ci̍nu̲te |

ya u̍ caina-me̲vaṃ m̐veda̍ || yo ha̲ vā a̲gne rnā̍cike̲tasyā̲yata̍naṃ prati̲̲ṣṭhāṃ m̐veda̍ | ā̲yata̍navān bhavati | gaccha̍ti prati̲ṣṭhāṃ | 38 (10)

T.B.3.11.7.3

hira̍ṇya̲ṃ m̐vā a̲gne rnā̍cike̲tasyā̲yata̍naṃ prati̲ṣṭhā |

ya e̲vaṃ m̐veda̍ | ā̲yata̍navān bhavati | gaccha̍ti prati̲ṣṭhāṃ || yo ha̲ vā a̲gne rnā̍cike̲tasya̲ śarī̍ra̲ṃ m̐veda̍ |

sa śa̍rīra e̲va sva̲rgaṃ m̐lo̲kame̍ti |

hira̍ṇya̲ṃ m̐vā a̲gne rnā̍cike̲tasya̲ śarī̍raṃ |

ya e̲vaṃ m̐veda̍ | sa śa̍rīra e̲va sva̲rgaṃ m̐lo̲kame̍ti ||

atho̲ yathā̍ ru̲kma ut-ta̍pto bhā̲yyāt | 39 (10)

T.B.3.11.7.4

e̲vame̲va sa teja̍sā̲ yaśa̍sā |

a̲smi(gg)śca̍ lo̲ke̍-:'muṣmi(gg)̍śca bhāti ||

u̲ravo̍ ha̲ vai nāmai̲te lo̲kāḥ | ye-:'va̍reṇādi̲tyaṃ |

atha̍ hai̲te varī̍yā(gm)so lo̲kāḥ | ye pare̍ṇādi̲tyaṃ |

anta̍vanta(gm) ha̲ vā e̲ṣa kṣa̲yyaṃ m̐lo̲kaṃ ja̍yati |

yo-:'va̍reṇādi̲tyaṃ | atha̍ hai̲ṣo̍-:'na̲nta-ma̍pā̲ra-ma̍kṣa̲yyaṃ m̐lo̲kaṃ ja̍yati | yaḥ pare̍ṇādi̲tyaṃ ( ) || 40 (10)

T.B.3.11.7.5

a̲na̲nta(gm) ha̲ vā a̍pā̲ra-ma̍kṣa̲yyaṃ m̐lo̲kaṃ ja̍yati |

yo̎:'gniṃ nā̍cike̲taṃ ci̍nu̲te | ya u̍ caina-me̲vaṃ m̐veda̍ ||

atho̲ yathā̲ rathe̲ tiṣṭha̲n pakṣa̍sī paryā̲-vartta̍māne pra̲tyape̎kṣate | e̲va-ma̍horā̲tre pra̲tyape̎kṣate |

nāsyā̍-horā̲tre lo̲kamā̎pnutaḥ | yo̎:'gniṃ nā̍ci̲ketaṃ ci̍nu̲te |

ya u̍ caina-me̲vaṃ m̐veda̍ || 41 (8)

(utta̍raḥ pa̲kṣo - gaccha̍ti prati̲ṣṭhāṃ - bhā̲yyād - yaḥ pare̍ṇādi̲tya - +ma̲ṣṭau ca̍) (A7)

T.B.3.11.8.1

u̲śan. ha̲ vai vā̍jaśrava̲saḥ sa̍rvaveda̲saṃ da̍dau |

tasya̍ ha̲ naci̍ketā̲ nāma̍ pu̲tra ā̍sa | ta(gm) ha̍ kumā̲ra(gm) santa̎ṃ | dakṣi̍ṇāsu nī̲yamā̍nāsu śra̲ddhā :':'vi̍veśa |

sa ho̍vāca | tata̲ kasmai̲ māṃ dā̎sya̲sīti̍ | dvi̲tīya̍ṃ tṛ̲tīya̎ṃ || ta(gm) ha̲ parī̍ta uvāca | mṛ̲tyave̎ tvā dadā̲mīti̍ ||

ta(gm) ha̲ smotthi̍ta̲ṃ m̐vāga̲bhiva̍dati | 42 (10)

T.B.3.11.8.2

gauta̍ma kumā̲ramiti̍ | sa ho̍vāca | pare̍hi mṛ̲tyo rgṛ̲hān |

mṛ̲tyave̲ vai tvā̍:'dā̲-miti̍ || taṃ m̐vai pra̲vasa̍ntaṃ ga̲ntāsīti̍ hovāca | tasya̍ sma ti̲sro rātrī̲-ranā̎śvān gṛ̲he va̍satāt |

sa yadi̍ tvā pṛ̲cchet | kumā̍ra̲ kati̲ rātrī̍-ravāthsī̲-riti̍ |

ti̲sra iti̲ prati̍ brūtāt |

kiṃ pra̍tha̲mā(gm) rātri̍-māśnā̲ iti̍ | 43 (10)

T.B.3.11.8.3

pra̲jāṃ ta̲ iti̍ | kiṃ dvi̲tīyā̲-miti̍ | pa̲śū(gg)sta̲ iti̍ |

kiṃ tṛ̲tīyā̲-miti̍ | sā̲dhu̲kṛ̲tyāṃ ta̲ iti̍ ||

taṃ m̐vai pra̲vasa̍ntaṃ jagāma |

tasya̍ ha ti̲sro rātrī̲-ranā̎śvān gṛ̲ha u̍vāsa |

tamā̲gatya̍ papraccha | kumā̍ra̲ kati̲ rātrī̍-ravāthsī̲-riti̍ |

ti̲sra iti̲ pratyu̍vāca | 44 (10)

T.B.3.11.8.4

kiṃ pra̍tha̲mā(gm) rātri̍-māśnā̲ iti̍ | pra̲jāṃ ta̲ iti̍ |

kiṃ dvi̲tīyā̲-miti̍ | pa̲śū(gg)sta̲ iti̍ | kiṃ tṛ̲tīyā̲-miti̍ |

sā̲dhu̲kṛ̲tyāṃ ta̲ iti̍ || nama̍ste astu bhagava̲ iti̍ hovāca |

vara̍ṃ m̐vṛṇī̲ṣveti̍ || pi̲tara̍me̲va jīva̍nnayā̲nīti̍ ||

dvi̲tīya̍ṃ m̐vṛṇī̲ṣveti̍ | 45 (10)

T.B.3.11.8.5

i̲ṣṭā̲pū̲rtayo̲ rme :'kṣi̍tiṃ brū̲hīti̍ hovāca |

tasmai̍ hai̲tama̲gniṃ nā̍cike̲ta-mu̍vāca |

tato̲ vai tasye̎-ṣṭāpū̲rte nā kṣī̍yete ||

nāsye̎ṣṭā-pū̲rte kṣī̍yete | yo:'̎gniṃ nā̍cike̲taṃ ci̍nu̲te |

ya u̍ caina-me̲vaṃ m̐veda̍ || tṛ̲tīya̍ṃ m̐vṛṇī̲ṣveti̍ |

pu̲na̲ mṛ̲rtyo rme :'pa̍jitiṃ brū̲hīti̍ hovāca |

tasmai̍ hai̲tama̲gniṃ nā̍cike̲ta-mu̍vāca |

tato̲ vai so:'pa̍ puna rmṛ̲tyu-ma̍jayat | 46 (10)

T.B.3.11.8.6

apa̍ puna rmṛ̲tyuṃ ja̍yati | yo:'̎gniṃ nā̍cike̲taṃ ci̍nu̲te ||

ya u̍ caina-me̲vaṃ m̐veda̍ || pra̲jāpa̍ti̲ rvai pra̲jākā̍ma̲-stapo̍-:'tapyata | sa hira̍ṇya̲-mudā̎syat | ta-da̲gnau   
prāsya̍t | ta-da̍smai̲ nāccha̍dayat | tad dvi̲tīya̲ṃ prāsya̍t |

ta-da̍smai̲ nai vāccha̍dayat | tat tṛ̲tīya̲ṃ prāsya̍t | 47 (10)

T.B.3.11.8.7

ta-da̍smai̲ nai vāccha̍dayat | ta-dā̲tma-nne̲va hṛ̍da̲yye̎:'gnau vai̎śvāna̲re prāsya̍t | ta-da̍smā acchadayat | tasmā̲ddhira̍ṇya̲ṃ kani̍ṣṭha̲ṃ dhanā̍nāṃ |

bhu̲ñjat pri̲yata̍maṃ | hṛ̲da̲ya̲ja(gm) hi |

sa vai tame̲va nāvi̍ndat | yasmai̲ tāṃ dakṣi̍ṇā̲-mane̎ṣyat |

tā(gg) svāyai̲va hastā̍ya̲ dakṣi̍ṇāyānayat |

tāṃ pratya̍gṛhṇāt | 48 (10)

T.B.3.11.8.8

dakṣā̍ya tvā̲ dakṣi̍ṇā̲ṃ prati̍gṛhṇā̲mīti̍ |

so̍ :'dakṣata̲ dakṣi̍ṇāṃ prati̲gṛhya̍ |

dakṣa̍te ha̲ vai dakṣi̍ṇāṃ prati̲gṛhya̍ | ya e̲vaṃ m̐veda̍ ||

e̲taddha̍ sma̲ vai tad vi̲dvā(gm)so̍ vājaśrava̲sā gota̍māḥ |

apya̍nūde̲śyā̎ṃ dakṣi̍ṇā̲ṃ prati̍gṛhṇanti |

u̲bhaye̍na va̲yaṃ da̍kṣiṣyāmaha e̲va dakṣi̍ṇāṃ

prati̲gṛhyeti̍ | te̍ :'dakṣanta̲ dakṣi̍ṇāṃ prati̲gṛhya̍ |

dakṣa̍te ha̲ vai dakṣi̍ṇāṃ prati̲gṛhya̍ | ya e̲vaṃ m̐veda̍ ( ) |

pra hā̲nyaṃ m̐vlī̍nāti || 49 (11)

(va̲da̲ - tyā̲śnā̲ it - yu̍vāca - dvi̲tīya̍ṃ m̐vṛṇī̲ṣve - tya̍jayat -

tṛ̲tīya̲ṃ prāsya̍ - dagṛhṇā̲d - ya e̲vaṃ m̐vedaika̍ṃ ca) (A8)

T.B.3.11.9.1

ta(gm) hai̲ta-meke̍ paśuba̲ndha e̲votta̍rave̲dyāṃ ci̍nvate |

u̲tta̲ra̲ve̲disa̍mmita e̲ṣo̎:'gniriti̲ vada̍ntaḥ |

tanna tathā̍ ku̲ryāt | e̲ta-ma̲gniṃ kāme̍na̲ vya̍rddhayet |

sa e̍na̲ṃ kāme̍na̲ vyṛ̍ddhaḥ | kāme̍na̲ vya̍rddhayet |

sau̲mye vāvai na̍madhva̲re ci̍nvī̲ta |   
yatra̍ vā̲ bhūyi̍ṣṭhā̲ āhu̍tayo hū̲yerann̍ |

e̲ta-ma̲gniṃ kāme̍na̲ sama̍rddhayati |

sa e̍na̲ṃ kāme̍na̲ samṛ̍ddhaḥ | 50 (10)

T.B.3.11.9.2

kāme̍na̲ sama̍rddhayati || atha̍ hainaṃ pu̲rar.ṣa̍yaḥ |

u̲tta̲ra̲ve̲dyā-me̲va sa̲triya̍-macinvata |

tato̲ vai te:'vi̍ndanta pra̲jāṃ |

a̲bhi sva̲rgaṃ m̐lo̲ka-ma̍jayann | vi̲ndata̍ e̲va pa̲jāṃ |

a̲bhi sva̲rgaṃ m̐lo̲kaṃ ja̍yati | yo̎:'gniṃ nā̍cike̲taṃ ci̍nu̲te |

ya u̍ caina-me̲vaṃ m̐veda̍ ||

atha̍ hainaṃ m̐vā̲yur. ṛddhi̍kāmaḥ | 51 (10)

T.B.3.11.9.3

ya̲thā̲nyu̲pta-me̲vopa̍dadhe | tato̲ vai sa e̲tā-mṛddhi̍-mārddhnot | yāmi̲daṃ m̐vā̲yur. ṛ̲ddhaḥ |   
e̲tā-mṛddhi̍-mṛddhnoti | yāmi̲daṃ m̐vā̲yur. ṛ̲ddhaḥ |   
yo̎:'gniṃ nā̍cike̲taṃ ci̍nu̲te | ya u̍ caina-me̲vaṃ m̐veda̍ || atha̍ hainaṃ goba̲lo vārṣṇa̍ḥ pa̲śukā̍maḥ |   
pāṃkta̍me̲va ci̍kye | pañca̍ pu̲rastā̎t | 52 (10)

T.B.3.11.9.4

pañca̍ dakṣiṇa̲taḥ | pañca̍ pa̲ścāt | pañco̎ttara̲taḥ |

ekā̲ṃ maddhye̎ | tato̲ vai sa sa̲hasra̍ṃ pa̲śūn prāpno̎t |

pra sa̲hasra̍ṃ pa̲śū-nā̎pnoti | yo̎:'gniṃ nā̍cike̲taṃ ci̍nu̲te | ya u̍ caina-me̲vaṃ m̐veda̍ || atha̍ hainaṃ pra̲jāpa̍ti̲ rjyaiṣṭhya̍kāmo̲ yaśa̍skāmaḥ pra̲jana̍nakāmaḥ |

tri̲vṛta̍me̲va ci̍kye | 53 (10)

T.B.3.11.9.5

sa̲pta pu̲rastā̎t | ti̲sro da̍kṣiṇa̲taḥ | sa̲pta pa̲ścāt |

ti̲sra utta̍ra̲taḥ | ekā̲ṃ maddhye̎ | tato̲ vai sa pra

yaśo̲ jyaiṣṭhya̍-māpnot | e̲tāṃ prajā̍ti̲ṃ prājā̍yata |

yāmi̲daṃ pra̲jāḥ pra̲jāya̍nte | tri̲vṛd vai jyaiṣṭhya̎ṃ |

mā̲tā pi̲tā pu̲traḥ | 54 (10)

T.B.3.11.9.6

tri̲vṛt pra̲jana̍naṃ | u̲pastho̲ yoni̍ rmaddhya̲mā |

prayaśo̲ jyaiṣṭhya̍-māpnoti | e̲tāṃ pra̍jāti̲ṃ prajā̍yate |

yāmi̲daṃ pra̲jāḥ pra̲jāya̍nte | yo̎:'gniṃ nā̍cike̲taṃ ci̍nu̲te |

ya u̍ cainame̲vaṃ m̐veda̍ ||

atha̍ haina̲-mindro̲ jyaiṣṭhya̍kāmaḥ |

ū̲rddhvā e̲vopa̍dadhe |

tato̲ vai sa jyaiṣṭhya̍-magacchat | 55 (10)

T.B.3.11.9.7

jyaiṣṭhya̍ṃ gacchati | yo̎:'gniṃ nā̍cike̲taṃ ci̍nu̲te |

ya u̍ caina-me̲vaṃ m̐veda̍ || atha̍ haina-ma̲sāvā̍di̲tyaḥ sva̲rgakā̍maḥ | prācī̍re̲vopa̍dadhe | tato̲ vai so̍:'bhi sva̲rgaṃ m̐lo̲ka-ma̍jayat | a̲bhi sva̲rgaṃ m̐lo̲kaṃ ja̍yati | yo̎:'gniṃ nā̍cike̲taṃ ci̍nu̲te | ya u̍ caina-me̲vaṃ m̐veda̍ ||

sa yadī̲cchet | 56 (10)

T.B.3.11.9.8

te̲ja̲svī̲ ya̍śa̲svī bra̍hmavarca̲sī syā̲miti̍ |

prāṅā hotu̲rddhiṣṇyā̲-duthsa̍rpet | yeyaṃ prāgā̲d

yaśa̍svatī | sā mā̲ prorṇo̍tu |

teja̍sā̲ yaśa̍sā brahmavarca̲seneti̍ |

te̲ja̲svye̍va ya̍śa̲svī bra̍hmavarca̲sī bha̍vati ||

atha̲ yadī̲cchet | bhūyi̍ṣṭhaṃ me̲ śradda̍dhīrann |

bhūyi̍ṣṭhā̲ dakṣi̍ṇā nayeyu̲riti̍ | dakṣi̍ṇāsu nī̲yamā̍nāsu̲ prācyehi̲ prācye̲hīti̲ prācī̍ juṣā̲ṇā vetvājya̍sya̲ svāheti̍

sru̲veṇo̍-pa̲hatyā̍ hava̲nīye̍ juhuyāt | 57 (10)

T.B.3.11.9.9

bhūyi̍ṣṭha-me̲vāsmai̲ śradda̍dhate |

]bhūyi̍ṣṭhā̲ dakṣi̍ṇā nayanti || purī̍ṣa-mupa̲dhāya̍ |

ci̲ti̲-klṛ̲ptibhi̍-rabhi̲mṛśya̍ |

a̲gniṃ pra̲ṇīyo̍pasamā̲dhāya̍ | cata̍sra e̲tā āhu̍tī rjuhoti |

tvama̍gne ru̲dra iti̍ śataru̲drīya̍sya rū̲paṃ |

agnā̍-viṣṇū̲ iti̍ vaso̲rddhārā̍yāḥ |

anna̍pata̲ itya̍nna ho̲maḥ | sa̲pta te̍ agne sa̲midha̍ḥ

sa̲pta ji̲hvā iti̍ viśva̲prīḥ ( ) || 58 (10)

[samṛ̍ddha̲ - ṛddhi̍kāmaḥ - pa̲rastā̎c - cikye - pu̲tro̍ - :'gaccha - di̲cche - jju̍huyād - viśva̲priḥ ( ) ] (A9)

**special korvai**

(purar.ṣa̍yo vā̲yur go̍ba̲laḥ sa̲hasra̍ṃ pra̲jāpa̍ti stri̲vṛdindro̲ :'sāvā̍di̲tyaḥ sa yadī̲cchet )

T.B.3.11.10.1

yāṃ pra̍tha̲mā-miṣṭa̍kā-mupa̲dadhā̍ti | i̲maṃ tayā̍ lo̲ka-ma̲bhi ja̍yati | atho̲ yā a̲smin m̐lo̲ke de̲vatā̎ḥ |

tāsā̲(gm)̲ sāyu̍jya(gm) salo̲katā̍-māpnoti |

yāṃ dvi̲tīyā̍-mupa̲dadhā̍ti | a̲nta̲ri̲kṣa̲lo̲kaṃ tayā̲-:'bhi

jaya̍ti | atho̲ yā a̍ntarikṣa lo̲ke de̲vatā̎ḥ |

tāsā̲(gm)̲ sāyu̍jya(gm) salo̲katā̍-māpnoti |

yāṃ tṛ̲tīyā̍-mupa̲dadhā̍ti |

a̲muṃ tayā̍ lo̲ka-ma̲bhija̍yati | 59 (10)

T.B.3.11.10.2

atho̲ yā a̲muṣmi̍n m̐lo̲ke de̲vatā̎ḥ |

tāsā̲(gm)̲ sāyu̍jya(gm) salo̲katā̍-māpnoti |

atho̲ yā a̲mūrita̍rā a̲ṣṭāda̍śa |

ya e̲vāmī u̲rava̍śca̲ varī̍yā(gm)saśca lo̲kāḥ |

tāne̲va tābhi̍-ra̲bhija̍yati ||

kā̲ma̲cāro̍ ha̲ vā a̍syo̲ruṣu̍ ca̲ varī̍yassu ca lo̲keṣu̍ bhavati |

yo̎:'gniṃ nā̍cike̲taṃ ci̍nu̲te | ya u̍ caina-me̲vaṃ m̐veda̍ ||

sa̲mm̐va̲thsa̲ro vā a̲gni nā̍rcike̲taḥ |

tasya̍ vasa̲ntaḥ śira̍ḥ | 60 (10)

T.B.3.11.10.3

grī̲ṣmo dakṣi̍ṇaḥ pa̲kṣaḥ | va̲r̲.ṣā utta̍raḥ | śa̲rat puccha̎ṃ |

māsā̎ḥ karmakā̲rāḥ | a̲ho̲rā̲tre śa̍taru̲drīya̎ṃ |

pa̲rjanyo̲ vaso̲rddhārā̎ |

yathā̲ vai pa̲rjanya̲ḥ suvṛ̍ṣṭaṃ m̐vṛ̲ṣṭvā |

pra̲jābhya̲ḥ sarvā̲n kāmā̎nth saṃpū̲raya̍ti |

e̲va-me̲va sa tasya̲ sarvā̲n kāmā̲nth saṃpū̍rayati |

yo̎:'gniṃ nā̍cike̲taṃ ci̍nu̲te | 61 (10)

T.B.3.11.10.4

ya u̍ caina-me̲vaṃ m̐veda̍ || sa̲mm̐va̲thsa̲ro vā a̲gni rnā̍cike̲taḥ | tasya̍ vasa̲ntaḥ śira̍ḥ | grī̲ṣmo dakṣi̍ṇaḥ

pa̲kṣaḥ | va̲̲r̲.ṣāḥ puccha̎ṃ | śa̲radutta̍raḥ pa̲kṣaḥ |

he̲ma̲nto maddhya̎ṃ | pū̲rva̲pa̲kṣāścita̍yaḥ |

a̲pa̲ra̲pa̲kṣāḥ purī̍ṣaṃ | a̲ho̲rā̲trāṇīṣṭa̍kāḥ ( ) |

e̲ṣa vāva so̎:'gni-ra̍gni̲maya̍ḥ punarṇa̲vaḥ |

a̲gni̲mayo̍ ha̲ vai pu̍narṇa̲vo bhū̲tvā |

sva̲rgaṃ m̐lo̲ka-meti̍ | ā̲di̲tyasya̲ sāyu̍jyaṃ |

yo̎:'gniṃ nā̍cike̲taṃ ci̍nu̲te |

ya u̍ caina-me̲vaṃ m̐veda̍ || 62 (16)

(a̲muṃ tayā̍ lo̲kama̲bhija̍yati̲ - śira̍ - ścinu̲ta - iṣṭa̍kā̲ḥ

ṣaṭca̍) (A10) **oṃ śānti̲ḥ śānti̲ḥ śānti̍ḥ** ||

=======================